
PIRMOJI KNYGA 


Antiochija 


Buvau septynerių, kai veteranas Barbas išgelbėjo man gyvybę. Puikiai 
prisimenu, kaip nuklaidinau savo žindyvę Sofroniją, įsigeidęs pasiekti 
Oronto upės pakrantę. Mane magino tos veržlios upės verpetai ir aš 
nusisvėriau nuo prieplaukos pažiūrėti jaučiaakių burbulų. Barbas tuo- 
syk priėjo prie manęs ir bičiuliškai paklausė: 

— Ar nori išmokti plaukti, berniuk? 

Atsakiau norįs. Jis apsižvalgė, čiupo mane už sprando ir tarpkojo ir 
bloškė toli į upę. Tada klaikiai suriko, šaukdamasis Herkulio ir Romos 
Jupiterio Nugalėtojo pagalbos, ir, prieplaukoje numetęs nudryžusį ap- 
siaustą, nėrė man pridurmais. 

Į Barbo šauksmą subėgo Žmonės. Visi matė ir vienu balsu paliudi- 
jo, kad Barbas, nepaisydamas pavojaus savo gyvybei, išgelbėjo mane — 
parplukdęs į krantą, paridinėjo ant žemės, o tada išvimdė nurytą van- 
denį. Kai atlėkė Sofronija, klykdama ir raudamasi plaukus, Barbas jau 
kėlė mane stipriomis rankomis, o paskui taip parnešė iki namų, nors 
aš spyriojausi, šlykštėdamasis jo nešvariu drabužiu ir vyno dvoku iš 
burnos. 

Tėvas manęs nemylėjo, vis dėlto jis pavaišino Barbą vynu ir patikė- 
jo jo aiškinimu, esą aš paslydęs nuo kranto ir įpuolęs upėn. Neginčijau 
jo pasakojimo, nes buvau įpratęs prie tėvo nepraverti burnos. Priešin- 
gai, susižavėjęs klausiausi Barbo drovaus pasakojimo, kaip jis, tarnau- 
damas legione, su visa ginkluote perplaukė ir Tonavą, ir Reiną, ir dar 
Eufratą. Malšindamas išgąstį tėvas irgi gėrė vyną ir pats užsidegė pa- 
sakoti, kaip jaunystėje, mokydamasis Rodo filosofijos mokykloje, su- 
silažinęs nuplaukė nuo Rodo iki žemyno. Juodu su Barbu tvirtai nu- 
sprendė, jog laikas ir man išmokti plaukti. Tėvas davė Barbui naujus 
drabužius, tad jais persirengdamas Barbas gavo progą parodyti apsty- 
bę randų. Labiausiai jais buvo nusėta jo nugara, ir Barbas papasakojo 
tuos randus likus nuo partų nelaisvės Armėnijoje. Partai jį nuplakę, 
ketindami paskui romėnų papročiu nukryžiuoti, bet ištikimi karo drau- 
gai puolę paskutinę akimirką ir jį išgelbėję. 

Nuo tol Barbas likosi mūsų namuose ir pradėjo vadinti mano tėvą 
šeimininku. Jis lydėdavo mane į mokyklą ir parsivesdavo iš mokyklos 
namo, kai nepersigerdavo. Jis augino iš manęs pirmiausia romėną, nes 
tikrai pats buvo gimęs bei užaugęs Romoje ir ištisus trylika metų ištar- 
navęs 15-ame legione. Mano tėvas tuo nė kiek neabejojo: nors buvo 

išsiblaškęs ir užsisklendęs, vis dėlto ne toks kvailys, kad savo namuo- 
se būtų priglaudęs pabėgusį legionierių. 

Barbo dėka aš išmokau ne tik plaukti, bet ir joti. Jo reikalavimu, 
tėvas atidavė man savo arklį, kad sukakusį keturiolikos mane priimtų 
į Antiochijos jaunųjų raitiją. Tiesa, imperatorius Gajus Kaligula savo 
rankom kitados išbraukė mano tėvo vardą iš Romos raitijos sąrašo, 
tačiau Antiochijoje jam tai veikiau teikė garbę nei nešlovę, nes dauge- 
lis tenykščių gerai prisiminė, koks piktadarys Kaligula buvo dar ma- 
žystėj. Vėliau jį ir nužudė Romos didžiajame cirke, kai pasikėsino pa- 
kelti į senatorius savo mylimą žirgą. 

Tuolaik Antiochijoje mano tėvas, visai to nesiekdamas, jau buvo iš- 
kopęs į tokias pareigas, kad būtų galėjęs kakti su būriu miesto pasiun- 
tinių sveikinti Klaudijaus, tapusio imperatoriumi. Tuomet tikrai būtų 
atgavęs ir raitelio titulą. Tačiau tėvas griežtai atsisakė vykti į Romą, 
kaip vėliau paaiškėjo, dėl visai pagrįstų priežasčių. Bet jis pats sakėsi 
tenorįs ramybės ir būti nuolankus, o Romos raitelio titulo netroško. 

Taip pat netikėtai, kaip kad Barbas atsirado mūsų namuose, pagau- 
sėjo ir mano tėvo turtai. Jis turėjo papratimą niurzgiai tikinti neturįs 
laimės, nes man gimstant netekęs vienintelės moters, kurią tikrai my- 
lėjęs. Bet dar Damaske jis buvo įpratęs mano motinos mirties dieną 
turguje nusipirkti kokį paliegusį vergą. Kiek palaikęs jį savo namuose 
ir išslaugęs, tėvas sumokėdavo pareigūnams reikiamą atleidimo mo- 
kestį ir vergą išlaisvindavo. Savo atleistiniams jis leido vadintis Marci- 
jaus, o ne Maniliano vardais ir skirdavo jiems daug lėšų, kad šie galėtų 
verstis kokiu norėjo amatu. Taigi vienas jo atleistinis tapo šilko pirklių 
Marcijum, o kitas — žveju Marcijum. Kirpėjas Marcijus sukaupė turto 
įpratinęs moteris nešioti perukus, tačiau pačiu lobingiausiu tapo kal- 
nakasys Marcijus, mat jis kitados privertė mano tėvą nusipirkti apleis- 
tą vario kasyklą Kilikijoje. 

Tėvas dažnai aimuodavo, kad jam nelemta parodyti nė kiek gailia- 
širdystės, juolab pelnyti iš to kokios naudos ar bent garbės. Vis dėlto 
neva slapta jis daugeriopai gelbėjo visiems aplink — tiek doriems, tiek 
nedoriems — ir visados buvo dosnesnis kiekvienam svetimajam, nei 
kad man, savo sūnui. 

Po septynerių metų, praleistų Damaske, jis apsigyveno Antiochijoje 
ir čia, šnekąs keliomis kalbomis ir būdamas teisingas vyras, kurį laiką 
dirbo prokonsulo patarėju žydų klausimais, kuriuos permanė kitados 
keliaudamas po Judėją ir Galilėją. Būdamas nuolaidus ir geraširdis, jis 
visuomet siūlydavo geruoju susitarti, o ne imtis griežtų veiksmų. Si- 
taip jis pelnė Antiochijos gyventojų prielankumą. Nors ir nebeturėjo 
raitelio titulo, vis dėlto po kiek laiko buvo išrinktas į miesto tarybą, — 
ir visai ne už veržlumą ir valios stiprybę, o tik todėl, kad kiekviena 
partija manė išpešianti iš jo naudos. 

Kai Kaligula pareikalavo pastatyti jo paties - sudievintojo — statulas 
Jeruzalės šventykloje ir visų provincijų sinagogose, mano tėvas tuoj 
sumetė, jog šitai gali pakurstyti ginkluotą maištą, ir patarė žydams, 
užuot bergždžiai ir kiršiai priešinusis, gaišinti laiką. Ir tada Antiochijos 
žydai leido Romos senatui suprasti patys seniai norėję pastatyti tas 
brangias imperatoriaus Gajaus statulas sinagogose, tik, deja, statulos 
gal gaminant buvusios apgadintos, o gal ir nelemti ženklai sukliudę 
jas pastatyti anksčiau. Po imperatoriaus Gajaus nužudymo mano tėvas 
nepaprastai išgarsėjo toliaregiškumu. Vis dėlto aš netikiu, jog jis iš 
anksto žinojo apie rezgamą žmogžudystę - kaip visada, tenorėjo lai- 
mėti laiko, kad nekiltų žydų bruzdėjimų, kurie būtų tik sutrikdę mies- 
to prekybą. 

Tačiau mano tėvas turėjo ir gana užsispyrimo. Būdamas miesto ta- 
rybos narys, jis griežtai atsisakė remti pinigais laukinių žvėrių ir gla- 
diatorių pasirodymus liaudžiai, neparėmė nė teatro vaidinimų. Atleis- 
tinių patartas, tiktai pastatydino mieste arkadą, ir ši buvo pavadinta jo 
vardu. Arkados parduotuvės mokėjo tokius didelius nuomos mokes- 
čius, kad ir šis sumanymas tėvui atnešė ne tik nemenką šlovę, bet ir 
piniginės naudos. 

Mano tėvo atleistiniai niekaip nepermanė, kodėl jis taip šiurkščiai 
elgiasi su manimi ir nori, kad pasitenkinčiau jo teikiamu kukliu gyve- 
nimu. Taigi atleistiniai, rungtyniaudami vienas su kitu, duodavo man 
gana pinigų mano reikmėms, dovanodavo gražių drabužių, pirkdavo 
papuošalus mano arklio balnui bei kamanoms ir kaip įmanydami dangs- 
tė visas mano valiūkystes. Buvau jaunas, nieko neišmaniau ir mane 
kamavo noras sumanumu nenusileisti, dar daugiau — net pranokti kil- 
minguosius miesto jaunikaičius, o neįžvalgūs atleistiniai manė, jog; tai 
kelia juos pačius ir didina mano tėvo šlovę. 

Barbo dėka tėvas suprato, jog aš turiu dar mokytis ir lotynų kalbos. 
Bet primityvios legionieriškos Barbo lotynų kalbos ištekliai pernelyg 
greitai išseko. Taigi mano tėvas privertė mane skaityti Vergilijų ir Tito 
Livijaus istorinius veikalus. O pats Barbas ištisus vakarus man pasako- 
davo apie Romos kalvas, įžymybes bei papročius, dievus ir karo vadus, 
todėl mane veikiai apniko karštligiškas Romos ilgesys. Juk tikrai bu- 
vau ne siras, o romėnas, iš Manilijų ir Mecenatų giminės, nors mano 
motina ir graikė. Zinoma, graikų kalbos irgi neužmečiau ir būdamas 
penkiolikos jau galėjau deklamuoti nemaža poetų. Dvejus metus ma- 
ne mokė pats Timajas iš Rodo, kurį tėvas nupirko po ten įvykusių riau- 
šių ir gal būtų net išlaisvinęs, bet anas pats pagiežingai atsisakė tvir- 
tindamas, jog vergas ir laisvasis mažai kuo skiriasi — mat laisvę kiek- 
vienas Žmogus nešiojąs savo širdyje. 

Suirzėlis Timajas mokė mane ne tik poezijos, bet ir stoikų filosofi- 
jos ir niekino mane už lotynų kalbos mokymąsi, nes romėnai, jo gal- 

va, buvo tik barbarai ir jis griežė dantį ant Romos už tai, kad ji atėmė 
iš Rodo paprotinę laisvę. Juk Rodas kitados buvo savarankiška vals- 
tybė — atleista nuo mokesčių, mat garsėjo filosofijos mokyklomis, ta- 
čiau įžūlėliai jos valdovai nukryžiavo porą Romos piliečių ir tuo galu- 
tinai perpildė senato pakantos taurę. 

Nelabai paisiau Timajo filosofijos, nes jis pats savojo mokymo nesi- 
laikė, tiktai mėgavosi gardžiu valgiu bei minkštu guoliu ir, nors būda- 
mas vergas mano tėvo namuose, ko gera, turėjo daugiau teisių, nei 
kitados turėdamas laisvę Rode ir pasinėręs į sofistiką. Deja, jis nebuvo 
nei įkvepiantis, nei šlovingas filosofas. 

Tuo laiku mūsų, miesto jaunųjų jojimo žaidynių dalyvių, kurie rung- 
davomės tarpusavyje nutrūktgalviškais pasirodymais bei siutingomis 
išdaigomis, gal visa dešimtis susibūrė krūvon. Buvome net sudarę sa- 
vitarpio sutartį ir aukodavome medžiui. Sykį, grįždami iš pratybų, nu- 
sprendėme išdidžiai galvotrūkčiais perlėkti per miestą, kėsindamiesi 
kiekvienas nusičiupti po vainiką nuo parduotuvių durų. Aš netyčia pa- 
sičiupau gedulingą ąžuolo lapų vainiką, nors mes ketinome tik paer- 
zinti prekiautojus. Turėjau pats suprasti, kad tai negerai, ir širdies gilu- 
moje tikrai sudrebėjau, bet vis tiek pakabinau vainiką ant aukojimo 
medžio. 

Kiekvienas, kuris bent kiek pažįsta Antiochiją, supras, kokią maišatį 
užvirė toji mūsų išdaiga, nors tvarkdariai mūsų pačių ir nesučiupo. Vis 
dėlto turėjome prisipažinti kalti, antraip būtų buvę nubausti visi joji- 
mo varžybų dalyviai. Išsisukome pernelyg lengvai - baudomis, nes 
teisėjai nenorėjo pernelyg skaudinti mūsų tėvų. Paskui jau dūkdavo- 
me tiktai užmiestyje. 

Kartą upės pakrantėje pastebėjome būrį mergaičių kažin ką slaptin- 
ga darant. Palaikėme jas kaimietėmis ir man pirmam šovė į galvą min- 
tis jas pagrobti, kaip kad senovės romėnai grobdavo sabines. Papasa- 
kojau tą legendą priesaikos broliams ir ji nepaprastai juos susmalsino. 
Taigi nujojome visu būriu į pakrantę ir kiekvienas, pasičiupęs po pirmą 
kliuvusią mergaitę, pasisodinome priešais save ant arklio. Vis dėlto 
šitai lengviau buvo sumanyti, nei padaryti, o dar sunkiau buvo išturėti 
tas mergaites — klykiančias ir besispyriojančias. Po teisybei, nė neišma- 
niau, ką su savąja veikti, tik kutenau, norėdamas prajuokinti, ir, mano 
galva, ganėtinai suprantamai parodęs, jog ji suvis mano valioje, grįžau 
atgal ir paleidau. Lygiai taip pasielgė ir mano bičiuliai. Tos mergaitės 
mus nujojančius niršiai apmėtė akmenimis ir tada mus persmelkė kuo 
blogiausia nuojauta, nors jau glėbdamas mergaitę mačiau, kad ji jokia 
kaimietė. 

Iš tikrųjų tos mergaitės buvo padorių šeimų dukterys, atkakusios iš 
miesto prie upės apsišvarinti ir atlikti tam tikrų lytinės brandos auko- 
jimo apeigų. Turėjome šitai permanyti jau iš tų spalvotų kaspinų, ku- 

riais mergaitės įspėdamos buvo apkarsčiusios krūmus. Bet ar kuris iš 
mūsų tuomet ką nors išmanė apie slaptas mergaičių apeigas! 

Gal mergaitės, rūpindamosi savo garbe, būtų viską laikiusios pa- 
slaptyje, tačiau su jomis buvo žynė, ir ši, apimta įkarščio, pamanė mus 
tyčiomis šventvagiaujant. Taigi dėl tos mano užgaidos kilo baisus 
triukšmas. Kažkas net mestelėjo mintį, kad mes turime išpirkti savo 
kaltę — privalome vesti tas mergaites, kurių dorą suteršėme per var- 
žliausias aukojimo apeigas. Laimė, nė vienas iš mūsų tuomet dar nevil- 
kėjome vyro togos. 

Mano mokytojas Timajas tada taip įtūžo, kad trenkė man lazda, nors 
buvo vergas. Barbas atėmė iš jo lazdą ir patarė man kuo greičiau sprukti 
iš miesto. Būdamas prietaringas, jis dar baiminosi ir savųjų — Sirijos — 
dievų. O Timajas dievų nebijojo - jis visus dievus laikė tik įvaizdžiais, 
vis dėlto ir jis pamanė, jog mano poelgis jam, kaip mokytojui, užtrau- 
kė gėdą. Pikčiausia, kad šito jau neįmanėm nuslėpti nuo tėvo. 

Buvau nenuovokus ir jauslus. Matydamas aplinkinių pasibaisėjimą 
bei sumišimą, pats irgi ėmiau laikyti mūsų poelgį tikrai nederamu. Ti- 
majas, tas senyvas Žmogus ir dar stoikas, turėjo susitvardyti ir verčiau 
padrąsinti mane, patyrusį likimo išmėginimą, o ne dar labiau gniuždy- 
ti. Tačiau jis tada atgręžė man savo tikrąjį veidą — išliejo visą pagiežą 
taip prabildamas į mane: | 

— Kas iš tiesų tariesi esąs tu, tuščiagarbi išpuikėli, atkarus pagyrū- 
ne? Ne veltui tėvas davė tau Minuto - menkaverčio - vardą. Tavo 
motina tebuvo lengvabūdė graikė, šokėja ir užvis baisiausia — ar tik 
ne vergė. Stai kokia tavo kilmė! Visiškai teisėtai, o ne iš žiaurumo 
imperatorius Gajus išbraukė tavo tėvo vardą iš raitelių sąrašo, nes jį 
iš Judėjos išvijo vietininko Poncijaus Piloto laikais, mat įsivėlė į žydų 
prietarą. Jis net ne Manilijus vadinasi, o tik Manilianas — įsūnytasis. 
Romoje jis negarbingu testamentu paveldėjo turtą ir įsipainiojo į gė- 
dingą istoriją su ištekėjusia moterimi, todėl niekuomet nebegalės grįž- 
ti į tą miestą. Taigi esi nieko vertas, o ir dar niekingesnis tapsi tu, 
sūnau nedorėlio godūno! 

Ir dar jis būtų malęs liežuviu, jeigu nebūčiau skėlęs jam antausio. Aš 
pats bemat pasibaisėjau savo poelgiu, nes mokiniui nedera mušti mo- 
kytojo, net jeigu šis — tik vergas. Bet jis pirmas man tvojo lazda, o aš 
tik nenorėjau leisti jam niekinti motinos atminimo, nors ir niekada ne- 
buvau jos matęs. Apie tėvą tariau jį meluojant tik iš apmaudo. 

Timajas patenkintas nusišluostė kraują nuo lūpų ir, grasiai nusišie- 
pęs, pasakė: 

— Dėkui, sūnau Minutai, už šitą ženklą. Pasviręs medis neatsities, o 
prastakilmis niekad netaps kilmingas. Zinok, tavo tėvas slapta su žydais 
geria kraują ir savo kambaryje garbina Laimės deivės taurę. Tik šitaip 
tarpstama ir lobstama — nė piršto neprikišant. Ir man jau pakyrėjot jūs 

abu ir visas šitas neramus pasaulis, kur neteisybė pergali teisingumą, o 
išmintis padury nedrąsiai žiūri, kai begėdystė aplinkui staipos. 

Nepaisiau jo žodžių, nes išgyvendamas savo nelaimę turėjau gana 
ką apmąstyti. Ir tada mane apsėdo vien aklas troškimas kokiu nors 
žygdarbiu įrodyti, kad nesu menkas, ir kartu išpirkti nedorą pasielgi- 
mą. Su priesaikos broliais prisiminėme tas naujas karštas kalbas apie 
liūtą, kuris sudraskė gyvulį už pusės dienos kelio nuo miesto ir kurį 
buvo ruošiamasi sugauti. Retas dalykas, kad liūtas įsidrąsino prieiti 
prie pat didmiesčio, tad miestiečiai apie tai nepaliovė kalbėję. Pama- 
niau: jei sugautumėm su draugais tą liūtą gyvą ir padovanotumėm jį 
miesto amfiteatrui, tai ne tik išpirktumėm savo niekšybę, bet dar ir 
nusipelnytumėm didvyrių šlovės. 

Mintis buvo tokia beprotiška, kokią gali sukelti tik graužatis pen- 
kiolikmečio sužeista širdim, tačiau kvailiausia, kad pavakare Barbas 
buvo girtas kaip pėdas ir jam pasirodė, jog, tai tikrai puikus sumany- 
mas. Be to, ar jis galėjo man prieštarauti - juk buvo visas ausis užkūlęs 
apie savo žygdarbius. Taigi ir jis su legionieriais daugybę kartų gaudęs 
liūtus tinklais, kiek prisidurdamas prie menkos kareivio algos. 

Turėjome kuo greičiau sprukti iš miesto, nes, galimas daiktas, tvark- 
dariai jau traukė manęs suimti, ir aš buvau tikras, jog; kitą rytą arkliai iš 
mūsų bus atimti visiems laikams. Susiieškojau šešis savo draugus, nes 
tiktai trys turėjo proto išsyk pasipasakoti tėvams apie ištikusią nedalią 
ir šie skubinai juos išsiuntė iš miesto. 

Baisiausiai persigandę bičiuliai taip susiviliojo mano mintimi, kad 
net pradėjome puikuotis vienas prieš kitą. Slapta išsivedėme arklius iš 
arklidžių ir išjojome iš miesto. O tuo laiku Barbas parnešė maišelį si- 
dabrinių iš Marcijaus, šilko prekiautojo, nuėjo į amfiteatrą ir papirko 
patyrų žvėrių gaudytoją. Jiedu prisikrovė vežimą tinklų, ginklų bei odi- 
nių šarvų ir susirado mus užmiestyje prie aukojimo medžio. Barbas dar 
net buvo paėmęs ir mėsos, duonos bei porą didelių vyno ąsočių. Vynas 
sugrąžino man apetitą, nes aš tikrai buvau taip įbūgęs ir nusiminęs, 
kad kąsnis nelindo burnon. 

Mėnesienoje leidomės į kelią. Barbas su Žvėrių tramdytoju narsino 
mus pasakojimais apie visokiausių kraštų liūtų gaudynių papročius. 
Liūtų gaudymą jie apsakinėjo taip paprastai, kad mes su draugais, pa- 
drąsinti vyno, vis persergėdavom juodu, kad mažiau veltųsi į gaudy- 
nes ir nepaveržtų tos garbės iš mūsų. Sitai jie maloniai pažadėjo ir 
patikino, jog apžiūriai laikydamiesi nuošalėj gelbės mums tik patari- 
mais ir patirtimi. Amfiteatre buvau matęs, kaip mikliai patyrių vyrų 
būrys tinklu sugauna liūtą ir kaip dar lengviau vyras, ginkluotas tik 
dviem ietim, geba jį nugaluoti. 

Nurodytą kaimą pasiekėme priešaušriu, kai gyventojai dar tik kaitė 
puodus. Gandai pasirodė buvę neteisingi: kaimo Žmonių nekaustė siau- 

bas, priešingai - jie nepaprastai didžiavosi savo liūtu. Tas laikėsi siau- 
rukalnėje netoliese ir buvo išsimynęs takelį prie upelio. Naktį žvėris 
buvo papjovęs ir suėdęs ožką, kurią kaimiečiai pririšo prie medžio 
palei takelį, idant nepapjautų vertesnio gyvulio. Liūtas nėsyk neuž- 
puolė žmonių. Priešingai, išeidamas iš siaurukalnės, pranešdavo apie 
tai pora duslių urgztelėjimų. Buvo nereiklus ir, stokodamas geresnio 
ėdesio, tenkindavosi stipena, likusia nuo šakalų. Po teisybei, kaimie- 
čiai jau buvo net surentę didžiulį medinį narvą, kuriuo ketino gaben- 
ti liūtą į Antiochijos turgų, - tinklu sugautas liūtas veržiamas taip 
tvirtai, kad sužalojamos jam galūnės, arba jis skubinai įvejamas į nar- 
vą ir atpančiojamas. 

Mūsų užmačia kaimiečiai visai nesusižavėjo, bet, laimė, dar nebuvo 
pardavę liūto ir, permanę mūsų nelaimę, mus taip spustelėjo, kad Bar- 
bas buvo priverstas pakloti už liūtą visus du tūkstančius sestercijų. Už 
tą pačią kainą jie pažadėjo mums ir suręstąjį narvą. Kai sudarėme san- 
dorį ir suskaičiavome pinigus, Barbas staiga ėmė tirtėti iš šalčio ir pa- 
siūlė visiems verčiau. gultis miegoti, o liūto gaudynes atidėti rytojui. 
Gal ir Antiochija nurimsianti po mūsų sukelto triukšmo. Cia ir žvėrių 
gaudytojas supratingai tarstelėjo, kad geriausia vyti liūtą iš guolio ry- 
tą, mat tada jis jau paėdęs, atsigėręs, vangus ir mieguistas. 

Taigi juodu su Barbu apsivilko odinius šarvus ir mes, kaimo vyrų 
vedami, nujojome prie kalno. Kaimiečiai parodė mums liūto takelį ir 
vietą, kur jis laka, didžiulių letenų pėdsakus bei šviežio mėšlo krūvelę. 
Užuodėme liūto kvapą ir mūsų arkliai pradėjo baidytis. Tykinant prie 
liūto siaurukalnės, dvėsenos dvokas ėmė stiprėt, arkliai drebėjo, vartė 
akis, kol sustojo it įkasti. Labai tuo stebėjomės, nes arkliai buvo pri- 
pratę prie trimitų ir dar kitokių muzikos instrumentų barškesio, o pra- 
tybų lauke net šokinėdavome jais per ugnį. 

Iš anksto tikriausiai taip visi galvojome, — jeigu išvis ką nors galvo- 
jome, - kad liūtui puolant būsime ganėtinai saugūs, nes sėdėsime ant 
arklių. Tačiau turėjome nusėsti nuo balnų ir pavesti arklius į šoną — 
taip jie įbūgo vien liūto kvapo. Sutrikę sėlinome prie siaurukalnės, kol 
išgirdome griausmingą liūto knarkimą. Jis knarkė taip šiurpiai, kad že- 
mė po kojomis drebėjo. Tiesa, gal tik drebėjo mūsų pačių kinkos, mat 
pirmą sykį gyvenime artinomės prie liūto guolio. 

Kaimiečiai visai nebijojo savojo liūto, net tvirtino jį miegosiant iki 
vakaro, - juk jie, girdi, jau įpratę prie vienodų liūto įpročių. Dar jie 
pasakė žvėrį taip aptingus ir įsipenėjus, kad mums sunkiausia bus jį 
pažadinti ir išvyti iš tarpeklio. 

Tarp siaurukalnės krūmų liūtas buvo išmynęs platų taką, o pačios 
įkalnės stūksojo tokios aukštos ir skardingos, kad Barbas su Žvėrių 
gaudytoju ropšte užsiropštė, idant patarinėtų mums iš abiejų pusių. Jie 
parodė, kaip išskleisti sunkų tinklą ties siaurukalnės anga, tad po tris 

laikėme jį iš abiejų pusių. Septintasis turėjo rėkauti ir šokinėti priešais 
tinklą, kad pabudęs ir dienos šviesos apžilpintas liūtas pats pultų ir 
įšoktų tiesiai į jį. Tinklu mes turėjome apraizgyti liūtą kuo standžiau ir 
tiktai saugotis besipriešinančio žvėries nasrų bei letenų. Pamąstę su- 
pratome, jog tai nėra taip paprasta, kaip kad tiedu aiškina. 

Susėdome ant žemės pasitarti, kuris iš mūsų eis žadinti liūto. Barbas 
patarė pirmiausia bakstelėti ietimi žvėriui į pasturgalį, kad suirztų, bet 
šiukštu nesužaloti. Zvėrių gaudytojas tikino mielai norįs mums pagel- 
bėti, tik kad jam kelius sausgėla sustingdė, be to, jis nenorįs atimti iš 
mūsų garbės. 

Mano draugai ėmė šnairuoti į mane ir patikino iš geros širdies per- 
leisią garbę man. Juk tai aš viską sumanęs, tai aš sugundžiau juos Žaisti 
sabinių grobimą, nuo kurio ir prasidėjo šis nuotykis. Traukdamas šner- 
vėmis aitrų liūto kvapą, irzliai priminiau draugams, jog esu vienturys 
tėvo sūnus. Dar pamąstę supratome, kad iš tikrųjų penkiese buvome 
vienturiai sūnūs. Si smulkmena, beje, gal padės suprasti mūsų poelgį. 
Vienas mūsų turėjo tik seserų, o jauniausiasis iš visų, Charizijas, puolė 
aiškinti, kad jo brolis mikčioja ir šiaip turi kūno kliaudų. 

Žvėrių gaudytojas, pradėjęs nerimauti, pasiūlė įkaitinti geležinius 
smaigus, uždegti deglus ir ugnimi bei dūmais išvyti liūtą iš guolio. 
Tačiau sirai, kurie buvo žemdirbiai, karštai paprieštaravo, girdi, krū- 
mynas per užtrukusią sausrą visiškai išdžiūvęs, todėl ugnis galinti su- 
kelti gaisrą, kuris išplis iki pat Antiochijos, o ką jau kalbėti, kad sunai- 
kins pasėlius ir kaimus. 

Supratęs, jog draugų spiriamas aš nori nenori turėsiu eiti, Barbas 
užsivertė vyno ąsotį, drebančiu balsu pašaukė pagalbon Herkulį ir pa- 
tikino mylįs mane labiau už savo sūnų, nors niekados neturėjo sūnaus. 
Ne tau šis darbas, sakė Barbas, tačiau esą jis, senas veteranas, nuolan- 
kiai žengsiąs siaurukalnėn ir pažadinsiąs liūtą. Jeigu jis, vykdydamas 
šią priedermę, padėsiąs galvą dėl prasto regėjimo ar nusilpusių kojų, 
tai tenorįs, kad aš užmokėčiau ir jam pagerbti sukrautų didžiulį mirties 
laužą ir dar pasakyčiau giriamąją kalbą, idant visi sužinotų apie jo šlo- 
vinguosius žygius. Mirtimi jis paliudysiąs, kad viskas, ką per tuos me- 
tus pasakojo apie savo žygdarbius, turi bent krislą tiesos. 

Kai jis tikrai leidosi kepėstas nuoskardžia atšlaite žemyn ir siektelė- 
jo ieties, aš irgi sugrudau ir abu apsipylėme ašaromis karštai glėbes- 
čiuodamiesi. Negalėjau leisti jam, seniui, mirti už mane ir dėl mano 
suklydimo. Užtat paprašiau jį perduoti tėvui, kad bent jau kritau did- 
vyriškai ir kad šitai viską atperka, mat visados jam tik apmaudą kėliau, 
nes ir motina mirė gimdydama mane, ir nūnai, kai neturėdamas piktų 
kėslų apjuodinau jo gerą vardą visoje Antiochijoje. 

Barbas reikalavo, kad bent vyno trūktelėčiau, nes niekas neskaudi- 
na, kai vyro pilve kliuksi ganėtinai to labo, tvirtino jis. Išgėręs pareika- 

lavau draugų bent jau tvirtai laikyti tinklą ir nieku gyvu jo nepaleisti. 
Tada čiupau abiem rankom ietį ir, sukandęs dantis, nutykinau liūto take- 
liu siaurukalnėn. Klausydamasis griausmingo knarkimo įžiūrėjau gulin- 
čio liūto pavidalą, nesitaikydamas smeigtelėjau ietimi, išgirdau urgzte- 
lėjimą, pats irgi surikau ir sparčiau nei per gimnasijo varžybas puoliau 
tiesiai į tinklą, kurį mano bendrai iškėlė nepalaukę, iki perbėgsiu. 

Kol aš, mirtinos baimės pagautas, painiojausi tinkle, liūtas inkšda- 
mas atraišavo iš siaurukalnės ir sustojo apstulbintas mano blašky- 
mosi tinkle. Liūtas stovėjo toks didžiulis ir baugus, kad mano bičiu- 
liai, neištvėrę to reginio, išmetė tinklą ir bliaudami leidos į kojas. 
Zvėrių gaudytojas stūgavo, ką šie turį daryti, rėkė, kad greitosiomis 
mestų tinklą ant liūto, kol jo akys neapsiprato su šviesa, antraip mums 
blogai baigsis. 

O tuolaik Barbas dar garsiau šaukė man tvardytis ir neužmiršti, jog 
esu romėnas, ir dar iš Manilijų giminės. Jei man kilsiąs pavojus, jis pats 
nusileisiąs žemyn ir perversiąs liūtą kalaviju, tik aš pirmiau turįs jį gy- 
vą sugauti. Nežinau, kurio patarimo paklausiau, bet, draugams palei- 
dus tinklą, galėjau greičiau iš jo išsipainioti. Vis dėlto bičiulių bailumas 
mane taip įsiutino, kad, vilkdamas tinklą, atsigręžiau pažvelgti liūtui į 
akis. Nepaprastai nusiminęs ir įžeistas liūtas išdidžiai stebeilijo į mane 
ir palengva kilsčiojo kraujuojančią užpakalinę leteną. Iškėlęs tinklą pa- 
vilkau, — vienam jis buvo sunkokas, — ir mečiau ant liūto. Tas puolė 
pirmyn ir, susipainiojęs tinkle, parvirto ant šono. Kraupiai riaumoda- 
mas žvėris raičiojosi ant žemės ir pats apsivyniojo tinklu, tik vieną 
vienintelį sykį kepštelėjęs man letena. Pajutau liūto galią: kūliavirsčias 
nuskridau gana toli ir, matyt, todėl likau gyvas. 

Barbas su žvėrių gaudytoju šauksmais ragino vienas kitą. Gaudyto- 
jas medine šake prirėmė liūto galvą prie žemės, o Barbas įkišo jo užpa- 
kalinę leteną į lyno kilpą. Sirai, žemdirbiai, šoko pagelbėti, bet aš puo- 
liau rėkti, burnoti ir uždraudžiau pareikalavęs, kad žvėrį surištų bailū- 
nai mano draugai. Antraip visas mūsų sumanymas nueis perniek. Galų 
gale jie ryžosi, nors liūtas juos ir draskė nagais. Zvėrių gaudytojas ver- 
žė virves ir kilpas, kol liūtas bemaž nepakrutėjo. Tuo metu aš sėdėjau 
ant žemės tirtėdamas iš įsiūčio — išties buvau taip įsiutęs, kad susivė- 
miau tiesiai tarpkojin. 

Sirai, žemdirbiai, įkišo ilgą medinę kartį liūtui tarp letenų ir patraukė 
su juo į kaimą. Kabantis ant karties liūtas jau neatrodė toks didžiulis ir 
gražus, kaip išėjęs iš siaurukalnės į dienos skaistį. Po teisybei, jis buvo 
iškaršęs, nusilpęs, blusų sukandžiotas, išplikusiais karčiais, o Žiodiklis 
rodė nudilusius dantis. Labiausiai nuogąstavau, kad nešamas į kaimą 
jis dar ims ir pasismaugs pančiais. 

Nors užsikirsdamas, pakeliui vis tiek suspėjau bičiuliams nuodug- 
niai išdėstyti, ką manau apie juos ir ką apskritai manau apie amžiną 

draugystę. Jeigu aš ko išmokau, pasakiau, tai bent jau to, kad mirčiai 
gresiant nevalia kliautis jokiu žmogum. Susigėdę dėl savo elgesio, 
bičiuliai nukentė priekaištus, tačiau priminė man draugystės priesai- 
ką ir tai, kad visi kartu sučiupome liūtą. Didžiausią garbę jie su mielu 
noru suteiksią man, bet parodė brėžius ir ant savo rankų bei kojų. O 
aš atkišau savo ranką, kuri taip kraujavo, kad man keliai linko. Ga- 
liausiai nusprendėme, jog šis mūsų žygdarbis mums visiems paliko 
amžinus randus. 

Kaime suruošėme šventę ir pagarbiai paaukojome liūtui, parnešę jį 
gyvą ir sėkmingai uždarę į tvirtą narvą. Barbas su žvėrių gaudytoju 
nusigėrė, o kaimo mergaitės mūsų garbei pašoko rateliu ir papuošė 
mus vainikais. Kitądien nusisamdėme jaučių kinkinį narvui gabenti ir 
vainikuoti patraukėme garbinga eisena į Antiochiją, rūpestingai Žiūrė- 
dami, kad kruvini tvarsčiai gražiai dengtų kautynių žaizdas. 

Prie miesto vartų tvarkdariai ketino mus iškart sulaikyti ir atimti 
arklius, vis dėlto jų sargybos vadas buvo išmintingesnis ir pats mus 
palydėjo, nes pasisakėme savo noru einą į miesto rūmus. Du tvarkda- 
riai lazdomis skynė mums kelią, nes, kaip visada, dykaujanti Antiochi- 
jos liaudis, pasklidus žiniai, kad nutiko kas nors nepaprasta, puolė lėk- 
ti krūvon. Iš pradžių minia šaukė mums prakeiksmus, apmėtė mėšlo 
gurvoliais ir supuvusiais vaisiais, nes, pasak išpūsto gando, mes išnie- 
kinę visas miesto mergaites ir dievus. Tačiau minios ir šauksmų sukir- 
šintas liūtas dusliai suriaumojo ir, sakytum savo paties balso suerzin- 
tas, nepaliovė maurojęs, todėl mūsų arkliai vėl pradėjo šokčioti ir apsi- 
putoję kragino galvas. 

O gal liūtas nirčiau suriaumojo, patyraus žvėrių gaudytojo paakin- 
tas. Siaip ar taip, tingi ir gąsli minia noringai prasiskyrė, o kai kurios 
moterys, pamačiusios kruvinus mūsų tvarsčius, ėmė jaudriai šūkčioti, 
pasrūdamos ašaromis. 

Tas, kuris bent sykį savo akimis matė mylios platumo Antiochijos 
kelią su begale kolonadų, turbūt supras, jog mūsų eitynės pamažu ėmė 
panėšėti į triumfo, o ne į gėdos eiseną. Netrukus susijaudinusi minia 
puolė barstyti gėles mums po kojų. Mūsų savimeilė plūdo pervirš, mat 
jauni buvome, tad miesto rūmus pasiekėme veikiau kaip didvyriai, o 
ne kokie nusikaltėliai. 

Valdžios vyrai pirmiausia leido mums padovanoti miestui sugautąjį 
liūtą ir paaukoti globėjui Jupiteriui, kuris Antiochijoje įprastai vadina- 
mas Baalu. Tik tuomet mus nuvedė pas teisėjus. Tačiau su jais jau tarė- 
si tėvo nusamdytas garsus teisininkas, be to, savanoriškas mūsų atvy- 
kimas padarė teisėjams irgi nemenką įspūdį. 

Pirmiausia teisėjas pareikalavo atidėti bylos svarstymą, kad bylą būtų 
galima išnagrinėti visapusiškai. Paskui jis užginčijo teismo nusimany- 
mą bylos atžvilgiu įrodydamas, jog tai civilinė byla, nieku gyvu ne 

baudžiamoji. Tada jis kreipėsi į Dafnės orakulą, kaip į aukščiausiąjį 
teisėją, kilus klausimui dėl senojo tikėjimo apeigų bei jų paniekinimo. 
Įtikinamo šventvagystės įkalčio, jo manymu, vis dėlto nesą, vien tik 
apkalbos. 

Klausydamiesi jo galingo balso pasijutome saugūs, ir mūsų net ne- 
įmetė belangėn, tad visi pargrįžome namo gydytis žaizdų. Tiesa, ar- 
klius atėmė be gailesčio, - čia jau nieko negalėjome pakeisti, — ir iš- 
klausėme rūsčius žodžius apie jaunimo nepaklusnumą, o ko dar, girdi, 
laukti ateityje, jei geriausiųjų miesto šeimų sūnūs rodo nederamą pa- 
vyzdį, ir kad mūsų tėvų bei protėvių jaunystėje viskas buvę kitaip. 

Bet kai parėjome su Barbu namo, ant durų kažkodėl kabojo laidotu- 
vių vainikas ir iš pradžių niekas mums nė žodžio nepratarė — net Sofro- 
nija. Pagaliau, apsipylusi ašaromis, ji išpasakojo mano mokytoją Timają 
vakare paprašius atnešti jam statinaitę karšto vandens ir persipjovus 
venas. Tik kitos dienos rytą jį rado negyvą. Mano tėvas užsidaręs savo 
kambaryje ir nepriimąs net savo atleistinių, kurie veržėsi jo guosti. 

Po teisybei, niekas nemėgo grizlaus ir pagiežingo Timajo, mat jam 
niekuomet niekas netiko, vis dėlto mirtis lieka mirtim, ir todėl aš nege- 
bėjau nusikratyti kaltės. Juk trenkiau mokytojui ir savo elgesiu už- 
traukiau jam gėdą. Mane suėmė siaubas, užmiršau pats žvelgęs liūtui į 
akis ir man iškart kilo mintis visiems laikams sprukti iš tėvo namų, 
išplaukti jūron, tapti gladiatoriumi arba parsisamdyti į toliausią Ro- 
mos legioną ledinuotoje šalyje ar prie Partijos karštosios sienos. Deja, 
pamėginęs bėgti iš miesto, veikiai būčiau atsidūręs kalėjime, todėl su- 
maniau verčiau ir pats ant patyčių iškrėsti šunybę kaip Timajas ir šitaip 
išvaduoti tėvą nuo atsakomybės bei erzinančio savo buvimo. 

Ir Barbas, nors labai įbūgęs, man pritarė: 

— Minutai, kai visa pražuvę ir nebelieka jokios vilties, geriausia pa- 
čiam griebti jautį už ragų. 

— Parodyk man tą jautį, - pareikalavau piktai. 

Barbas paaiškino kalbąs palyginimais. Jis manė, jog aš turįs drąsiai 
eiti pas tėvą — ir verčiau tuojau pat, nei paskui. 

— Bet jei bijai, - pasiūlė, - nueisiu pirmas ir atlaikysiu smarkiausią jo 
pykčio pliūpsnį. Bent jau papasakosiu, kaip tu vienas plikomis ranko- 
mis sučiupai įnirtusį liūtą. Jeigu jis dar turi bent kiek tėviškų jausmų, jo 
širdis gal atlėgs. 

Pamąsčiau. 

— Jeigu reikia eiti, tai aš pats eisiu, - pagaliau nusprendžiau. - Tu — 
mano mokytojas, kaip ir Timajas. Gana, kad per mane tas niekingas 
stoikas atėmė sau gyvastį. Tėvas gali užduoti tau širdį, tad dar šoksi 
ant kalavijo, o tai kvaila. Be to, mano tėvas nepatikės nė puse tavo 
pasakojimo, o aš neketinu nė žodeliu jam užsiminti apie liūtą, jeigu 
pats nepaklaus, kur buvau. 

— Jei būčiau tavo tėvas, — tarė Barbas, — turbūt liepčiau tave gerai 
išplakti, o paskui visą save tau pakločiau. Po teisybei, negerai, kad 
tėvas niekad tavęs neplakė. Nepamiršk įsikąsti odos skiautelės ir vis 
prisimink, kokie šit garbingi randai puošia mano nugarą. 

Jis meiliai mane apkabino ir ėmė krautis savo menką mantą, būda- 
mas tikras, kad tėvas jį išvarys. 

Tačiau tėvas priėmė mane visai kitaip, nei maniau, nors turėjau tai 
nujausti — juk jis beveik visados elgdavosi kitaip nei visi. Nemigos 
iškamuotas ir apsiverkęs, jis pripuolė prie manęs, apglėbė, stipriai pri- 
glaudė sau prie krūtinės, išbučiavo man skruostus, plaukus, išmylavo 
apkabinęs. Sitaip, ir dar taip lipšniai, jis niekuomet manęs nebuvo ap- 
glėbęs, nes kai buvau mažas ir meilijau glamonių, jis prie manęs nepri- 
siliesdavo, nė nedvilktelėdavo į mane. 

— Mano sūnau Minutai, - šnibždėjo jis. - Tariau amžiams tavęs netekęs 
ir kad išsitrenkei su tuo girtuokliu veteranu į pasaulio kraštą, nes pasiė- 
mėt dar ir pinigų. Išmesk iš galvos Timają. Jis tetroško atkeršyti mud- 
viem už savąjį - vergo - likimą ir savosios filosofijos silpnumą. Nėra 
pasaulyje tokios piktybės, kurios neįmanu išpirkti ir gauti atleidimą. 

Dar jis pridūrė: 

— Oi, Minutai, aš visai netikęs auklėtojas — juk nė pats deramai neiš- 
siauklėjau. O tu - tu'esi paveldėjęs savo motinos kaktą, akis, nedidelę 
tiesią noselę ir dailias lūpas. Ar kada atleisi man už širdies kietumą ir 
aplaidumą? | 

Nepermanomas jo švelnumas mane taip sugraudino, kad subliuvau 
balsu, nors jau penkiolika buvau sukakęs. Parklupau priešais tėvą, ap- 
kabinau jam kelius ir meldžiau atleisti už užtrauktą gėdą, žadėdamas 
pasitaisyti, jei tik jis šįsyk man atleis. Bet čia ir tėvas puolė keliaklups- 
čias prieš mane, apkabino, bučiavo, tad vienas per kitą maldavome 
atleidimo. Pajutau tokį palaimingą, begalinį palengvėjimą, kad tėvas 
prisiėmė kaltę ir už Timajo mirtį, ir už mano nusikaltimą, jog pradėjau 
dar garsiau staugti. 

Ir čia Barbas, išgirdęs mano bliovimą, nebeišturėjo. Braškėdamas 
žvangėdamas įsiveržė į kambarį su pliku kalaviju ir skydu pamanęs, 
jog tėvas mane muša. Paskui jį raudodama įpuolė Sofronija, išplėšė 
mane iš tėvo rankų ir paskandino savo tukliam glėby. Ir Barbas, ir ji 
meldė žiaurųjį mano tėvą verčiau mušti juodu, nes veikiau jie kalti, o 
ne aš. Juk aš dar vaikas ir nekaltomis savo išdaigomis tikrai nenorįs 
nieko tyčia įskaudinti. 

Tėvas suglumo, atsistojo ir nirčiai atrėmė kaltinimą žiaurumu tikin- 
damas, jog visai manęs nemušė. Permanęs jo nusiteikimą, Barbas visu 
garsu ėmė šauktis Romos dievų, prisiekdamas pulsiąs ant kalavijo, kad 
atpirktų savo nusižengimą lygiai kaip Timajas. Jis taip įsijautė, kad, ko 
gera, tikrai būtų susižalojęs, jei mes visi trys - tėvas, Sofronija ir aš - 

nebūtumėm atėmę iš jo kalavijo ir skydo. Ką jis darė su skydu - nesu- 
pratau. Vėliau jis prisipažino bijojęs mano tėvą trenksiant jam per gal- 
vą, Mat jo sena galva smarkių smūgių būtų nepajėgusi atlaikyti, kaip 
kitados Armėnijoje. 

Tėvas liepė Sofronijai parnešti geriausios mėsos ir paruošti šventi- 
nius pietus, mat tikriausiai mes pargrįžome alkani, o ir jis pats kąsnio 
nenurijo suvokęs, kad aš pabėgau iš namų, nes jis pasirodęs labai 
prastas sūnaus auklėtojas. Ir pasiuntė sušaukti puoton tuolaik visų 
mieste buvusių savo atleistinių, nes jie visi dėl manęs nemenkai siel- 
vartavo. 

Tėvas pats apiplovė man žaizdas, patepė vaistiniais tepalais ir perri- 
šo drobės tvarsčiais, nors aš meilijau dar kiek paturėti anuos, kruvinus. 
Barbas gavo progą papasakoti apie liūtą ir tėvas dar labiau suniuro ir 
susikrimto dėl to, kad jo paties sūnus turėjo verčiau ieškotis mirties 
liūto nasruose, nei prašyti tėvą pagalbos vaikiškai išdaigai išpirkti. 

Galų gale nuo ilgų kalbų Barbą pradėjo kamuoti troškulys ir mudu 
su tėvu likome dviese. Tėvas atsigodėjo ir pasakė supratęs, jog privalo 
su manim pasikalbėti apie ateitį, kadangi netrukus aš apsisiausiu vyro 
toga. Tačiau jam buvo sunku parinkti žodžius ir pradėti kalbą, nes nie- 
kuomet nebuvo kalbėjęsis su manim kaip tėvas su sūnum. Jis tik ste- 
beilijo nerimastingomis akimis į mane, bergždžiai ieškodamas žodžių, 
tinkamų rasti kelią į mano širdį. 

Aš irgi įsižiūrėjau į jį ir pastebėjau, kad jo plaukai išretėję, veidą 
vagoja raukšlės. Tėvui jau buvo veikiau arti penkiasdešimties, o ne 
keturiasdešimties, ir man jis atrodė tarytum senstantis vienišius, kuris 
nemoka džiaugtis gyvenimu nė savo atleistinių turtais. Nuvedžiau aki- 
mis knygų ritinius ir pirmą sykį man dingtelėjo, kad jo kambaryje nėra 
nieko — nė vienos dievo statulos, net dvasios globėjos. Prisiminiau iš- 
kart visus bjaurius Timajo kaltinimus. 

— Tėve Markai, - tariau, - mokytojas Timajas prieš mirtį prišnekėjo 
bjaurių žodžių apie judu - mano motiną ir tave. Tik todėl sušėriau jam 
per veidą. Neteisinu savo niekšybės, bet papasakok vienąkart man apie 
jus — motiną ir save. Juk ir aš turiu Žinoti viską — net ir tai, kas bloga. 
Antraip subrendęs net elgtis nemokėsiu, kaip dera tikram vyrui. 

Sumišęs tėvas trynė delnus, vangstėsi mano žvilgsnio. Išsisukinėda- 
mas jis atsakė: 

— Tavo motina mirė tave gimdydama ir negalėjau už tai atleisti nei 
tau, nei sau iki pat šios dienos, kai ūmai išvydau tavyje motinos at- 
vaizdą, nors tu už ją ir pečiuitesnis. Tik nuogąstaudamas, kad praradau 
tave, aš praregėjau ir supratau nedaug gyvenime ką turįs dar vertesnio 
už tave, mano sūnau Minutai. 

— Ar mano motina buvo šokėja, ištvirkėlė, vergė, kaip tvirtino pyk- 
čio perimtas Timajas? — paklausiau stačiai. 

Įširdęs tėvas užriko: 

— Kaip drįsta tavo lūpos tarti tokius žodžius, Minutai! Tavo motina — 
garbingiausia iš visų mano pažintų moterų, bent jau nebuvo vergė, 
nors, davusi įžadą, kuriam laikui įsišventė Apolonui. Kitados mudu 
abu klajojom po Galilėją ir Jeruzalę, ieškodami žydų karaliaus ir jo 
karalystės. 

Jo žodžiai sustiprino mano baisius įtarimus. Drebančiu balsu išta- 
riau: 

— Timajas dar sakė tave įsivėlus į slaptą žydų sąmokslą, todėl vieti- 
ninkas ir išvaręs tave iš Judėjos. Todėl esą tu ir netekai raitelio titulo, o 
visai ne dėl imperatoriaus Gajaus įgeidžio. 

Tėvas irgi pradėjo drebėti ir paaiškino: 

— Atidėliojau šitai, laukiau, kol išmoksi galvoti savo galva ir aš jau 
nevaliosiu priversti tavęs mąstyti apie tai, ko nė pats gerai nesuvokiu. 
Vis dėlto šiokios tokios naudos tavo auklėjimas turėjo, o iš Sofronijos 
netgi patyrei švelnumo, kurio aš negebėjau duoti. Barbas išgelbėjo ta- 
ve skęstantį ir padėjo man suvokti, kad turi teisę užaugti kaip romė- 
nas. Nupirkau Timają, idant jis padėtų perprasti tau visų žemiškų die- 
vų tuštybę šiame gūrančiame pasaulyje ir net filosofijos tuštybę. Pats 
Timajas šitai puikiai įrodė savo kvaila mirtimi. Prieš tai leidau tave į 
mokyklą, idant labiau priprastum prie kitų vaikų draugijos. Ir arklį tau 
daviau, nes teisiškai esi senos romėnų giminės. Tačiau šiandien atsidū- 
rei kryžkelėje ir turi pats galiausiai pasirinkti, kuriuo keliu eisi. Aš ga- 
liu tik sielvartingai grąžyti rankas ir viltis, kad pasirinksi teisingą kelią. 
Tikrai tavęs neversiu — juk ką galiu tau pasiūlyti - nebent tai, ko nė 
pats gerai nepermanau. 

— Tėve, - nusigandau, - juk slapta neatsivertei į žydų tikėjimą, tvar- 
kydamas galybę žydų reikalų? 

— Bet, Minutai, - apstulbo tėvas, — juk lankeisi su manim maudyklė- 
se ir gimnasijo pratybose. Ir turėjai matyti, kad ant kūno neturiu jų 
bendrystės ženklo. Juk maudyklėse mane išjuoktų. 

— Neneigiu, - tęsė jis, — kad ilgai skaičiau žydų šventraščius, nūsda- 
mas geriau juos permanyti. Bet iš tiesų Žydams jaučiu veikiau pagiežą, 
nes tai jie nukryžiavo savo karalių. Ir dėl tavo motinos sopulingos 
mirties griežiau ant žydų, netgi ant jų karaliaus, kuris trečiąją dieną 
prisikėlė iš numirusiųjų ir įkūrė neregimą karalystę. Tiesa, jo mokiniai 
žydai tebetiki vieną dieną jį sugrįšiant kurti ir tos - regimos — karalys- 
tės, bet visa tai taip pinklu ir prieštarauja sveikam protui, kad aš nege- 
bu tau tinkamai paaiškinti. O tavo motina būtų galėjusi, nes, būdama 
moteris, geriau už mane permanė karalystės būtį, o aš nė iki šiol nesu- 
čiuopiu, kodėl ji turėjo dėl tavęs save atiduoti. 

Mane apniko abejonės dėl tėvo dvasinės būklės, bet ūmai prisimi- 
niau, jog jis visur kur elgiasi kitaip nei visi. Niršiai paklausiau: 

— Tai vis dėlto gėrei kraują su žydais per jų slaptas apeigas? 
Tėvas, visai susierzinęs, taip atsikirto: 
- Šito tu nesuprasi, nes dar suvis nieko neišmanai. 

Ir jis atrakino skrynią, išėmė iš jos aptrintą medinį puodelį, meiliai 
paturėjo jį saujoj ir, parodęs man, tarė: 

— Tai jos, tavo motinos Myrinos, puodelis. Vieną naktį be mėnulio 
ant Galilėjos kalno iš šio puodelio mudu gėrėme amžinatvės vaistą. Ir 
šis puodelis neištuštėjo, nors mudu abu iš jo gėrėme. Ir dar mums pasi- 
rodė pats karalius ir kreipėsi į kiekvieną, nors mūsų skaičius viršijo 
penkis šimtus. Tavo motinai karalius pasakė, kad ji daugiau niekuo- 
met nebejausianti troškulio. Bet jo mokiniams paskui turėjau duoti 
priesaiką niekados nepasakoti to, ką regėjau, nes, jų manymu, karalys- 
tė esanti jų, žydų, 0 aš, romėnas, čia niekuo dėtas. 

Supratau žvelgiąs į stebuklingąjį puodelį, kurį Timajas minėjo esant 
Fortūnos taurę. Paėmiau ją, tačiau mano rankoms ir akims tai tebuvo 
aptrintas medinis puodelis, nors širdį jaudrino mintis, kad mano moti- 
na jį laikė rankose ir tausojo. Gailiai pažvelgęs į savo tėvą tariau: 

— Nesmerkiu tavęs už prietarą, nes žydų kerai sujaukė protus dau- 
giui išmintingesnių vyrų. Neabejotinai šis puodelis atnešė tau sėkmę 
ir turtus, bet dėl nemirtingumo verčiau patylėsiu — nenoriu tavęs įžeis- 
ti. Jeigu šneki apie naująjį Dievą, tai ir anksčiau dievai mirdavo ir prisi- 
keldavo — kad ir Ozyris, Tamūzas, Atis, Adonis ir Dionisas, kitų nė 
nevardysiu. Bet tai tik gražios pasakos, kurias garbstė įsišventinusieji į 
slaptas apeigas. Zmonės jau išprusę ir negeria kraujo, o ir man jau per 
akis visokiausių slaptų apeigų dėl tų kvaišų mergaičių, prikarsčiusių 
krūmuose spalvotų kaspinų. 

Tėvas papurtė galvą ir, sudėjęs delnus, suaimanavo: 

— O, kad tu mane suprastum! 

— Kuo puikiausiai suprantu, nors esu dar berniukas, - patikinau. — 
Kai ką ir aš, užaugęs čia, Antiochijoje, žinau. Tu kalbi apie Chrestų, 
arba Kristų, vis dėlto šis naujas tikėjimas dar pražūtingesnis ir gėdin- 
gesnis už kitus žydų mokymus. Tiesa, Chrestus buvo prikaltas prie 
kryžiaus, tačiau joks jisai karalius ir neprįsikėlė, tik mokiniai išvogė jo 
kūną iš kapo, idant neužsitrauktų gėdos žmonių akyse. O ir išvis bergž- 
džia apie jį kalbėti. Nors žydai, aišku, nepaliaus kalbėt. 

Mano tėvas puolė ginčytis: 

— Jis tikrai buvo karalius. Tai net trimis kalbomis buvo užrašyta ant 
jo kryžiaus. Jėzus Nazarietis, žydų karalius. Pats mačiau. Jeigu netiki 
žydais, tai patikėk bent Romos vietininku. Ir mokiniai jo kūno neišvo- 
gė, tik žydų aukščiausioji taryba papirko sargus, kad šitaip liudytų. 
Zinau - juk mačiau savo akimis. Jį, prisikėlusįjį, pats sutikau Galilėjos 
jūros pakrantėje, - bent jau tebetikiu, kad ten buvo jis. Tai jis nuvedė 
mane pas tavo motiną, kuri tada labai skurdo Tiberijaus mieste. Tiesa, 

nuo šių įvykių praėjo jau visi šešiolika metų, nors, suerzintas tavo ne- 
supratingumo, dar tikrai įmanau juos atgaivinti atminty. 

Nedrįsau toliau širdyti tėvo. 

— Tikrai nesiginčysiu su tavimi dėl dieviškų dalykų, - skubinai pati- 
kinau. - Tiktai vieną dalyką noriu sužinoti: ar gali kada panorėjęs grįŽ- 
ti Romon? Timajas tvirtino, jog dėl savo praeities nebegalėsi sugrįžti. 

Tėvas atstatė krūtinę ir rėžė: 

— Aš esu Markas Mezencijus Manilianas ir, žinoma, galiu grįžti Ro- 
mon, kai tik pats panorėsiu. Manęs tikrai neištrėmė, o Antiochija —- ne 
tremties vieta, - turėtum ir pats tai suprasti. Bet į Romą vis negrįžau 
dėl asmeninių priežasčių. Dabar jau galėčiau grįžti, jei reikalas spirtų — 
juk esu senyvo amžiaus ir jau ne toks jauslus kaip anksčiau. Tačiau 
apie priežastis bergždžiai klausinėtum. Tu nesuprasi. 

Apsidžiaugęs jo patikinimu šūktelėjau: 

— Kalbėjai apie kryžkelę ir mano ateities kelią, kurį pats galiu pasi- 
rinkti. Ką turi galvoje? 

Suglumęs tėvas persibraukė kaktą, kurį laiką rinko žodžius ir galų 
gale prabilo: 

— Siais laikais čia, Antiochijoje, tiems, kuriems svarbiausia atrasti ke- 
lią, pamažu aiškėja, jog karalystė ne vien tik žydų. Numanau, 0, tiesą 
sakant, ir žinau, kad jie krikštijo ir priimdavo į savo puotas taip pat 
neapipjaustytus graikus bei sirus. Tai sukėlė dideles rietenas, bet šian- 
dien čia karštai darbuojas vienas Kipro žydas, kurį pats buvau sutikęs 
Jeruzalėje, kai ant jų nusileido dvasia. Jis pasikvietė pagalbon žydą iš 
Tarso, vardu Saulius, kurį pats kadaise mačiau Damaske, kai jį atvedė į 
miestą. Dėl dieviškojo apreiškimo galios jis buvo netekęs regėjimo, 
bet paskui jį atgavo. Kad ir kaip viskas klostėsi, verta jį pamatyti. Karš- 
čiausiai viliuosi, kad nueisi pasikalbėti su tais žmonėmis ir paklausysi 
jų mokymo. Jeigu jais patikėsi, tai pakrikštys tave kaip Kristaus kara- 
lystės valdinį ir galėsi lankytis jų slaptose puotose. Taigi nebijok, ta- 
vęs neapipjaustys ir tu neprivalėsi paklusti žydų Įstatymui. 

Savo ausimis netikėdamas sušukau: 

— Nejau išties tiki mane įsišventinsiant į slaptas žydų apeigas ir tar- 
nausiant kažkokiam nukryžiuotam karaliui ir karalystei, kurios nėra? 
Kaip dar įmanu pavadinti tai, kas nematoma? 

Tėvas tada neištvėrė ir pratrūko: 

— Aš kaltas ir turbūt nerandu tinkamų žodžių tave įtikinti. Bent jau 
nieko neprarasi pasiklausęs, ką tie žmonės kalba. 

Bet vien tik šitokia mintis kėlė šiurpą. 

— Niekuomet nesileisiu žydų apliejamas šventu vandeniu, - sušukau, - 
ir negersiu kraujo su žydais! Pamesčiau paskutinį garbės trupinį. 

Tėvas dar sykį pamėgino kantriai paaiškinti, jog Saulius - išsilavinęs 
ir Tarso retorių mokyklą lankęs žydas, kurio slapta klausėsi ne tik ver- 

gai bei amatininkai, bet ir daugybė Antiochijos kilmingų moterų. Bet aš 
užsikimšau ausis ir, treptelėjęs koja, suspigau visai netekęs kantrybės: 

— Ne, ne, ne! 

Tėvas atitoko, atvėso ir tarė: 

— Tebūnie taip, kaip pats pasirinksi. Imperatorius Klaudijus, moky- 
tas vyras, tiksliai apskaičiavo, jog kitą pavasarį sukanka aštuoni šim- 
tai metų nuo miesto įkūrimo. Tiesa, dieviškasis Augustas jau atšven- 
tė šimtmečio sukaktį, bet daugis jos dalyvių tebėra gyvi, dar pačiame 
žydėjime. Tad artėjanti - naujojo šimtmečio šventė - puiki dingstis 
nukeliauti į Romą. 

Jis nespėjo net pabaigti: puoliau ant kaklo, bučiavau, šaukiau iš 
džiaugsmo, laksčiau po kambarį - juk buvau dar vaikas. Podraug jo 
atleistiniai pradėjo rinktis šventinės vakarienės, tad tėvui teko eiti į 
prieangį sutikti jų su atsineštosiom dovanom. Aš turėjau stovėti greta 
tėvo rodydamas, jog tėvas visais atžvilgiais mano pusėje. Didžiai tuo 
apsidžiaugę jie glostinėjo man plaukus, guodė netekus arklio ir gėrė- 
josi mano tvarsčiais. 

Jiems įsitaisius ant gultų, o man sėdint ant pakojos tėvo kojūgalyje, 
nes dar buvau berniukas, tėvas paaiškino, jog susirinkta pasitarti šei- 
moje ir nulemti mano ateitį. 

— Bet tegul tai negadina jums apetito, - nusišypsojo jis. — Pirmiau 
atsigaivinkime vynu. Nuo vyno liežuvis atsipalaiduoja, o gerų patari- 
mų mums dabar tikrai prireiks. 

Tėvas nenuliejo vyno, tačiau Barbo šitoks nedievobaimingumas ne- 
nugąsdino. Jis paaukojo dievams ir garsiai pasveikino, aš pasekiau jo 
pavyzdžiu ir tada visi atleistiniai suėmę pirštų galiukais nuvarvino ant 
grindų bent po lašelį vyno, nors balsu nepasveikino. Mano širdis į vi- 
sus žvelgiant paplūdo meile — juk kiekvienas jų kaip įmanydamas ma- 
ne lepino ir karštai tikėjo, jog tapsiu vyru, kurio garbė didins jų pačių 
garbę. O iš mano tėvo jie nieko kita ir nesitikėjo — jau buvo pripratę 
prie jo įpročių. 

Iš pradžių jie aptarė mano nelaimę, - aš, girdi, tik per savo naivumą 
pažeidęs slaptas apeigas miesto mergaičių, sulaukusių lytinės brandos. 
Tačiau gynėjas išmanė savo darbą ir jau pasistengė, kad bylą atidėtų. 
Jeigu jam iš tikrųjų pavyks bylą perduoti Dafnės orakului, tai man 
nėra ko rūpintis, sutartinai tikino jie. Taigi lieka tik pinigų klausimas. 
O dar derėtų nepamiršti ir to, kad kiti devyni jauni raiteliai irgi įsivėlę 
į tą istoriją, o jų tėvai taip pat gana įtakūs. 

Tuo metu man atnešė krepšį obuolių ir gražų našlaičių vainiką. Su 
siuntiniu atėjo laiškas, parašytas ant vaškuotos lentelės negrabiomis 
raidėmis: 

„Admetė sveikina liūtų viešpatį Minutą liūdžiu kad dėl manęs ne- 
tekai arklio gražusai Minutai man nebuvo bloga tavo glėbyje deivės 

valia tau teks vėl mane apglėbti ir aš neprieštarauju ir mano tėvai 
taip pat“. 

Nustebęs perskaičiau laišką garsiai, tačiau tėvo atleistiniai sušuko 
baisiausiai pasipiktinę ir griežtai uždraudė puoštis galvą našlaičių vai- 
niku, nes šitai, girdi, reikštų sutikimą. Jie sakė, jog tai klasčiausia gud- 
rybė, siekiant nutekinti netikusias mergeles į geriausias miesto šeimas. 
O mano tėvas taip tarė: 

— Supraskit, aš pats tvirtai kliaujuosi Apvaizda - žmogus patiria tik 
tai, kas turi tikslą. Didelė patirtis nuostabiai paliudija šį mano tikėjimą: 
juk aš nesyk mačiau, kaip bloga išeina į gera, o tai, kas iš pradžių atro- 
dė gera, pavirsta į bloga. Tik štai kas žlugdo mano tikėjimą, - tai sakau 
norėdamas būti teisingas. Vis dėlto nesuprantu ir netikiu, kad tikslas — 
Minuto santuoka su visai nepažįstama mergaite tik dėl to, kad pasiso- 
dino ją į savo balną ir akimirką paturėjo glėby. Tiesa, gal mergaitė 
nuoširdžiai tiki, jog tikslas šitoks. Visai nenoriu nieko bloga sakyti 
apie jos bei jos tėvų akstinus. Vis dėlto man rodos, kad šio grasinimo 
tikslas vienas — paskubinti mane apsispręsti. Minuto pasirinktas kelias 
veda į Romą, todėl jis taip pat turės gerai pasvarstyti apie vedybas, kai 
ateis laikas. 

Atleistiniai, išgirdę mane rengiantis į Romą, pratrūko tokiu karštu 
džiaugsmu, kad tėvas nusiminė, atsiduso ir ištarė: 

— Ak, vargas jums - laimėjote jūs, o ne aš. Patys puikiai prisimenat, 
kaip karštai su kiekvienu jūsų kalbėjausi apie naująjį kelią ir kiekvie- 
nas jūsų dar karščiau maldavo manęs tuo keliu neiti, o kalnakasys Mar- 
cijus net privertė mane savaitę gydytis vandeniu ir šaltais pavilgais, 
kad išmesčiau tas pašėliškas mintis iš galvos. 

Kalnakasys Marcijus susigėdo, tačiau šilko pirklys Marcijus puolė 
tikinti, jog gydymas vandeniu į sveikatą kiekvienam, ypač po besaikio 
vyno gėrimo. Mano tėvas tęsė: 

— Nupirkęs kiekvienam jūsų atleistinio lazdą, girdydavau amžinat- 
vės vaistu iš mirusios žmonos medinio puodelio. Tačiau veikiai jūs 
pradėjote kaupti gėrybes susirūpinę tiktai šiais, žemiškais, dalykais, 
nors laikai dabar tokie, kai viskas kiekvieną akimirksnį gali baigtis. 
Bet gal toks ir buvo tikslas — kad būčiau gundomas turtu, ištaiga ir 
bergždžiais darbais, kuriems neteikiu nė menkiausios vertės. Aš teno- 
riu viena — likti visados ramus ir nuolankus. 

Atleistiniai puolė tikinti, jog ir jie kaip įmanydami stengiasi likti 
ramūs ir nuolankūs, kaip tik gali tokie likti visi klestintys verslininkai. 
Emus puikuotis turtais, tuoj tenka mokėti didesnius mokesčius ir skirti 
privalomąsias aukas miesto labui. O nė vienas jų negalėjo pasigirti 
savo praeitimi, nugramzdinusia juos į vergiją, tad jie verčiau prilaikė 
liežuvį už dantų. 

Tada prabilo tėvas: 


27 


— Tik per jus ir savo sūnų Minutą negaliu žengti naujuoju keliu, ku- 
ris plačiai nusidriekė neapipjaustytiesiems — tiek graikams, tiek romė- 
nams. Jeigu prisipažinčiau esąs krikščionis, - kaip kad vadina šiuo ke- 
liu einančius, atskirdami nuo tikrųjų judėjų, - jūs su visais mano šei- 
mynykščiais irgi turėtumėt pasekti mano pavyzdžiu, bet nemanau, kad 
prievarta ką nors gera pasiekčiau. Ne, aš tikrai netikiu, kad štai Barbas 
įgytų dvasios, kad ir kas, uždėjęs jam ant galvos delną, pūstų dvasią. O 
ką jau kalbėti apie Minutą, kuris nesusitvardė ir, vien šią mano mintį 
išgirdęs, pagavo šaukti. 

— Todėl, - tęsė tėvas, - pats laikas papasakoti tiesą apie savo giminę. 
Jeigu ką darau - padarau iki galo. Keliausime su Minutu į Romą ir aš 
per visuotinį šimtmečio šventės malonės teikimą susigrąžinsiu raitelio 
titulą. Minutas teužsivelka ten, Romoje, vyro togą giminės supamas. 
Sitaip jis gaus Romoje dar ir arklį mainais už tą, kurį šičia prarado. 

Man tai buvo didžiausia staigmena. Daugių daugiausia galvojau, 
jog kada nors savo paties narsa bei gabumais sugrąžinsiu imperato- 
riaus įgeidžiu atimtą tėvo garbę. Tačiau atleistiniams tai nebuvo nau- 
jiena. Iš jų elgsenos supratau, kad jie jau seniai spyrė tėvą šitai pada- 
ryti, nes iš tėvo raitelio titulo patys tikėjosi gauti garbės ir naudos. 
Linkčiodami jie dėstė jau susisiekę su imperatoriaus Klaudijaus at- 
leistiniais, kurie eina svarbias valstybės tarnautojų pareigas. O ir pats 
tėvas turėjo gana nuomojamų daugiabučių namų ant Aventino kal- 
vos bei žemės naudmenų Cerėje, taigi pervirš vykdė raitijos luomo 
metinių pelno įplaukų sąlygą. 

Juos nutildęs, tėvas paaiškino: 

— Tatai mažesnės svarbos dalykas. Svarbiausia, kad pagaliau gavau 
teisingus Minuto kilmės dokumentus. Jiems gauti prireikė didžiulio 
teisinio išmanymo. Iš pradžių ketinau tiesiog jį įsisūnyti pilnametystės 
dieną, tačiau mano teisininkas įtikinamai įrodė, jog toks Žingsnis ne 
visai tinkamas. 

Išskleidęs galybę dokumentų, tėvas juos balsiai perskaitė ir paaiškino: 

— Svarbiausia štai kas: romėnų valdininko patvirtinta mudviejų su 
Myrina santuokos sutartis. Be abejonės, tai tikras, nesuklastotas — teis- 
mo - liudijimas, mat kai Damaske žmona pastojo nuo manęs, nesitvė- 
riau laime ir nūdau iš anksto įteisinti būsimojo įpėdinio padėtį. 

Metęs žvilgsnį į lubas, tėvas tęsė: 

— Minuto motinos kilmę išsiaiškinome su didesniu vargu, mat aš 
kitados neteikiau tam svarbos ir mudu abu net nesikalbėdavom apie 
tai. Po ilgų tyrimų galiausiai paaiškėjo, kad jos giminė kilusi iš Myri- 
nos miesto Azijos provincijoje, netoli Kumų. Teisininko patarimu, miestą 
vienu vardu kaip jos laikėme tyrimų atsparos tašku. Paaiškėjo, kad jos 
šeima, netekusi visų turtų, persikėlė į jūros salas, bet vis dėlto jos visa 
giminė yra nepaprastai aukštos kilmės, tad aš, šitai patvirtindamas, 

pastatydinau savajai žmonai Myrinai paminklą priešais Myrinos mies- 
to rūmus ir visaip kitaip aukojau jos atminčiai. Po teisybei, mano pati- 
kėtinis perstatydino visus to miesto rūmus - jie nedideli, - o miesto 
taryba dar pasisiūlė atsekti seniausius Myrinos giminės, - net vieno 
upės dievo laikus, bet aš pamaniau, kad neverta. Juolab kad Koso salo- 
je vienas mano patikėtinis rado seną didžiai gerbiamą Eskulapijaus 
žynį, kuris puikiai dar minė Myrinos tėvus ir galėjo prisiekti esąs tikras 
Myrinos dėdė. Po garbių, nors neturtingų, tėvų mirties Myrina su savo 
broliais atsidavė Apolono tarnystei ir iškeliavo iš salos. 

— Ak, kaip norėčiau sutikti tą savo motinos dėdę, jeigu jis tikrai vie- 
nintelis gyvas motinos giminaitis, - paprašiau užsidegęs. 

— Neverta, - skubriai atsakė tėvas. — Tai iškaršęs, atmintį praradęs 
seniokas ir aš pasirūpinau, kad jis ligi mirties turėtų stogą virš galvos, 
valgio kąsnį ir vedlį. Tik neužmiršk, kad iš motinos pusės tu esi kilmin- 
gas graikas. Suaugęs kada nors derama auka pagerbk tą skurdų Myri- 
nos miestelį — ir visa tai neliks užmaršty. 

— O aš, tavo tėvas, - suskubo tęsti jis, - esu įsūnytas Manilijų, taigi 
Manilianas. Mano įtėvis, o tavo tikras senelis, buvo garsusis astrono- 
mas Manilijus. Jis parašė astronomijos veikalą, kuris iki šiol skaitomas 
visose pasaulio bibliotekose. Bet tu tikriausiai stebėjaisi mano antruo- 
ju vardu - Mezencijus. Jis, tik jis byloja tikrąją mano kilmę. Garsusis 
Mecenatas, dieviškojo Augusto bičiulis, buvo tolimas mano giminaitis 
ir gyvas būdamas rūpinosi mano seneliais, nors testamente juos pami- 
nėti užmiršo. O jis buvo kilęs iš Cerės valdovų, karaliavusių gerokai 
anksčiau, nei Enėjas pabėgo iš Trojos. Taigi tavo romėniško kraujo iš- 
takos — senovės etruskai. Tačiau teisiškai turėtumėm laikytis Manilijų 
giminės. Romoje apie etruskus geriau nutylėti, nes romėnai nenoriai 
prisimena, kad juos kitados valdė etruskų karaliai. 

Mano tėvas kalbėjo taip pakiliai, kad klausėmės nė nekrustelėdami, 
tiktai Barbas vis gurkštelėdavo vyno. 

— Mano įtėvis Manilijus buvo neturtingas, — tęsė tėvas. - Turtą švais- 
tė knygoms ir žvaigždžių tyrinėjimams, užuot rūpinęsis prasimanyti 
pinigų pranašystėmis. Veikiau dėl dieviškojo Tiberijaus išsiblaškymo 
nei palankumo jis išsaugojo raitelio titulą. Pernelyg ilgu pasakoti, kaip 
aš, dirbdamas raštininku, nugyvenau alkaną jaunystę čia, Antiochijoje. 
Arklio negavau pirmiausia dėl Manilijų skurdumo. Tačiau grįžus Ro- 
mon man pasisekė pelnyti vienos kilmingos moters, - nutylėsiu jos 
vardą, - palankumą. Ta išmintinga ir patyri moteris supažindino mane 
su viena sena ir ligota, bet kilniaširde našle. Testamentu ši paliko man 
visą turtą, todėl galėjau įtvirtinti teisę mūvėti aukso žiedą, tačiau tuo- 
met jau buvau bemaž trisdešimties ir nebenūdau siekti aukštesnių pa- 
reigų. Be to, našlės giminaičiai užginčijo testamentą, net pateikė grasų 
kaltinimą, neva senoji šeimininkė, surašiusi testamentą, buvusi nunuo- 

dyta. Teisingumas buvo mano pusėje, tačiau dėl apgailėtinos teisenos 
ir kitų priežasčių iškeliavau tada iš Romos ir. nukakau į Aleksandriją 
mokytis. Nors Romoj nuolat verda apkalbos, man rodos, kad jau nie- 
kas nebeprisimena tos bylos, iškeltos godūnų ir piktavalių. Šitai pasa- 
koju tik norėdamas Minutui įrodyti, jog ta byla anaiptol negėdinga — 
taigi niekas man nekliudo grįžti Romon. Taip pat manau, jog dėl to, 
kas nutiko, turėtumėm geriausiu laivybos laikotarpiu nieko nelaukę 
plaukti Romon. Tuomet per žiemą iki šimtmečio sukaktuvių gal dar 
spėsiu sutvarkyti tą savo reikalą. 

Atleistiniai šokosi karštai siūlyti mudviem deramą palydą, idant kiek- 
vienas tiek kelionėje, tiek Romoje matytų mus esant turtingus ir kil- 
mingus. Tačiau tėvas irzliai atmetė visus siūlymus ir tarė: 

— Jeigu keliausiu, tai keliausiu nuolankus, kuklus ir nesieksiu susi- 
grąžinti titulo naudodamasis jūsų turtais: remsiuosi tik teisėta sena 
kilme. Imperatorius jau susirūpino senųjų Romos giminių nykimu, ta- 
čiau jis gerbia senatą, taigi tik cenzorius, šiaip ar taip, turi galutinę 
bylos sprendimo teisę, tad pinigų man dar tikrai prireiks. Tikriausiai į 
palydovus pasiimsiu Barbą — kapšeliui saugoti. Juk jis visada svajojo 
baigti dienas kaip kuklus Romos užeigos šeimininkas. Pirmiausia susi- 
sieksiu su paskutiniais gyvais Manilijais ir atsiduosiu jų globai. Tačiau, 
mano galva, jie neturėtų numanyti jus esant turtingus. Juk aš pats nesu 
lobingas ir vos vos pasiekiu cenzoriaus nustatytą nuosavybės reikmę. 
Tikiu, jog nepriekaištingumu ir kuklumu nueisiu toliau, nei dėdamasis 
tuo, kas nesu. 

Atleistiniai tikino, kad mano tėvas prastai pažįsta pasaulį, bet, Ži- 
noma, jis norėjo ir šį reikalą sutvarkyti kitaip negu visi. Atleistiniai 
buvo pripratę prie šito ir jiems beliko tiktai kliautis tėvą lydinčia 
sėkme. 

Paskui valgėme, gėrėme. Deglai prie mūsų namų gesdami suruseno, 
lempų aliejus nuseko. Aš stengiausi tylėti ir nesidraskyti rankų brėžių, 
kuriuos pradėjo smarkiai peršėti. Prie mūsų namų susirinko būrelis An- 
tiochijos elgetų ir tėvas, senu sirų papročiu, paliepė išdalyti jiems val- 
gių likučius. 

Atleistiniams jau beišeinant, prie namų prasibruko du žydai, kuriuos 
anie iš pradžių palaikė išmaldos prašytojais ir mėgino pavaryti. Tačiau 
tėvas išpuolė jų pasitikti ir, pagarbiai pasveikinęs, tarė: 

— Ne, ne, pažįstu šiuos Žmones — tai aukščiausiojo Dievo pranašai. 
Sugrįžkite visi ir paklausykime, ką jie mums bylos. 

Vienas, garbesnis, buvo stotingas ir žilabarzdis. Paaiškėjo, jog jis — 
Kipro žydų pirklys. Jis, o gal tik jo giminaičiai turėjo namus Jeruzalėje — 
ten tėvas ir sutiko jį dar prieš mano gimimą. Jis buvo vardu Barnabas. 
Kitas atrodė gerokai jaunesnis. Sis vilkėjo sūdraus audimo juodų ožkų 
vilnos apdarą, buvo jau pliktelėjęs, atlėpusių ausų ir tokių dygių akių, 

kad atleistiniai vangstėsi jo žvilgsnio ir saugodamiesi narstė sau pirš- 
tus. Tai buvo Saulius, apie kurį tėvas man pasakojo, bet jis buvo išsiža- 
dėjęs savojo vardo ir tvirtino jį pasikeitęs į „Paulių“. Sitaip jis pasiel- 
gęs iš nuolankumo, o dar ir dėl to, kad ankstesnis jo vardas buvo 
prastai pagarsėjęs tarp Kristaus ištikimųjų. Paulius reiškia „mažasis“ — 
visai kaip mano vardas Minutas. Tai mane susmalsino. Jis nebuvo dai- 
lus vyras, užtat jo akys ir veidas švytėjo tokia aistra, kad tuoj prapul- 
davo noras su juo kivirčytis. Supratau: kad ir ką sakyčiau tam vyrui -— 
niekas jo nepaveiks. Užtat jam labai magėjo paveikti kitus. Barnabas, 
lyginant su juo, atrodė, — dar ir dėl savo amžiaus, - ganėtinai išmintin- 
gas vyras. 

Jiems pasirodžius, tėvo atleistiniai pasijuto nesmagiai, tačiau savo 
išėjimu būtų įžeidę tėvą. Iš pradžių Barnabas ir Paulius elgėsi santūriai, 
kalbėjo pakaitom ir tikino savo bendruomenės vyresniuosius patyrus 
apreiškimą, kuris ir paakinęs juos leistis į kelią Gerosios naujienos skelb- 
ti — iš pradžių žydams, o paskui ir pagonims. Dar jie nugabenę pinigų 
Jeruzalės šventiesiems, o šių vyresnieji tada rankų sukirtimu ir patvir- 
tino jų įgaliojimus. 

Sitai išgirdę atleistiniai nepaprastai nudžiugo ir palinkėjo jiems lai- 
mingos kelionės tikindami, jog jiems tikrai pats laikas palikti Antio- 
chiją, kur jie tiktai kelią žydų rietenas bei kivirčus. Matyt, krikščionių 
apreiškimai turėjo išminties, nors iki tol atleistiniai manė, jog krikščio- 
nys tik glumina Žmones beprasmiais šauksmais bei pranašystėmis. At- 
leistiniai maloniai pažadėjo jiems net pinigų kelionei duoti ir garbstė 
juos sakydami: 

— Tikrai esate narsūs vyrai ir nekvaili. Bet vis tiek saugokit galvas, 
kai graikams kalbate, nusiteikę prieš akmenines bei medines dievų sta- 
tulas, o žydams — prieš jų Įstatymą. Mažieji krašto gilumos miesteliai 
juk ne tokie kultūringi ir pakantūs kaip Antiochija. 

Paulius atsisakė atleistinių paramos tikindamas, jog laikosi žydų mo- 
kytojų papročio ir prasimaitinąs tik iš savo prakaito. Ne pralobti trokš- 
damas jis esą skelbiąs mokymą apie nukryžiuotąjį Kristų, kuris greitai 
ateis gyvųjų ir mirusiųjų teisti ir kurį tikintieji pelnys sau amžinąjį 
gyvenimą. 

Atleistiniai atrėžė: 

— Sakyk tai kitiems, o ne mums! Bereik virpini mums širdis. 

Tačiau Barnabas taikiai paaiškino, kad jie jau anksčiau keliavę drau- 
ge ir numaną kelionės vargus bei pavojus. Dievo stebuklus jiedu skel- 
bią su tokia galia, kad net ligoniai pagyjantys. Kažkuriame krašto gilu- 
mos mieste jį palaikė įsikūnijusiu Jupiteriu, o Paulių — Merkurijumi, 
tad miesto šventikas išginė apvainikuotus jaučius aukoti juodviem. 
Tik vargais negalais jie atrėmę tokią baisią nepagarbos dievams išda- 
vą. Tiesa, paskui žydai išvijo Paulių už miesto ir apmėtė akmenimis, 


31 


bet, įbūgę pareigūnų, spruko tardami šįjį jau išleidus dvasią. Vis dėlto 
jis atsigavęs. 

Atleistiniai nustebę klausė: | 

— Kas jums darosi, kad nesitenkinat paprastu gyvenimu, o sava valia 
lendat į pavojus, liudydami Dievo Sūnų ir nuodėmių atleidimą. 

Barbas pratrūko juoktis, kad kai kas palaikęs šiuos du žydus dievais. 
Tėvas subarė jį ir, susiėmęs galvą, suaimanavo. 

— Eidamas pareigas miesto taryboje tyrinėjau jūsų kelią ir mėginau 
sutaikyti žydus tarpusavyje. Norėčiau tikėti jus sakant tiesą, tačiau net 
ir dvasia jūsų nesutaikys. Priešingai, vaidijatės tarp savęs: vieni sakot 
viena, o kiti - kita. Sventieji Jeruzalėje pardavė visa, ką turėjo, ir dabar 
laukia vienądien sugrįšiant jūsų karalių. Bet jau pralaukė daugiau nei 
šešiolika metų, pinigai baigėsi ir jie jau gyvena vien iš išmaldos. Ką 
apie tai pasakysite? 

Paulius patikino, kad jis bent jau nemokęs mesti sąžiningo darbo ir 
išdalyti visus savo turtus skurdžiams. Kai šventuosius Jeruzalėje pra- 
dėjo persekioti ir žudyti, daugis jų pabėgo į kitus kraštus, taip pat į 
Antiochiją, pradėjo verstis prekyba bei amatais ir suklestėjo — kas ge- 
riau, kas prasčiau. 

Norom nenorom Paulius man ėmė patikti. Užsidegęs pasiūliau: 

— Jei jau turite Dievo galios, tai mūsų akivaizdoje parodykite kokį 
stebuklą, idant patikėtumėm. 

Tėvas rėžė: 

— Liaukis, Minutai, nepiktžodžiauk! 

Tačiau atleistiniai mane palaikė tvirtindami, kad būtų teisinga ir su- 
prantama, jei tie vyrai kokiu nors stebuklu, - kad ir menku, - paremtų 
savo didžius žodžius. Pauliaus veidas pradėjo trūkčioti, akys sutvisko 
salės apytamsoj. Man pasirodė, jog; jį suėmė aistri pagunda parodyti 
mums stebuklą. Nusigandau, nes, žvelgdamas į jį, susivokiau tikįs, kad 
jis moka daryti stebuklus, nors taip pat jaučiau, jog vis tiek juo nepati- 
kėčiau. Juk stebuklus įmanė rodyt kiekvienas klajojantis burtininkas 
ar pokštininkas. 

Ir mano tėvas tada taip tarė: 

-- Jūsų karalius Jėzus Nazarietis klajodamas padarė begalę stebuklų, 
net iš mirusiųjų prikėlė, bet žydai vis tiek juo nepatikėjo. Priešingai, jie 
privertė Romos prokuratorių prikalti Jėzų prie kryžiaus. Nepermanau 
tikėjimo dovanos. Man jos duota tik perpus, todėl visada abejoju ir 
jaučiuosi nelaimingas. 

Barnabas su Pauliumi kalbėjo ir apie kitus dalykus, kol suirzę atleis- 
tiniai nutraukė: 

— Jau gana apie Dievą. Nelinkim judviem pikta, bet ko norit iš mūsų 
šeimininko trukdydami jį vėlų vakarą? Jis turi ir kitų rūpesčių. 

Jie papasakojo, kad jų veikla gadinanti kraują Antiochijos žydams, 

todėl fariziejų ir sadukėjų partijos net susivienijusios su krikščionimis 
ir eina išvien prieš juos. Juk judėjai stengiasi atversti kitatikius Jeruza- 
lės šventyklos labui ir gavo apstybę dovanų iš dievobaimingųjų. Ta- 
čiau žydiškoji krikščionių atskala atsivertėlius patraukė savo pusėn, 
patikinusi, kad jiems visos nuodėmės bus atleistos ir nebereikės laiky- 
tis žydų Įstatymo. Užtat žydai ketina pateikti ieškinį krikščionims ir 
kreiptis į miesto tarybą. Tiesa, Barnabas su Pauliumi rengiasi iškeliauti 
iš miesto, kol nesubjuro orai, nes būgštauja, kad taryba persekios, siek- 
dama patraukti juos į teismą. 

Mano tėvas nudžiugo galėdamas juos nuraminti ir tarė: 

— Visaip taikydamas abi puses pasiekiau, kad miesto taryba nesikiš- 
tų į žydų tikybos reikalus. Zydai patys turi spręsti savo atskalų kivir- 
čus. Suprantame, kad teisiškai krikščionių atskala yra viena iš daugelio 
žydų atskalų, nors ji nebereikalauja apsipjaustyti ir griežtai laikytis 
„Mozės Įstatymo. Todėl miesto tvarkdarių pareiga ir yra ginti krikščio- 
nis, jeigu kiti žydai jėga juos pultų. O mūsų visų pareiga - ginti kitus 
žydus, jeigu krikščionys keltų erzelį prieš juos. 

Labai susirūpinęs Barnabas tarė: 

— Mudu abu esame žydai, bet tik apipjaustymas yra tikrojo judaiz- 
mo ženklas. Todėl Antiochijos žydai sumąstė, jog neapipjaustyti krikš- 
čionys teisiškai nėra žydai ir todėl juos galima teisti už žydų tikėjimo 
įžeidimą bei paniekinimą. 

Tačiau, jei kas šaudavo į galvą, mano tėvas užsispirdavo, todėl tuo- 
jau paprieštaravo: 

— Kiek Žinau, vienintelis krikščionių ir žydų skirtumas, kad krikščio- 
nys — tiek apipjaustyti, tiek neapipjaustyti — tiki žydų pateptąjį Mesiją, 
arba Kristų, Jėzaus Nazariečio pavidalu jau atėjus į žemę kaip Žmogų, 
prisikėlus iš mirusiųjų ir anksčiau ar vėliau sugrįšiant kurti tūkstant- 
metės karalystės. Zydai šituo netiki ir tebelaukia savojo Mesijo. Tačiau 
teisiškai juk nesvarbu, ar jie tiki Mesiją jau atėjus ar dar ateisiant, kad 
tik Juo tiki. Antiochijos miestas nenori, o gal net ir nepajėgia spręsti, ar 
Mesijas atėjo. Todėl judėjai su krikščionimis turi viską išsiaiškinti tai- 
kiai, vieni kitų nepersekiodami. 

Tada Paulius įsikarščiavo: 

— Taip buvo ir toliau turėtų būti, jeigu apipjaustyti krikščionys ne- 
būtų bailiai, kaip kad Kefas, kuris iš pradžių puotaudavo su apipjaus- 
tytaisiais, o paskui atitolo nuo jų, bijodamas Jeruzalės šventųjų labiau 
nei Dievo. Išbariau jį už bailumą, bet jau buvo po visam ir dabar api- 
pjaustytieji krikščionys vis dažniau ruošia meilės puotas savitarpyje, o 
neapipjaustytieji — atskirai. Todėl pastarųjų net teisiškai nebegaliu va- 
dinti žydais. Ne, tarp mūsų nėra žydų nei graikų, nėra laisvųjų nei 
vergų, visi mes vienodi - Kristaus kariai. 

Mano tėvas priminė, kad neprotinga dėstyti teismui tokį liudijimą. 

Šitaip tvirtindami krikščionys prarastų svarbias lengvatas, kurios jiems 
teikia saugumo. Protingiau vadintis judėjais ir naudotis visomis leng- 
vatomis, kurias valstybė teikia žydams, nors niekina apipjaustymą ir 
judėjų Įstatymą. | 

— Jeigu ganėtinai stipri bendruomenė tikins mokymą apie Mesiją 
esant judaizmo branduoliu, tai nesvarbu, ar Mesijas jau atėjo, ar ne, — 
pasakė tėvas, - miesto taryba supras, jog apipjaustymas — pasenęs maž- 
možis judaizme, ir tikrai parems krikščionis, jeigu šie savo ruožtu pa- 
rems miesto tarybą. 

Ta mintis jį uždegė: iškalbingai dar kelis kartus pakartojo, kad krikš- 
čionims tikrai praverstų valstybės teikiamos ypatingos lengvatos ju- 
dėjams ne tik Antiochijoje, bet ir kitose Romos provincijose. 

Vis dėlto tų dviejų žydų jis neįtikino. Jiedu laikėsi savojo nikio. Ma- 
nė, kad tik judėjas yra judėjas, o visi kiti pagonys, nors pagonis ir gali 
tapti krikščionimi, o judėjas lygiai gali tapti krikščionimi, ir tada jiedu 
nesiskirs, bet bus viena Kristuje. Vis dėlto judėjas, net ir pakrikštytas, 
liks judėjas, tačiau krikštytas pagonis gali tapti judėju tik apipjausčius, 
O šito nereikia ir net neleistina, idant visas pasaulis suprastų, kad krikš- 
čionis neturi būti judėjas. 

Tėvas kandžiai atrėžė, jog tokią filosofiją jam per sunku suprasti. 
Kitados jis nuolankiai būtų tapęs Jėzaus Nazariečio valstybės valdi- 
niu, tačiau jo nepriėmė, nes nebuvo žydas. Nazariečio atskalos vyres- 
nieji jam netgi uždraudę kalbėti apie savąjį karalių. Iš visa ko spren- 
džiant jam išmintingiausia toliau laukti, iki paaiškės karalystės reika- 
lai, kad paprastas Žmogus galėtų juos perprasti. Tikriausiai pati Ap- 
vaizda jį siunčianti į Romą, nes Antiochijoje laukiama neramumų - 
tiek judėjų, tiek krikščionių, tad nė geriausias taikytojas nieko čia ne- 
pakeisiąs. 

Tačiau jis pažadėjo pasiūlyti miesto tarybai, kad neteistų krikščio- 
nių už judėjų tikėjimo niekinimą, nes jie, priimdami žydų sumanytą 
krikštą ir pripažindami judėjų Mesiją savo karaliumi, bent jau de facto, 
nors ne paraidžiui — de jure, - yra lyg ir žydai. Laikydamasi šitokio 
požiūrio taryba turėtų bent jau atidėti bylą ir kurį laiką atmesti žydų 
ieškinius. 

Barnabas su Pauliumi tokiu aiškinimu pasitenkino — kas kita jiems 
beliko. Tėvas tvirtino, kad, šiaip ar taip, jis palankesnis krikščionims 
nei judėjams. Atleistiniai savo ruožtu reikalavo, kad mano tėvas pasi- 
trauktų iš miesto tarybos, nes jam esą pakanka rūpesčių tvarkant sa- 
vus reikalus. Bet tėvas visiškai pagrįstai atrėžė, jog kaip tik dabar jis 
negalįs šitaip pasielgti, nes viešai išeidamas visiems parodytų mane iš 
tiesų šventvagiavus. 

Atleistiniai ne juokais subūgo, kad akivaizdus tėvo prielankumas 
krikščionims sukels Žmonėms įtarimų, jog jis pakurstęs mane, savo 

sūnų, tyčia paniekinti nekaltas mergaičių apeigas, nes tiek krikščionis, 
tiek žydus smelkė nenumaldomas pasibjaurėjimas Dievo statulomis, 
šventomis aukomis ir slaptomis paprotinėmis apeigomis. 

Atleistiniai sakė: 

— Priėmę krikštą ir drauge išgėrę su bendratikiais kraujo, krikščionys 
verčiau sudaužo ir sudegina namų dievus, sunaikina brangias savo pra- 
našysčių knygas, nei parduoda už nedidelę kainą tam, kuris dar galėtų 
jais pasinaudoti. Sitoks nepakantos įkarštis pavojingas. Gerasis ir kan- 
trusis mūsų šeimininke, nesusidėk daugiau su jais. Antraip tavo sūnui 
bloguoju baigsis. 

Tėvo garbei reikia pasakyti, kad po tų dviejų žydų apsilankymo jis 
daugiau nebesiūlė man klausytis jų mokymo. Pasirieję su kitais žydais, 
jiedu susiriejo net ir tarp savęs ir iškeliavo iš Antiochijos skirtingais 
keliais. Jiems išsinešdinus, judėjai nurimo, nes krikščionys saugojosi 
viešai kelti kivirčus ir laikėsi tik savo slaptose draugijose. 

Mano tėvui pasiūlius, miesto taryba atsisakė nagrinėti žydų ieškinį 
prieš Paulių ir Barnabą dėl žydų tikėjimo paniekinimo, mat žydai patys 
turį išsiaiškinti mokymo ginčus. Remiantis tuo pačiu sprendimu, buvo 
paprasta mano bei mano draugų bylą perduoti nagrinėti Dafnės oraku- 
lui. Mūsų tėvai sumokėjo didžiules baudas, o mes Dafnės giraitėse tris 
dienas ir tris naktis atlikome apsivalymo apeigas. Įžeistų mergaičių tė- 
vai daugiau nedrįso mūsų trikdyti vedybų siūlymais. Per apsivalymo 
apeigas privalėjome duoti tam tikrą įžadą Mėnulio deivei, tačiau tėvui 
šito pasakoti negalėjau, o ir jis pats nieko manęs neklausinėjo. 

Sulaužęs savo žodį, tėvas atėjo į amfiteatrą, kada mus, septynis ber- 
niukus, susodino į garbingas vietas už nugarų valdininkų, kurie rėmė 
spektaklį. Sulysusiam ir įkiršintam mūsiškiam liūtui ant arenos smėlio 
sekėsi geriau, nei kad mes galėjome tikėtis. Jis lengvai išvilko nuteistąjį 
piktadarį, įkando pirmajam gladiatoriui į kelį ir narsiai kovojo ligi savo 
galo. Ziūrovai staugė iš džiaugsmo, o liūtą ir mus pagerbė atsistodami ir 
plodami katučių. Tikriausiai tėvas manimi didžiavosi, nors neišsidavė. 

Po kelių dienų atsisveikinome su verkiančiais tarnais ir iškeliavome 
į Seleukijos uostą. Visi tėvo atleistiniai mus palydėjo. Uoste sulipome 
į laivą - mudu su tėvu, pasiėmę Barbą — ir išplaukėme į Neapolį, o iš 
ten - į Romą. 


ANTROJI KNYGA 


Roma 


Kažin ar gebėsiu apsakyti, ką pajunta į rudens nutviekstą Romą atka- 
kęs penkiolikmetis, nuo vaikystės visus giminės prisiminimus siejęs 
su jos šventomis kalvomis bei slėniais. Sakytum pati žemė drebėjo po 
kojom sveikindama savo sūnų ir kiekvienas nuvaikščiotas grindinio 
akmuo pasakojo man aštuonių šimtų metų istoriją. Net drumzlus Ti- 
beris man rodės toks šventas, kad galva kvaito. 

Tiesa, gal dar buvau ilgos kelionės įtampos ir nemigos iškamuotas, 
tad mane ir smelkė toks palaimingas svaigulys, malonesnis už vyno 
svaigulį. Tai buvo mano ir mano protėvių miestas, valdęs visą kultū- 
ringą pasaulį lig Partijos ir Germanijos. Nuo manęs paties, mano va- 
lios, mano stiprybės bei gabumų priklausys, mąsčiau, įeisiu į miesto 
istoriją ar užmaršty užgesiu podraug su mirties laužo liepsnom. Bet, — 
jaučiau tai, - kaip romėnas, niekuomet nebūsiu užmirštas. Siose rudens 
nuspalvintose raudonų plytų sienose, auksu žėrinčiose marmuro kolo- 
nose aš amžinai gyvensiu. 

Barbas aistriai traukė orą, kai ėjome tėvo tetos Manilijos Laelijos 
namų link. 

— Daugiau nei keturiasdešimt metų ilgėjausi Romos kvapo, - pasakė 
jis. - Tai kvapas, kurio niekuomet negali užmiršti. Ak, aštriausiai jį 
suuodi vidur miesto Suburoje kaip tik pavakare, kai viralo ir karštos 
dešros kvapsniai sumyšta su įprastu ankštos gatvės dvoku. Kai susi- 
maišo česnako, čirškiančio aliejaus, prieskonių, saldžiarūgštis išmatų ir 
šventyklų smilkalų dvelksmas. Bet užvis stipriausias — tai tas savitas 
kvapas, kurio niekaip kitaip nepavadinsi, kaip Romos aromatu, nes 
šitokio niekur kitur neteko užuost. Vis dėlto per tuos keturiasdešimt 
metų kvapas tarytum ir pakito, o gal mano nosis jau persenus. Vargiai 
atpažįstu tą nepaprastą vaikystės ir jaunystės dvelksmą. 

Į miestą atėjome pėsti, nes Romoje draudžiama dieną naudotis veži- 
mais bei neštuvais. Antraip veikiai susitvenktų kamšatis — visi įstrigtų. 
Dėl manęs, o gal ir dėl savęs tėvas į Aventino kalvą ėjo apylanka per 
Forumą. Mano galva gręžiojosi čia į vieną, čia į kitą pusę, tėvas kan- 
triai bėrė šventyklų ir pastatų pavadinimus, o Barbas stebėjosi naujai- 
siais puošniais Forumo pastatais, kurių jo laikais dar nebuvo. Pėsčiuo- 
damas tėvas prakaitavo ir duso. Pagailiai pagalvojau, kad jis jau pase- 
nęs, nors jam dar nė penkiasdešimt nebuvo sukakę. 

Tačiau jis stabtelėjo atsipūsti tik prie Vestos apskritos šventyklos. 

Nuo stogo angos kilo Romos šventosios židinio ugnies lengvas dūme- 
lis ir tėvas nuolaidžiai pažadėjo nors ir rytoj leisti mudviem su Barbu 
pažiūrėti olos, kurioje vilkė žindė Romulą ir Remą ir kurią viešpats 
Augustas pavertė viso pasaulio įžymybe. Sventasis brolių medis tebe- 
vešėjo priešais olą. Apie Romos kvapą tėvas tada taip pasakė: 

— Man Romos kvapsnis - tai rožių ir tepalų, švarių drobių ir išplautų 
akmeninių grindų neužmirštamas dvelksmas, kuris niekur kitur nesu- 
sikuria, nes į jį įsilieja Romos oras ir dirvos aromatas. Bet vien apie jį 
pagalvojus suima toks graudulys, kad verčiau būčiau miręs, nei dar 
sykį sugrįžęs paklajoti šiomis neužmirštamomis gatvėmis. Todėl nesu- 
stokim, idant pernelyg nesijaudinčiau ir neprarasčiau savitvardos, ku- 
rios mokiausi visus penkiolika metų. 

Tačiau Barbas gailiai suvaitojo: 

— Mano gyvenimo patirtis rodo, kad po poros vyno gurkšnelių siela 
ir visa esybė jauslesnė kvapams bei garsams. Skaniausios mano burnai 
buvo Romos skrudintos dešrelės su prieskoniais. Sustokim nors karš- 
tos dešros paragauti. Bent gal jos skonis bus nepakitęs, kad jau pačios 
Romos kvapas taip pasikeitė. 

Tėvui tai išspaudė šypseną. Sustojome prie galvijų turgaus ir įžen- 
gėme į nedidelę užeigėlę, tokią seną, kad pamatas buvo susmegęs ge- 
rokai žemiau grindinio. Mudu su Barbu godžiai traukėme orą, persmelk- 
tą vyno ir karštų valgių kvapų. Susižavėjęs Barbas šūktelėjo: 

— Palaimintasis Herkuli, šis tas iš Romos praeities dar likę. Prisimenu 
šią vietą, nors, mano galva, ji tada buvo gerokai didesnė ir erdvesnė. 
Uosk dėmesingai, Minutai, - juk tu už mane jaunesnis. Ar nejauti — čia 
juk Žuvies ir dumblo, nendrių ir galvijų mėšlo, prakaito ir cirko smilka- 
lų krautuvėlių kvapas? 

Jis paskalavo burną vynu, purkštelėjo auką ant grindų, paskui prisi- 
kimšo karštos dešros, kramtė, skanavo, pakreipęs galvą, ir galų gale tarė: 

— Sis tas iš praeities ir užmaršties tikrai sugrįžta atmintin. Bet gal jau 
ir mano burna perseno, kad nebejaučiu tokios palaimos, kaip kitados 
kramsnodamas dešrą, parankiui pasistatęs vyno puodelį. 

Raukšlių išvagotuose jo akių kampučiuose sublizgo ašaros ir jis su- 
aimanavo: 

— Aš lyg, praeities šešėlis, atklystantis Romon per pat šimtmečio šven- 
tę. Neturiu čia jau nė vieno pažįstamo, giminaičio ar globėjo. Nauja 
karta pakeitė manąją, užmiršusi praeitį, todėl ta gardžioji dešra jau ir 
praradusi skonį, o vynas išsivadėjęs. Tikėjausi sutikti kokį kovos drau- 
gą iš imperatoriaus pretorionų būrio ar bent iš Romos ugniagesių, bet 
dabar tikriausiai jau nė nebepažintumėm vieni kitų iš veido. Vargas 
nugalėtiesiems! Aš — lyg Priamas ant Trojos griuvėsių. 

Užeigos šeimininkas riebiu veidu atskubėjo klausti, kas atsitiko. Jis 
patvirtino, jog geriausiomis dienomis dar tikrai galėtume jo namuose 

pamatyti visko — cirko lenktynininkų, valstybės archyvo tarnautojų, 
aktorių bei architektų, tvarkančių senąsias Romos įžymybes šimtme- 
čio šventei. Po jo stogu galėtume ir su gražutėmis vilkiukėmis susipa- 
žinti. Tačiau Barbas buvo nepaguodžiamas ir niūriai atsakė nė nenorįs 
galvoti apie vilkiukes, nes ir šitai, ko gera, jaustų kitaip nei anksčiau. 

Užkopėme ant Aventino kalvos ir tėvas pradėjo dūsauti, kad vis 
dėlto nevertėjo sukti į užeigą, nes nuo česnakinės dešros jam tik pilvą 
diegia ir net nuo vyno nepalengvėjo. Jį kamavo sunkulys krūtinėje ir 
bloga nuojauta. Šitai dar labiau sustiprino varnas, kuris praskrido pro 
mus iš kairės. 

Zingsniuodami pro naujus ir senus daugiaaukščius nuomojamus na- 
mus praėjome kelias senas šventyklas, smengančias į žemę tarp di- 
džiulių pastatų. Kitoje kalvos atšlaitėje tėvas pagaliau aptiko Manilijų 
giminės namą. Lyginant su mūsiškiu Antiochijoje, tai buvo menkas 
apšiuręs statinys, kitados padidintas vienu aukštu. O patį namą supo 
mūro tvora ir sulaukėjęs sodas. Pastebėjęs niekinamą mano veido iš- 
raišką, tėvas griežtai rėžė, jog vien sklypo ir sodo vertė liudija, kokie 
tai seni ir didūs namai. 

Nešikai jau seniai buvo sunešę mūsų daiktus nuo Kapujos vartų, 
todėl teta Laelija mūsų laukė. Ji delsė, kol tėvas sumokės nešikams, o 
paskui nusileido takeliu tarp lauro krūmų pasitikti mūsų. Tai buvo aukš- 
ta, prakauli moteris. Raukšlėtus skruostus rūpestingai paskaistinusi, 
o akis pajuodinusi. Pirštą puošė žiedas, o varinė grandinėlė - kaklą. Jos 
rankos drebėjo, kai, tramdydama džiaugsmo šūksmus, atsargiai strapi- 
nėjo takeliu pas mus. 

Tikrai, teta Laelija apsiriko, nes nuolaidusis mano tėvas buvo pasili- 
kęs sumokėti nešikams, o ji, sustojusi priešais Barbą, pasilenkė, prisi- 
dengė galvą tarytum melsdamasi ir šūktelėjo: 

— Oi, Markai, kokia džiugi diena! Bemaž nepasikeitęs — toks kaip ir 
jaunystėj. Tik laikysena oresnė ir kūnas sustambėjęs. 

Tėvas pratrūko juoktis ir sušuko: 

— Oi, teta Laelija, tu tokia pat trumparegė ir išsiblaškiusi kaip anks- 
čiau! Tai aš esu Markas. Šitas senas garbingas veteranas - mūsų paly- 
dovas Barbas, mano klientas. 

Teta Laelija širstelėjo dėl savo suklydimo, priėjo prie tėvo, pasaliai 
dirstelėjo į jį, drebančiom rankom apčiupinėjo jo pečius, pilvą ir tarė: 

— Nenuostabu, kad jau nepažinau tavęs iš stoto. Tavo veidas išbur- 
kęs, pilvas sudribęs ir man sunku patikėti savo akimis — juk kadaise tu 
buvai pažiūrėti dailus vyras. 

Tėvo neįskaudino tas priekaištas. Priešingai, jis tarė: 

— Dėkui už šitokius žodžius, brangi teta Laelija. Lyg akmuo nuo 
"širdies nusirito, nes dėl išvaizdos kitados tik nemalonumus kęsdavau. 
Kad jau manęs nepažinai, tai vargu ar kiti mane atpažins. Bet tu pati 


38 


visai tokia kaip anksčiau - liekna ir taurių bruožų. Metai tavęs nė kiek 
nepakeitė. Taigi apkabink mano sūnų Minutą ir būk jam tokia pat gera 
ir maloni, kaip kitados man jaunystės ir lengvapėdystės dienomis. 

Teta Laelija džiugiai mane apglėbė, siauromis lūpomis pabučiavo 
kaktą, akis, apčiupinėjo virpančiais pirštais skruostus ir šūktelėjo: 

— Bet, Minutai, tau jau barzdos pūkučiai želia — tu jau nebe kūdikėlis, 
sūpuojamas ant rankų! 

Suėmusi delnais man veidą, atidžiai į jį įsižiūrėjo ir tarė: 

— Tu panašesnis į graiką nei romėną, bet tos tavo žalios akys ir švie- 
sūs plaukai išties ypatingi. Jeigu būtum mergaitė, sakyčiau, kad graži, 
bet ir šitoks tu tikrai gausi puikią žmoną. Tavo motina juk graikė, kiek 
prisimenu. 

Snekėdama ji užsikirsdavo tarsi pati nevokdama, ką išties kalba, ir 
aš tik tada supratau, kad ji labai išsigandusi. Prie namo durų mus pa- 
sveikino plikas bedantis vergas, šalia jo stoviniavo vienaakė raiša mo- 
teris. Jiedu abu keliaklupsti puolė prieš tėvą ir sušuko sveikinimą, kurį 
veikiausiai buvo išmokiusi teta Laelija. Mano tėvas suirzo, patapšnojo 
per pečius tetai Laelijai ir paragino vidun žengti pirmą - juk tai ji šių 
namų šeimininkė. Ankštas kambarys buvo pilnas dūmų, todėl ėmėme 
kosėt vienas už kitą garsiau, — teta Laelija buvo liepusi mūsų garbei 
įkurti aukuro ugnį. Pro dūmus įžvelgiau mūsų giminės dvasias globė- 
jas iš degto molio. Tarp dūmų kamuolių tos pageltusios vaškinės kau- 
kės sakytum juduliavo. 

Nervingai straksėdama, kosėdama ir mostaguodama rankomis teta 
Laelija daugžodžiaudama šokosi aiškinti, kad, po teisybei, Manilijų gi- 
minės papročiu, turėtume tučtuojau paaukoti paršelį. Tačiau nežinoda- 
ma tikslios atvykimo dienos ji nenupirkusi paršelio ir galinti patiekti 
mums tiktai alyvuogių, sūrio ir daržovių viralo. Ji pati jau kadai nusto- 
jusi valgyti mėsą. 

Apžiūrėjome namo kambarius: išvydau voratinklius kampuose, var- 
ganas lovas, keletą palaikių baldų ir staiga suvokiau, jog kilmingoji ir 
garbioji teta Laelija gyvena kuo didžiausiai skursdama. Iš žvaigždžių 
tyrėjo Manilijaus bibliotekos tebuvo likę keletas žiurkių apgraužtų ri- 
tinių ir teta Laelija turėjo prisipažinti pardavusi net jo biustą viešajai 
bibliotekai Palatino kalvos papėdėje. Galų gale teta Laelija prapliupo 
gailiai verkti ir sušuko: 

— Kaltink tiktai mane, Markai! Prasta aš ūkvedė - juk jaunystėje 
pripratau prie labo. Net ir šio namo nebūčiau įstengusi išlaikyti, jei tu 
nebūtum siuntęs pinigų iš Antiochijos. Kur dingsta pinigai - negaliu 
paaiškinti, bet nešvaisčiau jų brangiems valgiams, vynui ir kvapnie- 
siems aliejams. Vis dėlto viliuosi, jog vieną dieną mano likimas persi- 
mainys. Sitaip man išpranašavo. Todėl nepyk ant manęs ir nereikalauk 
tiksliai atsiskaityti už siųstus pinigus. 

Tačiau tėvas tik nuliūdo ir patikino atvykęs į Romą ne kaip koks 
tikrintojas. Priešingai, jis labai apgailestaująs, kad nesiuntęs daugiau 
pinigų namui išlaikyti ir taisyti. Bet dabar viskas pasikeis, kaip kad 
tetai Laelijai išpranašauta. Tėvas liepė Barbui iškrauti daiktus, patiesė 
ant grindų brangių rytietiškų audinių, tetai Laelijai padovanojo šilkinį 
apdarą bei šilkinę skarelę, užkabino ant kaklo brangakmenių vėrinį ir 
liepė pasimatuoti minkštus raudonos odos batus. Net vešlų peruką 
padovanojo, tad teta Laelija, dar garsiau žliumbdama, sušuko: 

— Ak, Markai, nejau iš tikrųjų esi toks turtingas? Juk sąžiningai įsigi- 
jai šiuos daiktus? Tariau tave apsileidus ir įklimpus į rytietiškas nedo- 
rybes, į kurias romėnai įpuola ten pernelyg ilgai užtrukę. Todėl susirū- 
pinau, išvydusi papurtusį tavo veidą, bet, ko gera, ašaros buvo aptrau- 
kusios man akis. Pakančiai žiūrėsiu į tave, kol vėl priprasiu prie tavo 
veido, ir gal neatrodysi taip prastai, kaip iš pradžių. 

Iš tikrųjų teta Laelija bijojo ir tikėjosi, kad tėvas atkeliavo tiktai 
atsiimti namo ir išsiųsti ją skursti į kokį kaimą. Šią mintį ji buvo tvirtai 
įsikalusi į galvą, todėl be paliovos aiškino, jog tokia moteris kaip ji 
kitur neapsipras. Įsidrąsinusi teta priminė, kad vis dėlto ji - senato- 
riaus našlė ir kad ją vis dar mielai priima daugelyje senųjų Romos na- 
mų, nors jos vyras Gnėjus Laelijus neteko gyvasties ir turto dar impe- 
ratoriaus Tiberijaus laikais. 

Paprašiau jos papasakoti apie senatorių Gnėjų Laelijų, tačiau Laelija 
tik išklausė mano prašymą nulenkusi galvą ir paklausė: 

— Kaip čia dabar, Markai, nutiko, kad tavo sūnus lotyniškai kalba su 
baisia siriška tartimi? Šitai reikia ištaisyti, antraip ji užjuoks visa Roma. 

Mano tėvas nerūpestingai atsakė, jog jam pačiam teko tiek daug 
šnekėti graikų ir aramėjų kalbomis, kad ir jo paties tartyje turbūt jau 
radosi svetimas atspalvis. Tačiau teta Laelija atkirto: 

— Tau juk leistina, nes tu pagyvenęs žmogus ir kiekvienas supras tave 
karo arba valstybės tarnyboje persiėmus svetimo užkrato. Bet Minuto 
tarsenai taisyti vis dėlto turi nusamdyti sumanų retorių arba aktorių. Jis 
turi lankyti teatrą ir klausytis viešo rašytojų veikalų skaitymo. Impera- 
torius Klaudijus griežtai reikalauja, kad kalba būtų gryna, nors atleisti- 
niams apie valstybės reikalus jis ir leidžia kalbėti graikiškai, o savo žmo- 
nai teikia dar ir kitokių laisvių, kurių net mano lūpos nedrįsta čia minėti. 

Paskui ji kreipėsi į mane ir paaiškino: 

— Nelaimėlis mano vyras senatorius Laelijus nebuvo kvailesnis nei 
žioplesnis už Klaudijų. Kitados Klaudijus net sužadėjo savo mažametį 
sūrių Druzą su prefekto Sejano dukterimi, o pats vedė jo netikrą seserį 
Aeliją. Sūnus buvo kvaišas kaip tėvas ir užspringo kriauše. Noriu štai 
ką pasakyti: kad mano velionis vyras Laelijus siekė Sejano palankumo 
tardamas, kad per jį bus naudingas valstybei. Juk ir tu, Markai, vienu 
metu buvai įsipainiojęs į Sejano pinkles, nes taip ūmai dingai iš Romos — 

prieš atskleidžiant sąmokslą. Daugybę metų niekas apie tave negirdė- 
jo. Po teisybei, imperatorius Gajus, tas mielas berniukas, išbraukė tave 
iš raitelių sąrašo tiesiog dėl to, kad niekas nieko apie tave nežinojo. Aš 
irgi nežinau, tada linksmai pasakė jis ir išbraukė tavo vardą. Bent jau 
šitaip man pasakojo, bet, galimas daiktas, tie, kurie pasakojo, nenorėjo 
įžeisti manęs ir neatskleidė visko, ką žinojo. 

Mano tėvas sausai atsakė ketinąs iškart rytojaus dieną valstybės 
archyve patyrinėti, kodėl jo vardą išbraukė iš raitelių sąrašo. Tetos La- 
elijos tai nenudžiugino. Priešingai, ji suabejojo, ar verta kapstyti paga- 
liu seną krūvą. Nusikaušęs imperatorius Klaudijus būdavo kivirčnus ir 
užgaidus, nors būtent jis ištaisė daugybę imperatoriaus Gajaus valdy- 
mo klaidų. 

— Bet dėl Minuto mes turime visokeriopai stengtis sugrąžinti gimi- 
nės garbę, - sutiko ji. - Paprasčiausia būtų aptaisyti Minutą vyro toga 
ir pasiųsti pas Valeriją Mesaliną. Jaunąją imperatorienę traukia berniu- 
kai, ką tik apsisiautę vyro toga, ir ji mielai vedasi juos į savo kamba- 
rius, nūsdama iškamantinėti apie giminę bei ateitį akis į akį, idant pa- 
šaliečiai nevaržytų. Jeigu nebūčiau tokia išdidi, galėčiau pati prašytis 
priimama pasikalbėti su ta kale apie Minutą. Bet nuogąstauju, kad ma- 
nęs ji nepriims. Ji gerai žino, jog jaunystėje buvau imperatoriaus Ga- 
jaus motinos geriausia draugė. Po teisybei, aš buvau viena iš tų kelių 
kilmingų Romos moterų, kurios padėjo iš tremties pargrįžusioms Agri- 
pinai su jaunąja Julija palaidoti vargšo brolio palaikus bent su šiokia 
tokia pagarba. Nelaimėlį Gajų nužudė nepaprastai žvėriškai, o paskui 
žydai davė pinigų, kad Klaudijus taptų imperatoriumi. Agripinai pasi- 
sekė ištekėti už turtingo vyro, bet Juliją vėl ištrėmė iš Romos, nes ji, 
Mesalinos manymu, ėmė suktis apie savo dėdę Klaudijų. Per šias gy- 
vastingas merginas ištremta daugybė vyrų. Prisimenu tokį Tigeliną — 
neišsilavinusį, tačiau dailiausio stoto jauną romėną. Jis nelabai krimto- 
si dėl tremties, o apsisukęs netgi įkūrė žvejybos verslovę ir, sakoma, 
dabar augina lenktyninius žirgus. Kažkoks iberas filosofas Seneka, iš- 
leidęs keletą knygų, buvo suėjęs į tam tikrus santykius su Julija, nors 
sirgo džiova, — taigi tas Seneka... Ak, Korsikos tremtyje jis praleido 
daugel metų. Mesalinai rodės nepadoru, jog Klaudijaus brolio dukte- 
rys ištvirkauja — kad ir slapta. Iš jų gyva palikusi tik Agripina. 

Jai stabtelėjus įkvėpti oro, tėvas gavo progą įsiterpti ir papasakojo 
sutikęs Anėjų Seneką kitados Aleksandrijoje, o gal tiktai girdėjęs jį tuo 
metu bibliotekoje ieškojus medžiagos veikalui apie Indiją. Apie Valeriją 
Mesaliną, jaunąją Klaudijaus sutuoktinę ir pusseserę, jis taip pat buvo 
girdėjęs ir todėl ketinąs laikytis atstu nuo tos moters. Dar jis mandagiai 
pridūrė, kad tetai Laelijai kol kas nederėtų nieko imtis mano labui. Tė- 
vas norįs pats, be moterų įsikišimo, sutvarkyti savo reikalus. Jis apmau- 
džiai patikino, jog nuo jaunystės jam pakyrėjęs moterų kišimasis. 

Teta Laelija ketino piktai atrėžti, bet, mestelėjusi akį į mane, nutylė- 
jo. Galų gale paragavome alyvų, sūrio, pasrėbėme daržovių viralo. Tė- 
vas žiūrėjo, kad nesuvalgytume visko, tad kumščio didumo sūrio ga- 
balą atidėjome, antraip tie abu nukaršėliai vergai būtų likę alkani. Aš 
pats to nebūčiau sumojęs, nes Antiochijoje visados atidėdavo gardžiau- 
sius kąsnelius man, nors valgio, žinoma, likdavo sočiai ir kitiems na- 
miškiams bei neturtėliams, besispietusiems apie tėvą. 

Kitą dieną tėvas nusamdė architektą, kad iš pagrindų pataisytų gi- 
minės namą, ir sodininkus — kad sutvarkytų apleistą sodą. Sode augo 
šimtametis sikomoras, pasodintas dar Manilijaus, kurį vidur gatvės nu- 
žudė kažkoks Marijus: Namą supo taip pat keletas kitokių, man nepa- 
žįstamų senų medžių ir tėvas uoliai žiūrėjo, kad jų nesužalotų. Ir že- 
mėn smenganžio namo išvaizdos jis, kiek galėjo, stengėsi nepakeisti. 
Man jis paaiškino: 

— Tau pasitaikė proga išvysti Romos marmurą ir kitokią ištaigą, nors 
tau nė motais, nes tik užaugęs suprasi, jog tai, ką dabar darau, ir yra 
didžiausia ištaiga. Tokių senų medžių prie namų neturės nė lobingiau- 
sias iškilėlis, o pastato senoviniai bruožai daugsyk vertesni už viso- 
kias puošnias kolonas. 

Mintimis jis vėl nuklydo praeitin ir paniuręs tęsė: 

— Kadaise Damaske rengiausi statytis paprastą namą, prisodinti ap- 
linkui medžių ir nugyventi ramų gyvenimą su tavo motina Myrina. 
Tačiau po jos mirties nugrimzdau į tokią gilią neviltį, kad daugybę 
metų man visa rodės vis tiek. Gal būčiau nusižudęs, bet pareigos tau 
verčiamas tęsiau bergždžią gyvenimą. Be to, toks žvejys Galilėjos eže- 
ro pakrantėje vieną naktį davė man pažadą, kuris man ligi šiol maga, 
nors prisimenu tą pažadą tik lyg kokį sapną. 

Tėvas nenorėjo daugiau pasakoti apie pažadą, tik kartojo, jog jam 
ganės šitų senų Aventino medžių, nes nebuvo skirta patirti medžių 
sodinimo ir jų augimo džiaugsmo. 

Kol statybininkai su architektu siautėjo po namus, o tėvas nuo ryto 
lig vakaro mieste tvarkydavo savo reikalus, mudu su Barbu be persto- 
gės klajojome po Romą, apžiūrinėdami žmones bei įžymybes. Impera- 
torius Klaudijus buvo įsakęs šimtmečio šventei sutvarkyti visas seną- 
sias Romos šventyklas bei paminklus ir uoliai rūpinosi, kad šventikai 
bei tyrinėtojai sužinotų senovės legendas, pasakojančias apie juos, ir 
pritaikytų tas legendas nūdienai. Antraip apie vieną kurią vietovę, me- 
dį, akmenį, požemį ar atminimo koloną bus rezgamos visokiausios is- 
torijos, kurios tik klaidins keliauninkus, atvykstančius į Romą. Patys 
miesto gyventojai didelio dėmesio seniesiems paminklams bei žinioms 
apie paveldą nerodė, o kur kas mieliau aptarinėjo būsimuosius pavasa- 
rio vaidinimus bei rungtynes. 

Imperatoriškieji Palatino pastatai, Kapitolijaus šventyklos, Romos 

maudyklės ir teatrai manęs nesužavėjo, nes buvau užaugęs Antiochi- 
joje ir ten matęs kur kas prabangesnių ir net didesnių statinių. Iš tikrų- 
jų Roma su kreivomis gatvelėmis bei skardingomis kalvomis buvo ankš- 
tas miestas tam, kuris pripratęs prie erdvios Antiochijos, kur gatvės 
tiesios. Turiu galvoje Antiochijos centrą, apie kurį be galo, be krašto 
plyti metropolijos neturtėlių gyvenvietės. Tačiau į miesto pakraščius 
padoriam žmogui nėra jokio reikalo kojos kelti. O Romoje ant kiek- 
vienos kalvos ir slėniuose rasi savų atmintinų vietų, tad didingiausias 
istorinis pastatas dažnai glaudžiasi prie svaiginamo aukščio nuomoja- 
mo namo. 

Vis dėlto vienas statinys užbūrė mane didybe ir atminimu. Tai di- 
džiulis apvalus dieviškojo Augusto mauzoliejus Marso lauke. Jis pa- 
statytas apvalus, nes garbingiausios Romos šventyklos apvalios, —- ne- 
lyg prisiminimas praėjusių laikų, kai pirmieji Romos gyventojai kūrėsi 
apvaliose trobelėse. Paprasta mauzoliejaus didybė, manding, tikrai bu- 
vo verta to dieviško ir garsiausio visų laikų valdovo. Man nepabosda- 
vo skaityti antkapio įrašą, kuriame buvo išvardyti svarbiausi Augusto 
darbai, nuveikti stiprinant valstybę. Barbą tas įrašas ne taip žavėjo. Jis 
sakė, jog tarnaudamas legione liovėsi tikėjęs visokiais antkapių įra- 
šais, nes juose dažnai suminimi istoriškai menkesni įvykiai, o tie - svar- 
besnieji —- nutylimi. Sitaip pralaimėjimai pavirsta pergalėmis, o politi- 
nės klaidos - toliaregiška politika. Tarp eilučių ant dieviškojo Augusto 
antkapio jis tvirtino galįs įskaityti daugybės legionų pražūtį, šimtų ka- 
ro laivų skendimą bei galybę pilietinio karo Žūčių. 

Tiesa, jis gimė laikais, kai Augustas jau buvo sugrąžinęs taiką ir tvarką 
valstybėn ir sustiprinęs Romos didybę, tačiau jo tėvas mieliau prisi- 
mindavo ne skrupulingąjį Augustą, o Marką Antonijų, kuris pakildavo 
į Forumo tribūną toks girtas, kad įsikarščiavęs vis turėdavo išsivemti į 
kibirą, pastatytą šalimais. Tais laikais dar tartasi su liaudimi. Per nepa- 
prastai ilgą valdymo laikotarpį Augustas pelnė Romos senato bei liau- 
dies pagarbą, tačiau, pasak Barbo tėvo, gyvenimas mieste pasidarė daug 
nuobodesnis nei anksčiau. Atsargaus Augusto niekas iš tiesų nemylė- 
jo, o nutrūktgalvis Antonijus buvo mylimas kaip tik už klaidas ir vėja- 
vaikiškumą. 

Bet aš jau buvau pripratęs prie Barbo istorijų, kurias mano tėvas, ko 
gera, būtų palaikęs žalingomis, jeigu būtų jas išgirdęs. Augusto mau- 
zoliejus užbūrė mane dieviškai paprasta didybe ir mudu vis pėsčiuo- 
davom per Romą jo pažiūrėti. Nors į Marso lauką mane, žinoma, trau- 
kė ir Romos berniukų bei jaunuolių jojimo arena, kurioje senatorių ir 
raitelių sūnūs stropiai lavinosi, ruošdamiesi šimtmečio šventės jojimo 
žaidimams. Pavydžiai stebėdavau, kaip skardint trimitui jie buriasi į 
grupes, skirstosi ir vėl susitelkia. Jaučiau ir Žinojau, kad ir aš galiu taip 
pat ar net geriau valdyti arklį. 

Jojimo žaidimus visados stebėdavo būrelis rūpestingų motinų, nes 
tie kilmingi berniukai buvo nuo septynerių iki penkiolikos metų am- 
žiaus. Aišku, jie dėdavosi net nepažįstą savo motinų ir piktai niurzgė- 
davo, kai kuris iš mažųjų nukrisdavo nuo arklio, ir persigandusi moti- 
na, plevėsuodama skvernais, atpuldavo jo traukti iš po arklio kanopų. 
Tiesa, mažiausieji jodinėdavo romiais ir mokytais arkliais, kurie bemat 
sustodavo ir saugodavo nupuolusį. Sitie Romos kilmingųjų žirgai tik- 
rai neprilygo nežabotiems karo arkliams. Antiochijoje būta nirtesnių. 

Kartą mokymo aikštėje tarp žiūrovų pamačiau Valeriją Mesaliną su 
prašmatnia svita ir smalsiai ją apžiūrėjau. Arti, žinoma, negalėjau pra- 
sibrauti, o iš tolo ji man nepasirodė taip kerimai daili, kaip kalbėjo 
žmonės. Septynmetis jos sūnus, kuriam imperatorius Klaudijus davė 
Britaniko vardą po Britanijos pergalių bei triumfo, buvo išblyškęs, glež- 
nas ir tikrų tikriausiai gąsčiojo savo arklio. Po teisybei, kilmė jį įparei- 
gojo vadovauti šioms jaunimo rungtynėms, bet tai buvo neįmanomas 
dalykas, nes vos užsėdus ant arklio jo veidas paburkdavo, o iš akių 
pasrūdavo ašaros. Po jojimo pratybų jo vaikišką veidelį raudonai nu- 
berdavo ir užtinusiomis akimis jis maža ką beįžiūrėdavo. 

Susirinkusi dyka liaudis net nedrąsindavo jo šauksmais, nes jis nie- 
kuo nepasižymėjo. Galų gale Mesalina įsakė pretorionų sargybai nu- 
vyti visus žioplius atokiau. Žmonės kalbėjo, kad imperatorius Klaudi- 
jus net nedrįsta žiūrėti sūnaus jojimo, nes myli savo vienturį kvaila 
seniokiška meile ir baiminasi, jog neteks savitvardos, pamatęs jį krin- 
tant nuo arklio. Juk net Augustas, Tiberijus ir Kaligula neturėjo tikro 
sosto įpėdinio. 

Teisindamasis, jog berniukas per mažas, Klaudijus paskyrė jaunimo 
vadu savo dukterėčios Domicijos Agripinos sūnų Liucijų Domicijų. Liu- 
cijus neturėjo nė dešimties, bet šiaip buvo visai kitokio molio nei gąs- 
lusis Britanikas — ne pagal metus stiprus ir narsus raitelis. Po pratybų 
jis pats vienas imdavosi nutrūktgalviškų išdaigų, trokšdamas pelnyti 
žiūrovų palankumą. Kaip visi Domicijai, jis turėjo rusvus plaukus. To- 
dėl per pratybas mielu noru nusimaudavo šalmą, rodydamas liaudžiai 
tą senos smurtingos giminės žymę. Bet liaudis juo žavėjosi ir šlovino 
ne dėl Domicijų kilmės, o už tai, kad buvo imperatoriaus Gajaus sūnė- 
nas. Taigi jo gyslomis tekėjo ne tik Julijaus Cezario sesers Julijos, bet ir 
Marko Antonijaus kraujas. Barbas įprato šaižiu balsu jam laidyti malo- 
nius, nors nešvankius, juokus, kuriuos girdėdama liaudis imdavo kaukti 
iš juoko. 

Zmonės kalbėjo, kad jo motina Agripina nedrįsta žiūrėti jojimo pra- 
tybų, kaip kitos motinos, nes baiminasi liguisto Valerijos Mesalinos 
pavydo, be to, prisimindama savo sesers likimą, visaip vangstosi vie- 
šumos. Tačiau Liucijui Domicijui motinos globos ir nereikėjo. Savo vai- 
kėzišku mitrumu jis pelnė žiūrovų susižavėjimą. Liucijus Domicijus 

buvo lavaus kūno ir gražių judesių, jo akys žibėjo drąsa, ir vyresnieji 
berniukai sakytum visiškai jam nepavydėjo, bet mielai paklusdavo per 
pratybas. 

Įsisvajojęs pasiremdavau alkūnėmis ant nugludinto medinio turėk- 
lo ir stebėdavau pratybas. Tačiau mano dykavimas ūmai liovėsi. Tėvas 
nusamdė man niūrų bambeklį iškalbos mokytoją, kuris pašaipauda- 
mas taisė kiekvieno mano žodžio tarimą ir gal tyčia parinkdavo skai- 
tyti tik nuobodžius veikalus, mokančius savitvardos, susitaikymo su 
likimu bei vyriškų dorybių. Atrodė, kad tėvas turi nepaprastą gebėji- 
mą surasti man grasius mokytojus. 

Per namo taisymo darbus mudu su Barbu gyvenome viršutinio aukš- 
to kambaryje, kurio visos kertės buvo prisigėrusios smilkalų kvapo, o 
sienas puošė magiški marginiai. Nekreipiau į juos dėmesio, nes ma- 
niau juos atsiradus astronomo Manilijaus laikais. Tačiau dėl jų pradė- 
jau prastai miegoti, sapnuoti blogus sapnus, tad pabusdavau nuo savo 
paties šauksmo arba Barbas pažadindavo mane, kai suaimanuodavau 
kamuojamas slogučio. Mano retoriui irgi pakyrėjo poškėjimas bei plak- 
tukų taukšėjimas namuose ir jis ėmė tampytis mane po maudykles bei 
visokiausias skaityklas. 

Slykštėdavausi jo liesomis galūnėmis ir apvaliu gelsvu pilvu. Dar 
didesnį pasidygėjimą jausdavau, kai jis, šaipydamasis iš mano tarse- 
nos, pradėdavo meiliai glostinėti man rankas ir kojas ir aiškinti, jog 
Antiochijoje aš, žinoma, turėjęs perprasti graikišką meilę. Jis geidavo, 
kad per mūsų namų taisymo darbus persikraustyčiau gyventi pas jį į 
Suburą — bjauraus nuomojamo namo viršutinį aukštą, kur įmanu užsi- 
keberioti tiktai kopėčiomis, — idant jis neva netrukdomas galėtų mane 
mokyti bei pratinti prie išmintingo gyvenimo. 

Barbas greitai sumetė, kas jis per paukštis, ir griežtai jį įspėjo. Jis 
nepaklausė, todėl Barbas galų gale jį išplakė. Išminčius taip išsigando, 
kad prapuolė ir net tėvo mokamos algos nedrįso pasiimti. O mes ne- 
drįsome tėvui pasakyti tikrosios jo dingimo priežasties. Tėvas pama- 
nė, kad tai aš savo atšakumu įsipykau tam išmaniam mokytojui. 

Mudu susivaidijome, ir aš prieštariai sušukau: 

— Verčiau nupirk man arklį, tada susipažinsiu su Romos jaunikai- 
čiais, turėsiu sau lygią draugiją ir išmoksiu deramų papročių! 

Tėvas priminė: 

— Dar Antiochijoje arklys tau pakenkė. Imperatorius Klaudijus išlei- 
do naują išmintingą įstatymą, kuris sako, jog per luomų apžiūrą bei 
eitynes nusenęs ar šiaip mažajėgis senatorius arba raitelis gali arklį 
vestis ir juo nejoti. Siekiantieji valstybinių pareigybių karinę tarnybą 
dabar irgi gali atlikti liktinai. 

Surikau ant patyčių: 

— O laikai, o papročiai! Bent pinigų duok tiek, kad galėčiau susirasti 

draugų aktorių, muzikantų ar lenktynininkų. O tada galėsiu jau susi- 
pažinti ir su tais išlepusiais Romos jaunikaičiais, kurie tik ir vangstosi 
karo tarnybos. 

Ir šitai mano tėvui labai nepatiko. 

— Teta Laelija irgi jau įspėjo, kad tokiam jaunuoliui žalinga per ilgai 
likti be bendraamžių bičiulių, —- sutiko jis. - Tvarkant verslo reikalus 
man teko susipažinti su kai kuriais laivų savininkais bei grūdų pir- 
kliais. Pasitraukus badui, imperatorius Klaudijus pradėjo statyti Osti- 
joje naują uostą ir apmokės už visus sudužusius laivus, kurie gabeno 
grūdus. Zvejo Marcijaus patartas, tapau kai kurių laivų dalininku, nes 
laivyba nūnai visai nenuostolingas verslas, o kai kurie net praturtėjo, 
pusėtinai susitaisę nebenaudojamus laivus. Bet prasisiekėlių gyveni- 
mo būdas toks, kad aš nenoriu tavęs pažindinti su jų sūnumis. 

Man pasirodė, kad tėvas pats nesupaiso, ko nori. 

— Tai pralobti atkeliavai į Romą? — tiesiai paklausiau. 

Tėvas užrėkė: 

— Pats puikiausiai žinai, jog man pačiam užtenka tik ramybės ir kuk- 
laus gyvenimo! Tačiau atleistiniai mane įtikino, kad krauti auksinius į 
maišelius skrynios dugne — nusikaltimas valstybei ir bendram labui. 
Taigi ketinu nupirkti žemės Cerėje, iš kurios kilusi tikroji mano gimi- 
nė. Niekuomet neužmiršk, kad tik per įvaikinimą esame Manilijai. 

Jis liūdnai pažvelgė man į akis ir tęsė: 

— Tau raukšlė tarp antakių lygiai tokia pat kaip man - tai mūsų kil- 
mės žymė, ir to nepaneigsi. O ir tyrinėdamas valstybės archyvą savo 
akim mačiau imperatoriaus Gajaus laikų raitelių sąrašą ir jame prie 
mano vardo nėra jokio ženklo — tik linija, it gyvatė ringuojanti per 
mano vardą. Gajaus ranka labai drebėjo dėl ligos. Taigi jokio teismo 
sprendimo nei ieškinio prieš mane nėra. Nežinau, kodėl, gal dėl to, kad 
buvau iškeliavęs. Pats prokuratorius Poncijus Pilotas, patekęs į nema- 
lonę dar prieš dešimtį metų, prarado tarnybą ir buvo perkeltas į Galiją. 
O slaptąjį archyvą tada ėmėsi prižiūrėti imperatorius Klaudijus ir jame, 
žinoma, gali būti likęs koks nepalankus įrašas apie mane. Sutikau jo 
atleistinį Feliksą, kuris domisi Judėjos reikalais. Jis pažadėjo pasitai- 
kius progai apie tai pasiteirauti imperatoriaus asmeninio sekretoriaus 
Narcizo. Labiausiai norėčiau pats susitikti su tuo įtakingų žmogum, 
bet sakoma, jis toks išdidęs, kad vien apsilankymas pas jį kainuoja 
dešimt tūkstančių sestercijų. Vengiu tiesioginio papirkinėjimo saugo- 
damas gerą vardą, bet tikrai ne iš šykštumo. 

Tėvas dar papasakojo atidžiai klausęsis ir įsiminęs visa, kas gera ir 
bloga kalbama apie imperatorių Klaudijų. Juk mūsų vardo sugrąžini- 
mas į raitelių sąrašą priklausys nuo paties imperatoriaus. Į senatvę im- 
peratorius pasidaręs toks aikštingas, kad vien iš užgaidos ar dėl kokio 
ženklo galįs atmesti net pamatuotą sprendimą. Jis užmingąs per sena- 

to posėdį ar teismą ir užmirštąs, kodėl byla svarstoma. Tėvas, laukda- 
mas sprendimo, pasinaudojo proga ir perskaitė visus išleistus impera- 
toriaus Klaudijaus veikalus, net kauliukų žaidimo vadovą. 

— Imperatorius Klaudijus yra vienas iš tų retų romėnų, kurie dar mo- 
ka etruskų kalbą ir perskaito jų raštą, —- paaiškino tėvas. — Būk geras, 
nueik į viešąją biblioteką prie Palatino ir paprašyk Klaudijaus parašy- 
tos etruskų istorijos. Yra keletas jos ritinių ir tai nenuobodi knyga. Joje 
taip pat paaiškinta daugybė žynių apeiginių tekstų, kuriuos ligi šiol 
reikėjo mokytis atmintinai. Paskui tave nusivešiu į Cerę pažiūrėti mū- 
sų žemių, kurių dar nė pats nesu matęs. Ten galėsi pajodinėti. 

Tačiau tėvo patarimai tik dar labiau mane prislėgė, tad sukandau 
ne ir tarstelėjo: 

— Nuostabu, kad dažnas vyras, sulaukęs pusamžio, užmiršta, ką reiš- 
kia būti jaunam. Aš pats gerai prisimenu, kaip būdamas tavo metų be 
jokios dingsties susigraudindavau ir sapnuodavau slogius sapnus. Kuo 
puikiausiai vokiu, kaip tave numaldyti ir sugrąžinti ramų miegą, bet, 
varžydamasis tavo tėvo, nesurengiu tau šito. 

Teta Laelija irgi susirūpino manimi, o kartą pasišaukė, atidžiai apsi- 
žvalgė, būgštaudama, kad kas neišgirstų, ir tarė: 

— Pažadėk ir prisiek, kad nesakysi tėvui, tai atskleisiu tau paslaptį. 

Vien iš mandagumo pažadėjau ir prisiekiau, nors širdyje juokiausi 
manydamas, jog teta Laelija neturi jokių baisių paslapčių. Vis dėlto 
klydau, nes štai ką ji papasakojo: 

— Kambaryje, kuriame miegi, ilgai gyveno pas mane viešėjęs žydas — 
Simonas Burtininkas. Jis tvirtino esąs samarietis, betgi samariečiai — 
juk tie patys Žydai. Tikriausiai jo smilkalai ir stebuklingi ženklai ir trik- 
do tau miegą. Prieš keletą metų jis atkako į Romą ir išgarsėjo kaip 
ligonių gydytojas, pranašas bei stebukladarys. Senatorius Marcelas buvo 
jį priėmęs gyventi ir liepė pastatyti Simono garbei statulą tikėdamas, 
jog šis turįs dieviškos galios. Jo galią išmėgino. Iš pradžių jis numarino 
jauną vergą, o paskui prikėlė iš mirusiųjų, nors vaikinas jau buvo atša- 
lęs ir niekas neįžiūrėjo jokių gyvybės ženklų. Mačiau tai savo akim. 

— Kaipgi, kaipgi, - pasakiau, — bet žydai dar Antiochijoje man atsipyko. 

— Bet tai tiesa, — užsidegė teta Laelija. - Tik paklausyk. Kitus žydus, — 
tuos, kur anapus upės, ir tuos, kurie gyvena čia, ant Aventino kalvos, 
suėmė juodas pavydas Simonui Burtininkui. Mat šis gebėjo virsti ne- 
matomu ir skraidyti. Todėl žydai pasikvietė kitą burtininką, taip pat 
vardu Simonas. Tada abu burtininkus jie išmėgino, taigi Simonas, - 
maniškis Simonas, - liepė miniai žmonių atidžiai žiūrėti į mažą debe- 
sėlį, kol dingo iš akių. Paskui išniro iš debesies viršum Forumo, o tas 
kitas žydas garsiai pašaukė pagonių Dievą Chrestų, todėl Simonas nu- 
krito iš dangaus ir nusilaužė koją. Užtat jis įsižeidė, liepė nešti jį už- 

miestin ir, pasislėpęs kaime, vaistėsi koją, kol tas kitas Simonas, kurį 
laiką dar gydęs ligonius, prapuolė. Simonas Burtininkas sugrįžo į mies- 
tą su dukteria ir aš leidau jam pas mane apsigyventi, nes jis jau nebetu- 
rėjo turtingesnių globėjų. Gyveno, kol nestokojau pinigų, o paskui per- 
sikėlė prie Mėnulio šventyklos ir dabar ten priima lankytojus. Jau ne- 
beskraido ir neprikelia iš mirusiųjų, tik jo duktė dabar Mėnulio šven- 
tyklos žynė ir daug kilmingųjų prašo jos nuspėti ateitį, o Simono — 
sugrąžinti prapuolusius daiktus. 

— Kodėl man tai pasakoji? — paklausiau įtariai. 

Suirzusi teta Laelija ėmė grąžyti rankas ir atsakė: 

— Labai ilgiuosi Simono Burtininko, bet jis manęs nepriima, nes ne- 
beturiu pinigų, ir dėl tavo tėvo nedrįsau su juo susitikti. Bet jaučiu, kad 
jis tikrai galėtų išsklaidyti tavo blogus sapnus ir išvyti nerimastį. Bent 
jau dukters padedamas nuspėtų tau ateitį ir patartų, ką valgyti ir nuo 
ko susiturėti, kurios dienos laimingos, o kurios pražūtingos. Sakykim, 
man jis uždraudė valgyti žirnius ir nuo tol aš išties subloguoju vos 
pamačiusi džiovintus žirnius. 

Tėvas buvo davęs man keletą aukso monetų, trokšdamas mane pa- 
skatinti perskaityti etruskų istoriją. Pamaniau, jog teta Laelija yra kuo 
didžiausia kvailė, pasikliaujanti prietarais bei kerais, nes gyvenime pa- 
tiria nekiek džiaugsmo, tad bent suteiksiąs jai šiokią tokią pramogą, 
juolab kad samarietis burtininkas su savo dukteria man buvo įdomes- 
ni už dulkiną biblioteką, kur seniokai be perstogės šiugždena senus 
knygų ritinius. Be to, man jau artėjo laikas susipažinti su Mėnulio šven- 
tykla, nes buvau davęs pažadą Dafnės orakului. 

Kai prižadėjau nuvesti tetą Laeliją pas burtininką, ji nepaprastai nu- 
džiugo, apsitaisė šilkais, išsitrynė aliejumi ir išsidažė suvytusį veidą, 
užsimovė mano tėvo dovanotąjį peruką ir pasipuošė liesą kaklą bran- 
gakmenių vėriniu. Barbas jos paprašė vardan dievų bent galvą apsi- 
gobti, nes žmonės dar ims ir palaikys ją viešųjų namų šeimininke. Teta 
Laelija nesupyko, tik bakstelėjo Barbui pirštu, uždrausdama mus lydė- 
ti. Tačiau Barbas buvo tėvui šventai pažadėjęs Romoje nepaleisti ma- 
nęs iš akių. Galų gale susitarėme, kad jis tik nulydės mus ligi Mėnulio 
šventyklos, o pats tačiau liks laukti už durų. 

Mėnulio šventykla ant Aventino kalvos tokia sena, kad neišliko net 
jokių legendų, - ne taip, kaip naujesnės, Dianos šventyklos. Sią apvalią 
šventyklą iš didžiulių stačių sienojų kadaise surentė karalius Servijus 
Tulijus. Sventyklos sienojai vėliau buvo apmūryti akmenimis. Jos vi- 
dus toks senas ir šventas, kad ten nebuvo nė akmeninių grindų - tik 
suplūkta žemė. Be įšventinimo dovanų, ten neišvysi kokių nors kitų 
garbinimo daiktų - tiktai didžiulį akmeninį kiaušinį, kurio paviršius 
nujuodęs ir nugludęs nuo tepimo aliejumi. Įžengiant į pastato priete- 
mą, supurto pagarbus virpulys - kaip kad nutinka tik labai senose šven- 

tyklose. Toks virpulys mane supurtė tik Romos Saturno šventykloje, 
kuri užvis seniausia, brangiausia ir švenčiausia visame mieste. Tai Lai- 
ko šventykla ir vyriausiasis žynys — paprastai pats imperatorius — kiek- 
vienais metais nustatytą dieną smeigia šventą varinę vinį į ąžuolo ko- 
loną, stovinčią jos vidury. 

Mėnulio šventykloje šventos kolonos nebuvo —- tiktai tas akmens 
kiaušinis. Todėl Barbas mielai likosi lauke, nepanoręs žengti vidun. 

Prie akmens kiaušinio ant trikojo blyški it mirtis stingsojo moteris — 
tamsumoj iš pradžių pamaniau, jog ten statula. Bet teta Laelija nuolan- 
kiai suniauzgė jai „Helena“ ir nusipirko iš jos aliejaus akmeniniam kiau- 
šiniui patepti. Lašindama aliejų ji sumurmėjo užkalbėjimą, kurio mo- 
komos tik moterys. Vyrui bergždžia tam kiaušiniui aukoti. Kol ji auko- 
jo, aš apžiūrėjau įšventinimo dovanas ir nudžiugau pastebėjęs tarp jų 
keletą apvalių sidabro dėželių. Mane nusmelkė gėda, kai pagalvojau, 
ką žadu paaukoti Mėnulio deivei. Todėl man pasirodė geriausia į šven- 
tyklą tai nešti uždarytoje dėželėje. 

Tuo metu ta blyški, sakytum po akmeniu gyvenanti moteris, pagrę- 
žė veidą ir baugiai juodas akis į mane, nusišypsojo ir tarė: 

— Nesigėdyk savo minčių, dailusis berniuk. Mėnulio deivė galingesnė, 
nei atrodo. Jeigu pelnysi jos palankumą, įgysi galios, kuri daugeriopai 
žiauresnė už Marso galią ir didesnė už nevaisingą Minervos išmintį. 

Lotyniškai ji kalbėjo netaisyklingai. Regėjos, šneka kažin kokia se- 
na užmiršta kalba. Jos veidas mano akyse išdidėjo lyg tvieksdamas 
slaptinga mėnulio šviesa, o kai nusišypsojo, pamačiau, jog ji daili, nors 
išblyškus. Teta Laelija tebekalbino ją niauzgiamu balsu, tad staiga man 
pasidingojo, kad ten tarytum kokia perkarus katė, kuri, nuolankiai su- 
glaudusi ausis, tik vis suka ir suka ratus apie akmeninį kiaušinį. 

— Ne, tai ne katė, — tebešypsodama tarė žynė. — Cia liūtė. Nejau 
nematai? Kas tave sieja su liūtais, berniuk? 

Jos žodžiai mane išgąsdino, nes po akimirkos tikrai tariausi tetos 
vietoje regįs sulysusią, nusiminusią liūtę, kurios akys mane smerkė 
lygiai kaip to senojo liūto Antiochijos kaime, smeigtelėjus ietimi į už- 
pakalinę leteną. Tačiau ta regimybė, kai delnu persibraukiau kaktą, aki- 
moju prapuolė. 

— Ar tavo tėvas namie? Kaip manai, ar jis priims mudu? — paklausė 
teta Laelija. 

— Mano tėvas Simonas pasninkavo ir keliavo po daugybę šalių, ne- 
lauktai pasirodydamas žmonėms, kurie gerbia jį kaip Dievo galybę, - 
atsakė žynė Helena. - Bet žinau, kad jis jau atsigodęs ir laukia judviejų. 

Pro užpakalines šventyklos duris ji nuvedė mus į netoliese stūksantį 
daugiaaukštį nuomojamą namą su šventų atminų krautuve apatinia- 
me aukšte. Buvo ten pigių ir brangių mėnulio bei Zodiako ženklų at- 
vaizdų ir glotniai nuzulintų akmeninių kiaušinėlių. Žynė Helena tie- 

siog akyse ėmė menkti: jos liesas veidas tik nugelto, o baltas apsiaus- 
tas — nušiuro, ir visa ji bjauriai padvokė smilkalais. Jau neatrodė jauna 
ir savo išvaizda tik pagailą kėlė. Net juodos akys apsiblausė, kai atsai- 
niai ėmė kilnoti vieną atminą po kito ir siūlyti juos mums taip abejin- 
gai, tarsi gerai vokdama, jog vis tiek nepirksime. 

Pro parduotuvę ji mus nusivedė į apšiurusį galinį kambarį, kur ant 
kilimo sėdėjo juodabarzdis vyras stambia nosimi. Jis pakėlė į mus blan- 
džias akis, rodės, grimzdėdamas kitame pasaulyje, bet paskui sunkiai 
prišlubčiojo pasisveikinti su teta Laelija. 

- Kaip tik kalbėjausi su vienu etiopu burtininku, - pasakė keistai 
dusliu balsu. - Bet nujaučiau, kad tu ateisi. Ko trukdai mane, Laelija 
Manilija? Iš šilkinės skaros ir vėrinio matau tave jau gavus viską, ką 
išpranašavau. Ko dar nori? 

Teta Laelija nedrąsiai paaiškino, jog aš miegu kambaryje, kuriame 
ilgai gyvenęs Simonas Burtininkas. Naktimis sapnuoju slogius sapnus, 
griežiu dantimis ir šaukiu pro miegus. Teta Laelija norėjo sužinoti, ko- 
dėl ir, jeigu įmanu, kaip mane pagydyti. 

— Taip pat likau tau skolinga, brangus Simonai, juk tu sugruzdęs 
išėjai iš mano namų, - paaiškino teta Laelija ir paliepė man duoti bur- 
tininkui tris auksines monetas. 

Tačiau pats Simonas Burtininkas jų neėmė - tik linktelėjo savo duk- 
teriai, — jeigu žynė Helena iš tikrųjų buvo jo duktė, - ir ši abejingai 
pasiėmė pinigus. Trys romėniški auksiniai vis dėlto prilygo trims šim- 
tams sestercijų, arba septyniasdešimt penkiems sidabriniams, tad aš 
širstelėjau dėl jos išdidumo. : 

Burtininkas vėl atsisėdo ant kilimo, o mane pasisodino priešais. Zy- 
nė Helena įbėrė į žarijų puodą kelis žiupsnelius smilkalų. 

— Girdėjau, kad mokydamasis skraidyti susilaužei koją, — pagaliau 
mandagiai pratariau, nes burtininkas tik spoksojo į mane tylomis. 

— Turėjau bokštą anapus jūros, Samarijoje, - prašneko jis bejausmiu 
balsu. 

Tačiau teta Laelija ėmė nekantrauti ir strikinėdama nuolankiai pa- 
prašė: 

— Ai, Simonai, valdyk mane taip kaip anksčiau. 

Burtininkas iškėlė smilių. Teta Laelija apmirė, įbedusi į jį akis. Net 
nežvilgtelėjęs į ją Simonas Burtininkas patikino: 

— Tuojau galvos nebepasuksi, Laelija Manilija. Netrukdyk mums, eik 
maudytis į savo šaltinį. Įbridusi vandenin patirsi malonumą ir atjaunėsi. 

Tačiau teta Laelija nė nekrustelėjo iš vietos — tik stovėjo, paikai ste- 
beilydama priešais save ir kilnodama rankas, lyg vilkdamasi drabu- 
žius. Simonas Burtininkas tebežiūrėdamas į mane tęsė: 

—- Turėjau akmeninį bokštą. Man paklūsta Mėnulis ir visos penkios 
planetos, taigi aš tikrai turiu dieviškos galios. Mėnulio deivė įsikūnijo 

į Heleną ir tapo mano dukteria. Jos padedamas pranašaudavau, regė- 
jau praeitį ir ateitį. Bet paskui iš Galijos atkeliavo burtininkų, turėjusių 
didesnės galios. Jie tik uždėdavo delną kam nors ant galvos, ir tas pra- 
dėdavo kalbėti, pagautas dvasios. Buvau dar jaunas ir troškau išmokti 
visokių galių. Todėl jų paprašiau uždėti delną ir man ant galvos, paža- 
dėdamas apstą pinigų, idant, perėmęs jų galią, gebėčiau daryti tokius 
pat stebuklus. Bet jie šykštavo atskleisti savo galias, o mane patį pra- 
keikė ir griežtai uždraudė net minėti savo Dievo vardą. Pažvelk man į 
akis, berniuk. Kuo tu vardu? 

— Minutas, - atsakiau nenoriai, nes mane suglumino veikiau vieno- 
das jo balsas, nei pasakojimas. - Juk turi žinoti mano vardą, kad jau esi 
toks didis magas, — šaipiai pasakiau. 

— Minutas, Minutas, - pakartojo jis. - Mano galia sako, kad gausi 
kitą vardą greičiau, nei mėnulis tris kartus suapvalės. Bet aš nepatikė- 
jau tais Galilėjos burtininkais. Priešingai, gydžiau ligonius jų Dievo 
vardu, iki jie ėmė mane persekioti ir Jeruzalėje apkaltino auksinės Ero- 
to statulėlės vagyste, nors man ją savo noru buvo padovanojusi viena 
turtinga moteris. Ziūrėk man į akis, Minutai. Tačiau jie užbūrė tą mote- 
rį savąja galia, kad toji užmirštų pati man ją davusi. Esą aš, pasivertęs 
nematomu, pavogiau iš jos tą statulėlę. Juk tiki, jog panorėjęs galiu 
virsti nematomu. Skaičiuoju iki trijų, Minutai. Vienas, du, trys. Jau ne- 
bematai manęs. 

Jis iš tikrųjų valandėlę pradingo man iš akių - tariausi regis tik spin- 
duliuojantį rutulį, sakytum mėnulio skritulį. Tačiau aš nirčiai papurčiau 
galvą, užsimerkiau, paskui atsimerkiau ir jis vėl sėdėjo priešais mane 
kaip sėdėjęs. 

— Tebematau tave, Simonai Burtininke, - nepatikliai pasakiau. - Dau- 
giau nebenoriu tau į akis Žiūrėti. 

Jis maloniai šyptelėjo, sumosavo abiem rankom tarytum vaduoda- 
mas mane ir pasakė: 

— Esi priešgyna ir aš tavęs neversiu - juk iš to nieko dora. Tik pažiū- 
rėk į Laeliją Maniliją. 

Zvilgtelėjau į tetą Laeliją. Palaimos apimta, ji stypsojo aukštielninka 
išsirietusi lanku. Raukšlės aplink lūpas ir akis išsilyginusios, o kūnas 
vėl buvo toks pat jaunatviškai lavus. 

— Kur tu dabar, Laelija Manilija? - įsakmiai paklausė Simonas Burti- 
ninkas. 

Švelniu jaunos merginos balsu teta Laelija bemat atsakė: 

— Maudausi tavo šaltinyje. Supstoma malonaus vandens visa net 
virpu. 

- Nepalik savo dieviškos maudynės, Laelija, - paragino burtininkas, 
o man pridūrė: — Sitokie kerai - mažmožis ir niekam nekenkia. Galė- 
čiau ir tave užburti, kad klupiniuotum po brūzgyną, žaizdodamasis 

kojas ir rankas už tai, kad esi toks priešgyna. Bet kam švaistyti galią 
dėl tavęs? Vis dėlto apsakysiu tau ateitį, kad jau tu čia. O tu, Helena, 
pamiegok. 

— Miegu, Simonai, - kaipmat klusniai atsakė žynė Helena, nors akių 
neužmerkė. 

— Kokį regi šįjį berniuką, vardu Minutas? —- paklausė burtininkas. 

— Jo gyvis — liūtas, - atsakė žynė. — Tačiau liūtas įniršęs eina manęs 
link ir aš negaliu su juo prasilenkti. Liūtui iš paskos seka vyras su pra- 
aiškiai matau Minutą dideliame kambaryje, kur sieninės lentynos pil- 
nos knygų ritinių. Kažin kokia moteris paduoda jam atvyniotą ritinį. 
Ta moteris jauna, bet rankos jau nujuodusios, o jos tėvas - ne jos tėvas. 
Saugokis tos moters, Minutai. Vėl matau Minutą, jojantį ant palšo erži- 
lo. Jis vilki žibančius šarvus. Girdžiu minios ūžesį. Bet liūtas šit jau 
puola mane. Turiu bėgti. Simonai, Simonai, gelbėk mane! 

Surikusi ji užsidengė delnais veidą. Simonas paliepė jai tučtuojau 
pabusti, paskui tiriamai nužvelgė mane ir paklausė: 

— Juk tu nesiverti kerėjimu, nors liūtas taip pavydžiai tave saugojo? 
Nusiramink. Daugiau nesapnuosi slogių sapnų, jei tik neužmirši sapne 
pasišaukti liūto. Ar išgirdai, ką norėjai? 

— Išgirdau tai, kas svarbiausia, — patvirtinau. - Man tai patiko, - ne- 
svarbu, ar tai tiesa. Bet tikrai neužmiršiu tavęs ir tavo dukters, jei kada 
nors, ūžiant miniai, josiu ant palšo eržilo. 

Simonas Burtininkas kreipėsi į tetą Laeliją vardu ir paliepė: 

— Laikas išnirti iš šaltinio. Tegul dieviškasis draugas įžnybia tau ran- 
kon, palikdamas ženklą. Neskaudės, tik maloniai peršės. Taigi pabusk. 

Teta Laelija pamažu atsipeikėjo iš kerų ir, palaimos dar nutviekstu 
veidu, pasičiupinėjo kairę ranką. Susmalsęs dirstelėjau į jos liesą ranką — 
ant odos tikrai plėtėsi didžiulė mėlynė. Teta Laelija pasitrynė tą vietą, 
visa taip virpėdama iš malonumo, kad turėjau nusigręžti. Zynė Hele- 
na, geidulingai pravėrusi lūpas, nusišypsojo. Bet ir į ją nevaliojau žiū- 
rėti. Buvau suglumęs, visą kūną daigstais daigstė. Todėl aš atsisveiki- 
nau, 0 tetą Laeliją turėjau net už rankos sugriebti ir jėga išsivesti iš 
burtininko kambario. Tokia sukvaišusi dar buvo. 

Krautuvėje Žynė paėmė mažą juodą akmeninį kiaušinėlį, ištiesė jį 
man ir pasakė: 

— Dovanoju jį tau. Tesaugo jis tavo miegą plieskiant pilnačiai. 

Mane supurtė baisus pasidygėjimas — kad ir ką ji būtų dovanojusi. 
Todėl pasakiau: 

— Pirksiu jį. Kiek nori? 

— Tik vieną šviesų plaukelį, - atsakė žynė Helena ir jau tiesė ranką, 
kėslaudama išrauti man plauką. Tačiau pasibaisėjusi teta Laelija nelei- 
do, o man sušnibždėjo, kad verčiau duočiau tai moteriai pinigų. 

Neturėjau smulkių, todėl padaviau visą auksinį — juk ji to pinigo 
nusipelnė pranašavimu. Zynė abejingai paėmė monetą ir nusišaipė: 

— Labai brangiai įkainoji savo plaukelius. Bet gal tu ir teisus. Deivė 
tai geriau Žino. 

Priešais šventyklą susiradau Barbą, kuris visaip stengėsi nuslėpti, 
kad nutaikęs tokią gerą progą išgėrė vyno, todėl atsilikęs kinkavo iš 
paskos. Pagyvėjusi teta Laelija, glostinėdama mėlynę ant rankos, tarė: 

— Simonas Burtininkas man buvo palankesnis nei anais laikais. Viso- 
keriopai atsigavau, pažvalėjau ir nebejaučiu nė menkiausio kūno skaus- 
melio. Ir gerai, kad nedavei plauko tai jo įžūlėlei dukteriai. Turėdama 
plauką, ji sapne būtų įsigavusi pas tave lovon. 

Išgąstingai užsiėmusi delnu burną, ji dvilktelėjo į mane ir tarė: 

— Juk tu jau didelis. Tėvas tikriausiai tau paaiškino apie tuos daly- 
kus. Gerai žinau, kad Simonas Burtininkas kartais paliepdavo apkerė- 
tam vyrui pergulėti su savo dukteria. Tuomet tas vyras visiškai pakliū- 
davo jų valion, nors už tai jam būdavo atlyginta visokeriopa sėkme. 
Privalėjau iš anksto tave perspėti, bet man nė į galvą nešovė, juk tu dar 
nesubrendęs. Permaniau tą Helenos užmačią tik tada, kai paprašė tavo 
galvos plauko. 

Po susitikimo su Simonu Burtininku išties nustojau sapnuoti blogus 
sapnus. Užgulant slogučiui, prisimindavau Simono Burtininko patari- 
mą ir pasišaukdavau liūtą. Jis atsirasdavo akimoju, globėjiškai įsitaisy- 
davo šalia - būdavo kuo tikriausias —- galėdavau ranka paglostyti jam 
kailį, nors pakirdęs iš tokio sapno sumodavau glostąs tik minkšto ap- 
kloto raukšlę. 

Liūtas teikė man tiek džiaugsmo, kad retsykiais jį pasikviesdavau 
grimzdamas į miegus. Net vaikščiodamas po miestą gebėjau pats įsi- 
vaizduoti liūtą saugiai žengiant man iš paskos. Tuo metu susivokiau, 
jog Antiochijoje gyvenau linksmai ir visur vaikščiojau su savo bičiu- 
liais. O čia, Romoje, pirmus mėnesius buvau labai vienišas ir nusimi- 
nęs. Todėl vaizduodavausi turįs liūtą šalimais. Pilnaties naktimis dėl 
tikrumo dar gniauždavau delne juodą akmeninį kiaušinį ir jau nebijo- 
davau, nors mėnulis ir spigindavo tiesiai man į veidą. 

Praėjus porai dienų nuo susitikimo su Simonu Burtininku, prisimi- 
niau tėvo patarimą ir nuėjau į viešąją biblioteką Palatino papėdėje. 
Irzlų bibliotekininką paprašiau imperatoriaus Klaudijaus parašytos 
etruskų istorijos. Iš pradžių jis suniekino mane dėl berniukiško dra- 
bužio, bet man jau buvo įkyrėjusios romėnų užgaulės, tad aš įsiutęs 
subliuvau parašysiąs skundą pačiam imperatoriui, kad jo veikalų ne- 
leidžia skaityti bibliotekoje. Bibliotekininkas skubinai pašaukė ver- 
gą mėlynu apdaru ir šis nuvedė mane į salę, kur stovėjo didžiulė Klau- 
dijaus statula, mostelėjo į knygų lentynas ir pasiūlė pačiam pasiimti, 
ko noriu. 

Apstulbęs įsispoksojau į imperatoriaus Klaudijaus statulą, nes val- 
dovas buvo liepęs pavaizduoti jį kaip Apoloną, tačiau skulptorius ne- 
pagražino jo liesų rankų bei kojų ir klastingo išpurtusio veido, tad sta- 
tula veikiau rodės juokinga nei iškilni. Tariau sau, kad imperatorius 
bent jau nėra tuščiagarbis, jeigu viešoje bibliotekoje pajuokai leidžia 
statyti savo statulą. 

Iš pradžių tariausi esąs vienas salėje ir pamaniau, jog romėnai nela- 
bai gerbia Klaudijų kaip rašytoją, kad jo veikalai dulka lentynose. Bet 
paskui pastebėjau, kad prie siauro šviesos langelio nugara į mane jau- 
na moteris skaito knygos ritinėlį. Paieškojau etruskų istorijos. Klaudi- 
jaus parašytą Kartaginos istoriją suradau, tačiau tos lentynos, kuriose 
tikriausiai turėjo gulėti etruskų istorija, buvo tuščios. Vėl dirstelėjau į 
tą skaitančią moterį ir pastebėjau ją šalia susikrovus šūsnį ritinių. 

Nuobodžiam darbui buvau pasiskyręs visą dieną, mat dėl gaisro pa- 
vojaus bibliotekoje nevalia skaityti prie lempos, o aš nenorėjau išeiti 
nepabaigęs knygos. Todėl pasiryžau ir, - nors drovėjausi užkalbinti 
nepažįstamą moterį, - priėjau prie jos ir paklausiau, ar ji tikrai skaito 
etruskų istoriją ir ar jai reikalingi visi tie ritiniai išsyk. Kalbėjau šaipiai, 
nors puikiai vokiau, kad daugis išsilavinusių moterų būna tikros kny- 
gės. Tiesa, jos neskaito istorijų, o tik Ovidijų, išgalvotus pasakojimus 
apie meilę bei kelionių nuotykius. 

Moteris smarkiai krūptelėjo, tarytum ką tik mane pastebėjusi, ir pa- 
kėlė laukines akis. Buvo jauna ir, kaip sprendžiau iš šukuosenos, ne- 
tekėjusi. Veidas nedailus — veikiau netaisyklingas, stambių bruožų. Glot- 
ni oda nudegusi saulėje, kaip vergės, burna didelė, lūpos storos. 

— Mokausi šventųjų apeigų žodžių ir lyginu juos sklaidydama viso- 
kias knygas! — riktelėjo ji. - Nėra čia ko juoktis. 

Nors ji rūstavo, tačiau man pasirodė, jog drovisi manęs taip kaip aš 
jos. Pastebėjau, kad ji susitepliojusi rankas rašalu ir kad nendriniame 
popieriuje rašo liejančia plunksna. Iš braižo mačiau, kad ji įgudusi ra- 
šyti — tik tie prasti reikmenys terlioja užrašus. 

— Aš visai nesijuokiu, — karštai patikinau ir jai nusišypsojau. — Prie- 
šingai, gerbiu tave, nes dirbi mokslo darbą. Tikrai nedrįsčiau tavęs truk- 
dyti, bet pažadėjau tėvui perskaityti kaip tik šį veikalą. Zinoma, nesu- 
prasiu jo taip gerai kaip tu. Tačiau pažadas lieka pažadu. 

Tikėjausi, jog ji paklaus mane tėvo vardo, kad pats galėčiau paklausti 
musę, išrinko ritinį iš šūsnies palei kojas ir padavė man pirmąją istori- 
jos dalį. 

— Prašau, - pasakė, - imk ir palik mane ramybėje. 

Nuraudau taip, kad veidas degte degė. Mergina tikrai klydo, jei tarė 
mane ieškant dingsties susipažinti su ja. Pasiėmiau ritinį, nuėjau prie 
skaitymo langelio kitoje salės pusėje ir nusigręžęs pradėjau skaityti. 

Skaičiau kuo greičiausiai, nesidėdamas galvon vardų, o knygoje jų 
buvo begalė. Klaudijus tikriausiai manė, jog privalu išvardyti, kas ir kaip 
pateikė kurį nors duomenį, ką apie tai rašė kiti ir ką jis pats apie tai 
mano. Smulkmeniškesnės ir nuobodesnės knygos, rodės, nebuvau skai- 
tęs. Tačiau Timajas kitados man liepdavo skaityti jam patinkamas kny- 
gas, tad mokėjau skaityti greitai ir įsiminti tik vertą dalyką ar įvykį. 
Paskui, kai Timajas manęs klausinėdavo knygos turinio, kietakaktiškai 
įsikibdavau tos įdomybės. Ketinau tik akimis permesti ir šią knygą. 

Tačiau mergina neleido man ramiai skaityti. Ji šūkčiojo pati sau ir 
burnojo, čežindama knygų ritinius. Pagaliau jai nusibodo smailinti pras- 
tą plunksną, tada sulaužė ją, treptelėjo koja ir įniršusi riktelėjo: 

— Gal tu kurčias ir aklas, bjaurybe? Tučtuojau atnešk man padorią 
plunksną! Ar tu visai neišauklėtas - nematai, kad man reikia plunksnos? 

Vėl nukaitau ir įsiutau, nes jos pačios elgesys rodė prastą išsiauklė- 
jimą. Bet nenorėjau su ja susipešti — juk teks prašyti dar ir antrosios 
knygos. Todėl susitvardęs nuėjau pas bibliotekininką naujos nendri- 
nės plunksnos. Šis suburbėjo, jog, pagal bibliotekos nuostatus, nendri- 
nių plunksnų bei popieriaus užrašams galima gauti už dyką, bet nė 
vienas pilietis nėra toks skurdžius, kad išdrįstų imti veltui. Įpykęs pa- 
kišau jam sidabrinį ir tuomet jis nudžiugęs įdavė man ryšelį plunksnų 
ir ritinį paties prasčiausio popieriaus. Sugrįžau į Klaudijaus salę ir tylo- 
mis ištiesiau merginai plunksnas bei popierių. Ta išplėšė juos man iš 
nagų ir net nepadėkojo. 

Perskaitęs pirmąją knygą prisiartinau prie jos ir paprašiau antrosios 
dalies. Nustebusi ji paklausė: 

— Nejau išties taip greitai skaitai? Ar tau kas liko atminty? 

— Prisimenu bent tai, kad etruskų Žyniai turėjo bjaurų papratimą per 
kautynes priešą apmėtyti nuodingosiomis gyvatėmis, — atsakiau. - Vi- 
sai nesistebiu, kad iš šios knygos mokaisi jų papročių. 

Man pasirodė, kad ji susigėdo dėl savo elgesio, nes po įgėlios mano 
užuominos susitvardė, lyg maža mergaitė nuolankiai ištiesė man nen- 
drinę plunksną ir paklausė: 

— Gal galėtum pasmailinti man plunksną? Matyt, nemoku smailinti, 
kad visos bemat pradeda lieti. 

— Dėl prasto popieriaus, - paaiškinau. Paėmęs peilį nupjoviau plunks- 
nos galiuką šiek tiek įkirsdamas. - Nespausk jos, - patariau, - antraip 
iškart paliks dėmę. Jei tik apmaldysi šėlą, galėsi net ant tokio prasto 
popieriaus dailiai rašyti. 

Staiga ji akinamai man nusišypsojo — rodės, žaibas tvykstelėjo pro 
audros debesį. Jos stambūs veido bruožai, didelė burna ir įkypos akys 
tą akimirksnį mane pakerėjo, nors vargu ar būčiau tuo patikėjęs. Sto- 
vėjau įbedęs į ją akis, o ji bjauriai nusiviepė, parodė man liežuvį ir 
užriko: 

— Pasiimk knygą ir eik skaityti, kad tau ji taip patinka! 

Vis dėlto kartkartėmis ji man sutrukdydavo - prieidavo ir pareika- 
laudavo nusmailinti dar vieną nendrinę plunksną, tad netrukus mano 
pirštai nujuodo kaip jos. Ir jos rašalas buvo taip susigumuliavęs, kad ji 
vis svaidėsi keiksmais — kaip lietus lijo. 

Vidurdienį ji išsitraukė iš po drabužio ryšulėlį, išsivyniojo ir įžūliai 
pradėjo šlemšti, laužydama dideliais gabalais duoną ir visa burna kąs- 
dama sūrio. 

Pastebėjusi priekaištingą mano žvilgsnį, ji pasiteisino: 

— Pati žinau, kad bibliotekoje valgyti nevalia, bet nieko negaliu pa- 
keisti. Gatvėje Žmonės mane stumdo, o dykaujantys vyrai kabinėjasi 
blevyzgodami, kada vaikštau viena. —- Po valandėlės, nudelbusi akis į 
grindis, pridūrė: —- Vergas pasiima mane tik pavakare, kai biblioteką 
uždaro. 

Tačiau aš išsyk sumečiau, kad ji neturi jokio vergo. Valgis jos buvo 
prastas ir tikriausiai ji neturėjo nė pinigų rašikliams bei popieriui. To- 
dėl taip įžūliai paliepė atnešti plunksną. Jaučiausi nesmagiai, nes neno- 
rėjau jos skaudinti. Jai bevalgant ir aš pats pajutau alkį. 

Tikriausiai nugurkiau seiles, nes staiga ji sušvelnėjo ir šūktelėjo: 

— Vargšeli, juk tu alkanas! 

Ji dosniai perlaužė duoną perpus ir ištiesė man apvalų sūrį, taigi 
pamainais kąsniavom ir akimirksniu pabaigėm užkandą. Jaunam vis- 
kas skanu. Todėl pagyriau jos duoną ir pasakiau: 

— Juk tai tikra kaimiška duona ir tavo sūris šviežias, kaimiškas. Ne 
kasdien tokio gausi Romoje. | 

Nudžiuginta mano padėkos, ji atsakė: 

— Gyvenu už miesto sienos. Jeigu žinai, kur Gajaus cirkas, kapinės ir 
orakulas, taigi apytikriai ten, už Vatikano. 

Tačiau savo vardo ji vis dar nesakė. Skaitėme toliau. Ji užsirašinėjo ir 
murmėjo, mokydamasi atmintinai senuosius tekstus, kuriuos Klaudi- 
jus buvo perrašęs į savo istoriją iš etruskų šventųjų knygų. Skaičiau 
vieną dalį po kitos ir įsiminiau pasakojimus apie Cerės miesto karus 
bei laivyną. Vakarop salę užtamsino Palatino šešėlis, įsigavęs pro lan- 
gelius. Ir dangus naktėjo. 

— Negadinkim akių, - tariau galų gale. - Rytoj vėl išauš diena, be 
to, man jau atsipyko ta priplėkusi istorija. Po teisybei, tu, mokyta 
mergina, galėtum man padėti ir trumpai papasakoti likusias dalis ar 
bent tai, kas svarbiausia. Mano tėvas turi žemių prie Cerės. Todėl 
numanau, kad jis klausinės visko, ką imperatorius Klaudijus rašo apie 
Cerę. 

— Noriu pasakyti, — tęsiau susidrovėjęs, — tik nepamanyk nieko blo- 
ga, kad mielai sukirsčiau karštų dešrelių. Zinau vieną vietelę ir su ma- 

Ji suraukė antakius, atsistojo ir įsižiūrėjo man į akis, prisikišusi taip 
arti, kad pajutau jos karštą alsavimą. 

— Nejau išties manęs nepažįsti? — paklausė nepatikliai, tačiau bemat 
pridūrė: - Ne, nepažįsti ir nieko bloga nemanai. Juk tu dar vaikas. 

— Jau greitai apsisiausiu vyro toga, - pabrėžiau įsižeidęs. — Sitai uŽ- 
truko dėl tam tikrų šeimyninių aplinkybių. Tu juk neką vyresnė už 
mane. O aš net ir aukštesnis už tave. 

— Mielas berniuk, - erzino ji. - Man jau sukako dvidešimt metų ir aš 
jau sena, lyginant su tavim. Ir kur kas stipresnė už tave. Nejau nebijai 
vaikštinėti su nepažįstama moterim? 

Vis dėlto ji paskubomis sukrovė knygų ritinius į lentynas, susirinko 
daiktus, pasitaisė drabužį ir sparčiai — tarsi baimindamasi, kad imsiu 
gailėtis savo siūlymo, - išpėdino iš salės. Kai išėjome, ji, mano nuosta- 
bai, prisiartino prie imperatoriaus Klaudijaus statulos ir spjovė į ją, man 
nė nesumojus jos sulaikyti. Pastebėjusi mano nuogąstį, garsiai nusi- 
juokė ir darsyk spjovė į statulą. Ji tikrai buvo neišauklėta. 

Mergina įžūliai įbruko ranką man po pažasčia ir trūktelėjo taip, kad 
iš tikrųjų pajutau, kokia ji drūta. Ne bereik gyrėsi. Mergina išdidžiai 
atsisveikino su bibliotekininku — šis atėjo pažiūrėti, ar nepasikišom 
knygų ritinių po drabužiais. Vis dėlto rankomis mudviejų neapčiupi- 
nėjo, kaip kad sykiais daro įtarūs bibliotekininkai. 

Apie savo vergą mergina daugiau neužsiminė. Pavakare po Forumą 
vaikštinėjo daugybė Žmonių ir mergina įsigeidė, kad mudu pavaikšti- 
nėtumėm pirmyn atgal tarp šventyklų ir kurijos, savininkiškai įsitvė- 
rusi mano rankos — tarytum rodydama žmonėms pasigriebtą laimikį. 
Keletas dykūnų šūktelėjo jai lyg senai pažįstamai, ir mergina nesidro- 
vėdama atsiliepė. Į mus ėjo senatorius ir pora raitelių su palydom. Pa- 
stebėję merginą, jie kaipmat nusigręžė. Bet mergina nepaisė. 

— Kaip supratai, manęs nelaiko dorybinga, - nusijuokė ji. - Bet nesu 
perdėm sugedusi. Nebijok. 

Pagaliau įžengėme į užeigą prie galvijų turgaus. Drąsiai užsakiau 
mudviem karštų dešrelių, dubenį kiaulienos ir vyno. Mergina rijo kaip 
vilkė, riebaluotus pirštus šluostydamasi į drabužio skverną. Ji nemiešė 
vyno vandeniu, tad ir aš nemiešiau. Įkaušau, nes nebuvau pratęs gerti 
gryno vyno. Valgydama mergina niūniavo, tapšnojo delnu man skruos- 
tą, turgaus kalba apibūdino šeimininką ir staiga trenkė geležiniu kumš- 
čiu man per ranką už tai, kad netyčia palytėjau jos kelį. Norom neno- 
rom pradėjau manyti, jog ji ne viso proto. 

Į užeigą priplūdo žmonių. Vidun prigarmėjo muzikantų, dainininkų 
ir juokdarių, kurie ėmė linksminti lankytojus ir, barškindami ąsotį, pra- 
šinėti variokų. Vienas nuskuręs dainininkas sustojo priešais mudu ir, 
virpindamas citrą, uždainavo: 

— Štai vilko duktė nudribtskruostė, 
ant akmeninių laiptų gimusi, 

jos tėvas girtuoklis, jos motina kekšė, 
o pusbrolis mergystės garbę nuplėšė. 


Daugiau padainuoti jis nespėjo. Mergina pašoko, skėlė jam antausį 
ir prapliupo: 

— Verčiau gyslose vilko kraujas, nei šlapalas, kaip tavo. 

Seimininkas suskubo vyti lauk dainininką, pats įpylė mums dar vy- 
no ir paprašė: 

— Clarissima, tavo apsilankymas man visuomet teikia garbę, vis dėlto 
šis berniukas dar nesubrendęs. Primygtinai prašau judviejų: išgerkit 
puodelius ir eikit sau. Antraip užsitrauksiu edilių nemalonę. 

Jau temte sutemo, be to, mane trikdė merginos palaidūniškas elge- 
sys. Gal ji tikrai buvo ištvirkusi vilkiukė, o šeimininkas tik pasišaipė, 
pavadindamas ją kilmingąja? Mano džiaugsmui, mergina neprieštara- 
vo šeimininkui, tačiau mudviem išėjus į gatvę ji vėl tvirtai įsikibo man 
į parankę ir paprašė: 

— Palydėk mane iki Tiberio tilto. 

Virš krantinės lėkė neramūs žemi debesys, nurausvinti miesto deg- 
lų. Rudens jaudrintas vanduo dūsavo neįžvelgiamas po kojų. Snerves 
virpino dumblo ir supuvusių nendrių kvapas. Mergina nusivedė mane 
ant tilto, siekiančio Tiberio salą. Negailestingi šeimininkai salos Esku- 
lapijaus šventykloje palikdavo mirti sergalingus vergus, iš kurių jau 
nepešė naudos, o nuo kito salos kranto tiltas rėmėsi į keturioliktąją 
miesto dalį - žydiškąjį Transtiberiną. Taigi vakaro juodumoj tiltas ne- 
buvo smagiausia vieta. Vis dėlto debesų properšose žibėjo kelios ru- 
dens žvaigždės, žvilgėjo juoda upė, o vėjas nešė ligonių ir mirštančiųjų 
dejones nuo salos nelyg iš požemio karalystės. 

Mergina persisvėrė per tilto turėklą ir spjovė į Tiberį, rodydama kuo 
didžiausią panieką. 

— Spjauk ir tu, - paragino, - o gal bijai upės dievo? 

Neturėjau nė menkiausio noro įžeisti Tiberį, bet, jos kiek paerzin- 
tas, spjoviau ir aš, mat buvau dar berniukas. Tą akimirką virš Tiberio 
tvaskiu lanku nuskriejo žvaigždė. Manau, kad lig mirties neužmiršiu 
to upės čiurlenimo, nerimastingų rausvuojančių debesų, vyno svai- 
gulio ir skaistaus žvaigždės skrydžio viršum juodo žvilgančio Tibe- 
rio. 

Mergina stipriai prisiglaudė man prie šono, tad pajutau jos staman- 
trų kūną, nors buvo per pusę galvos už mane žemesnė. 

— Zvaigždė tau nuskriejo iš rytų į vakarus, —- sušnibždėjo ji. — Aš 
prietaringa. Slapta nužiūrėjau, kad ir tavo delnuose yra laimės ženklų. 
Ar galėtum suteikti laimės man? 

— Pasakyk pagaliau bent savo vardą, - suirzęs paprašiau. — Aš jau 
pasisakiau ir apie savo tėvą papasakojau. Namie mane tikrai išbars, 
kad taip ilgai užtrukau. 

— Taip, taip, tu dar berniukas, - atsiduso mergina, nusiaudama kojas. — 
Eisiu basa. Batai skaudžiai pritrynė kojas, todėl klupinėdama ir grie- 
biausi tau į parankę. Bet daugiau man tavo pagalbos nereikia. Eik na- 
mo, kad per mane negautum barti. 

Bet aš vis maldavau ją pasakyti savo vardą. Pagaliau ji, giliai atsidu- 
susi, paklausė: 

— Ar pažadi mane pabučiuoti nekaltom savo lūpom ir nenusigąsti, 
kai pasisakysiu vardą? 

Patikinau, jog nesu palietęs ir negaliu paliesti jokios merginos, iki 
neišpildysiu pažado, duoto Dafnės orakului. Susmalsusi ji pasiūlė: 

— Bent pabandykim. Aš vardu Klaudija Plautija Urgulanila. 

— Klaudija, - pakartojau. - Bene tu Klaudijų giminės? 

Ji apstulbo, kad, išgirdęs vardą, nesupratau, kas ji. 

— Nejau tikrai nieko nežinai apie mane? — nesiliovė kartojusi ji. — 
Dabar tikiu, kad gimei Sirijoje. Mano tėvas išsiskyrė su motina, o aš 
gimiau praėjus penkiems mėnesiams po skyrybų. Tėvas nėkart nepaė- 
mė manęs ant rankų, o paskui paliepė kuo skubiausiai nunešt nuogą 
prie mano motinos durų slenksčio. Verčiau būtų liepęs įmesti mane 
kloakon. Kas, kad aš turiu teisę vadintis Klaudija - juk nė vienas gar- 
bingas vyras nenorės manęs vesti, nes mano tėvas tokiu pasielgimu 
parodė įstatymiškai nepripažįstąs manęs dukteria. Ar dabar supranti, 
kodėl jo veikalus skaitau, tikindama save, koks tai kvailas senis, su- 
pranti, kodėl spjaudau į jo statulą? 

— Vardan visų dievų - tiek žinomų, tiek nežinomų! - šūktelėjau nu- 
stėręs. — Nejau sakaisi esanti paties imperatoriaus Klaudijaus duktė, 
kvaišele? 

— Romoje visi tai Žino, - atšovė ji. - Todėl senatoriai ir raiteliai nedrįs- 
ta sveikintis su manimi. Todėl ir slepia mane kaime už Vatikano. O tu 
tesėk pažadą, nes išdaviau savo vardą, nors, aišku, neturėjau jo atskleist. 

Ji numetė šalin batus ir apsikabino mane, nors aš spyriojausi. Pri- 
glaudžiau ją tvirtai ir pabučiavau jos šiltas lūpas tamsyje. Ir nieko man 
nenutiko, nors sulaužiau pažadą, duotą orakului. Bet gal deivė nejsi- 
žeidė — Klaudiją bučiuodamas nė kiek nebedrebėjau. O gal kaip tik dėl 
įžado ir sudrebėjau bučiuodamas merginai lūpas. Nesupaisiau. 

Klaudija laikė rankas man ant pečių ir, karštai alsuodama man į vei- 
dą, paklausė: 

— Ar pažadi, Minutai, kad, apsivilkęs vyro togą, mane susirasi? 

Pralemenau, jog ir tada viską už mane spręs tėvas. Tačiau Klaudija 
ryžtingai atrėžė: 

— Pabučiavęs, šiaip ar taip, man įsipareigojai. 

Pasilenkusi ji viena ranka tamsumoj susigrabaliojo apavą, kita pa- 
plekšeno per šaltą mano skruostą ir nubėgo. Saukiau jai pavymui, nūs- 
damas paaiškinti, kad nieku gyvu nesijaučiu jai įsipareigojęs, nes ji 
pati prievarta mane pabučiavo, tačiau Klaudija prapuolė juodumoj. Vėjas 
nešė iš salos ligonių aimanas, negandingai čiurleno vanduo ir aš kiek 
įkabindamas nuskuodžiau namo. Barbas, bergždžiai manęs ieškojęs 
bibliotekoje bei Forume, supyko ant manęs, tačiau neišdrįso pasakyti 
tetai Laelijai, jog pradingau. Laimė, tėvas savu papratimu užtruko ligi 
vėlumos. 

Kitą dieną apylankomis ėmiau klausinėti tetos Laelijos apie Klaudi- 
ją. Papasakojau sutikęs Klaudiją Plautiją bibliotekoje ir davęs jai nen- 
drinę plunksną. Nušiurpusi teta Laelija pareikalavo: 

— Nieku gyvu nesusidėk su ta įžūlėle. Verčiau spruk, kai vėl ją pa- 
matysi. Imperatorius Klaudijus daugsyk pasigailėjo jos nenuskandi- 
nęs, bet tuo metu jis dar nedrįso šitaip pasielgti. Mergaitės motina bu- 
vo ūmi moteris. Klaudijus baiminosi dėl savo kailio, todėl ir nenustojo 
rūpintis mergaite. Erzindamas Klaudijų, imperatorius Gajus vadindavo 
ją pussesere ir, regis, buvo net įtraukęs į savo paleistuvystes. Vargšelis 
Gajus miegodavo net su seserimis, nes tarėsi esąs dievas. Klaudijos 
nepriima jokiuose padoriuose namuose. Jos motiną iš netyčių užmušė 
vienas žymus gladiatorius ir nebuvo už tai apkaltintas, nes sugebėjo 
įrodyti tiktai savo garbę gynęs. Ilgainiui meilės reikaluose Urgulanila 
darėsi vis karštesnė. 

Greitai užmiršau Klaudiją, nes tėvas nusigabeno mane į Cerę ir vie- 
ną žiemos Mėnesį praleidome ten apžiūrėdami jo žemes. Didžiuliai se- 
novės etruskų karalių bei kilmingųjų kapų kauburiai abipus šventojo 
kelio padarė man nepaprastą įspūdį, o jų ten buvo devynios galybės. 
Tiesa, prieš šimtus metų, nukariavę Cerę, romėnai išgrobstė kapų bran- 
genybes, tačiau palei šventąjį kelią kūpsojo jau ir naujų didžiulių kau- 
burių. Pajutau pagarbą savo padermei. Juk niekuomet, - kad ir ką tė- 
vas šnekėdavo, - nenutuokiau senovėje etruskus buvus tokius galin- 
gus. Imperatoriaus Klaudijaus istoriją skaitydamas nė nenumaniau apie 
niūrią šių karališkų kapų didybę. Turėjau išvysti juos savom akim. 

Nuskurdusio miesto gyventojai naktimis lenkdavosi mirusiųjų mies- 
to tikindami, jog tenai vaidenasi. Tačiau dienomis daugybė keliaunin- 
kų traukdavo pažiūrėti senų kauburių, o apiplėštuose kapuose - rūsių 
bareljefų ir reljefų. Tėvas, nutaikęs progą, įsigijo rinkinį senovinių bron- 
zos dirbinių bei šventų juodojo molio indų, kuriuos vietos Žemdirbiai 
aptiko ardami laukus ar kasdami namų rūsius. Tiesa, kolekcininkai ge- 
riausius bronzos dirbinius išvežė dar Augusto laikais, kai buvo įprasta 
rinkti etruskų bronzos dirbinius. Pažaliavusios varinės statulėlės nuo 
urnų dangčių taip pat seniai buvo nudraskytos. 

Žemdirbystė manęs nedomino. Nuobodžiavau lydėdamas tėvą, kai 

jis traukdavo tikrinti laukų, alyvmedžių sodinių bei vynuogynų. Tiesa, 
poetai į padanges kelia paprastą kaimo gyvenimą, tačiau aš, kaip ir jie, 
nepanūdau apsigyventi kaime. Cerės apylinkėse buvo galima susime- 
džioti tiktai lapių, kiškių bei paukščių, be to, manęs nežavėjo medžioklė, 
kurioje labiausiai praverčia raizgai, spąstai ir smaigai, ištepti klijais, 
bet niekados vyriška narsa. 

Iš tėvo elgesio su vergais bei atleistiniais, prižiūrėjusiais jo naudme- 
nas, supratau, kad miestiečiui žemdirbystė - brangi pramoga, daugiau 
atimanti, nei duodanti. Tik didžiuliai žemės plotai, tinkamai apdirbami 
vergų, būna derlūs, tačiau mano tėvas vergyste dygėjosi. 

— Man mielesni valdiniai, kurie gyvena viskuo patenkinti ir gimdo 
sveikus vaikus, - sakydavo jis. - Su malonumu leidžiu jiems turtėti 
mano sąskaita. Smagu žinoti, jog visada rasi kur pasitraukti, kai tave 
patį laimė apleis. 

Priminiau jam, kad žemdirbiai niekuomet nesijaučia laimingi — vei- 
kiau linkę skųstis visa kuo. Tai per daug lyja, tai per sausa, tai kenkėjai 
nuniokojo vynuogienojus, tai alyvuogių derlius per gausus ir aliejaus 
kaina krito. Vergai tėvo, manding, net negerbė, tik įžūlavo, permanę jį 
esant geraširdį, tolydžio verkšlendami dėl skurdžių būstų, prastų įran- 
kių ir darbinių jaučių negalių. 

Kartais tėvas įsiusdavo ir prieš savo prigimtį prikalbėdavo jiems piktų 
dalykų, bet tada jam skubinai dengdavo stalą ir patiekdavo šalto bal- 
tojo vyno. Vaikai nupindavo jam vainiką ir eidavo rateliu aplinkui, kol 
tėvas atlyždavo ir suteikdavo Žemės nuomininkams bei savo atleisti- 
niams dar daugiau nuolaidų. Cerėje tėvas iš tiesų maukė tiek daug 
vyno, kad kažin ar per tą laiką pasitaikė jam bent viena šviesi diena. 

Cerės mieste sutikome kažkokių pilvotų žynių bei pirklių, kuriems 
tarpuakyje brėžėsi raukšlės ir kurių kilmė siekė tūkstantį metų. Jų pa- 
dedamas, mano tėvas sudarė mūsų giminės kartų eilę, kuri siekė tuos 
laikus, kai Sirakūzai sutriuškino Cerės laivyną ir sugriovė uostą. Tėvas 
taip pat nusipirko kapo vietą palei šventąjį Cerės kelią. 

Pagaliau iš Romos atėjo skubi žinia, kad viskas sutvarkyta. Cenzo- 
rius patenkino mano tėvo reikalavimą grąžinti raitelio titulą. Bet kurią 
dieną šis klausimas galėjo būti pateiktas imperatoriui Klaudijui, tad 
mes turėjome grįžti vėl atgal į Romą. Ten keletą dienų pratūnojome 
namuose, nes kiekvieną akimirką galėjome būti pakviesti į Palatiną. 
Klaudijaus sekretorius buvo pažadėjęs rasti palankią valandėlę klausi- 
mui teikti. 

Ziema buvo rūsti, romėniškos akmeninės grindys smelkė šalčiu ir 
nuomojamuose namuose dėl blogos krosnelių priežiūros kasdien smal- 
kėmis troškinosi žmonės. Tiesa, dienomis praspisdavo saulė, prana- 
šaudama pavasarį, tačiau net senatoriai nesigėdijo gabentis į kuriją kros- 
nelių šildyti dramblio kaulu puoštų krėslų. Teta Laelija vis dejavo, kad 

senųjų romėniškų dorybių jau maža belikę. Dar Augusto laikais daž- 
nas pagyvenęs senatorius verčiau gaudavo plaučių uždegimą ar amži- 
ną sausgėlą, nei šitaip moteriškai lepino kūną. 

Teta Laelija įsigeidė verktinai pamatyti Luperkalijas ir luperkų eise- 
ną. Ji tikino, kad pats imperatorius Klaudijus, kaip vyriausiasis žynys, 
stebės apeigas, todėl Luperkalijų dieną vargu ar kvies mus į Palatiną. 
Vasario idų paryčiu palydėjau ją ir padėjau jai prasibrauti kuo arčiau 
senojo figmedžio. Oloje luperkai fauno Luperko garbei pjovė ožį. Kiek- 
vieno luperko kaktoje žynys kruvinu peiliu įbrėždavo ženklą, o jie 
vienu sykiu nusibraukdavo jį pienuota drobės skiaute, prapliupdami 
apeiginiu juoku. Sventasis juokas, atsklidęs iš olos, buvo toks garsus ir 
kraupus, kad minia vaitojo, o kelios pamišusios moterys išbėgo į kelią, 
kurį šventais virbais eisenai buvo atitvėrę sargybiniai. Oloje Žyniai 
aukojimo peiliu suraižė oženą į diržus, o paskui, šokdami šventąjį šokį, 
pasileido keliu. Visi buvo nuogutėliai, kratėsi šventuoju juoku ir dir- 
žais mušė moteris, prasibrukusias ant pat kelio, todėl ant jų drabužių 
bolavo kruvinos dėmės. Sitaip šokdami jie apėjo visą Palatino kalvą. 

Teta Laelija liko patenkinta ir tvirtino daugybę metų negirdėjusi to- 
kio pakilaus apeiginio juoko. Kruvinais diržais luperkų mušta moteris 
per metus pastoja, paaiškino ji. Tai esąs patikimas vaistas nuo nevaisin- 
gumo. Ji gailestavo, kad kilmingos moterys jau nebenori vaikų, o muša- 
mos leidžiasi tik paprastos pilietės. Sventajame kelyje ji nemačiusi nė 
vienos senatoriaus žmonos. Kai kurie tvirtino tirštoje žiūrovų minioje 
matę patį jo didenybę Klaudijų, nuogą šokčiojimais ir rėkalojimais prie 
olos akstinantį luperkus plakti. Bet mes jo nematėme. Kai iškilminga 
eisena apėjo kalvą ir sugrįžo į olą aukoti šuningos kalės, mes parėjome 
namo ir pagal paprotį sėdome vaišintis virta ožiena bei falo pavidalo 
kvietiniais paplotėliais. Teta Laelija, gerdama vyną, džiūgavo, kad po 
šaltos žiemos pagaliau aušta nuostabusis Romos pavasaris. 

Tėvui paraginus ją eiti pokaičio, kol neprišnekėjo tokių dalykų, kokių 
nedera girdėti mano vaikiškoms ausims, uždusęs atlėkė imperatoriaus 
sekretoriaus Narcizo pasiuntinys ir pareikalavo, kad bežiūrint kaktume 
į Palatiną. Išėjome pėsti, tiktai Barbo lydimi, ir pasiuntinys tuo labai 
stebėjosi. Laimė, mudu abu pagal paprotį buvome šventiškai pasipuošę. 

Baltais ir auksuotais apdarais apsitaisęs vergas paaiškino, jog visi 
ženklai buvo geri ir šventinės apeigos praėjo sklandžiai. Todėl impera- 
torius Klaudijus esąs kuo geriausios nuotaikos. Pasipuošęs vyriausiojo 
žynio ženklais jis tebevaišinąs luperkus savo kambariuose. Prie Palati- 
no vartų mus apieškojo ir Barbo vidun neįleido, nes turėjo kalaviją. 
Tėvas labai stebėjosi, kad patikrino ir mane, nors buvau berniukas ir 
nevilkėjau vyriškų drabužių. 

Narcizas, imperatoriaus atleistinis ir asmeninis sekretorius, buvo rū- 
pesčių susendintas ir besaikio darbo išvargintas graikas. Jis mus pri- 

ėmė nelauktai maloniai, nors tėvas nebuvo nusiuntęs jam dovanos. 
Visiškai atvirai jis pasakė, jog valstybei dabar, kai gresia visokiausio- 
mis permainomis, kur kas naudingiau pakelti į raitelių luomą patiki- 
mus vyrus, kurie voks ir prisimins, kam turi likti dėkingi už savo ran- 
gą. Pasitikrindamas jis pavartė mano tėvo dokumentus, išėmė vieną 
suglamžytą pažymą ir, padavęs tėvui, tarė: 

— Verčiau pasiimk šią slaptą Tiberijaus laikų pažymą apie savo būdą 
bei gyvenseną. Sitai užmiršta —- mūsų dienomis jau nebeturi reikšmės. 

Tėvas perskaitė dokumentą, nuraudo ir skubinai paslėpė jį po dra- 
bužiais. Narcizas, lyg nieko nebūtų buvę, tęsė: 

— Imperatorius didžiuojasi savo žiniomis bei žmonių pažinimu, bet 
kimba prie smulkmenų ir gali paistyti apie būtus dalykus visą dieną 
rodydamas, jog turi gerą atmintį, užmiršęs tai, kas svarbiausia. 

Suglumęs mano tėvas tarė: 

— Kas jaunas naktimis nėra užkliuvęs Bajų rožynuose? Man tai pra- 
eitis. Vis dėlto neišmanau, kaip tau atsidėkoti. Juk man pasakojo, kad 
imperatorius Klaudijus ir ypač Valerija Mesalina griežtai sergi raitelių 
luomą - kad jie būtų nepriekaištingos doros. 

— Kada nors pasakysiu, kaip man atsidėkoti, - atsakė Narcizas grau- 
džiai šypsodamas. - Mane vadina godūnu, tačiau nesiūlyk man pinigų, 
Markai Manilianai. Aš — imperatoriaus atleistinis. Todėl mano nuosa- 
vybė - imperatoriaus nuosavybė ir visa darau pagal savo protą ir paty- 
rimą imperatoriaus bei valstybės labui. Verčiau paskubėkim, nes pa- 
lankiausias dienos metas - po nusisekusių aukojimo pietų, kai impera- 
torius ruošiasi pogulio. 

Jis nuvedė mus į pietinę priėmimo salę, kurios sienos buvo išpuoš- 
tos Trojos karą vaizduojančiais tapiniais. Pats nuleido užlaidą, kad saulė 
nespigintų. Imperatorius Klaudijus įėjo prilaikomas dviejų tarnų. Nar- 
cizui mostelėjus, vergai jį pasodino į imperatoriaus sostą. Tyliai dai- 
nuodamas Fauno himną jis trumparegėmis akimis dirsčiojo į mudu. 
Sėdėdamas Klaudijus atrodė oresnis nei stačias, nors jo galva lingavo į 
šonus. Jį galėjai greit atpažinti iš statulų ir atvaizdo ant auksinių mo- 
netų, nors valgydamas buvo apsivarvinęs krūtinę vynu ir padažu. Ma- 
tyt, nuo vyno jis buvo kuo geriausiai nusiteikęs ir užsidegęs kibti į 
valstybės reikalus, kol nesuėmė miegas. 

Narcizas pristatė mudu ir greitosiomis išbėrė: 

— Reikalas aiškus. Stai čia — giminės kilmės, turto liudijimas ir cenzo- 
riaus teikimas. Markas Mezencijus Manilianas pasižymėjo Antiochijo- 
je būdamas miesto tarybos nariu ir nusipelnė būti atlygintas už patirtą 
skriaudą. Jis pats netrokšta valdžios, bet gal jo sūnus užaugęs bus tikra 
parama valstybei. 

Pusbalsiu prisimindamas astronomą Manilijų iš jaunystės laikų, im- 
peratorius Klaudijus išvyniojo popierius ir mestelėjo akį šen bei ten. 

Jį sudomino mano motinos kilmė ir jis nugrimzdo į moksliškas mintis. 

— Myrina, — tarė jis. — Sita amazonių karalienė kovojo su gorgonė- 
mis, tačiau toks trakietis Mopsas, kurį ištrėmė Likurgas, ją galiausiai 
nužudė. Po teisybei, Myrina - tai juk dieviškas vardas. Pasaulietiškas 
vardas - Batiėja. Verčiau tavo žmona būtų vadinusis pasaulietišku var- 
du. Narcizai, užrašyk ir ištaisyk dokumentuose vardą. 

Tėvas pagarbiai padėkojo imperatoriui už tą pataisą ir pažadėjo ne- 
delsdamas sutvarkyti, kad ant mano motinos paminklo Myrinos mies- 
te būtų įrašytas ir Batiėjos vardas. Imperatorius sumojo, jog mano mo- 
tina turėjo būti viena iš Myrinos garsenybių, kad miestas jai pastatė 
paminklą. 

— Tavo graikiška kilmė puiki, berniuk, — pasakė jis ir geraširdiškai 
Romos išmintingas valstybės valdymas. Tu skaistus ir gražus, kaip ma- 
no auksinas, kurio tekstą vienoje pusėje nukaldinau lotyniškai, o kito- 
je —- graikiškai. Kam atėjo į galvą tokiam dailiam ir stotingam vaikinui 
duoti Minuto vardą? Pernelyg kuklu! 

Tėvas tučtuojau atsakė atidėliojęs mano žengimo į vyrus dieną, kol 
mano vardą bus galima įtraukti į raitelių sąrašą Kastoro ir Polukso 
šventykloje. Jam būsianti didžiausia garbė, jeigu pats imperatorius 
Klaudijus parinks man tinkamą vardą. 

— Turiu žemių Cerėje, - pasakė jis. - Mano giminės šaknys siekia 
laikus, kai Sirakūzai sužlugdė Cerės jūrinę galybę. Bet šias smulkme- 
nas tu geriau už mane žinai, clarissimus. 

— Ne bereik tavo veidas man pasirodė kažin kuo pažįstamas! - susi- 
žavėjęs šūktelėjo Klaudijus. — Pažįstu tavo veidą ir tavo akis iš seno- 
vės etruskų kapų tapinių, kuriuos tyrinėjau jaunystėje, nors drėgmė ir 
piktadarystės juos jau ir sugadino. Jei tavo vardas Mezencijus, tai tavo 
sūnui tiktų... Lausas. Ar žinai, kas buvo Lausas, berniuk? 

Papasakojau, kad Lausas buvo karaliaus Mezencijaus sūnus, kuris 
kartu su Turnu ėjo prieš Enėją. 

— Taip tu pats rašei etruskų istorijoje, - pridūriau naiviai, - antraip 
šito nežinočiau. Prisiminiau tave pastebėjus, jog tas pats vardas mini- 
mas ir Albos karalių kronikoje — juo vadinęsis Numitoro sūnus. Todėl 
numanai, kad Albos karaliai giminiavosi su Cerės karaliais, nors tai 
tokie seni dalykai, kad apie juos nieko tikra nežinoma. 

— Nejau toks dar jaunas iš tikro perskaitei mano kuklų veikalą, Mi- 
nutai? — paklausė Klaudijus ir pradėjo Žžagsėti iš susijaudinimo. 

Narcizas švelniai paplekšnojo jam per nugarą ir įsakė vergams at- 
nešti dar vyno. Klaudijus liepė įpilti vyno ir mums, vis dėlto tėviškai 
įspėjo mane negerti nemiešto vyno nesulaukus jo amžiaus. Gurkšno- 
damas vyną, jis įsakė atnešti lentą bei lošimo kauliukus ir pasiūlė: 

— Man atrodo, kad šios vasario idos bus man laimingos. Tiesa, nega- 

liu lošti iš didelių sumų: pats esu neturtingas, už mane kur kas turtin- 
gesni mano atleistiniai. Tad gal Narcizas paskolins man tiek, kad pasi- 
ryšiu lošti su tavim, Markai Mezencijau. 

Tėvas perspėjo Klaudijų, kad šis su juo neloštų. 

— Aš turėjau gerą lošimo mokytoją, - pasakė. 

Tačiau Klaudijus kikendamas tikino, jog neturtas ir rūsti patirtis daug 
ko jį išmokė tada, kai pasiimdavo valgį iš prastuomenės virtuvės ir 
užsidirbdavo gyvenimui lošdamas iš smulkių varinių. 

Jiedu pradėjo mėtyti kauliukus ir mano tėvas, žinoma, meilijo pra- 
lošti, bet jam, kaip visados, sekėsi. Savo nelaimei, jis išlošė tris sykius 
iš eilės, kad ir kaip Klaudijus jį kalbino vis kerėdamas kauliukus. Impe- 
ratorius vis labiau niuro, galva pradėjo kuo smarkiausiai kretėti. Paga- 
liau jis neiškentęs paklausė: š 

— Kas tave išmokė lošti kauliukais, prakeiktasai? Siandien kauliukai 
mano rankos neklauso. 

Mano tėvas nuolankiai atsakė, kad pats imperatorius Klaudijus iš- 
mokė jį lošti kauliukais ir tiksliai apskaičiuoti visokias tikimybes, mat 
lošėjas, pasikliaujantis vien tik sėkme, ilgainiui pralošia daugiau, nei 
kad išlošia. Tad mano tėvas turėjo daug naudos iš Klaudijaus žinyno 
apie lošimą kauliukais. 

— Verčiau nebūčiau jo išleidęs, - niurnėjo Klaudijus, akivaizdžiai di- 
džiuodamasis. 

Jis pradėjo žiovauti, jo galva nukuko, todėl mano tėvui pasisekė 
apversti kauliukus savo nenaudai ir imperatorius atgavo trigubai tiek, 
kiek pralošęs. Narcizas, nutaikęs progą, paprašė Klaudijų parašu pa- 
tvirtinti mano tėvo priklausymą raitelių luomui. Jis noriai išraitė savo 
vardą, nors, man rodos, iš susijaudinimo jau užmiršęs dėl ko. 

Tėvas paklausė: 

— Ar tikrai tavo ypatinga valia turėčiau duoti sūnui Lauso vardą? 
Jeigu taip, laikysiu didžiausia garbe, kad pats imperatorius Klaudijus 
taps mano sūnaus krikštatėviu. 

Kretančia galva Klaudijus nugėrė vyno ir atsakė: 

— Narcizai, užrašyk ir šitai. Tu, Mezencijau, tik pranešk man, kada 
berniukui kirps plaukus, - ir aš pas jus atkaksiu, jeigu nesukliudys svar- 
būs valstybės reikalai. 

Jis ryžtingai pakilo ir kone parkniubo, bet vergai sugriebė jį už pa- 
rankių. Garsiai atsiriaugėjęs jis priminė: 

— Nuo daugybės mokslinių tyrimų pasidariau išsiblaškęs, todėl se- 
nus dalykus prisimenu geriau nei naujus. Tad patikimiausia iškart už- 
sirašyti viską, ką pažadėjau ir ką uždraudžiau. Dabar man praverstų 
gerai išsivemti ir eiti pokaičio. Antraip nuo diržingos ožio mėsos pa- 
skaus pilvą. 

Vergams jį išvedus iš salės, Narcizas patarė: 

—- Apvilk sūnų vyro toga pirmą palankią kalendorinę dieną ir pra- 
nešk man. Tikrai įmanu, kad imperatorius prisimins pasižadėjęs tapti 
jo krikštatėviu. Bent jau priminsiu jam apie vardą ir pažadą. Tada jis 
dėsis prisimenąs, nors ir bus pamiršęs. 

Teta Laelija gerokai pavargo, kol sukvietė į šeimos šventę tuos 
kelis garbingus žmones, kuriuos buvo galima laikyti Manilijų gimi- 
naičiais. Ji pasikvietė nusenusį konsulą, ir šis maloniai prilaikė mano 
ranką, kai aukojau paršelį. Tačiau diduma svečių buvo tetos Laelijos 
amžiaus moterys, atėjusios į mūsų namus tikėdamosi sočiai pavalgy- 
ti. Jos gagėjo lyg pulkas žąsų, kada kirpėjas pagal tuometinę madą 
trumpino man plaukus ir nuskuto kelis barzdaplaukius. Vos ištrūkau 
iš jų nagų, kai, rengdamos toga, glostinėjo mane ir plekšnojo skruos- 
tus. Jos vargiai maldė smalsumą, kai aš, tesėdamas pažadą, vedžiausi 
kirpėją į miegamąjį viršutiniame aukšte, idant šis nuskustų ir vyriš- 
kumą liudijančius mano kūno gyvaplaukius. Tuos gyvaplaukius su 
barzdaplaukiais skubinai uždariau paruošton sidabrinėn dėžutėn, ku- 
rios dangtelį puošė mėnulis ir liūtas. Darbuodamasis reikmenimis kir- 
pėjas visaip paikiojo, bet patikino, jog dažnas kilmingas jaunikaitis, 
gaudamas vyro togą, aukoja savo gėdos plaukelius Venerai, siekda- 
mas jos palankumo. 

Imperatorius Klaudijus į mūsų pobūvį neatkako, tik įsakė Narcizui 
perduoti raitelio aukso žiedą ir leidimą įrašyti į raitelių sąrašą, jog jis 
pats davęs man Lauso vardą. Svečiai palydėjo mudu su tėvu į Kastoro 
ir Polukso šventyklą. Jos archyve tėvas sumokėjo reikiamą įrašymo 
mokestį, o tada galėjau užsimauti ant nykščio auksinį žiedą. Mano šven- 
tinę togą jau puošė siauras raudonas apvadas. Bejė, galėjau vilkėti ją 
tik ant marškinių. Daugiau nieko šventiška nenutiko. Iš archyvo pa- 
traukėme į raitelių luomo susirinkimų salę ir nusipirkome leidimą rinktis 
arklius Marso lauko arklidėje. 

Zinoma, galėjome luktelti iki šimtmečio šventės, kai per iškilmingas 
apeigas į raitelių luomą bus priimtas visas būrys naujų narių, tačiau 
tėvas laikė garbingesniais šiuos paprastus veiksmus, nes tai tebuvo 
titulo susigrąžinimas. Taigi jis sugrąžino mūsų vardus į ankstesnę 5ą- 
rašo vietą, o ne į pabaigą. Man tai turėjo išeiti į naudą, jei stočiau tar- 
nybon arba raitelių luomas rinktų atstovus šventinėms apeigoms. 

Kai sugrįžome namo, tėvas man padovanojo Romos raitelio reikme- 
nis: sidabru puoštą skydą, sidabruotą šalmą su raudonu plunksnų pa- 
puošalu, ilgą kalaviją ir ietį. Senutės ragino mane tuoj pat vilktis ap- 
rangą ir aš, žinoma, neatsispyriau pagundai. Barbas padėjo man apsi- 
taisyti minkštais odiniais šarvais ir netrukus aš, apsiavęs raitelio batus, 
puikuodamasis kaip gaidys, nužygiavau per salę su šalmu ant galvos ir 
pliku kalaviju rankoje. 

Užslinko vakaras. Mūsų namai buvo šventiškai apšviesti ir dyka liau- 

dis pulkavosi prie jų pasižiūrėti ateinančių ir išeinančių sveikintojų. 
Dykūnai prielankiai pasveikino prašmatnius dengtus neštuvus, kuriuos 
į mūsų kiemą atnešė juodi it degutas vergai. Teta Laelija, kliūdama už 
skvernų, nulėkė sutikti vėlyvojo svečio. Iš dengtų neštuvų išlipo nedi- 
dukė įkūni moteris, kurios šilkinis apdaras pernelyg aiškiai rodė kūno 
apvalumus. Ji buvo prisidengusi veidą rausvai mėlyna skraiste, tad da- 
bar nusitraukė ją ir leidosi tetos Laelijos pabučiuojama į abu skruostus. 
Viešnios veidas buvo švelnių bruožų, dailiai padažytas. 

Susijaudinusi teta Laelija veriamu balsu suriko: 

— Brangus Minutai, tave sveikina kilnioji Tulija Valerija! Ji našlė, o 
paskutinis jos sutuoktinis buvo pats Valerijus. 

Stulbinamai daili, nors jau brandaus amžiaus, ta moteris ištiesė bal- 
tas rankas ir apkabino mane, pasipuošusį kario apranga ir kalaviju. 

— Oi, Minutai Lausai! - šūktelėjo ji. - Girdėjau, jog pats imperatorius 
tau davė vardą, ir, regėdama tavo veidą, nesistebiu. Jeigu būčiau turė- 
jusi laimės ir tavo tėvas nebūtų buvęs toks išrankus, gal būtum mano 
sūnus. Mudu su tavo tėvu kitados buvome geri draugai, bet tikriausiai 
jį vis dar kaitina gėda už tai, ką padarė, jei atvykęs Romon vis dar 
neatėjo manęs pasveikinti. 

Stipriai mane apkabinusi, — jaučiau jos minkštą krūtinę po šilku ir 
svaigius kvapniuosius aliejus, - ji priekabiai dairėsi aplinkui. Ją pama- 
tęs tėvas nustėro, nupilko ir, rodės, ketina apsigręžęs strimgalviais 
sprukti. Paėmusi mane už rankos, gražioji Tulija žavingai šypsodama 
žengtelėjo tėvo linkui ir tarė: 

— Nebijok, Markai. Šitokią dieną viską atleidžiu. Kas buvo — pražu- 
vo, daugiau nesielvartaukime. Tiesa, aš daug ašarų dėl tavęs išliejau, tu 
akmenširdi. 

Ji paleido mane, apsivijo rankomis tėvo kaklą ir švelniai pabučiavo į 
lūpas. Tėvas jėga atplėšė jos rankas ir visas drebėdamas sumikčiojo iš 
nuostabos: ž 

— Tulija, Tulija, norėčiau, kad susiprastum. Sįvakar savo namuose 
mieliau matyčiau Gorgonės galvą nei tave. 

Tačiau Tulija užėmė delnu jam burną ir kuo linksmiausiai priminė 
tetai Laelijai: 

— Markas nė kiek nepasikeitęs. Kas nors turėtų juo pasirūpinti. Maty- 
dama jį šitaip sutrikusį ir vėl sapaliojantį niekus, nesigailiu įveikusi savo 
išdidumą ir pati atėjusi į jo namus, kad pats gėdijosi pas mane ateiti. 

Mane sužavėjo toji šilkuota daili aukštuomenės moteris, nors jau 
sukakusi nemažai metų, ir aš piktdžiugiavau, kad tėvas, ją pamatęs, 
visiškai neteko savitvardos. Ponia Tulija nukreipė dėmesį į kitus sve- 
čius, pasveikindama vienus maloniai, kitus — išdidžiai. Galvas suglau- 
dusios senutės be perstogės šnibždėjosi apie ponią Tuliją, tačiau ši ne- 
paisė pikto jų dėbčiojimo. 

Ji valgė tik saldumynus ir išgėrė vos šlakelį vyno, užtat pareikalavo, 
kad aš atsisėsčiau šalimais ant gulto, ir tada pasakė: 

— Čia nieko bloga, nors tu jau vyras. Juk aš tau į motinas tikčiau. 

Švelnia ranka ji paglostė man sprandą ir atsidūsėjusi pažvelgė į į akis 
taip, kad visą mane nudilgė. Tėvas šitai pastebėjo, priėjo prie mudviejų 
sugniaužęs Kkumščius ir paliepė: 

— Palik mano sūnų ramybėje. Jau aš ganėtinai prisikamavau per tave. 

Ponia Tulija liūdnai papurtė galvą ir atsiduso: 

— Jei vyrystės dienomis kas padarė tau gera ir visokio labo linkėjo, 
Markai, tai, ko gera, aš. Net į Aleksandriją nukeliavau iš paskos, bet 
nemanyk, kad ir toliau lakstysiu tau įpėdžiui. Tik dėl sūnaus atėjau 
tavęs įspėti. Valerija Mesalina užsigavo, kad Klaudijus be jos leidimo 
davė tavo sūnui vardą ir nusiuntė raitelio žiedą. Todėl tu ir tavo sūnus 
smalsinat kitus asmenis, kurie mielai globoja tokius, ant kurių toji be- 
gėdė dantį galanda. Tau bus sunku pasirinkti, Markai. 

Mano tėvas kandžiai atrėžė, kad jam, sulaukusiam tokio amžiaus, 
gana moterų kivirčų ir pinklių. 

— Nepakrutinsiu nė piršto, idant suminkštinčiau Valerijos Mesalinos 
širdį, — patikino mano tėvas. - Apie ją daug bloga kalbama. Man pasi- 
rodė, kad visokie negražūs dalykai tyčia skleidžiami ir perdedami. 

— Ne, ne, štai čia tu klysti, - patikino Tulija veidmainiškai atsidusda- 
ma. — Toji moteris jauna, bet tokia ištvirkusi, kad palaidžiausia vaiz- 
duotė nesugalvotų to, ko ji dar nėra patyrusi. Jeigu netiki, galiu tau 
papasakoti, ką ji veikė prieš keletą dienų, per Luperkalijas, kai impera- 
torius Klaudijus turėjo eiti Žynio pareigas. 

Tėvas užsikimšo ausis rodydamas, jog nenori klausytis. Tulija tęsė: 

— Man patinka tavo drąsa, Markai. Dažnas bijotų tos nedorėlės ap- 
maudo. Tačiau net Klaudijus kada nors praregės. Tad, galimas daiktas, 
politiškai naudingiau būti Mesalinos nemalonėje, nei patirti trumpa- 
laikę jos malonę. 

— Nenoriu kištis, nenoriu nė girdėti apie moterų pinkles! - nusimi- 
nęs suriko tėvas. - Niekuomet nebūčiau patikėjęs, kad po šitiekos me- 
tų pirmučiausia šoksi painioti mane į savo pinkles ir aš vėl neteksiu ką 
tik susigrąžintos garbės. Ak, Tulija! 

Tačiau pašaipingoji Tulija linksmai nusijuokė ir, palytėjusi tėvui ran- 
ką, šūktelėjo: 

— Dabar vokiu, kodėl kadaise buvau taip sukvaišusi dėl tavęs, Mar- 
kai! Nė vienas vyras nemoka taip švelniai ištarti mano vardo. 

Ir tikrai: tėvui tariant jos vardą balse pasigirsdavo graudulio gaide- 
lė. Tiesa, niekaip nesupratau, ką tokia puiki ir kilminga moteris įžvelgė 
mano tėvo asmenyje. Teta Laelija priėjo prie mūsų smagiai kikenda- 
ma, juokomis kepštelėjo tėvui ir perspėjo: 

— Tikiuosi, nesiginčijate kaip jauni įsimylėjėliai? Pats laikas tau nu- 

rimti, brangioji Tulija. Juk jau pergyvenai keturis sutuoktinius ir ką tik 
paskutinį garbingai nulydėjai į kapus. 

— Tikrai, mieloji Laelija, laikas nurimti, — sutiko Tulija. - Todėl nepa- 
prastai džiaugiuosi vėl susitikusi sa Marku. Jo artumas nuostabiai ma- 
ne ramina. - Kreipdamasi į mane, ji tęsė: — Tačiau tavo, naujasis Achi- 
lai, jaunas kalavijas mane kaitina. Jeigu būčiau bent dešimčia metų 
jaunesnė, tikrai vesčiausi drauge pasigrožėti mėnuliu. Bet šitaip nuse- 
nusi nesiryžtu. Taigi eik pasiieškoti sau linksmybių. Mudu su tavo tė- 
vu turime daug ką tarp savęs išsiaiškinti. 

Jai paminėjus mėnulį, mane pagavo nerimas ir aš užlipau į viršutinį 
aukštą nusivilkti šarvų. Persibraukiau delnu trumpai kirptus plaukus, 
glotnius skruostus ir mane ūmai suėmė nuovylis ir liūdesys. Taip ilgai 
aš laukiau šios dienos, svajojau apie ją, o še tau —- niekas nesusiklostė 
taip, kaip tikėjausi. Vis dėlto turėjau išpildyti Dafnės orakului duotąjį 
pažadą. Tad pašaukiau Barbą, bet šis buvo taip nusikaušęs, kad įstengė 
tik urgztelėti nuo gulto. 

Susigėdęs prisiminiau, kad jau esu vyras ir apsaugos palydos man 
nebereikia. Net pamaniau galįs veikiai užmiršti savąjį pažadą ir kur 
nors nugrūsti sidabrinę dėželę. Juk širdyje netikėjau pažado tesėjimo 
svarba. Pagarba dievams buvo veikiau vien senas geras paprotys. Ze- 
miškieji dievai — tiktai prilyginimai. Jie nieko juk nevaldo, o žmogaus 
gyvenimą lemia tik atsitiktinumai. Valandėlę šitaip liūdnai pamąstęs, 
pasiėmiau dėželę ir nusprendžiau, kad protingiau padarysiu pažadą 
ištesėdamas, negu netesėdamas. 

Išėjau pro galines duris, išklausęs virtuvėje prakaitą liejančių vergų 
palaiminimų ir paraginęs juos valgyti bei gerti kiek valioja, nes dau- 
giau svečių neateisią, 0 ir susirinkusieji jau beišeiną. Kaip tikras šeimi- 
ninkas, pataisiau bebaigiančius smilkti deglus ant varčių ir graudžiai 
pagalvojau, jog tai turbūt didingiausia mano gyvenimo šventė. Juk 
gyvenimas lyg deglas - iš pradžių plėvoja skaisčiai ir galiausiai užgęs- 
ta smilkdamas ir rūkdamas. 

Iš mūro tamsaus šešėlio prieš mane išniro mergina, apsigaubusi ru- 
du apsiaustu. 

— Minutai, Minutai, - sušnibždėjo ji, slopindama balsą. - Linkiu tau 
laimės, o dovanų atnešiau savo keptų pyragėlių. Ketinau jau palikti 
juos vergams, bet likimas man palankus — štai ir susitikau tave. 

Persigandęs atpažinau Klaudiją, dėl kurios teta Laelija mane įspėjo. 
Bet kartu man širdį paglostė, kad ta keistuolė išsišniukštinėjo mano 
vyriškumo dieną, idant galėtų mane pasveikinti. Kai išvydau jos tan- 
kius juodus antakius, didelę burną ir saulėj nudegusią odą, širdis neti- 
kėtai sukunkuliavo karštu džiuguliu. Ji buvo kitokia, nei tie nukriošę 
surūgėliai, dabar susirinkę į mūsų namus. Gyva ir E — ir neapsimeti- 
nėjo. Ji buvo mano draugė. 

Kai užuodžiau mėtų gaivą, dvelktelėjusią nuo jos plaukų, gražioji 
ponia Tulija su savo kvapniaisiais aliejais kaipmat pasirodė netikra ir 
saldi, nors glostydama man sprandą dilgiai įkaitino kūną. 

- Klaudija, Klaudija! - šūktelėjau. - Džiaugiuosi tave matydamas. 
Nejau iš tikrųjų, norėdama mane pasveikinti, pati iškepei šiuos pyra- 
gėlius? 

Klaudija droviai palytėjo man skruostą - jau nebuvo tokia smarki ir 
pasipūtusi kaip pirmąsyk susitikus. 

— Minutai, - sušnibždėjo ji. - Tikriausiai tau pripasakojo negerų da- 
lykų apie mane, bet aš nesu tokia nedorėlė, kaip šneka. Priešingai, kai 
tave sutikau, į galvą lenda tiktai geros mintys. Taigi atnešei man laimę. 

Abudu leidomės Mėnulio šventyklos link. Klaudija pataisė togos 
klostes man ties pat sprandu ir mudu suvalgėme jos iškeptą pyragaitį 
kąsdami paeiliui —- taip kaip bibliotekoje kandome jos sūrio. Pyragėlis 
buvo pagardintas medumi ir kmynais. Klaudija pasakojo pati medavu- 
si, rinkusi kmynus ir sumalusi kviečių grūdus senomis girnomis. 

Eidama ji nesitvėrė mano rankos, veikiau droviai vangstėsi mane 
paliesti. Įsijautęs į savo vyrystę, pats pačiupau jos ranką ir vedžiau, 
kad nesukluptų lygioje gatvėje. Iš laimės ji atsidūsėjo. Savikliovos pa- 
gautas, išsipasakojau jai apie pažadą ir tai, kad privalau nunešti į Mė- 
nulio šventyklą įšventinimo dovanų — mažą sidabrinę dėžutę. 

Klaudija suriko: 

— Oi, tai juk prastos šlovės šventykla! Už užrakintų durų ten naktimis 
vyksta nepadorios slaptos apeigos. Gerai, kad sutikau tave dar prie na- 
mų. Vienas ten nuėjęs, būtum ne tiktai įšventinimo dovanos netekęs. 

Ji tęsė: 

— Aš jau nebepaisau net valstybinių aukojimo apeigų. Juk kas yra 
dievai — jie tik akmuo ir medis. Tas iškaršęs Palatino juokdarys vis 
kartoja senas apeigas, kad tik supančiotų žmones praeities grandinė- 
mis. Aš pati turiu sau šventą medį ir skaidrų šaltinį. Kai smelkia liūde- 
sys, užkopiu prie Vatikano orakulo pažiūrėti paukščių skrydžio. 

Pasakiau: 

— Sneki kaip mano tėvas. Jis nenorėjo net žynių kviesti, kad pažiūrė- 
tų man kepenis. Bet galios ir kerai veikia. Sitaip byloja išmintingi žmo- 
nės. Todėl verčiau tesėsiu savo pažadą. 

Klaudija dvejodama žvilgtelėjo į mane. 

— Žydai turi Dievą - jis be atvaizdo, niekas jo nematęs, - pasakė. — 
Tiesa, tai ūmus ir kerštingas Dievas, bet ir gerų dalykų apie jį pasakoja 
šventos žydų knygos. Daug kilmingų moterų klausosi tų knygų skai- 
tymo Julijaus Cezario sinagogoje ir siunčia pinigų jo šventyklai Jeru- 
zalėje, meilydamos sulaukti jo malonės. 

— Tikrai, - pasišaipiau. — Visa tai žinau dar iš Antiochijos. Girdėjau ir 
tai, kad tas neregimas žydų Dievas pasiuntė savo sūnų karaliauti į Ju- 

dėją. Jį nukryžiavo kaip maištininką, bet jis prisikėlė iš mirusiųjų, trokš- 
damas išlaisvinti žmones iš senųjų dievų valdžios. O gal ir tu nuklydai 
į tas žydų šventvagystes, Klaudija? 

Ji suraukė kaktą ir, skaudžiai įgnybusi man ranką, atrėžė: 

— Bent jau tas mokymas naujas, o aš, to Palatino girtuoklio apmau- 
dui, palaikysiu bet kokį naują dalyką. 

Priėjome žemėn smengančią Mėnulio šventyklą. Mano džiaugsmui, 
durys buvo atlapos, o viduje žybsėjo kelios spingsulės, nors Žmonių 
nesimatė. Pakabinau savo sidabrinę dėželę prie kitų įšventinimo dova- 
nų. Gal turėjau paskambinti varpeliu ir pašaukti žynę, bet, tiesą sa- 
kant, bijojau jos ir kaip tik tąnakt nenorėjau išvysti jos veido, blyškaus 
it mirtis. Skubinai suvilgęs šventame aliejuje pirštą, palytėjau galiuku 
juodą kiaušinį. Klaudija šelmiškai nusišypsojo ir ant tuščio žynės krės- 
lo dovanų padėjo pyragėlį. Tada išbėgome iš šventyklos lyg išdaigi- 
ninkai vaikai. 

Prie šventyklos mudu pasibučiavom. Klaudija suėmė delnais mano 
degančius skruostus ir pavydžiai paklausė: 

— Ar tėvas tave jau sužadėjo? O gal leido pasirinkti vieną iš būrelio 
tų neūžaugėlių romėnių? Juk šitaip daroma pilnametystės dieną. 

Nė nenutuokiau, kodėl tetos Laelijos senosios bičiulės atsivedė po- 
rą mažų mergyčių, kurios čiulpdamos pirštus spoksojo į mane. Pama- 
niau, kad jos atsivestos tik dėl pyragaičių bei saldumynų. Išsigandęs 
atrėmiau: 

— Ne, ne, mano tėvas nė neketino manęs su kuo nors sužadėti. 

Klaudija liūdnai tarė: 

— O, kad galėčiau sutramdyti savo karštą širdį ir ramiai tau išdėstyti, 
ką noriu pasakyti. Nesusisaistyk pirm laiko. Tai tik sielvartą neša. Per- 
nelyg dažnai romėnai laužo santuokinę ištikimybę. Siandien mudviejų 
amžiaus skirtumas tau tikriausiai atrodo labai didelis. Juk aš penke- 
riais metais už tave vyresnė. Bet metai bėga, tu baigsi karo tribūno 
tarnybą ir skirtumas tarp mudviejų vis mažės. Suvalgei mano iškeptą 
pyragėlį ir sava valia mane pabučiavai į lūpas. Sitai tau neuždeda jo- 
kios pareigos, bet, tikiuosi, rodo, jog manimi nesibjauri. 

Ji liūdnai tęsė: 

— Skaičiau daugį poetų. Net Cintiją. Suprantu, kad turėčiau dėtis tau 
sunkiai pasiekiama, kad vaitotum meilės kamuojamas ir lakstytum po 
miškus šaukdamas mano vardą. Ir dar turėčiau tau parodyti, kad ma- 
nęs aistriai siekia kitas, sumanesnis už tave, ir, kad net nesusituokusi 
su juo, galiu pabėgti į Bajas ar į tamsiausią Galiją, bet manau, jog tapęs 
vyru tu Romoje turėsi galybę kitokių rūpesčių bei pramogų, tad vargu 
ar dėl manęs lėksi į miškus aimanuoti. Todėl man belieka tik primygti- 
nai prašyti, kad prisimintum mane kada nors ir neįsipareigotum kitai, 
iki man neišsipasakosi. 

Aš nė nesvajojau apie vedybas, todėl palaikiau jos prašymą supran- 
tamu. Juk mielai bučiavau ir įkaitau ją apglėbęs. Todėl atsakiau: 

— Tvirtai pasižadu, jei tik nepradėsi kartoti: kur tu, ten ir aš. Po teisy- 
bei, man niekuomet nepatiko prunkščiojančios bendraamžės, užtat man 
patinki tu, nes esi brandesnė ir skaitai knygas. O kad jau prakalbai 
apie poetus, tai žinok: neprisimenu iš meilės lyrikos nieko apie tuok- 
tuves. Priešingai, poetai vaizduoja meilę laisvą ir nežabotą. Nemini 
namų židinio, bet tik rožių kvapsnį ir mėnesienos taką. 

Sunerimusi Klaudija atsitraukė nuo manęs. 

— Nežinia ką kalbi, - supyko. — Kodėl negaliu svajoti apie liepsnos 
spalvos šydą, geltoną apsiaustą ir dviem mazgais surištą drobinį diržą? 
Tikra moteris, glostydama vyrui skruostus ir bučiuodama jam lūpas, 
pirmiausia puoselėja šią svajonę. 

Jos priešgynumas mane sujaudrino, todėl jėga apkabinau ją, nūsda- 
mas pabučiuoti jos lūpas ir šiltą kaklą. Tačiau Klaudija ištrūko iš mano 
glėbio, skėlė skaudų antausį ir atgalia ranka ėmė šluostytis paplūdu- 
sias ašaras. 0 

— Tariau tave kitaip apie mane galvojant, — verkšleno ji. — Stai kaip 
tu atsidėkoji už tai, kad tramdžiau savo karštą prigimtį, galvodama 
apie tave tik gera. Bet tu tetrokšti parsigriauti mane aukštielninką ant 
šito mūro krašto ir, praskėtęs kelius, patenkinti savo smilią aistrą. Bet 
aš ne tokia. 

Jos ašaros mane taip sugraudino, kad aistra nuslopo. Atšiauriai rė- 
žiau: 

— Tu išties stipri ir gali apsiginti, o aš net nevokiu, ar gebėčiau pada- 
ryti tai, ką turi galvoje. Net su vergėmis nesu žaidęs, ir žindyvė manęs 
negundė. Bereik ašaras lieji, nes šiuos dalykus tikrai geriau už mane 
išmanai. 

Klaudiją mano žodžiai nustebino ir ji, užmiršusi ašaras, klausiamai 
įsibedė į mane: 

— Sakai tiesą? O aš visuomet maniau, kad berniukai elgiasi kaip bež- 
džionės. Kuo kilmingesni, tuo daugiau turi beždžioniškų įpročių. Bet 
jei sakai tiesą, tai aš juo labiau turiu tramdyti savo virpantį kūną. Jeigu 
įtaikausiu, paskui mane niekinsi. Po trumpalaikio džiaugsmo netrunka 
užslinkti užmarštis. 

Man peršėjo skruostą ir aš, kęsdamas kūno nuovylį, atrėžiau: 

— Manding, pati kuo puikiausiai viską voki. 

Ir neatsigręžęs leidausi namų link. Kiek padvejojusi, ji pamažėle at- 
sekė iš paskos ir mudu ilgokai tylėjome. Bet galų gale aš pratrūkau 
linksmu juoku. Juk man buvo išties smagu, kad Klaudija taip nuolan- 
kiai atsekė iš paskos. 

Ji tučtuojau nutaikė progą ir, uždėjusi delną man ant peties, paprašė: 

— Dar šį tą pažadėk, brangus Minutai. Neik iškart į viešuosius namus 

ar aukoti Venerai, kaip elgiasi dažnas vaikinas, gavęs togą. Jei tave 
suims nenumaldomas potroškis, - aš žinau, kad vyrai nesutramdomi, — 
pažadėk, kad pirmiau šitai pasisakysi man, kad ir sužaizdodamas man 
širdį. 

Viską jai pažadėjau, nes prašė primygtinai. O aš mintyse jau spėlio- 
jau, kokį arklį gausiu. Tokio amžiaus man nė pati Kleopatra nebūtų 
nurungusi gero arklio. Juokdamasis pažadėjau ir pavadinau ją miela, 
bet keista mergina. Išsiskyrėme šypsodami ir bičiuliškai. Buvau pui- 
kios nuotaikos. Kai pargrįžau namo, tėvas kaip tik sėdosi į dengtus 
neštuvus prie ponios Tulijos, susiruošęs mandagiai ją palydėti, nes po- 
nia Tulija gyveno kitoje miesto pusėje, ant Viminalio kalvos, ties Alta- 
semito ir Eskvilino riba. Stebeilydamas apvaliomis akimis tėvas ne- 
klausinėjo, kur buvau, tik paliepė laiku atsigulti. Įtariau jį kaip reikiant 
išgėrus, nors ir nepastebėjau, kad šlitiniuotų. 

Miegojau kietai ir ilgai, bet labai nusivyliau, kai rytą tėvo neaptikau 
namie. Tikėjausi, jog iškart eisime į Romos raitelių arklides išrinkti man 
arklio. Po puotos vergai kuopė namus, teta Laelija aimanavo ir skundėsi 
galvos skausmu. Paklausiau, kur tėvas, tačiau ji tik piktai man atkirto: 

— Tavo tėvas įamžėjęs ir žino, ką daro. Jis turi daug šnekos su savo 
jaunystės drauge. Gal nakvojo pas Tuliją. Vietos ten ne vienam vyrui 
užtektų. 

Mudu su Barbu leidome laiką sodo krūmyne mėtydami kauliukus, 
kol namuose nertėjo valytojai su šepečiais ir vandens kibirais. Ore tvy- 
rojo pavasaris. Pagaliau apie pusiaudienį lyg pašėlęs parlėkė tėvas — 
nesiskutęs, paraudusiomis akimis. Jis dangstėsi veidą nešvarios togos 
skvernu, o šu juo atėjęs teisininkas turėjo popieriaus ritinėlį bei rašy- 
mo reikmenis. Barbas kumštelėjo man į šoną, duodamas ženklą tylėti. 

Lyg atmainytas malonusis mano tėvas išspardė valytojų geldas ir 
paliepė vergams greičiau už žaibą dingti jam iš akių. Skubomis pasita- 
ręs su teisininku, jis pasikvietė mane. Teta Laelija paplūdo ašaromis, 
todėl vos vos išmiksėjau klausdamas, ar mudu jau galime eiti rinkti 
man arklio. 

— Tu su savo arkliu mane visai nugaluosi! — įniršo tėvas. Jo veidas 
buvo taip persikreipęs, kad pažvelgus išsyk buvo aišku, jog jaunystėje 
tėvas ne vienerius metus klajojo glumo suimtas. Tačiau beregint pasi- 
gailėjo subliuvęs ir prisipažino: 

— Ne, ne, tai aš dėl visko kaltas. Turbūt per savo silpnumą pražūsiu. 
Piktas likimas sugriovė visus mano ketinimus. Turiu negaišuodamas 
grįžti į Antiochiją. Todėl paskyriau tau kelerių Cerės naudmenų bei 
tenykščių nuomojamų namų pelną. Iš jų gausi daugiau nei dvidešimt 
tūkstančių sestercijų metinio pelno, reikalaujamo iš raitelio. Tetai Lae- 
lijai palieku tvarkyti namą. Tai bus tavo namai. Ir pensiją paskyriau 
tetai Laelijai. Nėra čia ko žliumbti. Savo teisininką skiriu tau globėju. 

Jis iš senos raitelių giminės. Kad ir tuojau pat galite eiti arklio, tačiau 
aš pats, negaišuodamas nė valandėlės, turiu keliauti į Antiochiją. 

Jis buvo taip sukvaišęs, kad ketino susyk sprukti iš namų ir traukti 
Antiochijon. Tačiau teisininkas, o ir teta Laelija užgaišino, kraudama 
jam kelionės drabužius, daiktus bei valgį, nors jis nekantraudamas ti- 
kino išsinuomosiąs prie miesto vartų vežimą ir keliausiąs į Puteolius, o 
pakeliui nusipirksiąs visko, ko pristigsiąs. Liūdnas sąmyšis siautė mū- 
sų namuose po vakarykščio šventės džiugulio. Ir vergai vienas paskui 
kitą pradėjo bliauti bei rėksmingai aimanuoti įsitikinę, jog namus išti- 
ko netikėta baisi neganda. 

Tėvas nei valgė, nei gėrė — taip skubėjo Antiochijon. Bet kodėl - 
nepaaiškino, tik pasakė pats turįs ganėtinai proto tvarkyti savo reika- 
lus ir pažadėjo, laimingai pasiekęs Antiochiją, parašyti man visas rei- 
kiamas gyvenimo nuostatas. Negalėjome jo išleisti iš namų lyg kokio 
bėglio, prisidengusio akis apsiausto skvernu. Todėl teta Laelija, teisi- 
ninkas ir mudu su Barbu išlydėjome jį. Iš paskos sekė vergai, nešdami 
daiktus, greitosiomis į ryšulį surištus. 

Kai priėjome Celijaus kalvą prie Kapujos vartų, tėvas su dideliu pa- 
lengvėjimu atsiduso ir apsikabino atsisveikinti su mumis tikindamas, kad 
jau regi laisvę auksu šmėkšant anapus vartų ir kad jam amžindien nerei- 
kėjo iškeliauti iš Antiochijos. Tačiau ties vartais prie mūsų priėjo vienas iš 
miesto edilių su savąja lazda ir dviem jėgingais tvarkdariais įdurmu. 

— Ar tu esi Romos raitelis Markas Mezencijus Manilianas? — paklau- 
sė jis tėvo. — Jeigu taip, - viena kilminga moteris turi į tave svarbų 
reikalą. 

Iš pradžių tėvo veidas nutvisko raudoniu, o paskui nupilko. Nuku- 
kinęs sprandą, jis tvirtino neturįs reikalų su jokia moterimi ir ketino 
jau žengti pro vartus. Tačiau edilis jį perspėjo: 

— Jeigu žengsi už mūrų, duosiu tau šaukimą pas miesto prefektą ir 
privalėsiu sulaikyti tave, kad nepabėgtum. 

Teisininkas pripuolė prie tėvo, pareikalavo edilio nuvyti šalin smal- 
sią minią ir paklausė, kuo kaltinamas mano tėvas. Edilis atsakė: 

— Tai nemaloni ir negarbinga istorija. Norėčiau, kad šalys pačios su- 
sitartų. Kilnioji senatoriaus našlė Valerija Tulija tvirtina, jog praeitą 
naktį ji su Manilianu prie liudytojų vienas kitam davė teisiškai įparei- 
gojančius santuokos įžadus, o paskui Manilianas de facto su ja permie- 
gojo. Kažkodėl abejodama Maniliano ketinimų dorovingumu Valerija 
Tulija liepė savo vergams jį sekti, kai šis neatsisveikinęs paspruko iš 
jos namų. Įsitikinusi, jog jis ketina pabėgti, ponia Tulija kreipėsi į miesto 
prefektą. Jeigu Manilianas išeis už mūrų, bus apkaltintas ne vien ap- 
gaulingu santuokos įžadu, išprievartavimu, bet ir ponios Tulijos bran- 
gaus vėrinio vagyste, o šitai raiteliui tikrai užtraukia didesnę gėdą, nei 
santuokos įžado sulaužymas. 

Nutirpusiom rankom tėvas apsičiupinėjo kaklą, slepiamą drabu- 
žių, išsitraukė vėrinį su įvairiaspalviais brangakmeniais ir lūžiu balsu 
patikino: 

— Ponia Tulija pati užkabino šitą prakeiktą grandinę man ant kaklo. 
Per skubą užmiršau ją grąžinti. Dėl būtinų verslo reikalų privalau grįž- 
ti Antiochijon. Zinoma, aš grąžinsiu vėrinį ir laiduosiu bet kuo, nes 
turiu tučtuojau palikti miestą. 

Edilį suėmė gėda dėl mano tėvo ir jis paklausė: 

— O gal judu iš tikrųjų pasikeitėte vėriniais, laiduodami sužadėtu- 
vių bei santuokos įžadus? 

Tėvas atrėmė: 

— Buvau girtas kaip pėdas ir nesuvokiau, ką darau. 

Edilis juo suabejojo: 

— Priešingai, daugžodžiaudamas rėmeisi pavyzdžiais, rodančiais, jog 
filosofai gali sudaryti teisiškai galiojančią santuoką tiktai duodami įža- 
dus prie liudytojų. Taip man pasakojo. Nori pasakyti, kad būdamas 
girtas tik juokus krėtei, užsigeidęs įsivilioti garbingą moterį lovon? 
Jeigu taip, tai už šitokį poelgį juolab esi nusipelnęs bausmės. Suteiksiu 
tau progą susitarti, bet jeigu Žengsi pro vartus, įsakysiu tave suimti ir 
tada tavo bylą nagrinės miesto baudžiamasis teismas. 

Teisininkas pareikalavo, kad tėvas bent jau tylėtų, ir pažadėjo jį pa- 
lydėti į Valerijos. Tulijos namus susitarti. Išvargęs ir pagiringas mano 
tėvas apsipylė graudžiomis ašaromis ir paprašė: 

— Palikite mane vieną šioje nelaimėje. Verčiau sėsiu į kalėjimą, atsisa- 
kysiu raitelio titulo ir sumokėsiu baudas, nei vėl turėsiu žiūrėti į tą bai- 
siąją klastūnę. Ji tikrai mane apnuodijo — įmaišė į vyną gėdingo vaisto, 
kad šitaip sukvailėjau. Dievaži, veik nebeprisimenu, kas atsitiko. 

Viską galima išsiaiškinti, tikino teisininkas ir pažadėjo ginti mano 
tėvą teisme. Tuomet įsikišo teta Laelija — raudonom dėmėm išmuštais 
skruostais, ji treptelėjo koja ir užriko: 

— Antrąkart teismu nesuterši garbingo Manilijų vardo, Markai! Bent 
vieną sykį būk vyras ir atsakyk už savo darbus. 

Verkdamas pritariau tetos Laelijos reikalavimui ir sušukau, kad ši- 
toks teismas apjuoktų mane per visą Romą ir sugriautų mano ateitį. 
Paprašiau, kad tučtuojau eitume pas ponią Tuliją, ir pažadėjau kartu 
su tėvu pulti ant kelių prieš tą dailią bei kilmingą moterį ir maldauti 
atleidimo. 

Tėvas nevaliojo mums prieštarauti. Edilio ir tvarkdarių lydimi, pa- 
traukėme į Viminalio kalvą, o vergai iš paskos nešė daiktus, nes niekas 
nesusivokė pasiųsti jų namo. Valerijos Tulijos valdos - namas su sodu — 
buvo nepaprastai didelės ir ištaigingos. Prieangy, supamam kolona- 
dos, mus pasitiko stambus tarnas, apsitaisęs žaliais apdarais ir sidabru. 
Jis pagarbiai pasveikino mano tėvą ir sušuko: 

— Oi, pone, sveikas sugrįžęs namo! Mano šeimininkė nekantrauja 
tavęs laukdama. 

Paskutinį sykį beviltiškai apsižvalgęs, tėvas slopiu balsu mūsų visų 
paprašė palūkėti prieangyje, o pats įžengė vidun. Visas būrys vergų 
skubinai puolė vaišinti mus vaisiais ir vynu iš sidabro indų. Pažvalėju- 
si teta Laelija apsidairė ir tarstelėjo: 

— Matyt, vyrai dažnai nesupranta, kokia laimė juos ištiko. Kuo dar 
neįtinka šitas namas Markui. 

Vos po valandėlės mūsų pasveikinti atbėgo ponia Tulija vienais per- 
matomais šilko marškiniais, tačiau dailiai susišukavusi plaukus ir gra- 
žiai pasidažiusi veidą. Spinduliuodama džiaugsmu, ji sušuko: 

— Netveriu smagumu, kad Markas taip veikiai pas mane sugrįžo, 
atsinešdamas ir savo daiktus. Daugiau jam nereikės kelti kojos iš ma- 
no namų - mudu juk laimingai nugyvensime kartu lig mirties. 

Ji paliepė savo iždininkui duoti ediliui pinigų kapšelį iš minkštos 
raudonos odos, norėdama atlyginti už vargą, ir apgailestaudama tarė: 

— Zinoma, širdyje nė akimirkos nesuabejojau Marku, tačiau vieniša 
našlė turi būti apžiūri, juolab kad. Markas jaunystėje tikrai elgėsi gana 
lengvabūdiškai. Džiaugiuosi matydama, jog jis atsivedė teisininką, tad 
galėsime tuoj pat pasirašyti santuokos sutartį. Nenumaniau tave šitaip 
subrendus, brangusis Markai, - tu praeitą naktį mano lovoje buvai per- 
nelyg smarkus. 

Mano tėvas kosčiojo, rijo seiles, bet nepratarė nė žodžio. Ponia Tuli- 
ja vedžiojo mus po didžiulius kambarius, leisdama gėrėtis grindų mo- 
zaikomis, sienų tapiniais bei puikiais sienų lipdiniais. Ir į miegamąjį 
net būtų leidusi žvilgtelėti, bet paskui apsimetė susidrovėjusi ir, prisi- 
dengusi atpakalia ranka veidą, šūktelėjo: 

— Ne, ne, vidun neikit! Po praeitos nakties ten viskas sujaukta. 

Pagaliau prasižiojęs, tėvas irzliai užriko: 

— Vardan vienintelio visagalio Dievo, tu laimėjai, Tulija, o aš, aš atsi- 
duosiu likimui! Bet nors ediliui leisk eiti, kad jis nebematytų mano 
nuopuolio. 

Prašmatniai apsitaisę vergai bruzdėjo aplinkui visaip mums patar- 
naudami ir įtaikaudami. Du maži berniukai zujo nuogi po namus, vaiz- 
duodami amūrus. Nuogąstavau, kad jie peršals, iki supratau, kad karš- 
to vandens vamzdynas šildo prabangaus namo akmenines grindis. Edilis 
su tėvo teisininku dar pasitarė tarp savęs ir pareiškė, kad santuokos 
įžadas, duotas liudytojų akivaizdoje, juridiškai galioja ir be viešos ves- 
tuvių ceremonijos. Edilis su tvarkdariais išėjo įsitikinę, jog mano tėvas 
neprieštaraudamas pasirašys vedybų sutartį. Teisininkas pareikalavo, 
kad edilis neskleistų kalbų, tačiau net ir aš savo menku proteliu suvo- 
kiau, jog jis - žmogus kaip visi, todėl neįstengs nutylėti tokios gėdin- 
gos istorijos. 

Tik ar ta istorija buvo gėdinga? O gal tėvui glostė savimeilę, kad 
tokia kilminga ir, be abejonės, didžiai turtinga moteris jėga veržėsi už 
jo ištekėti. Kad ir koks kuklus ir neva nuolankus, mano tėvas turbūt 
turėjo savybių, apie kurias aš nenutuokiau ir kurios galėjo susmalsinti 
visą Romą - tiek jo paties, tiek mano atžvilgiu. Po teisybei, ši santuoka 
galėjo būti man visokeriopai naudinga. Dėl šios santuokos mano tėvas 
bent kol kas neiškeliautų iš Romos, tad nepalikčiau vienas likimo va- 
liai didmiestyje, kurio vis dar vangsčiausi. 

Bet ką įžvelgė tėvo esybėje toji graži ir išpaikinta ponia Tulija? 
Valandėlę mano galvoje šmėsčiojo įtarimas, kad ji gyveno lengvabū- 
diškai ir dabar buvo prasiskolinusi iki ausų, todėl tik mano tėvo pini- 
gų godisi. Tačiau matuojant Romos matu, tėvas tikrai nebuvo turtin- 
gas, nors daugybė jo atleistinių Antiochijoje bei kituose Rytų kraš- 
tuose klestėjo. Mano įtarimas dingo, kai jie, svarstydami vedybų su- 
tartį, sutartinai nusprendė ir toliau kiekvienas skyrium valdyti savo 
turtą. 

— Bet tikiuosi, brangus Markai, — lipšniai tarė ponia Tulija, - kad 
turėdamas laiko ir noro kreipsies į mano iždininką, peržiūrėsi mano 
nuosavybės sąrašus ir duosi man patarimų, kaip tvarkyti verslo reika- 
lus. Ką aš, vargšė našlė, apie tai nutuokiu? Man pasakojo, kad tu tapai 
sumaniu verslininku, nors jaunystėje šito niekas nė nenujautė. 

Mano tėvas irzliai tarstelėjo, jog dabar, kai imperatoriaus Klaudijaus 
bei jo atleistinių dėka valstybėje įsivyravo taika ir tvarka, protingai 
įdėtas turtas auga pats. 

— Be to, ir mano galva tuštut tuštutėlė — nė vienos protingos min- 
ties, — pasakė jis, kasydamasis smakrą. - Turiu nueiti pas barzdaskutį ir 
į maudykles, laikas man pailsėti ir susikaupti. 

Ir netrukus Tulija mus jau vedė pro didžiulio kiemo marmuro skulp- 
tūras bei fontanus į užpakalinę namo dalį ir parodė maudykles su karš- 
tomis bei šaltomis voniomis, garinėmis bei atsivėsinimo kambariais. Ten 
jau laukė kirpėjas, masažuotojas bei vonioje patarnaujantis vergas. 

— Tau niekuomet neteks nė denarijaus mokėti drabužių saugoto- 
jams viešosiose maudyklėse ir leistis stumdomam prastuolių bendroj 
prakaito smarvėj, — paaiškino ponia Tulija. — Jei išsimaudęs panorėsi 
pasiklausyti knygos skaitymo, poezijos ar muzikos — yra atskira salė. 
Jeigu įsimanysi draugijos - galėsime kartu nutarti, ką pasikviesti. Kad 
greičiau įsigyventum, mielai išsimaudysiu su tavim. Aš taip pat su- 
bjaurota — kūnas sėte nusėtas mėlynių nuo tavo aistrumo. 

Didžiai suglumęs tėvas jai atkirto: 

— Tegul Minutas maudosi su manimi. Net neprisimenu, kada pasku- 
tinį kartą maudžiausi su moterimi. 

Zėrinčiomis akimis gražioji Tulija tarė: 

— Prieš daugį metų juk nebuvai toks drovus, Markai. Bet dieviškas 

tavo drovumas tiktai dar labiau traukia mane. Praeitą naktį puikiai 
mačiau, jog tu neturi jokios didesnės kūno kliaudos, nors suglebai ir 
dusna pasidarei. Bet eikit išsimaudyti, Markai, ir tu, Minutai. Tuo laiku 
mudvi su brangia bičiule Laelija pasitarsime, kaip nuo šiol tvarkysimės 
gyvenimą. Mes, moterys, tokius dalykus išmanome geriau už jus, ne- 
nuovokas. 

Ponios Tulijos maudykles puošė gražios, nors ir lengvapėdiškos, mar- 
murinės graikų darbo statulų kopijos. Gulbės galvos pavidalo vandens 
čiaupai tviskėjo sidabru. Vergai buvo mitrūs, o barzdaskučiui tėvas 
turėjo pasakyti, kad jo skustuvo prisilietimas švelnus kaip pats vėjo 
dvelktelėjimas. 

— Tik nesuprantu, kodėl našlė Tulija laiko namuose barzdaskutį, — 
pridūrė tėvas. 

— Šitokia moteris turėjo daug gerbėjų, — tarstelėjo barzdaskutys. — 
Aš tarnavau šiuose namuose dar prieš liūdną senojo senatoriaus Vale- 
rijaus mirtį. Jis buvo griežtas ir užgaidus šeimininkas. Todėl visi nu- 
džiugome į naujus šeimininkus gavę tokį minkštaširdį kaip tu. 

— Kodėl jo mirtis buvo liūdna? — paklausiau aš. 

Raupuotas masažuotojas, stipriais pirštais minkęs mano raumenis, 
liūdnai atsiduso ir pasakė: 

— Dieve gink nuo nelaimių, tačiau tas senis buvo iškaršęs ir irzlus, ir 
taip rūpinosi savo turtais, kad perrašinėjo kas savaitę testamentą. Ga- 
liausiai štai šiame kambaryje paslydo ir, prasiskėlęs galvą, priburbulia- 
vo karšto vandens baseine — niekas nė nepastebėjo. 

Išmintingai atsakiau, jog nelaimė visuomet ištinka netikėtai ir nie- 
kas nuo jos neapsaugotas: kas lemta — būtinai išsipildo. Masažuotojas 
nuolankiai pritarė. Tačiau tėvas niūriai atrėžė: 

— Bent jau lengva buvo mirtis — geriau už visokeriopas apgailėtinos 
senatvės kančias. 

Pagaliau jis įmigo ir pradėjo vaitoti bei krūpčioti pro miegus. Barz- 
daskutys, pastebėjęs, kad neužmigau, šnibždomis pasisiūlė pakviesti 
man kokią dailią šių namų vergę. Paprašiau verčiau duoti ką nors pa- 
skaityti. Jis atnešė iš bibliotekos porą meilės romanų graikų kalba, bet 
jie tiktai nuobodį sukėlė. Mieliau būčiau pasiskaitęs apie arklių veislių 
tobulinimą didžiuosiuose Romos Žirgynuose. 

Tėvas miegojo iki saulės laidos. Kai apsivilkome naujus drabužius, 
kuriuos mums paliko drabužinės prižiūrėtojas, visas didžiulis namas 
staiga priplūdo svečių. Diduma jų buvo dar jauni, linksmi, juokėsi, ta- 
čiau tarp jų buvo pora nutukusių ir, sakyčiau, patvirkusių senių, never- 
tų pagarbos, nors vienas net senatorius. Su vienu tokiu pretorionų cen- 
turionu galėjau bent jau apie arklius pasikalbėti, tačiau, mano nuosta- 
bai, jį labiau domino moterys, kurios, vyno įgėrusios, įžūliai nusirengi- 
nėjo drabužius, kad galėtų laisviau įkvėpti oro. 

Supratęs, kuo virsta šios vedybos, ėmiau dairytis Barbo, kurį tų na- 
mų tarnai buvo apsčiai privaišinę. Susiėmęs galvą, jis tarė: 

— Mane čia neregėtai pamylėjo ir bemat būtų apvesdinę, jeigu aš, 
senas veteranas, būčiau nesisaugojęs. Sitie namai netinkami tau, Minu- 
tai, ir net man, nors aš - užsigrūdinęs karys. 

Muzikos instrumentams žvangant ir nuogoms šokėjoms bei akro- 
batams kvailiojant, puoliau ieškoti tėvo. Suniukęs ir nekalbus jis dryb- 
sojo ant gulto šalia ponios Tulijos. Pasakiau: 

— Gal Romos papročiai ir tokie - gražios moterys vemia pasieniais, o 
vyrai rodo man nepadorius gestus, bet aš tikrai nepakęsiu, kad kiek- 
vienas savininkiškai čiupinėtų bet kurią mano kūno vietą. Aš ne koks 
vergas ar išdaras. Noriu namo. 

Tėvas neprieštaravo: 

— Aš per silpnos dvasios ir pernelyg mėgstu ištaigą, tad nesivangs- 
tau pagedimo, bet tu užauk tvirtesnis už mane. Džiaugiuosi tavo spren- 
dimu, nes pats jį priėmei. Tačiau aš turiu likti čia, mat nuo likimo nepa- 
bėgsi, o tau geriau gyventi su teta Laelija, juolab kad jau turi savo 
turto. Pamotės namuose tau nebus gera. 

Ponia Tulija jau nebežiūrėjo į mane taip meiliai kaip praeitą vakarą. 
Paklausiau, ar galiu rytą vestis tėvą išrinkti arklio, bet ponia Tulija 
atšiauriai kirto: 

— Tavo tėvas per senas jodinėti. Dar nupuls nuo arklio ir susimuš 
brangią galvą. Per šimtmečio šventės apžiūrą arklį galės vestis. 

Tėvui ji tarė: 

— Suprask pagaliau: Minutas jau dėvi vyro togą ir jam jau nedera 
slapstytis už tėvo pečių. Jeigu jis nė arklio išsirinkti nemoka, tai iš jo 
nieko dora ir nebus. Dėl kivirčų su Marso lauko raitijos vadais bei ar- 
klininkais kojos iš namų nekelsi. 

— Gerai, —- sutiko tėvas. - Daugiau nebegalėsiu globoti tavęs, Minu- 
tai. Eik namo su teta Laelija. Ji per sena ir pernelyg dora, tad neįstengs 
permanyti nūdienos. Eik, kol nepamatei manęs persigėrusio. Būgštau- 
ju, kad nuo šiandienos vynas bus vienintelė man paguoda šiame gyve- 
nime. 

Supratau netekęs tėvo. Slogi vienystė persmelkė mane. Labai trum- 
pai mėgavausi jo palankumu. Bet kartu vokiau, kad man pačiam nau- 
dingiau sušiurkštinti širdį ir gyventi savo galva. Susiradau tetą Laeli- 
ją, o paskui iš visų jėgų plojau per užpakalį pusnuogei moteriškei 
drumstomis akimis, kai ta kabinosi man ant kaklo. Tačiau mano 
pliaukštelėjimas tiktai paakstino ją, tad Barbas turėjo ją plėšte at- 
plėšti nuo manęs. 

Ponia Tulija taip džiaugėsi be vargo mūsų atsikračiusi, kad paslau- 
giai davė mums savo dengtus neštuvus. Juose sėdėdama teta Laelija 
pasitaisė drabužius ir sukudakavo: 

— Daug girdėjau apie Romos naujųjų namų papročius ir vis dėlto 
negalėjau patikėti savom akim. Valerija Tulija laikoma gana padoria 
moterimi. Gal po sąvaldaus našlavimo ją įdūkino santuoka, nors didu- 
ma išvaizdžių vyrų ėjo pas ją tartum į savo namus. Tavo tėvas turės 
gerokai paplušėti, kol ją pažabos. 

Kitą rytą, dažydamas duoną į medų, aš tariau Barbui: 

— Turiu eiti išsirinkti arklio — eisiu vienas, nes aš jau vyras ir man 
nebereikia palydovo, kaip berniukui. Tu dabar turi progą įkūnyti savo 
svajonę — tapti užeigos šeimininku. 

Barbas visai rimtai atsakė: 

— Iš tikrųjų dairiausi jaukios užeigėlės keletoje Romos miesto vietų 
ir tavo tėvo dėka galėčiau ją nusipirkti. Bet nūnai tokia mintis manęs 
nevilioja taip kaip kadaise, gulint ant kietos Žemės ir geriant rūgštų 
legiono vyną. Aš pats smilus prie vyno ir įkaušęs su malonumu vaišinu 
juo kitus. Užeigai reikia ne tik šeimininko, bet ir šeimininkės, tačiau 
mano liūdna patirtis rodo, jog mitrios užeigų šeimininkės būna kieta- 
širdės. Po teisybei, mieliau likčiausi tau tarnauti. Aišku, mano globos 
tau jau nebereikia, tačiau aš pastebėjau, jog kiekvienas raitelis, kuris 
bent kiek rūpinasi savo garbe, turi palydovą, o kai kurie po miestą 
vaikštinėja net su dešimčia ar šimtu. Tad dėl garbės tau išmintingiau- 
sia turėti sau palydovu randuotą veteraną. 

— Dėl raitijos, žinoma, - kita šneka, — tęsė jis, — tik labai baiminuosi, 
kad tavęs laukia sunkios savaitės. Kitiems tu — tik naujokas. Tiesa, 
pasakojau tau, kaip legionuose auklėjami naujokai, bet gal ne viskuo 
patikėjai, be to, aš persūdžiau, norėdamas tave pralinksminti. Pirmiau- 
sia susiimk, sukąsk dantis ir nepyk ant vyresniojo. Eikim drauge. Gal- 
būt galėsiu tau patarti. 

Mudviem einant per miestą į Marso lauką Barbas liūdnai priminė: 

— Po teisybei, turėčiau teisę puoštis jaunesniojo centuriono skiria- 
maisiais ženklais, net mūro sienos vainiku, tačiau aš pasigėręs visados 
susipliekdavau. Net tą vėrinį, kurį prisiminimui gavau iš karo tribūno 
Liucijaus Porcijaus už tai, kad paplūdusį krauju perplukdžiau jį per 
yžtančią Tonavą, man teko užstatyti vienoje varganoje Moezijos bar- 
barų užeigoje ir aš nesuspėjau jo išpirkti, nes mus permetė kitur. Bet 
galėtume užsukti į kokią ginklų krautuvėlę ir tu man nupirktum padė- 
vėtą atminimo grandinėlę. Gal tave labiau gerbs, jeigu tavo palydovo 
kaklą puoš tokia grandinė. 

Atrėžiau, jog jam ant liežuvio mataruoja ganėtinai garbės ženklų, 
tačiau Barbas pasiekė savo — užsukęs nusipirko varinę triumfo adatą, 
kurios užrašas buvo taip nuzulintas, kad nesimatė, kuris triumfatorius 
tokias dalijo seniems karo veteranams. Įsismeigęs adatą ant peties, Bar- 
bas pasakė saugiau jausiąsis tarp raitelių. 

Didžiuliame lauke koks šimtas jaunų raitelių kaip tik mokėsi šimt- 

mečio šventės jojimo rungčių. Vyresnysis arklininkas buvo augus stor- 
žievis ir, skaitydamas raitelių luomo kvestoriaus pažymą arkliui gauti, 
prapliupo kvatoti. 

— Tikrai rasime tau tinkamą arklį, jaunuoli! - sušuko jis. - Didelio ar 
mažo nori, smarkaus ar romaus, balto ar juodo? 

Jis nusivedė mudu į arklidę, kur buvo dar laisvų arklių. Parodžiau 
porą man patikusių, tačiau jis, pasklaidęs popierius, atžariai paaiškino, 
jog tie arkliai jau užsakyti. 

— Jei rengiesi dalyvauti šimtmečio šventės apžiūroje, tai tau geriau- 
siai tiktų romus arklys, kuris pripratęs prie pratybų bei Didžiojo cirko 
triukšmo ir pažįsta trimito garsus, — pasiūlė jis. - Ar esi kada jodinėjęs? 

Kukliai patvirtinau šiek tiek lavinęsis Antiochijoje, nes Barbas buvo 
uždraudęs man girtis. Pridūriau manąs, jog visi raitijos arkliai pripratę 
prie trimitų. 

— Nors mielai prasijodyčiau ir nemokytą arklį, — išdrįsau užsiminti. — 
Vis dėlto suprantu, kad, ko gera, nebespėsiu jo išmokyti šimtmečio 
šventei. 

— Puiku, puiku! — šūktelėjo plyšdamas juokais vyresnysis arklinin- 
kas. — Retas jaunikaitis susivokia pats išmokyti arklį. Herkulavita, kad 
tik nesprogčiau! Pas mus šitai daro mokovai. 

Vienas mokovas kaip tik priėjo prie mūsų ir, gudriai mane nužvel- 
gęs nuo galvos iki kojų, pasiūlė: 

— Juk turime Arminiją. Ji pripratusi prie cirko triukšmo ir nesukrutės 
net ir akmenų maišą užkrovus. 

Jis parodė stambią palšą kumelę, kuri pasigręžusi nepatikliai pasi- 
žiūrėjo į mane iš aptvaro. 

— Ne, ne, tik ne Arminiją, - pasibaisėjo vyresnysis arklininkas. - Per 
gera tokiam jaunam vyrui. Juk ji daili ir romi kaip avis. Turime palikti 
ją kokiam nukaršusiam senatoriui, kuris panorės joti per apžiūrą. 

Barbas užsidegęs man pašnibždėjo, kad pamėginčiau gauti tą pati- 
kimą ir nepavojingą kumelę. Iš Arminijos ausų ir akių sprendžiau, kad 
ji nėra labai romi, kaip kad manė vyresnysis arklininkas. Pasakiau: 

— Aš, žinoma, nemanau gausiąs arklį veltui, nors parodžiau pažymą. 
Jeigu leisi, su malonumu pamėginsiu šita kumele pajodinėti. 

— Pamėgins pajodinėti ir dar užmokės už ją, - stulbo mokovas. 

Kiek pasispyriojęs, vyresnysis arklininkas galų gale sutiko: 

— Arklys per geras tokiam jaunikaičiui kaip tu, bet apsiauk batus ir 
apsivilk šarvuotę. O aš liepsiu pabalnoti arklį. 

Susirūpinęs atsakiau, jog nepasiėmiau šarvuotės, tačiau vyresnysis 
arklininkas pasižiūrėjo į mane lyg į kvailį ir subarė: 

— Nejau manai jodinėsiąs su šventine šarvuote? Pratybų apdarą tau 
duoda valstybė. 

Jis nusivedė mane į ginkluotės sandėlį ir paslaugūs vergai, užvilkę 

man šarvus, suveržė dirželius taip standžiai, kad vos galėjau kvėpuoti. 
Gavau apdaužytą šalmą ir senus trumpaaulius batus. Skydo, kalavijo ir 
ieties man jie nedavė, tik paragino iš pradžių pamėginti pajodinėti. 

Palša kumelė noringai išpuolė pro arklidės vartus ir sužvingo, tačiau 
vyresniojo arklininko įsakymas ją sustingdė. Užsėdau ant kumelės ir, 
laikydamas vadeles, pasitaisiau po užpakaliu avikailį, kad būtų pato- 
gu. Vyresnysis arklininkas pagarbiai tarė: 

— Matyti, jog esi sėdėjęs ant arklio. - Paskui sugriaudėjo: — Raitelis 
Minutas Lausas Manilianas išsirinko Arminiją ir rengiasi ja joti! 

Besilavinantis raitijos būrys išsklido į lauko pakraščius, trimitas pa- 
skelbė puolimą ir prasidėjo toks žaidimas, kad veikiau tik sėkmė, o ne 
patirtis mane išgelbėjo. Suspėjau išgirsti vyresniojo arklininko įspėji- 
mą, kad saugočiau jautrius kumelės žabtus ir netrūkčiočiau vadelių per 
smarkiai, tačiau Arminijos nasrai buvo nelyg geležim aplieti. Vadelių ir 
žąslų ji nepažino. Pirmiausia ji atsispyrė užpakalinėmis kojomis, mė- 
gindama mane permesti sau per galvą. Kai nepavyko, pradėjo šokčioti, 
blaškytis stodama piestu, o paskui nepažabojama leidosi šuoliais, iš- 
daigaudama taip, kaip daro nartus ir mokytas cirko arklys, stengdama- 
sis išmesti nepatyrų jojiką iš balno. Puikiai supratau, kodėl, Arminijai 
veržiantis į lauką, raitijos būrys išsisklaidė į lauko pakraščius. 

Man beliko tik iš visų jėgų timpčioti vadeles — pasukti jos galvą į 
kairę, nes ji šoko lėkti tiesiai į stačiatvorę ir ūmai sustojo, kėslaudama 
telžti mano galvą į tvorą. Išsilaikiau balne, tad ji visiškai įnirto ir nulė- 
kė, grakščiai peršokdama per krūmų užtvarą. Iš tikrųjų tai buvo nepa- 
prastai stipri ir gudri kumelė, todėl, atitokęs iš nuostabos, tiesiog mė- 
gavausi jojimu ir, garsiai surikęs, ėmiau daužyti kulnais jai šonus, leis- 
damas išlieti niršulį ir ją alsindamas. 

Apstulbusi ji mėgino pasižiūrėti į mane ir pakluso vadelėms - nušuo- 
liavo tiesiai į tuodu — vyresnįjį arklininką ir mokovą. Sie liovėsi juoktis 
ir puolė slėptis už arklidės vartų. Įraudęs iš įniršio vyresnysis arklinin- 
kas bliūvojo įsakymus raiteliams. Suskardo trimitas, raitijos būrys išsi- 
rikiavo gretomis ir, didindamas greitį, pasileido manęs link. 

Tačiau Arminija nė nekrustelėjo, kad ir kaip timpčiojau vadeles. 
Drabstydama putas ir nirtulingai kragindama galvą, ji pati strimgal- 
viais nunešė mane glaudaus raitijos būrio link. Buvau tikras, kad nu- 
dribsiu, bet gal pirmoji greta prarado savitvardą, o gal taip turėjo būti, 
kad paskutinę akimirką gretos prasiskyrė, praleisdamos mus kiaurai. 
Kiekvienas siekė medine ietimi smeigtelėti, kad iškrisčiau iš balno, 
arba trenkti ieties kotu per nugarą, tačiau įsisiautėjusi Arminija, kan- 
džiodama, šokčiodama ir spardydamasi, nunešė mane pro raitelių bū- 
rį, tad man neatsirado nė didesnės mėlynės. 

Tas niekšingas ir apgalvotas puolimas mane taip įkiršino, kad iš visų 
jėgų trūktelėjęs vadeles apsukau Arminiją ir pats pasileidau į raitelius. 

Tik paskutinę akimirką prisiminęs Barbo patarimą susitvardžiau ir nu- 
jojau prošal šaukdamas, juokdamasis ir mojuodamas jiems. 

Ganėtinai pasiautėjusi, Arminija galų gale nurimo ir nuolankiai pa- 
kluso vadelėms. Tiesa, kai prie arklidės išlipau iš balno, ji mėgino man 
įkąsti į petį, nors turbūt tik Žaidė, todėl pakako trinktelėti jai alkūne į 
snukį. 

Vyresnysis arklininkas su mokovu dėbtelėjo į mane lyg į pabaisą, ir 
pirmasis, dėdamasis įniršęs, subarė: 

— Nuvarei, kad net apsiputojo, ir kruvinai išdraskei brangaus arklio 
snukį! Ne taip reikėjo elgtis. 

Nerūpestingai atšoviau: 

— Tai mano arklys ir mano reikalas, kaip juo joti. 

— Labai klysti, - įsiuto jis. - Per pratybas šia kumele nevalia joti - ji juk 
nesilaiko gretos ir įsakymų, o papratusi visuomet risčia bėgti pirm kitų. 

— Taigi aš josiu priekyje, - drąsiai pasakiau. - Pats tokią vietą man 
skyrei, duodamas man šį arklį. 

Daugis raitelių, palikę savo arklius, apsupo mus. Jie narsino, šaukė 
mane esant šaunų raitelį ir vienu balsu paliudijo, jog vyresnysis arkli- 
ninkas pats paskyrė arklį, paskelbdamas visiems mano vardą. 

— Nejau nesuvoki, kad aš tik juokavau, - galų gale nusileido vyres- 
nysis arklininkas. - Kiekvienas naujokas, jeigu nėra per silpnas, iš pra- 
džių gauna išbandyti Arminiją. Arminija — tikras karo žirgas, o ne klus- 
nus šventinių apžiūrų arklys. Amfiteatre ji net su žvėrimis kovojo. Kas 
iš tiesų Manai esąs, įžūlėli? 

— Juokai juokais, — ginčijausi. — Aš išsilaikiau ant arklio, o tu įkliuvai 
į savo spąstus. Gėda, kad toks arklys ištisas dienas laikomas tamsiame 
aptvare naujokams gąsdinti. Susitarkim. Aš jodinėsiu šia kumele kas- 
dien, bet rungčių pratyboms pasiimsiu kitą arklį, jeigu šitas nesilaikys 

retos. 

S Vyresnysis arklininkas šaukė Romos dievus paliudyti, kad aš iš jo 
reikalauju jau dviejų arklių, tačiau kiti raiteliai buvo mano pusėje ir 
ėmė rėkti, kad jis jau ganėtinai ilgai krėtė juokus su Arminija. Visi jie 
turėjo po gumbą, randą ar laužtą kaulą, kaip naujoko prisiminimą nuo 
Arminijos, nors dar berniukai būdami jodinėti pradėjo. Jeigu aš pats 
esąs toks kvailas, kad trokštu nusisukti sprandą, tai turiu teisę gauti 
Arminiją. Siaip ar taip, toji kumelė - raitelių luomo nuosavybė. 

Nenorėjau kivirčytis su vyresniuoju arklininku. Todėl pažadėjau jam 
tūkstantį sestercijų arbatpinigių ir pasakiau nupirksiąs būriui keletą 
ąsočių vyno aplaistyti raitelio batams, kad apglustų kojas. Sitaip įsto- 
jau į Romos raitiją ir susiradau savo amžiaus bei vyresnių draugų. Ne- 
trukus mane išrinko į vietą raitelio, kuris nusilaužė koją. Jis buvo iš 
būrio tų patyriųjų, kurie atsidėję rengėsi šimtmečio šventės žaidynėms. 
Tie žaidimai ant arklių buvo nepaprastai pavojingi, todėl tinkamus jo- 

jikus atrinkdavo ne vien tik pagal aukštą kilmę ar turimus turtus, bet ir 
pagal gebėjimus bei pasirengimą. Didžiavausi pakliuvęs tarp jų. 

Tačiau pratybos vykdavo ne kasdien. Sąžiningiausieji mano drau- 
gai, kurie uoliai rengėsi valstybės tarnybai, laisvomis dienomis stebė- 
davo tiek civilinių, tiek baudžiamųjų bylų nagrinėjimą, siekdami teisi- 
nio išsilavinimo. Pasekiau jų pavyzdžiu, nes romėnų raitelis, dar eida- 
mas karo tribūno pareigas, prireikus turi tapti teisėju ar teismo nariu. 
Du sykius pasitaikė proga stebėti net aukščiausiojo teismo posėdžius, 
kai imperatorius Klaudijus sprendė svarbiausias civilines bylas tų, ku- 
rie į jį kreipėsi. Zinoma, jis pats vienas nepajėgė išspręsti visų bylų, 
pasiekdavusių imperatorių, — tai iš tikrųjų neįmanu, nes kiekvienas pi- 
nigingas pilietis turėjo teisę galiausiai pasiskųsti imperatoriui. Papras- 
tai miesto prefektas pristatydavo arba pats, įgaliotas imperatoriaus, 
spręsdavo Romos gyventojų bylas, o pretorionų dalinio prefektas — 
provincijose gyvenančių Romos piliečių bylas. 

Tačiau Klaudijus, kai tik galėdavo, sėsdavosi į teisėjo krėslą. Tai su- 
žinoję Žmonės dar priešaušriu sugužėdavo ir šūkaudami užimdavo vi- 
sas vietas teismo salėje, nes kiekvienas tikėdavosi išvysti ir išgirsti ką 
nors smagaus. Teismo metu Klaudijus su malonumu dėstydavo liau- 
džiai gyvenimiškas nuostatas, išeidavo, viską pametęs, valgyti ir vėl 
grįždavo, —- mat rajūnas buvo, - kartais taip nusikaušęs, kad užmigda- 
vo per posėdį, o pabudęs nebeprisimindavo, apie ką kalbama. 

Aš susidariau nuomonę, jog Klaudijus vis dėlto stengdavosi paskelbti 
kuo teisingesnį nuosprendį. Tačiau minkštaširdis nebuvo. Vieną sykį, 
mums kaip tik stebint teismo eigą, jis nuteisė nukryžiuoti du valkatas, 
kurie atkliuvo į miestą, gyveno kaip Romos piliečiai ir sumanė pasipel- 
nyti iš grūdų davinių, duodamų piliečiams veltui. Abudu sakėsi gavę 
pilietybę per Numidijos karą už nuopelnus Romai, bet negalėjo to įro- 
dyti. Tankiai mirksėdamas Klaudijus liepė senatui parengti nuostatas 
įstatymo, skelbiančio, jog tuos, kurie savavališkai prisiėmė Romos pi- 
lietybę, nuo tol tvarkdariai galės nukryžiuoti be jokio teismo. 

Nagrinėjant įstatymo nuostatas senate susivienijo keletas senų pa- 
žiūrų senatorių, pareiškusių, kad Romos pilietybę galima nusipirkti iš 
iždininko Palanto arba dar pigiau - per Valeriją Mesaliną. Jie net pami- 
nėjo sumokėtas sumas. Kretančia galva Klaudijus pašoko įsižeidęs ir 
prisiekė senatui, kad jo valdymo laikais be svarių nuopelnų joks as- 
muo ar miestas nėra gavęs pilietybės teisių. Šitai papasakojo senatorių 
sūnūs, kurie patys, sulaukę tam tikro amžiaus, turėjo gauti platų rau- 
doną tunikos apvadą. 

Neverta man girtis pasižymėjimu per Romos šimtmečio šventės rai- 
telių žaidynes. Mūsų buvo du būriai, parodę Didžiajame cirke taisyk- 
lingą raitijos mūšį. Tai nebuvo vien tik žaidimas, nors, pagal įsakymą, 
nė viena pusė negalėjo likti nugalėtoja ar pralaimėjusia. Išsilaikiau ant 

Arminijos ligi galo, bet paskui mane parnešė namo ir aš nedaug galiu 
pasakyti apie kitus amfiteatro vaidinimus bei cirko šventes, kurios, 
sakė, buvusios prašmatniausios ir surengtos puikiausiai iš visų Romos 
švenčių. Per patį šventimą diduma draugų teikėsi aplankyti mane, gu- 
lintį lovoje, ir patikino, jog be manęs nebūtų nusipelnę tokios šlovės 
bei garbės. Paminėsiu tik tai, kad jojau ant palšos kumelės, poros šim- 
tų tūkstančių miniai ūžiant iš įtampos ir šaukiant man pagyras, iki man 
lūžo šonkauliai ir kairys šlaunikaulis. Bet, kaip minėjau, ant Arminijos 
išsilaikiau ligi galo. 

Valstybiniu požiūriu, per šimtmečio šventę svarbiausia buvo tai, 
kad liaudis parodė didžiulį prielankumą imperatoriaus Gajaus sesers 
sūnui — tam dešimtmečiui Liucijui Domicijui, kuris gražiai ir narsiai 
vadovavo nekaltiems berniukų raitijos žaidimams. Paties Klaudijaus 
vienturys sūnus Britanikas suvis paliko šešėlyje. Tiesa, imperatorius 
pasikvietė jį į ložę ir visaip rodė liaudžiai, bet žmonės šaukė tik Liucijų 
Domicijų, o šis taip gražiai ir kukliai priėmė plojimus, kad liaudis dar 
labiau įsismarkavo. Manau, kad perdėtas liaudies prielankumas jam 
buvo savotiška vieša prieštara Valerijai Mesalinai, kuri per šventinę 
eiseną įžūliai atsisėdo į vestalių vežimą —- sakytum įsigeidusi bent taip 
susigrąžinti šlovę. | 

Būčiau likęs luošiu visam gyvenimui, jeigu raitijos gydytojas Kasto- 
ro ir Polukso šventykloje nebūtų buvęs toks išmanus. Jis manęs negai- 
lėjo ir aš iškentėjau siaubingus skausmus. Du mėnesius gulėjau įtva- 
ruose. Paskui turėjau mokytis vaikščioti su ramentais, tad ilgai neiškė- 
liau kojos iš namų. 

Sopuliai, amžino luošumo baugulys ir supratimas, kaip greitai nuščiū- 
va šlovės liaupsės, tikrai išėjo man į gera. Bent jau neįsivėliau į mušty- 
nes, kurias naktimis Romos gatvėse, apsvaigę nuo pergalės, kėlė dū- 
kiausi mano bičiuliai. Tiesa, per šventę už daug ką buvo atleista, tačiau 
du mano draugus amžiams ištrėmė iš Romos už tai, kad bemaž mirtinai 
sumušė seną raitelį, gynusį savo jauną žmoną nuo jų. Tariausi supratęs, 
jog priverstinį gulėjimą bei nepakeliamus skausmus man likimas lėmė 
prigimčiai sustiprinti. Likau vienišas, nes tėvas dėl savo santuokos vėl 
mane atstūmė. Pats turėjau išsiaiškinti, ko trokštu iš gyvenimo. 

Pratysojau ligi kaitrios vasaros ir mane suėmė skaudi širdgėla, tad 
viskas, kas man iki tol buvo nutikę, atrodė bergždžia. Geras ir maistin- 
gas tetos Laelijos valgis man neskonėjo. Prisiminiau tulžingąjį Timają, 
kuris per mane nusižudė. Pirmą sykį supratau, kad geras arklys vis 
dėlto ne svarbiausias dalykas gyvenime. Aš pats turėjau atrasti, kas 
man svarbiausia ir mieliausia - sąžininga dora ar patogumai ir malonu- 
mai. Filosofų raštai, kurie kadaise kėlė nuobodulį, man sušvito netikė- 
ta svarba. Ir neilgtrukus supratau, jog drausmė bei savitvarda teikia 
man daugiau malonumo negu vaikiškas priešgyniavimas. 

Ištikimiausias mano draugas pasirodė esąs Liucijus Polionas, vieno 
senatoriaus sūnus. Tai buvo vos pora metų už mane vyresnis jaunuo- 
lis, liesokas ir mažajėgis, kuris vargiai ištverdavo jojimo pratybas. Aš. 
jam patikau, nes buvau visiškai kitokio būdo nei jis: karštas, savimi 
pasitikintis ir įžūlus, bet vis dėlto niekuomet neištariau jam pikto žo- 
džio. Tikriausiai iš tėvo nesąmoningai buvau išmokęs su silpnesniais 
elgtis mandagiau ir maloniau negu su lygiais. Visuomet su pasidygėji- 
mu mušdavau net įžūlų vergą. 

Polionų giminėje buvo įprasta domėtis knygomis bei mokslu. Liuci- 
jus buvo veikiau knygius nei raitelis. Raitijos pratybos jam tebuvo nuo- 
bodi pareiga, kurią privalėjo perkęsti dėl būsimosios tarnybos, o kūno 
grūdinimas jam neteikė malonumo. Iš savo tėvo bibliotekos jis man 
skolindavo veikalus, kurie, jo galva, turėjo man praversti. Liucijus pa- 
vydėjo man nepriekaištingos graikų kalbos. Slapta jis net troško tapti 
rašytoju, nors Liucijaus tėvas senatorius Mumijus Polionas laikė aki- 
vaizdžiu dalyku, kad sūnus atsiduos valstybės tarnybai. 

— Kas man iš to, kad švaistysiu laiką bergždžioms jojimo pratyboms 
ir klausydamasis teismo bylų, — maištingai kalbėjo Liucijus. - Kada 
nors tapsiu manipulo vadu ir man bus pavaldi patyrusi centurija, pas- 
kui gausiu vadovauti raitijos daliniui kokioj provincijoj ir galiausiai 
žemės pakrašty tiesiu kelius tapęs legiono karo tribūnu. Tiktai trisde- 
šimties sulaukęs, galėsiu prašyti kvestoriaus pareigų, nors, žinoma, nuo 
nustatyto amžiaus teikiamos ypatingos lengvatos už paties ar giminės 
nuopelnus. Gerai žinau, kad būsiu netikęs karys ir niekus pareigūnas, 
nes tokie darbai manęs iš tikrųjų netraukia. 

— Gulėdamas lovoje sumąsčiau, jog vargu ar išmintinga dėl laikinos 
garbės luošintis rankas ir kojas, - sutikau. — Bet ko tu iš tikro nori? 

Liucijus atsakė: 

— Roma valdo pasaulį ir jai jau nebereikia naujų žemių. Dar dieviš- 
kasis Augustas išmintingai sumažino legionų skaičių iki būtinųjų dvi- 
dešimt penkių. Dabar svarbiausia įgyti Graikijos išsilavinimą, kad ga- 
lėtumėm sutaurinti barbariškus Romos papročius. Knygos, poezija, te- 
atras, muzika, šokis, grakštus judesys — štai kas daug svarbiau negu tie 
visi kruvini amfiteatro vaidinimai. 

— Vis dėlto neatimk iš manęs cirko lenktynių, — paprašiau liūdnai. — 
Ten nors gali pamatyti įspūdingų arklių. 

— Lažybos, ištvirkavimas ir gėdingos gėrynės - tai dar ne tikroji kul- 
tūra, - niūriai tęsė Liucijus. - Jeigu sušaukiu simposiją, panūdęs pasi- 
šnekėti graikiškai, kaip senovės filosofai, visuomet viskas baigiasi ne- 
švankiomis istorijomis ir sunkiomis pagiriomis. Nė su žiburiu nerasi 
Romoje draugijos, kurią stulbintų dermingas grojimas ir dainavimas 
arba kuri vertintų klasikines tragedijas, o ne plėšikų nuotykius bei ne- 
švankius juokus. Mieliau keliaučiau mokytis į Atėnus ar Rodą, bet tė- 

vas neleidžia. Jam atrodo, kad graikų kultūra tik silpnina vyriškas jau- 
nų romėnų dorybes. Tarytum senovės Romos dorybės dar gyvuoja! 
Belikę tik tuščias apsimetinėjimas ir giži širdgėla. 

Bet iš Liucijaus turėjau ir naudos: jis su malonumu aiškindavo man 
apie Romos valdymą bei jos vyresnybę. Jo naiviu supratimu, senatas 
panorėjęs galėjo atmesti imperatoriaus parengtas įstatymo nuostatas, 
o imperatorius — amžinas liaudies tribūnas — veto teise galėjo uždraus- 
ti senato siūlomą įstatymą. Didžiausią Romos valstybės dalį sudarė 
senato prokonsulų valdomos provincijos, o kita dalis buvo tarsi ir as- 
meninė imperatoriaus nuosavybė ir jis pats sprendė, kaip jas valdyti. 
Svarbiausia imperatoriaus provincija buvo Egiptas. Dar šalys sąjungi- 
ninkės bei daugybė karalysčių, kurių valdovai nuo vaikystės Palatino 
mokykloje buvo auklėjami Romos papročių dvasia. Anksčiau neper- 
maniau, kokia aiški ir išmintinga šita tariamai sudėtinga valdymo sis- 
tema buvo iš tikrųjų. 

Pasakiau Liucijui, jog aš norėčiau tapti raiteliu. Drauge apsvars- 
tėme mano galimybes. Į Romos pretorionų dalį aš, žinoma, negalė- 
jau pakliūti. Laisvas karo tribūnų vietas ten užimdavo senatorių sū- 
nūs. Prie Mauritanijos man būtų tekę medžioti liūtus. Britanijos pa- 
sienyje be atvangos vyko susirėmimai. Germanai draskėsi dėl ga- 
nyklų. 

— Tikrai karo šlovę vargu ar pelnysi net mūšin pakliuvęs, - patiki- 
no mane Liucijus. - Apie susirėmimus pasieniuose kartais net nepra- 
nešama, nes legionų vadams svarbiausia tik išsaugoti taiką ten. Per- 
nelyg veiklus ir karingas legiono vadas nė nepajunta, kaip netenka 
pareigų. Po teisybei, sveikam vyrui puikiausios galimybės iškilti tik 
laivyne. Laivyno vadui net nereikia būti tikru raiteliu. Juk Romoje nė 
Neptūno šventyklos nėra. Gautum gana pajamų ir turėtum patogų 
gyvenimą. Ir iškart taptum karo laivo vadu. Sumanus vairininkas, Ži- 
noma, rūpinasi laivavimu. Kilmingųjų, kurie veržiasi į laivyną, be- 
veik nėra. 

Atsakiau esąs tikras romėnas, todėl bergždžias plaukiojimas iš vie- 
nos vietos į kitą, manding, ne vyriškas darbas — niekas jau net jūrų 
plėšikų nebeprisimena. Naudingiausiai darbuočiausi Rytuose, mat, kaip 
visi, užaugę Antiochijoje, moku aramėjų kalbą. Tačiau manęs netraukė 
kelių tiesimas ir gyvenimas miestuose su karinėm įgulom, kur legio- 
nieriai sukuria šeimas ir ima verstis amatais, o centurionai tampa pir- 
kliais. Nenorėjau į Rytus. 

— Kam tau išvis prapulti kažkokiam pasaulio pakrašty? — paklausė 
Liucijus. - Nepalyginti geriau liktis Romoje, kur anksčiau ar vėliau ta- 
ve pastebės. Turėdamas tokius jojimo įgūdžius, dailų kūną ir gražias 
akis per metus galėtum nueiti toliau, nei per dešimtį metų barbarų 
krašte vadovaudamas kohortai. 

Priminiau, kad sėkmė, pelnyta vien už gražias akis, užtraukia pri- 
klausomybę nuo geradario, o ir greitai gali suvis pražudyti. 

— Aš savanaudis, — tęsiau, — pirmiausia pats sau turiu įrodyti, kam 
tinku. Vis dėlto Roma taip pagedusi, kad sumanus vyras nė savo gabu- 
mais negali pasiekti tokios tarnybos, kokios vertas. 

Liucijus nuolaidžiai sutiko ir pritarė, kad Romai visados trūko gabių 

vyrų. 
— Bet tai ilgas kelias, — tikino jis. - Negana įrodyti sau, ką sugebi. Ir 
kiti turi pastebėti tavo talentą. - Dar jis pridūrė: - Pasaulyje romėnui 
tėra tik Romos miestas. Nors mane traukia į Atėnus ar Rodą, anksčiau 
ar vėliau aš vis tiek sugrįšiu Romon. 

Priverstinio tysojimo ir priešgynumo kaitinamas atrėžiau: 

— Kas Roma vasaros kaitryje — tik troškus ir dvokus miestas, pilnas 
atgrasių musių. Net Antiochija atgaivesnė. 

Liucijus tiriamai pasižiūrėjo į mane pamanęs, jog noriu pasakyti dar 
kai ką daugiau. 

— Be abejonės, Romoje pilna atgrasių musių — tikrų mėsinių musių. 
Galbūt turėčiau laikyti liežuvį už dantų, gerai Žinodamas, kad tavo 
tėvas susigrąžino raitelio titulą tiktai išpuikusio imperatoriaus atleisti- 
nio dėka. Turbūt žinai, kad prieš Narcizą keliaklupsčiauja miestų bei 
karalysčių pasiuntiniai ir kad jis susikrovė poros dešimčių milijonų ses- 
tercijų turtą pardavinėdamas piliečių teises bei tarnybos vietas. Dar 
godesnė yra Valerija Mesalina. Nužudžiusi vieną tauriausių Romos vyrų, 
ji užgrobė Lukulo sodus ant Pincijaus kalvos. Savo kambarius Palatine 
ji pavertė viešaisiais namais, bet ir to jai negana — prisidengusi svetimu 
vardu, ji ištisas naktis leidžia Suburos viešnamiuose ir už kelis vario- 
kus smaginasi su bet kuo. 

Užsikimšau ausis ir pasakiau, kad Narcizas —- nepriekaištingos doros 
graikas, ir aš negaliu patikėti dailią, užgaidžią, dainingai kvatojančią 
imperatoriaus sutuoktinę esant tokią blogą, kaip šneka. 

— Juk Mesalina tik septyneriais metais už mus vyresnė, - priminiau. — 
Ir turi du gražučius vaikus, o per šventinius vaidinimus gali sėdėti šalia 
skaisčiųjų Vestos mergelių. 

— Apie imperatoriaus Klaudijaus guolio gėdą žinoma net priešiškose 
šalyse — Partijoje ir Germanijoje, —- patikino Liucijus. - Paskalos paska- 
lomis, bet aš pats pažįstu jaunų raitelių, kurie giriasi su ja pergulėję 
imperatoriui paliepus. Klaudijus įsako visiems paklusti Mesalinai, kad 
ir ko ji įsigeistų. 

Pamąstęs atrėžiau: 

— Pats puikiausiai išmanai, kokie pagyringi jaunuoliai, Liucijau. Kuo 
drovesnis tarp moterų, tuo labiau giriasi ir prisigalvoja istorijų apie 
nebūtus užkariavimus, vos vynas trenkia galvon. Mano nuomone, tai, 
kad tos paskalos pasiekia užsienio šalis, rodo, jog kai kas jas skleidžia 

tyčia. Juo įžūlesnė melagystė, juo lengviau ja patikima. Juk žmogus 
turi prigimtinį polinkį tikėti tuo, ką jam sako. Kaip tik tos melagystės, 
kurios pakutena ištvirkusią sielą, greičiausiai ir įtikina. 

Liucijus nuraudo. 

— O aš kitaip manau, - sušnibždėjo drebančiu balsu. — Gal Valerija 
Mesalina iš tikrųjų buvo nekalta mergaitė, kai keturiolikos metų ją 
ištekino už penkiasdešimtmečio girtuoklio ir ištvirkėlio Klaudijaus, 
kurį niekina net giminaičiai. Kaip tik Klaudijus ištvirkino Mesaliną ir 
girdė ją mira, iki ta pasidarė nimfomanė. Dabar Klaudijus susenęs ir 
galbūt jis tyčia užmerkia akis. Bent jau tikra, kad jis reikalauja Mesa- 
linos atsiųsti jam į lovą jaunų mergaičių — kuo jaunesnė, tuo geriau. 
Kitas reikalas — ką jis su tais vaikais daro. Pati Mesalina verkdama 
prisiekė, jog tai tiesa, asmeniui, — jo vardo neminėsiu, - kuriuo aš 
visiškai pasikliauju. 

Pasakiau: 

— Mudu draugai, Liucijau, bet tu esi iš puikios giminės, senatoriaus 
sūnus, todėl tau lengva kalbėti. Aišku, aš Žinau, kad senatas sugrąžino 
respubliką po imperatoriaus Gajaus nužudymo. Plėšdami Palatiną pre- 
torionai netyčia užtiko jo dėdę Klaudijų, pasislėpusį už užuolaidų, ir 
sušuko jį esant imperatorių, nes buvo vienintelis, kuriam kilmė teikė 
šitokią teisę. Ta istorija tokia sena, kad net nekelia juoko. Užtat aš ir 
nesistebiu, jog Klaudijus labiau kliaujasi atleistiniais ir savo vaikų mo- 
tina nei senatu. 

— Pamišęs tironas tau mielesnis už laisvę? — apmaudžiai paklausė 
Liucijus. | 

— Senato ir konsulų vadovaujama respublika — tai dar ne demokrati- 
nė laisvė, o tik kilmingųjų valdžia, — tikinau. - Provincijų plėšimas bei 
nauji pilietiniai karai, — tiek suprantu iš perskaitytos istorijos. Pasiten- 
kink tuo, kad kilninsi Romą graikiška kultūra, ir nebepaistyk niekų. 

Liucijų suėmė juokas. 

— Keista, kai sakoma, kad su motinos pienu širdin įsigauna respubli- 
kos idealas, "- pripažino jis. - Man dėl to gėda. Gal tai iš tikro tėra 
kruvinos praeities nuolieka valstybės ir visuotinės gerovės kūne. Sėsiu 
verčiau prie knygų. Tada niekam nepakenksiu. Net sau. 

— Nesvarbu, kad Roma pilna mėsinių musių, - nusileidau ir aš. — 
Mudu su tavim jų neišnaikinsim. 

Netikėčiausią pagarbą savo apsilankymu man, iškamuotam dyko 
buvimo ir niūrių minčių apsėstam, parodė aukštuomenės berniukų va- 
das dešimtmetis Liucijus Domicijus. Kuo kukliausiai ir iš anksto apie 
tai nepranešę jiedu su motina Agripina atkako į mūsų namus. Dengtus 
neštuvus ir palydovus palikę prie namų, jie užsuko tik trumpą valan- 
dėlę pareikšti man užuojautos dėl ištikusios nelaimės. Barbas, kuris 
saugojo vartus, kol aš sirgau, žinoma, girtutėlis kietai miegojo. Domi- 

cijus juokais stuktelėjo kumščiu Barbui į galvą ir suriko karišką įsaky- 
mą, ir šis promiegiais pašoko, sveikindamas iškėlė rankas ir subliuvo: 

— Ave, caesar imperator! 

Agripina pasmalsavo, kodėl jis pasveikino berniuką kaip imperato- 
rių. Barbas atsakė kaip tik sapnavęs, jog centurionas trenkė jam per 
galvą lazda. Atmerkęs akis saulėkaitos šviesoj jis išvydęs nežemiškai 
didžiulę deivę Junoną ir tviskančiais šarvais apsitaisiusį imperatorių 
karių apžiūroje. Tik tada, kai jiedu prakalbo, Barbui akyse nušvito ir jis 
pažvelgęs atidžiau atpažino Domicijų, o iš dieviško Agripinos gražu- 
mo ir stoto spėjo šiąją esant Domicijaus motiną. 

— Ir nelabai suklydau, - įtaikiai teisinosi jis. — Juk tu esi imperato- 
riaus Gajaus sesuo, o imperatorius Klaudijus — tavo dėdė. Iš viešpaties 
Julijaus Cezario pusės kilusi iš pačios Veneros, o iš Marko Antonijaus — 
iš Herkulio. Taigi nenuostabu, kad pasveikinau tavo sūnų su didžiau- 
sia pagarba. | 

Teta Laelija visiškai sumišo dėl tokio garbingo apsilankymo, nusi- 
smaukusiu peruku šoko taisyti mano lovos apklotų, kudakavo prie- 
kaištaudama, kad Agripina iš anksto nepranešė apie atvykimą, - būtų 
galėjusi apkuopti namus, laukdama šitokių garbių žmonių. 

Agripina į tai liūdnai atitarė: 

— Gerai Žinai, brangioji Laelija, jog po sesers Julijos mirties man ver- 
čiau vengti viešų apsilankymų. Tačiau sūnus panūdo būtinai pamatyti 
savąjį didvyrį - Minutą Lausą. Tad užsukome palinkėti jam kuo grei- 
čiau sveikti. 

Gyvastingas, kerimo žavesio, nors rusvaplaukis, dailus berniukas pri- 
šokęs droviai pabučiavo mane, o paskui atsitraukė pasigrožėti mano 
veidu. 

— Oi, Minutai, - šūktelėjo jis, - veikiau tu nusipelnei Magnaus vardo, 
ne kuris kitas, vadinamas šitaip tik dėl kilmės! Kad žinotum, kaip aš 
žavėjausi tavo beprotiška narsa ir tuo, kad nė vienas Žiūrovas nenu- 
jautė, jog tau lūžo kaulai, nes iki galo išsilaikei ant arklio. 

Jis išties elgėsi taip Žaviai, kad negalėjo nepatikti, nes stengėsi kaip 
įmanydamas. Aš taip pat mandagiai atsakiau: 

— Tavo pasirodymas dar buvo gražesnis ir mitresnis, kai važiavai 
kinkiniu ir karo vežimu pirm kitų berniukų. Aš pats, deja, nemačiau, 
nes ruošiausi kautynėms, bet girdėjau žmones šaukiant tavo vardą ir 
taip griausmingai tave šlovinant, kad pabūgau tuoj sugriūsiant cirko 
mūrus. 

Jo motina man priminė: 

— Gal nelabai išmintinga lįsti į pavojų vien tik dėl žaidimo. Kada 
nors Romai gali prireikti tavo drąsos ir išmanumo tikrame mūšyje. To- 
dėl atnešiau tau dovanų nedidelę knygelę, iš kurios gal pasimokysi 
savitvardos. 


90 


Domicijus paėmė iš jos knygos ritinį ir padavė man. Kreipdamasi į 
tetą Laeliją, Agripina lyg atsiprašydama paaiškino: 

— Tai mano seno bičiulio Senekos knyga apie dvasios ramybę - ją jis 
parašė Korsikoje. Ją skaityti pravartu jaunikaičiui, kamuojamam savo 
narsos vaisių. Gal jis ir stebėsis, kad toks kilniadvasis vyras turi gy- 
venti tremtyje nelyg kokiam kape, bet tai juk nūdienės Romos, o ne 
mano kliauda. 

Tačiau teta Laelija jos nesiklausė. Ji tik šokinėjo siūlydama vaišes. 
Girdi, sudegsianti iš gėdos, jei tokie kilnūs svečiai išeis iš namų nieko 
neparagavę. Paprieštaravusi Agripina nusileido: 

— Kad sektųsi tavo namams, paragausime to žvalinančio citrinų gėri- 
mo iš ąsočio, stovinčio prie negaluojančio narsuolio lovos. Mano sū- 
nus pasidalys su juo vieną pyragaitį. 

Teta Laelija įsistebeilijo į ją išplėtusi akis ir, siaubo pagauta, paklausė: 

— Nejau viskas taip toli nuėjo, brangioji Agripina? 

Agripinai tuolaik sukako keturiasdešimt ketveri. Buvo aukšta ir dai- 
laus kūno sudėjimo, taurių veido bruožų, nors šaltų, bet didelių ir Žžė- 
rinčių akių. Persigandau išvydęs ašaras suplūdus į tas skaisčias akis, o 
ji, nunarinusi galvą, tyliai pravirko ir pagaliau prisipažino: 

— Atspėjai, Laelija. Turėčiau savo rankom samstyti iš vandentiekio 
geriamą vandenį sūnui, rinktis turguje valgį, sau ir jam duotiną. Per 
šimtmečio šventę Žmonės pernelyg atvirai parodė prielankumą mano 
sūnui. Prieš tris dienas jį, atsigulusį pokaičio, mėgino nužudyti. Pats 
papasakok, Liucijau. 

Berniukas įbedė akis į lubas ir išbėrė tarytum išmokęs atmintinai: 

— Po pietų buvau atsigulęs pokaičio. Pabudau, kai staiga prasivėrė 
durys ir į kambarį įsiveržė du bjaurūs vyrai. Jie baisiausiai persigando, 
kai aš atsisėdau, nes staiga išvydo gyvatę ant mano kaklo. Ten buvo 
visai ne gyvatė — tik jos išnara, kurią buvau radęs sode ir dėl smagumo 
užsimetęs ant kaklo. Tačiau tiedu pamanė, jog ji gyva, ir spruko taip 
ūmai, kad jų nevaliojo sučiupti, kai išpuoliau iš paskos šaukdamasis 
pagalbon tagnus. 

— Jau nebepasitikiu net savo tarnais, - pridūrė Agripina. - Keista, 
kad nė vieno jų arti nebuvo ir kad svetimi vyrai nepastebėti įsigavo į 
namus. Todėl man blykstelėjo mintis... bet nesvarbu, verčiau nutylėsiu. 
Man belieka tik įdėti tą gyvatės išnarą į auksinę žasto apyrankę, kad 
mano sūnus visuomet mūvėtų ją kaip apsaugos ženklą. 

Teta Laelija, žinoma, susmalso, - tikriausiai šito anoji ir siekė, - ir ėmė 
prieštariai klausinėti, ką Agripina sumaniusi. Padvejojusi ši atskleidė: 

— Manau, Liucijų turėtų nuolat lydėti pora jaunų kilmingų raitelių, 
kurių ištikimybe galima pasikliauti ir kurių elgesys būtų jam tinkamas 
pavyzdys. Bet ne, ne, tai tik pakenktų tiems jaunikaičiams. Jie juk turė- 
tų palaidoti visas ateities svajones. 

Tetos Laelijos ši užuomina nesužavėjo, o ir aš per menkai pasitikė- 
jau savimi, kad pamanyčiau jį turint galvoje mane. Tačiau Liucijus, dro- 
viai palytėjęs man ranką, šūktelėjo: 

— Jei mano palydovas būtum tu, Minutai, nieko nebijočiau! 

Teta Laelija ėmė miksėti, jog Žmonės neteisingai supras: esą Liucijus 
Domicijus jau pradeda rinktis raitelių palydą. Tačiau aš noringai pasa- 
kiau: 

— Aš jau gebu vaikščioti su ramentais. Netrukus mano šlaunis pagis. 
Gali būti, kad visam gyvenimui liksiu raišas, bet, jei tai nesukels pa- 
juokos, mielai tapsiu Liucijaus palydovu ir saugosiu, kol užaugs ir pats 
sugebės apsisaugoti. Tai netruks daugybę metų. Juk pagal metus jis 
augus, moka joti ir naudotis ginklais. 

Teisybę sakant, jis tais grakščiais judesiais ir dailia šukuosena ma- 
no miegamajame labiau panėšėjo į mergaitę negu į vyrą. Sitą įspūdį 
dar sustiprino pieno baltumo oda, būdinga rusvaplaukiams. Bet su- 
mečiau, kad jam dar tik dešimt metų, o vis dėlto jau moka valdyti 
arklį ir per žaidynes važiuoti karo vežimu. Toks berniukas negalėjo 
būti labai vaikiškas. 

Dar pasikalbėjome apie arklius, graikų poetus bei dainininkus, ku- 
riais jis lyg ir žavėjosi, bet nieko tvirtai nesutarėme. Tiktai tiek supra- 
tau, jog esu bet kada laukiamas Agripinos namuose. Jiedu paliko ma- 
ne, o Agripina, išeidama pro vartus, liepė savo pinigų kapšelio saugo- 
tojui duoti Barbui auksinį. 

— Ji, vargšelė, labai vieniša, - paskui pasakė teta Laelija. - Aukšta 
kilmė ją atskiria nuo paprastų žmonių, o ir lygūs nedrįsta su ja ben- 
drauti, bijodami užsitraukti nemalonę. Liūdna, kad tokia kilni moteris 
turi prašinėti jauno luošo raitelio draugystės. 

Neįsižeidžiau, nes ir pats tuo stebėjausi. 

— Ar jis tikrai bijo, kad jį nužudys? — atsargiai paklausiau. 

Teta Laelija prapliupo: 

— Dedasi svarbesnė, negu yra, - paaiškino. - Juk vidury dienos žmo- 
nių pilname name Romoje niekas nežudo. Berniuko istorija man pa- 
sirodė išgalvota. Tu verčiau į tai nesikišk. Žinoma, tiesa, kad impera- 
torius Gajus, tasai didis palaidūnas, laikė bandymams pilną dėželę 
nuodų. Tačiau imperatorius Klaudijus, kalbama, juos sunaikinęs, o ir 
patys nuodytojai šiais laikais žiauriai baudžiami. Turbūt Žinai, kad 
Agripinos sutuoktinis, Liucijaus tėvas Domicijus, — tikras Domicijos 
Lepidos, Mesalinos motinos, brolis. Būdamas trejų metų, Liucijus ta- 
po jo turto paveldėtoju, tačiau viską pasiglemžė Gajus. Agripina bu- 
vo ištremta ir laukinėje saloje turėjo misti, ieškodama po vandeniu 
pinčių. Liucijumi rūpinosi teta Domicija. Jo mokytojas buvo kirpėjas 
Anicetas. Juk tai matyti iš jo plaukų. Tačiau Domicija Lepida dabar 
susipykusi su savo dukteria Mesalina ir yra viena iš tos saujelės, ku- 

rie drįsta atvirai bendrauti su Agripina ir paikina Liucijų. Mesalina 
naudojasi savo senelio Valerijaus Mesalos vardu, rodydama esanti 
tikra dieviškojo Augusto palikuonė. Motina pyksta ant jos, kad be- 
maž neslepia savo meilės Gajui Silijui, visur su juo rodosi, vaikštinėja 
po jo namus su savo vergais bei atleistiniais lyg po nuosavu stogu, 
netgi baldus iš Palatino ten pergabeno. Kita vertus, jos susižavėjimą 
gali suprasti: juk Silijus — gražiausias Romos vyras. Bet gal tai tik 
nekalti žaidimai - viskas vyksta per daug atvirai. Jauna moteris netu- 
ri jėgų kęsti vien tik to ūmaus senio ir dar girtuoklio draugiją. Klau- 
dijui ji nerūpi, nes jis eina savo pareigas, o laisvu laiku verčiau lošia 
kauliukais, nei lankosi teatre. Jam labiausiai patinka žiūrėti nusikal- 
tėlių draskymą amfiteatre, o tokiai jaunai išsilavinusiai moteriai juk 
tai ne pats maloniausias reginys. 

Susiėmęs galvą sušukau: š 

— Ganėtinai prisiklausiau apie Mesaliną! Sių dieviškų giminių tarpu- 
savio santykiai suvis temdo man protą. 

Tačiau teta Laelija, kilnaus apsilankymo sujaudinta, nesiliovė kuda- 
kavusi: 

— Viskas labai paprasta. Argi dieviškasis Augustas — ne dieviškojo 
Julijaus Cezario sesers dukters sūnus? Pagal pirmąją jo sesers Oktavi- 
jos santuoką, Mesalina yra Oktavijos dukters sūnaus duktė, o, pagal 
antrąją Oktavijos santuoką su Marku Antonijum, imperatorius Klaudi- 
jus yra Oktavijos dukters sūnus. Taigi Agripina yra jo brolio duktė, bet 
kartu kito Oktavijos dukters sūnaus —- Gnėjaus Domicijaus našlė, tad 
Liucijus Domicijus, — paklausyk, — taip pat yra Oktavijos pirmosios 
dukters vaikaitis ir vaikaitis kitos dukters sūnaus, taigi iš tiesų jis yra 
Mesalinai antrosios eilės pusbrolis. 

— Tad imperatorius Klaudijus trečią sykį vedė savo motinos įseserės 
dukraitę, kuri vadina save Valerija Mesalina, jeigu teisingai supratau, - 
pasakiau. — Vadinasi, iš tiesų ir pati Mesalina yra tokios pat kilmingos 
giminės kaip Agripina. 

— Lyg ir taip, — sutiko teta Laelija. — Tačiau ji neturi Marko Antoni- 
jaus sugadihto kraujo, dėl kurio visi kiti artimieji baisiausiai kenčia. 
Jos sūnus Britanikas, žinoma, turi jo per Klaudijų, jeigu... 

— Jeigu?.. - pakartojau klausiamai. 

— Na taip, juk iš ankstesnių laikų Klaudijus turi vieną išperą, — atsa- 
kė teta Laelija. - Nesu tikra, kad Britanikas tikrai jo sūnus, prisiklau- 
siusi tiek daug, kas kalbama apie Mesaliną. Anksčiau žmonės šnekėjo, 
kad juodu prievarta apvesdino imperatorius Gajus, gelbėdamas mergi- 
nos garbę. 

— Teta Laelija, - tariau iškilmingai. — Iš ištikimybės imperatoriui tu- 
rėčiau tave įduoti už tokias apšmeižas. 

— Tarytum Klaudijus patikėtų kokia pikta apšneka apie savo dailiąją 

lėlytę, - suirzusi atrėmė teta Laelija. Vis dėlto pasaugiai apsižvalgė, ar 
niekas neišgirdo mudviejų šnekų. 

Vėliau paklausiau Barbo, ar jis iš tikrųjų sapnavo tokį pranašišką 
sapną, kai nusikaušęs saugojo vartus. Barbas kietakaktiškai tvirtino 
išties kai ką panašaus sapnavęs, bet šitaip esą galėję nutikti ir vien tik 
nuo vyno bei ūmios staigmenos. 

— Nuo vyno vasaros kaitryje vyras sapnuoja tokius nuostabius sap- 
nus, kad sykiais net baugu, — pasiteisino jis. 

Kurį laiką man pakibildavus su ramentais raitijos gydytojas atvedė 
gabų masažuotoją, kuris taip gerai išmaigydavo man šlaunį bei ilgo 
gulėjimo nusilpnintus raumenis, kad netrukus galėjau pats vaikščioti. 
Suluošintą koją įkišdavau į storapadį batą, tad raišavau jau visai nepa- 
stebimai. 

Vėl pradėjau jodinėti, vis dėlto veikiai pastebėjau, kad labai nedaug 
jaunų raitelių lanko jojimo pratybas. Daugis jų jau nė nesvajojo apie 
kario tarnybą. Jiems ganėjo, kad kitąmet per raitelių apžiūrą gebės iš- 
silaikyti ant arklių. Keletas vyresnių jaunikaičių, kurie tingėjo tarnybi- 
niams egzaminams mokytis įstatymų, kilmingų globėjų dėka stojo į 
imperatoriaus asmeninės apsaugos dalį karo tribūnais arba vyresniai- 
siais centurionais. Juk pretorionų stovykloje prie miesto nuolatos lai- 
kėsi du asmens sargybos legionai. Kareivinių pratybų lauke jie pui- 
kuodavosi sidabruota šarvuote, raudonais apsiaustais, tačiau iš paval- 
džių centurionų varė kruviną prakaitą. Kohortai — pačiam mažiausiam 
vienetui — galėjo vadovauti kiekvienas kilmingas patricijus. 

Vasaros kaitrumoj mane pagavo kibirkščiuojantis nerimas ir veiklos 
potroškis. Porą sykių nuėjau pasveikinti Liucijaus Domicijaus, tačiau 
jis man pasirodė per daug vaikiškas. Užsidegęs aistra rašyti jis man 
paskaitė iš vaškuotos lentelės eilių ir paprašė jas pataisyti. Jis taip pat 
stulbinamai dailiai iš molio lipdė gyvių bei žmonių pavidalus. Liucijus 
Domicijus labai nudžiugdavo giriamas, tačiau nuo menkinamos pasta- 
bėlės skaudžiai užsigaudavo, nors ir stengdavosi tai nuslėpti. Visiškai 
rimtai jis pasiūlė man lankyti pamokas pas jo šokių mokytoją, kad 
išmokčiau grakščios eigasties ir lavių judesių. 

— Iš šokio juk menka naudos, jei ketini išmokti naudotis kalaviju, 
ietimi bei skydu, — tarstelėjau. 

Liucijus atkirto, jog bjaurisi kautynėmis su kalavijais amfiteatre, kur 
storžieviai gladiatoriai žaizdoja ir skerdžia vienas kitą. 

— Neketinu tapti gladiatoriumi, - įsižeidžiau. - Romos raitelis priva- 
10 mokėti kariauti tikrą karą. 

— Karas - kruvinas ir bergždžias reikalas, - tikino jis. - Tačiau mano 
velionio tėvo giminaitis Gnėjus Domicijus Korbulas, sakoma, anapus 
Reino pešasi su germanais, trokšdamas pelnyti triumfą. Jeigu tikrai no- 
ri, galiu jam parašyti ir pasiūlyti tave į karo tribūnus. Tačiau jis griežtas 

vyras ir vers tave gerokai prakaituoti, jei tik jo paties netrukus neat- 
šauks. Mano galva, dėdė Klaudijus neleis pelnyti didelės karo šlovės 
nė vienam mano tėvo giminaičiui. 

Pažadėjau apie tai pamąstyti, tačiau Barbas, paklausinėjęs apie Kor- 
bulą, tikino jį pasižymėjus veikiau kaip kelių tiesėją Galijoje, nei kaip 
karį miškingoje Germanijoje. 

Žinoma, aš perskaičiau dovanotąją knygelę. Filosofas Seneka rašė 
gražia šiuolaikiška kalba, nurodydamas, kaip išmintingajam išlaikyti 
dvasios ramybę apnikus visokiems likimo išmėginimams. Manding, jis 
rašė nuobodžiai, nes pateikė nedaug pavyzdžių, o tik filosofavo, todėl 
mano galvoje išliko nekiek jo minčių. 

Mano bičiulis Liucijus Polionas man dar paskolino jo parašytąjį pa- 
guodos laišką imperatoriaus atleistiniui Polibijui. Seneka maldė Polibi- 
ją, kai mirė šio brolis, ir įrodinėjo, kad, po teisybei, neverta sielvartauti, 
nes broliui tekusi didi laimė tarnauti pačiam imperatoriui. 

Romos literatūrinę visuomenę nepaprastai smagino tai, kad Polibi- 
jas neseniai buvo nuteistas myriop už piliečių teisių pardavinėjimą 
tiems, kurie siūlė daugiausia. Pasak Poliono, jis su Mesalina susiriejo 
dalydamiesi pinigus. Mesalina jį įdavė, ir kiti imperatoriaus atleistiniai 
dėl to labai krimtosi. Tad filosofui Senekai vis nesisekė. 

Mane stebino, kad Klaudija per ilgą negalią nė sykio nesusisiekė su 
manim. Tai žeidė mano savimeilę, nors tikinau save, jog dėl jos patir- 
čiau daugiau apmaudo nei džiaugsmo. Vis dėlto nevaliojau užmiršti 
jos juodų antakių, drąsių akių ir storų lūpų. Pagijęs leisdavausi į ilgus 
pasivaikščiojimus, norėdamas sustiprinti lūžusią koją ir nuramdyti sa- 
vo nerimastį. Kaitino šiltas Romos ruduo. Netverdamas togos šilumos, 
nusivilkau marškinius su raudonu apvadu, idant miesto pakraščiuose 
neatkreipčiau pašalinių akių. 

Perėjau upę, trokšdamas išsiveržti iš miesto dvoko, paskui Žingsnia- 
vau pro imperatoriaus Gajaus amfiteatrą, kurio vidury jis už didelius 
pinigus buvo pastatydinęs Egipto obeliską, ir užkopiau ant Vatikano 
kalvos. Ten stūksojo senasis etruskų orakulas, kurio ręstines sienas 
imperatorius Klaudijus apmūrijo plytomis. Karšus auguras kilstelėjo 
lenktą lazdą, norėdamas atkreipti mano dėmesį, tačiau nepanūdo ma- 
-nęs šaukti. Toldamas nuo miesto vis leidausi kalvos atšlaite į daržus. 
Sudūlavo daugybė sodybų. Iš čia ir iš toliau kasnakt į daržovių turgų 
išdardėdavo begalinė kaimiečių vežimų vilkstinė iškrauti važtos ir par- 
duoti jos turgaviečių urmininkams. Paryčiu visi vežimai turėdavo vėl 
grįžti užmiestin. 

Nenorėjau apie Klaudiją klausinėti daržuose triūsiančių vergų, sau- 
lės juodai nusvilintų, todėl traukiau toliau nesupaisydamas kur. Lei- 
dau pačioms kojoms mane vesti, vis dėlto ūmai prisiminiau Klaudiją 
pasakojus apie šaltinį bei senus medžius. Todėl apsižvalgiau aplinkui 

ir pagal išdžiūvusio upelio vagą nuojauta nuvedė mane teisingu keliu. 
Netoli didžiulės sodybos, senų medžių ūksmėje, stovėjo mažas name- 
lis. Šalimais darže linksojo Klaudija žemėtom rankom ir kojom, vienais 
šiurkščiais apatiniais, galvą nuo saulės prisidengusi didele smailiagale 
šiaudine skrybėle. Iš karto ji man pasirodė lyg ne ta. Bet ji buvo tokia 
pažįstama, — nors praėjo keletas mėnesių nuo mudviejų susitikimo, — 
kad pažinau ją iš rankos mosto ir judesių. 

— Sveika, Klaudija! — šūktelėjau. Kunkuliuojantis džiaugsmas užliejo 
man širdį ir aš pritūpiau priešais, norėdamas pažvelgti į jos veidą po 
šiaudine skrybėle. 

Klaudija krūptelėjo ir įsibedė į mane išgąsčio išplėstomis akimis. Vei- 
dą užliejo raudonis. Staiga ji metė kuokštelį žirnių stiebų man į veidą ir 
pašokusi tekinom pasileido už trobelės. Šitoks sutikimas mane pribloš- 
kė ir, šluostydamasis iš akių žemes, aš tyliai keiksnojau. 

Dvejodamas nusekiau iš paskos ir pamačiau ją už namelio šaltinyje 
nirčiai prausiantis veidą. Ji piktai sušuko, kad palaukčiau anapus tro- 
belės. Tiktai susišukavusi plaukus ir apsivilkusi švarius drabužius, ji 
sugrįžo ir vis dar širsdama riktelėjo: 

— Išauklėtas Žmogus iš anksto praneša apie viešnagę! Bet ar gali 
tikėtis gražaus elgesio iš siro lupikautojo sūnaus! Ko nori iš manęs? 

Šitaip skaudžiai ji įžeidinėjo mane. Nukaitau ir užsigavęs tylomis 
apsigręžiau eiti. Tačiau vos paėjau kelis žingsnius, ji pasivijo ir, sugrie- 
busi man ranką, šūktelėjo: 

— Nejau tu iš tikrųjų toks ūmus, Minutai? Palauk. Atleisk man už 
piktumą. Įsiutau, nes užklupai mane bjaurią ir purviną. 

Ji noringai nusivedė mane į paprastą trobelę, kvepiančią moliu, Žžo- 
lėmis bei švariais skalbiniais. 

— Matai, aš irgi moku verpti ir austi kaip tikra senovės romėnė, — 
pasakė. - Neužmiršk, jog kadaise net didžiuoklis Klaudijus, mindamas 
paskui jaučių porą, pats arė laukus. 

Taip ji mėgino pateisinti savo neturtą. Mandagiai pasakiau: 

— Klaudija, kaip tik į šitokią tave — šaltinio vandens atgaivintu vei- 
du — man žiūrėti mieliau, nei į tas visas dažytas, šilkais apsitaisiusias 
miestietes. 

Bet ji nuoširdžiai prisipažino: 

— Aš irgi norėčiau, kad mano oda būtų pieno baltumo, veidas gražiai 
padažytas, plaukai dailiai sugarbanoti prie kaktos, apdaras parodytų 
daugiau, nei kad pridengtų, ir kvepėti rytietiškais balzamais. Tačiau 
šito nepakenčia mano dėdės žmona, teta Paulina Plautija, kuri po ma- 
no motinos mirties leido man čia apsigyventi. Ji pati visados dėvi ge- 
dulo drabužius, mieliau tyli, negu šneka, ir šalinasi sau lygių. Pinigų ji 
turi užtektinai, bet mieliau švaisto juos labdarai ir dar nežinia kam, nei 
leidžia man nusipirkti skaistalų ir akių dažų. 

Mane suėmė juokas, nes Klaudijos veidas buvo toks sveikas, tyras ir 
skaistus, kad jai tikrai nereikėjo dirbtinių puošmenų. Jau laikiau ją už 
rankos, tačiau ji ištraukė savo delną iš manojo ir suriko, kad vasarą jos 
rankos taip sušiurkštėjo, kaip vergo. Man pasirodė, jog ji nuo manęs 
kai ką slepia. Paklausiau, ar nieko negirdėjusi apie mane ištikusią ne- 
laimę, bet ji vangstydamasi atsakė: 

— Tavo teta Laelija nebūtų įsileidusi vidun tavęs pasveikinti. Aš su 
tuo susitaikiau ir suprantu, kad tau nebus jokios naudos iš draugystės 
su manimi, vien tik žala. Gera tau linkiu, Minutai. 

Nirčiai išrėžiau pats lemiąs savo gyvenimą ir pats pasirenkąs draugus. 

— Be to, netrukus manęs atsikratysi, - pasakiau. - Man pažadėjo pa- 
rašyti siūlomąjį laišką, tad galėsiu kariauti su germanais, vedamas di- 
džiojo Korbulo. Mano koja jau išgijo — gal tik šiek tiek sutrumpėjo. 

Klaudija patikino nė nepastebėjusi mane šlubčiojant. Kiek pamąs- 
čiusi, ji nusiminė ir sutiko: 

— Po teisybei, man būtų ramiau, kad išeitum į karo žygį, nei liktum 
čia, Romoje, kur kiekviena gali tave paveržti iš manęs. Mažiau suteik- 
tum liūdesio žuvęs kare iš kvailos garbėtroškos, nei susižavėjęs kita. 
Bet kodėl tu turi kovoti su germanais? Jie juk kraupiai dideli ir jėgingi 
kariai. Jei gražiai paprašysiu, teta Paulina tikrai parašys siūlomąjį laiš- 
ką mano dėdei Aului Plautijui į Britaniją. Jis ten vadovauja keturiems 
legionams ir jam taip gerai sekasi — britai tikriausiai daug silpnesni 
priešininkai už germanus. Dėdė Aulas juk ne toks jau ir gabus karo 
vadas. Triumfą Britanijoje net Klaudijus užpelnė. Tad vargu ar britai — 
garbingi priešininkai. 

Aš šito nežinojau ir puoliau visko klausinėti. Klaudija paaiškino, kad 
jos motina buvo Plautijų giminės. Kai Paulina ėmėsi globoti savo vyro 
Aulo Plautijaus sesers dukterį našlaitę, jis, geraširdis, su Klaudija elgėsi 
kaip su šeimynykšte, nes savų vaikų jiedu neturėjo. 

— Dėdė Aulas nemėgo mano motinos Urgulanilos, - pasakojo Klau- 
dija, — bet, šiaip ar taip, ji buvo Plautija, be to, dėdę skaudžiai žeidė, 
kad Klaudijus melagingomis dingstimis išsiskyrė su mano motina ir 
paliko mane uogą prie motinos durų slenksčio. Iš tikrųjų dėdė Aulas 
gal mane net įsivaikintų, bet aš pati per daug išdidi. Juridiškai esu ir 
liksiu imperatoriaus Klaudijaus duktė, nors jis — tik bjaurus ištvirkėlis. 

Man buvo nuobodu kalbėtis apie jos kilmę, tačiau mintis apie karą 
Britanijoje mane sudomino. 

— Tas tavo tikras tėvas Klaudijus juk dar neparklupdė Britanijos, nors 
ir atšventė jau triumfą, — tariau. - Priešingai, ten nesiliauja karas. Sako, 
tavo dėdė Aulas po ilgamečių kovų jau gali suskaičiuoti penkis tūks- 
tančius kritusių priešų, taigi ir jis nusipelnė triumfo. Britanijos gentys 
ištvermingos ir klastingos. Nuramdžius vieną krašto dalį, karas tuoj 
įsiliepsnoja kitoje. Tučtuojau eikiva pas tavo tetą Pauliną. 

— Skubi pelnyti karo šlovę, - pasijuokė Klaudija. - Bet teta Paulina 
griežtai uždraudė man vienai vaikščioti į miestą ir spjaudyti ant impe- 
ratoriaus statulų. Jei mane palydėsi, mielai eisiu, nes jau kelios savaitės 
jos nemačiau. 

Drauge patraukėme į miestą ir aš užsukau į namus persirengti tinka- 
mais drabužiais. Tetos Laelijos pabūgusi, Klaudija neužėjo vidun, o 
mieliau pasiliko prie vartų paplepėti su Barbu. Kopiant į Celijaus kalvą 
Plautijų namų link Klaudijos akys kibirkščiavo pykčiu. 

— Tai bičiuliaujiesi su ponia Agripina ir prakeikta jos išpera? — pra- 
trūko ji. — Toji gašlūnė pavojinga. Pagal amžių ji tau į motinas tiktų. 

Apstulbęs puoliau gintis ir sakyti, jog Agripina, žinoma, daili, vis 
dėlto per daug sąvaldi moteris, o jos sūnus per jaunas ir per vaikiškas 
man į draugus. Bet Klaudija atkirto: 

— Per daug Žinau apie visus Klaudijus, pagedusius iki kaulų smege- 
nų. Agripina miega su bet kuo, jei tik mano išpešianti iš to naudos. 
Imperatoriaus iždininkas Palantas — nuolatinis jos meilužis. Bergždžiai 
ji dairosi naujo sutuoktinio. Kilmingesni vyrai pernelyg atsargūs ir ne- 
pakliūva į jos žabangus, bet tave, neprityrusį, žinoma, gundo kiekvie- 
na patvirkusi romėnų našlė. 

Niaudamiesi ėjome per miestą, bet iš tikrųjų Klaudija liko patenkin- 
ta, kai patikinau ją, jog niekas manęs nesugundė ir kad tvirtai laikiausi 
pažado, duoto mudviem grįžtant iš Mėnulio šventyklos tada, kai ga- 
vau vyro togą. 

Plautijų atrijuje stovėjo daugybė protėvių biustų, pomirtinių kaukių 
bei karo atminų. Paulina Plautija buvo didžiaakė sena moteris, kuri, 
įsibedusi į mane, rodės, kiaurai perskrodžia ir žiūri kažin kur toli. Iš 
akių matei, kad ji gana prisiverkusi. Išgirdusi mano vardą ir apie mud- 
viejų reikalą, ji apstulbo ir, liesa ranka palytėjusi man skruostą, ištarė: 

— Tai nuostabu - turbūt vienatinio Dievo nepermanomas ženklas 
man. Iš kur tu, Minutai, gali žinoti, jog mudu su tavo tėvu kadų kadai 
susipažinom ir vienas kitą apdovanojom šventu bučiniu, drauge su- 
laužę duoną ir išgėrę vyno per meilės puotą. Tačiau tada kaip tik ir 
nutiko kai kas baisaus. Ponia Tulija liepė sekti tavo tėvą. Turėdama 
gana įrodymų ji ką tik įdavė mane už tai, kad įsivėliau į gėdingas 
rytiečių apeigas. 

Akimoju suvokiau, iš kur Klaudija sužinojo apie žydų klaidatikys- 
tes. Nustėręs šūktelėjau: 

— Ak, visi šventieji Romos dievai, nejau mano tėvas ir čia įsivėlė į 
krikščionių sąmokslą?! Tariau jį išsivadavus iš savo kliedesių, kai pali- 
kome Antiochiją. 

Senutė pasižiūrėjo į mane keistai blizgančiomis akimis. 

— Minutai, tai ne kliedesiai, o vienintelis kelias į tiesą ir amžinąjį 
gyvenimą. Nesigėdiju tikėjimo, kad žydas Jėzus Nazarietis buvo ir te- 

bėra Dievo Sūnus. Jis apsireiškė tavo tėvui Galilėjoje ir šis gali papasa- 
koti apie jį daugiau už daugį čiabuvių. Santuoką su valdžiotroška Tuli- 
ja jis laiko Dievo bausme už nuodėmes. Todėl, pamynęs išdidumą, čia 
priėmė šventąjį krikštą kaip ir aš. Nė vienas mudviejų šito nesigėdija- 
me, nors tarp krikščionių maža turčių ir kilmingųjų. 

Šiurpi naujiena atėmė man žadą. Pamačiusi niūrų ir smerkiamą ma- 
no žvilgsnį, Klaudija tuoj pasiteisino: 

— Aš, nors ir nekrikštyta, bet klausiausi jų mokymo anoje Tiberio 
pusėje, žydų miesto dalyje. Per tas slaptas apeigas bei šventas vakarie- 
nes jiems atleidžiamos visos nuodėmės. 

— Jie mušeikos! —- sušukau įširdęs. - Amžinai kelia kivirčus, sėja neri- 
mą, drumsčia ramybę. Pats mačiau tai dar Antiochijoje. Tikrieji žydai 
nekenčia jų labiau nei maro. 

— Nereikia būti žydu, kad įtikėtum Jėzų Nazarietį esant Dievo Sū- 
nų, - paaiškino Paulina. 

Bet aš nejaučiau noro veltis į ginčus dėl tikėjimo. Priešingai, protas 
man aptemo iš piktumo pagalvojus, kad tėvas galutinai pavirto nie- 
kingųjų krikščionių šalininku. 

— Mano tėvas nusikaušęs, žinoma, vėl ėmė gailėtis savęs, - rūsčiai 
tariau. — Jis naudojasi bet kokia dingstimi, kad tik išsivaduotų iš po- 
nios Tulijos priespaudos. Bet juk apie apverktiną dalią jis visados gali 
išsipasakoti man, savo sūnui. 

Mane labiausiai pribloškė, kad tas naujasis pragaištingas prietaras 
jau įsigavo net į pergalingiausio Romos karo vado namus. Antiochijoje 
tėvo kalbų neėmiau galvon. O Klaudija neturėjo ko prarasti, tad galėjo 
trumpai įsitraukti į guodžiojantį prietarą. Vis dėlto pirmą sykį mane 
nusmelkė neįtikima pagarba prietaro galiai supratus, kad šio prietaro 
auka tapo net ir tokia kilminga moteris kaip Paulina Plautija. 

Ši didžiaakė moteris tik papurtė galvą, kai aš nepagarbiai prašnekau 
apie savo tėvą. 

— Kaip tik prieš jums ateinant, — pasakojo ji, - gavau žinią, kad 
imperatorius, gelbėdamas mano vyro garbę, nesutinka atiduoti ma- 
nęs viešam teismui. Mudviejų su Aulu Plautijum santuoka ilga. Todėl 
imperatorius paliks mane vyrui teisti šeimos teisme, kai Aulas sugrįš 
iš Britanijos. Iki jums ateinant aš vis svarsčiau, kaip nulakinti šią ži- 
nią vyrui į Britaniją, kol jo dar nepasiekė išpūsti gandai ir neužgavo 
jam širdies. Mano sąžinė tyra, nes nieko gėdinga nei bloga aš nepa- 
dariau. Minutai, ar iš tikrųjų nori skubinai keliauti į Britaniją ir nuga- 
benti mano laišką vyrui? 

Aš neturėjau nė menkiausio noro gabenti liūdnos naujienos tam gar- 
siam Romos karo vadui. Puikiausiai supratau, kad šituo žygiu jo palan- 
kumo tikrai nepelnysiu. Tačiau švelnios senutės akys mane užkerėjo. 
Pamaniau, kad, galimas daiktas, esu jai mažumą skolingas, nes kaip tik 

per mano tėvą ji pakliuvo į keblią padėtį. Tarp kitko, Aulas Plautijus, 
remdamasis senąja ilgos santuokos šeimos teise, galėjo netgi nužudyti 
žmoną. Išdidžiai atsakiau: 

— Ko gera, toks jau mano likimas. Aš pasirengęs iškeliauti rytoj, jei 
tik laiške patvirtinsi, jog bent jau aš nesu įsivėlęs į tavo prietarą. 

Sitai ji pažadėjo ir taisėsi iškart sėstis rašyti laiško. Tačiau man šovė 
į galvą mintis, kad, pasiėmęs kumelę Arminiją, pernelyg užtrukčiau 
kelionėje, nes turėčiau sykiais pailsinti arklį. Paulina taip pat pažadėjo 
gauti man legiono vado pirmos svarbos pasiuntinio skydą, kuris su- 
teiks man teisę, kaip kad visiems keliaujantiems senatoriams, naudotis 
imperatoriaus pašto stočių arkliais bei vežimais. Juk Paulina buvo Bri- 
tanijos vyriausiojo vado sutuoktinė. Tačiau už šią paslaugą iš manęs ji 
dar šio to pareikalavo: 

— Aventino atšlaitėje gyvena toks palapinių meistras Akvilas. Už- 
slinkus vakarui, nueik pas jį ir pranešk jam bei jo žmonai Priskilei, jog 
mane įdavė. Tuomet jie labiau pasisaugos. Jei kas svetimas tavęs ko 
klaustų, gali sakyti, kad tai aš tave pasiunčiau atšaukti palapinsiaustės 
užsakymo, kurį mano vyras atsiuntė iš Britanijos. Savo tarnų ten siųsti 
nesiryžtu, nes mano namai dabar stebimi. 

Nusikeikiau mintyse pagalvojęs, kad šitaip mane įvels į bjaurias 
krikščionių pinkles, tačiau Paulina palaimino mane vardan Jėzaus Na- 
zariečio, pirštų galiukais švelniai palytėdama man kaklą bei krūtinę, 
todėl neišdrįsau prieštarauti. Pažadėjau viską padaryti ir kitądien, susi- 
ruošęs į kelią, sugrįžti jos laiško. 

Kai išėjome iš jos namų, Klaudija pradėjo dūsauti, tačiau mane Žva- 
lino netikėtas apsisprendimas ir ilga kelionė, kuri turėjo išspręsti visus 
man iškilusius sunkumus. Zinoma, aš turėjau užsukti gal dar ir į Her- 
kulio šventyklą ir duoti auką, kad sektųsi kelionė, bet vien šitokia mintis 
man kėlė pasidygėjimą. Man nelabai rūpėjo įprasti Romos dievai. Net 
nenusiduodavau esąs dievobaimingas, nors būdamas romėnas turėjau 
didžiuotis, kad priklausau dievočiausiai pasaulio tautai. Guodžiausi 
mintimi, jog ne vienam padėjo gyventi ir mirti kaip vyrui tikras moks- 
las — filosofija — neįklimpus į prietarą. Prietaru mintyse aš vadinau žy- 
dų bei krikščionių tikėjimą. Zinoma, kad ne senuosius Romos dievus. 

Nepaisydamas Klaudijos dvejonių, pareikalavau užeiti į mano na- 
mus, kad galėčiau pristatyti ją kaip savo draugę tetai Laelijai. 

— Mano tėvui tapus niekingu krikščionimi, —- pasakiau, — tau tikrai 
nėra ko gėdytis mūsų namuose. Juk esi de jure imperatoriaus duktė ir 
didžios giminės. 

Patyrioji teta Laelija tokiame kebliame reikale dėjosi gerutėlė. Atito- 
kusi iš nuostabos, ji apkabino Klaudiją ir, atidžiai į ją įsižiūrėjusi, tarė: 

— Užaugai į sveiką ir mitrią jauną moterį. Mažą mačiau tave ne sykį 
ir gerai prisimenu, kaip imperatorius Gajus — tas žavus jaunuolis — vi- 

sados tave vadindavo pussesere. Tėvas su tavimi pasielgė nedorai, bet 
kaip dabar gyvuoja Plautija Paulina? Nejau tu iš tikrųjų savo rankom 
kerpi avis jos dvare anapus mūrų, kaip kad man pasakojo? 

Nesumečiau nieko, kaip tik pasiūlyti: 

— Judvi pasišnekučiuokite. Kiek esu patyręs, moterims niekuomet 
negana šnekų. O aš turiu dar susitikti su savo teisininku ir su tėvu, nes 
jau rytojaus rytą iškeliauju į Britaniją. 

Apsipylusi ašaromis teta Laelija ūmai surypavo, kad Britanija — tik 
drėgna ūkanų sala, ir jos baisios sąlygos visam laikui atima sveikatą iš 
tų, kurie dar išneša kailį iš kautynių su mėlynmargiais britais. Per im- 
peratoriaus Klaudijaus triumfą ji pati mačiusi amfiteatre britus klastin- 
gai ir žiauriai kertantis ant smėlio. Visas britų miestas, pastatytas Mar- 
so lauke, buvo apiplėštas ir sugriautas. Po teisybei, turbūt bemaž nėra 
vilčių parsigabenti iš Britanijos karo grobio, jeigu net per triumfo vai- 

Palikau Klaudiją guosti tetos Laelijos, o pats, pasiėmęs iš teisininko 
pinigų, nuėjau į ponios Tulijos namus ieškoti tėvo. Ponia Tulija priėmė 
mane išdidžiai ir tarė: 

— Tavo tėvas užsidarė savo kambaryje, saviškos nuoliūdos ištiktas, 
ir nenori nieko matyti. Man jis seniai neprataria nė žodžio. Tarnams 
įsakinėja tiktai galvos linkčiojimais bei rankų mostais. Pamėgink bent 
tu jį prakalbinti, kol jis suvis neprarado žado. 

Paguodžiau ponią Tuliją pasakydamas, jog ir Antiochijoje tėvui už- 
eidavo panašių nuovylio priepuolių. Išgirdusi, jog iškeliauju į Brita- 
niją stoti kariuomenėn, ponia Tulija pagyvėjo ir iškart pritarė mano 
ketinimui: 

— Protinga mintis. Tikiuosi, tuo suteiksi garbės savo tėvui. Bergž- 
džiai mėginau priversti jį domėtis valstybės reikalais. Jaunystėje jis 
mokėsi teisės, nors, žinoma, jau viską kadai užmiršęs. Tavo tėvas per- 
nelyg tingus ir nerangus, todėl ir negauna seniai nusipelnytų pareigų. 

Užėjau į tėvo kambarį. Jis sėdėjo susiėmęs galvą, gurkšnojo pamaži 
vyną iš savo brangaus medinio puodelio, o pamatęs mane įsibedė krau- 
ju pasruvusiomis akimis. Sandariai uždaręs duris pasakiau: 

— Linkėjimai nuo bičiulės Paulinos Plautijos. Per tavo šventus buči- 
nius ji pakliuvo į bėdą ir kaltinama už pragaištingą prietarą. Turiu šitą 
žinią nulakinti į Britaniją jos sutuoktiniui. Atėjau prašyti, kad palinkė- 
tum man laimingos kelionės - gal niekuomet nebesugrįšiu. Britanijoje 
ketinu stoti į kariuomenę ir atlikti karo tarnybą. 

Tėvas sumiksėjo: 

— Nesitikėjau, kad tapsi kariu, bet gal ten gyventi bus ir geriau nei 
šitame kekšių Babilone. Zinau, kad mano Žmona Tulija vien iš kvailo 
pavydo įklampino Pauliną į bėdą, bet verciau mane patrauktų į teismą. 
Juk tai aš buvau pasinėręs vandenin jų baseine ir jie dėjo delnus man 

ant galvos, nors dvasia vis tiek į mane neįėjo. Daugiau nė žodžio Tuli- 
jai nesakysiu. 

— Tėve, - paklausiau, - ką, po teisybei, ponia Tulija nori iš tavęs 
padaryti? 

— Senatorių, — švelniai atsakė tėvas. - Štai ką toji pabaisa įsikalė 
galvon. Turiu pakankamai žemės Italijoje ir esu ganėtinai kilmingas, 
todėl galiu tapti senato nariu. Ir Tulija, būdama trijų vaikų motina, turi 
lengvatinių teisių, nors ji niekados negimdė. Kitados, jaunystėje, ją my- 
lėjau. Ji atsekė mane iki pat Aleksandrijos ir niekuomet man neatleido, 
kad pasirinkau Myriną, tavo motiną, o ne ją. Nūnai ji diena iš dienos 
skaudžiausias vietas bedžioja man lyg jaučiui badikliu, iškalbinėja sto- 
kojant tikros garbėtroškos ir pavers mane nepataisomu girtuokliu, jei- 
gu nepaklusiu jai ir nesiveršiu į senatą. Bet, sūnau Minutai, aš neturiu 
vilko kraujo, nors, tiesą sakant, daugybė menkesnės doros vyrų su rau- 
donais batais sėdi dramblio kaulu puoštuose krėsluose. Atleisk man, 
sūnau. Turbūt supranti, kad tokiomis aplinkybėmis man jau nieko kita 
neliko, kaip tik tapti krikščionimi. 

Nė sapnuoti nebūčiau sapnavęs savo tėvą vilkint tuniką su plačiu 
purpuriniu apvadu. Apmaudžiai išdaužiau: 

— Suprantama, imperatorius Gajus paskyrė savo arklį senatoriumi, o 
imperatoriui Klaudijui taip stinga senatorių, kad jis, sakoma, ketina 
skirti senatoriais net Galijos barbarus, nes Romos senosios giminės 
nyksta viena po kitos. Bet nesuprantu, kam tokį romų vyrą versti se- 
natorium? Pats mane perspėjai: kuo aukščiau lipsi, tuo žemiau pulsi. 

Kai pažvelgiau į papurtusį tėvo veidą ir nerimastingas akis, mane 
užliejo neapsakomas gailestis. Suvokiau, jog gyvendamas ponios Tu-- 
lijos namuose jis turi rasti kokį gyvenimo tikslą. Net kiurksojimas 
senate jo dvasiai būtų buvęs sveikesnis, nei slaptų krikščionių drau- 
gijų lankymas. 

Tarytum numanydamas, ką galvoju, tėvas pažvelgė į mane, čiupinė- 
damas aptrintą medinį puodelį, ir tarė: 

— Turėsiu liautis lankęsis meilės puotose, nes tuo jiems tik pakenk- 
čiau, kaip kad jau nutiko Paulinai. Įtūžusi Tulija prisiekė pasieksianti, 
kad juos visus ištremtų iš Romos, jeigu aš nuo jų neatsimesiu. Visa tai 
dėl nekaltų bučinių, o juk šitai įprastas ritualas po šventos puotos. 

— Keliauk tu į Britaniją, — tęsė jis, tiesdamas man savo brangų medinį 
puodelį. - Laikas perimti tau vienintelį mirusios motinos paliktą daik- 
tą. Juk įširdusi Tulija gali jį dar net sudeginti. Iš jo sykį gėrė pats žydų 
karalius Jėzus Nazarietis, kai, prisikėlęs iš kapo, klajojo po Galilėją 
vinių sužaizdotom kojom ir rankom ir rimbo nurėžiuota nugara. Nuo 
tol greit bus aštuoniolika metų. Niekuomet su tuo puodeliu nesiskirk. 
Gal mirusi motina bus arčiau tavęs, kai iš jo gersi. Aš nemokėjau būti 
tau toks tėvas, kaip norėjau. 

Paėmiau medinį puodelį, kurį tėvo atleistiniai Antiochijoje vaizda- 
vosi esant Laimės deivės taurę. Man dingtelėjo, kad tas puodelis neap- 
saugojo tėvo nuo ponios Tulijos, jeigu prabangaus namo, patogumo ir, 
galimas daiktas, senatoriaus rango nelaikytume didžiausia žemiška sėk- 
me. Bet perimdamas aptrintą puodelį pajutau nesuvokiamą pagarbą. 

— Padaryk man dar vieną paslaugą, - nuolankiai paprašė tėvas. — 
Aventino atšlaitėje gyvena toks palapinių meistras... 

— Vardu Akvilas, - kandžiai tarstelėjau. — Tikrai. Turiu nunešti jam 
žinią nuo Paulinos. Kartu pasakysiu, kad ir tu atsimeti nuo jų draugijos. 

Tačiau kieta ir apmaudinga mano širdis atlyžo — juk tėvas man at- 
minčiai atidavė brangųjį medinį puodelį. Apkabinau tėvą ir įsikniau- 
biau veidu jam į krūtinę, slėpdamas ašaras. O jis mane tvirtai glėby 
suspaudė. Išsiskyrėme nepažvelgę vienas į kitą. 

Ponia Tulija laukė manęs oriai sėdėdama namų šeimininkės krėsle 
su aukšta atkalte. Snairuodama į mane, ji patarė: 

— Saugok Britanijoje savo brangią galvą, Minutai. Tavo tėvui svarbu 
turėti sūnų, tarnaujantį valstybei bei visuotiniam labui. Man tu nepati- 
kai, nes, atrodo, esi aikštingas ir užsisklendęs. Bet jeigu tu pasižymėsi 
Britanijoje, surasiu tau tinkamą žmoną — iš kokios nors senos Romos 
giminės. Tuomet tavo ateitis bus garantuota. 

Ji padovanojo man kapšelį su penkiasdešimčia auksinių tardama: 

— Nors ir neką išmanau apie kario gyvenimą, bet tiek dar suprantu: 
naujokas greičiau kyla, jei paslaugiai vaišina vynu vadus ir su jais lošia 
kauliukais, nei kad leisdamasis į bergždžius ir pavojingus žvalgymo 
žygius. Nešykštėk pinigų, o verčiau kartais įsiskolink. Tavo tėvas turi 
išteklių. Tada visi tave laikys tikru ir šauniu vyru. 

Ji nė nenuvokė apie mano naivų poreikį tik sau pačiam įrodyti, kad 
dar sugebu kai ką, o turtai ar kilmė neturi reikšmės. Vis dėlto padėko- 
jau ir paėmiau pinigus ir nuolankiai paprašiau, kad pasirūpintų tėvo 
sveikata. 

— Tavo tėvo sveikata man bus brangiausias dalykas žemėje, kol jis 
darys tai, ko aš noriu, - patikino ponia Tulija. 

Grįždamas į namus, užsukau į Kastoro ir Polukso šventyklą pranešti 
raitijos kuratoriui apie savo išvykimą į Britaniją. Namuose teta Laelija 
su Klaudija buvo pasiekusios visišką tarpusavio sutarimą ir rinko man 
geriausius vilnonius apatinius drabužius, kurie turėjo saugoti mane nuo 
dargaus Britanijos oro. Ir kitokių daiktų jos jau buvo sudėjusios tokią 
didelę stirtą, kad man būtų prireikę mažų mažiausiai kelionės vežimo 
jiems gabenti. Tačiau neketinau pasiimti net raitininko ginkluotės, — 
tiktai kalaviją, nes, man rodės, svetimoje šalyje ir nepažįstamomis są- 
lygomis geriausia ginkluotis vietoje, pagal krašto paprotį. Barbas man 
buvo pasakojęs, jog išpaikintus Romos jaunikaičius, kurie į karo žygį 
tempdavosi visokiausio šlamšto, skaudžiai pašiepdavo. 

Dangui nerimastingai gaisruojant alpų ir karštą rudens vakarą susi- 
radau palapinių meistrą Akvilą. Jis buvo tikrai pasiturintis žmogus, nes 
turėjo didelę audyklą. Akvilas įtariai pasitiko mane dar prie durų, žval- 
gydamasis aplinkui, lyg baimintųsi sargių akių. Buvo kokių keturias- 
dešimties ir visiškai nepanėšėjo į žydą. Ir barzdos nesiželdino, vilkėjo 
apsiaustą be kutų, todėl aš pamaniau čia esant ne jį patį, o jo atleistinį. 
Klaudija jėga įsibrovė iš paskos ir pasveikino Akvilą kaip seną pažįsta- 
mą. Kai išgirdo mano vardą ir tėvo sveikinimus, Akvilui baimė pra- 
puolė, nors akyse tebešmėksojo toks pat nerimas kaip ir mano tėvo 
akyse. Jo kaktą vagojo statmenos raukšlės - kaip auguro ar haruspiko. 

Jis maloniai pakvietė užeiti vidun, o jo rūpestingoji žmona Priskilė 
panūdo tučtuojau pavaišinti mus vaisiais ir atmieštu vynu. Bent jau iš 
nosies galėjai suprast, kad Priskilė — tikra žydė, - ši smarki ir šneki 
moteris jaunystėje tikrai turėjo švytėti grožiu. Jiedu apgailestavo iš- 
girdę, jog Paulina persekiojama už prietarą ir kad mano tėvas nutarė 
atsimesti nuo jų slaptos draugijos, idant jiems nepakenktų. 

Jiedu taip man pasakė: ; 

— Mūsų nekenčia ir mums pavydi. Zydai mus persekioja, veja iš sina- 
gogos, o gatvėje muša. Taip pat mūsų baisiai nekenčia toks vienas 
įtakus samarietis - Simonas Burtininkas. Vis dėlto mus sergsti šventa 
dvasia, kuri įdeda žodžius mums į burnas, todėl mes nesibijom jokios 
žemiškos galybės. 

— Juk tu ne žydas, - tarstelėjau Akvilui. 

Tas nusivaipė: 

— Aš žydas, ir apipjaustytas, gimiau Ponto mieste Trapeze, Juodosios 
jūros pietrytiniame krašte. Bet mano motina buvo graikė, o tėvas pri- 
ėmė galilėjų krikštą, kitados nukakęs į Jeruzalę Sekminių švęsti. Ponte 
kilo rietynės, kai keletas žydų prie sinagogos įsimanė paaukoti impe- 
ratoriui. Persikėlęs į Romą, apsigyvenau skurdžioje Aventino atšlaitėje 
kaip daugis žydų, nebetikinčių, kad Mozės Įstatymas išvaduos juos iš 
nuodėmių. 

Priskilė paantrino: 

— Ano kranto žydai mūsų labiausiai ir nekenčia, mat jų pasiklausę 
pagonys mieliau renkasi mūsų kelią — neva jis lengvesnis. Aš neperma- 
nau, ar mūsų kelias lengvesnis. Bet mums tikrai suteikta malonė ir 
slaptas pažinimas. 

Tai buvo malonūs žmonės, be žydams būdingos puikybės. Klaudija 
patvirtino su teta Paulina klausiusi jų mokymo. Jie neva neturėjo ko 
slėpti. Kiekvienas galėjo ateiti pasiklausyti jų mokymo ir tuo metu kai 
kurie pasinerdavo į ekstazę ir šaukdavo nesuprantamus žodžius. Tik 
meilės puotos būdavo uždaros, kaip ir kitos siriškos bei egiptietiškos 
slaptos apeigos, rengiamos Romoje. 

Vienas per kitą jie tvirtino, jog visi — vergai ir laisvieji, skurdžiai ir 

turtuoliai, išminčiai ir kvailiai — prieš jų Dievą lygūs. Visus jie laiką 
broliais ir seserimis. Nelabai tuo tikėjau — juk taip jie užsigavo, išgirdę 
mano tėvą bei Pauliną Plautiją nuo jų atsimetus. Klaudija, tiesa, tikino, 
kad Paulina širdyje nuo jų neatsimetė — tik dėl akių, norėdama išsau- 
goti savo vyro garbę. 

Jau buvo vėlu. Šiltą rudens vakarą palydėjau Klaudiją į Plautijų na- 
mus ant Celijaus kalvos. Pakeliui Klaudija aiškino: 

— Gal dėl ankstesnio mano elgesio tu manim ir netiki, bet širdies 
gilumoje aš labai dievota. Tai liudija, jog esu Klaudijaus duktė, patiki- 
miau, nei mano ausų pavidalas. Nė vienos tautos dievai nėra taip arti 
kasdienio gyvenimo, kaip romėnų. Kiekvieną akimirksnį dievai kalba 
ženklais bei pranašiškomis žymėmis, jei tik supranti jų slaptą kalbą. 
Bet pasiklausiusi krikščionių pradėjau manyti, kad jų dvasia tikriausiai 
dar arčiau Žmogaus. Jos valia nelieka jokių dvejonių nei spėlionių. O 
tarnaudamas Romos dievams niekuomet juk nesi visiškai tikras, ar au- 
ka tinkama, ar apeigų žodžiai, kurių nė Žyniai jau nesupranta, ištarti 
teisingai. Paukščių skrydžių ir kepenų požymių aiškinimą lemia augu- 
ro ir haruspiko išmanumas. Vėlesni įvykiai daugybę kartų parodė juos 
klydus, nors paskui ir būdavo stebimasi, jog net paprasti ženklai netei- 
singai išaiškinti. Tačiau dvasios valia visa vyksta paprastai ir teisingai 
ir turi tikslą. 

Nesiginčijau su ja. Tamsumoj Klaudija įbruko savo delną į manąjį ir 
nuoširdžiai prisipažino: 

— Tikriausiai aš jau neturiu ko prarasti, kaip tik tave, Minutai. Todėl 
mane ir traukia tas svetimas prietaras. Gal ta valia, akstinanti mane 
spjaudyti į Klaudijaus statulas, ir graso mane nuo Romos dievų, ku- 
riems jis stengiasi sugrąžinti ankstesnę pagarbą. Bet, pabuvusi tarp tų 
patiklių Žmonių, jaučiu būtinai turinti melsti jų neregimo Dievo, kad 
apsaugotų tave nuo kelionės pavojų ir sergėtų ten, gūdžioje Britanijo- 
je, idant kada nors pas mane sugrįžtum. 

Mane suėmė juokas. 

— Kiek žinau, žydų Dievui galima aukoti tiktai jų šventame mieste 
Jeruzalėje, - atsakiau. — Turėsi pakloti apsčiai pinigų, kol tavo maldą 
išgirs. 

Tačiau Klaudija įsismagino: 

— Krikščionių mokymas nuostabus štai kuo — jis nereikalauja aukų. 
Tereikia laikytis Dievo valios taip, kaip mokė Jėzus Nazarietis. Reikia 
pasiduoti dvasiai — ir dvasia sergės tave. 

— Tikrai keistas prietaras, — nusijuokiau. — Jo laikytis pigiau, nei kad 
daužyti molinius gyvūnėlius prie dievų aukuro, kaip daro beturčiai. 

Kitą rytą gavau žirgą kelionei ir pasiuntinio šarvus. Paulina įdavė 
man laišką Aului Plautijui, o Klaudija plūste paplūdo ašarom. Leidausi 
joti karo keliais per Italiją ir Galiją. 

TREČIOJI KNYGA 
Britanija 


Atkakau į Britaniją žiemos pradžioje, audros, rūko ir ledinio lietaus 
čaižomas. Kiekvienas, kuris ten lankėsi, žino, jog Britanija gniuždo kiek- 
vieną. Ten nė su žiburiu neaptiksi tokių miestų, kokių dar gali rasti 
šiaurinėje Galijoje. Kas Britanijoje nemiršta plaučių uždegimu, tas vi- 
sam amžiui bent jau sausgėlą tikrai įsitaiso, jeigu ligi tol britai neper- 
pjauna gerklės kur gudobelės krūmuose ir neatiduoda savo žyniams — 
druidams, kad tie iš romėno vidurių išskaitytų gentainių likimą. Šitaip 
man sakė legionieriai, ištarnavę ten trisdešimt metų. 

Su Aulu Plautijum susitikau Londinijaus prekyvietėje palei srautin- 
gą upę. Londinijų jis laikė pagrindine savo būstine, ten netgi stovėjo 
keletas romėniškų namų. Zmonos laiškas Aulo Plautijaus nenuliūdino, 
kaip kad aš būgštavau. Priešingai — jis prapliupo juoktis, mušdamas 
delnais per kelius. Prieš porą savaičių Aulas Plautijus buvo gavęs iš 
imperatoriaus Klaudijaus slaptą laišką, kuriuo jam buvo patvirtintas 
triumfas. Tuo metu jis tvarkė reikalus, ketindamas atsisakyti vyriau- 
siojo vado pareigų Britanijoje ir pavasarį pargrįžti Romon. 

— Ar tai aš turėčiau sušaukti giminę teisti mylimos Žmonos? — net 
ašarodamas juokėsi jis. — Džiaugsiuos, jeigu Paulina man nuo galvos 
nenupeš paskutinių plaukelių kvosdama, kaip pats gyvenau Britanijo- 
je. Tikėjimo reikalai bekertant šventąsias druidų giraites man jau iki 
gyvo kaulo pakyrėjo. Turėjau atgabenti visą laivą mūsų dievų statulų, 
kad čionykščiai pamirštų grasų Žmonių aukojimą. Bet jie tik sudaužo 
tas šventas molio statulas ir vėl kelia maištą. 

— Ne, ne, - tikino jis, - Romos prietaras tikrai doresnis nei čionykš- 
čių. Šitas kaltinimas — tiktai pinklės ir brangių bičiulių senatorių išmo- 
nė, mat jie baiminasi, kad aš pernelyg pralobsiu po tų penkerių vado- 
vavimo keturiems legionams metų. Tarytum šitame krašte kas nors 
gali praturtėti. Priešingai, Romos pinigai šičia prapuola it kiauram mai- 
še. Klaudijus turi patvirtinti man triumfą, idant Romoje manytų Brita- 
niją esant sutramdytą. Šitos šalies amžiais niekas nesutramdys, nes maiš- 
to dvasia čia kraujan įsigėrus. Vietoj karaliuko, nuveikto garbingame 
mūšyje, tuoj iškyla kitas, kuriam nerūpi niekas — nei įkaitai, nei sutar- 
čių priesaikos. Arba kokia gretima gentis užgrobia mūsų užvaldytą 
kraštą ir išskerdžia mūsų įgulą. Ginklų iš jų neatimsi — juk jų jiems 
reikia gintis vieniems nuo kitų. Kuo mieliausiai grįžčiau Romon ir be 
triumfo, kad tik atsikratyčiau šito dievų apleisto krašto. 

— Gal akis jau tikrai sklando Ala apie No kad šitoks jau- 
nas raitelis savo noru siūlosi man tarnauti? Akivaizdu, tikiesi lengvai 
pelnyti triumfą. 

Skaudžiai įsižeidęs pasakiau, jog iškeliaudamas net nenujaučiau apie 
triumfą. Priešingai, Romoje visi manė, kad Klaudijus vien iš pavydo 
nepatvirtins triumfo nė vienam kariavusiajam Britanijoje, nes jis pats 
jau kadai atšventė to krašto numalšinimą. 

— Atvykau mokytis kariauti pas garsų karo vadą, - atsakiau. - Žaidi- 
mai ant arklių Romoje man pakyrėjo. 

— Nepamatysi čia šilkinio plauko arklių ir sidabro skydų, - šiurkščiai 
burbtelėjo Aulas. - Nei karštų vonių, nei mitrių masažuotojų. Vien tik- 
tai mėlynmargių barbarų staugsmas girdėti miškuose, kasdien galuoja 
niūki pasalos baimė, amžina sloga, neišgydomas kosulys ir begalinis 
tėvynės ilgesys. 

Ir Aulas Plautijus beveik nemelavo. Šitai patyriau per dvejus metus, 
kuriuos nugyvenau Britanijoje. Keletą dienų jis pralaikė mane savo 
būstinėje, tikrindamas mano kilmę, kamantinėdamas naujausių Romos 
paskalų ir iškilo vaizdo žemėlapyje pažindindamas mane su Britanija 
bei legionų buveinėmis. 

— Sergėk savąjį žirgą, antraip britai jį tuoj nugvelbs. Jie kaunasi suli- 
pę į karo vežimus, nes jų maži arkliukai netinkami joti. Romos karyba 
ir politika čia paremta sąjungą sudariusių genčių teikiamais pastiprini- 
mais. O ir mes juk turime daugybę karo vežimų. Bet kaip gyvas nepa- 
sikliauk britais. Ir niekuomet nenuieisk nuo jų akių. Britai ypač gvie- 
šiasi tų didžiųjų mūsų karo arklių, ketindami suburti raitijos būrius. O 
Klaudijaus pergalę čia nulėmė drambliai, kurių britai nė akyse nebuvo 
regėję. Drambliai sugriovė jų rąstinius kliuvinius ir išgąsdino arklius, 
pakinkytus į karo vežimus. Tačiau britai netrukus išmoko ietimis iš- 
durti drambliams akis ir svilinti juos deglais. Be to, drambliams netin- 
ka čionykštės gamtinės sąlygos. Paskutinis Klaudijaus dramblys prieš 
metus nugaišo nuo plaučių uždegimo. Nusiųsiu tave į Flavijaus Ves- 
pasiano legioną, nes jis čia —- patyriausias karys ir patikimiausias legio- 
no vadas. Lėto būdo, bet niekados nepraranda savitvardos. Jis neaukš- 
tos kilmės ir įpročiai jo prasčiokiški, bet šiaip — padorus vyras. Todėl 
vargu ar kada gyvenime pasieks aukštesnės padėties, nei legiono va- 
do. Bet jo valdžioje bent išmoksi kariauti, kad jau to panorėjai. 

Flavijų Vespasianą sutikau tvinstančios Antonos upės pakrantėje, 
kur jis kaip tik sklaidė savo legioną statyti visokių rąstinių įtvirtinimų, 
ruošdamasis tramdyti kraštą. Tai buvo bemaž keturiasdešimties metų 
amžiaus, stambaus sudėjimo, plačiakaktis vyras, o apie griežtas lūpas 
jam brėžėsi linksmos raukšlelės. Ir jis tikrai neatrodė toks apgailėtinas, 
kaip galėjai manyti iš Aulo Plautijaus niekinamo nupasakojimo. Jis sma- 

giai kvatodavo, mokėjo pasišaipyti net iš savo nesėkmių, kurios sil- 
pnesnį vyrą slėgtų. Vien atsidūręs šalia jo pasijusdavai saugus. Gudriai 
mane nužvelgęs, jis šūktelėjo: 

— Gal persimainys likimas, kad toks jaunas Romos raitelis savo 
noru ieško kloties Britanijos pelkėse ir niūriose giriose. Ne, niekaip 
negaliu patikėti! Tučtuojau prisipažink, ką iškrėtei ir nuo kokių išdai- 
gų bandai slėptis čia pas mus, po. legiono erelio sparnais, tada grei- 
čiau susigyvensime. 

Smulkiai išklausinėjęs apie mano giminę ir draugystes Romoje, Fla- 
vijus Vespasianas nusprendė, kad aš jam tikrai niekuo nepadėsiu, bet 
ir nepakenksiu. Jis buvo gero būdo ir nutarė pamažu mane pratinti prie 
kariško gyvenimo purvo, šiurkštumo bei jėgų įtampos. Iš pradžių jis 
imdavosi mane į apžiūros žygius, kad pažinčiau kraštą, ir diktuodavo 
ataskaitas Aului Plautijui, nes pats tingėjo rašyti. Įsitikinęs, jog tikrai 
moku joti ir nekliūvu už kalavijo, jis atidavė mane legiono techniko 
globon, idant išmokčiau statyti rąstinius įtvirtinimus. 

Mūsų įgula nesudarė nė manipulo. Vieni medžiodavo ir traukdavo 
į maisto paieškos žygius, kiti miške ruošdavo rąstus, o dar kiti staty- 
davo įtvirtinimus. Išvykdamas Vespasianas patarė man žiūrėti, kad 
vyrai turėtų ginklus pasiruošę, o sargybiniai būtų sargūs ir netingi- 
niautų, nes tinginystė kariuomenėje - visų kliaudų motina, o ir draus- 
mę silpnina. 

Po kelių dienų man pabodo vaikštinėti po stovyklą ir klausytis nu- 
senusių legionierių nešvankių sąmojų. Griebęs kirvį, šokau miške kirs- 
ti medžių. Kalant stapus, aš pats čiupdavau laikyti lyną ir murzinu vei- 
du traukdavau dainas drauge su kitais. Abudu centurionus ir techniką 
vakarais vaišindavau vynu, nupirktų už beprotišką kainą iš stovyklos 
prekiautojo, o su randuotais veteranais valgydavau prie laužo košę bei 
sūdytą mėsą. Sutvirtėjau, sušiurkštėjau, išmokau keiktis ir jau nebe- 
paisiau smalsavimų, kada buvau atjunkytas nuo krūties. 

Mūsų įgulai priklausė pora dešimčių galų raitelių. Jų vadas supratęs, 
jog nesivaržysiu su juo dėl viršumo, nusprendė, kad laikas ir man nu- 
dėti pirmąjį britą, ir pasiėmė mane į maisto grobimo žygį. Persikėlę per 
upę nujojome į atokų kaimą, kurio gyventojai skundėsi gretimos gen- 
ties puldinėjimais. Jie suslėpė ginklus, tačiau pėsčiomis mus atsekę ve- 
teranai buvo papratę ieškoti ginklų apvaliose trobelėse po plūktine 
asla bei šiukšlių sąvartomis. Aptikę ginklų, jie susigrobė kaimo grū- 
dus, geresnius galvijus ir žiauriai išgalabijo vyrus, dar mėginusius ginti 
savo turtą, patikinę, jog britai net į vergus netinką. Tas moteris, kurios 
nespėjo pasislėpti miške, smagiai kvatodami jie patyriai išprievartavo. 

Toks kvailas ir beprasmis niokojimas man sukėlė šiurpą, tačiau raiti- 
jos vadas tiktai juokėsi, patardamas man tvardytis ir turėti pasiruošus 
ginklą. Sauksmas ginti kaimo esą tik įprasti žabangai, — šitai liudija 

rastieji ginklai. Ir jis sakė tiesą, nes apyaušriu mėlynai išsipaišę kau- 
kiantys britai puolė kaimą iš visų pusių, vildamiesi užklupti mus nepa- 
siruošusius. 

Tačiau mes buvome budrūs ir lengvai apsigynėme nuo lengvagin- 
klių barbarų, kurie nesidengė legionieriškais skydais. Išvakarėse po 
kaimą siautėję veteranai, kuriems tariausi niekuomet nedovanosiąs 
už regėtus nusikaltimus, per durtynes glaudžiai apsupo mane ir sau- 
gojo mano galvą. Britams sprunkant, priešais mus liko sužeistas į 
kelį tik vienas, kuris siutingai kaukė ir, ramstydamasis odiniu skydu, 
švaistės kalaviju. Veteranai prasiskyrė, išstūmė mane priekin ir juok- 
damiesi ėmė šaukti: 

— Stai, daigok savąjį britą, mažyli! 

Aš nesunkiai apsigyniau ir nudėjau sužeistąjį, nors jis buvo jėgin- 
gas ir turėjo kardą. Bet kai pagaliau įsmeigiau ilgą raitininko kalaviją 
jam į gerklę ir jis, plūsdamas kraujais, išgargaliavo dvasią, turėjau 
nusigręžti ir nusivemti tarpkojin. Gėdydamasis savo silpnumo, sku- 
binai užšokau ant arklio ir prisijungiau prie tų galų, kurie vijosi sprun- 
kančius ir po krūmynus besislapstančius britus, kol trimitas pašaukė 
mus grįžti. 

Palikome kaimą, bausdamiesi duoti britams atkirtį, nes mūsų centu- 
rionas pareiškė, kad mūšis dar tikrai nesibaigė. Mūsų laukė sunkus 
kelias genant galvijus ir gabenant savajai įgulai grūdus karkliniais krep- 
šiais, nes grįžtant britai vis puldinėjo. Mano nuotaika buvo pasitaisiu- 
si, Mat pats apsigyniau ir raitas apsaugojau kitus, vis dėlto, mano gal- 
va, toji kova nebuvo garbinga. 

Galų gale persikėlėme su grobiu per upę ir rąstinį įtvirtinimą pasie- 
kėme netekę dviejų vyrų bei vieno arklio, o ne vienas buvo dar ir su- 
žeistas. Visiškai nusivaręs nuo kojų kritau ilsėtis rąstinėje trobelėje ant 
grendymo, bet vis pašokdavau iš miegų, neva išgirdęs britų kovos 
kauksmą. 

Kitądien aš visai nenorėjau dalyvauti grobio dalybose, tačiau raiti- 
ninkų vadas pašaipiai gyrė mane, tvirtindamas, kad kuo šauniausiai 
mosavau kalaviju ir blioviau iš baimės bemaž taip kurtinamai kaip 
britai. Todėl mano ir kitų teisės į grobį esančios lygios. Tikriausiai įsi- 
manę paerzinti, veteranai manęs link stumtelėjo paauglę britę surištais 
riešais ir pasakė: 

— Stai tavoji grobio dalis, kad nenuobodžiautum ir mūsų nepalik- 
tum, narsusai raiteli, Minutai žindukliuk! 

Įsiutęs surikau neturįs noro užsikrauti sau ant sprando peniukšlės, 
tačiau veteranai, išpūtę akis, apsimetė esą niekuo dėti ir taip man tarė: 

— Jei kuris iš mūsų ją paims, tai ji, išsilaisvinusi rankas, suvarys tam 
peilį į gerklę. O tu esi malonus kilmingas jaunikaitis, ir graikiškai mo- 
ki. Gal jai įtiksi labiau negu mes. 

Jie paslaugiai prižadėjo man patarti, kaip auklėti tokią vergę. Iš pra- 
džių aš turįs rytą vakarą karšti kailį vien iš nusistatymo sutramdyti jos 
piktą prigimtį. Ir kitokių patirtinių patarimų jie davė, tik nenoriu jų čia, 
švariame popieriuje, dėstyti. Man griežtai atsisakius, jie papurtė gal- 
vas ir, apsimesdami suniurę, kalbėjo: 

— Mums belieka parduoti merginą už porą denarijų stovyklos preki- 
jui. Turbūt numanai, kas jai tada nutiks. 

Supratau niekuomet sau neatleisiąs, jeigu per mane tas nusigandęs 
vaikas bus rimbu ir žiaurybėmis paverstas stovyklos šliundra. Neno- 
romis sutikau paimti mergaitę į verges ir atsiskaityti ja, kaip teisėta 
grobio dalimi, paskui išvijau veteranus iš namelio ir, pasirėmęs ranko- 
mis į kelius, įsibedžiau į mergaitę. Jos vaikiškas veidelis buvo suodi- 
nas, sumuštas, suvelti rausvi gaurai užkritę ant akių. Ji panėšėjo į britų 
kumelaitę, išgąstingai dėbsančią į mane pro karčius. 

Mane suėmė juokas ir aš, nupjovęs pančius, mostais paraginau ją 
nusiprausti veidą ir susipinti plaukus. Ji trynėsi patinusius riešus, ne- 
patikliai spoksodama iš paniūrų. Galų gale pasiunčiau atvesti techni- 
ko, kuris šiek tiek šnekėjo ikenių kalba. Tas pasijuokė iš mano bėdos, 
bet pareiškė, kad mergina bent jau sveika ir nešleiva. Išgirdusi gimtąją 
kalbą, mergina įsidrąsino. Kurį laiką jiedu gyvai šnekučiavosi. 

Paskui technikas tarė: 

— Ji nenori praustis ir šukuotis, nes bijo tavęs. Jeigu ją paliesi — 
užmuš, — prisiekia šitai kiškiaveide deive. 

Patikinau visai neketinąs liesti merginos. Technikas pareiškė, kad 
išmintingai padaryčiau nugirdydamas merginą vynu. Ji bemat apsvaig- 
tų, nes tamsūs britai nepratę prie vyno. Tada jau galėsiąs daryti su ja 
ką tinkamas, jeigu tik pats nenusikaušiu. Antraip atsigodusi mergina 
perrėš man gerklę. Taip nutiko vienam legiono odadirbiui, pernelyg 
smarkiai pasivaišinusiam podraug su viena laukine brite. 

Nekantriai pakartojau neketinąs liesti merginos. Tačiau technikas 
atkaklavo, kad išmintingiausia laikyti merginą surištą. Antraip ši, vos 
pasitaikius progai, tuoj neš kudašių pas savuosius. 

— Man tik to ir reikia, - atkirtau. - Pasakyk jai, kad vakare išlydėsiu 
ją pro sargybinius ir paleisiu. 

Technikas papurtė galvą ir prisipažino jau anksčiau pastebėjęs, jog 
esu kvailys, nes plūkiausi dirbdamas eilinių darbus. Vis dėlto jis įtarė, 
kad nesu toks kvailas. Dar pasikalbėjęs su mergina, jis paaiškino: 

— Mergina tavim nepasitiki. Ji mano, jog nusivesi ją į mišką ir darysi, 
ką panorėjęs. Nors galėtų it zuikis ištrūkti iš tavo nagų, bet kitų genčių 
britai ją paimtų įkaite, nes ji ne iš šių vietų. Ji vardu Lugunda. 

Staiga techniko akys sublizgo, jis apsilaižė lūpų kampučius ir, rody- 
damas akimis į merginą, pasiūlė: 

— Klausyk, duosiu tau du sidabrinius už merginą ir tu jos atsikratysi. 

Pastebėjusi jo žvilgsnį, mergina pripuolė prie manęs ir tvirtai sugrie- 
bė man ranką, tartum aš vienintelis pasaulyje būčiau įmanęs ją apsau- 
goti. Ji ilgai kažin ką šnypštė. Technikas kvatodamas išvertė: 

— Mergina sako, kad jeigu draudžiamas ją paliesi — varle atgimsi. 
Prieš tai jos gentainiai perskros tau pilvą, ištrauks žarnas ir, per išangę 
suvarę žvilgančią ietį, pasmeigs ant jos tavo kūną. Protingiausia par- 
duoti ją už nedidelę kainą patyresniam vyrui. 

Valandėlę gundžiausi padovanoti merginą technikui, o paskui dar 
sykį kantriai patikinau neketinąs jos liesti. Priešingai, ketinau ją laikyti 
per britišką kumelaitę. Jų karčiai taip pat šukuojami, šaltą naktį jos 
apklojamos gūnelėm. Iš nuobodulio seni legionieriai prasimanydavo 
laikyti visokiausių gyvių. Tačiau mergina geriau už šunį, aš pamaniau 
galėsiąs iš jos bent britiškai išmokti. 

Nenumanau, kaip technikas išvertė mano žodžius, nenumanau, ar 
jis apskritai sugebėjo išreikšti mano mintis. Įtariu jį paaiškinus, kad 
merginos neliesiu, kaip kad neketinu poruotis su kumele ar kale. Mer- 
gina atšoko nuo manęs ir puolė taškyti vandeniu sau veidą iš medinio 
kubilo, tarytum rodydama nesanti nei kumelė, nei kalė. 

Paliepiau technikui tada eiti lauk, o pats merginai ištiesiau muilą. Ji 
kaip gyva nebuvo jo mačiusi, tiesą sakant, kaip ir aš ligi kelionės į 
Britaniją, kai teko nakvoti Galijos mieste, kuris vadinosi Liutecija, ir 
apsilankyti tenykštėse varganose maudyklėse. Tai nutiko mano moti- 
nos mirties, o kartu ir mano gimimo dieną. Liutecijoje man kaip tik 
sukako septyniolika, bet niekas manęs nepasveikino. 

Liesas vergas maudyklėse mane nustebino naudojamo muilo švel- 
numu bei švarinančiomis savybėmis. Tai buvo visai kas kita, nei gran- 
dymas pemza. Prisiminiau ponios Tulijos duotus pinigus ir už tris auk- 
sinus nusipirkau maudyklių vergą su jo muilais. Rytą, prieš iškeliauda- 
mas iš Liutecijos, išlaisvinau vergą ir sumokėjau miesto valdžiai išpir- 
kos mokestį, leisdamas jam vadintis Minutijaus vardu. Porą jo padova- 
notų gabalėlių muilo rūpestingai pasislėpiau pastebėjęs, kad tokia nau- 
jovė legionieriams kelia panieką. 

Pamokyta naudotis muilu, mergina užmiršo savo baimę, nusiprausė 
ir ėmė šukuotis plaukus. Jos ištinusius riešus patepiau puikiu tepalu. 
Jos drapanos buvo perdėm sudraskytos gudobelių dyglių, todėl nupir- 
kau iš stovyklos prekiautojo jai apatinius marškinius ir vilnonį apsiaus- 
tą. Nuo tol mergina kaip ištikimas šuo visur sekiojo man iš paskos. 

Netrukus supratau, kad man lengviau išmokyti ją lotynų kalbos, 
negu pačiam išmokti barbarų šnypštimo. Ilgais tamsiais vakarais ug- 
nies šilumoj netgi mokiau ją skaityti. Tačiau tik savo malonumui brai- 
žydavau raides smėlyje ir liepdavau jai daryti tą patį. Įguloje tebuvo 
dvi knygos — centuriono kalendorius ir prekiautojo chaldėjų-egiptiečių 
sapnininkas. Todėl jau seniai gailėjausi nepasiėmęs nieko skaityti. 

Lugundos mokymas man atstojo skaitymo pramogą. O lotynų kalbos 
jai buvo lengviau ir smagiau mokytis iš prekiautojo sapnininko, nei, 
tarkim, iš Senekos knygelių apie dvasios ramybę, jei aš tokią būčiau ten 
turėjęs. 

Juokais nuleisdavau veteranų nešvankybes merginos atžvilgiu, - juk 
taip kalbėdami jie nenorėdavo manęs užgauti. Jie veikiau stebėjosi, 
kokiais kerais taip greitai prisijaukinau tą laukinukę. Žinoma, jie tarė 
mane sanguliaujant su mergina ir aš leidau jiems šitaip manyti, bet, po 
teisybei, merginos neliečiau, nors ji jau turėjo trylika metų. Romoje 
mergina laikoma subrendusia, kai sukanka dvylika, bet man atrodė, 
jog šiaurietės barbarės bręsta lėčiau ir ilgiau išlieka skaisčios negu ro- 
mėnės. Ne, jos nekaltumas nebūtų sukliudęs, jeigu tik būčiau įsigei- 
dęs. Tačiau, manding, mergina pradėjo mane gerbti už tai, kad jos ne- 
liečiu. Tai man teikė daugiau malonumo, nei būčiau jautęs su ja sangu- 
liaudamas. O gal mane dar sulaikė ir Klaudijai duotas tvirtas pažadas 
to nedaryti. 

Lediniams lietums talžant žemę, kai ir šiaip jau prasti keliai pavirto 
bedugniais liūgais ir nakties šalna ant balų palikdavo traškią ledplutę, 
nuščiuvo ir įgulos gyvenimas. Pora jaunų galų, kurie nusisamdė į le- 
gioną, ketindami per trisdešimtį metų išsitarnauti Romos pilietybę, pa- 
prato atsėlinti į mano rąstų trobelę tuo laiku, kai aš mokydavau Lu- 
gundą. Jie smaksodavo išsižioję ir balsiai kartodavo iš paskos lotyniš- 
kus žodžius. Nė nepajutau, kaip juos išmokiau lotynų kalbos bei rašto 
pradmenų, nes visa vyko vienu kartu. Norint pakilti legiono tarnybo- 
je, būtina mokėti šiek tiek skaityti ir rašyti, — juk neįmanu protingai 
kariauti nepaskaitant vaškuotų lentelių. 

Šitokią mokyklą užėjo Vespasianas, atkliuvęs per įgulos apžiūrą prie 
manosios trobelės su velėnos stogu. Savu papratimu, jis išdygo nepa- 
stebėtas ir uždraudė sargybiniams trimituoti pavojų, nes, traukdamas 
iš vienos vietos į kitą, troško savo akimis pamatyti stovyklos kasdie- 
nybę. Jis manė, jog šitaip vadas susikuria teisingesnį legiono vaizdą, 
nei iš anksto įspėjęs apie apžiūrą. 

Tuo metu aš kaip tik skiemenavau iš sudriskusio egiptiečių-chaldėjų 
sapnininko, ką reiškia sapnuoti begemotą, ir pirštu bedžiojau Lugun- 
dai žodžius, o jaunieji galai, sukišę galvas ir įdūrę akis knygon, kartojo 
tuos žodžius iš paskos. Vespasianas taip įsikvatojo, kad pritūpė ir aša- 
rodamas ėmė duoti delnais sau per kelius. Mes mirtinai išsigandome, 
kai jis šitaip netikėtai išdygo galams už nugarų. Akimirksniu visi pašo- 
kom, o Lugunda kaipmat pasislėpė man už pečių. Tačiau iš Vespasiano 
juoko vokiau, kad jis nelabai pyktauja. 

Galų gale susitvardęs jis rūsčiai suraukė antakius ir įsistebeilijo į 
mus. Iš puikios jaunikaičių laikysenos bei valyvumo jis, galimas daik- 
tas, suprato, kad jie puikūs kariai. Dar net pareiškė, jog; vertina tai, kad 

poilsio valandėlę jie verčiau mokosi lotynų kalbos ir rašto, nei siautėja 
girti. Vespasianas net papasakojo pats matęs begemotą Romos amfite- 
atre imperatoriaus Gajaus laikais ir paaiškino, koks tai galingas Žvėris. 
Galai, žinoma, tarė jį perdedant ir droviai krizeno, bet jis neužsigavo, 
tik paliepė jiems pasiruošti šarvuotę apžiūrai. 

Pagarbiai pakviečiau jį užeiti vidun. Jis mielai sutiko, o užėjęs apsi- 
žvalgė ir pavydžiai tarstelėjo: 

— Patogiai susitvarkei savo buitį, vaikine. 

Su techniko pagalbininkais pats buvau išsipjovęs didžiulių lentų grin- 
dims bei baldams. Ant sienų kabojo spalvingi britiški audiniai, turėjau 
keletą dailių molio indų, o lovą su nendriniu patiesalu apklodavau kai- 
liu meškos, kurią ietimi pats buvau nudobęs. Zarijų puodas maloniai 
šildė kambarį. 

— Karys, žinoma, turi įprasti miegoti ant šlapios žemės ir įsigyventi 
net kiaulidėje, - mąstė Vespasianas. —- Tačiau šitaip gyvendamas, deja, 
tuoj įsitaisysi nepagydomą sąnarių uždegimą - bent jau čia, Britanijo- 
je. Girdėjau, kad savo rankom nugalabijai mažų mažiausiai vieną britą, 
bet daugiau į žvalgomuosius žygius nebėjai. Nė nenumaniau, kad tu 
labiau linkęs mokytojauti, o ne kariauti, nors atkakęs pats iškilmingai 
pareiškei trokštąs pelnyti kario šlovę. 

Mano veidas iš gėdos nukaito, tačiau anas linksmai varė toliau: 

— Sakoma, kad vadui ir karo tribūnui privalu visa daryti geriau už 
valdinius. Toks Korbulas, - jį dabar giria kaip išmanų karo vadą, - iš- 
garsėjo nubėgęs su visais kario reikmenimis pusės dienos kelią šalia 
imperatoriaus Gajaus vežimo. Bet vis tiek tau nederėjo niekinti raudo- 
nos raitelio juostos medžių kirtimu ir stapų kalimu. Neužsigauk už 
mano pajuoką. Iš tikrųjų aš gerbiu mokytus vyrus ir apgailestauju sto- 
kojęs gabumų —- tinkamai neišsilavinęs. Kai buvau edilis, imperatorius 
Gajus liepė įdėti mano tarnybinio apsiausto antin gniūžį mėšlo, nes 
čiuose. Vis dėlto pretoriumi porą mėnesių pabuvau, nors dėl lėšų sty- 
giaus ir neištarnavau viso skirtojo laiko. 

Paklausiau, ar galiu jį pavaišinti vynu. Jis guviai atsakė su malonu- 
mu pas mane atsipūsiąs, kai tik patikrins karinę įgulą ir visiems pa- 
skirstys darbus. Ištraukiau savo tėvo medinį puodelį, nes laikiau jį bran- 
giausiu savo indu. Vespasianas nustebęs pasukiojo jį rankose ir tarė: 

— Juk tu turi teisę mūvėti aukso žiedą. 

Pasakiau turįs ir sidabrinę taurę, tačiau laikąs medinį puodelį vertin- 
gesniu, nes tai mano motinos paveldas. Pritariamai palinkčiojęs Ves- 
pasianas sutiko: 

— Gerai, kad gerbi motinos atminimą. Pats turiu apdaužytą senelės 
sidabrinę taurę, iš kurios per šventes geriu, nepaisydamas Žmonių 
pajuokos. 


113 


Jis su malonumu gurkšnojo vyną, o aš paslaugiai jam vis įpildavau, 
nors jau buvau taip įpratęs prie skurdaus legiono gyvenimo, kad min- 
tyse skaičiavau variokus, kuriuos jis sutaupo gerdamas mano vyną. 
Ne iš šykštumo šitaip galvojau. Tik buvau permanęs, kad legionierius 
iš dešimties variokų, arba dviejų su puse sestercijų, per dieną turi dar ir 
pramisti, išsiskalbti apatinius drabužius ir atsidėti į legiono iždą san- 
taupų ligai ar sužeidimui gydyti. 

Pamatęs Vespasiano prielankumą, pasakiau: 

— Ne iš bailumo vengiau eiti sargybą. Man didesnė garbė ietimi nu- 
dobti mešką, nei užmušti sužaizdotą britą. Tikram karui aš visada pasi- 
rengęs, tačiau bejėgių barbarų žudymas, moterų prievartavimas ir skur- 
džių kaimų plėšimas, manding, nėra garbinga kova. Aš net nesupaisau, 
ar Romos atžvilgiu šitokia politika naudinga. 

Vespasianas lėtai papurtė didžiulę galvą ir priminė: 

— Bent dalį legiono išlaidų tenka dengti iš krašto, kur jis išdėstytas. 
Per amžius nepriversime barbarų gerbti Romos taikos, jos įstatymų ir 
dievų, jeigu iš pat pradžių gerai neįbauginsime jų. Netrukus pavasario 
saulė išsklaidys Britanijos rūkus. Mūsų laukia sunkūs laikai. Aulas Plau- 
tijus, kuris ruošiasi keliauti į Romą švęsti triumfo, išsigabens šauniau- 
sius, taigi ir patyriausius karius. Tiesa, išmintingiausi veteranai mieliau 
gviešias piniginių apdovanojimų, nei kad traukti į sunkų žygį Romon 
dėl kelių dienų sumaišties ir kvaitulio. Iš visų legionų vadų aš, Vektės 
salos užkariautojas, labiausiai nusipelniau keliauti su juo. Bet kas nors 
turi rūpintis ir Britanijos reikalais, kol imperatorius pakeis vyriausiąjį 
vadą Aulą Plautijų. Aulas pažadėjo ir prisiekė išpešti man bent jau 
triumfo garbės ženklus, jeigu čionai pasiliksiu. 

Nuovargio iškamuotas, jis pasitrynė kaktą ir tęsė: 

— Jei būtų vien mano valia, tai grobiamieji antpuoliai tikrai pasibaig- 
tų ir vykdytumėm taikią politiką. Tačiau ką tai reiškia - kad iš nuka- 
riautų ir sąjungininkių genčių turėsime lupti didesnius mokesčius le- 
gionams išlaikyti. Sitai tik vėl subrandins maištą. Tiesa, praeis šiek tiek 
laiko, nes Aulas Plautijus nukariautų kraštų karalius, karo vadus bei 
kilmingus įkaitus su grobiu, žinoma, išsigabens į Romą. Ten jie įpras 
prie kultūringo gyvenimo patogumų, o jų vaikai bus auklėjami Palati- 
no mokykloje, bet užtat gentainiai jų išsižadės. Mes ilsėsimės tol, kol 
čia dėl valdžios kovojančios giminės aiškinsis tarpusavio santykius. 
Susizgribę britai sukels didžiulį maištą pačią trumpiausią vasaros nak- 
tų. Pagal jų tikėjimą, tai šventa diena. Tuomet jie pievoje su akmeni- - 
niais stulpais visiškai sutartinai ant akmens plokštės aukoja belaisvį. 
Žinoma, keista, kad jie uoliausiai garbina požemio dievus ir pelėdvei- 
dę tamsos deivę. Ne, vis dėlto nieko keista: pelėda - juk pačios Miner- 
vos paukštis. 

Valandėlę pamąstęs apie tuos dieviškus dalykus, jis porino toliau: 

— Iš tikrųjų mes per menkai išmanome apie Britaniją ir įvairias jos 
gentis, kalbas, papročius bei dievus. Šiek tiek žinome apie kelius, upes, 
+brastas, kalnus, miškus, tarpukalnes, ganiavas ir girdyklas, nes apdairus 
karo vadas pirmučiausia privalo būtent šitai kaip nors sužinoti. Klestin- 
tys prekijai saugiai keliauja po priešiškas gentis, užtat kiti apiplėšiami 
vos išėję iš vietų, kurias sergėja legionai. Gali rasti išsilavinusių britų, 
kurie buvo nukeliavę iki pat Galijos ir Romos ir šneka darkia lotynų 
kalba, tačiau mes patys dar niekaip neišmokome tinkamai su jais elgtis. 
Kaip tik šiandien Romai pravarčiau ne visą tautą nukariauti, o kad kas 
sukauptų būtinų žinių apie britus, jų papročius bei dievus ir parašytų 
įtaigią knygą apie šį kraštą. Dieviškasis Julijus Cezaris menkai pažinojo 
britus, bet verčiau tikėjo visokiausiais niekais, - kad ir toje knygoje apie 
Galiją, tik išpūtė savo pergalę ir, užmiršęs suklydimus, pabrėžė savo 
šlovingumą. Tas, kuris rengs žinyną apie Britaniją, neturėtų persūdyti, o 
tik pasakoti, ką savom akim regėjęs arba šiaip Žinąs esant tiesą. Juk 
keista, kad tarpusavyje kruvinai besiriejančios Britanijos gentys turi ben- 
dras aukojimo vietas ir garbina tuos pačius dievus. Jie tvirtina savus 
dievus bei aukojimų akmenis esant ne vieno tūkstančio metų, dar net 
senesnius už pačios Romos dievus. Tai, žinoma, baisi šventvagystė, vis 
dėlto knygoje vertėtų paminėti, jog britai šituo tvirtai tiki. 

Jis vėl nugėrė vyno iš mano medinio puodelio ir dar labiau įsismagi- 
nęs dėstė: 

— Zinoma, kada nors jie perims Romos gyvenseną ir Romos kultū- 
rą, tačiau, mano galva, geriau pažinę jų papročius bei tikėjimą, mes 
išlavintume juos greičiau, negu žudydami. Kaip tik dabar šitai svar- 
bu, jeigu juos norime taikiai valdyti geriausiems kariams palikus Bri- 
taniją ir laukdami naujo nepatyraus vyriausiojo vado. Tačiau tu jau 
nudėjai vieną britą ir, žinoma, trokšti pakliūti į Aulo Plautijaus trium- 
fą. Kilmė ir raudona tunikos juosta duoda tau šitokią teisę. Kad nori, 
aš parašysiu siūlomąjį laišką. Tuomet žinosiu įgijęs Romoje bent vie- 
ną tikrą draugą. 

Nuo vyno Vespasianą suėmė liūdesys. Jis tęsė: 

— Ten palikau savo sūnų Titą, kuris būdamas Britaniko vienaamžis 
auga Palatine ir gaus tokį pat išsilavinimą kaip Britanikas. Jam laida- 
vau geresnę ateitį, nei pats pelnysiu. Gal kada nors jis, tapęs karo va- 
du, nuramdys Britaniją. 

Nudžiugęs pasakiau, kad, galimas daiktas, prieš šimtmečio šventę 
aš kaip tik mačiau jo sūnų su Britaniku mokantis joti. Vespasianas at- 
sakė neregėjęs sūnaus ketverius metus — neregėsiąs dar ir šįsyk. 

— Iš didelio debesies maža lietaus — štai kas yra triumfas, - apmau- 
džiai ištarė jis. —- Kvailas pinigų švaistymas dykaujančiai Romos miniai 
pasmaginti. Neneigiu — kada nors ir aš su laurų vainiku keturpėsčias 
roposiu Kapitolijaus laiptais. Kuris legiono vadas apie tai nesvajoja! 

Bet pasigerti iki žemės graibymo gali ir čia, Britanijoje, ir tikrai men- 
kiau išlaidaudamas. 

Atitariau, kad jei galėčiau būti naudingas, tai mielai pasilikčiau Bri- 
tanijoje jam tarnauti. Nenorėjau dalyvauti triumfo eisenoje, nes nebu- 
vau nusipelnęs. Vespasianas palaikė šitai didžiu pasitikėjimu ir iki aša- 
rų susigraudino. 

— Juo ilgiau geriu iš to tavojo medinio puodelio, tuo labiau tu man 
patinki, — gyrė jis su ašaromis akyse. - Norėčiau, kad ir mano sūnus 
Titas užaugtų panašus į tave. Patikėsiu tau paslaptį. 

Jis prisipažino nelaisvėn paimtą britų žynį laikąs paslėpęs nuo Aulo 
Plautijaus, kuris renka belaisvius triumfo eitynėms bei amfiteatro kau- 
tynėms. Trokšdamas pasmaginti liaudį reginiu, Aulas įsimanė, kad tik- 
ras britų Žynys amfiteatre aukotų belaisvius. 

— Bet tikras druidas kaip gyvas šitaip nelinksmins romėnų, - patiki- 
no Vespasianas. - Verčiau Aulas aprengtų kokį paprastą britą žyniu. O 
Romos žiūrovai nė neatskirs. Plautijui iškeliavus, ketinu išlaisvinti tą 
žynį ir išsiųsti į gimtąją gentį, tokia mano gera valia. Jei tu ganėtinai 
drąsus, Minutai, galėsi keliauti drauge su juo, kad ten pažintumei britų 
papročius. Per jį galėsi susidraugauti su jų kilmingais jaunikaičiais. Jis 
laiduos už tavo gyvastį, nes mane graužia slaptas įtarimas, kad kles- 
tintys romėnų pirkliai brangiai perkasi iš druidų apsaugos ženklus, nors 
nedrįsta prisipažinti. 

Aš nenorėjau veltis į baugius svetimo tikėjimo reikalus. Nusistebė- 
jau: koks prakeiksmas mane persekioja — juk dar Romoje prievarta 
turėjau pažinti krikščionis. Bet paslaptis už paslaptį, - pamaniau ir pa- 
pasakojau Vespasianui, kodėl iš tikrųjų atkliuvau į Britaniją. Jį nepa- 
prastai pralinksmino mintis, kad triumfatorius teis savo žmoną už gė- 
dingą prietarą. Tačiau norėdamas pasirodyti ir pats girdėjęs Romos ap- 
kalbas, jis tarė: š 

— Aš pažįstu Pauliną Plautiją. Zinojau, kad ji sukvaišo dar tada, kai 
leido vienam jaunam filosofui, rodos, vardu Seneka, ir imperatoriaus 
Gajaus seseriai Julijai slapta susitikinėti savo namuose. Už tai tiedu 
atsidūrė tremtyje ir galų gale Julija numirė. Nepakėlusi kaltinimo są- 
vadavimu, Plautija Paulina išėjo iš galvos. Ji apsivilko gedulo drabu- 
žius ir pasitraukė į vienystę. Zinoma, tokiai moteriškei gali šauti į gal- 
vą keistų Minčių. 

Lugunda visą laiką gūžėjo mano trobelės kertėj ir atidžiai stebėjo 
mus šypsodama, kai aš šypsodavau, ir gąsčiodama, kai surimtėdavau. 
Vespasianas metė į ją atsainų žvilgsnį ir netikėtai pasakė: 

— Apskritai visoms moterims šauna keistų minčių. Vyrai niekuomet 
nenumano jų tikrųjų kėslų. Apie britų moteris dieviškasis Cezaris susi- 
darė nekokią nuomonę, nors jis iš tikrųjų niekino visas moteris. Aš 
pats manau, jog yra gerų ir blogų moterų, - nesvarbu, ar jos barbarės, 

ar kultūringos. Vyrui didžiausia laimė draugauti su gera moterimi. Ta- 
vo laukinukė atrodo vaikiškai, tačiau tu gali iš jos turėti daugiau nau- 
dos, negu manai. Tikriausiai nė nenutuoki, kad ikenių gentis kreipėsi į 
mane, siūlydamasi išpirkti šią mergaitę. Paprastai britai šitaip nesiel- 
gia. Gentainius, tapusius romėnų vergais, jie laiko prarastais amžiams. 

Jis užkalbino mergaitę prasta ikenių kalba ir aš neką iš jų šnekos 
supratau. Bet Lugunda suglumo, prišokusi glaustėsi man prie šono, 
tarytum melsdama apsaugoti. Su Vespasianu ji šnekėjo, — iš pradžių 
gąsliai, o paskui gyviau, - kol tas papurtė galvą ir vėl kreipėsi į mane: 

— Susišnekėti čia, Britanijoje, beviltiška. Jūros priekrančių gyventojų 
šneka skiriasi nuo krašto gilumos genčių kalbos, o šiauresnės tautelės 
nesupranta pietų tarmės. Tačiau žinok: tavąją Lugundą nuo vaikystės 
žyniai paskyrė kiškiui. Jeigu teisingai supratau, druidai tikrai tiki įžvel- 
gią, ar kūdikis jiems tiks ir ar galės išauginti iš jo žynį. Tai būtina, nes 
druidai turi skirtingus laipsnius ir rangus, todėl jie mokosi visą gyveni- 
mą. Pas mus žynio pareigos pirmiausia politinės pagarbos ženklas, o jų 
žyniai dar yra ir gydytojai, teisėjai, poetai, - jeigu manysime, kad bar- 
barai geba kurti poeziją. Sitaip sakau ne todėl, kad pats su malonumu 
imčiausi Žyniauti, trokšdamas pažinti mūsiškių dievų garbinimo apei- 
gų slėpinius. Tos apeigos ne tokios jau paprastos ir naivios, kaip kad 
taria mokslinčiai. Mano galva, už politinius nuopelnus aukštas parei- 
gas gavęs Žmogus turi prisibijoti ir gerbti Romos dievus. Bet gal aš per 
menkas tau patarinėti, — juk kas aš toks esu, — tik neišauklėtas sužiau- 
rėjęs karys. 

Manding, Vespasianas visai nebuvo toks Žiaurus ir tamsus, koks dė- 
josi. Veikiau buvo išmokęs tokio vaidmens, kad galėtų sučiuopti kitų 
puikybę bei tuštybę. Naujiena man buvo, kad Lugunda - druidų skirta 
žynė. Tiesa, mačiau, jog ji vemia paragavusi kiškienos ir pyksta, kad 
gaudau kiškius kilpomis, bet tariau tai esant tik barbarų aikštį, nes 
skirtingos britų giminės ir gentys garbina skirtingus gyvius, — taip kaip 
mūsų Nemio Dianos žynys negali liesti ir net regėti arklio. 

Dar sykį su Lugunda pasišnekėjęs Vespasianas vėl prapliupo juoktis 
ir, pliaukšėdamas per kelius, šūktelėjo: 

— Mergina nenori grįžti į savo gentį, o verčiau trokšta likti pas tave! 
Ji tvirtina, kad mokai ją tokių burtų, kokių net jų Žyniai nežino. Herku- 
lavita, ji taria tave esant šventąjį, nes net nemėginai jos liesti. 

Įširdęs atkirtau, jog nesu šventas. Tiktai mane varžąs vienas paža- 
pasitrynė stambų veidą ir priminė, jog moteris niekuomet nebūna toks 
jau nekaltas vaikas. Kiek pamąstęs, jis nusprendė: 

— Jėga neversiu jos grįžti į savo gentį. Manau, turėtume leisti jai 
pažiūrėti, ką kiškis rodo. 

Kitądien per įprastą stovyklos apžiūrą Vespasianas, savu papratimu, 

šiurkščiai kreipdamasis į karius, pareiškė, jog nuo šiol šie turės ten- 
kintis skaldydami kaukoles vienas kitam, o britų šiukštu daugiau ne- 
persekioti. 

— Ar suprantate, bukagalviai, - staugė jis, - kad kiekvienas britas 
jums kaip tėvas ir brolis, britė boba — motina, o geismingiausia merge- 
lė — sesuo! Elkitės su jais deramai. Mojuokite jiems žaliomis šakelėmis, 
duokite dovanų, valgydinkite ir girdykite. Gerai žinote, jog, pagal ka- 
ro įstatymą, už savavališką plėšimą baudžiama sudeginant ant laužo. 
Taigi žiūrėkit, kad netektų jūsų pačių skrudinti. 

— O, - piktai dėbčiodamas tęsė jis, - dar smarkiau skrudinsiu, jeigu 
leisite britui nugvelbti vienintelį savo kalaviją ar arklį. Neužmirškite, 
jog britai — barbarai. Turite palengva pratinti juos prie savų papročių. 
Taigi mokykite Žaisti kauliukais, gerti vyną ir keiktis, šaukiantis Ro- 
mos dievų. Tai bus pirmas žingsnis į aukštesnę kultūrą. Jeigu britas 
skels per skruostą, tai atsukite jam kitą. Tegul nelabieji, girdėjau apie 
klaikų naują tikėjimą, kuris reikalauja šitaip elgtis, nors jūs šituo ir 
netikite. Bet pernelyg dažnai nesukite skruosto, o kivirčus su britais 
verčiau spręskite eidami imtynių, lenkčių per kliūtis ar, britų papročiu, 
mušinėdami kamuolį. 

Retai kada girdėdavau legionierius juokiantis taip smagiai, kaip tuo- 
syk kalbant Vespasianui. Karių gretos iš juoko net siūbavo, o kažkuris 
dar numetė į purvą ir skydą. Už tai Vespasianas pats pritalžė jį centu- 
riono lazda ir šitai dar labiau pralinksmino karius. Pagaliau Vespasia- 
nas, pagal apeigų nuostatas, pradėjo aukoti aukas ant įgulos aukuro 
taip iškilmingai ir pagarbiai, kad jau nė vieno neėmė juokas. Jis paau- 
kojo apstą veršelių, avių bei kiaulių, todėl kiekvienas suprato nors kar- 
tą veltui prisikimšiąs pilvą kepsnio, ir visi vienu balsu stebėjomės žen- 
klų palankumu. 

Po apžiūros Vespasianas nusiuntė mane nupirkti gyvo kiškio iš ve- 
terano, kuris, kaip britai, laikė savo smagumui kiškius. Vespasianas 
pasikišo kiškį po pažasčia. Visi trys - jis ir mudu su Lugunda - paliko- 
me rąstinį įtvirtinimą ir nupėdinome miško gilumon. Vespasianas ne- 
sivedė sargybos, mat buvo narsus, be to, mudu abu turėjome apžiūrai 
pasiruoštus ginklus ir šarvuotę. Kai nusigavome miško gilumon, Ves- 
pasianas, suėmęs už ausų, kiškį padavė Lugundai, kuri mitriai pasikišo 
jį po apsiaustu ir ėmė atidžiai žvalgytis tinkamos vietos. Ji kažkodėl 
taip ilgai suko ratus, kad pamaniau pakliūsiąs į britų pasalą. Juolab kad 
kranklys nuvasnojo rėkdamas priešais, tik, laimė, nuskrido į dešinę. 

Po didžiuliu ąžuolu Lugunda pagaliau sustojo, apsidairė, ranka su- 
mosavo į pasaulio šalis, išmetė aukštyn saują supuvusių ąžuolo gilių 
ir, pažiūrėjusi, kaip jos krinta, vienodu balsu pradėjo kalbėti užkeiki- 
mą. Ji skaitė ir giedojo taip ilgai, kad mane ėmė lenkti į miegą, bet 
ūmai išsitraukė kiškį iš ančio ir atsitiesusi metė aukštyn, stebėdama 

jaudulingai nujuodusiomis akimis. Kiškis paliuokomis nulėkė tiesiai į 
šiaurės vakarus ir pradingo miške. Lugunda pasruvo ašaromis, apsivijo 
rankomis man kaklą ir kūkčiodama prisiglaudė. 

Nepatenkintas Vespasianas pasakė: 

— Pats tą kiškį išsirinkai, Minutai. Aš čia niekuo dėtas. Taigi, kiek 
supratau, kiškis reikalauja, kad ji kuo greičiausiai sugrįžtų į gentį. Jei- 
gu būtų sustojęs ir įkišęs galvą krūman - būtų buvęs blogas ženklas ir 
sužlugdęs visus ketinimus. Sitiek tariuosi dar išmanąs kiškio Žiūrėjimą 
britų papročiu. 

Jis meiliai paplekšnojo Lugundai per petį ir, parodęs į mane, prašne- 
ko ikenių kalba. Lugunda nurimo, nusišypsojo ir, sugriebusi man ran- 
ką, ilgai ją bučiavo. 

— Pažadėjau tik, kad tu ją saugiai parlydėsi pas ikenius, - lyg nie- 
kur nieko tęsė Vespasianas. - Paieškokime dar poros ženklų, kad jud- 
viem nereikėtų išeiti tučtuojau ir tu spėtum susibičiuliauti su mano 
belaisviu druidų. Manau, turi ganėtinai kvailumo ir galėtum apsimes- 
ti keliaujančiu sofistu, kuris renka įvairių kraštų išmintį. Siūlyčiau tau 
apsisiausti ožena. Mergina paliudys, kad tu šventas, o druidas tave 
saugos. Jie tesi pažadus, prisiekdami savaisiais požemio dievais. Jei- 
gu neištesės, turėsime sumanyti kitą įtikinamą būdą taikiam sambū- 
viui sustiprinti. 

Taigi mudu su Lugunda parlydėjome Vespasianą iš apžiūros žygio į 
pagrindinę legiono stovyklą. Savo nuostabai, iškeliaudamas supratau, 
kad didžiuma mūsų karinės įgulos vyrų per Žiemą pamėgo mane, nors 
pirmiau iš manęs ir šaipėsi. Jie davė man nedidelių dovanėlių, užginda- 
mi kada nors kąsti legiono krūtį, kuri mane žindė, ir patikino, jog ma- 
no gyslomis teka tikro vilko kraujas, nors mokėjau šnekėti graikiškai. 
Liūdna buvo su jais skirtis. 

Kai atkakome į pagrindinę stovyklą, aš užmiršau pagal nuostatus 
pasveikinti legiono erelį. Vespasianas sustūgo iš piktumo, įsakydamas 
gėdingai atiduoti ginklą, ir pasodino mane į tamsią daboklę. Jo griež- 
tumas mane tiesiog pribloškė, bet paskui tuoj sumečiau belangėje tu- 
rėsiantis progą susipažinti su belaisviu druidu. Jam nebuvo nė trisde- 
šimties, tačiau visais atžvilgiais atrodė nuostabus žmogus. Druidas ne- 
prastai kalbėjo lotyniškai ir vilkėjo romėniškų papročiu. Jis anaiptol 
neslėpė, kad pakliuvo į vergiją grįždamas iš vakariausios Galijos, ska- 
laujamos vandenyno, kai jo laivas per audrą atsidūrė Romos saugomo- 
je pakrantėje. 

— Tavo vadas Vespasianas - sumanus vyras, - nusišypsojo jis. - Var- 
gu ar kuris kitas jūsiškių būtų įžvelgęs manyje druido požymius arba 
įtaręs esant britą, mat nesipaišau veido mėlynai. Jis pažadėjo išgelbėti 
mane nuo sopulingos mirties Romos amfiteatre, bet aš vis tiek jam 
neįtaikauju. Darau tik tai, ką man lemia pranašingi sapnai bei ženklai. 

Jis pats nesuvokia, jog, gelbėdamas man gyvastį, pildo dar didingesnę 
valią. Aš nebijau skausmingos mirties — juk esu įsišventinęs. 

Man palei nykštį buvo įlindusi rakštis ir daboklėje delnas sutino. 
Druidas varė rakštį, bet visai neskaudėjo, kai jis kita ranka spaudė rie- 
šą. Dygliu ištraukęs rakštį, jis ilgai dar laikė degantį mano delną tarp 
savųjų. Išmiegojus man visą naktį, pūliai buvo prapuolę, o delnas svei- 
kutėlis — rakšties nė pėdsako nelikę. 

Jis tarė: 

— Tavo vadas Vespasianas turbūt geriau negu kiti romėnai supranta, 
kad nūdienis karas — tai tik britų ir Romos dievų tarpusavio karas. 
Todėl jis ir rūpinasi paskelbti paliaubas tarp dievų ir tai nepalyginti 
išmintingiau, nei skirtingas gentis sutelkti į politinę sąjungą su romė- 
nais. Mūsų dievai gali sustabdyti karo veiksmus - jie juk nemarūs. Bet 
įtikinami ženklai mums liudija, jog pačios Romos dievai netruks iš- 
mirt. Todėl niekados visa Britanija neatsidurs Romos valdžioje, kad ir 
koks nuovokus tariasi esąs Vespasianas. Bet, žinoma, kiekvienas pri- 
valo tikėti savais dievais. 

Jis net teisino šiurpius savojo tikėjimo žmonių aukojimus bylodamas: 

— Gyvybė už gyvybę. Kilmingas vyras susirgęs aukoja nusikaltėlį ar 
vergą, kad išgytų. Mirtį mes suprantame kitaip negu jūs, romėnai, nes 
žinome anksčiau ar vėliau žemėje vėl atgimsią. Todėl mirtis mums tik 
laiko ir vietos permaina, — ir viskas. Nesakau, kad atgimsta visi, tačiau 
įšventintasis Žino tikrai atgimsiąs savęs vertu pavidalu. Todėl mirtis 
jam rodos tik kiečiausias miegas, iš kurio kada nors pabus. 

Laikydamasis įstatymo nuostatų, Vespasianas išlaisvino vergijon pa- 
imtą druidą, sumokėjo iš savo kapšelio išpirkos mokestį iždui ir leido 
jam vadintis antruoju savo giminės vardu — Petro, griežtai priminęs 
atleistinių priedermes šeimininkui pagal Romos įstatymus. Paskui jis 
padovanojo mums tris asilėnus ir išsiuntė mus į ikenių kraštą anapus 
upės. Belangėje buvau užsiauginęs plaukus bei šviesius barzdaplau- 
kius, o prieš iškeliaudamas iš stovyklos iš tiesų apsisiaučiau ožena, 
nors Petro ir pasijuokė iš šitokio mano atsargumo. 

Kai nuo upės prietilčio įsigavome į miško skreitą, jis sviedė atleisti- 
nio lazdą krūmynan ir išleido iš gerklės britišką, kraują stingdantį 
kauksmą. Netrukus mus apsupo būrys ginkluotų, mėlynai išsipaišiu- 
sių britų. Tačiau nei man, nei Lugundai nieko pikta nenutiko. 

Su Petro ir Lugunda nuo ankstyvo pavasario iki tamsios žiemos jo- 
jome asilėnais per visokias britų gentis iki pat brigantų krašto. Petro 
stengėsi išmokyti mane britų papročių ir tikėjimų, - išskyrus įšventin- 
tųjų paslaptis. Neverta daugiau pasakoti apie kelionę, nes viską jau 
esu apsakęs ankstesnėje savo knygoje apie Britaniją, kurią dar įmano- 
ma aptikti bibliotekose. 

Tačiau turiu prisipažinti, jog tik po daugel metų tikrai supratau ke- 

liavęs visąlaik tarytum kažin ko apduotas. Ar šitaip nutiko dėl Petro 
slaptingo poveikio, ar dėl Lugundos, ar vien tik dėl mano jaunumo, - 
nesupaisau. Bet visa man rodės gražiau, negu iš tikrųjų buvo, ir mane 
traukė papročiai ir žmonės, kurių vėliau niekad nemylėjau taip, kaip 
tuomet tariausi mylįs. Vis dėlto subrendau ir atėjau į protą, aplenkda- 
mas savo amžių, per vieną vienintelį vasaros pusmetį. 

Lugunda pasiliko savo gentainių ikenių Žemėje ganyti kiškių, o aš 
tamsiausiam Žiemos metui sugrįžau romėnų pusėn - į Londinijaus mies- 
tą rašyti kelionės nutikimų. Lugunda jėga veržėsi mane lydėti, tačiau 
Petro norėjo, kad sugrįžčiau į ikenių žemę, ir įtikino Lugundą mane 
sugrįšiant juo tikriau, jeigu ji pasiliks kilmingoje, - britų matu matuo- 
jant, — savo giminėje. 

Vespasianas manęs iš išvaizdos neatpažino, kai išdygau priešais jį 
mėlynai išsipaišęs veidą, su puikiaisiais kailiais ir aukso žiedais ausy- 
se. Iškilmingai prašnekau į jį ikenių kalba ir sumostagavau ranka pa- 
prasčiausią druidų slaptaženklį, kurį Petro leido man daryti, idant nė 
vienoje britų gentyje nepakliūčiau į bėdą. 

Pasakiau: 

— Esu Ituna iš brigantų krašto, romėno Minuto Lauso Maniliano vien- 
gentis. Atnešiau iš jo žinią. Jis leidosi druidų užmigdomas amžinu mie- 
gu, nūsdamas išgauti tau palankų ženklą. Savu pavidalu į žemę jis ne- 
besugrįš, bet aš pažadėjau nukaldinti jam atminimo lentą, išrašytą ro- 
mėniškomis raidėmis. Gal tu gali nurodyti man gerą akmentašį? 

— Visi požemio dievai podraug su Hekate! —- apstulbęs nusikeikė 
Vespasianas. - Nejau Minuto Maniliano nebėra? Ką dabar parašysiu jo 
tėvui? 

— Mirdamas dėl tavęs išmintingas ir gabus mano viengentis susap- 
navo begemotą, — tęsiau. — Jis reiškia pamažu augančią valdžią, kurios 
nesulaikys jokia žemiška galybė. Flavijau Vespasianai, britų dievai liu- 
dija, jog prieš savo mirtį tu gydysi ligonius prisilietimu ir būsi paskelb- 
tas viešpačiu Egipto Žemėje. 

Tik tada Vespasianas mane pažino ir pratrūko juoktis, prisiminęs 
chaldėjų-egiptiečių sapnininką. 

— Iš nuogąsčio vos stabas neištiko! — šūktelėjo jis. - Kokius niekus 
čia paistai? 

Papasakojau iš tikro jį susapnavęs, kai leidausi brigantų krašto aukšto 
laipsnio druido užmigdomas mirtinų miegu. 

— Bet ar tai ką nors reiškia, - negaliu pasakyt, — supratingai prisi- 
pažinau. — Gal aš tik išsigandau, kai tąsyk užklupai mane skaitantį 
Lugundai iš sapnininko apie begemotą. Todėl begemotas sapne sugrį- 
žo. Dar sapnavau Egiptą. Sapnas buvo toks ryškus, kad galėčiau apsa- 
kyti vietą ir šventyklą, prie kurios visa nutiko. Tu įtukęs ir nuplikęs 
sėdėjai teisėjo krėsle, tave supo minios žmonių. Neregys su luošiu karš- 

tai maldavo tavęs išgydyti. Iš pradžių prieštaravęs, tu galiausiai suti- 
kai spjauti neregiui į akis ir kulnimi spirti luošiui į koją. Neregys iškart 
praregėjo, o luošio koja pagijo. Sitai išvydę, žmonės puolė nešti tau 
aukos pyragus ir paskelbė tave dievu. 

Vespasianas juokėsi smagiai, bet lyg prisiversdamas. 

— Juokai juokais, tačiau nieku gyvu nepasakok šitokių sapnų ki- 
tiems, — perspėjo jis. —- Prisiminsiu tavo apsakytus gydymo būdus, jei 
kada tikrai pakliūsiu į tokią bėdą. Bet greičiausiai aš ir bedantės senat- 
vės sulaukęs ginsiu Romos reikalą Britanijoje tik legionus vesdamas. 

Jis šiek tiek juokavo - juk buvo pasipuošęs triumfo garbės ženklais. 
Mostelėjęs į juos pasveikinau, tačiau Vespasianas suniuro ir papasako- 
jo ką tik atėjusią iš Romos naujieną: imperatorius Klaudijus nuteisė 
mirti savo jaunąją žmoną Mesaliną ir žliumbdamas priešais pretorio- 
nus davė priesaiką daugiau niekados nevesti. 

— Patikimas šaltinis man pranešė, jog Mesalina išsiskyrė su Klaudi- 
jum, ketindama tekėti už konsulo Silijaus, su kuriuo, sakoma, ilgai drau- 
gavo, - pasakojo Vespasianas. - Jiedu susimetė, kai tik Klaudijus išvy- 
ko iš miesto. Šitaip siekta sugrąžinti respubliką, o gal su senato para- 
ma paskelbti Silijų imperatoriumi. Sunku supaisyti, kas iš tikrųjų nuti- 
ko. Tačiau Klaudijaus atleistiniai —- Narcizas, Palantas ir kiti tranai — 
atsimetė nuo Mesalinos ir įtikino Klaudijų, kad jo gyvybei gresia pa- 
vojus. Panašu, jog taip ir buvo. Per vestuvių šventę sąmokslininkai, 
pergalės džiaugsmo perimti, pasigėrė. Klaudijus netikėtai grįžo į mies- 
tą ir patraukė pretorionus savo pusėn. Daugybė senatorių ir raitelių 
buvo nuteisti myriop ir tik keliems suteikta malonė nusižudyti. Tik- 
riausiai sąmokslas plačiai užgriebė ir buvo kruopščiai paruoštas. 

— Juk tai beprotybė! - šūktelėjau. — Tiesa, iškeliaudamas iš Romos, 
girdėjau imperatoriaus atleistinius klaikiai išsigandus, kai Mesalinos 
valia buvo nuteistas jų tarnybos draugas. Bet aš niekuomet netikėjau 
visom tom piktybėm, kurias pasakojo apie Mesaliną. Priešingai, man 
atrodė, jog kažkas tyčiomis skleidžia bjaurias apkalbas, teršiančias 
jos garbę. 

Vespasianas pasitrynė didžiulę galvą, gudriai dirstelėjo į mane ir pri- 
minė: 

— Nieko negaliu pasakyti, juk esu tik paprastas legiono vadas ir gy- 
venu čia kaip odmaišyje, nevokdamas, kas dedasi iš tiesų. Sakoma, kad 
už sąmokslą myriop nuteista penkiasdešimt senatorių ir du šimtai rai- 
telių. Labiausiai nerimauju dėl savo sūnaus Tito, kurį palikau Mesali- 
nos globai, idant užaugęs kilnumu prilygtų Britanikui. Jeigu Klaudijus 
tiki savo vaikų motiną esant tokią nedorą, kad įsakė nubausti mirtimi, 
tai tas užgaidus senis gali atsigręžti ir prieš vaikus. 

Žiojausi sakyti, kad Vespasiano žinioje yra visi keturi Britanijos 1e- 
gionai, taigi ir patikimiausi naujienų šaltiniai, laukiant, kol imperato- 

rius paskirs prokuratorių tamsiajai salai valdyti taikiu metu. Tačiau nu- 
rijau savo žodžius. Paskui šnekėjomės tiktai apie Britanijos gentis bei 
karalius, su kuriais susipažinau Petro dėka. Vespasianas liepė man pa- 
rašyti išsamią ataskaitą apie savo keliones, bet iš savo kapšelio nė va- 
rioko nesumokėjo man už egiptietišką popierių, rašalą bei plunksnas, 
juolab už pragyvenimą Londinijuje. Po teisybei, negavau ne tik atly- 
gio, bet net nebuvau įtrauktas į savo legiono sąrašą, tad per visą ledinę 
ir migliną žiemą jaučiausi tarytum nuoskala. 

Išsinuomojau būstą pas galą grūdų pirklį ir įnikau rašyti, bet veikiai 
suvokiau, jog rašyti ne taip lengva, kaip tariau. Juk tai ne koks parašy- 
to veikalo aiškinimas arba sekimas — tai turėjo būti savo išgyvenimų 
pasakojimas. Sugadinau kalnus brangaus nendrinio popieriaus, vaikš- 
čiodamas neramiai pirmyn atgal galingos Temzės pakrante, kailiais bei 
vilnoniais apdarais siaustydamasis nuo ledinio vėjo. Grįžęs iš apžiūros 
žygio Vespasianas pasišaukė mane ir ėmėsi skaityti, ką parašiau. Per- 
skaitęs suglumo ir tarė: 

— Nemoku vertinti literatūros, priešingai — net per daug gerbiu moks- 
lingus vyrus, užtat ir pats nemėginau rašyti. Tačiau, manding, apžiojai 
daugiau, negu įstengsi nuryti. Tiesa, rašai gražiai, bet, man rodos, turė- 
tum pirmiau apsispręsti, ką rašysi — poeziją ar paprastą Žinyną apie 
Britanijos geografiją, tikėjimą bei gentis. Malonu skaityti, kokie žali 
tavo akims Britanijos laukai, kaip žydi gudobelės, kaip vasaros pra- 
džioje čiulba paukšteliai, tačiau kariui ar pirkliui iš to juk menka nau- 
da. Taip pat pernelyg pasikliauji druidų ir kilmingų britų pasakojimais 
apie genčių atsiradimą bei dievišką karalių kilmę. Tu per daug gerai 
vertini jų nuopelnus bei taurias dorybes, regis, užmiršdamas pats esąs 
romėnas. Aš nedrįsčiau britų lūpomis vertinti dieviškojo Julijaus Ceza- 
rio ir teigti, jog jis niekuomet neužkariavo Britanijos, o tik nieko nepe- 
šęs spruko nuo jos krantų. Zinoma, šiuo teiginiu, kuris turi tiesos, iške- 
liamas imperatorius Klaudijus, nes jam dėl britų gentinių karų pavyko 
sutramdyti didelę šalies dalį. Tačiau ir dieviškojo Julijaus Cezario ne- 
dera taip viešai žeminti. Turėtum šitai suprasti. 

Jam šitaip tėviškai šnekant man širdis sukunkuliavo ir aš ūmai su- 
pratau, jog rašydamas tik pats bėgau nuo tamsios žiemos ir slopios 
vienatvės į vasarą nelyg svajonę, užmiršęs patirtus vargus ir prisimin- 
damas tik tai, kas būta gražaus. Rašydamas ilgėjausi Lugundos, o susi- 
broliavęs su brigantais jaučiausi esąs veikiau britas, nei romėnas. Vis 
dėlto, kaip kiekvieną rašytoją, mane užgavo trūkumų baksnojimas ir 
aš, skaudžiai įsižeidęs, atkirtau: 

— Liūdna, kad nepateisinau tavo vilčių. Turbūt turėčiau susirinkęs 
daiktus patraukti Romon, jeigu tik per putotas žiemiškas bangas gebė- 
čiau nusigauti ligi Galijos. 

Vespasianas uždėjo didžiulį delną man ant peties ir nuramino: 

— Tu dar jaunas. Todėl atleidžiu tau už karštą būdą. Gal verčiau 
palydėk mane per apžiūros žygį į Komulodunumą - veteranų miestą. 
Paskui porai mėnesių duosiu tavo žinion kohortą, idant, tapęs prefek- 
tu, taip pat turėtum reikiamų karinių nuopelnų. Tavo gentainiai britai 
dar labiau tave gerbs, kai pavasarį pas juos sugrįši. O rudenį galėsi 
toliau rašyti savo knygą. 

Taigi jau tą pavasarį pelniau karo tribūno skiriamuosius ženklus, 
nors tesukakęs vos aštuoniolika. Tai glostė man savimeilę ir aš visaip 
stengiausi pasirodyti vertas tekusios atsakomybės, nors karo tarnyba 
žiemą rėpė tiktai ginkluotės apžiūras, statybos darbus bei žygiuotes. 
Vėliau iš tėvo gavau nemenką pinigų sumą ir šitokį laišką: 


Markas Mezencijus Manilianas sveikina savo sūnų Minutą Lausą. 

Tikriausiai girdėjai apie permainas, įvykusias Romoje. Norėdamas kuo 
„geriau atsidėkoti mano žmonai Tulijai už nuopelnus atskleidžiant sąmoksli- 
niAkus, bet ne už mano paties nuopelnus, imperatorius Klaudijus pagal 
pirmumo teisę apdovanojo mane plačia purpuro juosta. Turiu krėslą kurijo- 
je. Taigi elkis prilygstamai. Siunčiu tau perlaidą į Londinijų. Cia pasakoja, 
jog britai paskelbė Klaudijų dievu ir pastatė jam smailiastogę šventyklą. 
Išmintingai pasielgsi, jeigu nuneši deramą įšventinimo dovaną. Teta Laeli- 
ja, kiek girdėjau, laikosi gerai. Pas ją apsigyveno tavo atleistinis Minutijus, 
kuris verda ir pardavinėja gališką muilą. Tave sveikina mano žmona Tulija. 
Išgerk iš savo motinos taurės mane atmindamas. 


Taigi mano tėvui buvo suteiktas senatoriaus rangas, - šituo aš kaip 
gyvas nebūčiau patikėjęs. Jau nesistebėjau, kad Vespasianas suskubo 
teikti man skiriamuosius karo tribūno ženklus. Apie Romos įvykius jis 
sužinodavo greičiau už mane. Giežiau apmaudą ir jau nebeįstengiau 
gerbti senato taip kaip anksčiau. 

Tiesa, vėliau išgirdau, kad mano tėvą vis dėlto išrinko pretoriumi, 
taigi jis mokėjo už daugelį teatro vaidinimų liaudžiai, kad atitarna- 
vęs deramą laiko tarpsnį gautų aukštesnes pareigas. Tačiau aš minti- 
jau, jog visa netenka prasmės, jeigu vyras, neištarnavęs nustatyto 
laiko, o vien tik per turtus bei imperatoriaus palankumą atsisėda į 
dramblio kaulu puoštą krėslą. Labiausiai stebėjausi tuo, kad centu- 
rionams ir sąjungininkų raiteliams rodės visiškai suprantama, jog aš 
pirma laiko gavau karo tribūno laipsnį, kadangi buvau senatoriaus 
sūnus. 

Tėvo patartas, nuėjau veteranų mieste į medinę šventyklą, kurią 
britai pastatė Klaudijaus garbei. Paaukojau ten margintą medžio dro- 
žinį. Brangesnės įšventinimo dovanos palikti nedrįsau, nes patys bri- 
tai skirdavo tik pigius daiktus: skydus, ginklus, audeklus bei molinius 
puodus. Pats Vespasianas buvo paaukojęs kautynėse sulaužytą kala- 

viją, idant pernelyg brangi jo dovana neįžeistų britų karaliukų. Bent 
jau jis pats šitaip tvirtino. 

Suspėjau laiku įrašyti savo vardą į aukotojų sąrašą, kurį šventyklos 
žynių kolegija nusiuntė Romos imperatoriui Klaudijui, primygtinai pra- 
šydama jį atsiųsti šventyklai savo statulą ir kaltindama veteranus pik- 
tnaudžiavus trinoventų bei ikenių atžvilgiu. Tiesa, mieste kol kas gy- 
veno nedaug veteranų, tačiau, pagal karo įstatymus, jiems buvo pada- 
lyta žemių ir ankstesnius laukų šeimininkus jie laikė per vergus. Tai 
nepatiko ikeniams, kurie iš pat pradžių, savo noru, buvo tapę Romos 
sąjungininkais ir bent jau nesiskelbė kariaują su Roma. 

Sužaliavus pavasariui ir prasprogus žiedams, Britanijos laukai sušvi- 
to gražumu, - kad ir kaip neįtikimai šitai skamba, prisimenant gūdžias 
krašto girias, baugias klampynes ir niūkias dykras. Jau pats buvau pa- 
tyręs, kad Britanija nėra skurdi ir barbariška šalis, kaip įprasta manyti. 
Jos tautos gerbia įstatymus, druidams visur kur nešališkai teisėjaujant. 
Todėl nė vienas karalius anei vadas čia tiesmukai nesavivaliauja. 

Vasaros pradžioje su džiaugsmu nutrenkiau šalin skiriamuosius Žžen- 
klus bei romėnišką ginkluotę, išsipaišiau mėlynai veidą, o ant pečių 
užsisiaučiau margą brigantų garbės apsiaustą. Vespasianas, žinoma, pra- 
dėjo sekti pasaką: esą jis tikrai neleisiąs kilmingo Romos senatoriaus 
sūnaus pas laukinius, nors gerai vokė, kad su druidų globa bet kuriame 
britų krašte jaučiausi saugiau negu Romos gatvėse. 

Išdidžiai atrėžiau pats už save ir susimokėsiąs, ir atsakysiąs. Vien iš 
tuštybės troškau joti savo arkliu ir pasipuikuoti prieš kilmingus britų 
jaunikaičius, tačiau Vespasianas griežtai uždraudė, išliaupsindamas, 
kaip visados, asilėnų ištvermę ir tinkamumą Britanijos kraštui. Juk jis 
buvo nukryžiavęs arklių pirklį, kuris mėgino slapta atgabenti iš Gali- 
jos laivą Žirgų ir pardavinėti juos britams už lupikiškas sumas. Mano 
eržilai, manė Vespasianas, bus per saldi pagunda britams, kurie, patyrę 
kruviną Romos raitijos pergalingumą prieš karo vežimus, bergždžiai 
mėgino pagerinti mažųjų arkliukų veislę, idant šie tiktų karui. 

Taigi tiktai dovanų pripirkau svetingiems savo draugams. Pirmiausia 
apkroviau asilėnus vyno ąsočiais, nes kilmingi britai prie vyno smalstes- 
ni už legionų karius, — jeigu šitaip galima sakyti. Ilgiausią tos vasaros 
dieną stebėjau Saulės garbinimo apeigas apskritoje šventovėje, sumūry- 
toje iš didžiulių akmenų, o senovės kape net aptikau auksinių ir vais- 
kaus gintaro papuošalų, nukeliavau į alavo kasyklas, kur prieš šimtus 
metų tolydžio apsilankydavę kartaginiečiai mainė savo prekes į alavą. 

Bet užvis labiausiai mane apstulbino Lugunda, kuri per žiemą išsty- 
po į mergelę. Sutikau ją kiškių sode, apsisiautusią kiškio Žynės ap- 
siaustu, pasidabinusią plaukus sidabrinėm juostelėm. Jos akys žiburia- 
vo lyg deivės. Pasisveikindami apsikabinome ir persigandę atšokome 
šalin, nedrįsdami daugiau vienas kito liesti. Tą vasarą gentis jos neiš- 

leido su manim į žygį. Po teisybei, palikdamas ikenių kraštą, bėgau tik 
nuo Lugundos. Vis dėlto visose kelionėse mane visados lydėjo tartum 
gyvas jos paveikslas. Vakarais užmigdavau, o rytais pabusdavau pir- 
mučiausia ją prisimindamas, nors to negeidavau. 

Sugrįžau iš žygio greičiau, nei iš tikrųjų ketinau, pas ją, tačiau laimės 
nepatyriau. Priešingai, pasidžiaugę, kad vėl matomės, susikivirčijome be 
jokios aksties ir taip skaudžiai vienas kitą įžeidėme, kad aš miegoti atsi- 
guliau nekęsdamas jos visa širdimi ir priesaikaudamas per amžius su ja 
nesusitikti. Bet kai ji vėl man nusišypsojo ir atnešė paglostyti numylėti- 
nį kiškį, mano valia sutirpo. Bemaž užmiršau, kad esu Romos raitelis ir 
kad mano tėvas senatorius, kad turiu teisę dėvėti raudoną karo tribūno 
apsiaustą. Tokia tolima ir neįtikima šmėkšojo man Roma sėdint ant šil- 
tos vasariškos Britanijos žolės su besispardančiu kiškiu glėby. 

Staiga Lugunda priėjo, prigludo savo skruostu prie manojo, čiupo 
man iš rankų kiškį ir tvaskančiomis akimis užriko, kad aš tyčia ją kan- 
kinu. Pasitupdžiusi kiškį ant kelių, ji nukaitusiais skruostais įsibedė į 
mane taip kiršiai, kad pasigailėjau jos neprilupęs stovykloje, kada dar 
buvo mano valioje. 

Taikią dieną ji vesdavosi mane pažiūrėti bekraščių savo tėvų ganyk- 
lų bei galvijų bandų, laukų ir kaimų. Net į namus mane nusivedė ir 
parodė audinius, papuošalus bei šventus atminus, kuriuos jos giminės 
dukterys paveldėdavo iš motinų. 

— Nejau tau nepatinka ikenių kraštas? — aikštingai paklausė ji. - Ne- 
jau čia ne gaivu alsuoti? Nejau mūsų miežinė duona ir tirštas alus ne- 
gardus tavo burnai? Mano tėvas padovanotų galybę mažųjų arkliukų 
ir sidabru puoštą vežimą. Ir žemės paprašęs gautum tiek, kiek spėtum 
per dieną apvažiuoti. 

Tačiau kitądien ji pareikalaudavo: 

— Papasakok man apie Romą. Norėčiau pavaikštinėti grįstomis gat- 
vėmis, pamatyti tas didžiąsias šventyklas su kolonomis bei karo atmi- 
nais iš visokių šalių, susipažinti su kitokiomis moterimis ir išmokti jų 
papročių, jeigu tau atrodau tik barbarė ikenė. 

Atvirumo valandėlę sakydavo: 

— Ar prisimeni, kaip šaltomis žiemos naktimis rąstų trobelėje šildy- 
davai apglėbęs mane, kamuojamą namų ilgesio. Dabar aš namie, drui- 
dų paskirta kiškiui. Tu net nesuimi galvon, kokia tai nepaprasta garbė, 
nors dabar labiau norėčiau, kad sėdėtume abu rąstų trobelėje ir tu moky- 
tum mane skaityti bei rašyti. 

Išdžiūvusia burna, drebančiu balsu paprašiau: 

— Eikš pas mane, Lugunda, mielai tave sušildysiu ir galvą paglostysiu. 

Lugunda skambiai nusikvatojo ir šaipiai sušuko: 

— Pagauk mane, kad nori. Aš turiu greitesnes kojas nei tu, nerangus 
romėne, kuris bėgdamas nepasiveji net kiškio. 

Ji nuskriejo pievele, o aš iš tikrųjų bėgau iš paskos, nors jau nebuvau 
vaikas. Prie upelio sugriebiau ją, apkabinau ir mudu griuvome ant žolės. 
Ji spurdėjo mano glėby, priešinosi smagiai klykčiodama, bet ūmai šaste- 
lėjo šalin ir, užsidengusi veidą delnais, pravirko. Bergždžiai mėginau ra- 
minti — ji staiga pašoko ir stūmė mane aukštielninką upelin šaukdama: 

— Atsivėsink galvą šaltam vandeny, prakeiktas romėne! 

Nors buvau subrendęs, vis dėlto nepatyręs, tad nesuvokiau nei savo 
jausmų, nei kas tarp mudviejų dedasi. Man visa ką atskleidė Vespasia- 
no išlaisvintasis druidas Petro, kuris rudens pradžioje sugrįžo iš pa- 
slaptingos salos anapus vakarinės Aliverniko jūros, kur buvo įšventin- 
tas į aukštesnio laipsnio žynius. Iš netyčių jis stebėjo mudviejų Žaidi- 
mą, O paskui atsisėdo ant žemės, užsidengė delnais akis, įrėmė galvą į 
kelius ir tarytum nugrimzdo į miegus. Nedrįsome jo žadinti, nes abu 
vokėme jį tuomet klajojant tarp požemio pasaulio gyventojų. Taigi, 
užmiršę tarpusavio priešiškumą, susėdome ant kemso priešais laukda- 
mi, kol jis pabus. 

Atsigodęs jis pažvelgė į mudu lyg iš kito pasaulio ir tarė: 

— Šalia tavęs, Minutai Lausai, visuomet didžiulis gyvis, tarytum šuo 
gauruota galva. O Lugundą tiktai kiškis saugo. 

— Tai ne šuo, - įsižeidžiau. — O tikras liūtas. Tačiau tu, aišku, savo akim 
niekados nematei tokio tauraus žvėries, todėl atleidžiu už suklydimą. 

— Tavo šuo, - nepaisydamas tęsė Petro, - negyvai užvaikys kiškį. 
Tuomet Lugundos širdis sprogs ir ji mirs, jeigu judu neišsiskirsit laiku. 

Apstulbęs patikinau: 

— Tikrai nenoriu pakenkti Lugundai. Juk mudu žaidėme kaip brolis 
su seseria. 

O Lugunda rėžė: 

— Nejau šitas romėnas susprogdins man širdį? Bėginsiu jo šunį iki 
uždusimo. Man nepatinka tavo bjaurūs sapnai, Petro. O Ituna - man 
joks brolis. 

Stingsančiomis akimis Petro patvirtino: 

— Verčiau pirm pasikalbėsiu su kiekvienu. Iš pradžių su tavim, Itu- 
na Minutai, o paskui su Lugunda. Tegul Lugunda tuo metu pažiūri 
kiškius. 

Lugunda nužvelgė mus pikta gelsvuma sužibusiomis akimis, bet ne- 
išdrįso prieštarauti druido paliepimui. Sukryžiavęs kojas Petro paėmė 
šaką ir įniko ja atsainiai braižyti ant Žemės. 

— Ateis laikas, kai romėnai bus sumesti jūron, - pasakė jis. — Brita- 
nija —- požemio dievų kraštas ir dangiškieji dievai neperveiks požemio 
dievų tol, kol žemė tvers. Romėnai kerta mūsų giraites, verčia šven- 
tuosius aukurus, tiesia kelius ir moko pavergtąsias gentis savų žemdir- 
bystės papročių, idant mokesčiais apkrautų ir priverstų šitaip mus jiems 
dirbti, tačiau išmuš valanda, kai romėnai vis tiek bus sumesti jūron. Tik 

reikia Žmogaus, kuris sutelktų paskiras gentis kautis ir gerai išmanytų 
romėnų karo papročius. 

— Tam čia turime keturis legionus, - priminiau. - Po vienos žmonių 
kartos ar po dviejų Britanija bus kultūringa, Romai pavaldi šalis. 

Abu išsakėme savo nuomones ir daugiau neturėjome ką apie tai šne- 
kėtis. Petro paklausė: 

— Ko tu, Ituna Minutai, nori iš Lugundos? 

Jis taip niauriai įsibedė į mane, kad aš susigėdęs nudelbiau akis 
žemėn. 

— Ar galvojai, kad gali sudaryti britišką santuoką su ja ir pradėti 
vaiką? — paklausė Petro. — Neišsigąsk. Vargu ar tokia santuoka galios 
pagal Romos įstatymus, tad šitai tavęs nesulaikys Britanijoje. Lugunda 
sau turėtųsi vaiką. Jai pasiliktų tvarus prisiminimas apie tave. Jeigu tu 
tik Žaidi su ja, tai jos širdis tau iškeliavus sprogs. 

Mane baugino vien mintis apie vaiką, nors širdyje jau prisipažinau, 
ko iš tikrųjų noriu iš Lugundos. 

— Romoje sakoma: kur tu, ten ir aš, - atitariau. - Aš nesu nuotykių 
ieškantis jūrininkas ar keliaujantis pirklys, kuris gali mėtytis pažadais, 
jei savo nepasiekia. Ne, nenoriu pakenkti Lugundai. 

— Lugunda nepatirtų jokios gėdos prieš savo tėvus ar gentainius, — 
tikino Petro. — Vienintelė tavo kliauda, kad esi romėnas, vis dėlto tu — 
kilmingas romėnas. Ir tai jau kas kita. Mūsų moterys turi nemaža 
valdžios ir teisę pačios rinktis sutuoktinį, o nepatenkintos - net išva- 
ryti iš namų. Kiškio žynė - tai ne Vestos mergelė, kuri įsipareigoja 
apibrėžtą laiką saugoti skaistybę, kaip, sakoma, įprasta pas jus, Ro- 
moje. 

Tačiau aš jau turėjau šiokį tokį supratimą apie žiaurius druidų pa- 
pročius. Nepatikliai stebeilydamas į Petro, prikišau: 

— Tu kažin ką rezgi, nedrįsdamas stačiai pasakyti. 

Petro numetė šaką ir, ūmai pašokęs, tarė: 

— Šventos aukos visados bus šventos aukos. Jų reikės tada, kai ro- 
mėnai bus išvyti iš Britanijos. Bet dar daugį metų taika mums bus svarbi 
kaip ir romėnams. Už aklą maištavimą Roma trokšta tik žlugdyti vieną 
mūsų gentį po kitos. Vis dėlto nemanau, kad tavo sūnus bus paauko- 
tas. Mums tereikia vilko kraujo, kaip kad reikia stambių arklių. 

Mane prajukino mintis, jog gudrusis Petro, pasitelkęs mane, ketina 
pagerinti giminę - tikriausiai Vespasianas apie tai nė nepagalvojo, siųs- 
damas mane pas britus. Aš pasakiau: 

— Atšaldei man galvą. Suprantu nedorai žaidęs su Lugunda. Tačiau 
netikiu, kad ji trokšta nusitempti mane vedybų guolin. Juk ji prieš ma- 
ne šitaip aikštijasi. 

Supratingai papurtęs galvą, Petro paklausė: 

— Ar kada matei, kaip šunys per draiką riejas ir kalė kandžioja pati- 

nui sprandą ir šonus? Šitokius judu mačiau, kai čia lenktyniavote ir 
susikibę ėmėtės ant Žemės. 

Tarytum jo akimis išvydau mudu su Lugunda ir klaikiai savim pasi- 
dygėjau. Aš juk raitelis, romėnas, tad užvis niekingiausia vien draikos 
pagautam be laiko įsipareigoti nelygiai santuokai su neišprusėle bar- 
barų mergina, kad ir kokia daili užaugo Lugunda. 

— Laikas man ruoštis pas saviškius, - burbtelėjau sausai. - Antraip 
Britanijoje neturėsiu vietos. 

Tačiau Petro pasikalbėjo ir su Lugunda. Vakaro rausvumoj Lugunda 
atėjo pas mane, apsivijo rankomis kaklą, gintarinėmis akimis pažvelgė 
į manąsias ir, palaimingai virpėdama mano glėby, tarė: 

— Minutai Ituna, gerai Žinai, kad esu tik tavo. Petro sakė, kad iške- 
liausi ir niekuomet nebesugrįši. Vien šitokia mintis degina man širdį. 
Nejau iš tikro užsitrauktum baisią gėdą, jeigu prieš iškeliaudamas su- 
situoktum su manim britų papročiu? 

Aš irgi pradėjau tirtėti. Drebančiu balsu patikinau: 

— Neužsitraukčiau. Tik šitai būtų neteisinga tavo atžvilgiu. 

— Teisinga, neteisinga! —- nekantriai užriko Lugunda. - Ar tai svarbu, 
kai jaučiu tavo širdį krūtinėje daužantis taip audriai, kaip stuksi manoji. 

Suėmęs ją už pečių, stumtelėjau atokiau ir paaiškinau: 

— Man įdiegta į galvą, kad savitvarda — kur kas didesnė dorybė už 
vergystę geiduliams. 

Lugunda atkaklavo: 

— Aš esu teisėtas tavo karo grobis ir tavo vergė. Turi valią elgtis su 
manim kaip tinkamas. Juk praeitą vasarą iš mano tėvų neėmei išpirkos 
už mane. 

Netekęs žado tik papurčiau galvą, o Lugunda paprašė: 

— Pasiimk mane. Eisiu paskui, kur tik panorėsi. Apleisiu savo gentį ir 
net kiškius. Aš tavo tarnaitė, tavo vergė — kas tik nori. 

Ji suklupo prieš mane, nebevaliodama pakelti į mane akių, ir su- 
šnibždėjo: 

— O kad žinotum, kaip šitie žodžiai mane skaudina tu, romėne Mi- 
nutai. 

Tačiau aš suvokiau vyriškai privaląs, kaip stipresnis, saugoti ją nuo 
savo paties silpnumo. Visaip mėginau jai tą paaiškinti, tačiau gražby- 
liavimu neįveikiau jos atkaklumo. Galų gale ji pašoko, įsistebeilijo į 
mane kaip į svetimą ir dusliai iškošė: 

— Tu mane įžeidei taip Žiauriai, kad pats šito niekados nesučiuopsi. 
Nuo šios akimirkos neapkęsiu tavęs ir be perstogės melsiuos, kad 
mirtum. 

Taip skaudžiai tie jos žodžiai užgavo mane, kad pilvą pradėjo raižy- 
ti ir valgis nebeskonėjo. Troškau tučtuojau iškeliauti, tačiau kaip tik 
buvo pasibaigusi javapjūtė ir tuose namuose švenčiama kasmetinė der- 

liaus šventė. Išeidamas būčiau įžeidęs jos tėvus. Be to, ketinau apra- 
šyti jų derliaus šventės apeigas ir sužinoti, kaip ikeniai papratę laiky- 
ti grūdus. 

Kitąnakt sušvito pilnatis. Jau buvau įkaušęs nuo ikenių alaus, kai 
tenykščiai kilmingi jaunikaičiai iš arčiau ir iš toliau sulėkė su kinkiniais 
į ražienų pakraštį ir tuoj užkūrė ten didžiulį laužą. Jie išsirinko tinkamą 
veršelį iš visų namų galvijų ir, jį paaukoję, pradėjo smarkauti. Nuėjau 
prie jų, nes porą pažinojau, tačiau jie elgėsi su manim ne taip maloniai 
ir dėmesingai kaip anksčiau. Priešingai - puolė tyčiotis: 

— Nusiprausk veidą - tuos visu mėlynus raizgus, prakeiktasai romė- 
ne! Ir parodyk mums savo suterštą skydą ir britų krauju apšlakstytą 
kalaviją! 

Kažkuris paklausė: 

— Ar tiesa, kad romėnai maudosi karštame vandenyje ir šitaip neten- 
ka vyriškumo? 

Kitas atšovė: 

— Tiesa. Todėl Romos moterys ir miega su savo vergais. Imperato- 
rius netgi turėjo užmušti žmoną už šitokį ištvirkavimą. 

Užgaulė turėjo pamatą, tad aš įsižeidžiau. 

— Pakenčiu tokius draugiškus juokelius, nes alus apkvaišino galvas 
ir ryjat pasigrobtą veršelį, - pasakiau. - Bet Romos imperatoriaus, ma- 
no cezario, jums nedera derglioti. 

Jie piktai susižvalgė ir pasiūlė: 

— Eikim su juo imčių. Tuomet paaiškės, ar ir jis karštam vandeny 
nenusėdėjo kiaušių kaip kiti romėnai. 

Supratau juos tyčia keliant kivirčą, tačiau trauktis negalėjau, nes jie 
savo kalbomis suteršė našlaujančio imperatoriaus Klaudijaus guolį. Iš 
pradžių jie išlupo iš žemės didžiulį akmenį ir pakėlė jį, rodydami savo 
stiprybę. Turėjau staigiai atšokti, kad akmuo trenkdamasis žemėn ne- 
sutraiškytų man pėdų. Jie pagavo šaipiai Žvengti ir, mušdami per ke- 
lius, šaukti: 

— Žiū, romėnas liuokčioja kaip kiškis! Išmoks čia kiškiu šuoliuoti! 

Jie šitaip kurstė vienas kitą ir pasiučiausias puolė mane lyg ketinda- 
mas susiimti, nors tenorėjo trenkti kumščiu ir kaip reikiant mane pri- 
daužyti. Per legiono pratybas eidavome imčių. Todėl gana lengvai ap- 
sigyniau, juolab kad jis buvo girtesnis už mane. Partrenkiau jį ant nu- 
garos ir prispaudžiau koja gerklę, nes tebespurdėjo nepasiduodamas. 
Tuomet jie visi drauge šoko ir priplojo mane prie Žemės, tvirtai suėmę 
rankas ir kojas. 

— Ką darysim su romėnu? - klausė vienas kito. - Gal perpjovę pilvą 
pažiūrėkim jo žarnų ženklus, — pasiūlė kažkuris. 

Tačiau kitas įsikarščiavo: 

— Išromykim jį, kad kiškiu neliuoksėtų paskui mūsų merginas. 

Trečias savo ruožtu pasiūlė: 

— Geriau meskim jį į laužą — tuomet pamatysim, kokį karštį pakelia 
romėno kailis. 

Nesupratau, ar jie juokauja, ar nusikaušę tik mėgina mane įbauginti. 
Bent jau taip aplamdė mane, kad ne juokais išsigandau, vis dėlto išdi- 
dumas neleido man šauktis pagalbos. Be to, puikiai vokiau, kad mano 
balsas nepasieks namų per laužo traškėjimą ir jų erzelį. Nuščiuvau vil- 
damasis, kad jų atidai nusilpus galėsiu bent staigiai ištrūkti. Bet jie vis 
labiau nartino vienas kitą. Ne juokais įsibaiminau dėl savo gyvasties. 

Umai jie nutilo ir atsitraukė. Išvydau Lugundą, einančią manęs link. 
Ji sustojo ir, pakreipusi galvą, nusišaipė: 

— Iš širdies pasimėgavau, žiūrėdama į gulintį romėną - pažemintą ir 
bejėgį. Labai norėčiau savo aštriuoju peiliu pamėsinėti tau odą ir rau- 
menis, bet man uždrausta teptis rankas Žmogaus krauju. 

Ji išsišiepė ir parodė man liežuvį, bet paskui pagavo ramdyti jauni- 
kaičius, kreipdamasi į kiekvieną vardu: 

— Tik nežudykite jo. Įsiplieks mirtina neapykanta. Verčiau išpjaukite 
man beržinę šmaikštį, apverskite jį kniūbsčią ir stipriai laikykite, — aš 
parodysiu, ką reikia daryti su romėnu. 

Jaunikaičiai nudžiugo supratę, ką ji man darys, rungčiomis puolė 
laužti šmaikščių ir nuplėšė nuo manęs marškinius. Lugunda priėjo ir 
rėžė šmaikštimi per nugarą — iš pradžių atsargiai, lyg mėgindama, bet 
paskui - kuo smarkiausiai, be jokio gailesčio. Sukandęs dantis tylėjau. 
Sitai ją pakurstė čaižyti mane siutingai, iš visų jėgų, todėl mano kūnas 
krūpčiojo, o iš akių pasruvo skausmo ašaros. 

Pagaliau, kai ranka pasilpo, ji numetė šmaikštį šalin ir sušuko: 

— Stai taip, romėne Minutai! Mudu jau nebeskolingi vienas kitam. 

Užpuolikai paleido mane ir atšoko sargūs: iškėlę kumščius, baimin- 
damiesi, kad juos pulsiu. Galva man traškėjo, iš nosies siureno kraujas, 
nugara degė, bet aš tylėjau laižydamasis kruvinas lūpas. Tikriausiai 
atrodžiau nekaip, nes jaunikaičiai jau nebesišaipė iš manęs, o tik trau- 
kėsi iš kelio. Susirinkau suplėšytus drabužius, tačiau nėjau namų link. 
Mėnulio šviesoj nuakliojau miško prieglobon tardamas, jog visiems 
geriausia, kad nuslėpiau savo gėdą. Netoli nuėjau. Pradėjau klupčioti 
ir susmukau ant vėsaus samanų kupsto. Netrukus ir jaunikaičiai iš- 
spardė laužą. Girdėjau, kaip jie sušvilpė savo kinkiniams ir nurūko sa- 
vais keliais taip, kad žemė po vežimų ratais sudundėjo. 

Mėnuo švietė kraupiu skaisčiu, medžių šešėliai baugiai juodavo. Sa- 
manom nusišluosčiau nuo veido kraują ir šūktelėjau savajam liūtui: 

— Jeigu tu esi, liūte, suriaumok ir pulk jiems įpėdžiui. Antraip nie- 
kuomet tavim nebetikėsiu. 

Bet nė šešėlio to savo liūto nepamačiau. Tiktai stingau iš vienumos, 
kol skindamasi kelią pro šakas, manęs ieškodama, apžiūriai pritykino 


131 


Lugunda mėnulio nublyškintu veidu. Išvydusi mane, ji sustojo šalia, 
pakišo ranką man po nugara ir paklausė: 

— Kaip jautiesi? Ar skaudėjo? Bet taip tau ir reikia. 

Mane pagavo siutingas noras suimti delnu jos liesutį sprandą, blokšti 
ją Žemėn ir sužaloti taip, kaip aš buvau sužalotas. Bet susitvardžiau 
supratęs, jog tai nieko nebeatitaisys. Nesusivaldęs tik paklausiau: 

— Ar tai tu viską surengei, Lugunda? 

Ji patvirtino: 

— Zinoma, aš. Nejau manai, kad jie patys būtų drįsę pulti romėną? 

Susmalsusi ji atsiklaupė šalia, begėdiškai apčiupinėjo, man nespėjus 
jos suturėti, ir susikrimtusi paklausė: 

— Vis dėlto jie nespėjo suknežinti tau sėklidžių, kaip kad ketino. Blo- 
gai būtų — juk nebegalėtum pradėti vaikų su kokia kilminga romėne. 

Daugiau tvardytis nebeįstengiau. Skėliau jai per vieną, per kitą 
skruostą, parsigriovęs užguliau visu svoriu, nors ji daužė kumščiais 
man pečius, spardėsi, kandžiojo krūtinę. Nespėjau nė susigaudyti, o ji 
susilpo ir priėmė mane. Manoji gyvybės galia į ją įsiliejo ir aš pajutau 
tokį dilgų malonumą, kad balsu sudejavau. Paskui tik jaučiau ją su- 
imant delnais man veidą ir be perstojo bučiuojant. Pasibaisėjęs atsi- 
traukiau ir, nusiritęs šalin, atsisėdau. Po akimirkos ir Lugunda atsisėdo 
ir prapliupo juoktis. 

— Ar žinai, kas mudviem nutiko? — piktdžiugiškai paklausė ji. 

Buvau taip pašiurpęs, kad žodžio nepratariau. Po akimirkos gąsliai 
surikau: 

— Tu kraujuoji. 

— Džiaugiuosi, kad nors tiek pastebi, kvailiuk, — susidrovėjo ji. 

Aš tylėjau ir ji, vėl nusijuokusi, paaiškino: 

— Petro man šitaip patarė. Pati nebūčiau sumąsčiusi. Nesmagiai jau- 
čiausi tave taip Žiauriai tvatydama. Tačiau Petro tvirtino, kad užsigrū- 
dinusio ir drovaus romėnų vaikino kitkas neveikia. 

Ji pakilo ir sugriebė man ranką sakydama: 

— Mudviem turbūt vertėtų eiti pas Petro. Jis tikrai turi paruošęs mums 
vyno šlakelį ir saiką miltų. 

— Ką nori pasakyti? — paklausiau įtariai. 

— Juk tu mane išniekinai, nors aš priešinausi, kiek vertė savigarba, — 
nustebusi aiškino Lugunda. - Ir nenori, kad mano tėvas nusikabintų 
nuo sienos kalaviją ir imtųsi ieškoti mano garbės tavo viduriuose. O 
jis turi tokią įstatymišką teisę. Romėnai juk taip pat gerbia krašto pa- 
pročius. Visais atžvilgiais protingiau leisti Petro įtrinkti mudviem plau- 
kus aliejum ir miltais. Jis galėtų romėnišku papročiu ir žiedą ant piršto 
man užmauti, kad tu būtinai nori. 

— Bet, Lugunda, - sušukau, - tikrai negalėsi keliauti Romon, net į 
Londinijų negalėsi su manim keliauti! 

— Neketinu bėgti tau iš paskos, — šiurkščiai kirto Lugunda. - Nebijok. 
Panorėjęs galėsi bet kada pas mane grįžti, tik man gal nusibos laukti, aš 
sukulsiu vestuvių puodelį ir tavo vardą pelenais paversiu. Vėl būsiu lais- 
va. Nejau tu nesurezgi, kad verčiau laikytis mūsų tautos papročio, nei 
bereik kelti triukšmą, kurio garsas pasiektų net Romą. Menki juokai tai- 
kos metu išniekinti kiškių žynę. O gal mėginsi šitai neigti? Pats puolei 
mane it rujojantis žvėris ir jėga įveikei mano pasipriešinimą. 

— Galėjai šauktis pagalbos, - prikišau apmaudžiai. - Ir nereikėjo pir- 
miau begėdiškai glostyti man jautriausios vietos, nes ir šiaip buvau 
sukvaišęs po sumušimo. 

— Kad man labai magėjo, ar nepraradai gebėjimo daugintis, - melavo 
ji, žiūrėdama tiesiai į akis. - Nieku gyvu nenujaučiau, kad švelniai 
skausmą maldydama sukelsiu tik aklą tūžmą. 

Nuoširdi mano atgaila jau nieko negalėjo atitaisyti. Prie upelio abu- 
du švariai nusiprausėme. Paskui drauge nuėjome į statiniais aptverto 
ūkio didžiąją trobą, kur nekantriai mūsų laukė Lugundos tėvai. Petro 
jau buvo sumaišęs aliejų su miltais, tad įtrynė tuo maišalu mums gal- 
vas ir sugirdė po šlakelį vyno iš molinio puodelio, kurį Lugundos tėvas 
paskui rūpestingai įdėjo skrynion. Sitai padaręs, jis pats nuvedė mudu 
prie pakloto vestuvių guolio, parvertė mane ant Lugundos ir uždengė 
mus dideliu odiniu skydu. 

Visiems supratingai palikus jaunavedžių kambarį, Lugunda numetė 
skydą ant grindų ir nuolankiai paklausė, ar nenorėčiau sava valia, lipš- 
niai ir maloniai, pasielgti su ja taip, kaip miške pasielgiau, pašėliško 
įniršio pagautas. Žala esą jau padaryta ir jos nebeatitaisysi. 

Taigi aš romėnišku papročiu pabučiavau ją į lūpas ir mudu glaudžiai 
ir meiliai apsikabinome. Tik po visko Lugunda suieškojo raminamųjų 
tepalų ir atsargiai patepė jais mano nugarą, kurią prisiminus išties bai- 
siai peršėjo. 

Kaip tik prieš užmigdamas kiečiausiu gyvenime miegu, susivokiau 
sulaužęs Klaudijai duotą pažadą, tačiau kaltinau už tai pilnaties kerus 
ir druidų burtus. Tikrai, nuo savojo likimo nepabėgsi, mąsčiau aš, jei 
dar gebėjau protingai mąstyti. 

Kitądien pradėjau lyg niekur nieko ruoštis kelionėn, tačiau Lugun- 
dos tėvas pareikalavo, kad vykčiau su juo pažiūrėti laukų, galvijų ban- 
dų, ganyklų ir miškų, kuriuos ketino skirti Lugundai ir jos įpėdiniams. 
Tris dienas truko tas mūsų Žygis, o sugrįžęs nenorėjau pasirodyti pra- 
stesnis — nusikabinau nuo kaklo auksinę karo tribūno grandinę ir pa- 
dovanojau Lugundai. 

Lugundos tėvui mano vestuvinė dovana, ko gera, pasirodė niekin- 
ga, nes, jai susišukavus plaukus aukštyn, atnešė iš slaptavietės kūdikio 
riešo storumo antkaklį ir užkabino dukteriai ant kaklo. Tokiais ant- 
kakliais puošėsi tiktai britų karalienės ir pačios kilmingiausios moterys. 

Iš to aš, bukagalvis, galų gale supratau, kad Lugunda kilmingesnės 
giminės, nei numaniau - tokios kilmingos, kad jos tėvas tuo net nesi- 
gyrė. O paskui ir Petro man patvirtino, jog būdamas paprastas - ne 
Romos raitelis ir senatoriaus sūnus —- būčiau gavęs kalaviju į pilvą, o ne 
giminės karo skydą nučaižytai nugarai vestuvių guolyje prisidengti. 

Tikriausiai tik įtakingo mano uošvio ikenio ir Petro — čiabuvio Žy- 
nio, gydytojo ir teisėjo - dėka manęs neapkaltino kerėjimu. Kilmingas 
britų jaunikaitis, kuris, perimtas pavydo, kumščiais puolė mane, kaip 
tik tą pilnaties naktį nusilaužė sprandą, kada jo kinkinys, lėkęs visu 
eiklumu, pasibaidė kažin kokio keisto gyvio ir jis stačia galva iš veži- 
mo nuskrido akmenynėn. 

Suprantama, mane kamavo mintis apie pažadą, duotą Klaudijai ir 
visiškai nevalingai sulaužytą, irgi tas grasus jausmas, kad Lugunda 
veikiau sugulovė nei teisėta žmona. Britiškos santuokos negalėjau 
laikyti teisiškai įpareigojančia. Tačiau buvau jaunas. Ilgą laiką tram- 
dytas kūnas visiškai ištižo nuo Lugundos mylavimų bei švelnumo, 
todėl diena po dienos atidėliojau būtinąjį grįžimą iš ikenių Žemės į 
Komulodunumą. | 

Tačiau besaikis kūno geidulių tenkinimas pakyri greičiau, negu va- 
lia ir drausmė. Po kelių dienų pradėjome irzti vienas ant kito - Lugun- 
da ir aš svaidėmės nirčiais žodžiais ir tiktai lovoje sutardavome. Kai 
pagaliau susiruošiau grįžti pas saviškius, jaučiausi lyg iš grandinių ar 
kerų išsivadavęs. Tikrai, tarsi paukštelis iš narvelio purptelėjau laisvėn 
ir visai nesigraužiau palikęs Lugundą. Juk ji pasiekė savo. Tegul džiau- 
giasi, maniau. 

Vespasianas vėl atleido mane nuo pratybų su ginklais, o kartu ir 
karo tribūno pareigų. Tad toliau rašiau knygą apie Britaniją. Buvau 
atsigodęs iš svajokliškų pirmosios vasaros apžavų ir viską aprašinėjau 
kuo dalykiškiausiai. Jau neberegėjau britų gražioje šviesoje. Net išjuo- 
kiau kai kuriuos jų papročius. Pripažinau dieviškojo Julijaus Cezario 
nuopelnus prusinant Britaniją, bet pažymėjau, kad, pavyzdžiui, dieviš- 
kojo Augusto sąjunga su brigantais šiems atrodė tik draugiškas pasi- 
mainymas dovanomis. Jie tarėsi papirkais gavę daugiau, nei patys da- 
vę vardan taikos išsaugojimo. 

Užtat pripažinau imperatorių Klaudijų visiškai pajungus Romos val- 
džiai pietinius Britanijos kraštus, o Aulą Plautijų — juos sutramdžius. 
Vespasianas pats paprašė kuo mažiau pasakoti apie jo nuopelnus. Jis 
bergždžiai tebelaukė naujojo prokuratoriaus ar vyriausiojo vado ir už- 
kariautojo krašto pertvarkymo taikos laiku į provinciją ar provincijos 
dalį, pavaldžią Romos įstatymams. Todėl jis nenorėjo karine legionų 
vado šlove kiršinti pavyduolių Romoje. 

— Nenoriu, kad mane atšauktų Romon už per didelį pramanumą, — 
tarė jis. — Iš Germanijos Korbulą atšaukė nebaigus karo žygio: Ne, aš 

su juo nesilyginu, bet imperatorius Klaudijus turbūt juk pavydus, o 
Britanija — jo silpniausia vieta. Nesu labai nuovokus ir klastingas, tad 
nemoku prisitaikyti prie be perstogės kintančių sąlygų. Todėl bereik 
neprimindamas savo nuopelnų, liksiu verčiau čia, Britanijoje, nei grįšiu 
į ankstesnį skurdą Romoje. 

Jau žinojau, kad imperatorius Klaudijus sulaužė priesaiką, kurią rau- 
dodamas davė pretorionams deivės Fidės vardu, balta drobe dešinę 
ranką prisidengęs. Po kelių mėnesių nuo Mesalinos mirties jis pareiškė 
negalįs apsieiti be žmonos ir išsirinko sau į sutuoktines kilmingiausią 
Romos moterį — savo dukterėčią Agripiną, — tą pačią, kurios sūnus Liu- 
cijus Domicijus kitados siekė mano draugystės. 

Tiesa, santuokai įteisinti prireikė naujo įstatymo, kuris nedraustų 
kraujomaišos, ir senatas mielai jį išleido. Įžvalgiausi senatoriai net patys 
su ašaromis akyse meldė Klaudijų sulaužyti šventą įžadą ir valstybės 
labui sudaryti naują santuoką. Aplinkybės Romoje beregint visiškai pa- 
sikeitė. Vespasianas apdairiai sergėjosi neįkišti nagų į karštą viralą. 

— Agripina — daili ir išmintinga moteris, - veidmainiškai tikino jis. — 
Ji turbūt gerai pasimokė iš skaudžių jaunystės klaidų ir dviejų ankstes- 
nių santuokų. Viliuosi, kad Britanikui ji bus gera pamotė. Taigi ir mano 
sūnaus Tito neatstums, nors, išeidamas į karą, ir buvau atidavęs jį Me- 
salinai auklėti. 

Vespasianas gerai vokė, kad man užbaigus knygą jau įkarto Britani- 
ja ir aš trokštu grįžti Romon. Juk reikėjo knygą išleisti. Aš pats, nors ir 
degiau noru, bet stokojau ryžto. Britanijos pavasariui prasprogus Žžie- 
dais, vis dažniau prisimindavau Lugundą. Prisimindavau tik tai, kokia 
laiminga būdavo mano glėby, kokia keista juoduma tvaskėdavo jos 
gintarinės akys. Visa kita užmiršau. 

Tėviškai apie mano ateitį mąstąs Vespasianas pastebėjo mano neri- 
mastį ir pareiškė, kad prieš man išvykstant į Romą vertėtų įgyti dar 
šiek tiek ir karo patirties. Tad jis pasiuntė mane į vakarinius kalnus 
triuškinti nedidelės genties, kuri, pjaunama bado, grobstė Romos są- 
jungininkų galvijus bei grūdus. Siai užduočiai atlikti jis skyrė man pa- 
tyrų vyresnįjį centurioną, visą kohortą ir būrį galų raitelių. 

Man patirtis, įgyta Britanijoje, pravertė. Apsupome ir sudeginome 
porą kalniečių kaimų, patys patirdami tik menkų nuostolių. Apie šį 
žvalgomąjį Žygį esu papasakojęs savo knygos pabaigoje, aprašyda- 
mas netikėtų užpuolių būdus sunkiai pereinamose Britanijos kalnų vie- 
tovėse — žinoma, neminėdamas savo vardo. Sarvuotam raiteliui lengva 
daigoti laukinius, kai šie net šalmų neturi. Bet, manding, karo tribūnui 
savo rankom žudyti nedera. 

Floralijų šventės buvo jau pasibaigusios. Londinijuje manęs laukė 
tošinis laiškas, parašytas darkia lotynų kalba, viliantis mane greitai 
sugrįšiant į ikenių Žemę ir paimsiant ant rankų savo naujagimį sūnų. 

Netikėta naujiena bemat išblaškė Lugundos ilgesį ir pažadino man karš- 
tą norą tučtuojau pargrįžti Romon. Toks jaunas dar buvau, kad tikėjau- 
si nusikratysiąs kaltės tepakeisdamas vietą. 

Vespasianas mielai įdavė man pasiuntinio skydą bei laiškų į Romą. 
Nesibaimindamas stipraus vėjo įlipau į laivą ir pakeliui apvėmiau be- 
maž visas sūrios Britanijos jūros bangas. Greičiau miręs nei gyvas at- 
kliuvau į Galijos pakrantę, o apie Britaniją daugiau nebeturiu ką pasa- 
koti. Tiktai tvirtai nusprendžiau į tą kraštą negrįžti tol, kol nebus įma- 
nu jo pasiekti sausom kojom. Tai vienas iš nedaugelio tvirtų mano 
gyvenimo nuostatų, kurių vėliau visados stengiausi laikytis. 


KETVIRTOJI KNYGA 


Klaudija 


Nuostabu, kai esi jaunas ir sukakęs aštuoniolika turi paties užpelnytus 
karo tribūno skiriamuosius ženklus, kai įgyji visų prielankumą ir įta- 
kingiems klausytojams sugebi nemikčiodamas perskaityti savo pirmą- 
jį veikalą. Rodės, visa Roma, kaip ir aš, išgyvena skaisčiausią vasarą, o 
troškus oras išsisklaidė, kai imperatoriaus Klaudijaus sutuoktine po 
jaunosios Mesalinos tapo jautrioji ir kilniaširdė Agripina. 

Paleistuvystės laikai buvo seniai pasimiršę. Papročiai pasitaisė, nes, 
pasak šnekų, Agripina kiekvieną sykį, — kai tik Klaudijus galėdavo, — 
atnešdavo į Palatiną raitelių luomo bei senato narių sąrašus ir tas be 
gailesčio išbraukdavo ne visai dorai gyvenančiųjų ar pernelyg prasi- 
skolinusiųjų vardus. Nuolatos cenzoriaus pareigas einantis Klaudijus, 
sunkiai dūsaudamas dėl slogios prievolių naštos, su dėkingumu pritar- 
davo geros ir politiškai patyrios moters siūlymams. 

Jos dėka Klaudijus kaip tik ir stengėsi susiimti. Jo atleistiniai - ypač 
sekretorius Narcizas ir valstybės iždo prokuratorius Palantas — vėl mė- 
gavosi didžiausia malone. Zmonės kalbėjo, jog vargaus darbo išsekin- 
tas Palantas su veiklia ir valinga Agripina kiauras naktis tariasi dėl 
valstybės piniginių reikalų. 

Kai vėl sutikau Agripiną, ji man pasirodė įgijusi saviško lipšnumo, 
švytėjimo. Ji net malonėjo pati nuvesti mane į Palatino berniukų mo- 
kyklą, pasišaukė aštuonmetį Vespasiano sūnų Titą ir meiliai paglostė 
Britanikui, savo posūniui, galvą. Vos devynerių, Britanikas atrodė per- 
nelyg pasipūtęs ir užsisklendęs, bet nenuostabu — juk šitokiom apgai- 
lėtinom aplinkybėm neteko savo gražiosios motinos. O net didžiau- 
sias pamotės dėmesys ir švelnumas neatsveria motinos netekties skaus- 
mo. Mudviem beeinant, Agripina man pasiskundė, kad Britaniką, jo 
tėvo liūdesiui, retsykiais ištinka nuomario priepuoliai, ir kūno pratybų 
jis neištveriąs. Ypač pilnaties laiku berniukas labai neramus ir reikalin- 
gas globos. 

Kuo noriausiai Agripina nusivedė mane į saulėtąją Palatino pusę pa- 
sveikinti jos pačios sūnaus — Liucijaus Domicijaus, to gražaus ir gu- 
vaus berniuko, ir pristatė mane jo mokytojui. Įsigavusi valdžion, Agri- 
pina pirmiausia parsikvietė iš tremties savo globotinį filosofą Anėjų 
Seneką ir paprašė tapti jos sūnaus auklėtoju. Tremtis Korsikoje, be abe- 
jonės, Senekai išėjo į sveikatą, net džiovą išgydė, nors laiškuose jis 
apmaudžiai skųsdavosi jį ištikusia nedalia. Seneka buvo stambus, ko- 

kių keturiasdešimt penkerių metų vyras ir mane pasveikino malo- 
niai. Iš raudonų minkštos odos suvarstomų batų supratau jį tapus 
senato nariu. 

Liucijus Domicijus apstulbino puldamas mane bučiuoti, tarytum su- 
tikęs ilgam prapuolusį draugą. Laikydamas už rankos jis pasisodino 
mane šalimais, paklausinėjo apie Britaniją ir nusistebėjo, kad raitelių 
bendruomenė Kastoro ir Polukso šventykloje man, tokiam dar jaunam, 
jau patvirtino karo tribūno skiriamuosius ženklus. | 

Sujaudintas visų prielankumo, išdrįsau pasisakyti apie savo knygelę 
ir nuolankiai paprašyti, kad Seneka ją perskaitytų, — pirmiausia, kad 
pataisytų jos kalbą prieš teikiant viešuomenei. Seneka maloniai suti- 
ko, tad turėjau retkarčiais lankytis Palatine. Jis atvirai pareiškė, kad 
mano aprašymui trūksta vaizdumo, vis dėlto pripažino, jog paprastas 
dalykiškas stilius dera, nes mano veikale daugiausia vietos skirta Bri- 
tanijos geografijai, istorijai, įvairių genčių papročiams, tikėjimų prieta- 
rams ir britų kariavimo būdui. Liucijus įsitraukė garsiai skaityti mano 
veikalą rodydamas, kaip tai daryti išraiškiai. Jis turėjo nepaprastai gra- 
žų balsą ir ypatingą gebėjimą įsijausti, todėl susižavėjęs klausiausi jo 
skaitymo, tarsi išties mano veikalas būtų labai pagirtinas ir išskirtinis. 

Netgi pasakiau: 

— Jeigu tu viešai perskaitytum šį veikalą, aš tikrai sulaukčiau didžios 
sėkmės. 

Toje išpuoselėtoje Palatino aplinkoje ūmai susizgribau, jog rūstus 
stovyklos gyvenimas ir žiaurūs legionierių įpročiai man įsipyko ilgam. 
Su malonumu ir žavesiu klausydavau Liucijaus, kai jis mokydavo ma- 
ne gražiai gestikuliuoti, kaip kad dera rašytojui, viešai skaitančiam vei- 
kalą. Jo patartas, pradėjau lankytis teatre, dažnai eidavau su juo pasi- 
vaikščioti ant Pincijaus kalvos, po Lukulo sodus, kuriuos jo motina, 
tapusi imperatoriaus sutuoktine, paveldėjo iš Mesalinos. Liucijus buvo 
papratęs bėginėti ir šėlioti it berniūkštis, nors visąlaik kartu paisė ju- 
desių grakštumo. Kartais jis sustodavo, sakytum paniręs į gilius ap- 
mąstymus, o paskui išdėstydavo dingtelėjusią mintį taip svariai, kad 
vargiai patikėdavai jį tebesant vaiką dar nepakitusiu balsu. Negalėjai 
jam atsispirti, kai jis įsigeisdavo sužavėti. Rodės, po bedžiaugsmės vai- 
kystės jis trokšte trokšta patraukti kiekvieną — net vergą. Seneka jį 
išmokė, kad ir vergas lygiai toks pat Žmogus. O aš šito jau kadai bu- 
vau išmokęs iš tėvo — dar Antiochijoje. 

Palatino dvasia tuomet sakytum smelkė visą Romą. Net ponia Tu- 
lija mane priimdavo maloniai savo prabangiame name ir nebekliudy- 
davo, kai panorėdavau susitikti su tėvu. Ji rengėsi gerbtinai ir pa- 
prastai, kaip Romos senatoriaus sutuoktinė, turinti įstatymo patvir- 
tintas trijų vaikų motinos teises, ir papuošalais nesidabino taip aps- 
čiai kaip seniau. 

Tėvas mane nustebino. Jis jau nebebuvo toks išpurtęs, kaip prieš 
mano išvykimą į Britaniją. Ponia Tulija tėvui nupirko graiką gydytoją, 
pasimokiusį Aleksandrijoje, ir mano tėvas nieko nelaukęs jį išpirko. 
Gydytojas skyrė jam vonių ir masažą, privertė jį gerti nuosaikiau vyno 
ir kasdien mėtyti kamuolį, tad tėvas buvo veik vertas garbės ryšėti 
plačią purpurinę tunikos juostą. Garsas apie jį, kaip turtingą ir gerašir- 
dį vyrą, Romoje sklido, tad kas rytą namų prieangyje grūsdavosi dau- 
gybė klientų ir pagalbos prašytojų. Didumai jis pagelbėdavo, vis dėlto 
niekuomet nesutiko niekam išrūpinti Romos pilietybės, nors kaip se- 
natorius turėjo tokią teisę. 

Ponia Tulija bylojo: 

— Tavo tėvas pernelyg minkštas ir kvailas, bet, ko gera, jo pavyz- 
dys man išėjo į naudą. Daug ką pradėjau vertinti kitaip. Ketvirtą sykį 
ištekėjusi moteris turi stabtelėti, permąstyti savo praeitį ir padaryti 
reikiamas išvadas. Mesalinos šėlionės bemaž nugramzdino į purvą 
senąsias Romos dorybes, nes blogas jos pavyzdys dažną gundė pa- 
našiai elgtis. Aš pati esu jautri moteris ir turiu palinkimą žengti koja 
kojon su gyvenimu. Laimė, laiku pasitaisiau. Tad dabar esu laimin- 
gesnė nei anksčiau, kai tenkindavau visus savo įgeidžius ir kas rytą 
pabusdavau skaudama galva. Tik nutukti bijau, gyvendama tokį ra- 
mų ir teisuolišką gyvenimą. 

Pakeitusi gyvenseną ji sakytum kur kas uoliau ėmė rūpintis turtais, 
ir mano tėvas buvo labai nepatenkintas, kad ponia Tulija su savo paty- 
riaisiais valdiniais bei prokuratoriais pradėjo kištis į jo žemės naudme- 
nų tvarkymą. Kad išlaikytų senatoriaus rangą, tėvas privalėjo turėti 
nemažai žemės Italijoje. Jis norėjo padidinti jų derlumą sausindamas, 
kasdamas požeminius griovius bei naujoviškai įdirbdamas laukus, ta- 
čiau ponia Tulija sugebėjo jį įtikinti, kad daugybės žmonių kartų skau- 
di patirtis rodo, jog paveikūs esą tik senieji papročiai, ūkiškumas ir 
besąlygiška drausmė, naudojant vergų darbo jėgą. 

— Vergų prievoles tu mažini iš perdėto jausmingumo ir už tai tau dar 
teks sumokėti, - tikino ponia Tulija. - Patirtis parodė, kad aliejaus spau- 
dykles ir žemdirbystės įrankius - nuo plūgų iki kauptukų - reikia ga- 
minti tokius sunkius ir didelius, kad vergai neįmanytų jų sulaužyti. 
Mano paskirtų valdytojų dėka tavo tėvas pelnys nemenkų pajamų, 
nors anksčiau iš žemdirbystės jis tik nuostolius kentė. 

Tėvas turėjo pripažinti, jog tai tiesa, vis dėlto apmaudžiai priminė: 

— Bent jau praradau ūpą apžiūrinėti savo žemes. 

Ponia Tulija taikiai atsakė, jog mano tėvas, - derėtų pagalvoti apie jo 
brangią sveikatą, — turi ganėtinai pareigų bei darbų pačioje Romoje. To- 
dėl jis neturėtų kvaršinti galvos tuo, ką pati Tulija daug geriau išmano. 

Betgi turiu papasakoti ir apie Klaudiją, nors jos pasveikinti išėjau 
nenorom ir kaltės kamuojamas. Jos išvaizda buvo nė kiek nepasikeitu- 

si. Vis dėlto iš pradžių ji man pasirodė lyg ir svetima. Vos mane išvy- 
dusi, ji nušvito šypsena, bet netrukus lūpos persikreipė, akys nutamso. 

— Negerai tave sapnavau, — pasakė. - Matau, kad blogi sapnai išsipil- 
dė. Tu jau nebe toks, koks iškeliavai, Minutai. 

Irzliai užrikau: 

— Nejau vaizdavaisi mane nepasikeisiant po dvejų metų Britanijoje, 
kur parašiau knygą, daigojau barbarus ir pelniau raudoną šalmo skiau- 
terę? Gyveni nelyg stovinčioj baloj! Negali šito iš manęs reikalauti! 

Tačiau Klaudija įsibedė man į akis, ištiesusi ranką palytėjo skruostą 
ir tarė: 

— Gerai žinai, ką noriu pasakyti, Minutai. Bet pati kvaila —- juk ne- 
galėjau reikalauti iš tavęs pažado, kurio joks vyras turbūt neįstengia 
tesėti. 

Ko gera, turėjau įniršti už tokius žodžius ir net nutraukti mudviejų 
draugystę, kad galėčiau eiti savais keliais. Juk lengviausiai įniršti tada, 
kai pats esi neteisus. Tačiau permanęs jos apmaudų nuovylį, apkabi- 
nau, bučiavau, glamonėjau ir mane pagavo neapsakomas noras bent 
vienam Žmogui pasaulyje išsipasakoti apie Lugundą ir apie tai, kas 
man nutiko. 

Susėdome ant akmeninio suolelio šaltinio atšlaitėje po senu medžiu ir 
aš kuo nuoširdžiausiai papasakojau, kaip Lugunda pas mane pakliuvo, 
kaip mokiau ją skaityti ir kaip ji gelbėjo man keliaujant po Britaniją. 
Paskui liežuvis pradėjo kliūti ir aš nudelbiau akis žemėn. Klaudija su- 
ėmė mano ranką, papurtė mane, žvilgsniu sugavo mano akis ir padrąsi- 
no mane tęsti. Taigi papasakojau tiek, kiek leido savigarba, vis dėlto 
neišdrįsau išsitarti, kad Lugunda pagimdė man sūnų. O galėjau iš jau- 
natviškos tuštybės pasigirti savo vyriškumu ir Lugundos skaistybe. 

Mano nuostabai, Klaudiją labiausiai įžeidė tai, kad Lugunda buvo 
kiškių Žynė. 

— Pakyrėjo nuo Vatikano kalvos vis stebėti paukščių skrydžius, — 
tarė. — Netikiu jau jokiais ženklais. Romos dievai man - tik akmeninės 
statulos, kurios jau neturi jokios galios. Zinoma, esama piktų jėgų ir aš 
nesistebiu, kad svetimoje šalyje tu, nesubrendėlis, tapai kerų auka. Bet 
jeigu nuoširdžiai gailėsiesi dėl savo nuopuolio, parodysiu tau naują 
kelią. Zmogui negana vien kerų, ženklų ir akmeninių statulų. Kol tavęs 
nebuvo, aš patyriau tai, ko Žmogus, rodės, neįmano patirti. 

Nieko pikta nenujausdamas nuoširdžiai paprašiau ją išsipasakoti, 
tačiau širdis man nusirito, kai permaniau, kad jos dėdės žmona Paulina 
naudojasi Klaudija kaip tarpininke, palaikydama ryšius su savo ben- 
drais, taigi įvėlė Klaudiją į gėdingą krikščionių šutvę pinkliau, nei pati 
buvo įsivėlusi. 

— Jie turi galios gydyti ligonius ir atleisti nuodėmes, — susižavėjusi 
šnekėjo Klaudija. — Vergas ir neturtingas amatininkas per jų šventąją 

vakarienę lygūs su turtingiausiais ir kilmingiausiais. Mes sveikiname 
kits kitą meilės bučiniais. Dvasios valia visą draugiją apima šventas 
drebulys ir tamsūs žmogeliai prašnenka svetimomis kalbomis, o šven- 
tųjų veidai tamsoje staiga sušvinta. 

Persigandęs pažvelgiau į ją kaip į ligonę, tačiau Klaudija kaipmat 
sugriebė abiem rankom manąją ir paprašė: 

— Neteisk jų nepažinęs. Vakar buvo Saturno diena ir žydų šabas. 
Šiandien krikščionims šventa diena, nes kitądien po šabo jų karalius 
prisikėlė iš mirusiųjų. Taigi bet kurią dieną dangus gali prasiverti ir jis 
sugrįš į žemę kurti tūkstantmetės karalystės, kurioje paskutinieji bus 
pirmutiniai, o pirmutiniai — paskutinieji. 

Šitaip kalbėdama Klaudija buvo ir baugi, ir graži - lyg žynė, dvasios 
pagauta. Man rodės, kad iš jos tikrai sklido neįveikiama galia, kuri 
atėmė man valią ir užtemdė protą. Nes jai tarus: „Kilkim ir eikim su 
jais susitikti , aš nevalingai pakilau ir nusekiau paskui ją. Pamaniusi, 
kad bijau, ji patikino, jog man nieko nereikės daryti prieš savo valią, 
tik žiūrėti ir klausyti. Pats sau teisinausi tikrai privaląs išmokti naujųjų 
Romos papročių, jeigu jau Britanijoje mėginau susipažinti net su drui- 
dų tikėjimu. 

Žydų miesto dalį Transtiberiną tuokart drebino triukšmas ir sąjūdis. 
Kliegdamos moterys bėgo į mudu, gatvių kampuose žmonės kumščia- 
vosi, daužė kits kitą akmenimis ir vėzdais. Net garbūs žilabarzdžiai 
žydai su kutuotais apsiaustais vėlėsi į tą erzelį ir miesto prefekto tvark- 
dariai nepajėgė nuramdyti tos sumaišties. Jeigu kokią gaują lazdomis 
išsklaidydavo, tai peštynės tuojau kildavo kitoje vietoje. 

— Vardan Romos dievų, kas čia dedasi? - paklausiau uždususio tvark- 
dario, kuris šluostėsi nuo kaktos kraują. 

— Kažkoks pabėgęs vergas Chrestus pjudo žydus tarpusavy, — atsa- 
kė jis. - Kaip matai, tiltais čion plūste paplūdo prastuoliai jau ir iš kitų 
miesto vietų. Judu su mergina verčiau sprukit, kol nevėlu. Pretorionų 
stovykloje paskelbta parengtis. Tuoj čia daugis veidų apsipils kraujais. 

Klaudija atidžiai dairėsi aplinkui, džiugiai šūkčiojo ir pasakojo: 

— Vakar judėjai išvijo iš sinagogos visus Žydus, išpažįstančius Kris- 
tų, ir sumušė juos. Siandien krikščionys atsiteisia tuo pačiu. Jiems pa- 
galbon skuba ir tie krikščionys, kurie nėra žydai. 

Siaurose gatvelėse išties būriavosi senyvi vergai, kalviai bei Tibe- 
rio laivų krovikai ir jau puldinėjo kaip smogiamieji būriai, daužė už- 
sklęstas krautuvių langines ir brovėsi į namus, iš kurių sklido grau- 
dūs riksmai. Tačiau aklatikiai žydai - juk narsūs savo nematomo Die- 
vo kariai. Susitelkę prie sinagogų jie atremdavo puolimus. Tikro gin- 
klo nemačiau nė vieno rankose. Juos laikyti žydams uždrausta, kaip 
ir prastuomenei, ėmusiai plūsti į Romą iš visų kraštų, bet užvis dau- 
giausia — iš Rytų. 

Kai kur mačiau keletą pusamžių vyrų, iškėlusių rankas ir šaukiančių: 
„Ramybės, ramybės, vardan Jėzaus Kristaus!“ Keletą jie nuramino, ir 
šie, nuleidę kuokas arba nusviedę akmenis šalin, spruko muštis ato- 
kiau. Tačiau garbiems žydams, susirinkusiems prie gražiosios Julijaus 
Cezario sinagogos, tas kovos šūkis sukėlė tokį tūžmą, kad jie ėmė rau- 
tis barzdas ir plėšytis drabužius šaukdami, jog tai šventvagystė. 

Sunku buvo suturėti ir tramdyti Klaudiją, kad nesikištų į peštynes, 
nes ji atkakliai veržėsi į namą, kuriame tą vakarą jos bendrai nutarė 
rengti slaptas apeigas. Įniršusi gauja aklatikių žydų blokšdavo žemėn 
besiveržiančius ten ir tempė lauk viduj pasislėpusius. Jie draskė nelai- 
mėlių ryšulius, vartė jų pintines su valgiu, trypė maistą į purvą ir daužė 
juos kaip kokius šunis. Sprunkančiuosius jie dar parsigriaudavo ant 
žemės ir apspardydavo kaip reikiant veidus. 

Nepermanau, kaip iš tikrųjų viskas toliau nutiko. Ar mane patį pa- 
gavo prigimtas romėniškas noras daryti tvarką, ar aš mėginau apginti 
silpnesnius nuo smurtautojų, ar Klaudija pakurstė mane, bet ūmai su- 
sivokiau tempiąs kresną žydą už barzdos ir imtynininko mostu atimąs 
iš jo kuoką, kai jis įsiutęs spyrė į galvą mergaitei, parmestai ant žemės. 
Paskui jau tikrai įsivėliau į riaušes ir veikiausiai mušiausi už krikščio- 
nis, nes Klaudija karštai siundė mane vardan Jėzaus Nazariečio iš pe- 
ties duoti į skudurus piktavaliams žydams, nes šie jo nepripažino. 

Riaušininkų buvo tūkstančiai: vyrai ir moterys, jauni ir seni, net vai- 
kai. Judėjai būtų pergalingai įveikę savuosius atskalūnus, jei šie nebū- 
tų sulaukę didžiulės paramos iš Tiberio ano kranto bei uostuose knibž- 
dėte knibždančių prasčiokų, kurie mėgo visokiausias peštynes. Riau- 
šės būtų pasibaigusios dar greičiau, nei prasidėjo, jeigu tik pretorionai 
būtų rimtai įsikišę. 

Tačiau ant tilto iškilo klausimas, katram malšinti žydų riaušes — pre- 
torionų prefektui ar miesto prefektui. Mūrų viduje teismingumą vyk- 
dė bei tvarką palaikė miesto prefektas. Tad galų gale suriko trimitai. 
Paskubomis šalmais, skydais bei kalavijais apsiginklavę miesto tvark- 
dariai darniomis gretomis įžengė į žydų miesto dalį. Tvarkdariams nu- 
daigojus keletą aršiausių gerkliūgų, visus pagavo klaikas ir gatvės iš- 
tuštėjo. Sen bei ten keturpėsti priebėgos ieškojo sužeistieji, jau nebe- 
pastovintys ant kojų. Bičiuliai ir artimieji greitosiomis slapstė po na- 
mus sužeistuosius, netekusius sąmonės. 

Atsigodau Klaudijos už rankos tempiamas į kažkokį namą, bemat 
numečiau kruviną kuoką ir baisėdamasis suvokiau, kas nutiktų, jeigu 
mane sulaikytų už vėlimąsi į žydų tarpusavio peštynes dėl tikėjimo 
klausimų. Galėjau prarasti ne tik karo tribūno rangą, bet ir siaurą rau- 
doną tunikos juostą. Klaudija nusivedė mane į didžiulį sausą rūsį, kur 
įraudę krikštyti žydai susigrūdę kaip tik rėkliai ginčijosi, kas pradėjo 
riaušes, o verkiančios moterys tvarstė žaizdas ir vaistė gumbus. Iš puotų 

salės į rūsį leidosi bailiai drebantys senukai ir pora vyrų, kurie, spren- 
džiant iš apdaro, nebuvo tikri žydai. Sutrikę, kaip ir aš, jie turbūt manė, 
kaip geriausia išsipainioti iš visos tos kebeknės. 

Su jais į rūsį nulipo vyras, kurį pažinau - tai buvo tas pats palapinių 
meistras Akvilas — tik tada, kai nusišluostė nuo veido kraują ir purvą. 
Jis atrodė baisiai, nes žydai voliojo jį po nuotekas ir sukreivino nosį. 
Tačiau jis, vis dar susijaudinęs, prakalbo ir sušuko: 

— Ak; jūs klastūnai, kurių jau net nesiryžtu vadinti broliais! Nejau 
laisvė Kristuje - jums tik piktybės skraistė? Už nuodėmes būsite nu- 
plakti! Kur jūsų pakantumas? Juk mums įsakyta paklusti visokiai žmo- 
giškai tvarkai ir geradarystėmis užkimšti burnas kvailiams, skleidžian- 
tiems šmeižtus. 

Didžiuma jam prieštaravo ugningai aiškindami: 

— Mes nekalbame čia apie pagonis, tarp kurių gyvename nepriekaiš- 
tingai, idant jie išmoktų Dievą šlovinti, pamatę gerus mūsų darbus. 
Ne, dabar kalbame apie žydus, kurie mus muša ir juodina mūsų Vieš- 
patį Kristų. Dėl jo ir tiktai jo garbei pakilome priešintis piktybei, o ne 
savo apgailėtinos gyvasties gelbėti. 

Prasibrovęs prie Akvilo ir, papurtęs jį už rankos, sušnibždėjau turįs 
išeiti. Tačiau mane pažinus jo veidas nušvito džiaugsmu ir, palaiminęs 
mane, jis šūktelėjo: 

— Minutai, Marko Maniliano sūnau, nejau ir tu pasirinkai šį vieninte- 
lį kelią? 

Jis apkabino mane, pabučiavo į lūpas ir dvasios pagautas ėmė pa- 
mokslauti: 

— Kristus ir už tave kentėjo! Ko nelaikai jo savo pirmavaizdžiu, ko 
neini jo pėdom? Smeižiamas jis nesiteisė tuo pačiu, o kentėdamas ne- 
grasino! Ir tu už pikta neatlygink piktu! Kentėdamas dėl Kristaus, šlo- 
vink už tai Dievą! 

Nevalioju atpasakoti visų tų paistalų, nes mano prieštaravimų jis 
nepaisė, o dvasios pagautas tikrai įgavo didžiulės galios žmonėms. Pa- 
mažu beveik visi puolė melsti nuodėmių atleidimo, nors kai kurie, su- 
kandę dantis, tebeniurnėjo, kad Jo karalystė niekuomet neatneš lai- 
mės, jeigu žydai netrukdomi šmeiš, muš ir galuos Kristaus valdinius. 

Tuo laiku tvarkdariai sulaikė būrį Žmonių, visai nežiūrėdami, ar šie - 
tikrieji judėjai, ar pakrikštyti žydai, ar tik prašaliečiai prasčiokai. Preto- 
rionams saugant tiltus, daugis valtimis paspruko į miestą ir prieplau- 
kose atrišę krovininius laivus paleido upe. Mieste pasidarė nesaugu, 
nes tvarkdarių būriai buvo sušaukti į žydų miesto dalį. Prasčiokai pa- 
traukė gatvėmis rėkaudami kaip slaptažodį Kristaus vardą, išmoktą 
aname krante. 

Jie plėšė krautuves, padeginėjo namus, tad žydiškajai miesto daliai 
neva jau nurimus prefektas turėjo atšaukti savo būrius pagrindinei mies- 

to daliai saugoti. Tai, kad jis įsakė žydiškoje miesto dalyje tikrinti na- 
mą po namo, ketindamas sulaikyti Chrestų, sukursčiusį šitokį Žydų 
siautėjimą, mane ir išgelbėjo. 

Suniūko vakaras. Liūdnas sėdėjau ant rūsio grindų, pasirėmęs delnu 
skruostą, ir pajutau, jog mano pilvas tuščias. Susirinkę nulikusį maistą, 
krikščionys ėmė jį dalytis, dosniai vienas kitam brukdami, kad tik visi 
gautų. Turėjo jie duonos ir aliejaus, svogūnų, žirnių košės, net vyno. 
Krikščionių papročiu, Akvilas palaimino duoną ir vyną, lyg tai būtų 
buvęs Jėzaus Nazariečio kūnas ir kraujas. Raginamas ir aš paėmiau ir 
pasidalinau prasta duona su Klaudija. Netgi sūrio ir gabalėlį džiovin- 
tos mėsos gavau. Vyną gėriau su visais iš tos pačios taurės, kai ją at- 
siuntė iki manęs. Pasisotinę visi šoko karštai bučiuotis. Klaudija pabu- 
čiavo mane ir šūktelėjo: 

— Ak, Minutai, man taip smagu, kad ir tu valgei Jo kūną, gėrei Jo 
kraują dėl nuodėmių atleidimo ir amžinojo gyvenimo! Ar nejauti, kaip 
širdy nauja dvasia sušvito, tarytum ankstesnio gyvenimo draiskanas 
nusiplėšus ir apsitaisius naujais drabužiais. 

Piktai atrėžiau, jog manyje kliuksi vien pigus rūgštus vynas. Tik vė- 
liau perpratau jos žodžius ir suvokiau pataikęs į slaptą krikščionių puo- 
tą. Mane pagavo toks siaubas, kad sublogavau, nors gerai žinojau, jog 
iš taurės ne kraują gėriau. 

— Sapaliojimai, — karščiavausi aš. — Duona lieka duona, o vynas - 
vynu, kai žmogų pjauna alkis. Jeigu jūs tik šituo užsiimate ir nieko 
piktesnio nedarote, tai aš tikrai nesuprantu, kodėl apie jūsų prietarą 
pasakojamos visokiausios kvailystės. Juolab nesuprantu, kam dėl to- 
kių paikų dalykų skaldyti galvas! 

Ir mąsčiau: 

— Zydai įsitikinę esą geresni už kitus Žmones, nes jie turi šventuo- 
sius raštus, Įstatymą bei šventyklą Jeruzalėje. Romoje jie atsiskyrė nuo 
romėnų ir erzina Žmones, paikai nosis riesdami. Juk jie net nevalgo 
drauge su kitais. Bet pabuvęs jūsų puotoje, kuri bereik laikyta paslap- 
tyje, galiu pasakyti, jog jūs, krikščionys, stengiatės visa kuo tik pra- 
nokti judėjus. 

Bemat įsiširdusi Klaudija atrėžė: 

— Jėzau Kristau, Dievo Sūnau, neskirk žydų nuo kitų Žmonių. Ma- 
ne mokė, kad tikintysis Kristumi, panertas vandenin ar bent jau ap- 
lietas vandeniu vardan Kristaus, pelno nuodėmių atleidimą ir amži- 
nąjį gyvenimą. Kristus neieškodavo dievotų žydų, o tik tų - nuodė- 
mingųjų. Bergždžia girtis, bet turbūt pripažinsi, jog nuodėmes nusi- 
plovęs Žmogus geresnis už nežinėlį, kaip kad švarūs marškiniai ge- 
riau už suteptus. 

Ji visu rimtumu pasiūlė pasiklausyti Akvilo ir dar kitų Kristaus pa- 
slaptis pažinusių žydų mokymo ir paskui leistis apliejamam vandeniu. 

Juk savo akim regėjau, kaip meiliai krikščionys tarp savęs bendrauja 
po meilės puotos. Aš esąs lyg aklys, kad neįžvelgiu juose dvasios, ski- 
riančios krikščionis nuo kitų žmonių. 

Nepajėgiau su ja ginčytis, nes ji buvo pernelyg susijaudinusi, tad 
galų gale sutikau susipažinti su jų mokymu, jeigu tai galėtų ką pakeis- 
ti. Nemaniau, kad jie darė ką bloga gindamiesi nuo judėjų. Tik spėjau, 
jog bus skaudžiai nubausti, jeigu sąmyšis tęsis, - nesvarbu, ar jie kalti, 
ar judėjai. 

Akvilas pripažino, jog rietynių pasitaikydavo ir anksčiau, nors ne 
tokio plataus masto. Jis sakė, kad krikščionys krūvon renkasi, vengda- 
mi nereikalingų akių, ir į piktą žodį atsako geru. Tačiau ir krikštyti 
žydai taip pat turi teisę klausytis skaitomų šventraščių sinagogoje ir 
ten kalbėti. Juk ne vienas jų prisidėjo prie naujųjų sinagogų statybų. 

Alpią vasaros naktį lydėjau Klaudiją pro Vatikano kalvą į jos namus 
už miesto mūrų. Aną upės krantą rausvino gaisrų atošvaistė, girdėjosi 
minios šurmulys. Daugybė vežimų, gabenusių daržoves į miesto tur- 
gus bei prekyvietes, grūdosi kelyje. Susirūpinę kaimiečiai klausinėjo 
vienas kito, kas ten, mieste, dedasi. Iš lūpų į lūpas sklido žinia, jog 
kažin koks siaubūnas Chrestus kurstąs žydus žudynėms ir padegimams. 
Atrodė, kad apie žydus niekas negali pasakyti nė vieno gero žodžio. 

Eidamas pradėjau šlubčioti, o ir gumbą ant galvos skaudėjo, todėl 
nusistebėjau anksčiau visai nejutęs peštynių sumušimų. Kai pagaliau 
nusigavome iki Klaudijos trobelės, man pasidarė visai bloga, tad ji ma- 
nęs neišleido, bet ėmė maldauti pasilikti nakčiai. Nepaisydama mano 
prieštaravimų, ji įžiebė spingsulę ir paguldė mane savo lovon, o pati 
blaškėsi ir taip sunkiai dūsavo, kad galų gale paklausiau, kas ją ka- 
muoja. 

Klaudija prisipažino: 

— Nesu nei dora, nei skaisti. Ugniniais lašais varva į mano širdį kiek- 
vienas tavo žodis, ištartas apie tą įžūlėlę britę, nors net vardą jos norė- 
čiau užmiršti. 

Nuoširdžiai paprašiau jos: 

— Atleisk man, kad netesėjau savo pažado. 

— Kas man dabar tavo pažadas, - sudejavo Klaudija. - Tik pati save 
keikiu. Mano gyslomis teka jos, mano motinos, kraujas, o mano tėvas 
yra tas ištvirkėlis Klaudijus. Nieko negaliu padaryti — baisus nerimas 
mane degina, kai guli mano lovoje. 

Ir vis dėlto jos rankos buvo šaltos kaip ledas, kai suėmė manąsias. Ir 
lūpos buvo šaltos, kai pasilenkė pabučiuoti manųjų. 

— Ak, Minutai, - sušnibždėjo ji. - Anksčiau negalėjau prisipažinti 
tau, kad mano pusbrolis Gajus išprievartavo mane dar vaiką. Jam pa- 
tikdavo net su seserimis pakaitom gulėti. Už tai neapkenčiau visų vy- 
rų. Tik tau neapykantos nejaučiu, nes priėmei mane tokią, kokia esu. 

Neverta dar ką nors toliau sakyti. Nūsdamas ją paguosti, prisitrau- 
kiau prie savęs, nes virpėjo iš šalčio ir gėdos. Nesiteisinu tuo, kad ji 
buvo penkeriais metais vyresnė už mane, tik nuolankiai pripažįstu, jog 
užsiplieskiau, o ji, verkdama ir juokdamasi, atsidūrė mano glėby ir aš 
susivokiau ją mylįs. 

Rytą atsibudę jautėmės tokie laimingi, kad troškome galvoti tik vie- 
nas apie kitą. Džiaugsmu spinduliuojanti Klaudija mano akims rodės 
daili, nors buvo stambių veido bruožų ir turėjo plačius antakius. Lu- 
gunda iš atminties išnyko tarsi tolimas šešėlis. Klaudija buvo subren- 
dusi moteris, palyginti su ta neišprususia užgaidžia mergiote. 

Nieko nepasižadėjome, o ir aš dar nenorėjau galvoti apie ateitį. Ne- 
aiški kaltė slėgė man širdį, vis dėlto tariau sau, kad bent pati Klaudija 
žino, ką daro. Ji bent tuomet galėjo užmiršti prietaringų krikščionių 
slaptąsias apeigas. Užtat man ir buvo gera širdyje. 

Kai sugrįžau namo, teta Laelija dygiais žodžiais užsipuolė, kad ne- 
nakvojau namie, o ir anądien ilgai neparėjau nieko nesakęs. Paraudu- 
siomis akimis ji atidžiai pasižiūrėjo į mane ir tarė: 

— Tavo veidas giedras, lyg slėptum gėdingą paslaptį. Ar tik nebuvai 
naktį užklydęs į sirų viešnamį? — Ji įtariai apuostė mano drabužius. — 
Viešnamiu nedvoki. Tačiau naktį kažin kur valkiojaisi. Tik neįsipai- 
niok į nedoros meilės raizgus. Apkartinsi gyvenimą sau ir kitiems. 

Ji atspėjo taip taikliai, kad nukaitau. Laimė, teta Laelija galvojo apie 
kitką. 

— Sunku galvon suimti, - pasakojo ji, - vakar vakare kėsintasi nužu- 
dyti mano bičiulį - Simoną Burtininką. Jis, kaip papratęs, nuėjo anapus 
Tiberio gailiaširdiškai gydyti ligonių, o tie plunksnakuodžiai jį užpuo- 
lė ir bemaž negyvai nuplakė. 

Nepermaniau, ką teta Laelija vadino plunksnakuodžiais, kol suvo- 
kiau ją sumaišius lotynų kalbos žodį cristatus su graikišku žodžiu, reiš- 

— Nejau tai svarbu! Tie kraugeriai kristatai tykojo Simono nuo tol, 
kai šis pradėjo rungtyniauti dėl valdžios su jų žveju Simonu. Jie prisi- 
viliodavo į savo slaptą draugiją turtingų moterų, Simono draugių, pri- 
girdę kraujo apkerėdavo jas ir įtraukdavo į šlykščias laižynes. Simonas 
sužinojo jų susibūrimo vietą, nors tie gudriai ją kaitaliodavo. Už tai jie 
Simonui atkeršijo, ir net žydai jo negynė, kadangi jis - samarietis. 

Pasakiau netikįs kraujo gėrimu ir jo žadinama aistra bučiuotis, tačiau 
teta Laelija tvirtino sužinojusi viską iš liudytojų, kuriuos jis, Simonas Bur- 
tininkas, pasiuntęs iššniukštinėti plunksnakuodžių paslapčių. Nesiginči- 
jau, nes būtų tekę pasipasakoti, kad ir aš pats įsivėliau į žydų riaušes. 

Mano draugas Liucijus Polionas, kurio tėvas tais metais ėjo konsulo 
pareigas, susijaudinęs dėl skandalo, popiet atėjo pas mane. Jis taip man 
tarė: 

— Žydai, turėdami lengvatų, vis labiau įžūlėja. Miesto prefektas visą 
rytą tardė sulaikytuosius ir išsiaiškino, jog žydas, vardu Chrestus, kursto 
vergus ir prasčiokus maištauti. Jis niekados nėra buvęs gladiatorium, 
kaip kitados Spartakas, priešingai — tik Jeruzalėje nuteistas valstybės 
nusikaltėlis, kuris, nors nukryžiuotas, kažin kaip išliko gyvas. Prefek- 
tas paskelbė paiešką ir skyrė apdovanojimą už jo galvą. Bet aš įtariu, 
jog maištui žlugus tas vyras jau bus spėjęs išnešti kudašių iš miesto. 

Norėjau paaiškinti knyggraužiui Liucijui žydus Kristumi vadinant 
Mesiją, kurio atėjimas jiems buvęs išpranašautas, tačiau negalėjau išsi- 
duoti per daug išmanąs apie tą naują maištingą žydų mokymą. Dar 
sykį peržiūrėjome mano knygos rankraštį, pataisinėjome jo kalbą. Liu- 
cijus Polionas pažadėjo surasti leidėją, jeigu tik knyga atlaikys sunkų 
viešojo skaitymo išbandymą. Jis manė, kad tas veikalas bus gana sėk- 
mingai parduodamas. Klaudijus esą mielai prisimenąs pergalingą karo 
žygį į Britaniją. Jam galėjai įsiteikti rodydamas susidomėjimą Britani- 
jos reikalais. Poliono nuomone, mano knyga kaip tik buvo tinkama. 

Nesutarimus dėl sinagogų nuosavybės teisių, kurie sukurstė žydų 
riaušes, miesto prefektas išsprendė nurodydamas sinagogose lankytis 
tik tiems, kurie davė lėšų jų statyboms. Juk tiek aklatikiai, tiek laisvų 
pažiūrų žydai turėjo savas — atskiras — sinagogas. Bet kai Kristaus išpa- 
žinėjai turėjo perimti sinagogą, aklatikiai judėjai nutarė verčiau išnešti 
brangius knygų ritinius iš šventos spintos ir naktį padegti pastatą, nei 
perduoti jį nekenčiamiems krikščionims. Tad vėl kilo triukšmas. Ga- 
liausiai patys įžūliausi senojo tikėjimo šalininkai judėjai kreipėsi į im- 
peratorių ir - padarė didžiulę politinę klaidą. 

Klaudijus seniai pyko už riaušes, kurios temdė jo naująją santuoki- 
nę laimę. Jis dar labiau įsiuto, kai pasipūtėlių žydų taryba išdrįso pri- 
minti, jog be jų pagalbos Klaudijus nebūtų tapęs imperatoriumi. Iš tik- 
rųjų Klaudijaus girtuoklysčių bendras Herodas Agripa buvo pasiskoli- 
nęs iš turtingiausiųjų Romos žydų pinigų, kurių Klaudijui prisireikė 
pretorionų apdovanojimams po Gajaus Kaligulos nužudymo. Tačiau 
Klaudijus jau buvo sumokėjęs lupikiškas palūkanas ir anaiptol neno- 
rėjo prisiminti to įvykio, užgavusio jo tuštybę. 

To girtuoklio galva iš pykčio pagavo kretėti. Dar smarkiau mikčio- 
damas, jis liepė žydams dingti iš akių ir pagrasino juos visus iki vieno 
ištremti iš Romos, jeigu dar bent sykį išgirs apie riaušes. Zydai dar turį 
išduoti ir Chrestų, kurį tikriausiai slepią Transtiberino rūsiuose, kad 
net paskelbus apie apdovanojimą jis vis dar nesučiuptas. 

Romoje gyveno kokie dvidešimt penki tūkstančiai žydų. Daugu- 
ma buvo turtingi ir garbūs, netgi tikri Romos piliečiai. Nuo Pompė- 
jaus įvykdyto gyventojų kraustymo jų tikėjimas ypač smalsino mo- 
teris. Per daugybę žmonių kartų žydų šabas Romoje tapo įprastu da- 
lyku, tad daugis paprastų piliečių Saturno dieną laikė šventadieniu. 

Minkštaširdžių ponų tarnai net išsireikalaudavo šią poilsio dieną sau 
padykinėti. 

Žydų taryba, kuri vykdė teismingumą tarp Romos žydų, rinko mo- 
kesčius Jeruzalės šventyklai ir rūpinosi žydų lengvatų išsaugojimu, nu- 
sprendė visokiais būdais spausti senatorius. Juk didžiuma jų užjautė 
žydus, mat senatorių atleistiniai tvarkė verslo reikalus, rūpinosi jų pa- 
čių pinigais, o ir moterys žydus mėgo. Lengvatikiai net baimindavosi 
žydus įžeisti, nes tarp jų esą buvo burtininkų. Zydai nelabai pabūgo 
imperatoriaus grasinimo, tačiau manė, jog patikimiau dėl visa ko pa- 
traukti savo pusėn kuo daugiau šalininkų, jeigu senate kiltų klausimas 
dėl ištremties. 

Senatoriams buvo sunku supaisyti žydų aiškinimus. Dauguma išmin- 
tingai siūlė žydams sutelkti jėgas ir dėmesį į Chrestaus gaudynes, nes jis 
vis dar slapstąsis Romoje, ir perduoti jį teismui. Juk tuomet visi nesusi- 
pratimai liautųsi. Zydai atrėmė, kad tas vyras bemaž prieš porą dešimt- 
mečių nukryžiuotas Jeruzalėje, o jo prisikėlimas —- gryniausias melas. Ta- 
da senatorių susidomėjimas tuo reikalu prapuolė. Jie tik pasakė: 

— Bet kurio tikėjimo išpažinėjai rengia šventas puotas - net Romos 
amatininkai, garbindami tuos dievus, kurie globoja jų amatą. Jūs pa- 
tys, pasikvietę draugėn neturtėlius, puotaujate Saturno dienos išvaka- 
rėse, kai sužimba Vakarė. Jeigu tiek daug tarp jūsiškių yra Chrestaus 
šalininkų, — kad ir kokių kvailų ir prietaringų, — visiškai bergždžia už- 
drausti tas šventas vakarienes, įtaigiai neįrodžius, kad jie pažeidžia 
dorus papročius ar kurstymais kenkia valstybei. 

Krikščionys žydai ir tie prasčiokai, kurie prie jų šliejosi, irgi turėjo 
savo vadą. Apstulbau, ponios Tulijos namuose užėjęs gyvai besiginči- 
jančius Akvilą sulaužyta nosimi, veiklią jo žmoną Priskilę ir porą kitų 
gana garbių piliečių, neturėjusių kitokių kliaudų, kaip tik patraukimą į 
slaptus krikščionių mokymus. Norėjau akis į akį pasikalbėti su tėvu 
apie Klaudiją. Du kartus per savaitę ją lankiau, pasilikdamas nakčiai. 
Mane smelkė jausmas, kad privalau, kol nevėlu, jos labui ką nors pada- 
ryti, nors Klaudija tiesmukai nieko nereikalavo. 

Kai aš juos užėjau, tėvas paprašė: 

— Neišeik, Minutai, — ir tęsė: —- Aš turiu ganėtinai tikslių Žinių apie 
žydų karalių, nes po jo nukryžiavimo ilgai klajojau Galilėjoje, net ga- 
liu paliudyti savom akim matęs jį prisikėlus iš mirusiųjų. Nors jo mo- 
kiniai mane ir atstūmė, galiu paliudyti, kad jis nekurstė žmonių pešty- 
nėms, kaip kad jūs šičia, Romoje, darote. 

Visa tai buvau girdėjęs ir nesupratau, kodėl mano tėvas, šiaip jau 
protingas Žmogus ir sendamas nuovokos dar nepraradęs, mala tuos 
pačius niekus. Kreivanosis Akvilas pasiteisino: 

— Aš pats — tikras žydas, vaikštau į sinagogą ir laikausi Įstatymo 
kiek galiu, idant neįžeisčiau kitų žydų. Bet Įstatymas manęs neišgel- 

bės. Žmogus nepajėgus jį iki galo įgyvendinti. Mums liepta mylėti vie- 
nas kitą ir net savo priešus. Po teisybei, dėl savo žmogiškojo silpnumo 
mums tai lygiai sunku, kaip ir laikytis Įstatymo, o tarp mūsų pačių jau 
net radosi daugis tokių, kurie reikalauja, kad visi prie mūsų priside- 
dantieji vien tik iš meilės leistųsi apipjaustomi, idant susitaikytume su 
judėjais. 

Priskilė prapliupo: 

— Aš, nors esu tik moteris, vis dėlto dar suprantu, kad Naujasis Te- 
stamentas atsirado Jėzui Kristui, Dievo Sūnui, atėjus į žemę ir pasiau- 
kojus, kad mūsų nuodėmės būtų atpirktos. Taigi nusikalstume Jam rei- 
kalaudami, kad Senajam Testamentui paklustų visi tie, kurie išpažįsta 
Kristų ir kasdien karštai laukia jo sugrįšiant. 

Jie abu viens per kitą aiškino: 

— Mes galime perkęsti tą nemalonų, bet paliaujantį skausmą, nes jis — 
tikrosios meilės išraiška. Bet ir baisu, kad bergždžiai išpuiksime, pakė- 
lę šitą išmėginimą, ir atgrėsime silpnuosius brolius iš savo būrio. Be to, 
apipjaustymas čia nepadės. Bet kuris sinagogoje pakilęs ir ištaręs „Vy- 
rai, broliai“, iudydamas Pateptąjį, tuoj bus nutildytas ir nuplaktas jei- 
gu ne per šabą, tai kitądien. 

Akvilas apsiniaukė: 

- Taigi, taigi, kad ir ką darytume, būsime kaip krislas aky. Mūsų 
nekenčia labiau nei stabmeldžių. O ir mes patys tarpusavio meilės ir 
nuolankumo nepajėgiame puoselėti, tik kiekvienas tiki išmanąs dau- 
giausia. Ir patys uoliausi mokytojai čia tie, kurie dar tik spėjo atrasti 
naująjį kelią ir neseniai išpažįsta Kristų. 

Priskilė pridūrė: 

— Sakoma, jį paleidus ugnį, atskyrus vyrus nuo Žmonų ir sukiršinus 
vaikus prieš tėvus. Kaip tik šitai dabar ir dedas Romoje, nors mes tiktai 
gera trokštame. Galvoj netelpa, kaip meilė ir nuolankumas gali sėti 
rietenas, nesantaiką, neapykantą, priešiškumą ir pavydą? 

Jų klausantis man širdis ne juokais pykčiu užvirė. Sušukau: 

— Ko norite iš mano tėvo?! Kam kamuojate jį, kad jis vietos sau 
neranda? Mano tėvas švelnus ir geraširdis. Neleisiu jo velti į kvailas 
savo rietenas. 

Tėvas atsitiesė ir paliepė: 

— Nutilk, Minutai. - Paskui įsistebeilijo į tolį ir galų gale pratarė: — 
Bet kuris dalykas veikiai išaiškėja pasikalbėjus, tačiau šnekantis apie 
šiuos nepaaiškinamus dalykus viskas tik dar labiau ima painiotis. Bet 
kad jau klausiate mano patarimo, tai aš siūlau: prašykite atidėti. Antio- 
chijos žydai imperatoriaus Gajaus laikais iš tokio mano patarimo turė- 
jo daug naudos. 

Suglumę jie spoksojo į mano tėvą, nes nesuvokė, ką jis nori pasaky- 
ti. Mano tėvas vangiai nusišypsojo: 

— Atsiskirkite nuo judėjų, atsižadėkite sinagogos, nebemokėkite mo- 
kesčio šventyklai. Įsiruoškite sau susirinkimų patalpas, kad jau taip 
norite. Juk tarp jūsų rasis turtuolių. Gal dar gausite apsčiai aukų iš tų 
vyrų ir moterų, kurie tikisi nusipirkti dvasios ramybę šlovindami viso- 
kiausius dievus. Tylėkite, kai jus šmeižia. Laikykitės atstu, kaip kad aš 
stengiuosi laikytis atstu, nieko neįžeisdamas. 

Jie vienu balsu sušuko: 

— Kalbi lyg širdies neturėdamas. Juk mes turime liudyti savo karalių 
ir skelbti jo kar: lystės atėjimą. Antraip būsim jo neverti. 

Tėvas skėstelėjo rankom ir, sunkiai atsidusęs, pasakė: 

— Jo karalystė tvers ilgai, ir jūs abu neabejotinai turite jo dvasios, na 
o aš - aš jos tikrai stokoju. Taigi elkitės kaip tinkami. Jeigu šis klausi- 
mas iškils senate, pamėginsiu jus užtarti. Turbūt dėl šito pas mane at- 
ėjote? Bet gal verčiau nutylėsiu senatui apie karalystę. Tai tik sukeltų 
politinių įtarimų dėl jūsų siekių. 

ito tiems žydams pakako ir jie išsinešdino savais keliais kaip tik 
laiku, nes iš viešnagės pargrįžusi ponia Tulija, susidūrusi su jais priean- 
gyje, tuoj dirgliai užriko: 

— Oi, Markai, kiek kartų tave įspėjau neįsileisti tų įtartinų žydų! 
Neprieštarausiu, jei eisi klausytis filosofų. Kad taip nori, padėk ne- 
turtėliams, siųsk savo gydytoją pas ligonius, duok kraitį našlaitėms. 
Kiekvienas savaip leidžia nuliekamą laiką. Tik, vardan dievų, šalinkis 
žydų - žiūrėk, kad nesugadintų jie tau sveikatos. 

Nepatenkinta ji nukreipė žvilgsnį į mane: supeikė palaikį apavą, 
negrabų togos suklostymą, nedailiai nutrumpintus mano plaukus ir 
užriko: 

— Tu jau nebe sužvėrėjęs karys! Dėl savo tėvo rango privalai labiau 
paisyti išvaizdos. Ko gera, turėsiu tau tikrai dovanų duoti kirpėją ir 
drabužių prižiūrėtoją. Tavo teta Laelija pernelyg nusenusi ir trumpare- 
gė — taigi nebesugeba tavimi deramai rūpintis. 

Šiurkščiai atrėžiau jau turįs kirpėją, nes nenorėjau, kad jos vergai se- 
kiotų paskui mane. Tai buvo tiesa: savo gimimo dieną nusipirkau ir iš- 
laisvinau vieną apgailėtiną kirpėją ir padėjau jam pradėti verslą Suburo- 
je. Jis gana gerai užsidirbdavo parduodamas moteriškus perukus ir, kaip 
įprasta, sąvadaudamas. Tulijai taip ir paaiškinau: girdi, teta Laelija mirti- 

— Be to, - pridūriau, - su vergais daugiau vargo nei džiaugsmo. 

Ponia Tulija tarstelėjo, jog užtenka tik palaikyti drausmę. 

— Bet, po teisybei, Minutai, — paklausė ji, - ko gyvenime sieki? Gir- 
dėjau tave naktis leidžiant viešuosiuose namuose ir nelankant skaity- 
mo pratybų. Jeigu išties ketini žiemą skaityti savo knygą, turi sutram- 
dyti palaidūnišką kūną ir tam ruoštis. Pats laikas tau susirasti sutuok- 
tinę iš savojo luomo. 

Atitariau, kad trokštu dar tinkamai pasidžiaugti jaunomis dienomis, 
ir pabrėžiau, jog dar nebuvau įkliuvęs į sankirčius su valdžios pareigū- 
nais už girtuoklystes ar raiteliškas išdaigas. 

— Žvalgausi, - pasakiau. - Lankau jojimo pratybas. Pretorijuje klau- 
sausi įdomių teismo bylų svarstymo. Skaitau knygas. Net filosofas Se- 
neka man palankus. Zinoma, kada nors ir aš sieksiu kvestoriaus parei- 
gų, bet dar esu per jaunas ir nepatyręs, nors man padarytų išimtį. 

Ponia Tulija pažvelgė į mane pagailiai. 

— Suprask: vardan ateities svarbiausia štai kas — susipažinti su tinka- 
mais žmonėmis, - tarė ji. - Pasirūpinau, kad tave pakviestų į gerus na- 
mus, tačiau man skundėsi, jog esi niūrus, mažakalbis ir nedraugingas. 

Tikrai, ne be priežasties taip atsitiko. 

— Brangi įmote, - pasakiau. — Visokeriopai vertinu tavo gebėjimą 
kelti trūkumus. Tačiau visa, ką Romoje girdėjau ir mačiau, neleidžia 
man šiandien užmegzti gerų santykių su tais, kurie atrodo tinkami. 
Kokie du šimtai raitelių, o ką jau kalbėti apie senatorius, vos prieš 
metus buvo nubausti mirtimi arba privalėjo nusižudyti vien dėl to, kad 
tuo metu jie buvo tinkami Žmonės arba palaikė su tokiais pernelyg 
artimus santykius. 

— Agripinos dėka viskas pasikeitė, - pernelyg skubinai atrėmė po- 
nia Tulija. Tačiau mano žodžiai ją privertė susimąstyti. Pagalvojusi ji 
pasiūlė: — Iš tikrųjų dabar protingiau tau imtis lenktynių ir prisijungti 
prie vienos kurios spalvos šalininkų. Nors tai ir ne politinė veikla, 
bet bent galėsi užmegzti garbingus draugiškus santykius. Juk mėgsti 
arklius? 

Atsakiau: 

— Arklių man jau gana. 

— Bet arkliai — bent jau ne tokie pavojingi kaip moterys, - metė piktą 
užuominą ponia Tulija. 

Tėvas mąsliai pasižiūrėjo ir pripažino ją nors kartą sakant tiesą. At- 
silygindama ponia Tulija atrėžė: 

— Atkreiptum nereikalingų akių, jeigu tučtuojau pradėtum pirkioti 
kinkinius, nors tavo tėvas ir nestokoja lėšų. Zinoma, anksčiau ar vėliau 
turėsime žole užleisti laukus. Italijoje javų auginimas neš vien nuosto- 
lius, iki bus užbaigtas naujasis Ostijos uostas. Bet vargu ar iš tavęs net 
doras arklių augintojas išeis. Veikiau turėsi tenkintis lenktynių lažy- 
bomis. 

Bet man ir be cirko pakako pramogų. Juk tebeturėjau senuosius na- 
mus ant Aventino kalvos, išlaikiau Barbą, pavirtusį grizliu seniu, ra- 
mindavau tetą Laeliją, net gyniau savąjį atleistinį galą, nes dėl jo muilo 
daryklos skleidžiamos smarvės kaimynai iškėlė bylą. Buvo lengva jį 
ginti teisme, nes odadirbių ir dažytojų dirbtuvės, į kurias gabendavo 
šlapimo kubilus, surinktus iš gatvių kampų, skleidė dar bjauresnį dvo- 

ką. Gynybą sunkino tik tai, kad pemzos pakeitimas muilu buvo vadi- 
namas glebinančiu papročiu, prieštaraujančiu protėvių dvasiai. Kaimy- 
nų nusamdytas teisininkas siekė net muilo vartojimo uždraudimo Ro- 
moje, prabilęs apie protėvių protėvius, - net apie Romulą, - kurie visi 
remždavosi tik sveikatinga ir stiprinančia pemza. 

Savo atleistinio vardu pašlovinau Romą — imperiją ir pasaulio vals- 
tybę. 

— Romulas priešais dievų statulas nesmilkė rytietiškųjų smilkalų! — 
sušukau išdidžiai. - Rūstūs mūsų protėviai neskanavo Juodosios jūros 
eršketų ikrų, paukščių iš tolimų dykrų, flamingų liežuvėlių nei Indijos 
žuvų! Kas yra Roma - tautų ir papročių lydymo krosnis. Roma išsiren- 
ka tai, kas geriausia, ir tik saviškai sutaurina svetimus papročius. 

Taigi muilo Romoje neuždraudė ir mano atleistinis tobulino savo 
gaminius, pridėdamas į muilo masę kvapiųjų medžiagų ir kuo įman- 
triausiai juos pavadindamas. „Tikru egiptietišku Kleopatros muilu“ pel- 
nėme šiokio tokio turto, nors tas muilas buvo pagamintas ne kur kitur, 
o Suburos skersgatvyje. Vis dėlto turiu pripažinti, kad geriausi mano 
atleistinio klientai buvo ne vien moterys, o ir Romos graikai bei atleis- 
tiniai iš Rytų. Viešosiose maudyklėse muilinimasis vis dar buvo laiko- 
mas palaidumo požymiu. 

Turėjau ką veikti, tačiau vakarais prieš grimztant į miegus mane vis 
tiek apimdavo nenusakoma nuostaba, kodėl gimiau šiame pasaulyje. 
Sykiais džiaugdavausi menka sėkme, sykiais paskęsdavau liūdesy, nes 
visa man imdavo rodytis niekinga. Gyvenimą, maniau, valdo tik atsi- 
tiktinumas ir Fortūna. O mirtis — vis tiek nepermaldaujama žmogaus 
lemtis. Tiesa, man sekėsi, tačiau pergalės džiaugsmas visuomet ateida- 
vo pernelyg staiga ir aš tik vėl pajusdavau nepasitenkinimą savimi. 

Galų gale išaušo ta žiemos diena, kuriai taip uoliai ruošiausi. Palati- 
no imperatoriškosios bibliotekos salėje turėjau viešai skaityti savo kny- 
gą. Mano draugo Liucijaus Domicijaus dėka pats imperatorius Klaudi- 
jus pranešė atvyksiąs po pietų pasiklausyti skaitymo. Todėl visi tie, 
kurie siekė imperatoriaus palankumo, rungčiomis puolė užsisakinėti 
krėslų paskaitų salėje. 

Vis dėlto atėjo ir viršesniųjų karių, tarnavusių Britanijoje, senato ko- 
misijos narių, susipažinusių su Britanijos reikalais, net pats triumfato- 
rius — raitijos vadas Aulas Plautijus. O nedidelis būrelis klausytojų lū- 
kuriavo už durų, ketindami pasiskųsti Klaudijui, kad salėje trūksta vie- 
tų, nors juos nepaprastai domina kalbamas dalykas. 

Pradėjau skaityti paryčiu ir, - nors perimtas suprantamo jaudulio, — 
skaičiau neužsikirtęs, o skaitydamas ir pats įsigyvenau - kaip kiekvie- 
nas rašytojas, kuris suko galvą ir vargo dailindamas savo veikalą. Ma- 
ne trikdė tik Liucijaus Domicijaus kuždesiai ir rankos mostai, kai jis 
rodydavo man, kaip skaityti. Vidurdienį patiekė net pernelyg gardaus 

valgio, kuriuo pasirūpino ponia Tulija, o užmokėjo mano tėvas. Toliau 
man skaitant apie britų dievus bei slaptas apeigas, diduma užsnūdo, 
nors, manding, tai buvo pati įdomiausia knygos dalis. 

Paskui turėjau liautis skaitęs, nes iš tiesų atkako Klaudijus. Su juo 
pasirodė Agripina. Jiedu susėdo į garbės krėslus ir pasišaukė Liucijų 
Domicijų atsisėsti per vidurį. Salė priplūdo Žmonių, tačiau skundikams 
Klaudijus piktai atkirto: 

— Jeigu knygos verta klausytis, tegul perskaito ją dar sykį. Ir klausy- 
kitės pastatę ausis. O dabar eikite sau! Juk mums tuoj pristigs oro. 

Tiesą sakant, imperatorius buvo kiek įgėręs ir garsiai riaugėjo. Man 
perskaičius vos kelias eilutes, jis nutraukė mane sakydamas: 

— Mano atmintis prasta. Dėl amžiaus ir rango leisk man pirmiausia 
įsikišti ir nurodyti, kur tu teisus, o kur klysti. 

Jis pradėjo nuobodžiai dėstyti savo sampratą apie druidų aukojimus 
ir pasisakė bergždžiai Britanijoje ieškojęs tų didžiulių dievų statulų, 
nupintų iš karklo vytelių, kurių vidun sukišdavo belaisvius, ruošdami 
deginamąją auką. 

— Tikiu tuo, ką kalba išmanūs liudytojai, - tvirtino jis. - Bet labiau- 
siai tikiu savo akimis. Todėl nesukramtęs nenuryju šito pasakojimo. 
Bet prašau tęsti, jaunikaiti Lausai. 

Nedaug spėjau perskaityti, o jis vėl prisiminė tuoj, ką savo akim 
buvo regėjęs Britanijoje ir manė esant reikalinga tučtuojau apsakyti. 
Klausytojų juoko protrūkiai mane suglumino ir mano veidas suplisko 
raudoniu. Vis dėlto Klaudijus pažėrė ir keletą dalykinių pastabų apie 
mano knygą. 

Pagaliau vidur skaitymo juodu su Aulu Plautijum įsileido gyvai šne- 
kėtis apie imperatoriaus karo žygio smulkmenas. Klausytojai akino 
juos šauksmais: „Klausykit, klausykit!" Aš turėjau nutilti. Tiktai ram- 
dantis filosofo Senekos rankos mostas privertė mane tylomis nukęsti 
susierzinimą. Į pokalbį įsikišo senatorius, vardu Ostorijus, kuris, atro- 
do, viską kuo puikiausiai išmanė apie Britaniją. Jis tikino, jog impera- 
torius padarė klaidą, nebaigęs karo žygio ir nesutriuškinęs visų iki vie- 
nos britų genčių. 

— Lengviau pasakyti, nei padaryti, - atrėžė Klaudijus ne bereik įsi- 
žeidęs. —- Parodyk jam savo randus, Aulai. Bet aš Kaip tik prisiminiau, 
kad Britanijos reikalai apleisti, nes nesuspėjau paskirti prokuratoriaus 
į vyriausiojo vado Aulo Plautijaus vietą. Tu tiktum, Ostorijau. Nema- 
nau šioje salėje esąs vienintelis, kuriam pakyrėjo klausytis tavo visaži- 
nystės. Eik namo ir ruoškis kelionėn. Tegul Narcizas parengia tau ski- 
riamuosius raštus. 

Manau, knyga įrodė klausytojams, kad Britaniją prusinti gana sun- 
ku. Visi iki vieno juokėsi. Pažemintam Ostorijui išėjus, man buvo leis- 
ta ramiai skaityti knygą ligi galo. Klaudijus netgi maloniai leido man 

tęsti lempos šviesoje, nes pats mane sutrukdė ir bereik sugaišino laiką. 
Jam pradėjus pliaukšėti delnais, šoko karštai ploti ir visi kiti klausyto- 
jai. Jau niekas nebesišovė taisinėti mano knygos, nes buvo vėlu ir vi- 
sus kamavo alkis. 

Dalis klausytojų, kviestinių svečių, patraukė draug su mumis į puo- 
tą, kurią ponia Tulija suruošė savo namuose, mat turėjo garsų virėją. 
Net pats Klaudijus prasitarė: 

— Manęs, žinoma, niekas nepakvietė, bet aš ir nekviestas eičiau, jei- 
gu mano mylima Žmona kaip tik šįvakar nebūtų paruošusi vakarienės 
Partijos pasiuntinių garbei. Jie mus retsykiais sutrukdo. Prakalbęs apie 
trukdymą, prisiminiau nusprendęs vardan savo santuokinės laimės skir- 
ti lėšų pataisyti Eriko Veneros šventyklą Sicilijoje. Sako, jos stogas įgriu- 
vo. Turbūt norėtumėte prisidėti prie statybos darbų ir nusipelnyti to- 
kios pačios laimės, kokia mane ištiko po visų skaudžių nusivylimų. 

Jis pasiuntė per rankas sąrašą ir susiglemžė nemenką laimikį, nes 
kiekvienas gėdijosi išeiti iš salės neįrašęs deramos sumos, nors širdyje 
keikė Klaudijaus silpnaprotystę ir įžūlumą. 

Tėvo namuose jau nedaug kalbėta apie mano knygą. Seneka supa- 
žindino mane su savo leidėju. Nuo ilgo skaitymo išblyškęs ir susime- 
tęs į kuprą trumparegis seniokas mielai pažadėjo iš pradžių išleisti pen- 
kis šimtus mano knygos vienetų. 

— Zinoma, tu nestokoji lėšų savo veikalui, - maloniai tarė jis. — Vis 
dėlto garsaus leidėjo vardas padės parduoti daugiau knygos egzem- 
pliorių. Mano atleistinis turi šimtą patyrių raštininkų, kurie vienu dik- 
tavimu kaipmat padaugina knygą, beveik nepalikdami klaidų. 

Seneka iškalbingai pagyrė Žmogų, kuris nepamiršo jo net tremties 
metais ir nuolatos skirstė knygininkams apstus jo leidinių, atsiųstų iš 
Korsikos. Leidėjas švelniai atsakė: 

— Žinoma, daugiausia pelnau leisdamas meilės istorijų ir kelionių 
nuotykių vertimus bei sekimus iš graikų kalbos. Tačiau nė vienas Se- 
nekos veikalas dar neatnešė man nuostolio. 

Supratęs užuominą pasakiau, kad aš, žinoma, apmokėsiu dalį savo 
knygos leidimo išlaidų. Juk jis man suteiks didelę garbę įrašydamas 
savo, gerbiamo leidėjo, vardą, - tai bus knygos kokybės laidas. Paskui 
turėjau pasisveikinti su kitais svečiais. Jų buvo tiek daug, kad man 
galva apsisuko. Ir vyno bergždžiai gėriau daug. Galų gale mane apni- 
ko neapsakomas liūdesys supratus, jog iš tiesų nė vieno svečio nedo- 
minau nei aš, nei mano ateitis. Mano knyga jiems buvo tik dingstis. 
Gavo pavalgyti retų valgių, išgerti geriausių Kampanijos vynų, apžiū- 
rėti ir piktai apšnekėti vienas kitą, slapta tarpusavyje stebėtis mano 
tėvo sėkme, jų manymu, jokiais nuopelnais neužpelnyta. 

Juolab ilgėjausi Klaudijos, kuri, manding, vienintelė pasaulyje iš tik- 
rųjų mane suprato ir linkėjo man kuo geriausios kloties. Ji pati, aišku, 

neišdrįso ateiti į mano knygos skaitymą, tačiau aš žinojau, kaip jaudi- 
nosi to skaitymo laukdama, ir spėjau, kad negali užmigti. Ir ji tikrai 
nemiegojo: išėjusi iš trobelės pažiūrėti į žvaigždėtą žiemos dangų ji 
stebeilijo Romos pusėn tą begarsę naktį, drumsčiamą tik daržovių ve- 
žimų dardėjimo ir skerstinų galvijų maurojimo atokiame kelyje. Leis- 
damas su ja naktis, aš irgi taip įpratau prie tų garsų, kad juos pamėgau. 
Vien kai pagalvojau apie vežimų ratų trinkesį, Klaudija kaip gyva sto- 
jo man prieš akis — net sukaitau visas. 

Turbūt nieko nėra nykiau už vaizdą po didžiulės puotos, kai deglai 
smilksta priešais erdvaus namo kolonadą, o vergų prilaikomi paskuti- 
niai svečiai šlitiniuoja prie dengtų neštuvų, paskui gesinamos lempos, 
šluostomas ant blizgančių mozaikinių grindų palietas vynas, kai nuo 
marmurinių išviečių sienų valomi vėmalai. Ponią Tuliją, žinoma, nusi- 
sekusi puota įaudrino ir ji dabar aistriai šnekėjosi su mano tėvu apie tą 
ar aną svečią, apie tai, ką vienas ar kitas pasakė arba padarė. Tačiau aš 
pats apmaudavau, kad esu visiškas prašalaitis. 

Turėdamas daugiau patirties, būčiau supratęs, jog tai vien vyno 
pagirios, tačiau buvau jaunas ir savo jausmus suvokiau kaip tikrus. 
Todėl net tėvo draugija manęs netraukė, nes, vergams ir tarnams kuo- 
piant tuos didžiulius kambarius, jiedu su ponia Tulija gaivinosi sil- 
pnu vynu, užkąsdami šviežiom jūros gėrybėm. Padėkojęs jiedviem 
išėjau sau vienas, užmiršęs naktinės Romos pavojus, vien tik ilgesio 
Klaudijai akstinamas. 

Jos trobelė mane perliejo šiluma, o lova nutvilkė maloniu avies vilnos 
kvapu. Ji pripylė puodan žarijų, kad nesustipčiau. Iš pradžių tvirtino vi- 
sai nelaukusi mane ateisiant, palikus puikią draugiją ir patyrus knygos 
sėkmę. Vis dėlto jos juodos akys sužvilgo ašarom, kai sušnibždėjo: 

— Oi, Minutai, tik dabar patikėjau, kad tikrai mane myli. 

Po trukaus džiaugsmo ir neramaus miego trobelėn įsigavo žiemos 
ryto šaltis. Saulė nešvietė, žiemos pilkuma gildė širdį, kai išvargę ir 
nublyškę žvelgėme vienas į kitą. 

— Klaudija, — paklausiau, — kas laukia tavęs ir kas laukia manęs? Su 
tavimi jaučiuos, lyg būčiau ne čia, žemėj, o kaži kokiame keistame žvaigž- 
džių pasaulyje. Laimę patiriu tiktai su tavim. Bet ar ilgai tai tęsis. 

Gal slapta savimyliškai tikėjausi ją bemat atsakysiant, kad kaip tik 
šitaip geriausia, kad kaip tik šitaip viskas ir bus, nes nieko pakeisti 
nevaliojame. Tačiau Klaudija, atsidususi iš didžiulio palengvėjimo, šūk- 
telėjo: 

— Dar labiau tave myliu, Minutai, už tai, kad pats prašnekai apie 
skaudų dalyką! Aišku, kad tai ilgai nesitęs. Tu, kaip vyras, vargu ar 
supranti, kokios baimės perimta laukiu kiekvienos mėnulio atmainos. 
Tikrai moteriai nedera laukti, kada įnoris atgins pas ją vyrą. Mano gy- 
venimas — vien tik baimė ir skausmingas laukimas. 

Jos žodžiai mane įžeidė. 

— Tau puikiai pasisekė nuslėpti tuos savo jausmus, - kandžiai tarste- 
lėjau. — Iki šiol man leidai manyti, kad tavo laimei gana vien mano 
apsilankymo. Tai ką siūlai? 

Klaudija susitvardė ir nesupyko. Priešingai, lipšniai prabilo: 

— Per didelis džiaugsmas ir mėgavimasis dirgina, todėl įsimylėjėliai 
kelia tarpusavy kivirčus, kad po piktų žodžių ir ašarų susitaikymas 
būtų dar malonesnis. Bet šiandien tū manęs nesudirginsi. - Suglaudusi 
delnus ji tęsė: — Viskas būtų paprasčiau, jeigu aš būčiau tiktai vergė, 
kurią galėtum nusipirkti. Tačiau aš, imperatoriaus Klaudijaus išsižadė- 
ta duktė, esu už įstatymo ribų. Visi žino jo žiaurius įgeidžius, todėl nė 
vienas garbingas pilietis neišdrįs manęs globoti. Juk jis liepė užmušti 
mano įseserės Antonijos iš antrosios santuokos sutuoktinį, kad galėtų 
dėl politinių priežasčių ištekinti Antoniją už Kornelijaus Sulos. Ir toji 
mano įseserė dabar nieko nenori girdėti apie mane, idant tai jai nesu- 
žadintų liūdnų prisiminimų. Juk Klaudijus išsiskyrė su mano motina ir 
vedė jos motiną. Paulina karštai prikalbinėjo vyrą įsivaikinti mane, ta- 
čiau dėdė Aulas Plautijus nenori papulti nemalonėn. Juk grįžęs iš Brita- 
nijos jis būtų privalėjęs sušaukti giminės susirinkimą ir priversti tetą 
Pauliną atsižadėti krikščioniškų puotų. Vienintelė išeitis - kad koks 
nusigyvenęs raitelis už didelius pinigus imtųsi mane globoti ir pripa- 
žintų savo dukteria. 

— Bet tada jis turėtų prisipažinti suvedžiojęs tavo motiną, kai ji dar 
buvo Klaudijaus sutuoktinė, - pareiškiau. — Dėl to kiltų triukšmas. Bū- 
damas imperatorius, Klaudijus į tai nežiūrės pro pirštus. 

Jaučiau jai meilę, tačiau šiurpas perėjo man nugara pagalvojus, jog 
Klaudija visąlaik puoselėjo mintį apie teisėtą mudviejų santuoką. Aiš- 
ku, mylėjau ją ir be jos jau nebeišturėdavau, bet mane baugino mintis 
be laiko įsipareigoti santuokai, kuri ateityje mane tik sunkia našta slėgs. 

— Ak, jeigu Klaudijus mirtų, — baimingai aplink apsidairiusi sušnibž- 
dėjo Klaudija. 

— Pastuksenk medin! - šūktelėjau. — Nevalia šito balsu sakyti. Jo 
sveikata puiki. Tik retsykiais ėda rėmuo ir dujų susikaupia persival- 
gius ir nusigėrus. Be to, aš netikiu, jog Britanikas, tapęs imperatoriumi, 
pripažintų tave įsesere. Gana, kad dėl savo motinos jis negarbę užsi- 
traukė ir kenčia. 

— Gajus Kaligula viešai pripažino mane pussesere, nors tenorėjo vien 
pajuokti savo dėdę, - atkaklavo Klaudija. — Bet tada buvau vaikas ir 
baisiai bijodavau jo prievartos. Jeigu būčiau jam patikusi, jis tikrai bū- 
tų privertęs Klaudijų pripažinti mane savo dukteria. Juk tada niekas nė 
nesapnavo, kad Klaudijus taps imperatoriumi. Gajus laikė jį per Palati- 
no viešnamio durininką. Po teisybei, taip Klaudijum šlykštėjausi, kad 
nė nenorėjau, jog jis pripažintų mane savo dukteria. Be to, kiekvienas 

protingas Žmogus tada tikėjo, kad, mirus tam pamišėliui Gajui, bus 
sugrąžinta respublika. Tuosyk mano kilmė nebūtų užkliuvusi. 

Tačiau aš jau nenorėjau klausytis Klaudijos kalbų apie gėdingą pra- 
eitį. Galiausiai ji tvirtai suėmė man rankas ir, atidžiai pasižiūrėjusi į 
akis, pasiūlė: 

— Tėra viena galimybė, Minutai. Palikime Romą. Išeik iš tarnybos. Ko- 
kiame kaime ar tolimame užjūrio mieste kartu ramiai sau gyventume. 

Neįstengiau pažvelgti jai į akis ir rankas iš jos delnų ištraukiau. Klau- 
dija krūptelėjo ir šiurkščiai priminė: 

— Pats susižavėjęs laikei mano kerpamą avį, mėtei į laužą šakas, gy- 
rei mano šaltinio vandenį ir mano paprastą valgį kėlei aukščiau net už 
dangiškąją ambroziją. Sitokią laimę galėtume rasti bet kuriame pasau- 
lio kampelyje - tik jis tebūnie kuo toliau nuo Romos. 

Kiek pamąstęs, kuo rimčiausiai atsakiau: 

— Neneigiu ir neišsižadu savo žodžių. Tačiau toks sprendimas perne- 
lyg griežtas. Mes negalime neapsvarstę, vien užgaidui pasidavę, leistis 
į savanorišką tremtį. — Ir vien iš piktumo pridūriau: - O kaip tada kara- 
lystė, kurios laukei, ir tos slaptos krikščionių puotos? 

Nusiminusi Klaudija sutiko: 

— Nuolatos su tavim nusidedu ir jų draugijoje jau nebepatiriu to 
skaistaus tyrumo kaip andai. Atrodo, kad jie kiaurai permato ir liūdi 
dėl manęs. Todėl ėmiau jų šalintis. Kaskart, kai susitinkame, nuodėmė 
mane dar labiau prislegia. O tu visai atimsi iš manęs tikėjimą ir viltį, 
jeigu visa tęsis taip kaip ligi šiol. 

Sugrįžęs į namus ant Aventino kalvos, jaučiausi tarytum lediniu van- 
deniu perlietas. Supratau, kad elgiuosi nederamai - naudojuosi Klaudi- 
ja nelyginant gatvės mergše netgi nesumokėdamas jai. Tačiau santuo- 
ka, maniau, juk pernelyg didelė kaina už lytinių geidulių patenkinimą, 
be to, aš visai nenorėjau palikti Romos, puikiai prisimindamas, koks 
ilgesys slėgė mane, dar berniuką, Antiochijoje ir jau vyrą — Britanijos 
žiemomis. 

Tad pradėjau rečiau lankytis pas Klaudiją, prasimanydamas kitokios 
veiklos, kol kūno nerimas vėl nugindavo pas ją. Dabar laimingi pasi- 
jusdavome tiktai lovoje. Siaip pykindavome ir kaltindavome vienas 
kitą, iki aš atrasdavau dingstį įniršęs išeiti. 

Kitą pavasarį Klaudijus ištrėmė žydus iš Romos, mat nė viena die- 
na nepraeidavo be muštynių ir riaušių, ir tie žydų vaidai audrino jau 
visą miestą. Aleksandrijoje žydai su graikais daigojo vieni kitus, o 
Jeruzalėje aklatikiai kėlė tokius aršius maištus, kad Klaudijui jie ga- 
lutinai įkyrėjo. 

Įtakingi jo atleistiniai kuo karščiausiai parėmė tokį sprendimą, nes 
atsirado proga dar brangiau parduoti ypatingus atleidimus nuo trem- 
ties patiems lobingiausiems žydams. Tremties įsakymo Klaudijus net 

nepateikė senatui, nors žydai nuo amžių gyveno Romoje ir daugis tu- 
rėjo pilietybę. Imperatorius manė, jog gana reskripto, taigi jis neatėmė 
nė iš vieno žydo pilietybės. Taip pasklido gandas, jog žydai papirkę 
pernelyg daug senatorių. 

Taigi namai anapus Tiberio ištuštėjo, žydų sinagogos buvo uždary- 
tos. Daugis žydų, nesugraibiusių pinigų išsipirkti atleidimo, slapstėsi 
po visą Romą. Miesto kvartalų vyresnieji buvo priversti gerokai pa- 
plušėti juos gaudydami. Prefekto tvarkdariai vidury gatvės sulaikyda- 
vo įtartiną Žmogų ir liepdavo jam parodyti savąjį įnagį tikrindami, ar 
apipjaustytas. 

Keletą sugavo netgi viešosiose išvietėse, mat visi paprasti Romos 
piliečiai nekentė žydų. Net vergai, ir tie ant jų giežė apmaudą. Suim- 
tus žydus siuntė dirbti į Ostijos uostą arba Sardinijos kasyklas, o tai 
valstybės ūkio atžvilgiu, žinoma, padarė nemenkų nuostolių, juk di- 
duma žydų buvo nagingi amatininkai. Tačiau Klaudijus buvo negai- 
lestingas. 

Tarp žydų įsižiebė dar kiršesnė neapykanta susikibus, katra pusė 
kalta dėl tremties. Palei kelius, vedančius iš Romos, aptikdavo net ir 
užmuštų žydų: nesupaisysi — krikščionių ar senojo tikėjimo. Negyvas 
žydas jau buvo tik negyvas žydas, ir kelių sargybiniai neskubėjo gau- 
dyti smurtininkų, jeigu tieji tik nežudydavo jų akivaizdoje. 

— Geriausias žydas yra negyvas žydas, - juokaudavo jie tarpusavyje, 
paliudydami dėl tvarkos, jog rastas sumuštasis — apipjaustytas. 

Neapipjaustyti krikščionys gailiai sielvartavo dėl mokytojų trem- 
ties ir toli juos lydėdavo, saugodami nuo smurtininkų. Tai buvo tamsi 
ir prasta liaudis, daugelis jų — vergai, apmaudaujantys dėl sužlugusių 
gyvenimo vilčių. Dabar, po žydų krikščionių tremties siaučiančioje mai- 
šalienėje, jie liko it banda be piemenų. 

Jie nusiminę laikydavosi vienas kito ir rinkdavosi savo skurdžios 
vakarienės. Tačiau net ir tarp jų pačių vienas mokė viena, o kitas - kita, 
todėl jie netrukus suskilo į priešingas stovyklas. Vyresnieji tvirtai lai- 
kėsi savo ausimis girdėtų pasakojimų apie Jėzaus Nazariečio gyveni- 
mą bei mokymą, bet kiti tuoj su užsidegimu primindavo: „Juk anaip 
buvo, o ne šitaip“ ir viską imdavo aiškinti antraip. 

Drąsiausi mėgindavo savo galias apreiškimais ir gydydami ligonius 
delno uždėjimu ant galvos. Bet ir tai jiems ne visuomet gelbėdavo. 
Simono Burtininko neištrėmė, — gal jis buvo išsipirkęs ypatingąją ma- 
lonę, o gal tiesiog manyta, kad jeigu jis jau samarietis, tai joks žydas, — 
nesupaisau. 

Vis dėlto teta Laelija pasakojo, kad jis sėkmingai gydo, nes turi die- 
viškos galios. Aš pats spėjau, kad jis gydo tiktai tuos, kurie jo galiai 
pasiduoda. Neturėjau noro jį susitikti, tačiau iš krikščionių būrio jis 
savo pusėn buvo patraukęs ir nemaža turtingų bei smalsių moterų. 

Šios Simonu tikėjo labiau negu visais tais, kurie skelbė nuolankumą ir 
paprastą gyvenimo būdą, tarpusavio meilę ir greitą Dievo Sūnaus pa- 
sirodymą ant dangaus debesies. Įsidrąsinęs Simonas Burtininkas vėl 
įniko skraidyti, ūmai pradingdamas bendrams iš akių ir netrukus pasi- 
rodydamas kitoje vietoje. 

Barbas kėlė man rūpesčių, nes kartais jis palikdavo nesaugomus var- 
tus ir prašapdavo be Žinios. Teta Laelija nuogąstavo, kad į namus įsi- 
lauš vagys, ir spyrė mane išbarti Barbą. Tačiau tas tik pasiteisino: 

— Esu toks pat pilietis kaip kiti, partempiu į namus savąjį krepšį grū- 
dų, kai tik juos dalija. Zinoma, aš nelabai paisau dievų. Spiriamas rei- 
kalo, paaukoju Herkuliui. Bet juk metėjantis vyras turi Žiūrėti ateities. 
Pulkelis ugniagesių ir senų karių kartą nusivedė mane į slaptą draugi- 
ją, kurios dėka aš niekada nemirsiu. 

— Požemio karalystės pievose liūdna, — pasakiau. — O šešėliai turi 
tenkintis krauju, nusruvusiu nuo aukurų. Gal tikrai išmintingiau nusi- 
lenkti likimui — virsti šešėliu ir pelenais, gyvasčiai galutinai apleidus. 

Tačiau Barbas tik papurtė galvą ir patikino: 

— Man nevalia atskleisti įšventintųjų paslapčių, bet aš galiu pasaky- 
t: to naujojo dievo vardas — Mitra. Jis gimė iš uolos. Jį surado piemenys 
ir jam nusilenkė. Mitra užmušė jautį ir atnešė į pasaulį visą gėrį. Krauju 
pakrikštytiems savo įšventintiesiems jis žada nemirtingumą. Kiek su- 
prantu, po mirties gausiu kitą kūną ir pakliūsiu į ištaigingas kareivines, 
kur tarnyba lengva, o vynas ir medus niekuomet neišsenka. 

— Barbai, - perspėjau. —- Tariau tave tiek patyrus, kad bobelių pasa- 
kos tavęs jau neapkvailins. Tu verčiau pasigydytum vandenais. Būgš- 
tauju, kad nuo nepaliaujamų girtuoklysčių ėmei tik vaidulus regėti. 

Cia Barbas iškilmingai iškėlė viršun drebančias rankas ir prisiekė: 

— Ne, ne, susakius skaičius, tamsą perskrodžia jo karūnos šviesa ir 
suskamba šventasis varpelis, ir visas Žmogaus vidus aukštyn apsiver- 
čia, plaukai ant galvos pasišiaušia ir tada net didžiausias bedievis įtiki 
jo dieviška galia. Paskui jau drauge valgome šventą vakarienę, - dau- 
giausia jaučio mėsą, jeigu koks senas centurionas pakrikštijamas krau- 
ju. O truktelėję vyno, visi dainuojame. 

Atsakiau: 

— Tikrai didžiais laikais gyvename. Teta Laelija patiria palaimą per 
samarietį burtininką, tėvas graužiasi dėl krikščionių, o tu, senas karys, 
veliesi į slaptas rytietiškas apeigas. 

Tačiau Barbas atsikirto: 

— Saulė juk kyla rytuose. Jaučio žudikas — tai pats saulės dievas, taigi 
jis ir arklių dievas. Bet jie neniekina ir tokių pėstininkų kaip aš, o ir tau 
tikriausiai niekas netrukdys pažinti pirminį mūsų dievo mokymą, jei 
tik tylėsi. Tarp mūsų yra senų ir jaunų Romos raitelių, kuriems iki gyvo 
kaulo įkyrėjo įprasti aukojimai bei dievų statulos. 

Tuo metu man jau tikrai buvo įsiėdusios lenktynės ir lažybos, pasi- 
linksminimai su išpuikusiomis aktorėmis ir nesibaigiantys knyggrau- 
žio Poliono bičiulių pokalbiai apie filosofiją bei naująją poeziją. Paža- 
dėjau palydėti Barbą į slaptąją dievo puotą. Barbas nepaprastai dėl to 
nudžiugo ir pasipūtė. Mano nuostabai, tądien jis iš tikrųjų pasninkavo 
ir kruopščiai nusiprausė, vyno nė neprisilietė ir net apsivilko švarius 
drabužius. 

Vakarui blįstant jis nusivedė mane vingiuotais ir dvokiais Romos 
skersgatviais į požeminę šventyklą slėnyje tarp Eskvilino ir Celijaus 
kalvų. Kai nusileidome laiptais į šykščiai apšviestą akmeninę patalpą, 
mudu pasitiko pats Mitros žynys, užsisiautęs ant pečių liūto kailį, ir 
tuščiai neklausinėjęs leido man dalyvauti slaptose apeigose. 

— Mes neturime ko gėdytis, - pasakė jis. - Reikalaujame tik tyrumo, 
sąžiningumo ir vyriškumo iš tų, kurie išpažįsta mūsų dievą Mitrą, trokš- 
dami dvasios ramybės ir gero gyvenimo anapus. Tu esi skaistaus veido 
ir dailaus stoto. Taigi, mano galva, turėtum įtikti mūsų dievui. Vis dėl- 
to pašaliniams bereik neplepėk apie mus. 

Salėje jau laukė būrys senų ir jaunų vyrų. Tarp jų, savo nuostabai, 
pažinau porą pretorionų dalinio karo tribūnų ir centurioną. Cia buvo 
apstu ir veteranų bei karo invalidų. Visi apsitaisę švariais drabužiais ir 
su šventais Mitros skiriamaisiais ženklais to įšventinimo laipsnio, kurį 
buvo pasiekę. Siuo požiūriu, karinis laipsnis arba turtas, atrodo, ne- 
daug ką reiškė. Barbas paaiškino, jog tada, kai jaučio krauju įšventina- 
mas narsus ir nepriekaištingo elgesio veteranas, jautį perka turtingi 
įšventintieji. Jis pats pasitenkino varno laipsniu, nes nebuvo doruolis 
ir kartais užmiršdavo privaląs sakyti tik tiesą. 

Toje požemio salėje buvo taip tamsu, kad bemaž nesimatė veidų. 
puošė karūna. Umai stojo visiška tyla. Vyriausiasis pradėjo atmintinai 
berti šventuosius tekstus — ir tik lotyniškai, jis pasakė vos keletą šven- 
tųjų sakinių, bet ir tų aš nesupratau. Tiktai sučiuopiau, jog, pasak jų 
mokymo, pasaulyje tolydžio kovoja šviesa su tamsa, gėris su blogiu. 
Galų gale užgeso paskutiniai šviesuliai, pasigirdo slaptingas vandens 
pliuškesys ir suskambo sidabrinis varpelis. Daugis pagavo sunkiai dū- 
saut, o Barbas tik dar tvirčiau suspaudė man ranką. Sviesa, sklindanti iš 
slaptų angų, pamažu nušvietė Mitros karūną ir atvaizdą. 

Daugiau apie šias mįslingas apeigas pasakoti negaliu, bet aš įsitiki- 
nau tvirtu Mitros garbintojų dievotumu ir būsimojo gyvenimo viltimi. 
Po šviesos ir tamsos jėgų lemtingos kovos buvo uždegti deglai ir at- 
nešta ant stalo kuklaus valgio. Visi pajuto palengvėjimą, veidai sušvi- 
to džiaugsmu, ir visi ėmė bičiuliškai šnekučiuotis tarpusavyje, nepai- 
sydami vienas kito rango ir įšventinimo laipsnio. Valgyti patiekė dir- 
žingos jaučio mėsos ir pigaus vyno, koks dalijamas karo stovyklose. 

Klausydamasis jų dievobaimingų giesmių bei pašnekesio, suvokiau, 
jog visi jie, nors ir paprasti vyrai, bet labai dorybingi, nuoširdžiai trokštą 
gyventi dorai. Diduma buvo našliai arba viengungiai, ir pergalingas 
saulės dievas bei lygi draugija teikė jiems paguodą ir saugumo jausmą. 
Jie bent jau nebijojo burtų ir tikėjo tik savais pranašingais ženklais. 

Manding, Barbui ši draugija išėjo tik į gera ir padėjo. Bet manęs 
Mitros apeigos nepatraukė. Gal tarp tų rimtuolių jaučiausi pernelyg 
išprusęs ir per jaunas. Tiesa, pabaigoje jie porino juokingas istorijas, 
tačiau tokių istorijų galėjai pilnas ausis prisiklausyti ne tik po šventi- 
nių apeigų, bet ir prie kiekvieno stovyklos laužo Romos imperijos pa- 
kraščiuose. Toje draugijoje daugiau nesilankiau. 

Vis dėlto mane smelkė nerimas. Man atrodo, Mitros išpažinėjų dėka 
pradėjau daugiau galvoti apie gėrio ir blogio jėgas. Galbūt iš tikrųjų 
jos blaško žmogų tarytum vėjas lapą. Tačiau netikėjau, kad įprastomis 
aukomis žmogus gali permaldauti dievus ir pelnyti jų palankumą. An- 
tra vertus, nemaniau, jog apliejus vandeniu ar, tarkim, jaučio krauju 
išvaduojama iš piktų jėgų. 

Iš tikrųjų, mąsčiau, niekingi krikščionys tuo didžiu paprastumu kur 
kas daugiau laimės pasiekia — juk jie tiki, kad vos uždėjus ant galvos 
delną tuoj įgaunama dvasios, padedančios atskirti gėrį nuo blogio. Be 
to, pasak jų, gana nuoširdžiai šauktis pasaulio atpirkėjo, ir vien jo var- 
das išvaduoja iš piktų jėgų valios. 

Kaitinamas nerimo, įsigalvojau apie savo tėvą. Jis, nors ir išsilavinęs 
žmogus, tačiau klajodamas tarp žydų vis dėlto buvo patyręs ir matęs tai, 
iš ko niekuomet neišsivadavo. Dėl jaunatviškos puikybės laikiau save 
išmintin gesniu už jį, nors, ko gera, išmintingesnis už mane buvo jis. 

Tokią akimirką išsiimdavau iš rakinamos skrynios aptrintą jo medi- 
nį puodelį, glostydavau ir galvodavau apie savo graikę motiną, kurios 
niekuomet nepažinau. Galiausiai, gėdydamasis savo prietaringumo, 
gurkštelėdavau vyno motinos atminimui. Tuomet, rodės, pajusdavau 
gailestingos ir švelnios motinos artumą. Tačiau nė vienam Žmogui nė 
už ką nebūčiau pasisakęs apie šį savo papratimą. 

Taip pat įnikau save alinti nepakeliamomis jojimo pratybomis, nes 
man atrodė, kad nirčiausio arklio valdymas ir visiškas kūno nuoilsis 
teikia daugiau pasitenkinimo, negu vaidinga naktis su Klaudija. Po jų 
bent jau negrauždavo sąžinė ir nepaliaujami širdies priekaištai. 

Jaunasis Liucijus Domicijus visuomet pasižymėdavo jojimo lauke, 
mat troško išsimiklinti gražiai joti mokytu arkliu. Jis buvo pripažintas 
pirmuoju tarp jaunųjų ir mes, raiteliai, norėdami įsiteikti Agripinai, nu- 
sprendėme nukaldinti jo garbei naują auksinį pinigą. Nė metams ne- 
praslinkus, imperatorius Klaudijus įsisūnijo Liucijų Domicijų. 

Vienoje pinigo pusėje iškaldinome jo dailią galvutę, aplinkui - įsū- 
nijimo vardą: Nero Claudius Drusus, o jo motinos tėvo, Klaudijaus bro- 

lio, garbei - Germanicus. Kitoje monetos pusėje buvo užrašas: „Raitelių 
luomas didžiuojasi savo princepsu“. Po teisybei, tai Agripina užmokė- 
jo už pinigo nukaldinimą ir jis buvo dalijamas kaip atminimo ženklas 
visose provincijose, nors, žinoma, buvo tik apyvartinis, kaip ir visi kiti 
Junonos Monetos šventykloje nukalti auksiniai. 

Juk Agripina nestokojo pinigų, kad bent kiek plačiau politiškai sa- 
vo sūnų išgarsintų. Iš antrojo savo sutuoktinio - Pasieno Krispo, ku- 
ris neilgai tebuvo Liucijaus Domicijaus patėvis, - ji paveldėjo dviejų 
šimtų milijonų sestercijų vertės turtą ir daugeriopai jį padidino tapu- 
si imperatoriaus sutuoktine bei artima valstybės iždo prokuratoriaus 
drauge. 

Germaniko vardas skambėjo dažniau ir šlovingiau už Britaniko, — 
šio mes visi nemėgome už tai, kad sirgo nuomariu ir keikdavo arklius. 
Apie tikrąją jo kilmę tebesklandė visokiausios istorijos, mat imperato- 
11us Gajus pernelyg skubiai ir netikėtai kitados ištekino penkiolikmetę 
Mesaliną už senyvo Klaudijaus. 

Būdamas Liucijaus draugas, dalyvavau toje įsūnijimo šventėje bei 
aukojime. Visa Roma pripažino, kad Liucijus Domicijus, būdamas aukš- 
tos imperatoriškos kilmės ir guvi bei meili esybė, nusipelnė kitokios 
padėties. Nuo tol jį vadinome tiktai Neronu. Įvaikinimo vardus Klau- 
dijus išrinko savo tėvo, imperatoriaus Tiberijaus jaunesniojo brolio, 
atminimui. | 

Liucijus Domicijus, dabar jau Neronas, buvo visapusiškai gabiausias 
iš visų mano pažįstamų berniukų ir brandesnis už savo bendraamžius 
tiek kūnu, tiek dvasia. Jis noriai eidavo imčių ir įveikdavo kiekvieną 
vienmetį, nors juo visi žavėjosi, tad niekas iš tikrųjų nė nenorėjo jo 
nuveikti, idant neužgautų jo jautrios širdies. Neronas vis dar apsipil- 
davo ašaromis, motinai arba retoriui Senekai pernelyg griežtai suba- 
rus. Jį mokė geriausi Romos mokytojai, o retorikos mokytojas buvo 
pats Seneka. Nebuvau nusiteikęs prieš savo bičiulį —- jaunąjį Neroną, 
nors pastebėjau, kad jis vingriai ir įtikinamai meluoja, iškrėtęs, Sene- 
kos manymu, net ir ką nedora. Bet juk šitaip elgėsi visi berniukai, tad 
niekas ilgai neširsdavo ant Nerono. 

Pati Agripina rūpinosi, kad Neronas dalyvautų viešose Klaudijaus 
vakarienėse ir sėdėtų jo gulto kojūgalyje taip arti kaip Britanikas. Tai- 
gi tiek Romos kilmingieji, tiek provincijų pasiuntiniai tuoj susipažino 
ir su Neronu ir galėjo palyginti abudu berniukus - linksmą žavų Nero- 
ną ir surūgėlį Britaniką. 

Į bendrus abiejų berniukų pietus Agripina pamainais kviesdavo Ro- 
mos kilmingųjų sūnus. Neronas tapdavo šeimininku, o Seneka vado- 
vaudavo pokalbiui, pateikdamas visokiausių svarstytinų klausimų, 
apie kuriuos kiekvienas paeiliui turėjo pasakyti savo nuomonę. Man 
atrodo, kad Seneka iš anksto Neronui nurodydavo aptarsimą klausi- 

mą ir parengdavo jam kalbą, nes tas kaskart išsiskirdavo nuovokumu 
ir iškalba. 

Mane dažnai kviesdavo į tuos pietus, nes bent pusė svečių jau dėvė- 
jo vyriškas togas, o ir Neronui, manding, aš iš tiesų patikau. Man pa- 
kyrėjo klausytis svečių nuolat kartojamų nuvalkiotų Vergilijaus bei 
Horacijaus eilių ir graikų poezijos, kuria svečiai išdailindavo savo kal- 
bas. Todėl aš iš anksto ruošdavausi vakarienėms, skaitydamas Sene- 
kos veikalus ir mokydamasis atmintinai jo mėgstamus posakius apie 
pykčio tramdymą, gyvenimo trukumą ir nesudrumsčiamą išminčiaus 
ramybę permainingo likimo tarpsniais. 

Pažinęs labiau patį Seneką, pradėjau jį gerbti, nes nebuvo tokio že- 
miško dalyko, apie kurį jis laviu balsu, išmintingai ir švelniai nepasa- 
kytų savo svarios nuomonės. Tačiau man vis magėjo patikrinti, ar tik- 
rai išminčiaus tvirtumas įveiks ir prigimtinę Žmogaus tuštybę. 

Seneka mane kiaurai permatė, - nebuvo paikas, bet, žinoma, patir- 
davo malonumą, supratęs, kad jo mintis kartoja kaip kad praeities 
autoritetų. Be to, buvau toks suktas, kad atkartodamas neminėdavau 
jo vardo, - tai būtų buvęs pernelyg įžūlus padlaižiavimas, bet saky- 
davau: „Neseniai kažkur skaičiau“, arba: „Negaliu niekaip išmesti iš 
galvos“... 

Sykį, Senekai pasiūlius aptarti žmogaus didybės klausimą ir kitiems 
įkyriai antrinant apie Aleksandrą Didįjį ir Julijų Cezarį, Augustą ir se- 
novės Romos didvyrius, aš, sulaukęs savo eilės, išpyškinau: 

— Karinė šlovė ir žmogaus didybė ne visados tarpusavy dera. Nese- 
niai skaitydamas vieną knygą, — deja, jos pavadinimo dabar neprisime- 
aa — aptikau tokius žodžius: „Niekas nėra didis, jeigu nėra doras . Ir ši 
mintis man smogė lyg žaibas. 

Tačiau Neronas ir šį kartą išplėšė pergalę. Varžliai, vaidindamas kuklų 
ir neva nerasdamas žodžių, jis ėmė dėstyti, jog mąstydamas apie žmo- 
gaus didybę jis nori nenori visada pagalvojąs apie kančias ir nesėkmes. 
Jo atmintyje vis iškyląs paveikslas vienos moters, — juk niekas nepa- 
neigs, kad moteris negali pasiekti tikrosios žmogaus didybės. Jis neva 
mąstąs apie moterį, kurios širdyje tremtis ir persekiojimas nepažadino 
neapykantos ir širdgėlos, o tik švelnumą, teisingumą ir gerumą, - kaip 
kad ugnis išvalo priemaišas iš tauraus metalo. Jis nenorėjo būti šališ- 
kas, tačiau susijaudino ir turėjo pakelti iaurę už patį didžiausią jam 
Žmogų. Sustiprindamas įtampą ir reikšmingai patylėjęs, jis paskelbė: 

— Už mano motiną Agripiną! Bet neprisijunkite prie šito siūlymo, jei- 
gu man nepritariate. Gal meilė motinai mane apakino ir aš esu šališkas. 

Žinoma, visi džiugiai pakėlėme taures, išgėrėme ir vienu balsu pa- 
šlovinome Nerono nuovoką bei iškalbą, nes jis taip netikėtai ir visiš- 
kai naujai atskleidė žmogaus didybės klausimą. Sirdyje pripažinau, kad 
moteris, jaunystėje iškentusi brolio Gajaus gašlavimą ir nubausta trem- 

timi už valstybės išdavimą bei santuokinę neištikimybę su savo dieve- 
riu, atšiaurioje saloje turėjusi verstis pinčių rinkimu, bet vis tiek išliku- 
si tokia tauri ir moteriškai patraukli, kad senatas visais balsais nuspren- 
dė leisti jai važiuoti vestalių vežimu į Didžiojo cirko lenktynes paskui 
Romos dievų statulų eiseną, tikrai verta susižavėjimo. Agripina nieko 
nepersekiojo ir nekeršijo savo priešininkams. Priešingai, išgaudavo vi- 
sokiausių malonių tremtiniams ir net aš savo ausimis buvau girdėjęs ją 
sakant: 

— Vakarais perkratau mintyse visa, kas perdien nutiko. Apmaudauju 
supratusi, jog tądien nepadariau nė vieno gero darbo. 

Ji pati paragino jaunus ir net vyresnius vyrus su bėdom kreiptis į ją, 
kadangi valstybinių reikalų našta imperatoriui išties buvo per sunki ir 
todėl nederėjo jo varginti asmeniniais skundais. Iš Klaudijaus sąskai- 
tos Agripina apmokėdavo skolas kokio nuskurdusio senatoriaus, ku- 
riam kildavo grėsmė netekti dramblio kaulu puošto krėslo, duodavo 
tinkamų patarimų vedybų klausimais ir net įtaisydavo tarnybon vy- 
rus, trokštančius kopti aukštyn. 

Dėl to, - nors tai buvo beprotybė, - mane ir užvaldė mintis, kad 
Agripina tikriausiai vienintelė, galinti kilniai ir tinkamai padėti Klaudi- 
jai. Tetai Laelijai nedrįsau nė užsiminti apie Klaudiją, o juo labiau — 
poniai Tulijai. Nusprendžiau palaukti palankios progos asmeniškai pa- 
sikalbėti su Agripina. 

Neronas dabar išgyveno ypač sunkų balso kitimo laikotarpį ir, turė- 
damas keturiolika metų, jau galėjo apsisiausti vyro toga. Jis aukojo 
Jupiteriui tarytum jau visai subrendęs - nemiksėjo ir nesuklydo karto- 
damas maldų žodžius. Kepenys rodė vien tik gerus ženklus. Jis suren- 
gė šventę Romos jaunimui ir senatas visais balsais nusprendė, — niekas 
neprieštaravo, - kad sukakęs dvidešimt metų jis taps konsulu. Taigi 
jam, išrinktam konsulu, buvo suteikta teisė ir krėslas senate. 

Iš šlovingojo filosofų krašto — Rodo - atkeliavo pasiuntiniai su pra- 
šymu grąžinti tai salai laisvę bei savivaldą. Nežinau, ar Klaudijus jau 
buvo susitaikęs su rodiečiais. Seneka manė, jog tai kuo palankiausia 
proga Neronui pasakyti skaisčiojo kalbą kurijoje. Senekos padedamas, 
Neronas slapta rūpestingai ją paruošė. 

Man tėvas prisipažino didžiai apstulbęs, kai, Rodo pasiuntiniams iš- 
dėsčius savo reikalą ir išklausius keletą pašaipiškų atsakymų, pakilo 
jaunasis Neronas ir droviai ištarė „Gerbiami senato tėvai. Visi tada 
pagyvėjo. O Klaudijus linktelėjo sutikimo ženklan ir Neronas, pakilęs 
į tribūną, liepsningai papasakojo Rodo istoriją, taip pat apie garsiuo- 
sius salos filosofus bei didžius Romos vyrus, kurie mokslus užbaigė 
Rode. „Nejaugi išminčių, mokslininkų, poetų bei oratorių sala, tvas- 
kanti rožių žiedais, savąja šlove dar nenusipelnė...“ ir taip toliau. 

Jam baigus, visi sužiuro į Klaudijų lyg į kokį galvažudį, nes kaip tik 

Klaudijus buvo atėmęs laisvę iš tos nepaprastosios salos. Šis pasijuto 
kaltas, - tai Nerono gražbylystė jį taip sujaudino, — ir gižiai atrėžė: 

— Tėvai, nespoksokit į mane, lyg ožkos į naujus vartus. Patys spręs- 
kite. Juk jūs — Romos senatas. 

Buvo nutarta balsuoti ir Nerono malonės siūlymas surinko bemaž 
penkis šimtus balsų. Tardamas paskutinį žodį Klaudijus kreipėsi į Ro- 
do pasiuntinius ir paprašė: 

— O ir jūs patys būkit geri ir nuo šiol savavališkai nekryžiuokite 
Romos piliečių. 

Darniu juoku klausimo svarstymas užbaigtas sutartinai — niekam 
neprieštaraujant. Net vyriausi amžiumi ir rambiausi senatoriai nuošir- 
džiai pasveikino Neroną pasakius puikią politinę kalbą. 

Mano tėvas išsitarė, jog jam labiausiai širdį paglostęs Nerono kuk- 
lumas, nes sveikintojams jis kartojęs: 

— Manęs jūs negirkite. Girkite mano mokytoją. - Tada priėjo prie Sene- 
kos ir visų akivaizdoje jį apkabino. Seneka nusišypsojo ir garsiai atsakė: 

— Net sumaniausias retorius nepadarys oratorium netikėlio. 

Vis dėlto senų pažiūrų senatoriai nemėgo Senekos, nes jis elgėsi kaip 
visažinis ir, pasak jų, savo knygose griežtą senąjį stoicizmą pavertė skys- 
ta koše. Be to, sklido kalbos, kad jis pernelyg karštai telkiąs aplink save 
dailius mokinius. Nemanau, jog buvo kaltas tik Seneka. Neronas pats 
taip šlykštėjosi negražia išvaizda, kad kreivas veidas ar bjaurus apga- 
mas sugadindavo jam apetitą. Bent jau man Seneka niekada nesimeili- 
no, o meilikautojui Neronui net uždraudė bučiuoti jį - savo mokytoją. 

Gavęs pretoriaus pareigas, Seneka daugiausia rūpinosi tik civilinė- 
mis bylomis, kurios kur kas sunkesnės ir sudėtingesnės už baudžiamą- 
sias, mat paprastai keltos dėl turto, nuosavybės teisių, sklypų, skyrybų 
ir testamentų. Jis pats sakė, kad širdis jam neleidžia nuteisti žmogų 
nuplakti, juolab myriop. Pastebėjęs, kad su didžiu užsidegimu skubu į 
pretorijų klausytis kiekvienos jo bylos, vieną dieną po bylos nagrinėji- 
mo jis, priėjęs prie manęs, pasiūlė: 

— Tu gabus jaunikaitis, Minutai Lausai, moki ne tik lotyniškai, bet ir 
graikų kalbą ir kaip tikras romėnas rodai neabejotiną susidomėjimą 
teismo bylomis. Ko tau netapus pretoriaus padėjėju, kad mano nuro- 
dytas galėtum Tabularijuje ieškoti senų pavyzdinių bylų ir užmarštin 
nugrimzdusių įstatymų. 

Kaisdamas iš džiaugsmo ir tuštybės, patikinau, jog toks darbas man 
teiktų kuo didžiausią garbę. Seneka paniuro ir priminė: 

— Turbūt supranti, jog kiekvienas jaunikaitis net savo akį atiduotų, 
kad tik gautų šitokią puikią progą įgyti tarnybą pirm kitų. 

Aš, žinoma, supratau ir patikinau liksiąs dėkingas jam už šią neapsa- 
komą malonę. Seneka papurtė galvą: 

— Suprask, Romos sąlygomis aš nesu pernelyg turtingas. Kaip tik 

statausi naują namą. Jį pabaigęs, vėl vesiu, nes noriu nutildyti bergž- 
džias apkalbas. Tikriausiai pats valdai turto, taigi įstengsi man atsily- 
ginti, jeigu pamokysiu tave teisės dalykų. 

Dusdamas iš gėdos atsiprašiau už nesupratingumą ir paklausiau, kiek 
jis geidautų. Nusišypsojęs Seneka paplekšnojo man per petį ir pasiūlė: 

— Tau turbūt išmintingiau būtų apie tai pirm pasitarti su lobinguoju 
tėvu — Marku Mezencijum. 

Nieko nelaukęs nuėjau pasikalbėti su tėvu ir paklausiau, ar, tarkim, 
dešimt auksinių nebus begėdiškai dosni dovana filosofui, teikiančiam 
pirmenybę kuklumui ir paprastam gyvenimui. Tėvas, prapliupęs juo- 
ku, šūktelėjo: 

— Permanau ir pažįstu tą kuklų Senekos gyvenimą! Aš pats viską 
sutvarkysiu, tu verčiau nesirūpink. 

Vėliau sužinojau jį nusiuntus Senekai tūkstantį auksinių, kitaip ta- 
riant, šimtą tūkstančių sestercijų, ir tai man rodės didžiulė suma. Seneka 
neužsigavo, o ėmė elgtis su manimi, - jeigu tai įmanu, - dar maloniau, 
atsilygindamas už pasipūtėlišką mano tėvo pomėgį viską perdėti. 

Daug mėnesių dirbau pretorijuje Senekos padėjėju. Jis liepdavo man 
rengti santraukas teisininkų ginamųjų kalbų, o kartais jo diktuojamas 
rašydavau nuosprendžius, tad pasijusdavau esąs svarbus. Smagiausia 
būdavo kartu su Neronu Tabularijuje ieškoti vaškuotų lentelių su įrėž- 
tais šimtų metų senumo įstatymais, kadai užmirštais ir dažnai priešta- 
raujančiais arba neigiančiais vienas kitą. Rašėme apie juos pastabas, — 
mudu su Neronu, - ketindami jais netikėtai pasiremti reikiama proga — 
kada koks išpuikėlis gynėjas pasijus pernelyg svarbus. 

Senekos nuosprendžiai būdavo kuo geriausiai apmąstyti, besąlygiš- 
kai teisingi. Gynėjai jo niekaip neišmušdavo iš vėžių savo iškalbingu- 
mu, nes jis pats buvo iškiliausias oratorius. Tačiau pralaimėjusieji skleis- 
davo gandus, jog jis esą prašinėjąs kyšių. Žinoma, šitaip buvo apkalba- 
mi visi pretoriai. Tačiau pats Seneka tikino niekados nepriimąs jokios 
dovanos iki nuosprendžio paskelbimo. 

— Antra vertus, —- sakė jis, - jeigu tinkamai apgintos milijono sester- 
cijų vertės sklypo nuosavybės teisės, tai suprantama, kad bylos laimė- 
tojas ką nors dovanoja. Nė vienas pareigūnas negeba išgyventi vien 
tik iš pretoriaus algos ir dar rengti teatro vaidinimus liaudžiai. 

Vėl sužydo pavasaris. Zemės žaluma, saulės kaitris ir citros garsai 
mūsų galvose įstatymus pakeisdavo lengvabūdiškomis Ovidijaus ir 
Propercijaus eilėmis. Vieną šiltą vakarą, kai debesys virš Romos su- 
tvisko auksu, man pagaliau pasitaikė lauktoji proga. Neronas nusive- 
dė mane į Pincijaus sodus. Ten jo motina dalijo pavasarinius nurody- 
mus sodininkams. Agripina buvo sukaitusi, giedru ir džiaugsmu spin- 
duliuojančiu veidu, kaip visada, kai susitikdavo savo dailųjį sūnų. Ma- 
nęs ji motiniškai paklausė: 

— Kas tave slegia, Minutai Manilianai? Sakytum koks slaptas liūdesys 
tave graužia. Iš veido atrodai neramus ir į mane akių nedrįsti pakelti. 

Turėjau pakelti į ją akis, o jos buvo skaisčios ir visažinės lyg deivės. 
Sulemenau: 

— Nejau iš tikrųjų leisi išsakyti tau savąjį rūpestį? 

Ji bičiuliškai pasivedė mane nuošaliau nuo sodininkų bei rausiančių 
žemę vergų ir paragino viską kloti drąsiai ir atvirai. Papasakojau jai 
apie Klaudiją, bet jau po pirmųjų mano žodžių ji krūptelėjo, nors vei- 
das liko romus. 

— Plautijos Urgulanilos šlovė tikrai abejotina, — prisiminė Agripina. — 
Jaunystėje, aišku, pažinojau ją, bet verčiau niekuomet nebūčiau pažinu- 
si. Kaip tu susitikai tą merginą? Kiek Žinau, jai draudžiama kelti koją už 
mūro sienų. Ta nedorėlė Aulo Plautijaus ūkyje juk gano ožkas, ar ne? 

Papasakojau, kaip mudu susipažinome, tačiau mano pasakojimą Ag- 
ripina vis nutraukdavo naujais klausimais, pasak jos, norėdama viską 
geriau perprasti. Galų gale aš vis dėlto išdaužiau: 

— Mudu mylime vienas kitą ir aš ją vesčiau, jei tik rastume, kaip tai 
padaryti. 

Agripina trumpai atrėmė: 

— Minutai, tokių merginų niekas neima į žmonas. 

Stengiausi visaip girti geruosius Klaudijos bruožus, bet vargu ar Ag- 
ripina manęs klausėsi. Tarytum mano žodžių užgauta, ji su ašaromis 
akyse žvelgė į kruviną Romos saulėlydį. Pagaliau nutraukusi mano 
žodžių srautą ji paklausė: 

— Atsakyk tiesiai: ar judu permiegojote? 

Turėjau iškloti tiesą. Net papasakojau, kokie mes laimingi ir kaip 
gerai sutariame, nors iš tikrųjų mudu vaidydavomės, tad šitai jau ne- 
buvo gryna tiesa. Agripina paklausė: 

— O davei jai dovanų? 

Zinoma, buvau davęs Klaudijai smulkmenų, kaip kad įsimylėjęs jau- 
nikaitis su džiaugsmu apdovanoja merginą, suteikusią jam laimės. Karš- 
tai patvirtinau. 

— Ir pinigų jai davei? — pasiteiravo Agripina. 

Pamąstęs prisipažinau iš tikrųjų kokį sykį davęs Klaudijai keletą si- 
dabrinių valgiui pirkti. 

— Ir ji penkeriais metais už tave vyresnė? — pabrėžė Agripina. 

Ir šitai patvirtinau. Susimąsčiusi Agripina lingavo kilnią galvą, įsibe- 
dusi į mane skaidriom kaip stiklas akim. Baikščiai paklausiau, ar nega- 
lėtų kokia garbinga šeima įsidukrinti Klaudijos. 

— Ak, vargšeli, į kokią košę įklimpai, — gailiai sudejavo Agripina. — 
Nė viena garbinga Romos šeima už jokius pinigus neįsidukrins Klau- 
dijos. O jeigu kuri ir sutiktų duoti jai savo vardą, tai. liudytų, kad ta 
šeima jau nebegarbinga. 

Mėginau dar kuo gražiausiai aiškinti, tačiau Agripina buvo neper- 
veikiama: 

— Siuo atveju aš, kaip raitelių luomo globėja, privalau galvoti apie 
tavo, 0 ne vien apie tos ištvirkėlės labą. Ji tave apie pirštą apvyniojo. 
Nenoriu kištis, nes apakęs iš meilės vargu ar tikėsi manimi. Bet pažadu 
viską nuodugniai apsvarstyti. Gal man vertėtų pasikalbėti apie tai ir su 
vargšeliu Klaudijum, nors nenorėčiau gaivinti jo liūdnų prisiminimų. 
Nesirūpink, Minutai, ir nekvaršink šiuo klausimu daugiau savo protin- 
gos galvos. Teisingai ir išmintingai pasielgsi, paklausęs mano patari- 
mo. O, kad būtum susivokęs šitai padaryti prieš įpuldamas tos pasilei- 
dėlės pagundon! 

Suglumęs pasakiau, kad ji viską neteisingai suprato. Klaudija tikrai 
nėra pasileidusi ar ištvirkusi. Jeigu tokia būtų, aš, žinoma, net nesvajo- 
čiau apie mudviejų santuoką. Turbūt turėčiau pripažinti, jog Agripina 
buvo man pakanti. Smulkmeniškai išklausinėjusi, ką mudu su Klaudija 
drauge veikdavom, ji išdėstė man, koks yra skirtumas tarp dorybingu- 
mo ir pasileidimo lovoje, ir tai, kad Klaudija šiuos dalykus tikrai geriau 
už mane ištyrusi. 

— Pats dieviškasis Augustas ištrėmė poetą Ovidijų, kuris begėdiška 
savo knyga įrodinėjo, jog meilė — tai menas, - dėstė Agripina. - Juk 
imperatoriaus įžvalga neabejoji? Tai viešnamių žaidimai. Geriausiai tą 
įrodo tavo paraudimas, kai žvelgi man į akis. 

Siaip ar taip, man atrodė, jog, patikėjęs tą reikalą išmintingai ir kil- 
niaširdei Agripinai, nusimečiau nuo sprando sunkią naštą. Smagus nu- 
skuodžiau į užmiestį iškloti Klaudijai, kad mudviejų reikalas pakliuvo 
į geras rankas. Apie savo ketinimą iš anksto jai nepasakojau, idant 
nesužadinčiau tuščių vilčių jos iškamuotoje širdyje. 

Kai viską išdėsčiau, Klaudija nustėrusi taip nupilko, kad strazdanos 
apie jos stambią nosį parudo ir subjuro. 

— Minutai, Minutai, ką tu padarei, — suvaitojo ji. - Nejau tu visai 
trenktas? 

Žinoma, aš skaudžiai užsigavau, kad ji taip nesupratingai įvertino 
tai, ką tariausi būtent jos labui sutvarkęs kuo geriausiai. Juk man buvo 
nelengva pasiryžti šnekėtis su kilmingiausia Romos moterim apie tokį 
skaudų dalyką. Mėginau iškvosti, kuo Klaudijai neįtinka taurioji Agri- 
pina, tačiau ji nepaaiškino, tik sugniužusi nusvarino rankas ant kelių, 
nepakeldama į mane akių. 

Net mano glamonės negelbėjo. Klaudija piktai mane atstūmė ir galų 
gale aš supratau, kad jai sąžinę slėgė tai, ko nenorėjo ir negalėjo man 
pasakoti. Iš jos išgavau tik tiek, kad neverta man nieko sakyti, jeigu 
esu toks išvėpęs ir pasikliauju tokia moterimi kaip Agripina. 

Palikau Klaudiją perširdęs, nes ji pati griovė visais atžvilgiais man 
patogius santykius, be perstogės taukšdama apie vedybas ir ateitį. Jau 

buvau gerokai nutolęs, kai Klaudija prisiartino prie trobelės durų ir 
suriko man pavymui: 

— Tai šitaip išsiskiriam, Minutai? Nejau neištarsi man nė vieno gero 
žodžio? Gal daugiau niekuomet nepasimatysime! 

Suprantama, buvau nusivylęs, nes ji neatsidavė mano glamonėms 
kaip kad anksčiau, kai taikydavomės. Įniršęs nusikeikiau: 

— Tikiuosi, niekuomet daugiau nesusitiksim, herkulavita! 

Pasiekęs Tiberio tiltą pasigailėjau ir būčiau jau grįžęs, bet vyriškas 
išdidumas sulaikė. 

Visas mėnuo praėjo, bet nieko daugiau nenutiko. Paskui mane pasi- 
kvietė Seneka ir pasakė: 

— Minutai Lausai, tau dvidešimt metų —- pagal tarnybos nuostatus, 
laikas būtų jau pažinti provincijų valdymą. Tikriausiai Žinai, kad jau- 
nesnysis mano brolis nustatytam laikotarpiui už nuopelnus gavo val- 
dyti Achajos provinciją. Jis rašo, jog jam reikia padėjėjo, kuris ne tik 
įstatymus išmanytų, bet ir karo patirties turėtų. Tiesa, tu jaunas, bet 
tariuosi tave pažįstąs. Ir tavo tėvas nepaprastai dosniai man atsilygi- 
no, todėl manau, jog būtent tu turi pasinaudoti šia puikia proga paly- 
pėti dar aukščiau. Turėtum iškeliauti kuo greičiausiai. Nedelsdamas 
trauk į Brundizijų. O iš ten pirmu laivu plauk į Korintą. 

Supratau, kad tai įsakymas — ne vien tik palankumo ženklas. Juk 
toks jaunuolis kaip aš negalėjo gauti geresnės tarnybos kaip siuntimo 
į tokią provinciją. Korintas — judrus miestas, o netoliese — senieji Atė- 
nai, taigi per apžiūros keliones galėsiu aplankyti visas atmintinas Grai- 
kijos vietas. Grįžęs už poros metų galbūt jau galėsiu siekti aukštesnės 
pareigybės. Trisdešimties metų amžiaus riba dažnai būdavo ginčijama, 
ypač tada, kai varžovai būdavo nusipelnę ar turėjo gerų ryšių. Pagar- 
biai padėkojau Senekai ir iškart ėmiau ruoštis kelionei. 

Po teisybei, tarnybon mane pasiuntė pačiu laiku. Romą pasiekė ži- 
nios, jog britų gentys sukilo, trokšdamos dėl smagumo išmėginti Osto- 
rijų. Jie pažinojo Vespasianą, tačiau Ostorijus dar nebuvo susivokęs Bri- 
tanijos aplinkoje. Tad subūgau vėl gausiąs siuntimą į Britaniją, o į ten 
sugrįžti nenorėjau. Net ikenių gentis, iki tol buvusi ramiausia ir patiki- 
miausia Romos sąjungininkė, pradėjo puldinėti per ribinę upę Romos 
pusėn. Dėl Lugundos man būtų buvę sunku kariauti su ikeniais. 

Man rodės, negaliu išvykti neatsisveikinęs su Klaudija, nors ir bjau- 
riai ji su manimi pasielgė. Todėl nuskubėjau anapus upės, tačiau Klau- 
dijos trobelė buvo užsklęsta, tuščia, niekas neatsiliepė į mano šūkčioji- 
mus, nesimatė ir Klaudijos avių bandos. Apstulbęs puoliau į Plautijų 
sodybą netoliese klausti, kur ji prapuolė. Ten visi man rodė priešišku- 
mą ir dėjosi nieko nežiną apie Klaudiją. Sakytum buvo griežtai už- 
drausta net Klaudijos vardą minėti. 

Baisiausiai persigandau, todėl iškart pasileidau į Aulo Plautijaus gi- 

minės namus mieste ir pasiprašiau priimamas tetos Paulinos. Amžinai 
gedulo drabužį vilkinti senutė pasitiko mane dar labiau nusiverkusi, 
tačiau nepanoro nieko pasakyti apie Klaudiją. 

— Kuo mažiau apie tai šnekėsi, tuo bus geriau, — priešiškai į mane 
žiūrėdama atkirto ji. - Pražudei Klaudiją, bet, ko gera, anksčiau ar vė- 
liau šitaip būtų nutikę. Tu dar jaunas ir man sunku patikėti, kad su- 
pranti, ką iškrėtei. Vis dėlto nepajėgiu tau atleisti. Bet pasimelsiu, kad 
Dievas tau atleistų. 

Dėl šitokio slaptumo mane pagavo grėsli nerimastis. Nenuvokiau, 
ką manyti. Jaučiausi be kaltės, nes visa, kas tarp mudviejų su Klaudija 
nutiko, nutiko jos laisva valia. Be to, dar ir skubėjau. 

Persirengęs nudrožiau į Palatiną atsisveikinti su Neronu - jis tvirti- 
no nuoširdžiai pavydįs man pasitaikiusios progos tiesiogiai pažinti 
senovės Graikijos kultūrą. Bičiuliškai paėmęs mane už rankos jis nu- 
sivedė mane pas motiną, šioji su niūriuoju Palantu kaip tik nagrinėjo 
valstybės iždo sąskaitas. Palantas buvo laikomas vienu lobingiausių 
Romos žmonių. Jis buvo toks pasipūtęs, kad žodžio neištardavo savo 
vergams ir valią reikšdavo tik rankų mostais, kuriuos tie privalėjo 
akimoju permanyti. 

Sumečiau, kad Agripina nepatenkinta trukdymu, bet, kaip visada, 
pamačiusi Neroną, nusišypsojo. Ji palinkėjo man visokeriopos kloties 
tarnyboje, perspėjo mane dėl Korinto lengvabūdiškų papročių ir išreiš- 
kė viltį, kad aš atrasiąs tai, kas Graikijos kultūroje geriausia, ir sugrįšiąs 
vis dar romėnas - nepersimainęs. 

Kažką vapėdamas pažvelgiau jai į akis ir maldaujamai mostelėjau 
ranka. Ji be žodžių suprato, ko noriu. Kilmingasis atleistinis Palantas į 
mane nė nedirstelėjo, tik nekantriai šiugždendamas popieriaus ritinį 
toliau rašė skaičius vaškuotoje lentelėje. Agripina pasiūlė Neronui pa- 
sižiūrėti, kaip sumaniai Palantas sudeda didelius skaičius, o pati nusi- 
vedė mane į kitą salę. 

— Neronui verčiau negirdėti to, ką kalbėsime, - tarė ji. - Jis dar be- 
veik vaikas, nors jau ir dėvi vyro togą. 

Tai buvo netiesa, nes pats Neronas gyrėsi pergulėjęs su kažkokia 
verge ir net mėginęs pasismaginti su vienu berniuku. Be abejo, negalė- 
jau šito pasakoti jo motinai. Giedromis akimis ir dieviškai romiu veidu 
Agripina pažvelgė į mane, atsiduso ir tarė: 

— Zinau, kad tau rūpi sužinoti apie Klaudiją. Nenoriu tavęs nuvilti. 
Pati suprantu, kaip skaudžiai jaunystė šitai išgyvena. Vis dėlto bus 
geriau, jei laiku praregėsi, kad ir kaip paskui kankinsiesi. 

— Įsakiau sekti Klaudiją, - tęsė ji. —- Dėl tavęs privalėjau sužinoti tiesą 
apie jos gyvenimą. Man nesvarbu, kad ji sulaužė neginčijamą draudimą 
įžengti tarp miesto mūrų. Taip pat nesvarbu, kad maišėsi slaptose vergų 
puotose, kur, sako, dedasi begėdiški dalykai. Bet tikrai nedovanotina, 

kad užmiestyje ji, nepaisydama privalomojo sveikatos tikrinimo, už pi- 
nigus pardavinėjo savo kūną varovams, piemenims... visiems. 

Po šio klaikaus, neįtikimo kaltinimo aš net išsižiojau. Agripina, gai- 
liai pažvelgusi į mane, tarė: 

— Bylą tylutėliai išnagrinėjo pats prefektas. Atsirado daug liudytojų. 
Tau pačiam verčiau nežinoti, kas jie. Nesitvertum gėda. Vien iš miela- 
širdystės Klaudijos nenubaudė pagal įsakų nuostatas. Jos nenuplakė ir 
net plaukų nenukirpo. Tik keleriems metams išsiuntė į vieną provinci- 
jos miestą ir uždarė, kad pasitaisytų. Nesakysiu kur, idant neiškrėstum 
dar kokios kvailystės. Kai sugrįžęs iš Graikijos norėsi ją pamatyti — 
padėsiu, jeigu bus pasitaisiusi. Tik turi pažadėti, jog lig tol nemėginsi 
jos ieškoti. Privalėsi duoto žodžio laikytis. 

Jos atsakymas buvo toks neįtikimas, kad man apsisuko galva, ėmė 
linkti keliai. Nejučia prisiminiau visas Klaudijos keistybes, patyrumą ir 
neįprastą geismingumą. Agripina uždėjo savo dailią ranką ant mano- 
sios ir, papurčiusi galvą, paragino: 

— Susivok savyje. Tik iš jaunatviškos tuštybės negali patikėti, kaip 
skaudžiai ji tave apgavo. Laikyk tai pamoka - nepasikliauk nedoro- 
mis moterimis, kad ir kuo jos tave tikintų. Tavo laimė, kad laiku išsi- 
gelbėjai iš jos raizgų, kreipęsis į mane. Protingai pasielgei. 

Rijau ją akimis, trokšdamas įžvelgti nors menkiausią jaudulio Žy- 
mę glotniame apskritame veide ir skaisčiose akyse. Ji švelniai paglostė 
man skruostą ir paprašė: 

— Pažvelk man į akis, Minutai Lausai. Katra labiau tiki - manim ar ta 
niekinga mergše, kuri Žiauriai apgavo tave, nepatyrusį? 

Sveikas protas ir sujukusi širdis pramainais man šaukė, kad švelnia 
moterim, imperatoriaus sutuoktine, ko gera, turėčiau tikėti labiau ne- 
gu Klaudija. Nukukinau galvą, nes norom nenorom karštos ašaros su- 
šoko į akis — taip mane degino nuovylis. Agripina stipriai priglaudė 
mano veidą sau prie minkštos krūtinės. Umai, visokių jausmų užlietas, 
pajutau karštą savo kūno virpulį ir dar labiau susigėdau. 

— Nedėkok man dabar, nors aš ir daug padariau dėl tavęs, tvarky- 
dama sau pačiai tą nemalonų reikalą, - šnibždėjo ji man į ausį, šil- 
domą meilingo jos alsavimo, ir aš ėmiau dar labiau drebėti. - Zinau, 
jog kada nors, viską gerai apgalvojęs, man padėkosi. Ištraukiau ta- 
ve iš didžiausio pavojaus, koks gali ištikti jaunuolį ant vyrystės 
slenksčio. 

Saugodamasi liudytojų, ji mane atstūmė gražiai šypsodama. Užverk- 
tas mano veidas degė, tad nenorėjau, kad jį kas pamatytų. Agripina 
išvedė mane iš Palatino pro užpakalines duris. Leidausi nuoskardžia 
Pergalės deivės gatvele nunarinęs galvą, kliuvinėdamas už baltų grin- 
dinio akmenų. 

PENKTOJI KNYGA 


Korintas 


Korintas — tai metropolis ir, jo gyventojų įsitikinimu, pats judriausias bei 
gyviausias iš visų pasaulio miestų. Prieš porą šimtų metų Mumijus su- 
griovė jį ligi pamatų, tačiau mūsų laikais šiame mieste, kuris toliaregiško- 
jo viešpaties Julijaus Cezario dėka vėl pakilo iš pelenų, susitelkę pusė 
milijono Žmonių iš visokių pasaulio šalių. Vėlyvą naktį žvelgiant nuo 
tvirtovės kalno, miestas, išraizgytas daugio gatvių, plėvoja šviesom. Pri- 
slėgtam jaunikaičiui, apmaudaujančiam dėl savo patiklumo, Korintas su 
spalvingų gyvenimu, ko gera, buvo kuo puikiausia vieta sveikti. 

Vis dėlto Hieraksas, mano tarnas, turbūt nesyk pasigailėjo dėl san- 
dorio, kada karštai ir spausdamas ašaras Romos vergų rinkoje malda- 
vo, kad aš jį nusipirkčiau. Jis mokėjo skaityti ir rašyti, masažuoti, ruošti 
valgį, derėtis su pirkliais, šnekėjo ir graikiškai, ir darkia lotynų kalba. 
Hieraksas tikino su ankstesniuoju šeimininku apkeliavęs daugybę ša- 
lių ir tuomet išmokęs visa kuo lengvinti kelionių vargus. 

Jo kaina buvo tokia didelė, kad galėjai manyti jį esant puikų vergą, 
nors, pasirodė, jog dėl kainos įmanu lygtis. Tačiau Hieraksas maloniai 
paprašė, kad per daug nesiderėčiau, mat šeimininkas jo atsisakąs ne 
sava valia — tik smaugiamas pinigų stygiaus, nes Romoje buvęs netei- 
singai nuteistas. Numaniau, kad pats Hieraksas pasiims pinigus už tar- 
pininkavimą, jeigu jam pasiseks aštriu liežuviu išlaikyti didelę kainą. 
Tačiau dėl tuometės savo būklės aš nepajėgiau lygtis. 

Hieraksas, žinoma, tikėjosi gauti draugingą jauną šeimininką ir bai- 
minosi pakliūti į griežtus išdidėlių senių namus. Bet aš buvau tylus ir 
suniuręs, tad ir jis veikiai išmoko tylėti, nors jam tai sekėsi sunkiai, 
mat buvo tikras patarška graikas. Net ir kelionė laivu nepataisė man 
nuotaikos ir su niekuo nenorėjau nė žodeliu persimesti. Todėl Hierak- 
sui įsakinėjau lygiai kaip prokuratorius Palantas — tik rankų mostais. 
Hieraksas stengėsi kaip įmanydamas, įtaikavo, matyt, nuogąstauda- 
mas, kad po išoriniu kiautu glūdi žiaurus šeimininkas, kuriam vergus 
bausti — vienas smagumas. 

Hieraksas buvo gimęs vergu ir išugdytas kaip vergas. Jis nebuvo 
stiprus, bet aš jau nebevaliojau ilgiau rinktis, tad nusipirkau jį, kadangi 
neturėjo akivaizdžios kūno kliaudos ir dantys buvo sveiki, nors jau 
sukakęs trisdešimt metų. Aišku, numaniau, jog tuti kokį trūkumą, kad 
parduodamas, tačiau aš dėl savo rango negalėjau iškeliauti be tarno. Iš 
pradžių Hieraksas man tik kliudė. Bet išmokiau jį tylėti ir atrodyti to- 

kiam paniurėliui ir nusiminusiam, koks pats buvau, ir jis uoliai rūpino- 
si mano manta, drabužiais bei valgiu. Jis gebėjo nuskusti dar skystutė- 
lę mano barzdą neįpjaudamas per smarkiai skruosto. 

Hieraksas buvo lankęsis Korinte anksčiau ir mudviem apsistoti išrin- 
ko „Laivo žiburio“ nakvynės namus palei Neptūno šventyklą. Jis tik- 
riausiai stebėjosi, kad nepuoliau tučtuojau aukoti, dėkodamas už lai- 
mingą pavojingos kelionės jūra baigtį, bet apsišvarinęs ir persirengęs 
iškart išėjau į Forumą prisistatyti Achajos prokonsului. 

Vyriausybės rūmai buvo dailus, portiku puoštas pastatas. Išorės kie- 
mą supo mūras, o prie jo šliejosi sargybinė. Palei vartus du budintys 
legionieriai, atrėmę į sieną skydus bei ietis, rakinėjosi dantis ir plepėjo 
su praeiviais. Jie šaipiai perleido akimis siaurą raudoną mano tunikos 
juostą, bet nieko neklausę įleido vidun. 

Prokonsulas Liucijus Anėjus Galionas priėmė mane apsitaisęs grai- 
kišku apdaru, prakvipęs aliejais, gėlėm vainikuota galva, sakytum kaip 
tik susiruošęs į puotą. Jis buvo linksmo būdo vyras ir kaipmat liepė 
pripilti man Samo vyno, o pats įniko skaityti vyresniojo brolio Sene- 
kos bei kitų laiškus, kuriuos jam atnešiau senato įduotas. Nusiurbčio- 
jęs pusę taurės, daugiau vyno negėriau, kadangi neapsakomai nieki- 
nau visą pasaulį, kuriame, savo nelaimei, gimiau ir jau nieko gera iš 
žmonių nesitikėjau. 

Perskaitęs laiškus Galionas surimtėjo ir atidžiai pasižiūrėjo į mane. 

— Manau, kad turėtum vilkėti togą tiktai per teismo posėdžius. 
Neužmirškime, jog Achaja buvo ir bus Achaja. Jos kultūra senesnė ar 
bent jau gerokai dvasingesnė už Romos. Graikai laikosi savų įstatymų 
ir tvarkosi savo nuožiūra. Roma turėtų kuo mažiau kištis į Achajos 
gyvenimą ir leisti visa kam klostytis savaip, jeigu kitko iš mūsų tiesio- 
giai neprašo. Žmogžudystės čia retos. Daugiausia rūpesčių šičia, uosta- 
miestyje, kelia tik vagys ir sukčiai. Amfiteatro Korinte dar nėra, užtat 
yra išties puikus cirkas varžytis lenktynininkams. O teatruose vaidini- 
mai rodomi kas vakarą. Ir kitokių pramogų padoriam jaunam raiteliui 
čia nestinga. 

Aš piktai atšoviau: 

— Ne pramogauti į Korintą atkeliavau, o ruoštis tolesnei tarnybai. 

Galionas pritarė: 

— Kaipgi, kaipgi, jau supratau tai iš brolio laiško. Bet gal pirma turė- 
tum prisistatyti mūsų stovyklos kohortos vadui. Tai Rubrijus, tad būk 
su juo mandagus. Siaip jau, Žinoma, gali rengti pratybas su ginklais. 
Rubrijaus vadovaujami kariai visai ištižo. Vėliau galėsi patikrinti kitas 
karines įgulas. Jų nėra daug. Cia, Atėnuose, o ir kituose garsiuose šven- 
tuose miestuose nedera rodytis su romėniška kario apranga, verčiau 
filosofo skarmalais susisupsčius. Sykį per savaitę aš teisėjauju priešais 
savo namus. Tu, žinoma, irgi turėsi dalyvauti. Aš čia teisėjauju popiet, 

o ne ankstyvą rytą. Privalu laikytis krašto papročių. Bet pirm aprody- 
siu tau savo namus - noriu supažindinti tave su savo kanceliarijos vy- 
resnybe. 

Maloniai niekus pliaukšdamas jis supažindino mane su savo iždi- 
ninku ir teisininku, Achajos valstybinio mokesčių skyriaus vyresniuo- 
ju ir Romos prekybos atstovu. 

— Pasikviesčiau gyventi į savo namus, - bičiuliškai pasakė Galionas. — 
Bet Romai bus naudingiau, jei gyvensi pačiame mieste — puikiuose 
nakvynės namuose arba įsikursi savarankiškai. Tik taip geriausiai pa- 
žinsi žmones, jų norus, papročius bei rūpesčius. Neužmiršk, jog Achają 
reikia tvirtai laikyti saujoj — tartum gabaną plunksnų. 

Dar jis paaiškino: 

— Vakarienės pakviečiau keletą mokslo vyrų bei filosofų. Meily- 
čiau matyti ir tave, bet tikriausiai esi jūros nukamuotas ir valgis tau 
neskonės, nes ir mano vynas, regis, nepatiko. Pailsėk po kelionės var- 
gų, apžiūrėk miestą ir prisistatyk Rubrijui, kada pats panorėsi. Nėra 
ko skubėti. 

Ir su savo žmona Galionas mane supažindino. Ji vilkėjo auksu siuvi- 
nėtą graikišką apsiaustą, avėjo auksuotos odos sandalus, o įmantriai 
sušukuotus plaukus puošė aukso gija. Iš pradžių ji gudriai dirstelėjo į 
mane, paskui į Galioną, surimtėjo ir pasveikino mane rūškanu balsu, 
tarytum slegiama sielvarto dėl viso pasaulio. Bet ūmai delnu užsiėmė 
burną, suprunkštė ir apsisukusi išbėgo iš kambario. 

Tariau sau, kad iberė ponia Helvija išties graži, bet dar nesubrendu- 
si. Galionas nuslėpė savo šypseną, ramiai pažvelgė Žmonai pavymui ir 
patvirtino mano nuomonę: 

— Kaip tik taip, Lausai, ji jauna ir dar negeba deramai vertinti aukštai 
padėčiai privalomų priedermių. Laimė, čia, Korinte, tai ne taip svarbu. 

Kitą rytą laužiau galvą, ar nusiųsti žinią į karinę įgulą, kad man pri- 
sistatyti duotų arklį bei garbės palydą. Aš, aišku, turėjau teisę. Bet dar 
nepažinojau savo vado Rubrijaus, tad pamaniau verčiau kukliai nupės- 
čiuosiąs. Todėl tiktai apsitaisiau pagal statutą: apsivilkau sidabriniu 
ereliu puoštais šarvais, apsiaviau kaustytus batus bei antblauzdžius ir 
užsivožiau ant galvos šalmą su raudona skiautere. Hieraksas apgaubė 
mane trumpu raudonu karo tribūno apsiaustu, sukabindamas jį sąsaga 
ant peties. 

Nakvynės namuose mano išėjimas atkreipė daugybę akių, tad išly- 
dėti prie durų susigrūdo minia Žmonių - net virėjai su valytojais. Man 
su žvangančia ginkluote stotingai nužygiavus gabalą kelio, puolė bėg- 
ti liaudis paspoksoti į mane. Vyrai šūkčiodami rodė mano šalmo skiau- 
terę, moterys, prisigrūdusios artyn, pirštais čiuopė šarvus, 0 gatvės vai- 
kėzai plyšodami ir rėkaudami žingsniavo šalimais koja į koją. Negrei- 
tai suvokiau juos tyčiojantis iš mano kariškosios grožybės. 

Pasijutau taip nesmagiai, kad mane suėmė tūžlus noras išsitraukti iš 
makšties ilgą raitelio kalaviją ir pasišvaistyti juo aplinkui. Vis dėlto 
suvokiau, jog šitai sukeltų dar daugiau triukšmo. Nupliskęs raudoniu 
kreipiausi į sutiktą miesto tvarkdarį. Tas šokosi vaikyti gatvės vaikėzų 
lengva nendrine lazdele skindamas man kelią. Bet vis tiek koks šimtas 
žmonių nulydėjo mane ligi stovyklos vartų. 

Sargybiniai akimirksniu čiupo nuo sienos ietis bei skydus. Vienas jų, 
išvydęs minią, pustekinę atklykiančią kareivinių link, sutrimitavo pa- 
vojų. Vis dėlto žmonės nepanoro įžengti į Romos karinę įgulą ir už tai 
gauti bizūnų. Jie sustojo pusračiu priešais karių iečių smaigalius, sušu- 
ko man laimės linkėjimą ir su dėkingumu patikino daugybę metų ne- 
matę tokio iškilaus reginio. 

Kohortos vyresnysis centurionas vienais apatiniais išpuolė manęs 
pasitikti. Saujelė legionierių su ietimis bei skydais, pergąsdinti trimi- 
tuojamo pavojaus, susirikiavo kieme į šiokią tokią gretą. Turbūt atleis- 
tina, kad iš jaunystės kvailumo pradėjau bliauti ant jų ir įsakinėti, nors 
dar neturėjau teisės, nes nebuvau prisistatęs Rubrijui. Liepęs kariams 
nubėgti prie mūro, sugrįžti atgal ir sustingti nepriekaištinga greta, pa- 
prašiau centurioną ataskaitos. Tas įsibedė į mane žirgsodamas, rankas 
į šonus įsirėmęs, neskustais šeriais ir suglumęs priminė: 

— Vadas Rubrijus dar miega po sunkių naktinių pratybų - nedera jo 
žadinti. Ir vyrai po pratybų išsekę. Gal užeik į mano kambarį - išgersi 
šlakelį vyno, papasakosi, kas tu toks, iš kur atkeliavai ir kaip atsiradai 
čia, tarytum pats karo dievas Marsas iš dangaus - susiraukęs ir danti- 
mis grieždamas. 

Iš jo veido ir randuotos šlaunies supratau, jog tai senas veteranas, 
tad man beliko tik priimti jo siūlymą. Toks jaunas raitelis kaip aš gali 
bemat gauti į akį nuo sau lygaus centuriono, juoba kad aš, jau ir šiaip 
nesitverdamas gėda, baiminausi jį iškrėsiant man akibrokštą prieš krū- 
von subėgusius vyrus. 

Centurionas nusivedė mane į savo kambarį, prasmirdusį oda ir gin- 
klų valymo tepalais, ir baudėsi įpilti man vyno iš molinio ąsočio. Pa- 
prieštaravau sakydamas, jog dėl tam tikro įžado mintu tik vandeniu ir 

— Korinto dar niekas nelaikė bausme. Turbūt esi labai kilmingos gi- 
minės, jeigu už šunybes Romoje tave tik čionai pasiuntė. 

Jis įžūliai pasikasė smakrą, čežindamas šerius, plačiai nusižiovavo ir 
išgėrė. Vis dėlto, mano įsakytas, jis surado vado Rubrijaus raštininką 
bei kohortos sąrašo ritinį ir paaiškino: 

— Pačiame mieste sargybos postai stovi tik prokonsulo kieme ir prie 
pagrindinių kelių. Tiek į Kenchrėją, tiek į Likėjų — uostus, kaip supran- 
ti, esame paskyrę nuolatinę sargybą. Sargybiniai turi nuosavus būstus, 
kad nereikėtų lakstyti tarp kareivinių ir uosto. Pagal sąrašą, mūsų yra 

visa kohorta, dar technikai, sandėlininkai ir kitų amatų mokovai, todėl 
prireikus galime sudaryti savarankišką kariuomenės vienetą. 

Paklausiau apie raitiją, ir centurionas atsakė: 

— Po teisybei, šiandien mes čia neturime nė vieno raitelio. Tiesa, ke- 
letas arklių skirti vado ir vietininko reikmėms, nors ir vienas, ir kitas 
mieliau keliauja dengtais neštuvais. Iš tų arklių tu, žinoma, galėsi išsi- 
rinkti tinkamą, jeigu matysi, kad be jo čia neapsieini. Suprantama, Ko- 
rinto raitija pašaukta privalo mums pagelbėti. 

Paklausinėtas apie aprūpinimą ginklais bei šarvuotę, dienotvarkę bei 
pratybų eiliškumą, jis apstulbęs pasižiūrėjo į mane ir tarstelėjo: 

— Gal verčiau pasišnekėk apie tai su Rubrijum. Aš - tik jo pavaldinys. 
voratinklių pririzgusius, ginklų sandėlį, virtuvę bei aukurą. Karinė įgu- 
la neturėjo erelio, tik įprastą kohortos karinį ženklą su kutais bei at- 
minimo lentą. Po tokio patikrinimo mane apėmė klaikas ir glumas. 

— Herkulavita ir imperatoriaus genijau! — surikau. - Kur visi vyrai? 
Kaip manai, kas mus ištiktų, jeigu dabar staiga tektų stoti mūšin? 

Netekęs kantrybės, centurionas atrėžė: 

— Ir šito klausk jį — savo vadą Rubrijų. 

Pagaliau vidurdienį Rubrijus pasikvietė mane. Jo kambariai buvo 
gražiai apstatyti graikišku papročiu ir aš pastebėjau jam patarnaujant 
mažų mažiausiai tris jaunyvas moteris. Pats Rubrijus buvo nuplikęs, 
paburkęs jo veidas numargintas trūkių kraujagyslių, lūpos numėlusios, 
o eidamas jis šiek tiek vilko kairę koją. Mane jis priėmė šiltai, apkabi- 
no pūsdamas į veidą vyno smarvę ir paprastai, nesivaržydamas papra- 
šė sėstis ir jaustis kaip namie. 

— Atvykus iš Romos tave tikriausiai stebina mūsų glebumas čia, Ko- 
rinte, — tarė jis. — Ir, ko gera, teisinga, kad toks stotingas jaunas raitelis 
kaip tu atsiunčiamas į čia taisyti padėties. Ar tikrai turi teisę nešioti 
karo tribūno garbės ženklus? Tarnavai Britanijoje? Taigi taigi, supran- 
tu. Bet tai veikiau garbės, o ne valdžios ženklai. 

Paprašiau karinės tarnybos nurodymų. Jam tai nepatiko. Ilgai aičio- 
jęs jis paaiškino: 

— Korinte nereikia palaikyti karinės parengties. Priešingai, miesto 
tarybą ir gyventojus šitai įžeistų. Daugis karių yra vedę. Leidžiu jiems 
gyventi su šeimomis, verstis prekyba ar amatais. Zinoma, retsykiais, 
Romos švenčių dienomis, rengiame apžiūras. Tiesa, tik mūrų viduje, 
kad neatkreiptumėm nereikalingų akių. 

Išdrįsau įsiterpti ir išrėžiau, jog; kariai čia ištižę, nedrausmingi, san- 
dėlyje ginklus bei skydus nugulęs storas dulkių sluoksnis, o kareivinė- 
se nešvara. Rubrijus sutiko: 

— Gal ir taip, kaip sakai. Po teisybei, senokai žvalgiausi eilinių būs- 
tuose. Korinto aukštuomenės gyvenimas atima daug jėgų iš jamžėju- 

sio žmogaus. Laimė, turiu patikimą vyresnįjį centurioną. Jis čia už vis- 
ką atsako. Ko nesusigaudysi - jo klausk. Pagal nuostatus, tikriausiai 
turėtum būti man artimiausias žmogus, bet centurionas įsižeistų, jeigu 
jį atstumčiau. Gal galėsite sutartinai tarnauti — kaip lygūs, jei tik nevar- 
ginsite manęs bergždžiais vienas kito skundinėjimais. Ganėtinai ap- 
maudo per gyvenimą patyriau ir noriu tik viena - ramiai sulaukti tar- 
nybos pabaigos. Sitai jau netruks ilgai. — Staiga, dygiai dvilktelėjęs į 
mane, jis su apsimestu atsainumu pridūrė: - Turbūt žinai, kad Romos 
vyriausioji vestalė Rubrija - mano sesuo. 

Paskui apžiūriai man patarė: 

— Niekada neužmiršk, jog Korintas — graikų miestas, nors jame gy- 
vena daugel atvykėlių ir iš kitų šalių. Karinių nuopelnų čia nevertina. 
Svarbiau - bendravimo menas. Patariu pirm pačiam apsižvalgyti, o pas- 
kui jau gali savo nuožiūra rengti dienotvarkę, bet tik pasistenk per 
daug nenuvarginti mano karių. 

Po tokių priesakų jis galiausiai paleido mane. Kieme centurionas pa- 
skersakiavo į mane ir paklausė: 

— Ar viskas aišku? 

Kaip tik tuo metu pamačiau išsliūkinančius pro vartus du legionie- 
rius, užsimetusius skydus ant nugarų, o ietis ant pečių. Nustėrau išgir- 
dęs ramų centuriono paaiškinimą, jog; tie abu vyrai traukia sargybon. 

— Bet dar nebuvo jų apžiūros! - sušukau. — Nejau jiems leista šitaip 
išeiti - nešvariom kojom, apžėlusiems plaukais, be jaunesniojo vado ir 
be palydos? 

— Pas mus neįprasta rengti sargybinių eitynių, — ramiai atšovė centu- 
rionas. — Tau irgi vertėtų pasikabinti ant sienos tą šalmą su skiautere ir 
taikytis prie krašto papročių. 

Vis dėlto jis nesikišo į mano vadovavimą, kai pasikviečiau vetera- 
nus ir įsakiau iškuopti kareivines, išsivalyti ginklus, nusiskusti barz- 
das, nusikirpti plaukus ir šiai elgtis, kaip dera romėnams. Pažadėjau 
rytą, saulei patekėjus, atlikti ginkluotės apžiūrą. Todėl įsakiau net ir 
belangę išplauti bei paruošti naujų rykščių. Patyrūs veteranai stebėda- 
miesi dairėsi čia į mane, čia į centurioną, piktai dantis kaišiojantį, bet 
tylėjo. Vis dėlto aš šiek tiek paisiau ir išgirstų patarimų — grįždamas į 
nakvynės namus pasikabinau apžiūros drabužį ant kabyklos ginklų 
sandėlyje, apsivilkau paprastą odinį apvilką ir užsivožiau apvalų pra- 
tybų šalmą. 

Hieraksas buvo liepęs išvirti man kopūstų ir pupelių. Pavalgęs išgė- 
riau vandens ir užsidariau savo kambaryje taip puolęs dvasia, kad ne- 
jaučiau nė menkiausio noro pažinti Korinto įžymybes. 

Kai auštant sugrįžau į kareivines, šis tas vis dėlto buvo nutikę. Vartų 
sargybiniai, laikydami ietis, atstatė krūtinės ir skambiai sušuko sveiki- 
nimą. Vyresnysis centurionas buvo apsitaisęs pratybų šarvuote. Įsaki- 

nėdamas kimiu balsu jis kaip tik bėgino snūdžius vyrus prie vandens 
dubenų praustis. Plušo barzdaskutys, aprūkusiame aukure spragsėjo 
ugnis, ir kieme jau tvyrojo sveikų karių, o ne kiauliatvarčio kvapas. 

— Atleisk, kad nesutrimitavome tau ateinant, - įgiliai tarė centurio- 
nas. — Vadas Rubrijus paryčiu jautriai miega. Ko gera, turėtum pats 
imtis vadystės. Aš laikysiuos nuošaliai. Vyrai nekantriai laukia aukoji- 
mo. Reikia manyti, nepagailėsi ir nupirksi bent porą kiaulių, kad jautis 
tau per brangus. 

Buvau taip auklėjamas, kad menkai turėjau aukojimų patirties, o 
nenorėjau apsijuokti durdamas žviegiančias kiaules. 

— Dar ne laikas aukoti, - atšoviau. - Pirm pažiūrėsiu, ar man išvis 
verta čia likti, gal geriau iškart atsisakyti vadystės. 

Pradėjęs glaudžios rikiuotės pratybas pastebėjau, jog negausus ei- 
linių būrys, kai tik nori, supranta įsakymus ir geba darniai žygiuoti. 
Tiesa, sparčiai žingsniuodami vyrai smarkiai duso, bet per grupines 
kautynes vis dėlto nusviesdavo ietis beveik iki šiaudų maišo. Per dvi- 
kovų pratybas su visai nušipusiais kalavijais pastebėjau net gana ga- 
bių dvikovininkų. Pagaliau, kai visi pūkštavo pažliugę prakaitu, cen- 
turionas pasiūlė: 

— O dabar gal jau duok įsakymą „laisvai“ ir leisk mums visiems pa- 
žiūrėti, kaip tu pats valdai kalaviją? Tiesa, aš senas ir nutukęs, bet mie- 
lai parodysiu tau, kaip pas mus Panonijoje kaunamasi. Tenai, Karnun- 
te, aš užpelniau centuriono lazdą. 

Mano nuostabai, teko su juo gerokai pasigrumti. Ir galiausiai jis tur- 
būt būtų prispaudęs mane skydu prie mūro, — nors aš turėjau ilgesnį 
kalaviją, — jeigu kaudamasis nebūtų pridusęs. Mitriai išsimankštinęs ir 
sušilęs skaisčioj Korinto saulėkaitoj, pamažu pradėjau gėdytis savo dir- 
glumo ir prisiminiau, jog visi tie vyrai aplinkui kur kas vyresni, o ir 
ištarnavę pora dešimtmečių ilgiau už mane. Bemaž kiekvienas jų turė- 
jo skirtingą legiono rangą. O karių stropumui skatinti įprasto dydžio 
legionas turėjo apie septyniasdešimt skirtingų atlyginimų rūšių. Tad 
mėgindamas susigerinti su vyresniuoju centurionu pasiūliau: 

— Aš pasiruošęs aukoti jautuką. O tavo aukai nupirksiu patį geriau- 
sią aviną. Vyriausias veteranas galės paaukoti paršelį. Tada turėsime 
geriausias dalis kepsniui. Neverta giežti ant manęs už menką pažinti- 
nę mankštą. 

Centurionas nužvelgė mane nuo galvos iki kojų ir patenkintas at- 
sakė: 

— Tučtuojau pasiųsiu patyrius vyrus į galvijų turgų išrinkti aukos 
gyvulių. Tikiuosi, kad ir vyno paliepsi nupirkti. 

Aš suabejojau: 

— Gal vertėtų mėsą ligi rytojaus pašvinkinti vėsioje vietoje? Juk tu- 
rime sukviesti į apžiūrą visus sąraše išvardytus vyrus. 

— Rubrijui kažin ar tai patiks, — išsyk paaiškino centurionas. — Juk 
rytojus romėnams — jokia šventinė diena. Bet mielai palydėsiu tave 
pas kiekvieną vyrą. Ir nė vienas mūsų neprieštaraujame dėl mėsos 
švinkinimo. Juk mes — legionieriai. 

Bet aš baisiai sumišau, kai popiet sugrįžo sargyba, parsitempdama 
suaugusį jautuką užrištomis akimis ir supančiotom kojomis. Avino akis 
irgi dengė raištis, o kiaulė buvo atgabenta medinėje dėžėje įgulos mais- 
to davinio vežimu. Pirmiausia man smilktelėjo mintis apie didžiulę są- 
skaitą, o paskui liko tik toji viena — kaip išsisukti iš mirties nagų. 

Uždarę vartus vyrai paleido jautį bei aviną, iškėlė iš dėžės kiaulę, 
tad ši žviegdama pasileido per kiemą. Pakėlęs uodegą jautukas bau- 
giai maurojo, lėkdamas mūro link, avinas bliovė, tad vyrai vienas per 
kitą puolė gelbėtis į kareivines ir net ant pat mūro viršaus. 

Per patį suirutės nirštą pasirodė Rubrijus savo būsto tarpdury ir gergž- 
džiančiu balsu sugriaudėjo: 

— Kokia šunybe sumanei trikdyti man sielos ramybę tu, prakeiktas 
Minutai Manilianai? Juk dar ne Saturnalijos! 

Narsiausi vyrai nuogąstaudami, kad jautis išlies tūžmą ant vyno ąs0- 
čių, šoko gelbėti ratų. Sumaniausias jų, neva nūsdamas jautį nuramdyti, 
ėmė tempti šį už uodegos. Rūsčiai dėbtelėjęs į mane centurionas rėžė: 

— Aukos gyvulys turi būti ne tik agnus ir be kliaudos, bet ir ramiai 
leistis aukojamas. Dar pažiūrėsiu, kaip uždėsi jaučiui ant galvos vai- 
niką ir kaip nutempsi jį prie aukuro. Negeri ženklai mums visiems 
lems bloga. 

Aš atkirtau: 

— Verčiau žiūrėk savojo avino. O ten jau galandamas peilis kiaulei 
nudurti. 

Pasiėmęs vainiką priėjau prie jaučio ir pamėginau jį nuraminti šauk- 
damasis Kapitolijaus Jupiterio. Tačiau jautis tik kasė žemę, keldamas 
dulkes, ir lenkė žemyn ragus. Tik tik spėjau atšokti, kai jis puolė smeigti 
mane ragais. Tikrai, tie ragai buvo gražūs, dailiai išsirietę - neprilygs- 
tami aukos gyvuliui, bet aš jau nė nevaliojau į juos žiūrėti. Tad bet 
kaip mečiau vainiką ant ragų, tik čia jautis papurtė galvą ir vainikas, 
užkibęs tik ant vieno rago, uždengė jam kairę akį, tad galvijas dar 
labiau įniršo. 

Supratau, jog vyrai surengė man bjaurią išdaigą. Taigi pakibo ant 
plauko mano garbės klausimas. Tada atsinešiau iš kohortos kalvės di- 
džiausią kūjį. Kaip kiškis liuoksėdamas į šalis nuo puolančio jaučio 
bent jau nuviliojau jį ligi aukuro. Žengtelėjau jam iš kairės ir dobiau 
kūju kaip tik į reikiamą vietą kaktoje, tad jautis susverdėjęs griuvo ant 
šono mataruodamas kojomis. 

Saukiau vyrams laikyti jį pagal apeigų nuostatus, bet niekas manęs 
neklausė. Pasiutusiai niršdamas aukojimo kirveliu taip tvojau jaučiui į 


179 


gerklę, kad kraujai pasipylė iš kaklo venų, ir bemat perrėžęs pilvą su- 
griebiau kepenis. Jautis nesiblaškė ir - nenuostabu, nes paskui pats 
pamačiau, kad kūju buvau suknežinęs jam kaktikaulį. 

Drebančiu balsu išpyškinau karo dievo Marso aukojimo skaičius ir 
visiems parodžiau, kad kepenys be jokios kliaudos. Tada jau susilau- 
kiau talkos. Akimirksniu jautis buvo nudirtas ir sudegintas. Šlaunikau- 
liai ir viduriai užmesti ant aukuro. Centurionas tvirtai suėmė aviną už 
ragų ir parvertė. Išsigandusi kraujo kvapo, net ir kiaulė nustojo žviegti 
ir tuoj gavo mirtiną dūrį gerklėn. Lyg koks skerdikas, aptekęs krauju 
nuo galvos iki kojų, tikriausiai kraupiai atrodžiau, kai šaukiau Jupiterį, 
Marsą ir Herkulį maloningai pasidalyti aukas pagal savo norą. 

Vadas Rubrijus nurimo ir susižavėjęs patikino niekuomet nematęs, — 
net lauko sąlygomis, - tokio mitraus ir kruvino aukojimo, o ir ateityje 
nesitikįs pamatyti. Taigi jis leido žiūrėti savo sugulovėms, kai kapojo 
mėsą, ir tiksliai toms kalėms susakė, kaip ją su prieskoniais išvirti ug- 
niai atspariame moliniame puode. Virėjas skubinai užkaitė puodus, o 
aš savo rankomis atnešiau daugiau malkų į aukurą žiūrėdamas, kad 
ugnis neužgestų nuo vidurių pertekliaus. 

Suprantama, privalėjau kartu su vyrais valgyti aukojimo vakarienę. 
Vienas per kitą jie traukė iš puodo man gardžiausius mėsos kąsnius. Ir 
vyno turėjau išgerti. Po dienos įstangų apsvaigau vien nuo mėsos, o 
vynas išsyk kirto per kelius, nes labai ilgai nebuvau gėręs. Tamsai už- 
slinkus, į kiemą įsėlino moterų, kurių amatą numaniau neklysdamas, 
nors tarp jų buvo jaunų ir apveidžių. Kiek pamenu, graudžiai verkiau ir 
pasakojau centurionui, jog nevalia pasikliauti nė viena moterimi pa- 
saulyje, nes moterys — vien tik klasta ir pinklės. Dar prisimenu, kad 
kariai tampė ir nešiojo mane ant pečių kaip patį karo dievą, dainuoda- 
mi mano garbei nešvankias senojo Panonijos legiono dainuškas. Dau- 
giau nieko neprisimenu. 

Per paskutinę naktinę sargybą pabudau apsivėmęs ant kieto medi- 
nio suolo miegamajame. Slitinėdamas ir susiėmęs galvą išėjau lauk ir 
išvydau kieme vyrus, susmukusius ten, kur stovėję. Jaučiausi taip bjau- 
riai, kad, kai žvilgtelėjau aukštyn, akyse man sutavaravo rytinio dan- 
gaus šviesuliai. Apsiprausiau kaip išgalėdamas ir mane nutvilkė tokia 
apmaudi gėda dėl savo elgesio, kad gal net būčiau puolęs ant kalavijo, 
jei vakarui sutemus nebūtų užrakinę ginklų. 

Svyruliuodamas Korinto gatvėm, nužibintom gęstančių deglų ir 
deguto puodų, galų gale susiradau savo nakvynės namus. Hieraksas 
susirūpinęs laukė manęs. Išvydęs apgailėtiną mano būklę, jis nuren- 
gė mane, drėgnu audeklu apšluostė rankas ir kojas, sugirdė gaižaus 
gėrimo ir, paguldęs lovon, užklojo vilnoniu apklotu. Kai pagaliau 
pabudau, keikdamas tą dieną, kada gimiau, jis atsargiai šaukštu su- 
valgydino man kiaušinių trynių, įplaktų į vyną. Nespėjęs nė prisi- 

minti savojo įžado, puoliau godžiai kimšti į tuščią pilvą gardų mėsos 
troškinį. 

Su palengvėjimu atsidusęs, Hieraksas taip prabilo į mane: 

— Laiminu visus dievus - žinomus ir nežinomus, bet pirmiausia tavo 
paties Fortūną. Rūpinausi dėl tavęs ir baiminausi, kad tau protas ap- 
tems. Juk nesuprantama ir neteisinga, kad tokio amžiaus ir tokio rango 
jaunikaitis žvelgia į pasaulį sielvartingu veidu, vargais negalais sugrauž- 
tą kopūstą užgerdamas vandeniu. Todėl man lyg našta nuo sprando 
nukrito, kai pasitikau tave prasmirdusį vynu bei vėmalais ir supratau 
susitaikius su Žmogaus dalia. 

Aš graudžiai suvaitojau: 

— Nuogąstauju, kad visam laikui užsitraukiau gėdą prieš visą Korin- 
tą. Miglotai prisimenu šokęs net graikišką ožio šokį rungčiomis su pa- 
prastais legionieriais. Būgštauju, kad apie tai sužinojęs prokonsulas 
Galionas išsyk įduos man lydimąjį laišką ir aš gėdingai pargrįšiu Ro- 
mon dirbti paprastu raštininku ar advokatu. 

Bet Hieraksas privertė mane pavaikštinėti su juo plačiomis miesto 
gatvėmis tvirtindamas, jog pasivaikščiojimas išeis man į naudą. Drau- 
ge apžiūrėjome Korinto įžymybes, sutrešusį Argo laivo pirmagalį Nep- 
tūno šventykloje, Pegaso šaltinį ir kanopos pėdsaką ant uolos. Hierak- 
sas gundė mane garsiąja Korinto Veneros šventykla ant kalno, tačiau 
man dar užteko proto griežtai atsisakyti. 

Užtat apžiūrėjome Korinto stebuklą — riebalais išteptą storų lentų ke- 
lią, kuriuo net didelius laivus vergai tempdavo iš Kenchrėjos į Likėjų ir 
atgal. Rodės, šiam darbui reikia daugybės vergų ir nepaliaujamo rimbo 
plakimo, bet graikų savininkų įrengti suktuvai ir skriemuliai laivus trau- 
kė taip mitriai, kad laivai tarsi patys slydo tuo važtų keliu. Pastebėjęs 
mudviejų susidomėjimą, vienas jūrininkas prisiekė nereidėmis, kad pa- 
lankiu vėju pakanka vien išskleisti laivo bures. Toks slidus esąs tas ke- 
lias. Galėjau juo patikėti — taip lengvai slydo tie laivai, tačiau Hieraksas 
perspėjo, kad per daug; netikėčiau kiekvienu jūrininkų ištartu žodžiu. 

Saulei leidžiantis jis nuvedė mane į žavią užeigą po atviru dangumi, 
iš kur vėrėsi ištaigingo miesto, purpurinės jūros bei melsvų kalnų vaiz- 
das. Hieraksas, neatsiklausęs manęs, peržvelgė patiekalų sąrašą ir už- 
sakė valgyti. Leidau jam vakarieniauti su manimi, nes nemaniau, jog 
dar galiu didžiuotis savo rangu. Vėl prisikimšau mėsos ir šiek tiek iš- 
gėriau gaivaus Atikos vyno. Man palengvėjo, rūpesčiai prapuolė, o Hie- 
raksas įniko pasakoti savo gyvenimo nutikimus ir keletą kartų net sma- 
giai prajuokino mane. 

Vis dėlto kitądien suglumęs pargrįžau į kareivines. Laimė, orgijų 
nebelikę nė ženklo, sargybiniai stovėjo pasitempę savo vietose, visa 
vyko pagal įprastą dienotvarkę. Rubrijus pasikvietė mane ir manda- 
giai papriekaištavo: 

— Tu dar jaunas ir nepatyręs. Nedera tuos randuotus vyrus kurstyti 
tarpusavio muštynėms ir pasigėrus stūgauti kiaurą naktį. Tikiuosi, kad 
tai paskutinis kartas. Tramdyk savo —- romėno barbaro - prigimtį, ver- 
čiau pratinkis prie kur kas geresnių, mandagesnių Korinto papročių. 

Kaip Žadėjęs, vyresnysis centurionas nusivedė mane patikrinti, ką 
dirba ir kuo verčiasi eiliniai, įrašyti į sąrašą. Jie buvo kas tik nori — 
kalviai, odadirbiai, audėjai, net puodžiai, o daugis, pasinaudoję Romos 
pilietybe, užpelnyta per ilgus tarnybos metus, buvo vedę turtingų pir- 
klių dukteris ir gavę savo šeimoms lengvatų, kurios ir jiems patiems 
laidavo tingų bei prabangų gyvenimą. Tų karių šarvų dirželiai buvo 
apgraužti žiurkių, iečių antgaliai surūdiję, skydai per amžius nebliz- 
ginti. Kai kurie nė nevaliojo niekur rasti savo ginkluotės. 

Visur mums siūlė vyno ir valgio, net sidabrinių. Vienas legionie- 
rius kvepalų pirklys, kuris buvo pametęs savo skydą, mėgino mane 
įvaryti į vieną kambarį su lengvabūde mergina. Kai subariau, tas ap- 
maudžiai atkirto: 

— Na, gerai, tu turi valdžią man įsakinėti. Bet juk mes už teisę verstis 
laisvu amatu kiekvienas mokame pačiam Rubrijui tiek, kad aš nebeiš- 
teksiu drachmų dar ir tavam kapšeliui išpūsti. 

Tik tada viską permaniau ir tučtuojau patikinau, jog visai neverčiu 
duoti kyšio, o tik pagal pareigas tikrinu, ar į kohortos sąrašą įtraukti 
lyžo ir pažadėjo, kai galės, nusipirkti skydą išdėvų turguje. Ir į praty- 
bas pažadėjo reikalaujamas atkakti tardamas, jog kūno lavinimas iš- 
eisiąs jam į naudą, nes prekiaudamas menkai judąs ir todėl jau per 
daug įsipenėjęs. 

Supratau, kad man tikrai nedera kištis į vado Rubrijaus sandorius, 
kurio tikra sesuo buvo kilmingiausia Romos žynė. Centurionas man 
patarė: 

— Visur kur svarbiausia saikas. Romos atžvilgiu pravarčiau susilai- 
kyti nuo karinių pratybų Korinte. Mūsų tėra dešimtadalis legiono. Ne- 
turime nei erelio, nei skaičiaus. Esame atskiras vienetas, o mūsų kari- 
nės įgulos papročiai puoselėjami dar nuo paties Sulos ir Pompėjaus 
laikų. Tarnybos metu kiekvienas turi pasirūpinti sava ateitimi. Graiki- 
joje veteranams tuoj jau tikrai neužteks žemių. Be to, Korinte įsigyve- 
nę vyrai šiurpsta vien nuo minties, jog jiems gali tekti rausioti dykros 
žemę toli nuo didmiesčio patogumų. 

Galutinai praradau norą kištis į reikalus, kurie man turbūt ir neturė- 
jo rūpėti. Vyresnysis centurionas buvo sukalbamas vyras. Parengėme 
dienotvarkę, kuri skatino eilinius bent jau dėl akių šiek tiek pasimankš- 
tinti. Patikrinę įprastas sargybos vietas, mudu sutarėme, kad sargybos 
keisis pagal saulės ir vandens laikrodžius. Sargybiniams uždraudėme 
gulėti bei sėdėti, o ir ginkluotę visi privalėjo prižiūrėti kuo nepriekaištin- 

giausiai. Tiesa, aš nepermaniau, ką iš tikrųjų saugo porinė sargyba prie 
miesto vartų, bet centurionas tvirtino, kad tos vietos saugomos jau 
šimtą metų, taigi esą nevalia jų ir šiandien palikti. Korinto gyventojai 
dėl to įsižeistų, nes, šiaip ar taip, jie juk moka mokesčius ir patys išlai- 
ko romėnų karinę įgulą savo mieste. 

Maniau kuo puikiausiai vykdąs karo tribūno pareigas Korinte. Le- 
gionieriai, pergalėję pirmykštę pagiežą, dabar linksmai jau sveikinda- 
vo mane. Prokonsului teismo dieną prisistačiau apsivilkęs toga. Grai- 
kas raštininkas buvo iš anksto parengęs bylas ir Galionas žiovauda- 
mas įsakė užkelti teisėjo krėslą tarp kolonų ant pretoriaus pakylos vy- 
riausybės rūmų prieigose. 

Teisėjaudamas Galionas buvo švelnus ir teisingas, klausdavo mū- 
sų —- kitų teisėjų — nuomonės, juokaudavo, kai galėdavo, pats atidžiai 
iškvosdavo liudytojus ir atidėdavo tas bylas, kurios po gynėjų kalbų 
bei liudytojų parodymų taip ir likdavo miglotos. Bylų, kurios jam atro- 
dė nereikšmingos, visai nenagrinėdavo, tik pareikalaudavo, kad ieško- 
vas su atsakovu tarpusavy susitartų, pagrasindamas nesusitarus abiėm 
skirti baudas už nepagarbą teismui. Pabaigęs šį darbą, jis pavaišino 
mus sočiais pietumis ir pažėrė man apstą patarimų apie korintiškus 
bronzos dirbinius, kurių rinkimas Romoje kaip tik atėjo į madą. 

— Man patinka gražūs daiktai ir aš sa malonumu juos renku, - prisipaži- 
no Galionas. —- Tikras šimto metų korintiškas bronzos indas su barelje- 
fais — neprilygstamas meno kūrinys ir neįkainojamas turtas. Vis dėlto 
meno dirbinių rinkimas neturi būti savitikslis. Cia aš laikausi vienos nuo- 
monės su savo broliu. Lobingas veltėdis šitokiu pomėgiu gali stumti 
laiką net ligi mirties. Juk yra ir dar blogesnių laisvalaikio pomėgių. Betgi 
vyras vertinamas už darbus. Todėl vandentiekio tiesimas į neturtėlių 
miesto dalį, užkertant kelią ligoms, tilto statyba ir net didelės doros vai- 
dinimo pastatymas liaudžiai, žmogišku požiūriu, manau, kur kas vertes- 
ni už gobšuoliškai sukauptą korintiškos bronzos rinkinį. 

Po vakarienės jis nusivedė mane į biblioteką, parodė retų veikalų ir 
paslaugiai pažadėjo bibliotekoje leisti skaityti ką tik širdis įsigeis. Aš 
tikrai turįs susipažinti su Achajos provincijos istorija romėnų laikais, 
idant perprasčiau valdymo papročius. 

— Bet skaitymas ir filosofų klausymas — dar ne visas gyvenimas, — 
pridūrė Galionas. - Jaunystė netruks amžinai. Kiekvienas sulauks va- 
landėlės, kai pasigailės nepasinaudojęs viena ar kita proga. Vis dėlto 
nepamesk galvos dėl Korinto linksmybių. Vienodai bergždžia ir švais- 
tyti pinigus karo dievo aukoms. Achajoje jau nebėra nė vienos jo šven- 
tyklos. Nūnai tik Afroditė dailiąja savo ausele dar vis klausosi lobingų 
laivų savininkų. 

Supratau jį jau girdėjus apie karių man iškrėstą išdaigą, bet nutariau, 
kad neverta teisintis dėl savo poelgio. Kai pargrįžau į nakvynės namus 

nuliūdintas tiek nykios Galiono išminties, tiek teismo kasdienybės, 
Hieraksas mane pasitiko tokiais žodžiais: 

— Žinoma, tu turi gana išteklių gyventi, kaip panorėjęs. Tačiau išti- 
sus metus įsikurti nakvynės namuose — beprotiškas išlaidavimas. Ko- 
rintas juk klestintis miestas. Išmintingai pasielgtum, jei čia nusipirk- 
tum namą su sklypu ir mano padedamas patogiai susitvarkytum gyve- 
nimą. O jeigu ir stokoji dabar lėšų, tu, kaip Romos pareigūnas, juk 
tikrai gausi tokią paskolą, kokios tik išdrįsi paprašyti. 

Atšakiai rėžiau: 

— Namus reikia nuolat taisyti. Tarnai vien pagiežą kelia. Turėdamas 
nekilnojamojo turto, privalėsiu mokėti mokesčius miestui. Kam krau- 
tis rūpestį ant sprando? Paprasčiau persikelti į pigesnius nakvynės na- 
mus, jeigu, tavo manymu, čia iš manęs per daug lupa. 

Hieraksas paprieštaravo: 

— Tavo vergas esu ir mano priedermė, idant visomis įstangomis 
šalinčiau visus tavo rūpesčius. Tik duok man įgaliojimą - ir aš sutvar- 
kysiu viską kuo puikiausiai. Tau reikės tik brūkštelti savo vardą Mer- 
kurijaus šventyklos dokumentuose. Juk ilgainiui ir tu turėsi kviestis 
svečių. Pats pagalvok, kiek nakvynės namuose kainuoja kad ir šven- 
tinė vakarienė su vynu šešiems? Kai turėsi savo namus, aš pats pirk- 
siu maistą turguje, prikrausiu tavo rūsį vyno už didmeninę kainą ir 
visokių gudrybių išmokysiu virėją. Bent jau negyvensi kaip ant del- 
no, kai kiekvienas svetimšalis gali vanago akimis stebėti, kaip tu šla- 
piniesi ar šnypštiesi nosį. 

Jo siūlymas buvo nekvailas, tad po kelių dienų susivokiau turįs ne- 
mažą dviaukštį pastatą su sodu. Priimamąjį puošė gražios mozaikinės 
grindys, o galinių kambarių, — turint galvoje mano poreikius, — buvo 
net per daug. Susizgribau, jog turiu net ir virėją bei graiką durininką. 
Namas apstatytas senais patogiais baldais, kad įžengus vidun akių ne- 
badytų naujumas ir prasisiekėliškumas. Net graikų namų dievai, rieba- 
luoti ir suodini nuo senumo, stovėjo savo vietose — sienos nišose abi- 
pus aukuro. Hieraksas galėjo kokiose varžytinėse nupirkti protėvių 
vaškinių kaukių, tačiau aš nepanorau laikyti svetimų protėvių. 

Pirmąją savo puotą suruošiau Rubrijui, vyriausiajam centurionui ir 
Galiono teisininkui graikui. Hieraksas nusamdė graiką mokslininką 
vadovauti draugijai ir gabią šokėją su fleitininkais pramoginei daliai. 
Valgiai buvo puikūs. Svečiai išsiskirstė pusiaunakčiu maloniai kauš- 
telėję. Paskui sužinojau, jog paliepė nešti juos į artimiausią viešnamį, 
nes atsiuntė man nemenką sąskaitą, sumanę pamokyti mane Korinto 
papročių. Mat aš buvau viengungis. Todėl turėjau kalno šventykloje 
nusamdyti kiekvienam svečiui po moterį. Bet nepanūdau pasiduoti 
šitokiems papročiams. 

Apsipratęs name, stūmiau laiką skaitydamas ir gvildendamas sudė- 

tingų Galiono bylų užrašus. Po kiek laiko Hieraksas prisiartino prie 
manęs, - jo galva, palankią valandėlę, - ir ėmė sapalioti: 

— Tokiam viengungiui jaunikaičiui, turinčiam nuosavą namą, pravar- 
"tu čia, Korinte, susirasti draugę, kuri dailiai rengtųsi, gerai save prisi- 
žiūrėtų, būtų išsilavinusi ir mokėtų dainuoti. Sitai juk pabrėžia jauni- 
kaičio rangą, be to, sumani moteris geba prusinti ne vien tik lovoje. 
Antraip Korinto gyventojai dar pradės manyti, jog domiesi sava lyti- 
mi, nes graikai puoselėja šitos nedorybės paprotį. 

— Hieraksai, - paklausiau, - nejau visi šiame pasaulyje vien tik blo- 
gai ir galvoja apie vyrą, kuris pats nenori liesti moters, o stengiasi iš- 
likti nors kuo tyras be perdėto doruoliškumo, stumiančio į didesnį nuo- 
puolį? 

Trindamas pirštų galus, Hieraksas rimtai permąstė mano klausimą. 

— Na, - nusprendė jis, - bent jau čia, Korinte, apie tokius vyrus visi 
tik blogai galvoja. Netgi įtaria juos slepiant gėdingų ydų. 

Pastebėjęs mano veido išraišką, jis skubinai pridūrė: 

— Žinoma, šitame mieste gyvena keletas pitagorininkų ir Apolonijo 
Tianiečio mokinių, tačiau tie pasninkaujantys filosofai jau nugyveno 
geriausius metus ir jų skrandžiai kadai pergedę. 

— Hieraksai, - pagrasiau griežtai, - jeigu dar bent žodelį leptelsi apie 
šitą reikalą arba man pasigėrusiam guldysi į lovą sumanią moterį, pa- 
kabinsiu už nykščių tave ant kablio ir liepsiu vartų sargui nuplakti. Aš 
sunuožmėju, kai trempiami mano dori siekiai. 

Vis dėlto nenumanau, kaip viskas būtų susiklostę, nes Hieraksas 
pamažu visaip ugdė iš manęs tinkamą šeimininką. Bet vėl išaušo teis- 
mo diena. Vos tik Galionas, pagiringas po praeitos nakties puotos, at- 
sisėdo į teisėjo krėslą, dailiai susiklostęs togą ant kelių, priešais jį plūs- 
telėjo šimtinė žydų minia, tempdama du vyrus, irgi žydus. Savu papra- 
timu jie visi kartu rėkalojo, kuo tiedu kalti, kol Galionas, kiek pasišai- 
pęs, sugriežtėjo ir liepė kalbėti vienam už visus. Kai jie pasitarė tarp 
savęs, kaip tiksliau išdėstyti kaltinimą, garbingiausias žengtelėjo prie- 
kin ir prabilo: 

— Šis vyras gundo žmones garbinti Dievą ne pagal Įstatymą. 

Nusiminęs subūgau ir čia įsivelsiąs į žydų riaušes — juoba būdamas 
teismo narys. Atidžiai pažvelgiau į praplikusį, didelių ausų, degančiom 
akim vyrą, kuris net kaltinamas liko išdidus ir stovėjo glaudžiai susi- 
supstęs nušiurusiu ožkenos apsiaustu. 

Miglotai prisiminiau matęs jį prieš daug metų tėvo namuose Antio- 
chijoje. Persigandau dar labiau, nes Antiochijoje jis buvo sukėlęs tokių 
sankirčių, kad Kristaus išpažinėjai žydai išsiuntė jį verčiau kitur dirbti 
savo ardomojo darbo tarp judėjų. 

Vyras žiojosi sakyti ginamąją kalbą, tačiau Galionas, nuspėdamas, 
kas gresia, mostu jį nutildė ir dalykiškai tarė žydams: 

— Jeigu jis būtų padaręs nusikaltimą ar kokią bjaurią niekšybę, pri- 
valėčiau kantriai jus išklausyti. Bet kad jums patiems kilo ginčytinų 
klausimų dėl savojo mokymo, dėl vardų bei Įstatymo, tai patys juos ir 
svarstykite. Aš jų nespręsiu. 

Jis paliepė žydams eiti lauk ir, kreipęsis į mus — teismo narius, pa- 
aiškino: 

— Jeigu atkiščiau žydams bent savo mažylį pirštą, niekaip jų neatsi- 
kratyčiau. 

Bet jam nepavyko taip lengvai išsisukti žydų. Pasitarę tarpusavyje 
tie puolė savo sinagogos vyresnįjį ir čia pat, teisme, jį smarkiai sumu- 
šė. Kaltinamojo mušti nedrįso, nes tas buvo Romos pilietis. Tačiau 
Galionas į tai ranka numojo - tik juokdamasis kreipėsi į mus ir para- 
gino: 

— Tik pažiūrėkit, kaip žydai, turėdami ypatingų lengvatų, įgyvendi- 
na savąjį Įstatymą! Juk jie tikrai turi visą teisę, — svarbu, kad tik patys 
vienas kito nedaigotų ir neluošintų. 

Supratę, jog šitaip elgdamiesi tik apsijuoks romėnų akivaizdoje, žy- 
dai pagaliau išsinešdino rėkaudami ir stūgiai tyčiodamiesi. Rubrijus 
pasiūlė: 

— Gal dar vertėtų juos paraginti ieties kotu, kad daugiau teisme er- 
zelio nekeltų. 

Tačiau Galionas griežtai atrėmė: 

— Kam tyčia kišti ranką į širšyną? Jų pyktis dar gali atsigręžti prieš 
mus pačius. Verčiau dėkimės jų nepastebį. Antraip teks galų gale iš- 
tremti visus žydus iš Korinto. O miestas nepakeltų tokio skaudaus 
ūkinio nuostolio. 

Pasibaigus teismui, Galionas vėl pavaišino mus pietumis, bet buvo 
išsiblaškęs ir paskendęs savose mintyse. Po pietų jis pasišaukė mane 
nuošaliau ir slapta taip man tarė: 

— Gerai pažįstu Žmogų, kurį šiandien kaltino. Jau metai, kaip jis Ko- 
rinte gyvena ir dorai verčiasi palapinių audimu. Jis vardu Paulius. Sa- 
koma, pasikeitė vardą, slėpdamas praeitį, ir pasivadino nauju — anks- 
tesnio Kipro vietininko Sergijaus Pauliaus — vardu. Jo mokymas Sergi- 
jų kitados labai paveikė. Sergijus nebuvo visiškas žioplys, nors tyrinė- 
jo Žvaigždes ir namuose laikė burtininką. Taigi Paulius nėra menkas 
vyras. Kai jis be baimės stovėjo priešais mane, jo skvarbios akys, ro- 
dės, kiaurai manęs žvelgia į kitą pasaulį. 

— Jis nirčiausias kliautininkas tarp žydų, — pasakiau. — Dar Antio- 
chijoje, kai buvau vaikas, bandė įpainioti geraširdį mano tėvą į žydų 
pinkles. 

— Be abejonės, buvai per mažas ir nesupratai jo mokymo, - manda- 
giai tarstelėjo Galionas. — Girdėjau, jog prieš atkakdamas į Korintą jis 
kalbėjęs net pačioje Atėnų aikštėje. Atėniečiai malonėjo jo klausytis, 

net pažadėjo dar sykį išklausyti. O juk tu kažin ar išmintingesnis už 
atėniečius? 

— Po teisybei, - tęsė jis, - slapta mielai jį pasikviesčiau smulkiai pa- 
aiškinti savojo mokymo. Bet pasklis šnekų, kurios užgaus lobingus 
žydus. Juk privalau išlikti visiškai nešališkas. Kiek suprantu, jis įsteigė 
lyg ir savo sinagogą šalia judėjiškosios, ir pats skiriasi nuo žydų bent 
jau tuo, kad nesikelia prieš kitus, bet moko visus, o graikus net mieliau 
negu žydus. 

Manding, Galionas buvo apie tai daug galvojęs, nes tęsė: 

— Romoje aš netikėjau ta kvaila pasaka apie pabėgusį vergą Chrestų. 
Gyvename tokiais laikais, kai šlyja bet kokio mąstymo pamatas. Ne- 
kalbu jau apie dievus, kurie yra tik įvaizdžiai tamsuolių džiaugsmui. 
Bet net ir išmintis nepaverčia žmogaus doruoliu ir nesuteikia tikros 
dvasios ramybės. Pasižiūrėk į stoikus ir epikūrininkus. Gal tam apgai- 
lėtinam žydui išties atsivėrė kokia dieviška paslaptis. Antraip jo mo- 
kymas nekeltų tiek vaidų, neapykantos ir pavydo tarp žydų. 

Neverta toliau dėstyti pagiringų Galiono minčių. Galop jis man pa- 
liepė: 

— Eik ir ištirk to vyro mokymą, Minutai. Tu geriausiai tam pasiren- 
gęs, juolab kad sakai jį pažįstąs dar iš Antiochijos laikų. Ir šiaip nuvoki 
apie žydų Jahvę, Įstatymą bei papročius. Sakoma, tavo tėvas Antiochi- 
joje sėkmingai tarpininkavo tarp žydų ir miesto tarybos. 

Pasijutau įkliuvęs į spąstus, tačiau spyriojausi bergždžiai. Galionas 
net nesiklausė mano prieštaravimų. 

— Privalai įveikti savo pirminį nusistatymą, — pareikalavo jis. — Tas, 
kuris ieško tiesos, turi būti atviras, kiek tai leidžia valdžios pareigos. 
Tu dabar neturi ką veikti. Dar bergždžiau leistum laiką, nei kad tirda- 
mas išmintį to vargšelio žydo — pasaulio išganytojo. 

— O jei pats įkliūsiu į jo kerus? —- paklausiau apmaudžiai. 

Tačiau Galionui mano klausimas pasirodė tuščias. 

Įsakymas lieka įsakymu. Privalėjau jį vykdyti kuo geriausiai. Gal 
Galionui tikrai reikėjo sužinoti apie nepaprastai pavojingo ir įtakingo 
kurstytojo mokymą. Saturno dieną apsitaisiau paprastu graikišku ap- 
daru, susiradau žydų sinagogą ir užėjau į gretimą pastatą. Tai nebuvo 
tikra sinagoga, o tik vieno slapaus audinių pirklio namas, kurį jis buvo 
užleidęs Pauliaus įkurtai bendruomenei. 

Puotų salė viršutiniame aukšte knibždėjo prastuomenės. Visų akys 
pliskėjo džiugiu lūkesiu. Zmonės maloniai sveikino vienas kitą. Mane 
taip pat pasveikino ir niekas neklausė mano vardo. Daugumą sudarė 
amatininkai, smulkūs prekiautojai arba atsidavę vergai, tačiau tarp jų 
galėjai išvysti ir senučių, apsikarsčiusių sidabru. Zydai, kaip rodė dra- 
bužiai, sudarė tik menkumą to viso vibždyno. 

Paulius atėjo daugybės mokinių lydimas. Buvo pasveikintas liaup- 

sėmis beveik kaip Dievo pranašas. Jį pamačiusios kelios moteriškės 
net apsipylė džiaugsmo ašarom. Paulius prašneko garsiai, šaižiu balsu 
ir kalbėdamas pats užsidegė tokia aklatimi, kad, rodės, karštas vėjas 
skrodžia ankštybėj prakaituojančių žmonių tumulą. 

Vien jo balsas šiurpu ėjo per nugarą. Stengiausi atidžiai klausytis jo 
šnekos ir užsirašinėjau į vaškuotą lentelę, nes jau iš pat pradžių jis 
įrodinėdamas, jog Jeruzalėje nukryžiuotas Jėzus Nazarietis iš tiesų bu- 
vo išpranašautasis Mesijas, arba Kristus, pasirėmė žydų šventraščiais. 

Įdomu, kad Paulius visiškai atvirai pasakojo apie savo praeitį. Ne- 
abejotinai jis buvo gabus vyras, nes tvirtino gimtajame Tarso mieste 
mokęsis garsioje filosofų mokykloje, o paskui Jeruzalėje pas žymius 
mokytojus. Dar jaunystėje buvęs išrinktas į aukščiausiąją žydų tary- 
bą. Jis papasakojo gynęs Įstatymą ir persekiojęs Jėzaus mokinius. O 
per pirmąjį neteisėtą nuosprendžio vykdymą neturtėlių bendruome- 
nėje saugojęs drabužius tų, kurie mėtė akmenis. Jis persekiojo, virvė- 
mis rišo ir teisė tuos, kurie rinkosi naująjį kelią, ir galų gale išsiprašė 
valdžios įgaliojimų sulaikyti Nazariečio šalininkus, pabėgusius į Da- 
maską. 

Tačiau kelyje į Damaską aplink jį tvykstelėjo tokia nežemiška švie- 
sa, kad jis apako. Pats Jėzus jam apsireiškė. Nuo tol jis tapo kitu žmo- 
gumi. Damaske toks Ananijas, kuris išpažino Jėzų, uždėjo jam ant gal- 
vos delną ir sugrąžino regėjimą, nes pats Jėzus Nazarietis nūdo Pauliui 
parodyti, kiek jis turįs iškęsti šlovindamas Kristų. 

Ir kančias jis kentė. Daugybę kartų buvo nurykščiuotas. Sykį ko ne- 
užmėtytas akmenimis. Jo kūną ženklina Kristaus randai, - taip jis tiki- 
no. Susirinkusieji visa tai buvo daugybę kartų girdėję, bet vis tiek klau- 
sėsi ausis ištempę, pratrūkdami džiaugsmo šūksmais. 

Paulius paliepė jiems apsižvalgyti aplinkui ir savom akim įsitikinti, 
jog tarp jų nedaug žmogiškosios išminties skelbėjų, galingųjų ar kil- 
mingųjų. Jam dingojos, jog tai kaip tik ir įrodą Dievą pasirinkus tai, 
kas pasaulyje menka ir paniekinta, baudžiantis sugėdyti išmintinguo- 
sius. Neišmanėlius ir silpnuosius Dievas renkąsis, o ne išmintinguo- 
sius, nes Dievas pats sumaišęs pasaulį — išmintį su kvailybe. 

Su dvasios pagava jis kalbėjo apie pažinimą ir gimnasijo bėgikus. Ir 
apie meilę kalbėjo, manding, kur kas paveikiau už kitus. Zmogus turįs 
mylėti savo artimą kaip patį save, netgi pasakė, kad žmogus, daryda- 
mas ką dėl kitų be meilės, pats nepatiriąs tikros naudos. Jis savo lūpom 
patikino, jog Žmogus galįs išdalyti visą turtą neturtėliams, net ir sude- 
ginamas leistis, tačiau be tikrosios meilės jis bus niekas. 

Sitą jo liudijimą įsiminiau geriausiai. Galionas irgi tvirtino, kad vien 
išmintis žmogaus doruoliu nepaverčia. Įsigalvojęs apie tai, daugiau veik 
negirdėjau jo žodžių. Jie nuūžė prošal lyg audra. Be abejonės, jis kalbė- 
jo su dvasios pagava, todėl šokinėdamas nuo vieno dalyko prie kito — 

destis, kokius žodžius dvasia jam į lūpas įdėdavo. Bet, atrodo, vokė, ką 
kalba. Tuo jis skyrėsi nuo Romos krikščionių, kurių vieni šnekėjo vie- 
na, o kiti - kita. Viskas, ką buvau girdėjęs anksčiau, man rodės vaikiš- 
kas veblenimas, palyginti su ugninga Pauliaus kalba. 

Mėginau išskirti svarbiausius jo mokymo dalykus ir esmę, užsiraši- 
nėdamas vaškuotoje lentelėje prieštarius klausimus, kad galėčiau, grai- 
kišku papratimu, su juo pasiginčyti. Bet buvo sunku, nes jis tarytum 
liepsnų tvilkomas puldinėjo nuo vieno dalyko prie kito. Mintyse kivir- 
čijausi su juo, bet turėjau pripažinti, jog tai - ne koks paprastas ir sil- 
pnas žmogelis. 

Jam baigus kalbą palaiminimais, porą klausytojų pagavo dvasia ir 
šie pradėjo greitai ir raiškiai šnekėti visokiausiomis kalbomis, nors 
niekas nesuprato, ką jie sako. Paulius kantriai jų pasiklausė ir pripa- 
žino juos per dvasią susijus su Dievu, tačiau apgailestavo juos nesu- 
gebant paaiškinti, ką sako. Keli suprantami žodžiai, kuriais jie galėtų 
pamokyti kitus, jo manymu, svarbiau už dešimtį tūkstančių bepras- 
mių žodžių. 

Aplink Paulių susitelkė debesis žmonių. Daugis mėgino slapta paly- 
tėti jo drabužius, trokšdami per juos įgyti galios. Jis kantriai atsakinėjo 
į klausimus, dalijo patarimus, kol galų gale pailso. Jo veidas, pirma 
švietęs dvasios kaitriu, dabar atrodė išvargęs ir surukęs. Tada jo arti- 
miausi mokiniai atskyrė jį nuo Žmonių ir paprašė vardan Kristaus dau- 
giau jo nevarginti paikais klausimais. Paprastus dalykus jie patys, gir- 
di, paaiškinsią už Paulių. 

Galų gale buvo išprašyti visi nekrikštytieji, kitaip tariant, ne saviš- 
kiai. Keletas karštai maldavo Pauliaus juos pakrikštyti ir uždėti delną 
ant galvos, tačiau jis griežtai atsisakė, siūlydamas priimti krikštą iš 
savų mokytojų, apdovanotų Dievo malone. Kai kuriuos jis anksčiau 
Korinte per klaidą pakrikštijęs, bet vėliau išgirdęs, kad tie gyrėsi neva 
gavę krikštą vardan Pauliaus ir kartu krislą galios iš jo dvasios. Tokios 
klaidatikystės jis skleisti nenorįs — jis nemano pats esąs kuo nors ypa- 
tingas. 

Giliai susimąstęs grįžau į namus ir užsidariau savo kambaryje. Žino- 
ma, Pauliaus kalbomis nepatikėjau. Priešingai, įsivaizdavau ginčus su 
juo. Vis dėlto, kaip asmenybė ir kaip žmogus, jis mane traukė. Turėjau 
pripažinti, jog jis tikrai patyrė kaži ką mįslinga, jeigu tas patyrimas 
apvertė jo gyvenimą aukštyn kojom. 

Pranašingų sapnų, žinoma, dažnai pasitaiko, o paprastas Žmogus 
per slaptas apeigas patiria dievybės prisilietimą, panašų į apreiškimą. 
Todėl ir atsirado slaptos apeigos. Bet Paulius elgėsi kitaip. Jo pati 
esybė tarytum skelbė kaži kokią naują slaptingą jėgą pradėjus veikti 
čia, Žemėje. 

Pauliaus naudai liudijo ir tai, kad jis nesiekė kilmingųjų nei turčių 

palankumo godėdamas dovanų, kaip klajojantys Izidės žyniai ar kito- 
kie burtininkai. Rodės, prasčiausias vergas, net silpnaprotis jam lygiai 
svarbus, — o gal net svarbesnis, - kaip išminčius ir kilmingasis. Juk ir 
Seneka mokė, kad net vergas yra žmogus, nors pats jis ir nebendravo 
su vergais, o mieliau rinkosi kitokią draugiją. 

Kad ir ką galvojau, galų gale susivokiau prieštaraująs, o ne pritariąs 
Pauliui. Galinga dvasia per jį kalbėjo, nes neįstengiau likti abejingas ir 
šaltai samprotauti apie jo beprotišką prietarą ir paskui šypsodamas 
dėstyti apie jį Galionui. Nuvokiau negalįs jausti stipraus ir pikto 
priešiškumo griežtam Pauliaus tikrumui, nes jo mintys norom neno- 
rom mane paveikė. 

Nugrimzdau į apmąstymus ir po ilgo laiko panūdau išgerti iš savo 
motinos medinio puodelio, kurį tėvas taip brangino. Atsirakinęs skry- 
nią išsiėmiau jį, įsipyliau vyno ir išgėriau. Kambarys suniūko. Nežie- 
biau lempos. Staiga visos mano mintys tarytum neteko pamato. 

Pagal pareigas, aš privalėdavau stebėti mirties bausmių vykdymą. 
Kai vyrui nukertama galva, kūnas valandėlę dar trūkčioja, o tik paskui 
suvis nurimsta. Prisiminiau legionierių Britanijoje, kuris kaustytu batu 
vartydamas mūsų sudeginto kaimo gyventojų kūnus kvatodamas ma- 
nęs paklausė: 

— Manai, žmogus nuo žvėries skiriasi, kai kūnas negyvas? Pasakyk 
man, kuo, tu, mokytas raudonskiauteri! | 

Išmani nūdienos filosofija iš Žmogaus atima visas viltis. Zmogus 
gali pasirinkti saikingą mėgavimąsi pojūčių malonumais arba griežtai 
jų atsisakyti, trokšdamas tarnauti valstybei ir visuotiniam labui. Už- 
krečiama liga, nukritusi nuo stogo čerpė, atsitiktinis kliuvinys gali už- 
gaidžiai nutraukti jo gyvenimą. Išmintingasis nusižudo, jeigu gyveni- 
mas pasidaro suvis nepakeliamas. Augalai, akmenys, gyviai ir žmonės 
tėra aklas atomų žaidimas. Lygiai vertas nenaudėlis ir doruolis. Dievai, 
aukos, ženklai tėra valstybės įteisintas prietaras, tenkinantis moteris ir 
paprastą liaudį. 

Tiesa, yra žmonių, panašių į Simoną Burtininką ar druidus, kurie la- 
vindami tam tikras dvasines savybes geba užmigdyti mirtinu miegu ir 
valdyti silpnųjų valią. Bet galia slypi juose pačiuose, o ne iš kitur atei- 
na. Tai tvirta mano pažiūra, nors patys druidai tiki keliaują po žeme ir 
regį kuo tikroviškiausius vaizdus. 

Išmintingas žmogus savo kalbomis ir gyvenimu gali tapti pavyzdžiu 
kitiems ir ramia mirtimi įrodyti gyvenimo bei mirties menkystę. Vis 
dėlto, mano galva, toks —- išminčiaus - gyvenimas kažin ar siektinas. 

Sėdėjau tamsumoj, nesuvaikydamas minčių ir keistai jausdamas sa- 
vo motinos gailingą artumą, mat kaip tik laikiau rankose glotnų medi- 
nį puodelį. Prisiminiau ir tėvą, kuris tvirtai tikėjo nukryžiuotąjį žydų 
karalių prisikėlus iš mirusiųjų ir tvirtino jį savo akimis regėjęs, klajo- 

damas su mano motina po Galilėją. Vaikystėje, o ir vėliau baiminausi, 
kad jis užsitrauks gėdą, jei padorių žmonių draugijoje pradės dėstyti 
tokias kvailystes. 

Bet galų gale kas man rūpi padorių bei viršesnių Žmonių nuomonė 
šioje beprasmybėje? Žinoma, lyg ir gražu, kad aš, kilmingas raitelis, 
tarnauju valstybei, kuri siekia nuramdyti visą pasaulį ir pajungti jį Ro- 
mos tvarkai. Bet ar tie geri keliai, puikūs vamzdynai, milžiniški tiltai ir 
amžini akmens statiniai išties yra visa ko tikslas? Kodėl aš, Minutas Lau- 
sas Manilianas, gyvenu ir esu? To klausiau tada ir klausiu šiandien - čia, 
vandens gydykloje, malšindamas skrandžio skausmus ir švaistydamas 
brangų laiką savo gyvenimo nutikimų aprašymu tau, mano sūnau, ku- 
ris ką tik užsisiautei vyro togą. 

Kitądien nusižeminęs leidausi į palapinių meistrų skersgatvį ieškoti 
Pauliaus, ketindamas pasikalbėti su juo akis į akį. Juk jis vis dėlto buvo 
Romos pilietis, nors ir žydas. 

Amatininkų bendrijos vyresnysis iškart sumojo, apie kokį Žmogų aš 
šneku, ir, pratrūkęs juoku, tarė: 

— Tu turi galvoje tą mokytą žydą, kuris išsižadėjo Įstatymo ir skelbia 
naują atskalą, grasina ant judėjų galvų krisiant kraują ir nori, kad judė- 
jai ne tik apsipjaustytų, bet ir išsiromytų. Saunus jis vyras ir nagingas 
darbininkas. Jo bemaž nereikia raginti. Kaipgi, jis pamokslauja net ir 
prie audimo staklių. Gerokai jis mane prijuokino. Ir naujų užsakovų jo 
šlovė mums primasina. Tau prisireikė palapinės ar vandeniui nelaidaus 
žieminio apsiausto? 

Atsikratęs jo, patraukiau dulkėtu, ožio plaukais nuklotu skersgatviu 
ir užėjau į atdarą dirbtuvę, kur, mano didžiam nustebimui, su Pauliumi 
audė kreivanosis Akvilas, kurį buvau sutikęs jau anksčiau, dar Romoje. 
Jo Žmona Priskilė, iškart mane atpažinusi, suriko iš džiaugsmo, pasakė 
Pauliui mano vardą ir išklojo, kaip mitriai gyniau krikščionis per peš- 
tynes su judėjais Romoje, kitapus Tiberio. 

— Bet tie laikai jau tokie seni, - skubinai pridūrė Priskilė. - Apgailes- 
taujame dėl aklos puikybės, kada patys save girdavome. Dabar muša- 
mi išmokome atsukti ir kitą skruostą bei melstis už tuos, kurie mus 
užgaulioja. 

Ji kalbėjo taip pat gyvai kaip anksčiau, o jos vyras buvo toks pat 
slapus kaip kitados ir nemetė grasaus darbo, kad mane pasveikintų. 
Paklausinėjau jų apie pabėgimą ir apie tai, kaip įsigyvena čia, Korinte. 
jie nesiskundė, tik Priskilė apsipylė ašaromis, prisiminusi negyvėlius 
Romos pakelių grioviuose. 

— Bet jie pelnė amžiną šlovės vainiką, — patikino ji. — Jie žuvo be 
prakeiksmo lūpose, bet šlovindami Jėzų Kristų, kuris išvadavo juos iš 
nuodėmių prikeldamas amžinajam gyvenimui. 

Nieko jai nesakiau, nes ji buvo tik bjauri žydė, pridariusi daug blo- 

ga tiek saviškiams, tiek judėjams Romoje. O tik pagarbiai užkalbinau 
Paulių: | 

— Vakar girdėjau tavo pamokslą. Aš turiu tiksliai aprašyti tavo ke- 
lią. Todėl, išklausęs tavo kalbą, parengiau ginčytinų klausimų pašne- 
kesio pradžiai. Cia šnekėtis nepatogu. Gal ateitum pas mane vakarie- 
nės? Kiek suprantu, tavo mokymas ne slaptas ir nedraudžia tau val- 
gyti su romėnais. 

Mano nuostabai, Paulius tarsi neišgirdo kvietimo. Išvargęs jis pa- 
žvelgė į mane skvarbiomis akimis ir trumpai atžėrė, jog Dievo išmintis 
visus ginčytinus klausimus rodo esant kvailystę. Per patirtą apreiški- 
mą jis esą pašauktas ne ginčytis, o tik liudyti Jėzų kaip Kristų. 

— Tačiau man pasakojo, kad tu skaitei paskaitas Atėnų aikštėje, — 
paprieštaravau. — Ir ginčų su atėniečiais juk tikrai neišvengei. 

Atrodė, Paulius nenori nė prisiminti Atėnų. Ko gera, jį ten buvo 
skaudžiai išjuokę. Vis dėlto jis papasakojo Atėnuose vienoje šventoje 
vietoje matęs nežinomo dievo aukurą. Jeigu teisingai supratau, Atėnuo- 
se jis liudijo dangaus ir žemės Dievą sukūrus Žmogaus giminę, idant ši 
Jo ieškotų. Ir Atėnų poetus ten skaitė rodydamas, kad jis — išprusęs 
vyras ir kad žmogų tikrai sukūręs Dievas. 

Tačiau Žmogui esą jau nebereikia aklioti ieškant Dievo. Kurį laiką 
kentęs nepažinumą, Dievas dabar apreiškė, jog visi pasaulio žmonės 
turį pasitaisyti. Dievas net jau nustatęs dieną pasauliui bausti per 
skirtąjį Jėzų Nazarietį, kurį kaip įkaitą po nukryžiavimo prikėlė iš 
mirusiųjų. 

Sumojau, ką turėjo pamanyti atėniečiai išgirdę šitokias šnekas. Ta- 
čiau Paulius tvirtino, jog kai kurie juo vis dėlto patikėjo, iš jų — vienas 
Atėnų miesto teisėjas. Ar jie iš tiesų patikėjo, ar tik iš mandagumo 
nenorėjo įžeisti svetimšalio, įsitikinusio savo tiesa, aš nesmalsavau. 

— Gal vis dėlto atsakysi į tiesius klausimus, o ir pavalgyti gautum 
sočiai kaip Žmogus, — suvis netekau kantrybės aš. - Pažadu retoriškais 
klausimais nepertraukti tavo minčių. Nesiginčysiu, o tik klausysiu. 

Akvilas su Priskile ragino jį sutikti, tvirtindami negalį pasakyti apie 
mane nieko bloga. Per sumaištį atsitiktinai esą atsidūriau krikščionių 
meilės puotoje. Mano tėvas padėdavęs neturtėliams ir visada elgėsi 
kaip dievotas žmogus. Tad nemanau, kad Paulius nepasitikėjo manimi 
dėl politinių priežasčių. 

Dirbdamas tokį nuobodų darbą, Paulius man atrodė išsekęs — tary- 
tum sergalingas. Bet staiga jį sakytum kokia slaptinga įžvalga pagavo. 
Veidas nuskaisto, jis ėmė šypsotis, balsas suskardėjo, kai džiaugsmin- 
gai pažadėjo ateiti vakare į svečius ir atsakyti į mano klausimus. 

Priskilė pasivedė mane nuošaliau ir pasakė, jog pervargusiam Pau- 
liui pakyrėjo smalsuolių bei turčių pobūviai. Paprastai jis valgąs tik 
daržoves ir geriąs vandenį, Priskilės manymu, vis dėlto pernelyg dažnai 

pasninkaująs. Visų pirma aš turįs suprasti, jog Paulius visai joks kerė- 
tojas ar stebukladarys, nors tikrai gebąs dvasios pagautas gydyti li- 
gonius. Priskilė paprašė, kad piktai neįžeidinėčiau Pauliaus. Kad ir 
kokios stiprios dvasios jis esąs kalbėdamas, vis dėlto skaudžiai užsi- 
gaunąs ir nusimenąs. O dar ir jo kūną kažin kas graužia. Ne bereik jis 
sakosi esąs silpnas, palyginti su silpniausiaisiais. Piktybė, melas, veid- 
mainystė tų, kuriuos jis tarė permanius Gerąją naujieną, jį palaužda- 
vo. Bet per jį ištikdavusius apreiškimus jis vėl pasisemdavo galios iš 
savo paties silpnumo. 

Nesistebėjau tuo, ką sakė Priskilė, — juk garsūs vyrai dažnai būna 
prieštaraus būdo ir turi silpnybių, kuriomis negali patikėti, žinodamas 
tų vyrų pasiekimus. Nė vienas žmogus negeba amžinai būti tik tuo, 
kuo trokšta būti. Antraip juk būtume ne žmonės, o dievai. 

Grįžęs namo, nurodžiau, ką paruošti vakarienės, ir apsižvalgiau ap- 
linkui. Keisti man pasirodė daiktai, o baldai — svetimi. Svetimas atrodė 
ir Hieraksas, nors tariausi jį pažįstąs. O ką žinojau apie vartų sargą ar 
virėją? Kalbėdamasis jų neperpratau, mat sakydavo man tik tai, kas, jų 
supratimu, man turėjo patikti. 

Privalėjau jaustis patenkintas, džiaugtis gyvenimu. Turėjau išteklių, 
šlovę, valstybės tarnautojo pareigas, kilmingų globėjų, sveiką kūną. 
Didžiuma žmonių niekuomet nepasiekia to, ką aš pasiekiau dar pačioj 
jaunystėj. Vis dėlto aš tuo nesidžiaugiau. 

Paulius su palydovais atėjo sužibus Vakarei, tačiau palydovus jis 
paliko prie namo ir vidun įžengė vienas. Iš mandagumo buvau ap- 
dangstęs namų dievų statulas, nes žinojau, kad žmogaus pavidalo sta- 
tulos žeidžia judėjų jausmus. Svečio garbei paliepiau Hieraksui uždeg- 
ti kvapnias bičių vaško žvakes. 

Po paprasto daržovių valgio pasiūliau mėsos patiekalą pridurdamas, 
kad galįs jo ir neragauti, jeigu mokymas jam draudžiąs valgyti mėsą. 
Šypsodamas Paulius paragavo mėsos, sakydamas nenorįs manęs už- 
gauti ir net klausti, kur pirkta mėsa. Graikams jis norįs būti graiku, 
žydams - žydu. Vandeniu atmiešto vyno jis gėrė, nors priminė, jog dėl 
tam tikrų priežasčių ketina jau netrukus duoti įžadą. 

Nenorėjau jo įvaryti į kampą netinkamais valgiais ir suktais klausi- 
mais. Pradėjęs pokalbį stengiausi kuo atsargiau teikti klausimus. Su- 
prantama, Galiono ir Romos atžvilgiu svarbiausia buvo sužinoti, kaip 
Jis, skelbdamas savo mokymą, vertina valstybę ir visuotinį labą. 

Jis nuoširdžiai patikino visiems patariąs paklusti žemiškajai vyres- 
nybei, laikytis tvarkos ir nenusikalsti. 

Gal jis tikrai niekad ir nekurstė vergų prieš šeimininkus. Jo suprati- 
mu, kiekvienas turįs tenkintis savo padėtimi žemėje. Vergas privaląs 
paklusti šeimininkui, o šeimininkas turįs deramai elgtis su savo tar- 
nais, neužmiršdamas pats turįs Viešpatį. 

Ar jis šnekąs apie imperatorių? Ne. Jis turįs galvoje Dievą, dangaus 
ir žemės kūrėją, ir Jėzų Kristų, vienatinį Jo Sūnų, kuris, kaip žadėjęs, 
dar sugrįš gyvųjų ir mirusiųjų teisti. 

Kol kas nutylėjau opų dalyką ir tiktai paklausiau, kokias gyvenimo 
taisykles jis dėstąs tiems, kuriuos atverčia į savo tikėjimą. Tikriausiai 
jis pats buvo daug apie tai mąstęs, vis dėlto pasakė tik tiek: 

— Drąsinkite nuliūdusius, globokite silpnuosius, turėkite pakantos 
visiems. Už pikta piktu nekeršykite, o stenkitės vieni kitiems gera da- 
ryti. Visada džiaukitės. Be paliovos melskitės. Už visa ką dėkokite. 

Dar jis pasakė raginąs brolius gyventi paprastą gyvenimą ir dirbti 
darbą savo rankomis. Jie neturį teisės smerkti šio pasaulio svetimauto- 
jų, godūnų, glemžikų bei stabmeldžių. Tuosyk jie suvis turėtų palikti 
pasaulį. Jų gyvenimas turįs tapti pavyzdžiu visiems. Bet jeigu kuris iš 
jų pasirodo esąs svetimautojas, godūnas, stabmeldys, šventvagis, gir- 
tuoklis ar glemžikas, tai tuoj pasmerkiamas. Jeigu nepasitaisąs - su juo 
bendrauti jau nevalia ir net kartu sėstis prie stalo nevalia. 

Paklausiau šypsodamas: 

— Vadinasi, neteisi manęs, nors laikai stabmeldžiu, svetimautoju ir 
girtuokliu? 

Jis pabrėžė: 

— Tu ne mūsiškis. Ne man tave teisti. Teisiame tik tuos, kurie iš mū- 
sų. O tave tegu teis Dievas. 

Sitai jis pasakė taip rimtai ir tvirtai, kad man širdis sudrebėjo. Nors 
buvau sau pažadėjęs jo neįžeisti, norom nenorom įgėliau: 

— Kada, tavo žiniomis, ateis toji teismo diena? 

Paulius atrėmė, jog ne jis pranašaująs laiką. Viešpaties diena ateis 
nelauktai, kaip vagis naktį. Supratau jį tvirtai tikint, jog pats Viešpa- 
ties dar sulauks gyvas būdamas. 

— Bent paaiškink, kaip viskas dėsis, - paprašiau. 

Paulius pašoko: 

— Viešpats nusileis iš dangaus ir mirusieji Kristuje prisikels pirmiau- 
sia. Paskui mus, gyvuosius, drauge su jais debesiu nuneš pas Viešpatį į 
padanges ir mes per amžius liksime su Juo, Viešpačiu. 

— O kaip vyks tas teismas, — paklausiau, — apie kurį tiek daug šneki? 

— Viešpats Jėzus nusileis iš dangaus su savo angelais, apgaubtas ug- 
nies liepsnų, - pareiškė jis, — ir atkeršys tiems, kurie nenori pažinti 
Dievo ir neklauso mūsų Viešpaties Jėzaus gerosios naujienos. Jie bus 
pasmerkti amžinoms kančioms ir Jo malonės nesulauks. 

Pamačiau, kad jis bent jau nemeilikauja, o tiesiai dėsto savo sampra- 
tą. Paulius atlyžo ir pasakė, kad aš pats turėčiau įvertinti Dievo geru- 
mą ir pakantą. Tik viena - širdies šiurkštybės ir įdiržimo — Dievas ne- 
pakenčiąs. Sito nederėtų užmiršti. 

Supratau jį tikinant, jog jis pats niekam nejaučiąs neapykantos, vis 

dėlto mintis apie Dievo pyktį jam kelianti baugų nerimą dėl visų tų, 
kuriuos Jo pyktis kada nors ištiks. Rodės, jis pats pasirengęs atsisakyti 
išgelbėjimo, kad tik išgelbėtų kitus. Toks šiurpus jam regėjosi būsima- 
sis teismas. 

Paulius net stačiai manęs paklausė, ar aš tikrai manau jį bergždžiai 
kentus rykščiavimą, mėtymą akmenimis, kelionių pavojus, plūkiavą, 
skausmą, pasninkus, šaltį ir nuogumą, kasdienius žmonių antplūdžius 
bei nepaliaujamą rūpestį dėl bendruomenių, įkurtų įvairiose rytinėse 
provincijose, idant šių nuo teisingo mokymo nenuklaidintų tariami 
jo broliai. 

Tie žodžiai mane jaudrino, nes, šiaip ar taip, jo užsidegimas buvo 
nuoširdus. Vis dėlto atsargiai priminiau, kad klajojančių filosofų yra 
begalė ir kad kai kuriuos žmones kamuoja neįveikiamas potroškis kla- 
joti, todėl jie niekur neranda sau vietos. Kai kurie iš jų tiesiog mėgau- 
jasi nesėkmėmis ir patirtomis skriaudomis. 

Mano užuomina jo neužgavo. Priešingai, nušvitęs džiaugsmu ir tik- 
rumu, jis tarė: 

— Man patinka būti silpnam, patirti prievartą, vargus, persekiojimus, 
engimą dėl Kristaus. Juk tuomet aš, silpnasis, dar labiau sustiprėju. 

Neklausiamas jis dar papasakojo apie angelus bei piktas dvasias, 
keliones po įvairias šalis ir Jeruzalės vyresniųjų suteiktus įgaliojimus. 
Labiausiai mane stebino, kad jis visai nenorėjo manęs atversti į savo 
mokymą. Galop aš veik jau nesiklausiau jo, tik sakytum pasidaviau 
vien jo kalbos galiai ir tikrumui. 

Stipriai jaučiau jo artumą, uodžiau malonų žvakių aromatą, gardaus 
valgio kvapsnį, smilkalų ir švarių ožkenos plaukų dvelksmą. Žalia jo 
man buvo gera. Vis dėlto lyg pusiausnūda atsipurčiau jo. Pašokau iš 
sąstingio ir šūktelėjau: 

— Kaip gali tikėti išmanąs viską geriau už kitus? 

Jis tik skėstelėjo rankom ir labai paprastai atsakė: 

- Aš esu Dievo Žmogus. 

Ir jis nešventvagiavo šitaip sakydamas, o buvo bemaž tvirtai įsitiki- 
nęs savo žodžių teisingumu. Delnu spausdamas kaktą šokausi lyg ke- 
rais užleistas lakstyti po kambarį. Jeigu jis tikrai buvo teisus, tai dabar 
man pasitaikė proga permanyti tikslą to, kas man nutiko. Drebančiu 
balsu prisipažinau: 

— Aš nesuvokiu, ką tu sakai. Bet uždėk tas stiprias rankas man ant 
galvos, kaip kad jūs įpratę, idant dvasia ir į mane įeitų ir aš praregėčiau. 

Bet jis manęs nepalietė. Tik pažadėjo už mane pasimelsti, idant Jė- 
zus ir man nušvistų kaip Kristus, nes laiko likę nedaug ir šio pasaulio 
pavidalas jau nyksta. Pauliui išėjus, visos jo kalbos man pasirodė be- 
protiškos. Aš pradėjau rėkti. Koneveikiau savo lengvatikybę. Varčiau 
baldus, daužiau į grindis molinius puodus. 


195 


Hieraksas įpuolė į kambarį. Išvydęs mane šitokį, pasišaukė pagal- 
bon vartų sargą. Bendrom jėgom jiedu paguldė mane į lovą. Tačiau aš 
ir toliau raudojau, iš mano gerklės veržėsi beprotiškas rėksmas, kuris 
-kažin ar buvo mano. Rodės, kažkokia svetima jėga purto mano kūną ir 
klaikiu šauksmu veržiasi man pro gerklę. 

Visiškai nusikamavęs galų gale užsnūdau. Rytą galva degė, visą kū- 
ną skaudėjo taip, kad išsekęs nesikėliau iš lovos, o tik klusniai išgėriau 
Hierakso sumaišytus aitrius vaistus. Išbaręs mane, Hieraksas ūmai pa- 
klausė: 

— Kam priėmei namuose tą garsųjį žydą burtininką? Iš žydų nieko 
gera nelauk. Protingus vyrus jie verčia tikrais pamišėliais. 

— Jis ne burtininkas, - paprieštaravau. - Tik įdūkęs pamišėlis, arba 
stipriausios dvasios žmogus. Baiminuosi, kad jis — tikrai to nematomo 
Dievo patikėtinis. 

— Aš gimiau vergu ir užaugau vergu. Taigi viską vertinu iš varlės 
sosto. Bet aš už tave vyresnis, daug apkeliavęs, gera ir bloga patyręs ir 
todėl pažįstu žmones. Jeigu nori, nueisiu, pasiklausysiu to tavojo žydo, 
o paskui nuoširdžiai tau išklosiu, ką pats manau apie jį. 

Hierakso atsidavimas sujaudino mane. Pamaniau, kad gerai būtų, jei 
dar ir Hieraksas savaip patyrinėtų Paulių. 

— Gerai sakai, ir tu nueik pas juos, pašnipinėk ir išklausyk Pauliaus 
mokymo, — paraginau. 

O pats paruošiau Galionui kuo dalykiškiausią santrumpą apie Paulių: 


Minutas Lausas Manilianas apie žydą Paulių. 

Klausiausi jo mokymo atskilėlių sinagogoje. Apklausiau jį akis akin. Kal- 
bėjo atvirai. Nemeilikavo. Nieko neslėpė. 

Jis - vienas iš žydų vyresniųjų. Mokėsi Tarse, paskui Jeruzalėje, nuo gi- 
mimo Romos pilietis, kilęs iš turtingos šeimos. 

Rabinas. Buvęs Jeruzalės aukščiausiosios tarybos narys. Persekiojo Jėzaus 
Nazariečio mokinius bei šalininkus. Patyrė apreiškimą. Damaske pripažino 
Jėzų žydų Mesiju. Klajojo dykumoje. Antiochijoje vaidijosi su Jėzaus 9a- 
biausiu mokiniu žveju Simonu. Vėliau susigerino. Gavo įgaliojimus liudyti 
Jėzų kaip Kristų visiems neapipjaustytiems. 

Keliavo po Rytų provincijas. Daugybę kartų baustas. Jo veikimas: vaikšto 
į žydų sinagogą. Skelbia Jėzų Mesijum. Sumušamas. Patraukia savo pusėn 
klausytojus, susidomėjusius žydų Dievu. Apipjaustymas, pasak jo, nereika- 
lingas. Judėjų Įstatymo irgi laikytis nereikia. Tas, kuris tiki Jėzų esant Kris- 
tų, įgyja malonę ir pelno amžinąjį gyvenimą. 

Jis - ne kurstytojas. Neskatina vergų maištauti. Ragina gyventi ramiai. 
Nesmerkia svetimųjų, tiktai saviškius. Stipri asmeninė įtaka. Labiausiai pa- 
veikia tokius, kurie anksčiau gavę judaizmo užkratą. 

Pastaba. Tikina Jėzų Nazarietį sugrįšiant vieną dieną teisti pasaulio ir 
tada Dievo pyktį ištiksiant visus svetimuosius. Taigi, jis - paprastų žmonių 
priešas. 

Romos atžvilgiu suvis politiškai nepavojingas. Pjudo ir skaldo vien žydus. 
Taigi, jo veikla Romai net naudinga. 

Nieko smerktina nepastebėjau. 


Nunešiau Galionui savo santrumpą. Perskaitęs jis pašnairavo į mane, 
riebus smakras virptelėjo, ir jis tarė: 

— Tu labai lakoniškas. 

Aš sudirgau: 

— Cia tik pro memoria. Kad nori, remdamasis šiom pastabom, papasa- 
kosiu ir daugiau. 

— Kokia ta jo dieviškoji paslaptis? — abejingai paklausė Galionas. 

— Nežinau, - įširdau aš. Paskui nulenkiau galvą ir drebėdamas prisi- 
pažinau: — Jeigu būčiau ne romėnas, turbūt trenkčiau žemėn karo tri- 
būno garbės ženklus, atsisakyčiau tarnybos ir traukčiau paskui jį. 
šiurkščiai rėžė: 

— Negerai pasielgiau nusiųsdamas tave jo klausinėti. Tu dar per 
jaunas. 

Liūdnai papurtęs galvą jis tęsė: 

— Taip, taip, pasaulio išmintis ir gyvenimo įmėgis kol kas tavęs ne- 
sugadino. Tu labai drebi, bet, tikiuosi, nesergi. Cia puikūs vamzdynai, 
nors pasitaiko išgerti sugedusio vandens. Tada pristoja klimato liga, 
vadinama Korinto karštine. Pats ja kitados persirgau. Tačiau nesibai- 
mink. Nemanau, kad tas Jėzus Nazarietis sugrįš teisti žmonijos dar 
mūsų laikais. 

— Juk pats supranti, jog tai senas rytietiškas mokymas, — jau malo- 
niau tęsė Galionas. — Gėrio ir pikto, šviesos ir tamsos nepaliaujama 
kova, kurioje galiausiai šviesos jėgos nugalės ir pasaulis pražus pirmo- 
vinėj ugny. Sis mokymas radosi iš paprasto poreikio sutvarkyti atsitik- 
tinumo ir Fortūnos valdomą pasaulį, kuriame doras pražūva, o nelabas 
klesti. Kiek suprantu, tas tavo Paulius moko, kad ir niekingiausio - net 
vergo — anapus laukia palaima. Tuomet tas vergas, neišprusėlis, nuo- 
lankiai tenkinasi savo niekinga dalia ir šio pasaulio neteisybėmis. La- 
bai gerai. Roma nesikiša į ano pasaulio reikalus. Laikomės nuo jo kuo 
nuošaliau. Mums gana, kad valdom šį - regimą — pasaulį. 

Dar Galionas porino: 

— Man atrodo, pačius judėjus labiausiai siutina, kad Paulius skelbia 
Jėzų Nazarietį esant Kristų ir tikina, kad Jo karalystė ne šiame pasau- 
lyje, — išskyrus būsimąjį teismą. Žydai juk svajoja, kad jų būsimas Me- 
sijas taps karaliumi ir šio pasaulio viešpačiu ir kad įkurs tūkstantmetę 

karalystę, kurią žydai perdėm valdys. Bet toks mokymas griauna vals- 
tybės tvarką. Pačioje Jeruzalėje mažų mažiausiai kiekviena žmonių kar- 
ta sulaukia netikrų Mesijų. Jėzus Nazarietis juk ne vienintelis, nu- 
kryžiuotas ar kitaip pasmerktas myriop dėl politinių priežasčių. Zydai 
akmenimis užmėtė patį Mesiją, mat šalyje tada dar nebuvo Romos tei- 
sėtos tvarkos. 

— Vis dėlto, - pasakiau, - jis vienintelis prisikėlė iš kapo ir daugybei 
apsireiškė po mirties. Visi krikščionys tuo tiki. 

Galionas krūptelėjo. 

— Sapnai ir apsireiškimai, - apmaudžiai prapliupo jis, - tebūnie mo- 
terų rūpestis. 

Manding, visokie antgamtiški dalykai jį vis dėlto smalsino, nes pats 
nemažai apie juos kalbėdavo. Kuris romėnas netiki prietarais? Norė- 
damas nukreipti mintis, jis pakvietė mane išgerti vyno, pasišaukė žmo- 
ną ir ėmė skaityti mudviem savo vaidinimą, parašytą lotyniškai pagal 
graikišką veikalą. Retsykiais jis tyčia lygindamas perskaitydavo kokią 
graikišką eilutę, kad parodytų, jog mūsų kalba deramai atitinka grai- 
kišką ritmą, kai tik nestokojama išmanumo. 

Kūrinys nagrinėjo trojėnų likimą, tad turėjo mane sudominti, nes 
trojėnai juk buvo tikrų tikriausi romėnų protėviai, kilę iš paties Enėjo. 
Tačiau aš, gurkštelėjęs vyno, pareiškiau: 

— Graži graikų raštijos kalba, bet šiandien man ji kaži kaip svetima. 
O tas Paulius šneka gyva prastakalbe. 

Galionas su pagaila žvilgtelėjo į mane ir paaiškino: 

— Prastakalbe rašomos tik šiurkščiausios komedijos, kurių vien kal- 
ba kelia juoką. Lygiai taip Romoje oskų aktoriai griebiasi turgaus šne- 
kos. Bet filosofija šnekamąja kalba? Proto netekai, Minutai! 

Jo veidą užliejo raudonis. Jis ryžtingai susuko rankraštį ir paliepė: 

— Laikas tau pravėdinti galvą nuo žydiškų nuodų. Dar nebuvai Atė- 
nuose. Delfai — pats pasienio sankirtis, bet tai privalu išsiaiškinti vieto- 
je. O dar Olimpija, kur kivirčijamasi dėl lenktynių. Paskubėk! Iš mano 
padėjėjo raštinėje gausi reikiamų duomenų ir įgaliojimą. 

Gražioji Helvija piršto galiuku palytėjo Galionui smilkinį ir delnu 
raminamai paglostė putnų skruostą: 

— Kam baudi vargiomis kelionėmis gabų jaunikaitį? Juk graikai ir 
tau kada nors dar pateiks savo bylą. Mes kol kas Korinte. Brandžios 
moters draugystė tikrai paveikiau išprusintų vaikiną, nei bergždžias 
jodinėjimas pirmyn atgal. 

Sypsančiom akim ji pažvelgė pro Galiono galvą į mane ir pasitaisė 
nuo balto peties nuslydusį apsiaustą. Jei būčiau buvęs patyresnis, da- 
bar mokėčiau apsakyti įmantrų jos apdaro suklostymą, šukuoseną bei 
retai pamatomus indiškus papuošalus. Tačiau nespiginau į ją akių, tik 
pašokau pražergęs kojas ir sušukau: 

— Klausau, prokonsule! 

Taigi tas kivirčnus žydas Paulius supriešino net mudu su Galionu. 
Palikau savo namus Hieraksui prižiūrėti, o pats išjojau iš Korinto su 
kitais keliais kohortos kariais ir keliavedžiu graiku. 

Apie Delfus, Olimpiją ir Atėnus išleista kalnai žavesiu persmelktų 
kelionių apybraižų, tad aš neminėsiu jų neprilygstamų įžymybių. Net 
pati Roma kol kas išsigabeno tik menką dalelę jų meno lobių, nors, 
reikia pripažinti, nuo pat Sulos laikų visomis įstangomis jau turtinome 
ją Graikijos stebuklais. Sula, ir tas suprato meną. 

Nors ir kaip varginau kūną apžiūrinėdamas įžymybes, grožis, kurį 
mačiau, mano širdies nepalietė. Manęs nesujaudino nei visų laikų nuo- 
stabiausių statulų spalvotas marmuras, nei dramblio kaulas, nei auksas. 

Delfų pasienio sankirtį ištyriau atidžiai. Norėdamas išlikti nešališ- 
kas, paviešėjau abiejų bylininkų puotose. Delfuose savo akim mačiau 
klejojančią Pitiją. Jos Žyniai iš padrikų žodžių man sudėjo įtaikų prana- 
šingą dvieilį. Cia jo verčiau nekartosiu. | 

Netoli Olimpijos plyti daugiau nei prieš keturis šimtus metų karo 
vado Ksenofonto pašvęsta Artemidei Žemė ir stovi jos šventykla. Kita- 
dos grūdų dešimtines jai skirdavo aplinkiniai gyventojai per visas der- 
liaus ėmimo šventes. O senoje vaismedžių giraitėje kiekvienas galėjo 
iki valios prisiraškyti vaisių. 

Tačiau metams bėgant ežios akmenys buvo nukelti, o šventykla ap- 
verktinai nušiuro. Pompėjaus laikais net deivės statulą pasigrobė Ro- 
ma. Aplinkinių vietų gyventojai sakė, jog pašvęstąją Žemę užvaldęs 
vyras dar neįvykdė pašventimo sąlygų. Jie turėjo rūpestingai išsaugo- 
tą akmeninę lentą, kurioje buvo aiškiai užrašyta: „Si vieta pašvęsta 
Artemidei. Turto ir pajamų teisės turėtojas privalo kasmet aukoti dešim- 
tines. Iš pertekliaus privalo prižiūrėti šventykloje tvarką. Kuris šito 
nevykdys, tą deivė nubaus. 

Liaudies susirinkime kai kurie senukai liūdnai pasakojo atsimeną, 
kad senovėje Artemidės šventykloje buvo dalijami miltai, vynas bei 
saldumynai. Artemidė kiekvienam buvo suteikusi teisę medžioti savo 
šventyklos žemėje. Leidau jiems ramiai išsikalbėti. Galiausiai vietovės 
savininkas patikino puoselėsiąs derliaus ėmimo šventę, tačiau pačios 
šventyklos priežiūra jam esąs nepakeliamas sunkulys. 

Pasakiau tada galutinį Žodį: 

— Tai ne Romos reikalas. Tarkitės patys su deive — šitai juodu ant 
balto parašyta atminimo lentoje. 

Toks mano sprendimas niekam nepatiko. Būdamas Olimpijoje išgir- 
dau, kad savininkas, medžiodamas stirnas, nugarmėjo prarajon. Gali- 
mas daiktas, pati Artemidė pareikalavo skolos. Jis įpėdinių neturėjo, 
todėl apylinkės gyventojai bent jau taikiai pasidalijo pašvęstąją žemę. 
Užsirašiau šį įvykį, kad galėčiau papasakoti Klaudijui, jeigu dar kada 

nors pas jį pakliūsiu. Imperatoriui patiko senos atminimo lentos ir jis 
pats gal būtų kaipmat pataisęs šventyklą. 

Galiausiai atsidūriau Atėnuose. Pagal gero elgesio taisykles, prie mies- 
to vartų nusitraukiau šarvuotę, apsisiaučiau baltu apsiaustu, užsidėjau 
ant galvos vainiką ir nupėsčiavau į miestą, lydimas tik keliavedžio grai- 
ko. Karius išsiunčiau į Pirėją papramogauti, kur juos saugosianti romė- 
nų karinė įgula. 

Tikra tiesa, — tai buvau girdėjęs anksčiau, - Atėnuose išvysi dau- 
giau dievų statulų, negu žmonių. Stūkso prašmatnūs namai, pastaty- 
dinti Rytų karalių, o po Forumą nuo ryto ligi vakaro pirmyn atgal 
vaikštinėja filosofai su savo mokiniais. Kiekviename kampe įsikūru- 
sios atminų krautuvėlės, kur prekiaujama pigiausiu šlamštu, nors ga- 
li aptikti ir brangiai kainuojančių mažyčių Atėnų dievų bei šventyklų 
atgaminių. 

Po privalomojo prisistatymo miesto rūmuose ir stojoje, kur rinkosi 
Areopagas, įsikūriau geriausiuose nakvynės namuose ir susipažinau 
su keliais jaunikaičiais, atkakusiais iš Romos, kurie prieš stodami tar- 
nybon buvo baigę mokslus čia, Atėnuose. Vieni jų šlovino savo moky- 
tojus, kiti vardijo garsiausių heterų vardus bei įkainius ir užeigas, ku- 
riose ir aš būtinai turįs apsilankyti. 

Siūlydamiesi aprodyti Atėnų įžymybes piršte piršosi keliavedžiai, 
tad po poros dienų pasivaikščiojimų aikštėje, kurioje prisiklausiau vi- 
sokių mokytojų, jie mane atpažindavo ir daugiau jau nepersekiodavo. 
Kiek supratau, visi Atėnų filosofai rungčiomis mokė dvasios ramybės. 
Jie kalbėdavo gyvai ir esmingai, vartojo taiklius palyginimus ir su ma- 
lonumu ginčydavosi tarpusavyje. 

Tarp jų buvo ožkenomis apsitaisiusių ilgaplaukių. Tie klajūnai gir- 
davosi mokęsi slaptos išminties Indijoje ar net pačioje Etiopijoje ir pa- 
sakodavo apie savo keliones tokius neįtikimus dalykus, kad klausyto- 
jai tiesiog leipdavo juokais. Didžiausius paleistaburnius Areopagas iš- 
trėmė iš Atėnų, nors šiaip ten kiekvienas galėjo laisvai kalbėti kas už- 
eidavo ant seilės, jei tik neįžeidinėjo dievų ir nesikišo į politiką. 

Valgiau ir gėriau, stengiausi mėgautis gyvenimu. Būdavo malonu 
saulėtą dieną pasėdėti ant šilto marmurinio suolo aikštės pakrašty ir 
sočiam stebėti gyvai mostaguojančių praeivių šešėlius ant marmurinių 
aikštės plokščių. Išties, atėniečių juokai dygūs. O ginčą visados laimi 
tas, kuris patraukia klausytojus juokais. Bet Atikos gyventojų juokai 
man pasirodė nelinksmi, o jų mintys neįsirėžė atmintin, kaip kad įsirė- 
žia tikra išmintis. Mąsčiau, kad nūnai Atėnuose veikiau mokoma ne 
tikros filosofijos, bet tobulo gyvenimo meno - kaip atsvaros romėnų 
barbariškumui. 

Kartą prie manęs prisėdo vienas nuožvalgus Dioniso žynys ir pradė- 
jo pokalbį apie misterijas. Pasakiau, jog Atėnų aikštės išmintis nėra 

jokia išmintis, o tiktai menas kalbėti — gražiai, bet tuščiai. Nustebęs jis 
paklausė: 

— Nejau nežinai, svetimšali, kad dieviškumą galima suvokti tik dva- 
sios pagautam, kaip tai būdinga koribantams. Aukščiausieji dalykai 
atsiskleidžia tik per misterijas ir orgijas. Į jas gali įšventinti tiktai mis- 
tagogas arba hierofantas, o ne koks filosofas. 

Man atrodo, jis norėjo pasakyti, kad Atėnų mokslininkai dar skiria 
gyvenimo meną, dėl kurio verta ginčytis, ir dieviškąsias paslaptis, ku- 
rių net aptarti neįmanu, nes niekas nesugeba jų išreikšti žodžiais. Jas 
gali tik išgyventi. Tačiau aš nepanūdau įsišventinti į jo misterijas. Dar 
Romoje patyriau, kad per jas tik plakama, kvaišinamasi, sanguliauja- 
ma ir valgoma šventa vakarienė. Neprieštaraudamas jis pasitenkino 
pora drachmų ir nuėjo ieškoti patiklesnės aukos. 

Kietakaktiškai įsigeidžiau pasilikti mokytis Atėnuose, kol prokon- 
sulas Galionas atšauks mane į Korintą. Bet tokios dvasinės būsenos 
manęs bibliotekų knygos jau nebesmalsino, o ir nesuradau tinkamo 
mokytojo. Diena po dienos vis labiau liūdau ir jaučiausi Atėnuose sve- 
timas. Keletą kartų valgiau ir gėriau su romėnų jaunikaičiais tik kad 
galėčiau pasišnekėti ta šiurkščia, nors ir raiškia, lotynų kalba, o ne čiur- 
lenančia graikų. 

Sykį nuėjau su jais į vienos garsios heteros namus. Klausiausi ten 
ninke, kai ta šypsodama pasisakė gebanti pakylėti pojūčių malonumus 
iki meno. Tačiau manęs ji nelietė ir nė vienam mūsų neteko jos namuo- 
se mokytis pojūčių meno, padedant lavioms vergėms. Ji pati mieliau 
šnekučiavosi, nei ėjo gultis su svečiu. Už pasidalijimą guoliu ji reikala- 
vo tokios beprotiškos sumos, kokią išgalėjo mokėti tiktai lobingiausi 
seni paleistuviai. Todėl buvo pertekusi turtais ir negundė mūsų, jaunų 
romėnų, bergždžiai švaistyti kelionpinigių. 

Man ji galiausiai tarė: 

— Gal mano pojūčių mokykla - tik senstelėjusiems, bet aš didžiuo- 
juosi savo menu. Tu jaunas. Jauti tikrą alkį ir tikrą troškulį. Sakingas 
vynas ir prasta duona alkanai burnai gardesnė, nei kad sočiai Kipro 
vynas ir flamingų liežuvėliai. Jeigu įsimylėtum jauną merginą, tai vien 
jos apnuogintas petys tau apsuktų galvą greičiau, nei kad geidulio pa- 
tenkinimas. Neberauk kaktos, o verčiau maloniai džiaukis gyvenimu, 
juk dar jaunas esi. 

— Verčiau atskleisk man dieviškas paslaptis, - pasiūliau atšiauriai. — 
Juk savuoju menu tu garbini Afroditę. 

Ji pažvelgė į mane dailiai išdažytomis akimis ir atsainiai tarė: 

— Afroditė - nors užgaidi ir žiauri, bet nuostabi deivė. Tas, kuris karš- 
čiausiai siekia jos palankumo ir daugiausia jai aukoja, amžinai lieka 
nepatenkintas. Ji gimė iš jūros putos ir todėl pati panaši į putą. Puta 

supursloja ir išsklinda. Nelyg puta ji išsklinda kiekvienam, kuris gos- 
liai siekia jos tobulybės. 

Heteros glotnioje kaktoje taip pat įsirėžė raukšlė, kai ji pakėlė ran- 
kas ir nustebusi dirstelėjo į skaisčiai raudonus savo nagus. 

— Galiu nurodyti tau deivės užgaidumo pavyzdį, - tęsė ji. - Mūsų 
amato bendrijai priklauso moteris, kurios metai dar beveik nesudarkė. 
Tos moters oda lygi, gludi, be kliaudos. Skulptoriai ją kviečias kaip 
pavaizdą. Per juos toji moteris labai išgarsėjo. O deivė įpūtė jai galvon 
užgaidą suvilioti visus garsius filosofus, kurie atkeliauja į Atėnus mo- 
kyti doros ir savitvardos. Iš tuštybės ji įsigeidė sumenkinti kiekvieno 
jų išmintį ir pravirkdyti savo glėby. Daug kietų riešutėlių ji sutriauški- 
no kas vakarą puldama klausytis jų mokymų. Filosofai garbstė ją kaip 
pačią išmintingiausią moterį, nes ji gebėjo atsidėjusi jų klausytis. Bet 
jai filosofų išminties nereikėjo. Ji pasitelkdavo visą išmonę tik kokiam 
galvočiui parklupdyti. O tada tyčiodamasi išvydavo ir daugiau nebe- 
susitikdavo, nors kai kurie keliais atšliauždavo prie jos durų, o vienas 
palei jos slenkstį net ir nusižudė. Bet prieš kurį laiką, - gal prieš kokius 
pusantrų metų, - į Atėnus atklydo toks vienas žydas mokslinčius. 

— Zydas! - šūktelėjau pašokdamas. Man panižo galva, tarytum plau- 
kai būtų šiaušęsi. 

Hetera, neteisingai supratusi mano nuostabą, tęsė: 

— Zinau. Žydai — galingi burtininkai. Tačiau šitas tikrai kitoks. Jis kalbė- 
jo aikštėje. Kaip įprasta, apie mokymą jis buvo apklaustas Areopago. Tas 
žydas buvo kreivanosis, plikas ir šleivas, bet smarkus. Minėtą moterį pa- 
gavo stiprus noras suniekinti ir to žydo mokymą. Tad ji pasikvietė žydą į 
savo namus ir dar daugį svečių jo paklausyti, padoriai apsitaisė ir net 
galvą prisidengė jo garbei. Tačiau kad ir ką darė - žydo nesuviliojo, - tas 
net nesusigundė, kol netekusi vilties toji moteris iš tiesų panūdo klausy- 
tis žydiško mokymo. Zydui iškeliavus iš miesto, ją apėmė baisi nuoliūda, 
ji nebepriima namuose svečių ir bendrauja tik su tais keliais žŽmogeliais, 
kuriuos žydo mokymas paveikė. Tikriausiai ne tokia ir prasta ta filosofija, 
kad net čia, Atėnuose, atsirado keletas šalininkų. Šitaip aikštingoji deivė 
atkeršijo moteriai už tuštybę, nors toji kuo smarkiausiai garbstė deivę, 
stumdama nuodėmėn išminčius. Na o aš padariau štai kokią išvadą: tas 
žydas buvo ne tik išminčius, bet ir pačios deivės įkvėptas atsispirti pa- 
gundai. O mūsų bičiulė taip giežia apmaudą už pažeminimą, kad grasina 
išeiti iš amato bendrijos ir iš santaupų gyventi kuklų gyvenimą. 

Ji nusišaipė ir, akindama mane nusišypsot, pasižiūrėjo į mane. Tačiau 
manęs juokas neėmė. Todėl ji apsimetė vėl surimtėjusi ir pripažino: 

— Jaunystė pralekia, grožis išblėsta, vien tikroji žavesio galia deivės 
dėka neapleidžia ligi pat vėlyvo amžiaus. Geriausias pavyzdys — tai 
toji amato bendrijos vyresnioji, kuri net sulaukusi septynių dešimčių 
gebėjo patraukti bet kurį jaunikaitį. 

— Kuo ji vardu, kur galiu ją pamatyti? — paklausiau. 

— Iš jos tik pelenai beliko. Deivės malone ji mirė savo guoly - gavo 
širdies smūgį, toliau lavindama savo gebėjimus, — atsakė hetera. 

— Ne šitą, o tą —- žydo atverstąją! — riktelėjau. 

— Ji vardu Damaridė. Kieno nors paklausęs, lengvai rasi jos namus. 
Bet juk sakiau, kad ji, gėdydamasi savo nesėkmės, jau nebepriima sve- 
čių. Kuo tau neįtinka mano namai? 

Prisiminęs mandagumo reikalavimus, visaip gyriau jos namus, siū- 
lomas pramogas, kvapnų vyną ir neprilygstamą jos pačios grožį, kol ji 
nurimo ir susierzinimas atlėgo. Po deramo laiko tarpsnio pakilau, pali- 
kau ant padėklo savąją dovaną ir neapsakomai prislėgtas grįžau atgal 
į nakvynės namus. Rodės, koks prakeiksmas mane persekioja, kad net 
Atėnuose negaliu atsikratyti to žydo Pauliaus. Zinoma, ten buvo jis. 

Ilgai dar nevaliojau užmigti. Vis klausiausi vėlyvų nakvynės namų 
garsų, o kai paryčio šviesa įsigavo pro langinių plyšius, troškau būti 
verčiau miręs arba niekuomet žemėje negimęs. Nors aš neturėjau kuo 
skųstis. Kopiau aukštyn greičiau už savo bendraamžius. Ir sveikas 
buvau, tik šiek tiek šlubčiojau, tačiau ši kliauda man trukdė menkai — 
tik įgyti pontifiko rangą kokioj nors Romos žynių kolegijoj. Tad ko- 
dėl iš manęs buvo atimtas džiaugsmas? Kodėl Klaudija taip baisiai 
apgavo mane, lengvatikį? Kodėl, kai sutikau tą žydą Paulių, mane 
apleido viltis? 

Galų gale nugrimzdau į kietus miegus ir išmiegojau ligi pusiaudie- 
nio. Pabudęs suvokiau sapnavęs palaimingą sapną, nors ničnieko ne- 
prisiminiau. Priešingai nei naktį, mane apniko įsitikinimas ir žinojimas, 
kad ne atsitiktinai, bet dėl kaži kokio tikslo išgirdau apie heterą Da- 
maridę. Tas įsitikinimas mane taip nudžiugino, kad pavalgiau skonė- 
damasis, paskui, nuėjęs pas barzdaskutį, paliepiau sugarbanoti man 
plaukus ir kuo dailiausiai susiklosčiau savo graikišką apsiaustą. 

Gražųjį Damaridės namą suradau lengvai. Durų belstukas iš Korinto 
bronzos buvo driežo pavidalo. Beldžiausi ilgai. Vienas praeivis ranka 
padarė nepadorų judesį ir papurtė galvą rodydamas, jog bergždžiai 
švaistau laiką. Galų gale duris atidarė apsiverkusi jauna vergė. Ji jau 
mėgino užtrenkti duris man prieš pat nosį, bet aš įkišau koją tarpdurin 
Ir, nesumetęs jokios kitos dingsties, išdaužiau: 

— Korinte sutikau žydą Paulių. Noriu pasikalbėti apie jį su tavo šei- 
mininke. Daugiau man nieko nereikia. 

Mergina dvejodama įleido mane salėn, kuri buvo prigrūsta spalvotų 
statulų, puošnių gultų bei rytietiškų sienų kilimų. Netrukus basomis 
Įpuolė pusnuogė Damaridė. Jos veidas švytėjo džiugiu lūkesiu, ji pa- 
sveikino mane gyvai pakeldama rankas ir paklausė: 

- Kas tu, nepažįstamasai? Nejau iš tiesų atnešei man pranašo Pau- 
liaus linkėjimų? 

Pasakiau, jog prieš kurį laiką tikrai sutikau Paulių Korinte ir ilgai su 
juo kalbėjausi. Tas pokalbis mane taip stipriai paveikęs, kad negaliu jo 
niekaip pamiršti. Sužinojęs, jog ir ji, Damaridė, kenčia dėl klajojančio 
žydo mokymo, aš juolab panūdau su ja susitikti ir apie tai pasišnekėti. 
venusi gražiausius savo metus. Bet džiaugsmas jos veide jau blėso. Ji 
atšlijo nuo manęs. Tikriausiai kitados ji buvo daili, nors ir dabar jos 
grakštus kūnas atrodė tobulas. Magiai apsivilkusi, dailiai susišuka- 
vusi, išmaniai padažytu veidu, ji dar galėjo blandžioj šviesoj padaryti 
įspūdį vyrams. 

Damaridė bejėgiškai klestelėjo ant gulto krašto ir mostelėjo ranka, 
kviesdama sėstis. Ko gera, pastebėjo mano tiriamą žvilgsnį, nes tuoj 
moteriškai palytėjo sau plaukus, pasitaisė drabužį ir paslėpė basas pė- 
das po apsiausto skvernu. Bet apdaro daugiau nesitaisė. Išplėtusi akis 
ji klausiamai stebeilijo į mane. Umai mane užplūdo nuoširdus džiugu- 
lys. Nušvitęs ir išsiviepęs tariau: 

— Dėl to baugaus žydo jaučiuosi lyg pelė spąstuose. Ar tu irgi taip 
jautiesi, Damaride? Pasvarstykim, kaip tuos spąstus atidaryti ir susi- 
grąžinti gyvenimo džiaugsmą. 

Ji vėl nusišypsojo, vis dėlto prieštariai pakėlė rankas ir patikino: 

— Ko tu bijai? Paulius — prisikėlusio Kristaus pranašas, skleidžiantis 
Gerąją naujieną. Tik jį sutikusi supratau, kad niekada gyvenime dar 
nebuvau patyrusi tikro džiaugsmo. 

— Nejau tu iš tikrųjų gebėjai parklupdyti pačius išminčius? - šūkte- 
lėjau apstulbęs. — Juk šneki kaip beprotė. 

— Seni bičiuliai irgi taria mane netekus proto, - išsyk prisipažino ji. — 
Bet verčiau netekti proto nuo jo naujojo mokymo, nei gyventi kaip 
anksčiau. Paulius kiaurai mane permatė - ne taip kaip tie ištvirkę Žila- 
barzdžiai išminčiai. Susigėdau ir pasibaisėjau savimi ankstesniąja. Per 
jo Kristų gavau nuodėmių atleidimą. Ir einu tuo naujuoju keliu aklai, 
tarytum dvasios vedama. 

Nusivylęs pareiškiau: 

— Kad šitaip, tai mes bemaž neturime ką kalbėtis. 

Tačiau ji sulaikė mane ir, užsidengusi delnu akis, pareikalavo: 

— Neišeik. Juk kažkoks tikslas tave atvedė pas mane. Gal tau kas 
širdį užgavo? Antraip vargu ar būtum atėjęs. Jeigu nori, supažindinsiu 
tave su tais broliais, kurie jo klausėsi ir tiki Gerąja naujiena. 

Šitaip susipažinau su Damaride ir dar keliais graikais, kurie vakarais 
pro užpakalines duris ateidavo pas ją pasišnekėti apie Paulių bei nau- 
jąjį mokymą. Pirmiausia pačioje sinagogoje juos sumasino smalsumas 
pažinti žydų Dievą. O ir žydų šventraščius jie buvo skaitę. 

Paulius juos patraukė tuo, kad nereikalavo nei apsipjaustyti, nei 
laikytis žydų Įstatymo, bet skelbė naują Dievo testamentą. Jie tikėjo 

Jėzų Nazarietį esant Kristų ir Dievo Sūnų, kuris gimė Žmogumi že- 
mėje, idant kentėdamas, mirdamas ir prisikeldamas išvaduotų juos iš 
nuodėmių. 

Tie graikai Atikos gyventojai buvo mokslininkai, todėl išdėstė kele- 
tą painių aiškinimų, kodėl Kristus gali būti podraug žmogus ir Dievo 
Sūnus. Apie tai jie įkaitusiom galvom galėjo ginčytis be atvangos. Iš jų 
ginčų supratau, kad jie mano esą gerokai išmintingesni už Paulių, nors 
pripažįsta jį Dievo pranašu. Vien tikėjimo jiems buvo negana. Jie troš- 
ko dar ir slapto pažinimo. 

Mokyčiausias iš jų buvo Dionisas, kuriam, kaip Areopago teisėjui, 
kitados teko apklausti Paulių apie jo mokymą. Iš Tesalonikų ir Berito 
buvo atsklidę nuogirdų, kad Paulius su savo mokiniais kelia rietenas ir 
visokius neramumus. Tačiau kalbėdamas Atėnų mokslo valdininkijai 
Paulius gebėjo sumaniai pasiremti graikų poetais. O jo skelbiamas mi- 
rusiųjų prisikėlimas sužadino pačiam Dionisui smalsumą, todėl po ap- 
klausos jis susisiekė su Paulium ir iškvotė jį tikėjimo reikalais. 

Dionisas kitados buvo tyrinėjęs Aleksandrijos žydo Filono mokymą 
apie ketveriopą šventraščių prasmę. Sis pasakojo apie keturratį veži- 
mą, kuriuo važinėja aukščiausiasis Dievas. Dionisas tvirtino, jog Filo- 
nas, aiškindamas žydų raštus, sujungęs orfikų ir senojo Egipto išmintį. 
Pitagoras ir Platonas, Pindaras ir Aischilas kadaise irgi aiškino dieviš- 
kąjį pažinimą. Savamokslis Dionisas jau minėtąjį susiejimą laikė tik- 
riausiu Dievo pažinimu, tad esą slapto pažinimo nušviesta Žmogaus 
dvasia, atsiskyrusi nuo išorės pasaulio, gali pakliūti į amžiną neblės- 
tantį Dievo skaistį. 

Tiesą sakant, Dionisas šnekėjo taip pinkliai, kad ne visi bičiuliai jį 
suprato, o ką jau kalbėti apie mane. Bet jis tikriausiai troško gera. 
Damaridė klausėsi jo santūriai šypsodama, — turbūt taip kaip ir kitų 
išminčių. 

Po pašnekesių Damaridė patiekė paprasto valgio ir mes, ten susirin- 
kusieji, - aš taip pat, - laužėme duoną ir gėrėme vyną vardan Kristaus, 
nes Paulius juos buvo pamokęs to papročio. Tačiau net tai paprastai 
meilės puotai Atikos gyventojai gebėjo suteikti ketveriopą prasmę. 
Toji puota - tai medžiagiškas ir simbolinis, kilninantis ir mistiškas ver- 
žimasis į Kristų ir tarpusavio brolybę. 

Aš pats per pokalbius daugiausia žiūrėjau į Damaridę. Po vakarienės 
meiliai pabučiavau ją, nes visi krikščionys laikėsi tokio papročio. Nieka- 
dos dar nebuvau matęs, kad kuri moteris elgtųsi taip žaviai ir kartu pa- 
prastai kaip Damaridė. Kiekvienas jos judesys buvo toks grakštus, bal- 
sas skambėjo taip maloniai, kad jai prašnekus visi veikiau klausydavosi 
Jos gražaus balso nei žodžių. Viską ji darė žaviai, todėl žvelgdamas į ją 
jautei neslopstantį pasitenkinimą. Mano pasitenkinimas virto karštu džiu- 
gesiu, kai draugiškumo ženklan pabučiavau jos minkštas lūpas. 

Paulius, atrodo, buvo uždavęs graikams pernelyg daug galvosūkių. 
Ir jie dabar nuoširdžiai mėgavosi ginčydamiesi. Apskritai jie tikėjo Pau- 
liumi, nors ir rėmėsi savuoju mokslingumu. Susižavėjęs stebeilijau į 
Damaridę, leisdamas jų tuščius žodžius pro ausis. 

Jie pripažino, kad kiekvienas žmogus širdimi ilgisi Dievo skaisčio, 
bet paskui šoko ginčytis, ar to ilgesio neturi lygiai akmuo, augalas ir 
gyvis — nuo paprasčiausio padaro iki sąmoningesnių. Dionisas tikino, 
jog Paulius sukaupęs stulbinamą galybę slaptų žinių apie dvasios jė- 
gas, bet, atrodo, kad jis pats tikėjo turįs dar daugiau žinių už aną apie 
dvasios jėgų savitarpio tvarką bei rangus. Man ta jo kalba tik upeliu 
čiurleno. 

Įpratau nešti Damaridei dovanėlių: vaisių virinio, pyragaičių arba 
gryniausio Himeto našlaičių medaus. Ji priimdavo tas dovanas, žvelg- 
dama tiesiai man į akis savosiomis — skaisčiomis, daug regėjusiomis, 
kol aš ėmiau jaustis pernelyg jaunas ir nerangus, lyginant su ja. Nė 
nesusivokiau, kaip pradėjau tolydžio galvoti tiktai apie ją ir laukti va- 
landėlės, kada vėl galėsiu ją aplankyti. 

Kai likdavom dviese, ji pasakodavo man apie save. Prisimindavo 
vaikystę ir stepių gėleles Juodosios jūros šiaurinėje pakrantėje ir tai, 
kaip ją mažą pardavė kasmetiniame Delo vergų turguje. Tačiau apie 
savo lavinimąsi ir heteros patirtį pasakoti niekad nepanoro, nors to- 
kios moterys mėgsta girtis savo laimėjimais, o ji tikrai būtų galėjusi 
pasigirti labiau nei kuri kita. 

Susivokiau nė nenorįs girdėti apie tamsiąją Damaridės praeitį. 
Žvelgdamas į jos patyrų veidą tariausi regis nekaltą mergaitę, kuri 
nieko pikta nenujausdama spruko iš namų į stepę nusipinti gėlių 
vainiko, o pakliuvo į plėšikų maišą. Plačia upe Žemyn nunešė valtis 
ją bejėgę ir tik vėliau kaip tik iš jos išaugo ta kita — garsioji Atėnų 
Damaridė, kuri įamžinta marmure ir dramblio kaule lygiai kaip ir 
Afroditė. 

Manau, kad per mudviejų pokalbius ji vien savo elgesiu mokė mane 
daugiau, negu žodžiais. Bet, žinoma, galiausiai atėjo ta akimirka, kai 
turėjau pripažinti sau esąs beprotiškai ją įsimylėjęs. Geidžiau jos — jos 
artumo, prisilietimo, bučinio taip, kaip niekad gyvenime nebuvau gei- 
dęs. Ankstesnieji kūniškos meilės potyriai man rodės niekingi, lygi- 
nant su jos glėbiu. Kai apie ją galvodavau, visa manyje tarytum plėni- 
mis pavirsdavo. 

Baisėjausi savimi. Nejau buvau nubaustas amžina meile moteriai, 
vyresnei pora dešimtmečių - nučiupinėtai ir visokią nedorybę pažinu- 
siai heterai. Suvokęs tiesą troškau sprukti iš Atėnų, bet dar negalėjau. 
Jau supratau visus tuos išminčius, kurie dėl jos dūsavo. Supratau net 
filosofą, kuris, permanęs savo aistros beviltiškumą, nusižudė prie Da- 
maridės slenksčio. 

Nevaliojau ir aš pabėgti. Turėjau ją darsyk aplankyti. Vėl mudviem 
sėdint drauge ir man žiūrint į ją, mano lūpos persikreipė ir karšto geis- 
mo ašaros sušoko į akis. Sušnibždėjau: 

— Damaride, atleisk man. Nuogąstauju, kad myliu tave kaip tikras 
beprotis. 

Giedru veidu Damaridė pažvelgė į mane, ištiesė ranką ir palytėjo 
piršto galiuku man plaštaką. Vien nuo jos prisilietimo kūną suvirpino 
stiprus drebulys. Mano geismas išsiveržė trūkiu atodūsiu. 

— Sito ir baiminausi, — prisipažino Damaridė. - Mačiau tą grėsmę. Iš 
pradžių - lyg nekaltą balkšvą debesį dangaus pakrašty. Nūnai jis pra- 
trūko audra ir žaibu blykčioja tavy. Turėjau laiku tave atstumti. Bet aš 
tik moteris. Nesvarbu, kokia. 

Ji parėmė delnu smakrą, kad išsilygintų kaklo raukšlės, ir, įsibedusi 
priešais save, dusliai iškošė: 

— Taip nutinka visada. Burna džiūsta, liežuvis pinas, akys ašaroja. 

Ji sakė tiesą. Liežuvis mano išdžiūvusioje burnoje purtėjo taip, kad 
neišveblenau nė žodžio. Puoliau ant kelių priešais ją, mėginau apka- 
binti. Bet Damaridė kuo lengviausiai atšlijo ir priminė: 

— Neužmiršk, jog už vieną vienintelę naktį su manim duoda tūks- 
tantį auksinių. Kitados vienas didžturtis per mane prarado sidabro ka- 
syklą ir, palikęs visišku skurdžium, turėjo pradėti gyvenimą iš naujo. 

Visas drebėdamas karštai pažadėjau: 

— Atnešiu tūkstantį auksinių, du tūkstančius, jei tik duosi man laiko 
pasikalbėti su bankininkais. 

— Kartais ganėdavo vienos našlaitės, jeigu man dailus jaunikaitis pa- 
tikdavo, — aikštingai tarė Damaridė. - Bet apie tai gana. Neprašau ta- 
vęs dovanos. Pati ją tau duosiu. Ta dovana - tai mano neviltingas pa- 
tyrimas, jog kūniški malonumai - viena kankynė. Vien kūno norus 
vykdydamas tikro pasitenkinimo nepatirsi, tiktai vis žadinsi dar stip- 
resnio pasitenkinimo geismą. Puldamas kūniškon meilėn tarsi į laužo 
žarijas puoli. Mano laužas užblėsęs. Daugiau niekuomet nebekursiu 
pražūtingos aukuro ugnies. Nejau nesupranti, kad aš gėdijuosi anks- 
tesniojo gyvenimo? 

— Palytėjai piršto galiuku man ranką, - sušnibždėjau nunarinęs gal- 
vą, varvindamas ašaras ant marmuro grindų. 

— Negerai pasielgiau, - prisipažino Damaridė. - Bet nūdau tave pa- 
liesti, idant niekuomet manęs neužmirštum. Minutai, brangusis, troš- 
kimas nepalyginti svarbesnis už išsipildymą. Tai dilgi, bet maloni tie- 
sa. Patikėk manimi, brangusis Minutai. Jeigu dabar išsiskirsim, mums 
abiem paliks gražus prisiminimas. Nieko bloga vienas apie kitą negal- 
vosime. Aš einu nauju keliu. Bet kelių juk daugybė. Gal ir tavasis ke- 
lias kada nors nuves į tokią pat palaimą. 

Geidulio apimtas maldavau, prašiau, žeminausi, tikinau ir priesaika- 

vau, kad man nieko daugiau pasaulyje nereikia. Nei turtų, nei raitelio 
titulo, nei Romos garbės. Visko dėl jos išsižadėsiu, jei ji nors sykį mane 
apkabins ir pamylės. Tai buvo tiesa. 

Damaridė tirtėdama atsiduso ir jai iš akių pabiro ašaros. Ji švelnutė- 
liai palytėjo man plaukus. O mane, rodės, ugnis nutvilkė. 

— Tavo plaukai kvepia mėtomis, - sušnibždėjo ji. Paskui atitraukė 
ranką ir, glaudžiai sudėjusi delnus, tarė: - Vadinasi, vien dėl kūniškos 
aistros tu gali paaukoti visą savo ateitį. Ar dabar supranti, kad aš, atra- 
dusi vienintelį tikrą džiaugsmą, galiu paaukoti praeitį? Nejau nesuvo- 
ki, Minutai? Protu nesuvokiamas Dievas taip myli savo sukurtą pasau- 
lį, kad atgimė žmogumi kentėti už visus ir išvaduoti žmoniją iš nuodė- 
mių vardan vienintelės tikros meilės - žmonių ir Dievo. 

Tačiau aš nepanūdau suprasti. 

— Nepamokslauk man, prakeiktoji! — sušukau užkimęs iš aistros. — 
Pažadėjau sumokėti, kiek panorėsi. 

Damaridė atšalo ir nublyško įsibedusi į mane. Ilgai galvojusi, ji išdi- 
džiai atrėžė: 

— Tebūnie kaip nori. Ateik rytoj vakare, kad spėčiau pasiruošti. Tik 
paskui manęs nekaltink. 

Dėl Damaridės pažado pamečiau galvą, nors jos žodžiai nuskambė- 
jo grėsliai. Linkstančiais keliais palikau jos namus. Geibdamas iš ne- 
kantros išvaikščiojau visą miestą, stumdamas laiką užkopiau ant Ak- 
ropolio kalvos pažiūrėti į rauzganą jūrą. Kitądien nuėjau į maudykles, 
pasimankštinau per gimnasijo pratybas, nors nuo kiekvieno veržlaus 
judesio kūnu pereidavo alinanti ugnis, vos prisimindavau Damaridę. 

Pagaliau nugulė vėjažolių spalvos prieblanda ir danguje įsižiebė Va- 
karė žvaigždė. Smarkiai pasibeldžiau į Damaridės duris, tačiau niekas 
neatidarė. Neviltis man pakirto kojas, nes dingtelėjo, jog ji paskutinį 
mirksnį pasigailėjo ir sulaužė pažadą. Tada stumtelėjau duris ir, savo 
džiaugsmui, pamačiau, kad jos neužrakintos. Įėjau vidun ir išvydau 
svetainę, nušviestą skaisčių šviesų. 

Bet čia nosin trenkė koktus dvokas. Gultas buvo apklotas nuskuto- 
jusiu apklotu. Sienos nuo lempų aprūkusios. Susvaigau nuo pasenusių 
smilkalų smarvės. Apdujęs dairiausi po kambarį, kuris anksčiau turėjo 
būti nepaprastai gražus, o paskui nekantriai trenkiau kumščiu į dova- 
nų padėklą. Suskambo suaidėjo visas namas. Po valandėlės salėn įsliū- 
kino Damaridė. Baisėdamasis negalėjau nuleisti nuo jos akių. Tai buvo 
ne ta Damaridė, kurią pažinojau. 

Ši buvo išsiterliojusi lūpas raudonais dažais, sutaršytais ir susivėlu- 
siais plaukais kaip uosto kekšė, o kūną apsisupsčiusi driskana, pra- 
smirdusia vynu ir vėmalais. Apie akis buvo nusibrėžusi baugius juo- 
dus ratilus, braižikliu pasiryškinusi kiekvieną raukšlelę, tad veidas at- 
rodė it suvytusios ištvirkėlės. 

— Čia aš, Minutai. Tavo Damaridė, — šaltai pasakė ji. - Tokia, kokios 
geidi. Taigi imk mane. Užteks penkių variokų. 

Supratau, ko ji siekė. Netekau visų galių, todėl suklupau priešais ją 
ant kelių. Nulenkiau galvą ir apsiverkiau neįgalėdamas geisti. Paga- 
liau pratariau: 

— Atleisk man, mylimoji Damaride. 

— Taigi turbūt pats supranti, Minutai, - pasakė ji švelnesniu balsu. — 
Šitokia norėjai mane paversti. Ligi šitokios norėjai mane pažeminti. 
Juk nesvarbu, kur tai vyksta - maloniai kvepiančiam guoly ar kiaulių 
mėšlo ir šlapimo smarvėje šliejant nugarą prie uosto mūro. 

Įsikniaubęs jai glėbin, išverkiau savo nuovylį, daugiau jos nebealk- 
damas. Ji raminamai glostė man galvą ir šnibždėjo malonius žodžius. 
Galų gale paliko mane vieną, nusiprausė veidą, apsivilko švarų drabu- 
žį, susišukavo plaukus ir grįžo pas mane. Jos veidas spindėjo tokiu 
giedru džiaugsmu, kad aš, nors virpančiom lūpom, nusišypsojau. | 

— Dėkui tau, mylimas Minutai, — tarė ji. - Paskutinę akimirką viską 
permanei, nors galėjai vėl įtrypti mane praeitin. Kol gyva būsiu, liksiu 
tau dėkinga, kad neatėmei iš manęs pasiekto džiaugsmo. Kada nors 
suprasi, jog mano džiaugsmas Kristumi daug įstabesnis už visus že- 
miškuosius džiaugsmus draugėn sudėjus. 

Ilgai šnekėjomės susiėmę už rankų kaip brolis su seseria, veikiau — 
kaip motina su sūnum. Mėginau jai atsargiai paaiškinti, kad gal tik tai, 
ką regime akimis, tikra, o visa kita — vien apgaulus vaizduotės žais- 
mis ir atsakė: 

— Mano nuotaika kaitaliojasi nuo slogiausio graudulio iki šviesiau- 
sio džiugesio, bet smagiausią valandėlę patiriu vien džiaugsmą - neže- 
mišką džiaugsmą. Aš jį patiriu kaip malonę, tiesą ir gailiaširdystę. Dau- 
giau niekuo nenoriu tikėti ir suprasti. 

Dar ji pridūrė: 

— Tau vertėtų grįžti į tarnybą Korinte ir permąstyti visa, kas nutiko, 
brangusis. Gal šiame gyvenime mudu jau niekuomet nesusitiksime. 
Kol kas nė pati neišmanau, ką darysiu. Norėčiau eiti paskui Paulių, 
tačiau tokios prastos šlovės moteris užtrauks jam tik gėdą. Tiesa, jo 
Viešpats Jėzus Kristus neteisė nusidėjėlių, bet pats Paulius sekamas ir 
įtarinėjamas. Aš tik suterščiau jo gerą vardą šio pasaulio akivaizdoje. 
Jeigu sutiksi jį Korinte, perduok linkėjimų nuo manęs - Damaridės. 

Kai sugrįžau į nakvynės namus vis dar prislėgtas ir jau nebesupaisy- 
damas, kuo tikėti ir ko tikėtis, manęs ten laukė vienas palydos karys, 
kilęs iš Panonijos. Jis siautėsi nešvariu apsiaustu ir kalavijo neturėjo. 
Įsivaizdavau, koks nusigandęs jis pratykino pro daugybę Atėnų pamin- 
klų bei dievų statulų, prietariai būgaudamas garsiosios Atėnų išminties. 
Nustėręs iš baimės, jis suklupo prieš mane ant kelių ir paprašė: 

— Atleisk, kad nusižengiau tavo griežtam įsakymui, tribūne. Tačiau 
mums su draugais uosto gyvenimas jau įsigriso. Tavo arklys menksta 
iš širdgėlos ir visus mus ištrenkė iš balno, kai tavo įsakyti mėginome jį 
pramankštinti. Su uosto sargyba nuolatos vaidijamės dėl maistpinigių. 
Bet pirmiausia štai kas: tie prakeikti atikiečiai nulupo nuo mūsų devy- 
nis kailius taip klastingai, kad palikom lyg surištos avys jų naguose, 
nors mes jau ir Korinto suktybių ganėtinai užgrūdinti vyrai. O visų 
bjauriausias — tai tas sofistas, kuris atėmė paskutinius skudurus, įrody- 
damas kuo aiškiausiai, kad Achilas lenktynėse niekada neaplenks vėž- 
lio. Mes juokiamės iš Korinto pokštininkų, paslepiančių spalvotą ka- 
muoliuką po trimis vyno puodeliais ir liepiančių atspėti, po kuriuo tas 
slypi. Bet tas šiurpusis atikietis mums visiems susuko galvas, nes kas 
nesilažins dėl to, kad Achilas aplenks vėžlį? Taigi tas sofistas, padali- 
jęs kelią vieną sykį perpus, dar sykį perpus, dar sykį perpus, - ir šitaip 
be galo, - įrodė, jog Achilui lieka mažutė atkarpėlė iki tikslo, taigi jis 
niekuomet neatbėgs anksčiau už vėžlį. Patys bėgom rungčių su vėžliu 
ir, Žinoma, jį be vargo įveikėme, bet sofisto įrodymo tuo nenuneigė- 
me, nors vėl jį susiradome, ketindami dar sykį lažintis. Vardan Romos 
erelio, gabenkis mus atgal į Korintą, brangus pone, kol galutinai čia 
proto nepraradom. ž 

Jis taip malė liežuviu, kad neįmaniau nė žodžio įterpti. Zinoma, 
šiurkščiai subariau jį už tokį pasielgimą, bet nesiėmiau spręsti vėžlio 
mįslės, nes tokios dvasinės būsenos šito net ir nebūčiau gebėjęs. Tik 
paliepiau jam susikrauti ant kupros mano daiktus ir iškeliavau iš Atė- 
nų su niekuo neatsisveikinęs taip skubinai, kad užmiršau pasiimti iš 
skalbyklos dvejus marškinius, taigi jie ten ir liko. 

Išvydęs tokią apverktiną savo palydos karių padėtį apmaudžiai grau- 
žiausi, kad, Damaridės užkerėtas, apleidau visas vado prievoles. Kai 
atkakau į uostą, kariai buvo kiek apsiprausę, drebančiomis rankomis 
pasikirpę plaukus ir nusiskutę. Jie net kalavijus buvo užstatę pigiau- 
sioje uosto užeigoje ir už tai jiems grėsė nukryžiavimas. 

Bet prisiėmiau visą kaltę ir nupirkau jiems mėsos bei vyno, idant 
atgautų prarastas jėgas. Buvau jiems dėkingas už tai, kad bent nepar- 
davė manojo balno ir arklio, o ganė jį miesto pievose ir su juo dalijosi 
nusipirktas avižas. 

Sumokėjau jų maistpinigių skolą uosto sargybai, kuri kaip įkaitus 
juos kiekvieną paeiliui laikė belangėje. Perskaitęs ataskaitą supratau 
neturįs pernelyg jų smerkti už blogą elgesį. Jį nulėmė pamatuotos 
priežastys. Vėliau sumokėjau vyrams nemažus dienpinigius iš savo 
kapšelio, tačiau tie kvaili panonai kaip išdegę tuoj puolė ieškoti 0ž- 
kena apsitaisiusio to sukčiaus atikiečio, siūlydamiesi užmokėti jam 
už Achilo ir vėžlio mįslės įminimą, kad galėtų laimėti lažybas Korin- 
to karinėje įguloje. 

Daugybės dievų, net Apolono vardu atikietis patikino, jog tai die- 
viška paslaptis, kurios jų tamsios galvos nevalios suimti taip, kaip ne- 
suima begalybės reikšmės. Užtat pažadėjo išmokyti juos pitagoriško 
skaičiavimo, kai sudėjus daugybę skaičių galiausiai nieko nelieka. Tik 
kad jie ir tuo negebėsią pasinaudoti, nes nemoką skaičiuoti. 

Iškeliavome visi iš Pirėjo nusiminę ir sugaišome tris dienas kelyje, 
kurį vienas būčiau nujojęs per dieną. Nakvojome Eleusine ir Megaroje. 
Mano vyrai sužvalėjo tiek, kad galiausiai į Korintą įžygiavo jau dai- 
nuodami. 

Kareivinėse perdaviau juos vyresniajam centurionui, kuris nepapras- 
tai nudžiugo galėdamas susikrauti jų algas į savo paties kapšelį. Vadas 
Rubrijus priėmė mane apsilaistęs vynu marškinius ir su perkreiptu vyn- 
medžio vainiku ant galvos. Jis vargiai suprato, kas aš, nes bent porą 
sykių perklausė manęs vardo. Savo išsiblaškymą jis teisino aiškinda- 
mas esąs jau garbaus amžiaus žmogus, kurį kamuoja Panonijoj patir- 
tas kaukolės sumušimas, ir laukiąs tik pensijos. 

Paskui aš nuėjau į prokonsulo vyriausybės rūmus. Iš Galiono sekreto- 
riaus sužinojau, kad Delfų gyventojai dėl pasienio sankirčio kreipėsi į 
imperatorių ir sumokėjo prašymo mokestį. Artemidei pašvęstos Žemės 
prie Olimpijos gyventojai savo ruožtu nusiuntė raštišką skundą, kad aš 
ten neva koneveikęs deivę ir tuo sukėlęs netikėtą žemės savininko mir- 
tį. Sitaip jie, žinoma, pasielgė gelbėdami savo pačių kailį, nes jau buvo 
pasidaliję pašvęstąją Žemę tarp savęs ir galutinai apleidę šventyklą. Vis 
dėlto skundo iš Atėnų dėl mano elgesio nebuvo. Pirėjo uosto sargybos 
vadas bemaž nemokėjo rašyti ir todėl nemėgo vaškuotų lentelių. 

Buvau nusiminęs, tačiau Galionas, nepaisydamas skundų, mane pri- 
ėmė maloniai, netgi apkabino ir išsyk pasikvietė vakarienės sakydamas: 

— Tikriausiai kliuksi nuo Atėnų išminties lyg pildomas vynmaišis. 
Bet verčiau pasikalbėkime apie Romos reikalus. 

Vakarieniaujant jis papasakojo, jog brolis Seneka jam parašė jaunąjį 
Neroną tobulėjant diena po dienos ir elgiantis taip pagarbiai su sena- 
toriais bei paprastais raitelių luomo nariais, kad šie vadiną jį žmonijos 
džiaugsmu ir žava. Klaudijus apvesdino jį su aštuonmete savo dukte- 
ria Oktavija iš santuokos su Mesalina, nūsdamas dar labiau įsiteikti 
mylimai Agripinai. 

Teisiškai santuoka būtų reiškusi kraujomaišą, mat Klaudijus buvo 
įsisūnijęs Neroną. Tačiau ta teisinė kliautis buvo panaikinta vienam 
senatoriui prieš pat vestuves draugingai įsidukrinus Oktaviją. 

Britanikas raidos požymiais neprilygstąs Neronui. Jis dažnai sirgu- 
liuoja, užsidaro savo kambariuose Palatine ir iš aukšto Žiūri į savo pa- 
motę Agripiną. Vietoj dviejų prefektų vieninteliu pretorionų vadu pa- 
keltas vienarankis kautynininkas Buras, senas Senekos bičiulis, nepa- 
prastai gerbiąs Agripiną kaip didžiojo Germaniko dukterį. 

— Imperatorius jaučiasi gerai, - tarė Galionas, žvilgtelėjęs į gautąjį 
laišką, ir nuliejo ant grindų vyno šlakelį. - Jis elgiasi imperatoriškai 
lygiai kaip anksčiau ir tik retsykiais nusiskundžia rėmeniu. Ūkiniu po- 
žiūriu, svarbiausia naujiena, kad galų gale baigiamas statyti Ostijos 
uostas. Grūdų laivai nuo šiol saugiai atplaukia iškrauti krovinių. Mili- 
jonai auksinių nugrimzdo Ostijos purvynėj ir smėlėtose seklumose. 
Taigi Romai niekados jau neteks baimintis bruzdėjimų, kylančių dėl 
užtrukusio grūdų dalijimo. Kartą Forume įnirtusi minia Klaudijų taip 
stipriai prispaudė prie sienos, kad tas išsigando gyvas nebeištrūksiąs. 
Tuoj Egipto ir Afrikos grūdų kaina ims kristi ir pačioje Italijoje neapsi- 
mokės jų auginti. Įžvalgiausi senatoriai jau pradėjo auginti mėsinius 
galvijus ir per viešuosius pardavimus bando iškišt savo laukų vergus 
kitų šalių pirkliams. 

Sitaip tėviškai Galionui šnekant mano nerimas išsisklaidė ir aš jau 
nesibaiminau jo barimų už tai, kad užtrukau Atėnuose. Plepėdamas 
Galionas tyrinėjo mane žvilgsniu, o paskui atsainiai pridūrė: 

— Tu išblyškęs ir akys stingso. Bet juk mokslai Atėnuose ne vienam 
doram Romos jaunikaičiui jau susuko galvą. Girdėjau ir tave mokslų 
ragavus pas vieną išmintingą moterį. Žinoma, tai vargina kūną ir gero- 
kai patuština kapšelį. Tikiuosi, neįklimpai į skolas? Zinai, Minutai, tau 
dabar geriausiai padėtų gaivus jūros vėjas. 

Man nespėjus nieko pasiaiškinti, jis nutildė mane pakeldamas ran- 
kas ir atrėmė šypsodamas: 

— Tavo asmeninis gyvenimas man nerūpi. Svarbiausia, kad jaunasis 
Neronas ir gražioji Agripina šiltai sveikina tave per mano brolį. Nero- 
nas tavęs ilgėjosi. Man belieka tik pašlovinti Romos Fortūną, kad Ag- 
ripina, toji tvirtavalė ir tikrai didi moteris, prisiima dalį Klaudijaus rū- 
pesčių. Girdėjau, kad tu nusiuntei Agripinai dailią Korinto bronzos taurę. 
Ją pradžiugino tavo dėmesingumas. 

Valandėlę širdį smelkė Romos ilgesys, nes gyvenimas ten rodės esąs 
paprastas ir sutvarkytas. Bet kartu supratau, kad pakeisdamas tik vietą 
nenusikratysiu sunkumų. Draskomas prieštaravimų atsidusau. 

Nerūpestingai šypsodamas Galionas tęsė: 

— Akivaizdu, jog kelionėje susipykai su Artemide. Turėtum pats nu- 
gabenti deramą dovaną jai į Efeso šventyklą. Man reikia nusiųsti slap- 
tą laišką Azijos provincijos prokonsului. Su juo susitikęs galėtum užsi- 
minti ir apie neprilygstamus Nerono gabumus, nuolankų elgesį senate 
bei išmintingą Agripinos auklėjimą. Nerono santuoka su Oktavija turi 
tam tikros politinės reikšmės, kurią pats permanysi, jei tik gerai pasuk- 
si galvą. Zinoma, jie kol kas gyvena atskirai - juk Oktavija dar maža 
mergaitė. 

Bet mano galva tarytum skendėjo miglose, todėl tik kvailai linktelė- 
jau. Galionas pamanė, kad vertėtų paaiškinti suprantamiau: 

— Tarp mudviejų kalbant, tiek Britaniko, tiek Oktavijos tikroji kilmė, — 
dėl Mesalinos prastos šlovės, - mažų mažiausiai abejotina. Bet pats Klau- 
dijus tiki, kad tai jo vaikai, o teisiškai juk taip ir yra, ir turbūt net Agripi- 
na nedrįs užgauti jo vyriškos tuštybės ir kliudyti skaudamos vietos. 

Prisipažinau tokių prasimanymų Romoje girdėjęs prieš išvykdamas 
į Britaniją, tačiau visiškai nuoširdžiai pasakiau: 

— Tuo metu atrodė, kad apie Mesaliną tyčia skleidžiami baisūs gir- 
dai, tad jais nepatikėjau. Ji buvo jauna, graži ir gosli linksmybių. Klau- 
dijus jai buvo per senas. Vis dėlto aš nė dabar netikiu pikčiausiom 
kalbom apie ją. 

Galionas nekantriai kilstelėjo vyno taurę: 

— Neužmiršk, jog penkiasdešimt senatorių ir pora šimtų raitelių pa- 
lydėjo galvas arba gavo malonę patys persipjauti venas dėl Mesalinos 
lengvabūdiškumo. Vargu ar tavo tėvui šiaip jau būtų buvusi suteikta 
plati purpuro juosta. 

— Jeigu teisingai supratau tave, prokonsule, - sutikau dvejodamas, — 
sakai, kad Klaudijus turi nesveiką skrandį ir trenktą galvą. Tikrai, kada 
nors ir jis savo atsiims, kad ir kiek jo genijui aukojame. 

— Šalin pikta lemiantys žodžiai! — šūktelėjo Galionas. - Tarkim, jog, 
tu niekados jų balsu neištarei. Nors Klaudijus turi silpnybių, tačiau 
taip sumaniai valdė Romą, kad senatas po mirties galės ramiai paskelbti 
jį dievu, nors mieste šitai sukels daug juoko. Bet net ir toks toliaregis 
vyras turi laiku numatyti, kas taps jo įpėdiniu. 

— Neronas - imperatorius? — svajingai sušnibždėjau. — Juk Neronas 
dar vaikas. 

Pirmąkart apie tai susimąsčiau. Nejučia mane tai sužavėjo, - juk su- 
sidraugavau su Neronu gerokai anksčiau, nei kad jo motina ištekėjo 
už Klaudijaus. 

— Nesigąsčiok tos minties, tribūne Minutai, - patarė Galionas. - Ta- 
čiau šitai pavojinga skleisti visiems, kol Klaudijus gyvas ir kvėpuoja. 
Ieškant ir vejant į kamuolį likimo bei atsitiktinumų gijas, pravartu iš 
anksto provincijose žadinti tą puikią mintį. Neprieštarausiu, jeigu iš 
Efeso tu patrauksi net ligi Antiochijos. Juk tai tavo gimtasis miestas. 
Tavo tėvo atleistiniai, sakoma, ten turi nemenkai turtų bei įtakos. Pa- 
pasakotum gerų dalykų apie Neroną, ir tiek. Gink Dieve - jokios tie- 
sios užuominos apie ateitį. Tegul tavo pašnekovai patys daro išvadas. 
Rytai turi daugiau politinės nuovokos, nei Romoje manoma. 

Palikęs man pačiam viską apgalvoti, jis tęsė: 

— Suprantama, tu pats susimokėsi už kelionę, nors dėl tvarkos įduosiu 
tau laiškų, veikiau slapta tave pristatydamas, nei išdėstydamas ginčyti- 
nus skirtingų provincijų valdymo klausimus. Viską kalbėsi savo vardu. 
Aš tavęs nesiunčiu. Tu atviras ir dar toks jaunas, kad vargu ar kas įtars 
tave ręzgant politines pinkles. Ir ne apie tai dabar kalbamės. Pats su- 

pranti. Bet yra tremtinių, kurie vien dėl Klaudijaus įnorio arba įtarimo 
kankinasi svetimame krašte ir jie vėl susirado bičiulių Romoje. Nesiša- 
link jų, nes po Klaudijaus mirties visiems tremtiniams bus suteikta ma- 
lonė — net žydams. Tuo tikina mane brolis, kuris pats aštuonerius metus 
kamavosi tremtyje. Imperatoriaus skrandžio skausmus gali paminėti, tik 
niekuomet neužmiršk pridurti, jog tai tikriausiai pavojaus nekeliantis 
rėmuo. Antra vertus, skrandžio vėžio požymiai panašūs. Tarp mudviejų 
kalbant, pati Agripina labai susirūpinusi dėl Klaudijaus sveikatos. Jis ra- 
jūnas ir nesilaiko jokių nuosaikios mitybos taisyklių. 

Nejučia man dingtelėjo, jog prokonsulas Galionas nusikaušo nuo 
vyno, kad išdrįso garsiai apie tai prabilti. Manau, jis pervertino mano 
garbėtrošką, laikydamas tą jausmą kiekvieno jauno romėno prigimtu 
bruožu. Juk mano gyslomis tekėjo dar ir vilko kraujo. Tačiau po Galio- 
no šnekos man galva taip kaito nuo kužančių minčių, kad aš visai nu- 
stojau galvojęs apie Damaridę iš Atėnų. 

Išdrįsau užsiminti tik apie Rubrijaus dvasinę būseną, nes už karinę 
įgulą būčiau privalėjęs atsakyti aš, jeigu jis galutinai susirgtų baltąja 
karštine. Galionas taip tarė: 

— Ak, tas Rubrijus. Nieko negaliu pakeisti. Ir dėl jo būklės tau ver- 
čiau iškeliauti. Tegul už karinę įgulą atsako vyresnysis centurionas. 
Bent jau karinės įgulos sąskaitos, — dėl cenzoriaus, - sutvarkytos. Aš 
tuo pasirūpinau. Daugiau nieko negaliu. Aš ne burtais senate išrinktas, 
o paties imperatoriaus įgaliotas Achajos valdovas. Keliauk, kiek širdis 
geidžia — nors ir metus. 

Galiausiai jis, paliepęs man išsimiegoti, tučtuojau išsiuntė mane na- 
mo. Buvo vėlyvas vakaras. Tačiau prie mano namų šnypštė deglas, 
viduje girdėjosi dainos, lalesys. Nusistebėjęs, kad Hieraksas sužinojo 
apie mano parvykimą ir pasiruošė mane sutikti, įžengiau vidun ir išvy- 
dau daugybę Žmonių - vyrų ir moterų, kaip tik baigiančių vakarieniau- 
ti mano erdviame kambaryje. Buvo akivaizdu, kad visi jie smarkiai 
nusilakę. Vienas strikinėjo akis išvertęs, kitas be perstogės tauškė ne- 
suprantama kalba. Hieraksas vaikštinėjo aplinkui oriai, kaip tikras na- 
mų šeimininkas, ir paeiliui karštai bučiavo svečius. Išvydęs mane jis 
sumišo, tačiau beregint susitvardė ir šūktelėjo: 

— Būk palaimintas iškeliavęs ir sveikas sugrįžęs, mano pone Minu- 
tai! Kaip matai, dabar mokomės šventų giesmių. Tavo lieptas išsiteira- 
vau apie naująjį žydų mokymą. Jis tiesiog lipte limpa tokiam varga- 
nam vergui kaip aš. 

Vartų sargas su virėja atsigodo iš kvaitulio ir puolė prieš mane ant 
kelių. Pastebėjęs, kad nesitveriu piktumu, Hieraksas pasivedė mane 
nuošaliai ir greitosiomis išbėrė: 

— Nepyk. Viskas klojasi kuo geriausiai. Paulius, tas griežtas vyras, 
kažkodėl puolė dvasia, nusikirpo plaukus ir išplaukė į Aziją ir Jeruzalę 

atsiskaityti su vyresnybe. Jam iškeliavus kilo tarp mūsų, krikščionių, 
kivirčas, kuris sumaniausias kitus mokyti. Žydai savanaudiškai tiki esą 
už kitus gabesni net ir Kristaus reikalus tvarkyti. Todėl leidau tavo 
namuose rengti susirinkimus, per kuriuos mes, vienminčiai neapipjaus- 
tytieji, galime gvildenti naująjį mokymą pagal savo išmanumą ir val- 
gyti gardesnius valgius, nei per bendras vakarienes, kur suplūsta galy- 
bė visokiausių neturtėlių. Aš susižiedavau su ta turtinga ir vis dar krū- 
tinga našle. Ir su krikščionimis užmezgiau naudingų ryšių. Tai pati ge- 
riausia slapta draugija iš visų, kurioms kada priklausiau. 

— Nejau tapai krikščionimi: priėmei krikštą, atlikai atgailą ir visa, 
kas privalu? — paklausiau nustebęs. 

— Tu pats liepei, - pasiteisino Hieraksas. - Be tavo leidimo nebūčiau 
į tai vėlęsis, juk aš — tiktai tavo vergas. Tačiau tarp krikščionių aš bent 
nusivelku nuodėmingą vergo drabužį. Pasak jų mokymo, prieš Kristų 
visi mes esame lygūs - tu ir aš. Tad tu turi būti man švelnus, o aš turiu 
tau kuo geriausiai tarnauti, kaip kad ligi šiol. Kai tik nusimesime nuo 
savo sprando tuos išdidžiausius, labiausiai išpuikusius ir nekenčiamus 
žydus, mūsų meilės bendrija taps viso Korinto puošmena. 

— Puošmena ar pasiauba? — paklausiau vaidingai. Tačiau mane gala- 
vo toks nuovargis ir galvos skausmas, kad palikau juos ramiai melstis, 
giedoti žydiškų giesmių, šnekėti nesuprantamom kalbom ir džiugiai 
straksėti. Aš pats nuėjau miegoti. 

Rytą išblaivėjusia galva Hieraksas buvo nuolankesnis, tačiau jo vei- 
das neapsakomai ištįso, kai pasakiau turįs keliauti Azijon ir jį kartu 
gabentis, nes ilgoje kelionėje be tarno aš, suprantama, neapsieisiąs. 

— Negali būti! - raudamasis plaukus suriko Hieraksas. — Tik tik įsi- 
kūriau ir tavo pinigus įvėliau į visokiausius naudingus sandorius! Jei- 
gu tu kaip tik dabar tvarkysi savo reikalą, tai apgailestauju, kad patirsi 
piniginių nuostolių. Nieku gyvu negaliu palikti likimo valiai ir Korinto 
krikščionių kaip tik dabar, kai, Pauliui iškeliavus, jie riejasi ir pešasi. 
Tarp jų juk ne viena našlė ir našlaitis, kurių naudos privalu žiūrėti. Taip 
sako jų mokymas, o aš juk vienas iš tų, kurie nusimano apie pinigus. 
Man pasakojo pamokomą istoriją apie šeimininką, kuris patikėjo savo 
tarnams daugybę talentų aukso, o paskui paprašė ataskaitos, kaip kiek- 
vienas pasielgė su jais. Taigi nenorėčiau atsiskaitymo dieną pasirodyti 
esąs niekam tikęs tarnas. 

Kol manęs nebuvo, Hieraksas nutuko, pasidarė valdingas. Ilgų ke- 
lionių varguose jau nebūčiau iš jo turėjęs naudos. Ilgėdamasis Korinto 
patogumų jis būtų tiktai širdęs ir dejavęs. 

— Kaip tik artinasi mano motinos mirties diena, - prisiminiau. - Eiki- 
va abu pas valdininkus. Išlaisvinsiu tave, tad galėsi likti Korinte ir pri- 
žiūrėti mano namus. Puikiai vokiu, kad patirčiau nuostolių dabar par- 
davęs visa, ką tu, prisiėmęs paskolų, įgijai mano patogumui. 

— Kaip tik šitai ketinau pats pasiūlyti, - užsidegė Hieraksas. - Tas 
krikščionių Dievas tikrai įpūtė tau galvon šią puikią mintį. Turiu susi- 
taupęs pinigų, todėl galiu pats užmokėti pusę kainos už savo išlaisvi- 
nimą. Miesto rūmuose pažįstamo teisininko apylankomis aš jau išsi- 
teiravau, kokia priimtina suma mane įkainotų. Sitaip atsipenėjęs aš jo- 
kiam kūniškam darbui jau netinku. O dar turiu ir trūkumų, kuriuos 
man pavyko nuo tavęs nuslėpti, tad per viešą pardavimą mano, kaip 
vergo, vertė dėl jų tikrai kristų. 

Nesutikau su jo siūlymu, nes, mano galva, jam pačiam reikėjo men- 
kų santaupų sėkmingai pradžiai bei šiokiam tokiam įsitvirtinimui ta- 
me grobuoniškame Korinte. Todėl sumokėjau miesto rūmuose išpir- 
kos mokestį ir pats įteikiau jam margą atleidimo lazdą. Kartu liepiau 
patvirtinti viešą jo įgaliojimą nuolatinei mano namo bei kito turto prie- 
žiūrai Korinte. Iš tikrųjų jaučiausi laimingas šitaip atsikratęs jo ir visų 
nuobodžių piniginių reikalų. Man nepatiko, kad jis taip lengvai pasi- 
rinko krikščionių kelią, todėl nūdau likti už jį atsakingas tik kaip už 
savo atleistinį. 

Hieraksas Lausijus nulydėjo mane į Kenchrėjos uostą, kur įlipau į 
Efeso laivą. Jis dar sykį padėkojo už tai, kad leidau jam vadintis Lausi- 
jum, nes, jo galva, tai buvo gražesnis ir garbingesnis atleistinio vardas, 
nei kuklusis Minutijaus. Jo atsisveikinimo ašaros, manding, buvo ga- 
nėtinai nuoširdžios, nors spėjau, jog laivui išplaukus jis su palengvėji- 
mu atsidūsėjo nusikratęs pernelyg jauno ir todėl permainaus savojo 
šeimininko. Pavakare jūra nusidažė vyno raudoniu. Nuoširdžiai tikė- 
jau sūrų rudeniškos jūros vėją išpūsiant man iš galvos bergždžią min- 
čių miglą ir dilgų prarastos meilės prisiminimą. Damaride, Damaride! 


ŠEŠTOJI KNYGA 

Klitų — kalnų genties plėšikų vadas Troksoboras, Armėnijoje prasidė- 
jus neramumams, dėl kurių į karą įsivėlė Sirijos legionai, subūrė Kiliki- 
jos krašto gilumoje stiprią kariauną ir ta puolė žemyn upe, plėšdama 
pakrantės miestus ir smarkiai trikdydama laivybą savo irklinėmis val- 
timis. Iškaršęs Kilikijos sąjungininkų karalius Antiochas niekuo nega- 
lėjo padėti, nes jo pastiprinimas pakliuvo į Armėniją. Galiausiai įžūlūs 
klitai apsupo net Anemurijo uostą. Kelyje iš Efeso į Antiochiją sutikau 
prefekto Kurcijaus Severo sirų raitijos būrį, skubėjusį Anemurijun į į pa- 
galbą. Šitokioj nelaimėj laikiau savo pareiga prisidėti prie jo. 

Skaudžiai pralaimėjome prie Anemurijo, kur vietovė buvo patoges- 
nė Troksoboro kalniečiams, negu mūsų raitijai. Severas irgi buvo kal- 
tas, nes tikėjosi įbauginsiąs draikią plėšikų gaują, įsakydamas pūsti 
trimitus ir strimgalviais pulti, nors nebuvo iššniukštinėjęs nei vieto- 
vės, nei tikrojo Troksoboro vanagų skaičiaus. 

Man sužeidė šoną, ranką ir koją. Su virve, užnerta ant kaklo, ir už 
nugaros supančiotom rankom, buvau nutemptas į nepasiekiamus klitų 
kalnus. Troksoboro įkaitu išbuvau dvejus metus. Mano tėvo atleisti- 
niai Antiochijoje būtų galėję mane išpirkti, tačiau Troksoboras buvo 
toks gudrus ir karingas vyras, kad meilijo verčiau laikyti keletą kilmin- 
gų romėnų įkaitais, nei slaptavietėse krautis išpirkų pinigus. 

Sirijos prokonsulas ir karalius Antiochas senatui siunčiamuose pra- 
nešimuose kaip įmanydami menkino ilgalaikio kalnų maišto svarbą, 
ketindami jį užgniaužti savo išgalėm. Jie ne veltui gąstavo Klaudijaus 
įtūžio, jeigu tas sužinotų tiesą. 

Troksoboras sakė: 

— Priremtas prie sienos aš gyvasties už auksą nenusipirksiu. Bet jus, 
Romos raitelius, galop nukryžiuosiu, idant turėčiau gražią palydą po- 
žemio karalystėn. 

Su mumis, įkaitais, jis elgėsi pagal užgaidus: sykiais maloniai, sy- 
kiais — bjauriai. Vesdavosi mus į žvėriškas puotas, valgydino, girdė, o 
nusitašęs su ašaromis akyse gundydavo bičiulystėn. Bet po puotos su- 
varydavo mus į nešvarų urvą, užmūrydavo jo angą ir leisdavo valgy- 
dinti tik pro kumščio didumo skylę tokia bjauria duona, kad mes vos 
tvėrėm tarp savo išmatų. Nelaisvėje du mūsiškiai, persibrūžavę akme- 
nų aiženom kaklo venas, nusižudė. 

Mane patį galavo užsidegusios žaizdos, plūdau pūliais ir tariausi 

mirsiąs. Dvejus nelaisvės metus pratraukiau skaudžiausiai žemina- 
mas, kiekvieną akimirką laukdamas nukankinimo ar mirties. Julijau, 
vieninteli mano sūnau, skaitydamas šitai po mano mirties žinok, kad 
mano veido randai, kuriuos tau vaikystėje iš garbėtroškos rodžiau 
kaip kautynių Britanijoje ženklus, visai ne britų paliktos žymės. Tie 
randai atsirado gerokai prieš tau gimstant, kada ten, tamsiame Kiliki- 
jos urve, mokomas kantrybės, gėdingai susiraižiau veidą į grublėtą 
uolos sieną. Neužmiršk šito, kai išdidžiai apsakinėsi godaus ir sena- 
madiško tėvo kliautis. 

Nors Troksoboras sugebėjo sutelkti apie save kloties dienomis gau- 
sybę karių, tokia pat jų gausybė po pirmų pralaimėjimų nuo jo paspru- 
ko. Jis padarė klaidą, kai sėkmės apsvaigintas išėjo į atviro lauko kau- 
tynes, kurių jo nedrausminga kariauna nepajėgė atlaikyti. 

Karalius Antiochas su paimtais belaisviais elgėsi maloniai - paleido 
juos laisvėn ir išsiuntė į kalnus, pažadėjęs suteikti malonę visiems, ku- 
rie atsimes nuo Troksoboro. Kai kurie Troksoboro vyrai, užtektinai pri- 
siplėšę, nusprendė, jog jiems jau gana to žaidimo, ir parskuodė į gim- 
tuosius kaimus, ketindami ramiai nugyventi likusį gyvenimą tapę Kili- 
kijos turčiais. Tačiau Troksoboras atsimetėlius persekiojo ir skerdė, pla- 
čiai kiršindamas savo gentainius. 

Galų gale artimiausiems Troksoboro vyrams atsipyko jo žiaurumas 
bei aikštingumas ir tie jį suėmė, trokšdami pelnyti malonę. Tai nutiko 
paskutinę akimirką, nes karaliaus Antiocho būriams priartėjus vergai 
kaip tik ardė urvo angą ir stulpai jau buvo sukalti į žemę mums nu- 
kryžiuoti. Mano nelaisvės bičiuliai karštai prašė nukryžiuoti Trokso- 
borą vietoj mūsų. Tačiau karalius Antiochas, nūsdamas kuo greičiau 
užbaigti keblų reikalą, įsakė skubinai be skausmo nukirsti jam galvą. 

Be širdgėlos išsiskyriau su nelaisvės draugais. Urvo juodumoj kęs- 
dami alkį ir bjaurastį, neapsakomai įsigiežėm vieni kitiems. Kai jie iš- 
keliavo į Antiochiją, aš romėnų karo laivu išplaukiau iš Anemurijo į 
Efesą. Karalius Antiochas už patirtus vargus dosniai atlygino, idant 
laikytume liežuvius už dantų. 

Išėję į dienos šviesą ir vos ne vos atsigodėję po kančių, mes ir patys 
supratome, jog neverta puikuotis ta gėdinga nelaisve bei patirta bjau- 
rastimi. 

Tuometis Azijos prokonsulas Efese Junijus Silanas priėmė mane ma- 
loniai. Pasikvietė paviešėti į savo kaimo dvarą netoli miesto ir liepė 
savo gydytojui mane prižiūrėti. Silanas buvo kokių penkiasdešimties 
ir gal kiek silpnokos galvos, bet užtat visiškai nesusitepęs vyras, todėl 
žmonės šnekėjo imperatorių Gajų kitados pavadinus jį auksiniu avi- 
galviu dėl jo neapsakomo lobingumo. 

Man užvedus kalbą apie Agripiną bei Neroną, Silanas griežtai už- 
draudė bent žodeliu užsiminti jį girdėjus apie imperatoriaus Klaudi- 

jaus skrandžio skausmus. Iš Romos porą kilmingų vyrų net ištrėmė 
už tai, kad pasiteiravo astrologų apie imperatoriaus gyvenimo truk- 
mę. Paskui senato patvirtintu nutarimu iš Romos buvo ištremti visi 
chaldėjai. 

Silanas atrodė turįs keistą nuomonę, kad Agripina prikišusi nagus 
prie jo brolio Liucijaus mirties — kaip kitados Mesalina neva pražudė 
Apijų Silaną, susapnavusi apie jį blogą sapną. Bukagalviškas Silano 
įtarumas mane įsiutino. 

— Kaip drįsti blogai galvoti apie kilniausiąją Romos moterį? — paklau- 
siau įpykęs. —- Agripina — tauri moteris. Jos brolis Gajus buvo imperato- 
rius, O ji pati - imperatoriaus sutuoktinė, kilusi iš dieviškojo Augusto. 

Silanas droviai nusišypsojo ir tarė: 

— Atrodo, net aukščiausia kilmė Romoje jau nieko nesaugo. Juk pri- 
simeni Domiciją Lepidą - Nerono tėvo seserį, kuri geraširdiškai augi- 
no Neroną, kol Agripina buvo ištremta už viešą ištvirkavimą bei vals- 
tybės išdavimą. Domicija visada buvo meili Neronui, kenčiančiam dėl 
Agripinos griežtumo. Neseniai Domiciją nuteisė myriop už tai, kad 
neva kerais mėgino kenkti Agripinai. Domicija juk lygiai taip pat Au- 
gusto giminės, kaip ir jos vyras Apijus. 

— Be to, - gudraudamas tęsė Silanas, - kai Klaudijus galiausiai atsi- 
sveikins su šiuo pasauliu, - nors šiukštu taip ir kalbėti, — derės prisi- 
minti, jog ir aš su ketvirtąja karta paeinu iš paties dieviškojo Augus- 
to. Taigi nenustebsiu, jeigu Romos senatas oraus amžiaus vyrą palai- 
kys vertesniu už vaikigalį. Mano garbė nesutepta ir aš neturiu nė 
vieno priešo. 

Tai buvo tiesa, nes Silanas buvo laikomas tokiu žioplu, kad niekas 
nejautė jam pagiežos. Tačiau mane, žinoma, pribloškė jo pašėliškas 
siekimas patraukti dėmesį. 

— Nejau tu tikrai rengiesi tapti imperatorium? — paklausiau apglumęs. 

Junijus Silanas droviai nuraudo ir paprašė: 

— Vis dėlto viešai šios mano minties neskelbk. Juk tai sprendžia se- 
natas. Tačiau atvirai tarp mudviejų kalbant, aš tikrai negaliu remti Ne- 
rono. Jo tėvas neturėjo gero vardo ir buvo toks žiaurus, kad kartą Fo- 
rume vienam Romos raiteliui, kuris, traukdamasis iš kelio, nep4rodė 
deramos pagarbos, nykščiu išdūrė akį. 

Turtais pertekęs Silanas gyveno ir elgėsi Azijoje nelyg karalius. Iš jo 
išgirdau, jog prokonsulas Galionas, baigiantis tarnybos laikotarpiui, 
susirgo Anėjų giminės liga — džiova ir grįžo į Romą sutvarkyti asmeni- 
nių reikalų, kad galėtų paskui sausame Egipto ore taisyti sveikatą. 

Įtariau, jog Egipte jis kai ką kita veikia, o ne sveikatą taiso. Tačiau 
jam nedrįsau rašyti apie stulbinamas Silano svajones. Antra vertus, pri- 
valėjau pranešti, jog provincijose Neronas vis dėlto negaus paramos 
taip paprastai, kaip kad vaizdavosi jo motina su Seneka. 

Ilgai mąstęs galų gale parašiau laišką pačiam Senekai ir papasakojau 
apie savo nelaisvės metus. Pabaigoje užsiminiau: „Prokonsulas Junijus 
Silanas priėmė mane labai svetingai ir nenori, kad iškeliaučiau galuti- 
nai neišsigydęs pūlinių. Mane žeidžia, kad jis nelaiko Agripinos ir Ne- 
rono tokiais dorais, kokiais aš juos laikau, o tik giriasi pats esąs dieviš- 
kojo Augusto palikuonis ir tvirtai tiki turįs daugybę draugų Romos 
senate. Laukiu tavo patarimo: grįžti man į Romą ar kol kas čia likti.“ 

Nelaisvė atbukino širdį ir išglebino mane. Nieko nemąstydamas lei- 
dau laiką vėjais. Lankiausi su Silanu lenktynėse ir sėkmingai stačiau už 
jo kinkinius. Cia, Efese, irgi buvo puikus teatras. Nieko kita neprasi- 
manydamas, daugiausia laiką leidau šventykloje, kuri vadinama pa- 
saulio stebuklu ir kimšte prikimšta įžymybių. 

Pamažu sugrįžo sveikata, nes valgiau gerą maistą, miegojau pato- 
gioje lovoje ir buvau išmaniai gydomas. Vėl pradėjau jodinėti ir su 
Silano karo tribūnais vykdavau medžioti šernų. 

Graikas Silano gydytojas laikėsi Koso salos papročių. Paklaustas apie 
atlygį, jis juokdamasis atsakė: 

— Išmaniems gydytojams Efesas — prasčiausia vieta žemėje. Artemi- 
dės žyniai gydo visokiausiais stebuklais. Taigi čia šimtai svetimšalių 
burtininkų. O dabar visus ypač traukia tas žydas, kuris vien rankos 
prisilietimu gydo ligonius ir sutramdo pamišėlius. Jo drobulėmis ir ap- 
dangalais visame krašte prekiaujama kaip puikiausiais gydalais nuo 
bet kurios ligos. Tačiau tam žydui net ir to negana. Jis išsinuomojo dar 
ir Tirano mokyklą, kad ir kitus galėtų pamokyti savosios gydymo ga- 
lios. Bet kartu ir pavydi savo amato bendrams, su panieka kalba apie 
burtų knygas bei gydančias dievų statulas. 

Apmaudžiai išdaužiau: 

— Zydai - visokios netvarkos pradas, nes jiems jau negana, kad turi 
lengvatų ir gali garbinti Dievą savitarpyje, bet dar ir tarp graikų ėmė 
sėti savąjį užkratą. 

Gydytojas paaiškino: 

— Mudu abu - tu ir aš - apsišvietę vyrai. Taigi Žinome, jog tėra 
vienintelis Dievas, kurio apraiškos yra visa, kas gyva. Rankomis pa- 
dirbti dievai — tai tik vis kitų jo savybių palyginimai. Na o žydų Die- 
vas, mano galva, niekaip nesusijęs su šiuo vieninteliu —- žemės ir dan- 
gaus —- Dievu. 

Aš atšoviau: 

— Pavargau mąstyti apie dievus alkdamas tarp savo paties išmatų 
tame tamsiame urve, praradęs ateities viltį. Nieko nė girdėti nenoriu 
apie žydus. Man bus gana tavo skirtojo masažo ir gydymo. 

Jonijos ruduo švelnus. Junijaus Silano atleistinis Helijus, rūpinęsis jo 
turtais Azijoje, lepino mane visokeriopai, per vakarienę samdydavo 
man vaidinti aktorius bei pantomimus ir kartkartėmis, jei rodydavau 

nuobodžiaujantį veidą, atsiųsdavo man į lovą išvaizdžią vergę. Dienos 
tvaskėjo auksu, naktys mėlynai nujuosdavo. Tariausi trokštąs tiktai 
įprasto kasdienio gyvenimo. Tai buvo man ganėtina viltis ir ateitis. 
Surambėjau. 

Ziemos pradžioje skubi romėnų irklinė valtis atplukdė į Efesą pagy- 
venusį raitelį Publijų Celerą. Jis atlakino žinią, jog imperatorius Klau- 
dijus mirė nuo skrandžio skausmų, kaip seniai buvo laukta. Pretorionų 
prefektas Afranijus Buras liepė nugabenti Neroną į pretorionų stovyk- 
lą. Neronas ten pasakė gražią kalbą, pažadėdamas vyrams įprastus pi- 
niginius apdovanojimus. Visus pagavo įkarštis ir Neronas buvo pa- 
skelbtas imperatoriumi. Senatas šį nutarimą patvirtino visais balsais. 

Prokonsulas Junijus Silanas atidžiai išgvildeno Celero atgabentus 
nurodymus bei įgaliojimus. Nors jau pusamžis, Publijus Celeras buvo 
dailaus stoto vyras, kuris, rodės, žino, ko siekia. Kalavijo kirtis jo lūpų 
kertelėje buvo palikęs randą, kuris kreivino jam burną. Todėl jo veidas 
nuolat tarytum šaipėsi. 

Man jis atgabeno Senekos padėką už laišką ir siūlymą grįžti Ro- 
mon, nes, prasidėjus naujam laisvos galvosenos laikotarpiui, jauna- 
jam Neronui reikėjo tikrų draugų paramos. Praeities nusikaltimai, rie- 
tenos, paklydimai buvo užmiršti ir atleisti. Net tremtiniams leista grįž- 
ti Romon. Neronas vylėsi su senato tėvų parama atnešiąs laimę visai 
žmonijai. 

Būtinos viešosios prievolės buvo atliktos. Azijos valdininkai nu- 
sprendė užsisakyti Nerono atvaizdą pas gabiausią Romos akmentašį. 
Vis dėlto pinigais pertekęs Junijus Silanas deramos viešos puotos Ne- 
rono garbei nesuruošė — tik artimiausius bičiulius susikvietė vakarie- 
nės į kaimo dvarą. Taigi mūsų puotavo ne daugiau nei trisdešimt. Nu- 
liejęs gėrimo auką imperatoriui Klaudijui, kuris senato sprendimu bu- 
vo paskelbtas dieviškuoju, Junijus Silanas išpurtusiu veidu pasigręžė į 
Celerą ir užriko: 

— Nebepliurpkime niekų! Papasakok, kas iš tiesų nutiko Romoje. 

Publijus Celeras kilstelėjo antakius ir, kreivai nusišypsojęs, paklausė: 

— Išvargino tarnyba? Ko nerimastauji? Tavo amžius ir kūnas bergždžių 
dvasinių jaudulių jau gali ir nepakelti. 

Junijus Silanas iš tikrųjų sunkiai dūsavo ir širdo kaip nevisprotis. 
Tada Publijus Celeras, mėgindamas viską nuleisti juokais, štai ką pa- 
pasakojo: 

— Laidotuvių dieną Neronas, kaip Klaudijaus sūnus, Forume pasakė 
įprastą pagiriamąją kalbą. Nežinau, ar pats ją parašė, ar pasirėmė Sene- 
kos patarimais. Nors jaunas, Neronas parodė savitus poetinius gabu- 
mus. Bent jau kalbėjo garsiai ir įtaigiai mosikavo rankomis. Senato 
tėvai, raitelių luomas ir liaudis klausėsi ausis ištempę, kai Neronas šlo- 
vino garsiąją Klaudijaus giminę, protėvius konsulus bei visus jo trium- 

fus, mokslingus pomėgius, kai šnekėjo, kad jo valdymo laikais valsty- 
bės nepuolė jokia svetima jėga. Paskui Neronas, sumaniai pakeitęs bal- 
są, pradėjo, kaip įprasta, šlovinti Klaudijaus protą, išmintį bei valdymo 
meną. Tuomet jau niekas nevaliojo išturėti juoku. Smarkaus juoksmo 
proveržiai tolydžio nutraukdavo Nerono pagiriamąją kalbą. Zmonės 
juokėsi net ir tada, kai jis gailestavo dėl nesugrąžinamos netekties, 
liūdesio ir slogučio. Laidotuvės išvirto juokdaryste. Jau niekas nebe- 
slėpė didžiulio palengvėjimo dėl to, kad Roma galiausiai išsivadavo iš 
to Žiauraus, geidulingo ir ūmaus ėdrūno savivalės. 

Junijus Silanas taip nirčiai trenkė auksinę taurę į gulto kraštą, kad 
vynas aptaškė man veidą, ir subliuvo: 

— Klaudijus man buvo draugas ir aš neleisiu niekinti jo atminimo! 
Susitvardę tėvai netruks suprast, jog valdžiotroškos motinos pienbur- 
nis septyniolikmetis sūnus nesugebės valdyti pasaulio. 

Tačiau Celeras jo nepaisė. 

— Klaudijus paskelbtas dievu, - priminė jis. - Kaip galiu apie dievą 
blogai kalbėti? Klaudijus dabar jau žydinčiuose Eliziejaus laukuose, 
kaip dievas pakilęs virš Žmogaus išmanumo ir šmeižto. Turėtum šitai 
suprasti, prokonsule. Tiesa, Senekos brolis Galionas juokomis pareiš- 
kė, jog Klaudijus į dangų buvo nutemptas kabliu už smakro - taip kaip 
valstybės nusikaltėlių kūnai tempiami nuo Tuliano į Tiberį. Bet šitokie 
dalykai tik rodo, kad Roma vėl drįsta laisvai juoktis. 

Įpykusiam Junijui Silanui tebešniokštuojant, Publijo Celero veidas 
persimainė ir jis tarė: 

— Imperatoriumi paskelbtas Neronas kaip slaptažodį sušuko miniai 
„Geriausioji motina“, pagerbdamas Agripiną. Senatui Neronas nuolan- 
kiai kalbėjo apie patarimus, kurių iš jo tikisi, kad galėtų išmintingai 
valdyti. Jis jaunas, tad dar neįsivėlęs į pilietinius karus ar nesutarimus 
krašto viduje. Jokios neapykantos, jokios atmokėtinos skriaudos į Pa- 
latiną neatsinešąs. Tad ir teismų jam nereikėsią. Rūmai nuo valstybės 
bus atskirti. Senatui bus sugrąžintos turėtos teisės. Tik konsulų teis- 
mas spręs Italijos ir provincijų reikalus. Imperatorius Neronas tenkin- 
sis vien globa legionų, kuriuos jam patikės senatas. 

Silanas pratrūko taip griausmingai kvatoti, kad jo išpurtusį veidą 
užliejo melsvas raudonis. 

— Nejau nori pasakyti, kad senatas nepasijuokė iš tokio įžūlaus mei- 
likavimo? — sušuko jis. —- Neįsivaizduoju apgaulesnio apsimetinėjimo. 
Aš juk pažįstu Agripiną. 

Publijus Celeras suniuro ir perspėjo: 

— Verčiau išgerk už imperatorių ir užgniaužk savo pagiežą, pro- 
konsule. 

Celeras davė ženklą ir Helijus, atnešęs kitą taurę, padavė ją Celerui. 
Tas atmiešė vyną visų akivaizdoje, pats gurkštelėjo iš taurės ir ištiesė 

ją Silanui, nes šis savąją buvo suplojęs. Silanas, kaip paprastai, ištušti- 
no taurę pora gurkšnių, - kad ir nenorėjo, bet negalėjo atsisakyti išger- 
ti už naująjį imperatorių. 

Išgėręs taurę ligi dugno jis dar ketino sakyti ką pikta, bet tą akimir- 
ką jo smilkinių gyslos išpampo, jis stvėrėsi už gerklės, sušniokštavo 
nebeišdauždamas nė žodžio, o jo veidas melzganai nujuodo. Nustėrę 
stebeilijom į jį. Nė vienas mūsų nesuspėjo pagelbėti — jis žnektelėjo 
nuo gulto ant grindų. Išpurtęs kūnas kelis kartus sutrūkčiojo ir jis pas- 
kutinį sykį mums po akių krioktelėjo įtraukdamas oro. 

Nušiurpę pašokome nuo gultų ir stovėjome žado netekę — taip stul- 
binamai greit visa nutiko. Tiktai Publijus Celeras susitvardė ir pabrėžė: 

— Įspėjau jį, kad neįsismarkautų. Jis juk pervargo nuo darbų, kuriuos 
privalėjo atlikti sulaukęs netikėtos žinios, o prieš valgį dar išsimaudė 
pernelyg karštoje vonioje. Tad širdies smūgį verčiau laikykime geru 
ženklu, o ne blogu. Visi girdėjote, kaip jis liejo pagiežą ant imperato- 
riaus ir jo motinos. Bemaž taip pasielgė ir jo jaunesnysis brolis Liucijus 
kitados — tas nusižudė, panūdęs sugadinti Klaudijaus ir Agripinos ves- 
tuvių dieną, nes Klaudijus buvo kadai nutraukęs jo paties sužadėtuves 
su Oktavija. 

Visi vienu sykiu sušnekome ir patvirtinome matę, kaip ūmai sprogs- 
ta persivalgiusio vyro širdis nuo kvailo susierzinimo. Tada veidas be- 
regint pajuosta. Vis dėlto Helijus skubiai atvedė Silanui gydytoją, ku- 
ris, pagal Koso salos gydytojų sveikos gyvensenos nuorodas, tuo laiku 
jau miegojo. Sis įžengė sutrikęs, pavartė negyvėlį, paprašė geriau pa- 
šviesti ir įtariai apžiūrėjo Silanui gerklę. Sitai atlikęs, jis tylėdamas už- 
sidengė apsiausto skvernu galvą. 

Publijui Celerui pristojus klausinėti, gydytojas užsikirsdamas pareiš- 
kė daugybę sykių perspėjęs savo šeimininką nepersivalgyti gardžių 
valgių ir pripažino, jog visi požymiai tikrai liudija širdies smūgį. Publi- 
jus Celeras pareikalavo: 

— Reikia parengti gydytojo išvadą apie šį šiurpų nutikimą bei viešą 
dokumentą, kurį mes visi kaip liudytojai pasirašysime. Netikėtai kri- 
tus šlovingam vyrui piktos apšmeižos pasklinda beregint. Todėl ypač 
svarbu paliudyti, jog iš pradžių aš pats gurkštelėjau iš jo taurės. 

Sutrikę žvalgėmės vienas į kitą. Iš tikrųjų atrodė, kad Celeras raga- 
vo gėrimą. Bet, antra vertus, gal jis tik dėjosi ragaująs, jeigu taurėje 
buvo nuodų. Aš viską papasakojau smulkiai — kaip tik taip, kaip nuti- 
ko, nes vėliau pasklido kalbos, jog Agripina tyčia pasiuntė Celerą nu- 
nuodyti Silano. Juk jis atsisveikino su pasauliu itin patogiu metu. 

Plito šnekos, jog Celeras papirko Helijų ir gydytoją. Buvo įpainiotas 
net mano paties vardas su nemalonia užuomina, kadangi buvau Nero- 
no draugas. Teismo byla, iškelta prieš Celerą senato reikalavimu viską 
kruopščiai ištirti, buvo atidėliojama metai iš metų ir galų gale nutrauk- 

ta Celerui mirus nuo senatvės negalios. Aš mielai būčiau paliudijęs jo 
naudai, nes viską mačiau savom akim. Vėliau Helijus, tarnaudamas 
Neronui, gana aukštai iškilo. 

Zinoma, dėl netikėtos prokonsulo mirties Efese ir visose Azijos pro- 
vincijose kilo triukšmas. Kad gyventojai neimtų bruzdėti, nerengėme 
prašmatnių laidotuvių, o tik sudeginome Silano kūną jo paties myli- 
mame sode prie dvaro. Atšalusius laužo pelenus subėrėme į brangią 
urną, ketindami pasiųsti į sparčiai pildomą Silanų giminės mauzoliejų 
Romoje. Publijus Celeras pasinaudojo laisvu įgaliojimu ir perėmė pro- 
konsulo pareigas, kol senatas iš būrio laukiančiųjų burtais išrinks nau- 
ją Azijos prokonsulą. Bet ir šiaip Silano įgaliojimų laikas turėjo netru- 
kus pasibaigti. 

Vien tik valdovo pakeitimas sukėlė įprastą erzelį Efese. Padėtį sun- 
kino staigi prokonsulo mirtis. Daugybė miesto pranašautojų, stebuk- 
ladarių, prekiautojų burtų knygomis, o pirmučiausia sidabrakalių, ku- 
rie pardavinėjo Artemidės šventyklos atminus, pasinaudojo proga su- 
kelti riaušes gatvių kampuose ir užsipulti žydus. 

Suprantama, kaltas buvo Paulius, kurį tik tada sužinojau porą metų 
sėjant neramumus bei nesantaiką Efese. Kaip tik jis buvo tas stebukla- 
darys, apie kurį su pašaipa man pasakojo Silano gydytojas, nors tuomet 
šito nenumaniau. Paulius sukurstė savo šalininkus sudėti krūvon savuo- 
sius kalendorius bei sapnininkus ir miesto Forume sudeginti, - o jų buvo 
už porą šimtų tūkstančių sestercijų, — viešai išreiškiant priešiškumą var- 
žovams. Tas knygų laužas pagadino daug kraujo prietaringiesiems Efe- 
so gyventojams. Net praprusėliai pasipiktino knygų deginimu, nors jiems 
nė kiek nerūpėjo horoskopuose nurodomos geros ir blogos dienos ar 
sielos nagrinėjimas pagal sapnus. Jie tik būgštavo, kad po žvaigždėtyros 
ateis eilė ir pačios filosofijos bei poezijos laužui. 

Kai vėl išgirdau apie ramybės drumstėją Paulių, mane pagavo bejė- 
gis nirštas. Būčiau tučtuojau nešdinęsis iš Efeso, tačiau Publijus Cele- 
ras pareikalavo imtis miesto raitijos bei romėnų karinės įgulos vadys- 
tės, baisindamasis dar aršesnių riaušių. 

Vos po kelių dienų miesto taryba atsiuntė mums neramią žinią, kad 
minios žmonių plūsta visomis gatvėmis į neteisėtą liaudies susirinki- 
mą graikų teatre. Sidabrakaliai eidami pasigriebė du Pauliaus sėbrus, 
tačiau patį Paulių mokiniai jėga sulaikė ir neleido jam eiti į teatrą. Miesto 
taryba irgi buvo nusiuntusi Pauliui įspėjimą, primygtinai prašydama jo 
nesimaišyti į minią. Tada esą kils tikros žmonių pjautynės. 

Buvo akivaizdu, jog miesto taryba nevaldo padėties, todėl Publijus 
Celeras man įsakė skelbti pavojų raitijai ir pats nuvedė pėstininkų ko- 
hortą prie teatro prieigų. Saltai žvelgdamas jis nusišypsojo kreivomis 
lūpomis ir patikino seniai laukęs tokios tinkamos progos triukšmau- 
jančią liaudį sutramdyti romėniškų papročiu. 

Mes su trimitininku ir kohortos vadu užėjome į teatrą duoti ženklo, 
jei liaudis pradės siausti. Didžiulį teatrą krėtė erzelis ir nerimas ir dau- 
gis tikrai nesuprato, kas, po teisybei, dedasi — graikų papratimu, žmo- 
nės tiktai gerklių palaidyti buvo sugarmėję. Ginklų nemačiau. Galėjau 
numanyti, koks sąmyšis kiltų, jei duočiau ženklą jėga atituštinti teatrą. 

Sidabrakalių amato bendrijos vyresnysis mėgino nuramdyti minią, 
nūsdamas pasakyti kalbą. Tačiau jis su tokiu užsidegimu šaukė liau- 
dį, kad kalbant jo balsas iš jaudulio užkimo ir visai prapuolė. Aš tik 
išgirdau, jog jis kaltino žydą Paulių ne vien Efese, bet ir visos Azijos 
provincijose įtaigavus liaudžiai, kad rankomis padirbti dievai — jokie 
dievai. 

— Pakibo grėsmė, - trūkčiojamu balsu sustūgo jis, - kad didžiosios 
Artemidės šventykla bus laikoma per nieką, o pati Artemidė suvis pra- 
ras savąją galybę! Toji, kurią garbina visa Azija ir visas pasaulis! 

Nesuskaičiuojama minia žmonių lyg smaugiami šoko rėkti: 

— Didi yra efesiečių Artemidė! 

Tolydus minios rėksmas truko taip ilgai, kad mano trimitininkas su- 
irzo ir jau kėlė prie lūpų trimitą. Tačiau aš jį numušiau. 

Prie pakylos prasibrovė būrelis žydų kutuotais apsiaustais. Išstūmę 
priekin kažkokį varkalį, jie pradėjo rėkti: 

— Tegul kalba Aleksandras! 

Kiek supratau, tas Aleksandras norėjo paaiškinti, kad tikrieji judėjai 
visai nepalaiko Pauliaus ir kad net patys Efeso krikščionys nelabai juo 
pasitiki. 

Bet minia, iš drabužių supratusi jį esant žydą, neleido jam šnekėti. 

monės teisingai priekaištavo, kad tikrieji judėjai visai nepripažįsta 
dievų statulų ir nepakenčia tokių, kurios pagamintos dirbtuvėje. Truk- 
dydama jam kalbėti liaudis vėl pratrūko tolydžiu šauksmu: 

— Didi yra efesiečių Artemidė! 

Sįsyk šauksmas tikrai netilo lygiai dvi vandens laikrodžio padalas. 

Publijus Celeras išdygo šalia manęs su pliku kalaviju rankoje ir 
užriko: 

— Ko neleidi pūsti trimito?! Kaipmat išvaikysime šitą neteisėtą susi- 
rinkimą! 

Aš jį perspėjau: 

— Bėgdami jie sutryps šimtus kitų. — Bet ta mintis, atrodo, patiko 
Celerui. Todėl greitosiomis pridūriau: — Jie tiktai šlovina savąją Arte- 
midę. Sventvagiška ir, politiniu požiūriu, neprotinga vien dėl to vaiky- 
ti minią. 

Pamatęs mus prie įėjimo dvejojant, miesto kancleris, netekęs vilties, 
davė ženklą mums nusiraminti. Jis buvo nepaprastai įtakus, tad jam 
lipant ant pakylos liaudis pamažu tilo. O gal žmonės buvo taip prarė- 
kę balsus, kad jau neįstengė daugiau šaukti. 

Abu krikščionis minia išstūmė priekin. Jie buvo sumušti, suplėšytais 
drabužiais, bet nieko piktesnio nepatyrę. Reikšdami savo nuomonę, 
judėjai juos net apspjaudė. Tačiau kancleris uždraudė žmonėms elgtis 
skubotai ir priminė, jog pats Efeso miestas yra sergėtojas Artemidės 
stebuklingosios statulos, kuri esą nukrito iš paties dangaus. Pauliaus 
mokiniai, jo galva, jokie šventyklos plėšikai ir tikrai ne šventvagiai. 
Demetrijas ir jo amato draugai esą turį patraukti juos į teismą. O jeigu 
žmonės norį dar kuo nors pasiskųsti, tai visi skundai spręstini tik teisė- 
tame liaudies susirinkime. 

— Po šiandienos įvykio mus gali apkaltinti maištu, nors jokios dings- 
ties nėra, — pabrėžtinai įspėjo jis, rodydamas į mus, romėnus. Todėl jis 
pareikalavo žmonių išsiskirstyti ramiai ir tvarkingai, antraip, girdi, tik- 
rai negalėsiąs atsakyti už padarinius. 

Liaudis prisitriukšmavo į valias. Nuovokiausi pradėjo dėbčioti į rau- 
doną mano šalmo skiauterę, paskui raitijos trimitininką ir ūmai šoko 
skintis kelio iš teatro. Valandėlę viskas kybojo ant plauko. Publijus 
Celeras tik grikšėjo dantimis, nes gniauždamas net ir tariamą maištą 
jis, Romos papročiu, turėjo teisę deginti ir plėšti sidabrakalių krautu- 
vėles. Savo laimei, toji kultūringa tauta dar prisiminė šiurpias istorijos 
pamokas ir pati išgužėjo iš teatro. Tada, degdamas pykčiu, Celeras įsa- 
kė kariams užimti teatrą ir nuplakti keletą užgaišusių liaudies kursty- 
tojų bei žydų. Bet nieko pikta daugiau nenutiko. 

Vėliau jis mane tulžiai išbarė ir pasakė: 

— Jeigu tu būtum buvęs kiek ryžtingesnis, abudu skendėtumėm pi- 
niguose. Užgniaužę šį maištą, abu būtumėm pakilę į patį raitelių sąra- 
šo viršų. Priežastį juk puikiausiai būtume galėję nurodyti — tai nuolai- 
dus Silano valdymas. Progą reikia patiems čiupti — ji juk niekuomet 
nepasikartos. 

Aš pats maniau, jog; politiškai daug naudingiau liaudį nuraminti be 
prievartos. Tačiau ginčijausi bergždžiai — jis laikėsi savo. Kurį laiką dar 
slapstęsis, Paulius vis dėlto turėjo sprukti iš miesto. Kai aš per tarpi- 
ninkus nusiunčiau jam griežtą įspėjimą, sužinojome jį iškeliavus į Ma- 
kedoniją. Nesigirdamas sakau, jog tąkart aš jam išgelbėjau gyvybę, 
nes nusivylęs Celeras troško tik kraujo. Bet jeigu Paulius iš tikrųjų 
buvo Dievo bendradarbis, tai, galimas daiktas, aš buvau kaip tik jo 
gyvasties gelbėjimo įrankis. Taigi daug nepaaiškinamų dalykų dar sly- 
pi žemėje, o ką jau kalbėti apie dangų. 

Pauliui iškeliavus, miestas nurimo ir žydai gavo sukti galvas dėl ki- 
tų reikalų. Tarp jų buvo nemaža amatininkų, Klaudijaus ištremtų iš 
Romos, kurie ketino po malonės teikimo grįžti Romon. 

Siautė smarkiausios žiemos audros, tad į uostą neatplaukė nė vienas 
Italijos laivas. O Publijus Celeras ir toliau griežė dantį ant manęs. Veng- 
damas sankirčio, galų gale pats susiradau nediduką laivelį, kuris pasi- 

ryžo su Artemidės pagalba nugabenti dievų statulas į Korintą. Mums 
pasisekė — išsilenkėme šiaurės vėjo, nors ne sykį teko sustoti jūros salų 
uostuose. 

Korinte Hieraksas Lausijus sielvartavo tardamas mane pradingus, 
nes labai ilgai nieko apie mane negirdėjo. Jis buvo aptukęs, vaikščiojo 
iškelta galva ir kalbėjo pamokslaujamu balsu. Buvo vedęs krūtingą 
graikę našlę ir prisiėmęs gyventi du našlaičius, ruošdamasis pasirūpin- 
ti jų auklėjimu bei nuosavybe. Jis išdidžiai aprodė man savo mėsinę, 
kurią vasaros laiku vėsindavo kalnų šaltinio vanduo. Hieraksas turėjo 
įsigijęs laivų turtinių teisių ir kaip tik pirkiojo išmanius vergus steigia- 
mai bronzos liejyklai. 

Man papasakojus apie neramumus Efese, jis supratingai papurtė gal- 
vą ir atsakė: 

— Ir čia nesiliauja vaidai. Prisimeni, kad Paulius iškeliavo į Jeruzalę 
atsiskaityti už savo darbus bei mokymą vyresniesiems? Kiek teko gir- 
dėti, jo mokymas žmonėms pasirodė pinklus ir ne visi Paulių palaikė. 
Nenuostabu, jog jis įkiršo dar karščiau skelbti savąjį mokymą. Gal jis 
ir turi Kristaus galios, nes sėkmingai gydė paliegėlius, tačiau visi nuo- 
saikūs krikščionys mieliau laikosi nuo jo atstu. 

— Vadinasi, tu dar vis krikščionis? — paklausiau apstulbęs. 

— Manding, net geresnis krikščionis negu anksčiau, — patikino Hie- 
raksas. —- Turiu sielos ramybę, gerą žmoną, o ir verslas man sekasi. Tie- 
sa, į Korintą atkako pranašas, vardu Apolas, kuris Aleksandrijoje nuo- 
dugniai susipažino su judėjų raštais ir kurį Akvilas ir Priskilė mokė 
Efese. Jis ugningas kalbėtojas ir patraukia savęsp galybę šalininkų. Taigi 
mes turime Apolo partiją, kuri renkasi į savas draugijas ir ten puotauja, 
šalindamiesi kitų krikščionių. Priskilės patarimu, mes jį šiltai priėmėm, 
ir bereik — nenujautėm jo valdžiotroškos. Laimė, pas mus kaip tik da- 
bar svečiuojasi Kefas — gabiausias Jėzaus Nazariečio sekėjas. Jis apke- 
liavo daugį miestų, ramindamas Žmones, ir pavasarį trauks pačion Ro- 
mon žiūrėti, kad, pargrįžus žydų tremtiniams, ten vėl nekiltų rietynės. 
Juo tikiu labiau nei kitais, nes jis moko to, ką savo ausim girdėjo iš 
paties Jėzaus Nazariečio lūpų. 

Hieraksas apie Kefą šnekėjo taip pagarbiai, kad mane pagavo ūmus 
noras jį pamatyti, nors jau per gerklę lindo tiek krikščionys, tiek judė- 
jai. Paaiškėjo, jog Kefas anksčiau buvo galilėjietis žvejys, kurį Jėzus 
Nazarietis prieš kokius dvidešimt penkerius metus, — kai aš dar nebu- 
vau gimęs, — išmokė žvejoti žmones. Tiesa, Kefui tai buvo nelengva, 
nes jis, tamsus sodietis, graikiškai mokėjo vos kelis žodžius. Todėl tu- 
rėjo keliauti su vertėju. Bet, pamaniau, jog; tikrai naudinga susitikti su 
vyru, pavertusiu Hieraksą dievotu žmogumi, nes Paulius, perdėm per- 
siėmęs judėjiško mokslingumo ir įkarščio, nesugebėjo padaryti šitokio 
stebuklo. 

Kefas gyveno žydo, išpažįstančio Kristų, namuose. Tas žydas ver- 
tėsi aliejuje išlaikytos žuvies prekyba, tad nebuvo turtais pertekęs. 
Hieraksui įsivedus mane vidun, pasidygėjau žuvies smarve ir ant grin- 
dų girgždančiu smėliu, suneštu galybės lankytojų kojų. Ankštas kam- 
barys skendėjo apytamsoj. Zydas šeimininkas pasveikino mus susi- 
krimtęs ir subūgęs, sakytum vien savo esybe aš būčiau galėjęs su- 
teršti jo būstą. 

Veikiausiai jis buvo iš tų žydų, kurie, pasirinkę Kristų, dar stengėsi 
laikytis senojo žydų Įstatymo ir vangstėsi ryšių su visais neapipjaus- 
tytais graikais krikščionimis. Jo padėtis buvo keblesnė nei kad graikų, 
nes judėjai jo, atskalūno, nekentė labiau negu graikų krikščionių. Dėl 
savojo Įstatymo jį be perstogės graužė sąžinė. 

Zydas Kefas vilkėjo kutuotą apsiaustą. Jis buvo augalotas, vešlių 
plaukų, barzdą pasipuošęs sidabrinėm juostelėm. Platūs delnai rodė jį 
kitados dirbus rankų darbą. Kefo veidas buvo ramus ir be baimės, ta- 
čiau akys, kai pažvelgė į mane, lyg ir blykstelėjo sveika sodietiška 
nuovoka. Vien jo esybė skleidė savišką saugumo jausmą - visai kitaip 
nei Pauliaus, kuris kėlė sielos nerimą ir įžiebdavo širdyje prieštaravi- 
mų bei bergždžių abejonių. 

Prisipažįstu neką prisimenąs iš mūsų pokalbio. Daugiausia šnekėjo 
ir padlaižiavo Hieraksas, o pašnekesį dar sunkino vertėjas - gerokai už 
Kefą jaunesnis liguistas žydas, vardu Morkus. Kefas aramėjų kalba du- 
deno ramiai, trumpais sakiniais. Jo šneka man atgaivino vaikystės pri- 
siminimus iš Antiochijos, tad mėginau jį pats suprasti - be vertėjo. Ir 
tai mane suglumino. Po teisybei, manau, jog Kefas nepasakė nieko 
reikšminga. Labiausiai veikė jo paties taikingas tikrumas, kurį skleidė 
aplink save. 

Kefas naiviai stengėsi parodyti savo mokytumą persakydamas iš- 
traukas iš žydų šventraščių. Jis oriai atrėmė Hierakso liaupses ir para- 
gino šlovinti tik Jėzaus Kristaus Dievą ir Tėvą, iš kurio malonės Hie- 
raksui vėl įsižiebė gyva viltis. 

Hieraksas susigraudino ir nuoširdžiai prisipažino, kad, galimas daik- 
tas, jo širdyje kai kas ir apsivertė, tačiau kūne vis dar tebesiaučia 
geiduliai ir savimeilė. Kefas jo nepasmerkė, tik perliejo švelniu ir kar- 
tu gudriu žvilgsniu, tarytum kiaurai permatydamas jo žmogišką sil- 
pnumą, bet vis dėlto įžvelgdamas gėrio sėklą jo meluojančioje vergo 
širdyje. 

Paklausiau Kefą, ar jis širdyje nesišalina manęs, romėno. Bet jis 
patvirtino esąs visada pasiruošęs nuolankiai atsakyti kiekvienam, ku- 
ris teiraujasi apie jo vilties pamatą. Jis pirmasis liepęs pakrikštyti ne- 
apipjaustytą romėną bei jo namiškius. Tas vyras buvo Romos centu- 
rionas, — išdidžiai pareiškė Kefas. Neapipjaustytų pagonių krikštiji- 
mas - ne vieno Pauliaus išmonė. 

Nekantriai paklausiau, kokią palaimą, jo manymu, suteikia vanduo. 
Vanduo esąs tik vanduo, atsakė. Visos tautos prieš dieviškąsias miste- 
rijas švarinasi apsiprausdamos. 

Kefas pradėjo, manding, naiviai sekti seną žydų legendą apie No- 
jų, kuris pasistatytu didžiuliu laivu su keliais bendrais perplaukė van- 
denis. Pagal tą palyginimą ir dabar vanduo per Jėzaus Kristaus prisi- 
kėlimą išgelbsti krikštijamą Žmogų. Man tai pasirodė tušti pliauška- 
lai. Tad Kefas darsyk kantriai pakartojo, kad vien krikštas nepašali- 
na kūno bjaurasties, o tik reiškia, kad Dievas iš mūsų prašo švarios 
sąžinės. 

Pastebėjęs, kad man tos kalbos nusibodo, Hieraksas karštai paprašė 
Kefą papasakoti, kaip jis ištrūko iš karaliaus Herodo nagų ir kokius 
stebuklus padarė vardan Jėzaus Kristaus. Tačiau Kefas tik apžiūrinėjo 
mane atidžiai ir apie savo stebuklus nutylėjo. Užtat pradėjo šaipytis 
pats iš savęs pasakodamas, kaip mažai nuvokė apie Jėzų Nazarietį, kai 
klajojo podraug su Juo prieš Jo nukryžiavimą. 

Esą vienintelis jo nuopelnas tas, kad pirmasis pripažino Jėzų Kristu- 
mi, nors tuolaik dar ne viską suvokė, - jeigu išvis ką suvokė. Jėzus 
netgi jį pavaręs: „Eik šalin, šėtone“. Tie žodžiai jam vis gilsteli, kai 
mėgina dėtis pernelyg išmintingas. Net per Paskutinę vakarienę, kai 
Jėzus pasilenkė mazgoti savo mokiniams kojų, jis, Kefas, paikai papra- 
šė, kad paskui dar ir galvą ištrinktų. Siandien jis pats nesupaisąs, ar 
tada tik pajuokavęs. Ir jo tikėjimas buvęs toks silpnas, kad vos nenu- 
skendo Galilėjos jūroje, kai sykį pamėgino eiti vandeniu kaip ir Jėzus. 

— Nejau jis ėjo vandeniu? — paklausiau kandžiai. 

Tačiau Hieraksas suskubo tai patvirtinti. Kefas apie tai jau seniai 
buvo jam pasakojęs. Kaip tik šis nutikimas sustiprino Hierakso tikėji- 
mą, jog Jėzus iš tiesų buvęs Kristus. Žmogus to padaryti negalėjęs. 

— Bet juk ir Simonas Burtininkas Romoje skraidžiojo tarp debesų, - 
burbtelėjau. - Beje, ar ne tu pats savo galia jį nupuldei taip, kad jam 
kelio girnelė trūko? 

Kefas tiesiai neatsakė, bet, aišku, patvirtino, jog Simonas Burtinin- 
kas kitados mėgino už pinigus iš jo išgauti stebuklingosios galios pa- 
slaptį ir savo juodiesiems kerams neleistinai pasitelkdavo Kristaus var- 
dą. Ziopliausieji net painiojo jį su Kefu, nes ir jis, kitados žvejys, buvo 
vardu Simonas. Tai Jėzus pavadino jį Kefu — uola. Keliaudamas jis no- 
rėjo vadintis Kefu kaip tik todėl, kad niekas jo jau nesumaišytų su 
garsiuoju Simonu Burtininku. Si šlovė vis dar tvariai laikėsi miestuose, 
kur jis burtininkavo. Siaip ar taip, Kefas labai nenoriai prisiminė Simo- 
ną Burtininką. 

Užtat pasipasakojo, kaip Jėzui Nazariečiui meldžiantis paskutiniąją 
naktį jis neįstengė išbūti negulęs. Kai Jėzų suėmė, Kefas vaikščiojo 
pasekomis ir, šildydamasis prie ugnies, tris sykius išsigynė pažįstąs 

Jėzų, — visai kaip Jėzus buvo išpranašavęs, kai Kefas pasigyrė esąs pa- 
sirengęs dalytis su Jėzumi Jo kančią. 

Man atrodė, kad Kefo galia slypėjo kaip tik šiuose paprastuose pa- 
sakojimuose, kuriuos jis metai iš metų visur kartojo, todėl ir prisiminė 
žodis žodin. Būdamas neišprusęs ir neraštingas, tik paprastas žvejys, jis 
tiksliai įsiminė paties Jėzaus žodžius bei mokymus. Nuolankumu jis mė- 
gino rodyti pavyzdį kitiems krikščionims, kurie pasirinkę Kristų, - kaip 
kad Hieraksas, - pūsdavosi lyg varlės. 

Ne, Kefas nebuvo grasus, nors su juo kalbėdamas ir nujautei, jog 
įsijaudrinęs gali būti net baisus. Girdėjau, kad į keliones jis pasiėmęs 
žmoną, nors ši slėpėsi podraug su kitomis namų moterimis. Patyrinė- 
jęs mane tik žvilgsniu, Kefas tikrai nemėgino manęs atversti. Tai mane 
užgavo. 

Tiesa, jis su mielu noru pasakojo apie savąjį kelią, bet taip, tarytum 
nelaikydamas manęs tinkamu į išrinktųjų būrį. Ne, aš nenorėjau prie jų 
prisidėti, veikiau su pasimėgavimu meilijau jam įgelt: „Pigiai tariesi 
padarysiąs iš manęs krikščionį“. | 

Pastebėjau, kad jis neištarė nė vieno blogo žodžio apie Paulių, nors 
suteikiau jam dingstį. Gal jis nepanūdo pašaliečiams atskleisti krikš- 
čionių tarpusavio nesutarimų. 

Grįžtant mums iš Kefo, Hieraksas man atvirai išdėstė savo mintis: 

— Mes, krikščionys, laikome vienas kitą broliais. Bet kaip kiekvienas 
žmogus yra kitoks, taip ir mes, krikščionys, esame skirtingi. Todėl iš 
mūsų susibūrė Pauliaus sekėjų partija, Apolo partija, Kefo partija ir dar 
liekame tie, kurie laikomės tiktai Kristaus pusėje ir kuriems viskas at- 
leista. Todėl be perstojo ir kenčiame savitarpio neapykantos ir pavydo 
kaitrį. Tie, kurie neseniai įtikėjo, dvasios pagauti, nirčiausiai ir pyksta, 
ir priekaištauja nuosaikiesiems dėl jų gyvensenos. Aš pats, pažinęs Ke- 
fą, nesistengiu būti už kitus pranašesnis nei tyresnis. 

Priverstinė gaišatis Korinte mane sujaudrino ir savo namuose aš ne- 
įsigyvenau. Nupirkau drambliakaulę arklių kinkinio statulėlę Neronui 
į rinkinį. Prisiminiau jį žaidus tokiais kinkiniais, kai motina neleisdavo 
žiūrėti tikrų lenktynių. 

Saturnalijos buvo jau seniai praėjusios, kai galų gale audrota jūra 
per Puteolius sugrįžau Romon. 

Teta Laelija buvo sumenkusi, grizli ir kaltino mane ją apleidus, nes 
bemaž trejus metus neatsiunčiau jai žinios apie save. Tik Barbas nuo- 
širdžiai džiaugėsi manimi ir pasipasakojo po negerų sapnų dėl mano 
laimės paaukojęs Mitrai jautį. Jis tvirtino esąs beveik tikras, jog ta au- 
ka kaip tik ir ištraukė mane iš plėšikų nelaisvės Kilikijoje, kai keliais 
žodžiais apsakiau jam savo išgyvenimus. 

Pirmučiausia norėjau eiti pasveikinti tėvo į Viminalį, nors buvau nuo 
jo atitolęs. Bet čia teta Laelija, jau aprimusi, pasišaukė mane ir užriko: 

— Verčiau niekur kojos nekelk, kol savo ausim neišgirdai, kas nutiko 
čia, Romoje! 

Šnypšdama iš piktumo ji pasakė, kad imperatorius Klaudijus nese- 
niai nusprendė Britaniką, dar paauglį, apsiausti vyro toga ir pasigėręs 
net išsitarė apie Agripinos valdžiotrošką. Todėl Agripina suvalgydino 
jam užnuodytų grybų. Apie tai Romoje šnekėta net gana garsiai. Nero- 
nas žinojo viską. Zmonės kalbėjo, kad jis nusivaipė sakydamas, jog 
grybų patiekalas vyrą paverčia dievu. Taigi Klaudijus jau buvo dievas. 
Agripina kaip tik statydino mirusiam vyrui šventyklą, nors norą stoti į 
Klaudijaus žynių kolegiją pareiškė nedaugelis. 

— Taigi Roma - toks pat gyvatynas kaip anksčiau, — išdaužiau ap- 
maudžiai. — Visi žinojo Klaudijų jau porą metų sergant skrandžio vė- 
žiu, nors jis pats šito nenorėjo pripažinti. Kam tyčiomis kartini man 
džiaugsmą? Gerai pažįstu Agripiną, o ir esu paties Nerono draugas. 
Kaip galiu apie juos bloga galvoti? 

— Sekretorius Narcizas taip pat veikiai nugarmėjo į Hadą, - pasakojo 
teta Laelija, nepaisydama mano priešgynių žodžių. - Jo garbei turiu pa- 
sakyti, jog prieš nusižudydamas jis savo rankom sudegino slaptą Klau- 
dijaus archyvą, kurio Agripina žūtbūtinai gviešėsi. Sitaip Narcizas išgel- 
bėjo daugybę kilmingų vyrų. Agripinai teko pasitenkinti šimtu milijonų 
sestercijų, kuriuos paveldėjo iš to valdžiotroškos bei godūno atleistinio. 
Nori tikėk, nori ne: Romoje būtų kilusios skerdynės, jeigu Agripina būtų 
pasiekusi savo. Laimė, Seneka su prefektu Buru — išmintingi vyrai, su- 
kliudė jos kėslus. Seneką išrinko konsulu, kai šis senatui įsiteikė tokia 
bjauria satyra apie Klaudijaus sumoliūgėjimą, kad šiandien visi netveria 
juoku išgirdę apie Klaudijaus dieviškumą. Tai jo šlykštus kerštas už ilgą 
tremtį. Mes čia, Romoje, gerai žinome, jog Seneka nusipelnė tremties už 
viešą triukšmą dėl santykių su Agripinos seserimi. Galų gale ta vargšė 
mergina iškeliavo amžinybėn. Nežinau, ko laukti, kai gražbylys filoso- 
fas tvarko valstybės reikalus. Laikai pasikeitė. Net jaunimas rengiasi 
nepadoriai —- juk Klaudijaus nebėra ir niekas jų neverčia vilkėti togų. 

Dar daug teta Laelija liežuviu primalė, kol jos atsikračiau. Skubėda- 
mas į tėvo namus ant Viminalio kalvos pastebėjau, kad Roma laisves- 
nė nei anksčiau. Žmonės drįso juoktis. Galybė Forumo paminklų buvo 
apipeckioti pašaipiomis eilėmis, kurias žmonės kvatodami skaitė bal- 
su. Niekas tų eilių netrynė. Dar švietė popietė, bet skersgatviuose jau 
pastebėjau ne vieną įkaušusį ar citrą brązginantį ilgaplaukį. 

Ponios Tulijos prieangyje, kaip visada, grūdosi visokiausi prašyto- 
jai, šiaip lankytojai ir, mano nuovyliui, žinoma, žydai, kurių tėvas tur- 
būt niekuomet nė vieno šalin nepavarė. Ponia Tulija nutraukė karštą 
pokalbį su pora kilmingų liežuvautojų ir, mano nuostabai, pripuolė 
manęs apkabinti. Ant jos putlių pirštų žibėjo Žiedai, o augantį pagurklį 
ji stengėsi pridengti kelių eilių brangakmenių vėriniu. 

— Pats laikas ilgai klaidžiojus sugrįžti Romon, Minutai! - šūktelėjo ji. — 
Sužinojęs, kad prapuolei, tavo tėvas iš širdgėlos susirgo, nors primin- 
davau jo paties elgesį jaunystėje. Laimė, esi sveikas ir kupinas jėgų, 
sūnau nedorėli. Nejau Azijoje tu girtas vėleisi į peštynes, kad ant vei- 
do liko tokie bjaurūs randai? Būgštavau, kad dėl tavęs sielvartauda- 
mas tėvas dar gaus galą. 

Tėvas atrodė susenęs, bet, būdamas senato narys, oresnis nei anks- 
čiau. Po tokio ilgo laiko pažvelgęs į jį, supratau niekuomet nematęs 
liūdnesnių akių. Išvydęs mane jis turbūt nudžiugo, tačiau mudu nie- 
kad nemokėjome nuoširdžiai kalbėtis. Tad aš tik papasakojau savo išgy- 
venimus, sumenkindamas nelaisvės trukmę. Galiausiai juokomis pa- 
klausiau, ko dar tie nelemti žydai nori iš jo. 

Tėvas apgailestaudamas tarė: 

— Valstybės iždo saugotojo Palanto brolis Feliksas dabar Judėjos pro- 
kuratorius. Žinai, tas pats, kuris vedė Kleopatros dukraitę. Dėl jo g0- 
dumo nuolat plūsta skundai. O teisingiau sakant, patys žydai - amžini 
kliautininkai, kuriems niekas neįtinka. Kažkas kažką vėl kažkur už- 
mušė. Po teisybei, turbūt jau po visą Judėją siautėja plėšikų gaujos. 
Plėšia ir degina, o Feliksas neįstengia palaikyti tvarkos. Zydai tad ir 
mėgina kelti šį klausimą senate. Bet kuris iš mūsų nori į šitokius reika- 
lus veltis? Palantas - pernelyg didis, tad jo žeminti nevalia. O senatui 
tikrai nemenkų rūpesčių dabar kelia Armėnija ir Britanija. 

— Mus dabar šaukia į Palatiną, — tęsė tėvas. — Agripina panūdo už 
užuolaidos klausytis senato ginčų. Juk ten patogiau, negu senojoje ku- 
rijoje, kur per stebuklą susirinkus visiems senatoriams dalis turi stovė- 
ti. Ziemą ten net kojas gelia. 

— O Neronas, - paklausiau užsidegęs, —- kaip tu vertini jį? 

— Galiu pasakyti tiek: Neronas troško būti neraštingas, kai pirmą- 
kart turėjo pasirašyti mirties nuosprendį, — atsakė tėvas. — Gal ir iš 
tikrųjų jis taps Žmonijos viltimi, kaip karštai tiki daugis. Jis bent jau iš 
dalies sugrąžino teismingumą konsulams bei senatui. Nespėliosiu ko- 
dėl: ar iš pagarbos mums, senato tėvams, ar nūsdamas užsiimti kur kas 
smagesniais dalykais nei teismo bylų svarstymas. 

Minčių išvagota kakta tėvas, abejingai žvelgdamas pro mane, tiktai 
burną aušino, nes valstybės reikalai jam visai nerūpėjo. Umai jis įsibe- 
dė man tiesiai į akis ir paklausė: 

— Minutai, mano sūnau, ką ketini toliau veikti? 

Aš visas pasišiaušiau: 

— Dvejus metus buvau žeminamas tamsiame urve baisiau už vergą, — 
pasakiau. — Dvejus metus įnoringoji Fortūna paglemžė iš manęs. Kai 
tik rasdavau jėgų mąstyti, galvodavau atsiimsiąs tuos dvejus metus 
pasidžiaugdamas gyvenimu kaip žmogus — bergždžiai nepurkštauda- 
mas ir neatsisakydamas jo teikiamų malonumų. 

Mano tėvas tik mostelėjo ranka į gludžias kambario sienas, tartum 
rodydamas visą ponios Tulijos namų prabangą ir ištaigą. 

— Gal ir aš gyvenu lyg tamsiame urve, - su neapsakomu liūdesiu tarė 
jis. - Atsiduodu pareigoms ir pagarbai, nors man nieko nereikėjo. Bet 
juk tavo gyslomis teka ir jos — tavo motinos —- kraujas, — ir to nevalia 
pamiršti. Ar dar beturi motinos taurę? 

— Bet tai tik medinis puodelis — net Kilikijos plėšikai jo iš manęs 
neatėmė, - atsakiau. — Kai mums kelias dienas nedavė vandens, liežu- 
vis lipo prie gomurio ir dvėsavom kaip žvėrys, įsivaizduodavau geriąs 
iš tos amžinai sklidinos taurės. Tačiau aiman - ji būdavo vis tuščia. Juk 
tai tik kliedesiai. 

Stengiausi neprasižioti tėvui apie Paulių ir Kefą, nes pats troškau iš 
savo atminties ištrinti net jų prisiminimą — lyg niekados jų nebūčiau 
sutikęs. Tačiau tėvas tarė: 

— Meilyčiau būti vergas, skurdžius, niekam nežinomas ir iš naujo 
pradėti gyvenimą. Bet man jau per vėlu. Grandinės jau įsirėžė į kūną. 

Manęs toks paprasto gyvenimo troškimas neviliojo. Seneka, kuris 
taip gražiai ir pakiliai skelbė neturto ir dvasios ramybę, pats irgi pasi- 
davė valdžios, garbės ir turto apžavams tikindamas, jog išminčiui šitai 
nė kiek nekenkia, lygiai kaip neturtas bei tremtis. 

Stabtelėjome prie piniginių reikalų. Pasitaręs su ponia Tulija, kuri 
savaip numatė mano ateitį, tėvas nusprendė pradžioje skirti man mili- 
joną sestercijų, kad galėčiau deramai įsikurti, ruošti puotas ir megzti 
naudingus ryšius. Jei pristigsiąs, pažadėjo duoti daugiau, nes jis pats 
niekaip nevaliojo visų pinigų išleisti. 

— Tavo tėvas neturi jokio pomėgio, kuris tokiame amžiuje jį tenkin- 
tų ir saldintų gyvenimą, — aimanavo ponia Tulija. — Jam nerūpi net 
knygų skaitymas, nors namuose tamtyč įrengiau paskaitų salę numa- 
nydama, kad tu tęsi literatūrinę veiklą. Jis galėtų rinkti bent jau senus 
instrumentus ar graikų tapinius ir šitaip pelnyti šlovę. Kai kurie imasi 
auginti baseinuose retas žuvis, kiti ruošia gladiatorius, o jis turi gana 
lėšų net ir lenktyninius arklius laikyti! Tai pats brangiausias ir puikiau- 
sias pomėgis įamžėjusiam vyrui. Bet ne, - jis užsispyręs. Sykiais išlais- 
vina kokį vergą, sykiais dalija dovanas niekingiems žmogeliams. Ko- 
kių blogų pomėgių — nė vieno! Mudu vienas kitam nuolaidžiaudami 
susigyvenome jau taip, kad abu esame viskuo patenkinti. 

Jiedu norėjo, kad likčiau vakarienės, bet pamaniau turįs skubėti pri- 
sistatyti į Palatiną, kol Žinia apie mano parvykimą nepasiekė rūmų 
kitu keliu. Tokiu svarbiu save laikiau. Tiesa, sargybiniai įleido mane 
vidun net nepatikrinę, ar turiu ginklą, — šitaip neįtikimai buvo persi- 
mainę laikai. Tačiau aš net nustėrau pamatęs, kokia galybė atsitiktinės 
sėkmės medžiotojų šlaistosi arkadose, laukdami palankios progos. Pri- 
sistačiau daugybei rūmininkų, tačiau Seneką buvo užgriuvusi tokia 

milžiniška darbų našta, kad jis nieku gyvu negalėjo manęs priimti, ir 
pats imperatorius Neronas buvo užsidaręs darbo kambaryje rašyti ei- 
lių. Buvo uždrausta trukdyti, nes jį lankė mūzos. 

Nusiminiau supratęs, kad aibė žmonių visokiais būdais siekia jau- 
nojo imperatoriaus prielankumo. Tačiau man jau rengiantis išeiti pri- 
puolė vienas iš daugybės Palanto sekretorių ir nusivedė mane į Agripi- 
nos kambarius. Agripina nerimastingai vaikštinėjo pirmyn atgal, stum- 
dydama krėslus ir spardydama brangius rytietiškus kilimus. 

— Kodėl iškart nepranešei pargrįžęs? — užriko ji. - O gal ir tu manęs 
visai negerbi? Nedėkingumas - štai žmonių atlygis. Nemanau, kad ku- 
ri nors motina būtų šitaip pasiaukojusi dėl savo sūnaus ir jo draugų. 

— O Augusta, o tėvynės motina! - šūktelėjau, nors gerai žinojau, 
jog niekas jai dar nesuteikė šių garbės vardų. Piliečiams ji buvo tik 
dieviškojo Klaudijaus žynė. - Kaip gali kaltinti mane nedėkingumu? 
Aš tik nedrįsau niekingais savo reikalais trukdyti tavęs per slogų naš- 
lės gedulą. 

Agripina nepatikliai dėbtelėjo į mane, ėmė dūsauti, grąžyti rankas 
ir tarė: 

— Aš juk imperatoriaus motina — ir našlės gedulas neturi manęs pa- 
laužti. Neronas jaunas — vykdant sunkias pareigas jam kaip oro reikia 
motinos patarimų. O aš juk puikiai išmanau valstybės ir bendro labo 
reikalus. Mano gedulą maldo tik tai, kad vargšelį Klaudijų bemaž visai 
buvo suėmęs glumas. Negalėjome net jo testamento skelbti — tokie 
akivaizdūs jame pamišimo požymiai. Mirtis jam, vargšeliui, buvo pa- 
lengvėjimas. Dabar jam gera tarp dievų, nors įtariu, kad dieviškasis 
Augustas apstulbo, išvydęs įšlubčiojant į dangaus sales mikčiojantį 
Klaudijų kretančia galva. 

Kalbėdama Agripina sugriebė man ranką, putlia krūtine prisispaudė 
prie šono ir ėmė dūsuoti našlaičių kvapu man į veidą, tad pasijutau 
nesmagiai. 

— Gerai, kad sugrįžai, Minutai Lausai, — tęsė ji. —- Nesi lengvabūdis, 
nors dėl patyrimo stokos kadaise suklupai. Kaip tik dabar Neronui 
labiausiai reikia tikrų draugų. Berniukas silpnabūdis ir pernelyg leng- 
vai pasiduoda paklaidinamas. Gal aš pati su juo elgiausi pernelyg, 
griežtai. Man pasirodė, jog jis tyčia manęs vengia, nors anksčiau mielai 
sėsdavosi į mano dengtus neštuvus arba pagarbiai Žingsniuodavo iš 
paskos. Turbūt girdėjai, kad senatas patvirtino man teisę vežimu važi- 
nėti net į Kapitolijų. Neronas tarytum nesupaisydamas pinigų vertės 
tiesiog švaistyte švaisto beprotiškas sumas niekingiems draugams, ki- 
taristams, aktoriams, lenktynininkams ir pagiriamųjų kalbų rašytojams. 
Palantas smarkiai susirūpinęs. Juk tik jo dėka pavyko bent šiek tiek 
sutvarkyti piniginius valstybės reikalus vargšelio Klaudijaus laikais. 
Imperatoriškasis iždas visiškai atskirtas nuo valstybės iždo. O Nero- 

nas šito niekaip nenori suprasti. O dar ir vergę įsimylėjo. Ar tu gali tai 
suvokti? Jis mieliau laksto į susitikimus su ta baltaveide mergina, nei 
su savo motina! Bet toks elgesys žemina jo, imperatoriaus, garbę. O 
klastingi bendrai dar pakursto nerinklų berniuką ištvirkauti, nors ma- 
no motiniškas švelnumas būtų jam kur kas vertesnis už bjaurų ir atsi- 
tiktinį sanguliavimą. 

Valinga dailioji Agripina, kuri įprastai susitvardydavo ir elgdavosi 
išdidžiai it deivė, taip įsikarščiavo, kad savo neviltį išliejo man, dėda- 
ma daug vilčių į mano draugystę. 

— Seneka taip pat niekingai mane apvylė! - sušuko ji. - Tas pra- 
keiktas įteiklus dviveidis! Aš jį parsikviečiau iš tremties, aš skyriau 
jam vietą senate, aš nusamdžiau jį Nerono retorium! Už savo sėkmę 
jis tiktai man turi dėkoti. Ar Žinai, kad jau ir Armėnijoje neramu? 
Neronui priimant Armėnijos pasiuntinius, įžengiau į salę, ketindama 
atsisėsti į teisėtą vietą šalia jo. O Seneka pasiuntė Neroną manęs 
pasitikti ir išvesti lauk pro duris prasimetus sūnaus lipšnumu. Bet tai 
juk viešas įžeidimas. Tegul moteris nesikiša į valstybės reikalus! Ta- 
čiau be šitos moters Neronas juk niekada nebūtų tapęs tuo, kuo tapo — 
pačiu Romos imperatoriumi! 

Įsivaizduoju, ką būtų pamanę Armėnijos pasiuntiniai, išvydę moterį 
su imperatoriumi pasirodant viešai. Neronas, mano galva, šiuo atžvil- 
giu buvo nuovokesnis už Agripiną. Žinoma, jai šito nedrįsau pasakyti. 
Subūgęs žiūrėjau į ją tarytum į sužeistą liūtę ir supratau, jog tampu 
liudytoju lemiamos kovos dėl Romos valdymo tarp Agripinos ir Nero- 
no patarėjų. Žinodamas visišką Nerono priklausomybę nuo motinos, 
nenumaniau, kaip ta kova dar baigsis. 

Sutrikęs mėginau kaži ką lementi apie savo dalią, tačiau Agripinai 
stigo kantrybės išklausyti. Tik tada, kai papasakojau apie Silano šir- 
dies smūgį, ji susidomėjo, linktelėjo galva ir pasakė: 

— Taip ir turėjo nutikti. Antraip kada nors vis tiek būtų buvęs apkal- 
tintas sąmokslu. Visi tie išdidėliai Silanai — tikri gyvatės. 

Tą akimirksnį skubinai įėjo tarnas ir pranešė Neroną pradedant va- 
karieniauti — pavėluotai, kaip visada. Agripina stumtelėjo mane už pe- 
ties ir paragino: 

— Kvaily, lėk kartu. Nesileisk sulaikomas. 

Jos valia buvo nepergalima - aš iš tikrųjų pasileidau bėgte, stabdan- 
tiems tarnams tvirtindamas esąs pakviestas vakarienės pas imperato- 
rių. Neronas vakarieniavo nedideliame Palatino valgomajame, kuria- 
me paprastai tilpo tik kokių penkiasdešimt svečių. Valgomajame jų 
buvo prisigrūdę tiek, kad ne visiems užteko gultų, nors glaudėsi po 
tris. Keletas turėjo tenkintis krėslais. Neronas vilkėjo nevalyvai, buvo 
aptekęs prakaitu, vis dėlto žavus jaunatviškas jo veidas švytėjo 
džiaugsmu. Iš pradžių jis įsistebeilijo trumparegėmis akimis į mane, o 

paskui jau apkabino, pabučiavo ir paliepė užkelti mano krėslą į garbin- 
gą vietą šalia savojo. 

— Mūzos man buvo palankios! - riktelėjo jis ir pasilenkęs tvokstelė- 
jo karščiu man į ausį: 

— Minutai, Minutai, ar supranti, ką patiri mylėdamas iš visos širdies? 
Mylėdamas ir būdamas mylimas. Ko daugiau žmogui reikia? 

Jis valgė godžiai, skubomis, be paliovos ragindamas muzikanto ap- 
siaustu grindis šluojantį Terpną, kurį net nevokiau esant garsiausią mū- 
sų laikų kitaristą, kol man šito nepasakė. Toks tamsus dar buvau. Va- 
karieniaujant Terpnas sukūrė muziką eilėms apie meilę, kurias tą po- 
pietę Neronas parašė, o paskui mirtinoje tyloje padainavo. 

Terpno balsas buvo lavus ir toks galingas, kad virpino visą kūną. Po 
jo dainos su citra visi pratrūkome audringais plojimais. Nenumanau, 
kiek talento slypėjo Nerono eilėse ir kiek Neronas mėgdžiojo kitus 
poetus, vis dėlto, Terpno dainuojamos, jos darė didelį įspūdį. Tiesa, aš 
ne per daug muzikalus. Dėdamasis kuklus, Neronas padėkojo už prie- 
lankumą, paėmė iš Terpno rankų instrumentą, ilgesingai suvirpino sty- 
gas, tačiau uždainuoti nedrįso, nors didžiuma svečių jo ir prašė. 

— Padainuosiu, - varžliai atsakė Neronas, - kai tik Terpnas išlavins ir 
sustiprins mano balsą būtinomis pratybomis. Pats žinau, kad mano bal- 
sas tinkamas. Jei kada nors dainuosiu, - rungsiuosi tik su geriausiais. 
Tik tokios garbės trokštu. 

Jis vis prašė Terpno padainuoti ir jam neįgriso klausytis, bet rūsčiai 
dėbčiojo į tuos, kurie, pasibodėję muzika, po taurės kitos sušnekdavo 
tarpusavyje. Atvirai sakant, galop aš jau irgi vargiai sulaikiau Žžiovulį. 
Apžiūrinėjau svečius mintydamas, jog Neronas nelabai paiso draugų 
kilmės ir rango, o veikiau renkasi juos pagal širdies palankumą. 

Pats kilmingiausias svečias buvo Markas Otonas, kuris, kaip ir mano 
tėvas, paėjo iš etruskų karalių ir kurio tėvui senatas pastatė paminklą 
Palatine. Tačiau Markas Otonas liūdnai garsėjo švaistumu ir įžūlavimu — 
prisiminiau girdėjęs, kad įniršęs tėvas primušė jį, jau vilkintį vyro togą. 
Ten drybsojo ir Klaudijus Senecionas, kurio tėvas tebuvo imperatoriaus 
Gajaus atleistinis. Tiek Otonas, tiek Senecionas buvo išvaizdūs jaunuo- 
liai ir panorėję gebėjo žaviai elgtis. Ant gulto tysojo ir lobingasis Sene- 
kos giminaitis Anėjus Serenas, kurio ausin Neronas šnibždėjo savo rū- 
pesčius, kol Terpnas taisydavo balsą kiaušinių gėrimu. 

Klausydamasis muzikos Neronas nugrimzdo į svajones ir savo dai- 
liais bruožais bei rusvais plaukais dabar veikiau priminė marmurinę 
Endimiono statulą. Galų gale daugumą svečių jis išprašė, sulaikyda- 
mas tik kokią dešimtį. Ir aš pasilikau, nes stačiai manęs nepavarė. Jau- 
natviško aistrio pagautas, jis tarėsi tąvakar per maža patyręs ir sugal- 
vojo, kad turime persirengti ir pro užpakalinį išėjimą traukti papramo- 
gauti į miestą. 

Jis pats apsirengė kaip vergas ir užsidėjo galvos dangalą. Visi buvo- 
me taip nusitašę, kad mus linksmino bet kokia išdaiga. Kvatodami ir 
rėkaudami nusileidome skardingu keliu į Forumą ir, vienas kitą tildy- 
dami, praėjome pro Vestos mergelių atrijų. Otonas šnekėjo apie vesta- 
les visokias nešvankybes, o tai liudijo visišką jo bedievystę. 

Auksakalių gatvėje priešais mus išdygo nusikaušęs Romos raitelis, 
kuris pasiskundė nuklydęs nuo savo bendrų. Neronas prikibo prie jo ir 
pargriovė, kai tas pakėlė prieš jį ranką. Nors tik aštuoniolikmetis, Ne- 
ronas buvo labai stiprus. Otonas kaipmat nusivilko apsiaustą ir mes 
plyšodami juokais šokom karšti senį. Galiausiai Senecionas įstūmė jį 
nuotekų angon, bet paskui jį mes iš ten ištraukėme, kad nepriburbu- 
liuotų. Erzeliodami, varstydami krautuvių langines, nudauždami iška- 
bas ir nešdamiesi jas it pačius tikriausius pergalės ženklus, galų gale 
atkakome į dvokiąją Suburą. 

Ten išvaikėme dar atdaros užeigėlės lankytojus ir paliepėme šeimi- 
ninkui atnešti mums vyno. Kaip reikėjo tikėtis, vynas buvo prastas. 
Tad sudaužėme ąsočius ir vynas nusruveno grindimis į gatvę. Vis dėlto 
Serenas pažadėjo atlyginti šeimininkui nuostolius, kai šis pradėjo 
žliumbti, neįstengdamas mūsų sutramdyti. Neronas labai didžiavosi 
sumuštu skruostu ir griežtai uždraudė mums bausti jį pridaužiusį Laci- 
jaus jaučių piemenį, pavadindamas tą pašlemėką tikru vyru. 

Senecionas panūdo įsibrauti į kokius viešuosius namus, bet Nero- 
nas liūdnai pasiskundė, jog jam uždrausta net puikiausios kekšės drau- 
gija, nes jo motina pernelyg griežta. Serenas paslaptingai prisaikdino 
mus laikyti liežuvius už dantų ir nusivedė į prašmatnius namus Pala- 
tino atšlaitėje. Jis pasakė nupirkęs ir įruošęs juos pačiai dailiausiai 
pasaulio moteriai. Neronas sutriko ir varžliai daugybę kartų paklau- 
sė: „Ar dera taip vėlai ją trukdyti" ir „Ar galėčiau perskaityti jai savo 
eiles?“ 

Tai buvo tik akių dūmimas, nes tuose namuose gyveno išlaisvinta 
graikė vergė Aktė — toji gražuolė, kurią Neronas buvo įsimylėjęs iki 
ausų. Serenas tik apsimetinėjo jos mylimuoju, kad galėtų savo vardu 
perdavinėti jai apstus Nerono dovanų. Turiu pripažinti, kad Aktė buvo 
nepaprastai daili, švelnių veido bruožų. Galimas daiktas, ji taip pat 
buvo įsimylėjusi, nes svaigo džiuguliu vidurnaktį pažadinta įkaušusio 
Nerono ir visos triukšmingos draugijos. 

Neronas priesaikavo Aktę kilus iš paties karaliaus Atalo ir ketino 
kada nors tai įrodyti visam pasauliui. Man nepatiko, kad jis mums pa- 
rodė merginą nuogą, įsigeidęs nustebinti neįtikimai balta Aktės oda. 
Gerai išauklėta, mokyta mergina tai darė nenoromis, tačiau Neronas 
mėgavosi droviu jos veido nuoraudžiu ir sakė leidžiąs savo draugams 
viską. Jie turėjo savo akim pamatyti, jog jis — ne tik pats laimingiausias 
pasaulyje, bet ir didžiausio pavydo vertas jaunikaitis. 

Šitaip prasidėjo mano naujasis gyvenimas Romoje ir jis nebuvo gar- 
bingas. Po kiek laiko Neronas pasiūlė man savo globą, jeigu siekčiau 
valstybinės tarnybos. Jis net panūdo pasiūlyti man kohortos vado pa- 
reigas pretorionų dalinyje. Atsisakiau jo globos tardamas tenorįs likti 
jam draugas bei palydovas, kad pats galėčiau pasimokyti gyvenimo 
meno. Neronas sutiko: 

— Išmintingas pasirinkimas, Minutai. Nėra tokios menkos tarnybos, 
kuri negaišintų vyro laiko. 

Nerono garbei pasakysiu, jog skundžiamąsias bylas, kurių negalė- 
davo nustumti miesto arba pretorionų prefektui Burui, jis spręsdavo 
galvotai ir teisingai. Jis apribojo advokatų kalbos trukmę ir, užkirsda- 
mas kelią padlaižiavimams, reikalavo kitų teisėjų nuomonių raštu. Jas 
perskaitęs Neronas kitą dieną paskelbdavo nuosprendį savo nuožiūra. 
Kad ir jaunas, bet viešumoje laikėsi oriai, nors šiaip jau vilkėdavo ne- 
rūpestingai, kaip menininkas, o dar ilgais plaukais buvo apsileidęs. 

Jo dalia man rodėsi visai nepavydėtina. Nelengva septyniolikmečiui 
Romos imperatoriui stoti valdyti pasaulio ir vis tiek gyventi gniaužia- 
mam pavydulingos bei valdžios ištroškusios motinos. Mano galva, tik 
aistri meilė Aktei išgelbėjo Neroną nuo Agripinos įtakos ir atitolino 
nuo jos, nors pats Neronas skausmingai tai išgyveno. Vis dėlto jis ne- 
pakentė skaudžių motinos užgaulių dėl Aktės, juolab kad galėjo pasi- 
rinkti dar blogiau, — juk Aktė nesivėlė į valstybės reikalus ir net dova- 
nų jai nereikėjo, nors, žinoma, džiaugdavosi gavusi. 

Nejučiomis Aktė dar net tramdė Nerono smurtingumą, paveldėtą iš 
Domicijų, ir labai gerbė Seneką. Todėl Seneka slapta net palaikė tą 
jųdviejų meilės ryšį. Jis manė, jog Neronui pavojingiau įsimylėti kokią 
mergelę iš kilmingos didžiuoklių giminės arba jauną ištekėjusią mote- 
rį. Nerono santuoka su Oktavija buvo tik dėl akių. Dėl Oktavijos ne- 
brandumo jiedu kol kas net nemiegojo kartu. Neronas net neapkentė 
Oktavijos, nes ši buvo Britaniko sesuo. Teisybę sakant, Oktavija turė- 
jo nedaug patrauklių bruožų - buvo užsisklendusi, išdidi, su ja sunkiai 
rezgėsi kokia protinga kalba. Deja, neturėjo ji net ir savo motinos Me- 
salinos nei grožio, nei patrauklumo. 

Agripina buvo sumani - sumojo, jog visi tie priekaištai ir pykčio 
proveržiai tik dar labiau tolina nuo jos Neroną. Tad ji vėl dėjosi lipšni, 
aistriai glamonėdavo, bučiuodavo jį ir net pasiūlė jam savo lovą, nūs- 
dama bent per tai tapti geriausia ir ištikimiausia jo patikėtine. Todėl 
Neroną be perstogės graužė sąžinė. Sykį, Palatino drabužių ir papuo- 
šalų saugykloje rinkdamas dovaną Aktei, jis, graužaties kamuojamas, 
suieškojo gražiausią apdarą bei brangakmenių papuošalą ir iš naivu- 
mo nusiuntė juos dovanų Agripinai. Sioji jau neįstengė tramdyti įnir- 
šio ir piktai suklykė, kad visus rūmų lobius iš Klaudijaus paveldėjo ji. 
Ir tik per ją Neronas galįs laikyti tuos lobius savais. 

Ir ant manęs Agripina išliejo savo nirštą, nes, jos manymu, buvau 
atskleidęs jai dar ne visas Nerono bei jo bendrų kiaulystes ir politines 
pažiūras. Atrodė, kad ilgai save tramdžiusi, skaudžių išmėginimų išse- 
kinta moteris galutinai prarado savitvardą, - juk iš pradžių ji tarė galė- 
sianti per sūnų valdyti Romą. Jos veidas bjauriai persikreipė, akys iš- 
sprogo kaip Medūzos ir ji prapliupo tokiais bjauriais žodžiais, kad rei- 
kėjo ausis užsikimšti. Tada ir nustojau ją laikęs gera. 

Manau, jog didžiausią Nerono būdo prieštarą lėmė tai, kad jis perne- 
lyg aistriai mylėjo savo motiną, - net stipriau, nei sūnui derėjo. Į šitokius 
santykius Agripina stūmė jį tyčiomis. Todėl jis ir ilgėjosi, ir šalinosi savo 
motinos, ir bėgo nuo jos vilionių į jaunosios Aktės glėbį arba išliedavo 
savo įkarštį per muštynes naktiniuose Romos skersgatviuose. Antra ver- 
tus, jo prigimtį kaustė teisuoliški Senekos mokymai. Juk Neronas sten- 
gėsi bent rodytis esąs vertas pasaulio vilties vardo. Agripina padarė klai- 
dą, kad pašėliško pavydo suimta liovėsi tramdytis. 

Afranijus Buras — neabejotinai patikimas ir nepriekaištingos doros 
seniokas — jautė savitą dėkingumą Agripinai už pretorionų prefekto 
pareigas, tad atsidūrė lyg tarp dviejų ugnių. Man atrodo, jis, kaip retas 
romėnas, nepuoselėjo garbėtroškos, tik nūdo rodyti visišką ištikimybę 
savo geradariams. Viena ranka luošys, jis, manding, niekuomet net ne- 
svajojo pats pakilti į tokią aukštą padėtį, o tik visaip stengėsi išlikti 
vertas šitokios garbės. Jis užsikraudavo aibes nereikalingų darbų, mat 
negebėjo taikliai pasirinkti nuovokių pagalbininkų. Taigi jis spręsdavo 
net ir užsienio šalių tiek civilines, tiek baudžiamąsias bylas, o tik pa- 
čiais miesto vidaus reikalais rūpinosi jau miesto prefektas. 

Vis dėlto Neronas buvo imperatorius. Pats Buras jį paskelbė impera- 
toriumi ir palydėjo į pretorionų stovyklą. Tikriausiai tai buvo didin- 
giausia jo paties gyvenimo valandėlė. Jis laikė Neroną savo globoti- 
niu, elgėsi su juo tėviškai ir, vengdamas įgilių Agripinos pastabų, pa- 
bėgo iš Palatino pasiteisinęs pernelyg dideliu darbo krūviu. 

Agripinai vienintele, bet juo stipresne parama liko tik graikas atleis- 
tinis Palantas, kuris buvo įtikėjęs paeinąs iš legendinių Arkadijos kara- 
lių ir kuris, tarnaudamas valstybei net trijų imperatorių laikais, tapo 
toks sumatus, kad į savo- vergus niekados neprabildavo, idant tie jo 
žodžių neiškreiptų, o tik pateikdavo įsakymus raštu. Aš nelabai tikiu, 
kad Agripina su juo sanguliavo. Siaip ar taip, Palantas pirmasis pasiūlė 
Klaudijui vesti Agripiną. Zinoma, neslepiamas kilmingiausios Romos 
moters prielankumas glostė buvusiam vergui savimeilę. 

Palantas su Neronu vis dar elgėsi kaip su nenuovoka vaikigaliu ir 
kiekviena proga parodydavo, jog tvarkant piniginius valstybės reika- 
lus jo patirtis tiesiog neprilygstama. Kai Neronas, įtaikaudamas liau- 
džiai bei provincijoms, užsimanė sumažinti mokesčius, Palantas, nu- 
duodamas nuolaidžiai pritariąs, vien dygiai paklausė, iš kur valdovas 

gausiąs valstybei reikiamų lėšų, ir tuoj įtikinamais skaičiavimais įrodė, 
kad mokesčiams sumažėjus valstybė žlugs. Neronas, nors buvo gabus, 
bet skaičiuoti nemokėjo ir nemanė, kad pačiam imperatoriui dera užsi- 
imti skaičiavimu. Tai esąs vergų darbas. 

Palantas buvo drąsus vyras. Tai jis prieš ketvirtį šimtmečio, stumda- 
mas savo paties gyvybę pavojun, nukeliavo į Kaprį atskleisti Tiberijui 
Sejano sąmokslo. Palantas mėgavosi gausiais turtais, - žmonės šnekė- 
jo apie tris šimtus milijonų sestercijų, — ir nė kiek ne menkesne įtaka. 
Britaniką ir Oktaviją, Klaudijaus vaikus, jis gerbė ir tiesiogiai neprisi- 
dėjo prie Mesalinos apgailėtinos mirties. Kitados perimdamas valsty- 
bės piniginius reikalus, jis išsireikalavo iš Klaudijaus pažado niekada 
neprašyti ataskaitos už darbus. To paties jis išsireikalavo ir iš Nerono 
jau pirmąją jo Žengimo valdžion dieną, skirdamas iš valstybės iždo 
Nerono pretorionams žadėtąsias pinigines dovanas. 

Tačiau jis buvo senstelėjęs, pavargęs žmogus ir jo laikais valstybės 
lėšų priežiūra nepasikeitė — jis vadovavosi senoviška patirtimi bei įpro- 
čiais, nors Roma smarkiai augo ir plėtėsi. Aš taip manau, nes ir man 
pačiam šitaip daug kas tvirtino. Vis dėlto jis manė esąs nepakeičiamas. 
Su Neronu ginčydamasis, Palantas šįjį įveikdavo grasinimais atsisaky- 
ti pareigų, 0 tada valstybės piniginiai reikalai esą visai pašlysią. Ir tuoj 
kandžiai pridurdavo: 

— Pasikalbėk apie tai su savo motina, kad netiki manim. 

Savo ruožtu Agripina po vieno audringo vaido pabaugino Neroną 
taip tardama: 

— Gal vis dėlto verčiau išvynioti Klaudijaus testamentą ir perskaityti 
per slaptą senato posėdį? Britanikui jau laikas siaustis vyro toga ir 
palengvinti tau valdymo pareigų naštą. 

Bet Neronas tik pagrasino: 

— Pasitrauksiu į Rodą — ir prusinsiuos ten kaip poetas, menininkas, o 
ir gyvensiu su savo mylimąja. Nebegaliu daugiau tverti nemalštančios 
širdgėlos ir kaltinimų. 

Tokia mintis jam dažnai kildavo. Dainavimo ir grojimo įjautrintas 
jis apie tai nuolatos prasitardavo, rinkdamasis sau draugus į Rodą. Jis 
niekaip nenorėjo dalytis valdžios su Britaniku — tarė verčiau visko at- 
sisakysiąs. Neronas puikiai vokė, jog su Palanto pinigais ir Agripinos 
globa Britanikas galėjo bet kada būti pakeltas į bendravaldžius, kaip 
buvo nurodyta viešai dar Klaudijaus testamente. 

Seneka, kuris būgštavo, kad susvyruos jo padėtis, pats padarė le- 
miamą sprendimą už Neroną. Sumaniausių Romos bankininkų pade- 
damas, jis nustatė naują pinigų tvarkymo bei mokesčių surinkimo bū- 
dą, pritaikytą prie nūdienos valstybės ir verslo reikmių. Pasitaręs su 
Buru, jis įsakė pretorionams užimti Palatiną ir saugoti Forumą. Nero- 
nui jis taip tarė: 


240) 


— Tu valdovas ar ne? Pasikviesk Palantą ir pasakyk jam, kad pasi- 
trauktų. 

Neronas taip bijojo ir gerbė Palantą, kad mėgino spirtis ir paklausė: 

— Ar negalėčiau nusiųsti jam raštiško įsakymo, kaip jis pats visuo- 
met elgias? 

Tačiau Senekai magėjo užgrūdinti Nerono prigimtį, nors šiam buvo 
sunku pažvelgti į akis Palantui. Žinoma, Palantą jau buvo pasiekusios 
nuogirdos apie mokesčių atnaujinimo nuostatas, tačiau jis taip niekino 
filosofą ir auklėtoją Seneką, kad rimtai jų nevertino. O Neronas meili- 
jo apsistatyti draugais, trokšdamas dvasinės paramos ir pritarimo, kai 
teks pasielgti valdoviškai. Tad man irgi teko savom akim matyti ir 
galiu paliudyti tą nemalonų jųdviejų sankirtį. 

Tuo metu Palantas, kai gavo Nerono kvietimą, jau buvo budriai sau- 
gomas, tad jam nepavyko nusiųsti žinios Agripinai. Bet privalu pasa- 
kyti, kad Palantas stojo prieš Neroną lyg didikas ir atsakomybės bei 
rūpesčių išsekintas jo veidas nė nevirptelėjo, kai Neronas, grakščiai 
mostaguodamas rankomis, pasakė skambią kalbą, neužmiršdamas pa- 
minėti Arkadijos karalių, ir susijaudinęs padėkojo' jam už visus valsty- 
bės labui nuveiktus darbus. 

— Nebegaliu tverti matydamas tave senstant pirm laiko ir gniūž- 
tant nuo pernelyg sunkios atsakomybės naštos, kaip pats dažnai skun- 
deisi, - baigė savo kalbą Neronas. - Ypatingo prielankumo ženklan 
leidžiu tau tučtuojau pasitraukti į savo dvarą, - pasak girdų, prabangų 
ir ištaigų, — idant likusį gyvenimą galėtum mėgautis sukauptais tur- 
tais, nė menkiausiai abejonei ar neteisybei tavo garbės neteršiant. 

Palantas pasakė tik tiek: 

— Tikiuosi, kad prieš man išeinant vis dėlto leisi garbingai duoti įpras- 
tą apsivalymo priesaiką Kapitolijuje. 

Neronas priminė, jog, pagal įžadus, jis negalįs reikalauti priesaikos 
tokio ištikimo ir atsidavusio valstybės tarnautojo, bet jeigu pats Pa- 
lantas būtinai norįs apsivalyti sąžinę, tai jis, žinoma, neprieštarausiąs. 
Priešingai. Ta priesaika tik nutildys neščiūvančias apkalbas apie Palan- 
to godystę. 

Visi išreiškėme pritarimą karštai plodami katučių, garsiai juokda- 
miesi ir šūkčiodami. Neronas pūtėsi kaip gaidys ir šypsojosi patenkin- 
tas, užsimetęs ant pečių purpurinį imperatoriaus apsiaustą. Palantas 
tik pažvelgė šaltai mums į akis, - kiekvienam paeiliui, Kaip gyvas 
neužmiršiu jo žvilgsnio, tvokste tvokstelėjusio šalta panieka mums - 
geriausiems Nerono draugams. Vėliau su didele gėda turėjau pripažin- 
ti, jog, trijų šimtų milijonų sestercijų turtas tikrai nebuvo didelis atlygis 
už galvotą neaprėpiamų Romos imperijos piniginių reikalų priežiūrą 
dvidešimt penkerius metus. Seneka juk tokį turtą, kaip atlygį už trem- 
tį, sukaupė vos per penkerius metus. O ką jau kalbėti apie manąjį tur- 

tą, kurio didumą, Julijau, kada nors sužinosi iš aprašo viso paveldėtojo 
turto. Aš pats jau daugį metų jo didumo neišsiaiškinau bent apytikriai. 

Pretorionų išžygiavimas sutraukė liaudį į Forumą bei kitas viešas 
vietas. Žinia, kad Palantas pakliuvo nemalonėn, sukėlė visuotinį 
džiaugsmą. Kas prasčiokus gali pradžiuginti labiau, kaip didžiai turtin- 
go ir didžiai įtakingo vyro virtimas žemyn iš aukštybių? Vaikščiojan- 
tys juokdariai gatvių kampuose kaipmat šokosi mėgdžioti pasipūtėlį 
Palantą, be paliovos buvo kuriamos pajuokiamos dainuškos. 

Tačiau Palantui su aštuoniais šimtais savo atleistinių bei padėjėjų 
pėsčiuojant nuo Palatino kalvos minia nuščiuvo ir praskyrė kelią jo 
iškilmingai eisenai. Palantas paliko tarnybą lyg koks Rytų karalius. Jo 
palyda žėrėjo drabužių prašmatnybe, auksu, sidabru bei brangakme- 
niais. Juk kas apdarais puikuojasi labiau, nei buvęs vergas! Taigi Palan- 
tas buvo įsakęs visiems apsivilkti geriausius drabužius. 

Jis pats buvo apsisiautęs tik baltu apsiaustu, kai kopė į Kapitolijų — 
iš pradžių į pinigų kalyklą Junonos Monetos šventykloje, o iš ten - į 
valstybės iždą Saturno šventykloje. Priešais abiejų dievų statulas jis 
davė apsivalymo priesaiką, o paskui ją dar patvirtino Romos Jupiterio 
šventykloje. 

Kėsindamasis sutrikdyti valstybės piniginius reikalus, Palantas išsi- 
vedė visus savo atleistinius, kuriuos ilgainiui paruošė skirtingoms pa- 
reigoms, galimas daiktas, tikėdamasis, jog Neronas po kelių dienų bus 
priverstas jį susigrąžinti. Tačiau Seneka tam buvo pasirengęs. Penki 
šimtai bankininkų paskolintų mokytų vergų tučtuojau užėmė Palanto 
valdinį namą Palatine. O dar ir daugis buvusių pavaldinių patys atsi- 
metė nuo Palanto ir su džiaugsmu sugrįžo dirbti, kai tas iškeliavo iš 
miesto. Pats Seneka prisiėmė aukščiausią piniginių klausimų sprendi- 
mo teisę ir įsteigė šiokį tokį valstybinį banką, kuris iš jo sąskaitos sko- 
lindavo didžiules pinigų sumas Egiptui ir Britanijos genčių karaliukams. 
Pinigai jau nebegulėjo be naudos, bet augino palūkanas Senekai. 

Daugybę dienų Neronas nedrįso susitikti su motina. Agripina jautė- 
si mirtinai įžeista, užsidarė savo kambariuose Palatine ir pasikvietė 
Britaniką su draugais bei mokytojais, tarytum rodydama savo užma- 
čias. Britanikas bičiuliavosi su Vespasiano sūnumi Titu ir kurį laiką su 
Senekos pusbrolio sūnumi Anėju Lukanu, kuris, nors jaunas, kūrė labai 
meniškas eiles, nūsdamas patikti Neronui. Tikra tiesa, Neronas mėgo 
poetų ir menininkų draugiją, jis netgi rengdavo eiliakalių varžybas, vis 
dėlto nenoriai pripažindavo kitą esant gabesnį už patį save. 

Neronas tarėsi sumaniai prisidėjęs prie Palanto sužlugdymo, vis dėlto 
niekur nerado ramybės dėl motinos. Sakytum atgailaudamas jis atsi- 
dėjo Terpno balso lavinimo pamokoms, pasninkavo ir ilgai gulėdavo 
užsidėjęs ant krūtinės švino plokštę. Net pakyrėdavo klausytis jo bal- 
so pratybų. Atvirai sakant, mes nesitverdavome gėda ir žiūrėdavom, 

kad tik koks nors įmetėjęs senatorius ar viešintis pasiuntinys netyčia 
jų nenugirstų. 

Diena iš dienos vis labiau niurdamas Neronas liepdavo pasakoti apie 
Rodo grožybes bei dvasingą gyvenimą. Jis peikė barbariškus Romos 
kilmingųjų papročius ir subloguodavo išvydęs kokį persenusį senato- 
rių,-be jokios gėdos šnypščiantis nosį pirštais, o ne į kaklaskarę. Ra- 
mindamasis Neronas kas vakarą lankėsi teatre, nors nuo paprastų žmo- 
nių slėpdavosi savo ložėje. Jau tada gabiausi dainininkai ar pantomi- 
mos šokėjai, gaunantys pašėliškus atlygius, buvo užkariavę visą sce- 
ną, o kiti aktoriai, choras ir muzikantai tik pritardavo. Todėl Neronas 
dažnai išsitardavo, jog dar negirdėjęs nuostabesnio garso už tūkstan- 
čių Žmonių nepaliaujamus plojimus bei trypimą kojomis, reiškiant pa- 
lankumą atlikėjui. 

Kai Žiūrovai šokdavo rietis dėl numylėto aktoriaus nuopelnų ir kil- 
davo muštynės su suolų laužymu, Neronas jau suvis neįstengdavo su- 
siturėti, o išpuldavo pats ir drąsinamais rėksmais kurstydavo peštū- 
nus. Sykį iš savo ložės jis metė į erzeliautojus krėslą ir kvailiausia, kad 
pataikė vienam pretoriui į galvą. Tąkart, aišku, turėjome kuo spėriau- 
siai sprukti iš teatro. 

Nerono savimeilę kiek maldė tik atėjusios geros naujienos iš Armė- 
nijos. Senekos ir Buro patarimu, gniaužti Armėnijos neramumų jis bu- 
vo pasikvietęs iš Germanijos Korbulą - šlovingiausią Romos karo va- 
dą. Pagal įprastą Romos politiką, kai partai užėmė tą tarpinę valstybę, 
ten įsižiebė karo kibirkštis. 

Korbulas ir Sirijos prokonsulas, rungęsi tarp savęs dėl įtakos sėk- 
mingais sutelktiniais Žygiais, užėmė Eufrato pakrantę ir parodė tokį 
ryžtą, kad partams pasirodė išmintingiausia palikti Armėniją nepradė- 
jus tikrų karo veiksmų. Senatas nusprendė surengti Romoje padėkos 
iškilmes, suteikė Neronui triumfo garbės ženklus ir įsakė papuošti jo 
virbų ryšius laurais. 

Šito reikėjo griebtis visuotiniam nerimui numalšinti. Dažnas būgš- 
tavo, kad dėl Nerono užmojų kils karas su Partija. Tie visi gandai apie 
karą smarkiai sutrikdė Romos ūkinį gyvenimą, ir tarpininkai, prekiau- 
jantys Merkurijaus šventykloje, patyrė nuostolių. 


Keturias paskutines tų metų dienas Saturnalijos Romoje buvo švenčia- 
mos audringiau nei kada nors anksčiau. Visi rungėsi siuntinėdami vie- 
ni kitiems kuo brangesnes dovanas. Apjuoktinais buvo laikomi šykš- 
tūs seniokai, kurie, pagal paprotį, keitėsi tik molinėmis statulėlėmis 
bei paplotėliais. Palatino didžioji salė buvo verste užversta dovanomis 
Neronui, nes provincijų kilmingieji ir turčiai gerokai pirm nustatyto 
laiko pradėjo ieškoti jam brangių ir retų dovanų. Kanceliarija plušėjo iš 
peties surašinėdama dovanas, jų vertę bei dovanotojus, nes Neronas 

manė, kad pati padėtis jį įpareigoja už kiekvieną dovaną atsilyginti 
dar brangesne. 

Gatvėmis klajojo juokdarių eisenos, visur brązgėjo citros, skambėjo 
dainos ir ūžė triukšmas, vergai puikavosi apsitaisę savo šeimininkų 
drabužiais, o patys šeimininkai tik nuolankiai tiekė jiems valgius, pa- 
kęsdami jų rikiavimą per vieninteles metų dienas, kai Saturnas sulygi- 
na visus — vergus ir ponus. 

Kilmingajai Romos jaunuomenei Neronas suruošė įprastą puotą pa- 
čiame Palatine. Burtai lėmė jam tapti Saturnalijų karaliumi, turinčiu 
teisę kiekvienam mūsų nurodyti iškrėsti bet kokią išdaigą. Vyno jau 
buvo išgerta tokia gausybė, kad silpniausieji visais pasieniais vėmė ir 
Neronas, dilgėdamas užtraukti gėdą Britanikui, pareikalavo šį mums 
padainuoti. Britanikas privalėjo paklusti šventės karaliui, nors jo lūpos 
virpėjo. Visi nusiteikėme pajuokai, tačiau Britanikas mus nustebino 
paimdamas instrumentą ir įspūdingai užtraukdamas pačią liūdniausią 
giesmę, kuri prasideda: „O tėve, o tėvyne, o Priamo galybe“. 

Norom nenorom suklusome, vangstydamiesi vienas kito žvilgsnių. 
Britanikui užbaigus mirštančios Trojos giesmę, puotų salėje įsivyravo 
nejauki tyla. Palankumo reikšti negalėjome, nes gedulinga giesme Brita- 
nikas parodė puikiai suprantąs, jog valdžia iš jo atimta neteisėtai. Bet ir 
juoktis negalėjome — tokiu skaudžiu grauduliu skambėjo jo giesmė. 

Gražus Britaniko balsas ir puikus dainavimas Neronui buvo nema- 
loni staigmena, vis dėlto jis užgniaužė tikruosius savo jausmus ir vien 
gražiais žodžiais išgarbstė neabejotinus Britaniko gabumus. Netrukus 
Britanikas, pasiskundęs širdapykiu, išėjo. Manding, jis nuogąstavo dėl 
dvasinio sukrėtimo patirsiąs įprastą nuomario priepuolį. Jo bičiuliai taip 
pat išsiskirstė — griežto auklėjimo jaunikaičiai pasinaudojo proga išeiti 
sykiu. Šitokį jų pasielgimą — pagrįstai, o gal ir ne — Neronas suprato 
kaip priešiškumą ir įdūko. 

— Ta giesmė skelbė pilietinį karą! — be kita ko, šūktelėjo jis. - Neuž- 
mirškite, jog Pompėjus turėjo vos aštuoniolika, o dieviškasis Augustas — 
devyniolika, kai vedė legionus per pilietinius karus. Nedaug beliko 
laukti! Bet jeigu Roma meilija, kad ją valdytų tas surūgęs nuomarinin- 
kas, o ne aš, tai mielai atsisakysiu valdžios ir iškeliausiu į Rodą. Nieka- 
da neįstumsiu valstybės į pilietinio karo baisybes. Pėdsakai gąsdina. 
Verčiau persipjauti venas ar išgerti nuodų, nei leisti tėvynei pražūti. 

Nusigandome visi šitokių jo žodžių, nors ir buvom įkaušę. Skubinai 
atsisveikinę, išėjo dar keletas svečių. Tie, kurie likome, garbstėme Ne- 
roną ir mėginome visaip įtaigauti, kad Britanikas negali jam prilygti. 
Tačiau Neronas atrėžė: 

— Iš pradžių - bendravaldis. Šituo man grasina ne kas kitas, o pati 
motina. Paskui — pilietinis karas. Kas žino, kokį proskripcijos sąrašą 
slapta jau rengia Britanikas? Gal ir jūsų vardai ten bus. 

Vien tas žodis kėlė siaubą. Neronas buvo nemaloniai teisūs, nors 
mėginome viską nuleisti juokais ir priminti, jog jis kalba kaip Saturna- 
lijų karalius, taigi tik kraupiai juokauja. Vėl įnikome žaisti ir Neronas 
ėmė skirstyti mums akiplėšiškas užduotis. Kažkuris turėjo atnešti Ves- 
tos mergelės kurpę. Senecionui jis įsakė prikelti iš miegų seną rūminin- 
kę, kurios padedamas jis, prastakilmis, kitados įsigavo į Palatiną. Kai 
Neronui ir šitie pokštai nusibodo, įsigeidė žūtbūtinai iškrėsti dar di- 
desnę kvailystę. Mūsų jau buvo nedaug belikę, kai jis riktelėjo: 

— Mano laurai tam, kuris atves Lokustą! 

Visi žinojo, apie ką jis šneka, tik aš vienas naiviai paklausiau: 

— Kas toji Lokusta? 

Visi tylėjo, o Neronas tarė: 

— Lokusta - daug iškentėjusi moteris, mokanti ruošti dievišką grybų 
patiekalą. Gal ir aš meilyčiau paragauti to dieviškojo valgio po mirtino 
šio vakaro įžeidimo. 

Nekreipdamas dėmesio į slaptingus jo žodžius, aš sušukau: 

— Laurus man! Tu dar neskyrei man jokios užduoties. 

Neronas sutiko: 

— Tau, Minutai Lausai, geriausiam mano bičiuliui, tikrai derėtų atlikti 
šią sunkiausiąją užduotį. Tegul Minutas bus Saturnalijų didvyris! 

— O po mūsų tebūnie kad ir chaosas, — priminė Otonas. 

— Ne, chaosas tebūnie dar mūsų laikais! - užriko Neronas. - Ko mums 
jo nepatirti? 

Tą akimirksnį įžengė sena rūmininkė — pusnuogė, girta kaip bak- 
chantė, ji barstė aplinkui mirtų šakeles, tik Senecionas, degdamas iš 
gėdos, dar mėgino ją sutramdyti. Ta moteris apie Romą žinojo viską. 
Paklausiau jos, kur galėčiau surasti Lokustą. Išgirdusi mano klausimą, 
ji nenustebo - tik sukrizeno delnu prisidengusi burną ir paragino mane 
paklausinėti aplink Celijaus kalvą. Skubinai išėjau. Miestas buvo toks 
šviesus — kaip skaisčiausią dieną, ir aš, neilgai klausinėjęs, suradau Lo- 
kustos namelį. Nustebau, kai smarkiai pabeldus duris atvėrė nirtus pre- 
torionas, kuris uždraudė man kelti koją vidun. Tik pastebėjęs siaurą 
raudoną mano apvadą, jis jau kiek mandagiau pridūrė: 

— Lokusta saugoma, nes apkaltinta sunkiu nusikaltimu. Jai draudžia- 
ma susitikti ir kalbėtis su žmonėmis. Tai per ją aš, vargšas, netenku 
Saturnalijų smagumų. 

Aš turėjau bėgti net į pretorionų stovyklą ieškoti vyresniojo. Lai- 
mė, tai buvo mano jaunystės bičiulio knygiaus Liucijaus Poliono bro- 
lis Julijus Polionas, kurį pats pažinojau ir kuris buvo pakilęs iki pre- 
torionų karo tribūno. Jis neprieštaravo Saturnalijų karaliaus įsaky- 
mui. Priešingai, nūdo pasinaudoti proga pats pakliūti į Nerono drau- 
giją teisindamasis: 

— Aš atsakau už tą moterį. Todėl pats turiu saugoti Lokustą. 

Lokusta dar buvo nesena moteris, tačiau jos veidas baltavo it pomir- 
tinė kaukė, o kojos buvo taip baisiai suluošintos kankinimų, kad į Pa- 
latiną turėjome ją gabenti dengtais neštuvais. Pakeliui ji nepratarė nė 
žodžio, tik stebeilijo graudžiomis akimis prieš save. Atrodė savaip grės- 
minga ir baugi. | 

Neronas su kitais bičiuliais jau buvo perėjęs į nedidelę puotų salę ir 
išvijęs patarnaujančius vergus. Nustebau, kad pas jį vėl atėję Seneka 
su Buru. Nė dabar nevokiu, ar Neronas pats juos buvo pasikvietęs, ar, 
tarkim, Otonas, išgąsdintas Nerono savijautos, nusiuntęs jiems žinią. 
Saturnalijų smagybių nebuvo likę nė ženklo. Sakytum nerimo pagauti, 
visi suko akis vienas nuo kito. 

Išvydęs Lokustą, Seneka tik tiek pasakė Neronui: 

— Tu valdovas. Tu ir rinkis. Sitaip lėmė likimas. O man verčiau leisk 
išeiti. 

Ir jis, užsidengęs apsiausto skvernu galvą, išėjo. Buras dar abejojo, 
bet Neronas užriko: 

— Nejau esu silpnesnis už savo motiną? Juk galiu pasišnekėti su išti- 
kima savo motinos drauge ir paklausinėti jos apie tuos dieviškus val- 
gius. 

Aš, naivuolis, maniau, jog Lokusta — kokia nors buvusi Palatino vi- 
rėja. Buras niūriai išdaužė: 

— Tu valdovas. Pats geriausiai Žinai, ką daryti. - Ir išgūbrino, priglau- 
dęs prie šono luošą ranką. 

Išpūtęs akis Neronas apsižvalgė ir paliepė: 

— Nešdinkitės visi — palikite mane vieną su brangiąja mano moti- 
nos drauge. Mudu turime pasiaiškinti keletą svarbių virimo meno 
klausimų. 

Iš mandagumo nusivedžiau Julijų Polioną į ištuštėjusią didžiąją salę 
išgerti vyno ir užkąsti nuoliekų. Paskui smalsiai jo paklausiau: 

— Už ką kaltinama Lokusta? Kas ją sieja su Agripina? 

Julijus Polionas apstulbęs pažvelgė į mane ir savo ruožtu paklausė: 

— Nejau nežinai, jog Lokusta - pagarsėjusi Romos nuodytoja? Ją 
būtų seniai nuteisę pagal lex Iulia, tačiau tik Agripinos dėka ieškiniai 
nebuvo nagrinėjami. Po kankinimų apklausos, taikomos nuodytojams, 
Lokusta tiktai namų nelaisvėje laikoma. Tikriausiai ji gali papasakoti 
tiek, kad patys tyrėjai išsigando. 

Nustėręs neišstenėjau nė žodžio. Julijus Polionas mirktelėjo akį, 
gurkštelėjo vyno ir paklausė: 

— Nejau negirdėjai nė apie grybų patiekalą, kuris Klaudijų pavertė 
dievu? Visa Roma žino, kad Neronui imperatorystę išmaniu darbu nu- 
pelnė motina su Lokusta. 

— Keliavau po provincijas ir netikiu visokiom Romos apšnekom, - 
atšoviau kibirkščiuojančia galva. Pirmą akimirksnį man dingtelėjo, kad 

Neronui, kaip kad baugino, prireikė nuodų pačiam sau. Paskui man 
protelis nušvito. 

Tarytum supratau, ko reikėjo Senekai su Buru, - taigi dabar ir aš 
sumečiau, kad Neronas, įžeistas Britaniko įžūlaus iššūkio, panūdo pats 
apklausti Lokustą, kad apkaltintų motiną Klaudijaus nunuodijimu. Tik 
šitaip jis galėjo nutildyti Agripiną ar, slapto teismo sprendimu, net iš- 
tremti iš Romos. Viešai savo motinos jis negalėjo apkaltinti. Ta mintis 
mane ramino, nors nevaliojau patikėti, jog Agripina galėjo nunuodyti 
Klaudijų. Juk apie skrandžio vėžį buvau girdėjęs dar prieš porą metų 
ligi Klaudijaus mirties. 

Pamąstęs pasakiau: 

— Manau, mums abiem verčiau neprasitarti apie tai, kas šiąnakt 
nutiko. 

Julijus Polionas prapliupo juoktis ir tarstelėjo: 

— Man šitai nesunku. Juk karys turi neatsikalbinėdamas paklusti įsa- 
kymams. 

Sitaip slogiai man baigėsi vakaras, taip smagiai prasidėjęs. Į namus 
Aventine grįžau slegiamas niūrių minčių, jausdamas nevalingai įsivė- 
lęs į aukščiausio lygio politinę kovą. Tiesa, Neronas galėjo be mano 
pagalbos išsikviesti Lokustą, tačiau Agripina vis tiek būtų niršusi ant 
manęs, sužinojusi apie tarpininkavimą. Agripinos pyktį buvo neleng- 
va ištverti, — įsiutusi ji šnekėdavo stačiai bjauriai ir įgiliai. 

Miegojau prastai, sapnavau negerus sapnus. Kitądien mane, pagirin- 
gą nuo vyno, suėmė noras sprukti. Pasiėmęs tik Barbą, iškeliavau į 
savo tėvo dvarą prie Cerės. Stingdė šiaurus tamsiausias metų laikas, 
bet nūdau ramiame kaimo prieglobstyje įgyvendinti ilgai rusenusį ke- 
tinimą parašyti knygą apie tai, ką buvau patyręs Kilikijoje. 

Supratau, kad poeto iš manęs nebus. Tikros istorijos apie klitų maiš- 
tą rašyti negalėjau, kad nepakenkčiau Kilikijos karaliui ir Sirijos pro- 
konsului. Prisiminiau, kaip svečiuodamasis pas Silaną skaitydavau nuo- 
tykių pasakojimus graikų kalba, tad ir pats nusprendžiau parašyti tik- 
tai atgrasią istoriją apie plėšikus, išpūsdamas apjuoktinus nelaisvės da- 
lykus ir sumenkindamas vargus. Kelias dienas buvau įnikęs į tą darbą 
taip karštai, kad net užmiršau, koks dabar laikas ir kur esu. Manding, 
aprašydamas viską juokais, išsilaisvinau iš bjaurasties, išgyventos že- 
minamoje nelaisvėje. 

Rašiau paskutiniąsias eilutes taip, kad rašalas taškėsi, kai iš Romos 
atėjo netikėta Žinia, jog per bendrą imperatoriškosios šeimos susitai- 
kymo vakarienę Britaniką ištiko stiprus nuomario priepuolis. Jį nunešė 
į lovą, kur netrukus jis ir išleido dvasią —- niekam apie tai nė nenuma- 
nius, nes paprastai po priepuolių jis greitai atsigosdavo. 

Protėvių papročiu, gniauždamas skausmingus išgyvenimus, Nero- 
nas įsakė tą pačią naktį sudeginti Britaniko kūną Marso lauke per pat 

žiemos liūtį ir be pagiriamųjų kalbų bei viešų palydų nugabeno jo 
kaulus į dieviškojo Augusto mauzoliejų. Paskelbdamas apie mirtį se- 
natui ir liaudžiai Neronas kreipėsi į tėvynę, nes jos parama - vienin- 
telė ateities viltis, kai šitaip netikėtai neteko brolio paramos ir pagal- 
bos. „Senato tėvai ir tautiečiai, su juo didesniu nuolankumu prisidė- 
kite prie valdovo, kuriam, kaip paskutiniam kilmingos valdovų gimi- 
nės vyrui, tenka vienam nešti valdžios naštą“, - šitaip baigėsi Nero- 
no pranešimas. Tariausi atpažįstąs tuose žodžiuose veidmainingą pa- 
ties Senekos rašymo stilių. 

Zmogus noringai tiki tuo, ko trokšta. Todėl man pačiam pirmiausia 
nepaprastai palengvėjo. Staigi Britaniko mirtis, mano galva, - tiek Ne- 
rono, tiek visos Romos atžvilgiu, - geriausiai išsprendė valstybės prieš- 
taras. Agripina, kaltindama savo sūnų nedėkingumu, jau nebegalėjo 
kreiptis į Britaniką. Pilietinio karo šmėkla prapuolė. 

Vis dėlto man širdį gilsčiojo slaptas įtarimas, nors ir neturėjau noro 
jį išsiaiškinti. Todėl toliau leidau laiką Cerėje ir į Romą negrįžau. Gir- 
dėjau Neroną išdalijus savo draugams bei įtakingiems senato nariams 
didžiulį turtą, paveldėtą iš Britaniko. Sklido kalbos, jog jis švaistėsi 
brangiomis dovanomis, tarsi panūdęs nusipirkti aplinkinių palanku- 
mą. Aš pats nesigodėjau dalyvauti Britaniko palikimo dalybose. / 

Kai pavasarį galų gale pargrįžau Romon, Neronas jau buvo atėmęs 
iš Agripinos garbės sargybą ir liepęs jai išsinešdinti iš Palatino į aptriu- 
šusį Klaudijaus tetos, senosios Antonijos, namą. Ten Neronas retsy- 
kiais su ja susitikdavo, bet visada tik prie liudytojų - kad suvaldytų jos 
pykčio protrūkius. 

Agripina buvo pradėjusi statyti ant Celijaus kalvos šventyklą Klau- 
dijui. Neronas įsakė sugriauti statybos pastolius, prasimesdamas pats 
prisireikęs sklypo. Jis neva rengiąsis gerokai išplėsti Palatiną. Taigi Ag- 
ripinos, kaip Klaudijaus Žynės, rangas suvis neteko reikšmės. Iš tetos 
Laelijos sužinojau, kad Žmonės vėl šalinasi Agripinos taip kaip ir tomis 
juodžiausiomis dienomis, kai dar Mesalina buvo gyva. 

O teta Laelija štai ką man pasakė: 

— Aš senovės moteris ir nebesugebėsiu išmokti tų graikiškų šokių. 
Neronas Marso lauke stato didžiulį medinį amfiteatrą ir paskui reika- 
laus patricijų žmonas bei dukteris jame pasirodyti. Senatoriai ir raite- 
liai prisižadėjo medžioti ten tik žvėris, nes Neronas išleido įsakymą 
amfiteatre nežudyti net nuteistų nusikaltėlių. Gal net ir pačius gladia- 
torius jis apginkluos mediniais kalavijais? 

— O vieno dalyko tai suvis nesuprantu, - tęsė ji, piktai įsibedusi į 
mane. - Jeigu Britaniko mirtis ir buvo politiškai neišvengiama, tai, man- 
ding, tau pačiam vis dėlto nederėjo kišti nagų prie jo nuodijimo. Zmo- 
nės pasakoja tave savanoriškai atvedus nedorąją Lokustą pas Neroną. 
O paskui tu pasprukai Cerėn. Britaniko veidas, sako, nuo nuodų buvo 

visiškai pamėlęs — taip kaip, pasak paties, Efese nutiko Silanui. Britani- 
ko mėlynumą mėgino nubalinti kreidos milteliais, tačiau nešant į lai- 
dotuvių laužą lietus kreidą nuplovė. Tik stebiuosi, kad Neronas dar 
nepadovanojo tau dvaro ar namo. Juk tu nusipelnei. Sako, pačiai Lo- 
kustai jis davė kuklų dvarelį ir keletą gabių vergų, kad tie išmoktų 
garsingo jos virimo meno. 

Aš tik sumikčiojau persigandęs siaubingo tetos Laelijos kaltinimo. 
Teta Laelija uždėjo delną man ant peties ir meiliai pasakė: 

— Praradai gerą vardą Romoje, Minutai. Bet man tu visados liksi kaip 
sūnus. Tie, kurie nugyveno imperatoriaus Gajaus laikus, bemaž nepai- 
so nuodijimų, neišvengiamų valstybės požiūriu. Bet kad esi jau toks 
ryžtingas ir nuovokus, kaip šneka Žmonės, tai turėtum lygiai ryžtingai 
pešti naudą iš to, ką darai. Kvaila teršti savo garbę be naudos. 

Prisiekiau esąs nekaltas ir, siaubo apimtas, paklausiau, ar tėvas jau 
irgi girdėjęs tas paskalas. Teta Laelija atsakė: 

— Tavo tėvas - nenuovoka, gyvenantis savajame pasaulyje, nors jis 
ir senatorius. Mes, senos patyrios moterys, kiek paplepame tarp sa- 
vęs, pasikeičiame žiniomis, o tada - tiesiog sudedame viena su kita. 
Gal ir neteisingai tave įtariu. Tačiau visuomet tave teisinu sakydama, 
jog iš prigimties esi per žioplas nuodijimams. Tad dabar protingiau- 
siai pasielgtum vesdamas padorią merginą ir šitaip duodamas kitą 
dingstį žmonių šnekoms. Tai sugrąžintų tau gerą vardą. Ir šiaip laikas 
tau surimtėti. 

Tiesa, aš nesuvokiau, kaip per santuoką susigrąžinsiu gerą vardą, 
jeigu Žmonės skleidžia apie mane šlykščias ir neteisingas paskalas. To- 
dėl panūdau sužinoti tiesą —- nesvarbu, suteiks ar atims ji man dvasios 
ramybę. 

Vespasiano sūnus Titas sirgo nuo tos lemtingos vakarienės, kai jo 
geriausią bičiulį Britaniką ištiko mirtinas priepuolis. Ryžtingai užėjau 
pas jį, nes gerai pažinojau jo tėvą, nors susidraugavęs su Neronu jau 
laikiausi nuo Tito atstu. 

Ligos nubalintas Titas buvo sulysęs ir dirsčiojo į mane nepatikliai, 
kada taip nelauktai jį aplankiau su dovanom. Berniukiškas keturkam- 
pis jo veidas, smakras bei nosis rodė Flavijų giminės etruskišką kilmę 
dar ryškiau, nei jo tėvo. Ganėjo tik palyginti jį su kokiu nors atvaizdu 
iš etruskų kapų. Ką tik sugrįžus iš Cerės tas panašumas man rodės 
pribloškiamai akivaizdus. 

Aš jam pasakiau: 

— Nuo Saturnalijų Cerėje rašiau plėšikų nuotykius, kuriuos gal kada 
nors pritaikysiu teatrui. Todėl nevokiu, kas dėjosi čia, Romoje. Bet pik- 
tų gandų jau girdėjau. Ir mano paties vardą juodina, esą aš prisidėjęs 
prie staigios Britaniko mirties. Viliuosi, kad bent tu mane pažįsti ir 
neįtari ką nors pikta rezgus. Pasakyk man tiesą. Kaip mirė Britanikas? 

Titas drąsiai pasižiūrėjo į mane ir ėmė dėstyti: 

— Britanikas buvo geriausias ir vienintelis mano bičiulis. Kada nors 
pastatysiu auksinę jo statulą tarp Kapitolijaus dievų. Kai tik pasitaisys 
mano sveikata, trauksiu pas tėvą Britanijon. Taigi per tą vakarienę aš 
sėdėjau šalia Britaniko. Neronas neleido mums, berniukams, valgyti 
ant gultų. Vakaras buvo šaltas, tad gėrėme karštus gėrimus. Britaniko 
ragautojas tyčia pripylė taurę tokio karšto gėrimo, kad ragaudamas 
pats nusidegino liežuvį. Britanikas tada liepė pripilti taurėn šalto van- 
dens, išgėrė ir išsyk neteko žado bei regos. Ciupau jo taurę ir paraga- 
vau. Man irgi bemat apsisuko galva ir aptemo akys. Laimė, aš apsivė- 
miau. Nuo to laiko vis dar sergu. Gal ir aš būčiau galą gavęs, jeigu 
nebūčiau apsivėmęs. 

— Taigi tu tikrai manai, kad jį nunuodijo ir kad pats paragavai tų 
pačių nuodų? — paklausiau netikėdamas savo ausim. 

— Ne manau, o žinau. Bet neklausk, kas kaltas. Tik sakau, kad ne 
Agripina - taip klaikiai ji persigando, kai visa tai nutiko. 

— Gal tai ir tiesa, - tariau, - bet, pasak vis dar netilstančių šnekų, kad 
Agripina nunuodijo Klaudijų, vis dėlto labai tikėtina. 

Titas gailiai įsibedė į mane migdolinėmis akimis. 

— Nejau tu šito nežinojai? — paklausė. - Net Romos šunys kaukė 
mirtį, supuolę apie Agripiną, kai ši nusileido į Forumą, pretorionams 
paskelbus imperatoriumi Neroną. 

— Tada valdžia kur kas klaikesnė, nei aš maniau, - prisipažinau. 

— Valdžia — pernelyg sunki vienam nešti, kad ir kokiems sumaniems 
patarėjams padedant, — patikino Titas. — Visus Romos valdovus val- 
džia ištvirkino. Todėl respublikos laikai vis tiek buvo geresni, jeigu 
užmiršime visus persekiojimus, pilietinius karus bei skriaudžiamas pro- 
vincijas. Britanikas žavėjosi respublika. Jis niekuomet nebūtų dalijęsis 
valdžios su tokia moterimi kaip Agripina. Ji tikslingai skleidė baisias 
apkalbas ir iš dalies kalta dėl Britaniko motinos mirties. Ji nunuodijo 
Britaniko tėvą. Taigi jis, kaip ir Oktavija, turėjo slėpti savo jausmus. 
Vienintelė Britaniko klaida —- pernelyg atvira pagieža Neronui. Pasi- 
mokykim bent mes iš jo klaidos. 

Nors jaunas, Titas kalbėjo su apdairia nuovoka. Kai šitai jam pasa- 
kiau, jis, droviai šypsodamas, tarė: 

— Sirgdamas bemaž neturėjau laiko galvoti apie šiuos dalykus. Vis 
dėlto apie žmones veikiau manau gera nei pikta. Ir apie tave dabar ma- 
nau gera, nes nuoširdžiai atėjai pas mane išklausti tiesos. Zinoma, aukš- 
čiausia valdžia gimdo veidmainius, vis dėlto netikiu, kad Neronas pats 
tave atsiuntė sužinoti, ką aš iš tiesų manau apie savo geriausio draugo 
mirtį. Pažįstu juk Neroną. Jis tikisi nupirkęs draugų užmarštį ir pats ver- 
čiau trokšta užmiršti. Bet laikiau peilį pasiruošęs, jei mane pultum. 

Jis išsitraukė peilį iš po pagalvės ir sviedė šalin, tartum rodydamas 
visišką pasikliovimą manimi. Vis dėlto nepatikėjau jį visiškai manimi 
pasikliaujant, nes turėjo ganėtinai patyrios nuovokos. Abudu kaltai 
krūptelėjome, kai į kambarį ūmai įžengė dailiai vilkinti jauna moteris 
su vergais, nešinais krepšiais. Mergina buvo grakšti ir plačiapetė lyg 
Diana, švelnių veido bruožų, bet atšiauri, o plaukai graikišku papročiu 
suraityti į trumpas garbanas. Zalsvomis akimis ji klausiamai pasižiū- 
rėjo į mane. Merginos akys buvo tokios pažįstamos, kad įsismaksojau 
į jas kaip kvailys. 

Titas paklausė: 

— Nejau nepažįsti Flavijos Sabinos? Iš savo namų ji kasdien man 
bičiuliškai su manim pasidalysi jais? 

Supratau, jog toji mergina — Romos prefekto, konsulo Flavijaus Sa- 
bino - Vespasiano vyresniojo brolio duktė. Ko gera, jau buvau ją kažkur 
matęs — didelėj puotoj ar šventinėj eisenoj, nes pasirodė man labai 
pažįstama. Pasveikinau ją pagarbiai, tačiau liežuvis burnoje džiūvo ir 
stebeilijau į jos glotnų veidą tarsi apkerėtas. 

Nesivaržydama ji pati įdėjo mums valgio, kuris buvo pernelyg spar- 
tietiškas. Net ąsočio vyno ji neturėjo krepšy. Mandagiai vaišinausi, 
nors kąsnis strigo gerklėje spoksant į merginą. Manding, nė viena mer- 
gina iš pirmo žvilgsnio nepadarė man tokio gilaus įspūdžio kaip Flavi- 
ja Sabina. 

Nesupratau, kodėl. Ji nerodė jokio noro suvilioti. Priešingai, sėdėjo 
šalta, atšiauri, užsisklendusi ir nešneki, bet žinanti savo - miesto pre- 
fekto dukters — vertę. Ilgainiui pasijutau lyg sapne. Buvau tarytum 
apgirtęs, nors tik vandenį gėriau. Galiausiai paklausiau: 

— Ko pati nevalgai? 

Mergina dygiai priminė: 
kodėl turėčiau dalytis duona ir druska su tavim, Minutai Manilianai. 
Juk pažįstu tave. 

— Iš kur tu mane pažįsti, kad aš tavęs nepažįstu? — paprieštaravau 
įsižeidęs. 

Flavija Sabina nesidrovėdama ištiesė laibą smilių ir palytėjo man 
kairę akį. 

— Žiū, prie akies neliko jokios žymės, randuotasai, - priekaištingai 
pastebėjo ji. —- Patyresnė būčiau nykščiu išlupusi tau akį. Vis dėlto ti- 
kiuosi, jog kumščiu ją tau kaip reikiant sugurinau. 

Nustebęs Titas paklausė: 

— Gal judu pešdavotės vaikystėje? 

— Ne, aš vaikystę nugyvenau Antiochijoje, - atsakiau suglumęs. 

Tačiau ūmai man blykstelėjo prisiminimas, nuo kurio veidas nutvil- 

ko gėda. Sabina tiriamai žiūrėjo į mane ir, mėgaudamasi mano sumiši- 
mu, sušuko: 

- Aha, jau prisiminei! Girtas siautėjai nakčia su vergų ir bastūnų 
gauja, audras viešoje gatvėje keldamas. Sužinojome, kas tu, tad pats 
puikiausiai turėtum suprasti, kodėl mano tėvas nepatraukė tada tavęs 
į teismą. 

Dabar prisiminiau aiškiausiai. Vienąkart rudenį lydėjau Neroną į nak- 
tinį Žygį ir, kai pamėginau apkabinti sutiktą merginą, kietu kumščiu 
gavau į akį tokį smūgį, kad parvirtau aukštielninkas. Akis juodavo sa- 
vaitę. Merginos palydovai šoko ant mūsų ir mosuodami deglais nude- 
gino Otonui veidą iki pūslių. Tuosyk buvau taip nusikaušęs, kad pas- 
kui neką ir prisiminiau. 

— Nieko bloga tau nepadariau. Tik apkabinau tave, nes užsibedei tam- 
soje ant manęs, - teisinausi. - Jeigu būčiau žinojęs, kas tu, kitą rytą tikrai 
būčiau nuskubėjęs atsiprašyti tavo tėvo ir tavęs už lengvapėdystę. 

— Meluoji, - pasakė ji. - Ir nemėgink dar kartą manęs apkabinti. Bus 
blogiau nei tąsyk. 

— Tikrai nemėginsiu, - vaipiausi. - Nuo šiol spruksiu šalin, vos tave 
pamatęs. Taip baisiai tu su manim pasielgei! 

Bet nesprukau šalin. Priešingai, iš Palatino nulydėjau Sabiną į pre- 
fekto namus. Jos žalsvos akys man suspindo šypsniu, o nuoga ranka 
atrodė glotni it marmuras. Po savaitės mano tėvas, lydimas dviejų šim- 
tų klientų, nukako į Flavijaus Sabino namus ir pranešė jam apie mano 
piršlybas. 

Ponia Tulija ir teta Laelija gal būtų pasiūliusios kitų nuotakų, bet ir 
šita buvo neprasta. Flavijai buvo ERESS giminės, tačiau mano pa- 
ties tėvo turtai šitai atpirko. 

Sabinos reikalavimu, mudu sujungė amžinos santuokos saitais, nors 
aš neketinau prašyti jokios žynių kolegijos narystės. Tačiau Sabina pa- 
reiškė, jog tuokiasi norėdama kartu nugyventi visą gyvenimą, o ne 
išsiskirti. Suprantama, aš nusilenkiau jos valiai. Neilgtrukus susivo- 
kiau jau visados paklūstąs jos valiai. 

Pačios tuoktuvių iškilmės buvo gražios. UŽ mano tėvo lėšas miesto 
prefekto vardu nemokamai buvo vaišinami visi žmonės — ne tik sena- 
tas ir raitelių luomas. Net ir Neronas apsilankė puotoje, įsimanęs trūks 
plyš tapti nuotakos palydovu, ir pritariant fleitoms padainavo paties 
sukurtą vestuvinę dainą, kupiną nešvankių užuominų. Bet taip turi bū- 
ti. Galų gale jis mandagiai apvertė savąjį deglą ir išėjo, nesukėlęs jokio 
kivirčo. 

Numoviau Sabinai nuo galvos liepsnos spalvos šydą, nusiaučiau 
geltoną vestuvinį apsiaustą. Bet man atmezgant abudu kietus drobi- 
nės vestuvių juostos mazgus, ji atsigynė ir, plykstelėjusi žaliom akim, 
riktelėjo: 

— Aš sabinė! Pagrobk mane, kaip kad grobdavo sabines! 

Bet aš tuomet net žirgo neturėjau. Ir šiaip nebūčiau deramai jos pa- 
grobęs. Aš net nesupratau, ko ji nori, nes mylėdamas Klaudiją buvau 
pratęs prie abipusio švelnumo ir sutarimo. 

Sabina nusivylė ir atšalo dėl tokio delsimo, tačiau kumščius sugniau- 
žusi, akis užmerkusi leido man daryti tai, ko geidžiau, ir tai, ką daryti 
mudu įpareigojo liepsninis šydas. Galiausiai ji stipriom rankom apsivi- 
jo man kaklą, skubinai pabučiavo ir, atsukusi man nugarą, užmigo. 
Įsivaizdavau mudu abu esant tokius laimingus, kokie gali būti du ves- 
tuvių šventės nuveikti jauni įsimylėjėliai, ir užmigau, atsidusęs iš pasi- 
tenkinimo. 

Tik gerokai vėliau suvokiau, kokios kūniškos meilės troško Sabina. 
Randuotas mano veidas ją suklaidino — ji tarė mane esant kitokį. Pir- 
mojo mudviejų susitikimo smurtingumas naktinėje Romos gatvėje su- 
žadino jai svajonę, kad aš sugebėsiu ją pagrobti, kaip kad ji troško. 
Deja, suklydo. 

Nejaučiu jai pagiežos. Manau, jog manimi ji nusivylė labiau, nei kad 
aš nusivyliau ja. Kaip ir kodėl ji šitokia tapo - negaliu paaiškinti. Vene- 
ra — juk įnoringa deivė, dažnai - dar ir žiauri. O Junona, šeimos požiū- 
riu, patikimesnė, vis dėlto visi kiti santuokos reikalai per šiąją ilgainiui 
gerokai apkarsta. 


SEPIINTOJI KNYGA 


Agripina 


Vasaros karštymečiu Cerės pajūryje mano žmona Flavija Sabina savo 
jėgų perteklių liejo statydindama mudviem naują šiuolaikišką vasar- 
namį toje vietoje, kur anksčiau būta senosios žvejo trobelės nendriniu 
stogu. Kartu ji nemačiomis tyrinėjo mane bei mano silpnybes, bergž- 
džiai neklausinėdama apie ateities ketinimus, nes jau buvo pastebėju- 
si, kad nuliūstu vien nuo kalbų apie tarnybą. Kai sugrįžome į miestą, ji 
pasišnekėjo su savo tėvu apie mane. Tad miesto prefektas Flavijus Sa- 
binas pasikvietė mane ir taip man tarė: 

— Medinio amfiteatro statyba jau eina į pabaigą ir jį atidarant daly- 
vaus pats Neronas. Taigi pakliuvau į bėdą - iš viso pasaulio čion ėmė 
gabenti brangius laukinius žvėris. Senajame žvėryne palei Flavijaus 
kelią jiems jau pernelyg ankšta. O ir Neronas kelia savus reikalavimus. 
Jis nori, kad amfiteatre mokyti žvėrys išdarinėtų neregėtus triukus. 
Senatoriai ir raiteliai smėlio arenoje turės rodyti medžioklės meną. To- 
dėl medžiotinų žvėrių dabar nevalia pernelyg įkiršinti. Juk žvėrių tar- 
pusavio kovos turės jaudrinti žiūrovus. Reikalingas tinkamas žvėryno 
viršininkas, kuris galėtų rūpintis žvėrimis ir ruošti žvėrių pasirodymus 
per šventes. Neronas sutinka tave skirti į šias pareigas, nes tu turi pa- 
tirties. Miesto tarybos nuomone, tai labai garbingos pareigos. 

Ko gera, pats buvau kaltas —- juk per akis prisigyriau gaudęs vai- 
kystėje gyvą liūtą, Korinte pritrenkęs taurą, o Kilikijos plėšikų ne- 
laisvėje išgelbėjęs draugus, kada plėšikų vadas mus smagumo dėlei 
suginė lokio irštvon. Tačiau rūpinimasis šimtais laukinių žvėrių ir am- 
titeatro vaidinimų ruošimas — tai jau buvo didžiai atsakingas darbas, 
todėl nemaniau gebėsiąs jį deramai atlikti. Šitaip man pasiteisinus, 
uošvis ūmai įniršo: 

— Gausi reikiamų lėšų iš imperatoriaus iždo. Patyriausi pasaulio Žvė- 
rių tramdytojai varžosi, trokšdami pakliūti į Romos algininkų sąrašus. 
Tau tereikės įžvalgiai ir tinkamai atrinkti triukus. Ir Sabina tau padės. 
Ji nuo pat vaikystės duodas po Žvėryną ir mėgsta tramdyti žvėris. 

Man tai buvo naujiena. Keiksnodamas likimą grįžau namo ir grau- 
džiai pasiskundžiau Sabinai: 

— Dėl tavęs noriau būčiau stojęs kvestorium nei žvėrių tramdytoju. 
tarė: 

— Ne, konsulo iš tavęs, vargšelio, vis tiek niekada nebus. Gal verčiau 

gyvenk jaudrų ir įdomų Žvėryno viršininko gyvenimą. Tokių pareigų 
ligi šiol nėjo joks Romos raitelis. 

Pasakiau turįs didesnį patraukimą į literatūrą. Sabina suirzo ir rik- 
telėjo: 

— Ko verta šlovė, užpelnyta paskaitų salėje, kur penkiasdešimt ar 
šimtas nuobodulio pjaunamų Žmonių šoka ploti katučių, kad pagaliau 
baigei! Tu — dykūnas ir nevykėlis. Neturi tikros garbėtroškos! 

Sabina buvo taip įsiutusi, kad nedrįsau daugiau jos erzinti, nors ma- 
nęs nemagino šlovė, „pasiekta laukinių žvėrių smarvėje. Vis dėlto tuč- 
kur kas prastesnė, nei tvirtino miesto prefektas. 

Zvėrys buvo išsekinti pervežimų ir netinkamai šeriami. Pats bran- 
giausias — tigras — vadavosi mirtimi. Niekas gerai neišmanė, ką ėda 
raganosiai, nupirkti už didelius pinigus Afrikoje, — šie jau buvo spėję 
sutraiškyti patyrų prižiūrėtoją. Geriamasis vanduo buvo sugedęs. Dram- 
bliai atnešto pašaro nė neprisilietė. Narvai buvo ankšti ir priteršti. Žira- 
fos keipo iš baimės, nes buvo įkurdintos prie pat liūtų narvų. 

Iškankintų žvėrių baubimas ir sutartinis riaumojimas veikiai išūžė 
man galvą. Nuo žvėrių dvoko vos atsikvapsčiau. Ir neradau nė vieno už 
tai atsakingo — Žvėryno vyresniojo ar vergo. „Tai ne mano darbas“, - ko 
nors paklausti dažniausiai atrėždavo tie. Dar atkirsdavo, jog iškankinti 
žvėrys ant arenos smėlio kaunasi labai niršiai, jei tik kaip nors pratrau- 
kia iki pasirodymo. 

Sabina labiausiai susižavėjo dviem didžiulėm, augesnėm už žmo- 
gų, apžėlusiom gaurais beždžionėm, atgabentom į Romą iš nepažįs- 
tamosios Afrikos glūdumos. Į mėsą beždžionės nė akių nesuko ir van- 
dens negėrė. 

Aš išdėsčiau, ką nusprendęs: 

— Viską teks perstatyti. Zvėrių tramdytojams reikia erdvesnių patal- 
pų pratyboms. Narvai turi būti tokio didumo, kad žvėrys galėtų laisvai 
vaikščioti. Į narvus būtina atvesti vandenį. Kiekvienai žvėrių rūšiai pri- 
žiūrėti ir šerti reikia nusamdyti vyrą, išmanantį jos įpročius. 

Mane lydintys žvėryno vyresnieji prieštariai purtė galvas: 

— Kokia iš to nauda? Juk tie žvėrys vis tiek žus arenoje. 

Įsiutintas prieštaravimų, tarsi koks silpnabūdis sviedžiau į didžiųjų 
beždžionių narvą graužiamą obuolį ir užrikau: 

— Nejau pirma turiu jus nuplakti, kad dirbtumėte, ką turit dirbti? 

Sabina uždėjo delną man ant rankos lyg ramdydama, o galva paro- 
dė beždžionių pusėn. Mano nuostabai, žvėris plaukuota letena su- 
griebė obuolį, iššiepė siaubingus dantis ir "triaukštelėjęs nugurkė ji. 
džionė, — pasakiau: 

— Atneškit joms krepšį vaisių ir švaraus vandens. 

— Šitie laukiniai Žvėrys — mėsėdžiai. Tuk i tai matyti iš dantų. 

Sabina atėmė iš jo rimbą ir rėžė per veidą užrikdama: 

— Kaip kalbi su savo viršininku! 

Žmogus persigando ir įširdo, vis dėlto atžariai atnešė krepšį vaisių ir 
išbėrė į didžiųjų beždžionių narvą. Nugeibę žvėrys pagyvėjo ir ėmė 
grumšnoti vaisius. Pats nustebau pamatęs, jog beždžionės su pasimė- 
gavimu ėda net vynuoges. Prižiūrėtojų žodžiais, tai buvo toks neįpras- 
tas įvykis, kad visi susigrūdo pažiūrėti ir iš manęs daugiau nesišaipė. 

Sitaip pelnęs pagarbą, netrukus supratau, jog bėdos žvėryną už- 
griuvo ne dėl patirties stokos, o tik visiško abejingumo, godulio ir 
nemokšiškumo. Visi - nuo vyresniųjų iki vergų - manė turį teisę šiek 
tiek prisidurti prie atlyginimo, nugvelbę nuo žvėrių šėrimo. Tad 
vūnai buvo šeriami bet kada ir bet kaip. Žvėrių gaištas iš bado šal- 
takraujiškai teisintas atsivežtinėm ligom. Manding, blogiausia buvo, 
kad patys prižiūrėtojai bijojo ir nekentė žvėrių, kvailai ir be reikalo 
juos erzindavo. 

Nerono medinio amfiteatro architektas, atsakingas už statybą, ma- 
nė, kad jo garbė sumenks, jeigu nubraižys dar ir gyvūnų narvus bei 
pratybų patalpas. Tačiau iš mano paties brėžinių bei Sabinos aiškinimų 
suvokęs, kokia tai svarbi užduotis, — stačiai naujos miesto dalies staty- 
ba, - jis susidomėjo. Žinoma, jam ramybės nedavė ir rangovai, užuos- 
dami didelį uždarbį, nes darbą reikėjo atlikti kuo skubiausiai. 

Nušalinau ar perkėliau į kitas pareigas visus, kurie dėl pramogos 
erzindavo žvėris ar pernelyg būgavo savo augintinių. Abu su Sabina 
parūpinome vienodus darbo drabužius keliems šimtams Žvėryno pri- 
žiūrėtojų, 0 sau pasistatydinome netoliese naują būstą, nes labai vei- 
kiai supratau, jog norėdamas deramai rūpintis tais brangiais Žvėrimis 
privalau tenai lankytis dieną naktį. | 

Mudu visiškai apleidome diduomenės gyvenimą - skyrėme visą dė- 
mesį tik žvėrims: liūto jauniklius Sabina net guldydavosi į mudviejų 
santuokinį guolį, o kai patelė padvėsė nuo pogimdyminio uždegimo, 
mane patį privertė žindyti liūtukus iš rago pienu. Santuokinis gyveni- 
mas per visą tą skubą gerokai priblėso, nes vadovauti žvėrynui tikrai 
buvo įtampus ir atsakingas darbas. 

Apkuopę žvėryną, nustatę ėdesio pristatymo tvarką bei tolygų šėri- 
mą ir paskyrę kiekvienai Žvėrių rūšiai sumanius prižiūrėtojus, mudu 
turėjome dar sugalvoti atskirus vaidinimo pasirodymus, nes amtiteat- 
ro atidarymo diena artėjo baugiu greitumu. 

Buvau matęs žvėrių kovų, tad išmaniau, kaip rengti medžiokles are- 
noje, idant nekiltų didelio pavojaus patiems medžiotojams, o reginys 
vis tiek smalsintų. Sunkiau buvo pramanyti, kokius žvėris suvesti į 
kovą, nes žmonės buvo įpratę stebėti kuo keisčiausias poras. Vis dėlto 

daugiausia tikėjausi iš mokytų žvėrių meninių pasirodymų, nes šiam 
darbui neprašomi pasisiūlė išmanūs vyrai iš visokiausių šalių. 

Bet sunku buvo išlaikyti tuos pasirodymus paslaptyje iki šventės. 
Niekaip neatsiginėme žiūrovų — šie be perstogės veržėsi į Žvėryną. 
Galų gale sumaniau reikalauti įėjimo mokesčio iš visų, norinčių jį ap- 
žiūrėti. Sukauptas lėšas skyriau žvėrynui, nors tikrai galėjau pasilaiky- 
ti sau, kadangi ta mintis man pačiam buvo šovusi į galvą. Vaikus ir 
vergus, jei nebūdavo didelės kamšaties, įleisdavome už dyką. 

Įpratau prie visokių verteivų siūlymų ir šiaip žmonių beprotiškų ni- 
kių. Ypač liūdna prisiminti vieną vyrą, kuris buvo išmokęs blusų ketver- 
tus traukti mažučius vežimėlius. Per pobūvius rodydamas kilmingųjų 
vaikams savo lenktynininkes, tas vyras pelnydavo sau duonos kąsnį. 

Tačiau jis niekaip nesuėmė galvon, kad šio triuko neįmanu parodyti 
šimtui tūkstančių amfiteatro žiūrovų. Galop aš atsisakiau jį priimti. Jo 
svajonė sudužo ir jis, susiglėbęs savo blusas, nusižudė prie pat Žvėry- 
no vartų, apkaltinęs mane nesupratingumu ir beširdyste. 

Savaitę prieš atidarymo šventę pas mane įsiprašė barzdotas raišako- 
jis vyras. Tiktai tada, kai jis prašneko, atpažinau jį esant Simoną Burti- 
ninką. Draudimas verstis astrologija vis dar neva galiojo, todėl Simo- 
nas jau buvo be gražaus chaldėjiško apsiausto su žvaigždyno paveiks- 
lėliais. Jis atrodė suvargęs, nusilpęs, akys klaidžiojo ir jis išdėstė tokį 
keistą prašymą, kad pamaniau jį išėjus iš galvos. Trokšdamas susigrą- 
žinti prarastą šlovę, jis sumanė paskraidyti per amfiteatro vaidinimą. 

Kiek supratau iš padriko pasakojimo, jo gydomoji galia nusilpo ir 
žmonės liovėsi lankytis pas jį. Duktė, pasak jo, mirė dėl priešiškų bur- 
tininkų sankalbių. Ypač krikščionys jo nekentė ir persekiojo, tad jam 
grėsė skurdas ir nelaiminga senatvė. Stai kodėl jis troško įrodyti liau- 
džiai savo dievišką galią. 

— Puikiai Žinau, jog galiu skraidyti, - sakė jis. — Kitados skraidyda- 
vau daugybės žmonių akivaizdoje ir išnirdavau iš debesų jiems prieš 
akis, kol krikščionių pranašas užkeikė mane savąja galia, aš nupuoliau 
į Forumą, ir man suskilo kelio girnelė. Ir sau pačiam nūstu įrodyti, jog 
dar gebu skraidyti. Vieną naktį, siaučiant vėtrai, puoliau nuo Aventino 
bokšto žemyn, išskleidęs apsiausto skvernus tarytum sparnus. Skrie- 
jau lengvai ir nusileidęs atsirėmiau kojomis Žemės. 

— Maniau, kad iš tiesų tu niekados neskraidei, o tik savąja galia 
dumdavai žmonėms akis — ir tie regėdavo tave skrendant, - pasakiau 
nepatikliai. 

Grąžydamas kaulėtas rankas ir raudamasis barzdą, jis tikino: 

— Gal ir kerėdavau Žmones, tačiau persiimdavau skridimo mintim 
taip stipriai, kad ir šiandien tikiu skraidęs. Bet į debesis daugiau nesi- 
veršiu. Ganės apskrieti ratą ar du aplink amfiteatrą. Tada patikėsiu sa- 
vo galia ir tuo, kad manieji angelai už pažastų mane laiko ore. 

Pamąstęs aš pasiūliau: 

- Jei dar turi galios, tai verčiau sutramdyk didžiąsias Afrikos beždžio- 
nes. Neišmanau, ką su jomis daryti. Tai baisiausiai nirtūs žvėrys. Galė- 
čiau suvesti jas į kovą su būriu šunų. Jos dūkte įdūksta, kai šuo priešais 
jų narvą suloja. Bet net amfiteatro aptvarai neatlaikys, jei išleisime jas 
į areną. Gali kilti baisi maišalienė. 

Simonas Burtininkas įteikliai sutiko pažiūrėti tų žvėrių. Jis spoksojo 
beždžionėms į akis, mostagavo rankomis ir kerėjo samariečių kalba. Ir 
tuo laiku kaip tik viena milžiniška beždžionė pakabino letena purvo ir 
drėbė pro narvo grotas Simonui į akis, o kita čiupo didžiulę šaką ir 
sakytum kaži ko subūgusi ėmė pasiutiškai daužyti geležinius virbus. 
Papurtęs galvą Simonas Burtininkas tarė: 

— Net perpus jos nėra žmonės. Antraip man paklustų. 

Jo galvon tilpo tik viena mintis - skraidyti. Galų gale neapsikentęs 
paklausiau, kaip jis ketina viską surengti. Simonas paaiškino, kad vi- 
dury amfiteatro galima įkasti aukštą stiebą, o jį patį su krepšiu užkel- 
ti viršūnėn, kad gana atitoltų nuo žemės. Jis pats šimto tūkstančių 
žiūrovų akyse esą nesugebės pakilti nuo žemės. Spigindamas į mane 
dygiomis akimis Simonas taip įtaigavo, kad man galva apsvaigo. Pa- 
maniau, jog bent jau anksčiau amfiteatre niekas dar neregėjo šitokio 
triuko. Paties Simono Burtininko valia, kad žūtbūt įsigeidė lįsti sta- 
čiai pavojun. Nutariau, kad jam gal net pasiseks įvykdyti tą pavojin- 
gą sumanymą. 

Neronas amfiteatre kaip tik stebėjo graikų jaunikaičių šokių su kar- 
dais pratybas. Svietė tvanki rudens diena. Vienais prakaituotais marš- 
kiniais Neronas šūkčiojo pagyras, vikrino jaunikaičius ir, pats įsimai- 
šęs tarp šokėjų, rodė pavyzdį. 

Kai išdėsčiau Simono Burtininko siūlymą, jis išsyk užsidegė, tik 
priminė: 

— Skraidymas — neįtikimas dalykas, tad reikia sukurti bent menišką 
aplinką, idant vaidinimas nenuviltų. Tegul Simonas tampa Ikaru, bet 
jam reikės ir Dedalo bei savo paties gebėjimo priešybės įvaizdžio. Tar- 
kim, Pasifajės, kad žiūrovai galėtų į valias pasijuokti. Ų 

Nerono vaizduotė buvo laki, laimė, laiku jo atsikračiau. Vis dėlto 
spėjome sutarti, kad Simonas Burtininkas nusiskus barzdą ir apsitaisys 
kaip koks graikas jaunikaitis. O prie pečių prisiriš dar ir auksu žvilgan- 
čius sparnus. 

Kai išdėsčiau imperatoriaus reikalavimus Simonui .Burtininkui, šis iš 
pradžių griežtai atsisakė nusiskusti barzdą, tikindamas, jog tada ne- 
teks galios. Dėl sparnų jis nepriešgyniavo. 

Man prašnekus apie Dedalą ir medinę karvę, jis pats tuoj papasako- 
jo žydų legendą apie Samsoną, kuris prarado galią, kai klastūnė mote- 
ris nukirpo jam plaukus. Tik man papriekaištavus, jog per menkai tiki 

savąja galia, Simonas Burtininkas dvejodamas sutiko su tuo reikalavi- 
mu. Paklausiau, ar norįs, kad stiebą pastatytų tučtuojau, idant galėtų 
lavintis. Bet jis atitarė, kad skraidymo pratybos tik bergždžiai eikvos 
jo slaptą galią. Jam esą pravarčiau vienatvėje pasninkauti ir kalbėti 
užkeikimus kaupiantis vaidinimo dienai. 

Neronas tiksliai nurodė amfiteatro vaidinimų paskirtį — taurinti ir 
linksminti liaudį. Pirmą kartą istorijoje per tokį didžiulį renginį nebus 
tyčia liejamas kraujas. Taigi tarp jaudulingų ir meniškų pasirodymų 
liaudis turinti kuo daugiau juoktis. Per pertraukėles žiūrovams bus mė- 
tomos dovanos, kepti paukščiai, vaisiai bei pyragaičiai ir dar išlošių 
rutulėliai iš dramblio kaulo, kurių gavėjai laimės grūdų, drabužių, si- 
dabro bei aukso, darbinių gyvulių, vergų ir net žemės sklypų. 

Mokytų gladiatorių Neronas suvis nenorėjo rodyti liaudžiai. Dėl to, 
o dar ir nūsdamas pabrėžti vaidinimų svarbą, jis liepė žaidynes pradėti 
keturių šimtų senatorių ir šešių šimtų raitelių kautynėmis. Zmonės 
linksminosi žiūrėdami, kaip nesuterštos garbės, kilmingi vyrai bedžio- 
jasi ietimis be antgalių bei mediniais kalavijais. Raitų kovotojų grupe- 
lės irgi rodė puikius gebėjimus. Vis dėlto kilo akivaizdus nepasitenki- 
nimas, kad nėra sužeistų. Ziūrovai netgi ėmė staugti. Sargybiniai kišosi 
vykdydami savo pareigas, kol Neronas neapsikentęs liepė jiems išeiti 
iš žiūrovų minios, idant Romos liaudis pratintųsi prie laisvės. 

Šis įsakymas paakstino džiaugsmingą pakilimą ir plojimus. O nepa- 
tenkintieji tvardėsi, kad nepasirodytų nesą verti imperatoriaus pasiti- 
kėjimo. Dviejų nusipenėjusių ir dusulingų senatorių dvikova su tinklu 
bei trišakiu irgi buvo tokia smagi, kad liaudis pratrūko nesulaikomai 
kvatoti. Tie didžiūnai iš tikrųjų niršo vienas ant kito ir, žinoma, būtų 
susižaizdoję, jeigu trišakis būtų buvęs aštrus, o tinklas - su svoringais 
švininiais svambalais. 

Trys vyrai, išsinešę didžiules gyvates, sukėlė siaubą, leidę šioms ap- 
sivyti apie save, tačiau Neronas įdūko, kad darė tai be paaiškinimų, 
taigi niekas nesuprato vyrus vaizduojant Laokoontą ir jo sūnus. Liūtų, 
tigrų bei taurų medžioklė, žiūrovų širdgėlai, praėjo lygiai sėkmingai — 
už tai medžiotojus vaidinę jauni raiteliai turėjo dėkoti ypač man bei 
apsauginiams bokštams, kuriuos buvome surentę arenoje. Man pačiam 
tas pasirodymas nepatiko, nes jau buvau pamilęs žvėris, tad nesmagiai 
jaučiausi, kai juos žudė. 

Audringų plojimų sulaukė liūto tramdytoja — grakšti moteris, neti- 
kėtai išbėgusi pro tamsius vartus ant arenos smėlio su trimis neva įnir- 
šusiais liūtais. Žiūrovai tuoj sušurmuliavo savo vietose, tačiau moteris 
rimbu sustabdė liūtus vidury arenos ir privertė juos paklusti — įsakyti 
šie tūpė klusniai, kaip šunys, ir šokinėjo pro lankus. 

Vis dėlto galybės žiūrovų triukšmas bei plojimai įkiršino žvėris. At- 
likdama grėsliausią savo triuką moteris privertė didžiulį liūtą išžioti 


259 


nasrus ir įkišo į juos galvą, o liūtas tada ūmai užsičiaupė ir nukando 
moteriai galvą. Si staigmena sukėlė tokį neapsakomą džiaugsmą ir plo- 
jimų audrą, kad turėjau gana laiko išgelbėti liūtus. 

Zvėryno vergai, apsiginklavę deglais ir įkaitintais geležies virbais, 
grandine pasileido liūtų link, apsupo ir pro vartus suginė juos narvan. 
Antraip raiti lankininkai tuoj būtų žvėris nušovę. Tiesą sakant, buvau 
taip persigandęs dėl tų brangių prijaukintų liūtų, kad beginklis pats 
išbėgau į areną vesti vergų. 

Buvau baisiai įniršęs, todėl spyriau kaustytu batu liūtui į pasnukį, 
kad paleistų šeimininkės galvą. Liūtas baugiai urgztelėjo, bet, manau, 
pats buvo per daug prislėgtas nelaimės ir manęs nepuolė. 

Kai visaip išmarginti negrai įerzino raganosį, į amfiteatro vidurį 
buvo atvilkta medinė karvė ir, milžiniškam jaučiui nirčiai žengiant 
prie jos, mimas Paris taip tikroviškai perteikė Dedalo ir Pasifajės pa- 
davimą, kad diduma žmonių iš tiesų patikėjo Pasifaję glūdint tuščia- 
vidurėje karvėje. 

Cia nelauktai išdygo Simonas Burtininkas su auksu spindinčiais spar- 
nais. Paris mostais jį suragino pastrikinėti šokio žingsniu, bet tas, di- 
dingai mosuodamas gražiaisiais sparnais, nepanoro. Jūrininkai akimirks- 
niu užkėlė jį ant stiebo pakylos į svaigulingą aukštį. Viršutiniame žiū- 
rovų balkone kai kurie žydai pasiuto koneveikti Simoną, tačiau kiti 
juos tuoj nutildė, o pats Simonas Burtininkas iškilmingiausią savo gy- 
venimo valandėlę stiebo viršūnėje sveikindamasis tik gręžiojosi į vi- 
sas puses. Manau, jog iki paskutinės akimirkos jis tvirtai tikėjo įveiksiąs 
ir partiesiąs ant menčių visus priešininkus. 

Paskui jis, vasnodamas sparnais, gražiai pasileido tiesiai imperato- 
riaus ložės link ir nukrito taip taikliai, kad kraujais aptaškė Neroną. 
Suprantama, Simonas Burtininkas išsyk išleido dvasią. Vėliau kilo daug 
ginčų, ar jis iš tiesų skrido. Kai kurie tvirtino matę, kad dešinysis spar- 
nas buvęs sugadintas jau tada, kai Simoną su krepšiu kėlė į stiebo vir- 
šūnę. Kiti tikėjo, kad jį nupuldė judėjų prakeiksmai. Gal jam, girdi, 
būtų pasisekę, jeigu nebūtų nusiskutęs barzdos. 

Nesvarbu, kaip viskas nutiko, tačiau vaidinimai tęsėsi. Jūrininkai at- 
vilko ir ištempė nuo pirmojo balkono ligi stiebo papėdės neįtikimo 
storumo lyną. Didžiam žiūrovų nustebimui, nuo balkono lynu į smėlio 
areną atsargiai nužirgliojo dramblys, nešdamas ant sprando siutingu- 
mu pagarsėjusį Romos raitelį. Tiesa, ne anas buvo išmokęs dramblį 
vaikščioti lynu, — šitai žvėris buvo įpratęs daryti pats, be raitelio. Ir jis 
pelnė garbę už pasirodymą, kokio niekas ligi tol nebuvo regėjęs. 

Vos jam išklausius plojimus, išleidome pro vartus kitą dramblį. Šis 
su savo raiteliu įžingsniavo į arenos vidurį svyrinėdamas ir virtuliuo- 
damas tarytum girtas. Jis ir buvo smarkiai nusilakęs. Sunku tiksliai pa- 
sakyti, kada leidome jam išsiurbti pirmąjį auseklį saldaus vyno. Visai 

atsitiktinai sykį pastebėjau, kad dramblys labai smalstus į vyną, ir pats 
sumąsčiau jo triuką prijungti prie dramblio šokio ant lyno. 

Dramblio raitelis buvo puikus aktorius. Mostais jis neva skatino 
dramblį žengti lynu ir juo kilti, o tas svirduliavo priešgyniaudamas ir 
purtė galvą. Tada jam atnešė dar vieną auseklį vyno. Dramblys taip 
godžiai ištuštino indą, kad Žiūrovai viską suprato ir permanė jį esant 
visišką girtuoklį. 

Pasigėręs dramblys pradėjo drąsauti sakytum sustiprėjus apsvaigi- 
mui. Jis atsistojo ant užpakalinių kojų, bet pargriuvo ir vėl kilo kniūb- 
čiodamas, tarsi labai stebėdamasis tuo, kad nepasisekė. Paskui pažen- 
gė kelis žingsnius virve, išlaikydamas stulbinamą pusiausvyrą, kol ga- 
lų gale Žnektelėjo ant smėlio. Raitelis ragino dramblį pereiti dar sykį, 
tas vėl išgėrė auseklį vyno ir, žiūrovų juoko gaudesio paakintas, išsi- 
laikė ant lyno kaip geriausias juokdarys. Užtat mes buvome nepasi- 
ruošę, rodės, suvis neįmanomam dalykui: girtas dramblys lynu nusvy- 
rinėjo ligi balkono, tačiau tą pačią akimirką išsekęs nuo įstangų Žžnek- 
telėjo taip, kad driokstelėjo visas amfiteatro galas. Tą akimirką dram- 
blys užmigo kietu girtuoklio miegu. Ir laimė, nes raitelis nesiryžo sės- 
tis ant dramblio iš baimės, kad šis griūdamas jį suknežins, o balkone 
nebuvo kam dramblį pasitikti, nes nesitikėjome jį kada nors ten užlip- 
siant. Sis pasirodymas, ko gera, labiausiai patiko žiūrovams, nors tai 
tik aš šitaip tvirtinu. 

Vakarui blįstant ir žiūrovams jau gužant koridoriais iš amfiteatro, 
dramblys irgi pradėjo kilnoti galvą ir kepėstuodamas stotis ant kojų. 
Panarinęs galvą ir nukabinęs glebų straublį jis pakluso raiteliui ir iš 
pirmo balkono nusigavo Žemyn žiūrovų laiptais, net nesižvalgydamas 
į šonus, kaip tikras girtuoklis, kuris pagiriomis nesitveria gėda dėl iš- 
krėstų paikysčių. 

Žiūrėdamas į išvedamą dramblį ir klausydamasis triukšmingų žmo- 
nių vertinimų apie vaidinimus, susitikau mūsų architektą. Nupilkęs kaip 
švinas, jis vis šluostėsi kaklaskare prakaitą nuo kaktos ir plikės. Kai aš 
tuo nusistebėjau, jis tarė: 

— Tokio didžiulio medinio statinio niekas dar per amžius nėra statęs. 
Buvo atlikti visi apkrovų bandymai, bet žiūrovams balkonuose pašokus 
ant kojų širdis man sustingdavo iš baimės, kad amfiteatras sugrius. O 
kai tavo dramblys išsidrėbė, pamaniau širdį suvis iššoksiant pro ger- 
klę. Galėjai iš anksto pasakyti apie tokią apkrovą. Balkonui griuvus, 
būtų žuvę tūkstančiai žmonių. 

Bet apskritai, mano supratimu, liaudis liko patenkinta reginiu. Mirti- 
nas Simono Burtininko šuolis ir netikėtas liūtų tramdytojos galas buvo 
tokie neįprasti triukai, kad žmonės skundėsi tik pernelyg greitu jų vyks- 
mu. Senato ir raitelių luomo nariai, vaidinę medžiotojus, jautėsi lai- 
mingi išvengę sužalojimų. Tiktai senoviškai mąstantys žiūrovai gai- 

lestavo, kad Romos dievų garbei ant smėlio neplūstelėjo žmogaus krau- 
jas, ir su liūdesiu prisiminė žiaurius Klaudijaus laikus. 

Paprasti žmonės oriai nukentė nusivylimą, mat Neronas per per- 
traukas jiems buvo išdalijęs apstybę brangių dovanų. Ir pretorionų iš- 
varymas iš minios patiko žmonėms, puoselėjantiems paprotinę meilę 
laisvei. Net muštynėse dėl išlošių rutuliukų sunkiai susižeidė gal tik 
koks šimtas. 

Imperatoriaus sutuoktinė Oktavija tylomis nukentė įžeidimą, kad 
Neronas leido ir Aktei stebėti vaidinimą iš imperatoriškosios ložės, 
žinoma, tik už pertvaros su langeliais. Agripinai vietos nebuvo palikta. 
Neronas įsakė pranešti, kad motina sirguliuoja. Sklido kalbos, jog kaž- 
kas iš žiūrovų riktelėjęs, ar ne nuo grybų. Aš pats šito negirdėjau. Ir dar 
žmonės šnekėjo Neroną buvus patenkintą, kad jam esant liaudis be 
baimės naudojasi amfiteatro žodžio laisve. 

Mano žvėrynas liūdnai ištuštėjo, bet šis tas iš jo dar liko ir tada man 
kilo sumanymas nuolatos papildyti žvėryną laukiniais gyvūnais iš įvai- 
rių pasaulio kraštų, idant ateityje vaidinimai nebūtų ruošiami skubotai. 

Taigi būtų įmanu per visai trumpą laiką suruošti puikų šventinės 
dienos vaidinimą, kai tik Neronas panūstų palinksminti liaudį. Pažin- 
damas Nerono aikštingumą, turėjau pamato iš anksto rengtis politi- 
niams įvykiams, kurių atsvara — liaudies liūliavimas pramogomis, už- 
maršinančiomis visus negerus dalykus. 

Kitą dieną kritusių raganosių kojos buvo suvirtos į drebučius dubu- 
riuose, įruoštuose afrikietišku papročiu. Susirengiau pas imperatorių 
su retu skanėstu, kurio, manding, Romoje lig tol niekas nebuvo patie- 
kęs. Liūdnas žvalgiausi į tuščius narvus, į Žvėryno vergus, grįžusius 
prie kasdienių darbų, ir po kuklų namą, kuriame mudu su Sabina buvo- 
me praleidę skubrų, bet, manding, laimingą gyvenimo tarpsnį. 

— Sabina! - šūktelėjau su dėkingumu. - Be tavo patirties ir nenuilsta- 
mo veiklumo aš niekada nebūčiau garbingai atlikęs šio sunkaus darbo. 
Sugrįžę į įprasto gyvenimo vėžes, kada nors dar pasiilgsime šio laiko, — 
kad ir kokių staigmenų bei nesėkmių patyrę. 

— Sugrįžę? — šiurkščiai paklausė manęs žmona vis labiau nuožmėjan- 
čiu veidu. - Ką nori pasakyti, Minutai? 

— Atlikau juk skirtą užduotį ir, tikiuosi, įtaikiau tavo tėvui bei im- 
peratoriui, — atšoviau patenkintas. - Nunešiu Neronui naująjį patie- 
kalą, o mūsų prokuratorius atiduos sąskaitas imperatoriaus iždui. Ne- 
ronas nemoka gerai skaičiuoti, tiesą sakant, aš ir pats tik graibausi po 
šitokias sudėtingas sąskaitas. Bet, man atrodo, jos tvarkingos, be to, 
aš nesigailiu prarastų pinigų. Gal Neronas kaip nors man atsilygins, 
tačiau akivaizdus liaudies palankumas — pats geriausias atlygis. Man 
daugiau nieko nereikia, o tokios neslopstančios įtampos ilgiau nebū- 
čiau tvėręs. 

— Katras iš mudviejų labiau kentėjo? —- guviai paklausė Sabina. — 
Netikiu savom ausim! Juk tu ką tik žengei pirmą žingsnį valstybės 
tarnyboje. Nejau paliksi liūtus, kurie dabar neturi tramdytojo, o gal tas 
didžiules žmogbeždžiones? Viena jų kosti taip, kad širdį veria, jai rei- 
kia priežiūros, o ką jau šnekėti apie kitus žvėris. Ne, Minutai, tu tik 
pervargęs ir prastai nusiteikęs. Tėvas pažadėjo, kad manęs padedamas 
galėsi toliau eiti šias pareigas. Tai jį išvaduos nuo daugybės rūpesčių — 
juolab nebereikės kivirčytis dėl menkų lėšų skyrimo. 

Dabar jau aš negalėjau patikėti savom ausim. 

— Flavija Sabina, - tariau, - nesirengiu visą gyvenimą prižiūrėti Žvė- 
rių, nors jie brangūs ir gražūs. Vis dėlto per savo tėvą aš kilęs iš Cerės 
etruskų karalių — lygiai kaip ir Otonas. 

Suirzusi Sabina atkirto: 

— Tavo giminės kilmė mažų mažiausiai ginčytina - net neminėsiu 
motinos graikės. Purvinos vaškinės kaukės tavo tėvo namuose - tai 
ponios Tulijos paveldas. O Flavijų giminėje būta net paties konsulo 
rango vyrų. Gyvename naujais laikais. Daug duočiau lažindamasi dėl 
to, kad ateityje sumanus žvėrių tramdytojas Nerono rūmuose bus svar- 
besnis, nei koks karo vadas Armėnijoje ar mano pačios dėdė Britanijos 
ūkanose. Žaliųjų partija viešose vietose jau pristatinėjo paminklų nir- 
tiems lenktynininkams, tad aš nė kiek neabejoju, kad tuoj iškils pa- 
minklų ir gabiausiems aktoriams bei dainininkams. Už nuopelnus lite- 
ratūrai dar niekas nepagerbtas paminklu. 

— O Seneka, - pradėjau aš, tačiau įširdusi Sabina nutraukė: 

— Paminklas pastatytas Senekai kaip Nerono mokytojui ir valstybės 
vyrui, bet ne kaip rašytojui. Ar nesuvoki, kad Romos Žvėryno viršinin- 
kas užima svarbią politinę padėtį, kurios bet kas pavydėtų, nors viešai 
šito niekas nepripažįsta. 

— Aš tikrai nenoriu varžytis nei su jojikais, nei su citrininkais, - atrė- 
miau griežtai. - Galėčiau paminėti keletą kilmingų vyrų, kurie priešais 
mane tuoj užsidengia nosis togos skvernais nuo žvėryno dvoko. Kita- 
dos, prieš penkis šimtus metų, toks vienas garsus patricijus didžiavosi 
savuoju mėšlo kvapu, bet šiandien mes juk gyvename kitus laikus. 
Atvirai sakant, man pakyrėjo ir tie liūtukai mudviejų santuokiniame 
guolyje. Atrodo, jiems tu kur kas švelnesnė, negu man, savo vyrui. 

Sabinos veidas iš pykčio net nugelto. 

— Nenorėjau užgauti tavęs peikdama tavo, kaip sutuoktinio, gebėji- 
mus, — rūsčiai, vos tvardydamasi rėžė ji. - Nuovokesnis ir dėmesinges- 
nis vyras seniai būtų susipratęs. Mudu nudrėbti iš skirtingo molio. Bet 
santuoka yra santuoka, ir lova čia — juk ne svarbiausias dalykas. Tavi- 
mi dėtas, aš tik džiaugčiausi, kad žmona kitokiais pramanais užpildo 
sau tuščią gyvenimą. Bet aš už tave jau nusprendžiau: mudu nepaliksi- 
me žvėryno. Mano tėvas laikosi tos pačios nuomonės. 

— Tavo tėvas gali turėti savo nuomonę, - pagrasinau bejėgiškai. — Jis 
juk amžinai žvėryno išlaidų nedengs. 

Bet ne tai turėjau šnekėti. Dygiausiai nusmelkė netikėtas Sabinos 
kaltinimas dėl stokojamo mano, kaip sutuoktinio, pajėgumo. 

Vis dėlto turėjau pasirūpinti, kad raganosių kojų drebučiai dar karšti 
pasiektų Palatiną. Todėl mudviejų kivirčas nutrūko. Tiesa, jis buvo ne 
pirmas, bet iki tol pikčiausias ir skaudžiausias. Nusiminęs lydėjau afri- 
kietį virėją ir nešikus į Palatiną. Nuotaikos man nepataisė nė garsūs 
žmonių džiaugsmo šūksmai, kai mane pažinę jie šypsodami klausinė- 
jo, kokių dar staigmenų parodysiu per vaidinimus. 

Naujasis patiekalas rūmininkams patiko, nors kažkoks gudragalvis 
sumąstė, jog derėjo pridėti daugiau indiškų prieskonių. Suprantama, 
Neronas ir mane pasikvietė vakarienės. Man paminėjus Žvėryno są- 
skaitas, jis abejingai pasiūlė aiškintis dėl jų su iždininkais. 

— Brangiam mano mokytojui Senekai pavyko taip suplakti valsty- 
bės iždą su imperatoriškuoju, kad aš tikrai nebesupaisau, ko kada pra- 
šyti pinigų, - juokdamasis pareiškė Neronas. - Vis dėlto nemanau, kad 
per daug būtum nusigvelbęs į savąjį kapšelį nuo žaidynių rengimo. 
Antraip teks atiduoti tave tavo paties laukiniams žvėrims, o aš neno- 
riu, kad dar kam nors tai nutiktų. Kol Romos liaudis, - žinoma, turiu 
galvoje, senatą ir liaudį, - laikys mane tinkamu valdovu. 

Rodydamas savo palankumą, jis įsakė tučtuojau sumokėti man pusę 
milijono sestercijų kaip apdovanojimą už atliktas pareigas. Tai išdavė 
jį neturint nė menkiausio supratimo apie žvėryno išlaidas. Juolab kad 
tokios menkos sumos man niekas niekada dar nebuvo mokėjęs. Aš 
pats nė nemaniau reikalauti iš jo pinigų, nes mano tėvas kol kas nesto- 
kojo smulkių. 

Susiraukęs priminiau, jog man svarbiau, kad vadovavimas žvėrynui 
būtų įtrauktas į mano nuopelnų sąrašą — kaip ir kitos valstybės parei- 
gybės. Sis mano siūlymas paakino linksmą pašnekesį, tačiau mano uoš- 
vis jį užbaigė trumpai tardamas, jog skyrimo į tokias svarbias ir didelio 
turto reikalaujančias pareigas negali lemti neišmanėlių varžybos ir se- 
nato užgaida. Jis manė, jog, teisiškai tai pareigos iš imperatoriaus ma- 
lonės, kaip, tarkim, vyriausiojo virėjo, drabužinės prižiūrėtojo ar vy- 
riausiojo arklininko, ir jų gali netekti tiktai pakliuvęs imperatoriaus 
nemalonėn. 

- Iš linksmo valdovo veido matau, kad nepraradai jo pasitikėjimo, — 
baigė mano uošvis. - Būsi Žvėryno viršininkas, kol tai priklausys nuo 
manęs, miesto prefekto. Verčiau netrikdyk daugiau pastabom tokio 
dėmesingo pokalbio. 

Neronas įniko gyvai dėstyti savo sumanymą taurinti liaudį žaidy- 
nėmis, rengiamomis graikišku papročiu kas penkeri metai. 

— Galėsime pranešti, kad jos ruošiamos mūsų amžinos valstybės la- 

bui, - svarstė jis. - Aš pasirūpinsiu, kad jas laikytų didžiausiomis visų 
laikų žaidynėmis. Iš pradžių galime jas kukliai pavadinti - Nerono 
žaidynėmis, kad liaudis prie jų priprastų. Suskirstysime jas į muzikų 
varžybas, atletų varžybas bei įprastas lenktynes. Atletų varžybų žiūrė- 
ti ketinu pakviesti ir Vestos mergeles. Man sakė, jog Cereros žynė Olim- 
pijoje turi tokią teisę. Taigi žiūrovai nejučia pradės lyginti mano žaidy- 
nes su olimpinėmis. Tauriųjų sporto šakų židinys bus perkeltas į Romą. 
Politiškai tai tikslinga, kadangi mūsų rūpesčiui liko visas senovės He- 
lados paveldas. Tad pasirodykime esą jo verti. Pirmiausia reikia pasta- 
tyti maudykles ir gimnasiją atletų pratyboms. Senatoriams ir raiteliams 
tepimosi aliejų duosiu veltui — viliuosi, kad jo bus vartojama gausiai. 

Manęs neuždegė jo platūs užmojai, nes sveikas protas man šnibž- 
dėjo, jog tokios — graikiškos — žaidynės dar labiau sumenkins amfite- 
atro vaidinimų reikšmę, taigi ir mano paties pareigas. Zinoma, liaudis 
visuomet labiau mėgs amfiteatrą nei dainas, muziką ir atletų varžy- 
bas. Aš juk pažinojau Romos liaudį. Tačiau dėl perdėto Nerono menų 
pomėgio amfiteatras rodės tarsi nereikšminga ir net abejotinos doros 
pramoga. 

Grįžau į savąjį būstą Žvėryne gana prastai nusiteikęs. Deja, užtikau 
tetą Laeliją kivirčijantis su Sabina. Teta Laelija buvo kaip tik atėjusi 
pasiimti Simono Burtininko palaikų, norėdama pagal žydų prietarą pa- 
laidoti jį nesudegintą, mat nesėkmių apniktas Simonas Burtininkas jau 
neturėjo daugiau draugų, galinčių suteikti šią paskutinę paslaugą. Zy- 
dai su savo dvasios broliais užmiestyje skaldė požemines uolas nede- 
gintiems palaikams laikyti. Teta Laelija sugaišo daug laiko, kol išsi- 
šniukštinėjo apie tas pusiau slaptas laidojimo vietas. 

— Nesuprantu, kam toks paslaptingumas, — skundėsi ji. - Man, kaip 
ir kitiems, tiktų įprastas romėniškas laidotuvių laužas. Bet Simonas 
Burtininkas manė, kad jo kūno deginti nevalia, nes vieną dieną trimitai 
prikels visus judėjus ir samariečius iš kapų. Simonas buvo senas mano 
draugas ir savąja galia kitados gerokai palengvino man senatvės nega- 
lias. Gal jam būtų pasisekę paskristi, jeigu Žydai tyčiomis, visu būriu 
nebūtų meldę jam nesėkmės. 

Besiaiškindamas, kas iš tikrųjų nutiko, sužinojau, jog niekas laiku 
neatėjo paimti Simono Burtininko kūno. Todėl jį, kaip kiekvieną žvė- 
ryne žuvusį vergą, sušėrė laukiniams žvėrims. Man pačiam toks papra- 
timas nepatiko, bet, žinoma, šėrimo išlaidos kiek sumažėdavo, tik rei- 
kėjo žiūrėti, kad ėdesys nesugestų. Tačiau mirusiais paliegėliais šerti 
brangius žvėris buvau griežtai uždraudęs. 

Mano galva, tąkart Sabina paskubėjo. Juk Simonas Burtininkas savo 
sluoksniuose buvo gerbiamas ir tikrai nusipelnęs paprotinių laidotu- 
vių. Atvirai sakant, vergai, šluotų kotais nuvaikę nuo ėdesio įpykusius 
liūtus, rado tik apgraužtą Simono kaukolę bei kelis kaulelius. 

Liepiau uždaryti tas liekanas į skubinai nupirktą urną ir atidaviau ją 
tetai Laelijai paprašydamas, kad dėl savo pačios dvasios ramybės nie- 
kam neleistų jos atidaryti. Sabina visiškai neslėpė paniekos mudviejų 
jausmingumui. 

Nuo to vakaro miegojome jau skyrium. Nors graužė kartėlis, seniai 
buvau taip gerai miegojęs, - juk nebereikėjo spardyti šalin liūtukų. O 
šių dantys jau buvo užaugę — aštrūs kaip adatos. 

Po Simono Burtininko mirties netrukus ir pati teta Laelija neteko noro 
gyventi ir menkučio protelio. Tiesa, ją jau kadai slėgė senatvė. Tik ligi 
šiol ji vis dar stengėsi šitai nuslėpti apsirengimu, perukais ir dažais, o 
dabar liovėsi kovojusi ir tūnojo namuose, tyliai murmėdama ir pasako- 
dama apie senus laikus, o juos ji prisiminė daug geriau nei dabartinius. 

Kai perpratau, jog ji jau nebesupaiso, koks imperatorius valdo, ir 
painioja mane su tėvu, pamaniau turįs kuo dažniau nakvoti senuo- 
siuose namuose ant Aventino kalvos. Sabina visiškai neprieštaravo. 
Priešingai, jos valdžiotrošką, atrodo, tenkino, kad galės viena pati tvar- 
kyti ir valdyti Žvėryną. 

Sabina puikiai sugyveno su žvėrių tramdytojais, nors šie, - kad ir 
gerbtino amato, - paprastai buvo tamsūs vyrai, galintys šnekėti tik 
apie gyvūnus. Sabina taip pat sugebėjo geriau už mane prižiūrėti, kaip 
žvėrys iškraunami iš laivų, ir lygtis dėl jų kainų. Bet, svarbiausia, - ji 
mokėjo palaikyti griežtą drausmę žvėryne. 

Po teisybei, pats supratau daugiau neturįs ten ką veikti — tik rūpin- 
tis, kad Sabinai nepristigtų lėšų. Imperatoriškojo iždo skiriamų pinigų 
tikrai nepakako sodui išlaikyti ir žvėrims pirkti. Kaip tik todėl man 
buvo leista suprasti, kad mano viršininkavimas - garbės pareigos, sąly- 
gojančios savų išteklių naudojimą. Iš valstybės iždo nieko nenorėjau 
imti, nes cirko ir amfiteatro vaidinimai iš tikrųjų buvo skirtingi dalykai — 
juk tik cirko lenktynės su valstybės ir Romos dievų globa rengtos var- 
dan visuotinio labo. 

Atleistinio galo dėka man sruveno pinigai iš muilo pramonės, kitas 
mano atleistinis, egiptietis, gamino brangius tepalus moterims, o Hie- 
raksas siųsdavo apstus dovanų iš Korinto. Tačiau maniškiai atleistiniai 
nūdo dėti pelną į naujas įmones. Muiladarys išplėtojo savo verslovę 
didžiuosiuose imperijos miestuose, o Hieraksas Korinte perpardavinė- 
jo sklypus. Tėvas man sykį švelniai priminė, jog žvėrynas tikrai nėra 
pelninga vietelė. 

Nerono švelnaus valdymo laikais valstybė klestėjo i ir versliems vy- 
rams radosi daugybė progų pelningai įdėti pinigus. Šlovė, įgyta per 
žvėryną, ir liaudies meilė, sakė tėvas, nieko verta, jeigu aš ja negalįs 
pasinaudoti. Tiesa, tėvas vis duodavo man pinigų, tačiau ponia Tulija 
pradėjo irzti ir pareiškė nuogąstaujanti, jog mirs neturtinga ir apleista, 
jei ir toliau šitaip tęsis ir aš tenkinsiu visas Sabinos užgaidas. 

Per keletą metų buvau regėjęs daugybę iškilėlių atleistinių bei Rytų 
šalių atėjūnų, neįtikimai lobstančių iš savo įmonių. Prašmatnūs pro- 
vincijų didmiesčiai rungėsi su Roma ir, tiesą sakant, ją nuveikė, nes čia 
gyventojams darėsi per ankšta. 

Mieste trūko gyvenamųjų būstų, tad aš pastačiau keletą septynaukš- 
čių nuomojamų namų gaisro nuniokotame sklype, kurį savo uošvio 
dėka nusipirkau už nedidelę kainą. Taip pat šiek tiek užpelniau išruo- 
šęs laivus žūklauti į Tesaliją, Armėniją bei Afriką ir pardavęs atlieka- 
mus žvėris šventiniams vaidinimams provincijose. Zinoma, pačius ge- 
riausius mes pasilikome. 

Didžiausio pelno turėjau iš laivų, plaukiančių į Indiją per Raudonąją 
jūrą. Gavau teisę tapti dalininku laivų, kurie neva gabeno iš Indijos 
retus gyvūnus. Prekės buvo plukdomos į Romą per Aleksandriją. Tuo 
metu Indijai už gyvūnus pradėta tiekti Galijos pramonės gaminius ir 
Kampanijos vynus. | 

Pagal sutartį, sudarytą su arabų valdovais, Roma gavo atramos taš- 
ką Raudonosios jūros pietiniame gale ir teisę ten nuolatos laikyti kari- 
nę įgulą. Tai buvo būtina, nes valstybei turtėjant išaugo prabangos 
prekių paklausa, o partai nepraleido Romos vilkstinių pro savo šalį, 
nes patys gviešėsi pelno už tarpininkavimą. 

Aleksandrija iš to išlošė, tačiau dideli, apstingi prekių miestai, — to- 
kie, kaip Antiochija ir Jeruzalė, — kentėjo dėl Indijos gaminių kainų 
sumažėjimo. Todėl galingieji Sirijos prekybos valdovai Romoje per tar- 
pininkus paskleidė mintį, jog anksčiau ar vėliau kils karas su Partija 
dėl tiesioginio prekybos kelio į Indiją. 

Nurimus Armėnijai, Roma užmezgė santykius su hirkanais, valdžiu- 
siais sūrią Kaspijos jūrą į šiaurę nuo Partijos. Taigi be partų tarpininka- 
vimo buvo galima tiesti prekybos kelią į Kiniją ir per Juodąją jūrą ga- 
benti Romon šilką bei porceliano indus. Atvirai sakant, aš, kaip ir kiti 
Romos kilmingieji, palyginti miglotai vokiau, kas vyksta. Plito šnekos, 
jog prekių gabenimas kupranugariais iš Kinijos bei Juodosios jūros pa- 
krantės užtrunka dvejus metus. Dauguma protingų žmonių netikėjo, 
kad taip toli plyti ta kažin kokia šalis. Šitokiais žodžiais vilkstinių pir- 
kliai tik esą teisindavo lupikiškas kainas. 

Pykčio akimirką Sabina liepdavo ir man pačiam dangintis į Indiją 
tigrų arba į Kiniją ieškoti pramanytų drakonų, arba plaukti Nilu į juo- 
džiausią Nubiją gaudyti raganosių. Pašokus apmaudui sykiais tikrai 
įsigeisdavau leistis tokion ilgon kelionėn, kol protas nugalėdavo ir aš 
susivokdavau, kad patyresni vyrai kur kas geriau už mane gaudo žvė- 
ris ir kuo puikiausiai tveria kelionių vargus. 

Todėl ne vienerius metus, savo motinos mirties dieną, išlaisvinda- 
vau kokį pasižymėjusį Žvėryno vergą ir išruošdavau į kelionę. Vieną 
atleistinį graiką, smarkų keliauninką, išsiunčiau į hirkanų kraštą, kad iš 

ten jis patrauktų Kinijon. Jis turėjo tą pranašumą, kad buvo raštingas. 
Tikėjausi jį parengsiant apie kelionę įtikimą pasakojimą, kuris taptų man 
naujos knygos pamatu. Bet iki šiol negirdėjau, kad jis būtų pargrįžęs. 

Po Britaniko mirties ir savo vedybų šiek tiek šalinausi Nerono. Sian- 
dien manau, jog mano santuoka su Sabina buvo tarytum bėgimas nuo 
artimiausios Nerono aplinkos. Gal todėl aš taip ūmai ir beprotiškai 
susižavėjau Sabina. 

Vėl turėjau laisvo laiko, tad savo namuose pradėjau ruošti kuklius 
pobūvius Romos poetams. Senekos pusbrolio sūnus Anėjas Lukanas 
susižavėjo mano draugija, mat neslėpiau pagarbos jo paties poetiniam 
talentui. Gerokai vyresnis Petronijus vertino mano knygelę apie Kili- 
kijos plėšikus ir išmanų prasčiokiškos kalbos vartojimą. 

Pats Petronijus buvo išpuikęs ir, baigęs valstybės tarnybą, troško 
savo gyvenimą paversti menu. Su juo buvo nelengva bendrauti, nes 
miegodavo kiaurą dieną ir nesudėdavo bluosto naktį, - jis tvirtino, 
kad naktimis niekaip neužmiegąs dėl siaubingo Romos vežimų dar- 
dėjimo. 

Pradėjau rengti ir dalimis rašyti žinyną apie laukinių žvėrių gaudy- 
mą, gabenimą, priežiūrą bei tramdymą. Įtaikaudamas skaitytojams pri- 
porinau daugybę savo paties regėtų arba girdėtų jaudinamų nutikimų. 
Išpūčiau juos tiek, kiek leidžiama rašytojui, siekiančiam išlaikyti skaity- 
tojų dėmesį. Petronijus tikino, kad tas žinynas gali tapti puikia, turin- 
čia net liekamosios vertės knyga. Pats Petronijus iš jos rankiojosi ir 
skolinosi šiurkščių amfiteatro posakių. 

Prie naktinių Nerono persirengėlių žygių į Romos prastos šlovės gat- 
ves aš jau neprisidėdavau, nes mano uošvis buvo miesto prefektas. Ir 
elgiausi išmintingai — juk tos pasiutiškos peštynės baigdavosi liūdnai. 

Gavęs į kailį Neronas nelaikydavo pagiežos, nes jam atrodydavo, 
jog muštynių būta sąžiningų. Tačiau vienas nelaimingas senatorius, 
gindamas žmonos garbę, kartą taip smarkiai vožė Neronui per galvą, 
kad sužinojęs, ką sumušė, nušiurpo ir iškrėtė kvailystę — parašė jam 
nuolankų atsiprašymo laišką. Neronas tik nusistebėjo: kaip Žmogus, 
primušęs valdovą, gali toliau gyventi, juolab laiškuose begėdiškai gir- 
tis, ką padaręs. Tas senatorius tada paliepė savo gydytojui perpjauti 
jam venas. 

Seneka labai įširdo sužinojęs, kas nutiko, ir pamanė, jog Neronui 
kitaip derėtų lieti savo tūžmą. Todėl įsakė imperatoriaus Gajaus cirką 
Vatikano pakraštyje pertvarkyti į asmeninę Nerono pramogų vietą. 
Pagaliau tenai Neronas kaip panorėjęs, su ištikimaisiais bičiuliais ir 
kilmingaisiais, galėjo lavinti savo, kaip ketverto vadelėtojo, gebėjimus. 

Be to, ir Agripina jam padovanojo pramogų rūmus su sodais, nusi- 
driekiančiais iki Janikulo kalvos. Seneka tikėjosi, kad pusiau slaptos 
lenktynės apslopins tą imperatoriui nederamą žavėjimąsi dainavimu ir 

grojimu. Netrukus Neronas tapo narsiu ir pašėlusiu lenktynininku. Juk 
jis jau nuo vaikystės mėgo arklius. 

Tiesa, išvažiavus į lenktynių taką jam nereikėjo dažnai žvalgytis at- 
gal ir baimintis, kad kiti vadelėtojai apvers jo vežimą, bet vien tas 
cirko tako posūkių aprietimas su iberišku kinkiniu jau buvo didelis 
pasiekimas. Daugis mėgėjų lenktynių take nusisukdavo sprandus arba 
susiluošindavo visam gyvenimui, jeigu iškritę iš vežimo nesuspėdavo 
laiku nupjauti sau nuo juosmens vadelių. 

Aš pats apžiūriai šalinausi Nerono poetinių ir muzikinių susiėjimų. 
Kartą paprašiau jo padovanoti nulūžusį citros liežuvėlį, o paskui atida- 
viau jį užeigų dainininkui, kad turėtų kuo pasigirti. Išmokiau jį poros 
Nerono meilės dainų, ir jos paplito tarp girtuoklių. Neronas sužinojo 
apie tai ir šiltai man padėkojo už garsinimą prastuomenėje jo, kaip 
dainininko, muzikanto ir poeto. Suglumau, nes, po teisybei, buvau iš- 
krėtęs tą šunybę ant patyčių. 

Smarkiai susikivirčijęs su Ostorijum, galų gale Flavijus Vespasianas 
buvo atšauktas iš Britanijos. Jaunasis Titas spėjo užpelnyti šlovę kaip 
jo valdinys, vyriškai ėmęsis vadovauti raitijos daliniui ir atskubėjęs 
pagelbėti tėvui, pakliuvusiam į britų apsuptį. Tiesa, Vespasianas tiki- 
no, kad ir be pagalbos būtų išsiveržęs iš pasalos. 

Seneka manė, jog nepaliaujamos kirstynės Britanijoje nenaudingos 
ir pavojingos, nes jo paties patvirtintos didelių palūkanų paskolos bri- 
tų karaliukams, kaip jam rodės, ramdė kraštą paveikiau, nei baudžia- 
mieji Žygiai, brangiai atsieinantys valstybės iždui. Neronas leido Ves- 
pasianui porą mėnesių būti konsulu, suteikė aukštas žynių kolegijos 
nario pareigas, o vėliau jis buvo įprastam laikui išrinktas Afrikos pro- 
vincijos prokonsulu. 

Kai mudu susitikome Romoje, Vespasianas gudriai perleido mane 
akimis ir tarė: 

— Tu labai pasikeitei per paskutinius metus, Minutai Manilianai. Sa- 
kau tai ne tik dėl veido randų. Ten, Britanijoje, net neįsivaizdavau, kad 
mudu kada nors susigiminiuosime per mano dukterėčią. Bet jaunam 
vyrui verčiau kilti čia, Romoje, nei pasilikti Britanijoje, kamuojamam 
amžinos sausgėlos ir britų papročiu kuriant šeimas visame krašte. 

Buvau jau bemaž pamiršęs tą savo santuoką Britanijos ikenių že- 
mėje. Susitikimas su Vespasianu nemaloniai prikėlė skausminguo- 
sius Britanijos išgyvenimus. Karštai paprašiau jo viską nutylėti ir jis 
mane nuramino: 

— Kuris legionierius nėra pribarstęs savo išperų po visą pasaulį? Ta- 
čiau tavoji kiškių žynė Lugunda antrąkart neištekėjo. Ir tavo sūnų auk- 
lėja romėniškai. Kilmingiausi ikeniai dabar labai išprusę. 

Mane visą nusmelkė, nes mano žmona Sabina, rodės, nesirengia ir 
nenori gimdyti vaikų. Jau seniai mudu nebuvom sugulę. Tačiau aš, kaip 

ir iki tol, išmečiau iš galvos grisias mintis apie Lugundą. Vespasianas 
mielai pažadėjo laikyti paslaptyje mano britišką santuoką, nes pažino- 
jo savo dukterėčios Sabinos niaurų būdą. 

Mano uošvio brolio Vespasiano garbei suruoštoje puotoje tada pir- 
mą sykį sutikau Loliją Popėją. Zmonės šnekėjo, kad jos motina kitados 
buvo gražiausia Romos moteris ir tuo patraukė savęsp paties Klaudi- 
jaus akis, tad Mesalina turėjo pašalinti ją iš gyvųjų. Tiesa, aš netikėjau 
visomis blogybėmis, kurios jau tuolaik pasakotos apie Mesaliną. 

Popėjos tėvas Lolijus jaunystėje buvo Sejano draugas, todėl pakliu- 
vo amžinon nemalonėn. Lolija Popėja buvo ištekėjusi už gana niekaus 
raitelių luomo nario Krispino ir vadinosi senelio Popėjo Sabino, o ne 
prastos šlovės tėvo pavarde. Jos senelis kitados buvo konsulas, apdo- 
vanotas triumfo garbės ženklais. 

Taigi Popėja įsismelkė į Flavijaus Sabino giminę, nors, kaip daugyje 
Romos šeimų, tokiu raizgiu keliu, kad aš niekados jo tiksliai neatse- 
kiau. O teta Laelija buvo bemaž suvisai praradusi atmintį ir painiojo 
žmones. Sveikindamasis su Popėja Sabina pasakiau apgailestaująs, kad 
mano žmoną Sabiną su ja siejąs tik vardas. 

Popėja plačiai atmerkė tyras dūmų spalvos akis, kurių spalvą, kaip 
vėliau pastebėjau, keisdavo nuotaika ir apšvietimas. 

— Nejau, tavo manymu, esu taip pasenusi ir surukusi po vienintelio 
gimdymo, kad net negali manęs lyginti su mano pussesere Sabina — 
mergiška lyg Artemidė? - paklausė ji, dėdamasi, jog neteisingai supra- 
to mano žodžius. - Mudvi juk vienodo amžiaus — tavoji Sabina ir aš. 

Žvelgiau jai į akis, ir mano veidas nukaito. Karštai atrėmiau: 

— Ne, noriu pasakyti, kad esi varžliausia ir padoriausia Romos mote- 
ris, ir galiu tik stebėtis tavo grožiu, nes pirmą sykį išvydau tavo veidą 
be skraistės. 

Svelniai šypsodama Popėja Sabina taip man tarė: 

— Išėjusi į saulę turiu dengtis veidą skraiste, nes mano oda labai 
jautri. Pavydžiu tavajai stipruolei Sabinai — ji įdegusi saulėje ir gali 
karščiausioje atokaitoje kaip Diana žarstyti smėlį. 

— Sabina - visai ne mano, nors mudu ir sujungti amžina santuoka, — 
apmaudžiai priminiau. — Ji veikiau kitų — liūtų ir Žvėrių tramdytojų. 
Tikrai ji ne doruolė, o ir tie jos mieliausi bičiuliai nėra doringi, tad jos 
kalbos žodžiai vis prastėja metai iš metų. 

— Nepamiršk, kad ji man dar ir giminaitė, - perspėjo Popėja Sabina. — 
Taip, aš ne vienintelė Romoje stebiuosi, kodėl toks jautrus vyras išsi- 
rinko ją — Flaviją Sabiną, nors panūdęs galėjo gauti bet kurią. 

Niūromis nuvedžiau ranka ore ir priminiau, kad santuoką lemia ir 
kitokios priežastys — ne vien abipusis potraukis. Flavijos Sabinos tėvas 
juk esąs Romos prefektas, o jos tikras dėdė turįs teisę į triumfo garbės 
ženklus. Nevokiau, kaip viskas nutiko, bet įaudrintas drovaus Popėjos 

artumo pradėjau liežuviu malti, kas užėjo ant seilės. Neilgtrukus ir 
Popėja varžliai prisipažino kenčianti dėl nelaimingos santuokos su tuš- 
čiu pasipūtėliu pretorionų dalinio centurionu. 

— Tikram vyrui negana būti drąsiam, turėti žibančius šarvus ir raudo- 
ną, skiauterę ant šalmo, - užsiminė ji. - Buvau kvailutė, kai mane teki- 
no. Juk matai, kokia esu gležna. Mano oda tokia jautri, kad privalau 
kasdien vaistyti veidą kvietine duona, sumirkyta asilės piene. 

Bet ji visai nebuvo tokia gležna, kaip kad tikino. Šitai pajutau, kai iš 
netyčių krūtine prisispaudė iš šono. Jos oda švytėjo neregėtu baltumu. 
Neradau nė su kuo ją lyginti, nes aš juk ne poetas. Sumurmėjau tik 
kažką įprasta apie auksą, dramblio kaulą bei Kinijos porcelianą, bet, ko 
gera, mano žvilgsnis aiškiau nei žodžiai rodė susižavėjimą jos jaunat- 
viškų gražumu. 

Neilgai galėjome dviese kalbėtis, nes aš toje uošvio surengtoje puo- 
toje privalėjau vykdyti žento priedermes. Tačiau jaučiausi iškrikęs ir 
tik galvojau apie Popėjos dūmų spalvos akis bei tvaskią odą. Suklydau 
net sakydamas įprastus senuosius aukojimo skaičius namų dvasioms 
globėjoms. 

Galop mano žmona Sabina pasivedė mane nuošaliau ir dygiai pri- 
minė: 

— Akys tau stingso, o veidas taip plieskia, lyg nusikaušėlio, nors vy- 
no dar neką išgerta. Nesivelk į Lolijos Popėjos pinkles. Ji - tik apžvalgi 
kaliūkštė. Labai jau branginasi, nors tikrai apgailestauju, kad tokiam 
pusgalviui kaip tu jos kaina per aukšta. 

Įsiutau dėl Popėjos, nes jos drovus elgesys negalėjo manęs suklai- 
dinti. Bet įžeidūs Sabinos žodžiai keistai sudirgino mane ir pažadino 
mintį, kad man pasiseks sudominti Popėją, jei tik ganėtinai pagarbiai 
prie jos artėsiu. 

Valandėlei pametęs savo priedermes, priėjau prie Popėjos su naujo- 
mis užmačiomis. Nebuvo sunku, nes kitos moterys akivaizdžiai jos 
šalinosi. O vyrai, susispietę aplink garbingą svečią, klausėsi įžūlių juo- 
kų apie Britaniją. 

Mano apžilpusioms akims Popėja rodėsi kaip maža palikta mergai- 
tė, nors stengėsi išdidžiai kelti savo šviesią galvą. Mane užliejo šiltas 
lipšnumas. Bet kai palytėjau jos nuogą ranką, ji krūptelėjusi atšoko ir 
metė į mane skaudaus nuovylio žvilgsnį. 

— Ar tik šito geidi, Minutai? — nirčiai sušnibždėjo ji. - Nejau tu irgi 
toks kaip kiti vyrai, o tikėjausi, kad būsi man draugas. Dabar supran- 
ti, kodėl verčiau slepiu veidą po skraiste, nei leidžiu ryti gosliems 
vyrų žvilgsniams? Neužmiršk, kad aš ištekėjusi. Jeigu išsiskirčiau, bū- 
čiau laisva. 

Pasiteisinau tikindamas, jog greičiau persipjaučiau venas, nei kaip 
nors ją Žeisčiau. Smaugiama ašarų ji švelniai atsirėmė į mane ir aš paju- 

tau ją savo glėby. Iš jos žodžių supratau, kad ji neturi lėšų skyrybų 
teismui ir kad tik imperatorius gali nutraukti santuoką, nes Popėja bu- 
vo patricijų giminės. Tačiau ji nepažinojo nė vieno įtakingo Palatino 
vyro, galėjusio išdėstyti jos reikalą Neronui. 

— Jau pažinau vyrų niekšybę, — tarė ji. — Jei kreipčiausi pagalbos į 
nepažįstamą, tai jis tik pasinaudotų mano silpnumu. O, kad turėčiau 
tikrą draugą, kuris tenkintųsi amžinu mano dėkingumu, nežeisdamas 
mano drovos! 

Po visų šnekų išlydėjau ją namo. Jos sutuoktinis Krispinas mielai 
leido, perveiktas noro nekliudomas pasigerti. Sabina su Krispinu buvo 
visiški beturčiai - neturėjo net dengtų neštuvų. Todėl pasiūliau Popė- 
jai savuosius dengtus neštuvus. Kiek padvejojusi, ji leido ir man atsi- 
sėsti šalia, tad visą laiką jutau jos artumą. 

Galiausiai pasukome iš kelio į pretorionų kareivines, nes naktis sup- 
stė neapsakomu grožiu ir žvaigždėm, o Popėjai buvo taip įsigiežusi 
stovyklos prakaito smarvė, kaip man Žvėryno dvokuliai. 

Pasižvalgėme nuo kalvos į miestą bei turgaus aikščių žiburius. Kaž- 
kokiu keistu keliu nukakome į mano namus ant Aventino kalvos, nes 
Popėja panūdo paklausti tetos Laelijos apie savo vargšą tėvą. Bet teta 
Laelija, aišku, jau miegojo ir Popėja nesiryžo jos žadinti vidur nakties. 
Taigi susėdome ir tikriausiai išgėrėme šiek tiek vyno, gėrėdamiesi pa- 
ryčio žara virš Palatino. Svajojome, kaip gyventume, jeigu ji būtų lais- 
va ir aš būčiau laisvas. 

Popėja patikliai įsiglaudė į mano glėbį ir pasisakė visada troškusi 
tyros nesavanaudiškos draugystės, nors niekuomet tokios neradusi. 
Po maldavimų ir prašymų ji sutiko iš manęs paimti skolon nemenką 
sumą pinigų pradėti skyrybų su Krispinu bylai. 

Drąsindamas pasakojau jai apie retkarčiais prasiveržiantį Nerono ge- 
raširdiškumą, taurumą bei kitus jo bruožus, nes Popėja, kaip visos mo- 
terys, buvo smalsi, be to, niekuomet nebuvo sutikusi paties Nerono. Ir 
apie Aktę papasakojau — jos dailumą bei gražų elgesį gyriau, o paskui 
kitas moteris, su kuriomis Neronas susitikdavo. Patvirtinau, jog kol 
kas jis negyvena su Oktavija kaip su žmona, nes neapsakomai šlykšti- 
si ja — juk ji Britaniko sesuo, o jo paties įseserė. 

Popėja Sabina varžliai man meilikavo ir akstino mane šnekėti api- 
pildama tokiais gudriais klausimais, kad susižavėjau jos nuovoka ly- 
giai kaip ir gražumu. Maniau, įstabu, jog tokia daili, jautri ir jau gimdžiu- 
si moteris kuo nekalčiausiai ir tyriausiai bjaurisi rūmų nedorybėmis. 
Dar karščiau ja susižavėjau. Juo sunkiau pasiekiama ji man rodės, juo 
labiau jos geidžiau. 

Mudviem išsiskiriant per saulėtekį, - kaip tik prieš suskardint tri- 
mitams, - ji leidosi draugiškai pabučiuojama. Jos minkštoms lūpoms 
tarp manųjų tirpstant, mane pagavo toks aistrus tūžmas, kad prisie- 

kiau viską padarysiąs, kad tik ji skubinai nutrauktų tą nederamą san- 
tuoką. 

Paskui gyvenau lyg sapne ir svaiguly. Spalvos mano akims rodės 
skaistesnės, saulė švietė spindulingiau, nakties juoduma sušvelnėjo, 
vaikščiojau tarytum kauštelėjęs ir net sėdau rašyti eilių. Susitikome 
Minervos šventykloje, prasimetę drauge apžiūrėti meistrų tapinių bei 
statulų. 

Popėja Sabina pasipasakojo jau rimtai šnekėjusi su savo vyru. Kris- 
pinas sutiko skirtis, jeigu gaus ganėtiną atlygį. Stebėtinai nuovokiai 
Popėja man dėstė, jog protingiau sumokėti Krispinui, nei švaistyti pi- 
nigus gynėjams bei abipusiams kaltinimams, kuriuos reikėsią įrodyti ir 
kurie tik triukšmą sukeltų. 

Tačiau jai kėlė siaubą vien mintis vėl imti pinigų. Juk ji turinti šiokių 
tokių paveldėtų papuošalų, kuriuos gali parduoti, nors tai brangus pa- 
veldas. Bet laisvė dar brangesnė. 

Nejaukiai pasijutau privertęs Popėją paimti didelės sumos mokėji- 
mo paliepimą mano bankininkui. Prielankumo ženklan ji leido man ją 
palydėti pas pranašaujantį žydą ir nupirkti jai brangių gražinamųjų 
aliejų, kuriuos tik žydai mokėjo taisyti pagal senuosius savo karaliaus 
Saliamono bei karalienės Sabos nurodymus. 

Nustebau supratęs Popėją pažįstant žydų Dievą ir vokiant apie jų 
šventąsias knygas. Dėl naivaus pamaldumo man ji rodėsi dar tyresnė. 

Taigi beliko gauti Nerono sutikimą nutraukti santuoką. Jis tai galėjo 
padaryti kaip vyriausiasis žynys, nes bet kada prisiimdavo pontifex ma- 
ximum rangą. Nuolatos nenorėjo jo turėti, kadangi nesuskaičiuojamos 
apeiginės priedermės būtų dar labiau sunkinusios jau ir taip sunkią 
valdymo naštą. 

Į Seneką kreiptis negalėjau, nes jis po našlystės buvo susituokęs su 
perpus jaunesne moterim ir apie skyrybas nenorėjo nieko girdėti. Be 
to, buvo taip apsikrovęs darbais, kad jo priėmimo tekdavo laukti išti- 
sus Mėnesius. 

Nenorėjau visko sugadinti pokalbiu su Neronu, nes šis galėjo su- 
abejoti mano tikslų tyrumu. Juk pats Neronas buvo sujungtas ilgalai- 
ke santuoka. Be to, Neronas vis dygiai primindavo man, kad verčiau 
žiūrėčiau įprastų Žvėryno reikalų, nei kiščiausi į pokalbius apie filoso- 
fiją ar muziką. Tai mane siutino. 

Prisiminiau Otoną - jis buvo geriausias Nerono draugas ir toks 10- 
bingas bei įtakingas, kad drįsdavo net susikivirčyti su Neronu. Jis turė- 
jo silpnybę rūpintis veido glotnumu, kad atrodytų kaip bebarzdis. Tai- 
gi tai buvo dingstis papasakoti jam apie pažįstamą moterį, puoselėjan- 
čią jautrią odą asilės pienu. 

Otonas bemat susmalso ir prisipažino, kad po ilgų nemigos ir gėry- 
nių naktų pats veidą vaistijasi kvietine duona, sumirkyta asilės piene. 

Slaptingai išklojau jam apie Popėją Sabiną ir jos nelaimingą santuoką. 
Suprantama, jis panoro asmeniškai susipažinti su Popėja, iki aš pasi- 
kalbėsiu su Neronu. 

Taigi aš pats, bukagalvis, nuvedžiau laimingas Popėją į ištaigius Oto- 
no namus. Popėjos drovumas ir tvaski oda Otonui padarė tokį gilų 
įspūdį, kad jis paslaugiai prižadėjo pasišnekėti su Neronu apie ją. Ta- 
čiau pirm turįs sužinoti visus įtakius veiksnius. 

Linksmai šypsodamas Otonas klausinėjo Popėją daugybės jos san- 
tuokos smulkmenų. Pastebėjęs, kad iš susierzinimo neturiu kur dėti 
akių, Otonas jausliai pasiūlė man išeiti iš kambario. Mielai sutikau, nes 
supratau, jog varžliajai Popėjai su patyriu ir supratingu Otonu apie 
tuos dalykus geriau šnekėtis be liudytojų. 

Anapus užsklęstų durų jiedu tarėsi ligi vėlyvos popietės. Galų gale 
Popėja išėjo, sugriebė man ranką, droviai nudūrė dūmų spalvos akis ir 
prisidengė smakrą skraiste. Otonas padėkojo man už pažintį su tokia 
žavia moterimi ir prižadėjo padaryti, ką galės. Per tą keblią apklausą 
ant balto Popėjos kaklo prisisėjo raudonų dėmių. Turbūt išties perne- 
lyg jautri buvo jos oda. 

Vis dėlto Otonas ištesėjo pažadą. Remdamasis pateiktais dokumen- 
tais, dalyvaujant teisėjams, Neronas viešai nutraukė Popėjos ir Krispino 
santuoką. Popėjai liko sūnus ir po kelių savaičių Otonas kuo ramiausiai 
ją vedė, neišturėjęs net įprastų devynių mėnesių. Mane ta staigmena 
taip pribloškė, kad ją išgirdęs nepatikėjau savom ausim. Rodės, dangus 
užgriuvo man ant kupros, spalvos akyse apsiblausė ir galvą sukaustė 
toks baisus skausmas, kad porą dienų pratūnojau tamsiame kambaryje. 

Atsigodėjęs puoliau prie rusenančio namų aukuro deginti eilių ir nu- 
sprendžiau kaip gyvas jų daugiau nerašyti. Sio žodžio laikiausi iki pat 
šių dienų. Susipratau negalįs kaltinti Otono. Juk ir pats buvau patyręs 
Popėjos apžavų galią. Tik vaizdavausi, kad Otonas, pagarsėjęs daugy- 
be meilės nuotykių su moterimis bei jaunikaičiais, nesusivilios tokia 
drovia ir nepatyria Popėja. Bet gal Otonas norėjo pakeisti savo gyven- 
seną? Dorybingoji Popėja galėjo pataisyti jo pagedusią sielą. 

Gavau ranka rašytą Popėjos kvietimą į vestuves ir iš anksto nusiun- 
čiau jiedviem vestuvinę dovaną - patį gražiausią sidabrinį vyno taurių 
rinkinį. Tačiau per vestuves, manding, atrodžiau lyg požemių karalys- 
tės pamėnas. Popėja priėjo prie manęs spinduliuodama laime, dar gra- 
žesnė nei anksčiau, apsivijo man kaklą ir Otono leidimu pabučiavo 
mane tardama, jog už savo laimę tik man turinti dėkoti. 

Ji pažadėjo kuo greičiausiai grąžinti man skolą, tačiau vylėsi mane 
suprantant, kad pačioje vedybinio gyvenimo pradžioje ji nenorinti kal- 
bėtis su Otonu apie piniginius reikalus. O vėliau, man rodos, ji visai 
užmiršo tą skolą. Pinigų niekuomet neatgavau, bet nebuvau įžūlus ir 
Popėjai niekad nepriminiau. * 

Vestuves jiedu atšventė nedideliame būryje, nes Popėja buvo ką tik 
išsiskyrusi ir Otonas nežinia kodėl nepakvietė net Nerono, nors tas 
smalsavo, kokia moteris taip nelauktai įviliojo į santuokos pančius 
Otoną, plačiai garsėjusį lengvapėdyste. Per vestuves išgėriau daugiau 
negu įprastai. Galop plūsdamas ašarom priminiau Popėjai, kad ir aš 
galėjau išsiskirti. 

Ji nusiminė ir šūktelėjo: 

— Ak, bet tu nė žodeliu neužsiminei! O ir aš pati nebūčiau drįsus taip 
skaudžiai liūdinti mažosios pusseserės Flavijos Sabinos. Otonas, aišku, 
turi kliaudų. Jis šiek tiek moteriškas ir vaikščiodamas velka koją, o 
tavo šlubčiojimas vos pastebimas. Bet jis nuoširdžiai pažadėjo pasitai- 
syti ir atsimesti nuo blogų draugų, kurie gundo jį paleistuvauti. Apie 
tas paleistuvystes gėdijuosi net tau pasakoti. Vargšelis Otonas dėl sa- 
vo juslumo greitai pasiduoda svetimai įtakai. Vis dėlto aš tikiuosi jį 
paversti kitu žmogumi. 

— Be to, jis už mane lobingesnis, senos giminės ir artimiausias impe- 
ratoriaus bičiulis, — pareiškiau neslėpdamas kartėlio. 

Popėja įbedė į mane dūmų spalvos akis. Virpančiom lūpom ji su- 
šnibždėjo: 

— Nejau taip blogai apie mane galvoji, Minutai? Tariau tave supra- 
tus, kad šlovė ir turtas man nerūpi, jei tik prisirišu prie žmogaus. Ne- 
niekinu ir tavęs, nors esi tik Žvėryno viršininkas. 

Ji nepaprastai užsigavo ir buvo tokia nepaprastai graži, kad aš visai 
suskydau ir net jos atsiprašiau. Ilgai Otonas gyveno lyg atmainytas. 
Nesilankė Nerono pobūviuose. Kai Neronas jį primygtinai pasikvies- 
davo - išeidavo anksti, teisindamasis negalįs versti gražiosios žmonos 
laukti ligi vėlumos. Popėjos teikiamus smagumus bei meilės gebėji- 
mus girdavo nesivaržydamas, todėl Nerono smalsa tolydžio augo. Sis 
net ėmė prašyti, kad Otonas atsivestų savo jaunąją Žmoną į Palatiną. 

Tačiau Otonas atremdavo, jog Popėja —- pernelyg drovi ir išdidi, pri- 
galvodavo kitokių dingsčių, įsileisdavo pasakoti, jog net pati Venera, 
gimusi iš putos, žavumu negalėtų nurungti Popėjos, besimaudančios 
asilės piene rytais. Otonas jai buvo nupirkęs visą tvartą melžiamų asi- 
lių. Kai atlikdavo laiko nuo glamonių, jiedu rungčiomis gražindavosi 
glotnią odą. 

Mane degino toks alsus pavydas, kad neidavau į jokius renginius, 
kur maišydavosi Otonas. Mano draugai rašytojai šaipėsi iš mano niū- 
rumo, kol aš galų gale pasiguodžiau jiems ir pareiškiau, kad tikrai 
myliu Popėją ir turiu linkėti jai tik gera. Bent jau iš šalies tada atrodė, 
kad Popėja susisaistė kuo naudingiausiais santuokos ryšiais visoje 
Romoje. 

Užtat mano žmona Flavija Sabina dar labiau atšalo nuo manęs. Susi- 
tikę mudu neišturėdavome be kivirčo. Kuo rimčiausiai pradėjau puo- 

selėti mintį apie skyrybas, nors labai bijojau užsitraukti Flavijų gimi- 
nės pyktį. Bet negalėjau įsivaizduoti šaltąją Sabiną sulaužysiant san- 
tuokinę ištikimybę. Ji labai aiškiai leido suprasti, kad per mane lovos 
džiaugsmais galutinai pasidygėjo. 

Ir pati ranka numodavo, jei retsykiais permiegodavau su kokia išpru- 
susia verge, — kad tik palikčiau ją ramybėje. Taigi nebuvo jokios teisi- 
nės priežasties nutraukti santuoką. Ir net nedrįsau užsiminti apie sky- 
rybas, nes vienintelį kartą, kai pradėjau apie tai kalbą, Sabina pašėlu- 
siai įtūžo, subūgusi prarasti mėgstamus žvėris. Galų gale man beliko 
tik viltis, jog įniršę liūtai vieną sykį ją sudraskys, nes lenkė tuos žvėris 
savo valiai ir, padedama patyraus liūtų tramdytojo Epafrodito, vertė 
juos daryti neįtikimus triukus. 

Taip aš gyvenau pirmuosius penkerius Nerono valdymo metus. Ga- 
limas daiktas, tai buvo laimingiausias ir sėkmingiausias tarpsnis vi- 
sam pasauliui iš visų ankstesnių ar vėlesnių. Tačiau aš pats jaučiausi 
lyg žvėris narve. Lioviausi rūpintis savo apranga, mečiau jodinėjęs, 
įsipenėjau. 

Bet menkai skyriausi nuo kitų jaunų romėnų. Gatvėmis vaikščiojo 
daugybė apsileidusių ilgaplaukių prakaituotais marškiniais, kurie brąz- 
gindami citras ir dainuodami įkūnijo naująją kartą, niekinančią senus 
sustabarėjusius papročius. Aš pats buvau bejausmis — rodės, geriausia 
mano gyvenimo dalis nepastebimai praslydo pro šalį, nors nė trisde- 
šimties dar nebuvau sukakęs. 

Paskui Neronas susikivirčijo su Otonu. Įsimanęs Neroną paerzinti, 
Otonas sykį atsivedė Popėją į Palatiną. Neronas, aišku, ja neapsako- 
mai susižavėjo. Jis kaip visi išlepinti vaikai buvo įpratęs gauti viską, 
ko įsigeisdavo. Tačiau Popėja atrėmė Nerono meilinimąsi tardama, jog 
jis negali jai duoti daugiau nei kad Otonas. 

Po vakarienės Neronas įsakė atidaryti savo brangiausių kvepalų 
indą ir paliepė kiekvienam svečiui pasitrinti odą keliais kvepalų la- 
šeliais. O kai Neronas apsilankė pas Otoną, šis liepė pro plonus si- 
dabrinius vamzdelius purkšti kvapaus vandens miglą svečiams virš 
galvų. 

Zmonės šnekėjo, jog Neronas, kamuojamas meilės, sykį paliepė 
nešti jį vidur nakties pas Otoną, bet tuščiai beldėsi į vartus. Otonas 
jo vidun neįsileido, nes Popėjai atrodė, kad laikas viešnagei netinka- 
mas. Sklido net tokios kalbos, kad Otonas prie daugybės liudytojų 
pagrasė Neronui: 

— Štai — tu matai būsimąjį imperatorių. 

Nenumanau, ar šitai jam buvo išpranašauta, ar šiaip buvo įsikalęs 
galvon. Neronas neprarado savitvardos, nusijuokė ir pasityčiojo: 

— Nematau net būsimojo konsulo. 

Tad aš nustebau, kai vieną gražią pavasario dieną, Pincijaus Lukulo 

sodeliuose žydint vyšnioms, mane pasikvietė Popėja. Maniau ją už- 
miršęs, bet, galimas daiktas, mano abejingumas buvo apsimestas, nes, 
"virpulingo jaudulio apimtas, tučtuojau pas ją nuskubėjau. Popėja buvo 
tina. Vilkėjo šilkinį drabužį, kuris veikiau rodė, nei dengė magų jos 
kūno gražumą. 

— Oi, Minutai, kaip tavęs pasiilgau! - šūktelėjo ji. - Tu vienintelis 
nesavanaudis draugas. Man būtinai reikia tavo patarimo. 

Nejučia kilo įtarimas, nes prisiminiau, kaip baigėsi anas patarinėji- 
mas. Tačiau Popėja nušvito tokia nekalta šypsena, kad neįstengiau nie- 
ko pikta apie ją manyti. 

— Tikriausiai girdėjai, kokių keblumų man tenka patirti per Neroną, — 
pasakė ji. - Nesupaisau, kaip viskas nutiko. Bent jau aš pati nedaviau nė 
menkiausios dingsties. Juk tu mane pažįsti. Bet Neronas, pagautas kait- 
rio, mane įkyriai persekioja, tad brangusis Otonas gali užsitraukti ne- 
malonę, gindamas mano dorą. 

Ji tiriamai žiūrėjo į mane. Dūmų pilkumos akys staiga sutvisko naš- 
laičių žydruma. Auksinius plaukus ji buvo susišukavusi taip dailiai, 
kad panėšėjo į graikišką statulą iš aukso ir dramblio kaulo. 

Grąžydama laibas rankas, ji prisipažino: 

— Pikčiausia, kad ir aš nepajėgiu likti visiškai abejinga Neronui. Jis 
išvaizdus, jo rusvi plaukai ir aistrumas norom nenorom mane traukia. 
Jis kilniaširdis ir puikus dainininkas. Įsijautusi į jo dainavimą, per- 
dėm pasiduodu jo kerams ir nevalioju nuo jo nuleisti akių. Jeigu jis 
būtų nesavanaudis, kaip, tarkim, tu, tai saugotų mane nuo šito jaus- 
mų gaisro. Bet gal jis pats nesuvokia, kokias audras vien savo esybe 
manyje kelia? Išties, Minutai, aš suvirpu vos jį išvydusi, kaip niekuo- 
met nevirpėdavau šalia kitų. Laimė, aš tai jau užgniaužiau ir dabar 
visaip jo šalinuosi. 

Nevokiu, ar ji pati permanė mano kančias, sukeltas tų drovių ir sva- 
jingų šnekų. Išsigandęs tariau: 

— Tau gresia bėda, brangioji Popėja. Turi bėgti. Prašyk Otono, kad 
pasiieškotų prokonsulo vietos kokioj provincijoj. Palikite Romą. 

Popėja įsistebeilijo į mane lyg į bukaprotį: 

— Kaip galiu palikti Romą? Kitur juk mirčiau iš nuobodulio. Bet nuti- 
ko ir dar kai kas blogesnio ir keistesnio. Net tau nedrįsčiau apie tai 
prasitarti nežinodama, jog laikysi liežuvį už dantų. Tik pamanyk, vie- 
nas žydas pranašautojas, — turbūt Žinai, kad šiuos dalykus jie geriau- 
siai išmano, - jau seniai man pasakė, - nesijuok, - kad aš ištekėsiu už 
imperatoriaus. 

— Bet, mieloji Popėja, — ją ramdžiau aš, — nejau neskaitei, ką rašė 
Ciceronas apie pranašystes? Nevargink savo gražios galvos tokiomis 
kvailystėmis. 

Popėja suniuro ir piktai paklausė: 

— Kodėl manai, jog tai kvailystės? Juk Otonas kilęs iš senos gimi- 
nės. Senate turi daugybę draugų. Iš tikrųjų Neronas galėtų sužlugdy- 
ti pranašystę, bet tik nutraukdamas mudviejų santuoką. Jis pats turi 
Oktaviją, nors priesaikauja nė sykio nepergulėjęs su ja. Girdi, neap- 
sakomai bjaurisi ta kvaila mergiščia. Antra vertus, nevokiu, kodėl toks 
didis valdovas laiko per sugulovę atleistinę vergę. Tai juk žema ir 
niekinga — tiesiog kraujas užverda pagalvojus. 

Bandžiau tikinti, jog Aktė graži, sukalbamo būdo ir nesikiša į vals- 
tybės reikalus. Niekas dar negirdėjo, kad ji būtų mėginusi pasinaudoti 
padėtimi dėl savo labo. 

— Be to, manau, jog ji nuoširdžiai myli Neroną, - pridūriau. 

Popėja taip įniršo, kad treptelėjo auksuotu sandalu, pliaukštelėjo sū- 
nui ir žliumbiantį išvarė iš kambario. 

— Vergės meilė! — pašaipiai užriko ji. — Neronas tiesiog dar niekuo- 
met nesutiko prilygstamos kilmingos moters. Turbūt todėl jis taip su- 
sižavėjo manimi. Bet jis labai klysta tardamas priversiąs mane sulau- 
žyti santuokinę ištikimybę, nors mano jausmai jam kuo karščiausi. Aš 
ne tokia ir silpna. 

Nutilęs mąsčiau. 

— Ko, po teisybei, iš manęs nori? — galų gale paklausiau. 

Popėja švelniai paglostė man skruostą, jaudulingai atsidūsėjo ir me- 
tė į mane degantį žvilgsnį. 

— Oi, Minutai, — suvaitojo ji, — tu išties nelabai nuovokus. Bet gal 
kaip tik todėl man patinki. Juk moteriai reikia draugo, kuriam viską 
atvirai išsipasakotų. Gal tik norėjau tau širdį išlieti. Juk vien nuo to 
palengvėja. 

Ji nesidrovėdama meiliai prisiglaudė prie manęs, ramiai padėjo gal- 
vą man ant peties ir atsidūsėjo į veidą pravėrusi lūpas - pamačiau jos 
baltus kaip perlai dantis ir glotnų liežuvio galiuką. 

— Ko drebi, ar tau šalta? — naiviai paklausė ji. — Jei būtum tikras 
draugas, nueitum pas Neroną ir viską jam išklotum. Jis tikrai tave pri- 
ims, jeigu pasakysi, kad aš siunčiau. Jis visai pametęs galvą, tad laikau 
jį savo rankose. 

— Ką turėčiau iškloti? - paklausiau. - Ką tik sakei pasikliaujanti ma- 
nimi todėl, kad laikysiu liežuvį už dantų. 

Popėja viliūgiškai priglaudė mano ranką sau prie šono ir tarė: 

— Pasakyk, kad jis paliktų mane ramybėje, nes per jį aš silpstu. Aš 
tik moteris, ir jam atsispirti man sunku. Tad jei iš silpnumo pulsiu jo 
pagundon, tai tik nusižudydama susigrąžinsiu savąją garbę. Be gar- 
bės gyventi negalėsiu, —- šitai pabrėžk labai griežtai. Taip pat pami- 
nėk pranašystę. Nepakeliu minties, kad Otonas jam stotų skersai ke- 
lio. Per savo kvailumą prabilau apie pranašystę Otonui ir labai gai- 

liuosi prasitarusi. Nė nenumaniau, kad širdies gilumoj Otonas puose- 
lėja tokią garbėtrošką. 

Bodėjausi vien mintimi, kad vėl turėsiu lakstyti kaip koks pastum- 
dėlis. Tačiau jos artumas atėmė man valią, o nuoširdus pasitikėjimas 
sužadino vyrišką poreikį globoti. Tiesa, širdyje radosi miglotas įtari- 
mas, jog Popėjai jokios globos nereikia. Antra vertus, man atrodė, kad 
jos elgsenos ir dūmų spalvos akių varžlus nekaltumas tikras. Vargu ar 
ji taip patikliai būtų rėmusis ir glausčiusis prie manęs, nujausdama, 
kokius virpulius kelia mano begėdiškame kūne. 

Atkakliai paieškojęs suradau Neroną Gajaus cirke. Jis kaip tik mo- 
kėsi važiuoti iberišku kinkiniu, siutingai rungdamasis su buvusiu trem- 
tiniu Gajum Sofonijum Tigelinu, kurį buvo paskyręs vyresniuoju arkli- 
ninku. Vartai buvo lyg ir saugomi, bet vis tiek prisirinko galybė dykū- 
nų raginti Nerono šauksmais ir išreikšti jam prielankumo. 

Ilgai teko laukti, kol prakaitu ir dulkėm apglitęs Neronas galų gale 
nusitraukė nuo galvos šalmą ir paliepė nuvynioti nuo blauzdų drobės 
juostas. Tigelinas pagyrė sparčią jo pažangą, vis dėlto piktokai supeikė 
dėl klaidų ties posūkiais ir vadelėjant šalinius arklius. Neronas ramiai 
klausėsi, dėdamasis galvon patarimus. Tigelino nuovoka apie arklius 
bei kinkinius buvo neginčijamai patikima. 

Tigelinas buvo vyras, kuris nieko nebijojo ir žvėriškai elgėsi su savo 
vergais. Siauro veido, augus ir tvirtas, jis žvalgėsi aplinkui išdidžiai, 
tarytum žinodamas, jog gyvenime nėra to, ko neįmanu įveikti žiauru- 
mu. Kitados jis prarado visus turtus, tačiau tremtyje sugebėjo žvejyba 
bei arklių auginimu vėl juos susikrauti. Zmonės šnekėjo, kad nesaugu 
būti šalia jo nė vienam berniukui nei moteriai. 

Kai mostais bei veido išraiškom parodžiau turįs svarbų reikalą, Ne- 
ronas leido man eiti kartu į sodo maudykles. Kai sušnibždėjau Popėjos 
Sabinos vardą, jis išvijo tarnus ir prielankumo ženklan liepė man šva- 
riai pemza nuremžti jo dulkiną ir tvirtą kūną. Nekantriais klausimais 
jis išspaudė iš manęs bemaž viską, ką man buvo išklojusi Popėja. Ga- 
lop aš nuoširdžiai paprašiau: 

— Taigi palik ją ramybėje. Tik šito ji meldžia, trokšdama išsivaduoti 
iš savo jausmų prieštaros. Ji nori būti dora žmona. Pats pažįsti jos dro- 
vumą ir tyrumą. 

Neronas prapliupo juoktis, bet paskui apsimetė surimtėjęs ir, kiek 
palinkčiojęs galva, pasakė: 

— Verčiau būtum atnešęs laurus ant ieties, žinianešy. Nuostabu, kaip 
puikiai tu permanęs moterišką prigimtį. Bet man jau gana moterų įgei- 
džių. Lolija Popėja — ne vienintelė moteris pasaulyje. Taigi paliksiu ją 
ramybėje. Tik tegul pati nuolatos nelenda man į akis kaip ligi šiol. 
Perduok jai šiuos žodžius ir primink, kad jos sąlygos pernelyg griežtos. 

— Bet ji jokių sąlygų nekėlė, - suglumęs paprieštaravau. 

Neronas pagailiai žvilgtelėjo į mane ir patarė: 

— Tu verčiau rūpinkis laukiniais žvėrimis ir savo žmona. Ir atsiųsk 
Tigeliną ištrinkti man galvos. 

Sitaip nedraugiškai jis mane pavarė. Bet man tai atrodė supranta- 
ma, jeigu jis iš tiesų buvo beprotiškai susižavėjęs Popėja ir, šiai atstū- 
mus, puolė neviltin. Linksmas parlėkiau pas Popėją ir išklojau geras 
naujienas. Mano nuostabai, Popėja visai nenudžiugo. Priešingai, su- 
daužė į druzgus nedidelę stiklinę taurę, tad brangus aliejus išgleizojo 
grindis ir svaigus kvapas apkvaitino mane. Bjauriai persikreipusiu 
veidu Popėja užriko: 

— Dar pažiūrėsim, katras iš mudviejų stipresnis — jis ar aš! 

Gerai prisimenu, kaip kitą pavasarį atšakiai susiginčijau su vamzdy- 
nų prižiūrėtoju dėl didesnių švininių vamzdžių klojimo į žvėryną. Tuo- 
laik daugybę dienų karštas vėjas nešė raudonas dulkes ir įskaudino 
galvą. 

Ginčai dėl vandens skirstymo nesiliovė, nes turčiai ir kilmingieji tie- 
sėsi nuo akvedukų vamzdžius į nuosavas maudykles, sodus bei tven- 
kinius. Romos gyventojų skaičiui didėjant, vandens nepaprastai trūko. 
Supratau keblią vamzdynų prižiūrėtojo padėtį. Jo pareigos buvo nepa- 
vydėtinos, nors būdamas apsukrus jis per savo tarnybos metus suge- 
bėjo praturtėti. Antra vertus, žvėryno svarba man rodės akivaizdi — 
taigi aš neprivalėjau jam duoti kyšio už teisėto reikalavimo vykdymą. 

Priešgyniavome vienas kitam nesutaikomai. Jis atsisakinėjo, o aš rei- 
kalavau. Mudviem buvo sunku net apsimesti mandagiems. Galėjau ap- 
sisukęs viską mesti, bet žmonos Sabinos pyktį būtų buvę dar sunkiau 
ištverti. Galų gale sudirgęs pasakiau: 

— Atmintinai moku visus edilių potvarkius ir senato sprendimus 
dėl vandens skirstymo. Man belieka skųstis Neronui, nors jis nenori, 
kad jį trikdytų tokiais mažmožiais. Bemaž neabejoju, kad tu peši 
mažiau negu aš. 

Vamzdynų prižiūrėtojas, grasus žmogus, kandžiai nusišiepė ir atsakė: 

— Elkis kaip tinkamas. Tavimi dėtas, dabar Nerono neerzinčiau šne- 
kom apie Romos vandens skirstymą. Nejau nežinai, kad nuo šio ryto 
imperatoriaus teismai bei pasiuntinių priėmimai atidėti neribotam lai- 
kui. O Seneka mieliau duos vandens vergams nei laukiniams žvėrims. 
Senatoriai įsius išgirdę, jog laisvi piliečiai turi pirkti vandenį iš vaikš- 
čiojančių prekiautojų, o tavo Žvėryno fontanai trykšta kiauras paras. 

Seniai nerankiojau Romos apkalbų. Todėl paklausiau, kas atsitiko. 

— Nejau nežinai? —- nepatikliai paklausė jis. — Otonas garbingai pa- 
skirtas Liuzitanijos prokonsulu Ispanijoje ir rimtai paragintas iškeliau- 
ti kuo greičiau. Šįryt Neronas nutraukė jo santuoką, žinoma, neva pa- 
ties Otono prašymu. Kitos bylos atidėtos, mat Neronas labai skubėjo 
priglobti Palatine Popėją Sabiną, likusią be pastogės. 

Rodės, kad kas kuoka dėjo per skaudamą galvą. 

— Aš pažįstu Popėją Sabiną! - sušukau. - Ji niekada su tuo nesutiktų. 
Neronas jėga ją išsigabeno į Palatiną. 

— Bijau, kad gausim dar geresnę už Agripiną, - užsiminė jis. - Anoji, 
sako, ruošiasi išsikelti iš Antonijos namų į kaimą prie Ancijaus. 

Neatkreipiau dėmesio į bjaurią užuominą. Mano galvoje tilpo tik 
Agripinos vardas. Užmiršau ištroškusius žvėris ir džiūstantį begemotų 
baseiną. Agripina, tik ji, maniau, dar gali išgelbėti Popėją Sabiną nuo 
Nerono begėdystės. Vien ji, motina, dar gali paveikti Neroną, kad šis 
viešai nežemintų gražiausios Romos moters. Turėjau apsaugoti Popė- 
ją, nes ji pati jau neįstengė apsisaugoti. 

Iš jaudulio pametęs galvą nulėkiau į senosios Antonijos namus Pa- 
latine, kur siautė visiška kraustynių netvarka. Todėl niekas manęs 
nesulaikė. Užtikau Agripiną, apimtą šalto tūžmo. Pas ją viešėjo Ok- 
tavija — ta mažakalbė slapi mergaitė, kuri, tapusi imperatoriaus su- 
tuoktine, džiaugėsi tik garbės ženklais. Ten užtikau ir jos įseserę, dai- 
liąją Antoniją — Klaudijaus dukterį iš ankstesnės santuokos. Taip pat 
Antonijos antrąjį vyrą — nevykėlį ir nenuovoką Kornelijų Sulą. Man 
netikėtai pasirodžius, visi staiga nuščiuvo. Tik viena Agripina mane 
dygiai pasveikino: 

— Kokia laimė ir staigmena po šitiekos metų! Maniau, jog užmiršai, 
ką dėl tavęs esu padariusi, - tu toks pat nedėkingas kaip ir mano sū- 
nus. Juolab džiaugiuosi, nes iš Romos raitelių tu vienintelis atlėkei at- 
sisveikinti su tremiama nelaimėle. 

Persigandęs surikau: 

— Gal ir apleidau mudviejų draugystę, bet nėra kada tuščiai plepėti! 
Privalai ištraukti Popėją Sabiną iš goslių Nerono gniaužtų ir paimti ją 
savo globon. Visų romėnų akyse tavo sūnus smurtingumu užtrauks 
gėdą pats sau, ne tik nekaltai Popėjai. 

Įsibedusi į mane Agripina papurtė galvą ir užriko: 

— Dariau, ką galėjau, — ir ašaras liejau, ir prakeiksmais svaidžiausi, 
kad ištraukčiau sūnų iš tos pasileidusios ir įnoringos moters nagų. O 
ką už tai gavau - įsakymą palikti Romą. Kaip siurbėlė, įsikabinusi Ne- 
rono pažastin, Popėja pasiekė savo. 

Patikinau, jog Popėja tik troško, kad Neronas paliktų ją ramybėje. 
Tačiau Agripina tik kandžiai nusijuokė. Iš kitų moterų ji nesitikėjo nie- 
ko dora. 

— Toji gašliais lovos triukais išvarė Neroną iš proto, - kalbėjo ji. — 
Neronas linkęs į tokius dalykus, nors aš visaip dangsčiau tai nuo kitų. 
Kartais jam užtemsta akys, tad turėtų jas labiau saugoti. Šitai liudija ir 
jo pašėliškas polinkis į niekingas ir valdovui nederamas pramogas. O 
aš jau pradėjau rašyti prisiminimus ir Ancijuje juos dar papildysiu. Dėl 

savo sūnaus paaukojau viską, net įvykdžiau nusikaltimų, dėl kurių tik- 
tai jis pats gali manęs pasigailėti. Sakau tai viešai, nes vis tiek visi žino. 

Jos akys keistai išsprogo ir ji iškėlė rankas tartum nūsdama sulaikyti 
šmėklas. Paskui dirstelėjo į Oktaviją, paglostė jai skruostą ir tarė: 

— Jau regiu mirties šešėlį ir tavo veide. Tavo skruostai šalti kaip le- 
das. Bet gal viskas praeis, jeigu Neronas atsigos iš pamišimo. Net im- 
peratorius privalo klausyti Romos senato ir liaudies. Ta glotniaodė kekšė 
skaudžiai apsirinka. Niekam nevalia Neronu pasikliauti. Jis baisus veid- 
mainis — viską daro tik dėl akių. 

Pažvelgiau į nublyškusią, bet dailią Antoniją ir mane užgulė grasus 
praeities šešėlis. Vėl prisiminiau jos įseserę Klaudiją, kuri užtraukė gė- 
dą mano meilei. Turbūt buvau taip suglumęs nuo Agripinos beprotiš- 
kų kaltinimų Popėjai, kad žioptelėjau: 

— Sušnekai apie prisiminimus. O tu pati ar dar prisimeni Klaudiją? 
Kaip ji laikosi? Ar pasitaisė? 

Man atrodo, Agripina būtų nutylėjusi, jeigu tūžmas nebūtų jos iš- 
mušęs iš vėžių. 

— Paklausinėk apie ją Mizeno karo laivyno viešnamiuose, — nusivai- 
pė ji. - Zadėjau nugabenti Klaudiją į uždarus namus persiauklėti. Viešna- 
mis — tinkamiausia vieta išperoms. - Spoksodama į mane it Medūza, ji 
pridūrė: — Didesnio bukagalvio turbūt nesu sutikusi. Jos ištvirkavimą 
tu priėmei už gryną pinigą. O ji juk prasikalto tik tuo, kad be leidimo 
susidėjo su Romos raiteliu. Jei būčiau numaniusi, koks esi nedėkingas, 
kažin ar būčiau tiek vargusi, gelbėdama tave iš pražūties. 

Antonija linksmai nusikvatojo ir paklausė: 

— Brangioji įmote, nejau iš tikrųjų nusiuntei Klaudiją į viešuosius 
namus? Aš stebėjausi, kad ji staiga liovėsi kamuoti mane prašymais 
pripažinti ją seserimi ir dingo. — Antonijos šnervės virptelėjo. Ji pasi- 
čiupinėjo glotnų kaklą nelyg vydama neregimą vabzdį. Buvo susijau- 
dinusi ir tą akimirksnį keistai gražus man pasirodė jos laibumas. 

Man užkando žadą. Klaiko pagautas spygsojau į tas pamišėles. Ma- 
no mintys staiga baugiai nušvito ir aš lyg Žaibo trenktas perpratau ir 
patikėjau visom blogybėm, kitados pasakotom apie Agripiną. 

Man net atsivėrė, jog ir Popėja Sabina be jokio sąžinės graužimo pasi- 
naudojo mano draugyste savoms užmačioms puoselėti. Suvokiau tai aki- 
moju — kaip apreiškimą. Per tą akimirksnį, rodės, smarkiai pasenau ir 
sušiurkštėjau. O gal nejučia buvau subrendęs permainai? Atrodė, kad 
mano narvo grotos atsivėrė ir aš laisvas atsidūriau po laisvu dangumi. 

Didžiausią gyvenime kvailystę iškrėčiau tada papasakodamas Agri- 
pinai apie Klaudiją. Blogiau nei kvailystę. Nusikaltimą Klaudijai. Pri- 
valėjau jį kaip nors išpirkti. Privalėjau imtis keisti gyvenimą nuo tos 
akimirkos kadaise, kai Agripina užnuodijo mane ir sužlugdė mano mei- 
lę. Daugiau kvailysčių krėsti aš neketinau. 

— Prisiminkime dar kai ką, - pasakiau. - Nuo ko iš tikrųjų mirė Juni- 
jus Silanas? Ar tai tu per Publijų Celerą nusiuntei jam nuodų? Pama- 
niau, jog jį tikrai ištiko širdies smūgis. 

— Padariau tai dėl savo sūnaus, - pasiteisino Agripina. - O jis kanda 
krūtį, kuri jį žindė. 

Ir tai buvo melas. Neronas nuo pat gimimo turėjo žindyvę. Tos Žin- 
dyvės sūnų jis buvo pakėlęs Egipto prokuratoriumi. Tačiau juk nieko 
atsitiktina nėra. Viską suvokiau per savo apreiškimą, tik nesuvokiau, 
kad Antonija taps vienintele mano gyvenimo aistra. Bet ar galėjau ta- 
da šitai nujausti? 

Iš atsargumo keliavau į Mizeną prasimetęs derybom dėl laukinių 
Afrikos žvėrių gabenimo laivais. Laivynui vadovavo Anicetas, kitados 
kirpėjas, pirmasis paauglio Nerono mokytojas. Bet apie laivyną kita 
kalba. Romos raiteliai nenori tarnauti laivyne. Dabar jam vadovauja 
toks mokslo rinktinių sudarinėtojas Plinijus, kuris karo laivais siunti- 
nėja jūrininkus į visokiausias šalis rinkti retų augalų bei akmenų. Na, 
bet tuščius laivus galima pasitelkti ir blogesnėms užmačioms. Vaikinai 
gauna pakeliauti ir sykiu taurina barbarų tautas romėnų krauju. 

Tas iškilėlis Anicetas priėmė mane pagarbiai. Buvau geros giminės, 
raitelis, Romos senatoriaus sūnus. Be to, ir mano tėvo klientai kažką 
triūsė laivyno dokuose. Anicetas gaudavo iš jų stambių papirkų. Iš pra- 
džių jis pasigyrė savo graikišku išsilavinimu, paveikslais bei meno dir- 
biniais, o paskui kauštelėjęs pradėjo pliurpti nešvankybes, nėmaž ne- 
slėpdamas savojo ištvirkimo. 

— Kiekvienas žmogus turi savų silpnybių, — dėstė jis. - Tai prigimta 
ir suprantama. Nėra ko jų gėdytis. Dorybingumas —- tik vaidyba. Sią 
tiesą kitados įkaliau pačiam Neronui į galvą. Labiausiai nekenčiu tų, 
kurie vaidina dorybingus. Kokios norėtum: storos ar liesos, tamsiao- 
dės ar baltos, o gal tau labiau maga berniukai? Viską galiu surengti 
pagal tavo norą: su išmėginta maža mergaite ar sena boba, akrobate 
ar neliesta mergele. Nori pažiūrėti plakimo, o gal nūsti pats susijaud- 
rinti plakimu? Pagal knygą galime suvaidinti net Dionisijo misteriją. 
Tik tark žodį. Bent užsimink - ir aš, išreikšdamas savo nuoširdų drau- 
gingumą, patenkinsiu slaptą tavo potroškį. Supranti, tai Mizenas, nuo 
čia netoli iki Bajų, Puteolių ir Neapolio, kur tiesiog klesti visos alek- 
sandriškos nedorybės. Iš Kaprio mes pasimokėme dieviškojo Tiberi- 
jaus išradingumo. O ir Pompėjuose rastume puikių viešnamių. Gal 
plaukiam ten? 

Apsimečiau, kad varžausi. Pats būdamas ištvirkęs, jis jautė karštą 
norą įrodyti ir visus kitus slepiant savo ištvirkimą. Kurstydamas mane 
atsiverti, jis nerūpestingai tauškė: 

— Aš pats patiriu didžiausią malonumą suviliojęs kokią jauną romie- 
tę, atvykusią į maudykles. Smagiausia su nepatyria ištekėjusia mote- 

rim. Sugirdau tokiai miros su Liuzitanijos musele. Jeigu ji vis tiek tvar- 
dosi, įmaišau į vyną migdomųjų. Rytą ji pabunda apdujusi, pati nevok- 
dama, kas nutikę. Galimas daiktas, kilmingų moterų aistrą kursto ma- 
no paties žema kilmė. Puikiai žinai, jog aš buvau vergas, nors neperde- 
du sakydamas esąs ganėtinai išprusęs. Jei tu žinotum, ką paskutinį kartą 
apkvaišinęs pasiguldžiau... bet ne, apie tai niekas nešneka. Vardai dar 
užtrauktų grėsmę. 

Norėdamas pelnyti jo pasitikėjimą, pasakiau: 

— Kitados įsijaudrindavau persirengęs, su gabiuoju tavo auklėtiniu Ne- 
ronu šėliodamas po naktinę Suburą. Nemanau, kad kur nors patyriau 
didesnį malonumą, kaip tuose prasčiausiuose viešnamiuose, kur lankosi 
vergai. Supranti, kartais apsąli nuo skanumynų - ir tada kur kas gardes- 
nė prasta duona su gaižiu aliejum. Taigi aš jau tokio prieštaraus būdo. 
Bet vedęs mečiau tuos įpročius. Vis dėlto ūmai pajutau karštą norą pa- 
žinti laivyno viešnamius, kuriuos, sakoma, tu puikiai sutvarkęs. 

Anicetas gašliai nusišypsojo, supratingai kinktelėjo galva ir tarė: 

— Mes turime trejus uždarus viešuosius namus: vienus — vyresnybei, 
antrus - eiliniams, o trečius - vergams irklininkams. Tiki ar netiki, o iš 
pačių Bajų pas mane atvyksta kilmingų moterų, kurios visa kuo pasi- 
bodėjusios įsimano kokią naktelę patarnauti viešnamyje. Pagyvenu- 
sioms moterims ypač patinka irklininkai ir jos aistringumu apveikia 
patyriausias mūsų kekšes. Supranti, dėl ūkinių sumetimų naujokės gau- 
na iš pradžių aptarnauti vyresnybę, paskui - eilinius, o po trejų metų — 
irklininkus. Kai kurios ištveria dešimt metų, bet, pasakyčiau, kad vidu- 
tiniškai gana ir penkerių. Žinoma, kai kurios pasikaria pirma laiko, tam 
tikras skaičius jų suserga ir nebetinka šiam darbui, o kitos taip prasige- 
ria, kad ima kelti netvarką. Bet vis sulaukiame papildymo iš Romos bei 
kitų Italijos miestų. Laivyno viešnamiai — bausmės vieta moterims, ap- 
kaltintoms nedoru gyvenimu, kitaip tariant, toms, kurios apvaginėja 
lankytojus arba daužo vyno ąsočiais dargių vyrų galvas. 

— O kas nutinka toms, kurios gyvos sulaukia meto, kai tampa netin- 
kamos? — paklausiau. 

— Daug turi patirti moteris, kad netiktų irklininkams, - pūtė Anice- 
tas. - Būk ramus. Iš mano viešnamių nė viena neišeina gyva. Blogiau- 
siu atveju, pagelbsti vyrai, kurie patiria malonumą bjauriai galuoti mo- 
teris. Tuos vyrus laikome griežtai. Juk mano viešieji namai gelbsti pa- 
dorias apylinkių moteris nuo jūrininkų. Mano sąraše, tarkim, yra toks 
vienas šaunuolis, kuris sykį per mėnesį turi pačiulpti kraujo iš moters 
miego gyslos. Dėl šios menkos silpnybės jis prirakinamas prie irklinin- 
ko suolelio. Juokingiausia, kad po visko jis skaudžiai gailestauja ir 
meldžia, kad užplaktumėm jį negyvai. 

Neįstengiau tikėti tuo, ką pasakojo Anicetas. Jis tik gyrėsi ir gąsdi- 
no mane savo ištvirkimu, o tikriausiai buvo silpnas ir nepatikimas. 

Supratau, jog tapęs laivyno vadu jis perėmė jūrininkų paprotį viską 
persūdyti. 

Pirmiausia nuėjome į dailią apvalią Veneros šventyklą, kur vėrėsi 
nuostabus vaizdas į žvilgančią jūrą ir vedė slaptas požemis iš jūrininkų 
kareivinių. Mūrų apsupti abu pirmieji viešnamiai niekuo nesiskyrė nuo 
tvarkingų Romos lupanarijų. Juose buvo net tekantis vanduo. Užtat 
irklininkų viešnamis atrodė kaip kalėjimas. Negalėjau žiūrėti į gyvu- 
liškai vangias jo įnames. 

Kad ir kaip atidžiai apžiūrinėjau visas moteris, Klaudijos tarp jų ne- 
aptikau. Pajutau niaurų palengvėjimą pagalvojęs, kad Klaudija, atkliu- 
vusi čia, išsigelbėjo užsinėrusi kilpą ant kaklo. Vis dėlto paklausiau: 

— Ar čia nėra moters, vardu Klaudija, kurią prieš keletą metų ištrėmė 
iš Romos už ištvirkavimą? 

Meilės landynes nuo koridoriaus skyrė nendrinė uždanga. Anicetas 
išdidžiai parodė spalvotas gėles, negrabia ranka nupieštas virš durų 
angų, ir pasakė: 

— Visos naujokės gauna gėlių vardus. Kitais vardais joms nevalia 
vadintis. Turime ilgą augalų sąrašą. Aišku, naujokės perima ir savo 
pirmtakių vardus. Antraip neapsieitume be prityrusio botaniko. 

Kai pagyriau jo išmintingą tvarką ir dar sykį paklausiau apie Klaudi- 
ją, Anicetas nenorom atsakė: 

— Zinoma, kažkur yra sąrašas su tikraisiais vardais bei kūno žymė- 
mis. Jį privalu sudaryti dėl cenzorių. Turbūt pastebėjai, kad nė vienai jų 
įkaitinta geležimi neženklinta kakta, net užpakalis. 

Saltai paaiškinau: 

— Minėta Klaudija tikino esanti dieviškojo Klaudijaus išpera. Todėl 
maga pažiūrėti, kas iš jos čia išėjo. 

Anicetas prapliupo krizenti, užsidengęs delnu burną kaip sena boba, 
ir tarė: 

— Aha, suprantu, ko tau reikia. Nesirūpink. Čia pas mus buvo Gajaus 
duktė, ji tvirtino esanti Livija, o dar ir kita moteris, iš pažiūros taip 
panaši į Agripiną, kad galėjai patikėti jodvi esant giminaites. Įsigeidęs 
patirti kraujomaišą Neronas kartą su ja pasismagino. Aišku, kad jodvi 
pamišusios. Tačiau ilgainiui su tokiomis pasidaro sunku. Jomis galima 
tik juokinti. Jei deramai nurykščiavus joms regimybės neišsisklaido, 
tada perkeliame jas į virtuvę ar skalbyklą. 

Norėdamas man įsiteikti, Anicetas paprašė sąrašo ir ėmė smiliumi 
braukti per vardus, surašytus prieš daugį metų. 

— Klaudija Urgulanila, - nustebęs perskaitė jis. - Iš Romos. Tvarkda- 
rių nurodymu. Iš pradžių — Rožė. Paskui — Amarilė. Tai nutiko prieš 
man čia atvykstant. Atrodo, kad ją, kaip netinkamą, perkėlė kitų darbų 
dirbti. Įrašo apie mirtį nėra. 

Kitądien Klaudiją suradau Puteolių jūros sargybos būste. Išvydau 

pirma laiko susenusią moterį, nuskusta galva ir antakiais, kad neužsi- 
krėstų utėlėm. Ji vilkėjo nuskarusį vergo drabužį, nes dirbo pačius sun- 
kiausius darbus jūrininkų virtuvėje. 

Po teisybei, Klaudiją pažinau tik iš akių. Ji mane atpažino išsyk, nors 
pirma neišsidavė. Bemat iškeičiau ją į maišelį sidabrinių. Norėdamas 
būčiau gavęs už dyką, bet slepiant pėdsakus nuo tikrintojų man rodės 
patikimiau papirkti sau nusikaltimo bendrininką. 

Kai nukakom į geriausius miesto nakvynės namus, Klaudija pirmiau- 
sia užriko: 

— Turbūt uoliai manęs ieškojai, brangus Minutai, kad taip greitai su- 
radai? Juk praėjo tik septyneri metai nuo paskutinio mudviejų susitiki- 
mo. Ko iš manęs nori? 

Karštai priprašyta, ji sutiko apsivilkti padorius drabužius, užsimauti 
peruką ir juodai nusibrėžti nors šiokius tokius antakius. Dirbdama vir- 
tuvėje, Klaudija buvo gerokai sustambėjusi ir jos sveikata rodės puiki. 

Bet apie savo išgyvenimus Mizene ji nepasakė nė žodžio. Jos delnai 
buvo tarytum kieto medžio, padai suragėję. Saulėkaitoj jos oda buvo 
bemaž juodai nusvilusi. Nors dėvėjo laisvosios drabužį bei peruką, iš- 
kart galėjai pastebėti, jog tai vergė. Kuo daugiau į ją žiūrėjau, tuo sve- 
timesnė ji man atrodė. 

Galų gale netekęs vilties pasakiau: 

— Agripina, tik Agripina kalta dėl tavo likimo. Iš jaunystės kvailumo 
ir tik gera linkėdamas, pamėginau tave užtarti. Ji mane apgavo. 

Klaudija kandžiai priminė: 

— Ar aš bent žodeliu pasiskundžiau savo likimu? Visa, kas man nutiko, 
nutiko Dievo valia išdidžiam mano kūnui pažeminti. Nejau manai, kad 
dar būčiau gyva, jeigu Kristaus jėga nebūtų sustiprinusi man širdies. 

Nenorėjau ginčytis su ja - gal krikščionių prietaras ir padėjo jai ištver- 
ti visas patyčias bei vergystę. Todėl atsargiai pradėjau pasakoti apie 
save. Nūsdamas susigrąžinti jos pasitikėjimą, porinau, kaip Korinte su- 
tikau Paulių ir Kefą, kaip su jais šnekėjausi ir kaip mano atleistinis 
Lausijus Hieraksas tapo įtakingu krikščionimi. Klaudija klausėsi, parė- 
musi delnu skruostą. Jos tamsios akys nušvito. 

Pagyvėjusi ji atsakė: 

— Cia, Puteoliuose, mūsų daugybė - brolių ir seserų, kurie išpažįsta- 
me Jėzų kaip Kristų. Net ir tarp jūrininkų yra brolių, kurie atsivertė, 
išgirdę Jėzų Nazarietį vaikščiojus vandeniu. Be jų aš tikrai niekada jau 
nebūčiau ištrūkusi iš to uždaro Mizeno viešnamio. 

Aš sutikau: 

— Jūrininkų gyvenimas pavojingas. Sakoma, Puteoliai ir Neapolis vi- 
sais atžvilgiais tapo Rytų šalių sąvartynu. Nesistebiu, kad naujasis ti- 
kėjimas čia paplito prisidėjus žydams. 

Klaudija tiriamai įsižiūrėjo į mane. 

— O tu, Minutai, - paklausė ji, - ar tu kuo nors tiki? 

Gerai pamąstęs papurčiau galvą ir prisipažinau: 

— Ne, Klaudija, jau niekuo daugiau netikiu. Aš surambėjau. 

— Tada, - ryžtingai pasakė Klaudija, suglaudusi kietus delnus, — aš 
turiu kad ir jėga padėti tau išeiti į teisingą kelią. Po šitiekos metų tave 
tikrai kažkas atvedė vaduoti manęs iš vergijos. Tiesa, po Mizeno ver- 
gystė man buvo didžiausia Dievo malonė. 

— Niekas manęs nevedė, - paprieštaravau irzliai. - Vos išgirdęs iš 
pačios Agripinos lūpų, kaip ji mane apgavo, laisva valia leidausi tavęs 
ieškoti. 

Klaudija su pagaila pasižiūrėjo į mane ir patikino: 

— Minutai, tu neturi savo valios ir niekuomet jos neturėjai. Juk vis- 
kas būtų susiklostę kitaip. Nenoriu palikti Puteolių Kristaus bendruo- 
menės, nors suprantu, kad turiu dabar keliauti su tavim Romon ir kan- 
kinti tave dieną naktį, kol tapsi slaptingos Kristaus karalystės valdi- 
niu. Nebijok. Sio greitai nykstančio pasaulio kaitryje tiktai su juo tu 
patirsi tikrą ramybę ir džiaugsmą. 

Pamaniau, kad sunkūs išgyvenimai gerokai pamaišė Klaudijai protą, 
ir nesiginčijau. Laivu, gabenančiu laukinius žvėris, išplaukėme į Anci- 
jų, o iš ten —- į Ostiją. Paskui slapčiomis parsivedžiau ją į namus ant 
Aventino kalvos. Ten Klaudija ėmėsi vergės darbų. Teta Laelija prie jos 
prisirišo, tarusi ją esant savo žindyvę. Teta Laelija jau suvis buvo su- 
vaikėjusi ir laiminga sau žaisdavo su lėlėmis. 

Bet nė dienos nepraslinkdavo be Klaudijos zirzimo apie Jėzų Naza- 
rietį. Bėgau nuo jos į savo namus žvėryne. O ten toji pikčiurna Sabina 
dar nepakenčiamiau gadino man gyvenimą. Ji vis labiau pūtėsi, nes 
vienas jos giminaitis įsitaisė valstybės iždo vadovybėje. Tad Sabina 
jau nepriklausė nuo mano pinigų. Iš tikrųjų ji viena vadovavo Žvėry- 
nui, nurodinėjo, ką pirkti, ir rengė amfiteatro vaidinimus. Net viešai 
rodydavo savo, kaip liūtų tramdytojos, gebėjimus. 

Tuo metu Nerono gyvenimas, manding, pasidarė toks pat nepake- 
liamas kaip ir manasis. Išvaręs motiną į Ancijų ir priėmęs Loliją Popė- 
ją per meilužę į Palatiną, jis tarsi iš vienos nagų pakliuvo kitai ant 
ragų. Liaudis smerkė jo atžarumą Oktavijai. O Popėja Sabina zyzė ir 
ašarojo, reikalaudama teisiškai išsiskirti su Oktavija ir gąsdindama jį 
slaptomis Agripinos pinklėmis, kurias toji tikrai galėjo regzti. Anto- 
nijos sutuoktinį Kornelijų Sulą Neronui teko ištremti bent į Masiliją. 
Antonija, aišku, irgi iškeliavo savo vyrui įpėdžiui ir aš nemačiau jos 
ištisus penkerius metus. 

Seneka griežtai prieštaravo skyryboms. O senasis Buras net viešai 
pareiškė, jog Neronas, išsiskyręs su Oktavija, turės atsisakyti ir krai- 
čio, taigi imperatorystės. O Lolija Popėja neturėjo noro keltis į Rodą 
kaip laisvo menininko sutuoktinė. 

Tad ji uždraudė Neronui susitikinėti su Akte, bet Neronas nė be- 
protiškomis dovanomis bei prabanga jos širdies nesuminkštino, nes 
visa tai ji jau buvo gavusi iš Otono. Labiausiai Neroną žeidė, kad 
Popėja vadino jį bailiu lepūnu, gąstaujančiu motinos ir vergiškai pa- 
klūstančiu šios valiai. Tikra tiesa: Agripina nė valandėlės nepalikda- 
vo Nerono ramybėje ir tas net nedrįso vaizduotis skyrybų su Oktavi- 
ja teismo keliu. 

Nūsdamas išlieti savo atšakumą, Neronas vėl persirengęs traukda- 
vo ūžauti ir muštis į naktines Romos gatves. Jis pašėliškai mylėjo Po- 
pėją, bet ta jo bemaž neprisileisdavo, tik kaltinimais bei ašaromis nuo- 
dijo kiekvieną meilės valandėlę. 

Tiesą sakant, aš irgi jaučiausi taip nusikamavęs, kad vėl keletą sykių 
prisidėjau prie Nerono naktinių žygių. Galų gale vieną kartą kažko- 
kioje nuniokotoje užeigoje, tarp suskaldytų krėslų bei vyno indų, jis 
apsipylė girto ašarom dejuodamas, jog, iš tikrųjų niekas nepermano jo 
jautrios prigimties. Tokią valandėlę negalėjau patikėti jį esant Romos 
imperatorium ir pasaulio valdovu. 

Galimas daiktas, valdžiotroška ir pavyduolė Agripina pati nulėmė 
savo likimą. Juk ji turėjo iš antrojo sutuoktinio bei Klaudijaus paveldė- 
tus turtus ir, - nors Palantas buvo ištremtas, - didžiulę įtaką. Tiesa, jau 
nebeturėjo tikro draugo. Tačiau Neronas labiau nei slapto politinio są- 
mokslo baiminosi, kad Agripina užėjus glumui paskelbs savo prisimi- 
nimus, kuriuos Ancijuje parašė savo ranka, nes nesiryžo diktuoti net 
patikimiausiam vergui. Žinią apie prisiminimus ji iš paikystės pasklei- 
dė mieste, tad daugis, vienaip ar kitaip prisidėjusių prie jos nusikalti- 
mų, ėmė karštai linkėti jai mirties. 

O aš pats irgi širdyje kaltinau Agripiną už tai, kad sugadino man 
gyvenimą, kai dar buvau jaunas, atviras ir prisirišęs prie Klaudijos. Už 
visą mane ištikusį blogį ją kaltinau. Tik dėl pramogos sykį aplankiau 
Lokustą jos sodybėlėje. Išgražėjusi Lokusta šypsojo man taip, kaip šyp- 
sosi mirties kaukė, ir tiesmukai išrėžė, jog aš ne pirmas ją lankau tuo 
pačiu reikalu. 

Iš tikrųjų ji, žinoma, nesispyrė paruošti nuodų Agripinai. Tik nelygu 
kokia kaina. Purtydama patyrią galvą ji patikino jau viską išmėginusi. 
Juk Agripina buvo pernelyg atsargi, valgį ruošdavosi pati ir net vaisių 
savo sode neraškydavo, nes juos paprasta užnuodyti. Supratau, jog ir 
Agripinai gyvenimas nemielas, nors ji ir patirdavo pagiežingą malonu- 
mą rašydama prisiminimus. 

Neronas pasiekė dvasios ramybės ir palaimingos santarvės su Popė- 
ja tik tada, kai tvirtai apsisprendė nunuodyti motiną. Dėl politinių prie- 
žasčių Agripinos mirtis jam atrodė tokia pat neišvengiama kaip ir Bri- 
taniko. Ir aš bent jau negirdėjau, kad Seneka nors žodeliu būtų priešta- 
ravęs dėl tos žmogžudystės, nors, žinoma, pats nenorėjo kišti nagų. 

Tik iškilo klausimas, kaip nužudyti prisidengus tariamai nelaimingu 
įvykiu. Neronas turėjo vaizduotę ir reikalavo kuo daugiau vaidybos. 
Jis net pasitarė su patikimiausiais draugais. 

Tigelinas, kuris neapkentė Agripinos dėl asmeninių priežasčių, ža- 
dėjo užmušti ją keturkinkiu, jeigu Ancijuje pasisektų išvilioti ją į tuščią 
kelią. Aš pats siūliau laukinius žvėris. Tik neišmanėm, kaip juos reikė- 
tų nugabenti į uoliai sergimą Agripinos sodą. 

Neronas tarė mane esant jo pusėje vien iš prisirišimo prie jųdviejų 
su Popėja, nevokdamas, jog mane kursto tik mano paties nepalaužia- 
mas noras atkeršyti. Už visus nusikaltimus Agripina buvo nusipelniusi 
mirties tūkstantį kartų. Manding, jos mirtį neišvengiamai turėjo lemti 
galutinė jo, sūnaus, ištarmė. Tad žinok, sūnau Julijau, kad ir tu turi 
vilko kraujo, dar tikresnio už manąjį. Ir pasistenk jį tramdyti geriau nei 
kitados aš, tavo tėvas. 

Po teisybei, puikios progos mintį pakišo ne kas kitas, 0 mano Žmona 
Sabina. Vienas graikas technikas kartą parodė jai nedidelį laivelį, ku- 
riuo būtume galėję gabenti uždarytus laukinius žvėris. Vičvienas vy- 
ras nurodytu laiku pasukdamas nepaprasto įrenginio svirtį galėjo su- 
gurinti laivą ir paleisti žvėris. 

Sabina tą užmačią atkakliai bruko, įsigeidusi pati vadovauti jūrų mū- 
šiams įruoštame Naumachijuje, nors dėl nereikalingų išlaidų aš ligi pas- 
kutinės akimirkos prieštaravau siūlymui naudoti jūros žvėris. Bet Sa- 
binos valdžiotroška pergalėjo. Naujasis išradimas tuoj pat sukėlė tokį 
didelį susidomėjimą, kad vaidinimo dieną Anicetas tamtyč atkeliavo iš 
Mizeno į Romą. 

Per pačią vandens vaidinimo įtampą laivas suguro lygiai taip, kaip 
buvo numatyta. Žiūrovai džiūgavo stebėdami taurus ir liūtus kaunan- 
tis vandenyje su jūrų pabaisomis, o krante pakliūvant į nagus plėš- 
riems laukiniams žvėrims. Neronas linksmai pliaukšėjo delnais ir šau- 
kė Anicetui: 

— Ar gebėsi pastatyti ir man šitokį laivą, tik didesnį ir taip ištaigiai 
išpuoštą, kad tiktų imperatoriaus motinai? 

Mielai pažadėjau Anicetui slaptus graikų techniko brėžinius, nors 
pagalvojau, jog į tokį nepaprastą vaidinimą teks įvelti labai daug žmo- 
nių, idant visa liktų paslaptyje. 

Atsimokėdamas Neronas iš anksto pakvietė mane į Minervos pava- 
sario šventę Bajose, kad savom akim galėčiau apžiūrėti, kaip jo ypatin- 
gas sumanymas įgyvendinamas. Didelėse draugijose, taip pat ir senate 
jis įniko vaidinti atgailaujantį sūnų, trokštantį susitaikyti su motina. 
Po kivirčų ir jausmų protrūkių visada įmanu susigerinti, jei tik abi pu- 
sės turi ganėtinai geros valios, tvirtino jis. 

Agripinos sekliai tas užuominas, žinoma, kaipmat nulakino į Ancijų. 
Toji bemaž nenustebo ir nieko neįtarė, gavusi malonų Nerono laišką ir 

kvietimą į Minervos šventę Bajose. Jau pati šventė buvo tarytum užuo- 
mina. Juk žinoma, kad Minerva - mokinių deivė. Kita vertus, santaikos 
sudarymas toli nuo Romos ir grizlios Popėjos atrodė visiškai supranta- 
mas dalykas. 

Juk Minervos gimtadienis — taikos diena, kada nevalia lieti kraujo 
nei išsitraukti jokių ginklų. Neronas iš pradžių žadėjo siųsti naują 
valtį su jūrininkais Agripinai iš Ancijaus atplukdyti ir šitokia pagarba 
tarsi įrodyti savo ketinimus grąžinti motinai turėtąją padėtį. Tačiau 
vandens laikrodžiu apskaičiavome, jog tada laivą teks griauti šviesiu 
metu. 2 

Be to, visi pažinojo Agripinos įtarumą —- ji galėjo nepriimti tokios 
pagarbos ir atkakti sausuma. Galų gale ji su ištikimais vergais triera 
atplaukė į Mizeno karinį uostą. Ten ją pasitiko Neronas su visa kilmin- 
ga palyda. Jis pareikalavo, kad iš Romos atvyktų Seneka su Buru — 
taigi dar labiau sustiprintų santarvės derybų politinę svarbą. 

Man beliko tik žavėtis puikia Nerono vaidyba, kai jis susijaudinęs 
pripuolė pasitikti motinos, apkabino ją ir vėl pasveikino kaip „geriau- 
siąją motiną“. Agripina taip pat buvo pasistengusi: apsitaisiusi kuo pui- 
kiausiai ir išsigražinusi, tad atrodė lyg grakšti, nors, — dėl storo dažų 
sluoksnio, — negyva deivės statula. 

Minervos dieną vyrauja pavasariška nuotaika, todėl liaudis, kuri 
visados neką nutuokia apie valstybės reikalus, džiugiai sveikino Ag- 
ripiną, lydimą į sodybą Lokrino ežero pakrantėje prie Baulų. Ten, įlan- 
kos prieplaukose, stovėjo keli vėliavėlėmis išpuošti karo laivai. Tarp jų — 
prabangiai išdabintas pramogų laivas. Nerono įsakymu, Anicetas pa- 
siūlė jį Agripinai. Tačiau Agripina, pernakvojusi Bauluose, liepė ver- 
čiau nešti ją į Bajas, nes kelias trumpas, be to, ji nūdo iš širdies pasimė- 
gauti pakelėje susirinkusios liaudies palankumu. 

Bajose per viešas Minervos šventines apeigas Neronas visur užleido 
vietą Agripinai, kaip klusnus mokinukas laikydamasis nuošaliai. Mies- 
to valdininkų patiekti pietūs, daugybė kalbų ir popietinis poilsis užvil- 
kino šventines apeigas, tad prasidėjus Nerono vakarienei jau gulė tam- 
sa. Puotavo ir Seneka su Buru. Agripinos gultas stovėjo garbingoje 
vietoje. Neronas, sėdėdamas jos kojūgalyje, gyvai šnekučiavosi su ja. 
Vyno buvo išgerta apsčiai. Neronas dėjosi surimtėjęs ir tyliai ėmė 
klausinėti Agripiną patarimų dėl valstybės reikalų. 

Kiek supratau, jiedu aptarė Lolijos Popėjos būsimąją padėtį. Agripi- 
na pasirodė esanti kieta it deimantas. Nerono nuolankumo apgauta, ji 
kėlė tik vienintelį reikalavimą — kad Neronas sugrąžintų Popėją Oto- 
nui, išsiųstų ją į Liuzitaniją. Tada Neronas vėl galėsiąs kliautis visiška 
Agripinos parama bei motiniška meile. Agripina troško tik to, kas jos 
sūnui geriausia. 

Neronas be vargo išspaudė kelias pykčio ašaras, bet leido suprasti, 


290 


kad motina jam brangiausia iš visų pasaulio moterų. Jis net perskaitė 
keletą savo posmų, sukurtų motinos garbei. 

Agripina buvo įkaušusi nuo vyno ir sėkmės, mat Žmogus mielai tiki 
tuo, ko alksta. Vis dėlto pastebėjau, kad ji šiukštu nepriliečia vyno tau- 
rės, jei Neronas iš jos negėręs, neragauja patiekalo, jei Neronas ar jos 
pačios bičiulė Aceronija iš to indo nevalgę. Manau, kad šitaip ji elgėsi ne 
iš įtarumo, bet dėl nepergalimo įpročio, įgyto bėgant metams. 

Anicetas irgi pasirodė esąs gabus aktorius, kai susirūpinęs pranešė, 
jog po šventės karo laivai iš netyčių taip smarkiai įsirėžė į Agripinos 
trierą, kad įdaužtas laivas negalės grįžti į Ancijų. Užtat uoste jos jau 
laukiąs garbės laivas su jūrininkais. 

Nulydėjome visi Agripiną į šventiškai apšviestą uostą. Atsisveikin- 
damas Neronas išbučiavo jai akis ir krūtinę ir prilaikė, kai šlitinėdama 
iš girtumo ši lipo į laivą. Atsisveikindamas Neronas skambiu balsu 
tarė motinai: 

— Lik sveika, motin! Tu mane pagimdei. Tik per tave aš valdau. 

Nenukrypsiu nuo tiesos pasakydamas, jog tuo atsisveikinimu Ne- 
ronas, manding, šiek tiek pagadino puikų vaidinimą. Naktis mėlynavo 
rami, žvaigždėta. Laivo žiburiams prapuolus tamsumoj, Seneka su Bu- 
ru iškeliavo į savo būstus. Mes, keli bendrininkai, sugrįžom puoton. 

Neronas buvo nešnekus, staiga mirtinai nublyško ir puolė vemti. 
Valandėlę visi manėme, jog Agripina slapta į jo taurę įbėrė nuodų. Tik 
paskui susizgribome, kad visą dieną apsimetinėdamas Neronas tiesiog 
pervargo. Būdamas jautrus iš prigimties, jis nepakėlė įgrisaus laukimo 
įtampos, nors Anicetas jį visaip guodžiojo sakydamas, jog viskas baig- 
sis gerai. Taip gudriai jis neva viską surengė. 

Vėliau apie tai sužinojau iš jūrų centuriono Obarito, kuriam Anice- 
tas buvo patikėjęs laivo vadystę. Agripina išsyk nusvirduliavo į ištai- 
gią laivo kajutę, bet neužmigo. Jos įtarimai sukilo tamsioje jūroje, kai 
susivokė likusi svetimų jūrininkų malonėje tiktai su Aceronija ir savo 
prokuratorium Krepėju Galu. 

Agripina nusiuntė į laivūgalį Galą su reikalavimu pakreipti laivą į 
Baulus. Ji ketino ten pernakvoti ir į Ancijų keliauti tik dienos akyje. 
Bet Anicetas dar gerai paminė, jog kitados, per Pandatarijos tremtį, 
Agripina išsaugojo savo gyvastį rinkdama po vandeniu pintis. Todėl iš 
anksto buvo pasirengta laivą sunaikinti per du tarpsnius. 

Po pirmojo svirties sukimo turėjo kristi švinu sunkintos lubos, o tik 
paskui, po antrojo, laivas būtų subyrėjęs galutinai. Tačiau kajutės įruo- 
šos darbai buvo patikėti tiems, kurie nieko neįtarė apie ketinimą nuga- 
labyti Agripiną. Saugumo sumetimais apie tai buvo pasakyta tik ke- 
liems jūrininkams. 

Tad kažkoks kvailys kajutėje buvo pastatęs lovą aukštais galais. Krin- 
tančias lubas kaip tik ir sulaikė tie tvirti lovos galai, tad Agripina tik 

petį susižalojo. Tuo metu Aceronija atsiklaupusi kaip tik masažavo jai 
kojas, tad irgi išliko gyva sveika. Tik Galą lubos priplojo iškart. 

Įgriuvus luboms laive kilo didžiausias sąmyšis. Viena Agripina vei- 
kiai sumojo, kas dedasi, nes jūra tyvuliavo rami ir laivas į niekur nebu- 
vo atsitrenkęs. Ji liepė Aceronijai šliaužti iš kajutės ant denio ir šaukti: 
„Aš — Agripina! Gelbėkit imperatoriaus motiną!“ 

Centurionas tučtuojau įsakė prie sąmokslo prisidėjusiems jūrinin- 
kams užplumpinti ją platgaliais. Bergždžiai patampęs užstrigusią svir- 
tį ir nesugriovęs laivo, centurionas pamėgino jį apversti. Nukritus lu- 
boms su švino svarmenim, laivas smarkiai pakrypo. Vieni jūrininkai 
tada kaipmat puolė pasvirusion pusėn, o kiti nulėkė priešingon, todėl 
laivas neapvirto. Per pačią maišalienę Agripina tyliai šmurkštelėjo van- 
denin ir leidosi plaukti kranto link; ji net įkaušusi, o dar ir sužeista 
gebėjo nuplaukti taip toli, kad žvaigždžių nušviestame jūros paviršiu- 
je nė jos galvos negalėjai įžiūrėti. 

Pradingusi visiems iš akių, Agripina prisiyrė žvejų valtį, kaip tik iš- 
plaukiančią jūron. Zvejai įsikėlė ją valtin ir Agripinai paprašius nu- 
plukdė į Baulus. Bet jūrų centurionas buvo šaltakraujis vyras. Antraip 
Anicetas nebūtų jo išrinkęs tam darbui. 

Supratęs, kad tai tik Aceronijos lavonas ir kad pačios Agripinos nė 
padujų nelikę, jis puolė irti apgadintą ir pakrypusį laivą atgal į Bajas, 
ketindamas tučtuojau pranešti apie nesėkmę Anicetui. Jam nuskubėjus 
į Nerono būstą, nieko nenutuokiantys jūrininkai paskleidė mieste 
jaudinamą žinią apie šiurpią nelaimę. 

Persigandę Bajų gyventojai pasileido tekinom į prieplaukas, brido 
vandenin ir grūdosi vienas per kitą į valtis gelbėti Agripinos. Per pačią 
erzelynę sugrįžo Agripinos nusamdyti Žvejai ir papasakojo, jog leng- 
vai sužeista imperatoriaus motina išsikapstė. Suglumę Žmonės iškil- 
minga eisena bemat patraukė į Baulus sveikinti Agripinos, stebuklin- 
gai išsigelbėjusios iš bėdos. 

Tiesa, Neronas nerimastingai, tačiau nieko bloga nenujausdamas, 
mūsų - kelių ištikimų draugų — remiamas, čia ašaras sunkdamas, čia 
juoku prapliupdamas, rengėsi žuvusios motinos gedului. Jis buvo nu- 
matęs gedulingus renginius, rėpiančius visą imperiją, ir ruošė praneši- 
mą Romos senatui bei liaudžiai. 

Sąžinės graužiamas, jis vis klausinėjo mūsų, ar siūlyti paskelbti Ag- 
ripiną dieviškąja. Juk Agripina - didžiojo Germaniko duktė, imperato- 
riaus Gajaus sesuo, imperatoriaus Klaudijaus našlė ir imperatoriaus Ne- 
rono motina, taigi, po teisybei, Romos istorijai net labiau nusipelniusi 
už Liviją. Viskas kėlė šiurpią pajuoką. Jau pradėjome juokais vienas 
kitą siūlyti į naujosios deivės Žynius. 

Mums kvatojant, jūrų centurionas Obaritas įpuolęs vidun pranešė, 
jog laivas nesubyrėjo, kaip siekta, tiktai Agripina dingusi be Žinios. 

Vilį, kad ji nuskendo, atėmė žvejai, atvedę sau iš paskos džiaugsmin- 
gai šūkčiojančią žmonių minią ir paskelbę Agripiną išsigelbėjus. Išvy- 
dę deglais apšviestą puotų salę, jie tikėjosi, jog Neronas juos apdova- 
nos. Bet įnirtęs Neronas tik paliepė kuo skubiau kelti iš miegų ir atves- 
ti Seneką su Buru - kaip vargšas mokinukas, kuris, iškilus aikštėn šu- 
nybei, verkdamas tuoj šaukiasi mokytojų. 

Man pakako savitvardos įsakyti Anicetui tučtuojau sulaikyti žvejus 
ir uždaryti saugion vieton laukti atlygio, kad jų skleidžiami gandai dar 
labiau visko nesugadintų. Nerono laimei, Agripina tikriausiai dar ne- 
buvo atskleidusi jiems savo įtarimų, nes jie su tyriausiu džiaugsmu 
išklojo apie savo žygdarbį Neronui. 

Seneka ir Buras atvyko sykiu — Seneka basas, vienais marškiniais. 
Neronas kaip pamišėlis lakstė po salę pirmyn atgal. Anicetas trumpai 
apsakė įvykius. Nešvarios sąžinės smaugiamas Neronas ne juokais su- 
būgo dėl savo gyvybės. Laki vaizduotė sukurstė jį balsu išrėkti regi- 
mas klaikybes. Esą Agripina kaip tik ginkluoja savo vergus, o gal net 
jau kiršina įgulos karius prieš Neroną, arba skuba į Romą teikti senatui 
skundo apie pasikėsinimą, parodyti savo žaizdų ir apsakyti šiurpios 
savo tarnų žūties. 

Seneka su Buru buvo patyrę valstybės veikėjai ir jiems išsamiau aiš- 
kinti nereikėjo. Seneka tik klausiamai pažvelgė į Burą. Tas gūžtelėjo 
pečiais ir tarė: 

— Aš nesiųsčiau pretorionų ar asmens sargybinių germanų žudyti 
Germaniko dukters. - Su neslepiamu pasidygėjimu jis pasigręžė į Ani- 
cetą ir pasiūlė: - Tegul Anicetas pabaigia, ką pažadėjo. Aš nusiplaunu 
rankas. 

Antrąsyk Anicetui sakyti nereikėjo. Ne bereik jis būgštavo dėl savo 
gyvasties. Įsiutęs Neronas jau buvo trenkęs jam kumščiu į veidą. Jis 
nuolankiai prižadėjo su jūrininkų pagalba užbaigti juodą darbą. Nero- 
nas paklaikusiomis akimis įsibedė į Seneką ir Burą ir išrėkė: 

— Tik dabar ištrūksiu iš priežiūros ir gausiu tikrą valdžią! Bet man ją 
padovanos buvęs kirpėjas, atleistinis vergas, o ne valstybės veikėjas 
Seneka ir ne karo vadas Buras. Eik, Anicetai, skubėk, vykis vyrus, pasi- 
rengusius padaryti didžiausią paslaugą savo valdovui. 

Tą akimirksnį jis ūmai atšlijo išblyškęs, nes jam pranešė, kad Agripi- 
nos atleistinis Agerinas veržiasi pas jį su Žinia nuo Agripinos. Surikęs 
„Mane užmuš!“, Neronas griebė kalaviją ir pasikišo jį po apsiaustu. 

Po teisybei, jis neturėjo ko bijoti, nes ilgo plaukimo ir kraujoplūdžio 
išsekinta, skausmo iškamuota Agripina pasvėrė galimybes ir suprato, 
kad jai lieka tik apsimesti gerutei ir neva nenumanyti apie žudynių 
užmačias. Taigi Agerinas įėjo vidun drebėdamas ir kiek užsikirsdamas 
perdavė Agripinos sveikinimą: 

— Dievų gerumas ir imperatoriaus Fortūna išgelbėjo mane nuo pra- 

žūties. Nors tave nugąsdino motinai iškilusi grėsmė, kol kas manęs 
nežudyk. Aš noriu pailsėti. 

Sumojęs, jog neverta bijoti Agerino, Neronas susitvardė ir vogčia 
išmetė slepiamą kalaviją Agerinui po kojų, paskui atšoko atatupstas, 
priekaištingai dūrė pirštu į kalaviją ir dramatiškai sušuko: 

— Visi jūs liudytojai, kad motina atsiuntė savo atleistinį manęs nužu- 
dyti! 

Užvirtome Ageriną nepaisydami jo nerimastingų prieštaravimų. Ne- 
ronas įsakė jį supančioti, tačiau Anicetas tarė, jog protingiau išsivesti jį 
už durų ir išsyk suvaryti kalaviją gerklėn. Taigi jau ir Anicetas įsimanė 
paragauti kraujo, bet aš vis tiek suskatau eiti drauge, idant paskutinį 
akimirksnį jis nepersigalvotų. Neronas atlėkė iš paskos, slydinėdamas 
ant srūvančio Agerino kraujo, ir su palengvėjimu sušuko: 

— Motina kėsinosi į mano gyvastį! Niekas tuo neabejos, jei šiam 
nusikaltimui iškilus į paviršių ji atims sau gyvybę! Darykit, kas pri- 
valu! 

Su mumis išėjo jūrų centurionas Obaritas, panūdęs atitaisyti savo 
klaidą. Anicetas įsakė artimiausiam savo valdiniui Herkulėjui skelbti 
kareivinėse pavojų. O mes visi atsivedėme keletą žirgų. Jūrininkai 
basomis bėgo įkandin ir mosuodami ginklais bei baugiai staugdami 
skynė kelią per minią, kuri plūdo į Baulus sveikinti išsigelbėjusios 
Agripinos. Jūrininkai bėgdami šaukė apie pasikėsinimą į imperatorių 
Neroną. 

Į Baulus atkakome auštant. Anicetas įsakė jūrininkams apsupti pa- 
statą. Išlaužėme duris ir išvijome vergus, kurie dar mėgino priešintis. 
Keletas jų bandė užtverti miegamojo duris, nesuprasdami, kas dedasi. 
Po keleto smūgių ir jie pasitraukė. Atvirai sakant, kilo tokia makalienė 
ir mes taip smarkiai karščiavomės, kad net patys vieni kitus sužaizdo- 
jom kalavijais. Mano delne tarp nykščio ir smiliaus atsivėrė bjauri Žaiz- 
da, nors tą akimirksnį jos nepastebėjau. 

Miegamąjį apšvietė blausi lempelė. Agripina gulėjo lovoje sutvars- 
tytu petimi, apvyturiuota karštais prievilgais. Ją slaugiusi vergė spru- 
ko pakniopstom. Bergždžiai Agripina tiesė rankas į ją klykdama: 

— Nejau ir tu mane palieki?! 

Anicetas uždarė duris mums iš paskos, kad vidun neprisibruktų per 
daug liudytojų. Slopiu balsu Agripina prašneko į mus: 

— Jeigu atėjote manęs pažiūrėti, perduokite mano sūnui, kad jau šiek 
tiek atsigavau. 

Tik vėliau ji pastebėjo mūsų ginklus. Sustiprėjusiu balsu ji grėsliai 
užrėkė: 

— Kaip gyva nepatikėsiu, kad sūnus jus atsiuntė manęs nugaluoti! Jis 
nedrįs savo motinos užmušti. 

Anicetas, Herkulėjas ir Obaritas kiek suglumę apstojo lovą nevok- 

dami, ko pirmiausia griebtis. Agripina, net ir sergalinga, atrodė nepa- 
prastai didi. Aš nugara atsišliejau durų. Galų gale Herkulėjas tvojo vėz- 
du Agripinai per galvą, bet taip negrabiai, kad toji neprarado sąmonės. 
Baudėmės susyk atimti jai sąmonę, o paskui perpjauti venas, kad savi- 
žudybė atrodytų bent kiek įtikima. 

Vilties galop netekusi Agripina apnuogino sau kojas, praskėtė ke- 
lius ir suklykė Anicetui: 

— Nebijok — perverk šias įsčias, iš kurių į pasaulį kitados atėjo Ne- 
ronas! 

Jūrų centurionas kaipmat bedė kalaviju. Paskui jau visi trys rungčio- 
mis puolė aršiai smaigstyti Agripinos, kol toji galų gale iškriokė dvasią. 

Įsitikinę, jog ji negyva, pasiėmėme keletą atminų iš miegamojo. Ani- 
cetas liepė tarnams numazgoti kūną ir paruošti laužui. Aš pasiėmiau 
prisiminimui mažą auksinę Fortūnos statulėlę, stovėjusią prie lovos, 
pamanęs, jog tą pačią visur nešiojosi imperatorius Gajus. Vėliau paaiš- 
kėjo, kad suklydau. Labai tada nusivyliau. 

Raitas pasiuntinys nulakino Neronui žinią, kad jo motina nusižudė. 
Neronas akimirksniu išlėkė į Baulus, nes Senekos padedamas buvo jau 
iš anksto paruošęs pranešimą senatui apie pasikėsinimo grėsmę ir troš- 
ko savom akim įsitikinti, jog Agripina tikrai negyva. Taip menkai jis 
kliovėsi Anicetu. 

Neronas atlėkė kaip vėjas - tarnai dar prausė ir tepė aliejais nuogą 
kūną. Neronas žengtelėjo prie savo motinos palaikų ir, liesdamas pirš- 
tu jos žaizdas, paragino visus: 

— Ziūrėkit, kokia graži mano motina išliko ligi pat galo. 

Sode sukrovė malkas laužui. Agripinos kūną ten nunešė tiesiai iš 
valgomojo. Dūmams kamuoliais pašokus dangun, aš staiga susizgri- 
bau, kokiu gražumu spinduliuoja rytas Bauluose. Jūra blausiai mėlyna- 
vo, čiulbėjo paukščiai, gėlės sode sprogo visu raiškumu. Tik keliuose 
nesimatė nė vieno Žmogaus. Suglumę jie lindėjo namuose, nes niekas 
gerai nesupaisė, kas iš tiesų nutiko. 

Laužui tebeplėvojant atlėkė raitom būrys tribūnų ir centurionų. Iš- 
girdęs kanopų dundesį ir pamatęs jūrininkų vorą traukiantis žirgams iš 
kelio, Neronas apsižvalgęs suskato sprukti. Tačiau raiteliai nušoko nuo 
arklių ir pripuolę ėmė spausti jam ranką, rėksmingai sveikindami išven- 
gus nedorų motinos užmačių. 

Raitelius buvo pasiuntęs pats prefektas Buras, nūsdamas parodyti 
sutrikusiai liaudžiai, kaip vertinti tai, kas įvyko. Jis pats nesirodė, nes 
negalėjo tvertis gėda. Greitosiomis surinkus nuo laužo Agripinos pa- 
laikus ir užkasus, žemė buvo sulyginta. Neronas neleido net kapo kau- 
burio supilti, idant jis netaptų kokia politinės piligrimystės vieta. 

Įsidrąsinę užkopėme į Baulų šventyklą aukomis padėkoti dievams 
už stebuklingą Nerono išgelbėjimą. Tačiau šventykloje Neronui pasi- 

girdo trimitai ir veriami klyksmai. Jis pasakė, kad jam temsta akys, 
nors saulė švietė kuo skaisčiausiai. 

Visi atidžiai įsiklausėme. Ir išties tarsi išgirdom keistą liūdną garsą, 
šaižiai aidintį virš kalvų. Paskaičiavome ir nusprendėme, jog Klaudijus 
tikriausiai suklydo nustatydamas laiką ir šimtmetį atšventė per anksti. 
Tas nepaprastai liūdnas rėksmas, ko gera, sklido ne iš žemės ir reiškė 
laikų permainą. Tokį garsą žmogus išgirsta tik sykį gyvenime. Kaip tik 
jį mes ir girdėjome. 

Padrąsinome Neroną tikindami, kad pagaliau jam tapus tikru valdo- 
vu prasideda nauji laikai. Bet Neronas tik užsidengė delnais ausis ir 
liepė nešti jį kuo toliau nuo tos klaikios mirties vietos — ligi Neapolio. 
Kai ten nukakome, padėkos aukos jau buvo aukojamos visose šven- 
tyklose. 

Visų Kampanijos miestų pasiuntiniai su sveikinimais kiaurą vakarą 
veržėsi pas Neroną. Tačiau jis tik stebeilijo priešais save paklaikęs ir 
krūpčiojo nuo kiekvieno netikėto garso. Mėgino užmigti, bet po va- 
landėlės pašoko šaukdamas, kiaurai prakaitu permirkęs ir veblenda- 
mas, jog jį persekioja erinijos. 

Užuot deramai atsilyginęs, Neronas mudviem su Anicetu paliepė 
dingti iš akių, tardamas negalįs į mudu žiūrėti, kadangi šiurkščiai suga- 
dinom puikų spektaklį. Su malonumu išvykau, nes buvo nesmagu ma- 
tyti tokį — glumo apimtą — Neroną. 

Paskutinieji Agripinos žodžiai veikiai ėmė kamuoti ir mane. Ligi tol 
mąstyti trukdė pats įtampus veiksmas. Juk visąlaik aš atstangiai vyk- 
džiau kerštą. Agripina, nors ir buvo nusipelniusi tokios baigties už 
juodžiausius nusikaltimus, tačiau motinžudystė juk lieka motinžudyste. 

Nesmagu man darėsi prisiminus, jog Agripina pati pareikalavo per- 
Neronas. Tai buvo blogas ženklas. Guodžiojausi tik mintimi, jog Sene- 
ka su Buru nuo šiol griežčiau žabos Neroną. 

Agripinos mirtis iš tikrųjų pribloškė Romos senatorius ir liaudį. Ro- 
moje buvo laukiama kokios nors kraupybės. Agripinos mirties naktį 
mieste siautė audra, nebūdinga tokiu metų laiku. Zaibas trenkė į visas 
keturiolika miesto dalių. Senatas iš anksto nusprendė atlikti įprastas 
permaldavimo apeigas dievams. Atėjus žiniai apie mirtį, jos buvo pa- 
vadintos padėkos apeigomis. Neapykanta Agripinai ruseno tokia gaiži, 
kad, senato sprendimu, jos gimtadienis buvo įtrauktas į nelaimingų 
dienų sąrašą. 

Be reikalo Neronas baisinosi bruzdėjimų. Galų gale atkakęs iš Ne- 
apolio į Romą, jis buvo sutiktas kaip triumfatorius. Senatoriai buvo 
pasipuošę šventiniais apdarais. Kilmingiausios moterys ir vaikai šlovi- 
no jį himnais, barstydami po kojų pavasario gėles. Abipus Sventojo 
kelio skubinai buvo pastatytos užtvaros. 

Neronui pakilus į Kapitolijų padėkoti auka dievams, rodės, it visa 
Roma būtų išsilaisvinusi iš niūraus slogučio. Pavasario spinduliuose 
visi meilijo tikėti melagingų Senekos pranešimu apie Agripinos savi- 
žudybę. Vien mintis apie motinžudystę, senųjų manymu, buvo tokia 
šiurpi, kad niekas nenorėjo jos vaizduotis. 

Aš nukakau į Romą anksčiau ir — tiesiai pas Klaudiją. Virpėdamas iš 
pasididžiavimo sušukau: | 

— Klaudija, aš atkeršijau už tave! Agripina negyva. Aš irgi prie to pri- 
sidėjau. Pačios Agripinos sūnus įsakė ją nužudyti. Herkulavita, aš atmo- 
kėjau už tave! Tau jau nebereikės sielvartauti dėl iškentėtos gėdos. 

Patvirtindamas savo žodžius, padaviau jai auksinę Fortūnos statulė- 
lę, nugvelbtą nuo Agripinos naktinio stalelio. Bet Klaudija įsispoksojo 
į mane tarsi išsigimėlį, atstūmė abiem rankom ir, siaubo pagauta, tarė: 

— Aš visai neprašiau tavęs keršyti. Tavo rankos kruvinos, Minutai. 

Mano delnas iš tikrųjų dar buvo apvyniotas tvarsčiu - kruvinu. Susi- 
gėdęs patikinau, jog pats vis dėlto nesitepiau Agripinos krauju. Tik 
netyčia įsipjoviau kalaviju tarpupirštį. Tačiau tai nepadėjo. Klaudija 
šoko bartis, šaukdamasi Jėzaus Nazariečio teismo man, ir visais kitais 
atžvilgiais elgėsi kaip beprotė. Galop aš, netekęs kantrybės, rėžiau: 

— Jeigu viskas yra taip, kaip sakai, tai aš buvau tik tavo Dievo įran- 
kis. Laikyk Agripinos mirtį savojo Kristaus bausme už jos nusikalti- 
mus. Be to, žydai — kerštingiausia tauta žemėje. Pats šitai skaičiau jų 
šventose knygose. Bergždžiai lieji ašaras dėl Agripinos. 

Klaudija atšovė: 

— Nors daugis turi ausis, bet negirdi. Minutai, nejau iš tiesų nesupra- 
tai nė vieno mano mokymų žodžio? 

Aš įsiutęs subliuvau: 

— Tu - nedėkingiausia moteris pasaulyje, prakeiktoji! Iki šiol paken- 
čiau tavo pliurpalus apie Kristų, bet jau atsimokėjau tau. Užčiaupk srėb- 
tuvę ir dink iš mano namų! 

— Kristau, pasigailėk manęs už tokią ūmią prigimtį, - nesiliovė mur- 
mėjusi Klaudija, - bet daugiau tvardytis nebegaliu. 

Ji taip skėlė man per abu skruostus sumedėjusiu delnu, kad ausyse 
šaižiai sugaudė, suėmusi už sprando parklupdė ant grindų, nors buvau 
už ją aukštesnis, ir įsakė: 

— Melskis, Minutai, kad dangus tau atleistų už šią baisią nuodėmę. 

Savigarba neleido peštis su ja. Be to, per ilgus vergystės metus ji 
buvo gerokai sustiprėjusi. Keturiomis išropojau iš kambario, o Klau- 
dija dar paleido man įpėdžiui auksinę Fortūnos statulėlę. Pašokęs dre- 
bančiu balsu paliepiau tarnams surinkti Klaudijos daiktus ir išmesti 
už vartų. Pakėliau nuo grindų Fortūnos statulėlę perkreiptu kairiuoju 
sparnu ir iškeliavau į Žvėryną pasigirti savo žygdarbiais nors žmonai 
Sabinai. 

Mano nuostabai, Sabina priėmė mane maloniai, net paplekšnojo man 
skruostus, patinusius nuo Klaudijos smūgių. Ji sų dėkingumu paėmė 
Fortūnos statulėlę ir, nors neatidžiai, bet noriai išklausė, kas dėjosi Ba- 
jose ir Bauluose. 

— Tu tikras vyras ir narsesnis, nei aš maniau, Minutai, - galų gale 
pagyrė Sabina. - Bet plačiai nepasakok, kaip viskas nutiko. Svarbiau- 
sia, kad Agripinos nebėra. Niekas jos negaili. Ir ištvirkėlei Popėjai tai 
pamoka. Dabar Neronas niekuomet nesiskirs su Oktavija. Tiek tariuo- 
si dar išmananti politiką. 

Apstulbau nuo jos žodžių, tačiau Sabina delnu švelniai užėmė man 
burną ir sušnibždėjo: 

— Pavasaris šildo, Minutai. Paukščiai čiulba, žydi gėlės ir liūtai, su- 
jaudrinti draikos, taip riaumoja, kad net žemė dreba. Aš kamuojuosi. 
Kūnas man dega, Minutai. Be to, aš rimtai apsvarsčiau, jog tiek Flavijų 
giminei, tiek tavajai reikia mudviejų vaiko. Nemanau, jog esu nevai- 
singa, nors tu įžūliai lenkiesi mano guolio. 

Jos kaltinimas buvo neteisingas. Bet aš spėjau, kad po mano žygdar- 
bio jos nuomonė apie mane pasikeitė, o gal ją net jaudino visokiausios 
kraugerystės, mat kai kurias moteris lytiškai įjautrina šiurpūs dalykai, 
tarkim, gaisro liepsnos ar kraujas, susigeriantis į smiltis. 

Įsižiūrėjau į savo žmoną ir nepastebėjau jokios kliaudos, nors jos 
oda nešvytėjo sniego baltumu kaip Lolijos Popėjos. Po ilgo laiko per- 
miegojome porą naktų, tačiau džiugulio, kurį jausdavau santuokos pra- 
džioje, nebepatyriau. Sabina taip pat gulėjo it medgalys ir galų gale 
pripažino atliekanti pareigą veikiau dėl giminės nei dėl smagumo, nors 
liūtai tomis naktimis riaumojo jaudulingai ir dusliai. 

Mudviejų sūnus gimė po aštuonių mėnesių. Iš pradžių būgštavau, 
kad turėsime jį, kaip nelaikšį, išmesti. Tačiau vaikelis gimė be jokios 
kliaudos, ir žvėryne po sėkmingo gimdymo kilo neapsakomas 
džiaugsmas. Pirmagimio garbei pavaišinau visą daugiašimtį prižiūrė- 
tojų būrį nemokamais pietumis. Kaip gyvas nebūčiau patikėjęs, kad 
žvėrių tramdytojai, kuriuos laikiau storžieviais, naujagimiams būna 
nepaprastai meilūs. 

Niekaip negalėjau nusikratyti juodbruvo Epafrodito, kuris vis bru- 
kosi čiupinėti vaikelio, per jį užmiršdavo pašerti Žvėris ir piršosi nu- 
pirksiąs vaikui žindyvę. Galų gale aš leidau, palaikęs tą jo siūlymą 
išraiška didžiulės pagarbos, puoselėjamos man žvėryne. Sykiais pama- 
nydavau darbininkus laikant mano pareigas tik tariamomis, mat pri- 
spaudus bėdai žvėryną valdydavo Sabina. 

Bet Klaudijos aš neatsikračiau. Kai po poros dienų, nenujausdamas 
nieko pikta, parėjau į Aventiną, - užtikau visus šeimynykščius kartu su 
senuoju Barbu susirinkus svetainėje. O šeimininko garbės krėsle sėdėjo 
žydas stebukladarys Kefas, apspistas daugybės nematytų jaunikaičių. 

"Vienas jų į lotynų kalbą vertė aramėjiškus Kefo pasakojimus. Teta 
Laelija strikinėjo džiugi ir guviai plojo kaulėtais delnais. Taip baisiai 
įniršau, kad suskatau išplakti visus tarnus, tačiau Klaudija puolė aiš- 
kinti, jog Kefas globojamas paties senatoriaus Pudenso Publikolos ir 
apsigyveno šio namuose - atskirai nuo žydų iš anos upės pusės, idant 
vėl nekiltų judėjų ir krikščionių sankirčių. Pudensas buvo nukaršęs kvai- 
lys, bet iš Valerijų giminės, todėl prisikandau liežuvį. 

Kefas puikiai prisiminė mudviejų susitikimą Korinte ir maloniai krei- 
pėsi į mane vardu. Nežinau, kokių begėdysčių apie mane jam buvo 
prikalbėjusi Klaudija, nes atrodė, kad Kefas laiko mane apgailėtinu nu- 
sidėjėliu. Tačiau jis įteikliai patikino Dievo malonę ir nuodėmių atlei- 
dimą ateisiant į žemę Jėzaus Nazariečio pavidalu. 

Jis nevertė manęs įtikėti, vis dėlto aš vokiau jį nūstant, kad susige- 
rinčiau su Klaudija ir toliau kęsčiau ją savo namuose. Nežinau kodėl, 
bet, savo nuostabai, ištiesiau ranką Klaudijai, pabučiavau ją ir netgi 
valgiau kartu su krikščionimis vakarienę, - juk vis dėlto buvau namų 
šeimininkas. 

Daugiau nenoriu pasakoti apie tą gėdingą įvykį. Paskui aš dygiai 
paklausiau Barbo, ar jis atsimetė nuo Mitros ir tapo krikščionimi. Bar- 
bas tiesiai neatsakė, tik burbtelėjo: 

— Pasenau. Ir naktimis susuka tokia baisi karo metų sausgėla, jog bet 
ką padaryčiau, kad tik jos atsikratyčiau. Man gana pamatyti Kefą, bu- 
vusį žveją, — ir skausmas prapuola. Užkandęs jo duonos ir išgėręs jo 
vyno, jaučiuosi sveikas keletą dienų. Mitros žyniai man nepadėjo, nors 
kuo puikiausiai žinojo, kaip gydyti legionierių sausgėlą. 


ANTRA DALIS 


Sūnus Julijus 


Kad paskalos nurimtų, kaltininkais Neronas apšaukė ir rafinuočiausiems kankinimams 
atidavė žmones, liaudies nekenčiamus dėl piktadarysčių ir vadinamus krikščionimis. 
To vardo pradininkas Kristus, Tiberijui valdant, prokuratoriaus Poncijaus Piloto buvo 
pasmerktas mirti; tam kartui išnaikinti šie pražūtingi prietarai vėl atgijo ir paplito ne 
tik Judėjoje, kur šios piktžolės šaknys, bet ir Romoje, kur iš visų pusių suplaukia ir 
tarpsta visos šlykštynės ir begėdystės. Taigi iš pradžių buvo suimti prisipažinusieji 
esą krikščionimis, o vėliau, anų nurodymu, begalinė daugybė kitų, apkaltintų ne tiek 
padegimu, kiek neapykanta žmonių giminei. Jų mirtį lydėjo patyčios; apmautus žvėrių 
kailiais užsiundydavo šunimis, prikaldavo prie kryžiaus ar uždegdavo, 0 dienai 
baigiantis jie liepsnodavo tarsi naktiniai žibintai.* 

Tacitas, „Analai“, 15 knyga, 44 


Bet nesižvalgydami į senus laikus pažvelkime į artimiausios praeities kovotojus. 
Įsižiūrėkime kilnius mūsų kartos pavyzdžius. Dėl gaižios neapykantos bei pavydo didieji 
ir teisuoliai yra persekiojami, bet kovoja ligi paskutiniosios. Mes norime iškelti savus 
narsius apaštalus: per nedorą pavydą Petras kentėjo ne vieną ir ne du sykius, bet 
daugybę sykių, o paskui, paliudijęs, iškeliavo užpelnyton didybėn. Pavydžiam ir 
kivirčniam Pauliui buvo atlyginta stiprybe: septynis kartus jis buvo supančiotas, 
bėgo nuo persekiojimo, buvo apmėtytas akmenimis, pranašavo Rytuose ir Vakaruose 
ir pasiekė nepaprastos šlovės, nes tikėjo. Jis mokė pasaulį teisumo, nukeliaudamas 
ligi toliausios Vakarų ribos ir liudydamas tiesą valdovams, o paskui išsivadavo iš 
pasaulio ir pasiekė palaimą, tapęs didžiausiu stiprybės pavyzdžiu. 

Prie tų vyrų, kurie klajojo kaip Dievui skirtieji, prisidėjo nepaprasta galybė išrinktųjų, 
kurie dėl pavydulingų vaidų iškentė visokius dergliojimus bei kūno kankynes ir mums 
tapo nuostabiausiais pavyzdžiais. Iš pavydulingos neapykantos buvo persekiojamos 
moterys. Kaip Danajo dukterys ir Dirkės jos iškentė baisią ir kokčią prievartą ir 
per tai pasiekė tikrąjį tikslą ir gavo nuostabų atlygį, jos, silpnos kūnu. 

Klemensas, 1 laiškas korintiečiams, 5-6 


* Iš lotynų k. vertė D. Dilytė. 


AŠTUNTOJI KNYGA 
Popėja 


Mano žmona Sabina turėjo puikią nuovoką: praėjo dveji metai, iki Nero- 
nas iš tiesų ryžosi svarstyti apie skyrybas su Oktavija. Kai po motinos 
mirties sugrįžo Romon, jam rodės, jog politiniu požiūriu suvis išmintin- 
giausia išsiųsti Popėją iš Palatino ir naktis su ja leisti slapčia. Jis pasigailė- 
jo tremtinių, sugrąžino pareigas senatoriams, kurie buvo jų netekę, ir su 
tokiu užsidegimu dalijo gausų Agripinos turtą, kad skirtą dalį gaudavo 
kiekvienas, jei tik panūsdavo. Vis dėlto Agripinos dvarų, brangenybių ir 
vergų Romos kilmingieji nesigviešė. Didžiąją dalį turto Neronas tada 
skyrė liaudžiai — liepė burtais išdalyti jį per Didžiojo cirko vaidinimus. 

Ramdydamas sąžinę ir trokšdamas liaudies palankumo, Neronas ėjo 
taip toli, kad pasiūlė senatui panaikinti visus tiesioginius mokesčius. 
Aišku, jis pats suvokė, jog tai beprotybė, tačiau tikrą liaudies nemalo- 
nę užsitraukė senatas, turėjęs dėl svarių priežasčių tą siūlymą iškart 
atmesti. 

Vis dėlto mokesčių rinkimo nuostatai buvo gerokai papildyti, kai 
kurie apyvartos mokesčiai sumažinti, bet svarbiausia, kad nuo tol kiek- 
vienas turėjo teisę žinoti, už ką, kodėl ir kiek moka mokesčių. O mo- 
kesčių rinkėjai apmaudavo, nes prarado teisę savavališkai prie mokes- 
čių pridurti savas išlaidas. Užtat prekiautojai lobo, išlaikydami anks- 
tesnes kainas ir mokėdami mažesnius apyvartos mokesčius. 

Neronas pasirodydavo liaudžiai per lenktynes, nes, kaip teisinosi, 
keturkinkiais važinėjo senovės karaliai bei dievai. Meilydamas tapti 
pavyzdžiu kilmingiesiems, jis prieš didžiąsias graikų Žaidynes teatre 
dainuodavo, pritardamas sau citra. Po motinos mirties jo balsas staiga 
tapo stiprus ir skambus, bet Buras saugumo sumetimais, —- baiminda- 
masis liaudies pasipiktinimo, - šaukdavo į teatrą daugybę pretorionų 
palaikyti tvarkos ir paploti katučių Neronui. Jis pats rodydavo pavyz- 
dį pliaukšėdamas delnais, nors, kaip karys, degė iš gėdos per impera- 
toriaus pasirodymus. Galimas daiktas, jis numanė, jog Neronas turi ir 
gėdingesnių pomėgių. 

Viskas baigėsi tuo, kad graikiškumas galutinai apniko Romą. Daug 
senato narių ir Romos raitelių dalyvaudavo Nerono žaidynėse. Jaunos 
diduomenės mergaitės šokdavo graikų šokius. Net pagyvenusios mat- 
ronos cirke rodydavo savo mitrumą. Nieko bloga negaliu pasakyti apie 
tas taurinančias liaudies linksmybes, nes aš pats patyriau mažiau vargų 
ir išlaidų, vis dėlto paprasti žmonės labiausiai žavėjosi lenktynėmis. 

Liaudžiai tikri dainininkai, muzikantai, šokėjai ir aktoriai patikdavo 
nepalyginti labiau negu mėgėjai. Zmonės buvo nepaprastai nusivylę, 
mat net per pertraukas nebeišvysdavo laukinių žvėrių, o ką jau kalbėti 
kad gladiatorių. Vyresnio amžiaus didikai buvo pasibaisėję. Jie tikino, 
jog kūno pratybos gimnasijuose, karštos vonios ir moteriška muzika 
glebina Romos jaunimą ir krikdo jo karinį pasirengimą kaip tik dabar, 
kai Romai žūtbūt reikia tvirtų karo tribūnų. 

Juk vėl pratrūko karas Armėnijoje, o ir toji nuogandi moteris — Bu- 
dikė — subūrė britų gentis pražūtingam maištui Britanijoje. Ten žuvo 
visas legionas, pora romėnų miestų buvo sulyginti su Žeme, o pats 
prokuratorius, suvis netekęs kantrybės, spruko į Galiją. 

Bet aš manau, jog karalienė Budikė Britanijoje nebūtų buvusi taip 
plačiai paremta, jeigu legionai nebūtų maitinęsi iš to krašto ir jeigu 
britų valdovams nebūtų tekę mokėti didžiulių palūkanų bei skolų, ku- 
rias patvirtino Seneka. Barbarai kol kas menkai išmano apie nūdienos 
pinigų apyvartą. 

Jauni raiteliai savo valia nesirengė keliauti į Britaniją sodinti ant 
kuolo ir skrudinti Budikės, bet užsiauginę ilgus plaukus, apsivilkę grai- 
kų kirpimo tunikas mieliau brązgino citras Romoje. Britanijos reikalai 
dar buvo migloti, kai Neronas pateikė senatui svarstyti legionų atšau- 
kimą iš viso krašto, kuris tolydžio kėlė apmaudą. Tas kraštas rijo dau- 
giau, negu davė. Atsisakius Britanijos, būtų likę laisvi trys, - nes ket- 
virtasis žuvo, — legionai Partijos spaudimui Rytuose sumažinti. 

Per karštus senato ginčus taikos ir žmogiškos meilės šalininkas 
Seneka pasakė puikią kalbą, kuria priminė apie dieviškojo Klaudi- 
jaus pergales Britanijoje. Garbingas valdovas esą neturi atsisakyti 
įtėvio laimėjimų. Iš tikrųjų Seneka pasisakė už savo didelius pinigus, 
įdėtus į Britaniją. 

Jis net tvirtino, jog netikėtai perkėlus tris legionus į Rytus partai 
išsigąs ir šitai paskatins juos pačius taip pat ginkluotis. Pompėjus ir 
ypač Krasas savo kailiu patyrė tikrą karą su Partija. Atsitiktiniai Kor- 
bulo nuostoliai Armėnijoje neturėjo lemiamos reikšmės, nes Armėnija 
tarp abiejų valstybių — tarytum bandomasis akmuo, mėtomas iš vieno 
delno į kitą išmėginant jėgas. 

Vienas nusenęs senatorius užriko, kad Seneka neabejotinai išmano 
žaidimo su kamuoliu gudrybes, bet apie karo reikalus verčiau patylė- 
tų, nes niekada su kalaviju rankoje jis nevedęs karių mūšin. Seneka iš 
tikrųjų retkarčiais lavinosi su kamuoliu, tačiau per šventines eisenas 
vos vos išsilaikydavo ant žirgo. Tiesa, šiuo požiūriu jis nesiskyrė nuo 
daugelio kitų nutukusių senatorių. 

Dar pats Klaudijus leido tokiems senatoriams per privalomas šven- 
tines apeigas žirgus vestis. Savo ruožtu Neronas iš jaunatviško didžia- 
dvasiškumo patvirtino leidimą visiems naudotis balnais vietoj anks- 

tesnių šventųjų avikailių — tiek per apeigines eisenas, tiek per kasmeti- 
nes jaunųjų raitelių varžybas, rengiamas Kastoro ir Polukso garbei. 

Taigi ugdomieji jaunųjų raitelių žaidimai, kurie kitados stiprino 
tam tikrą vyro kūno lavumą bei gerus jojimo įgūdžius, neteko pra- 
smės. Iš netikusių Nerono nuostatų šis, pats prasčiausias, vis dar 
galioja ir šiandien. 

Tu, Julijau, jau net negali vokti, ką jauti per dieviškąsias žaidynes, kai 
joji arkliu, pasiklojęs po užpakaliu tiktai avikailį. Cia man telieka pridur- 
ti: „O laikai, o papročiai!“, nors rašau šias eilutes nesukakęs nė penkias- 
dešimties. Bet grįžtu prie senato ginčų dėl pasitraukimo iš Britanijos. 

Vienas senatorius paklausė, ar tikrai reikėjo išskersti tuos septynias- 
dešimt tūkstančių piliečių ir sąjungininkų, o dar ir apiplėšti bei sude- 
ginti du klestinčius miestus vien dėl Senekos palūkanų. Nuraudęs Se- 
neka atsikirto, jog Britanijon įdėti Romos pinigai buvo skirti kraštui 
prusinti ir prekybai skatinti. Sitai galį paliudyti kiti senatoriai, taip pat 
įdėję gana pinigų Britanijon. 

Kažkas tuomet sušuko: 

— Pėdsakai gąsdina! 

Tačiau Seneka išsiteisino, atkakliai tvirtindamas nesąs kaltas dėl to, 
kad tie nepatikimi britų karaliukai paskolintus pinigus iššvaistė savo 
pačių ištaigai ir slaptam ginklavimuisi. Legionų smurtavimas — štai kur 
svarbiausia karo priežastis. Todėl legionų vadus reikia bausti, o Brita- 
nijon nusiųsti pastiprinimą. 

Zinoma, Britanijos atsižadėjimas senatui buvo pernelyg kartus vais- 
tas. Tiek išdidumo dar turėjo Roma. Užuot atšaukus karius iš Britani- 
jos, nuspręsta ten siųsti brangiai kainuojantį pastiprinimą. Kai kurie 
įširdę senato tėvai net privertė savo sūnus, jau vilkinčius vyriškas to- 
gas, nusikirpti plaukus ir karo tribūnais vykti Britanijon. Sie pasiimda- 
vo ir savo citras, tačiau, išgirdę veriamus britų karo šauksmus, pamatę 
iki pamatų sugriautus miestus ir britų Žvėriškumus, sviesdavo citras 
miško glūdumon ir stodavo didvyriškon kovon. 

Dėl savų priežasčių daug pasakoju apie Britanijos įvykius, nors sa- 
vom akim jų neregėjau. Budikė buvo ikenių karalienė. Jos vyrui mirus, 
legionieriai remdamiesi testamentu išaiškino, jog ikenių Žemę pavel- 
dės Roma. Budikė, būdama moteris, teisės neišmanė. Mums patiems 
irgi trūko mokytų teisininkų visoms vingrybėms išaiškinti. Kai Budi- 
kė, remdamasi visuotine britų moterų paveldėjimo teise, tam paprieš- 
taravo, legionieriai ją nuplakė, išprievartavo abi jos dukteris ir išgrobstė 
visą turtą. Taip pat išvijo kitus ikenių kilminguosius iš nuosavų žemių, 
žudė ir krėtė visokiausias piktadarystes. 

Įstatymo požiūriu, teisingumas buvo jų pusėje. Neraštinga karalie- 
nė iš tikrųjų buvo sudariusi testamentą, kuriuo paliko savo kraštą im- 
peratoriui. Ji tarėsi taip geriau apsaugosianti savo genties našles bei 

dukteris nuo pavydžių ikenių kilmingųjų. Ikeniai nuo pat pradžių bu- 
vo Romos sąjungininkai, nors romėnų ir nemėgo. 

Atvykus pastiprinimui, tos nuožmios moters vedami britai per le- 
miamas kautynes buvo beveik visiškai sumušti. Romėnai atsimokėjo 
už Budikės žvėriškumus su romėnų moterimis. Po patirto pažeminimo 
ji buvo įsakiusi saviškiams romėnes kankinti negailestingai. 

Romon plūstelėjo britų vergai, tiesa, tik moterys su paaugliais ber- 
niukais. Suaugę britai į vergus netiko, be to, liaudies apmaudui, Nero- 
nas buvo uždraudęs žudyti belaisvius per amfiteatro kovas. 

Vieną gražią dieną pas mane įsiveržė patyrus vergų pirklys, temp- 
damas už virvės dešimtmetį britų berniuką. Pirklys slapūniškai pamirk- 
sėjo akimi, kad išprašyčiau iš kambario liudytojus. Paskui ilgai guo- 
džiojosi blogais laikais, didelėmis išlaidomis ir pirkėjų stoka. Berniu- 
kas tuo metu piktai žvalgėsi aplinkui. Vergų pirklys taip man tarė: 

— Šitas jaunas karys su kalaviju rankoje gynė savo motiną, kada į įnir- 
šę legionieriai ją niekino, o paskui nugalavo. Kariai taip susižavėjo 
berniuko didvyriškumu, kad neuždaužė jo negyvai, bet pardavė man. 
Iš jo tiesių galūnių, švelnios odos bei žalių akių matyti, kad jis kilmin- 
gos ikenių giminės. Jis moka joti, plaukti ir šaudyti iš lanko. Turbūt 
nepatikėsi, bet jis moka net šiek tiek skaityti ir rašyti ir neprastai kalba 
lotyniškai. Man sakė, jog tu jį mielai nusipirksi ir užmokėsi daugiau, 
nei aš gaučiau turguje. 

Neapsakomai apstulbęs paklausiau: 

— Kas taip sakė? Vergų turiu pertektinai. Jie daro mano gyvenimą 
visai nepakenčiamą, varžo mane, o ką jau šnekėti apie didžiausią pra- 
bangą - vienatvę. 

— Toks Petro, ikenių gydytojas, atsidavęs Romai, atpažino berniuką 
Londinijuje, - atsakė vergų pirklys. — Jis pasakė man tavo vardą ir pa- 
tikino tave sumokėsiant už berniuką didžiausią kainą. Bet kas gali pa- 
sikliauti britu? Parodyk verčiau savo knygą, vaike. 

Ir jis taukštelėjo berniukui per pakaušį. Tas išsitraukė iš už juostos 
sudriskusį suodiną chaldėjų-egiptiečių sapnininką. Pažinau jį vos paė- 
męs į rankas. Apmirė man ir kojos, ir rankos. 

— Ar tavo motina vadinosi Lugunda? — paklausiau berniuko, nors 
susizgribau ir be jo atsakymo. Be to, pats Petro vardo paminėjimas 
sakė, kad tas vaikas — mano sūnus, kurio nebuvau nėkart gyvenime 
matęs. Nevalingai panūdau paimti jį ant rankų ir prisipažinti, jog tai 
mano sūnus, nors nebuvo kam. Bet tas nenaudėlis kumščiu skaudžiai 
trenkė man į veidą ir įkando į skruostą. Vergų pirklys taip įsiuto dėl jo 
pikto pasielgimo, kad nujuodusiu veidu griebė rimbą. 

— Nemušk, - suturėjau skubinai. — Aš jį perku. Kiek prašai? 

Vergų pirklys priekaištingai dėbtelėjo į mane, vėl prakalbo apie iš- 
laidas bei patirtus nuostolius ir galiausiai pasiūlė: 

— Noriu jo atsikratyti, tad parduosiu už juokingus šimtą auksinių. 
Juk vaikas dar neprijaukintas. 

Dešimt tūkstančių sestercijų buvo pašėliška suma už paauglį berniu- 
ką, kai lovai tinkamą jauną moterį turguje galėjai nusipirkti už kelis 
auksinius. Tos sumos nelaikiau ypač didele - žinoma, ir daugiau būčiau 
sumokėjęs, — bet atsisėdau pamąstyti, įsistebeilijęs į berniuką. Vergų pir- 
klys neteisingai suprato mano tylėjimą, ėmė pūstis ir pasakė, jog čia, 
Romoje, yra daugybė turčių, pratusių prie rytietiško lepumo, ir kad jiems 
tai magiausio amžiaus vaikas. Tačiau jis numušė kainą — iš pradžių ligi 
devyniasdešimties, o paskui - ligi aštuoniasdešimties auksinių. 

Po teisybei, aš tiktai svarsčiau, kaip sudaryti sandorį, kad berniukas 
neliktų vergas. Valdiškai sandorį reikėjo sudaryti kartu su notaru, šis 
privalėjo tai paliudyti pirkimo raštu, o aš įkaitinta geležimi turėjau 
išdeginti berniukui savo ženklą MM, tad jis niekuomet - net išlaisvin- 
tas — nebūtų gavęs Romos pilietybės. 

Galiausiai štai ką sumąsčiau: 

— Gal išmokysiu jį lenktynininku. Tavo minėtas Petro išties buvo 
mano draugas, kai Britanijoje ėjau karo tribūno pareigas. Aš pasitikiu 
juo. Ar negalėtum raštu patvirtinti gavęs globoti berniuką iš Petro su 
įpareigojimu perduoti jį mano globai? 

Vergų pirklys gudriai dvilktelėjo į mane: 

— Juk aš mokėsiu apyvartos mokestį, o ne tu. Tikrai negaliu daugiau 
nuleisti kainos. 

Pasikrapščiau pakaušį. Viskas išties buvo painu ir atrodė, kad aš mė- 
ginu išvengti didelio apyvartos mokesčio. Bet dar galėjau pasinaudoti 
tuo, kad aš buvau miesto prefekto žentas. 

Apsivilkau togą ir visi trys nukakome į Merkurijaus šventyklą. Tarp 
slampinėjančių dykūnų ten kaipmat suradau vieną tokį, netekusį raite- 
lio titulo, ir jis mielai sutiko už pusėtiną kainą būti antru laiduotoju. 
Taigi dokumentas buvo sudarytas ir patvirtintas dviguba priesaika. 

Pagal tą dokumentą, berniukas buvo laisvas britas, kurio tėvai — 
Ituna ir Lugunda - žuvo, kaudamiesi už sambūvį su romėnais. Garbin- 
go gydytojo Petro padedami jie laiku išsiuntę berniuką į saugią Romą 
auklėti svetingam bičiuliui, raiteliui Minutui Lausui Manilianui. 

Ypatingu priedu buvo suteikta teisė man, kaip globėjui, rūpintis ber- 
niuko paveldu ikenių žemėje po Britanijos karo. Sitai išsklaidė visus 
neaiškumus, nes Merkurijaus žyniai suprato mane ketinant pasipelny- 
ti per Britanijos grobio dalybas. 

— Kokį vardą duosim berniukui? — paklausė raštininkas. 

— Jukundas, - pasakiau pirmą, šovusį man į galvą. 

Visi prapliupo smagiu juoku, nes tas rukšna tikrai neatrodė malo- 
nus. Zynys numanė, jog gerokai privargsiu, kol išauklėsiu jį tikru ro- 
mėnu. 

Suma už dokumento sudarymą, užantspaudavimą ir įprastą dovaną 
Merkurijaus žynių kolegijai buvo daug didesnė nei pats apyvartos mo- 
kestis. Vergų pirklys tuolaik pasigailėjo dėl savo sandorio, tardamas 
mane buvus gudresnį. Tiesa, jis jau buvo davęs priesaiką, bet aš sumo- 
kėjau jo prašytus šimtą auksinių, nūsdamas viską užbaigti deramai. 

Kai galų gale išėjome iš Merkurijaus šventyklos, berniukas netikėtai 
įbruko savo rankutę man į delną sakytum pasijutęs našlaičiu kasdie- 
niškame Romos gatvių šurmuly ir kamšalynėj. Laikant delne berniuko 
rankutę ir vedantis į namus per ūžiančią Romą mane suėmė keistas 
jausmas. Įsisvajojau, kaip jam užaugus aš pagal sudarytą dokumentą 
gausiu Romos pilietybę, o paskui jį įsivaikinsiu, jei tik įkalbėsiu savo 
žmoną Sabiną. Bet ligi tol dar turės prabėgti daug laiko. 

Vis dėlto sūnus Jukundas labiau mane maudino, nei džiugino. Iš 
pradžių jis net nė vieno žodžio neištarė, todėl ne juokais išsigandau jį 
netekus žado nuo karo sukrėtimų. Jis daužė daiktus, nesivilko romė- 
niškų drabužių. Klaudija nieko negalėjo jam padaryti. Pirmąsyk išvy- 
dęs prie namų vieno ūgio romėną berniuką, Jukundas užpuolė ir dau- 
žė akmeniu tam vargšeliui galvą, kol Barbas atpuolė gelbėti. Barbas 
pasiūlė gerai prilupti Jukundą, bet man rodės, kad pirmiau reikia pa- 
mėginti prieiti lipšnumu. Todėl galų gale pasišaukiau berniuką rimtai 
pasišnekėti. 

— Turbūt liūdi netekęs motinos, - tariau. - Tave atvedė su virve ant 
kaklo — kaip šunį. Bet tu — ne šuo. Turi užaugti vyru. Mes visi linkim 
tau gera. Tu pats pasakyk, ko labiausiai trokšti. 

— Zudyti romėnus! — gyvai šūktelėjo Jukundas. 

Atsidusau su palengvėjimu, nes jis vis dėlto gebėjo kalbėti. 

— Romoje nedera to daryti, - paaiškinau. - Bet čia gali susipažinti su 
jos papročiais. Gal kada nors padėsiu tau tapti Romos raiteliu. Jeigu 
nepakeisi savo nusistatymo, tai suaugęs galėsi pargrįžti Britanijon ir 
romėnus žudyti romėniškų papročiu. Pats savo kailiu patyrei, kad Ro- 
mos karo menas išmoningesnis už pirmykštę britų karybą. 

Jukundas dėjosi didis, bet, atrodo, mano žodžiai jam padarė įspūdį. 

— Barbas — senas veteranas, nors jo galva jau kreta, - tęsiau gudriai. — 
Paklausinėk jį. Kautynės ir kariavimą Barbas mokės apsakyti kur kas 
geriau negu aš. 

Tad Barbas vėl gavo progą papasakoti, kaip su visa ginkluote ir su- 
žeistu centurionu ant kupros plaukė per yžtančią Tonavą. Galėjo rody- 
ti randus ir aiškinti, kad besąlygiška drausmė ir pratinimasis prie sun- 
kumų - būtinas karinio pasirengimo pamatas. Vynas jam vėl skonėjo, 
jis vedžiojosi berniuką po Romą, net nusivedė paplaukioti po Tiberį ir 
pratino kalbėti sodria prasčiokiška šneka. 

Vis dėlto ir Barbas susirūpino dėl berniuko smarkumo, pasišaukė 
mane ir pasakė: 

— Jukundas — narsus vaikas, bet net mane, surambėjusį senį, šiurpina 
jo nuodugnūs aiškinimai, ką jis darys romėnams — tiek vyrams, tiek 
moterims. Nuogąstauju, kad gniaužiant britų maištą jam teko regėti klai- 
kių dalykų. Pikčiausia, kad jis vis kopia į kalvas ir barbarų kalba šaukia 
mintinai išmoktus prakeiksmus Romai. Paslapčia jis garbina požemio 
dievus ir aukoja jiems peles. Visiškai akivaizdu, kad jį apsėdusios pik- 
tos dvasios. Tu jo neišauklėsi, iki jis neišsivaduos iš nelabųjų valios. 

— Kaip tai padaryti? — paklausiau. 

— Krikščionis Kefas puikiai varo piktas dvasias, — paaiškino Barbas, 
vangstydamasis mano akių. - Siuo požiūriu jis gabiausias iš visų mano 
pažįstamų. Jo įsakytas, pasiutėlis tampa romus, kaip avinėlis. 

Barbas subūgo mane įniršiant, bet aš pamaniau galįs vieną sykį peš- 
ti bent kokios naudos, kad jau pakenčiu namuose krikščionių sueigas 
bei vakarienes ir leidžiu savo vergams tikėti tuo, kuo patys įsigeidžia. 
Pastebėjęs, kad nepriekaištaudamas svarstau siūlymą, Barbas įsisma- 
gino ir paaiškino, jog Kefas, padedamas lotyniškai šnekančių mokinių, 
moko vaikus nuolankumo ir klusnumo tėvams. Daugis piliečių, susirū- 
pinusių dėl stiprėjančio jaunuolių maištingumo, siunčia savo vaikus į 
Kefo tikybos pamokas, juolab kad jis moko už dyką. 

Po kelių savaičių pats Jukundas atbėgo pas mane, sugriebė man ran- 
ką ir nusitempė į savo kambarį. 

— Ar tiesa, kad esama nematomos karalystės ir kad romėnai nukry- 
žiavo jos karalių? — paklausė jis. — Jis kiekvieną dieną gali sugrįžti ir 
ugnimi užleisti romėnus. 

Gerą berniuko nuovoką, manding, rodė tai, kad jis aklai netikėjo 
tuo, ką girdėjęs, bet spyrė mane tai paliudyti. Pakliuvau į keblią padėtį, 
tad atsargiai paaiškinau: 

— Tiesa, kad romėnai jį nukryžiavo. Ant lentelės, prikaltos prie 
kryžiaus, buvo užrašyta, jog tai žydų karalius. Mano tėvas savom akim 
tai matė ir dar šiandien pasakoja, jog karaliui mirštant dangus užtemo 
ir uolos suskeldėjo. Patys uoliausieji krikščionys laukia jo sugrįžtant. 
Jau laikas, nes nuo jo mirties praėjo daugiau nei trisdešimt metų. 

Jukundas pamąstė: 

— Mokytojas Kefas — piemuo, druidas, bet, nors žydas, jis galingesnis 
už britų druidus. Kaip visi žyniai, jis daug reikalauja. Privalu praustis ir 
rengtis švariais drabužiais, melstis, kęsti patyčias, atsukti kitą skruostą, 
jeigu kas sudavė, ir apskritai reikalauja tvardytis, kaip Petro. Mes irgi 
turime slaptus ženklus, iš kurių įšventintieji vieni kitus atpažįsta. 

Aš patikinau: 

— Esu tikras, kad Kefas tavęs nieko pikta nemoko. Jo skiriamoms 
stiprios valios pratyboms reikia didelės savidrausmės. Bet supranti, jog 
tai slapti dalykai. Taigi nedera pasakoti apie juos visiems. 

Vaidindamas nepaprastai mįslingą, išėmiau iš skrynios savo moti- 
nos medinį puodelį, parodžiau jį Jukundui ir pasakiau: 

— Tai stebuklinga taurė. Pats žydų karalius sykį iš jos gėrė. Išgerki- 
me drauge iš tos taurės, bet tai didelė paslaptis, tad šiukštu jos neiš- 
duok niekam - net Kefui. 

Sumaišiau toje taurėje vandenį su vynu ir išgėrėme iš jos drauge — 
mano sūnus ir aš. Kambario apyblandoje man pasirodė, jog taurė neiš- 
tuštėjo, nors tai niūki šviesa akis apdūmė. Tačiau širdį man užliejo ne- 
apsakomas švelnumas. Umai, tarytum apreiškimą, aš suvokiau turįs 
papasakoti savo tėvui tiesą apie Jukundą, kad tėvas dėl visa ko žinotų 
apie jį. 

Tad tučtuojau leidomės abu Viminalio link, į didžiulius ponios Tuli- 
jos namus. Jukundas iš tikrųjų laikėsi romiai kaip avinėlis ir išplėtęs 
akis žvalgėsi aplinkui, nes tokių ištaigių namų dar nebuvo regėjęs. Ke- 
fo globėjas, senatorius Pudensas, gyveno senoviškai, o ir aš pats savo 
namuose ant Aventino kalvos nieko nebuvau pakeitęs, nors tie namai 
darėsi labai ankšti. Permainos būtų trikdžiusios tetą Laeliją. 

Palikau Jukundą poniai Tulijai prižiūrėti, pats užsidariau su tėvu dar- 
bo kambaryje ir išklojau viską apie savo sūnų. Teisybę sakant, ilgai 
buvau nematęs tėvo. Susigraudinau pastebėjęs, kaip smarkiai jis nupli- 
ko ir susimetė į kuprą. Juk jau turėjo daugiau kaip šešias dešimtis me- 
tų. Tėvas klausėsi tylomis ir visą laiką suko nuo manęs akis. 

Galop jis tarė: 

— Kaip keistai vaikai kartoja tėvų likimus! Tavo motina buvo salų 
graikė, o tavo sūnaus motina — britė, iš ikenių genties. Jaunystėje aš 
tikrai buvau įsivėlęs į gėdingą nuodijimo ir testamento klastojimo is- 
toriją. O iš tavęs išgirdau irgi neįtikimai baisių dalykų. Nelabai džiau- 
giausi tavo santuoka su Sabina, nors jos tėvas ir miesto prefektas, ir 
nenoriu lankyti jos naujagimio — tavojo Lauso, bet tau nebūtina žinoti, 
kodėl. Tačiau šis tavo sūnus mane traukia. Koks nuovokos blyksnis 
tave paskatino atiduoti jį Kefui auklėti? Mudu su Kefu pažįstami dar 
nuo Galilėjos laikų. Dabar jis ne toks griežtas ir ūmus kaip anais lai- 
kais. Ką pats mąstai apie sūnaus ateitį? 

Pasakiau: 

— Geriausia jį įtaisyti į Palatino mokyklą, kur patyrę retoriai ir Sene- 
kos mokiniai auklėja sąjunginių šalių karalių bei provincijų kilmingųjų 
vaikus. Ten jo prasta lotynų kalba nieko neerzins. Kai Kefas jį nuram- 
dys, galės užmegzti naudingų ryšių su bendraamžiais. Britanijos val- 
dymas pertvarkomas, tad ten turės atsirasti nauja, romėniškos dva- 
sios, diduomenės karta. Juk iš motinos pusės mano sūnus yra kilmin- 
gos ikenių giminės. Bet Neronas dėl tam tikrų priežasčių nenori manęs 
akyse matyti, nors mudu esame draugai. 

Pagalvojęs mano tėvas pasakė: 

— Aš senato narys ir dar niekuomet neprašiau Neroną pagalbos. Per 
senato posėdžius taip pat laikau liežuvį už dantų, nors tai darau grei- 
čiau žmonos Tulijos dėka, nes tiek daug metų gyvenu santuokoje su ja 
ir visada ji tardavo paskutinį žodį. Britanijoje baisi maišalienė, archy- 
vai sudegė, todėl nuovokus teisininkas netruks surasti reikiamų įrody- 
mų, jog berniuko tėvai vertai gavę Romos pilietybę. Bus daug leng- 
viau, nes tėvas nežinomas. Ir tiesa nebus iškraipyta, jeigu tu britų pa- 
pročiu susituokei su jo motina. Juk tavo paties motinos paminklas sto- 
vi priešais Myrinos miesto rūmus. Kai atstatys Kamolodanumą, tu irgi 
galėsi Klaudijaus šventykloje pastatyti paminklą Lugundai. Tiek, ma- 
nau, esi skolingas savo sūnaus motinai. 

Keisčiausia, kad mudviem užsišnekėjus ponia Tulija spėjo nepapras- 
tai pamilti Jukundą ir neišmanė, kaip jam įsigerinti. Ponios Tulijos gy- 
vybingas grožis tuolaik nenumaldomai suso, - kad ir kaip jį gaivino, - 
o pagurklis buvo suvytęs ir nukaręs. Sužinojusi apie liūdną berniuko 
motinos likimą, ji pratrūko verkti, apkabino Jukundą ir šūktelėjo: 

— Iš burnos linkio, antakių ir net ausų matyti, jog berniukas -— taurios 
giminės! Jo tėvams trūko tiktai nuovokos, kad globėju skyrė Minutą. 
Patikėkit. Mano akys bemat atskiria tikrą auksą nuo žalvario. 

Jukundas kantriai, it aukos avinėlis, kentė jos glamones ir buči- 
nius. Kefo auklėjimas jau davė vaisių. Ponia Tulija nusiminusi tęsė: 

— Dievai man nedavė vaikų —- tik persileidimus. Jaunystėje, o pas- 
kui gyvendama su dviem pirmaisiais savo vyrais vis nutraukdavau 
nėštumus ir daug sunkumų patyriau. Trečias mano sutuoktinis Vale- 
rijus — pats — dėl senatvės — buvo nevaisingas, nors turtingas. O šit 
Markas savo sėklą prapuldė graikės kekšės glėby, bet tai nesvarbu, 
Dieve gink, nenoriu paniekinti tavo motinos atminimo, brangus Minu- 
tai. Tad brito berniuko atsiradimas mūsų namuose man rodosi kaip 
ženklas ir lemtis. Markai, turi išgelbėti gražųjį Jukundą iš nedorėlio 
sūnaus nagų. Antraip Sabina padarys jį Žvėrių tramdytoju. O gal net 
mudu galime jį įsivaikinti ir auginti kaip savo sūnų? 

Aš iš nuostabos nustėrau, ir tėvas iš pradžių nerado žodžių. Šian- 
dien viską galiu paaiškinti tik savo motinos medinio puodelio stebuk- 
linga galia. 

Taigi nusikračiau sunkios pareigos, nes tuo metu buvau netikęs auk- 
lėtojas, nors ir šiandien tebesu netikęs. Sitai apmaudžiai supratau pa- 
žvelgęs į tave, Julijau. Dėl daugio priežasčių aš garsėjau gėdingais da- 
lykais, o mano tėvas buvo laikomas geraširdžiu kvailiu. Jam nereikėjo 
garbės ir niekas neįsivaizdavo jį tyčia veliantis į politines: pinkles. 

Kaip Rytų šalių reikalų Žinovas, jis privalėjo du mėnesius būti pre- 
toriumi. Kartą, vien iš prielankumo, jis buvo pasiūlytas į konsulus. 
Tapti jo įsūniu Jukundui buvo nepalyginti naudingiau, nei likti mano 
globotiniu. 


312 


Ponia Tulija neteisingai suprato mudviejų sutrikimą, užpyko ir šai- 
žiai suriko: 

— Nenoriu girtis, bet pasakykit, ar mano nuovoka kad nuvylė, - gal 
tik tąsyk, kai jaunystės prisiminimų suminkštinta širdimi ištekėjau už 
tokio neišmanėlio kaip Markas! Minutas turbūt svajoja apie palikimą, 
bet ar jis negauna ganėtinai pajamų iš muiladarystės! O laukiniams 
žvėrims iššvaistė apstą pinigų. Prie nekalto vaiko gėda spėlioti, kiek 
jis perėmė Agripinos turto už tai, kad nukando maitinusią ranką. 

Viskas baigėsi tuo, kad mano tėvui greitai pasisekė įrašyti į Romos 
piliečių sąrašą brito Itunos vardą, nes toks žmogus amžiais žemėje ne- 
gyveno. Juk tai buvo pašaipiška pravardė, kuria mane šaukdavo vien- 
genčiai brigantai ir druidas Petro. Taigi Jukundas tapo tikru Romos 
piliečiu, nors dar buvo nepilnametis. Kaip mano tėvo senatoriaus įsū- 
nis, jis turėjo atsidurti raitelių sąrašo pradžioje vos nusivilks vaikišką 
apdarą. 


Atsikratęs šitos bėdos sužinojau, jog pretorionų prefektas Buras, ku- 
riam gerklėje iššoko skaudulys, vaduojasi mirtimi. Neronas skubinai 
nusiuntė pas jį savo asmeninį gydytoją. Išgirdęs apie tai, Buras surašė 
testamentą ir atidavė jį Vestos šventyklos pasaugon. 

Tik tada jis leido gydytojui patepti gerklę plunksna, suvilgyta pa- 
veikiais vaistais. Jau kitą naktį Buras mirė. Tikriausiai jis ir šiaip būtų 
miręs, nes užkratą kraujas išnešiojo ir netrukus jis pradėjo kliedėti pur- 
tomas karštligės. 

Buras buvo palaidotas su didžiule pagarba. Prieš uždegant mirties 
laužą Marso lauke, Neronas paskyrė Tigeliną pretorionų prefektu. Bu- 
vęs arklių pirklys neturėjo reikiamos — teisininko - patirties. Todėl sve- 
timšalių byloms nagrinėti iš pradžių paskirtas žydas Fenijus Rufas, ku- 
ris, kaip valstybinis grūdų prekybos tikrintojas, buvo apkeliavęs dau- 
gybę kraštų. 

Perėjau auksakalių gatve ieškodamas ganėtinai brangios dovanos. 
Galų gale išrinkau kruopštaus darbo perlų vėrinį. Kartus su tuo vėriniu 
nusiunčiau Lolijai Popėjai šitokį laišką: 


Minutas Lausas Manilianas sveikina Popėją Sabiną. 

Venera gimė iš jūros putos. Perlai — tai Veneros dovanos, nors šitų kuklių 
Partijos perlų tobulas tviskesys neprilygsta tavo odos tviskesiui. Negaliu už- 
miršti tos odos. Viliuosi, kad šitie perlai primins tau mudviejų draugystę. 
Tam tikri požymiai ir ženklai rodo, jog pranašystė, kurią malonėjai man at- 
skleisti, pildosi. 


Be abejonės, buvau pirmas, kuris taip išmaniai išaiškino ženklus ir pra- 
našystes, nes Popėja tučtuojau pasikvietė mane ir padėkojo už tą gra- 

žią dovaną ir pamėgino išpešti, iš kur aš sužinojau, kad ji laukiasi, nors 
ji pati tuo įsitikino vos prieš kelias dienas. Mar beliko stvertis savo 
etruskiškos kilmės, kuri man lėmė sapnuoti nepaprastus sapnus. Galų 
gale Popėja pasakė: 

— Po motinos slogios mirties Neronas sutriko ir baudėsi mane palik- 
ti. Bet dabar vėl viskas gerai. Jam reikia tikrų draugų, kad paremtų jį 
politiškai. 

Iš tikrųjų Neronui šito reikėjo, nes kai jis senate apkaltino Oktaviją 
nevaisingumu ir paskelbė apie ketinimą skirtis, mieste kilo bruzdėji- 
mų. Neronas tyčia liepė pastatyti Popėjos paminklą Forume, netoli Ves- 
tos mergelių tvenkinio. Zmonių minia jį nuvertė ir, apvainikavusi Ok- 
tavijos paminklus, plūstelėjo į Palatino kalvą, todėl pretorionams teko 
ginklu išvaikyti erzeliuojančią liaudį. 

Man kilo įtarimų, jog čia Seneka turbūt prikišęs savo tvarkdariškus 
pirštelius, nes neramumai ir liaudies nepasitenkinimas prasidėjo vienu 
sykiu ir plėtojosi numatyta linkme. Neronas baisiai persigando ir par- 
sikvietė atgal Oktaviją, kuri jo įsakymu jau keliavo į Kampaniją. Džiū- 
gaujančios minios parlydėjo jos dengtus neštuvus, o jai sugrįžus į Pa- 
latiną buvo aukojamos padėkos aukos Kapitolijaus šventyklose. 

Kitą dieną — pirmą sykį per dvejus metus - gavau skubų kvietimą 
pas Neroną. Vienas Oktavijos vergas kaltino ją svetimavus su alek- 
sandriečiu fleitininku, vardu Euceras. Mane šaukė dėl slaptos teisenos, 
kurią suruošė Tigelinas. Pačios Oktavijos teisme nebuvo. Popėja Sabi- 
na liepė pranešti kaltinanti Oktaviją burtininkavimu ir pasikėsinimu 
nunuodyti. Vis dėlto teisėjai ją laikė šališka ir pasiūlė tai laikyti vien 
šeimos reikalu, o šitai suteikė teisę rengti slaptą posėdį. 

Mane apklausė kaip liudytoją, nes ir aš pažinojau Eucerą. Pasakiau tik 
tiek, kad fleitos muzika tikrai skatina lengvabūdiškas mintis. Savom akim 
per kažkurią vakarienę buvau regėjęs, kaip Oktavija liūdnai dūsavo, 
žvelgdama į grojantį Eucerą. Bet, — pridūriau dėl teisingumo, - visi pui- 
kiai Žino, jog Oktavija i ir šiaip dažnai dūsauja ir yra liūdno būdo. 

Oktavijos vergės buvo tardomos ir kankinamos. Šiek tiek subloga- 
vau žiūrėdamas į tuos kankinimus. Kai kurios vergės buvo pasirengu- 
sios pripažinti Oktavijos kaltę, bet nesugebėjo paaiškinti, kada, kur ir 
kaip ji sulaužė ištikimybę. Tada į tardymą įsikišo pats Tigelinas, nes 
viskas klostėsi ne pagal jo norą, ir nekantriai paklausė vienos žavios 
merginos: 

— Ar apie neištikimybę tarnai dažnai šnekėdavo? 

Mergina užriko: 

— Jeigu tikėčiau Žmonių šnekom, tai tektų patikėti ir tuo, kad Okta- 
vijos tarpkojis nepalyginti švankesnis už tavo burną, Tigelinai! 

Visi prapliupome taip audringai kvatoti, kad tardymą teko nutrauk- 
ti. Žinoma, Tigelinas garsėjo savo nedorybėmis, tačiau jis ganėtinai 

aiškiai parodė savo teisinį nemokšiškumą, primenamaisiais klausimais 
versdamas verges per tardymą liudyti akivaizdų melą. Teisėjai prijautė 
vergėms ir neleido Tigelinui, pažeidžiant įstatymą, jų luošinti. 

Teismas buvo atidėtas kitai dienai. Tada pasirodė vienintelis liudy- 
tojas - senas mano draugas, Mizeno laivyno vadas Anicetas. Vaidinda- 
mas susigėdusį jis, tiksliai paminėdamas laiką ir vietą, papasakojo, jog, 
Oktavija, atvykusi į Bajų maudyklės, nepaprastai domėjosi laivynu ir 
nūdo asmeniškai susipažinti su laivų vadais bei jūrų centurionais. 

Anicetas neteisingai supratęs jos siekius ir pamėgino su ja suartėti. 
Tačiau Oktavija griežtai atrėmė jo meilinimąsi. Tada Anicetas, apa- 
kintas nedovanotino geismo, apkvaišino Oktaviją migdomuoju gėri- 
mu ir ja pasinaudojo, bet vėliau neva skaudžiai pasigailėjo. Jam beli- 
ko tikėtis imperatoriaus malonės, nes sąžinė jį privertė prisipažinti 
nusikaltus. 

Tiesa, apie Aniceto sąžinę ligi tol niekas nebuvo girdėjęs, - turbūt ir 
jis pats. Tačiau jis sukurpė savo istoriją nepaprastai įtikinamai ir baisiai 
persigandęs, tad teisėjams, pažinojusiems Aniceto įžūlumą, ji tikriau- 
siai atrodė įtikima. Ir per apklausą jis kalbėjo sklandžiai. Net papasa- 
kojo, kad klubo linkyje Oktavija turi širdies pavidalo apgamą. Supran- 
tama, šitai jis galėjo sužinoti iš Nerono ar kokios nors vergės. Bet jis 
dar prisiekė griežčiausiai — prisidengęs galvą ir užsimetęs baltą drobę 
ant rankos, ir kreipėsi į imperatoriaus genijų, tad jo liudijimu būtų 
patikėjęs net išmaniausias teisėjas. 

Vien iš smalsumo pasisakiau ir aš ir nusistebėjau tardamas, kad tur- 
būt paprasčiau liepti kokiai patyriai senutei patikrinti, ar Oktavija te- 
bėra skaisti. Juk Neronas dažnai, dideliame sambūryje ar draugų ap- 
suptyje, sakydavo negalįs net pagalvoti apie pergulėjimą su Oktavija, 
nes šios vien kūnas jam keliąs pasidygėjimą. Vadinasi, nustačius, jog 
Oktavija nebėra skaisti, viskas paaiškėtų ir būtų galima tarti ją sveti- 
mavus. Juk net teisėjai negali abejoti imperatoriaus Žodžiu. 

Neronas skaisčiai nuraudo, bet, - reikia pripažinti jo sąžiningumą, — 
nekrenkšėdamas patikino, kad girtas ne vieną sykį pergulėjo su Okta- 
vija. Tik gėdijęsis prisipažinti draugams — juk jaunesnis dažnai gyręsis 
niekada neįstengsiąs to padaryti. 

Teisėjai užčiaupė mane tardami, jog ilgalaikė santuoka laikoma teisiš- 
kai neabejotina, kai deglas apverstas ir sutuoktiniai lieka dviese. Teisi- 
niu požiūriu, nesvarbu, ar vėliau bus nustatyta žmoną nesant skaisčią. 
Taigi mano klausimas su byla nesusijęs, kvailas ir tuolab įžeidžiąs Ne- 
rono garbę. 

Skyrybos buvo paskelbtos, Oktavija ištremta į Pandatarijos salą, o 
Ištikimasis Anicetas — į Sardinijos laivyną. Ir Neronui jau neprireikė 
Senekos pagalbos rengiant iškalbų pranešimą Romos senatui bei liau- 
džiai. Pranešime jis užsiminė, jog Oktavija, pasak Buro, tikėjosi pa- 

traukti savo pusėn pretorionus. Norėdama pelnyti laivyno paramą, ji 
neva sugundė jo vadą Anicetą, tačiau pastojo ir, suprasdama savo nu- 
puolimą, nusikalto nutraukdama nėštumą. 

Pareiškimas įtikino tuos, kurie asmeniškai nepažinojo Oktavijos. Aš 
pats jį perskaičiau su nuostaba, nes dalyvavau slaptame teisme. Bet 
suvokiau, jog tas persūdymas politiškai būtinas, nes liaudis mylėjo Ok- 
taviją. 

Saugodamasis neramumų, Neronas įsakė tučtuojau nuversti mieste 
visus Oktavijos paminklus. Bet žmonės užsidarė namuose, kaip per 
gedulą, o per senato posėdį net nesusidarė reikiamas narių skaičius. 
Tiek daug senatorių neatėjo į susirinkimą. Tada pranešimas nebuvo 
aptartas, — juo tik paskelbta apie tai, kas nutiko. 

Po dvylikos dienų Neronas susituokė su Popėja Sabina, tačiau ves- 
tuvės nebuvo labai linksmos. Vis dėlto vestuvinėmis dovanomis buvo 
užversta visa Palatino rūmų salė. 

Savu papratimu Neronas liepė sudaryti tikslų dovanų sąrašą ir pasi- 
rūpino, kad kiekvienas dovanos siuntėjas gautų jo padėkos laišką. Pa- 
sklido gandas, kad Neronas sudarė sąrašą tų senatorių bei raitelių, ku- 
rie neatsiuntė dovanų arba dėl ligos neatvyko į vestuves. Todėl su 
provincijų dovanomis į Palatiną plūstelėjo daugybė romėnų pavėluotų 
dovanų su pasiaiškinimais ir atsiprašymais. Romos žydų taryba Popė- 
jai atsiuntė pusės milijono sestercijų vertės aukso taures, iškalinėtas 
vynuogėm. 

Visoje Romoje vietoj Oktavijos statulų kilo Popėjos Sabinos pamin- 
klai. Tigelinas įsakė pretorionams saugoti statulas dienąnakt, todėl keli 
naivuoliai, pamėginę jas apvainikuoti, liko skydų sugurintais veidais 
ar nutalžyti kalavijo plokštuma. 

Vieną naktį Kapitolijuje ant didžiosios Nerono statulos galvos buvo 
užmautas maišas. Žinia apie tai žaibu apskriejo Romą. Visi suprato, ką 
tai reiškia. Pagal protėvių įstatymą, tėvo ar motinos žudiką reikėjo 
nuskandinti maiše kartu su gyvate, kate ir gaidžiu. Kiek pamenu, tai 
buvo pirma vieša užuomina, jog Neronas - motinžudys. 

Mano uošvį Flavijų Sabiną nukamavo slogutis, apėmęs visą Romą. 
Sužinojęs, jog Palatino rūmuose ant marmurinių grindų rasta gyva an- 
gis, jis tvarkdariams įsakė atidžiai stebėti įtartinus priešingautojus. Ir 
atsitiko taip, kad buvo sulaikyta vieno turtingo raitelio Žmona, vaikš- 
tinėjusi su kate glėby. O vergas, kuris dėl savo šeimininko sveikatos 
nešė Eskulapijaus šventyklon aukoti gaidį, buvo nurykščiuotas. Žmo- 
nės šaipėsi, nors mano uošvis tikrai elgėsi sąžiningai ir nieko pikta 
nesiekė. Vis dėlto Neronas taip įniršo, kad kuriam laikui mano uošvį 
atleido iš pareigų. 

Kiekvienam nuovokesniam buvo aišku kaip dieną, jog Oktavijos 
nušalinimas tapo dingstimi visaip dergti Neroną. Popėja Sabina buvo 

gražesnė ir sumanesnė už suniurėlę Oktaviją, nors ši santuoka jai bu- 
vo trečioji. Tačiau seno raugo partija visokeriopai kurstė riaušes. 

Iš tikrųjų tomis dienomis aš ne sykį čiuopdavau sau kaklą, mintyse 
svarstydamas, ką jaučia vyras, kai jam kerta galvą. Karinio perversmo 
grėsmė buvo akivaizdi. Pretorionai nemėgo Tigelino — žemos kilmės, 
buvusio arklių pirklio ir palaikiusio griežčiausią drausmę. Su bendradar- 
biu Fenijum Rutfu jis iškart susikivirčijo taip nirčiai, kad jiedu jau netver- 
davo viename kambaryje ir kuris nors išeidavo — dažniausiai Rufas. 

Mes, Nerono draugai, kurie nuoširdžiai linkėjome jam tik gera, susi- 
rinkome į Palatiną rimtai pasitarti. Tigelinas iš mūsų buvo vyriausias ir 
galingiausias. Nelabai jį mėgom, bet buvom priversti jo griebtis. Jis 
tvirtai pasakė Neronui: 

— Mieste dar galiu laiduoti tvarką ir tavo saugumą. Tačiau Masilijoje — 
ištremtasis Sula, kurį remia Antonija. Sula nuskurdęs ir be laiko pražilęs 
nuo patirtų skriaudų. Iš patikimo šaltinio sužinojau jį užmezgus santy- 
kius su Galijos kilmingaisiais, kurie gerbia Antoniją kaip Klaudijaus duk- 
terį ir šlovingą moterį. Ir Germanijos legionai dabar taip arti, kad vien 
Sulos buvimas Masilijoje kelia grėsmę valstybei ir bendram labui. 

Neronas su tuo sutiko ir tik skausmingai išspaudė: 

— Nesuprantu, kodėl niekas nemyli Popėjos Sabinos taip kaip aš. Ji 
dabar nepaprastai jautri ir jos nieku gyvu nevalia trikdyti. 

Tigelinas tęsė: 

— Dar didesnę grėsmę kelia Plautas. Didžiai suklydome ištremdami 
jį Azijon, kur ir šiaip neramu. Jo motinos tėvas — Druzas. Kas laiduos 
už Korbulo ir jo legionų ištikimybę? Jo uošvis, senatorius Liucijus An- 
tistijus, nusiuntė vieną savo atleistinį kurstyti Plauto pasinaudoti Ro- 
mos nuotaikom. Sužinojau šitai iš patikimo šaltinio. Be to, jis labai 
turtingas. O turtingas garbėtroška kelia tokią pat grėsmę kaip ir 
skurdžius. 

Cia aš įkišau savo trigrašį: 

— Siek tiek išmanau apie Azijos reikalus. Man pasakojo, jog Plautas 
bendrauja -tik su filosofais. Etruskas Musonijus, kuris yra geras šlovin- 
gojo Apolonijo Tianiečio draugas, su juo savanoriškai iškeliavo tremtin. 

Tigelinas pergalingai suplojo delnais ir šūktelėjo: 

— Matai, valdove! Filosofai — pavojingiausi patarėjai, nes prišnibžda 
jaunuolio ausin įžūlybių apie laisvę ir tironiją. 

Nepaprastai įsižeidęs Neronas užriko: 

— Kas vadina mane tironu? Iš visų valdovų aš daviau liaudžiai dau- 
giausia laisvės! Be to, visus savo siūlymus nuolankiai teikiu svarstyti 
senatui. 

Šokome visi tikinti, jog valstybės pažangos atžvilgiu neįsivaizduo- 
jame švelnesnio ir kilnesnio valdovo. Bet kaip tik dabar iškilo valsty- 
bės gerovės klausimas, nes nieko nėra baisiau už pilietinį karą. 

Tą akimirką įpuolė pusnuogė Popėja Sabina - išdrikusiom šviesiom 
garbanom, ašarom plūsdama. Ji parklupo Neronui po kojų ir, trinda- 
masi krūtine jam į kelius, ėmė maldauti: 

— Nesirūpinu dėl savęs nei savo padėties, nesirūpinu net dėl mud- 
viejų kūdikio, tačiau tavo brangiai gyvybei iškilo pavojus, Neronai. 
Patikėk Tigelinu. Jis žino, ką sako. 

Įkandin atskubėjo susijaudinęs Popėjos gydytojas. 

— Popėją tikrai ištiks persileidimas, jei ji negaus dvasios ramybės, — 
pasakė gydytojas, atsargiai atitraukdamas Popėją nuo Nerono. 

— Negaliu gauti dvasios ramybės, kol ta bjaurybė rezga pinkles Pan- 
datarijos saloje, - sudejavo Popėja. - Ji paniekino tavo santuokinį guo- 
lį, darė pikčiausius burtus ir daugybę sykių kėsinosi mane nunuodyti. 
Ir šiandien net kelis kartus iš baimės apsivėmiau. 

Tigelinas patikino: 

— Zengęs į kelią, nesigręžioja atgal. Jeigu nebrangini savo gyvybės, 
Neronai, prašau tavęs kaip draugo būti kilniaširdį. Per savo neryžtin- 
gumą įstumsi pavojun mus visus. Perversmininkai pirmiausia pašalins 
iš kelio tuos, kurie nori tau gera ir nežiūri vien savo pačių naudos, kaip, 
tarkim, Seneka. Net dievai nusilenkia lemčiai. 

Graudžiai pravirkęs Neronas paprašė: 

— Visi paliudysit, jog tai pati sunkiausia mano gyvenimo akimirka. 
Bet juk asmeniniai jausmai turi nuslopti galvojant apie valstybės nau- 
dą ir visuotinį labą. Taigi pasiduodu politinei lemčiai. 

Rūstus Tigelino veidas kaipmat nušvito ir jis pakėlė rankas sveikin- 
damas: 

— Dabar tu — tikras valdovas, Neronai! Patikimi pretorionai jau ke- 
liauja į Masiliją. Į Aziją išsiunčiau visą manipulą malšinti ginkluoto 
pasipriešinimo. Negalėjau juk susitaikyti su mintimi, kad pavyduoliai 
pasinaudos proga nuversti tave ir pakenkti tėvynei. 

Užuot įniršęs dėl tokios Tigelino savivalės, Neronas su palengvėji- 
mu atsiduso ir pagyrė jį kaip tikrą draugą. O paskui šaltai paklausė, 
kelias dienas trunka kelionė į Pandatariją. 

Vos po kelių dienų Popėja Sabina manęs paslaptingai paklausė: 

— Nori pamatyti puikiausią Nerono vestuvinę dovaną? 

Ji nusivedė mane į savo kambarius, nutraukė nuo karklo vytelių 
krepšio iš pirmo žvilgsnio lyg ir rūdimis suteptą drobę ir parodė man 
Oktavijos bekrauję galvą. Suraukusi savo dailią nosytę Popėja nusi- 

urtė: 
E — Fui, jau pradeda dvokti ir masinti muses. Gydytojas liepė išmesti, 
tačiau vos užmetusi akį į šią vestuvinę dovaną vis tvirčiau įtikiu, jog, 
tikrai esu imperatoriaus sutuoktinė. 

Dar ji pasakė: 

— Tik pamanyk: kada pretorionai ją kėlė į karštą vonią, rengdamiesi 

be skausmo perpjauti venas, ji tik šūktelėjo it mergaitė, sudaužiusi 
lėlę: „Aš juk nieko bloga nepadariau! O jau turėjo dvylika metų! Bet 
gal ji buvo kiek minkštoko protelio? Kas žino, su kuo Mesalina ją pra- 
dėjo! Gal net su tuo bepročiu imperatoriumi Gajum. 

Neronas pareikalavo, kad senatas nuspręstų, ar rengti padėkos au- 
kojimus Kapitolijaus šventyklose, idant valstybė išvengtų gresiančio 
pavojaus. Po dvylikos dienų iš Masilijos buvo atgabenta Kornelijaus 
Sulos be laiko pražilusi galva ir senatas neraginamas nusprendė rengti 
padėkos aukojimus. 

Mieste sklandė įkyrus gandas, jog Plautas sukėlė maištą Azijoje. Ti- 
kėta visų Rytų kraštų praradimu bei pilietiniu karu, tad aukso ir sidab- 
ro kainos pakilo, o kai kurie nerimailos šokosi pigiai pardavinėti skly- 
pus bei namus miestuose. Pasinaudojau ir aš proga pasipelnyti. 

Pagaliau, audroms užgaišinus, iš Azijos buvo atgabenta ir Plauto 
galva, ir visi pajuto tokį palengvėjimą, kad padėkos aukas puolė au- 
koti ne tik senatas, bet ir pavieniai asmenys. Pasinaudojęs palankio- 
mis nuotaikomis, Neronas sugrąžino Rufą į grūdų prekybos tikrintojo 
vietą, kartu pakeldamas jį valstybės grūdų atsargų prokuratoriumi. Ti- 
gelinas atliko valymą tarp pretorionų ir daugybę vyrų pirma laiko pa- 
siuntė į užpelnytą poilsį Puteolių veteranų kolonijoje. Aš pats po tų 
įvykių praturtėjau kokiais penkiais milijonais sestercijų. 

Seneka dalyvavo daugyje švenčių eisenų bei padėkos aukojimų, tad 
dažnas pastebėjo, jog jam linksta kojos ir smarkiai dreba rankos. Juk 
jau buvo sukakęs šešiasdešimt penkerius. O kūnas rodės gerokai pa- 
stambėjęs, veidas - papurtęs, skruostikauliai pamėlę. Neronas kaip įma- 
nydamas jo šalinosi ir, bijodamas jo priekaištų, niekuomet nelikdavo 
su juo dviese. 

Tada Seneka pasiprašė priimamas viešai. Atsargumo dėlei Neronas 
susikvietė draugus tikėdamasis, kad bent jų akivaizdoje Seneka ne- 
puls jam priekaištauti. Ir tikrai - Seneka pasakė gražbylingą kalbą, išgir- 
damas Nerono toliaregiškumą bei tvirtybę, parodytą gelbstint tėvynę 
iš pavojų, kuriuos apžilpusios jo paties, Senekos, akys vargiai jau įžvelgė. 

— Tu jau subrendai kilniam valdovo pašaukimui, — kalbėjo jis. - Prieš 
keturiolika metų aš įžengiau į viltingą tavo vaikystę. Jau aštuoneri 
metai, kaip esi valdovas. Per tuos metus apdovanojai mane sunkia šlo- 
vės našta bei turtais. O už tavąjį dosnumą aš įstengiau atsilyginti tik- 
tai pažinimu, įgytu mažame mokslinčiaus kambarėlyje. Tavo propro- 
senelis, dieviškasis Augustas, leido ištikimam savo tarnui Agripai pasi- 
traukti poilsio į tolimąją Mitilėnę, o Mecenatui pačiame mieste mėgau- 
tis senatvės atilsiu taip pat ramiai, kaip svečioj šaly. Nesilyginu su tais 
didžiavyriais, bet mudu atsiskaitę. Tu davei man viską, ką valdovas 

ali duoti draugui, ir net taip apsčiai, kad kitiems tai kelia pavydą. 
/inoma, nemanau tave puoselėjant tokius pat jausmus, bet turtas man 

jau tapo nepakeliama našta. Senatvės sulaukęs, aš jau nepakeliu net ir 
menkų rūpesčių. Man reikia pagalbos. Liepk savo prokuratoriams pa- 
sirūpinti mano turtais, nes pats jau nesugebu jų suskaičiuoti. Pasiimk 
juos sau, kad nori. Aš dėl to nenuskursiu. Bergždžia prabanga manęs 
jau nežilpina — aš vėl nūstu atsiduoti dvasios reikalams. O tu dabar 
pačiame vyriškumo žydėjime ir jau moki valdyti. Tad mes, seni tavo 
draugai, galime ramiai ilsėtis. 

Aš nesu godūnas, nors Žmonės mane tokiu laikė. Bet trijų šimtų 
milijonų sestercijų turtas galėjo pasotinti daugį. Man pasirodė, kad 
visi smagiai sujudome, pasirengę ant savo pečių nuolankiai užsikrauti 
pavargusio ir rūpesčių prislėgto Senekos turtų naštą. Zmonės šnekėjo, 
jog ištaigūs Senekos sodai ir dvarai nurungia tai, ką pats Neronas mie- 
lai rodydavo savo svečiams. Taigi Neronui neapsakomai palengvėjo, 
kad Seneka jam nepriekaištavo, todėl tik perspėjo mus žvilgsniu ir, 
dėdamasis nusiminęs, karštai sušneko: 

— Pirmoji ir geriausia tavo, brangusis mokytojau, dovana - kad galiu 
išsyk atsakyti į tavo kalbą, kurią tu pasirengei iš anksto. Mokei mane 
gražiai kalbėti tiek iš anksto pasiruošus, tiek be pasiruošimo. Tiesa, nei 
kare, nei pavojuose kalaviju manęs negynei, kaip gynė Mecenatas ir 
Agripa mano protėvį Augustą. Tiktai savo išmintingais patarimais bei 
pamokymais tu lavinai mane, berniuką, ir parėmei jaunystėje. Gal atsi- 
tiktinai iš manęs ir gavai tu šiokių tokių turtų, tačiau visa ką sukaupei 
juk pats. Kiek žinau, dar niekas nesipiktino, - bent jau viešai, - valsty- 
bę patyrus nuostolių dėl tavo palūkininkavimo Britanijoje ar Egipte. 
Daugybė menkesnių už tave apdovanoti kur kas dosniau. O kuo aš 
esu prastesnis už Klaudijų? 

Pasisukęs į šalį jis tarstelėjo: 

— Prisiminkit Palantą. — Ir kiek pamąstęs tęsė: — Ir mano dosni ranka 
tau nedavė tokių turtų, kokius, tarkim, atkakliai taupydamas susikrovė 
Volusijus. Gėdijuosi čia minėti daugybę turtingesnių atleistinių. Aš raustu, 
kad tu, ištikimiausias ir mieliausias mano draugas, nesi už visus turtin- 
giausias. Bet tu dar neprastos sveikatos, sugebi puikiai rūpintis valsty- 
bės reikalais ir esi patenkintas tuo atlygiu, kurį gauni už savo vargus, o 
aš, kaip pats puikiai Žinai, tiktai žengiu pirmus netvirtus —-valdovo — 
žingsnius. Išties, kaip apsieisiu be tavęs? Kai pasuku į klystkelį šiais man 
sunkiais ankstyvos vyrystės metais, tu savo priekaištais kaskart pargrą- 
žini mane atgal. Tu vienintelis perspėji mane dėl lenktynių ir drąsini 
nuovokiai vertinti savo, kaip dainininko, balsą. Juk iš tiesų turbūt nema- 
nai, kad bus šlovinamas tavo nesavanaudiškumas, jeigu perleisi man 
savo turtą, ar kad visi tars tave įsimanius poilsio, jeigu apleisi savo val- 
dovą. Priešingai, kiekvienas tars mane esant godų, o tave - įbūgus ma- 
nojo žiaurumo. Gal nupelnytum garbės atsimesdamas nuo manęs, ta- 
čiau man, savo draugui, užtrauktum gėdą. Filosofai šitaip nesielgia. 

Neronas apkabino jį ir ilgai bučiavo, o paskui tarė: 

- Vaikystėje draudei tave bučiuoti, kad nenuvesčiau į pagundą. Ti- 
kiuosi, šitokios daugybės draugų akivaizdoje galiu šitai padaryti — gal 
bent tai įrodys tau, jog mano mintys tyros, o ketinimai nuoširdūs. 

Po šio mandagaus susitikimo Seneka atsisakė priiminėti lankytojus, 
atleido garbės palydą ir persikėlė gyventi į ištaigų dvarą prie Prenesto 
kelio. Jis teisinosi prasta sveikata ir sakė rašąs filosofijos veikalą apie 
vienatvės teikiamus džiaugsmus. Sklido gandai jį laikantis griežtos mi- 
tybos ir šalinantis žmonių, taigi iš turtų jis neką džiaugsmo patyrė. 

O. mane patį aplankė stulbinama sėkmė: nieko nelaukiant buvau 
paskirtas liktiniu pretoriumi. Mat per slaptą teismą, surengtą prieš 
Oktaviją, Tigelinas ganėtinai apsijuokė ir tuomet prisireikė į padėjė- 
Jus vyro, turinčio bent šiokį tokį teisininko išsilavinimą. Žmonės be- 
gėdiškai šnibždėjosi, jog Neronas mums, artimiausiems draugams, 
dalija ne tik dovanas, bet ir valstybines pareigybes, idant pasimėgau- 
tumėm pagarba savo rangams, — nors tik dėl garso ir trumpą laiką 
eidami pareigas. 

Tą paskyrimą, manding, lėmė Popėjos draugystė ir Tigelino spėji- 
hys, kad esu bevalis. Susirūpinęs dėl slogučio, kurį sukėlė valdžios vy- 
rų Žmogžudystės, ir jaudindamasis dėl Popėjos nėštumo, Neronas da- 
bar troško pasirodyti esąs geras valdovas ir atsikratyti svetimšalių teis- 
mo bylų, nes pretorijuje jų susikaupė nedovanotina galybė. 

Man atrodo, Nerono savikliovą sustiprino ir dar vienas netikėtas 
p ženklas. Per ūmai kilusią audrą žaibas išmušė jam iš ran- 

os auksinę taurę. Po teisybei, aš netikiu, jog žaibas būtų smogęs tie- 
šlai taurėn, gal tik labai arti, - ir taurė jam iš rankos iškrito. Tą nutikimą 
mėginta laikyti paslaptyje, tačiau Žinia apie jį vis dėlto pasklido visa- 
me mieste ir tas ženklas, žinoma, aiškintas kaip lemiantis pikta. 

Bet, pasak seno etruskų mokymo apie žaibus, žmogus, trenktas Žai- 
bo ir likęs gyvas, esąs šventas ir skirtas dievams. Neronas, kuris labai 
tikėjo ženklais, tikrai pradėjo laikyti save šventu ir net kurį laiką sten- 
gėsi prilygstamai elgtis, juolab kad visi tie politiniai susidorojimai ge- 
rokai jau buvo nukamavę pernelyg jautrią jo sąžinę. 

Romoje kaip tik svečiavosi garsiausias mūsų laikų filosofas Apolo- 
nijas Tianietis. Žmonės šnekėjo jį iš anksto išpranašavus: „Kažkas lem- 
tinga turi nutikti ir vis dėlto nenutiks“. Žaibo kirtis tą pranašystę įrodė. 

Vienas Apolonijo Tianiečio mokinys sukėlė nepasitenkinimą, saky- 
damas kalbą puikiajame Nerono gimnasijuje ir tikindamas, esą mau- 
Uyklės tvirkina kūną ir šiaip jos — tik laiko gaišimas. Tigelinas jį tada 
Ištrėmė iš Romos. Paskui Tigelinas net mėgino iškelti bylą prieš Apo- 
loniją. Tačiau tas žilabarzdis išminčius per jųdviejų pašnekesį sukėlė 
Tigelinui tokį prietaringą siaubą, kad šis sustabdė bylą. Apolonijas pa- 
Jadėjo sava valia iškeliauti iš Romos. 

Vos tik pradėjau eiti tarnybą, Tigelinas pretorijuje užleido man kam- 
barį, prikrautą apdulkėjusių dokumentų. Visi tie dokumentai buvo by- 
los svetimšalių Romos piliečių — taigi skundai imperatoriui. Tigelinas 
atrinko keletą ir taip man tarė: 

— Už šių bylų nagrinėjimo paspartinimą aš jau gavau didelių dovanų. 
Tad pirmiausia jas parenk. Išsirinkau tave padėjėju, nes parodei nemen- 
ką lankstumą sprendžiant sunkius klausimus, be to, esi toks turtingas, 
kad tavo teisingumas turbūt niekam nekels abejonių. Beje, senate aš 
neišgirdau gerų pasisakymų apie tave. Taigi pasirūpink, kad garsas apie 
mūsų teisingumą sklistų ir pasiektų visas provincijas. Jeigu siūlys dova- 
nų - atsisakyk. Gali tik užsiminti, jog aš, kaip prefektas, paskubinu bylų 
nagrinėjimą. Vis dėlto neužmiršk: galutinis pretorijaus nuosprendis ne- 
nuperkamas. Jį skelbia pats Neronas, remdamasis mūsų siūlymu. 

Jis suskato eiti, bet atsisukęs dar pridūrė: 

— Cia jau dveji metai kalinamas kažkoks žydas burtininkas. Jis ap- 
imtas kiršto rašyti ir savo laiškais nuolat trukdė Seneką. Turime jį ištei- 
sinti. Nevalia nėščiai Popėjai Sabinai užtraukti burtininkų prakeiksmų. 
Be to, ir Popėja didžiai prielanki žydams. Aš pats visai nenoriu susitik- 
ti to vyro. Man per akis jau Apolonijo triukų, na o šis — šis žydas užke- 
rėjo jį saugojusius pretorionus, ir tie tapo netinkami tarnybai. 

Mano darbas nebuvo toks sunkus, kaip iš pradžių maniau. Daugelis 
spręstinų bylų buvo likusios dar iš Buro laikų ir prie jų buvo išmanaus 
teisininko nuomonės. Po Agripinos mirties Neronas šalinosi Buro ir 
atidėliojo bylų sprendimus, kurstydamas nepasitenkinimą pačiu Buru 
dėl jų vilkinimo. 

Susmalsęs bemat puoliau sklaidyti žydo burtininko dokumentų. 
Nustebau supratęs, jog tai senas pažįstamas —- Saulius iš Tarso. Jis 
buvo kaltinamas Jeruzalės šventyklos išniekinimu. Kaip supratau iš 
dokumentų, jis buvo suimtas dar tada, kai prokuratoriaus pareigas 
ėjo Feliksas. 

Po Agripinos mirties pertvarkant valdymą Feliksą atleido iš pareigų, 
nes šis buvo Palanto brolis. Naujasis prokuratorius Festas supančiotą 
Paulių išsiuntė į Romą. Dokumentai rodė jį iš tiesų laikomą 4 
jau dvejus metus. 

Vis dėlto jam buvo leista gyventi namuose, nes pats mokėjo už savo 
sargybą. Prie dokumentų buvo pridėta Senekos nuomonė, pritarianti 
išteisinimui. Nenumaniau Paulių esantį tokį turtingą, kad išgalėtų mo- 
kėti už skundą imperatoriui. 

Per porą dienų atrinkau tas bylas, kurias spręsdamas Neronas galėjo 
parodyti savo atlaidumą ir teisingumą. Vis dėlto aš pažinojau Saulių- 
Paulių, todėl pamaniau, jog vertėtų iš anksto jį aplankyti ir perspėti, 
kad per imperatoriaus teismą bergždžiomis kalbomis negaišintų Ne- 
rono laiko. Juk išteisinantis nuosprendis buvo ir taip akivaizdus. 

Paulius gyveno gana patogiame dviejų kambarių bute, turtingo Žy- 
do prekiautojo nuomojamame name. Per paskutinius metus jis buvo 
gerokai susenęs. Veidą vagojo raukšlės, pakaušis buvo dar labiau nu- 
plikęs. Tiesa, pagal įsakymą, jis buvo supančiotas, bet šiaip porinė pre- 
torionų sargyba suteikė jam šiokią tokią laisvę — galėjo triūstis, priimi- 
nėti svečius ir rašyti laiškus kam širdis geidžia. 

Su juo gyveno dar pora mokinių. Jis turėjo net savo gydytoją - Alek- 
sandrijos žydą, vardu Lukas. Kiek supratau, Paulius neskurdo, jeigu, 
užuot gyvenęs dvokiame Romos prasčiokų name, kur tik ankšti kam- 
barėliai, išgalėjo mokėti už tokį prabangų kalėjimą ir palankiai nusitei- 
kusią sargybą. Apie griežčiausią kalėjimą — carcer Mamertinus - negalė- 
jo būti nė kalbos, - juk jis nebuvo nusikaltęs valstybei. 


Dokumentuose jis, žinoma, buvo vadinamas Sauliumi, nes teisiškai toks 
ir buvo jo vardas. Bet jo paties geidavimu jį pasveikinau kaip Paulių. 
Jis iškart mane atpažino ir atsakė į mano sveikinimą taip ugningai, kad 
pamaniau verčiau išsyk pavarysiąs savo raštininką bei abu liktorius, 
idant manęs, kaip kaltintojo, nenušalintų. 

— Tavo byla jau parengta, - pasakiau. - Ir ją spręs artimiausiomis 
dienomis. Imperatorius laukia, kada gims vaikas, taigi, tikėkimės, jis 
bus atlaidus. Tiktai pats susivaldyk, kai pas jį pakliūsi. 

Paulius skausmingai nusišypsojo ir nuolankiai tarė: 

— O man lemta skelbti Gerąją naujieną visados — tiek deramu, tiek 
nederamu laiku. 

Pasmalsavau, kodėl pretorionai laiko jį burtininku. Paulius išdėstė 
Ilgą istoriją, kaip sudužo laivas, kuriuo jis su savo palydovais plaukė 
Romon. Kai pats pavargo pasakoti, gydytojas Lukas gražbylingai ėmė 
tęsti toliau. Paulius, girdi, tvirtina, jog jam primetamas kaltinimas Je- 
ruzalės šventyklos išniekinimu yra pramanytas ir nepagrįstas - grynas 
nesusipratimas. Prokuratorius Feliksas būtų jį iškart išteisinęs, jeigu 
Paulius būtų ganėtinai jam sumokėjęs. 

Apie romėnus Paulius laikėsi kuo geriausios nuomonės - juk perga- 
benant jį iš Jeruzalės į Cezarėją kaip tik romėnai išgelbėję jam gyvastį. 
Keturiasdešimt aklatikių žydų jaunikaičių jis prisaikdinęs ne tik ne- 
valgyti, bet ir negerti, iki jį nužudys. Tačiau vargu ar tie numirė badu, 
šypsodamas ir negieždamas jokio apmaudo spėjo Paulius. 

Juridiškai savo teisumą jis grindė tuo, kad laikėsi fariziejų tikėjimo 
nuostatų. Si savo garbės nesuteršusi partija Jeruzalės aukščiausioje ta- 
ryboje turėjo daugiausia šalininkų. O sadukėjai į tarybą pakliūdavę tik 
atsitiktinai. Kai Festas Cezarėjoje vėl atnaujino bylą, Jeruzalės teisėjai 
nesugebėjo įrodyti Pauliaus kaltės. Po teisybei, Paulius net džiaugėsi, 
kad jį suėrnė, mat baiminosi, jog Romoje jį gali nužudyti. 

Patikinau, kad jam tikrai nėra ko gąstauti. Dar Klaudijaus laikais 

Romos judėjai gavę ganėtinai griežtą nuobaudą. Todėl mieste jie ven- 
gią smurtauti prieš krikščionis. O ir Kefas ramdė krikščionis čia, Romo- 
je, ir privertė atsiskirti juos nuo judėjų. Pats pridūriau manąs, jog bus 
tuolab dabar lengviau, nes Kefo dėka pagausėjusiame Jėzaus Nazarie- 
čio šalininkų būryje apipjaustytų Žydų vos menkutė mažuma. 

Ir gydytojas Lukas, ir Paulius surūgo, kai paminėjau Kefą. Tikra 
teisybė, Kefas su įkalintuoju Paulium elgęsis gana maloniai ir buvo 
paliepęs geriausiam savo mokiniui bei graikų kalbos vertėjui Morkui 
visa kuo gelbėti jam. Tačiau pats Paulius Kefo pasitikėjimu, man- 
ding, naudojosi nedorai — siuntinėjo Morkų į tolimas keliones tvar- 
kyti jo paties reikalų, o ir gabenti laiškų jo įkurtoms bendruome- 
nėms, nes šias jis sergėjo kaip liūtas savąjį grobį. Galimas daiktas, 
Kefui galiausiai ėmė nepatikti, kad jo ganomi krikščionys klausosi 
raizgių Pauliaus pamokslų. 

Gydytojas Lukas pasakė užtrukęs dvejus metus kelionėse iš Ceza- 
rėjos į Galilėją bei Judėją, kur rinko tikslius liudijimus apie Jėzaus Na- 
zariečio gyvenimą, stebuklus bei mokymus. Pasakojimus jis tiksliai 
užrašęs aramėjų kalba. Jis, girdi, tvirtai ketinąs parengti graikų kalba 
pasakojimą apie Jėzaus gyvenimą, nūsdamas įrodyti, jog ir Paulius vi- 
sa ką išmano lygiai gerai kaip Kefas. Knygą jam jau pažadėjęs išleisti 
vienas toks turtingas graikas - Teofilas, kurį pats Paulius kitados at- 
vertė į krikščionis. 

Iš visa ko sprendžiau juodu gaunant apstus dovanų iš Korinto bei 
Azijos krikščionių bendruomenių, kurias Paulius pavydulingai saugo- 
jo tiek nuo judėjų, tiek nuo kitų krikščionių partijų. Supratau, jog jis 
daug laiko sugaišta rašydamas pamokomuosius laiškus, mat pačioje 
Romoje iki šiol neturėjo pernelyg daug šalininkų. 

Man pasirodė, kad jis labai geidauja po išteisinimo dar likti čia, Ro- 
moje. Bet juk kuo puikiausiai žinojau, jog ten, kur tik jis pasirodo, 
visada kyla maištai. Jeigu jį išteisinčiau, — o tai buvo akivaizdu, - ir jis 
liktų Romoje, tai užsitraukčiau judėjų pyktį ir tik supjudyčiau tarpusa- 
vyje susipriešinusius krikščionis. Todėl atsargiai pasiūliau: 

— Du gaidžiai ant vieno mėšlyno neišsitenka. Dėl mudviejų abiejų 
ramybės po išteisinimo tu turėtum kuo greičiau palikti Romą. 

Paulius suniuro, tačiau gydytojas Lukas karštai patikino, kad juodu 
atvyko į Romą su šventu Kristaus palaiminimu. Pakeliui į Italiją keletą 
dienų jis pats pamokslavęs Puteolių broliams. Na o Romos krikščionys 
juodu pasitikę net dienos kelio atstu — taip aistriai visi troško pasiklau- 
syti Pauliaus pamokslo. 

Galų gale Paulius vis dėlto pripažino, jog tai Kristus jį pavertė amži- 
nu klajūnu, kuriam sunku ilgai ištverti vienoje vietoje. Todėl kalėti 
jam — kančia. Įsakytas paversti visas tautas Kristaus mokiniais, jis ren- 
gėsi pirmiausia traukti į Betikos provinciją Iberijoje, kaip kad buvo 

numatęs. Ten buvo daugybė graikų įkurtų uostamiesčių ir beveik vi- 
sur skambėjo graikų kalba. Aš pats karštai paraginau jį keliauti kad ir 
ligi pačios Britanijos. 

Zinoma, Paulius, - kad ir kaip geranoriškai prašiau, - nenulaikė lie- 
žuvio už dantų, kai pagaliau jį supančiotą atgabeno į pretorijų. Nero- 
nas buvo puikiai nusiteikęs ir, pamatęs jį, tik suburbėjo: 

— Zydas. Taigi turiu jį išteisinti, antraip Popėja užsirūstins. Laukda- 
masi ji dar labiau garbina žydų Dievą. 

Neronas maloniai leido nustatyti vandens laikrodį ginamajai kalbai, 
o pats slapta įniko į kitų bylų dokumentus. Paulius išdidžiai pareiškė 
esąs laimingas galėdamas apsiginti prieš imperatorių ir paprašė kan- 
triai išklausyti, nes galbūt apie žydų papročius bei ginčytinus tikybos 
klausimus šis žinąs dar ne viską. Paulius pradėjo nuo Mozės, o paskui 
išklojo net ir savo gyvenimo istoriją, apsakydamas, kaip persekiojant 
Jėzaus šventuosius jam kaip Kristus apsireiškė Jėzus Nazarietis. 

Pakišau Neronui prokuratoriaus Festo nuomonę, pridėtą prie doku- 
mentų, kur tas tvirtino Paulių esant nepavojingą kvailį. Perdėtas moks- 
lingumas esą pamaišęs jam protą. Karalius Herodas Agripa, kuris ge- 
riausiai permanė žydų tikėjimo reikalus, apklausęs Paulių, irgi siūlė šįjį 
išteisinti. Neronas linktelėjo ir apsimetė uoliai klausąs, nors, man ro- 
dos, nesuprato nė žodžio. Paulius dar spėjo pridurti: 

— Todėl negalėjau nepaklusti tam, kurį regėjau danguje. O kad ir 
tavo akys atsivertų — kad ir tu atsigręžtum iš tamsybės į šviesą, iš 
šėtono valdžios Dievopi. Jeigu įtikėtum Jėzų Nazarietį, gautum nuo- 
dėmių atleidimą ir atsidurtum tarp visų šventųjų. 

Tą akimirką skimbtelėjo vandens laikrodis ir Paulius turėjo nutilti. 
Neronas jausmingai pasakė: 

— Gerasis žmogau, dievaži, nereikalauju prisiminti manęs savo te- 
stamente. Nesigodžiu svetimo palikimo. Tai bjaurus šmeižtas. Perduok 
tai ir kitiems žydams. Būk geras — pasimelsk tik už mano žmoną Popė- 
ją Sabiną. Ta vargšelė maldingai kliaujasi tuo pačiu Dievu, kurį esant 
mane ką tik tikinai. 

Jis įsakė atpančioti Paulių, o pančius nusiųsti kaip auką Jeruzalės 
šventyklai — įrodymą savojo atlaidumo žydams. Juk žydai galį įsižeis- 
ti. Tik teismo išlaidas Paulius esą pats privalės apmokėti. 

Per keletą dienų išnagrinėjome didžiulę krūvą bylų. Dauguma nuosp- 
rendžių buvo išteisinamieji. Atidėtos tik tokios bylos, kurių kaltinamie- 
siems Tigelinas dėl savo paties naudos leido verčiau mirti nuo senatvės 
negalios prieš paskelbiant nuosprendį. Po dviejų mėnesių atsisakiau pre- 
toriaus pareigų, tačiau mano veiklumas ir nepaperkamumas buvo jau 
visur viešai giriamas, 0 apšmeižos už mano nugaros apščiuvo. 

Pauliaus teismo byla buvo palyginti menkniekis. Kur kas didesnę 
Istorinę reikšmę tuo laiku įgijo teisena dėl Pedano Sekundo nužudy- 

mo, sukėlusi ant kojų visą Romą. Pasakojau, kad įsiutęs Neronas atlei- 
do mano uošvį iš Romos prefekto pareigų. Į jo vietą paskyrė Pedaną. 
Bet nepraslinkus nė porai mėnesių paties Pedano vergas durklu Žvėriš- 
kai užbadė šįjį miegantį. Tikroji nužudymo priežastis niekuomet neiš- 
kilo aikštėn, bet nuoširdžiai sakau, kad bent jau aš pats netikiu savo 
uošvį į tai įsivėlus. 

Pagal senuosius įstatymus, kai vergas užmuša savąjį šeimininką, nu- 
žudomi visi vergai, gyvenę po vienu stogu. Tai įstatymas, padiktuotas 
ilgametės patirties ir visuotinio saugumo. Tačiau Pedanas turėjo ko- 
kius šešis šimtus vergų ir liaudis sukiršo — neleido gabenti tiekos į 
bausmės vietą. Taigi reikėjo sušaukti senatą. nagrinėti šios bylos. La- 
biausiai pribloškė ir geriausiai papročių sugedimą parodė daugelio se- 
natorių trukdymas šiuo atveju taikyti įstatymą. Kai kurie Senekos drau- 
gai atvirai dėstė, kad vergas yra Žmogus ir kad nekaltų nedera bausti 
kartu su kaltaisiais. Senatorius Pudensas ir mano tėvas taip pat stojo 
piestu prieš tokį neapsakomą žiaurumą. O gynėjai net pasakė, jog ver- 
gas tik keršijo už patirtas kančias. 

Ir tuomet visiškai teisingai buvo iškeltas klausimas, kas galės jaus- 
tis saugus savo namuose, jeigu bus pasigailėta Pedano tarnų. Mat dar 
protėviai tą įstatymą sukūrė, nes nepasitikėjo net tais vergais, kurie 
gimė tuose pat namuose ir buvo prisirišę prie savo šeimininkų nuo 
vaikystės. O juk nūnai vergai visokiausių tautybių, tad ir jų papročiai 
nežinomi, jie net garbiną svetimus dievus. 

Kiek žinau, tada pirmą sykį atvirai užsiminta, kad net tarp senato 
narių gana vyrų, kurie slapta laikosi svetimo tikėjimo, o net ir gina jo 
brolius. Romos laimei, įstatymų taikymo šalininkų balsų buvo daugiau. 

Pedano namą apsupę žmonės rinko akmenis ir grasino padegimais. Į 
pagalbą miesto tvarkdariams teko šauktis pretorionus, o Neronas net 
paskelbė liaudžiai griežtą pranešimą. Kareiviai keliomis eilėmis rikia- 
vosi pakraščiuose gatvių, kuriomis tuos penkis šimtus vergų varė į 
bausmės vietą. 

Žmonės, nors svaidė akmenis ir plūdosi, tačiau tikro maišto nesukė- 
lė. Didelė dalis Pedano vergų neabejotinai buvo krikščionys, nes jie 
maišėsi minioje prašydami, kad Žmonės nesmurtautų, ir tvirtindami, 
jog jų mokymas draudžia į pikta atsakyti piktu. 

Riaušės buvo naudingos tuo, kad mano uošvis Flavijus Sabinas at- 
gavo prefekto pareigas, o senatui ir liaudžiai pagaliau radosi kitokių 
šnekų. Ir Popėjos nėštumas jautresniems ėmė kelti užuojautą. 

Liaudies atmintis trumpa. Išmintingesnieji ėmė tikinti, jog Oktavi- 
jai bei grėsliausiems jos šalininkams mirus Roma išvengė didesnių ne- 
laimių. Kai kurie ėmė net gailėtis Nerono - esą jam nelengva buvę 
duoti tuos neišvengiamus įsakymus, — juk visais kitais atžvilgiais jis 
elgėsi kilniaširdiškai ir Žmoniškai. 

Neronas panoro, kad jo vaikas gimtų Ancijuje, kur pats gimė, tary- 
tum trokšdamas laimingu įvykiu apvalyti nuo visų liūdnų prisiminimų 
Agripinos jam paliktą dvarą. Jis manė, kad vasaros įkaitinta Roma su 
savo dvokuliais - pernelyg nesveika vieta gimdyti kūdikiui. 

Turėjau laimę sutikti Popėją dar prieš išvykstant jai į Ancijų. Nėštu- 
mas jos nebjaurojo. Priešingai, jos akys tvaskėjo nuoilsiu, teikiančiu jai 
švelnaus moteriškumo. 

Atsargiai jos paklausiau: ž 

— Ar tiesa, kad ėmei garbinti žydų Dievą? Sitokios šnekos sklando 
po visą Romą. Sako, dėl tavęs net Neronas pernelyg pamėgo žydus. 

Popėja atkirto: 

— Turi pripažinti, jog žydų pranašystė išsipildė. Sunkiausiu metu aš 
pažadėjau dėl savo padėties tvirtumo visuomet garbinti jų Dievą, ku- 
ris toks galingas, kad net neturi atvaizdo. Taip pat ir Mozę. Nesiryž- 
čiau gimdyti Ancijuje, jeigu su manim nekeliautų žydas gydytojas. Taip 
pat išmintingų žydžių senučių pasikviečiau. Zinoma, dėl visa ko ve- 
žuosi ir išsilavinusį graiką bei romėną gydytoją. 

— Juk neketini apipjaustyti Nerono? — paklausiau juokomis. 

Tačiau Popėja susijaudino. 

— Nedera šaipytis iš šventų dalykų, - širstelėjo. - Man pasakojo apie 
maldingas moteris, kurios, garbindamos neregimą Dievą, padarė gerą 
įtaką savo vyrams. Jų nuodėmės buvo tartum kempine nuvalytos, o 
palikuonys sulaukė didžiulės palaimos. 

— Ar ką nors esi girdėjusi apie Jėzų Nazarietį - žydų karalių? — pa- 
klausiau. 

Popėja aikštingai užriko: 

— Zinau, kad tarp žydų yra visokių šventų vyrų. Jų Įstatymas griež- 
tas, tačiau man, dievobaimingai moteriai, neprivalu per daug paisyti 
Įstatymo, kai tapau imperatoriaus sutuoktine — ganės, kad išpažinsiu 
raguotąjį Mozę ir negersiu kraujo. | 

Supratau, kad ji dar miglotai vokia žydų tikėjimą, kaip ir daugis kitų 
romėnų, kuriems neužtenka proto suvokti Dievą be atvaizdo. Ir tada 
lyg akmuo man būtų nuo širdies nusiritęs. Jeigu Popėja būtų žinojusi 
judėjus nekenčiant Pauliaus kaip maro, vargu ar būtų padėkojusi mud- 
viem su Neronu už išteisinimą, mat tas toliau tęsė savo apmaudų ar- 
domąjį darbą tarp žydų. 

Taigi Popėja iškeliavo į Ancijų ir aš nuoširdžiai troškau, kad ji kuo 
greičiau pagimdytų. Iki Popėja pagimdė, su Neronu sunkiai sekėsi ben- 
drauti. Kai dainuodavo, visi privalėjome jį liaupsinti. Kai važiuodavo 
kinkiniu, privalėjome girti jo gebėjimus. Nutaikęs progą, jis gerdavo 
kiauras naktis draugų bemaž nesirinkdamas. O ir Aktę vėl slapta lankė 
bei mezgė trumpalaikius ryšius su tomis diduomenės moterimis, ku- 
rioms santuokinė dora ne per smarkiausiai rūpėjo. Tigelinas jį dar su- 

pažindino su savo numylėtais berniukais. Kai apie tai sušnekome, Ne- 
ronas tuoj prisiminė graikus ir taip pasiteisino: 

— Žaibui trenkus į mano taurę, aš tapau šventas. Tai buvo ženklas, 
kad po mirties būsiu paskelbtas dievu. O dievai juk dvilyčiai. Nesi- 
jausčiau tikru dievu, jei nemokėčiau sykiais pamylėti gražių berniukų. 
Ir Popėja nori, kad aš verčiau Žaisčiau su berniukais, nei su garbėtroš- 
kom moterim. Pasak jos, tada nėra ko pavyduliauti ir be paliovos būgš- 
tauti, kad kuris nors iš netyčių nuo manęs pastos. 

Su savo sūnum Jukundu retai susitikdavau. Barbas, save laikydamas 
Jukundo auklėtoju, išsikėlė gyventi pas ponią Tuliją. Tai buvo būtina, 
nes ponia Tulija pernelyg paikino berniuką ir tenkino visus jo įnorius. 
O nuo manęs Jukundas atprato. 

Žmonos Sabinos namuose mane pakęsdavo tik tada, kai ten pristig- 
davo pinigų. Mažasis Lausas man atrodė svetimas. Jo odos spalva stebi- 
no tamsumu, o plaukai garbanojosi. Nė nenorėdavau paimti jo ant ran- 
kų ar su juo žaisti. Sabina priekaištavo man, jog esu niekam tikęs tėvas. 

Kartą atrėžiau, kad tarp Žvėrių tramdytojų berniukas randąs sau ga- 
nėtinai tėvų, kurie su juo mielai žaidžia. Ir tai buvo tiesa. Kai panūsda- 
vau bent pasižiūrėti į sūnų, kelią bemat pastodavo Epafroditas, saky- 
tum tyčia rodė, jog vaikui su juo daug smagiau. Sabina tada iš piktumo 
tik nublyško ir pareikalavo, kad bent jau viešai nelaidyčiau tokių ne- 
deramų juokų. 

Jos pažįstamų būry buvo kilmingų moterų, kurios atsivesdavo vai- 
kus pasižiūrėti žvėrių, o pačios stebėdavosi drąsiais tramdytojų triu- 
kais. Kilmingieji tada ir paprato laikyti namuose gazeles bei gepardus. 
Mane labai erzino beširdžiai vertelgos, kurie, pažeisdami mano išimti- 
nę teisę, atveždavo šių žvėrelių į miestą ir pigiai juos pardavinėdavo. Į 
Romą buvo imti gabenti nirtūs britiški šunys. UŽ tų šunų jauniklius 
gaudavau nemažus pinigus. 

Galų gale Popėja Sabina pagimdė dailutę mergytę. Neronas džiau- 
gėsi ja lygiai, kaip būtų džiaugęsis sūnaus gimimu. Jis verste užvertė 
Popėją dovanomis ir visais atžvilgiais elgėsi nelyg jaunas tėvas, kuok- 
telėjęs iš džiaugsmo. 

Visas senatas iškeliavo į Ancijų jo sveikinti. Ir, žinoma, visi romie- 
čiai, kurie laikė save garbingais žmonėmis. Upiniai ir Ostijos laivai 
plaukė grūste pergrūsti žmonių. O palyginti prastas kelias nuo Areci- 
jaus iki Ancijaus buvo kimšte prikimštas vežimų bei dengtų neštuvų, 
todėl visi strigo nepakenčiamoj kamšaty. Vienas mano atleistinis ver- 
gas užpelnė nemenkai turto paskubėjęs įruošti apsčiai laikinų nakvy- 
nės namų bei užeigų palei visą didįjį kelią. 

Ancijuje, Agripinos kolonų salėje, senatas susirinko į šventinį po- 
sėdį ir paskelbė net tris šventines padėkos dienas. Buvo paskirta lėšų 
Pomonos šventyklai atnaujinti, Jupiterio Sergėtojo šventykloje nu- 

spręsta pastatyti auksinę Fortūnos statulą, o liaudžiai parodyti vai- 
dinimų. 

Naujagimei buvo iškart duotas ne tiktai Klaudijos, bet ir garbus Au- 
gustos vardas. Kažkoks karštuolis gerdamas vyną pasiūlė tą vardą su- 
teikti ir Popėjai Sabinai. Niekas nedrįso siūlymui prieštarauti, nes toje 
gėrynėje dalyvavo ir pats Neronas. O Popėja Sabina atsidėkodama pa- 
dovanojo Jeruzalės šventyklai auksinių šventenybių. Jos gydytojui 
žydui buvo suteikta Romos pilietybė. 

Aš pats buvau pasiruošęs iš anksto. Per padėkos dienas surengėme 
mediniame amfiteatre tokių puikių žvėrių kovų, kad bent vieną sykį 
jos patiko labiau nei Didžiojo cirko lenktynės, nors tik aš pats šitaip 
sakau. Mano paruoštus pasirodymus apsilankymu pagerbė net Ves- 
tos mergelės. Man daugelis įtaikavo, jog žvėrių tramdymą aš paver- 
tęs tikru menu. 

Amazonės apdaru apsitaisiusi Sabina įvažiavo į areną paauksuotu 
vežimu, traukiamu keturių liūtų, ir už mane nusilenkė audringai plo- 
jantiems žiūrovams. Su dideliausiais vargais buvau atsigabenęs didžiųjų 
plaukuotų beždžionių iš pačios Afrikos. Mat norėjau turėti jų jaunik- 
lių. Tas beždžiones augino geltonodžiai neūžaugos, gyvenantys po- 
draug su jomis tamsiausioje Afrikoje. 

Beždžionės gebėjo kautis tarp savęs akmenimis ir vėzdais. Moky- 
čiausia jų buvo aprengta gladiatoriaus apranga. Kai kurie žiūrovai pa- 
laikė jas net žmonėmis, kur ten žvėrimis. Tada tarp susikivirčijusių žiū- 
rovų kilo peštynės ir vienas net buvo užmuštas, o sužeista ne viena — 
kelios dešimtys. Taigi vaidinimas nusisekė kuo puikiausiai. 

Šįkart man pagaliau buvo atlyginti visi nuostoliai. Šykštusis Seneka 
valstybės iždo jau nesaugojo. O Neronas nesupaisė pinigų vertės ir 
bemaž neskyrė valstybės iždo nuo imperatoriškojo. Taigi pareikala- 
vau sumokėti iš abiejų ir savo atleistinių padedamas įdėjau pinigus į 
nuomojamus namus Romoje bei žemes Cerėje. | 

Įsigijau turtinių teisių į pirmąjį Romos dangoraižį, turėjusį keturio- 
lika aukštų. Miesto viduryje gyventi darėsi taip ankšta, kad namai 
kilo į aukštį. Didžiąją dalį neapstatytų žemių užėmė kilmingųjų bei 
turtingų prasisiekėlių sodai. Juk sodas mūro viduje — puikiausia ir 
brangiausia ištaiga. 

Tačiau senųjų giminių turtuoliai, siekdami liaudies prielankumo, vis 
dėlto leisdavo piliečiams pastulbinėti į senus medžius, fontanus bei 
graikiškas statulas savo soduose, jei tik tieji elgėsi prideramai, nesigu- 
žinėjo krūmynuose ir neraižė vardų raidžių medžių žievėje. 

Bet Nerono tėviška meilė truko neilgai. Ruduo buvo lietingas, Tibe- 
ris baugiai tvino ir podraug su nuodingais rūkais mieste ėmė plisti 
gerklės uždegimas. Suaugusiųjų jis mirtinai nenugaluodavo, tačiau kū- 
dikiai krito kaip lapai. 

Neronas taip pat susirgo ir taip užkimo, kad tik tik iššnibždėdavo 
žodį, ir subūgo amžinai neteksiąs balso. Už jo balsą visose šventyklo- 
se aukojo permaldavimo aukas daugis — tiek valstybės pareigūnai, tiek 
ir pavieniai asmenys. 

Tačiau vos jis pats pradėjo sveikti, susirgo jo dukrelė ir po kelių 
dienų mirė, - kad ir kiek stengėsi gydytojai ir maldomis užtarimo pra- 
šė žydai. Nuo nemigos ir liūdesio suklaikusi Popėja tūžmingai kaltino 
Neroną - kad šis sirgdamas savo vaikelį kasdien ėmė ant rankų ir be 
perstogės bučiavo. 

Sukrėstas senatas tučtuojau paskelbė Klaudiją Augustą dieviškąja, 
velionei buvo skirta deivės pakloja, jos garbei nuspręsta pastatyti šven- 
tyklą, o jai tarnauti išrinkti pontifikai. Neronas paslapčia tikėjo, jog 
naujojoje šventykloje iš tikrųjų garbinamas jo balsas ir aukojama dėl 
jo balso sustiprinimo. 

Todėl žynių kolegijai buvo nurodyta ne tik viešai aukoti, bet ir at- 
likti nustatytas slaptas apeigas, kurias uždrausta atskleisti bent vie- 
nam pašaliečiui. Nerono balsas iš tiesų sustiprėjo, — taip kaip ir tada, 
po Agripinos mirties: jis aidėjo kaip rūda, salino kaip skystas medus ir 
virpino nuo galvos iki kojų. Aš pats čia tik pakartoju, ką šnekėjo daug 
išmanesni už mane. 

Neronas nutuko — skruostai ir smakras išsipūtė, nes jam pasakė, jog 
skambiausio balso tenorų kaulai turi tarpiai apaugti mėsa, kad pakeltų 
dainavimo įtampą. O ir Popėja mieliau jį išleisdavo į dainavimo praty- 
bas, nei kad ištvirkauti. 

Po dukters mirties Neronas per visą žiemą lavino balsą — net valsty- 
bės reikalai jam tapo per sunkia našta. Jis praleisdavo senato posė- 
džius, nes baiminosi peršalsiąs ant ledinių kurijos grindų. O kai ateida- 
vo į posėdį - ateidavo pagal paprotį pėsčias, kojas apsivyniojęs vilnom 
ir po konsulo kreipimosi visuomet atsistodavo. Vos nusičiaudėjęs jis 
skubinai išeidavo, palikęs svarbius reikalus senatui spręsti. 

Sykį Žiemą, prieš Saturno šventę, Klaudija prisispyrusi pareikalavo 
su manimi pasišnekėti tikindama, jog; tai svarbus mudviem abiem rei- 
kalas. Sutvarkęs kasdienius sandorius su savo klientais bei atleistiniais, 
priėmiau ją, smarkiai nuogąstaudamas, kad vėl pradės ūžti man ausis 
apie atgailą ir krikščionių krikštą. 

Tačiau Klaudija grąžydama rankas sudejavo: 

— Oi, Minutai, mane plėšo prieštaros. Mėtausi šen ir ten tarytum 
įmirkusi virvė. Negerai pasielgiau, kad paprašiau tavęs, pasinaudojusi 
padėtim, išlaisvinti Paulių. 

Mat, vengdamas jos rizgimo, leidau suprasti, jog; tiktai jos prašymu 
išteisinau Paulių, bet šis ir toliau kertąsis su judėjais kitose šalyse. 

— Nesirūpink, — pasakiau, - imperatorius pats jį išteisino, nes Paulius — 
žydas. Bet kas vėl atsitiko? Ar negana, kad leidžiu tau ir namiškiams 

po gaidgystės traukti giesmes ir melstis? Nors mano klientus šitai er- 
zina, 0 ir mano paties garbę teršia. 

Klaudija tarė: 

— Išgirdę apie Pauliaus išteisinimą, Jeruzalės judėjai taip įsiuto, kad 
neteisėtai užmėtė akmenimis Jokūbą, mūsų vyresnįjį ir pirmąjį iš bro- 
lių. Jeruzalėje pradėta taip Žiauriai persekioti šventuosius, kad visa ben- 
druomenė turėjo sprukti iš miesto. Prokuratorius Festas nė piršto ne- 
pajudino, kad toji savivalė būtų pažabota. Priešingai, jis tik pjudo Jeru- 
zalės aklatikius su galilėjiečiais. O pačioje Judėjoje jau net įsisiautėjo 
plėšikų gaujos ir jos daigoja romiuosius. 

— Nejau reikalausi, kad atleisčiau prokuratorių Festą? — paklausiau 
šaipiai. — Jis tik laikosi Romos valdymo meno pirmojo dėsnio: „Skal- 
dyk ir valdyk . š 

— Apie Paulių sklando daug piktų šnekų, - skundėsi Klaudija. - Zydai 
krikščionys, kurie pirmiau buvo apipjaustyti ir todėl laiko save geres- 
niais už kitus krikščionis, tvirtina, kad Jokūbas buvo apmėtytas akme- 
nimis per Paulių. Jeigu tas savo priešgyniavimu sinagogoje nebūtų su- 
kurstęs Jeruzalės aukščiausios tarybos neapykantos, tai ir šventųjų iš 
ten nebūtų ištrėmę. Nūnai čionykščiai Pauliaus šalininkai susitelkė apie 
išpuikėlę Priskilę ir jos kreivanosį vyrą Akvilą. O šieji prielankūs tiktai 
tokiems, kurie puošiasi prašmatniais drabužiais bei aukso žiedais. Dar 
kiti žydai krikščionys savo susirinkimuose skelbia Jokūbo laišką, kurį 
šis suskubo parašyti prieš mirtį, persergėdamas visus dėl Pauliaus klai- 
dinamų mokymų. 

— Kristau, pasigailėk! — šūktelėjau. - Nejau prašai manęs, kad atskir- 
čiau pelus nuo grūdų? Aš juk pažįstu Priskilę. Po smurtingų bruzdėji- 
mų Efese ji, pati lįsdama pavojun, slapstė Paulių. Nejau jūs, krikščio- 
nys, negalite net tarp savęs susitarti? 

Klaudija sielojosi: 

— Aš tiktai moteris. Paulius ir Kefas, ir Jokūbas — vienas per kitą — 
perspėjo mus saugotis apsišaukėlių ir netikrų pranašų. Savo laiške Jo- 
kūbas skelbia, jog Viešpaties atėjimas jau arti ir teisėjas jau stovi ant 
slenksčio. Aš sudrebu vos pagalvojusi, kaip griausmingai dangūs grius 
ir visos pirmovinės medžiagos išsilydys nuo karščio — ir žemė, ir visa, 
kas tik sukurta Žmogaus, prapuls ugnyje. Sitaip tvirtina Kefas. Aš tik 
baiminuosi, kad ne visada buvau nuolanki ir net dabar ne viską su- 
prantu teisingai. 

Cia jau ir aš skubinai įterpiau trigrašį: 

— Gal bent dabar voki, kodėl ir aš taip nenorėjau priimti krikščionių 
krikšto, nors bemaž tikiu Jėzų Nazarietį esant Kristų. Krikščionių mo- 
kymas dar nesutvarkytas — kunkuliuoja kaip vanduo puode. Bet per 
daug nesibaimink dėl greito Kristaus atėjimo. Net ir mano tėvas laiko- 
si nuomonės, jog Jo paties mokiniai neteisingai vokė Jo atėjimą, kaip 

kad Jam gyvam esant neteisingai suprato ir Jo mokymą. O ir pats Ke- 
fas pripažįsta, jog dėl savo ūmaus būdo dažnai Jį suprasdavo neteisin- 
gai. Taigi turi būti švelnesnė, kantresnė ir verčiau nesikišti į ginčus dėl 
jų mokymo. Pasikliauk Kefu — tas juk nesipučia prieš kitus, nors tikrai 
padarė daugel stebuklų Kristaus vardu. Mano tėvas jam irgi gelbsti 
patarimais, nors kitados giežė ant jo, mat Kefas manė, jog tik apipjaus- 
tyti žydai gali sekti paskui Kristų. 

Klaudija išklausė mane keistai rami. Man pasirodė, kad dar kai kas 
jai slegia širdį. 

— Oi, Minutai! - aiktelėjo ji. - Padariau tai, ko neišdrįsau net tau prisi- 
pažinti. Bet pirmiau pasižiūrėk į mane. Ar nemanai, kad aš pasikeičiau? 

Atvirai sakau: kartais savo nepakenčiamu zyzimu ir postringavi- 
mu apie krikščionis ji mane taip atgrėsdavo, kad net pažvelgti į ją 
nevaliodavau. Atlyžęs dėl jos nuolaidumo, atidžiai pasižiūrėjau į ją ir 
nustebau, kad vergiškas įdegis išnykęs nuo jos švelnaus veido: Ji vil- 
kėjo dailius drabužius, plaukus buvo susišukavusi pagal naująjį - grai- 
kišką — paprotį. 

Priblokštas suplojau delnais ir pataikiai šūktelėjau: 

— Ak, gyvybingumu ir stotu tu dabar prilygsti garbiausiai romėnei! 
Įtariu, kad slapčia vaisteisi veidą asilės pienu. 

Klaudija paraudo iki ausų ir skubinai patikino: 

— Ne iš tuštybės kitados nesirūpinau savo išvaizda, bet tik todėl, 
kad man patikėjai prižiūrėti didžiulius savo namus. Drovumas ir šir- 
dies kuklumas - štai kas puikiausia moters puošmena, bet tavo klien- 
tai ir mėsos prekijai susirinkę bazilikose tuo netiki. Norėjau paklausti, 
ar bent tu įžvelgi mano veide imperatoriaus Klaudijaus bruožų? 

Aš ją nuraminau: 

— Ne, po teisybei, neįžvelgiu. Nesibaimink. Susenęs Klaudijus nega- 
lėjo pasigirti gražia išvaizda. O tu, kad jau ir brandi moteris, mano 
akims vis tiek esi daili, juk matau - išsipešiojai plačius antakius. 

Klaudija neslėpė nusivylimo. 

— Nieko nesupranti, — niūriai tarė ji. - Mudvi su teta Paulina slapta 
buvome nuėjusios pasveikinti mano jaunesniosios įseserės Antonijos, 
mat ji dabar labai vieniša. Klaudijus nužudė pirmąjį jos vyrą, o Neronas 
antrąjį. Todėl kai sugrįžo iš Masilijos, niekas nedrįsta su ja bendrauti. 
Kančios privertė ją į visa ką žvelgti jau kitaip nei anksčiau. Taigi ji pa- 
vaišino mudvi midum bei vaisių pyragu ir padovanojo man auksinį plau- 
kų tinklelį. Šiandien gal jau ji net ir viešai pripažintų mane savo įsesere. 
Juk iš tikrosios Klaudijaus giminės likome tik mudvi — ji ir aš. 

Pasibaisėjau supratęs, kad ji iš moteriškos garbėtroškos vis dar lai- 
kosi įsikibusi bergždžio vaizdinio. 

— Bene jau užmiršai, kad vien dėl tavo kilmės Agripina neteisingais 
liudijimais užtraukė tau gėdą? — šūktelėjau. — Klaudijaus įsūnis Nero- 

nas kažin ar apsidžiaugs išgirdęs, jog turi dar vieną — nepažįstamą — 
seserį. 

— Žinoma, kad nepasakojau Antonijai, kas man nutiko, - irzo Klau- 
dija. - Leidau jai suprasti, kad slėpiausi kaime, būgaudama Agripinos. 
Ji lyg ir patikėjo. Ir tarsi iš Dievo malonės negeri prisiminimai išsitrynė 
iš atminties, nes širdyje atleidau Agripinai už jos bjaurų pasielgimą. Aš 
juk atgailą atlikau — vergės drabužiu, nuskustais plaukais ir antakiais, — 
jei pameni. Jaučiuosi visiškai apsivaliusi net ir nuo tų nuodėmių, kurių 
tikrai nepadariau. 

Ji įsidelbė į mane keistai blizgančiomis akimis, sunkiai atsiduso kils- 
telėdama aptakią krūtinę ir abiem rankom šiurkščiai sugriebė manąją, 
kai išsigandęs šokau šalin. 

— Ko sieki, nelaimingoji? — paklausiau. 

— Minutai, - pasakė ji. - Pats supranti, kad tavo gyvenimas šitaip 
tęstis negali. Tavo santuoka su Sabina juk netikra. Tu kvailys, jeigu 
pats ligi šiol nesupratai. Jaunystėje davei man tam tikrą įsipareigoja- 
mąjį pažadą. Tu subrendai ir mudviejų amžiaus skirtumas jau ne tiek 
reiškia kaip tuomet. O ir vargiai jį pastebėsi. Minutai, dėl savo gero 
vardo turi išsiskirti su Sabina. 

Jaučiausi tartum į narvo kampą užspeistas žvėris, auklėjamas įkai- 
tinta geležimi. 

— Tu juokauji, - paprieštaravau. - Pakvaišai nuo krikščionių prietaro. 
Seniai šito bijojau. 

Rydama mane akimis, Klaudija nekantriai suriko: 

— Krikščionys turi vengti ištvirkimo! Juk šneka patį Jėzų Nazarietį 
pasakius, jog vyras, kuris į moterį žiūri su pageida, širdyje su ja sveti- 
mauja. Neseniai tą išgirdau. Ir ta mintis man graužia širdį kaip pūliuo- 
janti žaizda. Suprantu, jog šitai taikytina ir moteriai. Todėl gyvenimas 
man darosi suvis nepakenčiamas —- juk kasdien matau tave ir negaliu 
žiūrėti negeisdama širdim. Naktimis vartausi lovoje ir kandžioju čiu- 
žinį iš pasiilgimo. 

Nori nenori jos žodžiai glostė man širdį. Pažvelgiau į ją visai kitom 
akim. 

— Kodėl anksčiau nesakei? — paklausiau nustebęs. - Būčiau vien iš 
pagailos kokią naktį su tavim permiegojęs. Bet dėl tavo grizlumo man 
šitai net galvon nešovė. 

Klaudija ryžtingai papurtė galvą: 

— Man nereikia tavo pagailos. Nusidėčiau, jei į tavo lovą gulčiausi 
nesusaistyta santuokos saitais. Sis pasiūlymas rodo, kaip surambėjo 
tavo širdis ir kaip tu mane menkini. 

Iš mandagumo nepriminiau jai, kaip žemai ji buvo nupuolusi, kai ją 
suradau. Jos siekis buvo toks beprotiškas, kad iš siaubo aš žado nete- 
kau. Tačiau Klaudija tęsė: 

— Antonija galėtų duoti švenčiausią priesaiką Vestos mergelėms, jog 
esu tikra Klaudijaus duktė ir turiu jo kraujo. Ji tikrai nori tai padaryti 
bent jau Nerono apmaudui. Tada santuokos su manim nelaikytum ne- 
tinkama. Jeigu mudviem gimtų vaikas, tai Vestos mergelės visuomet 
žinotų apie jo kilmingumą, o berniukas šitaip aplinkybėms pasikeitus 
netgi galėtų siekti aukščiausios padėties Romoje. Antonija pati labai 
graužiasi, kad nė vienoje santuokoje nepagimdė vaiko. 

— Ant išdžiūvusio medžio ūgliai neauga! - šūktelėjau aš, nebeįsteng- 
damas tvardytis. — Prisimink, ką išgyvenai. 

— Kaip moteris, aš neturiu jokios kliaudos! — savo ruožtu užriko Klau- 
dija. — Sitai liudija mėnesinės permainos mano kūne. Juk sakiau, kad 
apsivaliau nuo praeities. Panorėjęs pats galėtum įsitikinti. 

Kai mėginau pasprukti iš kambario, ji sugriebė mane ir aš nebeišma- 
nau, kaip, bet stumdydamiesi mudu susikibom. Sena meilė nerūdija, be 
to, išties ilgai nebuvau gulėjęs su moterimi. Netrukus susivokėme karš- 
tai bučiuojantys vienas kitą ir Klaudija, apsikabinusi mane, jau nebe- 
valiojo tramdytis. Tiesa, po visko ji graudžiai apsiverkė, bet vis dėlto 
stipriai laikė mane apsiglėbusi ir bylojo: 

— Silpna mano dora geriausiai įrodo, kad mano gyslomis teka Klau- 
dijaus pagedęs kraujas. Bet vėl nupuldęs mane nuodėmėn, privalėsi 
pats ją ir išpirkti. Jeigu turi bent trupinėlį vyriškumo, išsyk drožk pasi- 
kalbėti su Sabina apie skyrybas. 

— Bet mudu su ja turime sūnų, - paprieštaravau. - Flavijai man nie- 
kuomet nedovanos. Sabinos tėvas — miesto prefektas. Atsidurčiau ne- 
pakenčiamoj padėty. 

— Nenoriu šmeižti Sabinos, — šventeiviškai pasakė Klaudija. - Bet ir 
tarp Žvėryno vergų yra krikščionių. Ten apie tavo Sabinos paleistuvys- 
tes visi jau šneka. 

Aš niekinamai nusijuokiau. 

— Sabina — šalta ir belytė moteris, - pasakiau kupinas savikliovos. — 
Aš tai puikiausiai žinau. Ne, nesumoju svarios skyrybų priežasties — 
juk jai nerūpi net tai, kad tenkinuosi su kitom moterim. Svarbiausia, 
kad ji už jokius pinigus nepaliks žvėryno liūtų. Tie žvėrys jai net ir už 
mane brangesni. 

— Betgi ji galės pasilikti žvėryne, - išmintingai tarstelėjo Klaudija. — 
Ji ten turi namus, o tu retai ten lankaisi. Net ir išsiskyrę judu galėsite 
likti draugais. Patikink ją, jog viską Žinai, tačiau nori išsiskirti tyliai. 
Net tegul lieka tavo vardas vaikui, kad iš kvailos lengvatikystės paė- 
mei jį ant rankų ir nebegali išsižadėti. 

— Nejau nori pasakyti, kad Lausas —- ne mano sūnus? — paklausiau 
nustėręs. - Nemaniau, kad esi tokia bjauri. Kur tavo krikščioniškas 
atlaidumas? 

Netekusi kantrybės, Klaudija užriko: 


334 


— Visi Romoje žino, kad jis ne tavo sūnus! Sabina miegojo su kuo tik 
nori - žvėrių tramdytojais, vergais, o gal net ir su beždžionėmis — ir 
savo palaidumu kurstė kitas kilmingas moteris. Neronas krizena tau 
už nugaros, o ką jau kalbėti apie kitus tavo puikiuosius draugus. 

Pasikėliau nuo grindų togą, apsisiaučiau ir susiklosčiau kuo pagar- 
biausiai, nors rankos iš pykčio ir drebėjo. 

— Noriu įrodyti, kad tu bjauriai meluoji, — rėžiau šiurkščiai, - todėl 
eisiu pasišnekėti su Sabina. Paskui sugrįšiu ir nuplaksiu tave priešais 
dvasias globėjas kaip netikusią ūkvedę ir nuodingų plepalų nešiotoją. 
Galėsi keliauti pas savo krikščionis tuo pačiu vergės skarmalu, kuriuo 
vilkėdama atsiradai šiuose namuose. 

Plevėsuodamas togos skvernais lėkiau tiesiai į žvėryną nelyg, furijų 
genamas — nemačiau Žmonių, plūstančių gatvėmis, ir neatsakinėjau į 
sveikinimus. Netgi neleidau pagal seną gerąjį paprotį pranešti žmonai 
mane atėjus, tik nežiūrėdamas stojančių skersai kelio vergų puoliau 
tiesiai į jos kambarius. 

Sabina ištrūko iš galiūno Epafrodito glėbio, šoko priešais it įniršusi 
sužeista liūtė ir degančiom akim sušuko: 

— Kaip tu elgiesi, Minutai? Gal suvis netekai proto? Matei, kad kaip 
tik mėginau liežuviu išimti šapelį iš Epafrodito akies! Pusžlibis jis ne- 
valios manęs palydėti pas liūtus, kuriuos ką tik atgabeno iš Numidijos. 

Bet ir aš užbaubiau: 

— Savom akim mačiau jį ieškant šapelio tam tikroj tavo vietoj! 
Duokšekit man kalaviją! Užmušiu tą įžūlėlį vergą, kuris spjauna į ma- 
no santuokinį guolį. 

Dangstydamasi nuogumą, Sabina skubinai puolė uždaryti durų ir 
pavarė suglumusius vergus. 

— Pats žinai, kad mes lavinamės bemaž nuogi, - taikingai aiškino ji. — 
Drabužių palankai tik erzina liūtus. Tave akys apgavo. Atsiprašyk 
Epafrodito už tai, kad išvadinai jį vergu. Už pasižymėjimą amfiteatre 
jis jau seniai gavo atleistinio lazdą ir net Romos pilietybę iš paties 
imperatoriaus. 

Tik perpus tuo patikėjęs garsiai surėkiau atnešti man kalaviją ir pa- 
sakiau: 

— Tučtuojau pateisink gėdingas apkalbas, kurios sklando apie tave 
Romoje. Rytoj kreipsiuosi į imperatorių ir pareikalausiu skyrybų. 

Sabina atšalo, sąmoksliškai dėbtelėjo į Epafroditą ir paliepė: 

— Pribaik jį. Suvyniosim į kilimą ir nunešim į liūtų narvą. Dažnas juk 
žūva žaisdamas su Žvėrimis. 

Atkišęs didžiulius gniaužtus Epafroditas ėmė artintis — šiurpulingai 
stiprus ir visa galva už mane aukštesnis. Suprantamo siuto pagautas 
rimtai subūgau dėl savo gyvasties. Tad skubomis išbėriau: 

— Suprask mane teisingai, Sabina. Kam man įžeidinėti savo sūnaus 

tėvą? Epafroditas — pilietis ir tuo man lygus. Susitarkime taikiai —- nei 
vienas, nei kitas turbūt nenorim viešo triukšmo. 

Epafroditas irgi nuramino: 

— Aš stiprus, bet nieku gyvu nenorėčiau galabyti tavo teisėto vyro, 
Sabina. Juk jis visuomet supratingai žiūrėjo pro pirštus į bendrą mud- 
viejų gyvenimą. Gal jis ne šiaip sau nori skirtis. Pati dažnai ilgėdavaisi 
laisvės. Elkis išmintingai, Sabina. 

Tačiau tebedegdama pykčiu Sabina tyčiojosi: 

— Gal tau kojos linksta prieš šlubą randuotaveidį tu, didžiaūgi? Her- 
kulavita, tas tavo įnagis didesnis už drąsą. Nejau nesuvoki, kad pra- 
varčiau drauge mudviem jį pasmaugti ir perimti jo turtą, nei gėdą per jį 
užsitraukti. 

Vangstydamasis mano žvilgsnio, Epafroditas atsargiai suėmė mane 
geležiniais pirštais — bergždžiai būčiau blaškęsis. Balsas man gerklėje 
užslopo, akys užtemo, tik ženklais parodžiau norįs tartis dėl gyvybės 
kainos. Epafroditui atleidus gniaužtus, sušnibždėjau: 

— Žinoma, tau liks turtas ir pareigos žvėryne, jei išsiskirsim kaip pro- 
tingi Žmonės. Atleisk, brangi Sabina, man už tokį karštakošiškumą. 
Tavo sūnus, aišku, perims mano vardą ir teisėtą palikimo dalį. Dėl mei- 
lės, kuri kitados mudu sujungė, tikrai nenorėčiau, kad baisiai nusikals- 
tum. Vis tiek kaip nors įkliūtum. Paprašykime verčiau vyno ir visi drauge 
pavalgykime susitaikymo vakarienę — tu, aš ir mano svainis, kurio kū- 
niškai jėgai aš iš širdies lenkiuosi. 

Epafroditas staiga apsipylė ašarom, apsikabino mane ir sušuko: 

— Ne, ne, aš negaliu tavęs pasmaugti! Likime visi draugais. Man bus 
didelė garbė su tavim pavalgyti. 

Iš skausmo ir palengvėjimo man į akis sušoko ašaros. 

— Tai mažiausia, ką galiu padaryti, - sustūgau, apkabindamas jo ga- 
lingus pečius. - Jau pasidalijau su tavim žmona. Taigi tavo garbė yra ir 
mano garbė. 

Pamačiusi mudu taip karštai glėbesčiuojantis, atitoko ir Sabina. Lie- 
pė patiekti geriausių valgių, išgėrėme visi vyno ir vaikelį pasišaukėm, 
kad Epafroditas su juo pasikalbėtų ir palaikytų ant rankų. Kartkartė- 
mis per nugarą man dar perbėgdavo šiurpas pagalvojus, kas galėjo 
nutikti dėl mano kvailumo, bet paskui nuo gero vyno nurimau. 

Kauštelėjom visi ir mane suėmė liūdesys — prisiminiau praėjusius 
laikus ir paklausiau Sabinos: 

— Kodėl viskas šitaip baigėsi — juk iš pradžių jautėmės laimingi, o aš 
buvau aklai įsimylėjęs tave. 

Įsijautrinusi Sabina atitarė: 

- Tu niekuomet nepermanei mano tikrosios prigimties, Minutai. Bet 
už tai aš tavęs nekaltinu, gailestauju tik dėl savo piktų žodžių, kuriais 
kitados paniekinau 2 vyriškus gebėjimus. Jei nors kartą būtum juo- 

dai pamušęs man akį - kaip kad aš tau, kai pirmąkart susitikome. Jeigu 
būtum rimbu nuplakęs - gal viskas būtų kitaip pasisukę. Ar prisimeni, 
kaip droviai vestuvių naktį pasiprašiau pagrobiama? Bet tu neturi tik- 
ro pagrobėjo nuostabaus smurtingumo, kurio negali įveikti spyrioda- 
masi, spardydamasi ir grasindama rėkti. 

Apstulbęs atsakiau: 

— Visados maniau, kad meilėje moteriai labiausiai reikia švelnumo ir 
saugumo. 

Sabina gailiai papurtė galvą ir tarstelėjo: 

— Klaidinga tavo pažiūra - ir tai geriausiai rodo, kaip dar vaikiškai tu 
supranti moteris. 

Kuo taikiausiai pasitarėme apie piniginių reikalų tvarkymą, aš pa- 
gyriau Epafroditą, kaip tikrą vyrą bei gabiausią savo srities menininką, 
ir, vyno įdrąsintas, patraukiau pas Flavijų Sabiną pasišnekėti apie sky- 
rybas. Tiesą sakant, jo piktumo bijojau labiau negu Sabinos. Bet, mano 
nuostabai, jis viską įvertino nuovokiai. 

— Seniai pastebėjau, jog tarp judviejų ne viskas gerai, - pripažino jis, 
vengdamas mano žvilgsnio. - Bet nuoširdžiai tikiuosi, kad skyrybos 
nenutrauks glaudžios mudviejų draugystės ir abipusės pagarbos. Pa- 
kliūčiau į didelę bėdą, jeigu, tarkim, lieptum man grąžinti paskolas. Juk 
mes, Flavijai, nesame tokie turtingi, kaip norėtumėm. Mano brolis Ves- 
pasianas dabar gyvena tik iš prekybos asilėnais. Tapęs Afrikos pro- 
konsulu, jis dar labiau nuskurdo. Sako, žmonės tenai jį apmėtė runke- 
liais. Baiminuosi, kad jam teks išeiti ir iš senato, jei cenzorius pastebės, 
kad jis jau nebevykdo nustatytos turtinės sąlygos. 

Tuo laiku Neronas netikėtai iškeliavo į Neapolį, įsimanęs pirmą sy- 
kį viešai padainuoti graikams žiūrovams, kurie neva suprantą meną 
geriau už romėnus. 

Nors ir laikė save menininku, Neronas prieš visus viešus pasirody- 
mus vis tiek gąstaudavo, drebėdavo ir prakaituodavo, todėl visada sam- 
dydavosi plojikų, kurie pirmieji paakindavo žiūrovus ploti katučių. 

Aš irgi paskubomis iškeliavau paskui, nes privalėjau dėl einamų pa- 
reigų. Gražusis Neapolio teatras buvo sausakimšas. Puikus Nerono bal- 
sas uždegė klausytojus. Ypač keletą Aleksandrijos keliauninkų - šie 
savo miesto papročiu ritmiškai plojo delnais. 

Vidur pasirodymo teatrą staiga supurtė žemės drebėjimas. Žiūro- 
vus pagavo klaikas, vienas Neronas dainavo tarytum nieko nebūtų 
nutikę. Visi gyrė jo šaltakraujiškumą — žiūrovus jo narsa tiesiog drą- 
sino. Vėliau jis tikino taip įsigyvenęs į vaidmenį, kad net nepajutęs 
žemės drebėjimo. 

Sėkmė jį taip įkvėpė, kad jis dainavo teatre keletą dienų paeiliui. 
Galų gale miesto tarybai teko papirkti jo dainavimo mokytoją, kad tas 
patartų Neronui patausoti neprilygstamą balsą, mat dėl jo pasirodymų 

visiškai sutriko miesto kasdienis gyvenimas, prekyba bei laivyba. Alek- 
sandriečiams už nuovokumą Neronas atsilygino ne tik dovanomis, bet 
ir dalydamas Romos pilietybes, o pats nusprendė kuo skubiau kakti' 
Aleksandrijon ir ten padainuoti savęs vertiems klausytojams. 

Pasitaikius progai aš savo ruožtu išgyriau nuostabius jo, Kaip meni- 
ninko, pasiekimus ir Neronas paklausė: 

— Ar tu tikrai tiki, kad nebūdamas imperatorius aš bet kurioje šalyje 
pragyvenčiau iš meno? 

Patikinau, jog jis, kaip menininkas, tikrai gyventų laisvesnį ir saviš- 
kai įdomesnį gyvenimą, nei būdamas imperatorium, kuris turi dėl kiek- 
vienos sąskaitos ginčytis su šykščiais prokuratoriais. Dar užsiminiau, 
kad eidamas pretoriaus pareigas aš privaląs pastatyti liaudžiai vaidini- 
mą teatre, tačiau Romoje, manding, nesą nė vieno sugebesnio daini- 
ninko. Apsimestinai susidrovėjęs pasiūliau: 

— Jei mano apmokėtame vaidinime pasirodytum tu, tai liaudies prie- 
lankumą tikrai pelnytume. Sumokėsiu tau milijoną sestercijų. Žinoma, 
vaidmenį galėsi pats pasirinkti. 

Kiek žinojau, tai buvo pats didžiausias atlyginimas dainininkui už 
vičvieną pasirodymą. 

Apstulbęs Neronas paklausė: 

— Nejau tikrai manai, jog mano balsas vertas milijono sestercijų, ir 
tikiesi per jį pelnyti liaudies prielankumą? 

Patikinau, kad jo sutikimas man pelnys didžiausią liaudies prielan- 
kumą. Raukydamas kaktą Neronas dėjosi mąstąs apie apstybę savo 
pareigų, bet galiausiai tarė: 

— Tebūnie, pasirodysiu kaip aktorius —- apsiavęs koturnus, veidą pri- 
sidengęs kauke. Zinoma, kad nori, pasigaminsiu dar ir savo veido kau- 
kę. Patikrinkim Romos žiūrovų meninį skonį! Tik po pasirodymo pra- 
nešime mano vardą. Tokiomis sąlygomis aš sutinku su tavo siūlymu. 
Manau, kad vaidinsiu Orestą. Jau seniai norėjau jį padainuoti. Gal ma- 
no susikaupusių jausmų galybė sukrės rambius Romos žiūrovus. 

Iš menininko tuštybės jis panūdo išeiti scenon kaip motinžudys, 
idant suvirpėtų jo paties jausmai. Lyg ir supratau jį. Pats iš beprotiškų 
Kilikijos išgyvenimų išsivadavau parašęs linksmą knygą apie nelaisvę. 
Neronas, nužudęs Agripiną, patyrė sukrėtimą, iš kurio mėgino išsiva- 
duoti dainuodamas. Tik labai nuogąstavau per tą savo siūlymą pats 
įlindęs į didelį pavojų. O jei Žiūrovai, nepažinę Nerono, neparodys ga- 
nėtinai užsidegimo? 

O ir dar blogiau galėjo nutikti. Motinžudžio vaidyba su Nerono vei- 
do kauke galėjo nurodyti žiūrovams negerą tikslą. Žiūrovai palaikys 
vaidinimą narsiu priešingavimu Neronui ir prisidės prie jo. Tuomet man 
galas. Mat kiti šoks ginti Nerono garbės. Tada kils triukšmas, pareika- 
lausiąs dar ir žmonių aukų. 

Taigi man beliko kaip didžiausią paslaptį paskleisti žinią, kad mano 
vaidinime pats Neronas vaizduos Orestą. Seno raugo senatoriams bei 
raiteliams atrodė neįmanomas dalykas, kad imperatorius apskritai nu- 
sižėmins ligi aktoriaus lygio ir tuo sąmoningai užsitrauks gėdą. Be to, 
dėl pasirinkto vaidmens jie tą gandą palaikė piktu juoku. 

Laimė, mudviejų su Tigelinu siekiai šiuo požiūriu sutapo. Tigelinas 
sušaukė pretorionų kohortą palaikyti teatre tvarkos ir nustatytu metu 
paploti katučių, akylai sekant paties Nerono nusamdytų plojikų pavyz- 
džiu. Plojikų grupių vadovai buvo jauni vyrai, šiek tiek nutuokiantys 
apie muziką bei dainavimo meną, tad plojo reikiamu metu. Plojikai pri- 
valėjo mokėti ūžti iš įdomumo, dusliai pliaukšėti sulenktais ir garsiai 
taukšėti ištiestais delnais bei švelniai dūsauti jaudulingose vietose. 

Gandai, jog teatre kils bruzdėjimų prieš valdžią, sutraukė žmonių, 
kurie manęs, kaip pretoriaus, šiaip jau nebūtų pagerbę savo apsilanky- 
mu. Zmonių srautas buvo toks tirštas, kad įėjimuose liko net sutryptų, 
o stambūs pagyvenusių senatorių vergai turėjo muštinai pramušti ke- 
lią savo šeimininkams, nešamiems ant pečių į senato garbės vietas — 
visai kaip geriausiomis cirko lenktynių dienomis. 

Pats Neronas taip drebino kinkas ir tirtėjo iš įtampos, kad prieš pa- 
sirodymą apsivėmė, o paskui, pagal mokytojų nurodymus, skalavo ger- 
klę gėrimais, kurie grynina balsą. Bet turiu pripažinti, jog scenoje jis 
pasirodė puikiai. Jo galingą balsą teatre išgirdo pora dešimčių tūkstan- 
čių Žmonių. Jis taip įspūdingai įsijautė į šiurpų vaidmenį, kad kelios 
jauslios moterys kamšatyje netgi apalpo. 

Užimas, dūsavimai ir katutės kilo reikiamose vietose. Paprasti žiū- 
rovai noringai prie jų prisidėjo. Tačiau, Neronui įsiveržus scenon kru- 
vinom rankom, senato bei raitelių luomo eilėse pasigirdo toks nirtus 
kniaukimas, kudakavimas ir šnypštimas, kad jų nenustelbė net smar- 
kiausios katutės. Maniau, jog išmušė paskutinioji, kai linkstančiais ke- 
liais nušlitinėjau už scenos išvesti Nerono be kaukės ir savom lūpom 
pranešti liaudžiai vaidinus patį imperatorių. Didžiam mano nustebi- 
mui, Neronas, iš įstangų perkreiptu veidu ir kiaurai permirkęs prakai- 
tu, liejo džiaugsmo ašaras. 

— Ar pastebėjai, ar girdėjai, kaip įsijautė žiūrovai? — klausinėjo jis. — 
Kniaukimu ir kudakavimu jie reikalavo Orestui bausmės už motinžu- 
dystę. Kiek aš žinau, dar niekuomet teatre šito nėra buvę. 

Taigi šluostydamasis prakaitą ir pergalingai šypsodamas Neronas 
išėjo nusilenkti už plojimus, kurie suošė tarytum jūra, kai aš per gar- 
sintuvą pranešiau vaidinus patį imperatorių. Visi kaip vienas žiūrovai 
šoko reikalauti Neroną dar padainuoti. 

Man teko garbė atnešti Neronui citrą. Jis dainavo su malonumu, pri- 
tardamas sau instrumentu ir rodydamas savo, kaip muzikanto, gebėji- 
mus, kol taip sutemo, kad jo veido bruožai tapo neįžvelgiami. Tik tada 

jis nenorom liovėsi dainuoti, tačiau man paliepė pranešti, kad ir ateity- 
je jis vaidins liaudžiai, jeigu ši reikalaus. 

Įteikęs jam milijono sestercijų mokėjimo įgaliojimą, pasisakiau pa- 
aukojęs jo dvasiai globėjai, mirusiai dukteriai ir dėl visa ko dar ir 
Apolonui. 

— Nors, man rodos, tu jau perveikei Apoloną ir jo paramos tau nebe- 
reikia, — pridūriau. 

Dar paklausiau, kiek likau jam skolingas už papildomą dainavimą, 
tačiau jis atsisakė siūlomų pinigų tardamas, jog daugių daugiausia aš 
galėčiau jo vardu kukliai apdovanoti aktorių amato bendriją, idant jo 
sėkmė nesužadintų pernelyg aršaus pavydo. 

— Nėra didesnių tuščiagarbių, savimylų ir pavyduolių už tenorus, - 
atvirai dėstė jis. - Kad nutildyčiau tikruosius dainininkus, turiu padai- 
nuoti Aleksandrijoje. Dar patobulėjęs, gal net drįsiu kakti Graikijon, 
kad visam pasauliui įrodyčiau, jog tokio dainininko kaip aš pasaulyje 
dar nėra buvę. 

Jis tebekunkuliavo džiaugsmu, kai paprašiau, kad tyliai ramiai nu- 
trauktų mano santuoką, kaip priežastį nurodydamas neįveikiamą tar- 
pusavio nesantaiką. Esą tiek Sabina, tiek aš labai norime skyrybų, ir 
mudviejų tėvai joms neprieštarauja. 

Neronas juokdamasis pasakė seniai supratęs, jog; tik iš patvirkimo 
taip ilgai traukiau tą keistą santuoką. Jis pasmalsavo, ar tiesa, jog Sabi- 
na, pasak atkaklių šnekų mieste, sanguliauja su didžiosiomis beždžio- 
nėmis. Jis pats nūdo slapčiom šito pasižiūrėti. Atsakiau, kad klaustų 
pačios Sabinos, nes mudviejų santykiai neva tokie blogi, jog net nesi- 
šnekam. Neronas norėjo, kad leisčiau Sabinai ir po skyrybų linksminti 
liaudį amfiteatre. Skyrybų dokumentus gavau jau kitą rytą - ir už juos 
man net nereikėjo mokėti įprasto mokesčio. 

Pelniau drąsaus ir įžūlaus vyro vardą, nes Nerono vaidintas Orestas 
kėlė neslopstančius ginčus bei vertinimus. Nerono išvykimui į Alek- 
sandriją viskas buvo parengta, jo laukė suburta penkiatūkstantinė pa- 
lyda ir karo laivai Ostijoje. 

Tačiau per privalomuosius Nerono atsisveikinimus šventovėse, - pa- 
liekant Romą dievų valdžiai, - atsitiko vienas apmaudus dalykas Ves- 
tos šventykloje. Kaip didysis pontifikas —- dievų ir žmonių pasaulio 
tarpininkas, - jis, net būdamas vyras, turėjo teisę prisiartinti prie amži- 
nojo židinio ugnies. Tačiau išeinant iš senos apvaliosios šventyklos 
akys jam ūmai užtemo, o togos skvernas užkibo už kažin kokio kab- 
lio, todėl jam pasirodė, kad nematoma baisi ranka jį suturėjo. Bent jau 
šitaip jis pats pasakojo ir aiškino tai kaip nurodymą atsisakyti kelio- 
nės ir pasilikti Romoje. 

Aleksandrijoje siautė pilietinis karas — žydų su graikais, kurie rung- 
čiomis daigojo ir žalojo vieni kitus. Miesto valdininkų Nerono viešna- 

gė nedžiugino, nes būtų išaiškėjusi jų bejėgystė sutramdyti žmonių 
neramumus. 

O aš pats manau, kad Aleksandrijos žydai, kurių sąžinę slėgė dau- 
gybė žmogžudysčių bei nusikaltimų, kreipėsi į Popėją su prašymu įkal- 
bėti Neroną atsisakyti tos kelionės. Popėja prieštaravo dėl Nerono iš- 
vykimo, nes esą visa Romos istorija rodo, kad kelionės į Egiptą žalin- 
gos Romos valdovams. Ji baiminosi, kad Egipte kokia nors nauja Kle- 
opatra neįsimanytų siekti Nerono palankumo. 

Sklido paskalos, jog Neronas Vestos šventykloje tuosyk mėgino su- 
gundyti židinio saugotoją vestalę Rubriją ir raičiojosi su ja tol, kol ug- 
nis užgeso. Tamsumoj Rubrija neva sulaikė jį už apsiausto skverno. 
Sitai Neronas supratęs kaip blogą ženklą. Mano vadas Rubrijus Korin- 
te buvo tos pačios Rubrijos brolis, tad ją tikrai galėjai įtarti ištvirkavi- 
mu. Tačiau tai buvo senyva moteris, be to, Vestos šventyklos ugnis, 
kiek siekia Romos istorija, niekuomet nebuvo užgesusi. Todėl aš pats 
manau tuos žodžius buvus iš piršto laužtus. 

Tuo metu Nerono priešai pradėjo regzti apie jį šlykščius gandus, 
laikydamiesi paties Nerono nuostato, - sakykim, kad ir to, kada tas 
paskelbė apie Oktavijos neištikimybę. „Kuo įžūlesnis melas, tuo įtiki- 
mesnis', — taigi taip kaip buvo papratęs sakyti pats Neronas. 

Imperatorius tada pataikė kaip pirštu į dangų, - kuo baisesnės begė- 
dystės apie jį sklido, tuo noriau žmonės jų klausėsi. Tiesa apie daugy- 
bę jo geradarysčių žmonių taip nedomino. 

Zinoma, ir anksčiau Romos valstybininkai meluodavo liaudžiai. Pri- 
siminkime kad ir dieviškąjį Julijų, kuris savo negarbę teisindavo skelb- 
damas kasdien pranešimus, o-ką jau kalbėti apie dieviškąjį Augustą, 
kurio mauzoliejuje didingi antkapio įrašai slepia galybių galybę nusi- 
kaltimų. 

Gyvybe išsipirkęs skyrybas, įpuoliau į baisią bėdą. Skyrybos man 
palengvino gyvenimą, nes išsivadavau iš Sabinos valdžios. Bet apie 
santuoką su Klaudija, aišku, negalėjau net pagalvoti. Manding, ji, siek- 
dama savų tikslų, pernelyg išpūtė tą smulkmeną, kad mudų pergulėjo- 
me, - kaip jaunystėje, pasidavę akimirkos pagundai. 

Tiesiai jai pasakiau manąs, jog vyras neprivalo vesti kiekvienos, at- 
sidavusios jam laisva valia. Juk tuomet neįmanomas joks bendras su- 
gyvenimas. Sanguliavimas, mano galva, nesąs nuodėmė ir jos pačios 
garbės nesumenkinąs. 

Net pats Kristus gyvendamas žemėje neteisė svetimautojos, nes jos 
kaltintojus taip pat laikė kaltais. Tą pasakojimą kitados juk išgirdau iš 
jos - Klaudijos. Tačiau ji supyko ir patikino geriau už mane žinanti 
istorijas apie Kristų, nes pats Kefas jas papasakojo. Pergulėdama su 
manimi ji nusidėjo ir kaskart mane pamačiusi jausdavosi vis nuodė- 
mingesnė. 

Taigi kaip įmanydamas jos vangsčiausi, idant jai netektų per dažnai 
mane matyti. Stumdamas pirmyn savo reikalus ir maldydamas nerimą, 
ėmiausi naujų didelių sandorių. Vienas atleistinis man įrodė, jog dide- 
lius turtus galima sukaupti prekiaujant grūdais ir įvežant į šalį aliejų. 
Lyginant su šiais svarbiausiais dalykais, Kinijos šilkas, Indijos priesko- 
niai bei turčių prabangos prekės atrodė beveik menkaverčiai. Per lau- 
kinių Žvėrių gaudymą ir įvežimo sandorius aš jau buvau užmezgęs 
naudingų ryšių Afrikoje bei Iberijoje. Susidraugavau su Fenijum Rufu 
ir pradėjau prekiauti grūdais. Mano atleistinis iškeliavo pačion Iberi- 
jon kurti alyvų aliejaus pirkimo įmonės. 

Dėl šių reikalų man teko dažnai lankytis Ostijoje ir stebėti ten spar- 
čiai kylant visiškai naują gražų miestą. Mane jau seniai erzino Klaudi- 
jos kaltinimai, kad nusikalstamu būdu pelnausi iš savo nuomojamų 
namų Suburoje bei Aventino atšlaitėje palei Didįjį cirką. Jos manymu, 
tų namų gyventojus kamuote kamavo neapsakoma ankštybė, purvas 
ir nesveikos sąlygos. Supratau, jog neturtingi krikščionys jai pasiskun- 
dė įsigeidę mažesnės nuomos. 

Jeigu būčiau nusileidęs, į mano namus Žmonės būtų plūdę dar la- 
biau, o aš pats būčiau užsitraukęs kitų nuomotojų piktumą dėl nesą- 
žiningų varžybų. Aš irgi mačiau, jog pastatų būklė prasta. Tačiau pi- 
nigus jiems taisyti būčiau bergždžiai leidęs kaip tik tada, kai man 
pačiam reikėjo grynųjų ir pats turėjau imti paskolas savo grūdų bei 
aliejaus verslamonėms. Padariau nelauktą sprendimą: pardaviau daug 
nuomojamų namų ir prisipirkau pigių neapstatytų sklypų Ostijos pa- 
kraščiuose. 

Tačiau Klaudija piktai priekaištavo man dėl to sprendimo .sakyda- 
ma, kad įstūmiau nuomininkus į dar didesnę bėdą. Mat ir naujieji šei- 
mininkai netaisė namų, tik pakėlė nuomą, godėdamiesi atgauti man 
sumokėtus didžiulius pinigus. Aš atrėžiau, kad Klaudija neturi nė men- 
kiausios verslumo nuovokos, priešingai — pati švaisto mano lėšas lab- 
darai, kuri jokių palūkanų neduoda - net liaudies prielankumo. Šalpą 
neturtėliams krikščionys laikė savaime suprantamu dalyku ir už ją dė- 
kojo tiktai Kristui. 

Savo ruožtu Klaudija apkaltino mane švaistant krūvas pinigų bedie- 
viškiems vaidinimams. Ji net neskyrė teatro vaidinimų nuo amfiteatro 
žvėrių pasirodymų ir nesiklausė mano pasiteisinimų, jog; aš tik vykdau 
savo, kaip pretoriaus bei senatoriaus giminės nario, priedermę. Einant 
tokias pareigas piliečių palankumas — būtinas kaip oras. O kas buvo 
diduma krikščionių - tik vergai ir niekingi pašlemėkai be pilietybės. 

Klaudiją užčiaupiau tik surikęs, jog ji tikrai neturinti savo gyslose 
Klaudijaus kraujo. Klaudijus mėgęs amfiteatro vaidinimus taip aist- 
riai, kad žvėrims draskant nuteistuosius net neidavęs užkąsti, kai pa- 
dorūs LS tuo metu paprastai išeina pavalgyti. Geraširdis Nero- 

nas, vos stojęs valdyti, uždraudė bausti nusikaltėlius atiduodant Žvė- 
rims sudraskyti ir net tikriems gladiatoriams neleido mirtinai kautis. 

Prisipažįstu pasinaudojęs tuomet Klaudijos moteriškuoju silpnumu, 
kad nors valandėlę nutraukčiau jos nepakenčiamą zyzimą. Užčiaupiau 
jos lūpas bučiniais, glamonėjau ją, kol ji nebevaliojo priešintis pagun- 
dai ir kvatodama puolė mano glėbin. Tačiau atsigodusi ji dar labiau 
suniuro ir pagrasino man net savo įseserės Antonijos pykčiu, jei aš 
neišpirksiąs nuodėmės vedybomis. Sakytum Antonijos pyktis dar tu- 
rėjo kokios politinės reikšmės! 

Sitaip mudviem gyvenant, net nesukau galvos dėl kokių pasisaugo- 
jimo priemonių. Žinojau, ką Klaudija išgyveno Mizene, nors nenorėjau 
apie tai galvoti, nes dėl to pats savaip buvau kaltas. O subūgęs prisi- 
mindavau patarlę, jog ant išminto tako žolė neželia. 

Užtat nustėrau, kai sykį, man sugrįžus iš Ostijos, Klaudija paslaptin- 
gai pasivedė mane nuošaliau ir didybe blizgančiom akim sušnibždėjo į 
ausį, jog laukiasi nuo manęs. Nepatikėjau, tik tvirtinau ją įsivaizduo- 
jant arba susirgus kokia moteriška liga. Skubinai pakviečiau graiką gy- 
dytoją, mokytą Aleksandrijoje, bet ir juo nepatikėjau, nors jis tvirtino 
Klaudiją neturint jokios kliaudos. Priešingai, nuo jos šlapimo avižų 
grūdai staiga sužaliavę, o tai esąs pats tikriausias nėštumo požymis. 

Vieną vakarą sugrįžau į namus ant Aventino kalvos kuo geriausiai 
nusiteikęs ir, nieko pikta nenujausdamas, išvydau savo kambaryje 
Klaudijaus dukterį, meilaus veido Antoniją, ir senąją Pauliną, kurios 
nebuvau matęs .nuo pat išvykimo į Achają. Si buvo sumenkusi nuo 
pasninkų, bet taip pat juodai visa apsitaisiusi kaip seniau. Tik akys 
švytėjo nežemiška šviesa. 

Galimas daiktas, išvydusi mane Antonija susierzino, tačiau stovėjo 
išdidi ir galvą laikė iškėlusi. Man svarstant, ar dera pareikšti pavėluotą 
užuojautą dėl netikėtos jos vyro Kornelijaus Sulos mirties, teta Paulina 
griežtai kirto: 

— Tu neatlieki savo priedermės Klaudijai. Kristaus vardu reikalauju 
tučtuojau sudaryti su ja teisėtą santuoką. Jeigu Dievo nebijai, tai tikrai 
išsigąsi Plautijų giminės pykčio, nes iškilo jos garbės klausimas. 

Cia ir Antonija priekaištingai įsiterpė: 

— Man nepatinka tavo elgesys su mano įsesere. Tikrai nenoriu, kad ji 
ištekėtų už tokio negarbingo vyro. Bet tavo sugundyta ji pastojo ir 
nieko čia neatitaisysi. 

Sutrikęs iš nuostabos, aš paprieštaravau: 

— Nejau ir tu, protinga moteris, tiki ta kvaila jos kilmės istorija? Juk 
Klaudijus jos net ant rankų nepaėmė. 

— Dėl politinių priežasčių, — įžūliai atrėžė Antonija. - Mano tėvas 
Klaudijus kitados išsiskyrė su Plautija Urgulanila, kad galėtų vesti ma- 
no motiną Aeliją, kuri, kaip žinai, buvo Sejano įseserė. Klaudija gimė 

praėjus penkiems mėnesiams nuo skyrybų ir Sejanas manė, jog netinka- 
mas metas pripažinti Klaudiją teisėta dukteria. Zinai tūrbūt apie Sejano 
tuometį politinį viršumą. Siekdamas jo palankumo Klaudijus vedė ma- 
no motiną. Prisimenu savo motiną dažnai apie tai kalbėjus ir apgailesta- 
vus dėl tėvo negarbingo poelgio. O dar ir visokios šnekos ėmė sklisti 
apie Klaudijos motiną. Buvau pernelyg išdidi, tad net slapta nepripaži- 
nau Klaudijos tikra savo įsesere. Tačiau to išdidumo manyje jau likę 
nedaug. Todėl širdyje radosi noras išpirkti skriaudą Klaudijai. 

— Nejau ir tu tapai krikščione? — paklausiau šaipiai. 

Nuo mano klausimo Antonija nuraudo. 

— Nesu įsišventinusi, —- atrėmė ji. - Bet leidžiu savo vergams garbinti 
Kristų. Sako, jog ir tu leidi. Nenoriu, kad sena Klaudijų giminė užgestų 
su manim. Galėsiu net įsivaikinti tavo kūdikį, jeigu tau šitai tinka. Tas 
vaikelis tikrai užduos galvosūkį Neronui su Popėja. 

Supratau, kad ji taip elgiasi veikiau iš piktumo Neronui, nei iš prie- 
lankumo Klaudijai. Ponia Paulina įsikišo į kalbą ir patvirtino: 

— Mirties patale Urgulanila švenčiausiai prisiekė, jog Klaudija - Klau- 
dijaus duktė. Aš vėliau šalinausi Urgulanilos tik dėl jos palaidumo. 
Tikrai netikiu, kad moteris mirties patale drįstų melagingai prisiekti 
tokį svarbų dalyką. 

— Kalbat kaip moterys, — rėžiau išdidžiai. —- Galėčiau jumis patikėti, 
tačiau apie teisę jūs, atrodo, nutuokiat pernelyg miglotai. 

Klaudija riktelėjo: 

— Sunku patikėti - du mėnesius dirbai pretorium, o taip prastai iš- 
manai šituos reikalus! Du teisininkai man patvirtino, jog vaikas, gimęs 
praėjus nuo skyrybų penkiems mėnesiams, laikomas gimusiu teisėtoje 
santuokoje, jeigu neišmetamas. Sitai patvirtina net respublikos laikų 
nutikimai. Paėmimas ant rankų nieko nereiškia — tai tik veiksmas, le- 
miamas nustatytos tvarkos, kurio reikšmė veikiau apeiginė, o ne juri- 
dinė. Iš tikrųjų aš turiu visišką teisę per teismą reikalauti man priklau- 
sančios imperatoriaus Klaudijaus palikimo dalies. 

— Tėvas sugrąžino tave nuogą ant motinos slenksčio, — plykstelėjo 
Antonija. - Teisme tai gali išaiškinti kaip išmetimą. Manding, tau ver- 
čiau neprasižioti apie palikimą. 

— Bylos dėl palikimo - sudėtingiausios teismo bylos, - suskubau 
pridurti. - Ieškovai ir atsakovai dažnai miršta nuo senatvės negalių, o 
gynėjai tada pasidalija paveldą tarp savęs, jeigu niekas nepasiskun- 
džia imperatoriui. Taigi įtariu, jog Klaudija neišdrįs šiuo reikalu kreip- 
tis į Neroną, nors šis ir garsėja teisingumu. 

— Nesirauskim bergždžiai praeity, - taikingai tarė teta Paulina, - iš 
pat pradžių sunkumas radosi dėl to, kad tu, raitelių luomo narys, ma- 
nei negalįs vesti ne santuokoje gimusios merginos. Dėl to paties ir 
dar baimindamasis Klaudijaus piktumo mano vyras griežtai uždrau- 

dė įsidukrinti Klaudiją. Bet juridiškai Klaudija yra Romos pilietė, gi- 
musi santuokoje. Byla būtų neginčytinai aiški, jeigu Klaudija nebūtų 
imperatoriaus duktė. 

Nėštumo įjautrinta Klaudija apsipylė ašarom ir šūktelėjo: 

— Po teisybei, aš niekaip netikiu, jog mano vargšas tėvas nekentė 
manęs! Tikriausiai jis buvo toks silpnas, — iš pradžių nelaimingosios 
Mesalinos, o paskui bjaurybės Agripinos paveiktas, - kad neišdrįso 
pripažinti manęs dukteria, nors norėjo. Sirdyje aš jam už tai jau seniai 
atleidau. 

Nuodugniau įsigilinęs į šį juridinį klausimą, prisiminiau, kaip aš pats 
sumaniai paverčiau Jukundą Romos piliečiu, gimusiu santuokoje. 

— Klaudijai teko daugybę metų slapstytis užmiestyje, — tarstelėjau 
atsargiai. — Galima ją įrašyti į kokio tolimo miesto piliečių sąrašą — 
sakykime, kad jos tėvas A ir motina B mirė būdami Romos piliečiai. 
Išsirinkti miestą, kur, tarkim, gaisras sunaikino archyvą. Juk visose ša- 
lyse yra milijonai piliečių, o visi žinom, kad daugybė įžūlėlių ir pas 
mus, Romoje, vadina save piliečiais ir už tai nėra baudžiami, nes šian- 
dienos sąlygomis sunku įrodyti, jog tai melas. Sitaip susiklosčius, aš 
išties galėčiau vesti Klaudiją. 

Klaudija užriko: 

— Bereik čia abėcėlę vardiji! Nenoriu, kad mano tėvas būtų A, o mo- 
tina B. Mano tėvas buvo Tiberijus Klaudijus, o motina - Plautija Urgu- 
lanila. Bet dėkui už tai, kad rengiesi mane vesti. Tavo žodžius suprantu 
kaip piršlybas. O tavo siūlymu dabar turiu net ir du įtakius liudytojus. 

Paulina su Antonija šypsodamos puolė sveikinti manęs. Supratau 
pakliuvęs į kilpą, nors, po teisybei, aš kalbėjau tik apie juridinį keblu- 
mą. Kiek paabejoję, nusprendėme parengti Klaudijos kilmės dokumen- 
tą, kurį Antonija su Paulina kaip visiškai slaptą vėliau atiduos į vesta- 
lių archyvą. 

Susituokti nusprendėme tylutėliai - be aukojimų ir apeigų, o į pilie- 
čių sąrašą Klaudiją įrašyti kaip Plautiją Klaudiją Urgulanilą. Man beli- 
ko pasirūpinti, kad valdininkai neužduotų bergždžių klausimų. Klau- 
dijos padėtis ir gyvenimas po to vis tiek veik nesikeis - juk ji jau seniai 
su visais įgaliojimais valdė mano ūkį. 

Su viskuo sutikau apsunkusia širdim, nes nieko kita man neliko. 
Būgštavau įsivėlęs į politines pinkles prieš Neroną. Nors teta Paulina 
tikriausiai taip nemanė, bet Antonija galop išklojo atvirai: 

— Aš už Klaudiją keleriais metais jaunesnė, bet Neronas neleidžia 
man daugiau tekėti. Nė vienas ganėtinai kilmingas vyras, prisiminęs 
Kornelijaus Sulos likimą, neišdrįs manęs vesti. Gal viskas būtų susi- 
klostę kitaip, jeigu Sula nebūtų buvęs negrabus stuobrys. Jis nesuge- 
bėjo nustverti Fortūnos už plaukų. Todėl džiaugiuosi, kad Klaudija, 
kaip teisėta imperatoriaus duktė, gali nors vogčia ištekėti. Gal tavo, 

brangus Minutai, gudrumas, įžūlumas ir turtai atstos tas savybės, ku- 
rių aš ir tikėjausi iš Klaudijos sutuoktinio. Turėk galvoje, kad šia san- 
tuoka tu įsipareigoji Klaudijams ir Plautijams. 

Paulina su Klaudija paprašė mūsų nuoširdžiai melsti Kristaus palai- 
minimo mudviejų santuokai. Antonija, niekinamai nusišypsojusi, tik 
tiek pasakė: 

— Nesvarbu, ko melsite, kad tik Jo galia tikite. Aš pati palaikau Jo 
šalininkus, nors žinau, kad žydai puoselėja Jam pagiežingą neapykan- 
tą. Rūmų prielankumas žydams jau visai Romai kelia apmaudą. Popėja 
įtaiso žydus į valstybės tarnybą, o Neronas mėtyte užmėto beprotiškom 
dovanom žydą mimą, nors šis įžūliai atsisako vaidinti šeštadieniais. 

Apmaudo graužiama išdidžioji Antonija veikiausiai galvojo tik apie 
visokeriopą priešingavimą Neronui ir Popėjai. Taigi, net jau ir praradu- 
si įtaką, Antonija buvo vis dar pavojinga. Džiaugiausi, kad jai bent 
pakako nuovokos į mano namus atkakti slapta tamsumoj — neštuvais 
su užlaidom. 

Vis dėlto buvau toks nusiminęs, kad nuolankiai prisidėjau prie krikš- 
čionių maldos ir paprašiau nuodėmių atleidimo. Maniau prisireiksiąs 
visokeriopos dangiškos pagalbos. Juk Kefas ir Paulius, ir daugis kitų 
krikščionių vyresniųjų buvo padarę stebuklų vien Jėzaus Nazariečio 
vardo galia. Net tiek nusmukau, kad visiems svečiams išsiskirsčius iš- 
gėrėme abu drauge su Klaudija iš mano tėvo stebuklingos taurės ir 
bent sykį nesiriedami sugulėme į lovą. 

Nuo tol miegojome kartu - kaip tikri sutuoktiniai — ir mano namuo- 
se šitai bemaž niekam nerūpėjo. Neabejotinai mano tuštybę glostė min- 
tis, kad dalijuosi lova su imperatoriaus dukteria. Todėl rodžiau dėmesį 
Klaudijai ir pildžiau visus jos įgeidžius per nėštumą. Šitaip krikščionys 
mano namuose galutinai susisuko lizdą. Rytą vakarą Viešpaties šlovės 
šauksmai skambėjo taip aidžiai, kad širdijo artimiausius kaimynus. 


DEVINTOJI KNYGA 


Tigelinas 


Bergždžiai įkalbinėjau nėščią Klaudiją karščiausiu vasaros metu pagy- 
venti savo dvare Cerėje. Ji tikino nemokėsianti dykinėti. O ir aš pats 
dėl tarnybos privalėjau beveik visą laiką būti mieste. Bet veikiausiai 
Klaudija nūdo pasilikti su krikščionimis, kad per jų prietaringas apei- 
gas įgytų dvasios ramybės. 

Ilgą laiką nebuvo lietaus - tiktai pora žaibingų audrų. Romą galavo 
karštis, smarvė ir dulkės. Pavydėjau visiems, kurie kaimo dvaruose mė- 
gavosi sodų ūksme ir skaidriais šaltinių vandenim. 

Mano sodo medžių lapai Aventine baltavo dulkėm, žolė šiugždėjo 
sausumu. O kaitriu mėgavosi tiktai teta Laelija. Senatvėje ją be palio- 
vos krėtė šaltis, tad ji paliepė išnešti ją iš vėsių kambarių į sodą, o tenai 
įtraukė oro ir tarė: 

— Tikras gaisrinis Romos oras. : 

Rodės, net jos protas valandėlę nušvito. Simtąjį kartą ji ėmė gyvai 
apsakinėti gaisrą, kuris prieš keletą dešimtmečių išdegino visą Aventi- 
no atšlaitę. Mano tėvui bankininkas tuomet pigiai nupirko gaisro nu- 
niokotus sklypus ir pristatė juose nuomojamų namų, iš kurių aš dabar 
gaudavau pastovių pajamų iki žiemos, kada įmanydavau juos bran- 
giau parduoti. 

Jutau ir aš pats ore tą dūmų tvaiką, bet nelabai jo paisiau, nes žino- 
jau, jog svilinant tokiam vasaros kaitriui paskirų miesto dalių ugniage- 
siai budi kuo sargiausiai, o ir miesto tvarkos taisyklės draudžia bereik 
kurti ugnį. Net vėjelis nepūtė. Stingi kaitra galavo nuo ankstyvo ryto. 

Kažkur atsčiai girdėjosi trimitai ir keistas šniokštimas, tačiau tik iš- 
ėjęs iš namų apstulbau išvydęs, kad Didžiojo cirko pašonė nuo Palati- 
no apimta liepsnų. Virš vaško, smilkalų bei audinių krautuvėlių ka- 
muoliavosi didžiuliai dūmų debesys. Mažutės degios krautuvėlės ne- 
turėjo jokių gaisrasienių. Todėl ugnis plito Žaibiškai. 

O apie tą visą didžiulę gaisravietę žmonių jau kužėjo kaip skruzdė- 
lių. Man pasirodė, kad kokių trijų miesto dalių ugniagesiai jau darė 
plačias priešgaisrines properšas, bausdamiesi sulaikyti siutingą lieps- 
nų jūrą. Tokio didelio gaisro nebuvau matęs kaip gyvas. Persmelkė 
nerimas, vis dėlto dar nesukau galvos. Priešingai, pamaniau, kad mūsų 
miesto dalies ugniagesiams nereikėtų leistis į slėnį, o verčiau budriai 
saugoti Aventino atšlaitę. 

Nusiunčiau kažkurį savo palydovą įspėti Klaudijos ir namiškių. Pa- 


347 


keliui į Žvėryną užsukau pas miesto prefektą paklausti, kaip kilo gais- 
ras. Pasiuntinys buvo išjojęs parkviesti iš dvaro mano buvusio uošvio, 
tačiau ir jo užvadas jau berods neblogai žinojo, kas dedasi. | 

Jis kaltino mažmožių prekijus žydus prie cirko bei Kapujos vartų ir 
cirko dykūnus neatsargiai kūrenus ugnį ir veik neabejojo, jog tie jų 
degūs sandėliai beregint supleškės ligi pamatų. Jis manė, kad išsaugo- 
ti tvarką bus sunkiau, negu sulaikyti ugnį, nes vos išgirdę apie gaisrą 
vergai ir kiti pašlemėkai jau naudojosi šia puikia proga plėšti cirko 
krautuvėles. 

Apžiūrėjęs kaitros galuojamą žvėryną ir pasitaręs su Žvėrių gydyto- 
ju dėl greitai gendančių maisto atsargų laikymo, paskyriau didesnius 
vandens davinius visiems žvėrims ir įsakiau narvus plauti tik švariu 
vandeniu. Su Sabina šnekėjausi maloniai, nes po skyrybų mudviejų 
santykiai labai pasitaisė. 
dėl gaisro nenutrauktų vandens tiekimo žvėrynui. Nuraminau ją, kad 
miesto kilmingųjų ūkvedžiai tikriausiai jau pasirūpino, jog per kaitrą 
vandens tiekimas sodams nenutrūktų. 

Vandens skirstymo raštinėje mane patikino, jog vamzdžių šliuzai 
nieku gyvu nebus atidaryti be senato sprendimo ar imperatoriaus įsa- 
kymo. Vanduo, kaip ir ligi tol, bus skirstomas ribotai. Senatas nesusieis 
daugybę dienų, nes vasarą jis renkasi tik tada, kai iškyla grėsmė vals- 
tybei. O pats Neronas viešįs Ancijuje. 

Lengva širdimi užkopiau į Palatino kalvą, praėjau pro ištaigingus 
pastatus, kurie vasarą ištuštėdavo, ir prisidėjau prie minios, susitelku- 
sios cirko pusėje. Minioje maišėsi imperatoriaus vergų, tarnų, sodinin- 
kų. Rodės, niekas nesijaudina, nors visas slėnis po mūsų kojom primi- 
nė dūmų tumulus verčiantį žaizdrą. 

Sėlstanti ugnis sukėlė viesulingus verpetus. Karštis tvoksčiojo mums 
į veidus. Kibirkštys ir smilkstančių audinių skutai lėkė net ligi mūsų. 
Kai kurie vergai atsainiai trypė smilkstančią žolę, kažkas nusikeikė, 
kad kibirkštis išdegino skylę marškiniuose. Tačiau laistymo įrenginiai 
soduose veikė ir visi buvo ramūs. Zmonių veidai švytėjo tiktai didingo 
reginio jauduliu. 

Pro karštų dūmų sūkurius pažvelgęs į Aventiną, pamačiau liepsnas 
išplitus iki kalvos atšlaitės ir lėtai, bet atkakliai kopiant aukštyn, į mū- 
siškę miesto dalį. Turėjau paskubėti. Liepiau palydovams grįžti į na- 
mus kaip kas išmanė, o pats pasiskolinau iš Nerono arklidės žirgą, nes 
užmačiau Šventuoju keliu palei Forumą lekiant raitus pasiuntinius. 

Atsargiausieji ten jau uždarinėjo krautuvėles. Tik pačiose didžiosiose 
prekyvietėse šeimininkės, kaip įpratusios, rinkosi prekes. Pasukęs Tibe- 
rio pakrantėn, sugrįžau namo. Pakeliui mačiau pro dūmus sėlinant vyrus 
su grobiniais, o ir prekėm, nugvelbtom iš degančių cirko krautuvėlių. 


348 


Nerimo pagauti žmonės užplūdo siauras gatveles. Motinos verkda- 
mos šaukė vaikus. Susirūpinę tėvai stoviniavo prie namų durų ir ne- 
ryžtingai klausinėjo vienas kitą, ko griebtis. Niekas nenorėjo palikti 
būstų per tokį didelį gaisrą, nes net miesto tvarkdariai neįstengė palai- 
kyti tvarkos. 

Dažnas išsigandęs rėkčiojo, kad imperatorius privalo sugrįžti iš An- 
cijaus. Ir man pačiam jau dingojosi, jog tikrai reikia imtis išimtinių prie- 
monių. Džiaugiausi tik tuo, kad bent mano žvėrynas miesto pakrašty, 
anapus Marso lauko. 

Nukakęs į savo namus, tučtuojau pasišaukiau nešikus su dengtais 
neštuvais ir pareikalavau, kad Klaudija ir teta Laelija su visais na- 
miškiais keliautų anapus Tiberio, į keturioliktą miesto dalį. Brangiau- 
sių daiktų liepiau pasiimti tik tiek, kiek valios panešti, nes dienos metu 
vežimais važinėti buvo draudžiama. 

Tik vartų sargui ir stipriausiam vergui liepiau pasilikti saugoti namų 
nuo plėšikų ir susiklosčius tokioms nepaprastoms aplinkybėms išdali- 
jau ginklus. Liepiau visiems paskubėti, nes numaniau, kad daugis pa- 
seks mūsų pavyzdžiu ir kaipmat užtvindys siauras Aventino gatveles. 

Klaudija karštai paprieštaravo sakydama, jog pirm ji turi įspėti sa- 
vo draugus krikščionis ir per gaisrą padėti silpniesiems bei senukams. 
Juos atpirkęs Kristus, todėl jie esą nepalyginti vertesni už visus auk- 
sinius ir sidabrinius namų indus. Mostelėjęs į besispyriojančią tetą 
Laeliją, užrikau: 

— Stai tau senutė! O ir pasirūpink mudviejų dar negimusiu kūdikiu. 

Tą akimirką į mūsų kiemą įpuolė du žydai - Akvilas su Priskile — 
šniokštuodami ir tempdami ožkų vilnos rietimus. Jie nuoširdžiai pa- 
prašė priglausti tą mantą, nes ugnis jau artėte artėjo prie jų audyklos. 
Jų bukas trumparegiškumas mane įsiutino, nes Klaudija jais pasikliau- 
dama spėjo, kad mums dar nėra ko skubėti. Akvilas su Priskile nesi- 
ryžo eiti į žydų miesto dalį anapus Tiberio — žydai juos pažinojo iš 
išvaizdos ir neapkentė labiau nei maro. 

Visi kivirčijosi, moterys žliumbė ir brangus laikas bėgo bergždžiai. 
Galų gale turėjau pliaukštelėti tetai Laelijai per užpakalį ir jėga įstumti 
Klaudiją į dengtus neštuvus. Tik tuomet eisena pajudėjo. Tai nutiko 
paskutinę akimirką, nes ieškoti Akvilo į mūsų kiemą įpuolė keletas 
krikščionių suodinais veidais ir baltai nupūslėjusiom rankom. 

Kilnodami rankas, pastėrusiom akim jie rėkė patys girdėję žemę ir 
dangų trenksmingai griūvant ir sužinoję, kad Kristus, kaip žadėjęs, su 
dangaus debesimis jau leidžiasi Romon. Todėl krikščionys turį mesti 
žemėn nešulius ir rinktis ant visų miesto kalvų laukti Kristaus bei nau- 
josios karalystės. Girdi, teismo diena jau atėjo. 

Vis dėlto Priskilė buvo daug negandų patyrusi, išmintinga ir sąvaldi 
moteris. Ji iškart nepatikėjo ta Žinia. Priešingai, liepė laikyti krikščio- 

nims liežuvius už dantų. Ji pati nebuvo patyrusi panašaus apreiškimo, 
o danguje nesimatė nė mažiausio debesėlio - vien dūmų sūkuriai. 

Aš irgi pritariau, jog miestui, matyt, gresia pražūtinga nelaimė, tačiau 
gaisro išplitimas į dvi ar tris miesto dalis - tai dar ne visos Romos žlugi- 
mas. Kaip visi neturtėliai, jie buvo papratę tikėti viršesniais. Siauras rau- 
donas mano drabužio apvadas juos įtikino mane viską išmanant geriau. 

Mano galva, buvo pats laikas šaukti pretorionus ir mieste skelbti 
pavojų. Nors ne viską gerai išmaniau, bet vokiau, kad per Aventiną 
reikia tiesti kuo plačiausias priešgaisrines properšas, o ne gelbėti pa- 
status, — taigi, paleidus priešinę ugnį, verčiau naikinti pražūčiai jau pa- 
smerktus statinius. Manau, žmogiška, jog tariau savo senąjį namą sto- 
vint saugotiname plote. 

Nujojęs pas savosios miesto dalies ugniagesių triumvirus, sušukau 
prisiimąs atsakomybę už pastatų naikinimą, tačiau jie susigraužę ir 
susijaudinę man liepė žiūrėti savęs ir pasakė, kad dar nereikia nieko 
naikinti. S 

Kai vėl nujojau į Forumą, iš kur pamačiau tiktai dūmų stulpus - jokios 
ugnies, - susigėdau dėl perdėto savo karštumo, mat aš maniau, kad žmo- 
nės nesiliauja rūpinęsi vien savais reikalais. Mane nuramino patikinę, 
kad jau išimtos Sibilės knygos ir aukščiausioji žynių kolegija dabar sku- 
binai tyrinėja, kuriam Dievui pirmiausia aukoti, kad ugnis sustotų. 

Į Vulkano šventyklą buvo nuvestas juodžiausias jautis, padabintas 
vainiku. Kai kurie seni žmonės sakė, jog seniau taip pat praversdavu- 
sios aukos Prozerpinai. Jie buvo įsitikinę, kad Romos dvasios globėjos 
ir senieji namų dievai neleis gaisrui per daug, išplisti, jei tik pagal Sibi- 
lės knygas bus tiksliai išsiaiškinta, kaip ir už ką dievai supyko. 

Manding, ugnis būtų buvusi sulaikyta, jeigu jau pirmą dieną būtų 
buvę imtasi ganėtinai ryžtingų ir griežtų priemonių. Tačiau niekas tą- 
dien nesiryžo prisiimti atsakomybės. Tiesa, Tigelino atstovas savo at- 
sakomybe nusiuntė porą pretorionų kohortų atituštinti pavojingiausių 
gatvių ir palaikyti tvarkos. 

Pavakare atvyko miesto prefektas Flavijus Sabinas ir pirmiausia pa- 
skyrė visus ugniagesių būrius saugoti Palatino, nes soduose liepsnos 
jau treškino pinijų viršūnes. Jis pareikalavo mūradaužių bei karo maši- 
nų, tačiau jos buvo atgabentos tiktai kitą dieną, kai Tigelinas atkako iš 
Ancijaus ir su imperatoriaus įgaliojimais ryžtingai perėmė vadystę į 
savo rankas. Pats Neronas dėl gaisro nepanoro nutraukti poilsio ir ne- 
manė, jog turi grįžti į miestą, nors sunerimę Žmonės, susitelkę būre- 
liais, ir rėkė jo vardą. 

Tik supratęs, kad Palatino pastatų jau išgelbėti neįmanu, Tigelinas 
nutarė, kad Neronas privalo sugrįžti ir nuraminti liaudį. Neroną taip 
graužė nerimas dėl graikiškų meno lobių, kad netausodamas jėgų jis 
raitas atlėkė iš Ancijaus. O įkandin būreliais jau traukė iš kaimo į mies- 

tą ir senato nariai bei turtingi raiteliai. Įtakingasis Tigelinas jų niekaip 
negebėjo suvaldyti — kiekvienas rūpinosi tiktai savo namų apsauga ir 
savo lobių gelbėjimu. Nepaisydami draudimo jie ginė namopi kinki- 
nius, todėl gatves dar labiau užtvenkė. 

Neronas įkurdino savąją būstinę Mecenato soduose ant Eskvilino 
kalvos ir negandos valandą parodė ugningą ryžtingumą. O Flavijus 
Sabinas jau tik ašaras liejo. Aš pats, vesdamas pabėgėlius, pakliuvau į 
ugnies apsiaustį ir smarkiai apdegiau. 

Nuo Mecenato bokšto Neronas pats regėjo, kaip šiurpiai ugnis sklin- 
da, ir Tigelino patariamas baksnojo žemėlapyje grėslias vietas, kurias 
skubinai reikėjo atituštinti ir, padarius priešgaisrines properšas, padegti. 
Gelbėjimo veiksmai tapo darnūs, patricijai buvo išvaryti iš namų, mū- 
radaužiai pradėjo griauti pavojingus grūdų sandėlius, o priešgaisrinėms 
properšoms buvo nepasigailėta net ir šventyklų nei prabangių pastatų. 

Neronas manė, jog Žmones išsaugoti svarbiau, nei gelbėti lobius, ir 
išsiuntinėjo šimtus šauklių, kad šie vestų padegėlių būrius į saugius 
plotus. Zmonės, nenorėję palikti tamtyč degintinų namų, buvo varu 
išvaromi ginklu, o vilkti rakandus siauromis gatvėmis uždrausta. 

Pats Neronas suodinas lakstė su asmens sargybiniais iš vienos vie- 
tos į kitą raminti liaudies ir susakyti nurodymų. Jis paimdavo ant ran- 
kų verkiantį vaiką ir paduodavo jį motinai, liepdamas Žmonėms eiti į 
savo sodus anapus upės. Visi viešieji Marso lauko pastatai buvo atver- 
ti pabėgėliams. 

Tačiau senato nariai, dar mėginę išgelbėti bent giminių kaukes bei 
namų dievus, nesuprato, kodėl kariai kalavijais išvijo juos iš namų ir 
mosuodami deglais padegė namus. 

Deja, didžiulis gaisras sukėlė tokią siautingą vėtrą, kad ši blaškė 
liepsnas ir karštus pelenus net ir per apsauginį stadiono platumo lau- 
ką. Kelių parų įstangų išsekinti gesintojai jau neįstengė sulaikyti to- 
liau plintančios ugnies — jie patys iš mirtino nuovargio griūdavo ap- 
sauginėse užtvarose, užmigdavo ir prapuldavo liepsnose. 

Nauja, dar platesne, priešgaisrine properša buvo pamėginta apsau- 
goti bent Suburą, tačiau Tigelinas žmogiškai pagailėjo senųjų savo pa- 
ties sodo medžių. Tad šeštą gaisro dieną priblėsusi ugnis jais nuvilnijo 
į Suburą ir išplito dideliuose pusiau mediniuose namuose taip greitai, 
kad Žmonės iš viršutinių aukštų net nesuspėjo nusileisti į gatves. Ir 
šimtai, o gal tūkstančiai pražuvo ugnyje. 

Tuo metu pasklido gandas, jog Neronas tyčia liepęs padegti miestą. 
Gandas buvo toks beprotiškas, kad išsyk radosi tokių, kurie juo pati- 
kėjo. Atsirado begalė liudytojų, kurie neva savom akim matę karius, 
padeginėjusius pastatus. Sąmyšio klaikas, jaudrumas nuo nemigos ir 
Įstangų buvo neapsakomi, tad ir krikščionių paleistu teismo dienos 
pandu kai kas patikėjo. 


Žinoma, Neronui apie kaltinimą niekas nedrįso užsiminti. Būdamas 
puikus aktorius, jis išsaugojo ramybę ir dar gaisrui nenuslopus susi- 
kvietė geriausius architektus, kad šie nubrėžtų Romos atstatymo gai- 
res. Taip pat sutvarkė maisto atsargų gabenimą iš artimiausių miestų 
nelaimėliams. Tačiau jam su palyda apeinant gaisro nuniokotus plotus 
ir pažadais drąsinant padegėlius, pasigirdo grasūs šauksmai, liaudis ap- 
mėtė akmenimis pretorionus, o suglumę žmonės puolė kaltinti Nero- 
ną miesto naikinimu. 

Neronas užsigavo, bet įstengė išlaikyti malonią veido išraišką ir pa- 
gailiai ištarė: 

— Vargšai žmoneliai —- suvis neteko proto. 

Jis sugrįžo į Mecenato sodus ir įsakė pagaliau atidaryti vandentiekio 
šliuzus, nors išlikusios miesto dalys dėl to galėjo užtrokšti. Greitosio- 
mis nujojęs į žvėryną, įsakiau pripildyti visas vandens saugyklas. Taip 
pat liepiau išdaigoti žvėris, jeigu ugnis pasiektų medinį amfiteatrą. 

Tiesa, tuo metu tai atrodė neįtikimas dalykas, bet akis man graužė, 
buvau ištinęs nuo nemigos, peršėjo nudegimus, tad ir aš veikiai ėmiau 
manyti, kad pražus visas miestas. Nepakėliau net minties, kad lauki- 
niai žvėrys gali ištrūkti laisvėn. 

Pavakare šauklys pažadino mane iš kiečiausio miego ir paliepė tuč- 
tuojau lėkti pas Neroną. Vos man išėjus, Sabina paskelbė, jog kiekvie- 
nas, kuris mėgins žaloti žvėris, bus nužudytas. 

Užsidengęs galvą šlapiu apsiaustu vinguriavau aplinkkeliais į Me- 
cenato sodus per ugnies nutviekstą miestą ir mano išvargusią širdį 
nusmelkė pasaulio pabaigos jausmas. Galvoje ėmė šmėsčioti baugios 
krikščionių pranašystės, o ir tų Graikijos senovės išminčių, kurie tikino 
visa ką prasidėjus iš ugnies ir pasibaigsiant ugnimi. 

Pakeliui sutikau dainuojančius ir moteris tempiančius girtuoklius, 
kurie, stigdami vandens, malšino troškulį vynu, prekijų paliktu rūsiuo- 
se. Žydai, susispietę tirštais būreliais, giedojo himnus savajam Dievui. 
Viename gatvės kampe išpuolė pamišėlis smilkstančia barzda, apglėbė 
mane, rodydamas slaptus krikščionių ženklus, ir liepė atgailauti, nes 
teismo diena jau atėjo. 

Mecenato bokšto papėdėje Neronas nekantriai lūkuriavo savo drau- 
gų. Mano nuostabai, jis buvo apsisiautęs ilgą geltoną dainininko ap- 
siaustą ir apsivainikavęs galvą. Tigelinas pagarbiai laikė jo citrą. 

Neronui reikėjo klausytojų, tad jis sušaukė visus kilminguosius, 
kuriuos žinojo esant mieste. Be to, jis iš gesinimo darbų sukvietė 
apie tūkstantį pretorionų, kurie dabar godžiai valgė ir gėrė, susėdę 
ant sodo žolės po šlapiais medžiais. Mums po kojų tamsraudonėm 
dėmėm degė ir smilko miestas. Rodės, didžiulis ugnies ir dūmų ver- 
petas siekia patį dangų. 

Neronas neturėjo kantrybės ilgiau laukti. 

— Mums prieš akis veriasi toks reginys, kokio nėra matęs joks mir- 
tingasis nuo Trojos sunaikinimo, — skambiu balsu pareiškė jis. — Pats 
Apolonas pas mane nusileido sapne. Kai pabudau, eilės trykšte ištryško 
iš širdies, tarytum apnikus dieviškojo pamišimo pagavai. Padainuosiu 
jums naują savo poemą apie Trojos žlugimą. Nujaučiu šias eiles skam- 
bėsiant amžinai ir paversiant mane nemariu poetu. 

Saukliui iš paskos kartojant tuos žodžius, Neronas pakilo į bokštą. 
Bokšte tilpo nedaug Žmonių, bet, žinoma, visi grūdomės kuo arčiau 
Nerono. Jis uždainavo, pats sau pritardamas citra. Jo galingas balsas 
nustelbė liepsnų šniokštimą ir per sodus pasiekė klausytojų ausis. Ne- 
ronas dainavo kaip užburtas, o raštininkas vis primindavo eiles, kurias 
jis buvo padiktavęs perdien. Tačiau dainuodamas Neronas dar prikū- 
rė. Gerokai pavargo kitas raštininkas, kuris greitraščiu užrašinėjo nau- 
jas įkvėptas eiles. 

Lankydavausi teatre ir buvau matęs tiek klasikinių vaidinimų, kad 
supratau Neroną laisvai kartojant ir perkuriant žinomas eiles, - ar iš 
netyčių, įkvėpimui pagavus, o gal ir menininko laisvės teise pasinau- 
dojus. Jis dainavo ilgai. Tad turėjo gana vargo ir centurionai, lazdomis 
turėję žadinti mingančius pretorionus. 

Tačiau mokovai vienas per kitą tikino niekuomet negirdėję tokio 
puikaus dainavimo ir muzikos tokioje didingoje aplinkoje, o per per- 
traukėles net pratrūkdavo džiaugsmingais šūksmais ir primindavo, kad 
apie šį pasirodymą jie pasakos ir savo vaikams, ir net vaikaičiams. 

Pats sau svarsčiau: gal Neronas išties pamišęs, kad dainuoti pasirin- 
ko šitokią naktį. Bet pasiguodžiau mintimi, kad jį, jautriaširdį, skau- 
džiai įžeidė pakvaišusi liaudis savo beprotiškais kaltinimais, todėl jis 
tik lengvino širdį, iškeisdamas imperatorystės naštą į menininko įnykį. 

Savo pasirodymą jis baigė tik tada, kai nuo dūmų pradėjo kosėti ir 
šnypščioti nosį į apsiausto skverną. Tuomet jau ir mes šokom sutarti- 
nai prašyti, kad jis patausotų savo dievišką balsą. Bet ir tada, kai liovė- 
si, jis suprakaitavęs ir įraudęs tebetryško džiaugsmu ir pažadėjo kitą- 
nakt vėl dainuoti. Sen bei ten, apie plėvojančias dėmes, ėmė kilti di- 
džiuliai garų debesys, nes į smilkstančius Romos griuvėsius iš atidary- 
to vandentiekio plūstelėjo vandens atsargos. 

Ponios Tulijos namai ant Viminalio buvo palyginti netoli. Po pu- 
siaunakčio maniau pamiegosiąs ten. Dėl tėvo nesirūpinau - juk namas 
stovėjo kol kas saugiu atstu. Net nežinojau, ar jis grįžęs iš kaimo. Bent 
jau nemačiau jo sode tarp Nerono susišauktų senatorių. 

Taigi užėjau jį vienumoj nemigusį, apraudusiom akim, beveik tuš- 
čiame name. Jis pasakė, jog jau pirmosiomis gaisro dienomis tūkstan- 
tis vergų išgabeno į kaimą didžiavertes ponios Tulijos brangenybes. 

Jukundas, kuriam pavasarį buvo nukirptos vaikiškos garbanos ir ku- 
rio marškinius jau puošė siauras raudonas apvadas, su keliais Palatino 

mokyklos bičiuliais nubėgo žiūrėti gaisro. Jis smarkiai apdegė kojas, 
kada nelauktai iš degančios šventyklos nuo kalnelio nuvilnijo išsily- 
dęs sidabras ir auksas. Jukundas buvo parneštas namo ir ponia Tulija 
sugrįžo su juo į dvarą. Mano tėvas tarė jį liksiant'luošį, tačiau šiek tiek 
užsikirsdamas priminė: 

— Tavo sūnui bent jau nereikės eiti karo tarnybos ir lieti kraujo sve- 
tur — ant Rytų smėlio anapus Eufrato. 

Apstulbau pastebėjęs, kad tėvas vėl kauštelėjęs, bet pamaniau, jog 
tik iš jaudulio dėl Jukundo nelaimės. Jis sugavo mano žvilgsnį ir piktai 
užriko: 

— Na ir kas, kad seniai negėriau? Nujaučiu, jog artėja man paskutinio- 
ji. Dėl Jukundo likimo nesisieloju. Pernelyg eiklios kojos jį jau nuvedė 
pavojingais keliais. Geriau luošam atrasti Dievo karalystę, nei ištvirkinti 
širdį. Po tavo motinos mirties pats likau dvasiškai luošas, Minutai. 

Mano tėvas jau turėjo daugiau kaip šešiasdešimt metų ir prisimini- 
mais jis mėgdavo sugrįžti praeitin. Jo bendraamžiai galvoja apie mirtį 
dažniau nei kad mano, tad aš nelabai paisiau jo nujautimų. Užtat pa- 
smalsavau: 

— Ką čia mali apie Rytų smėlį ir Eufratą? 

Tėvas noringai gurkštelėjo tamsaus vyno iš aukso taurės ir ėmė 
dėstyti: 

— Tarp Jukundo mokyklos draugų yra Rytų kunigaikščių sūnų. Jų 
tėvai romėniškais papročiais persiėmę, laiko Partijos žlugimą Rytų gy- 
vavimo sąlyga. Taigi šie jaunikaičiai —- didesni romėnai net už pačius 
romėnus. Toks auga ir Jukundas. Senate, Rytų reikalų grupėje, šis klau- 
simas buvo keltas jau ne kartą. Kai tik Korbulas įsitvirtins Armėnijoje, 
Roma turės užnugarį ir Partija paliks tarytum Žžnyplėse. 

— Kaip gali galvoti apie karą dabar, kada Romą ištiko visuotinė ne- 
laimė! - šūktelėjau. - Trys miesto dalys suvis pavirtusios griuvėsiais, o 
kitos šešios tebeliepsnoja. Senieji prisiminimai, o ir karo ženklai juk 
žūte pražuvo ugnyje. Iš Vestos šventyklos beliko pelenai, Archyvas su 
įstatymų lentelėm sudegė. Vien Romai atstatyti prireiks daugybės me- 
tų ir kainuos apstybę. Kaip įmanu tokiomis aplinkybėmis vis dar min- 
tyti apie karą? 

— Kaip tik todėl ir mintiju, - susimąstęs tarė tėvas. - Nematau regi- 
nių ir nepatiriu apreiškimų, nors pradėjau sapnuoti tokius pranašingus 
sapnus, kad norom nenorom imu galvoti, ką jie reiškia. Bet, Žinoma, 
sapnai lieka sapnais. Nuosekliai mąstant, dėl Romos atstatymo sun- 
kiais mokesčiais bus prislėgtos provincijos. Tai sukels nepasitenkini- 
mą —- juk turčiai ir prekijai papratę galiausiai mokesčiais užkrauti liau- 
dį. Nepasitenkinimas plis ir visi pradės peikti vyriausybę. Tačiau išma- 
ni valdžia žino, jog karas — geriausias būdas vidaus nepasitenkinimui 
išlieti išorėn. O įsiliepsnojus karui visuomet atsiranda lėšų. 

— Pats girdėjai, — tęsė jis, - kaip iš visų pusių sklido dejonės dėl 
Romos išglebimo ir kariškų dorybių prapulties. Tiesa, jaunoji karta šai- 
posi iš protėvių dorybių ir išjuokia Livijaus istorijas. Bet juk ir jos gys- 
lomis teka vilko kraujas. 

— Neronas nenori karo, - paprieštaravau. — Jis pasirengęs atsisakyti 
Britanijos. Jis vien trokšta menininko laurų. 

— Valdovas visados privalo nusilenkti liaudies valiai, antraip jis neilgai 
bus valdovas, - porino tėvas. - Liaudis, žinoma, nenori karo — tiktai duo- 
nos ir cirko žaidimų. Bet po visa kuo slypi galingos jėgos, kurios mano 
išpešią naudos iš karo. Turbūt dar niekados pavieniai asmenys nebuvo 
sukaupę tokių didelių turtų kaip šiandien. Atleistiniai vergai gyvena pra- 
bangiau negu Romos kilmingieji, mat papročiai jau neįpareigoja pirmiau 
žiūrėti valstybės naudos, o ne savo. Tu, Minutai, dar nesupranti, kokios 
galios turi valdžia, kada vardan savų tikslų susijungia su pinigais. 

— Prakalbome apie pinigus, — staiga atitoko tėvas iš savo svajonių. — 
Bet, laimė, yra kai kas vertesnio net ir už pinigus. Tikiuosi, kad tebeturi 
savo motinos medinę taurę. 

Smarkiai susirūpinau. Susiginčijęs su Klaudija visai užmiršau stebuk- 
lingąjį puodelį. Kiek numaniau, mano namas ant Aventino kalvos seniai 
buvo pražuvęs, 0 su juo ir medinis puodelis. Bemat pakilau ir pasakiau: 

— Mielas tėve, tu nusikaušęs labiau, nei pats įsivaizduoji. Užmirškim 
tą tavo regimybę. Verčiau eik pailsėti, o aš vėl imsiuosi darbų. Šiąnakt 
ne tave vieną persekioja furijos. 

Verksnus, kaip visi girtuokliai, tėvas reikalavo manęs prisiminti jo 
nujautimus po jo mirties, o ji, girdi, netruks ateiti. Palikęs jo namus, 
leidausi išdegusių plotų pakraščiais Aventino link. Karščio genamas 
tiltu turėjau pereiti į žydų miesto dalį, o iš ten valtimi nusiirti per upę. 
Visi, kurie tuomet turėjo valtis, gerai užpelnė plukdydami bėglius į 
saugų krantą. 

Mano nuostabai, Aventino atšlaitė nuo upės pusės rodės nesudegu- 
si. Įžengęs į dūmų debesis, ne kartą pasiklydau ir klaidžiodamas už- 
ėjau Mėnulio šventyklą bei jos prieigas, pavirtusias rūkstančia griuvė- 
sių krūsnim. 

Tačiau to išdegusio ploto pakraštyje mano namas stovėjo sveikutėlis. 
Supratau tik tiek, kad pragaištingas vėjas nuo Aventino viršūnės lieps- 
nas tiesiog nugręžė - juk aš nepastebėjau jokių priešgaisrinės properšos 
ženklų. Tik kai kurie pavieniai pastatai buvo ugnies apkandžioti. 

Virš pražūties ir nusiaubties sušvito aštuntasis gaisro rytas. Mano 
sode tirštai susigrūdę miegojo keli šimtai žmonių: vyrų, moterų ir vai- 
kų. Net išdžiūvę vandens baseinai buvo nugulti miegančiųjų. Zirglio- 
damas per ir pro gulinčiuosius, įžengiau į savo namą. Niekas nebuvo 
įkėlęs kojos vidun, nors durys buvo atlapos. 

Įpuoliau į savo kambarį ir atrakinęs skrynią pačiame dugne susira- 

dau šilku apsuktą seną medinį puodelį. Nuovargio galuojamas iškė- 
liau jį ir mane suėmė prietaringa baimė, sakytum išties prisilietus prie 
stebuklingo daikto. Mane pervėrė baisi mintis, jog šioji paslaptinga 
Fortūnos taurė, kurią mano tėvo atleistiniai Antiochijoje taip didžiai 
garbstė, išties apsaugojo mano namus nuo gaisro. Bet daugiau jokių 
minčių nesurezgiau. Su tuo puodeliu rankoje griuvau kaip stoviu lo- 
von ir užmigau kiečiausiu per gyvenimą miegu. 

Miegojau, ligi patekėjo Vakarė žvaigždė, o pabudau nuo krikščionių 
giesmės ir garsių džiaugsmo šūksmų. Pusmiegis piktai surikau Klaudi- 
jai, kad pritiltų. Pamaniau, jog jau rytas ir mano klientai bei atleistiniai, 
kaip visados, laukia manęs. Tik išbėgęs į kiemą prisiminiau pragaišties 
siaubą ir visa, kas atsitiko. 

Tada krikščionių maldai vadovavusiam Akvilui sušukau: 

— Nutilkit, bepročiai! Tokią dieną bliaudami apie savo džiaugsmą, 
sukelsit visų teisingai mąstančių žmonių įsiūtį! Jau anksčiau kaimynai 
įtariai klausinėjo, kas iš tiesų dedasi mano namuose. 

Akvilas pabaigė maldą tylesniu balsu, murmesiu virto ir išsigandu- 
sios minios riksmai. Paskui Akvilas pasakė: 

— Kaip įsakyti, dienąnakt čia, kalvos viršūnėje, nemigom ir meldė- 
mės, dusdami nuo dūmų ir puskepiai. Tačiau Kristus nepasirodė. Todėl 
manome, kad Babelės pragaištis tebuvo ženklas ir įspėjimas apie pas- 
kutiniąsias dienas, idant kuo daugiau žmonių spėtų atlikti atgailą. 

Jis priekabiai dėbtelėjo į mane ir pareiškė: 

— Mes alkani ir ištroškę. Pone, duok mums vandens ir valgio kąsnį, 
antraip išgeibsime, nors išsisaugojom liepsnų. 

Ir pats buvau išbadėjęs, bet apžiūrėjęs namus pamačiau, jog ten ne- 
likę nė trupinėlio maisto. Prasčiokai buvo ištuštinę visus podėlius ir iki 
paskutinio lašo išgėrę sodo baseinus. Tačiau Akvilas su Priskile pasi- 
teisino Klaudijos leidimu ir patikino, jog Žmonės valgė šventas vaka- 
rienes vardan Kristaus, laimindami duoną ir įsipildami šlakelį vyno į 
vandenį. Visi gretimi namai buvo tuštut tuštutėliai. Taigi tik savo pa- 
ties atsakomybe leidau krikščionims pasiieškoti tuose namuose mais- 
to, 0 ir man parnešti. Bet vandens jie niekur nerado. 

Tada pasakiau: 

— Gerkite Tiberio vandenį, kaip kiti. Nustatytose vietose Marso lau- 
ke ir Agripinos soduose anapus upės žmonėms už dyką dalijamas val- 
gis. Tačiau švaraus vandens beliko tik šventoje saugykloje, nes visos 
vandentiekio atsargos išleistos. 

Dangaus atošvaistė rodė gaisrą mieste tebesiaučiant, bet jau dingo- 
jos, jog blogiausia praėjo. Susiradau Žmonių minion įsimaišiusius savo 
vergus ir padėkojau jiems už drąsą, mat saugojo mano namus, nepai- 
sydami pavojaus gyvybei. O visus kitus vergus paraginau tučtuojau 
susiieškoti šeimininkus, idant nebūtų nubausti už pabėgimą. 


356 


Kamšatis kieme praskydo, tačiau daugybė smulkiųjų prekijų bei pa- 
degėlių amatininkų karštai prašė leisti kol kas pabūti mano namuose, 
nes neturėjo kur prisiglausti. Jie buvo atsivedę senukų, mažų vaikų, 
tad man širdis neleido jų išvyti į kibirkščiuojančius griuvėsius. 

Kai kurios Kapitolijaus šventyklos su kolonomis tebešmėksojo svei- 
kos po gaisruojančiu dangum. Vėstančiuose griuvėsiuose miesto dy- 
kūnai, lįsdami pavojun, kasinėjo išsilydžiusius metalus. Taigi Tigelinas 
įsakė kariams grandinėmis apsupti visus degančius plotus. Siekiant pa- 
laikyti tvarką, net savininkams buvo uždrausta kasinėti savo namų 
griuvėsius. 

Zvėryne mano pavaldiniai turėjo ietimis ir lankais atmušinėti įsiutu- 
sią minią, kuri mėgino nusigauti iki mūsų vandens saugyklų bei mais- 
to atsargų. Aptvaruose laisvai vaikštinėjusias stirnas bei elnius Žmo- 
nės išvogė ir papjovė. Laimė, buivolų pulti nedrįso. 

Maudyklės buvo sugriuvusios, tad Neronas savo poetinį vaidinimą 
užbaigė plaukymu šventojoje vandens saugykloje. Tai buvo pavojin- 
ga užmačia, tačiau jis pasikliovė savo sugebumu plaukti bei kūno išga- 
lėm, be to, nuotėkų teršiamas Tiberio vanduo jam netiko. Liaudis jo 
plaukymą palaikė pikčiausia nedorybe ir šnibždėjo jį iš pradžių pade- 
gus Romą, o paskui savo kūnu užteršus paskutinį geriamą vandenį. 
Tiesa, įsiplieskiant gaisrui jis buvo toli Ancijuje, bet kas iš liaudies kir- 
šintojų šitai prisiminė? 

Tuolaik labiausiai žavėjausi Romos didybe bei gebėjimu tvarkytis, 
nes mačiau, kaip skubiai žmonėms teikiama pagalba, kaip sumaniai 
tvarkomi griuvėsiai, o ir pradedamas atstatyti pats miestas. Artimiems 
ir tolimiems miestams nurodyta atgabenti apyvokos reikmenų bei dra- 
bužių. Pirmiausia buvo suręsti laikinieji būstai benamiams. O grūdų 
laivai, ištuštinę krovinius, plukdė griuvėsių liekanas ir jos buvo verčia- 
mos į Ostijos pelkes. 

Grūdų kaina buvo numušta dviem sestercijais - sumažinta negirdė- 
tai. Aš, žinoma, dėl to nenukentėjau, nes grūdų pirkliams valstybė at- 
lygino nuostolius. Slėniai buvo užpilti žemėmis, o skardžios atšlaitės 
padarytos nuolaidesnės. Neronas užgrobė sau visą plotą nuo Palatino 
iki Celijaus ir Eskvilino, prasimetęs pasistatyti naujus prašmatnius rū- 
mus, bet, žinoma, sklypai ir kitiems žmonėms buvo dalijami, o išvalius 
griuvėsius, nesilaikant ankstesnės tvarkos, imtos tiesti naujos plačios 
gatvės. 

Tiems, kurie gebėjo ir norėjo statytis namus pagal naujas statybos 
taisykles, buvo suteikiamos paskolos iš valstybės iždo, o tie, kurie tarė 
nesuręsią naujų namų ligi nustatyto laiko, paskolos teisę prarado. 

Visus namus reikėjo statyti iš akmens. Trys aukštai buvo didžiau- 
sias leidžiamas pastato aukštis. Gatvės pusėje turėjo stovėti šešėlį me- 
tantys portikai, kiekvienas namas privalėjo turėti vandens saugyklą. 

Vandens skirstymas buvo visiškai pertvarkytas, todėl turtingieji savo 
sodams bei asmeninėms maudynėms jau negavo vandens tiek, kiek 
įsigeidę. 

Savaime suprantama, šios būtinosios priemonės sukėlė visuotinį ap- 
maudą. Kilmingieji nedejavo, užtat liaudis bambėjo, kad naujosios pla- 
čios ir saulėtos gatvės jau nebus tokios sveikos kaip senieji vingiuoti 
skersgatvėliai, kur per vasaros kaitrą kiekvienas rasdavo nuosaulį ir 
vėsą, 0 įsimylėjėliai naktimis — slaptavietę. Baimintasi, kad dėl burka- 
vimo tarp keturių sienų padaugės ankstyvų vedybų iš reikalo. 

Provincijų miestai ir pavieniai turtuoliai, žinoma, rungčiomis siuntė 
savanoriškas pinigines dovanas Romai atstatyti. Tačiau jų neužteko 
net pradėti, todėl buvo paskelbtos prival "aka rinkliavos ir jos bemaž 
sužlugdė miestus ir pavienius verslinink 

Didžiojo cirko, pražuvusių šventyklų bei teatrų atstatymas pagal 
nepaprastus Nerono užmojus, rodės, nuskurdins pasaulį. O paskui iš- 
kilo aikštėn dar ir neregėtai didžiulių jo rūmų statybos užmačia. Sau jis 
pasiskyrė didžiulius žemės plotus pačiame miesto viduryje ir tuo su- 
kėlė dar didesnį nepasitenkinimą. Ir plotus grūdų sandėlių, kuriuos per 
gaisrą sugriovė karo mašinos, Neronas pasiglemžė. Tada juolab įtikėta 
jį patį padegus miestą, kėsinantis palaisvinti vietos Aukso rūmams. 

Juk dar kadai jis užsidegęs pasakė norįs pastatyti perdėm naują 
sostinę arba perkelti ją į Rytus. Siuos neatsargius žodžius visi dabar 
kartojo ir pūtė. Zinota jį ketinant naują sostinę pavadinti Neronija. 
„O, - šnekėjo išmintingiausieji, - kad jis tiesiogiai ir nepadegė mies- 
to, tai jo nuosmukis nuo imperatoriaus ligi dainininko tikrai sukėlė 
dievams rūstį. Žiūrėkit, piliečiai, kad per jį dar juodesnė neganda ne- 
ištiktų valstybės . 

Iki rudens smarkūs audroti lietūs kiek nuplovė griuvėsių suodžius. 
Dienąnakt jaučių kinkiniai tempė statybinius akmenis į miestą. Dėl 
nuolatinio trinkesio ir bildėjimo gyvenimas mieste tapo nepakenčia- 
mas. Skubinant darbus nebuvo rengiamos net paprotinės šventės. Liau- 
džiai, pripratusiai prie pramogų ir eisenų, nemokamų valgių ir cirko 
vaidinimų, gyvenimas pasidarė nesmagus ir pernelyg rūstus. 

Didžiuliai gaisro nuostoliai, išgąstis ir mirtini pavojai paliko žaizdą 
kiekvieno piliečio širdyje. Net konsulai viešai pasakojo, kaip per tąjį 
gaisrą buvo išvyti iš namų, o girti kariai, paklusdami įsakymui, patys 
padegdavo liepsnų dar nepasiektus jų namus. 

Kita vertus, plito šnekos, kaip per tąjį gaisrą krikščionių atskala vie- 
šai džiūgavo ir giesmėmis garbino Viešpatį. Paprasti žmonės neskyrė 
krikščionių nuo žydų. Niūromis buvo rodoma ne tik į išlikusią žydų 
miesto dalį anapus Tiberio, bet ir į kitus žydų nuomojamus plotus. 

Žydų atsiskyrimas nuo kitų Žmonių, dešimt savarankiškų sinagogų 
bei jų tarybos teisena, vykdoma tarp saviškių, visados erzino tautą. 

Juk žydai savo maldų kambariuose nestatė net imperatoriaus statulos. 
Apie jų burtus sklido visokios šnekos. 

Nors visame mieste Nerono garbė buvo plėšiama, - tiek garsiai, tiek 
pašnibždomis, —- vadinant jį tikruoju gaisro sukėlėju, liaudis vis dėlto 
gerai vokė, jog jis —- neliečiamas. Jo kaltė skatino vien bjaurią piktdžiu- 
gą, nes visos tautos neganda buvo tokia didžiulė, kad kaltė už ją turė- 
jo būti kaip nors išpirkta. 

Neroną labiausiai kaltino senųjų giminių kilmingieji, kurie per tąjį 
gaisrą neteko visų praeities atminų ir net giminių vaškinių kaukių. O 
prie jų prisidėjo ir turtingi iškilėliai, baiminęsi, jog teks atiduoti turtus 
kaip privalomą rinkliavą. Paprasti žmonės troško viena — kad kančios 
apmalštų kuo greičiau ir paveikiau. Juk už gaunamą pagalbą jie nemo- 
kėjo nė varioko. 

Iš papratimo prastuomenė laikė imperatorių amžinu liaudies tribū- 
nu, jos teisių gynėju nuo kilmingųjų, o jo asmenį — neliečiamu. Todėl 
liaudis piktdžiugiavo, kai kilmingųjų sklypai mieste atiteko imperato- 
riui, o dar ir lengvatos buvo sumažintos. Tačiau nuo seno ji giežė dėl 
išskirtinės žydų padėties. 

Žmonės šnekėjo žydus iš anksto išpranašavus gaisrą. Daugis su 
džiaugsmu prisiminė, kaip Klaudijus kitados išvarė juos iš Romos. Ne- 
ilgtrukus imta spėlioti, o paskui ir atvirai kaltinti žydus sukėlus gaisrą, 
nes jie panūdę įgyvendinti savąją pranašystę ir išpešti naudos iš žmo- 
nių nelaimių. 

Žinoma, tokios kalbos buvo kenksmingos. Todėl dori žydai kreipėsi 
į Popėją, trokšdami išaiškinti jai, o per ją ir Neronui didelį skirtumą 
tarp teisiųjų Žydų ir krikščionių. Tai padaryti buvo nelengva, nes ir 
Jėzus Nazarietis, šiaip ar taip, buvo žydas ir mokymą apie jį, kaip Kris- 
tų, platino patys žydai. O ir krikščionių branduolį Romoje vis dar su- 
darė Žydai, atsimetę nuo sinagogos, nors diduma krikščionių buvo ne- 
apipjaustyti. 

Popėja tarėsi garbinanti judėjų Dievą, gerbė Jeruzalės šventyklą ir 
žinojo Abraomo, Mozės bei kitų žydų šventas istorijas. Tačiau apie 
raštuose išpranašautą Mesiją dėl visa pikta žydai jai beveik nepasako- 
jo. Popėjai apsisuko galva nuo žydų aiškinimų. Nieko pikta nenujaus- 
dama, ji pasikvietė mane į savo būstą ant Eskvilino kalvos, kad aš 
suprantamai jai išdėstyčiau, ko iš tikrųjų nori Žydai. 

Nelabai džiaugiausi jos prielankumu žydams, tačiau juokdamasis 
tariau: 

— Mokslinčiai per amžius bergždžiai svarstė, ko Žydai nori. Bet pa- 
klausykime, ką tvirtins šitie. 

Zydai atsakė: 

— Jeruzalėje, o ir visose kitose šalyse, kur yra žydų sinagogų, mes 
susiskirstę į dvi partijas —- sadukėjus ir fariziejus. Ginčijamės tarp savęs 

dėl tam tikrų dalykų, tačiau visi esame tikri judėjai. Užtat žydai krikš- 
čionys — didžiausi griovėjai ir nuodytojai. Sadukėjams atėjus į valdžią 
Jeruzalėje, liepėme akmenimis užmėtyti jų. vyresnįjį — Jokūbą, o kitus 
patys išvarėme iš miėsto. Deja, į valdžią vėl atėjo fariziejai. Jie pakęs 
Jokūbo šalininkus tol, kol šie spirs krikščionis apsipjaustyti — taip kaip 
visus judėjus. 

Popėja papurtė auksaplaukę galvą ir nusistebėjo: 

— Mane mokė, kad jūsų Dievą galima išpažinti ir tapti perkrikštu net 
neapsipjausčius. Juk vyrams šitai - skausmingas dalykas. 

Žydai įsijaudrino: 

— Šitaip mes mokėme ir šitaip yra, tačiau krikščionys bjauriai pasi- 
naudojo mūsų pakanta, dar pasilengvindami kelią. Kiekvienas gali vai- 
dinti žydą išpažindamas Kristų, nors tas ir nėra tikrasis Mesijas. 

Popėja maloniai tarė: 

— Esu girdėjusi apie krikščionis, bet visuomet maniau, kad jie, kaip ir 
aš, išpažįsta judėjų Dievą. Galų gale ko jie iš manęs nori? 

— Nori, kad spręstum ginčus dėl jų mokymo, - pajuokavau aš. 

Tačiau žydai baisiausiai įniršo. 

— Cia ne juokai, - pasakė jie. - Krikščionių Kristus — visai ne Žydų 
lauktasis Mesijas. Tebūnie prakeiktas tas, kuris jį pripažįsta Kristumi. 
Mes jo išsižadam, nesvarbu, ar jis buvo apipjaustytas, ar ne. Krikščio- 
nys pranašavo teismo dieną ir psalmėm garbino Dievą, kada Roma 
liepsnojo. Tai jie nusikalto, o ne mes. 

— Krikščionys nenusikalto, - skubinai pertariau aš. — Tai nuolankūs, 
„nors gal kvaili žmogeliai. Gal net kvailesni už jus. Nejau judėjai nepri- 
pažįsta Paskutiniojo teismo ir tūkstantmetės karalystės? 

Žydai niūromis dėbtelėjo 1 mane, pasitarė tarp savęs ir atkirto: 

— Apie tokius dalykus su šunimis nesikalbame. Tiktai norim patikin- 
ti, jog krikščionių kaltė — tai dar ne mūsų, judėjų, kaltė. Galim patikėti 
bet kokia krikščionių piktadaryste. 

Manding, pokalbis tikrai krypo piktyn. Todėl pasakiau: 

— Pastebiu užeinant galvos skausmo požymius nerimastingose tavo 
akyse, brangioji Popėja. Verčiau trumpai prisiminkim, ką kalbėję: ju- 
dėjai atsimeta nuo krikščionių ir prisipažįsta jų neapkenčią; patys jie 
sakosi esą dievoti; krikščionis jie tiki vien pikta darant, o save pačius — 
gera. Nieko daugiau. 

Pastebėjęs apmaudą žydų veiduose, dar pridūriau: 

— Pripažinkim, jog tarp krikščionių išties yra padariusiųjų nusikalti- 
mus, O ir įstatymų pažeidėjų, bet jie pasitaisė ir gavo nuodėmių atlei- 
dimą. Jų karalius, kiek žinoma, ieškojo nusidėjėlių, o ne teisiųjų. Taigi 
šiaip krikščionys - švelnūs ir taikingi, valgydina neturtėlius, padeda 
našliams ir guodžia kalinius. Nieko bloga apie juos pasakyti negaliu. 

Susmalsusi Popėja paklausė: 


360 


- Apie kokią kaltę jie šneka? Čia taip visa kas raizgu, kad aš jau 
visiškai nieko nesuprantu. 

— Tikriausiai girdėjai, kokie beprotiški gandai tarp žmonių sklando 
apie Romos tautą ištikusią nelaimę. Man rodos, žydai apylankomis no- 
ri įtikinti mus nepadegę Romos. Jų manymu, šis liudijimas toks pat 
beprotiškas, kaip ir imperatoriui sviestasis kaltinimas Romos gaisru. 

Tačiau bergždžiai šaipiausi. Popėja baisiai bijojo žydų burtų. Nušvi- 
tusiu veidu ji šūktelėjo: 

— Dabar suprantu! Eikit sau ramūs, šventieji vyrai. Niekam neleisiu 
jūsų įtarinėti jokiom piktybėm. Gerai pasielgėt man pranešę, kad ne- 
pripažįstate krikščionių žydais. 

Zydai palaimino ją savo Viešpaties vardu ir išėjo. Tada aš tariau: 

— Juk supranti, jog jie neapkenčia krikščionių vien iš pavydo. Krikš- 
čionys patraukė į savo tikėjimą daugį jų šalininkų, iš kurių jie gaudavo 
apstus dovanų Jeruzalei bei tenykštėms sinagogoms. 

Tačiau Popėja pasakė: 

— Jeigu Žydai turi už ką neapkęsti krikščionių, tai krikščionys tikrai 
pavojingi ir nedori. Pats sakei, jog jie — buvę nusikaltėliai ir įstatymų 
pažeidėjai. 

Ir jau nesiklausė jokių aiškinimų, nes į jos Žžavią galvutę daugiau 
niekas netilpo. Man atrodo, kad ji tuomet išsyk pakilo ir nuėjo pasaky- 
ti Neronui, jog Romą padegė pavojinga krikščionių atskala, kuriai pri- 
klausė vieni nusikaltėliai. 

O Neronas, apsidžiaugęs ta Žinia, tučtuojau įsakė Tigelinui ištirti, ar 
tas kaltinimas pagrįstas. Tačiau ir pačių žydų paliepė per daug neprisi- 
leisti, nes jų tikėjimas išties turįs kai kurių pastebimų panašumų su 
pavojingu krikščionių mokymu. 

Tą tyrimą privalėjo atlikti miesto prefektas. Tačiau Neronas labiau 
kliovėsi veikliuoju Tigelinu. Be to, pats krikščionių tikėjimas buvo ki- 
lęs iš Rytų, o jo šalininkai — daugiausia svetimšaliai, atsikėlę iš Rytų. 
Tigelinas nesidomėjo tikybos dalykais — tik laikėsi nurodymo ir ėmėsi 
šniukštinėti pačias Romos padugnes. 

Tai buvo nesunki užduotis. Per vičvieną popietę jo pavaldiniai su- 
rinko kelias dešimtis įtartinų vyrų, kurie su džiaugsmu prisipažino esą 
krikščionys ir labai apstulbo, kad buvo bemat suimti ir nuvesti į preto- 
rijaus rūsius. Jų buvo griežtai paklausta, ar tai jie vasarą padegė Romą. 
Jie atkakliai neigė. Tada jų buvo paklausta, ar jie pažįsta daugiau krikš- 
čionių. Iš naivumo jie išdavė daugybę kitų, susakydami visus prisime- 
namus vardus. Kariams beliko tiktai atvesdinti iš namų įduotus vyrus 
bei moteris. Sie ėjo nesispyriodami. 

Iki nakties buvo surinkta apie tūkstantis krikščionių - didžiuma iš 
žemiausių sluoksnių. Kariai net gyrėsi, kad jiems gana įsimaišyti į 

būrį Žmonių ir paklausti, ar tarp jų yra krikščionių, ir paikieji patys 
pasiduodą. 

Tigeliną suglumino tiriamųjų daugumas. Kai patalpose pasidarė ankš- 
ta, jis pamanė, jog vertėtų kaltinamuosius išrūšiuoti. Pirmiausia jis 
paleido žydus, kurie parodė esą apipjaustyti. Porą atklydusių raitelių 
luomo narių jis gziežtai išbarė ir paleido pamanęs, - jo galva, išmintin- 
gai, - jog romėnų raitelis vis dėlto nedrįstų padegti Romos. 

Kai kurie turtingesni piliečiai susijaudino pastebėję, kad pakliuvo 
tarp padugnių, ir, tikindami buvę suimti per klaidą, pasiūlė prefektui 
dovanų už nesusipratimo išaiškinimą. Tigelinas juos mielai paleido, 
nes kalčiausiais laikė paženklintus nusikaltėlius bei pabėgusius ver- 
gus. Jam magėjo atlikti nuodugnų valymą visų Romos atmatų, kurios 
naktimis dabar kėlė grėsmę. Taip menkai jis nutuokė apie krikščionis. 

Suimtieji iš pradžių buvo ramūs ir kliovėsi Kristumi, nenumanydami 
savo kaltės. Juk jie prisiminė imperatoriaus sprendimą dėl Pauliaus iš- 
teisinimo. Tačiau pamatę, kaip vienus būreliais atskiria ir paleidžia, o iš 
kitų išgirdę, jog kiekvienas yra parengtinai klausinėjamas, ar prisidė- 
jęs prie Romos padegėjų, o jeigu neprisidėjęs, tai ką apie tai Žino, jie 
subūgo ir ėmė įtarinėti vieni kitus. 

Apipjaustytųjų paleidimas sukėlė jiems įtarimą, kad čia nagus bus 
prikišę Jeruzalės vyresniojo, Jokūbo velionio, šalininkai. Juk šie nuola- 
tos atsiskirdavo nuo kitų krikščionių, laikėsi savų judėjiškų papročių ir 
tarėsi esą šventesni už kitus. Tarp Kefo ir Pauliaus šalininkų taip pat 
kilo aršus kivirčas. Jis baigėsi tuo, kad priešininkai vieni apie kitus 
klojo viską, ką žinojo. 
puolė skųsti. Tarp jų buvo ir tokių, kurie blaiviai pamąstę tarė, jog 
naudingiausia kaip krikščionis įduoti kuo daugiau žmonių, juolab ei- 
nančių aukštas pareigas. | 

„Kuo daugiau mūsų bus, - neabejojo jie, - tuo mažesnė tikimybė, 
kad mus nuteis, - jeigu šitai išvis įmanu. Juk Paulių išteisino. O tas 
bjaurybė Tigelinas, permanęs mūsiškių daugumą bei įtakingumą, pats 
netruks ateiti į protą . 

Taigi pernakt buvo suimta daugybė šeimų visoje Romoje — tiek kiek 
pretorionai suspėjo apeiti. Tikrieji judėjai paslaugiai nurodydavo Kris- 
tų išpažįstančius žydus, reikalaudami tuos suimti. Tiktai rytą Žydai ati- 
toko. Jų taryba nusprendė, kad neapykanta nenuveikiama, tačiau iš- 
mintingiausia žydų į tą reikalą visai nevelti, nes tada liaudies piktumas 
nukryps į visus žydus. Nors jie labai pavydėjo savojo tikėjimo atska- 
lūnams, sveikas protas šįkart pergalėjo nirštą. 

Slogus buvo Tigelino pabudimas iš ryto, kai pernakt gėręs vyną ir 
pasismaginęs su viešnamių berniukais, jis pagiringom akim išvydo di- 
džiulį pretorionų pratybų lauką, nusėstą švariai apsitaisiusių Žmonių, 

kurie nuolankiai būrėsi šeimomis. Jam pateikė ilgus įduotųjų sąrašus ir 
paklausė, ar valia brautis taip pat į senatorių bei konsulų namus ir juos 
suimti. 

Iš pradžių jis nepatikėjo visų tų žmonių kaltumu, bet pamanė krikš- 
čionių nusikaltėlius tik iš piktumo apkaltinus garbingus piliečius. To- 
dėl jis miklus vaikštinėjo su rimbu po lauką ir tulžingai klausinėjo: „Ar 
iš tiesų esat krikščionys?“ Visi džiaugsmingai tikino išpažįstą Kristų. 

Tie žmonės buvo tokių dorų, nuoširdžių veidų ir tokie tyraširdžiai, 
kad net jis nedrįso šnioryti jų rimbu, manydamas, jog įvyko kažkokia 
baisi klaida. Apytikriai suskaičiavęs jis su savo pagalbininkais priėjo 
prie išvados, jog, pagal įskųstųjų sąrašus dar teks suimti porą dešimčių 
tūkstančių asmenų iš pačių įvairiausių visuomenės sluoksnių. Šitokį 
skaičių Žmonių galėjo bausti tik beprotis. 

Gandas apie didžiulio masto krikščionių suėmimus, žinoma, paskli- 
do po visą Romą. Pas Tigeliną veržėsi daugybė pavydžių ir piktdžiu- 
gių liudytojų, kurie tikino savom akim matę, kaip krikščionys per Ro- 
mos gaisrą ant kalvų šlovino Dievą giesmėm ir pranašavo ugnimi ly- 
siant ant Romos. 

Pretorijuje siautė visiška suirutė. Padegėliai, apgyvendinti laikinuo- 
siuose Marso lauko statiniuose, pasinaudoję proga brovėsi į krikščio- 
nių būstus, sumušdavo juos, o paskui puolė plėšti žydų krautuvėlių, 
neskirdami, kuris judėjas, o kuris krikščionis. 

Nedraudžiami būreliai savavaliautojų, išgirdę apie neva tikruosius 
padegėjus, tempė kruvinai sumuštus ir pridaužytus krikščionis bei ju- 
dėjus į pretorijų. Tigelinui, kai išvydo tokį liaudies įniršį, pakako proto 
pasikalbėti su žmonėmis griežtai ir uždrausti savavališkus teismus pa- 
tikinus, jog imperatorius pats pelnyta bausme nubaus tuos, kurių kaltė 
bus įrodyta. 

Paskui jis įsakė pretorionams grąžinti tvarką mieste. Tomis nirtulin- 
gomis rudens ryto valandomis krikščionims buvo saugiau tarp preto- 
rionų stovyklos mūrų nei savuose namuose. 

Nuo ankstaus ryto į mano išlikusius namus ant Aventino kalvos ir 
sodo priebėgon plūdo nerimo perimti pabėgėliai, tikėdamiesi mano 
rango bei pareigų apsaugos. Kaimynai elgėsi grėsliai, užgauliojo juos 
ir mėtė akmenis per kiemo mūrą. Nedrįsau apginkluoti savo vergų, 
kad krikščionių neprikirptų dar ir už ginkluotą pasipriešinimą. Tik lie- 
piau kuo griežčiausiai saugoti vartus. Pakliuvau į apmaudžią padėtį. 
Turėjau džiaugtis, kad pagaliau Klaudija su savo tarnais persikėlė iš 
nesveikos pogaisrinės Romos ir gyvens mano dvare Cerėje, kol pa- 
gimdys. 

Būgštaudamas dėl Klaudijos įsijautrinau ir pernelyg nepyktavau ant 
jos mylimų krikščionių, kad neužtraukčiau negandos gimdymui. Ap- 
svarstęs visokias galimybes, išmintingai pasikalbėjau su krikščionimis 

ir paraginau juos kuo skubiau bėgti iš miesto, nes jiems, matyt, bus 
pateiktas svarus kaltinimas. 

Tačiau krikščionys paprieštaravo sakydami, jog; niekas neįrodys juos 
padarius ką nors pikta. Priešingai, kai atsikratė ydų ir nuodėmių, jų 
elgsena ir gyvensena labai pasikeitė — ir tik į gera. Iš žmogiško silpnu- 
mo jie gallir buvo nusikaltę Kristui, tačiau imperatoriui ar valstybei 
tikrai niekad nepakenkę. 

Todėl jie panoro nusamdyti gynėjus suimtiesiems broliams ir sese- 
rims ginti ir nunešti valgio bei gėrimo bėdos ištiktiesiems. Tuo metu 
dar niekas gerai nežinojo, kokia galybė žmonių pernakt sulaikyta. 

Norėdamas jų atsikratyti iš nevilties pažadėjau jiems pinigų ir prie- 
globstį savo dvaruose Preneste ir Cerėje, kad tik paliktų miestą. Tačiau 
jie nesutiko, kol prižadėjau pats pasikalbėti su Tigelinu ir pasistengti 
apginti krikščionis. Juk aš turėjau pretoriaus rangą. Iš manęs krikščio- 
nims tikrai galėjo būti daugiau naudos, nei iš neturtėlių įtartinų gynė- 
jų. Galų gale jie dvejodami ir tarp savęs ginčydamiesi paliko mano 
namus, tad kiemas ištuštėjo. 

Tuo laiku suimtieji krikščionys stovyklos lauke susibūrė ir susitelkė 
apie savus vadovus, o tie pasitarę nusprendė užmiršti nesutarimus ir 
kliautis tik Kristumi, kuris tikrai atsiųs savo dvasią jų ginti. Visi pašiur- 
po nuo dejonių, sklindančių iš rūsių, ir susikrimtę puolė melstis ir gie- 
doti viltingų giesmių. 

Tarp jų buvo keletas teisininkų, kurie, vaikštinėdami nuo vieno vy- 
ro prie kito ir kalbindami moteris, drąsino juos imperatoriaus nuosp- 
rendžiu Pauliaus byloje. Svarbiausia, šnekėjo jie, kad niekas, net 
skaudžiausiais kankinimais bauginamas, neprisipažintų sukėlęs gais- 
rą. Tas neteisingas prisipažinimas galįs pražudyti visus krikščionis. 
Jiems buvo išpranašauti persekiojimai ir kančios dėl Kristaus. Jie turį 
pripažinti Kristų, bet daugiau nieko nevalia pripažinti. 

Pretorijuje mane apstulbino suimtųjų daugumas. Pirmą akimirksnį 
tai mane nuramino, nes, manding, tik beprotis būtų galėjęs juos visus 
įtarti padegimu. 

Pas Tigeliną atkakau palankiausią akimirką, kada šis buvo visiškai 
suglumęs ir nebežinojo, nei ką daryti, nei kaip elgtis. Po teisybei, jis 
staugdamas puolė mane ir pasakė, jog kaip tik aš Neronui pakišęs ne- 
teisingą sampratą apie krikščionis. Juk jie visi esą tiktai niekingi nusi- 
kaltėliai. 

Griežtai užginčijau šitai ir patikinau nesakęs Neronui nė žodžio apie 
krikščionis. 

— Priešingai, apie krikščionis galiu pasakyti tik gera, - tariau. - Jie visai 
nepavojingi ir kivirčijasi daugiausia dėl tikėjimo dalykų tarpusavyje, ne- 
siveldami į valstybės reikalus bei liaudies linksmybes. Jie net teatre ne- 
silanko. Taigi beprotiška kaltinti tokius žmones Romos padegimu. 

Tigelinas baugiai išsišiepė, atvyniojo vieną įskųstųjų sąrašą, perskaitė 
iš jo mano vardą ir nusišaipė: 

— Esi didžiausias žinovas, nes ir tu įrašytas kaip krikščionis. Taip pat 
tavo žmona ir visi namiškiai, taigi neminėsiu kiekvieno vardo atskirai. 

Sakytum slogus švino apsiaustas užgulė man pečius ir amo netekau. 
Tačiau Tigelinas prapliupo juoku, sudavė man įskųstųjų ritiniu ir užriko: 

— Juk nemanai, kad patikėsiu šitokiu skundu! Pažįstu tave ir Žinau, 
kas tu per vienas. Net jei įtarčiau tave, tai niekuomet neįtarčiau tavo 
žmonos Sabinos. Įskundėjas net nežinojo, kad tu su ja išsiskyręs. Ne, 
užkietėję nusikaltėliai vien iš piktumo tikina, jog Romos aukštuomenė 
supuolė į jų pasibjaurėtiną prietarą. 

— Vis dėlto sąmokslas užgriebęs nepaprastai plačiai, - tęsė jis. - La- 
biausiai mane stebina, kad jie visi laisva valia ir su džiaugsmu prisipa- 
žįsta garbinantys Kristų kaip Dievą. Man atrodo, kad jie kuo nors ap- 
duoti. Tačiau laikas tiems burtams padaryti galą. Neabejoju, kad pamatę 
kaltųjų baudimą jie išsigąs ir susyk išsižadės savo paikysčių. 

Aš atsargiai pasiūliau: 

— Gal sunaikink įskųstųjų sąrašus? Ir ką čia tauziji apie kaltuosius? 

Linksmai šypsodamas Tigelinas prisipažino: 

— Ko gera, tu teisus. Gal nepatikėsi, bet net konsulai ir senatoriai 

įrašyti kaip krikščionys. Tokį šmeižtą reikia laikyti paslaptyje. Antraip 
mūsų kilmingieji užsitrauks gėdą liaudies akyse. Net neužsiminsiu Ne- 
ronui apie tuos beprotiškus kaltinimus. 
Numaniau jį uoliai saugosiant sąrašus ir panaudosiant juos savanau- 
diškais tikslais, nes kiekvienas Romos kilmingasis kažin ką būtų ryžę- 
sis atiduoti, kad tik ant jo nekristų šmeižto šešėlis. Aš vėl paklausiau, 
ką jis manąs apie kaltuosius. 

— Juk prisipažinusiųjų turiu ganėtinai ir net per daug, - gyrėsi jis. 

Aš nepatikėjau, tada jis nusivedė mane žemyn, į rūsius, ir vieną po 
kitos parodė dejuojančias ir leisgyves savo aukas. 

— Zinoma, liepiau kankinti tik paženklintus nusikaltėlius, pabėgu- 
sius vergus ir dar kelis, kurie man pasirodė iš baimės kažin ką slepią, — 
tarė jis. - Didumai pakako gero rimbo, bet, kaip matai, kitiems prireikė 
net įkaitintos geležies ir geležinių nagų. Diržingi vyrai tie krikščionys. 
Kai kurie išleido dvasią neišdavę, tik Kristaus šaukdamiesi. O kiti pri- 
sipažino vos išvydę kankinimo įrankius. 

— Ką jie prisipažino? — neatstojau aš. 

— Zinoma, Kristaus įsakymu padegę Romą, - įžūliai atsakė Tigelinas, 
stebeilydamas tiesiai man į akis. Bet sugavęs mano smerkiamą žvilgs- 
nį pasakė: — Na gerai. Vienas kitas lyg ir prisipažino buvę netoli namų, 
kada kariai juos pakūrė. Nusikaltimo bendrų nei vieningos apkalbos 
nesusekiau. Užtat daugybė garbingais laikomų vyrų laisva valia prisi- 

pažino manę, jog jų Dievas nubaudė gaisru Romą už nuodėmes. Ar to 
negana? O kiti atvirai kloja tikėjęsi, kad Dievas per gaisrą nusileis iš 
dangaus ir nubaus visus, kurie neišpažįsta Kristaus. Juk tai sąmokslas 
prieš valstybę. Todėl krikščionys už savąjį prietarą ir turi būti nubaus- 
ti. Nesvarbu, ar jie savo rankom padegė miestą, ar nieko nežinojo apie 
tą bjaurią užmačią. 

Parodžiau jauną merginą, odiniais diržais pririštą prie kruvino suolo. 
Iš burnos jai sruveno kraujas, o krūtinė, rankos ir kojos buvo taip bai- 
siai sudraskytos geležiniais nagais, kad ji veikiausiai buvo be nuovo- 
kos ir vadavosi mirtimi nuo kraujoplūdžio. 

— Ką ši nekalta mergaitė tau prisipažino? — paklausiau aš. 

Tigelinas pasitrynė delnus ir, vengdamas mano žvilgsnio, paprašė: 

— Bent kiek suprask mane. Visą rytą mane kamavo klaikios pagirios. 
Ir man reikėjo šiokios tokios pramogos. Taigi mane labai smalsino mer- 
ginos prisipažinimas. Bet iš jos išpešiau tik tiek, kad kažkoks ponas 
tuoj mane patį nuteis ir įmes į ugnį už piktybę. Kerštininkė! Beje, apie 
ugnį jie visi mėgsta šnekėti - sakytum nepaprastos aistros perimti. Juk 
yra žmonių, kurie mėgaujasi gaisrais. Vargu ar nematydamas ugnies ir 
pats Neronas būtų dainavęs tąnakt Mecenato bokšte. 

Apsimečiau apžiūrinėjąs merginos kūną iš arti, nors mane smarkiai 
pykino. 

— Klausyk, Tigelinai, - tariau tyčia, - ši mergina berods žydė. 

Tigelinas baisiai persigando ir tvirtai sugriebė mano ranką. 

— Tik nepasakok šito Popėjai, - paprašė. - Vardan visų požemio die- 
vų, kaip atskirti žydę nuo paprastos merginos? Jos neturi tokių žymių, 
kokias turi vyrai. Bet, šiaip ar taip, ji krikščionė. Juk neatsisakė savo 
paikystės, nors pažadėjau paleisti namo, jeigu atsimes nuo to savojo 
prietaro. Galimas daiktas, kad ji tik apduota. 

Laimė, Tigelinas persigandęs nusprendė daugiau krikščionių nekan- 
kinti ir atgaivinti kitas aukas, idant jos atkentėtų imperatoriaus skirtą 
bausmę už piktybinį padegimą. Sugrįžome į Tigelino tardymo kamba- 
rį. Jam pranešė, kad pas jį nirčiai veržiasi senatorius Pudensas Publiko- 
la - tas, kuris iš senųjų Valerijų, o su juo kažkoks pagyvenęs žydas. 

Nemaloniai nustebęs Tigelinas pasikasė galvą, metė maldaujamą 
žvilgsnį į mane ir pasakė: 

— Pudensas — minkštaširdis, kuoktelėjęs senis. Už ką jis ant manęs 
supyko? Tikiuosi, kad per klaidą nesuėmiau nė vieno jo kliento. Pa- 
remk mane - juk tu pažįsti žydus. 

Senatorius Pudensas vidun įpuolė iš pykčio kretančia žila galva. Ma- 
no nuostabai, paskui jį įžengė Kefas, pasiremdamas gludžia piemens 
lazda ir įkarščio nuraudintu barzdotu veidu. Įkandin įtykino iš baimės 
perbalęs jaunikaitis, vardu Kletas, - kalbų mokovas, kurį kitados ma- 
čiau verčiant Kefo pasakojimus. 

Tigelinas atsistodamas mėgino pagarbiai pasveikinti Pudensą. Ta- 
čiau senukas puolė jį ir, pabandęs įspirti purpuriniu batu, šoko vainoti: 

— Tigelinai, tu prakeiktas arklių pirkly, tu paleistuvi, vaisytojau! Ką 
čia sugalvojai, ką padarei? Kokiais pramanais kaltini krikščionis? Tavo 
įžūlumas jau neturi ribų! 

Tigelinas mėgino nuolankiai paaiškinti nieku gyvu nepainiojąs as- 
meninių įpročių su pretorionų prefekto pareigom. Romoje gyveno dau- 
giau tokių vaisytojų ir jis nesigėdijo to, kad tremtyje išsilaikė veisda- 
mas arklius. 

— Taigi liaukis mane įžeidinėjęs, liaudies mylimas Pudensai, - papra- 
šė jis. —- Prisimink savo rangą ir tai, kad kreipiesi į mane kaip į valsty- 
bės pareigūną, o ne šiaip Žmogų. Jeigu nori pasiskųsti, tai kantriai iš- 
klausysiu. 

Kefas iškėlė rankas ir garsiai prakalbo aramėjiškai, — nė akies krašte- 
liu į mus nežvilgtelėjęs, —- tartum šnekėdamas kokiai nematomai būty- 
bei. Tigelinas baimingai dvilktelėjo ten, kur žiūrėjo Kefas, ir vėl pa- 
klausė: 

— Kas tas žydas, ką ir kam jis šneka, tikiuosi, ne užkeikimus? Ar jį 
patikrino: gal jis su burtininko raiščiais ar grėsliais stebuklingais ka- 
ruliais? | 

Timptelėjęs už rankos nutildžiau Tigeliną ir pasakiau: 

— Tai krikščionių vadeiva, garsusis Kefas. Sako jį prikėlus keletą mi- 
rusiųjų ir padarius tokių stebuklų, kad andainykštis Simonas Burtinin- 
kas prieš jį tik mokinukas. Kefą globoja senatorius Pudensas, kurį tas 
pagydė nuo vandenligės. 

Gindamas šalin piktas jėgas, Tigelinas pakėlė ragu sulenktą pirštą ir 
savo ruožtu paaiškino: 

— Jis žydas. Man jis nerūpi. Liepk jam tučtuojau baigti užkeikimus ir 
dingti iš čia negrūmojus savo burtų lazda. Antraip dar supyksiu. 

Kefo žodžius į graikų kalbą Kletas išvertė pamokomu balsu, tartum 
daugybę kartų anksčiau kartojęs. Tigelinas dėjosi klausąs, tačiau jis 
menkai suprato graikiškai, nes jaunystėje dažniau imdavosi ne moks- 
lo, bet kitų dalykų. Zinojau jį gėdijantis išsilavinimo spragos. Todėl 
išverčiau jam į gimtąją kalbą tai, ką pats šiaip ne taip sugraibiau iš 
Kefo žodžių srauto. 

— Jis meldžiasi savo Viešpačiui Jėzui Nazariečiui, kitaip Kristui, ir 
karštai prašo, kad šis sutramdytų jo smarkumą. Jis ūmaus būdo ir dėl 
savo karštumo kitados labai nukentėjo. Jo mokytojas daugybę kartų 
jam priekaištavęs. Krikščionims griežtai įsakyta už pikta atlyginti geru 
ir atleisti savo persekiotojams. Dabar jis bijo, kad pagautas teisuoliško 
įniršio nesugebės tinkamai laikytis to neginčijamo įsako. 

Tigelinas įsijaudrino ir išsprogusiom iš baimės akim paklausė: 

— Kaip jis gali kalbėti apie savo Kristų, tartum šis būtų čia pat kam- 

baryje? Aš jo nematau. Tai bjaurūs burtai. Taigi tučtuojau paaiškink 
jam, kad aš jo nepersekioju ir bloga nelinkiu. 

Senatorius Pudensas tuo laiku susivaldė ir ėmė dėstyti: | 

— Garbusis Kefas nori pats atsakyti už visus kaltinimus, kuriuos tu 
iškėlei krikščionims. Jis reikalauja, kad paleistum kitus ir suimtum jį. Jis — 
krikščionių piemuo. Visi kiti - nuo mažųjų ligi didžiųjų - tik jo avys. 

Tigelinas nugara atsišliejo sienos, rudas jo veidas nupilko ir jis vir- 
pančiom lūpom paprašė: 

— Vesk jį šalin, nes liepsiu rimbais išvyti iš pretorijaus. Liepk jam 
suvis nešdintis iš miesto. Imperatoriaus įsakytas aiškinuosi krikščio- 
nių sąmokslą, kuriuo siekta sunaikinti miestą. Padegėjai jau prisipaži- 
no, taigi tikrai nesiginčiju, kad daugybė padorių krikščionių tikriausiai 
nežinojo apie tą šiurpią užmačią. Veikiausiai nežinojo ir tas tavo senas 
burtininkas su bjauria lazda. 

Pudensas klausėsi išsižiojęs, suvytusio pagurklio klostės kabuliavo 
kaip gaidžio pakarūklai. Jis gailiai papurtė galvą ir pasakė: 

— Visi žino, jog pats imperatorius padegė Romą, įsimanęs sklypų 
beprotiškoms statyboms tarp Celijaus ir Eskvilino. Tačiau Neronas la- 
bai klysta, jei mano savo kaltę suversti nekaltiesiems. Tepasisaugo liau- 
dies pykčio, jeigu šitai iškils aikštėn. 

Tigelinas apsižvalgė aplinkui, nes ir sienos turėjo ausis, ir perspėjo: 

— Tu jau senas, Pudensai. Ir galva tau apkvaišusi. Net juokomis nelai- 
dyk tokių užgaulių. O gal pats esi krikščionis ir, nusilpus protui, susipai- 
niojai su jais? Pats pasisaugok/ Tave įdavė, nors aš, žinoma, nekreipiau 
dėmesio į šitokią beprotystę. Romos senato narys negali būti krikščionis. 

Jis nusijuokė, tačiau nenuleido akių nuo Kefo ir vis krūpčiojo tam 
sukrutėjus. Pudensas prisiminė savo rangą bei pareigas ir susivokė per 
daug prišnekėjęs. Todėl taikiai tarė: 

— Pripažįstu, jog tarp krikščionių gali būti nepakančių ir aklatikių, o 
net ir netikrų pranašų. Galėjo nutikti, kad į jų būrį įsigavo net ir vilkų 
ėriuko kailiais. Tačiau Kefas už visus atsakys per viešą teismą. Tik Žiū- 
rėk, kad jis dvasios pagautas neprišnekėtų to, ko net Neronui būt baisu. 

Tigelinas šiek tiek aprimo ir patikino: 

— Aš nesu labai blogas. Išmintingai tariantis, visuomet padarau nuo- 
laidų. Bet tavo burtininkas žydas šiuo atveju negalės už visa ką atsa- 
kyti. Jis, kaip ir kiti prakeikti Žydai, turi tam tikrų teisių ir ypatingą 
padėtį. Neronas kaip tik uždraudė man velti žydus į šią užmačią, nes 
pats Herkulis jų Augėjo arklidėse neatskirtų teisiųjų nuo paklydėlių. 
Aš pats manau, jog Romoje būtų daug geriau be žydų. Bet tai tik mano 
nuomonė ir ji nesvarbi. Aš privalau paklusti imperatoriui. 

Trumpai išdėsčiau Kletui teisinį Tigelino požiūrį. Kletas tai išvertė 
Kefui. Kefo veidas vėl nuraudo, iš pradžių jis mėgino kalbėti ramiai, 
tačiau netrukus užsidegė griausmingai šaukti. Kletas bandė išversti, aš 

irgi įsikišau ir Pudensas puolė aiškinti, ką suprato, todėl po valandėlės 
jau šaukėme sutartinai iš visų gerklių, prisikišę vienas prie kito. Ir nė 
vienas jau nebesupratome, ką sako kitas. 

Galop iškėlęs rankas Tigelinas paprašė nutilti ir pasiūlė: 

— Gerai. Iš pagarbos tavo žilai galvai, Pudensai, ir nūsdamas pelnyti 
galingojo burtininko prielankumą, duosiu jam dešimt, dvidešimt ar 
net šimtą krikščionių, — kiek jis pats panorės. Tegul nueina į pratybų 
lauką ir išsirenka. Krikščionių turiu per akis. Tiktai džiaugsiuos išma- 
niai atsikratęs kelių. 

Bet ir toks protingas siūlymas Kefo nepaveikė, nors valandėlę jis 
svarstė. Užsispyręs pareikalavo jį suimti, o kitus paleisti. Toks reikala- 
vimas man pasirodė beprotiškas, bet vėliau supratau jį buvus išmintin- 
gą. Jeigu jis būtų iš didelio būrio išsirinkęs šimtą ar porą šimtų patin- 
kamų, tai būtų pakurstęs dar stipresnį krikščionių nepasitikėjimą ir tar- 
pusavio susiskaidymą, nes, pakliuvę bendron bėdon, skirtingų partijų 
šalininkai buvo tik tik susitaikę. 

Atsidūrėme aklavietėje. Tigelinas, nors baisiai bijodamas Kefo, ne- 
teko kantrybės supratęs, kad jo valdžia per silpna. Dideliais šuoliais jis 
išliuoksėjo iš kambario. Išgirdome jį portike stūgaujant sargybiniams, 
kad rimbais iš stovyklos išvytų tą priekabų žydą. 

— Vis dėlto nesmurtaukite aršiau, negu būtina, - baigė jis, - ir nieku 
gyvu net pirštu nepalieskite senatoriaus Pudenso. Cia - pats Publikola. 

Tačiau Tigelinas vargiai privertė pretorionus paklusti, nes kai ku- 
riems jų kitados buvo tekę savo ausimis klausytis saugomo Pauliaus, 
todėl krikščionis jie gerbė. Jie perspėjo savo draugus ir Tigelinas ant jų 
neįširdo, nes ir jį patį baugino burtininko Kefo vardas. Juk ir pretori- 
jaus centurionas jį griežtai persergėjo neliesti šio šventojo vyro. 

Galų gale Tigelinas turėjo pažadėti papildomą mėnesinį atlygį tiems, 
kurie išvys Kefą iš stovyklos ir daugiau nebejleis. Sitaip jis surado pen- 
kis galingus vaikinus, kurie narsino vienas kitą, tikindami nebiją net 
požemio karalystės jėgų. Greitosiomis įgėrę vyno, jie įsiveržė į tardy- 
mo kambarį ir kaip pasiutę puolė rimbais varyti Kefą lauk. 

Pudensas negalėjo įsikišti, nes net senatorius neturi valios trukdyti 
kariui vykdyti įsakymą. Jis tik barėsi ir grasino Tigelinui, kuris dėl visa 
ko laikėsi už poros dešimčių žingsnių ir šauksmais skubino karius. 

Rimbo dirželiai švininiais galais kakšėjo Kefui į nugarą ir veidą, ta- 
čiau augus seniokas tik atlošė galingus pečius, švelniai nusišypsojo, 
palaimino karius ir paprašė mušti smarkiau, nes džiaugėsi galėdamas 
kentėti dėl Kristaus. 

Kad kariams būtų lengviau, jis pats nusivilko šiurkštų apsiaustą ir, 
nenorėdamas sutepti jo krauju, ištiesė Pudensui. Tas būtų mielai palai- 
kęs apsiaustą, tačiau aš negalėjau to leisti senatoriui. Todėl pats užsi- 
mečiau apsiaustą ant rankos. 

Sukvaišę iš baimės kariai puolė Kefą visom pajėgom, rimbo dante- 
liais netgi užkirsdami vienas kitam. Kefo veidu sruvo kraujas, susiger- 
damas į žilą barzdą. Jo marškiniai erdėjo į skutus. Kraujas teškėjo ant 
grindų ir sienų, todėl mudu su Pudensu pasitraukėm atkampiau. Bet 
kuo stipriau kariai mušė, tuo maloniau Kefas šypsojo, vis pratrūkda- 
mas džiaugsmo šauksmais, ir meldė Kristaus palaiminti karius, nes šie 
suteikė jam neapsakomą malonumą. 

Stebėdamas tą šiurpų reginį Tigelinas dar tvirčiau įsitikino, jog Ke- 
fas yra baisus burtininkas — piktesnis ir už Apoloniją Tianietį, nes ne- 
jautė net kūno skausmų. Jis sumaurojo kariams mesti rimbus ir jėga 
išnešti Kefą. 

Kariai bijojo liesti Kefą rankomis, tačiau jų kariška garbė pakibo ant 
plauko. Draugų juoko ir šaipių šūksmų sukurstyti, jie keikdamiesi grie- 
bė Kefą ir tikrai jį parbloškė, nors šis priešinosi kaip bulius, neapsako- 
mom išgalėm, visąlaik atidžiai saugodamasis stuktelėti ar kitaip už- 
gauti besiplūkiančius karius. 

Jie nunešė Kefą į portiką ant marmuro laiptų. Ten jis ištrūko iš karių 
nagų ir pažadėjo savom kojom nueiti ligi vartų, jeigu jie nepaliaus jį 
plakę. Kariai mielai jį paleido sakydami, kad laikant Kefą jiems sutrau- 
kė rankas. Ir jų rimbų smūgiai buvę per silpni. 

Džiaugsmingai šaukdami Kefo vardą krikščionys netrukdomi pasi- 
leido jo link ir, reikšdami pagarbą, suklupo abipus kelio. Spindulingai 
šypsodamas, kilsčiodamas rankas palaiminimams ir šaukdamas Kris- 
taus vardą, Kefas drąsino juos ištverti negandą. Suimtuosius pagavo 
karštas pasitikėjimas ir narsa pamačius, kaip krauju pasruvusį Kefą iš- 
ginė iš stovyklos. Daugiau jie vienas kitu jau neabejojo. 

Mudu su Pudensu kiek atsilikę palydėjome Kefą. Iš paskos atsargiai 
tykino Tigelinas, bergždžiai mėgindamas atgauti savigarbą. Nutaikęs 
progą, užkalbinau Kletą - tą jaunuolį, kuris atlydėjo Kefą, ir pasakiau 
jam, kas gresia, kada pateikiami tokie kaltinimai, ir nuoširdžiai papra- 
šiau įkalbėti Kefą slėptis, o gal verčiau bėgti iš miesto. 

Krikščionys nieko nebūtų laimėję, o tik praradę savo ganytoją, jeigu 
Kefas būtų tyčiomis pasidavęs Neronui. Vargu ar jam ilgai būtų padė- 
jusi Žydiška kilmė, jei kaltinimai sužadinę liaudies neapykantą krikš- 
čionims. Kletas atrodė išmintingas jaunuolis — pritarė man ir tarp kitų 
dalykų paminėjo gimęs Umbrijoje. Tuosyk nesupratau, kodėl tai pasa- 
kė. Po kelerių metų išleidau jį šiek tiek pasimokyti teisės, nes buvo 
manoma, kad jis - gero būdo ir kalbos mokovas - perims iš Kefo gany- 
tojišką lazdą. Dabar, šitai rašydamas, sužinojau vieną Pauliaus mokinį 
rungiantis su juo dėl tos lazdos. Bet tegul krikščionys patys sprendžia 
savo kivirčus. Aš, sergalingas Žmogus, daugiau į juos nesikišiu. 

Kefas tvirtai pasiryžo badaudamas laukti prie vartų, tačiau Puden- 
sas galų gale jį perkalbėjo ir paliepė jo palydovams sparčiai ir paslap- 

čia nunešti Kefą į jo namus. Jis davė Kefui savo dengtus neštuvus, 
nors šis baudėsi eiti pėsčias. Bet, sukrėstas ir netekęs daug kraujo, jis 
vos pastovėjo ant kojų. Pudensas dar sugrįžo pas Tigeliną pasikalbėti 
su juo kaip su vienu iš protingesnių romėnų. 

Išvydęs krikščionis smagiai šnekučiuojantis ir džiaugsmo nušvies- 
tais veidais gyvai tebesispiečiančius kieme, Tigelinas susitvardė, įsakė 
vėl suvaryti visus į aptvarus pratybų lauke, tik keliems paliepė išplauti 
ir išvalyti kruvinas grindis ir sienas jo paties tardymo kambaryje. 

Sutrikę krikščionys susižvalgė tarp savęs. Jie neturėjo šepečių nei 
kubilų vandeniui. Tigelinas nusikvatojo ir užriko: 

— Dėl manęs galite laižyti grindis, kad tik būtų švaru! 

Tada krikščionys suklupo ir savo drabužiais bei kaklaskarėm sušluos- 
tė kiekvieną kraujo lašelį, nes jiems atrodė, jog tas kraujas pralietas dėl 
Dievo ir primena jiems Kristaus kančią. 

Pudensas, būdamas protingas vyras, pamanė verčiau išgelbėsiąs tai, 
ką dar įmanu išgelbėti, ir įžūliai prikišo Tigelinui pažadą leisti išsirinkti 
kokį šimtą krikščionių. Tigelinas nenorėjo pyktis su didžios kilmės vy- 
ru ir mielai pažadėjo: 

— Dėl manęs imk kad ir du šimtus tokių, kurie paneigs prisidėję prie 
gaisro. 

Pudensas apsidžiaugė ir sparčiai nužingsniavo į pratybų lauką, kad 
Tigelinas nepasigailėtų dėl pažado, duoto silpnumo akimirką. Vis dėl- 
to Tigelinas taip atitoko, kad pavymui sušuko: 

— Už kiekvieną teks sumokėti surašymo mokestį - po šimtą sesterci- 
jų į mano paties kapšelį! 

Jis žinojo, kad Pudensas neskendi piniguose ir vargais negalais įvyk- 
do senato nario pajamų sąlygą. Kartą stingamą sumą pats imperato- 
rius Klaudijus sumokėjo, kad Pudensui dėl skurdo netektų palikti se- 
nato. Tad Tigelinas manė daugiau iš jo neišspausiąs. 

Iš kelių tūkstančių minios Pudensas išsirinko tuos vyrus, kuriuos 
laikė Kefo bičiuliais, ir keletą moterų, kurios buvo palikusios namuose 
vaikus ar šiaip skubinosi namo. Jis manė, kad merginų išpirkti nerei- 
kia, nes jam į galvą netilpo, kad kas galėtų jas apkaltinti padegimu. 
Jam rodės, kad moterims negresia nei pavojus, nei kokia bausmė, jei 
apskritai įmanu surengti teismą bemaž neturint kaltės įrodymų. 

Todėl jis tik guodė ir drąsino savo bičiulius krikščionis tikindamas, 
jog jie yra garbingi vyrai ir netrukus tikrai bus paleisti. Krikščionys 
visai jo neprašė išsivesti. Priešingai, daugis jo išsirinktų vyrų neišsiža- 
dėjo tikėjimo brolių, trokšdami verčiau dalytis ištikusia nelaime. 

Vis dėlto kokių trijų šimtų Žmonių kaltinimus Pudensas panaikino ir 
ėmė taip atkakliai lygtis su Tigelinu dėl kainos, kad galų gale Tigelinas 
pro pirštus pasižiūrėjo į išsivedamųjų skaičių ir dėl draugystės pasiten- 
kino urmo kaina — vos dešimčia tūkstančių sestercijų. 

Jo geranoriškumas mane uždegė, todėl paklausiau, ar galėčiau ir aš 
išpirkti keletą — tuos, kuriuos pažinau kaip Pauliaus palydovus Romo- 
je. Man rodės, krikščionių santarvės požiūriu, buvo svarbu išlaisvinti ir 
Pauliaus šalininkų, kad paskui nekiltų piktų šnekų, jog Kefo šalininkai 
turį išskirtinę padėtį. 

Mat Pauliaus mokymai rodėsi bergždžiai supainioti, savo ruožtu Pau- 
liaus klausytojai didžiavosi geriau išmaną dieviškas paslaptis. Mane 
pagavo smagumas. Džiaugiausi pagalvojęs, kaip pasigirsiu Klaudijai 
padėjęs — labdaringai — bėdos ištiktiems krikščionims. 

Tigelinas net nereikalavo iš manęs mokesčio už juos, nes jo kaltina- 
majai ataskaitai parašiau nešališką nuomonę apie krikščionių prietarą. 
Norom nenorom jis gerbė mane, nes aš nebijojau Kefo ir jį parėmiau. 
Bet jis man padėkojo vos keliais abejingais žodžiais. 

Tigelino baimė Kefui buvo pagrįsta, nes karių, sugriebusių Kefą, ran- 
kos nusilpo. Jie nusiminę aimanavo nustoję jausti kūną, kada prefekto 
įsakyti palietė burtininką. Man atrodo, savo negalias jie pūtė tyčia, 
gobėdamiesi didesnio atlygio. Aš bent jau negirdėjau, kad po visko 
juos būtų kamavęs koks nepereinantis paliegis. 

Tigelinas manė jau galįs viską iškloti Neronui. Jis karštai prašė ma- 
nęs eiti drauge, nes pasirodžiau esąs puikus to prietaro Žinovas ir paži- 
nojau daug krikščionių. Jam rodės, kad privalau eiti pas Neroną - neva 
aš suklaidinau jį primalęs niekų apie krikščionis Popėjai. 

Jam rodės, nieko bloga, kad aš užjaučiu krikščionis ir netikiu visom 
piktybėm, kurias jis tarėsi išsiaiškinęs per tardymus. Priešingai, jis ma- 
nė, kad drauge mudu viską nušviesime nešališkiau. 

Į Eskviliną jojome raiti, nes skubinant statybų darbus gatvės buvo 
paplatintos ir ištiesintos, tad dengtiems neštuvams, vežimams bei rai- 
teliams mūrų viduje buvo leidžiama judėti jau ir dienos laiku. Neroną 
radom puikiai nusiteikusį. Su draugais jis buvo pavalgęs gardžius pie- 
tus, išgėręs vyno ir atsivėsinęs šaltoje vonioje, idant galėtų toliau puo- 
tauti ligi vakaro, kaip kad retsykiais mėgdavo. 

Jis buvo nepaprastai patenkintas savimi, nes sugalvojo, jo manymu, 
puikų politinį būdą piktiems gandams nutildyti - nukreipti liaudies 
dėmesį nuo savęs į krikščionių nusikaltimus. Nerono nepribloškė Ti- 
gelino pranešimas apie neapsakomą krikščionių daugumą, nes jis at- 
kakliai laikėsi įsikibęs sampratos, jog, krikščionys — tik nieko verti dy- 
kūnai, niekingiausia prastuomenė ir nusikaltėliai. 

— Mums tereikia sugalvoti jų nusikaltimo klaiką atitinkančias baus- 
mes, - patenkintas mąstė jis. - Kuo griežčiau jie bus nubausti, tuo tvir- 
čiau liaudis tikės jų kaltumu. Kartu galėsime surengti liaudžiai tokių 
vaidinimų, kokių niekas nerodė. Apie medinį amfiteatrą verčiau nekal- 
bėsiu. Jo požemiuose laikinai apgyvendinti padegėliai. Iš Didžiojo cir- 
ko beliko pelenai. Viskas vyks mano cirke Vatikano atšlaitėje. Tiesa, 

jis palyginti ankštas, bet vakarop čia pat mano soduose Janikulo papė- 
dėje galėsime suruošti liaudies šventę ir vaišes. 

Sunkiai vokiau, ką jis ketina daryti, bet išdrįsau tarstelti, kad iš pra- 
džių reikia surengti viešą teismą ir kad remiantis ligšioliniais įrody- 
mais, matyt, nedaug žmonių bus pripažinta kaltais. 

— Kam viešas teismas? — nusistebėjo Neronas. — Krikščionys - tai 
nusikaltėliai, netekę pilietybės, ir pabėgę vergai. Tokiems nuteisti šim- 
to teisėjų nereikės. Pakaks prefekto sprendimo. 

Tigelinas paaiškino, kad tarp sulaikytųjų nepaprastai daug piliečių, 
kuriuos įmanu apkaltinti tik tuo, kad jie prisipažino esą krikščionys. Jis 
esą irgi įkliuvęs į bėdą, nes negali pretorionų pratybų lauke kiaurą 
dieną laikyti tūkstančių Žmonių. 

Be to, suimtieji piliečiai atrodo turį tiek išteklių, kad galės vilkinti 
teiseną skundais imperatoriui, net jeigu juos nuteis paprastas teismas. 
Imperatorius turi iš anksto nuspręsti, ar teismui šaukti ganės dingsties, 
kad jie prisipažino esą krikščionys. 

— Sakei — penkis tūkstančius? — susidomėjo Neronas. - Šitokios dau- 
gybės nebūta net per didžiuosius triumfus. Manding, vieno pasirody- 
mo užteks. Daugiadienės šventės surengti negalime. Statybos darbai 
dar ilgiau užtruktų. Dėl manęs gali juos tuoj pat varyti anapus upės ir 
kurdinti mano cirke. Liaudis galės iš anksto džiaugtis būsimuoju regi- 
niu ir lieti tūžmastį už jų šiurpų nusikaltimą. Tegul sudrasko keletą į 
gabalus, tik tu žiūrėk, kad nekiltų didesnių neramumų. 

Man pasirodė, kad Neronas vis dar iškreiptai suprato, kas ir kokiu 
mastu vyksta. Todėl pasakiau: 

— Nejaugi tu nesupranti? Didžiuma jų —- padorūs, garbingi žmonės, 
merginos ir vaikinai, kurie nieko pikta nepadarė. Daugis jų vilki togas. 
Nejaugi leisi liaudžiai paniekinti romėnišką togą? 

Neronas suniuro ir įbedė į mane trumpareges akis — sustambėjusiu 
sprandu, atkišęs riebalais aptekusį smakrą. 

— Matau, kad abejoji mano supratimu ir nuovoka, Manilianai, - pa- 
sakė jis, nemalonės ženklan kreipdamasis į mane tiktai pavarde. Bet 
paskui nusikvatojo dar kažką sumąstęs. | 

— Tigelinas gali juos nuogus varyti per Romą, — pasiūlė jis. —- Liau- 
džiai bus dar smagiau į juos žiūrėti ir tada iš drabužių nesupras, kuris 
jų doras, o kuris nedorėlis. — Ir purtydamas galvą jis pridūrė: — Jie tik 
apsimetinėja esą nekalti. Patirtis mane išmokė labiausiai nepasitikėti 
tais, kurie piktybę dangsto dievotumu ir doringom gyvenimo nuosta- 

tom. Apie krikščionių prietarą žinau tiek, kad griežčiausia bausmė jiems 
bus per švelni už niekšybes. Gal norit sužinoti? 

Jis metė klausiamą žvilgsnį į visus aplinkui. Žinojau, kad verčiau 
patylėti, kai jis kalba. Vienas per kitą paraginome jį šnekėti. Neronas 
tarė: 

— Krikščionių prietaras nepaprastai gėdingas ir klaikus — toks gali 
rastis tiktai Rytuose. Jie užsiima baisiais burtais ir grasina sugriauti ir 
ugnimi užleisti visą pasaulį. Jie atpažįsta vieni kitus iš slaptų ženklų, o 
vakarais užsirakinę valgo Žmogaus kūną ir geria kraują. Jie surenka 
išmestus kūdikius ir aukoja juos per slaptas puotas. Papuotavę jie ima 
ištvirkauti visokiausiais — tiek įprastais, tiek neįprastais - būdais. San- 
tykiauja net su gyvuliais - bent jau su avinėliais, kaip man sakė. 

Jis pergalingai apsižvalgė. Manau, kad Tigeliną Neronas apmaudijo, 
nes šis išdėstė ką žinąs neišklausęs tardymų išvadų. O gal jis ketino 
pasakyti tai, kas jam turėjo išeiti į naudą. Siaip ar taip, Tigelinas su 
panieka priminė: 

— Vien tik už ištvirkavimą jų nenubausi. Pažįstu tokių, — jie čia, 
šalia manęs, —- kurie taip pat užsirakina ir už uždarų durų visaip pa- 
leistuvauja. 

Neronas prapliupo juoku ir tarė: 

— Visai kas kita, kai savitarpyje susitarus susirenkama pasismaginti 
ir šio to pasimokyti. Vis dėlto nė žodžio nesakykit apie tai Popėjai. Ji 
ne tokia pakanti, kaip norėčiau. Na o krikščionys šitai slapta daro savo 
dievų garbei, tikėdamiesi užpelnyti didesnės naudos nei kiti žmonės. 
Jiems viskas leista, o pakliuvę valdžion jie teis tuos, kurie kitokie. Jų 
politinė samprata iš tikrųjų būtų pavojinga, jei nebūtų juokinga. 

Jis dirbtinai nusijuokė, bet mes tylėjome. Senekos pusbrolio sūnus, 
jaunasis Lukanas, kuris pučiamas poeto didybės visuomet stengdavo- 
si pasirodyti, nepaisydamas Nerono, įsikišo: 

— Nesuprantu, kodėl nesuima žydų. Tai pati bjauriausia tauta. Apie 
juos šneka tą patį, ką apie krikščionis. Kaip tik jie paleido naująjį prie- 
tarą. Slaptame Jeruzalės šventyklos kambaryje jie garbina Dievą asilo 
galva. Pompėjus su savo centurionais tai savom akim matė tada, kai 
padegė žydų šventyklą. 

Ilgiau aš nebeišturėjau. 

— Priešingai, - patikinau, - žydų Dievas neturi atvaizdo. Ir tuo tikė- 
jimu žydai skiriasi nuo visų kitų tautų. Krikščionys garbina tą patį Die- 
vą, tik savaip papildę tikėjimą. 

Neronas prielankiai linktelėjo man ir ėmė dėstyti: 

— Kuo patikimiausias šaltinis man paliudijo, jog Pompėjus su savo 
centurionais Jeruzalėje iš tikrųjų įėjo į visų švenčiausiąją vietą ir nepa- 
prastai apstulbo, kai ničnieko ten nerado. Bet kariai, kuriems prieš puo- 
limą buvo nupasakotas žydų tikėjimas, viską neteisingai suprato ir kie- 
takaktiškai tikino Pompėjų savom akim regėjus asilagalvį dievą, apie 
kurį jiems esą buvo pasakota. Stai kaip yra. 

Lukanas dar buvo tik dvidešimt penkerių ir poeto šlovė pernelyg 
staiga jam trenkė į galvą. 

— Manau, kad aš geriau Žinau, - savimyliškai rėžė jis. - Rašydamas 

epą apie pilietinį karą aš ištyrinėjau Pompėjaus istoriją nuodugniau- 
siai iš visų. Žydai — nepakenčiama tauta. 

Įsistebeilijęs į jį, Neronas nejučia sutraiškė delne laikytą obuolį, tad 
vaisiaus sultys prasisunkė pro pirštus. Didžiausia grėsmė kildavo ta- 
da, kai Neronas nuslėpdavo tūžmą. Nuo jo nevalingo judesio aš visas 
įsitempiau. 

— Mielas vaikuti Lukanai, - dirgliai išdaužė jis. - Jau ganėtinai prisik- 
lausėm apie tavo pilietinio karo epą, kuriame pavertei Pompėjų laisvės 
didvyriu, o mano protėvį Cezarį — tironu. Poetas turi savų teisių ir aš 
nė žodeliu neprikišau, kad iškraipei istoriją. Priešingai — stengiausi nu- 
gludinti gremėzdiškas tavo eiles. Verčiau nešnekėk apie nūdienos vals- 
tybinius reikalus — visai jų neišmanai. Ir praeitį palaidok tu, kurs 
džiaugsmo urną uždarai. 

Lukanas krūptelėjo, paraudo, permesdamas mus maldaujamu žvilgs- 
niu ir tikėdamasis, kad jį paremsime. 

— Svarbiausią manojo epo mintį žino kiekvienas išsilavinęs Žmogus, — 
atsakė jis įsižeidęs, bet taikingai. — Prasidėję tironų laikai yra lemti 
likimo. Pompėjus kovojo už Romos laisvę - bet jis kovojo su neišven- 
giamu likimu, todėl sužlugo. 

Mano gerbiamas konsulas Petronijus delnu įspėjamai spustelėjo Lu- 
kanui petį ir šypsodamas patikino: 

— Kada nors, ištaikę progą, dar išklausysimė tavo poemą - tegu tik 
tavo turtuolė žmona patieks tokį gardų povo kepsnį bei Kipro vyno 
kaip paskutinį kartą. Tiesa, tavo stilius įmantrus ir ne visada rodo gerą 
skonį, kaip bičiuliškai pastebėjo Neronas. Vis dėlto nepasiduok tušty- 
bei ir dėl menko priekaišto nevadink jo tironu. Visi žinom, kad Nero- 
nas - ne tironas, o žmoniškiausias pasaulyje valdovas. 

Sunkiai suprasdavai, kada Petronijus sako tiesą, o kada juokauja, 
tačiau Neronas buvo taip nusikaušęs, kad patikėjo jo žodžiais, užmir- 
šo Lukaną ir atlyžęs tarė: 

— Visi žinote, kad esu minkštaširdis ir kad karštai troškau būti neraš- 
tingas, kada man teko pasirašyti pirmą mirties nuosprendį. Gal daug 
skriaudos padariau, bet tai dėl valstybės, dėl taikos šalies viduje. Kuo 
puikiausiai žinote, bičiuliai, jog dėl to naktimis mane kamuoja slogu- 
tis, sapnuose gainioja furijos su deglais. Kad esu minkštaširdis, liudija 
ir sąžinės graužatis už darbus, kuriuos padariau spiriamas neišvengia- 
mos būtinybės bei atsakomybės už bendrą labą. Negerai elgias Petro- 
nijus, kad kaip tik šiandien primena mano nesavanaudiškumą. Politiš- 
kai būtina kuo griežčiausiai nubausti padegėjus. 

Šia proga Tigelinas irgi priminė: 

— Penkiems tūkstančiams žmonių Vatikano cirko požemiuose per 
ankšta. Aš vis tiek manau, kad piliečiai čia veliami be reikalo. Siūlau 

išlaisvinti visus tuos, kurie nuoširdžiai atsižadės krikščionių prietaro, 
o ir šiaip yra garbingi piliečiai. | 

— Bet tada bemaž neliks ką bausti, - paprieštaravo Neronas. - Zino- 
ma, gavęs progą kiekvienas stengsis išlipti sausas iš balos. Visi jie įsi- 
vėlę į sąmokslą, nors ne visi tiesiogiai kūrė ugnį. Jeigu tu manai, kad jų 
per daug, - nors šnekant apie tokį klaikų nusikaltimą, manding, tai 
neteisinga, - vis dėlto leisiu jiems traukti burtus. Taip daroma per karą, 
kai legionas patiria gėdingą pralaimėjimą. Korbulas Armėnijoje bur- 
tais pasmerkė myriop kas dešimtą. Sumišai didvyrius ir bailius. Gal 
tada krikščionys taip smarkiai išsigąs bausmės, kad jų prietaras am- 
žiams išnyks iš Romos. 

Įsižeidęs Tigelinas priminė, jog dar niekas jo, kaip pareigūno, nekal- 
tino gailiaširdyste. 

— Galvoju apie nepatogumus, - įsikarščiavo jis. — Meniškas, - kaip 
pageidauji, - penkių tūkstančių žmogystų galavimas kiaurą dieną tavo 
cirko ankštybėje — vis dėlto prastas sumanymas, net jei nukryžiuotai- 
siais tirštai iškaišysime sodus. Aš nusiplaunu rankas. Sutinku surengti 
tokio plataus masto baudimą, jei nereikalausi meniško reginio. Bet abe- 
joju, ar liaudžiai bus linksma. O ir žiūrovams nusibos. Pats grasiausias 
dalykas — nuo ryto ligi vakaro stebėti pjovynes. 

Visi taip pasibaisėjome jo aiškinimu, kad tylėjom nepraverdami bur- 
nų. Tikriausiai įsivaizdavom, kad bus žiauriai nugaluota kelios dešim- 
tys, o visi kiti nei šį, nei tą vaidins. Petronijus papurtė galvą ir skubinai 
pasakė: 

— Ne, imperatoriau, tai prastas skonis. 

Tigelinas tęsė: 

— Nenorėčiau, kad tave, o gal ir mane kaltintų piliečių teisių nepai- 
symu. Kalkim, kol geležis karšta. Delsti nevalia. Turiu apie dešimt įti- 
kimų prisipažinimų, tačiau viešam teismui šito nepakanka, be to, kai 
kurių prisipažinusiųjų jau nebegalėsime parodyti. 

Mūsų žvilgsniai jį erzino. Todėl piktai pridūrė: 

— Keletas krito, kai mėgino pasprukti. Sitaip dažnai atsitinka. 

Vėl pajutau slėgų švininį apsiaustą apgulant pečius. Bet negalėjau 
tylėti. 

— Imperatoriau, - pasakiau, - pažįstu krikščionis ir žinau jų papročius. 
Jie nuolaidūs, laikosi sau, nesikišdami į valstybės reikalus, ir vengia da- 
ryti pikta. Nieko bloga apie juos pasakyti negaliu. Gal jie ir kvaili, nes 
tiki, kad toks Jėzus Nazarietis, kurį vadina Kristumi ir kurį nukryžiavo 
Judėjos prokuratorius Poncijus Pilotas, atpirks jų nuodėmes ir suteiks 
jiems amžiną gyvenimą. Betgi už kvailumą niekas nebaudžia. 

— Taigi taigi - jie mano gausią atleidimą už pikčiausius nusikaltimus, 
todėl jiems viskas leista, - nekantriai tarstelėjo Neronas. - Jeigu šis 
mokymas nėra pavojingas, tai pasakykite, kas pavojinga valstybei. 

Kai kurie suabejojo — gal išties krikščionių grėsmė perdėta ir esą, 
saujelę nubaudus, kiti išsigąs ir atsižadės prietaro. Tačiau Tigelinas pik- 
tdžiugiškai išrėžė: 

— Iš tikrųjų jie neapkenčia visos Žmonijos ir tiki, kad jų Kristus apsi- 
reiškęs nubaus ugnimi tave, imperatoriau, ir net mano kuklią esybę už 
nedorus darbus. 

Neronas nusijuokė ir gūžtelėjo pečiais. Jo garbei reikia pasakyti, kad 
jis nelabai paisė pašaipų iš turimų silpnybių ir maloniai elgėsi su vy- 
rais, kūrusiais apie jį nešvankias eiles. Bet jis ūmai pakėlė galvą, kai 
Tigelinas kreipėsi į mane prikišdamas: 

— Ar ne tu, Minutai, sakei, jog krikščionys neapkenčia net teatro? 

— Neapkenčia teatro? - lėtai atsistojo Neronas, nes užgaulių dėl dai- 
navimo meno jis nepakentė. — Vadinasi, jie tikrai yra Žmonijos priešai 
ir nusipelnė bausmės. Taigi jie bus nubausti kaip Romos padegėjai ir 
visos žmonijos priešai. Nemanau, kad kas nors kils jų ginti. 

Aš pakilau drebančiais keliais ir atšakiai išrėžiau: 

— Valdove, pats sykį valgiau su krikščionimis šventą vakarienę. Ga- 
liu duoti apvalomąją priesaiką, kad jie neiškrėtė nieko nederama. Jie 
geria vyną, valgo duoną ir kitus įprastus patiekalus. Įsivaizduoja, jog, 
tai Kristaus kūnas ir kraujas. Po vakarienės jie bučiuojasi, betgi čia 
nieko bloga. 

Neronas mostelėjo ranka tartum vydamas musę ir nutildė: 

— Neerzink manęs, Manilianai. Visi žinome, kad nesi labai nuovo- 
kus, nors turi ne vieną gerą bruožą. Krikščionys suklaidino tave, leng- 
vatikį. 

— Tikrai, - pritarė Tigelinas. - Mūsų Minutas pernelyg patiklus. Krikš- 
čionių burtininkai jį užkerėjo. Man pačiam šitai grėsė per tardymus. Jie 
dedasi geručiai, elgiasi padoriai ir nemokamomis vakarienėmis traukia 
neturtėlius savo pusėn. Tačiau po jų slaptųjų apeigų visi tampa burtų 
aukomis. 

Galų gale Neronas suprato, jog vaidinimui pakaks poros tūkstančių 
suimtųjų, ir paliepė Tigelinui paleisti tuos, kurie atsižadės savojo prie- 
taro, manydamas, kad baudžiamųjų liks ganėtinai. 

— O mes verčiau pasvarstykime, kokiom smagybėm linksminsime 
liaudį, - pasiūlė jis. - Tu, Tigelinai, žiūrėk, kad vaidinimui liktų ir dailių 
merginų bei jaunikaičių, ne vien tik paženklintų vergų. 

Žmogus pernelyg uoliai tiki tuo, ko trokšta. Lydėdamas Tigeliną į 
pretorionų stovyklą, mąsčiau, jog Neronas sugalvojo kvailu ir gėdingu 
vaidinimu vien nubausti didžiumą krikščionių, o paskui juos paleisti — 
tik kai kuriuos nudaigojus, kad liaudies neapykanta apmalštų. Tigeli- 
nas pakeliui tylėjo. Jis puoselėjo savo užmačią, nors aš to nenumaniau. 

Leidomės joti aplink pratybų lauką. Suimtieji saulėkaitoj keipo, nes 
buvo karšta rudens diena. Iš miesto jiems buvo atsiųsta valgio ir van- 

dens, bet ne visiems jo užteko. Daugis peralkę ir ištroškę prašė leisti 
jiems patiems nusipirkti maisto — pagal įstatymą ir gerą paprotį. 

Pamatęs kokį garbų vyrą su toga, Tigelinas stabtelėdavo, maloniai 
užkalbindavo jį ir paklausdavo: „Ar prisidėjai prie Romos padegėjų? 
Išgirdęs neigiamą atsakymą, paklausdavo: „Ar esi anksčiau baustas už 
kokį nors gėdingą nusikaltimą?“ Išgirdęs reikiamą atsakymą, jis links- 
mai sušukdavo: „Gerai! Atrodo, esi garbingas vyras. Paleisiu tave, jei- 
gu atsižadėsi pražūtingo krikščionių prietaro. Tikiuosi, kad turi šimti- 
nę padengti kalinimo išlaidoms? 

Tigelinas labai apstulbo, tiesą sakant, apstulbau ir aš, kai vyrai vie- 
nas po kito nuolankiai pareikšdavo negalį atsižadėti Kristaus, kuris at- 
pirko jų nuodėmes ir pasišaukė į savo karalystę. Siaip jau jie, aišku, sakė 
mielai eisią namo ir atnešią — kas penkiasdešimt, kas šimtą, o kas - net 
penkis šimtus sestercijų išlaidoms padengti. 

Galų gale Tigelinas neteko kantrybės ir trenkė vienam tokiam įžūlė- 
liui lazda per veidą. ž 

— Stai tau tavo Kristus! Saipotės iš manęs, kvailiai? — įsiutęs užriko jis. 

Bergždžiai sugaišęs daugybę laiko jis aptiko vos du piliečius, kurie 
patikino esą suimti per klaidą, mat dar nesą galutinai įšventinti per 
slaptas krikščionių apeigas. Visi kiti reikalavo teismo, minėjo impera- 
toriaus sprendimą dėl Pauliaus ir tvirtino galį įrodyti, jog kaltinimai 
krikščionims nepagrįsti. 

Galop Tigelinas turėjo paskubėti, tad apsimetė priekurčiu ir tiktai 
sumurmėdavo: „Vadinasi, atsižadi Kristaus“. Ir, sulaukęs neigiamo at- 
sakymo, burbtelėdavo: „Gerai, tu laisvas“. Jis jau nebereikalavo papir- 
kų — kad tik garbieji vyrai eitų savais keliais. Tačiau diduma jų buvo 
tokie užsispyrę, kad slapta sugrįždavo į pratybų lauką ir įsimaišydavo 
tarp kitų krikščionių. 

Tuo laiku Tigelinas liepė tvarkdariams pretorionams paskleisti mies- 
te žinią, jog krikščionys, kaltinami Romos padegimu, bus varomi per 
griuvėsius ir Via sacra į Nerono cirką anapus upės. Ginkluotiems sargy- 
biniams jis leido suprasti nesupyksiąs, jei pakeliui tie leisią kai ku- 
riems prapulti žmonių kamšalynėj. Kai kurie senukai ir ligotos mote- 
rys skundėsi kelio ilgumu, tačiau linksmai nusikeikęs Tigelinas sušuko 
negalįs visiems nusamdyti dengtų neštuvų. 

Pakelėje telkėsi būriai tūžmingai staugiančių žmonių, kurie drabstė 
purvu krikščionis, svaidė akmenimis, tačiau šiųjų eisena buvo tokia 
nenumanomai ilga, kad net nirčiausiems peštūnams nusibodo, nors 
dar net galo nebuvo matyti. Aš pats jodinėjau pirmyn atgal palei eise- 
ną žiūrėdamas, kad pretorionai atliktų, kas privalu, ir saugotų suim- 
tuosius nuo minios. 

Vis dėlto keletą liaudis taip sutalžė, kad tie paliko kraujuose tysoti, 
tačiau, dangui raustelėjus, šešėliams ištįsus, pasiekėme Sventąjį kelią 

ir žmonės pakelėj keistai nuščiuvo. Rodės, visą miestą tuolaik apgau- 
bė pamėkliška tylybė. Pretorionai ėmė baimingai žvalgytis aplinkui, 
nes tarp jų jau buvo pasklidęs gandas, kad prasivers dangus ir Kristus 
visoj skaistybėj nusileis gelbėti savųjų. 

Daugybė alkio, troškulio ir nemigos išsekintų krikščionių krito pa- 
kelėje ir niekas jų nekėlė. Taigi šieji gailiai prašė, kad nueinantys jų 
nepaliktų, jog ir jie patirtų Kristaus džiaugsmą. Todėl apsukriausi krikš- 
čionys išnuomojo vežimus, gabenusius griuvėsių liekanas bei statybi- 
nius akmenis, ir kėlė į juos parkritusius. Netrukus paskui eiseną riedė- 
jo koks šimtas vežimų, taigi nė vienas neliko pakelėj. Tigelinas leido 
nuomotis vežimus, bet keikdamasis sakė, jog prietaringieji krikščio- 
nys užkietėję labiau, nei jis įsivaizdavo. 

Jis padarė klaidą, kad eiseną į Vatikaną varė per Eskulapijaus salą 
bei žydų miesto dalį. Užgulė prieblanda ir eiseną lydintys žmonės, pa- 
matę žydus, vėl užsiplieskė, puolė lupti jų ir plėšti jų namų. Daugumą 
sargybinių Tigelinas sušaukė grąžinti tvarkos, tad krikščionims teko 
patiems, be vedlio, ieškoti kelio į Vatikano cirką. 

Savom ausim girdėjau pirmuosius eisenos vyrus ir moteris klausinė- 
jant vienas kito, ar jie tikrai einą teisingu keliu. Dalis jų tamsyje nukly- 
do į Agripinos sodus, tačiau iki ryto visi sava valia sugužėjo į cirką. 
Žmonės šnekėjo, jog nė vienas krikščionis pakeliui nepabėgo, bet aš 
tuo nepatikėjau. Vakaro juodumoj, siaučiant riaušėms keturioliktoje 
miesto dalyje, bet kas galėjo pasprukti. 

Zinoma, neapsakoma apstybė žmonių netilpo į cirko požemius bei 
arklides, tad daugiui teko miegoti ant žemės. Tigelinas leido jiems at- 
sinešti iš šalinės pasikloti šiaudų ir atsuko arklidžių vandenį. Ne iš 
pagailos tai padarė — jis tik buvo atsakingas už krikščionis, be to, ro- 
mėnas. 

Keliems nuo tėvų nuklydusiems vaikams ir merginoms, kurias pre- 
torionai atsirinko, ketindami išprievartauti ir šitaip pateisinti Romos 
įstatymą, draudžiantį bausti mergeles, aš griežtai įsakiau išeiti ir var- 
dan Kristaus eiti namo, mat kitaip raginami jie nesijudino. Ir ne vien 
tik aš per tą erzelį šaukiausi Kristaus. Girdėjau pretorionus vangiai 
vardan Kristaus rikiuojant suimtųjų eiles prie vandens. Antraip preto- 
rionai nebūtų pasiekę jokios tvarkos. 

Apsunkusia širdimi iškeliavau su Tigelinu nakties tamsybėj į Eskvi- 
liną pas Neroną. Sis tebepuotavo ir buvo smarkiai nusilakęs. Lukaną 
buvo pavaręs, nes šis atkakliai tikino, jog žydai neapsakomai džiaugė- 
si Romos gaisru. Petronijus pats išėjo pasiteisinęs skrandžio skaus- 
mais. Retsykiais Nerono draugėje jis pajusdavo nemalonius pilvo trau- 
kulius. Užtat Neronas buvo pasikvietęs porą patikimų senatorių ir tris 
sumanius teisininkus. 

Išvydęs mane, jis nekantriai paklausė: 

— Kur gaišai? Kaip tik tavęs man labiausiai reikėjo. Pasakok, kokių 
gyvių turi Žvėryne. 

Priminiau, kad maža kas likę, nes žvėrių skaičių reikėjo sumažinti 
dėl vandens stygiaus per Romos gaisrą ir dėl pašaro stokos. Nieko 
pikta nenujausdamas pridūriau, kad medžioklės žaidimams aš, po tei- 
sybei, turiu dar hirkanų buivolų bei skalikų. Sabina, aišku, turėjo dar 
ir liūtų. | 

— Bet, — pratariau niūriai, —- naujieji mokesčiai už vandenį tokie be- 
protiški, kad vargu ar verta pirkti žvėris. 

Neronas tarė: 

— Per visus valdymo metus mane smerkė už perdėtą atlaidumą ir už 
tai, kad tolinu liaudį nuo senųjų Romos dorybių. Tegul vieną kartą 
gauna, ko trokšta, nors man pačiam tai bjauru. Juolab kad turime teisę 
tai daryti dėl šiurpaus krikščionių nusikaltimo ir kuo didžiausios ne- 
apykantos žmonijai. Taigi atiduosime juos žvėrims. Jau permąsčiau die- 
vų legendas, kurios tiks teatrui. Penkiasdešimt mergelių ir penkiasde- 
šimt jaunikaičių vaidins Danajo dukteris ir jų vyrus. Dirkės bus pririš- 
tos jaučiams prie ragų. 

— Bet, - paprieštaravau sumiksėjęs iš siaubo, - juk tavo laikais visoje 
valstybėje net pikčiausio nusikaltėlio niekas nenuteisė atiduoti Žvė- 
rims. Maniau, kad tokie barbariški papročiai nunyko. Aš tam nepasi- 
rengęs. O ir reikiamų plėšrūnų neturiu. Ne, apie tai nenoriu net girdėti. 

Nerono sprandas iš pykčio išpampo. 

— Roma klysta, jeigu mano, kad bijau išvysti kraują ant arenos smė- 
lio! — sušuko jis. - Darysi, ką lieptas. Dirkės bus nuogos pririštos lau- 
kiniams jaučiams prie ragų. O skalikai gali sudraskyti keletą šimtų. 

— Bet, valdove, jie mokyti vaikytis tiktai žvėris, - pasakiau apgailes- 
taudamas dėl jo neišmanymo. - Jie neliečia žmonių. — Ir, kiek pamąs- 
tęs, atsargiai pasiūliau: - Žinoma, galėtum apginkluoti suimtuosius ir, 
užpjudęs šunimis, priversti medžioti laukinius jaučius. Pats matei, per 
šitokią medžioklę žūva net patyrių medžiotojų. 

Neronas įsibedė į mane ir garsiai paklausė: 

— Prieštarauji man, Manilianai? Manau, jog ganėtinai aiškiai pasa- 
kiau, ko tikiuosi iš tavęs rytoj. 

— Rytoj?! - sušukau. — Proto netekai, valdove! Neužteks laiko pasi- 
rengti. 

Neronas nepakentė užuominų apie glumo priepuolius, per kuriuos 
jis trumpai netekdavo nuovokos ir kuriuos kitados minėjo Agripina. 
Jis pakėlė savo didelę galvą ir išdidžiai rėžė: 2 

— Neronui nieko nėra neįmanoma! Rytoj — idos. Senatas rinksis 
auštant. Pranešiu senatui, kad padegėjai nustatyti. Kai tik visi senato- 
riai atvyks į cirką, pradėsite vaidinimą. Siuo atveju mano sprendimas 
juridiškai galios ir viešo teismo nereikės. Mano mokslingieji draugai 

irgi taip galvoja. Tik iš pagarbos senatui ir norėdamas galutinai nutil- 
dyti bjaurias paskalas paskelbsiu pranešimą senatoriams ir pakviesiu 
juos į cirką savom akim įsitikinti, jog Neronas nebijo kraujo. 

— Aš neturiu tinkamų laukinių žvėrių, - atrėžiau trumpai, pasiruošęs 
taurės smūgiui į galvą arba spyriui į pilvą. Sitai nekėlė grėsmės. Išliejęs 
įniršį smurtu Neronas kaipmat nusiramindavo ir atlyždavo. 

Tačiau tąkart jis nuščiuvo, išblyškęs įsistebeilijo į mane ir paklausė: 

— Ar ne aš skyriau tave Žvėryno viršininku? Kieno Žvėrys — tavo ar 
mano? 

— Zvėrynas, be abejonės, tavo, nors jo statybai ir aš juk paaukojęs 
daug savo lėšų ir tuoj pat galiu tai įrodyti, - sutikau. - Tačiau žvėrys — 
mano asmeninė nuosavybė. Iš valstybės iždo bei imperatoriškojo iždo 
sąskaitų pamatysi, kad kiekvienam medžioklės žaidimui pardaviau 
reikiamų žvėrių ir už prijaukintų žvėrių pasirodymus ėmiau tam tikras 
pinigų sumas. Savo Žvėrių neparduosiu ir šitam tavo renginiui jų ne- 
nuomosiu. Nei tu, nei senatas savo sprendimu neprivers manęs ati- 
duoti asmeninį turtą tavo žiauriam įgeidžiui tenkinti. Sitai laiduoja 
Romos įstatymai. O gal aš klystu? . 

Ten buvę teisininkai ir senatoriai nenoriai linktelėjo. Umai Neronas 
nušvito maloniausia šypsena. 

— Neseniai kalbėjomės ir apie tave, brangus Minutai, - pasakė jis. — 
Gyniau tave kaip įmanydamas, betgi tu įsivėlęs į pragaištingą krikš- 
čionių prietarą. Per daug apie jį Žinai. Be to, vasarą, per gaisrą, iš Pala- 
tino arklidžių išsivedei neįkainojamą arklį ir nesugrąžinai. Neprimi- 
niau tau šito, nes Neronas nėra smulkmeniškas, kad ir ką apie jį šneka. 
Tik keista, kad būtent tavo namas Aventine nesudegė. Dar sako, kad 
paslapčia nuo manęs tu vėl vedei. Nebijok. Santuokos slepiamos dėl 
daugybės priežasčių. Tik man graužia širdį, kai žmonės atvirai šneka 
naująją mano draugo Žmoną esant krikščionę. Ir pats prisipažinai drau- 
ge su jais vakarieniavęs. Tikiuosi, kad čia, draugų būrelyje, tuoj pat 
paneigsi šiuos nemalonius kaltinimus. 

— Paskalos lieka paskalomis, — beviltiškai prieštaravau. — Manyčiau, 
kad bent tu, - taip, pirmiausia tu, valdove, turėtum niekinti nepagrįs- 
tus gandus. Negaliu patikėti, kad tu klausaisi tokių dalykų. 

— Bet tu verti mane tai daryti, Minutai, - švelniai tarė Neronas. — 
Stumi mane, savo draugą, į keblią padėtį. Skubinas ir nuodugnus krikš- 
čionių baudimas — besąlygiška politinė būtinybė. O gal Romos padegi- 
mu tu nori apkaltinti mane, kaip kad šnibžda kai kurie piktanoriški 
senatoriai, perimti nenuveikiamo pavydo. Prieštarauji mano siūlomam 
krikščionių baudimui. Tikiuosi, suvoki, jog tavo prieštaravimas yra po- 
litinio pobūdžio. Aš jį suprantu kaip priešgyniavimą valdovui. Tikiuo- 
Si, neversi manęs — savo draugo —- nuteisti tave kaip krikščionį - žino- 
ma, ne žvėrims sudraskyti, o tik gerklę perpjauti už tai, kad neapkenti 

manęs ir žmonijos. Turbūt tik tada atiteks tavo turtas valstybei teisė- 
tai. Nejau tau brangesni krikščionys ir laukiniai Žvėrys, nei mano ir 
tavo paties gyvybė? 

Jis nusišypsojo patenkintas, nes suvokė įstūmęs mane į spąstus. Dėl 
akių aš dar kiek padvejojau, bet jau užgultas minčių. Galiu pasiteisinti 
daugiau galvojęs apie Klaudiją bei savo negimusį sūnų, taigi tave, Ju- 
lijau, nei apie save patį. Na bent jau galvojau ir apie jus, ir apie save. 

Galop aš sutikau: | 

- Zinoma, saujelę nuteistųjų galėtume apsiausti meškenom ir šune- 
„nom. Galbūt tada šunys, užuodę žvėries kvapą, juos draskys. Bet, im- 
peratoriau, tu skiri man labai mažai laiko bent jau pakenčiamam vaidi- 
nimui surengti. 

Visi su palengvėjimu nusijuokė ir daugiau niekas nė žodeliu man 
neprikišo ryšių su krikščionimis. Gal Neronas tik juokais mane gąsdi- 
no ir net neketino vykdyti savo grasinimo? Bet peržiūrėjęs Žvėryno 
sąskaitas jis galėjo nusavinti mano žvėris. Nuodugniai patikrinus, bū- 
tų paaiškėję, kad aš atsiimdavau išlaidas ir iš valstybės iždo, ir iš paties 
Nerono iždo - jei tik juose būdavę lėšų. 

Noriu pasakyti, jog Neronas vis tiek būtų pasitelkęs žvėris, - kad ir 
kas man būtų nutikę. Todėl lig šiol manau negalėjęs pasielgti kitaip. 
Taip būtų pasielgęs kiekvienas, turintis sveikos teisinės nuovokos. Ne- 
suprantu, kokia nauda būtų buvusi krikščionims ar man, jei vien tik iš 
užsispyrimo būčiau leidęs perpjauti man gerklę. Tiesa, taip apsispren- 
dęs aš net nenujaučiau, ką baudžiasi daryti mano tėvas. 

Bergždžiai būčiau spyriojęsis. Vos įsižiebus Vakarei žvaigždei Ne- 
ronas įsakė šaukliams gaisro nenuniokotose miesto dalyse skelbti ry- 
tojaus dieną šventine ir kviesti žmones į Vatikano cirką žiūrėti vaidini- 
mo. Tuolaik krikščionių eisena dar nebuvo lig ten nusigavusi. 

Turėjau skubėti į žvėryną, todėl tik bendrais bruožais pasitariau dėl 
vaidinimo eigos. Juk privalėjau dar tą pačią naktį atrinkti žvėris ir nu- 
gabenti juos į kitą upės krantą, o tai buvo nelengva užduotis, nors aš 
tik pats taip sakau. Liepiau tučtuojau skelbti parengtį žvėryne, uždegti 
deglus bei didžiulius aliejaus puodus, tad visas Žvėrynas nušvito skais- 
čiai kaip dieną. 

Zinoma, dar labiau negu Žmonės įsijaudrino žvėrys, vidurnaktį pa- 
budinti liepsnų plastėjimo ir erzelio. Vežėčių ir jaučių vežimų dardesį 
nustelbė buivolų maurojimas, dramblių trimitavimas ir duslus liūtų 
riaumojimas, ir triukšmas nusklido ligi pat Marso lauko, kur Žmonės 
išpuolė iš savo laikinųjų būstų pamanę, jog, vėl įsiplieskė gaisras. 

Gyvūnus gabenau ne vien Žvėryno vežimais - įsakiau atgabenti ga- 
lingų jaučių tempiamų vežėčių, kuriom dieną naktį gabeno statybinius 
akmenis iš užmiesčio kirtyklų, paliepdamas ištuštinti krovinius, kur 
pakliuvo. Skubiems darbams Tigelinas atvarė man kohortą pretorionų. 

Atsilyginau vynu ir pinigais kariams, jau antrą parą sekinamiems ne- 
paliaujamos plūkiavos. 

Pikčiausia kliūtis, aišku, man buvo Sabina, mat ji iššoko iš Epafrodi- 
to lovos ir iškart puolė mane: 

— Gal tu kvailas? Ką čia šneki? Ką tai reiškia? 

Savo prijaukintų liūtų ji nieku gyvu nesutiko duoti Neronui, nes 
visos trukios pratybos nueina perniek, jeigu liūtas sudrasko bent vieną 
žmogų. 

Laimė, Epafroditas buvo protingesnis, suprato, kodėl turiu skubėti, ir 
pats man padėjo uždaryti į narvus tris neprijaukintus liūtus, atvežtus iš 
Afrikos prieš porą mėnesių. Pikčiausia, kad žvėrys tą vakarą jau buvo 
pašerti. Taigi buvo sotūs. Nusenę vergai, kurie dar gerai prisiminė di- 
dingus imperatoriaus Klaudijaus vaidinimus prieš dešimtį metų, susirū- 
pinę purtė galvas ir sakė, kad žvėrys nedarys to, ką turėtų daryti. 

Zvėrys, atrinkti draskyti nusikaltėlių, paprastai alkinami net tris pa- 
ras. Be vergų patarimų nebūčiau išsivertęs, nes tik jie žinojo, kaip įer- 
zinti žvėris prieš išleidžiant į areną. 

Blogiausia, kad Nerono laikais Žvėrių pasirodymai tapo meno rūši- 
mi — išskyrus medžioklės žaidimus, kai žvėris reikėdavo .nudaigoti. Bet 
ir tiems žaidimams aš dažniausiai atrinkdavau palyginti jaukius žvėris, 
nes ietininkus bei lankininkus vaidindavo raiteliai ir senatoriai, 0 jų 
buvo nevalia stumti į pavojų. 

Laimė, taip skubėjau viską sutvarkyti laiku, kad neturėjau kada jau- 
dintis dėl vaidinimo sėkmės. Pasiguodžiau mintimi, jog padariau, ką 
galėjau. Niekas nebūtų padaręs daugiau už mane. 

Hirkanų buivolams gabenti narvų neturėjome, nes į medinio amtfi- 
teatro arklides juos įprastai gindavo tvirtai sukaltu aptvaru ir požemi- 
niu koridoriumi. Juos reikėjo ganykloje sugauti ir surišti. Pagalvojęs, 
kad apie trisdešimt jų tiko vaidinimui ir kad gaudynės vyko bemaž 
tamsumoj, triukšmo ir šviesos įnirtintiems galvijams šokčiojant ir ba- 
dantis tarpusavy, manau nusipelnęs pagarbos, nes užduotį suspėjau 
atlikti ligi aušros. 

Turėjau pats kartu dirbti — rodyti pavyzdį, nes tie laukiniai jaučiai 
persmeigė porą neprityrusių pretorionų ir keletą jų sutrypė. Į pėdą man 
įdūrė akmuo, aš apsibrozdinau, tačiau kaulų nesusilaužiau, o per sku- 
bą net ir skausmo nejaučiau. Viena meška tvojo letena man per kairę 
ranką ir kurį laiką toji karojo glebni, bet aš tiktai apsidžiaugiau supra- 
tęs, kokie tai stiprūs žvėrys. 

Liepiau jėga išversti iš lovų siuvėjus ir kurpius visame mieste. Lauki- 
nių Žvėrių kailių turėjome per akis - graikiškoms įmantrybėms įsigavus 
į kilmingųjų namus, kailiniai lovų apklotai ir sienų gražmenos visai išėjo 
iš mados. Dėl to patyriau didelių piniginių nuostolių, tačiau dabar dė- 
kojau Fortūnai, kad sandėlyje buvo likę daugybė žvėrių kailių. 

Švintant Nerono cirke siautė visiška suirutė: vaidinimo rengėjai ne- 
šė scenos apdarus, kariai kasė į žemę šulus vergų statomoms virbų 
palapinėms. Paskubomis arenoje buvo suręsti bemaž tikri namai. Aš 
turėjau pasirūpinti, kad arenos vidury iškiltų krūsnis akmens atskalų. 

Nirčių kivirčų neišvengėme — juk kiekvienas savo užduotį ir darbą 
laikėme svarbiausiais. Labiausiai trukdė dirbti visur kur tysantys, po 
kojų besipainiojantys smalsūs krikščionys. 

Cirko patalpos buvo ankštos. Mano žvėris reikėjo laikyti rūsiuose 
bei arklidėse. Patalpų sienas teko skubinai sutvirtinti, nes lig tol cirke 
buvo rengiamos tiktai lenktynės. Tad pajėgesni krikščionys buvo pri- 
statyti dirbti, o kiti nuvaryti į sėdimas žiūrovų vietas. Tokiai daugybei 
suimtųjų nepakako išviečių. Todėl galop jie buvo prispirti paskubomis 
plauti ir valyti savo pridergtus koridorius. Bet vis tiek teko visur de- 
ginti smilkalus ir išlaistyti upelius kvepalų, kad imperatoriaus ložėje 
bei senato vietose tvyrotų pakenčiamas kvapas. Pripažįstu, kad ir ma- 
no žvėrys savaip smardino cirką. Aš pats, žinoma, buvau pripratęs prie 
aitraus gyvūnų dvoko, tad jo net nesuuodžiau. 

Triukšmo įdūkinti krikščionys, susispietę pulkeliais, puolė rėksmin- 
gai melstis ir šlovinti Kristų. Kai kurie, dvasios pagauti, strikinėjo iš- 
vertę akis. Kiti šnekėjo nežinomom kalbom, nors niekas jų nesuprato. 
Daugis pretorionų, žiūrėdami į juos, sakė, kad šitokių kerų naikinimas 
Romoje yra pirmas išties protingas Nerono, kaip valdovo, darbas. 

Bet net išmintingiausi krikščionys kol kas nesuprato, kas jų laukia. 
Stebėdamiesi jie žiūrėjo, kaip rengiamasi vaidinimui. Kai kurie, pažinę 
mane, su naiviu patiklumu klausė manęs plušančio, kiek juos laikys 
suimtus ir kada prasidės teismas. 

Man rodos, jiems rūpėjo visokie svarbūs asmeniški ir amato reikalai. 
Bergždžiai sakiau jiems, kad ruoštųsi drąsiai mirti vardan Kristaus — 
juk Romos senatas ir liaudis turi pamatyti įsimintiną reginį. 

Jie tik purtė galvas netikėdami. „Juokauji mus gąsdindamas“, - sakė. 
„Romoje to negali būti“. 

Per erzelį jie galėjo būriais sprukti iš cirko, nes apdarais ir išvaizda 
nesiskyrė nuo žmonių, sušauktų į darbus. Tik togų tie piliečiai neturė- 
jo, nes jas buvo atėmę pretorionų stovykloje, idant gyventojai nepasi- 
piktintų valdžia, kada krikščionis ves per miestą. Tačiau krikščionys 
nenorėjo palikti brolių nelaimėje ir bėgimu parodyti esą kalti. Mat jie 
kliovėsi Kristumi. 

Liūdna baigtim jie netikėjo net ir tada, kai nusivilko drabužius ir siu- 
vėjai su kurpiais šoko dervuotais siūlais siūti jiems Žvėrių kailių apda- 
rus. Priešingai, kai kurie tik juokėsi ir patarimais gelbėjo siuvėjams. 

Vaikinai ir merginos, apmauti panterų ir vilkų kailiais, žaidė urgzdami 
ir draskydami vieni kitus nagais. Zmogaus tuštybė neapsakoma - jie 
netgi varžėsi tarpusavy dėl gražiausių kailių, supratę, jog privalės jais 

siaustis. Bet dar nesuprato kodėl, nors iš rūsių be paliovos sklido ska- 
likų inkštimas. 

Teatro darbininkams pradėjus išdidėliškai rinkti dailiausius ir pri- 
tikliausius jaunuolius, aš nusprendžiau parodyti, kas esąs, ir pareika- 
lavau leisti išrinkti trisdešimt gražiausių moterų į Dirkes. Kol teatro 
darbininkai rengė scenos drabužiais Danajo dukteris bei jų sužadėti- 
nius egiptiečius, aš surinkau būrį, manding, dailių įvairaus amžiaus 
moterų — nuo šešiolikos iki dvidešimt penkerių metų. Paliepiau jas 
pavesti nuošaliau, idant nesąžiningi teatro darbininkai neatimtų jų iš 
manęs. 

Man rodos, krikščionys viską suprato tik tada, kai pirmieji saulės 
spinduliai nurausvino arenos smėlį ir iš pažiūros pikčiausius nusikaltė- 
lius imta skubomis kryžiuoti. Nors rąstais ir storom statybinėm len- 
tom, kurie buvo atgabenti kryžiavimui, aš buvau sustiprinęs arklidžių 
sienas, vis dėlto kryžių nebuvo galima per tankiai statyti arenoje, kad 
netrukdytų matyti paties vaidinimo. 

Tigelinas turėjo lėkti į senato susirinkimą. Jis paskubom liepė pasta- 
tyti arenoje tik keturiolika kryžių — po vieną kiekvienai miesto daliai. 
Abipus visų įėjimų taip pat reikėjo pastatyti po kryžių, o ant aukštų 
apsauginių lenktynių tako aptvarų buvo nurodyta kryžiuoti tiek, kiek 
ganės vietos. 

Jis nusiuntė tūkstantį vyrų ir tūkstantį moterų saugoti Agripinos 
sodų netoliese, kur vakare, po vaidinimo, Neronas ketino vaišinti liau- 
dį. Bet ir per patį vaidinimą liaudis turėjo gauti užkandžių. 

Mat Vatikano cirkas taip toli nuo miesto, kad pietų metą nevalia 
varyti liaudies namo. Imperatoriaus virtuvė susitvarkė puikiai: į cirką 
plūstelėjo galybė pintinių su maistu taip greitai, kad vežimai tik tik 
spėjo gabenti. Vienas krepšys buvo skirtas dešimčiai žiūrovų, senato 
nariams — atskiros dailios pintinaitės su vyno ąsočiais bei keptais viš- 
čiukais. Raiteliams buvo atvežta du tūkstančiai krepšių. 

Manau, kad Tigelinas persistengė prikalęs šitokią daugybę prie len- 
tinio aptvaro. Veltui sueikvojo krūvas brangių vinių. Aš būgštavau, 
kad nukryžiuotųjų aimanos trikdys vaidinimą, nors iš pradžių jie, — 
turbūt iš nuostabos, — tylėjo kaip žemė. Ne iš pavydo tai sakau. Nu- 
kryžiuotųjų tąsymasis atgrysta, jei jų prikalta per daug. Užtat visai 
nesibaiminau, kad Tigelino nukryžiuotieji atitrauks žiūrovų dėmesį nuo 
mano žvėrių. 

Tačiau tūkstantinis kęsmo staugsmas nustelbia puikiausią meškos 
urzgesį ir net liūtų maurojimą, o ką jau kalbėti kad šauklių balsus, 
kurie paantrinami mimų veiksmu. Manding, pasielgiau apdairiai su- 
šaukęs būrį krikščionių vadeivų ir liepęs nutildyti nukryžiuotuosius 
per pasirodymą ar bent jau įsakyti šauktis Kristaus, idant liaudis su- 
prastų, už ką krikščionys nubausti. 

Krikščionių mokytojai, kurių diduma nuogus kūnus jau dangstėsi 
žvėrių kailiais, gerai suprato, ką turi daryti. Jie šnekino vaitojančius ir 
tikino, kad šiems teko didžiausia garbė nusigaluoti ant kryžiaus taip, 
kaip kankinosi Jėzus Nazarietis. Jų kančia — tiktai akimirksnis, lygi- 
nant su amžina palaima Kristaus karalystėje. Dar tą patį vakarą jie 
atsidursią rojuje. 

Mokytojai kalbėjo taip karštai ir aistriai, kad nevaliojau suturėti šyp- 
senos. Bet kada pradėjo ugningai aiškinti nukryžiuotiesiems, jog išau- 
šo didžiausio džiaugsmo diena, nes jie nekalti kentės dėl Kristaus ir 
kaip jo liudytojai įžengs į dangų, iš juoko prisikandau lūpą. 

Atrodė, kad mokytojai tikrai pavydi nukryžiuotiesiems liūdnos lik- 
ties. O aš maniau, jog jie tik apsimeta. Todėl gana šiurkščiai rėžiau, kad 
dėl manęs jie gali keisti savas akimirkos kančias į trukias nukryžiuotų- 
jų kankynes. 

Bet jie, akliai, buvo tokie kietakakčiai, kad vienas jų nusiplėšė meš- 
kos kailį ir pasiprašė nukryžiuojamas. Man beliko tik įsakyti pretorio- 
nams surasti jam kokį tarpelį tarp kitų nukryžiuotųjų. 

Pretorionai taip įniršo už bergždžią plūkiavą, kad kaip reikiant jį 
išvelėjo. Mat sunkiais plaktukais kalant dideles vinis jiems nutirpo ran- 
kos. Aš riesudraudžiau pretorionų. Pagal įstatymą, nukryžiuojamieji iš 
gailestingumo pirmiau nuplakami, idant ant kryžiaus greičiau numir- 
tų. Bet nuplakti trūko laiko. Gailestingiausi pretorionai tik pabedžiojo 
juos iečių galais, kad nors šiek tiek kraujo nuvarvintų. 

Iki šiol Žaviuosi romėnų gebėjimu tvarkytis, nes Nerono įsakymas, 
kuris iš pradžių rodėsi neįmanus, buvo įvykdytas pavyzdingai. Kai ry- 
to blyškumoj pro cirko vartus pradėjo plūsti liaudis ir keliai baltavo 
nuo žmonių, žiūrovų krėslai jau buvo švarutėliai, statiniai arenoje su- 
"ręsti, vaidintojai aprengti, vaidmenys paskirstyti, jų tvarka nurodyta, o 
nukryžiuotuosius tampė traukuliai ir šie tyliai vaitojo. 

Sunų kaukimas ir laukinių jaučių baubimas žiūrovams teikė puikaus 
reginio viltį. Nirčiausi grumdėsi dėl geriausių vietų, o kantriausieji prie 
įėjimų gaudavo šviežios duonos ir gardaus užkandžio. Kiekvienas ga- 
lėjo išgerti puodelį miešto vyno. 

Didžiavausi Roma ir jaučiausi pakylėtas, kai paskubom nusiprau- 
siau ir arklidėse prie šalinės rengiausi šventinį apdarą su raudonu 
apvadu. Toks paveikus džiugaus laukimo perimtos minios be palio- 
vos stiprėjantis gaudimas. Išgėręs porą puodelių vyno suvokiau, jog, 
džiugų mano pasididžiavimą pakurstė dar ir pačių krikščionių 
džiaugsmas. Jie draudė vienas kitam verkti ir tikino, kad verčiau iš 
džiaugsmo kvaisti ir juoktis, mat jie, liudytojai, jau atsidūrė prie Kris- 
taus karalystės vartų. 

Aš būčiau jautęsis nesmagiai, jeigu jie būtų skundęsi, priešinęsi ir 
būtų tekę juos drausminti rimbu - kaip kad seniau per tokius vaidini- 


386 


mus drausmindavo nusikaltėlius. O jie priešingai - laukė vaidinimo, 
džiugaus jaudulio perimti lygiai taip kaip ir Romos liaudis, susirinkusi 
jų pažiūrėti. Vynas palaimingai trenkė į pavargusią mano galvą ir aš 
tvirtai sau pasakiau, jog šis vaidinimas, - bent jau iš mano pusės, - 
tikrai bus vykęs. 

Tik kažin ar būčiau buvęs toks ramus ir taip didžiavęsis nuveiktu 
darbu, jei būčiau žinojęs, kas tuomet dėjosi Romos kurijoje. 


DEŠIMTOJI KNYGA 


Liudytojai 


Kaip per kiekvienas idas, - išskyrus vasaros mėnesių, - švintant kone 
visas senatas susirinko į kuriją, kuri, daugio apmaudui, nuo Romos 
gaisro veik nenukentėjo. Senatorius sutraukė vakarykščiai įvykiai, pa- 
sklidę gandai bei žinia apie Nerono kalbą ir cirko vaidinimą, tad retas 
šįsyk prasimetė liga ar kitokia pateisintina dingstimi, kad nereikėtų 
anksti keltis ir pėsčiuoti į nuobodų posėdį. Mėnesio idų susirinkimai 
įprastai nebūna svarbūs. Per juos bendrais bruožais tik svarstoma tai, 
kas iškeliama pranešimuose. 

Pats Neronas miegojo taip ilgai, kad nesuspėjo į aukojimo apeigas. 
Bet paskui atlėkė triūslaus nekantrumo pakylėtas, pasveikinęs išbu- 
čiavo abu konsulus ir daugžodžiaudamas atsiprašė už vėlavimą, esą 
dėl nepaprastai svarbių valstybės reikalų. 

— Bet, — linksmai tarė jis, - už vėlavimą aš pasirengęs atlikti bet 
kokią senato skirtą bausmę. Ir vis dėlto tikiuosi senato tėvų atlaidumo 
išklausius mano pranešimą. 

Senatoriai užgniaužė žiovulį ir įsitaisė patogiau dramblio kaulu 
gražintuose krėsluose, pasiruošdami kelių valandų gražbylystei pagal 
įtaigiausias Senekos taisykles. Tačiau Neronas tepasakė vos keletą bū- 
tinų žodžių apie Romos dievų bei protėvių lemtą dorovingą gyvenimo 
būdą ir išsyk perėjo prie reikalo. 

Siaubus Romos gaisras vasarą - didžiausia per amžius Romos tauti- 
nė nelaimė, - po galų nusiaubties kitados, yra ne dievų bausmė už kai 
kurias politinės būtinybės padiktuotas mažareikšmes priemones, kaip 
atkakliai tuo tikina saujelė piktdžiugių, o tyčinė niekšybė ir klaikiau- 
sias nusikaltimas, per amžius matytas žmonijos. Apgalvotai ir su pik- 
tom užmačiom jį įvykdė vadinamieji krikščionys, kurių bjaurus prieta- 
ras paslapčia išsisėjo nenumanomai plačiai tarp Romos nusikaltėlių ir 
niekingiausių tamsuolių. 

Jų sąmokslas juolab kelia grėsmę, nes niekingieji krikščionys vie- 
šumoje elgiasi nepriekaištingai, vilioja nemokamomis vakarienėmis 
bei aukomis neturtėlius ir savo klaikią neapykantą visai žmonijai aki- 
vaizdžiai rodo per slaptas apeigas, uoliai saugomas nuo pašaliečių. 
Jie valgo žmogaus kūną ir geria žmogaus kraują. Taip pat jie buria 
tariamai gydydami ligonius ir tada apraizgo juos savo burtų gijom. 
Gerai žinoma, jog kai kurie užburtieji skyrė savo turtus jų nusikals- 
tamiems tikslams. 

Neronas kiek patylėjo, kad aistriausi senatoriai galėtų palaidyti pa- 
sidygėjimo ir klaiko šūksmus, privalomus po gražbylingo pasisaky- 
mo. Paskui šnekėjo toliau. 

Visų krikščionių slaptų apeigų bjaurysčių jis nenori ir iš mandagu- 
mo net negali pasakoti viešai. Bet svarbiausia, kad baugūs krikščio- 
nys, kliaudamiesi savo daugumu, padegė Romą, savų vadeivų įsakyti 
susirinko ant kalvų ir džiūgaudami bei nekantraudami ėmė laukti ka- 
raliaus, kuris grasino sužlugdyti Romą, įkurti naują karalystę ir kuo 
šiurpiausiai nubausti visus, kurie mąsto kitaip. 

Puoselėdami savas užmačias krikščionys nevykdė pilietinių pareigų 
ir nusišalino nuo valstybės tarnybos, mat, —- kad ir kaip gėdinga ir ne- 
įtikima, — per kvailumą ir tikėdamiesi didelio atlygio į šį sąmokslą 
įsivėlė ir saujelė piliečių. Kad krikščionys nepakenčia visko, kas ki- 
tiems žmonėms šventa ir godotina, įrodo tai, jog jie neaukoja Romos 
dievams, meną laiko pražūtingu ir nelanko teatro. 

Sąmokslą užgniaužti buvo nesunku, nes apkaltinti bailiai krikščio- 
nys šoko rungčiomis įduoti vieni kitų. Vos tai sužinojęs, Neronas, 
trokšdamas apsaugoti valstybę ir nubausti Romos padegėjus, tučtuo- 
jau ėmėsi veikti. Pagirtinai jam gelbėjo pretorionų prefektas Tigelinas, 
tikrai nusipelnęs senato padėkos. 

Dauguma krikščionių kilę iš kitų kraštų ir net nemoka lotyniškai — 
tai padugnės, atkakusios į Romą; deja, į miestą be perstogės iš visų 
kampų plaukia žmonės be šaknų, ir jie laikosi gėdingų papročių, - pa- 
tys senato tėvai tą puikiausiai žino. Sąmokslo mastas suteikė teisę duoti 
užduotį Tigelinui, nes miesto tvarkdarių nebūtų pakakę nusikaltėliams 
suimti ir krikščionių sukeltiems neramumams tramdyti. 

Būtinybė pakelti visas pretorionų pajėgas geriausiai rodo, kad krikš- 
čionių sąmokslas pavojingas. Neronas tikrai nenorėjęs apeiti miesto 
prefekto Flavijaus Sabino, garsėjančio padorumu. Priešingai, Flavijus 
Sabinas taip pat nusipelnė pripažinimo, kiekviename kvartale jo trium- 
virai, negailėdami jėgų, vedžiojo pretorionus pas nedorėlius, nes ge- 
riausiai žinojo visa ką apie namus bei jų gyventojus. 

Kad senato tėvai galėtų viską nuodugniai apsvarstyti, Neronas iš- 
dėstė trumpą krikščionių prietaro atsiradimo apžvalgą. Kitados Galilė- 
joje jį pradėjęs žydas aklatikis, kurį vadino Kristumi. Tiberijaus val- 
dymo laikais prokuratorius Poncijus Pilotas jį, kaip valstybės nusikal- 
tėlį, nuteisė myriop ir laikinai užgniaužė jo sukurstytus bruzdėjimus. 
Bet jo mokiniai, paskleidę beprotišką gandą, kad nusikaltėlis prisikėlė 
iš mirusiųjų, atgaivino prietarą Judėjoje, o iš ten jis išplito po visą vals- 
tybę kaip nejuntamas vėžys ar limpamas maras. 

Judėjai krikščionių prietaro neišpažįsta, pabrėžė Neronas. Judėjų ne- 
valia kaltinti sąmokslu, o tai daro kai kurie vienašaliai, neapkenčiantys 
judėjų. Priešingai, Romai pravartūs judėjai gyvena naudodamiesi leng- 

vatomis ir paklusdami savo išmintingosios tarybos plataus masto teis- 
mingumui. 

Sio teiginio senatas nepalaikė. Senatui jau seniai nepatiko, kad im- 
peratorius skiria ir vis patvirtina ypatingas lengvatas Romos žydams. 
Kas gali pakęsti valstybę valstybėje? Tačiau Neronas atkakliai tęsė. 

Sakoma, jog Neronas turi pernelyg gerą širdį, užtat nebaudžia nusi- 
kaltėlių. Kalbama, kad jis maršina griežtus protėvių papročius ir skati- 
na jaunimą mokytis grakščių judesių, užuot puoselėjus kariškas dory- 
bes. Atėjo laikas parodyti, kad Neronas nebijo kraujo, nors šitai ir šnypš- 
čia kai kurie mokslinčiai stoikai rūgščiais veidais. 

Už negirdėtą nusikaltimą ir bausti reikia negirdėta bausme. Nero- 
nas, pasitelkęs meninę vaizduotę, nusprendė parodyti Romos senatui 
ir liaudžiai vaidinimą, kurio, reikia tikėtis, Romos istorija neužmirš. 

— Garbieji senato tėvai, savom akim mano cirke pamatysite, kaip 
Neronas nubaus krikščionis —- žmonijos priešus. 

Po iškilių žodžių apie Neroną jis vėl linksmai sušneko pirmuoju as- 
meniu ir pagarbiai paprašė senato tėvus atidėti reikalų, išdėstytų pra- 
nešime, nagrinėjimą kitam senato posėdžiui ir, susirinkus į šventinę 
eiseną, dengtais neštuvais keliauti į cirką, - žinoma, jei konsulai ne- 
prieštarauja. 

Konsulai asmeniškai padėkojo Neronui už toliaregiškumą, neatidė- 
liotiną triūsą gelbstint tėvynę iš baugaus pavojaus ir išreiškė džiaugs- 
mą nustačius tikruosius Romos gaisro sukėlėjus. Tėvynės labui tai esą 
nutildys visokius kvailus gandus. Savo ruožtu konsulai pasiūlė paskelb- 
ti sutrumpintą Nerono kalbą valstybės žiniose ir pritarė siūlymui baig- 
ti posėdį. Vis dėlto jie privalėjo paklausti: gal kas iš garbių senato tė- 
vų, girdi, dar norėtų pasisakyti, nors, jų manymu, viskas ir taip aišku. 

Senatorius Paetas Trasėjas, kurio tuštybę užgavo Nerono užuomina 
apie mokslinčius stoikus rūgščiais veidais, tučtuojau paprašė žodžio ir 
dygiai pasiūlė senatui apsispręsti dėl reikiamų padėkos aukų dievams 
už klaikios nelaimės pergalėjimą. 

Juk dievams dėkota aukomis už kitus gėdingus dalykus. Kuo prastes- 
nis krikščionių įkalinimas — juk Neronas pasirodė burtų bijąs taip pat 
kaip filosofijos, kuri nuplėšia kaukes. Neronas šito tarytum negirdėjo — 
tik trepseno koja į grindis skubindamas. Senatas puolė greitosiomis bal- 
suoti už ankstesnės vertės padėkos aukas Jupiteriui Sergėtojui bei ki- 
tiems dievams. Konsulai nekantriai paklausė, gal dar kas norįs pasisakyti. 

Tada mano tėvas Markas Mezencijus Manilianas, nepaisydamas 
įprastos tvarkos, atsistojo — kad geriau būtų girdėti balsas — ir šiek tiek 
mikčiodamas paprašė žodžio. Salimais sėdėjusieji senatoriai ėmė tam- 
pyti jį už togos skvernų ir šnibždomis tildyti, nes akivaizdu buvo, kad 
jis girtas. Tačiau mano tėvas užsimetė togos skvernus ant rankų ir pra- 
bilo iš įsiūčio kretančia plika galva. 

— Konsulai, senato tėvai ir tu, Neronai — pirmas tarp sau lygių! Visi 
žinote, kad per senato posėdžius retai kada prasižiodavau. Nesigirsiu 
išmintimi, kurios turiu nedaug, nors septyniolika metų dirbau senato 
grupėse, sprendžiančiose Rytų šalių klausimus, ir atlikau savo darbo 
dalį visų labui. Daug gėdingų ir nedorų dalykų mačiau ir girdėjau čia, 
senojoje kurijoje, bet gėdingesnio nei šįryt aš, senis, dar neregėjau. 
Nejau nusiritom taip toli: Romos senatoriai patyliukais patvirtina Žiau- 
riausią mirties bausmę, mano žiniomis, tūkstančiams žmonių — vyrų ir 
moterų, iš jų — keliems šimtams piliečių ir net būreliui raitelių. Ir rem- 
damasis neįrodytais kaltinimais, nepareikalavęs įstatymais paremtos 
teisenos, tiktai pažymi posėdžio dokumentu. 

Tada pasigirdo prieštaravimų. Tigelinui buvo leista pasiaiškinti: 

— Tarp jų nėra nė vieno raitelio. O jeigu yra, tai jie, gėdydamiesi 
padaryto nusikaltimo, nuslėpė savo luomą. 

Vargiai slėpdamas nekantrą, Neronas paklausė: 

— Nejaugi tu, Markai Manilianai, abejoji mano sąžiningumu ir teisin- 
gumų? 

Kažkuris senatorius, įraudęs iš įniršio, mėgino šaukti, kad mano tė- 
vas neteisingai palygino niekingus krikščionis su kilmingais Romos 
vyrais, kurių teismą ir slaptą mirties bausmės vykdymą senatas dėl 
politinių priežasčių posėdžio dokumentu turėjo patvirtinti po visko. 
Konsulai jį nutildė. Taigi tėvas tęsė: 

— Man jau gana visko — nuolankiai tylėdamas prisirijau iki kaklo 
Romos pamazgų. Todėl šiandien aš liudiju pats klajojęs po Jeruzalę bei 
Galilėją Poncijaus Piloto laikais ir savom akim matęs, kaip nukryžiavo 
Jėzų Nazarietį — tą, kurį ne tik vadina Kristumi ir Dievo Sūnumi, bet 
kuris iš tiesų buvo Kristus ir Dievo Sūnus, nes pats mačiau jo tuščią 
kapą, kada jis trečią dieną prisikėlė iš mirusiųjų, kad ir ko primelavo 
judėjai. 

Didžiuma šaukė, kad mano tėvui pasimaišė protas, tačiau smalsiau- 
sieji reikalavo leisti jam šnekėti toliau. Po teisybei, senato dauguma 
giežė apmaudą ant Nerono ir apskritai priešinosi imperatoriaus 
valdžiai. Niekuomet šito neužmiršk, mano sūnau Julijau. 

Taigi mano tėvas dar pridūrė: 

— Aš, silpnas žmogus, seniai tylomis pripažinau Jį Kristumi, nors 
gyvenime Jo įsakymų pildyti nesugebėjau. Vis dėlto tikiu, jog Jis man 
atleis už nuodėmes ir gal skirs vietelę savo karalystėje, - kad ir kokia 
ji būtų, nes šito aš dar neišsiaiškinau. Manau, kad nesvarbu, kur yra 
ta gailiaširdystės, ramybės ir skaisčio karalystė — ten ar čia, ar visur. 
Taigi ta karalystė neturi jokios politinės reikšmės. Tad ir krikščionys 
neturi politinių siekių. Jie tiktai tiki vienintelę Žmogaus laisvę esant 
Kristuje ir sekant paskui jį. O kelių daug, — aš nesiveliu į krikščionių 
kivirčus, — tačiau manau visus —-destis žmogaus silpnumas - galiau- 

siai nuvesiant į Jo karalystę. Jėzau Kristau, Dievo Sūnau, pasigailėk 
manęs, nusidėjėlio! 

Konsulai nutraukė tėvo kalbą, nes jis nukrypo nuo esmės ir pradėjo 
filosofuoti. Tada žodžio paprašė Neronas, kuris ramiai prabilo: 

— Nenoriu niekais erzinti senato tėvų. Markas Manilianas pasakė, ką 
norėjo. Visada maniau, kad mano tėvas, dieviškasis Klaudijus, tik glu- 
mo suimtas nubaudė mirtimi savo žmoną Mesaliną bei daugybę kil- 
mingų vyrų, o paskui prigrūdo į senatą negarbingų Žmonių. Iš pagar- 
bos jo atminimui anksčiau viešai to nesakiau, nes patys laisva valia 
paskelbėte jį dieviškuoju, kai mirė, - Romos senato ir liaudies laimei, 
nesuspėjęs galutinai sukvaišti. Marko Maniliano žodžiai liudija, jog jis 
nevertas purpuro apvado ir raudonų batų. Akivaizdu, kad jam pasi- 
maišė protas. Nespėliosiu, kodėl. Tik iš pagailos jo plikai galvai siūlau 
atleisti jį ir išsiųsti į kokį tolimą kurortą susigrąžinti dvasios sveikatos. 
Tikiuosi, kad dauguma mano taip pat, tad balsuoti nereikės. 

Tačiau dažnas senatorius nūdo paerzinti Neroną, kai tik kuris kitas 
užsitraukdavo jo pyktį. Todėl senatoriai pradėjo šaukti, kad Markas 
šnekėtų toliau, jeigu dar nori pasakyti ką nors iš esmės ir jeigu nefilo- 
sofuos. Paetas Trasėjas klastingai paprašė žodžio ir su apsimestu nai- 
vumu tarė: 

— Zinoma, visi mes manome, jog Markas Mezencijus išėjo iš galvos. 
Tačiau dieviško pamišimo apimtas Žmogus įgyja aiškiaregio gebėjimų. 
O gal jis tuos gabumus perėmė iš savo protėvių etruskų. Jeigu jis neti- 
ki, kad krikščionys padegė Romą, — nors Neronas gražbylingai tuo įti- 
kino, — tai tegul įvardija mums tikrąjį gaisro sukėlėją. 

Tėvas užriko: 

— Saipykis, šaipykis, Paetai Trasėjau, greitai ir tu sulauksi galo. Kad 
šitai suprastum, nereikia aiškiaregio gebėjimų. Romos gaisru nekalti- 
nu nieko —- net Nerono, nors dažnas jūsų vien iš piktumo norėtų išgirs- 
ti tokį kaltinimą viešai, o ne šnibždamą už nugaros. Tačiau Nerono aš 
neatpažįstu. Bet tikiu ir tvirtai sakau, kad krikščionys visiškai nekalti 
dėl Romos gaisro. Aš juos pažįstu. 

Pagailiai purtydamas galvą Neronas iškėlė rankas ir priminė: 

— Ganėtinai aiškiai pasakiau, jog visų krikščionių Romos gaisru ne- 
kaltinu. Nuteisiau juos kaip Žmonijos priešus, ir ne be pamato. Jeigu 
Markas Manilianas pats liudija esąs Žmonijos priešas, tai išties viskas 
atrodo pernelyg rimta ir pamišimu šito teisinti nedera. 

Tačiau Neronas labai klydo manydamas galįs išgąsdinti mano tėvą. 
Tėvas buvo gero ir romaus būdo, bet užsispyręs. Jis tęsė: 

— Kartą nakčia Galilėjos jūros pakrantėje sutikau nuplaktą žvejį. Tu- 
rėjau patikėti, jog tai prisikėlęs Jėzus Nazarietis. Jis man pasakė, kad 
aš mirsiu vardan Jo. Tuomet nesupratau Jo žodžių. Pamaniau, jog tai 
pikta pranašystė. O dabar suprantu ir dėkoju Jam už gerą lemtį. Var- 

dan Jėzaus Kristaus, Dievo Sūnaus, skelbiu esąs krikščionis ir priėmęs 
jų krikštą, dvasią bei valgęs šventas vakarienes. Aš nusipelniau to pa- 
ties kaip jie. Dėl visa ko skelbiu, jei dar nežinote, garbingi senato tėvai, 
jog pats Neronas yra Žmonijos priešas. Ir jūs būsite Žmonijos priešai, 
kol pakęsite jo beprotišką tironiškumą. 

Neronas pasišnibždėjo su konsulais. Šie tučtuojau pranešė, kad se- 
nato posėdis slaptas, idant Roma nesužinotų ją ištikusios baisios gė- 
dos — iš neapykantos visai Žmonijai senato narys viešai prisipažino 
esąs siaubingo prietaro šalininkas. Tėvas pasiekė savo. Manydami, kad 
balsuoti nebūtina, konsulai paskelbė senatą nusprendus atimti iš Mar- 
ko Mezencijaus Maniliano plačią purpuro juostą ir raudonus suvarsto- 
mus batus. 

Teisingumo dėlei jį reikėjo cirke bausti mirtimi lygiai kaip ir kitus 
krikščionis, tačiau tai būtų buvęs gėdingas dalykas, tad nutarta ver- 
čiau slapta išvesti jį už mūrų ir ten kalaviju nukirsti jam galvą. 

Tigelinas pasiūlė nuplakti mano tėvą prieš mirties nuosprendžio vyk- 
dymą. Tikriausiai senatas būtų pritaręs, jeigu šitai būtų pasiūlęs ne Ti- 
gelinas. Nuspręsta neplakti, esą tėvą tikrai pagavęs pamišimas, be to, 
jis buvęs senato narys. 

Visų akivaizdoje senatoriai, turintys konsulo rangą, nuplėšė nuo ma- 
no tėvo togą bei marškinius, nutraukė jam nuo kojų raudonus batus, 
sulaužė dramblio kaulu puoštą krėslą. Visa vyko slogioj tyloj, o paskui 
staiga pašoko senatorius Pudensas Publikola ir drebančiu balsu suva- 
pėjo taip pat esąs krikščionis. 

Tačiau žilagalviai jo bičiuliai tvirtai čiupo jį, jėga pasodino ir už- 
spaudė delnu burną, tarpusavio šūksmais ir juoku stelbdami jo žodžius. 
Neronas pasakė, kad senatas jau ganėtinai paniekintas, posėdis baig- 
tas, o kuoktelėjusio senio burbėjimo klausytis neverta. Pudensas buvo 
iš Valerijų giminės, taigi Publikola. O mano tėvas per įsūnijimą — tiktai 
niekingas Manilianas. 

Nerono ir senato santykiai tuolaik dar nebuvo įtempti, tad asmens 
sargybinių jam nereikėjo vedžiotis į kiekvieną posėdį kurijoje. Šį kartą 
jis tarėsi atnešęs senatui kuo džiugiausią naujieną. Tik tada, kai sena- 
toriai, pagal vyresnumą, rikiuodamiesi šventinei eisenai sėdosi į deng- 
tus neštuvus, Tigelinas pasišaukė kurijos prieigas saugojusį centurio- 
ną, įsakė jam pasitelkti dešimt pretorionų ir, saugantis pašaliečių akių, 
nuvesdinti mano tėvą į artimiausią bausmės vietą anapus mūrų. 

Centurionas ir kariai, žinoma, įpyko būgštaudami, kad pavėluos į 
cirko vaidinimą. Mano tėvas, beje, buvo nuogas, todėl jiems teko atim- 
ti antpetinę iš vėpsančio vergo, atsilikusio nuo. senatorių eisenos, ir 
užmesti tėvui ant pečių. Vergas pasileido paskui mano tėvą inkšdamas 
ir stvarstydamas vienintelį savo drabužį. 

Senatorių sutuoktinės dengtuose neštuvuose jau laukė savo vyrų. 

Kelionė buvo ilga, todėl pėsčių senatorių šventinė eisena — vyrai ir 
matronos atskirai — turėjo susirikiuoti tik prie cirko, kur jau keliavo 
Romos dievų statulos ant paklotų. Ponia Tulija lūkuriuodama suirzo, 
nes mano tėvo nesimatė, pyktelėjusi išlipo iš dengtų neštuvų ir ėmė 
jo ieškoti. Mat jai atrodė, kad tėvas jau iš vakaro elgėsi keisčiau nei 
visados. 

Ponia Tulija puolė klausinėti, kur tėvas, tačiau nė vienas senatorius 
neišdrįso jai atsakyti, nes tolesnė senato posėdžio dalis buvo paskelb- 
ta slapta ir jie buvo prisiekę tylėti. Sumišimą sustiprino senatorius Pu- 
densas, garsiu balsu įsakęs nešti jį namo, nes jis esą nenorįs žiūrėti 
gėdingo vaidinimo cirke. 

Keletas senatorių, kurie slapta atjautė krikščionis, neapkentė Nerono 
ir gėrėjosi mano tėvo narsa, nors manė, kad jam jau pasimaišęs protas, 
taip pat išdrįso pasekti Pudenso pavyzdžiu ir atsiliko nuo eisenos. 

Lakstydama kaip nusidilgiusi višta prie kurijos ir rėksmingai ko- 
neveikdama mano tėvą už išsiblaškymą ir gaišatį, ponia Tulija ūmai 
pastebėjo aimanuojantį vergą ir pretorionų vedamą senioką, vergiš- 
ku drabužiu prisidengusį pečius. Priėjusi arčiau ji pažino mano tėvą, 
neapsakomai apstulbo ir, išskėtusi rankas, pastojo pretorionams ke- 
lią klausdama: 

— Ką vėl sumanei, Markai? Kokie čia juokai? Neverčiu tavęs keliauti 
į cirką, jeigu bjauriesi. Kai kurie irgi neina. Galime ramiai traukti namo, 
jei nori. Aš nepriekaištausiu. 

Pretorionų centurionas per skubą trinktelėjo jai lazda, liepdamas 
trauktis iš kelio. Ponia Tulija iš pradžių nepatikėjo savom akim, o pas- 
kui taip įniršo, kad šoko nagais kabinti jam akių. Ir suriko, kad preto- 
rioną tučtuojau suimtų, nes jis išdrįso suduoti senatoriaus sutuoktinei. 

Tai buvo viešas pasityčiojimas. Daugis moterų, neklausydamos vy- 
rų draudimo, išlipo iš dengtų neštuvų ir puolė į pagalbą poniai Tulijai. 
Kai būrelis išsipusčiusių moterų apipuolė pretorionus ir sukudakavo 
klausdamos, kas dedasi ir kuo nusižengė ponia Tulija, mano tėvas su- 
irzo dėl rodomo dėmesio ir kaipmat užčiaupė ponią Tuliją sakydamas: 

— Aš jau ne senato narys. Savo valia einu paskui centurioną. Neuž- 
miršk savo rango ir nerėkauk kaip turgaus boba. Dėl manęs gali viena 
keliauti į cirką. Nemanau, kad tau kas nors tai draus. 

Ponia Tulija apsiverkė ir suaimanavo: 

— Herkulavita, dar niekas manęs nevadino turgaus boba! Jeigu 
užsigavai už tai, ką vakar vakare pasakiau apie tave ir tavo krikščio- 
nis, galėjai tiesiai, kiaurą naktį nesipūtęs, pasakyti, ką manai. Nieko 
nėra atgrasiau už vyrą, kuris nedrįsta pasakyti tiesos, o tik tyli išti- 
sas dienas. 

Kelios garbingos senatorių žmonos puolė juodviejų taikyti ir juok- 
damosi patikino: 

— Tikrai, Manilianai, dėl menko apsižodžiavimo neverta pamesti dram- 
blio kaulo krėslo! Baik darkytis ir atleisk poniai Tulijai, jeigu ji tave 
įžeidė! Juk esat vyras ir žmona, drauge žilo plauko garbingai sulaukę. 

Ponia Tulija skaudžiai įsižeidė, nusitraukė nuo galvos šventinį šydą 
ir užrėkė: 

— Ziūrėkit, ilgaliežuvės, ar ant mano galvos yra bent vienas žilas 
plaukas! Aš visai nesidažau plaukų, nors, žinoma, skalauju juos arabiš- 
kais mišiniais, kurie paryškina tikrąją spalvą. Jūsų plepalai apie dažy- 
mą — tiktai pavydulingos apšmeižos! 

Tėvas tarė centurionui: 

— Tai svarbi mano gyvenimo valanda, gal net svarbiausia. Negaliu 
ilgiau klausytis moterų zaunijimo. Vesk šalin nuo to beprotiško erze- 
lio, vykdyk įsakymą. 

Tačiau moterys juos apsupo ir centurionas neišdrįso liepti savo vy- 
rams jėga praskinti kelią, nes gavo pylos vos palietęs ponią Tuliją. Ir 
apskritai jis nesuprato, kas dedasi. 

Pastebėjęs, kad žmonių būrys auga, triukšmas stiprėja, Tigelinas nu- 
pilkusiu iš pykčio veidu per juos nusigavo iki mano tėvo, trenkė kumščiu 
į krūtinę poniai Tulijai ir paliepė: 

— Varyk pas Orką, prakeikta kale! Jau nebesi senatoriaus žmona ir 
rangas tavęs nebesaugo! Tučtuojau užčiaupk nasrus, nes liepsiu suimti 
už tvarkos trikdymą ir senato šventinių apeigų niekinimą. 

Ponia Tulija nublyško kaip mirtis supratusi, jog jis sako tiesą. Tačiau 
ūmus išgąstis neužgniaužė jos išdidumo. 

— Tu, šėtono tarne! —- nusikeikė ji, prisiminusi mano tėvo bičiulių 
šnekas, nes daugiau nieko nesugalvojo. —- Tau tik arkliais prekiauti ir 
paleistuvauti su berniukais! Viršijai įgaliojimus, mušdamas romėnę prie- 
šais kuriją! Tik miesto prefektas turi teisę sulaikyti mane. Tavo paties 
elgesys užgaulesnis nei ramus mano klausimas, kas dedasi ir kur gar- 
bės sargyba veda mano vyrą. Aš skųsiuosi imperatoriui. 

Neronas buvo prikišęs Tigelinui, kad šis blogai atliko užduotį suim- 
damas krikščionis. Tigeliną tai įsiutino. Piktai mostelėjęs ranka jis pa- 
sakė: 

— Neronas dar neiškeliavo. Skubėk pas jį. Jis geriausiai viską supranta. 

Tačiau mano tėvas įspėjo ponią Tuliją: 

— Per mane nepražudyk savęs, brangioji Tulija. Ir nesugadink pasku- 
tinių mano gyvenimo valandų. Atleisk, jei tave įžeidžiau, atleisk dar ir 
už tai, kad nebuvau tau geras vyras. Tu visada buvai lemta žmona, 
nors mudu dažnai nesutardavom. 

Ponia Tulija labai nudžiugo, visai užmiršo Tigeliną, apkabino mano 
tėvą ir šūktelėjo: 

— Nejau išties pavadinai mane brangiąja Tulija? Palūkėk valandėlę, 
aš tuoj sugrįšiu. | 

Šypsodama pro ašaras ji priėjo prie suirzusio Nerono, pagarbiai pa- 
sveikino jį ir paprašė: 

— Būk maloningas, paaiškink man, kas čia per apsirikimas. Už viską 
galima atsiteisti, jei tik geros valios randasi. 

Ir Neronas paaiškino: 

— Tavo vyras skaudžiai įžeidė mane, bet už tai aš, žinoma, galiu atleis- 
ti. Deja, per senato posėdį jis viešai prisipažino esąs krikščionis. Senatas 
atėmė iš jo titulą ir kaip Žmonijos priešą jį nuteisė myriop. Būk gera, 
patylėk, jei norime išvengti didesnio triukšmo. Tavęs niekas nebaus. Ir 
turtas tau liks, nors už nusikaltimą tavo vyro turtą teks nusavinti. 

Savom ausim netikėdama ponia Tulija šūktelėjo: 

— Kada tai buvo! Nejau prieš mano vyrą tėra vienintelis kaltinimas — 
tai, kad jis per savo jausmingumą tapo krikščionimi? 

— Vienodai nubausti visi krikščionys už piktadarystes, — nekantriai 
atsakė Neronas. - Eik sau ir daugiau manęs netrukdyk. Matai, kad sku- 
bu. Pareiga reikalauja vesti šventinę eiseną į cirką pirm visų piliečių. 

Tada ponia Tulija, užmiršusi nudribusį pagurklį, išdidžiai atkragino 
galvą ir sušuko: 

— Aš nugyvenau įdomų gyvenimą ir ne visada elgiausi taip deramai, 
kaip turėtų elgtis mano rango moteris! Tačiau esu romėnė ir visur kur 
eisiu paskui savo vyrą! Tebūnie! Kur tu, Gajau, ten ir aš, Gaja. Aš irgi 
esu krikščionė ir liudiju tai viešai. 

Tai buvo netiesa. Priešingai, ponia Tulija savo nepaliaujamu zyzimu 
nuodijo mano tėvui gyvenimą ir niekino jo bičiulius krikščionis. Bet 
dabar ji kreipėsi į susmalsusią minią ir garsiai sušuko: 

— Klausykit visi, Romos senate ir liaudie: aš, Tulija Manilija, o pirm 
Valerija, vėliau — Suilija, esu krikščionė! Tegyvuoja Kristus Nazarietis 
ir jo karalystė! 

Ir dėl visa ko ji dar sukliko „Aleliuja“, nes buvo girdėjusi žydus ma- 
no tėvo namuose kartojant tą žodį, kada ginčydavosi tarpusavyje dėl 
pasirinktų kelių. 

Laimė, jos balsas netoli nusklido. Tigelinas užėmė delnu jai burną. 
Pamačiusios įniršusį Neroną, senatorių Žmonos staiga sugrįžo į deng- 
tus neštuvus spirgėdamos iš smalsumo ir ketindamos iš savo sutuokti- 
nių pakeliui išpešti, kas nutiko senate. Vargiai tvardydamasis Neronas 
išdaužė: 

— Gausi, ko nori, kvaile, jei tik laikysi liežuvį už dantų! Vertėtų tave 
nusiųsti į cirką ir nubausti podraug su kitais, bet tu pernelyg bjauri ir 
susiraukšlėjusi — net į Dirkes netinki. Galėsi palydėti vyrą ir patirti kala- 
vijo malonę, bet už tai turi dėkoti garbingiems protėviams, o ne man. 

Per ponią Tuliją apie senato gėdą sužinojo pernelyg daug Žmonių, 
todėl Neronas - net iš geros valios - nedrįso siųsti buvusio senatoriaus 
žmonos žvėrims draskyti liaudies akyse. Pretorionams išvedus ponią 

Tuliją per žmonių minią, Neronas išliejo pyktį ant Tigelino ir įsakė 
suimti mano tėvo namiškius ir nugabenti į cirką visus, kurie prisipa- 
žins esą krikščionys. Edilio padėjėjas privalėjo užantspauduoti namus 
ir atimti nuosavybės dokumentus. 

— Tik tu neliesk jų turto, - įspėjo Neronas Tigeliną. - Aš esu jo pavel- 
dėtojas, nes tu nevykdai savo pareigų ir verti mane būti tvarkdariu. — 
Šitokioj nesėkmėje Neroną guodė tik mintis apie mano tėvo bei po- 
nios Tulijos didžiulį turtą. 

Prie kurijos būriavosi susikrimtę krikščionys, tikėjęsi lig paskuti- 
nės akimirkos, kad įtakingasis senatas išgelbės jų brolius nuo cirko 
klaikybių. Tarp jų buvo vienas jaunikaitis, kurio drabužį ženklino siau- 
ra raudona juosta ir kuris neskubėjo į cirką užsiimti vietos raitelių 
eilių ankštybėj. 

Pretorionams su centurionu priešaky vedant mano tėvą ir ponią Tu- 
liją į artimiausią bausmės vietą, tas jaunikaitis su keliais kitais smal- 
siais krikščionimis sekė iš paskos. O pretorionai pasitarę, kaip grei- 
čiausiai atlikti užduotį ir suspėti į cirko vaidinimą, nusprendė eiti Osti- 
jos vartų link ir bausmę įvykdyti prie pat kapo paminklo. Tiesa, tai 
buvo ne vieša bausmių, o tik paprasta vieta už mūrų. 

- Jei ligi šiol nebuvo, tai dabar paversim ją bausmių vieta, — bičiuliš- 
kai juokavo jie. - Ir poniai nereikės ilgiausio kelio pėsčiuoti su plona- 
padėm aukso kurpėm. 

Ponia Tulija užriko be vargo nueisianti taip pat toli kaip ir jos vyras 
ir šito niekas jai esą neuždraus. Įrodydama savo pajėgumą, ji parėmė 
mano tėvą, nes šis, slegiamas metų naštos, nepratęs daug vaikščioti ir 
pernakt drąsinęsis vynu, netrukus pradėjo šlitinėti. Vis dėlto ne dėl 
girtumo ar proto aptemimo jis prabilo senate, o tik todėl, kad buvo 
viską apsvarstęs ir iš anksto pasirengęs. 

Tai paaiškėjo po mano tėvo namo apžiūros. Matyt, jis per keletą 
savaičių peržiūrėjo savo piniginius reikalus ir visą pereitą naktį degino 
sąskaitų knygas, atleistinių sąrašus bei jų laiškus. Tėvas niekuomet 
nesipasakojo apie piniginius reikalus ir savo atleistinių turto nelaikė 
nuosavu turtu, nors iš įvairių šalių siunčiamas jų dovanas priimdavo, 
kad šie neįsižeistų. 

Tik daug vėliau supratau jį tolydžio siuntus patikimiems atleisti- 
niams saugoti apstus grynųjų, kad iš mokėjimų nuorodų nepaaiškėtų 
paveldimo turto didumas. Ediliai labai apmaudavo tvarkydami pavel- 
dą, o Neronui galų gale neliko nieko vertingesnio už ponios Tulijos 
žemes, kurias jiedu su mano tėvu privalėjo turėti Italijoje, idant tėvas 
neprarastų senatoriaus rango. Žinoma, Neronui liko namas Viminalyje 
su meno kūriniais, aukso bei sidabro indais ir stiklo dirbiniais. 

Bet apmaudžiausia ediliams buvo tai, kad pretorionai, paklusę neti- 
kėtam Nerono įsakymui, suėmė namuose visus, kurie prisipažino esą 

krikščionys, nenorėdami užtraukti mano tėvui gėdos. Tarp jų buvo 
prokuratorius ir abudu raštininkai, dėl kurių mirties Neronas vėliau 
labai apgailestavo. Iš viso į cirką buvo išvesta apie trisdešimt žmonių. 

Mane patį labiausiai nuliūdino, kad tarp suimtųjų atsidūrė mano sū- 
nus Jukundas ir senasis Barbas. Per gaisrą susižalojęs kojas išsilydžiu- 
siu metalu, Jukundas dar buvo toks sergalingas, kad vargiai judėjo su 
ramentais. Todėl į cirką jis buvo atgabentas vienais neštuvais su ligota 
ponios Tulijos žindyve, kuri nebuvo gero būdo, bet priešingai — tikra 
nepraustaburnė. Tačiau ji nuolankiai prisipažino esanti krikščionė, kai 
sužinojo taip padarius ponią Tuliją. 

Nė vienas jų gerai nesuprato, kodėl juos įsakyta gabenti į cirką, kol 
jų neuždarė į cirko arklides. Pakeliui jie dar tarė Neroną įsigeidus paro- 
dyti krikščionims viešą Romos padegėjų baudimą. Pretorionai net ne- 
manė jiems nieko aiškinti, nes labai skubėjo. 

Prie Ostijos vartų, kur stovėjo daugybė nesudegusių atminų krautu- 
vėlių, nakvynės namų su arklidėmis kaimiečiams bei dengtų neštuvų 
nuomotojų trobelių, mano tėvas staiga ryžtingai sustojo, pasakė, kad 
jaučiąs baisų troškulį ir norįs prieš bausmės vykdymą pažvalinti vynu 
savo silpną kūną. Jis žadėjo pavaišinti ir pretorionus už tai, kad tokią 
šventinę dieną šie turį šitiek vargti per jį ir jo žmoną. 

Niekuomet nesu girdėjęs, kad tikras karys pasitaikius progai spjau- 
tų į puodelį. Centurionas maloniai sutiko, nors skubėjo į cirką. Tačiau 
kariai guodžiojosi, kad vaidinimas tęsis ligi vakaro. 

Tėvas, žinoma, pinigų neturėjo, nes manė, kad jam, kaip senatoriui, 
nedera nešiotis kapšelį. Užeigos šeimininkas griežtai atsisakė duoti 
skolon išgirdęs, kad tėvui bus nukirsta galva, o turtas nusavintas. Tada 
iš būrio smalsuolių, tykinusių pretorionams iš paskos, išėjo mano tėvo 
dengtų neštuvų vedlys ir ištiesė jam kapšelį. Ponia Tulija buvo prituti- 
nusi jį sidabrinių, ketindama per šventinę eiseną juos mėtyti liaudžiai, 
kaip privalu diduomenei. 

Užeigos šeimininkas skubinai atnešė iš rūsio geriausio vyno. Vynas 
visiems skonėjo, net ir pretorionai šluostėsi prakaitą nuo kaktos, mat 
buvo alpi rudens diena. Mano tėvas, netekęs savo rango, galėjo ramia 
širdimi pasikviesti ir slaptus krikščionis, tykinusius paskui eiseną, bei 
pintinėmis nešinus kaimiečius, kurie, nenumanydami apie dienos šven- 
tumą, bereik atkako į miestą parduoti vaisių. 

Po kelių vyno puodelių ponia Tulija ėmė riesti nosį ir, kaip visada, 
grizliai paklausė, ar mano tėvui būtina vėl pasigerti, ir dar tokioje pra- 
stoje draugijoje. Tai esą menkina jo garbę, nes šiaip jau — ponios Tulijos 
raginamas ir saugodamas sveikatą - jis daug metų turėjo nuosaikumo. 

Mano tėvas ramiai priminė: 

— Brangioji Tulija, neužmiršk, jog, aš jau nebeturiu jokio titulo. Priešin- 
gai, gėdingai nuteisti myriop, mudu abu dabar didesni skurdžiai už 

šiuos malonius žmogelius, sutikusius išgerti su mumis. Mano kūnas 
silpnas. Niekuomet nesigyriau esąs drąsus vyras. Vynas numalšina ne- 
malonų nugaros šiurpulį. Labiausiai džiaugiuosi tuo, kad šiandien man 
nereikia galvoti apie skrandžio skausmus ir baisias rytojaus pagirias, 
kurių kartėlį tu stiprindavai ne vien dygiais žodžiais. Tad verčiau už- 
mirškime tai, brangioji Tulija. 

Jis susijaudino, nuraudo ir pridūrė: 

— Pagalvok ir apie šiuos jėgingus karius, kurie per mus nepamatys 
daugybės jaudulingų vaizdų, kada krikščionys iš Nerono cirko į kara- 
lystę žengs akstinami ne vien žvėrių dantimis, ugnies liežuviais, kry- 
žiais, bet ir visais kitais Nerono sugalvotais meniškais būdais. O kario 
džiaugsmai tokie menki — vynas, moterys ir dainos. Tikrai nedraudžiu 
jums dainuoti, vaikinai. Bet nuotykius sū moterimis pasilikite vakarui, 
nes su mumis kartu yra ši garbinga moteris. Aš sulaukiau neapsakomo 
džiaugsmo dienos, nes pagaliau įgyvendinsiu gerąją pranašystę, grau- 
žusią mane bemaž trisdešimt penkerius metus. Tad išgerkim, brangūs 
broliai, ir tu, geroji žmona, vardan Kristaus! Nemanau, kad šią valandą 
ir šiomis aplinkybėmis Jis palaikys tai nedorybe. Mane Jis teis už gero- 
kai piktesnius dalykus. Taigi šis nekaltas ūžavimas bemaž nepadidins 
mano žmogiškos skolos. Visuomet buvau silpnas, savimyla lig kaulų 
smegenų. Teisinuos tik tuo, kad ir Jis gimė žemėje Žmogumi, idant 
surastų neklusnių juodų avių. Miglotai pamenu girdėjęs pasakojimą, 
kad jis nakties juodumoj leidosi krūmynan ieškoti pasiklydusios avies, 
nes laikė ją vertesne už visą bandą. 

Pretorionai išklausė susidomėję ir sutiko: 

— Tavo žodžiuose daug tiesos, kilmingasis Manilianai. Juk ir legione 
kaip tik silpnieji bei lėtieji lemia žygio ritmą ir kovos būdą. Sužeisto ir 
priešo apsupto bičiulio taip pat nevalia palikti bėdoje, net jei gresia 
pavojus ir gali žūti visas manipulas. Apie pasalas kita kalba. 

Jie pradėjo lyginti tarpusavyje randus ir pasakotis apie žygdarbius 
Britanijoje, Germanijoje, prie Tonavos ir Armėnijoje, už kuriuos buvo 
pakelti į pretorionus sostinėje. Centurionas, pasiekęs net Eufratą, trink- 
telėjo molinį puodelį į stalą ir sušuko: 

— Už Partijos pražūtį ir už Romą, antraip išdaužysiu jums dantis, 
žemrausiai! Roma nebus saugi, kol nesužlugdysime Partijos. Puikiai 
pažįstu Korbulą. Išgerkime už Korbulą, kviritai! 

Mano tėvas tarstelėjo išgersiąs už Korbulą, nes girdėjęs, jog tai gar- 
bingas vyras, kuris vargina savo kūną lygiai taip, o net ir dar labiau nei 
savo legionus. Tačiau jis esą nenorėtų šiandien gerti už jokią pražūtį — 
net Partijos, nes ir šiaip pretorionų laukianti nemaloni prievolė. 

Centurionas susigėdęs nutilo ir pažvelgė į saulę, kuri valanda. Ma- 
no tėvas, pasinaudojęs proga, švelniai kreipėsi į ponią Tuliją ir pa- 
klausė: 

— Kodėl prisipažinai krikščione, juk iš tikrųjų netiki Jėzų Nazarietį 
esant Dievo Sūnų ir pasaulio atpirkėją? Tu net nekrikštyta. Sventą va- 
karienę valgydavai paniurusi tik todėl, kad buvai namų šeimininkė, o 
vardan Kristaus palaimintos duonos ir vyno net neliesdavai. Apgailes- 
tauju, kad tenka bergždžiai tau žūti. Rimtai svarsčiau, kad likusi našle 
gyvensi maloniau. Kitą, geresnį, vyrą tikrai susirastum, nes tebesi ma- 
no akims graži ir, nors turi metų, dar mažai pasikeitusi, beje, dar ir 
turtinga. Maniau, kad po gedulo prasidės jaunikių varžybos. Bet net ta 
mintis nesužadino man pavydo, nes tavo laimė man svarbiau nei ma- 
no paties įnoriai. O dėl Kristaus ir jo karalystės mudu niekuomet ne- 
sutardavom. 

Ponia Tulija sušnypštė: 

- Jeigu mirštu su tavim vardan Kristaus, tai aš tokia pat gera krikš- 
čionė kaip ir tu, pasipūtėli Markai. Norėdama tau įsiteikti, turtą ir ver- 
tingus daiktus išdalijau neturtėliams, nes nepakenčiau tavo pyktavi- 
mo. Nejau nepastebi, kad nė žodeliu neprikišau tau, kad per tavo baisų 
užsispyrimą buvo pažemintas mūsų vardas? Apie tavo beprotystę tu- 
riu griežtą savo nuomonę, tačiau šią valandą tylėsiu kaip vandens į 
burną prisisėmusi, kad tik darkart tavęs neužgaučiau. 

Ji susigraudino, apsikabino mano tėvą, pabučiavo ir, vilgydama aša- 
rom jo skruostus, patikino: | 

— Aš nebijau mirties — juk mirsiu su tavim, Markai. Negaliu net pa- 
galvoti, kad likčiau tavo našle. Tu vienintelis vyras, kurį aš tikrai mylė- 
jau, nors net su dviem vyrais spėjau išsiskirti, o vieną sutuoktinį nuly- 
dėt į kapą, iki vėl tave suradau. Ziauriai pasielgei, kitados mane palik- 
damas ir visai apie mano jausmus nemąstydamas. Nukeliavau paskui 
tave ligi Egipto. Zinoma, mano kelionę lėmė daugybė kitų priežasčių, 
bet tu į Galilėją keliavai su kažkokia žyde, o paskui turėjai tą bjaurybę 
graikę Myriną, kurios dora manęs niekuomet neįtikinsi — net jei šimtą 
paminklų pastatytum Myrinos mieste ir kiekvienoj Azijos aikštėj. Bet 
ir aš turėjau savų silpnybių. Svarbiausia, kad tu myli mane ir vadini 
gražia, nors mano plaukai nudažyti, pagurklis nudribęs, o burnoje tu- 
riu daug dramblio kaulo dantų. 

— Tau pavyko tai nuslėpti, - nusistebėjo tėvas. - Aš šito net nenuma- 
niau, nes tavo dantys mano akims visada perlais tviskėjo — kaip tuo- 
syk Bajose, rožėm žydint. Sąžinė mane graužia, kad tada mudu elgė- 
mės niekingai tuometinio tavo vyro atžvilgiu. Galiu pasiteisinti tik 
tuo, kad tu tūkstančiais bučinių ir priesaikų patikinai niekados jo ne- 
mylėjusi, ištekėjusi vien giminės spiriama, ir pažadėjai kuo greičiau 
išsiskirti. Pažado tesėti neskubėjai, tad man teko galų gale išvykti Alek- 
sandrijon, kad nežeminčiau tavęs diduomenės akyse. 

Apsikabinę jiedu nugrimzdo į gražius prisiminimus. Ponia Tulija bent 
jau žodžiais gailestavo to, ką gyvenime prarado, nes tėvas karštai šito 

prašė. Tiesa, ji sumurmėjo, kad Bajų prisiminimai per saldūs gailestau- 
ti. Priešingai, galvodama apie Bajų rožes, ji pasijuto vėl jauna. 

Juodviem šitaip šnekučiuojant krikščionis jaunuolis, kurio marški- 
nius ženklino siauras raudonas apvadas, padrąsėjęs nuo vyno, paklau- 
sė centuriono, ar šiam įsakyta suimti ir kitus sutiktus krikščionis. Cen- 
turionas tai griežtai paneigė ir patikino gavęs įsakymą visiškai slaptai 
nukirsti galvas tiktai mano tėvui ir poniai Tulijai. 

Tada jaunasis raitelis prisipažino esąs krikščionis ir pasiūlė mano 
tėvui sustiprinti dvasią bendra šventa krikščioniška vakariene, nors jie 
negalėjo valgyti už uždarų durų ir diena tebešvietė. Bet, spėjo jis, gal 
galį tai atlikti ir dabar, atsižvelgdami į nepaprastas aplinkybes. 

Centurionas pasakė neprieštaraująs ir burtų nebijąs, priešingai - jam 
smalsu, mat apie krikščionis tiek daug visko prišnekėta. Tėvas mielai 
sutiko, tik paprašė jaunuolį palaiminti vyną ir duoną. 

— Pats to padaryti negaliu, — tarė jis. — Gal iš bergždžio užsispyrimo 
ir savimeilės, bet kitados Jeruzalėje ant Jėzaus Nazariečio mokinių nu- 
sileido dvasia ir jie savo ruožtu pakrikštijo daugybę žmonių, tad visi 
persiėmė tos pačios dvasios. Tuomet karštai troškau krikšto, tačiau Jė- 
zaus mokiniai uždraudė krikštytis, nes buvau neapipjaustytas, ir liepė 
man neplepėti to, ko neišmanau. Visą gyvenimą prisiminiau jų paliepi- 
mą ir niekuomet nieko nemokiau, nors, žinoma, kartais, taisydamas 
klaidas, papasakodavau, ką savom akim buvau regėjęs ar žinojau esant 
tiesą. Krikštą priėmiau tiktai čia, Romoje, kai Kefas geraširdiškai ma- 
nęs paprašė atleisti už ankstesniąją puikybę. Jis amžiams liko skolin- 
gas, nes sykį ant Galilėjos kalno paskolinau jam savo asilą, kad trauk- 
damas Jeruzalėn galėtų pargabenti į Kafarnaumą savo šlubą uošvę. 
Atleisk man už plepumą. Matau, jog kariai reikšmingai žvilgčioja į dan- 
gų. Snekalai apie praėjusius laikus — seniokų silpnybė. O vynas perne- 
lyg atpalaidavo man liežuvį. 

Tačiau jaunikaičio paprašytas mano tėvas sutiko papasakoti, kaip 
visą Jeruzalę tarytum viesulas sudrebino ir jis savom akim regėjo lieps- 
neles virš mokinių galvų. Jis pripažino, jog nieko panašaus nenutiko 
tada, kai po daugelio metų jį krikštijo Kefas. O šiaip jis neką išmanė 
apie dvasią, todėl nebenorėjo daugiau tuščiai aušinti burnos. 

— Tegul papasakoja tie, kurie visa ką išmano geriau, - pasakė jis. — 
Aš pats niekuo tvirtai netikiu — tiktai tuo, kad esu silpnas. Vis dėlto 
bemaž neabejoju, kad tada, kai šie bičiuliai vardan Kristaus nukirs man 
galvą, aš atsidursiu Jo karalystėje ar ten, kur Jam atrodys geriausia 
mane išmėginti. Bet kokia yra ta Jo karalystė - nežinau. Viską palieku 
Jo valiai. 

Jiedu suklupo, - ponia Tulija taip pat, — ir raitelis prisimenamais žo- 
džiais palaimino duoną ir vyną kaip Kristaus kūną ir kraują. Jie mėga- 
vosi ta malone, liedami džiaugsmo ašaras, o paskui bučiavosi. Ponia 

Tulija tikino palaimingai suvirpus širdį - tartum nujaučiant rojų. Ten ji, 
susikibusi už rankų su mano tėvu, ketino žengti, o gal kur kitur, - kad 
tik ten, kur mano tėvas. 

Pretorionai pripažino neįžvelgią šiuose burtuose nieko pikta. Paskui 
centurionas, dar sykį žvilgtelėjęs dangun, reikšmingai kostelėjo. Mano 
tėvas paskubom sumokėjo už valgį ir gėrimą, pridėdamas nemažų ar- 
batpinigių, o likusius pinigus perdavė centurionui su pretorionais, dar 
kartą atsiprašydamas už vargą ir palaimindamas juos vardan Kristaus. 
Centurionas mandagiai priminė, kad derėtų pasislėpti nuo liudytojų 
už kapo paminklo, nes įsakymą privaląs įvykdyti kuo slapčiausiai. 

Krikščionis raitelis staiga prapliupo verkti ir pasakė, jog tada, kai 
laimino duoną ir vyną, jį ūmai suėmė toks džiaugsmingas suvokimas, 
kad neatsižadėsiąs jo šiam bergždžiam gyvenime. Jį kamavo mintis, 
kad daugybė paprastų krikščionių dabar galuojasi cirke dėl Kristaus, o 
jam pačiam gal neužteks tvirtybės iškęsti persekiojimą. Todėl karštai 
paprašė centuriono padėti jam iškeliauti į nuostabiausią Žmogaus ke- 
lionę - nukirsti galvą. Jis tiek kaltas kiek kiti krikščionys, taigi tas pats 
nuosprendis galiojąs ir jam. 

Centurionas apstulbo, tačiau geriau pagalvojęs pripažino, jog tik- 
riausiai nepažeis tarnybos nuorodų leisdamas jaunikaičiui numirti drau- 
ge su mano tėvu bei ponia Tulija. Viskas baigėsi tuo, kad kai kurie 
liudytojai ėmė maldauti tokio pat džiaugsmo. Neslėpsiu: man pasa- 
kojo, jog tėvas suspėjo juos visus gerai nuvaišinti vynu. 

Tačiau centurionas griežtai atsisakė kirsti jiems galvas pareikšda- 
mas, kad ir jo geraširdystė turi saiką. Vieną jis galįs nubausti mirtimi ir, 
beje, paminėti ataskaitoje, bet daugiau nudaigojęs atkreiptų nereika- 
lingą dėmesį ir sukeltų bergždžią vaškuotų lentelių karą, juolab kad 
nemokąs gerai rašyti. 

Užtat jis prisipažino, jog visa, ką čia matė, padarė jam tokį stiprų 
įspūdį, kad ateityje norėtų apie tuos dalykus sužinoti daugiau. Kristus 
turįs būti galingas Dievas, kad jo šalininkams mirtis tapo džiaugsmu. 
Jis kaip gyvas niekuomet negirdėjęs, kad kas savo noru būtų miręs, 
tarkim, dėl Jupiterio ar Bakcho. Apie Venerą - kita kalba. 

Pretorionai nuvedė už kapo paminklo mano tėvą, ponią Tuliją ir raite- 
lį, kurio vardo centurionas vos neužmiršo pakeverzoti vaškuotoje lente- 
lėje - mat buvo toks nusikaušęs, — išrinko tris laviausius pretorionus, 
kad tie nukirstų galvas vienu kirčiu. Mano tėvas ir ponia Tulija mirė 
klūpodami, susiėmę už rankų. Slaptas krikščionis, kuris viską matė ir 
vėliau man papasakojo, tvirtino žemę suūžus ir dangų išspjovus ugnies 
liepsnas, kurios apžilpino kaimiečiams akis. Bet, manding, šitai jis papa- 
sakojo norėdamas man įsiteikti, o gal šitai jam tik prisisapnavo. 

Pretorionai metė burtus, kuris jų pagal įstatymą liks saugoti kūnų, 
iki juos pasiims savieji. Tai matydami pašaliečiai pasisiūlė pasirūpinti 

kūnais, nes visi slapti krikščionys esą broliai, tad lyg ir giminaičiai. 
Centurionas laikė šį teiginį juridiškai nepagrįstu, tačiau mielai sutiko 
su siūlymu, nes nenorėjo atimti iš sargybinio cirko džiaugsmų. Pusiau- 
dieniu jie išskubėjo atgal į miestą, o paskui į cirką anoj upės pusėj, 
vildamiesi dar rasti stovimų vietų tarp pretorionų. 

Slapti krikščionys pasiėmė mano tėvo, ponios Tulijos bei jauno rai- 
telio kūnus. Iš pagarbos senai giminei neminiu jo vardo, nes tai buvo 
vienintelis senyvų tėvų palikuonis ir sūnaus beprotystė juos labai 
čionimis, vildamiesi jį kada nors, pradėjus kilti tarnyboje, užmiršiant 
tas kvailystes - kaip kad jauni vyrai po vedybų užmiršta bergždžias 
filosofijas. 

Jie nesuprato, kas dedasi, ir džiaugėsi, kad jų sūnus nešvaisto laiko 
citrą brązgindamas, girtuoklystėms ir Romos viešnamiuose nesimoko 
nedorų papročių. Man pasakojo, jog jaunikaičio veidas buvo tyras ir 
saulės nuskaistintas, kai nužingsniavo už kapo paminklo. Kad giminės 
neslėgtų gėda, tėvai, kurį laiką kaltinę save ir pagaliau įveikę liūdesį, 
nusprendė užmiršti sūnų ir įsivaikino paveldėtoją iš jaunesnės, stip- 
raus kraujo, giminės. 

Su mirusiųjų kūnais buvo pasielgta pagarbiai - nesudeginti jie bu- 
vo pakasti po žemėm. Taigi mano tėvas prarado kapo vietą, nusipirk- 
tą prie Cerės karalių kapų, bet nemanau, kad jis dėl to būtų krimtęsis. 
Tais laikais krikščionys jau pradėjo kirsti minkštame akmenyje pože- 
minius kapus ir laidoti juose savo numirėlius. Sako, kad dabar tuose 
požeminiuose kapuose jie rengia slaptus susirinkimus. Šitai, sako, ge- 
riausiai įrodo jų tikėjimo blogumą, nes jie net savo mirusiesiems ne- 
duodą ramybės. Tačiau tu, mano sūnau Julijau, gerbk katakombas. 
Nedrumsk jų ramybės - juk ten ilsisi tavo senelio kūnas, laukdamas 
prisikėlimo ryto. 

Pusiaudieniu cirke pradėjo dalyti pintines su valgiu. Neronas persi- 
rengė lenktynininko drabužiais ir auksuotu baltutėliu keturkinkiu ke- 
letą kartų apskriejo lenktynių taku areną, sveikindamas džiūgaujan- 
čius žiūrovus ir linkėdamas jiems gero apetito. Ziūrovams buvo mėto- 
mi ir išlošių rutulėliai, nors ne taip švaistūniškai kaip anksčiau. Supran- 
tama, juk Neronas didžiulių statybų darbams išleido apstus pinigų. Jis 
manė, jog žiūrovų vargus atmokės retai pamatomas vaidinimas ir, žino- 
ma, buvo visiškai teisus. 

Ligi tol buvau ramus, patenkintas, nors po valgio dalybų aš buvau 
atsakingas už didžiąją dalį vaidinimo. Teisybę sakant, Nerono sugal- 
vota vaidinimo dalis nenusisekė. Manau, jog buvo kalti teatro darbi- 
ninkai, visai nepažinę krikščionių mąstysenos. 

Aš lyg ir neturiu teisės vertinti, bet manau, kad žiūrovams būtų visai 
nepatikusi pirmoji vaidinimo dalis, jeigu ne mano laukiniai šunys, iš- 

bėgę tuoj po dievų ir senato eisenos bei sutrumpintos Nerono kalbos 
skaitymo. Iš pradžių kelios dešimtys žvėrių kailiais apvilktų krikščio- 
nių buvo išvaryti į areną ir užpjudyti pora dešimčių šunų. 

Sunys puikiai atliko užduotį ir, paragavę kraujo, be jokios baimės 
puolė draskyti žmonių. Jie gainiojosi po areną krikščionis, aptaisytus 
žvėrių kailiais, ir, mitriai griebę už blauzdų, pargriaudavo, - kaip amfi- 
teatre, kada vaikydavosi žvėris, — ir išsyk suleisdavo dantis į gerkles, 
taigi negaišdami ir nedraskydami kūnų. Sunys buvo alkinti, iš ryto 
nešerti, tačiau aukų neėdė, na gal tik prabėgom numalšindavo troškulį 
krauju ir vėl šokdavo gainiotis aukų. 

Bet nuostabiausia tai, kad, atlikę darbą, šunys paklusdavo antblauz- 
džiais bei odinėmis rankovėmis apsitaisiusių mokytojų švilpukams. Ir 
paklusdavo taip pat nuolankiai kaip per įprastą šunų medžioklę - iš- 
syk sugrįždavo į pančius. Ne veltui džiaugiausi, mat dėl visa ko buvau 
išrikiavęs lankininkus, kurie būtų strėlėmis pakirtę šunis, per daug įsiu- 
tintus Žmogienos skonio. Vaidinimas turėjo vykti toliau, todėl neturė- 
jome laiko sužvėrėjušių šunų gaudynėms. Taigi šunų mokytojai tikrai 
nusipelnė mano pagarbos. 

Danaidžių vestuvės vyko kiek kitaip, nei buvo numatyta. Vestuvi- 
niais drabužiais išpuošti krikščionys jaunikaičiai bei mergelės nešoko 
apeiginių šokių, o stovėjo kaip kokie kvailiai vidur arenos. Užtat juos 
turėjo pakeisti tikri aktoriai. Nuotakos turėjo visokiais būdais galabyti 
savo jaunikius, - kaip kad Danajo dukterys. Tačiau krikščionės atsisa- 
kė tai daryti, nors jaunuolių mirtis būtų buvusi lengva. 

Kai kuriuos jų vėzdais užplumpino karonai. Likusieji buvo apkaišyti 
virbais ir pririšti prie stulpų, kur gavo laukti laužo kartu su kitais nusi- 
kaltėliais. Pripažįstu, kad Žiūrovai turėjo gardaus juoko, kai persigan- 
dusios Danajo dukterys rėčiais nešiojo vandenį iš kubilų, sustatytų 
arenoje, ir mėgino užgesinti laužus. Degančių krikščionių vaitonės bu- 
vo tokios garsios, kad jų nenustelbė nė vandens vargonų gaudesys 
bei kitų muzikos instrumentų tarškėjimas. Tos vaitonės akino mergi- 
nas skubėti. 

Galiausiai buvo padegtas gražiai išpuoštas medinis statinys, pro ku- 
rio langus ir duris veržėsi krikščionys, prirakinti prie grindų — senukai 
ir žilagalvės moterys, kurie įtaigiai parodė Romos gaisro klaiką, kai 
liepsnos pagavo laižyti jiems rankas ir kojas. Daugis to gaisro gesinto- 
jų Žuvo ugnyje, nes, metę šalin visus rėčius, puolė į liepsnas, bergž- 
džiai mėgindami nutraukti grandines ir ištempti iš namų savo tėvus, 
brolius bei seseris. 

Žiūrovai — ypač viršutinėse — prastuomenės eilėse - griaudė juoku. 
Tačiau dauguma senato narių prieštariai nusigręžė. Raitelių pusėje pa- 
sigirdo priekaištų dėl nereikalingo žiaurumo, nors mirtis liepsnose, žino- 
ma, buvo geriausia bausmė Romos padegėjams. 

Paskui iš Viminalio buvo atgabenti mano tėvo namiškiai ir nuvesti 
prie kitų nuteistųjų. Tiek Barbas, tiek Jukundas, supratę, kas jų laukia, 
mėgino prašytis pas mane. Sargybiniai tarytum negirdėjo jų, nes dau- 
gis suimtųjų, išgąsdinti dejonių, sklindančių net iš rūsių bei arklidžių, 
su bergždžiom dingstim mėgino išsiteisinti. 

Juos išrūšiavo skirtingiems pasirodymams ir vienus būrelius nuo ki- 
tų atribojo, kad nesusimaišytų, o aš neturėjau ko pas juos eiti. Pasi- 
klioviau patyriais Žvėryno vyresniaisiais ir, kaip Žvėrių pasirodymų 
rengėjas, sėdėjau aukštai, garbingoje vietoje, vis nusilenkdamas plo- 
jantiems žiūrovams. Nebūčiau spėjęs nubėgti žemyn, net jei man būtų 
pranešę, kad kas nors prašosi priimamas. 

Be to, Jukundas, pasiramsčiuodamas ramentais ir šiaip suglumęs, be- 
maž neabejojo, kad susekta niekam tikusi brolija, kuriai jis priklausė 
drauge su kitais Palatino bendramoksliais iš Rytų, ir kad teismas jam 
už tai paskyrė bausmę. 

Tos brolijos nariai, - kaip visi pašėlę jaunikaičiai, svajojantys apie 
didelius dalykus, - manė, kad būtina sužlugdyti Partiją ir perkelti vals- 
tybės sostinę į Rytus. Jie mąstė bemaž taip pat kaip kitados Neronas, 
kai jam įsigiežė nesutarimai su senatu. Jų ketinimai skyrėsi tik tuo, kad 
Jukundo bičiuliai siekė po pergalingo karo atiduoti valdžią Rytų kara- 
lių senųjų giminių sąjungai ir nušalinti romėnus. 

Zinoma, šitokių užmačių niekas nebūtų vertinęs rimtai, nes tai tik 
vaikiškas karštakošiškumas. Tačiau Jukundas, ką tik apsivilkęs vyro 
togą ir sukakęs penkiolika metų, buvo toks savimyla, kad įsivaizdavo 
kenčiąs už sąmokslą. 

Ko gera, jo svajones dar pakurstė žydai krikščionys, kurie laikė Jeru- 
zalę tinkama pasaulio sostine. Nežinau, ar čia neprikišo liežuvio Kefas, 
nes gyvendamas Romoje jis labai ilgėdavosi Jeruzalės šventyklos ir 
Galilėjos jūros pakrančių. Netekęs vilties ir nūsdamas bent šiaip taip 
verstis, — ne prasčiau už Paulių, - Kefas kartais eidavo prie Ostijos 
žvejoti. Gal jis prišnekėjo Jukundui apie Jeruzalę ko nors, o berniukas 
neteisingai suprato ir suplakė krikščionių mintis su savo garbėtroškiš- 
kom svajonėm. Nežinia ir nesuprasi, kas dedasi penkiolikmečio vaiki- 
nuko galvoje. Bent jau aš nesuprantu, bet tu, neklaužada sūnau Julijau, 
tikriausiai tariesi Žinąs. 

Supratęs, jog turės mirti, Jukundas išpasakojo apie savo sąmokslą 
Barbui. Nesuradę manęs, jiedu nusprendė garbingai žūti drauge. O aš 
vargu ar būčiau jiems padėjęs net žinodamas, kas jiems nutiko, - juk 
taip smarkiai Neronas niršo ant mano tėvo, kuris viešai pažemino jį 
per senato posėdį. 

Patogumo dėlei vaidinimą surengiau taip, kad per antrąją dalį are- 
noje viešpatautų laukiniai žvėrys. Susigėdę dėl patirtos nesėkmės, te- 
atro darbininkai atsisakė begėdiško pertraukos pasirodymo, kurio vis 

tiek nederėjo rodyti, nes Vestos mergelės, prisiminusios savo šven- 
tyklos bei atrijaus pragaištį per gaisrą, paskutinę akimirką nusprendė 
savo apsilankymu pagerbti padegėjų teismą. 

Todėl nuogų kūnų rodyti negalėjome. Tigelinas, atkakęs kartu su 
senatoriais, turėjo paskubom kokiais nors skaruliais uždangstyti tam 
tikras nukryžiuotųjų kūnų vietas, nors dauguma žiūrovų dėl to nusi- 
minė. Vis dėlto Vestos mergelės nepaprastai gerbiamos, todėl niekas 
įžūliai nereiškė prieštarų, kad per jas tenka imtis tokių priemonių. 

Įvairovės ir įtampos dėlei nusprendžiau apginkluoti norinčius krikš- 
čionis kovoti su žvėrimis. Ketinau jiems duoti lankų bei iečių žinoda- 
mas, kad krikščionims tikėjimas draudžia kenkti net priešams. Tikriau- 
siai ir Neronas nebūtų prieštaravęs. Jis nieko nebijodavo, jei tik stebė- 
davo ganėtinas žiūrovų skaičius. 

Tačiau duoti krikščionims ginklų Tigelinas man uždraudė griežtai, 
nes tarėsi esąs atsakingas už imperatoriaus saugumą. Todėl norintiems 
kautis jis davė tiktai kalavijų, peilių ir kuokų. Ginklai turėjo būti pa- 
dalyti prieš išeinant į areną. 

Jukundas su Barbu pasirinko liūtus bei kalavijus ir išsyk gavo, ko 
prašę. Neabejotinai liūdna, kad krikščionys nenorėjo vaidinti karių ir 
tik keletas pareiškė norą kautis. Mat diduma jų tetroško nesipriešinda- 
mi blogiui kuo greičiau pakliūti į rojų. 

Vaidinimui įpusėjus nūdau pakurstyti žiūrovų dėmesį, tad išvariau 
būrį krikščionių, apvilktų žvėrių kailiais, ant smėlio ir užpjudžiau juos 
tuntu šunų. Sįsyk kai kurie šunys nepakluso mokytojų švilpukams ir, 
atlikę savo darbą, kaukdami toliau lakstė po areną. Būčiau nesijaudi- 
nęs, bet skalikai brangiai kainuoja, be to, nenorėjau, kad jie bereik 
žūtų. 

Tada atėjo trijų neprijaukintų liūtų eilė. Tai buvo dailūs gyvūnai ir 
aš ne veltui jais didžiavausi. Pasitaręs su savo patyriais valdiniais, pa- 
rinkau liūtams mažajėgių senukų, senų moterėlių, luošių bei paauglių. 
Mano valdiniai tikino, jog žiūrovus labiausiai pralinksmina iT daugiau- 
sia juoko sukelia luošiai bei neūžaugos, gainiojami žvėrių. Taigi dar ir 
dėl to Jukundui su ramentais vertėjo išeiti prieš liūtus. 

Iš pradžių skerstinų krikščionių būrys sustriksėjo ir nušlubčiojo į are- 
nos vidurį. Dėl visa ko šunų mokytojai ketino juos botagais ginti nuo 
savo augintinių. Laimė, įsiutę šunys krikščionių nepuolė — šie juk nevil- 
kėjo kailių ir nedvokė žvėrimis. Tada arenos link iškleivojo Jukundas ir 
Barbas su kalavijais, išvesdami ginkluotą krikščionių gaujelę. 

Žiūrovai plyšo juokais išvydę jaunikaitį, klibikščiuojantį su ramen- 
tais, ir bedantį senį, keliantį kalaviją vardan imperatoriaus. Baisiausiai 
persigandau dėl žiūrovų pajuokos ir mestelėjau akį į Neroną. Man- 
ding, jį įžeidė žiūrovų juokas ir mano nenuovokumas, mat nenuma- 
čiau to iš anksto, bet jis neišsidavė ir kvatojo podraug su visais. 

Reikia pripažinti, kad Jukundo ir Barbo savimyliška vaidyba mane 
nepaprastai juokino, kol jų nepažinau. Tikrai aš jų nepažinau, kai išžy- 
giavo į arenos vidurį ir įsakė kitiems ginkluotiems krikščionims apsto- 
ti ratu senukus bei vaikus. 

Nieku gyvu neįsivaizdavau, kad mano paties sūnus ir ištikimiausias 
tarnas bus atiduoti žvėrims. Priešingai, aš nusistebėjau, jog kažkam šo- 
vė puiki mintis nurodyti kaip tik tom dviem juokingom Žžmogystom 
išvesti savo karius prieš liūtus. Jie sukėlė nemalštančio juoko audrą, di- 
dingais mostais rikiuodami krikščionis mūšiui. Iš juoko Žmonės mušė 
sau per kelius, o kai kurie ėdrūnai net išvėmė lauk ką tik surytą valgį. 

Manau, kad tiek Jukundą, tiek Barbą skaudžiai žeidė žiūrovų kvato- 
jimas. Liūtus jie išsirinko todėl, kad Barbas papasakojo Jukundui mane 
jaunystėje prie Antiochijos plikom rankom sugavus liūtą. Jis pats tada 
esą irgi parodęs nepaprastą narsą, todėl geriausiai iš Žvėrių pažįstąs 
kaip tik liūtus. 

Dėl visa ko jis liepė Jukundui mesti šalin ramentus, imti į rankas 
kalaviją ir klauptis ant kelių jam už nugaros, kad neparvirstų per pir- 
mąjį liūtų puolimą. Savo kūnu jis iš pradžių norėjo pridengti Jukundą, 
iki šis gaus progą parodyti narsumą. Manau, kad Barbas, atsilyginda- 
mas Jukundui už pasitikėjimą, išdavė šiam, jog aš esu jo tikras tėvas. 

Tai žinojo tik mano tėvas Markas su Barbu. Net Klaudijai neišdrįsau 
papasakoti apie jaunystės suklydimo vaisių, nors, grįžęs iš Britanijos, 
gyriausi apie Lugundą. Kai atidarė liūtų vartus, Jukundas mėgino at- 
kreipti mano dėmesį — šaukė ir drąsiai mosavo kalaviju, rodydamas 
nebijąs nieko. Tik tada man tartum atsivėrė akys ir aš pažinau juodu su 
Barbu. Sirdis man nusirito į kulnus. Atrodo, susijaudinęs užrikau, kad 
vaidinimą nutrauktų. 

Laimė, per triukšmą niekas mano paliepimo neišgirdo, nes didžiu- 
liams liūtams išpuolus ant smėlio visi žiūrovai pradėjo šaukti ir daugis 
pašoko ant kojų, kad geriau matytų. Jei dėl Jukundo būčiau nutraukęs 
vaidinimą įdomiausioje vietoje, Neronas tikriausiai būtų taip įniršęs, 
kad ir mane - už tėvą - nusiuntęs ant arenos smėlio. Taigi kas iš to 
būtų turėjęs naudos? Sitaip pamąstęs, aš nusiraminau ir nudžiugau, 
kad niekas neišgirdo mano nerimastingo šauksmo. 

Kol nepradėjau pasakoti apie tą nepamirštamą jaudulingą kovą, — 
už ją nevertai buvau garbstomas ir giriamas, - turiu pasakyti, jog Sabi- 
na, laikiusi liūtus savais žvėrimis, kartu su Epafroditu visaip juos erzi- 
no ir kurstė jų kraugeriškumą. Kad būtų juokingiau, ji savom rankom 
nutraukė keliems krikščionių berniukams kojų sausgysles, idant šie 
įtikimiau šlubčiotų, ir sukapojo liūtų pasirodymui atrinktas kelias krikš- 
čiones moteris, idant liūtai pajustų jų kraujo kvapą. 

Ji pavydėjo man žiūrovų prielankumo, todėl po visko pasigyrė savo 
žiaurumu, nes manė prisidėjusi prie pasirodymo sėkmės. Viskas bai- 

gėsi tuo, kad Flavijus Sabinas nutraukė su ja santykius. Sabinos jau- 
nesnysis brolis Titas Flavijus, kurio nereikėtų painioti su jo paties pus- 
broliu — Flavijaus Vespasiano sūnumi Titu, sakytum už tai pradėjo slapta 
bendrauti su krikščionimis ir juos ginti. Žinoma, iš dalies jį paveikė ir 
Flavijaus Sabino pagieža Tigelinui. 

Taigi tie trys didingi liūtai puolė į areną taip siutingai, kad pats di- 
džiausias, ūmai išbėgęs iš tamsos į saulę, griuvo kūliavirsčias į tebes- 
milkstančius laužo degulius ir apsisvilino gaurus. Bet dėl to jis dar la- 
biau įsiuto, tad viskas klojosi puikiai. Saulės apžilpinti liūtai, - tuo ir 
siekta padidinti įtampą, - iš pradžių suko ratus riaumodami ir nepaisy- 
dami būrio krikščionių vidury arenos. Letenomis jie nūsitraukė nuo 
apsauginio aptvaro keletą nukryžiuotųjų. 

Tuo laiku Barbas pamatęs, kad liūtas apsvilo gaurus, pribėgęs stvėrė 
nuo žemės smilkstantį pagalį ir paragino kitus ginkluotus krikščionis 
pasielgti taip pat. Mosuodamas nuodėguliu ir be paliovos jį pūsdamas, 
Barbas įdegė liepsną, tad dabar dešinėje rankoje jis laikė kalaviją, o 
kairėje — pliskantį pagalį liūtui nuvyti. Pora krikščionių spėjo pasielgti 
taip pat, iki liūtai pastebėjo juos bėgant ir iš nugaros parbloškė vieną 
ant žemės, šiam nė nemostelėjus kalaviju. Ziūrovai šaukė iš piktumo, 
tardami jį iš baimės atsukus nugarą liūtams, nors tas tiesiog lindo į 
pavojų, mėgindamas su nuodėguliu rankoje tiktai grįžti prie beginklių 
krikščionių. 

Netikėtai į tą žaidimą įsitraukė ir šunys, besiblaškantys po areną. 
Kaip išmokyti, jie susitelkė į gaują ir narsiai puolė gainiotis liūtus dan- 
timis gribšėdami šiems užpakalines kojas. Tad iš pradžių krikščionys 
lengvai apsigynė, nes liūtai piktai suriaumodami vis atsisukdavo nu- 
spirti kimbančių šunų. Barbas išdūrė akį puolančiam liūtui ir griuvo 
ant žemės, o tada Jukundas klūpodamas perrėžė liūtui pilvą. 

Kol liūtas tampėsi ant žemės, draskydamasis išlindusias žarnas, Ju- 
kundas pritykino arčiau ir vykusiai smogė mirtiną smūgį, nors Žvėris, 
tąsomas priešmirtinių traukulių, nuplėšė jam galvos odą, tad akis už- 
pylė kraujas. Audringais plojimais žiūrovai rodė jam palankumą. 

Apčiupinėjęs Barbą ir supratęs, kad tas išleido dvasią, Jukundas pa- 
kėlė nuo žemės Barbo pamestą deglą ir ėmė aklai juo mosuoti, o ranka, 
kuria laikė kalaviją, mėgino nusibraukti akis liejantį kraują. Vienas liū- 
tas bakstelėjo snukiu į deglą ir baisiai persigando — tarytum įkaitintos 
tramdytojo geležies. Tada jis nusisuko ir ėmė ieškotis lengvesnio gro- 
bio. Pradėjau būgštauti, kad pasirodymas nepasiseks, ir pernelyg nai- 
viai tikėjęs, kad krikščionys nemoka naudotis ginklais. 

Šunų jau buvo likę nedaug. O ir tie greitai pavargo, tad du dar likę 
gyvi liūtai juos sudorojo prieš užpuldami krikščionis. Sunys buvo to- 
kie narsūs, kad nė vienas jų nespruko pabrukęs uodegos. Paskutinia- 
jam liūtas sulaužė stuburą mitriu letenos smūgiu taip skaudžiai, kad 

šuo sukaukė. Keletas šunų mylėtojų žiūrovų eilėse pašoko ir suriko, 
kad žaidimas pernelyg žiaurus —- šunų kankinti nevalia. Galiausiai vie- 
nas krikščionis kalaviju pagailiai užbaigė to vargšelio kančias. 

Jukundas dar gebėjo kautis. Vienas krikščionis su vėzdu pastebėjęs, 
jog Jukundas mitriausiai iš visų švaistosi kalaviju, stojo jo ginti. Drau- 
ge jiedu smarkiai sužeidė antrą liūtą. Ziūrovai taip įsijaudrino, kad šen 
bei ten ėmė kilti nykščiai. Zinoma, bergždžiai ir skubotai. Jukundas 
Žuvo. 

Viskas baigėsi nykiom skerdynėm, kai abu liūtai pripuolė prie be- 
ginklių krikščionių saujelės. Krikščionys net nebėgo nuo jų, o galėjo 
palinksminti žiūrovus. Jie susispietė tirštai į būrelį, tad liūtams teko 
tampyti juos po vieną. Turėjau skubinai paleisti į pagalbą dvi įerzintas 
meškas. Galų gale nubaigę krikščionis, liūtai smagiai susikovė su meš- 
kom. Sužeistasis liūtas žiūrovus sužavėjo beprotiška narsa. 

Jukundo mirtis mane sukrėtė, nors jau tada žinojau per Romos gais- 
rą Tigelino soduose nutikus tokių dalykų, už kuriuos Jukundas nusi- 
pelnė tos bausmės. Bet apie tai papasakosiu vėliau. Dabar atsakomybė 
už pasirodymus gulė ant mano pečių. Vaidinimą reikėjo tęsti. Tą va- 
landėlę vienas Cerės kaimo vergų atsigavo iki manęs ir spinduliuoda- 
mas džiaugsmu nelauktai pranešė, jog Klaudija ryte pagimdė man svei- 
ką sūnų - abu jaučiasi gerai ir Klaudija prašo mano sutikimo duoti 
berniukui Klemenso vardą. 

Kuo geriausiu ženklu palaikiau, kad sūnui Jukundui didvyriškai kri- 
tus nuo liūto letenos tą pat akimirką gavau žinią apie kito sūnaus gi- 
mimą. Tiesa, Klemenso - taikingojo — vardo, mano galva, nederėjo jam 
duoti, atsižvelgiant į aplinkybes, kuriomis išgirdau apie sūnaus gimtį. 
Bet džiaugsmo pagautas pamaniau šiuosyk duosiąs valią Klaudijai, nes 
gerai žinojau turėsiąs jai paaiškinti daugybę kitų dalykų. Juk greitai 
bus dešimt metų, kai širdy vadinu tave Julijum, vieninteli mano sūnau. 

Daugeriopas vaidinimas tęsėsi visą popietę. Žinoma, atsitiko nenu- 
matytų staigmenų, bet šitaip norom nenorom nutinka arenoje siau- 
čiant laukiniams žvėrims. Apskritai staigmenos man buvo naudingos 
ir visi jas laikė mano, sumanaus rengėjo, nuopelnu. Ziūrovai dažnai 
lažinosi, tarp jų kilo daug žiaurių muštynių — kaip visada per tokius 
vaidinimus. 

Viršutinėje eilėje sėdėjo būrys išsimokslinusių, bet labai jukių žydų, 
kurie priklausė sadukėjų partijai ir garbingų dalyku laikė romėnišką 
apsirengimą, barzdos skutimąsi ir lenktynių lankymą. Vienas jų perne- 
lyg aistriai išreiškė džiaugsmą krikščionių baudimu ir sušuko „Aleliu- 
ja — kiek žinau, vieną iš slaptų žydų Dievo vardų. Liaudį tas jo rėks- 
mas suerzino. 

Keletas jėgingų piliečių čiupo jį ir metė žemyn, O ten jau griebė kiti 
ir nuritino kaip kamuolį dar Žemiau ir galiausiai sviedė per apsauginį 

aptvarą ant arenos smėlio — tiesiai žvėrims. Žiūrovus tai dar labiau 
įkaitino, bet Žydai, saugomi pretorionų, turėjo greitosiomis sprukti. 
Antraip džiūgaujanti liaudis būtų juos visus sumėčiusi žvėrims. Zmo- 
nės tebegiežė ant žydų, nes kaip tik jų miesto dalis per gaisrą nesu- 
degė. 

Daugis manė, jog įvairovės dėlei šį dalyką sumaniau aš. Liaudis šau- 
kė: „Puiku, Minutai“ ir „Pakartot“, tad galų gale dėl Nerono ir Popėjos 
turėjau pakelti rankas ir parodyti, kad aš čia niekuo dėtas, nors mielai 
būčiau prisiskyręs tą juokingą nutikimą. 

Saulei gęstant priartėjo didžiausios įtampos valandėlė - Dirkių pasi- 
rodymas su hirkanų jaučiais. Ziūrovų džiaugsmas liejosi per kraštus, 
kai išsyk atidarius visus vartus į areną išpuolė apie trisdešimt laukinių 
jaučių su bemaž nuogom merginom, pririštom prie ragų. Pavydūs teat- 
ro darbininkai gviešėsi šio pasirodymo garbės. Kiek pasikivirčijęs lei- 
dau tiems neprityrėliams rišti merginas prie jaučių ragų. Aišku, jie su 
dusių jautininkų pagalbos. 

Visai be reikalo su dideliu vargu vilkau arenon uolų atskalas. Artis- 
tams pro garsintuvus iškalbingai pasakojant Dirkės legendą, laukiniai 
jaučiai bemat nusipurtė merginas, ėmė mėtyti jas aukštyn ir smaigstyti 
ant ragų. Tik pora jaučių sutraiškė Dirkes į akmens luitus — taip, kaip 
buvo numatyta ir kaip pasakojo legenda. Bet ar aš buvau kaltas, kad 
nepasisekė. 

Likusieji krikščionys iš arklidžių buvo nuvaryti jaučiams po kojų. 
Mano džiaugsmui, užmiršę savo paikystes, dabar jie elgėsi neįtikimai 
drąsiai. Rodės, kad juos pagavo mirties tūžmas — dabar jie rungčiomis, 
tarytum kokių žygdarbio ženklų, lėkė jaučių linkui ir šoko tiems ant 
ragų. Žiūrovai pritariamai šaukė ir net ėmė šiek tiek gailėtis jų. 

Kai arenoje gyvų krikščionių neliko, jaučiai puolė durstyti nu- 
kryžiuotųjų, vartė kryžius, metėsi prie apsauginio aptvaro ir taip jį pa- 
traškino, kad arčiausiai sėdintys kilmingieji ne juokais subūgo jį sulū- 
šiant. Tačiau žaidimas baigėsi. 

Zvilgtelėjau į dangų ir, su palengvėjimu atsidusęs, paliepiau lanki- 
ninkams tučtuojau iššaudyti jaučius. Sitai jie padarė taip mitriai ir Ženg- 
dami prie jaučių parodė tokią drąsą, kad žiūrovai ir jiems šauksmais 
dėkojo už pasirodymą, o aš dar baiminausi, kad privalomųjų pasirody- 
mų pabaiga liaudžiai nusibos. 

Tigelinas norėjo galop padegti apsauginį aptvarą su prikaltais krikš- 
čionimis, tačiau Neronas nesutiko su tokiu siūlymu, būgštaudamas ugnį 
išplisiant ir sunaikinsiant jo cirką. Kai žiūrovai grūdosi pro visus var- 
tus iš teatro, pretorionai, apeidami apie lauką, užbadė nukryžiuotuo- 
sius ietimis, nes Neronui atrodė neteisinga, kad jie kentės ilgiau nei tie 
krikščionys, kurie sudegė ugny ir kuriuos sudraskė žvėrys. 

Gal kam nuostabu, kad aš lioviausi gailėjęs savo brangių laukinių 
jaučių, betgi būtų buvę juokinga ir vaidinimo reikšmė sumenkusi, jei 
juostant vakarui dalis žiūrovų būtų likusi stebėti jaučių nuobodžių 
gaudynių. Jie buvo taip sužvėrėję, kad galėjo žūti daug Žvėryno vyrų. 
Be to, aš ketinau pateikti Neronui tokią didžiulę sąskaitą, kad nesi- 
krimtau dėl būtinybės išžudyti jaučius. 

Tigelinas, kuris visados gviešdavosi ištraukti ilgiausią šiaudą, jo pa- 
ties manymu, pateikė geriausią staigmeną liaudžiai, po vaidinimo iš- 
garmėjusiai į Agripinos sodus gardžiuotis Nerono pažadėtu šventiniu 
valgiu. Jis pasinaudojo teismingumo galia anapus mūrų ir įsakė ap- 
šviesti sodus tais dviem tūkstančiais krikščionių, kurie ankstyvą rytą 
buvo aklom atskirti nuo kitų ir nuvesti tenai sargauti. Protingai pa- 
mąsčius, penki tūkstančiai arenoje tiesiog nebūtų išsitekę. 

Kol vyko vaidinimas, prie kelių ir aplink dirbtinius tvenkinius su 
dideliu vargu buvo pristatyta stulpų ir prie jų prirakinti krikščionys. 
Geležinių pančių užteko ne visiems, tad teko rišti lynais, galiausiai, 
pristigus laiko, paskutiniuosius paskubom už rankų kalti prie stulpų. 

Krikščionys buvo ištepti degutu ir vašku, kurį su visokiais vargais 
Tigelino prokuratorius kalnais gabeno iš miesto. Bet trukiam apšvieti- 
mui tų medžiagų nepakako. Teko pasitelkti aliejų bei kitus pakaitalus. 
Be to, pretorionai, kuriuos tam darbui atrinko burtais, buvo prastai 
nusiteikę, nes nematė cirko linksmybių, o tik rudeniškoj kaitrybėj tu- 
rėjo plūktis — kasti duobes ir statyti stulpus. 

Taigi gulant vakarui žmonių minia išskubėjo iš cirko į viešas valgio 
dalybas, o pretorionai pasileido kelkraščiu degiodami gyvus žibintus, — 
šie liepsnojo aimanuodami ir skleisdami dusnų tvaiką. Liaudis buvo 
priblokšta ir to neįtikimo reginio neįvertino. Priešingai, nuo koktaus 
kūnų tvaiko mokslingiausieji neva prarado norą valgyti ir susiruošė 
grįžti į miestą. Kiti subūgo, kad besiraitantiems krikščionims taškant 
degutą ir vašką ant sausos žolės plykstelės ugnis ir tuoj išplis į sodus 
bei pavėsines. Daugis apsvilo padus, gesindami apie stulpus smilks- 
tančią žemę. 

Nenusirengęs paprastų lenktynininko drabužių Neronas nudardėjo 
savo kinkiniu į puotos vietą gyvų deglų nušviestais takais, bet lauktų 
pritarimo šūksmų neišgirdo. Priešingai, liaudis kurčiai tylėjo. Savo ap- 
maudui, jis išvydo daug senato narių net jau rengiantis grįžti į miestą. 

Išlipęs iš vežimo Neronas smagiai pasveikino liaudį, tačiau Žmonių 
jo juokai nepralinksmino. Kada pamėgino sulaikyti išeinantį Petronijų, 
šis pasiteisino vien tik iš draugiškumo atkentėjęs nuobodų vaidinimą, 
bet jo skrandis juk esąs ne geležinis. Saldžiame žmonių kūnų tvaike jis 
neragausiąs net gardžiausio kepsnio. 

Paburkusiais skruostais Neronas kramtė sau lūpas. Su tuo vežėjo 
drabužiu jis veikiau panėšėjo į galingą prakaituotą imtynininką. Nero- 

nas suprato turįs pats kaip nors pasmaginti žmones, kad šie užmirštų 
neskoningą Tigelino renginį. O čia dar nuo stulpų ėmė kristi apdegę 
žmonės, nes suskrudo virvės. Kai kurie prikaltieji išsikamavę atplėšė 
rankas nuo stulpų ir kaip gyvi deglai puolė į minią. 

Kriokiantys, rėpliojantys ir ant žemės besivartantys pavidalai, kurie 
jau bemaž nepanėšėjo į žmones, kėlė tiktai siaubą ir pasišlykštėjimą. 
Įsiutęs Neronas įsakė tučtuojau juos išgalabyti, taip pat nubaigti tuos 
prikaltuosius, kurie staugė garsiausiai, nes nepaliaujamas jų bliovimas 
trikdąs jo muzikantų meninį renginį. 

Jis įsakė deginti tiek smilkalų, kiek sutelpa delnuose, ir purkšti so- 
duose kvepalus, skirtus šventės dalyviams kvepintis. Kiekvienas nu- 
mano, kiek tai kainavo, o ką dar kalbėti apie ugnies sugadintus geleži- 
nius pančius. 

Paskubomis išklausiau įtakingesnių žiūrovų sveikinimus dėl puikaus 
pasirodymo ir, kaip privalėjau, likau cirke. Greitosiomis nusileidau į are- 
ną žiūrėti, kad karonai vėzdais stropiai dirbtų darbą, bet pirmiausia — 
susirinkti Jukundo bei Barbo palaikų. 

Juos radau palyginti greitai. Mano nuostabai, iš sudraskytų kūnų 
krūsnies sveikutėlis pakilo kažkoks krikščionis jaunikaitis susiėmęs 
galvą. Nusišluostęs apglitusį kraują, jis nieko nepastebėjo — ant kūno 
jokio įkandimo, nagų ar kanopų žymių. Tik suglumęs įsistebeilijo į 
Vakarę žvaigždę viršum cirko ir paklausė, ar jis jau rojuje. Jaunikaitis 
pasakė kritęs ant smėlio, nes bergždžiu priešinimusi nenorėjęs erzinti 
žvėrių. Jo išsigelbėjimas suprantamas, nes nei liūtai, nei laukiniai jau- 
čiai neliečia to, kuris apsimeta negyvas. Daugybė laukinių Žvėrių gau- 
dytojų šitaip išliko gyvi. 

Aš jo išlikimą palaikiau pranašingu ženklu ir užmečiau jam ant pe- 
čių savo apsiaustą, norėdamas išgelbėti jo galvą nuo keikūnų karonų 
vėzdų. Už tai man buvo atlyginta, nes jaunikaitis nuodugniai papasa- 
kojo, kaip elgėsi Jukundas su Barbu ir ką jie slapta šnekėjosi, lūkuriuo- 
dami kartu su kitais suimtaisiais. 

Visos patalpos buvusios tiek pritutintos krikščionių, kad net nebu- 
vę vietos atsisėsti. Tas jaunikaitis atsitiktinai atsidūręs prie pat Jukun- 
do. Į senatvę Barbas buvo taip apkurtęs, kad vis ragino Jukundą šne- 
kėti garsiau, kai šis rėkčiojo į ausį apie kvailą jaunuolių sąmokslą. 

Tas jaunas krikščionis savo išsigelbėjimą laikė stebuklu ir manė, kad 
Kristui jo reikia kokiam kitam tikslui, nors jis pats nūdo dar tą pat 
naktį patekti rojun su kitais krikščionimis. Taigi daviau jam švarius 
drabužius - o jų buvo susikaupę kalnai — ir pasirūpinau, kad jo nesulai- 
kytų, kai eis pro cirko vartus. 

Jaunuolis tarė Kristų laiminsiant mane ųž mano švelnumą ir gerą 
darbą, sakydamas tikįs, jog kada nors ir aš surasiu teisingą kelią. Aš 
nieko jam neatsakiau — nenorėjau įžeisti. Tik tarp kitko paklausiau jo 

vardo. Jis naiviai išklojo klausęsis Pauliaus mokymo ir per krikštą ga- 
vęs Klemenso vardą. Aš krūptelėjau. Sis sutapimas paakino mane pa- 
klusti Klaudijos įgeidžiui sūnų, - bent jau iš pradžių, — pavadinti Kle- 
mensu. 

Tas krikščionis neteisingai suprato mano krūptelėjimą ir pasiteisino 
visai nesąs taikingo būdo - priešingai, tik dabar jis mokąsis nuolanku- 
mo, nūsdamas užgniaužti savo ūmumą ir smarkumą. Jis kritęs ant Že- 
mės kaip tik dėl to, kad nenorėjęs atsakyti į pikta piktu. Jis dar sykį 
palaimino mane už gerumą ir sugrįžo į Romą gyvų deglų nušviestu 
keliu. Tačiau jis taip tvirtai įtikėjo, jog Kristui jo prisireikė kažkokiam 
darbui, kad, manding, neliūdėjo podraug su kitais nepakliuvęs į rojų. 

Susitikau jį prieš kokius trejus metus, kai dėl užimamų pareigų man 
teko ramdyti krikščionių tarpusavio kivirčus ir aš turėjau palaikyti Kleto 
pusę. Tuomet buvo iškilęs klausimas, kas perims iš Lino ganytojišką 
lazdą. Klemensas tada man atrodė per jaunas ir manau, kad jis pats tai 
galų gale suvokė, - juk mokėsi nuolankumo. 

Gal kada nors ateis ir jo eilė, bet tu nekreipk į juos dėmesio, Julijau. 
Krikščionys neturi jokios politinės reikšmės, nes jų karalystė yra ir bus 
anapus, jeigu tik jų tikybos suvis nenustelbs kiti rytietiški tikėjimai. 
Bet dėl savo tėvo motinos Myrinos niekuomet jų nepersekiok, — net jei 
kada ant jų supyktum. 

Atsikratęs to vaikino, jaučiausi nepaprastai patenkintas, kad sunkiai 
rengtas vaidinimas nusisekė. Užtat susikivirčijau su Sabina, išgirdęs 
apie jos perdėtai žiaurų elgesį tiek su žvėrimis, tiek su krikščionimis. 
Jukundo ir Barbo palaikus liepiau suvynioti į drobules. Ir šiaip leidau 
daugybei baikštuolių susiieškoti ir susirinkti savųjų palaikus. Už šį prie- 
lankumą net mokesčio neėmiau, nors man siūlė apstus dovanų. Di- 
džiumą sudraskytų kūnų teko palaidoti bendrame kape šalia prastuo- 
menės bausmių vietos, laimė, ta vieta buvo palyginti netoli. 

Taigi ramia sąžine išlėkiau į Nerono puotą ir, išvydęs Tigelino ne- 
skonybės padarinius, išreiškiau pasipiktinimą jo savavalyste. Iš anksto 
numaniau, kad valgio tokiai galybei žmonių neužteks. Todėl liepiau 
kuo greičiausiai nudirti bei sukapoti laukinius jaučius ir pavaišinti liaudį 
gardžia jų mėsa. 

Bet ramiai valgyti negalėjau, nes jau pirmiau mačiau, kad daugis se- 
natorių keistai į mane dėbčioja - net atsuka man nugarą, taip pat neatsa- 
ko į mano sveikinimus, o paskui už indėlį rengiant vaidinimą dar ir 
Neronas man padėkojo — netikėtai švelniai ir tarytum kuo prasikaltęs. 
Tik vėliau iš jo lūpų išgirdau apie savo tėvo ir ponios Tulijos mirtį, nes 
Jukundo ir Barbo netikėto pasirodymo arenoje mįslės aš ligi tol vis ne- 
perkandau, nors jaunasis krikščionis man kai ką ir atskleidė. Baudžiausi 
kandžiai paklausti Nerono, - kai bus gerai nusiteikęs, — kaip jaunikaitis, 
įsūnytas senatoriaus, pakliuvo pas žvėris kartu su krikščionimis. 

Apsakęs mano tėvo proto užtemimą per rytinį senato posėdį, Nero- 
nas patikino: 

— Jis pažemino mane prieš senato tėvus, tačiau ne aš jį nuteisiau. 
Luomo broliai jį nuteisė vieningai - net balsuoti nereikėjo. Juk net 
imperatorius negali nuteisti senatoriaus, nepasitaręs su kitais senato 
tėvais. Tavo pamotė Tulija pati įžūliai kėlė triukšmą, nors aš dėl tavo 
gero vardo ketinau viską laikyti paslapty. O tavo tėvo įsūnytasis 
britas jaunikaitis, ko gera, paraidžiui suprato savo priedermę ir prisi- 
pažino esąs krikščionis. Antraip jo nebūtų atgabenę į cirką. Tačiau jis 
buvo luošys ir niekuomet nebūtų tapęs tikru raiteliu. Nesigraužk dėl 
jo mirties, nes tavo tėvas — veikiausiai dėl trukaus pamišimo - ketino 
išbraukti tave iš paveldėtojų. Po teisybei, tu nieko neprarasi, nors 
man teks nusavinti tavo tėvo turtą. Matai, dėl pinigų stygiaus aš ne- 
galiu gyventi kaip žmogus. 

Pamaniau turįs paaiškinti, jog jau prieš septyniolika metų - iš anks- 
to — gavau iš tėvo palikimą — pajamas, kurios suteikė teisę įrašyti ma- 
no vardą į raitelių luomo sąrašą. Tačiau sklypus su namais Aventine, iš 
kurių gaudavau tas pajamas, aš suspėjęs parduoti iki gaisro, ir jis pas- 
kui juos sunaikino. Iš pradžių tėvas man davė apstus pinigų Žvėrynui, 
tačiau per mano rengiamus amfiteatro vaidinimus tie pinigai pavirtę 
paties Nerono pelnu. 

Neronas kilniaširdiškai pasakė nereikalausiąs grąžinti palikimo, ku- 
rį kitados gavau iš tėvo. Jis manė, kad mano tėvo palikto turto sočiai 
pakaks tiek valstybės iždui, tiek jo paties statyboms. Jis net leido pa- 
siimti iš tėvo namų daiktus, kurie turėjo man atmintinę vertę, kai edi- 
lis įrašys juos į paveldėto turto sąrašą. 

Kad neliktų jokių įtarimų, aš prisipažinau kitados gavęs iš tėvo di- 
delės atmintinės vertės taurę. Neronas susmalso, tačiau jo susidomėji- 
mas veikiai išblėso, kai išgirdo, jog; toji taurė medinė. 

Galų gale aš aiškiai suvokiau, kokia baugi grėsmė iškilo man dėl 
tėvo gėdingo elgesio, ir skubinai pasakiau šįkart nereikalausiąs iš Ne- 
rono nė sestercijaus už prarastuosius žvėris bei kitas išlaidas, nes gerai 
suprantąs, kad jam svarbus kiekvienas variokas žmoniško būsto sta- 
tyboms. Atidaviau net laukinių jaučių mėsą liaudžiai vaišėms ir pasiū- 
liau į jo sąskaitą pervesti pinigus, pardavus kalnus apdarų, susikaupu- 
sių cirke, bei krikščionių papuošalus ir drabužių sagtis. Gal už juos bus 
pastatytos kelios kolonos naujo pereinamojo namo, kuris sujungs Pa- 
latino ir Celijaus pastatus su Aukso rūmais ant Eskvilino kalvos. 

Nudžiugęs Neronas pažadėjo neužmiršti mano dosnumo. Paleng- 
vėjusia širdimi, kad nekaltinu jo dėl tėvo ir, kaip jis manė, suvestinio 
brolio mirties, jis kuo nuoširdžiausiai išgyrė mano nuveiktus darbus 
rengiant vaidinimą, pripažino apgailėtiną teatro darbininkų nesėkmę 
ir apmaudžią Tigelino plūkiavą. Jis manė, kad puikūs buvo ne tik žvė- 

rių pasirodymai, bet ir vandens vargonų bei orkestro muzika, kurią jis 
pats smulkmeniškai parinkęs. 

Man rodės, gergždi muzika tiktai trikdė Žvėris ir įtampiausiomis aki- 
mirkomis blaškė žiūrovų dėmesį. Bet tokia buvo tik mano nuomonė, 
tad palaikiau liežuvį už dantų. Manding, neturėjau vertinti prasto jo 
pastangų vaisiaus — juk man pačiam viskas nusisekė nepaprastai. 

Vis dėlto mane pradėjo smaugti liūdesys ir valgis neskonėjo. Vangs- 
tydamasis pavyduolių akių tučtuojau nuliejau gėrimo auką tėvo atmi- 
nimui ir išgėriau porą taurių vyno. Pasiunčiau savo Žmones sužinoti, 
kur nužudytas mano tėvas, ir paimti jo bei ponios Tulijos kūnų. Tačiau 
kūnų jie nerado — anksčiau pasakojau kodėl. 

Pasitenkinau greitosiomis sukrautu laužų, kuriame po pusiaunakčio 
sudeginau Jukundo ir Barbo palaikus. Manau, kad ištikimybe ir ilgais 
tarnystės metais Barbas nusipelnė bendro laužo su Jukundu. Liepiau 
užgesinti laužą vynu ir savom rankom subėriau pelenus į urną. 

Vėliau urną nugabenau į Cerę, į tėvo nusipirktą kapavietę ir į mano 
pastatytą kūgišką mauzoliejų. Juk iš mano pusės Jukundas turėjo se- 
nojo etruskų kraujo, o jo motina Lugunda buvo kilminga britė. O Bar- 
bas buvo ištikimas man iki mirties. Tai irgi rodą šiokį tokį Žmogaus 
kilmingumą. Bronzinis etruskų gaidys ant urnos dangčio šiandien gie- 
da jiems nemirtingumą. Pamatysi tai, Julijau, kada į Cerę nugabensi 
godaus ir nesupratingo savo tėvo pelenus. 

Turėjau dalyvauti Nerono puotoje, kad ankstyvu išėjimu jo neįžeis- 
čiau. Reikia pripažinti, kad apšviestose sodų vietose jis surengė puikių 
reginių: parodė gražių šokių, satyrų, besigainiojančių nimfas po krū- 
mynus, Apolono ir Dafnės susitikimą ir visa kita, kas linksmina liaudį 
ir kursto lengvabūdiškas reiklių žiūrovų mintis. Vaišės buvo gausios, 
nors jaučio mėsos taip pat prisireikė. Liaudžiai tryško fontanai vyno, 
kurio galop net vandeniu nemiešė. 

Romos padegėjai buvo nubausti pelnyta bausme ir viskas buvo at- 
pirkta, tad kilmingiausios Romos moterys ir kolegijų Žyniai drauge 
sumanė surengti reikšmingiausią šventės reginį — dievų sutaikinimo 
vakarienę. Paslapčia iš šventyklos buvo atgabenti du švenčiausi balto 
akmens kūgiai. 

Pagal šventines apeigas juos pastatė apšviestoje palapinėje ant šven- 
tų paklojų, moterys juos apvainikavo ir, kaip privalu, pasiūlė jiems 
švento valgio. Sios slaptos apeigos atliekamos taip retai ir yra tokios 
senos, kad daugis senelių dar niekuomet nebuvo matę jas atliekant 
viešai. Stebėjau tas apeigas su smalsa, prisimindamas, jog romėnai jas 
perėmė iš etruskų, ir kartu su senatoriais bei raiteliais dievobaimingai 
kvatojau šventuoju juoku. Liaudžiai juoktis neleidžiama. Paskui pala- 
pinės užuolaidos buvo užtrauktos ir po kurio laiko ten blykčioję žibu- 

rėliai staiga užgeso Žmogaus rankos nepaliesti. Visi su palengvėjimu 
atsidusome - apeiga buvo atlikta deramai pagal paprotį. 

Akmens kūgiai arba juos keičiantys dievai po šventos vakarienės 
liko tamsioj palapinėj glėbesčiuotis ant šventųjų paklojų, o Neronas 
surengė baugaus šventumo apeigos patyčią. Tik dėl vieno dalyko jį 
galima gerbti — jis primygtinai veržėsi vaidinti pats tardamas, jog, ši- 
taip laimės liaudies prielankumą. 

Todėl aidint nešvankioms vestuvinėms dainoms jis liepė atviroje 
scenoje aprengti jį nuotakos drabužiais ir pridengti veidą liepsniniu 
šydu. Puikiai pamėgdžiodamas moters balsą jis užtraukė įprastą nuo- 
takos raudą. Ant vestuvių guolio krašto jį pasodino dailus vergas Pita- 
goras, apsitaisęs jaunikio apdaru. Baikščios nuotakos guosti ir jai pa- 
tarti atkako deivė. Aikčiodamas iš baimės Neronas leido tariamam jau- 
nikiui atmegzti du juostos mazgus ir jiedu pusnuogiai apsikabino ves- 
tuvių guolyje. | 

Neronas taip puikiai pamėgdžiojo prievartavimo subūgusios mer- 
gelės aimanas, kad žiūrovai kaukė iš juoko, o paskui jis ėmė gosliai 
vaitoti, todėl daugis kilmingų moterų nuraudo ir prisidengė akis. Abu 
vaidino taip patyriai ir sumaniai, tarytum būtų iš anksto pasimokę. 
Didžiuma žiūrovų juokėsi, kad Pitagoras turbūt yra Nerono mylima- 
sis, nes net Popėja visu išmoningumu nepatenkina jo erotinių įgeidžių. 

Popėją šis meniškas vaidinimas taip užgavo, kad vos jam pasibai- 
gus išskubėjo iš šventės. Tiesa, ji išėjo anksti ir dėl to, kad trečias mė- 
nuo buvo nėščia ir žiūrėjo savo sveikatos. Įtampus vaidinimas, užsitę- 
sęs cirke kiaurą dieną, ją išvargino. 

Neronas jos nesuturėjo. Priešingai, pasinaudojęs proga, ėmėsi vado- 
vauti gašliam nusikaušusių svečių žaidimui sodų slaptynėse. 

Liaudžiai jis sukvietė visus įnamius tų viešnamių, kurie nesudegė 
per gaisrą, ir dosniai jiems sumokėjo iš savo iždo. Bet ir daugis kilmin- 
gų moterų ir nevaržlių sutuoktinių tamsos užuoglaudoj prisidėjo prie 
žaidėjų. Galiausiai krūmynai vibždėte vibždėjo ir iš visų pusių. sklido 
girti geidulingi šūksmai bei moterų spiegesiai. 

Mane slėgė sunkus gedulas, tad nemaniau galįs pasilikti sanguliavi- 
mo linksmybėse, nors kaip tik pasitaikė proga užmegzti laikinus san- 
tykius su pačiom kilmingiausiom moterim, iš kurių aš to niekuomet 
nebūčiau tikėjęsis. Tačiau aš išėjau kurti Jukundo ir Barbo mirties laužo. 

Laistydamas vynu jų pelenus, prisiminiau Lugundą ir savo jaunys- 
tės dienas, nugyventas Britanijoje, kai dar buvau jauslus, linkęs į gera 
ir toks naivus, kad užbadęs pirmąjį britą ėmiau vemti į tarpkojį. Kai aš 
deginau mirties laužą, - nors tada šito dar nežinojau, - sugrįžo į Eskvi- 
liną Neronas - purvinas, kiaurai apsilaistęs vynu, perkreiptu laurų vai- 
niku ant galvos. 

Popėja, kaip visos nėščios moterys, pervirš įsijautrinusi laukė Ner0- 

no ir, jo girtumo įkiršinta, nirčiai užriko kažin ką pikta. Nusilakęs Ne- 
ronas taip baisiai įsiuto, kad spyrė jai į pilvą, o paskui krito ant lovos ir 
išsyk užmigo kiečiausiu girto miegu. Kitądien jis net neprisiminė, kas 
atsitiko, iki sužinojo Popėją persileidus. O ši jau kovojo su mirtim ir jai 
nebepadėjo net geriausi gydytojai, o ką jau kalbėti apie žydžių senu- 
čių užkalbėjimus ir stebuklingus raiščius. 

Popėjos garbei reikia pasakyti, jog supratusi, kad jos būklė beviltiš- 
ka, ji nė žodeliu to neprikišo Neronui. Priešingai - net merdėdama 
guodė jį, graužiamą sąžinės ir kaltinantį save, ir, blankiai šypsodama, 
primindavo visados norėjusi numirti, iki neprarado gražumo. Ji troško, 
kad tokią - vis dar vylingai gražią ir mylimą, - nesvarbu, kad netyčia 
įspirtą, šitaip nutinka ištikimiems sutuoktiniams, - Neronas prisimintų 
ligi savo mirties. Zinoma, dėl politinių priežasčių Neronas privalės vėl 
vesti. Tačiau Popėja geidavo nedaug - kad Neronas šiuo atžvilgiu bū- 
tų išrankus ir neskubėtų, ir kad jos kūno nesudegintų. Popėjos kūnas 
turėjo būti palaidotas žydų papročiu. 

Dėl politinių priežasčių Neronas negalėjo jos laidoti su Žžydiškomis 
apeigomis, nors leido žydėms susitelkti prie jos kūno ir savu papročiu 
paaimanuoti. Taigi įsakė balzamuoti Popėją rytietišku papročiu ir ne- 
dvejodamas paaukojo jos testamente nurodytas aukas Jeruzalės šven- 
tyklai bei Romos sinagogai. 

Nuo Forumo pakylos jis pasakė senatui ir liaudžiai pagiriamąją kalbą 
ir apsiverkė, lig vienos prisiminęs visas Popėjos kūno grožybes — nuo 
auksinių garbanų iki rausvų kojų nagų. Apie kitokias Popėjos savybes 
jis nepasakė nė žodžio. Susijaudinęs jis gal užmiršo dalį pasiruoštos kal- 
bos, o gal manė, jog neverta minėti kitokių Popėjos savybių. 

Net Neronas neišdrįso reikalauti senato skelbti Popėją dieviška, už- 
tat gedulinga eisena jos balzamuotą kūną su stikliniu karstu nugabeno 
į dieviškojo Augusto mauzoliejų. Didžiuma Žmonių tai palaikė įžeidi- 
mu, nes Neronas net savo motinai neskyrė ten vietos, o ką jau kalbėti 
apie jo sutuoktinę Oktaviją. Liaudis, - išskyrus žydus, - negedėjo Po- 
pėjos. Mat ji pradėjo auksu kaustyti savo asilėnus, nes sidabrinės pasa- 
gos jai ėmė atrodyti per prastos, ir piktino Žmones savo nepaliauja- 
mom asilės pieno maudynėm. 

Aš sielojausi dėl žavingosios Popėjos ankstyvos mirties. Juk ji visa- 
da buvo man prielanki ir kada nors tikrai būtų įrodžiusi tą prielanku- 
mą savo glėbiu, jeigu aš būčiau susipratęs drąsiai to paprašyti. Ji nebu- 
vo smulkmeniškai dorovinga, kaip iš pradžių maniau, beprotiškai ją 
įsimylėjęs. Deja, šitai supratau tik tada, kai ji ištekėjo už Otono. 

Sklido kalbos, jog Neronas slapta vis traukia į mauzoliejų pažiūrėti 
Popėjos balzamuoto kūno ir visur ieškosi panašios išvaizdos moters. 
Jis turėjo tokią silpnybę. Juk anksčiau begėdiškai didžiavosi savo san- 
tykiais su verge, tarytum atvaizdas panašia į savo motiną Agripiną. 

Papasakojęs šitai, turiu papasakoti apie tavo motiną Klaudiją ir jos 
apmaudingą elgesį su manimi. Taip pat papasakosiu apie savo indėlį į 
Pizono sąmokslą bei jo susekimą. Ko gera, dėl jo patyriau daug skau- 
desnių išgyvenimų. 

Bet pasakosiu visiškai atvirai, kaip ligi šiol — veik viską ir bemaž 
savęs neteisindamas. Gal ir tu, Julijau, šio to pasimokysi iš silpno žmo- 
gaus tai skaitydamas. Gali niekinti mane, jeigu nori. Aš nieko neprara- 
siu. Niekuomet neužmiršiu to vaiskaus žvilgsnio šalčio, kai motina 
tave, keturiolikmetį, prievarta atginė dar sykį aplankyti niekingai lo- 
baus ir niekingai kvailo tėvo — čion, į tolimas maudyklės, kur gydžiau- 
si savo ligą. Tas žvilgsnis buvo ledinis, žvarbesnis už aštriausią žiemos 
vėją. Bet juk tavo gyslomis, Julijau, teka dieviškas kraujas, o aš esu tik 
menkas žmogus — Minutas Manilianas. 


VIENUOLIKTOJI KNYGA 


Antonija 


Tikrai troškau karštai tave priglausti ir, viešai pripažinęs sūnumi, duoti 
Klaudijos siūlomą vardą, bet pamaniau, jog turi prabėgti šiek tiek lai- 
ko, kad tavo motina nusiramintų. 

Nieko negalėjau kitaip pakreipti: Cerėje Klaudiją vis dėlto pasiekė 
žinios apie Romos įvykius ir tai, kad, nors ne savo valia, o tik Nerono 
reikalavimu surengiau teatrines krikščionių žudynes. Tiesa, saujelę 
krikščionių buvau išsiuntęs į savo dvarą, kitus iš anksto perspėjęs ir, 
ko gera, tiktai aš išgelbėjau Kefui gyvastį, prigąsdinęs jo burtais Ti- 
geliną. 

Bet aš pažinojau ūmų Klaudijos būdą — žinojau, kad žmonos, ką 
nors įsikandusios, neteisingai vertina vyrų darbus, jos nė kiek nepaiso 
politinės būtinybės ir kitokių smulkmenų, kurias sučiuopia tiktai vy- 
rai. Todėl, man rodės, geriausia leisti Klaudijai ramiai apmąstyti tai, ką 
sužinojo. 

Romoje turėjau tiek neatidėliotinų darbų, kad negalėjau susyk iške- 
liauti į Cerę. Visas jėgas skyriau gyvūnams pirkti ir nedovanotinai pra- 
rastų laukinių žvėrių rūšims papildyti. Prisipažįstu, kad pradėjau jausti 
pasibjaurėjimą Žžvėrynu, ypač tada, kai prisimindavau Klaudiją. 

Savo gaišatį galiu pateisinti ir netikėta tetos Laelijos savižudybe, 
visaip mano slapstyta, bet sukėlusia dar piktesnių apšnekų apie mane. 
Iki šiol nesuprantu, kas paakino tetą Laeliją nusižudyti, jei ne jos sil- 
pnas protas. Ji pati griežtai atsisakė keliauti su Klaudija į Cerę, nes, 
anot jos, galėjo gyventi tik Romoje ir tik senajame mūsų name Aven- 
tine. Kelias savaites po gaisro jos galva buvo visiškai sumišusi — vien 
todėl, kad Klaudija ją prievarta išsigabeno anapus upės. 

Gal retsykiais būdavau tetai Laelijai nepakantus ir ja nepasirūpinau, 
kai Klaudija išvyko. Mat tetą Laeliją reikėdavo maitinti, be to, valgy- 
dama ji terliodavosi. Manding, jai derėjo valgyti skyrium, kai aš turė- 
davau svečių. Tad negalvodamas apie pinigus jai vienai nupirkau ver- 
gę ir tarnaitę. Mano svečių ji jau nebepažindavo ir plepėdavo tik apie 
praėjusius laikus bei imperatorių Gajų, kuris jos atminty paliko tik kaip 
auksinis pupulis. 

Teta Laelija jau nebepažindavo ir senųjų savo draugių, kurios retsy- 
kiais ją aplankydavo. Apie krikščionių tikėjimą ji, manding, turėjo la- 
bai miglotą supratimą, nors dalyvaudavo jų apeigose, kol Klaudija gy- 
veno Romoje. 

Belieka manyti, kad mano tėvo, kaip valstybės nusikaltėlio, pasmer- 
kimas myriop ir senatoriaus rango praradimas, suglumino tetos Laeli- 
jos protą, todėl ji, iškreiptai suprasdama garbę, pamanė privalanti nu- 
sižudyti. Gal jos sutrikęs protelis sakė, jog ir aš privalau nusižudyti — iš 
pagarbos imperatoriui bei senatui, ir ji panūdo parodyti man gerą ro- 
mėnišką pavyzdį. 

Ir privertė lygiai tokią pat beprotę tarnaitę perpjauti jai venas. Jos 
pasenęs kraujas neplūdo net karštoj vonioj, todėl ji galų gale užsidusi- 
no smalkėmis žarijų puodų, kuriuos visada laikė kambaryje, nes se- 
natvėje ją be perstogės krėtė šaltis. Vis dėlto ji dar turėjo šiek tiek 
proto, kadangi paliepė tarnaitei kruopščiai užkamšyti durų bei langi- 
nių plyšius iš lauko pusės. 

Aš jos net nepasigedau - tik kitądien tarnaitė paklausė manęs, ar jau 
galima išvėdinti kambarį. Nevaliojau barti nuolankios senutės, kai ši 
bedante burna be paliovos kartojo privalėjusi paklusti šeimininkei. Bu- 
vau baisiai sukrėstas, nes mano vardas ir vėl buvo suteptas. 

Zinoma, suruošiau tetos Laelijos laidotuves su visais giminės pagar- 
bos ženklais ir menkame draugų būryje pasakiau pagiriamąją kalbą, 
nors buvo sunku. Aš labai apmaudavau. Be to, nesumojau, ką pasakyti 
apie tetos Laelijos gyvenimą ir gerus jos bruožus. Klaudijos nekvie- 
čiau į atminimo apeigas, nes ji buvo tik tik pagimdžiusi, vis dėlto pra- 
nešiau jai apie liūdną įvykį ir pasiteisinau, kodėl vis gaištu mieste. 

Tiesą sakant, tuomet daug iškentėjau. Krikščionių narsa cirke ir ne- 
žmoniškos bausmės, kurios išgąsdino graikiškos kultūros išlepintą jau- 
nimą, sužadino slaptą užuojautą tų Žmonių, iš kurių nieku gyvu nega- 
lėjai to laukti. Mat Nerono kaltinimais jie nepatikėjo. Aš praradau daug 
draugų, kurių ištikimybe ligi tol neabejojau. 

O žmonių pramanumą ir pagiežingumą rodė tai, kad ėmė plisti šne- 
kos, esą aš net įdavęs kaip krikščionį savo įbrolį Jukundą, nes subūgau, 
jog teks su juo dalytis tėvo palikimą. Tėvas, kuris esą jau seniai buvo 
išsižadėjęs manęs, nenaudėlio, tyčia sutvarkė taip, kad turtą nusavintų 
ir aš nieko negaučiau. Ką jie būtų surezgę, jei būtų numanę, jog Jukun- 
das buvo mano sūnus? Stai tokios priešiškos ir neteisingos apšnekos 
sklido apie mane aukštuomenėje, tad nujaučiu, ką apie mane turėjo 
kalbėti krikščionys. Aišku, vangsčiausi jų kaip įmanydamas, idant ne- 
kiltų nepamatuotų įtarimų jų prielankumu. 

Visi buvo nusiteikę taip, kad be ganėtinos palydos gatvėje jausda- 
vausi nesmagiai. Net Neronui pasirodė pravartu paskelbti pranešimą, 
kad jis, ganėtinai aiškiai įrodęs savo griežtumą, panaikina mirties baus- 
mę visoje valstybėje. Net provincijose uždrausta teisti myriop už pik- 
čiausius nusikaltimus. Kaltuosius reikėjo siųsti atstatyti Romos — ypač 
Didžiojo cirko, o ir statyti Nerono naujojo būsto, kurį jis ketino pava- 
dinti Aukso rūmais. 


420 


Neronas taip nusprendė ne vien švelnumo ir žmoniškumo akina- 
mas. Jį kamavo pinigų stygius. O sunkiausiems darbams jam žūtbūti- 
nai reikėjo nemokamos darbo jėgos. Senatoriai patvirtino tą jo įsaką, 
nors dauguma jų griežtai įspėjo dėl mirties bausmės panaikinimo pa- 
darinių, nusikalstamumo didėjimo ir visokių kitokių bedievysčių stip- 
rėjimo. 

Zmonės pradėjo irzti ne tik dėl krikščionių baudimo - dievaži, dau- 
geliui šitai buvo tik dingstis išlieti priešiškumą valdžiai. Juk dabar vi- 
sus gulte užgulė mokesčiai, renkami Romai atstatyti ir paties Nerono 
beprotiškoms statyboms. Pirmiausia, žinoma, teko padidinti grūdų kai- 
nas. Taigi tuolaik net vergas, mitęs vien rupia duona su česnaku ir 
aliejumi, jautė tolydų gyvenimo lygio blogėjimą. 

Neroną galima pateisinti nebent tuo, kad atstatyti miestą vis tiek 
reikėjo, be to, Romos gaisras labai išplėtė jo statybvietes, tad nieko 
keista, kad jam kilo noras statydinti ištaigiausią pasaulyje imperato- 
riaus būstą, įkūnysiantį Romos imperijos galybę. Juokinga, kad ligi gais- 
ro Aleksandrijos ir Antiochijos keliauninkai niekindavo Romą kaip at- 
silikusį, nešvarų, bjaurų miestą ir šaipėsi iš jo pastatų, lygindami juos 
su savais. 

Žinoma, pasaulio valstybė kentė Aukso rūmų statybą ir pats Nero- 
nas išmintingai paskirstė statybos darbus keleriems metams, nors kaip 
įmanydamas juos skubino. Jis sakė iš pradžių pasitenkinsiąs tik paken- 
čiama valgomąja sale, keliais miegamaisiais bei jungiamuoju portiku, 
būtinu valstybės atstovavimo renginiams. Tačiau Neronas nemokėjo 
skaičiuoti, o būdamas menininkas pristigdavo kantrybės išklausyti ži- 
novų nuomones. Jis pešė pinigus, kur tik galėdavo, nemąstydamas apie 
padarinius. 

Užtat dažnai dainuodavo bei vaidindavo teatre ir prisikviesdavo 
prasčiokų, iš tuštybės tardamas, kad jo puikus balsas bei visokie vaid- 
menys scenoje padės Žmonėms užmiršti niekingus, - lyginant su me- 
nu, - medžiagiškus praradimus. Ir labai klydo. 

Daugeliui nemuzikalių, nors ir garbingų, žmonių pakyrėjo ilgiausi 
vaidinimai, kuriuos jie privalėjo žiūrėti ligi galo, nes menkiausias pra- 
šymas uždegdavo Neroną groti ir dainuoti ligi vėlyvos nakties. 

Manding, grodamas citra ir dainuodamas, Neronas stengėsi dar ir 
užgniaužti sąžinės priekaištus ir šiurpų liūdesį, apnikusį dėl Popėjos 
mirties. Iš pradžių jis neskubėjo vesti, tik uoliai rūpinosi, kas ateina į 
dukters-deivės šventyklą paaukoti jo balsui. 

Daugybe dingsčių, - žinoma, ir apie tavo labą galvodamas, - veik 
tris mėnesius gaišinau Klaudiją sveikoje Cerėje. Jos graudžių laiškų 
atidžiai neskaitydavau, nenorėdamas aitrinti širdies. Tiktai vis atsaki- 
nėdavau parsigabensiąs juodu į Romą, kai tik pareigos leis, ir tikinau, 
jog ten pasilikti jai pravarčiau saugumo sumetimais. 

Tiesą sakant, po pasirodymo cirke krikščionių beveik niekas neper- 
sekiojo, jei tik jie patys savo elgesiu neprisišaukdavo akmens laužyk- 
lų. Juolab jiems varė baimės aklas sulaikytųjų baudimas ir jie sau lai- 
kėsi patylomis. 

Jie susitikdavo požemių slaptavietėse, tačiau bemat nirčiai susiki- 
virčydavo, klausinėdami vienas kito, kodėl buvo įduota tiek daug Žmo- 
nių, kodėl Pauliaus šalininkai įdavė Kefo draugus ir priešingai. Zydai 
krikščionys, kurie anksčiau palaikė Jokūbą, pasinaudojo proga ir, kaip 
teisingiausio kelio sąlygą, iškėlė griežtus reikalavimus apsipjaustyti ir 
laikytis žydų Įstatymo. Jie tikino, jog krikščionių nelaimę nulėmė Pau- 
liaus neteisinga graikiška filosofija ir nuolanki Kefo pakanta. 

Bet šitiems vis labiau spaudžiant ir siekiant Romos krikščionių val- 
džios, kiti prisiminė, jog kaip tik šitie išvengė persekiojimo ir kad tai 
nutiko dėl visiškai nesuprantamų priežasčių. Krikščionių tarpusavio 
vaidai darėsi vis aršesni. Jie atsiribojo vieni nuo kitų ir vis tvirčiau 
būrėsi į savas slaptas draugijas. Silpniausius apniko neviltis, nes jie jau 
nebesusigaudė —- nerado teisingiausio kelio į Kristų. Atsimetę nuo ak- 
latikių, tiktai sklendėsi savoj vienystėj. 

Įvairių pakraipų žydai — tiek krikščionys, tiek judėjai — įsidrąsino, 
nes niekas jų nepersekiojo. Priešingai, Neronas visaip saugojo juos nuo 
liaudies įtarimų ir neapykantos. Todėl jie sumanė užginčyti tam tikrus 
mokesčius, kuriuos Neronas buvo skyręs ir žydams. O artimieji to 
sadukėjo, kuris per savo įžūlavimą žuvo cirke, netgi ėmė reikalauti 
atlyginti jiems žalą, įvykį ištirti ir kaltuosius nubausti. 

Vis dėlto po Popėjos mirties Nerono prielankumas žydams buvo 
apsilpęs. Tad jis įsakė tučtuojau sulaikyti jų S penkis šimtus — bet 
kurį mokymą išpažįstančių. Bergždžiai žydai rodė esą apipjaustyti. Taip 
pat bergždžiai judėjai tikino neapkenčią krikščionių labiau nei kad pa- 
tys romėnai. 

Juos pasiuntė tąsyti akmenų ir pjaustyti marmuro plokščių į Didžio- 
jo cirko statybas, kad liaudis taip pat galėtų iš jų pasišaipyti ir patam- 
pyti už barzdų. Žydų baudimu žmonės labai džiaugėsi. Ko gera, tuo 
sunkiu metu šitai buvo vienintelis dalykas, už kurį Neronas buvo 
nuoširdžiai giriamas. 

Galų gale Klaudija pati sugrįžo į Romą, lydima krikščionių tarnų bei 
pabėgėlių, kuriuos už darbą buvau priglaudęs savo dvare. Džiaugs- 
mingai šūkčiodamas išbėgau jos pasitikti. Tačiau Klaudija iš pradžių 
net nerodė man tavęs — tik paliepė žindyvei nešti šalin iš mano pra- 
keiktų akių. 

Savo palydovams ji liepė apsupti namą, kad aš nepasprukčiau. Turiu 
pripažinti, kad valandėlę klioviausi tik namų židiniu ir globojančiu ge- 
nijum, nes baiminausi dėl savo gyvasties prisiminęs, jog tavo motina — 
tikra Klaudijaus duktė, paveldėjusi žiaurų bei užgaidų tėvo būdą. 

Bet, iššniukštinėjusi namus, ji susitvardė, galų gale aprimusi priėjo 
prie manęs ir tarė norinti rimtai su manimi pasikalbėti. Patikinau, jog ir 
aš karštesnio noro niekad neturėjęs, tik kai kuriuos indus ir atmintinus 
peilius verčiau reikią išnešti iš kambario. 

Aišku, Klaudija išvadino mane viskuo — žudiku, niekingu gal- 
važudžiu kruvinais nagais, išrėžė, jog net įbrolis arenoje apkaltinęs 
mane prieš Dievą. Savo kraugeriškumu aš užsitraukęs Jėzaus Nazarie- 
čio pyktį. 

Po teisybei, man palengvėjo, kai permaniau, kad ji tikrai nežino Ju- 
kundą buvus mano sūnų. Nors šitaip susiklosčius moterys visados bau- 
giai įžvalgios. Kiek skaudžiau mane užgavo tik jos beprotystė, esą teta 
Laelija nusižudžiusi per mane. Bet aš atrėžiau atleidžiąs jai už piktus 
žodžius ir pasiūliau paklausti kad ir Kefo, kiek gera buvau padaręs 
krikščionims ir jam, gelbėdamas iš Tigelino nagų. 

— Tu klausai tiktai Priskilės, Akvilo ir tokių, kurių net vardų nenoriu 
minėti, - pasakiau. — Zinau juos prisidėjus prie Pauliaus partijos. Bet 
neužmiršk, jog kitados ir Pauliui aš padėjau išsiteisinti. Jo net neieško 
Iberijoje, kadangi Neronas, — iš dalies mano dėka, — apie krikščionis 
net girdėti nenori. 

Klaudija užriko: 

— Ko noriu, to klausau! Tu, aišku, moki sukti uodegą. Nežinau, kaip 
toliau gyvensiu su liudytojų krauju apglitusiu žudiku. Labiausiai gai- 
liuosi, kad tu — mano sūnaus tėvas. 

Pamaniau, kad verčiau nepriminti, kas iš pat pradžių lindo į mano 
lovą ir kad kaip tik aš, jos karštai priprašytas, vedžiau, padarydamas ją 
garbinga moterimi. Laimė, Vestos mergelių saugoti slaptieji dokumen- 
tai buvo pražuvę per gaisrą, net ir valstybės archyvas tada sudegė, 
taigi aš jau nebijojau, kad mano santuoka iškils aikštėn. Išmintingai 
patylėjau, iš tavo motinos žodžių supratęs, jog ji nori tartis. 

Klaudija išklojo savo sąlygas. Aš turįs pasitaisyti, — jeigu toks bedie- 
vis išvis šitai valios, — melsti Kristaus atleidimo už piktadarystes, ne- 
delsdamas atsisakyti paties Žvėryno ir jo viršininko pareigų. 

— Kad negalvoji apie mane ir mano garbę, galvok bent apie savo 
sūnų ir jo ateitį, - gražiai paprašė Klaudija. - Tavo sūnus — vienas pas- 
kutiniųjų, kurių gyslomis teka Julijų ir Klaudijų kraujas. Dėl jo privalai 
susirasti padorią tarnybą, idant tavo sūnus suaugęs net nesužinotų apie 
gėdingą tavo praeitį. 

Klaudija manė, jog aš nieku gyvu nesutiksiu, nes buvau sukišęs į 
žvėryną ir laukinius žvėris apstus pinigų ir vaidinimais amfiteatre pa- 
siekęs Žmonių palankumo. Betgi kalbėdamasis su ja jaučiausi tvirtas 
tartis dėl ateities. Mat slapta pats buvau nusprendęs atsisakyti Žvėry- 
no. Nesakau, kad būtent krikščionių skerdynės per cirko vaidinimą 
nulėmė mano sprendimą. Juk iš pat pradžių aš dėl jų prieštaravau ir tik 

prispirtas atlikau savo darbą deramai, nors paskubomis ir visokių sun- 
kumų trukdomas. Be to, darbą, manding, atlikau nepeiktinai. 

Tačiau Neronas buvo minėjęs, jog ketina įsteigti puikų Žvėryną sa- 
vo naujųjų rūmų didžiuliuose soduose Romos vidury, kur rengėsi įkur- 
ti kaimą su tikrais ežerais, šaltiniais bei laukais. Žinojau privalėsiąs 
dovanoti jam visus geidžiamus žvėris ir tai, kad Neronas tam darbui 
skirs savo atleistinius bei naujuosius patarėjus, tad mano pareigos pa- 
sidarys mažų mažiausiai abejotinos. Ilgainiui išlaikyti du žvėrynus bus 
per brangu. 

O gal galvojau ir apie tave, turintį ketvirtadalį imperatoriaus Klau- 
dijaus kraujo? Juk tavo tėvui nederėjo visą amžių prekiauti laukiniais 
žvėrimis, nors šitaip pelnomas didelis žmonių palankumas ir garbė, 
ypač - meniškais prijaukintų žvėrių pasirodymais. 

Zinojau, kaip skaudžiai užsigavo Tigelinas, išvadintas arklių pirkliu. 
Taip pat žinojau Flavijų Vespasianą graužiantis, kad verčiasi iš preky- 
bos asilėnais, nors buvo jis garsus legionų vadas, turėjo konsulo rangą 
ir priklausė dviem žynių kolegijoms, be to, jo asilėnai buvo gražiausi 
Italijoje. Taigi kuo greičiau atsikratysiąs Žvėryno, tuo geriau, nes per 
Nerono bepinigystę mano nuostoliai būtų augę diena iš dienos. 

Vis dėlto labiausiai mane spyrė noras galų gale išspręsti piniginius 
klausimus su buvusia žmona - Flavija Sabina. Epafrodito kitados smau- 
giamas, kaipmat pažadėjau jai pusę savo turto, bet juo toliau, tuo ne- 
malonesnė man darėsi ta mintis. 

„Man juk gimė sūnus, kurį tikrai žinojau esant mano, todėl, maniau, 
neteisinga, kad tas penkiametis išpera Lausas kada nors kaip lygus 
paveldėtojas susivaržys dėl turto su mano paties sūnumi. Nieko pikta 
prieš Lausą neturėjau, tik kad metai iš metų jo oda vis labiau tamsėjo, 
o plaukai vis labiau garbanojosi, todėl sykiais gėdydavausi leidęs jį 
vadinti savo vardu. 

Kita vertus, gerai žinojau, kad jėgingasis Epafroditas yra visiškoje 
Sabinos valioje. O Sabina buvo gana žiauri ir galėjo net nužudyti ma- 
ne, jeigu pernelyg derėsiuos dėl turto padalijimo. Bet man kilo puikus 
sumanymas, kaip išspręsti tą klausimą, ir aš iš anksto pasišnekėjau 
apie tai su Sabina. 

Epafroditas buvo gavęs atleistinio lazdą bei pilietybę iš paties Ne- 
rono gerokai anksčiau, nei kad aš sužinojau apie jo santykius su Sabi- 
na. Kitados Sabina miegojo ir su kitais žvėrių tramdytojais, bet po mud- 
viejų skyrybų Epafroditas nepaprastai gerai žabojo Sabiną ir retsykiais 
" iškaršdavo jai kailį — ir tuo ji buvo labai patenkinta. 

Buvau nusprendęs perduoti Sabinai Žvėryną su vergais, gyvūnais 
bei išlaikymo sutartimi ir pasiūlyti Neronui skirti patyrųjį Epafroditą 
vietoj manęs žvėryno viršininku. Epafroditas buvo pilietis, tačiau man 
buvo svarbu, kad mano įpėdinis būtų dar ir raitelių luomo narys. 

Pasakiau, kad jeigu įkalbėčiau Neroną pirmą kartą įrašyti afrikietį į 
Romos raitelių sąrašą, Sabina greičiau taptų jo teisėta Žmona, nes tėvas 
buvo jos išsižadėjęs, tad ir Flavijų giminės garbė nesukliudytų santuo- 
kos. Taigi Sabina pažadėjo, kad ištikus tokiai laimei ji su Epafroditu 
įsisūnys Lausą ir atsisakys mano nuosavybės paveldėjimo teisės. Ta- 
čiau ji nesitikėjo, kad Neronas pakeltų į Romos raitelius vyrą, turintį 
mažų mažiausiai pusę negrų kraujo. 

Bet aš pažinojau Neroną ir pernelyg dažnai girdėjau jį giriantis, esą 
jam, Neronui, nieko nėra neįmanoma. Būdamas menininkas ir perdėm 
persisunkęs žmoniškumo, jis kitokios odos spalvos ar judaizmo nelai- 
kė kliūtimi gauti valstybines pareigas. Juolab kad Afrikos provincijose 
nemažai spalvotųjų, turinčių ganėtiną turtą bei karinių nuopelnų, jau 
seniai buvo gimtųjų miestų raiteliai. 

Neva dvejodamas ir skųsdamasis nuostoliais, sutikau su besąlygiš- 
ku Klaudijos sprendimu, mat nieko pats nepraradau, priešingai — tik 
supratau atsikratysiąs begalinių išlaidų, Sabinos reikalavimų ir to išpe- 
ros Lauso. Dėl šito vertėjo pasistengti, nors aš niūromis atsakiau Klau- 
dijai, kad Neronas įsižeis, jei pats atsisakysiu jo skirtų pareigų. Esą per 
šitai man grės nemalonė, 0 gal net ir pavojus gyvybei. 

Piktdžiugiškai šypsodama Klaudija atsakė, jog man neverta rūpintis 
Nerono malone. O pavojus gyvybei man gresia jau nuo tos dienos, kai 
paleidau pasaulin berniuką, turintį Klaudijaus kraujo. Kai ji tai primi- 
nė, nugara man perbėgo šiurpas, bet mudu susitaikėme ir Klaudija pa- 
galiau maloningai sutiko man parodyti tave. 

Buvai gražut gražutėlis vaikelis, žiūrėjai tolin tamsiomis akutėmis ir 
mažyčiais pirštukais stipriai suspaudei man nykštį, tarytum išsyk pa- 
nūdęs atimti aukso žiedą. Bent jau mano širdį atėmei, o aš dar nieka- 
dos nebuvau to patyręs. 

Todėl įsiutau, kai Klaudija mėgino parodyti neva akivaizdžius Klau- 
dijaus bruožus tavo veidelyje. Pasakiau, kad jai nederėtų šitaip bjau- 
riai apšnekėti mano sūnų. Klaudijus buvo ydų sudarkytas, o tu, mano 
sūnau, buvai gražus. Klaudija nesiginčijo, nors, aišku, laikėsi savo. Ga- 
limas daiktas, jai net patiko, kad aš taip susižavėjau tavimi, nors ir 
nelaikė manęs tinkamu tėvu. Tu turbūt manei tą patį. Sitai aš gana 
dažnai įskaitydavau tavo paniekos kupiname žvilgsnyje. Bet tu esi ma- 
no sūnus, ir nieko čia nenuneigsi. 

Taigi sukaupęs drąsą pasikviečiau Epafroditą, Sabiną ir Lausą ir pa- 
prašiau Nerono priėmimo Aukso rūmų baigiamoje dalyje tą popietę, 
kai, manding, jis po valgio ir žvalinamųjų vonių rengėsi gerti ir links- 
mintis lig nakties. Menininkai kaip tik dailino tapinius ant koridorių 
sienų. Auksu ir dramblio kaulu tviskanti apvali valgomoji salė dar bu- 
vo nebaigta. Lubas buvo numatyta padaryti sukamas, vaizduojančias 
žvaigždėtą dangų. Plonyčiai auksiniai vamzdeliai turėjo ūku purkšti 

gaivius kvepalus svečiams ant galvų. Tiktai technikai kol kas nebuvo 
apsisprendę dėl visų lubų sandaros smulkmenų. 

Pats Neronas kaip tik kūrė didžiulę savo statulą, iškilsiančią priešais 
perėjimą, jungiantį rūmų pastatus. Pakišęs man brėžinius, jis taip įtaika- 
vo akmenkaliui, kad pristatė tą amatininką vardu - tarytum vieno luo- 
mo. Aš neįsižeidžiau, - svarbiausia, kad Neronas buvo gerai nusiteikęs. 

Jis maloniai išprašė tą savo amatininką, kada aš pasakiau turįs pasi- 
šnekėti su juo akis akin. Jis lyg prasikaltęs dirgliai pasitrynė skruostus 
ir prisipažino taip pat turįs pasišnekėti su manimi akis akin. Tik esą vis 
atidėliojo tą pašnekesį būgštaudamas, kad aš užsigausiu. 

Gražbylingai dėsčiau daugybę metų ištikimai, jėgų ir lėšų netaupy- 
damas, rūpinęsis žvėrynu. Siandien esą man tas darbas nepakeliamas — 
kaip tik dėl kito žvėryno, kuriamo prie Aukso rūmų. Tariau nesugebė- 
siąs dirbti darbo, kuriam būtinas nepaprastas meninis skonis. Todėl 
nuoširdžiai paprašiau jį atleisti mane iš pareigų. 

Supratęs, ko siekiu savo ilga kalba, Neronas nušvito, su palengvėji- 
mu nusikvatojo ir kaip geriausias draugas prielankiai pliaukštelėjo del- 
nu man per petį. 

— Nusiramink, Minutai, - pasakė. - Aš jau sutikau su tavo protingu 
prašymu. Ir labai mielai, nes jau kuris laikas ieškau garbingos priežas- 
ties atleisti tave iš Žvėryno viršininko pareigų. Nuo rudens įtakingi 
asmenys spaudžia mane dėl nepamatuotai žiauraus vaidinimo, kurį tu 
surengei, ir reikalauja atleisti tave už prastą skonį. Pripažįstu, jog kai 
kas per vaidinimą ir mane vimdė, nors padegėjai tikrai nusipelnė to- 
kios bausmės. Džiaugiuosi, kad pats suvokei negalįs eiti tų pareigų. 
Visiškai nenumaniau, jog nederamai pasinaudosi mano pasitikėjimu ir 
vien dėl palikimo atiduosi žvėrims net savo įbrolį. 

Išsižiojau, ketindamas paneigti tą beprotišką kaltinimą, tačiau Ne- 
ronas suniuręs šnekėjo toliau: 

— Tavo tėvo palikimo reikalai tokie supainioti, tokie migloti, kad ligi 
šiol nesuprantu, ką aš paveldėjau. Sako, jog tu, susitaręs su tėvu, nusi- 
gvelbei didžiausią dalį nuosavybės, apgaudamas valstybę ir mane. Ne- 
noriu taip blogai apie tave galvoti, nes žinau, kokie prasti buvo tavo 
santykiai su tėvu. Antraip turėčiau ištremti tave iš Romos. Labiau įta- 
riu tavo tetą Laeliją, kuri puolė žudytis, kad išvengtų bausmės. Tikiuo- 
si, neprieštarausi, kad ediliai peržiūrėtų tavo sąskaitų knygas. Nesiim- 
čiau to, jei dėl kai kurių žmonių įžūlaus godulio manęs nuolat neka- 
muotų bepinigystė, nederama valdovui. Jie gniaužia saujoje pinigų kap- 
šelius, užuot garbingai pagelbėję imperatoriui „pasistatyti žmonišką 
būstą. Pats matai, kokioje kiaulidėje gyvenu — kalkės byra ant spran- 
do, visur dvokia dažais. 

Tikėjausi, kad Neronas liausis šnekėjęs apie tą savo statinį, bet jis 
vėl prabilo ir, piktai suraukęs antakius, dėstė: 

— Kas tau rūpi mano nepatogumai? Tu toks pat abejingas kaip kiti 
turčiai, kuriuos laikiau draugais. Turbūt nepatikėsi, bet net Seneka at- 
siuntė man vos dešimtį milijonų sestercijų, o kitados veidmainingai 
žadėjo perduoti man visą savo turtą, puikiai žinodamas, jog dėl politi- 
nių priežasčių negaliu jo priimti. Palantas ant savo pinigų drybso kaip 
įmitęs šuo. O tu, sakė, prieš keletą mėnesių ligi gaisro pardavei nuo- 
mojamus namus bei sklypus tose miesto dalyse, kurias gaisras nunio- 
kojo baisiausiai. Vietoj jų Ostijoje pigiai prisipirkai žemių, kurios ne- 
lauktai pabrango, nes pelkės nuolatos sausinamos šlamštu iš gaisra- 
viečių ir buvusioje dykvietėje dalijami sklypai. Toks toliaregiškumas 
įtartinas. Jeigu tavęs nepažinčiau, galėčiau apkaltinti, kad ir tu prisidė- 
jai prie krikščionių sąmokslo sudeginti miestą. 

Cia jis prapliupo juoktis. Taigi pasitaikė proga išdidžiai priminti, jog 
mano turtas, žinoma, yra ir jo turtas, nors nebuvau toks lobingas, kaip 
manė žmonės. Tuolaik aš negalėjau lygintis su Seneka ar Palantu. Ne- 
ronas raminamai paplekšnojo man per petį ir paprašė: 

— Neužpyk už šitokius juokus, Minutai. Tau pačiam pravartu žinoti, 
ką apie tave man pasakoja žmonės. Valdovo pareigos sunkios. Jis turi 
klausytis visų, o niekada nežino, kieno paskalos geros. Bet kliaujuosi 
savo nuovoka — žinau tave veikiau esant kvailą nei toliaregį. Todėl 
negaliu taip bjauriai elgtis, prisiklausęs apšnekų, - nusavinti tavo turtą 
už tėvo nusikaltimą. Pakaks už neišmanymą atleisti iš Žvėryno virši- 
ninko pareigų. Tik nežinau, ką skirti į tavo vietą. Norinčiųjų nėra, nes 
tai menkos reikšmės pareigos. 

Galėjau kai ką pasakyti apie tų pareigų reikšmę, bet, pasinaudojęs 
proga, tik pasiūliau žvėryną perduoti Sabinai ir Epafroditui. Pasakiau 
tokiu atveju nereikalausiąs jokio atlygio, o ir ediliams nereikėsią varg- 
ti tikrinant mano sąskaitas. Man, garbingam vyrui, tai nemalonu. Ir dar 
pasakiau, kad pirmiau būtina pakelti Epafroditą į raitelių luomą. 

— Jokiame įstatyme nei nutarime neužsimenama apie Romos raitelio 
odos spalvą, — puoliau aiškinti. — Vienintelis reikalavimas — nustatyto 
didumo turtas ir įstatymiškos metų pajamos, nors tik nuo tavęs pri- 
klauso, ką pakelsi į raitelius. Ir Žinau, jog Neronui nieko nėra neįmano- 
ma. Jei ketinsi svarstyti mano siūlymą, tai leisk pakviesti vidun Epaf- 
roditą su Sabina. Tegul patys šneka. 

Epafroditą Neronas pažinojo iš matymo, buvo apie jį girdėjęs ir iki 
mano skyrybų su kitais draugais slaptomis kikeno iš mano patiklumo. 
Ir dabar jam buvo juokinga, kad siūlau Epafroditą. Dar didesnį juoką 
jam sukėlė Sabinos atsivestas Lausas, kai pamatė, kad berniukas odos 
spalva ir garbanotais plaukais labai panašus į Epafroditą. 

Man rodos, Neronas tada dar tvirčiau įtikėjo, jog esu kvailys, kurį 
galima mulkinti. Bet šitai man išėjo į naudą. Nieku gyvu negalėjau 
leisti ediliams peržiūrėti Žvėryno sąskaitų. Nerono valia, jeigu jis gal- 

vojo, kad per mano kvailumą Epafroditas būdamas mano padėjėju 
taip pralobo, kad gali įvykdyti raitelių luomo reikalavimus. 

Neronui iš tikrųjų patiko mintis parodyti galią raitelių luomui - įra- 
šyti Epafroditą į Kastoro ir Polukso šventyklos sąrašą. Jis nebuvo toks 
kvailas, kad išsyk nesuvoktų, kokį palankumą pelnys Afrikos provin- 
cijose. Juk šitaip Neronas galėjo parodyti, kad Romos piliečiai, — bet 
kokios kilmės ar odos spalvos, - jam valdant yra lygūs, o jis pats nepa- 
kenčia jokių prietarų. 

Dėl akių jis dar paprieštaravo sakydamas, jog mano siūlymas neti- 
kėtas. Bet aš reikalavau, kad dėl mano paties garbės įpėdinis būtų Ro- 
mos raitelis, o Sabina maldavo Neroną padėti ištekėti už lygaus vyro. 
Neronas juokdamasis sutiko, matyt, tardamasis mus apgavęs. Iš tiesų 
šiuo poelgiu jis siekė liaudies palankumo - tai buvo politiškai būtina, 
nes provincijos staugte staugė, prislėgtos mokesčių, plėšiamų Romai 
atstatyti. 

Taigi viskas pasisekė kuo puikiausiai. Neronas iškart jiems davė su- 
tikimą susituokti ir įsivaikinti berniuką, kuris ligi tol vadinosi mano 
vardu. 

— Bet leisiu jam pasilikti Lauso vardą tavo atminimui, taurusis Minu- 
tai, - įgėlė Neronas. - Gražus poelgis — suvis atiduoti berniuką motinai 
ir patėviui, parodant pagarbą motinos meilei ir užmiršus savimeilę, nors 
judu su berniuku panašūs kaip du vandens lašai. 

Maniau, kad iškrėčiau pokštą Sabinai, užkraudamas jai ant sprando 
žvėryno vargus, bet labai klydau. Epafroditas patiko Neronui ir šis 
neniurzgėdamas apmokėdavo net didžiausias jo sąskaitas. Ilgainiui 
Epafroditas net išsireikalavo, kad naujajame Aukso rūmų Žvėryne gy- 
vūnai gertų iš marmuro lovių, o panteros būtų laikomos sidabrinių 
virbų narvuose. Už viską Neronas sumokėjo nešykštaudamas, o aš juk 
turėdavau mokėti iš savo kapšelio, mat po gaisro buvo pertvarkytas 
miesto vandens skirstymas. 

Epafroditas vienam Neronui rengdavo žvėrių pasirodymus, kurie jį 
linksmino, bet man padorumas neleidžia apie juos pasakoti. Per Žvėry- 
ną Epafroditas greitai pralobo ir tapo Nerono numylėtiniu. 

Su atleidimu liovėsi gatvėse akmenų svaidymas man pavymui. Žmo- 
nės pradėjo man šypsotis, aš susigrąžinau prarastus draugus, kurie ma- 
nė privalą kilniaširdiškai rodyti užuojautą, man užsitraukus nemalonę 
ir pajuoką. Tai, kad mano vieton buvo paskirtas spalvotas Žmogus, visi 
suprato kaip ypatingą įžeidimą. 

Laimė, niekas nenujautė, kad pats tai pasiūliau. Antraip būčiau užsi- 
traukęs visos raitelių bendruomenės pyktį. Neronas apie tai neištarė 
nė žodžio, laikydamas tai savo politinės nuovokos vaisiumi. Aš nesi- 
skundžiau, nes verčiau tapti apjuoktinam, nei nekenčiamam. Tiesa, Klau- 
dija, būdama moteris, nepermanė mano protingos nuostatos, tik pro- 

verksmiais meldė susigrąžinti gerą vardą dėl savo sūnaus. Stengiausi 
būti jai pakantus. 

Tačiau mano pakanta galiausiai pasiekė ribas. Beprotiško motinys- 
tės pasididžiavimo pakylėta, Klaudija panūdo į tavo vardynas būtinai 
pakviesti ir Antoniją, ir vyriausiąją vestalę Rubriją, idant jų akivaizdo- 
je paimčiau tave ant rankų. Senoji Paulina buvo mirusi nuo sukrėtimo, 
kurį patyrė po gaisro, taigi jau negalėjo būti liudytoja. O Klaudija nu- 
girdo, kad ir Vestos archyvas pražuvo per gaisrą. 

Žinoma, ji tikino, jog viskas vyks kuo slapčiausiai, vis dėlto įsigeidė, 
kad ateitų pora patikimų krikščionių. Ji be perstogės kartojo, kad krikš- 
čionys geriausiai geba laikyti liežuvius už dantų, nes net savo susibū- 
rimus moka nuslėpti. O aš tikinau aną lemtingą rudens dieną supratęs, 
jog krikščionys — pikčiausi skundikai ir plepiai. Betgi Antonija su Rub- 
rija buvo moterys. Man rodės, jeigu jos ateis, tai viskas baigsis taip pat, 
kaip man išrėkus sūnaus kilmę nuo namo stogo. 

Bet Klaudija laikėsi savo, nepaisydama mano negerų nuojautų. Aiš- 
ku, didelė garbė, kad Antonija, teisėta Klaudijaus duktė, pripažindama 
Klaudiją įsesere, troško būtinai paimti tave ant rankų ir prie tavojo 
vardo pridurti Antoniano vardą - tiek savo pačios, tiek didžiojo protė- 
vio Marko Antonijaus atminimui. Tik kad nugąsdino pažadu prisiminti 
tave testamente. 

— Net nešnekėk apie testamentą! - šūktelėjau, nenorėdamas nė gir- 
dėti tokių kalbų. - Tu keleriais metais jaunesnė už Klaudiją, moteris 
pačiame žydėjime. Iš tikrųjų mudu veik vieno amžiaus, o Klaudijai jau 
keturiasdešimt. Mudu skiria kokie penkeri metai. Aš keletą metų net 
negalvosiu apie testamentą. 

Klaudijai nepatiko mano pastaba, tačiau Antonija atsitiesė grakščiai, 
metė į mane blausų išdidžių akių žvilgsnį ir pripažino: 

— Iš tikrųjų — prisiminus mano metus, aš turbūt atrodau gerai išsilai- 
kiusi. Klaudija, lyginant su manim, atrodo apsenusi. Būna dienų, kad 
ilgiuosi bendraamžio vyro draugijos. Jaučiuosi vieniša netekusi abiejų 
vyrų, nes žmonės lenkiasi manęs, bijodami Nerono. Jei tik jie žinotų... 

Supratau, kad jai maga išsipasakoti. Ir Klaudija susmalso. Tiktai se- 
noji Rubrija šypsojo supratinga vestalės šypsena. Antonijos nereikėjo 
ilgai raginti — susidrovėjusi ji prisipažino, jog Neronas ne kartą atkak- 
liai prašė jos rankos. 

— Zinoma, aš nesutikau, —- pasakė Antonija. — Tiesiai išrėžiau, kad 
puikiai prisimenu savo įbrolio Britaniko ir įseserės Oktavijos likimą. Iš 
mandagumo nepaminėjau jo motinos Agripinos, nors Agripina - mano 
tėvo brolio duktė - buvo tikra mano pusseserė, taigi ir tavo pusseserė, 
brangioji Klaudija. 

Kai prisiminiau Agripinos mirtį, mane ėmė pjauti baisus kosulys, tad 
Klaudija, paplekšnojusi man per nugarą, perspėjo, kad ūmiai nelenk- 

čiau taurės lig dugno. Turėčiau prisiminti liūdną savo tėvo likimą - pasi- 
gėręs jis per senato posėdį pradėjo siautėti ir šitaip prisišaukė pražūtį. 

Vis dar kosėdamas paklausiau Antonijos, kaip Neronas išklojo jai 
siūlymą tekėti. Antonija pamirksėjo mėlynai dažytomis blakstienomis, 
nudūrė akis į grindis ir pradėjo pasakoti: 

— Neronas patikino ir prisiekė paslapčiom seniai mane mylįs. Tik 
todėl, - jis tikino, — jautęs karčią pagiežą Kornelijui Sulai, mano miru- 
siam vyrui. Jis manęs, jog Sula netiko man į vyrus. Sitai pateisina jo 
poelgį su Sula, nors viešai jis skelbė tik dėl politinių priežasčių vargšą 
Sulą nužudęs mūsų kukliame name Masilijoje. Cia, tarp mūsų, prisipa- 
žįstu, kad mano vyras iš tiesų palaikė slaptus ryšius su Germanijos 
legionų vadais. 

Savo prisipažinimu parodžiusi visišką pasitikėjimą mumis, kaip gi- 
minaičiais, ji tęsė: 

— Aš moteris, tad nuoširdus Nerono prisipažinimas mane sujaudino. 
Tačiau aš jam priminiau Popėjos likimą ir pasakiau nenorinti, kad ir 
mane jis kada nors negyvai užspardytų. Neronas apsiverkė ir prisiekė, 
kad Popėja man neprilygo, - ir tai tiesa, - ir kad jis su manimi elgsis 
deramai, nes po slogių išgyvenimų jis subrendo ne pagal metus. Bet aš 
pasakiau, jog mudviejų amžiaus skirtumas per didelis. Juk Neronui 
tiktai dvidešimt aštuoneri. Neišsidaviau negalinti pakęsti jo grojimo 
citra bei viešų vaidinimų, o ką jau kalbėti apie lenktynes. Tai menkintų 
mūsų giminės garbę. Nenorėjau siutinti Nerono, nes šiaip jau jis elgėsi 
su manim mandagiai ir pagarbiai. 

Stebeilydama į tolį Antonija giliai atsiduso ir susimąstė: 

— Negerai, kad Neronas toks klastingas ir kad taip baisiai jo neap- 
kenčiu. Panorėjęs jis gali būti žavus. Tačiau aš laikiausi tvirtai, teisin- 
damasi amžiaus skirtumu, nors, po teisybei, tas skirtumas ne didesnis 
kaip tarp judviejų su Klaudija. Nuo vaikystės man Neronas - šlykštus 
avigalvis. Zinoma, ir Britaniko prisiminimas — neįveikiama kliūtis, nors 
už Oktaviją galėčiau jam atleisti. Ji pati kalta, kad nuėjo pas Anicetą. 
Siandien aš įtariu, jog ji tyčia išgėrė tą vyno taurę, kad jai grimzdint 
nejautroj Anicetas galėtų daryti, ką panorėjęs. 

„ Aš jai nutylėjau, kaip puikiai Neronas vaidina, kai jam tai naudinga. 
Zinoma, senatas ir liaudis Neroną gerbtų labiau, jei jis per Antoniją 
susijungtų su Klaudijaus gimine trečia grandine. 

Apie tai pagalvojęs nusiminiau. Vyno sujaudrintas širdyje karštai 
tau palinkėjau niekuomet nepatirti gėdos dėl savo tėvo kilmės. Mat 
visiškai slaptai kartu su kitais dokumentais gavau savo tėvo laiškus, 
kuriuos jis prieš mano gimimą Jeruzalėje ir Galilėjoje rašė poniai Tuli- 
jai, tačiau neišsiuntė. 

Iš jų paaiškėjo, jog mano tėvas, išgyvenęs nelaimingą meilę, testa- 
mento suklastojimą bei Tulijos apgavystę, patyrė grėslų dvasios su- 

krėtimą ir įtikėjo viskuo, ką žydai jam pakišo — net regimybėm. Mane 
labiausiai nuliūdino motinos Myrinos praeitis, atsiskleidusi iš laiškų. 
Motina buvo tik pigi akrobatė šokėja, kurią išpirko mano tėvas. Apie 
ją žinota tik tiek, kad buvo kilusi iš graikiškų jūros salų. 

Todėl jos paminklas priešais miesto valdžios rūmus Azijoje ir kilmės 
popieriai, kuriuos tėvas gavo Antiochijoje, tebuvo akių dūmimas var- 
dan mano ateities. Užtat tie laiškai sukėlė daugį abejonių: gal aš gi- 
miau neteisėtoje santuokoje, gal tėvas tik po motinos mirties ir tuos 
popierius įsigijo, papirkęs Damasko valdininkus. Juk ruošdamas Ju- 
kundo dokumentus, supratau, kad juos gauti visai nesunku, jei tik turi 
pinigų ir įtakos. 

Klaudijai nė žodeliu neužsiminiau apie tėvo laiškus bei kitus popie- 
rius. Tarp jų buvo kuo vertingiausių dokumentų, taip pat tėvo kažko- 
kio pažįstamo, žydų muitininko, prisiminimai aramėjų kalba apie Jė- 
zaus Nazariečio gyvenimą. Negalėjau jų sunaikinti, tik savo rankom 
užmūrijau kartu su tėvo laiškais slaptavietėj, kur laikau tam tikrus sa- 
vo dokumentus, nepakeliančius dienos šviesos. 

Stengiausi užgniaužti liūdesį ir pakėliau taurę už Antoniją - už tai, 
kad jai pavyko taip mandagiai atremti Nerono įkyravimą. Galop An- 
tonija prisipažino pabučiavusi Neroną, - tiesa, tik seseriškai, idant jos 
atsisakymas pernelyg neužgautų. Juk ji turėjo pagailėti Nerono, iška- 
muoto slaptos beviltiškos aistros. 

Antonija užmiršo baugias kalbas apie testamentą, kuriame žadėjo 
prisiminti tave. Paeiliui paėmėme tave ant rankų, nors tu nirčiai spar- 
deisi ir rėkei. Stai taip tau buvo suteiktas Klemenso Klaudijaus Anto- 
niano Maniliano vardas - kūdikiui gana sunki atminties našta. Todėl 
atsisakiau duoti tau dar ir Markijaus vardą savo tėvo atminimui, kaip 
ketinau, kol įsikišo Antonija su savais reikalavimais. 

Abu žydai krikščionys liudytojai išėjo, pažadėję vardan Kristaus lai- 
kyti paslapty viską, ką matė ir girdėjo. Kai Antonija gyvai pasakojo 
apie tai, kas jai nutiko, tie vyrai laikėsi nuošaliai ir tylėjo it vandens į 
burną prisisėmę, tad aš smagus dėl visa ko daviau jiems penkis tūks- 
tančius sestercijų. Tiesa, Antonija gal nebūtų užpykusi, jei gandas apie 
Nerono piršlybas būtų nusklidęs iš lūpų į lūpas, bet dėl visa ko už- 
draudžiau jiems pasakoti, ką girdėjo. 

Jiems išėjus, moterys toliau valgė, gėrė ir užsidegė šnekėti apie pra- 
eitį bei pinklius Romos kilmingųjų giminystės ryšius su tokiu išmany- 
mu, kad vyno paakintas aš leptelėjau apgailestaująs, jog teta Laelija jų 
negirdi. Mat jaunesnis aš nuo vyno irgi imdavau plepėti, ko nereikia. 
Užgulė slogi tyla, bet Klaudija nors sykį susiprato pateisinti mane ir 
ryžtingai išklojo: 

— Visiškai aišku, kodėl teta Laelija nusižudė. Juk tikriausiai dar prisi- 
menat baisias perkūnijas, diena iš dienos ūžusias visą rudenį, - niekas 

kaip gyvas neprisimena šitokio rudens. Nešnekėkim, kas kaltas dėl 
žaibavimo, bet teta Laelija, kaip tikra romėnų matrona, ne veltui bai- 
sinosi griaustinio ir, vos išgirdusi dudenimą, puldavo po lova. Galų 
gale ji neatlaikė to sukrėtimo, nes žaibai be perstogės blykčiojo net 
naktimis, ir pasakė Verčiau jau mirsianti. Būdama romėnė ji turėjo 
tokią teisę. 

Nežinau, ar Antonija su Rubrija patikėjo jos žodžiais. Juk tada, kai 
teta Laelija nusižudė, Klaudijos mieste nebuvo, tik paskui paika tar- 
naitė papasakojo jai tai, ko neišdrįso išmiksėti man. 

Iškeliaudama dengtais neštuvais nakties tamsumoj Antonija sese- 
riškai pabučiavo mane - juk jau buvome teisėtai, nors slapta, susigimi- 
niavę. Ji paprašė manęs ir toliau kreiptis į ją kaip į svainę. Jos prielan- 
kumo sušildytas aš irgi aistriai ją pabučiavau. Man buvo malonu tai 
daryti. Taip smarkiai nusikaušęs buvau. 

Ji vėl pasiskundė vienatve ir meilijo mane, - kad jau tapome gimi- 
naičiais, — pasitaikius progai ją aplankysiant. Klaudijos esą atsivesti 
nereikia, nes ji turinti savų rūpesčių sūnumi bei dideliu ūkiu, o ir metai 
ją jau slegia. Neneigiu, jog Antonijos dėmesys paglostė man širdį. Juk 
tuo metu ji buvo kilmingiausia moteris Romoje. 

Bet prieš apsakydamas, kaip suliepsnojo mudviejų draugystė, turiu 
grįžti prie Romos reikalų. 

Bepinigystės nukamuotam Neronui pakyrėjo provincijų žliumbimas 
ir graudūs verslininkų skundai dėl apyvartos mokesčių. Jis nusprendė 
susidoroti su piniginiais sunkumais vienu sykiu, nors neleistinu būdu. 
Nežinau, kas jam tą užmačią pakišo, nes nežinau visų Junonos Mone- 
tos šventyklos paslapčių. Tačiau tas asmuo, kaip Žmonijos priešas, bu- 
vo vertesnis žvėrių, nei krikščionys. 

Ramia širdim Neronas pasiskolino iš Romos dievų auksines bei si- 
dabrines įšventinimo dovanas, kitaip tariant, pavertė Kapitolijaus Ju- 
piterį skolintoju ir pasiskolino iš paties Jupiterio. Zinoma, Neronas tu- 
rėjo tokią teisę, nors dievams šitai nepatiko. Po gaisro jis liepė surinkti 
iš griuvėsių visą išsilydžiusį metalą. Aišku, tai buvo nevisavertis auk- 
sas ir sidabras — jame buvo daug bronzos. Tačiau Neronas įsakė viską 
perlydyti ir Junonos Monetos šventykloje dienąnakt kalti naujas auk- 
so bei sidabro monetas, kuriose tikro aukso ir sidabro buvo penktada- 
liu mažiau nei ligtoliniuose piniguose. Dėl didelio vario kiekio mone- 
tos buvo lengvesnės ir blausesnės nei senieji žvilgantys pinigai. 

Monetos buvo kalamos visiškai slaptai ir saugant sargybai neva to- 
dėl, kad Junonos Monetos reikalai per amžius buvo slapti, tačiau gan- 
das vis tiek pasklido ir netrukus pasiekė bankininkus. Ir aš pats ištem- 
piau ausis, kai pristigau grynųjų ir visi ėmė brukti mokėjimo nuorodų 
pažymas, o sudarant didelius sandorius prašė leidimo susimokėti per 
mėnesį. 

Bet tuo gandu netikėjau, nes laikiau save Nerono draugu ir nesuvo- 
kiau, kad jis, nors menininkas, kuris nedaug nutuokia apie pinigus, 
gali sąmoningai daryti šiurpų nusikaltimą. Juk paprastus žmones nu- 
kryžiuodavo vos už kelias suklastotas smulkias monetas. Vis dėlto aš 
pasekiau kitų pavyzdžiu ir atsidėjau grynųjų tiek, kiek tik galėjau. 
Net grūdų ir aliejaus krautuvėse lioviausi sudarinėti įprastas sutartis 
apibrėžtam laikotarpiui, nors pirkėjus šitai erzino. 

Ukio suirutė dar labiau įsisiautė, kainos dėl gandų kilo diena iš die- 
nos, kol Neronas paleido apyvarton suklastotus pinigus ir išleido įsa- 
ką ligi nustatyto laiko senus pinigus pakeisti į naujuosius. Visi, turėsią 
senųjų gerų pinigų, būsią nuteisti kaip valstybės nusikaltėliai. Senai- 
siais pinigais leista mokėti tik mokesčių ir muitų rinkliavą. 

Romos gėdai, - turiu pripažinti, - senatas patvirtino įsaką didele balsų 
dauguma. Tad jis įsiteisėjo. Taigi nusižengimą padorumui bei geram pre- 
kybos papročiui lėmė ne vien Nerono savivalė ir nesupratimas. 

Senatoriai, pritarę įsakui, savo nuostatas grindė veidmainišku tvirtini- 
mu, kad, norint atstatyti Romą, ištuštėjęs valstybės iždas bus papildytas 
vykdant esminę permainą. Dėl pinigų keitimo turtingieji neva nukentė- 
jo labiau nei neturtėliai, nes turčiai turėjo daugiau pinigų, o perdirbti 
pusskatikius, Neronui rodės, neverta. Tai buvo paistalai. Pagal įstatymą, 
senatorių nuosavybė iš esmės buvo visos šalies nuosavybė — tik jų at- 
leistinių verslas neliečiamas. Senatoriai, balsavę už įsako įteisinimą, bu- 
vo užsikasę visus turėtus gerus auksinius ir sidabrinius pinigus. 

Įsako priešininkai, kurie rūpinosi savo arba giminaičių verslu ir ku- 
rie laiku nesusivokė pasislėpti pinigų, prabilo apie senosios Romos gar- 
bę ir priminė, jog nuo Augusto laikų Romos pinigai visose šalyse įkū- 
nija imperijos įstatymą, teisę bei sąžiningumą. Barbarai gerbia Romos 
pinigus ir iš jų portretų pažįsta Romos imperatorius. Tačiau taip ma- 
nančių senatorių liko mažuma, nes valstybės taryba tada negalėjo at- 
virai kivirčytis su Neronu. Senatui tai būtų lėmę galą. 

Lengvatikis Neronas įsivaizdavo, kad jo pelnas sieks penktadalį vi- 
sų apyvartinių pinigų vertės, tačiau jis ir jo patarėjai labai klydo. Vidu- 
tiniokai, smulkieji prekijai, amatininkai, gydytojai bei kiti nežymūs ver- 
slininkai nukentėjo labiausiai, mat jie, klusnieji, iškeitė gerus pinigus į 
naujus, nes iš pradžių nesuprato, kas dedasi. 

Net paprasti kaimiečiai turėjo daugiau sveikos nuovokos —- verčiau 
bėrė savo santaupas į molio ąsočius ir kasė juos į žemę. Iš viso buvo 
iškeista daugių daugiausia ketvirtadalis apyvartinių pinigų. Tiesa, tu- 
riu pasakyti, jog daug tikrųjų Romos pinigų buvo pakliuvę į barbarų 
šalis — net Indiją ir Kiniją. 

Nelauktas Nerono nusikaltimas privertė susimąstyti ir tuos, kurie 
padėtį teisino politinėm priežastim ir buvo atleidę imperatoriui net už 
motinžudystę. Raitelių luomo nariai, užsiimantys verslu, ir turtingi at- 

leistiniai, lėmę ūkinį gyvenimą, turėjo pakeisti savo politinį požiūrį, 
nes naujieji pinigai sukėlė suirutę visame šalies ūkyje. Dėl apibrėžto 
laikotarpio sandorių skaudžių nuostolių patyrė visi verslininkai. 

Tik lengvabūdžiai, skolose skendintys nenaudėliai džiaugėsi ta per- 
tvarka ir dar labiau šusižavėjo Neronu, nes, remdamiesi įsaku, jie ma- 
žesnės vertės pinigais turėjo sumokėti tik penktadalį skolų. Ilgaplau- 
kių brązginamos citros ir pašaipios dainuškos prie turtingųjų namų ir 
Forumo bankininkų stalų erzino net mane. O naivuoliai tada tvirtai 
įtikėjo, kad Neronui tikrai nėra nieko neįmanoma. Jų tikinimu, Nero- 
nas globojo skurdžius, skriausdamas turtuolius, ir nepaisė senato. Tarp 
tų begėdžių jaunuolių buvo daug senatorių sūnų. 

Senieji pinigai buvo slepiami visuotinai, tad nė vienas protingas žmo- 
gus nelaikė to nusikaltimu. Nieko neišgąsdino net vargšų turgaus pre- 
keivių ir kaimiečių suėmimai bei trėmimai dirbti priverčiamųjų darbų. 
Neronas laikinai užmiršo savo atlaidumą ir ėmė grasinti mirtimi tiems, 
kurie slėpė tikruosius pinigus. Vis dėlto myriop nieko nepasmerkė, nes 
iš tiesų Neronas puikiai vokė, jog kaip tik jis yra nusikaltėlis, o ne 
skurdžiai, nusislėpę kelis visaverčius sidabrinius, susitaupytus per dau- 
gybę metų. 

Aš pats nusiraminau ir paliepiau vienam iš savo atleistinių skubinai 
įkurti banką ir išsinuomoti Forume stalą pinigams keisti. Keistinų pini- 
gų kiekis buvo toks didelis, kad valstybė turėjo šauktis pavienių ban- 
kininkų permainai paspartinti. Jie net gaudavo atlygį už vargus, pati- 
riamus perduodant senuosius pinigus valstybės iždui. 

Todėl niekas nesistebėjo, kad mano atleistinis pažadėjo grąžinti net 
penkis nuošimčius keičiamų pinigų, ketindamas nurungti senus gar- 
bingus bankininkus, kurie iš pradžių sutriko ir bemaž nesuprato, kas 
dedasi. Tiems, kurie ateidavo keisti pinigų, jis tai teisino noru išgarsėti 
ir pagelbėti mažaturčiams. 

Batsiuviai, varkaliai ir akmentašiai grūdosi eilėse prie jo stalo, o se- 
nieji bankininkai tik iš už tuščių savo stalų niūromis stebėjo jo apyvar- 
tumą. Savo atleistinio dėka per kelias savaites susigrąžinau pinigų kei- 
timo nuostolį, nors jis privalėjo dar sumokėti mokesčius Junonos Mo- 
netos žynių kolegijai, nes šie įtarė jį pateikus neteisingą ataskaitą vals- 
tybės iždui. 

Tuo metu aš dažnai paslapčia užsirakindavau savo kambaryje ir iš- 
gerdavau iš Fortūnos taurės tardamas, jog man reikia sėkmės. Susi- 
jaudrinęs širdyje netgi atleidau savo motinai Myrinai už žemą kilmę, 
nes mano gyslomis tekėjo pusiau graikiškas kraujas ir šitai iš dalies 
atnešė man laimę. Juk sakoma, kad graikas prekijas geba apgauti net 
žydą, nors aš pats tuo netikiu. 

Bet iš tėvo pusės aš esu tikras romėnas ir kilęs iš etruskų karalių — 
tuo galima įsitikinti Cerėje. Todėl versle puoselėjau visišką sąžiningu- 

mą. Mano atleistinio pinigų keitimas, - kaip dvigubos Žvėryno sąskai- 
tos kitados, — buvo susijęs su valstybės iždu, tad šitai derėtų vertinti 
kaip sąžiningo Žmogaus savigyną nuo tironijos. Antraip neįmanus joks 
pelningas verslas. 

Niekuomet neleidau savo atleistiniams, tarkim, maišyti kreidos į kvie- 
tinius miltus ar kokio mineralinio aliejaus į valgomąjį, nors daugybė 
įžūlių iškilėlių šitokiais pokštais užpelno didelius pinigus. Bet už tai greit 
gali būti nukryžiuotas. Kartą apie tai šnekėjausi su Fenijum Rufu, kai jis 
buvo valstybės grūdų sandėlio valdytojas ir malūnų tikrintojas, žinoma, 
šnekėdamas vardų neminėjau. Fenijus Rufas įspėjo mane tardamas, kad 
jo rango pareigūnas negali žiūrėti pro pirštus į miltų gadinimą, nesvar- 
bu, kokį žmogų mes turime galvoje. Jūroje apgadintų laivų krovinius 
sykiais priglobdavo valstybės sandėliai, — jei bėda ištikdavo bičiulį. Bet 
daugiau nieko esą nevalia daryti. Atsidusęs jis pripažino, jog net tokias 
pareigas eidamas tebėra palyginti neturtingas. 

Nuo Fenijaus Rufo pereisiu prie Tigelino. Neronas turėjo atleisti ma- 
ne iš žvėryno viršininko pareigų, bet kartu jam teko kitu požiūriu įver- 
tinti pretorionų prefektą Tigeliną. Aš kėliau pavyduoliams nepasiten- 
kinimą, bet nepalyginti didesnį nepasitenkinimą, ir ne veltui, sukėlė 
Tigelino elgesys. Zmonės šnekėjo jį sugadinus Nerono šventę bjauriu 
degančių žmonių kūnų dvoku. 

„Jis buvo kaltinamas ir nepadorumu žaidimų, vykusių po šventės. 
Žmonės šnekėjo, jog Neronas neva kaip gyvas nebūtų vertęs patricijų 
moterų sanguliauti su vergais. Kaip dažniausiai, viskas buvo išpūsta. 
Svarbiausia priežastis, žinoma, buvo Tigelino tamsumas, - juk jis ma- 
nė, jog nebūtina išmanyti teisinių dalykų, nors juos tokio rango parei- 
gūnas privalėjo žinoti. Manau, kad jis ir iš prigimties, ir dėl patirtų 
skaudžių išgyvenimų apskritai negerbė įstatymų ir niekino skundikus. 

Nerono ausis pasiekdavo šnekos apie Tigelino nedorybes, jį vis per- 
spėdavo, kad Tigelino globojimas ir bendravimas su juo užtrauks ne- 
šlovę, klastingai primindavo, jog Tigelinas, tapęs prefektu, per daug 
greitai pralobo. To pralobimo nepateisino net ir gausios Nerono dova- 
nos, nors šis buvo papratęs taip praturtinti savo draugus, kad jiems 
nekiltų pagundos imti kyšius tarnyboje, kurion pats paskirdavo. Mat 
labiausiai Neronas pasikliovė tais, kuriuos laikė savo draugais. Nega- 
liu pasakyti, ar tai buvo tikri draugai. Tik priminsiu, kad patvaldys 
tikrų draugų neturi. 

Neronui rodės pikčiausia tai, kad Tigelinas kitados buvo slaptas 
Agripinos meilužis ir už tai jaunystėje buvo ištremtas ir kentė skurdą 
bei pavojus. Tapusi Klaudijaus sutuoktine, Agripina parsikvietė jį at- 
gal į Romą - taip pat kaip Seneką, kuris pats palaikė įtartinus santy- 
kius su Agripinos seseria. Tiesa, aš manau, kad vėliau jiedu tų santy- 
kių nepalaikė —- bent jau Klaudijui gyvam esant, bet šiokią tokią sil- 

pnybę Agripinai Tigelinas jautė, nors dėl politinių priežasčių nesukliu- 
dė jos nužudyti. 

Dėl visų tų dalykų Neronas pamanė, jog vertėtų vėl pakelti patyrųjį 
Fenijų Rufą antruoju pretorionų prefektu po Tigelino. Jis privalėjo nag- 
rinėti svetimšalių teismo bylas. O Tigelinas rūpinosi kariais. Supranta- 
ma, jį suėmė apmaudas - juk išseko geriausi jo pajamų šaltiniai. Juk 
pažįstu save ir todėl žinau, kad žmogus niekada nesijaus toks turtin- 
gas, kad pamestų norą toliau kaupti turtą. Ir tai ne smerktina gobšybė, 
o tik didelio turto, tarytum pačios gamtos, lemtas bruožas, kurio pats 
žmogus negali įveikti. | 

Dėl ūkio suirutės tolydžio kilo kainos, galiausiai viršydamos penk- 
tadalį, kuriuo Neronas buvo sumažinęs pinigų vertę. Jis paskelbė daug 
įsakų, kuriais mėginta pažaboti kainas, be to, buvo nustatytos baus- 
mės lupikautojams, tačiau viskas baigėsi tuo, kad krautuvės ištuštėjo — 
neliko net vartojimo reikmenų. Zmonės prekyvietėse bei turguose ne- 
begalėjo nusipirkti daržovių, mėsos, net lęšių ir šakniavaisių, o turėjo 
pėsčiuoti toli į kaimus ar priešaušrio brėkšmoj laukti prekijų, kurie ne- 
paisydami edilių tykindavo su krepšiais panamiui ir pardavinėdavo 
maistą išpūstom kainom. 

Tačiau tikro skurdo miestas nepatyrė. Tik žmonės nepardavinėjo pre- 
kių nurodytom dirbtinėm kainom - verčiau jas užrakinę dykinėjo. O jei- 
gu kas prisireikdavo naujų puošnių batų, padorių marškinių ar tiktai dra- 
bužio sagties, tai turėdavo prašyti, maldauti prekijo ištraukti tą daiktą iš 
po prekystalio ir, pažeisdamas įstatymą, sumokėti tinkamą daikto kainą. 

Dėl visų šitų dalykų Pizono sąmokslas plito kaip gaisras miške, mat 
paaiškėjo, jog ryžtingi vyrai — pirmiausia raitelių luomo nariai — pasi- 
rengę užgrobti valdžią ir nuversti Neroną, kai tik sugalvos, kaip pa- 
dalyti valdžią ir ką iškelti į Nerono vietą. Buvo manoma, jog tik są- 
mokslas gali išgelbėti Romą iš ūkio sumaišties, todėl daugis veržėsi rung-- 
čiomis. Net artimiausi Nerono draugai manė, kad išmintingiausia - rem- 
ti sąmokslą. Jo sėkmė atrodė neabejotina, nes visuotinis nepasitenki- 
nimas smelkė tiek Romą, tiek provincijas, be to, sąmokslininkai siūlė 
nepaprastai didelius pinigus. 

Fenijus Rufas, kuris ne tik ėjo prefekto pareigas, bet ir toliau rūpino- 
si valstybės grūdų sandėliais, - mat už jį sąžiningesnio neatsirado, — 
irgi be abejonių prisijungė prie sąmokslininkų. Dėl grūdų priverstinių 
kainų jis patyrė didžiulių nuostolių ir greit įlindo į skolas. Nerono 
galvon netilpo mintis, kad valstybės iždas gali atlyginti tikrosios grū- 
dų kainos ir priverstinės kainos skirtumą. Didieji Egipto ir Afrikos au- 
gintojai nepardavinėjo grūdų priverstinėm kainom, o verčiau sandė- 
liavo juos, ir daugybės laukų net neapsėjo. 

Prie sąmokslininkų atvirai prisidėjo ne tik Rufas, bet ir pretorionų 
karo tribūnai bei centurionai. Pretorionai, aišku, apmaudavo ant Nero- 

no, kad naujais pinigais mokama alga nepadidėjo. Sąmokslininkai taip 
tvirtai tikėjo sėkme, kad nusprendė jį vykdyti tiktai Romoje ir įtraukti 
tik kai kuriuos savo veiklai svarbius Italijos miestus. Jie atsisakė įta- 
kingų žmonių pagalbos provincijose, įžeisdami tuos didžius vadukus. 

Bet, mano galva, labiausiai jie klydo manydami, jog apsieis be legio- 
nų paramos, kurią — bent jau Reino ir Britanijos legionų - greit būtų 
gavę. Vargu ar Korbulas Rytuose būtų vėlęsis į sąmokslą, nes jis buvo 
tik karo vadas ir, Partijos užkariavimo svaiginamos politinės garbėt- 
roškos nepažindamas, pakluso savo teisėtam viršininkui. Man rodos, 
jis buvo iš tų retai sutinkamų vyrų, kuris net gando negirdėjo apie tą 
užmačią. 

Sutvarkęs ūkinius reikalus, bemaž negalvojau apie liaudies bėdą. Gy- 
venau sakytum pavasario kerų apniktas. Buvau trisdešimt penkerių — 
tokio amžiaus vyras subrendęs aistrai ir trokšta turėti sau lygią paty- 
rusią draugę, o paikas mergiotes laiko tik trumpalaike pramoga. 

Net šiandien man sunku atvirai šitai pasakoti. Pasakysiu tik tiek, 
jog pradėjau dažnai, dėl suprantamų priežasčių vengdamas viešumo, 
lankytis Antonijos namuose. Mudviem radosi neįtikimai daug aptarti- 
nų dalykų, tad sykiais tik apyaušrio brėkšmoj prisiversdavau palikti 
jos gražų sodo namelį Palatine. Antonija buvo Klaudijaus duktė, taigi 
jos gyslomis tekėjo ir Marko Antonijaus ištvirkęs kraujas. Iš motinos 
pusės ji buvo Aelija, o ši savo ruožtu buvo Sejano įseserė. Nuovokus 
žmogus supras, ką noriu pasakyti. 

Turbūt neužmiršai, kad ir tavo motina Klaudija yra Klaudijaus duk- 
tė, todėl pabrėžiu, kad tik tavo gimdymas ir vargus gyvenimas ją ap- 
ramdė. Tuolaik lovoje ji jau nebuvo maloni. Priešingai, šiuo požiūriu aš 
jaučiau tarytum dilgų badą, iki ugninga Antonijos draugystė. man ne- 
davė peno. 

Pavasario aušra supstė Palatiną, paukščiai džiugiai čireno, gėlės kve- 
pėjo margame Antonijos sode, iš kur visi nuodėguliai buvo išgabenti, 
kur buvo sodinami krūmai ir medžiai, kai aš pirmąkart išgirdau apie 
Pizono sąmokslą. Džiugulio ir meilumo išsekintas, atsirėmęs naujos 
dailios korintiškos kolonos pavėsinėje, laikiau už rankos Antoniją vis 
dar nepajėgdamas jos palikti. Prieš kelias valandas buvom jau beatsis- 
veikiną, bet vis nevaliojom. Pavasarinėj ryto gaivoj Antonijai pasiro- 
dė, jog daugiau neverta nieko nuo manęs slėpti, nors po dviejų apmau- 
dingų santuokų ji buvo įgavusi patirties ir tapusi paslaptinga. 

— Minutai, brangusis, - tarė ji. 

Gal pažodžiui jos prisipažinimo ir nepakartosiu, bet, kita vertus, pa- 
sakodamas apie Sabiną, parašiau tai, kas nesupratingam Žmogui gali 
kelti abejonių mano vyriškumu, taigi... 

— Ak, brangusis, — tarė ji, - nė vienas vyras man nebuvo toks švel- 
nus, geras ir neapglėbdavo manęs taip nuostabiai kaip tu. Todėl žinau, 

kad mylėsiu tave dabar, visados ir per amžius. Norėčiau, kad ir mud- 
viejų šešėliai susitiktų požemio karalystės pievose. 

— Kodėl kaip tik dabar prabilai apie požemio karalystę? - paklausiau 
pūsdamas krūtinę. - Juk mudu laimingi šią vienintelę akimirką. Aš net 
laimingesnis nei kada anksčiau. Negalvokime apie Charoną, nors po 
mirties įdėsiu tau į burną auksinį pinigėlį, idant keltininkas deramai 
perkeltų tave per upę. 

Tą vakarą daviau jai atminimui kelias senovines, iki Romos valdy- 
mo laikų nukaltas etruskų aukso monetas, kurias mano atleistiniai bu- 
vo radę kapuose. Sunku sumanyti, ką padovanoti moteriai, turinčiai 
viską, ko širdis geidžia. Panūdau, kad prieš mudviem išsiskiriant ji pri- 
simintų mano dovaną. 

Nepamanyk, jog aš koks kapų plėšikas, juk rinkti bronzos dirbi- 
nius iš etruskų kapų buvo madinga dar nuo Mecenato - tolimo mano 
giminaičio - laikų ir tebėra madinga, nors renkama ir korintiška bronza. 
Savo dvare Cerėje jau turėjau puikų etruskų bronzos dirbinių rinkinį, 
paskui jį dar padidino žemdirbiai, triūsę mano laukuose, tad vienas 
mano atleistinis Romoje įsteigė pelningą senoviškų daiktų krautuvė- 
lę. Žinoma, aš leidau pardavinėti tik antrarūšius dirbinius. Geriausius 
pasilikau. 

Mintys apie mirtį man nebuvo svetimos, nors meilijau jas atidėti 
kuo tolesnei ateičiai. Stengiausi paguosti Antoniją būgštaudamas, kad 
man išėjus ji paskęs liūdesy, kuris retkarčiais ją kamuodavo po mud- 
viejų bendrų malonumų. 

Tačiau šįkart Antonija turėjo išties svarbų reikalą. Laibais pirštais 
stipriai gniauždama man delną ji pasakė: 

— Minutai, daugiau nebegaliu nuo tavęs nieko slėpti. Nenoriu slėpti. 
Juk nežinau, kurį iš mudviejų greičiau užklups netikėta mirtis - tave ar 
mane. Nerono laikai baigiasi. Nenorėčiau, kad pražūtum drauge su juo. 

Aš netekau žado. Antonija greitosiomis iššnibždėjo viską, ką Žinojo 
apie sąmokslą bei jo vadeivas. Ji prisipažino, kaip Klaudijaus duktė, pa- 
žadėjusi po Nerono mirties palydėti būsimąjį valdovą į pretorionų sto- 
vyklą ir pasakyti veteranams kalbą apie jį. Zinoma, piniginė dovana juos 
paveiktų labiau, nei kilmingiausios Romos moters kuklūs žodžiai. 

— Tikrai ne dėl savo gyvasties baiminuosi, o tik dėl tavęs, brangusis, — 
tikino Antonija. - Tave pažįsta kaip Nerono draugą. Tu nesugebėjai 
užmegzti tinkamų ryšių ateičiai. Neronui mirus, liaudis dėl supranta- 
mų priežasčių reikalaus kraujo. Įtvirtinant teisėtas sąlygas visuotinio 
saugumo labui, reikės pralieti šiek tiek kraujo. Nenorėčiau, kad tavo 
brangi galva nulėktų nuo pečių ar kad žmonių minia Forume tave su- 
tryptų negyvai — liaudžiai slapta bus duotas toks nurodymas, kai mes 
iškeliausim į pretorionų stovyklą. 

Vis dar negalėjau atgauti žado, man sukosi galva, subūgau, kad čia 

pat susmuksiu, tačiau Antonija, netekusi kantrybės, treptelėjo dailia 
kojele ir išrėžė: 

— Nejau nesuvoki: sąmokslas išplitęs taip plačiai, visuotinis nepasi- 
tenkinimas toks didelis, kad tuos ketinimus galima įgyvendinti bet 
kurią dieną. Kiekvienas protingas vyras dėl savo naudos veržiasi prisi- 
dėti prie jo. Svarstymai, kaip, kur ir kada geriausia nužudyti Neroną, 
vien tik atsikalbinėjimas. Tai įmanu padaryti kiekvieną akimirką. Kai 
kurie artimiausi jo draugai taip pat davė priesaiką. Iš tavo bičiulių pa- 
minėsiu tik Senecioną, Petronijų ir Lukaną, bet yra ir daugiau. Mizeno 
laivynas irgi linkęs prisidėti. Epikaridė, — turbūt pažįsti ją, - patraukė 
Volusijų Prokulą taip pat, kaip kitados Oktavija mėgino patraukti sa- 
vo pusėn Anicetą. 

— Pažįstu Prokulą, - įsiterpiau greitai. 

— Taip, taip, iš tiesų, - susivokė Antonija. - Jis padėjo užmušti mano 
pamotę. Bet neišsigąsk, brangusis. Aš nieko nejaučiau Agripinai. Vei- 
kiau priešingai, nes su manimi ji elgėsi dar šiurkščiau, - jei tai išvis 
įmanu, — nei su Britaniku ir Oktavija. Tik iš padorumo neprisidėjau 
prie padėkos aukų už jos mirtį. Bergždžiai baisiniesi tų senų dalykų. 
Patariu tau kuo greičiau dėtis prie sąmokslininkų ir šitaip gelbėti gy- 
vastį. Kas kad aš tave jiems siūlysiu, jei tu pats uždelsi per ilgai. 

Teisybę sakant, pirma protinga mintis akino mane išsyk bėgti pas 
Neroną ir pasakyti apie gresiantį pavojų. Sitaip būčiau visam gyvenimui 
pelnęs jo palankumą. Antonija buvo ganėtinai prityrusi, tad įskaitė dve- 
jonę mano veide. Ji pirštų galiukais švelniai palytėjo man lūpas, palenkė 
galvą ir paklausė, drabužiui slystant nuo jaunatviškos krūtinės: 

— Juk neišduosi manęs, Minutai? Ne, negali būti. Juk mudu taip my- 
lime vienas kitą. Tikriausiai gimėm vienas dėl kito, - kaip kad daugybę 
kartų tikinai kvaisdamas iš meilės. 

— Zinoma, ne. Tokia mintis man net nešovė į galvą, - patikinau sku- 
binai. 

Ji nusijuokė, gūžtelėjo nuogais pečiais. 

— O ką tu čia šneki apie atsikalbinėjimus? — piktai paklausiau aš. 

— Nemanyk, kad aš nieko nemąsčiau, - atsakė Antonija. - Man, kaip ir 
kitiems, rūpi ne Neronas, o kam turės tekti valdžia po jo mirties. Dėl šito 
sąmokslininkai tariasi kiauras. naktis. Ir kiek galvų, tiek nuomonių. 

— Gajus Pizonas, - išdaužiau priekabiai. - Nesuprantu, kodėl kaip tik 
jis už viską atsako. Aišku, jis senato narys ir kilęs iš Kalpurnijų, dailus 
vyras. Turi daug įtakingų giminaičių. Gal jis gaus pinigų vien už paža- 
dą, nors aš reikalaučiau svaresnių įrodymų. Būdamas teisininkas, jis 
gynė piliečius, nors veikiau nūsdamas pasiklausyti savo gražaus balso, 
nei iš pareigos. Jis dosnus ir mandagus su paprastais piliečiais. Bet gy- 
vena, — turint galvoje pajamas, - pernelyg ištaigiai ir ištvirkauja lygiai 
taip bjauriai kaip Neronas. Jis tinginys ir, aišku, garbėtroška, nors se- 

nate neišdrįso prieštarauti Neronui. Nesuprantu, ką tu jame įžvelgi, 
brangioji Antonija, kad, nepaisydama gresiančio pavojaus, ketini ly- 
dėti jį į pretorionų stovyklą. 

Nieko nenoriu nuslėpti, tad prisipažįstu, jog man smigtelėjo pavydo 
akuotas ir šitai pajutau visu kūnu. Pažinojau Antoniją ir žinojau, kad ji 
nėra tokia sąvaldi, kaip galėjai manyti iš jos stoto ir šalto veido. Visa 
kuo ji buvo gerokai patyresnė už mane, nors aš tariausi jau daug paty- 
ręs. Todėl įsibedžiau Antonijai į veidą. Atrodė, kad jai patinka mano 
pavydas. Ji nusikvatojo į akis ir pliaukštelėjo delnu man per skruostą. 

— Fui, Minutai, Ką apie mane pagalvojai! - papriekaištavo. - Tikiuosi, 
pažįsti mane: dėl savo naudos niekuomet nešliaužčiau į tokio Pizono 
lovą. Aš pati renkuosi, ką mylėti. Taip elgiausi visą gyvenimą. Ir įsipa- 
reigojau ne Pizonui. Jis kol kas keliamas kaip iškaba. Tačiau yra toks 
kvailas, kad net neįtaria apie pinkles, rezgamas jam už nugaros. Po 
teisybei, kai kas atvirai paklausė, kokia nauda valstybei keisti citrinin- 
ką į tragiką. Pizonas pasirodė teatre viešai ir suteršė vardą taip pat 
kaip Neronas. Be to, yra norinčiųjų sugrąžinti respubliką ir visą val- 
džią perduoti senatui. Tačiau šitai netrukus pastūmėtų šalį į pilietinį 
karą. Pasakoju tau, idant suprastum, kokių prieštaringų siekių kyla ir 
kodėl Nerono nužudymas turi būti atidėtas. Aš pati aiškiai pasakiau 
niekuomet nevesianti pretorionų ginti senato. Tai menkina mano - im- 
peratoriaus dukters — garbę. 

Ji metė priekaištingą žvilgsnį į mane, įskaitė mano mintis ir pasakė: 

— Sučiuopiu, ką mąstai. Bet patikėk, jog dėl politinių priežasčių per 
anksti galvoti apie tavo sūnų Klaudijų Antonianą. Jis dar kūdikis, o 
Klaudijos garbė juolab abejotina, tad, - bent jau aš taip manau, - apie 
tavo sūnų galvosim tik tada, kai jis apsivilks vyro togą ir Klaudija bus 
mirusi. Tuomet man bus lengviau viešai jį pripažinti sesers sūnum. Jei- 
gu tu nedelsdamas prisidėsi prie Pizono sąmokslo ir imsiesi svarbios 
užduoties, tai, kol sūnus užaugs, suspėsi nusiplauti savo gėdą ir pa- 
siekti tokios valstybinės tarnybos, kuri laiduos mažojo Klaudijaus An- 
toniano ateitį. Matai, aš viską už tave apgalvojau. Mes turim leisti Klau- 
dijai kol kas ramiai gyventi ir rūpintis berniuko auklėjimu, argi ne, 
brangusis? Mūsų ketinimai kaipmat iškiltų aikštėn, jei išsyk po Nero- 
no žlugimo aš įsisūnyčiau tavo vaiką ar jis kokiu kitu būdu taptų ma- 
no sūnum. 

Pirmą kartą Antonija atvirai užsiminė, kad nepaisydama mano blo- 
go vardo ir prastos kilmės ji ketina kada nors už manęs ištekėti. Apie 
tokią garbę aš nedrįsau svajoti net meilės valandėlėmis. Pajutau, kad 
raustu ir man užkando žadą dar labiau, negu išgirdus apie sąmokslą. 
lengvabūdiškai pabučiavo man lūpas, šilkiniais plaukais palytėdama 
man kaklą. 

— Sakiau, kad myliu tave, Minutai, - sušnibždėjo ji, karštai alsuoda- 
ma į ausį. - Labai myliu tave, nes tu kuklus ir pats nesupranti, ko esi 
vertas. Tu esi vyras, pirmiausia nuostabus vyras ir toks, kurio valios 
protinga moteris negniauš, o tik ves prie pačių aukščiausių tikslų. 

Manding, Antonija persūdė - tai, ką ji pasakė, širdies man nepaglos- 
tė. Tačiau tai buvo tiesa. Tiek Sabina, tiek Klaudija elgėsi su manim 
kaip panorėjusios, nes dėl namų ramybės paklusdavau jų valiai. Anto- 
nija, maniau, elgiasi su manimi gražiau. Nepermanau, kaip viskas susi- 
dėjo, bet mudu sugrįžome vidun atsisveikinti dar sykį. 

Buvo skaisti diena ir sodo vergai dirbo savus darbus, kai pagaliau 
aš, linkstančiais keliais, svaigstama galva, nušlitinėjau iki dengtų neš- 
tuvų, kuriuos naudojau vengdamas nereikalingų akių. Net kai iškelia- 
vau, kūną tebevirpino karštis. Ir aš susimąsčiau, ar kaip vyras ištversiu 
tokią beribę meilę penkiolika metų, iki tu apsivilksi vyro togą. 

Bet į Pizono sąmokslą įklimpau ligi ausų ir tūkstančiais bučinių pri- 
siekiau iš visų jėgų veržtis į tokias pareigas, kur būsiu naudingiausias 
Antonijai. Apkvaišęs iš meilės pažadėjau: jeigu reikės, pats nužudysiu 
Neroną. Tačiau Antonija manė, jog nebūtina kišti brangios galvos po 
tokiu dideliu kalaviju. Ji paaiškino man, kad būsimojo imperatoriaus 
tėvui nedera pačiam teptis rankų krauju. Tai būtų piktadarybė, ir ji 
kada nors pražudytų tave, mano sūnau. 

Tas pavasario karštymetis tikriausiai buvo laimingiausias per visą ma- 
no gyvenimą. Buvau sveikas, stiprus ir, - Romos sąlygomis, - dar nela- 
bai ištvirkęs. Pilnom rieškučiom, su kaupu galėjau mėgautis aistra. Ro- 
dės, viskas, ko imuosi, man sekasi ir susirenku šimteriopą derlių, — šitaip 
būna tik kartą gyvenime. Ir, po teisybei, mano svajingą apkvaišimą trik- 
dė tiktai nepaliaujamas Klaudijos įkyravimas, kur einu ir iš kur grįžtu. 

 Nesmagiai jaučiausi nuolat jai meluodamas, juolab kad tokiais atve- 
jais moterų nuojauta neapgauna. Seimyninių kivirčų neišvengiau. Gal 
iš tiesų buvau apleidęs Klaudiją? Tačiau tavęs, mano sūnau, neaplei- 
dau. Priešingai, tave augantį ir tobulėjantį mylėjau diena iš dienos vis 
karščiau ir pavydžiau. Man niekuomet nenusibosdavo žiūrėti į tave. 
Kaip visos moterys, Klaudija būgštavo, kad aš be perstogės veržiuosi 
prie tavęs dėl žindyvės - dailios jaunos moters iš Cerės. Leidau jai taip 
manyti, idant paviršiun neiškiltų blogesni dalykai. 

Pirmiausia aš susisiekiau su Fenijum Rufu, su juo buvau per grūdų 
sandorius užmezgęs tvirtą draugystę. Tą mudviejų draugystę galima 
vadinti abipusiškai auksine. Jis nedvejodamas man pasisakė prisijun- 
gęs prie Pizono sąmokslininkų ir išvardijo tuos pretorionus, karo tri- 
būnus bei centurionus, kurie buvo prisiekę po Nerono mirties paklusti 
tik jam, ne kam nors kitam. 

Rufui tikrai lyg akmuo nuo širdies nusirito, kai suprato mane patį 
permanius sąmokslą. Jis ilgai atsiprašinėjo tikindamas, jog dėl priesai- 

kos negalėjo manęs anksčiau įtraukti į tą reikalą. Paskui maloniai pa- 
žadėjo pristatyti mane Pizonui bei kitiems sąmokslo vadams. Rufas 
nekaltas, kad išdidėlis Pizonas ir kiti kalpurniškiai priėmė mane šaltai. 
Būčiau įsižeidęs, jei būčiau buvęs jautresnis. 

Mat jiems net nereikėjo mano siūlomų lėšų, - pasakė pinigų turį per 
akis. Ir net nesibaimino, kad galiu juos įduoti, nes nė trupučio neabejo- 
jo savo pergale. Priešingai, pats Pizonas įžūliai rėžė žinąs apie mane 
„bei mano darbelius tiek, kad manė, jog saugodamas savo kailį laikysiu 
liežuvį už dantų. Iš Petronijaus ir jaunojo Lukano draugystės turėjau 
tik tiek naudos, kad man buvo leista duoti priesaiką ir susitikti su Epi- 
karide — paslaptingąja Romos moterimi, kurios įtakos ir svarbos są- 
mokslui gerai nesuvokiau. 

Jau buvau kaip reikiant įklimpęs, kai Klaudija, mano nuostabai, už- 
vedė kalbą apie sąmokslą. Apylankomis, apčiuopomis, sakytum katė 
karštą košę, užsidariusi mane tarp keturių sienų, tyrinėjo mįslingomis 
užuominomis, kol įsitikino, kad bent jau išsyk nebėgsiu skųsti Nero- 
nui to, ką ji papasakojo. Ji ir aprimo, ir apstulbo, kada pagailiai juokda- 
masis išklojau seniai davęs priesaiką sužlugdyti tironą vardan tėvynės 
laisvės. Užpykusi Klaudija suriko: 

— Nesuprantu, kodėl jie priėmė tave! Jie turėtų veikti tuojau pat, nes 
apie tą sumanymą bemat sužinos visi. Tai negirdėta įžūlybė! Negaliu 
patikėti net tave prie to prisidėjus. Vos tik šakelės trakštelės, tu išduo- 
si Neroną, kuris tau daug gera padarė ir kurį pats laikai savo draugu. 

Aš laikiausi oriai ir taikingai pasakiau, jog Neronas pats kaltas, kad 
pirmiau galvoju apie valstybės labą, o ne apie draugystę, kurią Nero- 
nas visaip griovė. Tiesa, aš asmeniškai, — tik dėl savo paties atidumo, - 
nelabai skaudžiai nukentėjau per pinigų pertvarką. Tačiau našlių ir naš- 
laičių verksmas man draskė širdį, aš galvojau apie kaimiečių bei smul- 
kių amatininkų varganą padėtį ir dėl Romos liaudies buvau pasirengęs 
net savo garbę paaukoti ant tėvynės aukuro. 

Savo ketinimą aš esą nuslėpiau nuo Klaudijos, nes subūgau, kad ji 
neleis man drąsiai lįsti į pavojų dėl laisvės. Išreiškiau viltį, kad ji, Klau- 
dija, galų gale suvokė, jog slėpiau, kur išeinu ir pareinu, tik nenorė- 
damas jos pačios velti į tą pavojingą užmačią. 

Klaudija manim nepatikėjo, nes puikiai pažinojo mane. Tačiau turė- 
jo pripažinti, jog elgiuosi teisingai. Po ilgų dvejonių ji pati. ėmė įkalbi- 
nėti ir sakė, jei reikės, priversianti mane prisijungti prie sąmokslininkų 
vardan savo ir tavo ateities. 

— Tikriausiai pastebėjai, kad ilgai nevarginau tavęs krikščionimis, — 
pasakė Klaudija. - Nėra jokio reikalo jiems slapstytis mūsų namuose. 
Jie turi savas slaptavietes. Todėl bergždžia stumti mudviejų sūnų Kle- 
mensą į pavojų, nors aš pati be baimės išpažįstu Kristų. Bet krikščio- 
nys pasirodė esą silpni ir neryžtingi. Juk ir jiems būtų naudinga paša- 

linti Neroną, be to, tai būtų Kristaus kerštas už Nerono piktadarybes. 
Tiki ar ne, o krikščionys atsisakė prisidėti prie sąmokslo, nors jo sėkmė 
neabejotina. Aš jau nebesuprantu jų. Jie vis kartoja, kad nevalia žudyti 
ir kad keršto jie nesiims. 

Apstulbęs nusikeikiau: 

— Herkulavita, tu beprotė! Tik moters galvoje gali kilti mintis traukti 
krikščionis ten, kur norinčiųjų per akis. Patikėk, jiems tai nerūpi. O 
būsimąjį valdovą jie priverstų iš anksto pažadėti lengvatų. Roma jau 
soti ir net persisotinusi žydų. 

Klaudija suprato nusišnekėjusi, tik nenorėjo išsiduoti, tad apsimetė 
supykusi: 

— Nieko bloga nepadariau — tiktai paklausiau. Bet jie sako anksčiau 
nesivėlę į valstybės reikalus, o ir toliau ketiną laikytis nuošaliai nuo 
politikos, nuolankiai paklusdami bet kokiai žemiškai valdžiai. Jie turi 
savo karalystę, kuri ateis, tik kad man jau pabodo jos laukti. Būdama 
Klaudijaus duktė ir savo sūnaus motina, aš juk privalau galvoti ir apie 
šią —- žemišką — valdžią. Manding, Kefas yra baisus bailys, nes šneka tik 
apie nuolankumą ir nusišalinimą nuo valstybės reikalų. Neregimoji ka- 
ralystė puiki ir graži, tačiau tapusi motina aš nuo jos atitolau ir jau- 
čiuosi esanti veikiau romėnė nei krikščionė. 

Ramiai jai priminiau, kad ir aš esu prisidėjęs prie tavo gimimo, nors 
jai ir atrodą, kad menkai. Klaudija susijaudino, puolė į ašaras, apsivijo 
rankomis man kaklą ir sudejavo: 

— Ką tu supranti apie motinos svajones prie sūnaus lopšio! Tu, įdir- 
žusios širdies bevali, savimyliškai medžiojąs tik pinigus ir niekingas 
pramogas! Prieš gimdymą sapnuose ir reginiuose mačiau Klemensą ir 
rūpestingai užsirašiau visus stulbinamus ženklus. Ak, Minutai, mud- 
viejų sūnus užaugs kai kuo didžiu! Mudu turime pasirūpinti, kad ap- 
linkybės būtų palankios, kol jis subręs žengti prieš visus, paskelbti 
savo imperatorišką kilmę ir paimti valdžią į savo rankas. 

— Klaudija, - įspėjau, — ar tu supranti, ką šneki ir į kokį pavojų stumi 
mudu abu, o ką jau kalbėti apie vaiką? Juk ir sienos turi ausis. 

Klaudija atšoko nuo manęs, nusišluostė ašaras ir piktai paklausė: 

— Gal įsipareigojai senatui grąžinti respubliką, kad taip išdidėliškai 
šneki apie tėvynės aukurą? 

— Aš ne kvailys, — šiurkščiai atrėžiau. — Tai reikštų nepaliaujamus 
pilietinius karus, proskripcijos sąrašus, daugybės Žmonių turto nusavi- 
nimą ir visokio pelningo verslo galą. 

— Betgi, - tarė Klaudija, — kaip tik netvarka gali išpurenti dirvą pa- 
saulio permainai, nes siaučiant netvarkai žmonės kažin ką atiduotų, 
kad sugrįžtų tvarka ir ramybė. 

— Ką tu turi galvoje sakydama „pasaulio permaina“? - paklausiau 
įtariai. - Sąmoningai stumtum tūkstančius, gal net milijonus žmonių į 

badą, skurdą, smurtą, idant tavo sūnus apsivilkęs vyrišką togą galėtų 
žengti palankion politinėn dirvon? 

— Respublika ir laisvė — štai tikrosios vertybės, dėl kurių narsūs vyrai 
pasirengę gyvastį atiduoti, — suirzusi atsakė Klaudija. - Mano tėvas 
Klaudijus ne sykį karštai kalbėjo apie respubliką ir buvo pasirengęs ją 
bet kada sugrąžinti. Jis ne kartą tai minėjo nuobodžiose kalbose sena- 
tui, skųsdamasis valdžios naštos sunkybe. 

— Kiek kartų sakiau, kad tavo tėvas buvo kvaišas, neteisingas ir Žiau- 
rus senis, - suurzgiau. —- Nejau užmiršai, kaip spjovei į jo statulą biblio- 
tekoje, kai pirmąkart susitikome? Ko vertos jo girtos šnekos! Senato 
posėdžiuose jis dažnai pasirodydavo nusitašęs. Verčiau paaiškink, ką 
reiškia „pasaulio permaina“. Man tai skamba grėsliai ir įtartinai. 

Klaudija dirgliai pasitrynė delnus ir, vangstydamasi mano žvilgsnio, 
atsakė: 

— Tai, ko siekė Jėzus Nazarietis, įmanu įgyvendinti žemėje, jeigu 
valdys išmintingas imperatorius. Manau, Jėzaus karalystė parems tą 
užmojį, nors jo imsis žmogus. Per sumaištį pasaulio sostine galėtų tap- 
ti kad ir šventas Jeruzalės miestas. Kefas su ilgesiu šneka apie Jeruzalę 
ir jos nuostabias šventyklas. 

— Nekišk Kefo į savo paikystes, kvaila moterie! — užrikau suvis įnir- 
šęs. — Tuoj imsi sapalioti, kad reikia sužlugdyti dar ir Partiją. O nuo jos 
netoli ir Indija. Taigi Roma lieka šone, o Jeruzalė tampa pasaulio bam- 
ba! Griežtai draudžiu tokius dalykus kimšti nekalto vaikelio galvon, 
kai jis pradės suprasti kalbą. Roma visada bus Roma. Ir tik Forumas, 
kuris stovi priešais kuriją, bus amžina pasaulio bamba. 

Klaudija ūmai užpyko. 

— Neužmiršk, kad esu imperatoriaus duktė, - įspėjo ji. - Todėl mano 
politinis požiūris platesnis už tavo — tiktai savo kapšelio žiūrinčio. 

— Tu moteris ir pliurpi kaip moteris, - atrėžiau su panieka. 

Tada Klaudija įniršo: 

— Prisimink Liviją — be jos Augustas būtų buvęs it be galvos. Agripi- 
na - nors ir niekingais poelgiais - padarė savo sūnų imperatorium. Ji 
būtų tapusi pasaulio valdove, jei tik Neronas labiau domėjęsis valsty- 
be nei citra. Nuo Julijos laikų tikroji valdžia gaunama per moteris. 

Daug kuo galėjau atsikirsti, bet nusprendžiau nenukrypti nuo kal- 
bamo dalyko. 

— Respublikos sugrąžinti neįmanoma, - atrėmiau trumpai. - Per ma- 
žai žmonių ją palaikys. Tiktai neaišku, kas taps imperatorium. Turbūt 
ir tu pritarsi, kad Pizonas, tas niekingas žmogelis. Ką tu galvoji? 

Klaudija klausiamai įsibedė į mane. 

— Ką manai apie Seneką? —- apsimestinai naiviai tarė ji. 

Iš sykio ta mintis mane pribloškė. 

— Kokia nauda keisti citrininką į filosofą? — paklausiau. 

Bet geriau pagalvojęs sučiuopiau Klaudijos minties gudrumą. Tiek 
liaudis, tiek provincijos pripažino pirmuosius penkerius Nerono vieš- 
patavimo metus, - kai valdė Seneka, - laimingiausiais Romai. Tie me- 
tai ligi šiol prisimenami kaip aukso laikai, nes šiandien mes mokam 
mokestį net už sėdėjimą viešajame tualete. 

Seneka buvo neapsakomai lobingas. Trys šimtai milijonų sestercijų — 
tai tik žmonių spėlionėmis. Aš tariausi žinąs geriau. Bet puikiausia tai, 
kad Seneka jau buvo šešiasdešimties. Gyvendamas kaip stoikas, dar 
galėjo pratraukti penkiolika metų. Jis apsigyveno kaime, bet dėl pra- 
stos sveikatos nelankė senato posėdžių ir į miestą atkakdavo retai, 
tačiau šitaip jis tik dūmė Neronui akis. 

Po teisybei, mitybos tvarka, kurios jis laikėsi dėl skrandžio skausmų, 
išėjo į sveikatą. Seneka sulieknėjo, pasidarė guvus ir vaikščiodamas jau 
nebešniokštavo ir skruostai, kaip tikro filosofo, nevirpčiojo dribliai. Jis 
valdytų gerai - nieko nepersekiotų, būdamas patyrus verslininkas sugrą- 
žintų šalies ūkį į vėžes ir valstybės iždą kauptų, o ne švaistytų. Į pabaigą 
jis pats galėtų atiduoti valdžią jaunikaičiui, išauklėtam sava dvasia. 

Jo mintys apie atlaidumą ir žmoniškumą maža kuo skyrėsi nuo krikš- 
čionių mokymo. Vienumoje rašytame ir neseniai išleistame gamtos pa- 
žinimo veikale jis užsiminė, jog gamtoje ir visatoje esama slaptų jėgų, 
kurių žmogus nesuvokia, todėl būtis ir regimas pasaulis - tarytum leng- 
vas šydas, kuris uždengia tai, kas neregima. Jis susirašinėjo su Paulium 
ir aš nežinau, kuris jųdviejų pasiskolino kito mintis savo veikalams. 
Paulius rašė laiškus taip pat aistriai, kaip Seneka laiškuose dėstė savą- 
sias filosofines mintis. 

Tiek prisigalvojęs, suplojau iš nuostabos delnais ir šūktelėjau: 

— Klaudija, tu valstybės valdymo genijus, tad aš atsiprašau už piktus 
žodžius! 

Zinoma, nepasakiau jai, kad griebęsis Senekos ir jį palaikydamas aš 
pagaliau galėsiu įvykdyti kokią nors svarbią sąmokslo užduotį. Ir Se- 
neka vėliau jaus man dėkingumą. Be to, aš lyg ir jo buvęs mokinys. 
Korinte pas jo brolį tarnavau karo tribūnu ir patyriau visišką jo pasiti- 
kėjimą sprendžiant slaptus valstybės reikalus. Senekos giminaitis, jau- 
nasis Lukanas, buvo vienas geriausių mano draugų, nes aš nešykštėjau 
pagyrų jo eilėms. Juk pats jų nerašiau. 

Visai sutartinai aptarinėjome iki vėlumos tą reikalą - Klaudija ir aš. 
Mudu abu patraukė teigiamos jo pusės, kurių vis daugiau atrasda- 
vom, gerdami vyną. Klaudija pati jo atnešė ir nebarė manęs, nors su- 
sijaudinęs maukiau vieną taurę po kitos. Galop sugulėme abu ir aš po 
ilgo laiko atlikau sutuoktinio pareigą, galutinai išblėsindamas visas 
Klaudijos abejones. 

Paskui gulėjau šalimais, vyno ir įkvėpimo kaitinama galva, ir beveik 
nusiminiau, kad vardan tavo ateities turėsiu atsikratyti tavo motinos. 

Antonijai paprastų skyrybų neganės. Klaudija turės mirti. Bet ligi tol 
praeis dar dešimt, o gal penkiolika metų. Dar daug kas gali nutikti. Ir 
daug vandens išsilies per krantus po Tiberio tiltais, pasiguodžiau. Už- 
krečiamos ligos, maras, nelaimingi atsitikimai ir galiausiai - žmogaus 
likimą lemianti Apvaizda. Bergždžia iš anksto graužtis dėl to, kas ir 
kaip neišvengiamai įvyks. 

Klaudijos nubrėžtas kelias buvo toks aiškus ir puikus, kad nema- 
niau, jog būtina jį iš anksto aptarti su Antonija. Mudviem reikėdavo 
gerai apmąstyti susitikimo metą ir susieidavom slapta, kad nekiltų piktų 
kalbų ir kad Neronas nepradėtų įtarinėti manęs. Be abejonės, jis dėl 
valstybinių priežasčių buvo liepęs sekti Antoniją. 

Taigi vienas tučtuojau iškeliavau neva verslo rūpesčiu į Prenestą, 
ketindamas pakeliui užsukti pas Seneką. Dėl visa ko numačiau reika- 
lą Preneste. Ten buvo gladiatorių mokykla, ir jos šeimininkas domė- 
josi sąmokslu, ir žydų bendruomenė, kurios reikalų priežiūrą buvau 
perėmęs iš tėvo. 

Seneka mane priėmė maloniai. Pamačiau jį savo dvare gyvenant iš- 
taigų ir patogų gyvenimą su perpus jaunesne žmona. Tiesa, iš pradžių 
jis nukukino sprandą ir ėmė skųstis senatvės negaliom, bet supratęs, 
kad atvykau svarbiu reikalu, senasis lapinas nusivedė mane į paprastą 
sodo namelį, kur atsiskyręs nuo pasaulio diktuodavo raštininkams vei- 
kalus ir leido asketiškas dienas. 

Nūsdamas įrodyti tai, ir ne vien tai, jis parodė upelį, iš kurio riešku- 
čiom semdavo ir gerdavo vandenį, bei vaismedžius, nuo kurių rašky- 
davosi vaisius, ir papasakojo savo žmoną Pauliną išmokus malti girno- 
mis grūdus ir savom rankom kepant jam duoną. Pamačiau ir supratau, 
jog jį smaugia neslopstanti nunuodijimo baimė. Juk Neronas, kamuo- 
jamas pinigų stygiaus, galėjo įsigeisti senojo mokytojo turto ar dėl 
politinių priežasčių panūsti jo atsikratyti. Seneka vis dar turėjo daug 
draugų, kurie gerbė jį kaip filosofą bei valstybininką, nors saugumo 
sumetimais ūkyje jis retai priimdavo svečius. 

Ejau tiesiai prie reikalo: paklausiau, ar Seneka norėtų po Nerono 
tapti imperatorium ir sugrąžinti valstybėn ramybę ir tvarką. Jam nerei- 
kėtų teptis rankų Nerono krauju. Tik nustatytą dieną atkakti į miestą 
ir su pinigų kapšeliais nuvykti pretorionų stovyklon. Pagal mano ap- 
skaičiavimus, ganėtų trisdešimties milijonų sestercijų, jei kiekvienam 
vyrui duotumėm, tarkim, po du tūkstančius, o karo tribūnams bei cen- 
turionams atitinkamai daugiau, atsižvelgę į rangą ir pareigas. 

Fenijui Rufui piniginio atlygio nereikės. Jis tetrokšta, kad valsty- 
bės iždas jam atlygintų asmeninius nuostolius, patirtus dėl Nerono 
savivalės. Jam tik rūpi, kad skolą sumokėtų ligi nustatyto laikotar- 
pio. Dar suskubau pridurti, jog dalį sumos skiriu aš, jeigu visos neiš- 
gali Seneka sumokėti. 

net nežybtelėjo meile Žmogui. 

— Žinau ir pažįstu tave, Minutai, - tarė. - Todėl man pirmiausia šovė 
mintis, kad Neronas atsiuntė tave klastingai išmėginti mano ištikimy- 
bės. Kaip tik tam esi tinkamiausias iš visų jo draugų. Bet tu tikriausiai 
daug žinai apie sąmokslą, kad net gali paminėti vardus. Jei tu būtum 
išdavikas, jau riedėtų grindiniu galvos. Aš neklausiu apie tavo paska- 
tas, tiktai klausiu, kas įgaliojo kreiptis į mane. 

Susigėdęs atsakiau, kad niekas manęs neįgaliojo. Priešingai, tai tik 
mano vieno mintis, nes manau jį, kaip geriausią ir iškiliausią vyrą, ga- 
lint tapti Romos valdovu ir tikiu gebėsiąs patraukti jo pusėn daugybę 
sąmokslininkų, jei tik gausiu jo sutikimą. Seneka atlyžo ir prisipažino: 

— Nemanyk, kad esi pirmas, kuris šiuo reikalu kreipiasi į mane. Daug 
kas man užsiminė apie aukščiausią valdžią. Artimiausias Pizono Žžmo- 
gus Antonijus Natalis, kurį tu pažįsti, neseniai aplankė mane sergantį 
ir klausė, kodėl taip griežtai atsisakiau priimti Pizoną ir atvirai tartis su 
juo. Bet aš nežinau, kodėl turėčiau remti tokį kaip Pizonas. Todėl pasa- 
kiau, kad šitaip pasisukus aš pats atsidursiu tarp kūjo ir priekalo ir kad 
nenoriu palaikyti asmeninio ryšio, bet pridūriau, jog mano paties gy- 
vybę dabar lems Pizono saugumas. Taip ir yra. Jeigu sąmokslas iškiltų 
aikštėn, — sergėk mus visus, nesuprantamas Dieve, - mane pražudytų 
vien neatsargus ryšys. 

— Neroną nužudyti bus sunku, - išmintingai tęsė jis. - Geriausia pro- 
ga Bajose, Pizono vasarnamyje. Neronas ten dažnai vieši be sargybi- 
nių - maudosi, linksminasi. Tačiau Pizonas išsisukinėja, esą nevalia pa- 
žeisti valgymo šventumo bei svetingumo nuostatų svečio nužudymu. 
Sakytum Pizonas gerbia kokį dievą! Po teisybei, Nerono nužudymas 
sukels įvairių sluoksnių nepasitenkinimą. Juk jo kraujas šventas, užtat 
ir žaibas jį palytėjo, be to, jis tebeturi draugų, kurie prisimena gerus jo 
bruožus, dosnumą bei taurumą. Neronas nėra blogas, nors garbėtroška 
ir silpnadvasis. Pizonas baiminasi, kad žmogžudystė suterš jo garbę ir 
sukliudys jam tapti imperatorium. Juk net Kaligulos žudikai blogai bai- 
gė. Pavyzdžiui, Lukijus Silanas tikrai galėtų nušalinti Pizoną ir sėsti į 
sostą remiamas visų, kurie nesidėjo prie sąmokslo. Silanai — dieviškojo 
Augusto palikuonys per jo dukterį, gimusią iš antros santuokos. Luki- 
jus Silanas išmintingai paprieštaravo baisiam nusikaltimui - nužudyti 
imperatorių. Konsulą Atiką Vestiną pats Pizonas nušalino nuo sąmoks- 
lo, nes Vestinas — užsispyręs ir tikrai mėgins sugrąžinti respubliką. Po 
nužudymo jis, kaip konsulas, turi puikiausią galimybę kurį laiką patu- 
rėti valdžią savo rankose. 

Supratau Seneką Žinant apie sąmokslą daugiau už mane patį ir kaip 
patyrų valstybės vyrą kruopščiai pasvėrus visas Fortūnos teikiamas 
galimybes. Taigi paprašiau atleisti už tai, kad vien tik gera norėdamas 

sutrikdžiau jo ramybę, ir patikinau, kad bent jau dėl manęs galįs būti 
ramus. Aš galėsiu įrodyti tvarkęs reikalus Preneste - juk nieko keista, 
kad mokinys pakeliui užsuko aplankyti sergančio mokytojo. 

Man pasirodė, jog Senekos nenudžiugino, kad pasivadinau jo moki- 
niu. Tačiau jis su užuojauta pažvelgė į mane ir tarė: 

— Pasakysiu tau tą patį, ką visados sakiau Neronui. Apsimetinėjimu 
ir melagystėm kurį laiką gali dangstyti tikrąsias savybes. Bet tai anks- 
čiau ar vėliau iškyla aikštėn — avies kailis nuslysta vilkui nuo kupros. 
Neronas turi vilko kraujo, nors stengiasi neišsiduoti. Ir tu, Minutai, jo 
turi — tik niekingesnio vilko. 

Nepermaniau, ar didžiuotis, ar įsižeisti dėl to, ką pasakė Seneka. Slap- 
tingai paklausiau, ar jis mano ir Antoniją įsivėlus į sąmokslą ir palai- 
kant Pizoną. Susirūpinęs Seneka papurtė sušiauštą galvą ir perspėjo: 

— Tavimi dėtas, nieku gyvu ir niekuomet nepasikliaučiau Aelija An- 
tonija. Baugulį kelia vien vardai, kurie su ja susiję. Jos gyslomis teka 
sugedęs dviejų senų grėslių giminių kraujas. Jos jaunystėje nutiko to- 
kių dalykų, apie kuriuos net prasižioti nenoriu. Tik įspėju. Dėl Dievo, 
nebūkit kvailiai, neįsileiskit jos į savo būrį. Sirdies gilumoje ji nirtesnė 
valdžiotroška nei Agripina, toji bent turėjo ir gerų bruožų, nors padarė 
daug nusikaltimų. 

Senekos perspėjimas nemaloniai suspaudė man širdį, bet buvau apa- 
kęs iš meilės ir pamaniau jį šitaip šnekant tik iš pavydo. Pirm laiko 
atstumtas valstybės vyras ant visų giežia apmaudą. Ir, kaip filosofas, 
Seneka turbūt širdo ant gyvenimo. Savo jėgų žydėjime jis, dievaži, ne- 
buvo toks padorus, koks dėjosi prieš žmones. Apie apsimetinėjimą kaip 
tik jam ir derėjo šnekėti, nes pats tą meną geriausiai išmanė. 

Mudviem išsiskiriant Seneka nuoširdžiai prisipažino nemanąs, jog, 
per valstybės perversmą taps valdovu. Tačiau žadėjo atvykti į miestą 
nustatytą dieną ir, jeigu reikės, palaikyti net Pizoną, nes buvo tikras, 
jog Pizonas savo noru, puikybe ir išlaidumu netrukus perveiks pats 
save. O tada išmuš Senekos valanda. 

— Vis tiek man nuolatos gresia pavojus, - apmaudžiai šypsodamas 
pasakė jis. - Savo pasirodymu mieste aš niekam nepakenksiu. Jėi Pizo- 
nas paims valdžią, jį palaikysiu. Jeigu sąmokslas iškils aikštėn, — o šito 
aš labai bijau, nes jie per ilgai delsia, —- tai mane vis tiek pasmerks 
myriop. Tačiau išminčius nebijo mirties. Tai juk kiekvieno žmogaus 
skola, kurią kada nors reikia sumokėti. Tad nelabai svarbu — anksčiau 
ar vėliau. 

O aš maniau, jog kaip tik šitai svarbiausia. Todėl svarstydamas pra- 
našingus jo žodžius liūdnas keliavau į Prenestą. Man rodės, laikas im- 
tis atsargumo priemonių, idant sąmokslo nesusektų. Apdairi šeiminin- 
kė ne vienoj pintinėj kiaušinius laiko. 

Ir šiandien manau, kad su legionų pagalba maištą reikėjo pradėti pro- 
vincijose, ne Romoje. Zinoma, kraujas būtų žliaugęs, betgi už tai kariai 
gauna atlygį, o Romoje niekam nebūtų iškilęs pavojus. Bet tuštybė, 
savimeilė ir garbėtroška visada pergali sveiką protą. 

Viskas prasidėjo Mizene. Prokulas, manding, kitados buvo gavęs per 
mažai lengvatų už nuopelnus galuojant Agripiną. Po teisybei, jis neti- 
ko net į laivyno vadus, nors tokioms pareigoms nereikia ypatingų ga- 
bumų. Anicetas buvo tiktai barzdaskutys, tačiau patyrių kapitonų pa- 
dedamas jis sugebėjo vadovauti taip, kad laivai plaukiojo jūra. 

Prokulas išdidėliškai kliovėsi vien savimi ir vieną dieną, nepaisyda- 
mas oro sąlygų, išsiuntė laivyną į jūrą. Bemaž dvidešimt karo laivų 
sudužo į uolėtus krantus ir pražuvo su visais jūrininkais. Jūrininkus 
galima pakeisti, tačiau karo laivai - nepaprastai brangūs žaislai. 

Suprantama, Neronas įsiuto, nors Prokulas teisinosi vykdęs paties 
imperatoriaus įsakymą. Neronas paklausė, ar jo įsakytas Prokulas šok- 
tų jūron. Tas pripažino, kad tokį įsakymą turėtų apsvarstyti, mat ne- 
mokąs plaukti. Neronas tada dygiai tarstelėjo, kad jam derėtų apmąs- 
tyti ir kitus įsakymus, juolab gamtos, nes šie esą svaresni už Nerono. 
Neronas būtų gebėjęs kaipmat rasti kitą laivyno vadą, tačiau dvide- 
šimties karo laivų statyba pernelyg brangiai kainavo. Tą statybą jis 
atidėjo, iki bus pabaigti Aukso rūmai. 

Zinoma, visa tai skaudžiai užgavo laivyno vado Prokulo savigarbą. 
Užtat jis ir pasidavė Epikaridės gundymams. Be to, Epikaridė buvo daili 
moteris ir išmanė meilės meną. Kiek žinau, prieš įsiveldama į sąmokslą, 
ji mokėsi ir kitokių menų. Ne vienas stebėjosi jos ūmiu politiniu įkarš- 
čiu, kai ji dygiais žodžiais ėmė kurstyti sąmokslininkus akimoju veikti. 

Aš girdėjau, kad Neronas sykį užgavo Epikaridę, kai sužinojęs apie 
jos šlovę įsigeidė išmėginti jos gabumus, o paskui iš netyčių leptelėjo 
kažką nemalonaus. Už tai Epikaridė jam neatleido ir nuo tol tik kerštą 
puoselėjo. 

Ne bereik Epikaridei pakyrėjo grasus Romos delsimas ir ji pareika- 
lavo Prokulo veikti — sutelkti karo laivus ir plaukti į Ostiją. O Prokului 
šovė geresnių minčių. Būdama atsargi moteris, Epikaridė neatskleidė 
jam kitų sąmokslininkų vardų, todėl jis nenuvokė, kaip plačiai užgrie- 
bęs sąmokslas. Prokulas nusprendė verčiau imti, nei svajoti, tardamas, 
jog pirmas išdavikas gaus didžiausią atlygį. 

Jis nuskubėjo Romon pas Neroną ir viską tiesiai išklojo. Iš tuštybės 
ir tikėjimo Žmonių palankumu Neronas iš pradžių bemaž nepaisė, ką 
Prokulas jam sako, juolab kad šio žinios buvo labai menkos ir miglo- 
tos. Zinoma, jis liepė sulaikyti Epikaridę ir atidavė Tigelinui kankinti. 
Tigelinas tą darbą išmanė ir geriausiai jį atlikdavo su gražiom mote- 
rim. Tremty išmokęs mylėti vyrus, jis giežė apmaudą ant moterų ir 
patirdavo malonumą žiūrėdamas jų kankinimus. 

Tačiau Epikaridė liko tvirta ir viską neigė tikindama, jog Prokulas 
niekus pliurpia. Kankinama ji ėmė pretorionams pasakoti apie Tigeli- 
no nesveikus polinkius taip smulkmeniškai, kad tas nebenorėjo tęsti 
apklausos. Tiesa, Epikaridė buvo jau taip suluošinta, kad nepastovėjo 
ant kojų. 

Išgirdę apie Epikaridės suėmimą, sąmokslininkai pagaliau sukruto. 
Siaubas sukaustė visą miestą, nes į sąmokslą buvo įsivėlę devynios 
galybės žmonių, kurie dabar subūgo dėl savo gyvasties. Vienas centu- 
rionas, papirktas Pizono, mėgino užmušti Epikaridę, nes sąmokslinin- 
kai netikėjo moters slapumu. Kalėjimo sargai sutrukdė jiems įvykdyti 
tą užmačią, nes pretorionus nepaprastai susmalsino nuostabūs Epika- 
ridės pasakojimai apie asmeninį Tigelino gyvenimą. 

Kitądien ketinta suruošti Cereros šventę ir nebaigtame cirke surengti 
lenktynes Motinos žemės garbei. Sąmokslininkams pasirodė, kad ten 
bus geriausia įgyvendinti savo užmačią. Neronas buvo nepaprastai iš- 
plėtęs Aukso rūmus bei didžiulius sodus, prie kurių prijungė ir gar- 
siuosius Servilijų, todėl retai išvykdavo į miestą. 

Greitosiomis nuspręsta, kad Didžiajame cirke sąmokslininkai susės 
kuo arčiau Nerono. Lateranas, narsus ir augus vyras, sulaukęs tinka- 
mos akimirkos, puls Neronui po kojų neva prašydamas jo palankumo 
ir trūktelėjęs pargriaus jį. Begaliam Neronui spardantis ant Žemės, są- 
mokslininkai karo tribūnai, centurionai bei kiti —- kas tik turės ganėti- 
nai drąsos —- neva puls Neronui į pagalbą ir nugalabys. 

Flavijus Scevinas pareikalavo pirmojo dūrio teisės. Kaip miesto pre- 
fekto — buvusio mano uošvio — giminaitis, jis galėjo lengvai nusigauti 
iki Nerono. Buvo manoma, jog jis taip išdykintas paleistuvysčių, kad 
Neronas jo niekuo neįtars. Iš tikrųjų Flavijus Scevinas buvo šiek tiek 
kuoktelėjęs ir regimybių apsėstas vyras. Aš nieko bloga nemanau apie 
Flavijų giminę. Tačiau Flavijus Scevinas vienoje senoje Ferentumo šven- 
tykloje buvo radęs neva pačios Fortūnos durklą ir visuomet jį nešiojo- 
si. Iš savo reginių jis nusprendė, jog tas durklas jam lėmė nuveikti 
didelius darbus. Pasiskėlbęs duoti pirmąjį smūgį, jis nė valandėlės ne- 
abejojo sėkme. 

Pizonas turėjo laukti prie Cereros šventyklos. Fenijus Rufas su kitais 
sąmokslininkais privalėjo jį iš ten išsigabenti ir kartu su Antonija paly- 
dėti į pretorionų stovyklą. Manyta, jog po Nerono mirties nesipriešins 
net Tigelinas, - juk šis buvo nuovokus ir visados suprato, kas naudin- 
giau. Tiesa, sąmokslininkai buvo nusprendę įsiteikti liaudžiai - paėmę 
valdžią, nubausti Tigeliną mirtimi, betgi iš anksto šis negalėjo to Žinoti. 

Nusibrėžtas kelias buvo visais atžvilgiais puikus. Vienintelis trūku- 
mas, kad nepasisekė juo toli nueiti. 

DVYLIKTOJI KNYGA 


Išdavikas 


Cereros šventės išvakarėse, kai visi išsiskirstė iš Pizono namų, Flavijus 
Scevinas dar sykį viską aptarė su Antonijum Nataliu, pargrįžo namo ir 
niūromis ėmėsi diktuoti testamentą. Diktuodamas išsitraukė iš makš- 
ties garsųjį laimės durklą ir pamatė, jog patina apsitraukęs ginklas nuo 
senumo atšipęs. Jis padavė durklą paaštrinti atleistiniui Milichui, bau- 
giais pamišėlio žodžiais bei didingais gestais uždrausdamas apie tai 
kam nors prasižioti. Tuomet ir kilo Milichui įtarimų. 

Be to, Scevinas liepė paruošti šventinę vakarienę, - keistas dalykas, — 
visiems namiškiams. O pats, tai šniurkščiodamas, tai apsimestinai sma- 
gus, išlaisvino nemažą būrį vergų, o kitus apdalijo pinigais. Po vaka- 
rienės jis sugniužo ir, apsipylęs ašaromis, įsakė Milichui paruošti tvars- 
čių bei vaistų kraujavimui stabdyti. Tada Milichas galutinai įsitikino, 
jog dedas kažin kas negera. Galimas daiktas, jis ir anksčiau buvo gir- 
dėjęs apie sąmokslą, nes kas apie jį nebuvo girdėjęs. 

Dėl visa ko Milichas žmonos paklausė, ką daryti. Toji moterišku pa- 
pratimu jį įtikino, jog kas pirmesnis, tas gudresnis. Esą jo paties gyvy- 
bei gresia pavojus. Kiti atleistiniai ir vergai regėjo ir girdėjo tą patį. 
Vadinasi, tylėti neprotinga. Priešingai, Milichui vertėtų paskubėti, jei 
norįs užbėgti kitiems už akių. Bergždžia esą mąstyti apie sąžinę, šei- 
mininko gyvastį ir skolą už suteiktą laisvę. Apstus atlygis ilgainiui 
užgniauš visas mintis apie tai. 

Milichui buvo nelengva ištrūkti iš namų, nes Sceviną pjovė nemiga, 
nors buvo nemažai išgėręs. Be to, Scevino Žmona Atrija Galija, pagar- 
sėjusi grožiu, skyrybomis ir lengvabūdiškumu, sujaudrinta šventinės 
vakarienės pareikalavo iš Milicho tam tikrų paslaugų, į kurias šiojo 
žmona žiūrėjo pro pirštus, o pats Scevinas, amžinai užsiėmęs savais 
reikalais, manė neturįs teisės kištis. Manding, dar ir šis veiksnys paaki- 
no Milicho žmoną taip patarti vyrui. O aš tai paminėjau tik norėdamas 
ją pateisinti. 

Tik švintant Milichas, įsikišęs užantin įrodymą, - laimės durklą, — 
nusigavo ligi Servilijaus sodų. Aišku, ankstyvą rytą prieš Cereros šventę 
sargai atleistinio vergo net neleido vidun, juolab pas Neroną. Tačiau 
prie vartų pasirodė Epafroditas, atgabenęs iš pat ryto porą mielų ge- 
pardo jauniklių Neronui. Tas ketino juos padovanoti konsulo Vestino 
sutuoktinei Statilijai Mesalinai, kuria tuolaik žavėjosi, kad ši per lenk- 
tynes konsulų ložėje pasipuikuotų mielais padarėliais. Epafroditas, už- 

ėjęs kivirčą prie vartų, puolė tramdyti sargybinių, kurie jau ramdė Mi- 
lichą iečių kotais. Persigandęs Milichas šoko garsiai šaukti Neroną, kai 
neįleido vidun. 

Turbūt nė sykio ligi tol, o ir vėliau Fortūna taip regimai man nesi- 
šypsojo. Tada aš dar akivaizdžiau įsitikinau, jog už kilnumą ir dosnu- 
mą atlyginama jau šiame gyvenime. Epafroditas pažino Milichą - savo 
žmonos Sabinos giminaičio Flavijaus Scevino atleistinį — ir šoko jam 
gelbėti. Milichui išklojus savo reikalą, Epafroditas išsyk sučiuopė jo 
svarbą. Taigi tuomet jis prisiminė savo skolą man ir akimoju nusiuntė 
pas mane vergą, užvedusį gepardus, pranešti, kas dedasi. Tik tada Epaf- 
roditas liepė žadinti Neroną ir nuvedė gepardo jauniklius bei Milichą 
prie didžiulės jo lovos. 

Epafrodito vergas rado mane miegantį, nes dėl žmonos nusistatymo 
ir šeimyninių kivirčų aš neketinau dalyvauti Cereros šventėje, nors nū- 
dau podraug su kitais Romos raiteliais, pasiėmęs į ranką narcizą, daly- 
vauti slaptose Zemės motinos apeigose, mat visi puikiai žinojo, kad 
atleistinių tarpininkaujamas plačiai prekiauju grūdais. Nerimastingi 
vergo žodžiai bemat pastatė mane ant kojų. Tik apsiaustą ant pečių 
užsimečiau. Nesiskutęs ir neužkandęs leidausi drauge su juo į Servili- 
jaus sodus. 

Bėgdamas taip uždusau, kad tvirtai nusprendžiau vėl pradėti lavinti 
kūną gimnasijo stadione ir tolydžio vykti medžioklėsna, jei kokiu Lai- 
mės įgeidžiu dar likčiau gyvas. Be to, bėgdamas turėjau vos ne akimo- 
ju pervertinti aplinkybes ir pamąstyti, ką vertėtų įskųsti tuoj pat. 

Kai atlėkiau į Palatiną, Neronas dar tebepyko už ūmų pažadinimą, 
nors jau privalėjo rengtis Cereros šventei. Plačioj šilku paklotoj lovoj 
jis Žiovaudamas žaidė su gepardų jaunikliais ir iš tuštybės vis dar neti- 
kėjo mikčiojančio atleistinio dėstomom baisybėm. Tiesa, jis jau buvo 
išsiuntęs žmogų atvesti Tigelino ir dar sykį atgabenti Epikaridės. Taigi 
pretorionai buvo jau išskubėję suimti Flavijaus Scevino, kad tas paaiš- 
kintų Neronui savo įtartiną elgesį. Išzyzęs apie testamentą ir tvarsčius, 
Milichas prisiminė žmonos raginimą paminėti ilgą vakarykštį šeimi- 
ninko pokalbį su Pizono patikėtiniu Nataliu. Neronas nekantriai mos- 
telėjo ranka ir paliepė: 

— Tegul ateina ir Natalis. Tik kad aš tuoj turėsiu ruoštis Cereros 
šventei. 

Su apsimestu abejingumu jis išmėgino nykščiu aštrų pažaliavusio bron- 
zinio durklo smaigalį ir, man rodos, laki vaizduotė jam pakuždėjo, kaip 
tas smaigalys staiga smigtų į raumeningą jo krūtinę. Todėl jis maloniai 
priėmė mane, kai aš, šniokštuodamas ir šluostydamasis prakaitą, pasa- 
kiau turįs tokį svarbų reikalą, kad jo nevalia atidėti nė valandėlės. 

Greitosiomis išklojau sąmokslininkų pasikėsinimo užmačias ir iš- 
kart paminėjau vadeivą Pizoną bei jo pakaliką Lateraną, kuris cirke 

turėjo pargriauti Neroną. Juk jų jau niekas negalėjo išgelbėti. Nenu- 
stygau vietoje galvodamas, ką pasakos Epikaridė, subūgusi dar vieno 
kankinimo, nes sąmokslas iškilo aikštėn. Gepardo jaunikliai staiga man 
pakišo puikią mintį išduoti konsulą Vestiną, mat prisiminiau Nerono 
dėmesį jo gražiajai žmonai. Iš tikrųjų Vestinas visai nebuvo įtrauktas į 
sąmokslą, nes palaikė respubliką. Tik tada Neronas surimtėjo. Konsulo 
įsivėlimas į sąmokslą bei pasikėsinimą - rimtas dalykas. Neronas pra- 
dėjo kramtyti lūpas, jo smakras ėmė virpčioti it įžeisto vaikelio, - mat 
ligi tol jis nėmaž neabejojo pelnytu liaudies prielankumu. 

Aš noriausiai vardijau senatorių luomo narius, nes maniau, jog; kerš- 
tas už tėvo pražūtį - suprantama sūnaus priedermė. Juk visi senatoriai 
sutartinai, net nebalsavę, pasmerkė mano tėvą myriop. Netiesiogiai 
per juos buvo žuvęs ir mano sūnus Jukundas, išėjęs arenon. Tad aš 
tariau sau tik atsiskaitęs su senatoriais. O be to, tikrai norėjau, kad 
senate sumažėtų narių skaičius ir atsirastų laisvų vietų. 

Išbėręs keletą vardų, staiga nusprendžiau paminėti ir Seneką. Jis pats 
pripažino, jog jo gyvybė priklauso nuo Pizono, tad ir jo niekas nebūtų 
išgelbėjęs. O prie mano nuopelnų bus priskirta ir tai, kad pirmas drįsau 
įduoti tokį galingą vyrą. Apie savo apsilankymą pas jį, aišku, nutylė- 
jau. Tik pareiškiau, kad Neronas pats tuo įsitikins išsiklausinėjęs, ar 
Seneka - ligotas ir silpnas žmogus — atvyko į Cereros šventę, nors visi 
žinojo, jog senųjų Romos dievų garbinimą šis laiko tik valstybiškai 
svarbiu prietaru. 

Iš pradžių Neronas apsimetė nepatikėjęs, tačiau puikiai vaidino ap- 
stulbusį ir pasibaisėjusį tokia klaikia klasta seno mokytojo, kuris tik 
jam vienam turėjo dėkoti už didžiulius turtus ir sėkmingą iškilimą. 
Seneka pats neraginamas atsisakė pareigų, tad esą neturėjo už ką giež- 
ti ant Nerono. Neronas net išspaudė vieną kitą ašarėlę ir išmetė gepar- 
do jauniklius iš lovos, nepatikliai klausdamas, už ką jo nekenčia, juk jis 
viską daręs Romos senato ir liaudies labui, dar net paaukojęs savo 
patogumus, sąžiningai nešdamas slogią imperatoriaus pareigų naštą. 

— Kodėl jie nieko man nesakė? — dejavo jis. - Aš ne kartą minėjau, 
jog mielai atsižadėčiau valdžios, juk galiu bet kuriam pasaulio kampe 
gyventi kaip menininkas! Už ką jie manęs nekenčia? 

Nevertėjo, o ir pavojinga buvo viską jam kloti. Laimė, kaip tik pasi- 
rodė Tigelinas su Flavijum Scevinu. Buvo pranešta, jog Epikaridė deng- 
tuose neštuvuose laukia sode. Ji buvo taip suluošinta, kad pati neva- 
liojo žengti nė Žingsnio. 

Neronas pamanė, kad iš pradžių geriau tarytum nieko nenutuokti apie 
sąmokslo mastą. Jis panoro suvesti į akistatą Flavijų Sceviną su Milichu. 
Mane jis pavarė ir aš mielai išėjau, nes pasitaikė proga šnektelėti su 
Epikaride, įspėti ją ir susitarti, ką dar įduosime. Išeidamas mačiau Nero- 
ną pasikviečiant germanus asmens sargybinius ir šnairuojant į Tigeliną. 

Lig šiol neužmirštas Sejano sąmokslas Tiberijaus laikais, kai impera- 
torius per daug pasitikėjo pretorionų prefektu. Užtat nuo tol visados 
skiriami du pretorionai, kad vienas kitą stebėtų. Iš atsargumo ir Nero- 
nas paskyrė Fenijų Rufą Tigelinui bendradarbiu. Tačiau dėl Rufo jis 
apsiriko. Bet aš nė nemaniau išduoti savo draugo. Priešingai, nuspren- 
džiau pasistengti, kad niekas iš netyčių neįveltų jo vardo. Taigi ir dėl 
to nūdau pasikalbėti su Epikaride. 

Dengti neštuvai stovėjo nuleisti ant žemės, užuolaidos buvo rūpes- 
tingai užtrauktos, vergai tysojo ant žolės ir abu sargybiniai keikda- 
miesi uždraudė man trikdyti suimtąją. Tačiau naujieji Nerono pinigai 
padarė savo. Sargybiniai kiek atsitolino, o aš atitraukiau aEREtO neštu- 
vų užuolaidą ir sušnibždėjau: 

— Epikaride, aš tavo draugas. Turiu į tave svarbų reikalą. 

Tačiau Epikaridė tylėjo. Tik tada pamačiau ir supratau ją pakeliui į 
rūmus nusiplėšus nuo krūtinės kruviną tvarstį, kurį jai buvo davę malo- 
nūs sargybiniai, sumezgus iš jo kilpą, užsinėrus ant kaklo, o kitą tvars- 
čio galą užkabinus ant neštuvų skersinio. Paskui ji, išsekinta kankini- 
mų, griuvo visu svoriu ir šitaip pasikorė, matyt, iš baimės, jog dar vie- 
no kankinimo neatlaikys. Įsitikinęs, jog Epikaridė negyva, gąsliai šūk- 
telėjau sargybiniams ir parodžiau, kas atsitiko, širdyje šlovindamas pas- 
kutinę geraširdystę moters, kuri buvo nugyvenusi anaiptol ne dory- 
bingą gyvenimą. Savižudybė ją išgelbėjo nuo nusikaltimo bendrinin- 
kų išdavystės ir atrišo man rankas. 

Zinoma, sargybiniai išsigando bausmės už aplaidumą. Tik kad jų 
bausti nebuvo kada. Neronas ėmėsi veikti ir nebenorėjo gaišuoti dėl 
menkniekių. Epikaridės savižudybė jį dar tvirčiau įtikino, kad sąmoks- 
las tikrai buvo rengiamas ir kad prie jo prisidėjęs net laivynas. O aš, 
prisipažįstu, išvydęs išdraskytą Epikaridės krūtinę ir suluošintas ran- 
kas bei kojas sublogavau taip, kad nusivėmiau ant žolės prie dengtų 
neštuvų, nors tą rytą dar buvau nevalgęs. 

Žinoma, iš dalies taip nutiko dėl ūmaus išgąsčio, o gal man paleng- 
vėjo, kai pamačiau, kaip narsiai pasielgė ta tauri moteris. Juk savo mir- 
timi ji pakišo man svarbias pareigas — atskleisti sąmokslą. 

Vien iš dėkingumo palaidojau Epikaridę už savo lėšas, nes dėl su- 
prantamų priežasčių buvę jos draugai negalėjo to padaryti. Juos pačius 
reikėjo laidoti. Ant jos kapo liepiau pastatyti marmurinį paminklą ir 
iškirsdinti tokį užrašą: „Epikaridei — savojo meno pažibai, dėkingi Ro- 
mos raiteliai šlovina tavo ištikimybę“. 

Manding, turėjau teisę šitaip dviprasmiškai įgelti raiteliams, privalėju- 
siems dėkoti Epikaridei už gyvybę, o ką jau kalbėti apie jos meno teiktą 
džiaugsmą, tačiau jie nė menka auka nepagerbė jos atminimo. Juk raite- 
lių į sąmokslą įsivėlė nepalyginti daugiau negu senatorių. Tik nedidelė 
saujelė raitelių nežinojo apie Pizono užmačią ir nesiekė jo draugystės. 

Neronas suktai klausinėjo persigandusį Sceviną, bet šis susiėmė ir, 
žvelgdamas Neronui tiesiai į akis, drąsiai tvirtino esąs nekaltas. Apim- 
tas dvejonių Neronas valandėlę svyravo. 

— Tas durklas, - su panieka tarė Scevinas, - tai mano protėvių paliki- 
mas ir aš visada jį laikiau savo miegamajame. Klastūnas vergas, kuris 
spjaudo man į lovą ir bijo pelnytos bausmės už tai, slapčia jį nusitvėrė. 
Testamentą ne kartą rašiau ir anksčiau — keičiantis aplinkybėms šitaip 
elgiasi kiekvienas išmintingas vyras. Ir anksčiau esu išlaisvinęs vergų, 
pats Milichas — geriausias pavyzdys, ir pinigus dalydavau. Vakar bu- 
vau dosnesnis nei visados, nes labai pasigėriau, be to, esu prasiskoli- 
nęs ir maniau, jog mano skolintojai neleis rengti testamento. Todėl 
norėjau užbėgti jiems už akių. Šnekos apie tvarsčius — tik Milicho sa- 
palionės. Tai aš jį turiu kaltinti, o ne jis mane. Manau, kad, pričiupęs 
mano žmoną, kaipmat išsiaiškinsi, kodėl tas prakeiktas vergas manęs 
bijo. Anksčiau nenorėjau terštis vardo, atskleisdamas santuokinio guolio 
niekinimą, bet nueita taip toli, kad mane, niekuo dėtą vyrą, kaltina 
išgalvotom pasikėsinimo užmačiom, taigi jis pats tegu verčiau viską 
papasakos. 

Jis padarė klaidą užsimindamas apie įsiskolinimą. Visiškai pamatuo- 
tai Neronas sumąstė, kad Scevinui, kuris nebeišgali sumokėti skolų, 
sąmokslas labai naudingas. Todėl Sceviną ir Natalį jis atskirai išklausi- 
nėjo, apie ką jiedu praeitą vakarą ilgai kalbėjęsi. Zinoma, šiedu davė 
prieštaringus parodymus, juk nė vienam į galvą nešovė iš anksto pasi- 
rengti apklausai. 

Tigelinas liepė, kad parodytų jiedviem geležinį antkaklį, plieninius 
nagus bei kitus kankinimo įrankius, ir jiedu veikiai viską išklojo. Pir- 
mas palūžo Natalis, kuris geriausiai viską žinojo ir tikėjosi šį tą dar 
laimėti savanorišku prisipažinimu. Jis išdavė savo brangųjį Pizoną bei 
keletą kitų ir, aišku, paminėjo apie ryšius su Seneka. Dėkojau Fortūnai, 
kad užbėgau jam už akių. 

Sužinojęs, kad Natalis prisipažino, Scevinas pametė bergždžią viltį, 
išklojo prisidėjęs prie sąmokslo ir tarp visų kitų paminėjo Senecioną, 
Lukaną, Petronijų ir, deja, mane. Tiesa, dabar man buvo nesunku įti- 
kinti Neroną, jog vakarykščiame susirinkime dalyvavau tik norėda- 
mas įsitikinti, ar sąmokslas tikras, ir, apsimetęs Pizono šalininku, išgel- 
bėti valdovui gyvybę. 

Iš atsargumo aš buvau neprisidėjęs prie rinkliavos pretorionų pini- 
giniams atlygiams. Taigi galėjau ramiai pasakyti, kas turės vėliau išda- 
lyti tuos trisdešimt milijonų sestercijų. Neronas, alinamas nuolatinio 
pinigų stygiaus, džiaugėsi lengvai papildysiąs savo iždą, nors, nusa- 
vindamas kaltųjų turtą, jis galiausiai užpelnė šimtą kartų daugiau. Ma- 
no skaičiavimu, vien Seneka su Palantu buvo davę mažų mažiausiai 
tūkstantį milijonų sestercijų. 

Palantas, kuris gyveno kaime, buvo parašęs Pizonui mandagų laiš- 
kelį, dėkodamas už kvietimą paviešėti, apgailestaudamas negalįs at- 
vykti, ir pranešė mintimis jį palaikąs. Paprasto mandagumo padiktuo- 
to laiškelio ganėjo, kad Palantas būtų nuteistas myriop. Juk niekas nė 
nemanė, kad jis gali būti nekaltas. Tik piktanoriai liejo alyvą į ugnį 
šaukdami, jog Neronas teisia neturėdamas ganėtinai įrodymų. 

Tačiau ištiktas bėdos Neronas nesėdėjo rankų sudėjęs ir išpešė iš 
senato sutikimą skelbti nepaprastąją padėtį, taigi gavo juridinius įga- 
liojimus veikti. Ir niekas negalėjo jo kaltinti piktnaudžiaujant tais įga- 
liojimais. Priešingai, protingi žmonės manė jį esant pernelyg atlaidų, 
juolab kad jam kaip tik pasitaikė puiki proga susilpninti senato ir rai- 
telių luomo įtaką. 

Bet Neronas nenorėjo rengti valstybinio perversmo. Šitai būtų il- 
gam sutrukdę dažnas dainavimo pratybas, o jis ruošėsi dainuoti Grai- 
kijoje — visų menų lopšyje. Ir manė, kad jo garbė bus sutepta, jeigu 
liaudis sužinos, kaip plačiai sąmokslas užgriebęs ir kokią gaižią neapy- 
kantą jam puoselėja aukštuomenė. Tada žmonės būtų pamanę, jog to- 
kia nenumaldoma neapykanta pagrįsta kažkokiom neaiškiom priežas- 
tim. O asmeninio gyvenimo žmonėms Neronas nenorėjo rodyti. 

Nūsdamas išsklaidyti nemalonius gandus, jis sumanė netrukus vesti 
Statiliją Mesaliną, kuri, šiaip ar taip, buvo iš Julijų, taigi už Popėją ge- 
rokai kilmingesnė, be to, žavi moteris. Tiek ji, tiek Neronas paskui 
man buvo labai dėkingi — juk tai aš pakišau Neronui progą atimti gy- 
vybę tulžingam jos sutuoktiniui konsului Vestinui. Neroną seniai traukė 
Statilija Mesalina, tačiau ji pati manė tikrai negalinti varžytis su Anto- 
nija. Visas miestas žinojo Neroną dėl valstybinių priežasčių peršantis 
Antonijai ir visi protingi Žmonės tarė Antoniją vieną sykį sutiksiant 
tekėti, nors padorumo dėlei iš pradžių ji turinti prieštarauti. 

Permanęs sąmokslo esmę, Neronas iš pradžių ketino atšaukti Cere- 
ros šventę, bet mudu su Tigelinu įtikinome jį, jog toks žingsnis būtų 
nelabai išmintingas. Verčiau užimti miestą ir — dėl laivyno - Ostiją, kol 
liaudis žiūrės lenktynes. Didžiajame cirke geriausia nemačiomis sulai- 
kyti senatorius bei raitelius, įsivėlusius į sąmokslą, iki šie nepaspruko 
iš miesto legiono globon. Neronas įsakė Cereros žynių kolegijai ir į 
cirką nusiųsti žinią, jog dėl trumpalaikės negalios nedalyvaus aukoji- 
mo apeigose bei lenktynėse, tačiau pažadėjo vėliau už tai atlyginti 
tiek Cererai, tiek liaudžiai, kuri, žinoma, labai nusivylė nepamačiusi 
per lenktynes jo su nelygstamaisiais kinkiniais. 

Pizoną reikėjo tučtuojau sulaikyti. Garbėtroškos apakintas jis su pa- 
lyda pirma laiko nukako prie Cereros šventyklos. O ten sužinojo apie 
Milicho įskundimą ir tai, kad Scevinas bei Natalis suimti. Jis skubinai 
parlėkė į namus, nors narsiausi jo palydovai reikalavo, kad jis tučtuo- 

jau su pinigais keliautų į pretorionų stovyklą ar bent iš Forumo tribū- 
nos imtų šauktis liaudies pagalbos. 

Sparčiai veikdamas Pizonas gal dar būtų nusvėręs Fortūnos svars- 
tykles savo pusėn. Juk stovykloje laukė Fenijus Rufas, o Tigelinas bu- 
vo mieste, be to, prie sąmokslo buvo prisidėję daug karo tribūnų bei 
centurionų. Jei kariai būtų išdavę ir liaudis būtų nusigręžusi, tai, drąsiai 
stojęs į kovą, jis bent jau būtų žuvęs garbingai, parodęs esąs vertas 
savo protėvių ir ateities kartos jį būtų laikiusios kovotoju už laisvę. 

Tačiau Pizonas netiko pareigoms, į kurias jį ketinta pakelti, - apie tai 
aš jau esu užsiminęs. Kiek paabejojęs, jis lyg niekur nieko sugrįžo į 
namus. Pamatę tokį vangumą, drąsiausi jo palydovai išsiskirstė, baus- 
damiesi padaryti tai, ką dar buvo įmanu padaryti. 

Pizono sulaikyti Neronas dėl visa ko pasiuntė pretorionų naujokų 
dalinį, nes pagrįstai baiminosi dėl Tigelino griežtumo senuosius karius 
prijaučiant sąmokslininkams. Kariams priartėjus, Pizonas persipjovė 
rankų venas. Jis buvo palikęs ką tik parašytą testamentą, kuriame sal- 
džiais žodžiais gerinosi Neronui, idant šis paliktų Žmonai dalį jo turto. 

Laterano namai buvo vieninteliai, kur iš tikrųjų mėginta pasipriešin- 
ti. Viskas baigėsi tuo, kad Lateranas buvo nugalabytas vergų bausmės 
vietoje, nors turėjo konsulo rangą. Karo tribūnas Statijus taip skubėjo 
nukirsti jam galvą, kad pats susižeidė ranką. Tačiau Lateranas vienin- 
telis iš sąmokslininkų atkakliai tylėjo ir neatskleidė patį Statijų prisi- 
dėjus prie sąmokslo. Stai kodėl šis skubėjo. 

Visi kiti šnekėjo noringai ir prieš savo mirtį išdavė bičiulius, poetas 
Lukanas — net savo motiną, o Junijus Galionas, kuris Korinte buvo 
mano vadas, - Seneką, savo brolį. Senate Galionas buvo atvirai pava- 
dintas brolžudžiu ir pasakyta jį patį labiau įsivėlus į sąmokslą, tačiau 
Neronas apsimetė neišgirdęs. Lukano motinos Neronas irgi nelietė ir 
jos nepersekiojo, nors ji, garbstydama savo sūnų kaip poetą, visados 
bjauriai šnekėjo apie Neroną ir vadino jį begėdžiu citrininku. 

Tik Preneste, sukilus gladiatorių mokyklai, įsisiautė ginkluotos ko- 
vos. Tačiau gladiatoriai pirmiausia nužudė savo šeimininką, kuris įtraukė 
juos į sąmokslą, o paskui ėmė plėšti miesto bei žydų krautuvėles, 
įplieksdami daugybę gaisrų, talžydami vyrus ir prievartaudami mote- 
ris taip nirtulingai, kad Romą pasiekė išpūsti gandai apie neapsakomą 
jų gausybę. 

Aikštėse ir prekyvietėse buvo prisimenamas Spartako sukilimas. 
Daugis paprastų Žmonių paklaikę krovėsi daiktus, ketindami sprukti 
iš miesto. Bet gladiatorius nuramino per vieną dieną. Po jų sąmoksli- 
ninkų paieškos prasidėjo kituose Italijos miestuose ir visur kur išdavi- 
kų netrūko. Sykiais Servilijų sodas būdavo gulte nugultas suimtųjų, 
apklaustinų prieš pasmerkiant myriop. 

Prailgtų, jei imčiau vardyti visus garsius vyrus, kurie buvo nubausti 

mirtimi arba privalėjo nusižudyti, nors Neronas parodė gailestingumą 
ir sumažino kaltinamųjų skaičių. Tačiau jis buvo tik žmogus ir nevalio- 
jo rinktis kaltinamųjų nepaisydamas kadaise patirtų įžeidimų ar jų tu- 
rimo turto gausos. 

Nors jau turėjo Statiliją Mesaliną, bet neužmiršo ir Popėjos — taigi 
pasinaudojo proga išsiųsti tremtin Rufrijų Krispiną tik už tai, kad šis 
kitados buvo Popėjos vyras. Jųdviejų santuokoj gimusio berniuko Ne- 
ronas iš pavydo visuomet nekentė. Sykį, per valčių iškylą, jis įsakė 
valdiniams nuskandinti vaiką, nes tas kvailutis pasigyrė esąs Nerono 
paveldėtojas ir kada nors tapsiąs imperatorium. 

Miestas buvo nuklotas negyvėlių. Iš narsuolių paminėsiu tik karo 
tribūną Subrijų Flavą. Sis, Nerono paklaustas, kaip galėjo užmiršti ka- 
rio priesaiką, atvirai išrėžė: 

— Neturėjai ištikimesnio kario už mane, kol buvai vertas meilės. Pra- 
dėjau tavęs nekęsti tik tada, kai tapai savo motinos ir žmonos žudiku, 
o dabar dar ir vadelėtoju, juokdariu ir padegėju pavirtai. 

Suprantama, Neronas įniršo už tokį tiesmukumą, jis įsakė negrui, 
pakeltam į centurionus, nuvesti Subrijų į artimiausią ariamą lauką ir 
ten nugalabyti. Kaip įsakytas, negras paliepė skubinai iškasti kapą. Fla- 
vas pastebėjo, kad kapas per ankštas, ir šaipiai tarė aplinkui juoku 
netveriantiems kariams: 

— Tas juodis negeba net ir tinkamo kapo iškasti. 

Negrą centurioną taip baugino Subrijaus Flavo aukšta kilmė, kad 
rankos jam ėmė drebėti, kai Flavas ūmai ištempė kaklą. Todėl jis tik 
vargais negalais — dviem kirčiais - numušė Flavui galvą. 

Fenijus Rufas palyginti dar ilgai išsaugojo gyvastį, iki galų gale su- 
imtieji ėmė giežti apmaudą, kad jis, kaip pareigūnas, juos teisia. Jį bu- 
vo įskundę tokia daugybė žmonių, kad ir Neronas turėjo patikėti jo 
kaltumu, nors jis, vengdamas įtarimų, stengėsi būti griežtas. Nerono 
įsakymu, vienas jėgingas karys pargriovė jį vidur apklausos ir surišo. 
Jis, kaip ir kiti, žuvo, - ir tai labai mane nuliūdino, nes mudu buvome 
draugai. O po jo valstybės grūdų sandėlio vadovu paskyrė dar didesnį 
savanaudį. 

Bet Rufas pats kaltas, kad buvo silpnas. Juk jis tikrai galėjo pakreipti 
įvykius kita linkme. Seneka iš tikrųjų buvo atvykęs į Cereros šventę ir, 
išgirdęs, kas dedasi, liko mieste, savo namuose prie Ketvirtojo mylios 
akmens. Neronas pasiuntė savo asmens sargybos tribūną Gavijų Silva- 
ną paklausti Senekos, kaip šis galįs pasiteisinti po Natalio prisipažini- 
mo. Pavakare Silvanas įsakė apsupti namą ir pats įžengė vidun, kai Se- 
neka su žmona Paulina ir pora draugų, slogiai nusiteikę, vakarieniavo. 

Seneka toliau ramiai sau valgė. Tik atsakė, kad Pizono siųstas Nata- 
lis aplankė jį, ir išreiškė apgailestavimą, kad jis, Seneka, nepriėmė Pi- 
zono kvietimo. Jis, Seneka, mandagiai tada pasiteisinęs prasta sveika- 

ta. Mat nesupratęs, kodėl turėtų jį remti. Silvanas gavo pasitenkinti 
tiktai tokiu atsakymu. 

Neronui paklausus, ar Seneka pasirengęs sava valia pasitraukti iš 
gyvenimo, Silvanas prisipažino nepastebėjęs, kad Seneka ko nors gąs- 
tautų. Neronas įsakė Silvanui grįžti pas Seneką ir pranešti, jog šis pri- 
valąs mirti. Tas įsakymas Neronui buvo nemalonus. Jam rodės, kad 
būtų garbingiau, jei jo mokytojas vardan senos draugystės pats teiktų- 
si tyliai pasitraukti iš gyvenimo. 

O štai kas nulėmė paties Nerono likimą. Gavęs įsakymą Silvanas 
pirmiausia nuėjo į pretorionų stovyklą pas Fenijų Rufą, persakė jam 
imperatoriaus įsakymą ir paklausė, ar vykdyti. Mat pats Silvanas buvo 
prisidėjęs prie sąmokslininkų. Rufas dar galėjo paskelbti Seneką impe- 
ratoriumi, papirkti pretorionus ir sukelti ginkluotą maištą, jeigu manė, 
kad pareigos jam neleidžia užmušti Nerono. 

Po visa ko aš apmąsčiau, ką jis dar galėjo nuveikti. Vargu ar preto- 
rionai būtų labai apsidžiaugę imperatorium filosofu vietoj citrininko, 
vis dėlto jie taip neapkentė Tigelino, kad, man rodos, buvo pasirengę 
veikti ir kartu nuversti žiaurųjį Tigeliną. Niekam ne paslaptis buvo ir 
Senekos turtai, tad jie būtų išpešę gana didelių piniginių dovanų. 

Ir dar dėl vienos priežasties Rufas būtų galėjęs palaikyti Seneką. 
Mat jis pats buvo žydų kilmės ir kilęs iš Jeruzalės, nors eidamas aukš- 
tas valstybines pareigas stengėsi šitai nuslėpti. Jo tėvas buvo atleisti- 
nis vergas, kitados Kirėnėje prekiavęs grūdais ir, sūnui persikėlus į Ro- 
mą, sumokėjęs Fenijams, kad šie jį įsisūnytų. Rufas gavo puikų juridinį 
išsilavinimą ir, būdamas gabus bei verslus, aukštai iškilo. 

Nenumanau, kodėl jo tėvas Simonas troško, kad sūnus taptų romė- 
nu, bet puikiai visados žinojau, jog Fenijus Rufas prijautė krikščio- 
nims. Man tėvas kitados pasakojo, kad Rufo tėvui teko nešti Jėzaus 
Nazariečio kryžių į nukryžiavimo vietą Jeruzalėje, bet aš blankokai 
prisiminiau visus tėvo pasakojimus. Vėliau, skaitydamas pamišėliškus 
tėvo laiškus iš Jeruzalės, aptikau Simono Kirėniečio vardą ir spėjau 
tėvą padėjus Fenijams įsūnyti Rufą bei nuslėpti jo kilmę. Gal todėl aš 
taip greitai susidraugavau su Rufu pradėjęs prekiauti grūdais, — tada, 
kai man labiausiai reikėjo jo draugystės. 

Krikščionims Senekos iškėlimas imperatorium politiškai būtų buvęs 
toks naudingas, kad jiems vertėjo paaukoti kai kuriuos savo principus. 
Galimas daiktas, taip susiklosčius krikščionys net būtų pakeitę istori- 
jos vyksmą, betgi dabar jų mokymas per artimiausius dešimtmečius 
veikiai užsimirš ir išnyks. 

Fenijui Rufui tikrai buvo sunku pasirinkti. Tačiau jis buvo tik gabus 
teisininkas bei grūdų pirklys, o ne karys. Todėl nesugebėjo ryžtingai 
apsispręsti ir, ko gera, nesitikėjo įkliūti. Jis pats liepė Silvanui klausyti 
Nerono. 

Silvano garbei reikia pasakyti, jog jis neišdrįso pats užeiti vidun, o 
verčiau nusiuntė centurioną su žinia Senekai. Apie Senekos priešmirti- 
nę dvasios ramybę prirašyta galybė šlovingų pasakojimų, tad kažin ar 
man verta kišti savo dvylekį. Vis dėlto manau, kad jis elgėsi nedorai, 
gąsdinimais stumdamas į mirtį jaunyvą žmoną, kuriai prieš akis buvo 
dar visas gyvenimas. 

Tiesa, pasak Senekos draugų, filosofas iš pradžių guodė žmoną ir 
tikino, jog neverta grimzti į amžiną gedulą, verčiau malšinti ilgesį pri- 
siminimais apie jo, Senekos, dorai nugyventą gyvenimą. Kai žmona 
atlyžo, jis vienu atsikvėpimu apsakė savo siaubą, kuris jį apėmė galvo- 
jant, kas gresia mylimai žmonai, kai ši paklius kraugeriui Neronui į 
nagus. Tada Paulina patikino verčiau mirsianti kartu su vyru. Seneka 
skėstelėjo rankomis ir atsakė: 

— Parodžiau tau būdus, kaip pasilengvinti gyvenimą, bet tu pati lai- 
kai garbingą mirtį vertesne, todėl ir aš nemanysiu, kad tavo pasirinki- 
mas klaidingas. Tik išsiskyrimo valandą mudu abu parodykim tokią 
pat dvasios stiprybę. 

Jis išsyk liepė centurionui vienu mostu perpjauti jiedviem rankų ve- 
nas, idant Paulina nepersigalvotų. 

Tačiau Neronas nepyko ant Paulinos. Jis kaip tik įsakė palikti Pauli- 
ną gyvą, nes ir garbė jam liepė vengti bergždžio žiaurumo. Centurio- 
nas turėjo paklusti Senekai, kaip senatoriui, vis dėlto Paulinos ranką jis 
įpjovė saugodamasis pažeisti sausgyslę ir veną. 

Senekos kūnas nuo senatvės ir valgio ribojimo buvo taip nusilpęs, 
kad kraujas siureno lėtai. Jis išsyk nėjo į karštą vonią, - kaip reikėjo, — 
o sėdo diktuoti raštininkams kai kurių rinktinių veikalų pataisymų. 
Paulina savo verksmais jam trukdė, tad netekęs kantrybės Seneka pa- 
liepė jai eiti į kitą kambarį, tiesa, mandagiai pasiteisindamas nenorįs 
savo kančiomis silpninti jos dvasios stiprybės. 

Karių įsakymu, kitame kambaryje Senekos vergai kaipmat sutvarstė 
Paulinai ranką ir sustabdė kraujavimą. Paulina neprieštaravo. Taigi be- 
ribė rašytojo tuštybė išgelbėjo jai gyvastį. 

Kaip daugis stoikų, Seneka bijojo kūniškų skausmų. Todėl paprašė 
savo asmeninį gydytoją nuskausminančių nuodų - tokių pačių, kokius 
kitados atėniečiai sugirdė Sokratui. Galbūt Seneka nūdo, kad ainiai pri- 
simintų jį kaip lygų Sokratui? Viską raštininkui sudiktavęs ir nekan- 
traus centuriono raginamas, Seneka galų gale sutiko iš pradžių įlipti į 
karštą vonią, o paskui nueiti į savo pirtį, kur buvo prileista tiek garų, 
kad jis užduso. Jo kūnas buvo sudegintas patyliukais, be iškilmingų 
apeigų, kaip pats iš anksto buvo nurodęs, trokšdamas net ir nemalonią 
priedermę paversti privalumu. Be to, ir Neronas, baimindamasis riau- 
šių, nebūtų leidęs rengti iškilmingų laidotuvių. 

Centuriono dėka Paulina dar ilgai gyveno. Tiesa, nublyško it pa- 

mėklė ir žmonės šnekėjo ją slapčia atsivertus į krikščionis. Aš pasako- 
ju, ką girdėjau. Pats nesusisiekiau su gedinčia našle. Kiekvienas pro- 
tingas Žmogus supras, kodėl. Tik po jos mirties aš perdaviau Senekos 
rinktinius raštus savo atleistinio vadovaujamai leidyklai. 

Mano draugas rašytojas Petronijus Arbitras mirė, kaip dera, suruo- 
šęs puikią puotą savo bičiuliams, ir puotos metu jisai sudaužė brangių 
meno dirbinių rinkinį, idant jo nepaveldėtų Neronas. Neronas ypač 
gailestavo dviejų nepaprastų krištolo taurių, nes seniai jų pavydėjo 
Petronijui. 

Savo, kaip rašytojo, tuštybę Petronijus patenkino smulkmeniškai 
išvardydamas testamente visas Nerono silpnybes ir asmenis, su ku- 
riais šis jas tenkino, tiksliai paminėdamas laiką, vietą ir vardus, kad kas 
nepamanytų jį išsigalvojus. Tiesa, būdamas rašytojas, jis viską išpūtė, 
nūsdamas sukelti daugiau juoko savo draugams, kai skelbs testamen- 
tą, iš lėto salvindamas kraują. Jis ne kartą liepė perrišti venas, meilyda- 
mas net ir mirtimi mėgautis pabaigtinai, kaip pats sakė. 

Savo testamentą jis liepė nusiųsti Neronui. Tik man gaila, kad neleido 
padaryti testamento nuorašo. Sitiek jis tarėsi esąs skolingas Neronui už 
buvusią draugystę. Petronijus turėjo puikų skonį, manding, puikiausią iš 
visų Mano pažintų Žmonių, nors rezgė prasčiokiškus pasakojimus. 

Petronijus negalėjo manęs pasikviesti į priešmirtinę puotą, bet aš už 
tai negiežiau apmaudo. Jis tik liepė pasiųsti man žinią, kad visiškai 
supranta mano poelgį ir tikriausiai panašiai susiklosčius pats būtų pa- 
sielgęs taip pat. Jis esą mielai mane pasikviestų, tik manąs, kad su jo 
draugais aš jausiuos nesmagiai. Aš išsaugojau jo jauslų laišką ir visada 
prisimenu Petronijų kaip bičiulį. 

Juk jis irgi buvo man šiek tiek skolingas už rašymo stilių, paakintą 
mano linksmų istorijų apie Kilikijos išgyvenimus. Tik jis tobulėjo taip 
sparčiai, kad aš pats praradau norą rašyti. Mano paties knyga apie Ki- 
likiją buvo užmiršta. Ir aš buvau tuo patenkintas, mat pernelyg rūpi- 
nausi savo geru vardu. 

Bet ar verta man dabar pasakoti apie daugybės gerų pažįstamų, kil- 
nių bičiulių ir garbingų vyrų pražūtį ir trėmimus tais ir kitais metais? 
Juk kur kas maloniau pasakoti apie atlygius, kuriuos Neronas dalijo 
vyrams, nusipelniusiems sužlugdant sąmokslą. Taigi jis įsakė duoti pre- 
torionams po du tūkstančius sestercijų — tiek, kiek žadėjo sąmokslinin- 
kai. Be to, pakėlė jiems algas ir nuo tol veltui duodavo grūdų, kuriuos 
anksčiau šie pirkdavosi iš algos už einamąją kainą. Tigelinas ir dar po- 
ra vyrų buvo apdovanoti triumfo ženklais. Ant Palatino kalvos Tigeli- 
nui buvo pastatytas net triumfo paminklas. 

Aš pats užsiminiau Neronui, kad senate atsirado laisvų vietų ir kad 
mano tėvo vieta dar neužimta. Rytų klausimus svarstančiai grupei žūt- 
būtinai reikėjo vyro, kuris, kaip ir mano tėvas, išmanytų žydų reikalus 

ir gebėtų derinti valstybės ir jų pačių naudą, žiūrėdamas ypatingos 
žydų padėties. Esą politiškai įžvalgu į senatą skirti vyrus, darbais įro- 
džiusius besąlygišką savo ištikimybę Neronui, nes senatas ne kartą 
parodė esąs nepatikimas, juolab kad ten vis dar gyvos mintys apie 
respubliką. 

Neronas apstulbo ir spėjo negalėsiąs paskirti senatorium tokio ne- 
garbingo Žmogaus kaip aš. Cia jau esą įsikištų cenzoriai. Be to, po 5ą- 
mokslo jis, deja, praradęs tikėjimą žmonija ir jau nebepasikliaująs nė 
vienu žmogum, - net manimi. 

Sokau karštai siūlytis ir paminėjau turįs Cerėje bei kitose Italijos 
vietose Žemės naudmenų tiek, kiek privalo turėti senatorius. Be to, 
nutiko vienas laimingas sutapimas: tuo metu po užsitęsusių Britanijos 
pertvarkų buvo baigta nagrinėti teismo byla, kurią dar mano tėvas 
buvo iškėlęs dėl Jukundo turto, paveldėto iš motinos: Mat Britanijoje 
turtas paveldimas ir iš moterų. Lugunda buvo didžios giminės, be to, 
kiškio Žynė. 

Per maištą Lugunda, jos tėvai ir broliai žuvo. Jukundas buvo vienin- 
telis paveldėtojas ir, kaip senatoriaus įsūnis, patikimas romėnas. Nau- 
jasis ikenių karalius patvirtino teisėtus jo reikalavimus. Kaip atlygį už 
karo nuostolius, Jukundas gavo didžiulių žemės naudmenų, taip pat 
laisvų ganyklų iš gretimos katuvelaunių - kiršių maištautojų — genties, 
ir ikenių karaliui tų ganyklų perėmimas nekainavo nė skatiko. 

Jis parašė man laišką prašydamas, kad aš už tai jam atsilyginčiau 
įkalbėdamas Seneką nors truputį sumažinti lupikiškas palūkanas, ku- 
rios skurdino atgimusį Britanijos ūkį. Sitaip aš per tėvą tapau teisėtu 
Jukundo paveldėtoju, nes tėvas jį buvo įsisūnijęs. 

Taigi naudojausi proga ir ėmiau įkalbinėti Neroną patvirtinti mano 
palikimą. Po teisybei, dėl mano tėvo nusikaltimo Neronas turėjo teisę 
pats jį nusavinti. Tačiau po sužlugdyto sąmokslo jis dar turėjo kalnus 
pinigų, tad nesismulkino. O aš savo ruožtu papasakojau jam apie di- 
džiulius Senekos įdėjimus Britanijoje ir patariau vardan savo garbės 
sumažinti palūkanas. Neronui atrodė, kad palūkininkavimas menkina 
imperatoriaus garbę, tad nusprendė visiškai panaikinti palūkanas, idant 
Britanijos ūkis atsigautų. 

Palūkanų panaikinimas nepaprastai pakėlė mano paveldėto turto 
vertę Britanijoje, nes sumažėjo mokesčiai už jį. Džiaugiausi galėdamas 
pirmas apie tai parašyti ikenių karaliui. Taip pelniau gerą vardą Brita- 
nijoje ir, įgijęs britų pasitikėjimą, buvau išrinktas į senato grupę, nagri- 
nėjančią Britanijos reikalus. Dirbdamas toje grupėje pasiekiau didelės 
naudos tiek britams, tiek sau. 

Iš Cerės pasikviečiau du gabius atleistinius prižiūrėti žemės naud- 
menų ir išsiunčiau juos į Britaniją plėtoti našios žemdirbystės romėniš- 
ku papročiu, taip pat britų ganyklose auginti mėsinių galvijų, kuriuos 

parduodavau legionams. Mano atleistiniai gailiai skundėsi likimu, bai- 
sindamiesi Britanijos ūkanų, tamsos bei šalčių ir sakydami, kad pel- 
ningos žemdirbystės ten plėtoti neįmanu. Tačiau aš tvirtai laikiausi 
savo ir įbrukau jiems į glėbius Liucijaus Kolumelos neseniai išleistas 
visas dvylika „Zemdirbystės vadovo“ dalių, paragindamas atidžiai per- 
skaityti tą veikalą ir laikytis patarimų apie Žemių sausinimą, griovių 
kasimą bei tinkamą galvijų priežiūrą. 

Jie padrąsėjo išgirdę, jog gaus didelę dalį nuo pelno, kurį neš nusau- 
sintos žemės, ir, gavę įgaliojimus, narsiai leidosi ilgon kelionėn. Abu jie 
buvo nevedę, nes širdis man būtų neleidusi vedusį vyrą siųsti į barbarų 
šalį. Vėliau jie susituokė su garbingom britėm ir toje šalyje jiems taip 
puikiai klojosi, kad galiausiai jiems buvo suteiktas ketvirtinis rangas 
Lugundanumo mieste, kurį aš įkūriau savo britės žmonos atminimui. 

Atleistiniams pertvarkius žemdirbystės bei galvijininkystės ūkį, aš 
gaudavau didelį pelną, kol pavydūs kaimynai pradėjo iš jų mokytis ir 
mėgdžioti jų diegiamas naujoves. Vis dėlto iš tų žemių visada gauda- 
vau nemažų palūkanų, - net atskaičius mano atleistinių pelno dalį. Ne- 
manau, kad jie labai mane apvaginėjo, nors abu greitai pralobo. Aš 
juos mokiau tvarkant verslo reikalus sąžiningai sekti mano pavyzdžiu. 
Protingas ir nuosaikus sąžiningumas ilgainiui apsimoka geriau, nei 
trumparegiška, nors ir greitą pelną lemianti apgaulė. 

Skiriamas į senatorius galėjau nurodyti turįs Žemės naudmenų ne 
tik Italijoje, bet ir Britanijoje. Panūdęs išmėginti senato kantrybę ir 
palengvinti mano padėtį, Neronas senatoriais paskyrė dar kelis tokius, 
kurių vardas buvo suterštas ne mažiau už mano. Turiu prisipažinti, jog, 
pirmąkart prieš posėdį aukodamas senatoriaus auką ne visai smagiai 
jaučiausi kurijos Pergalės deivės sparnų prieglobstyje. Bet po kelių po- 
sėdžių jau ir aš išdrįsau pasakyti savo kuklią nuomonę. Susigyventi su 
senato tėvais man labai padėjo dar ir tai, kad buvau išrinktas į dvi 
senato grupes. Senate juk amžinai stigo nusimanančių darbščių vyrų, 
kurie pareigas valstybei laiko svarbesnėm už savus patogumus. 

Taigi, kaip Klaudija ir norėjo, tapau senato nariu. O dėl mano skyri- 
mo senatoriumi galiausiai buvo iškeltas vienintelis prieštaravimas — 
esą aš nevykdžiau būtinos amžiaus sąlygos. Bet į šią pastabą senato- 
riai atsakė tik garsiu juoku, mat dėl amžiaus ribos jau anksčiau buvo 
patvirtinta tiek daug nuolaidų, kad pati nuostata suvis nebeturėjo reikš- 
mės. Be to, visi gerai žinojo, ką iš tikrųjų norėjo, bet neišdrįso pasakyti 
tas, kuris prieštaravo. Nerono siūlymu į aukštas Romos senatoriaus 
pareigas buvau išrinktas bemaž visais balsais. Nesistengiau įsiminti, 
kas balsuoja prieš, juolab kad vienas iš prieštaravusiųjų po posėdžio 
priėjo prie manęs šypsodamas ir pasakė, kad senato įtakos dėlei ma- 
žesnės svarbos imperatoriaus siūlymus senatoriai turi vertinti skirtin- 
gai. Tą patarimą ir pamokymą prisimenu su dėkingumu. 

Noriu paaiškinti apie savo pareigų svarbą, todėl paminėsiu, kad Ro- 
mos senato narys — kilmingesnis net ir už karalių. Atsimink tai, mano 
sūnau. Juk daugelyje sąjunginių šalių paprotinė karaliaus valdžia iš- 
saugota tik todėl, kad antraip karalius reikėtų pakelti į Romos senato- 
rius. Aš pats tada dar šito nežinojau. Man šitai buvo įskiepyta tik tada, 
kai tapau senato nariu - kad saugočiau papročius ir išties didžiai ver- 
tinčiau savo pareigas. 

Tiesa, mano laikais į senatą buvo paskirta daug niekingesnių vyrų 
už mane. Apgailestaudamas turėjau balsuoti prieš jų skyrimą, idant 
senato tėvų garbė nesumenktų. Dar paminėsiu, kad vien iš tuštybės 
prieš balsavimą senato tėvams nenusiunčiau deramų prisistatymo do- 
vanų - manding, šitai įrodo, jog į senatą atėjau garbingais keliais. Juk 
dėl tavęs būtinai turėjau įgyti senatoriaus rangą. Zinoma, po posėdžio 
nusiunčiau senato tėvams reikiamų dovanų - net ir tiems, kurie balsa- 
vo prieš mane. Tai man padėjo - net sužadino senatorių pagarbą. 

Taip ilgai pasakoju apie viską, kas siejasi su Pizono sąmokslu, ne 
save teisindamas, — juk nėra dėl ko teisintis, - o tik norėdamas kuo 
toliau nustumti tai, kas skaudžiausia. Numanai, jog turiu galvoje An- 
toniją. Ašaros sušoka į akis net dabar, po daugio metų, kai pasakoju 
jos likimą. 

Iškart po Pizono savižudybės Neronas įsakė stebėti Palatine Anto- 
nijos namus, kuriuos ji paveldėjo iš Klaudijaus motinos. Pernelyg daug 
žmonių liudijo, jog Antonija buvo įsipareigojusi lydėti būsimąjį valdo- 
vą į pretorionų stovyklą. Pasklido net toks beprotiškas gandas, esą 
Pizonas buvo prisižadėjęs išsiskirti su žmona ir vesti Antoniją, kai taps 
imperatoriumi. Aš tariausi viską Žinąs geriau, bet gali būti, kad Antoni- 
jai —- dėl meilės man ir tavo ateities — ta santuoka atrodė būtina dėl 
politinių priežasčių. 

Nors aš nė iki šiol netikiu, kad ji būtų sutikusi tekėti už tokio kaip 
Pizonas. Juk Antonija griežtai atstūmė Neroną, nors šio giminė nepa- 
lyginti kilmingesnė už Pizono, be to, Neronas turėjo ir valstybininko 
bruožų, žinoma, kai galvodavo apie valstybę. O Pizonas savo neveik- 
lumu įrodė esąs negarbingas, podraug ir tai, kad vaidyba scenoje vyrą 
greitai išglebina. 

Su Antonija vėliau praleidau dar vieną naktį - paskutinę. Ir ta naktis 
man atsiėjo milijoną sestercijų. Taip smarkiai sargybiniai būgavo Ne- 
rono ir Tigelino. Bet aš su džiaugsmu atidaviau jiedviem tą sumą. Ką 
reiškia pinigai prieš meilę ir aistrą? Visą savo turtą su džiaugsmu bū- 
čiau atidavęs, jei tik būčiau įmanęs išgelbėti Antoniją. Na, bent jau 
didžiąją turto dalį. Betgi niekas jos jau negalėjo išgelbėti. 

Tą ilgesingą naktį kuo rimčiausiai sumąstėme palikti viską ir bėgti 
drauge į Indiją, nes su ta šalimi aš palaikiau šiokius tokius prekybos 
ryšius. Tik kad kelionė būtų per ilgai užtrukusi. Supratome, kad vis 

tiek anksčiau ar vėliau gėdingai įkliūtume, nes iš statulų, kurios stovė- 
jo net provincijose, Antoniją pažinojo kiekvienas romėnas, be to, net 
geriausios kaukės neilgai būtų slėpusios jos kilmingumą. 

Plūsdami ašarom ir be paliovos glėbesčiuodamiesi pametėm tą bergž- 
džią viltį. Svelniu balsu Antonija tikino mirsianti noromis ir drąsiai, 
nes gyvenime jau patyrė tikrąją meilę. Ji atvirai prisipažino ketinusi 
tekėti už manęs po Klaudijos šiokios ar kitokios mirties, jei tik likimas 
būtų leidęs. Tais žodžiais ji man suteikė didžiausią garbę. Manau, nie- 
ko bloga, kad tau šitai pasakoju. Juk aš nesigiriu - tik noriu įrodyti, jog, 
ji iš tiesų mane mylėjo. 

Paskutinę naktį ji kalbėjo daug ir karštligiškai, prisiminė savo vai- 
kystę, dėdę Sejaną, kuris, anot jos, būtų paskelbęs Klaudijų imperato- 
riumi, jeigu būtų suspėjęs nužudyti Tiberijų ir gavęs senato paramą. 
Tada Roma būtų išvengusi Gajaus Kaligulos nusikaltimų ir visų jo su- 
keltų negandų. Bet likimas lėmė kitaip, - Antonija pripažino, kad Klau- 
dijus gal dar buvo nesubrendęs tapti valdovu. Jis tik žaidė kauliukais, 
girtavo ir iššvaistė bemaž visą Antonijos motinos turtą. Antonija prisi- 
minė, kaip vaikystėje bėgdavo į neturtėlių virtuvę pirkti tėvui vyno ir 
užkandos už keletą variokų. 

Abudu savo sutuoktinius Antonija taip pat prisiminė geruoju. Mano 
glėby ji prisipažino atleidžianti jiems net tokius dalykus, kurie anks- 
čiau jai rodėsi nedovanotini. Apgailestaudama prisipažino pražudžiu- 
si pirmąjį sutuoktinį, mat ji, naivuolė, pernelyg griežtai išpeikė jį Klau- 
dijui, kuris iš tėviško gerumo žmogžudyste išvadavo dukterį iš pasi- 
dygėtinos santuokos. 

Ir dėl Sulos mirties Antonija jautėsi kalta, nes kaip tik ji sukurstė 
netikėlį Sulą užmegzti ryšius su Reino legionais, pasikliaudama jo šlo- 
vingu vardu, kurio tas vyras iš tikrųjų nebuvo vertas. Bet, pasakė An- 
tonija, gudriai šypsodama ir vėl apsivydama nuogom rankom man kak- 
lą, ji nesigailinti, kad pražudė Sulą, antraip vis dar gyventų tremtyje, 
kęstų apmaudingą sutuoktinį toli Masilijoje ir niekuomet nebūtų susi- 
tikusi manęs ir išgyvenusi tikros meilės. 

Nūsdama parodyti man visišką pasitikėjimą, ji atskleidė daugiau 
valstybinių paslapčių, bet apie jas dar per anksti pasakoti, nors šian- 
dien, patyriam ir taupiam valdovui viešpataujant, aplinkybės labai pa- 
sikeitusios. Bet per visą naktį mudu ne tik kalbėjomės, susiėmę už 
rankų. Mirtis jau lūkuriavo tarpdury ir krauju aitrino bučinius, aistros 
ašarom degino akis. Tokią naktį Žmogus išgyvena tik sykį ir, kol gy- 
vas, jos neužmiršta. Po tokios nakties bet koks prisirišimas ir malonu- 
mas rodosi tik dirbtinis pakaitalas. Po Antonijos iš tikrųjų jau niekada 
nebemylėjau jokios moters. 

Nesugrąžinamos akimirkos pralėkė pro šalį ir rytas per anksti išaušo. 
Štai tada Antonija man išdėstė keistą siūlymą, kuris iš pradžių mane 

pribloškė, tačiau su pasiauba priešinęsis aš vis dėlto turėjau pripažinti, 
jog jis padiktuotas patyrios išminties. Abu žinojom, jog daugiau nesu- 
sitiksime. Antonijos neišvengiama mirtis lūkuriavo čia pat ir net For- 
tūna jau neįmanė jos išgelbėti. 

Tad ji, nebenorėdama bergždžiai tęsti dilgaus laukimo, pasiūlė, kad 
aš kartu su kitais liudytojais išduočiau ją Neronui. Tai esą priartintų 
jos mirtį, galutinai išvaduotų mane iš visų Nerono įtarimų ir juolab 
laiduotų tavo, sūnau, ateitį. Apimta moteriško silpnumo ir švelnumo 
man, Antonija keletą kartų iš glumo tave pavadino savo, taigi mudvie- 
jų abiejų sūnumi Antonianu - sakytum nepatirtos reikmės akinama. 
Nors ji, Antonija, neturėjo vaikų. 

Vien mintis, kad turėsiu Antoniją skųsti, man buvo atgrasi. Vis dėlto 
Antonija mane įkalbėjo. Žinoma, sveikas protas sakė, jog išmintingiau- 
sia imti atlygį net ir už tai, kas neišvengiama. Todėl ir sutikau su jos 
siūlymu. 

Net nuo miegamojo slenksčio ji man protingai patarinėjo — su ku- 
riom senosiom giminėm tavo labui pravartu megzti draugiškus ryšius 
ir kurias tavo labui turėčiau šalinti iš valdžios bei valstybinių pareigų — 
bent jau kaip nors nuskurdinęs jas. 

Ašaros jos akyse žibėjo, kai pasakė gailestaujanti dėl savo mirties 
tik todėl, kad negalės išrinkti tau tinkamos nuotakos. O tokių Romoje 
esą nedaug belikę. Antonija patarė man nuovokiai išrinkti tinkamą dvy- 
likametę ir laiku surengti tau sužadėtuves. Betgi tu visai nepaisai ma- 
no protingų siūlymų. 

Tie bailūnai kariai atlėkė manęs skubinti. Mudu su Antonija turėjom 
išsiskirti. Troškau amžiams įsiminti ašarotą ir šypsantį, kilnų, nakties 
nuoilsio paženklintą jos veidą. Tačiau man kilo geresnis sumanymas. 
Užtat gerokai lengvesne širdim ją palikau, nors tada žengiau liūdniau- 
sius gyvenime žingsnius. 

Namo grįžti nenorėjau, Klaudijos matyti nenorėjau, net tavęs, mano 
sūnau, nenorėjau matyti. Stūmiau laiką sukdamas ratus po Palatino 
sodus. Prisiglaudžiau prie apdegusio senos pinijos kamieno, savo žalu- 
ma rodančios neįtikimą gyvastingumą. Pažvelgiau į rytus, į vakarus, į 
šiaurę ir į pietus. Net viso pasaulio nekeisčiau į vienintelį Antonijos 
bučinį, o visų Indijos perlų - į jos kūno baltumą, - štai kaip mąsčiau, 
meilės stebuklingai žilpinamas. 

Juk iš tikrųjų Antonija buvo už mane vyresnė, jau nugyvenusi savo 
pavasarį. Patirties ir kančių raukšlės jau vagojo jos švelnių bruožų vei- 
dą. Ir kai kurios jos kūno vietos galėjo būti kiek pilnesnės. Bet, man- 
ding, Antonijos laibumas tik paryškino kerintį kilmingumą. Jos šner- 
vių, odos virpčiojimas, tarytum Romos karštligei suėmus, buvo gražiau- 
sias mano patyrimas. 

Svaigulio apimtas stebeilijau į Forumą, besidriekiantį po mano ko- 

jom, nepamirštamus jo pastatus, iš pelenų ir griuvėsių kylančią naująją 
Romą, Nerono jungiamąjį statinį ir priešaušrio nutviekstus Aukso rū- 
mus. Po teisybei, apie sklypų sandorius negalvojau, nors blykstelėjo 
mintis, kad senasis namas Aventine darosi per ankštas ir dėl tavęs ver- 
tėtų netrukus įsigyti naują būstą — didingesnį, arčiau Aukso rūmų. Zi- 
nojau, kad slėnyje anapus rūmų, netoli Mitros požeminės šventyklos, 
parduodami žemės sklypai. Bet to slėnio mano akys nesiekė. 

Užtat prisidengiau delnu degančią kaktą, panūdęs protėvių papro- 
čiu įspėti tau ateitį iš paukščių skrydžio. Saulė bemat pasislėpė debe- 
syje ir rytuose blykstelėjo žaibas. Netikėtam griausmui nusklidus per 
miestą, purptelėjo dangun Kapitolijaus balandžiai. Mačiau, kaip anks- 
tyvi prekijai, prisidengę akis, nerimastingai žvelgia į rytus ir tarytum 
svarsto: gal užtiesti prekystalius ir išsinešti prekes, nes kyla audra. To- 
li, po mano kojom, jie atrodė it mažyčiai žemės kirminėliai. Tačiau de- 
besis prapuolė taip ūmai, kaip uždengė saulę. Ir į akis susyk vėl plyks- 
telėjo saulė. Šito ženklo tada nesuvokiau. Bet vėliau suvokiau. 

Apsigręžęs leidausi žemyn nuo Palatino, ketindamas traukti į Aukso 
rūmus ir pasiprašyti į Nerono rytinį priėmimą. Ketinau įskųsti Antoni- 
ją, tad turėjau paskubėti, idant kas kitas neužlįstų už akių. Pagalvojęs 
apie gyvenimo beprasmybę pratrūkau juoku ir toliau pėsčiavau tai juok- 
damasis, tai ašarom plūsdamas - lyg dvasios pagautas. 

Mundus absurdus - beprasmis pasaulis, - kartojau sau balsu tarytum 
netikėtą išmintį. Dvasios pagavoje man tai atrodė didžiausia išmintis, 
nors vėliau, kai jau nusiraminau, kilo geresnių minčių. 

Nustėrau pasveikinęs susirinkusiuosius į priėmimo salę, nes visus iš- 
vydau su žvėrių veidais. Tas reginys mane pribloškė — atgalia ranka net 
persibraukiau akis. Sidabru tviskančioje, dramblio kaulu išgražintoje sa- 
lėje, kurios grindis puošė didžiulė mozaika, vaizduojanti dievų puotą, 
buvo susirinkęs būrys žmonių, pasiryžusių net iki pusiaudienio kantriai 
laukti bent Nerono žvilgsnio. Salėje lūkuriavo visokių gyvių: kupranu- 
garių, ežių, net jaučių ir kiaulių. Tigeliną mačiau kaip gyvą, tik sulysusį 
tigrą, todėl jį sveikindamas net užsiėmiau delnu burną, kad neprajukčiau. 

Keistas reginys, - matyt, sukeltas nemigos, meilės nuoilsio ir dvasi- 
nės įtampos, —- pradingo, kai Neronas įsileido mane pirm kitų į savo 
miegamąjį, nes liepiau pranešti turįs svarbų reikalą. Tą naktį jis buvo 
praleidęs su Akte. Sitai rodė, jog jam jau pakyrėjo paleistuvystės ir jis 
linksta į paprastą gyvenimą, — šitaip kartais nutikdavo. 

Neronas nepanėšėjo į žvėrį. Priešingai, mano akims jis rodės tary- 
tum begalinių įtarimų nuvargintas Žmogus, o veikiau — išlepintas, ne- 
sveikai įtukęs vaikas, nesuprantąs, kodėl jis laikomas nedoru, jeigu 
linksta tik į gera, be to, dar ir gabus dainininkas, gal net gabiausias tarp 
bendraamžių, jo paties nuoširdžiu įsitikinimu. Negaliu jo peikti, nes 
pats nesu muzikalus. 

Žinoma, jo, kaip imperatoriaus, padėtis per dainavimo varžybas jam 
gelbėjo. Girdėjau, jog kartais jis papirkdavo prasčiausius varžovus, 
idant šie —- neva dėl ūmaus kimulio — nedalyvautų varžybose, ir kiršiai 
šmeiždavo tuos, kurie iš tuštybės vis tiek dalyvaudavo. Juk daininin- 
kai — ypač tenorai - tuščiagarbiai. Tačiau savo varžovams Neronas nie- 
kuomet nekenkė ir jų nepersekiojo. Jis pats su užsidegimu rengdavo 
muzikines varžybas bei neroniškąsias žaidynes ir niekuomet nemėgi- 
no papirkti vertinimo grupės narių. 

Priešingai, per kiekvienas varžybas jis prakaituodavo iš baimės, 
skausmingu veidu šluostydavosi drėgnus delnus, būgštaudamas, kad 
citra išslys iš rankų. Sykį taip ir atsitiko — laimė, vertinimo grupės na- 
riai nepastebėjo. Aišku, jie galėjo tikėtis valdovo dovanų po varžybų, 
jeigu nuspręs teisingai, ir vis tiek Neronas, laukdamas savo eilės, sirg- 
davo karštlige tarsi koks naujokas. Nurimdavo jis tik užlipęs ant pa- 
kylos ir iš visų plaučių pradėjęs traukti dainą. 

Mano bičiulis Petronijus manė, jog Neronas vertai didžiavosi savo ga- 
lingu balsu. Ir aš pasikliauju Petronijaus vertinimu, nes jis buvo ne tik 
rašytojas, bet ir geras pareigūnas - pasižymėjo kaip prokonsulas Britani- 
joje, nors, įrodęs sau ir kitiems, jog yra išmanus valstybininkas, nebeno- 
rėjo kilti tarnyboje, o puolė tenkintis antrarūšiais meniniais pomėgiais. 

Bet šitai ne taip svarbu. Kai aš atėjau, Neronas, kaip ir kas rytą, 
lavino balsą. Tas jo balsas aidžiai smelkė visus Aukso rūmus. Retsy- 
kiais jis prasiskalaudavo gerklę, tačiau nesiryžo net vaisių užkrimsti, 
nes vienas toks gydytojas buvo įspėjęs, kad vaisiai kenkia balsui. Nors 
man atrodo, kad obuolys ar vynuogių kekė, o ir įprastas meduolis ry- 
tais kaip tik suteikia žvalumo ir skatina virškinimą, kas taip svarbu 
visiems ištaigaujantiems Žmonėms, pasiekusiems tam tikro amžiaus. 

Kai aš drebančiu balsu išmikčiojau Antonijos vardą, Neronas net 
užspringo sūdytu vandeniu. Ir kosėdamas vos neužduso. Aktė jam dau- 
žė nugarą, kol jis įniršęs išvarė ją iš kambario. 

— Ką čia šneki apie Antoniją, prakeiktas skundike? — paklausė Nero- 
nas, kai Aktė išėjo ir jis atgavo kalbą. 

Tirtėdamas prisipažinau, jog ligi tol slėpiau, kad ir Antonija prisidė- 
jusi prie Pizono sąmokslo, tik iš pagarbos jos tėvui imperatoriui Klau- 
dijui, kuris kitados maloniai sutiko tapti mano kūmu ir davė man Lau- 
so vardą tądien, kai apsivilkau vyro togą. Tačiau mane ėmė graužti 
sąžinė ir todėl aš, galvodamas apie jo, Nerono, dievišką saugumą, dau- 
giau tylėti nevalioju. 

Puolęs ant kelių išklojau, jog Antonija daugybę sykių nakties juo- 
dumoj kvietėsi mane ir kurstė už pinigus ir aukštas pareigas prisidėti 
prie sąmokslininkų. Būdamas artimas Nerono draugas, aš, Antonijos 
manymu, galėjau kuo puikiausiai suregzti jo nužudymo užmačią - nu- 
nuodyti ar nudurti durklu. 

Kad Neronas dar labiau įkaistų, pasakiau, jog Antonija buvo pasiža- 
dėjusi po valstybinio perversmo tekėti už Pizono. Toks beprotiškas 
gandas išties sklandė, o aš žinojau, kad šitai kaip tik labiausiai užgaus 
Nerono tuštybę. Juk Antonija griežtai atsisakė už jo tekėti. 

Tačiau Neronas manimi dar abejojo ir netikėjo. Jis niekaip nesuėmė 
galvon, kad tokia moteris kaip Antonija pasikliovė tokiu kaip aš, - jam 
rodės, niekingu Žmogumi. 

Bet vis tiek įsakė tučtuojau mane suimti ir su budinčiu centurionu už- 
daryti neužbaigtoje salėje, kur garsus amatininkas kaip tik dailino ne- 
lygstamą tapinį, vaizduojantį Achilo ir Hektoro dvikovą Trojos mūrų pri- 
eigose. Juk Neronas buvo Julijų giminės ir troško, kad svečiai prisimintų 
jo kilmę, siekiančią trojėno Enėjo ir Veneros neteisėtą ryšį. Neronas, pa- 
vyzdžiui, visai negerbė Vulkano šventyklos ir apie šijį visuomet kalbėda- 
vo tik užgauliai. Įtaki kalvių amato bendrija dėl to labai krimtosi. 

Dažų kvapas mane erzino lygiai taip, kaip tas pasipūtęs menininkas. 
Jis uždraudė man net pusbalsiu šnekėtis su sargybiniu, nes, anot jo, 
šitai trikdė svarbų darbą. Įsižeidžiau ir dėl to, kad Neronas man saugo- 
ti nepaskyrė karo tribūno - taigi turėjau tenkintis pusės manipulo cen- 
turiono draugija. Vis dėlto šis buvo Romos raitelis. Kad laikas greičiau 
bėgtų ir įtampa atlėgtų, būtume pasiplepėję apie arklius, jeigu tas pasi- 
pūtęs amatininkas nebūtų uždraudęs. 

Nedrįsau jo įžeisti, nes jis buvo Nerono numylėtinis ir Neronas jam 
rodė globėjišką pagarbą. Net padarė jį piliečiu. Todėl jis visada tapy- 
davo apsivilkęs toga, kad ir kaip juokingai šitai atrodė. Sykį Neronas 
minėjo ketinąs jį net į raitelių luomą pakelti, vis dėlto paskui atsisakė 
tos beprotystės. Spalvotas Žvėrių tramdytojas — toks kaip Epafrodi- 
das, į raitelius dar tiko, tačiau tapantis amatininkas — ne, viskas turi 
ribas! Sitai suprato net Neronas. 

Turėjau laukti ligi popietės, vis dėlto Neronas atsiuntė man valgio 
nuo savo stalo. Užtat aš nelabai bijojau. Tylomis žaidėme kauliukais — 
mudu su centurionu — ir kaip reikiant išgėrėme, nors jis nedrįso pasi- 
gerti, nes ėjo pareigas. Nūsdamas papirkti Fortūną pralošiau centurio- 
nui tokią didelę sumą, kad turėjau siųsti pasiuntinį parnešti pinigų iš 
bankininko. 

Tiesa, centurionas tvirtino tikis mano žodžiu, bet manė, kad dėl sa- 
vo sąžinės ramybės turėčiau praloštą sumą atiduoti tuoj pat, nes esu 
saugomas, juolab kad daug kilmingesni vyrai palydėjo galvas, nespė- 
ję grąžinti skolų ir atsisveikinti su vaikais. Pasinaudojęs proga nusiun- 
čiau Klaudijai Žinią, jog esu sulaikytas kaip įtariamasis. 

Tavo motina puikiai vokė, jog aš privalau laiduoti tavo ateitį, tačiau 
jai, kaip moteriai, nepatiko politinės būtinybės skatinama mano, neva 
skundiko, veikla. Norėjau, kad ji susirūpintų dėl manęs, nors iš tikrųjų 
aš taip nesijaudinau, kaip perduota žinia leidau suprasti. Vis dėlto pa- 

žinojau Nerono aikštingumą ir nepasitikėjau jo patarėjais — net Tigeli- 
nu, nors šis už daug ką buvo man skolingas. 

Mano turtai magino nuteisti mane myriop už niekingą skundą, nors 
aš visaip slapsčiau tikrąją turto vertę. Nesmagu darėsi, ypač kai prisi- 
miniau konsulo Vestino likimą, nors sąmokslininkai jo net nepriėmė. 
Laimė, žinojau, kad dėl jo pražūties bent jau Statilija Mesalina bus ma- 
no pusėje. 

Tiesa, jiedu dar nebuvo susituokę dėl įstatymiško devynių mėnesių 
laikotarpio, tačiau Statilija rengėsi prabangioms vestuvėms, o daugel 
lovos džiaugsmų su ja Neronas patyrė dar Vestinui gyvam esant. Man- 
ding, Neronas Aktės griebėsi todėl, kad Statilija tuolaik aukojo Mėnu- 
lio deivei, idant pasijustų geresnė. Aktė, kuri paslapčia linko į Kristaus 
mokymą, - Žinojau tai iš patikimo šaltinio, - mėgino švelniai puoselėti 
geruosius Nerono bruožus. Neronas turėjo tokių bruožų, tačiau nė vie- 
na moteris neįstengė jų iškelti. 

Statilija buvo visai kitokia nei ankstesnės Nerono moterys. Ji pir- 
moji Romoje įvedė madą germanų papročiu apsinuoginti kairę krūtį. Ji 
galėjo tai daryti — didžiuotis savo dailiomis krūtimis. Bet menkiau gam- 
tos apdovanotos moterys naująją madą smerkė, laikydamos ją nepa- 
doria, - tarytum graži apnuoginta krūtinė — tai kokia piktybė. Juk žy- 
nės per viešas aukojimo apeigas ir net Vestos mergelės per kai kurias 
šventes apsinuogina krūtis — tai veikiau vien tūkstantmetis paprotys, 
o ne kokia nedorybė. 

Nepadoriu laikyčiau Statilijos Mesalinos įprotį stiprinti ir švelninti 
liežuvį dramblio kaulo atplaiša trinant, o ir kitais būdais, kuriuos Žino 
pažangios moterys. Bet dėl skonio nesiginčijama, kaip sakydavo mano 
draugas Petronijus, kęsdamas pilvo dieglius per Nerono vaišes. 

Iki vakaro Tigelinas surinko ganėtinai įrodymų apie Antonijos daly- 
vavimą sąmoksle iš vyrų, kurie dar buvo laikomi gyvi Tuliane. Pora 
niekingų išdavikų irgi atskubėjo į rūmus, gobėdamiesi atlygio dalies. 
Jie nė nemirktelėję prisiekė, jog Antonija iš tiesų žadėjo tekėti už Pizo- 
no, kai tik šis išsiskirs su žmona. Net sužadėtuvių dovanomis jie esą 
jau buvo apsimainę. Per kratą Antonijos namuose buvo rastas Indijos 
rubinų vėrinys, kurį Pizonas pirko iš vieno sirų auksakalio. Kaip jis 
atsirado Antonijos namuose, — nežinau ir nenoriu Žinoti. 

Visa tai įtikino Neroną. Jis apsimetė labai nusiminęs, nors širdies 
gilumoje, žinoma, džiaugėsi radęs teisėtą dingstį nugalabyti Antoniją. 
Norėdamas parodyti man savo palankumą, pasikvietė mane į savo nau- 
jąjį Žvėryną, kur Epafroditas jo vieno pramogai buvo surengęs vaidini- 
mą. Nustebau išvydęs po porą nuogų berniukų ir mergaičių, pririštų 
prie stulpų palei liūtų narvus. Epafroditas rankoj laikė įkaitintą geleži- 
nį virbą, o ant juosmens pasikabinęs kalaviją, vis dėlto jis slapta davė 
man ženklą, kad nebijočiau. 

Tiesą sakant, vis tiek baisiai nusigandau, kai pasigirdo duslus riau- 
mojimas ir iš narvo išpuolęs liūtas, vizgindamas uodegą, pribėgo prie 
stulpų. Atsistojęs ant užpakalinių kojų jis ėmė draskyti nuogas aukas 
ir pasidygėtinai uostinėti jų tarpukojus. Nustebau, kad vaikams nieko 
pikta nenutiko, nors išsigandę šie visaip raivėsi. Kai liūtas nurimo, Epaf- 
roditas žengė priešais ir smeigė kalaviju jam į pilvą, tad kraujas nu- 
tryško toli, o liūtas pargriuvo ant nugaros, pamostagavo letenom ir 
kuo tikriausiai nugaišo. 

Kai berniukus ir mergaites atpančiojo nuo stulpų ir gąsliai tebedre- 
bančius išvedė lauk, iš liūto kailio išropojo Neronas ir išdidžiai paklau- 
sė, ar jis sugebėjo apgauti mane, patyrusį vyrą. Zinoma, pasakiau pati- 
kėjęs, jog tai buvo tikras liūtas. 

Neronas parodė man spyruokles ir techninius prietaisus liūto kaily- 
je bei kraujo pūslę, kurią Epafroditas pradūrė kalaviju. Paskui aš stebė- 
jausi tuo kvailu žaidimu, kuris Neronui tikriausiai teikė didžiulį pasi- 
tenkinimą, bet kartu darė gėdą, užtat jisai rodė jį vos keliems savo 
draugams. 

Aš priėjau prie išvados, jog Neronas širdies gilumoje jautė kaltę dėl 
nesveikų savo įpročių ir tarsi išsivaduodavo iš tos kaltės Epafroditui jį 
neva nužudžius. Bet taip manau tik aš. Ir nesakau, kad esu teisus. Visi 
kiti manė, jog tas žaidimas, - apie jį sklido gandas iš lūpų į lūpas, — 
geriausiai įrodo visišką Nerono sugedimą. 

Taigi parodęs man visišką pasitikėjimą, Neronas įtariai pasižiūrėjo 
man į akis ir apsimestinai švelniai tarė: 

— Įrodyta, jog Antonija kalta, taigi ir aš privalau tuo tikėti, nors jos 
mirtis mane labai nuliūdins. Juk ji mano įseserė. Tu pirmas man atvėrei 
akis. Todėl tau teks garbė nueiti pas ją ir pasakyti, kad persipjautų 
venas. Jeigu ji ramiai padarys tai savo noru, aš nekelsiu triukšmo. Juk 
per ją teršiama ir mano garbė. Priešingai, liepsiu surengti jai laidotuves 
ir skirsiu jos urnai vietą dieviškojo Augusto mauzoliejuje. Jos kilmė 
suteikia tokią teisę. Senatui ir liaudžiai pranešiu, jog; ji nusižudė, nes 
pasimaišė protas, o gal kamavo mirtinos ligos skausmai. Priežastį visa- 
da rasiu, - tegul tik ji elgsis padoriai ir nekels bergždžio sąmyšio. 

Aš taip apstulbau, kad žodžiai įstrigo gerklėje, nes Neronas užbėgo 
man už akių. Pats ketinau prašyti jo malonės - leisti perduoti Antonijai 
įsakymą nusižudyti, kad galėčiau praleisti su ja paskutines akimirkas 
ir palaikyti jos ranką savojoje, kraujui siurenant iš jos dailaus kūno. 
Tik ši užmačia padėjo man tądien ištverti kankinamą įtampą. 

Neronas neteisingai suprato mano apstulbimą. Jis prapliupo juoktis, 
pliaukštelėjo delnu man per petį ir su panieka išdaužė: 

— Suprantu, tau bus nemalonu pasisakyti Antonijai, kad ją išdavei. 
Tikriausiai kažkas tarp judviejų nutiko per tuos slaptus susitikimus. 
Juk pažįstu Antoniją. 

Bet iš tikrųjų jam galvoj netilpo, kad Antonija nusirito taip Žemai ir 
suviliojo tokį kaip aš, o Nerono suoslumą atrėmė. Kaip vyras, Neronas 
buvo baisus tuščiagarbis. Jis dar papasakojo apie Pizono dovanotąjį 
vėrinį ir galų gale geraširdiškai pasakė: 

— Pasistenk išmintingai atlikti šią užduotį — ir tikrai turėsi krėslą 
kurijoje. Pašalinęs Antoniją aš pagaliau visiškai atsidėsiu balso lavini- 
mui, kad galėčiau traukti Graikijon pasivaržyti. Jei laimėsiu ne tik dai- 
navimo ir grojimo citra varžybas, bet ir lenktynes, susirungęs dešimt- 
kinkiu, - o šitai nedaug kas geba, - tai kada nors dar nustebinsiu pa- 
saulį kaip atletas. Tu žinai, koks esu pajėgus ir kaip gebu imtis. Paskui 
vieną dieną nusileisiu su kuoka į areną ir nudobsiu liūtą - įrodysiu, jog 
prilygstu pačiam Herkuliui. Epafroditas išrinks didelį nirtų liūtą, bet 
po parengtinių mokymų šis jau nebus labai grėslus. 

Pažiūrėjęs tą jo beprotišką žaidimą ir išgirdęs jį šitaip šnekant, su- 
pratau, jog širdies gilumoje save jis laiko dievu, kuriam viskas leista. 
Mąsčiau, ar Agripina sakė tiesą, jog retkarčiais Neronui aptemsta pro- 
tas. Jeigu taip, vadinasi, jis mokėjo tai nuslėpti nuo jį supančių žmonių. 

Tiesa, pavyduoliai tikino, jog tik Aukso rūmų statyba yra beproty- 
bė, bet, kaip sakiau, Romos šalies ūkis tikrai atlaikys vienus Aukso 
rūmus. Juk atlaikė didingesnį statinį, kurio protingo statytojo niekas 
nelaiko bepročiu, mat amfiteatras šalia koloso tarnaus visai Romai. 

Siųsdamas mane pas Antoniją, Neronas tarėsi pažeminsiąs mane, 
mat širdies gilumoje skundikus niekino. Tačiau ne visi skundikai vie- 
nodi, - manau tai įrodęs savo pasakojimu. Aš tai dariau veikiau iš tau- 
rių, O ne savanaudiškų paskatų. Galvojau tik apie tave, mano sūnau, ir 
Julijų ateitį per tave. Mano gyvybė palyginti nesvarbi. Neronas nepra- 
šomas suteikė man didžiausią trokštamą džiaugsmą, tardamas, jog, ši- 
taip mane pažemins. 

Tą džiaugsmą patyriau, kai Antonijos veidas nušvito neapsakomu 
skaisčiu, kai ji vėl mane išvydo, nes jau tarė, jog mudu daugiau nepasi- 
matysim. Netikiu, kad kas nors pasitinka žudiką išskėstom rankom, 
spinduliuojančiom akim ir šypsančiu veidu. Iš tikrųjų ji taip akivaiz- 
džiai rodė savo džiaugsmą, kad karo tribūnui su kariais įsakiau akimo- 
ju dingti iš namo. Jų sargybos ganėjo iš lauko. Išvydamas juos aš pa- 
klusau paties Nerono įsakymui. 

Žinojau, kad Neronas nekantriai laukia Žinios apie Antonijos mirtį. 
Net ir jam buvo nelengva. Bet aš maniau jį suprantant, jog norint įkal- 
bėti Antoniją nusižudyti patyliukais reikės laiko. Tiesa, mudu neprata- 
rėm nė žodžio, bet iš kur Neronas galėjo tai Žinoti. 

Nešvaisčiau brangaus laiko klausimams apie Pizono vėrinį, nors pa- 
vydas skaudžiai graužė kepenis. Paskutinį kartą apsikabinome. Nemi- 
gos ir nerimo išsekintas buvau prastas meilužis, bet nors pagulėjom 
drauge apsikabinę - taip glaudžiai, kaip tik gali du žmonės. 

Tuo metu vergės pylė karštą vandenį į jos porfyro vonią. Nusiren- 
gusi ji pirma nuėjo į vonios kambarį ir su ašarom akyse paprašė manęs 
paskubėti. Kuo atsargiausiai ir švelniausiai karštam vandeny aštriu pei- 
liu perpjoviau Antonijai rankų venas. Ji stengėsi valdytis, idant aš ne- 
sikamuočiau, tačiau dejonės nevaliojo užgniaužti. 

Kraujas pasruvo, pliūpsniais dažydamas balzaminį vandenį, ir Anto- 
nija atsiprašė manęs už silpnumą. Ji teisinosi, kad prabangiai ir ramiai 
gyvendama nepatyrė jokio skausmelio. Buvo papratusi adata badyti 
vergei krūtinę, kai ta šukuodama peštelėdavo šviesius jos plaukus. 

Kai laikiau Antoniją, gulinčią vonioje, delnu parėmęs jos galvą, savo 
lūpas priglaudęs prie jos lūpų, ranka suėmęs jos ranką, mano paties 
gyvastis pasirodė tokia menkavertė, kad aš karštai paprašiau leisti nu- 
mirti drauge. 

— Tokių palaimingų žodžių man nesakė nė vienas vyras, — sušnibž- 
dėjo ji apsilpusiu balsu ir pabučiavo man į ausį. - Bet dėl mūsų berniu- 
ko tu turi gyventi toliau. Neužmiršk mano patarimų dėl jo ateities. 
Taip pat neužmiršk man į burną įdėti seną auksinį etruskišką pinigėlį, 
iki man pariš smakrą ir išruoš mirties laužui. Man tai bus pati bran- 
giausia dovana, nors tą skatikėlį aš, žinoma, turėsiu atiduoti Charonui 
už perkėlimą. Tikiuosi, jis elgsis su manim deramai. Nenorėčiau grūstis 
kelte su prasčiokais. 

Prislėgtas sumurmėjau jai kaži ką apie žydų Dievą ir Kristų, kuris 
mirtimi atpirko Žmonijos nuodėmes ir, apgaubęs savo malone, nepa- 
lieka nė vieno, kuris prie jo veržiasi. Nugeltusiu veidu Antonija su- 
šnibždėjo: 

— Būk geras, nebruk man tų niekų, Minutai. Man, valdovo dukteriai, 
nedera kaulyti nukryžiuoto valdžios grobėjo malonės. Nepakenčiu 
krikščionių prietaro. Pasitenkinsiu senaisiais Romos dievais ir tikėji- 
mu, kad mano pelenai liks Augusto mauzoliejuje. Senatas ir liaudis 
vargu ar leistų ramiai mane laidoti, tad Neronas pasielgė išmintingai 
skirdamas man teisėtą vietą mauzoliejuje. Ir tu verčiau nedalyvauk 
gedulingose apeigose, jei neįmanysi nuslėpti liūdesio. Žmogus, kuris 
siekia aukštos ir net aukščiausios padėties, turi išmokti apsimetinėti ir 
slėpti savo jausmus. Ir šito neužmiršk, brangus mano Minutai, nors tu 
prastai vaidini. 

Sitai ištarusi, ji daugiau nebevaliojo kalbėti, tik užmerkė akis, idant 
neįskaityčiau jose vaikiškos baimės, juodiems tamsos šešėliams su- 
švylavus aplinkui. Po valandėlės jos lūpos po manosiom sugležo ir 
ranka, silpnai spaudusi manąją, suglebo. Bet vis tiek stipriai gniaužiau 
delne jos laibus pirštus ir nepalioviau bučiuoti jos brangaus veido. 

Kai gyvastis iš jos visai išėjo ir aš nebejutau jokio dustelėjimo, pa- 
guldžiau jos kruviną kūną į lovą ir skubinai nusiprausiau kraują. Nu- 
džiugau pastebėjęs Antoniją vartojus mano atleistinio galo naujausią 

egiptietišką muilą. Aišku, jis buvo ne egiptietiškas, o pagamintas Ro- 
moje, kaip ir kitų rūšių muilas bei pirkėjų pamėgti dantų milteliai. Bet 
už gražų pavadinimą žmonės mokėdavo didesnę kainą. 

Valandėlę galvojau, kad pradžiuginsiu jį pasakęs Antoniją vartojus 
jo naujovę, bet paskui susivokiau, kad šitai sužinojęs lieps vartoto- 
jams reklamuoti naująjį muilą Antonijos vardu, kol vyks laidotuvės. 
Aš to nenorėjau, nors kai kurie mane ir laiko savanaudžiu. Užtat man 
dingtelėjo mintis, kad vėliau jis galėtų pavadinti kokį nors naują bal- 
zaminį muilą princesės Antonijos muilu — aš šitaip pagerbčiau Antoni- 
jos atminimą. Nieko bloga dėl to nebūtų nutikę, nes Neronas nenorėjo 
viešai apkaltinti valstybės išdavimu Antonijos. 

Apsitaisęs pasikviečiau centurioną ir karius iš sodo paliudyti, jog 
Antonija nusižudė savo valia, ir, įkišęs jai į burną seną auksinį pinigėlį, 
perdaviau Antonijos kūną vergėms nuprausti. Liepiau jos ūkvedžiui 
žiūrėti, kad vergės to auksinio pinigėlio nepavogtų, nes pats turėjau 
skubinai bėgti pas Neroną. 

Po savų žaidimų su liūtu Neronas suirzęs nemažai išgėrė ir apstulbęs 
padėkojo, kad taip greitai atlikau nemalonią užduotį. Jis dar sykį patvir- 
tino imperatoriaus žodžiu, kad galėsiu turėtis Jukundo paveldėtas že- 
mes Britanijoje ir kad jis pats pašnekės dėl manęs kurijoje, siūlydamas 
duoti senatoriaus krėslą. Bet apie tai aš jau pasakojau. Išguldęs popie- 
riuje liūdniausią savo pasakojimo dalį, dabar jaučiu palengvėjimą. 

Bet po to, kas nutiko, net mažmožis pasirodė esąs didžiausias pavo- 
jus, iškilęs mano gyvybei kaip tik per Antoniją. Laimė, turėjau bičiulių, 
tad laiku sužinojau apie Antonijos surašyto testamento patikrinimus, 
kuriuos pradėjo Neronas. Todėl iš anksto galėjau parengti Klaudiją, 
nors, anot jos, mano užmačia buvo bjauri. 

Iki šiol nesuprantu, kodėl Antonija, - patyri, valstybės reikalus išma- 
niusi moteris, - primygtinai nūdo prisiminti tave testamente, nors pra- 
šiau ją to nedaryti. Prieš jos mirtį apie testamentą nesikalbėjome. Mu- 
du turėjome kitų šnekų ir, tiesą pasakius, kvaitulio suimtas, visai už- 
miršau ir testamentą, ir jos neapgalvotą pažadą, kada ji reikalavo duoti 
tau Antoniano vardą. 

Turėjau tučtuojau atsikratyti Rubrijos, nes ji, vestalė, buvo vieninte- 
lė juridiškai įtakinga tikrosios tavo kilmės liudytoja. Smulkmeniškai 
nepasakosiu apie mudviejų susitikimą. Tik atskleidžiu, kad prieš tą su- 
sitikimą aplankiau senąją Lokustą, gyvenančią Nerono dovanotoje jau- 
kioje sodybėlėje. Ten, jaunųjų savo mokinių padedama, ji augino vais- 
tingus augalus, sodino ir rinko sėklas bei šaknis, prietaringai tiksliai 
žiūrėdama žvaigždžių bei mėnulio atmainų. 

Dar sykį įsitikinau, kaip svarbu ir naudinga jaunystėje, nepaisant 
aplinkinių šališkumo, megzti bičiuliškus santykius net su neparankiais 
žmonėmis. Mane išvydusi Lokusta nuoširdžiai apsidžiaugė ir net už- 

mokesčio už pagalbą neėmė. Pasišnekėjome smagiai apie Agripiną, 
Klaudijų ir mudviejų jaunystės Romą, kurios ji, kaip ir visos senos 
moterys, ilgėjosi su tokiu liūdesiu, kad po gaisro naujojoje Romoje net 
nesilankė. Ko gera, toks apsilankymas jai nebūtų išėjęs į naudą. Zino- 
ma, nuvežiau jai dovanų, - beje, žydišką amuletą, - mat žinojau ją 
vertinant talismanus. 

Džiaugiuosi galėdamas pasakyti, jog netikėta Rubrijos mirtis jokių 
įtarimų nesukėlė. Net jos veidas nenujuodo - taip puikiai Lokusta į se- 
natvę buvo patobulinusi savąjį meną. Na, o Neronas dosniai siųsdavo 
nusikaltėlius, nusipelniusius, kad Lokusta bandytų su jais savo vaistus. 

Mano viešnagė pas Rubriją neatkreipė niekieno akių, mat vestalių 
atrijuje ją dažnai lankė svečiai. Savom rankom slapčiausioj vietelėj už- 
mūrijau dokumentą, suraišiotą ir užantspauduotą pagal visus teisinius 
reikalavimus. Tuo dokumentu Rubrija patvirtino Klaudijos tikrąją kil- 
mę, pakartojo mirusios Paulinos liudijimą ir pripažino Antoniją laikius 
tavo motiną Klaudiją teisėta įsesere ir šitai patvirtinus tau suteiktu 
Antoniano vardu. 

Iš aplinkinių elgsenos pastebėjau, kad esu užsitraukęs nemalonę, 
užtat nenustebau, kai mane pasikvietė Neronas. Priešingai, manau, jog 
buvau puikiai pasiruošęs. Kramtydamas lūpas ir drebančiu smakru Ne- 
ronas man paliepė: 

— Pradėk nuo savo santuokos, Manilianai, — juk aš apie ją nieko ne- 
žinau. Pasistenk įtikinamai paaiškinti, kodėl Antonija testamente pa- 
minėjo tavo sūnų ir net davė jam savo vardą. Net nemaniau, kad turi 
ne tik tą vieną — Epafrodito — išperą. 

Vangstydamasis jo žvilgsnio, stengiausi nuduoti drebąs iš baimės, 
bet, tiesą sakant, didelių pastangų ir nereikėjo. Neronas pastebėjo ma- 
ne kažin ką slepiant ir tęsė: 

— Viską suprasčiau, jei Antonija tavo sūnui būtų palikusi tik savo dė- 
dės Sejano žiedą su spaudu. Tačiau niekaip nesuprantu, kodėl ji paliko 
tavo sūnui Julijų giminės papuošalus, paveldėtus iš Klaudijaus moti- 
nos - senosios Antonijos. Tarp jų ir peties segę, kurią dieviškasis Augus- 
tas, sako, segėjo per karą ir aukodamas valstybės labui. Dar keisčiau — 
tavo santuoka net neįrašyta į knygas ir bylas, o tavo sūnaus nėra nauja- 
jame gyventojų sąraše, ką jau kalbėti apie raitelių sąrašą, nors įsaku nu- 
statytas laikotarpis seniai pasibaigęs. Cia kažkas negerai. Man pasakojo 
neįtikėtinų dalykų apie tavo slaptą santuoką. Teisingumo dėlei noriu 
pats išgirsti, ką tu pasakysi, nes žinau, kad versdamasis tokia prekyba, 
kuri nedera Romos senatoriui, įgijai daug priešų. Taigi pasiaiškink. 

Puoliau jam po kojų apsimesdamas, kad gailiuosi, ir sušukau: 

— Dėl šito mane graužia sąžinė, bet tai toks gėdingas dalykas, kad 
negalėjau jo atskleisti jokiam savo draugui. Mano žmona Klaudija - 
žydė! 

Iš palengvėjimo Neronas taip smarkiai įsikvatojo, kad jo petingas 
kūnas pradėjo kretėti ir į akis sušoko juoko ašaros. Jis nieko nepa- 
smerkdavo myriop vien dėl įtarimų, juolab tikrų draugų. 

— Bet, Minutai, - papriekaištavo jis, kai vėl valiojo kalbėti, - būti 
žydu - jokia gėda. Tikriausiai žinai, kad per šį šimtmetį daugybės gerų 
giminių kraujas susimaišė su žydų krauju..Dėl brangios Popėjos atmi- 
nimo negaliu laikyti žydų blogesniais už visus kitus žmones. Net į 
valstybines pareigas juos priimu, - žinoma, nepersistengiu. Be to, man 
valdant visi žmonės susilygino ir nesvarbu, kas romėnas, kas graikas, 
kas juodaodis ar baltos spalvos. Taigi aš pakenčiu net žydus. 

Pakilau nuo grindų neva rūškanos gėdos slegiamas. 

— Jeigu tik šitai mane kankintų, nedvejodamas supažindinčiau tave 
ir draugus su savo Žmona, - dejavau. - Bet iš tikrųjų ji kilusi iš vergų. 
Jos tėvas ir motina buvo Klaudijaus motinos Antonijos apgailėtini at- 
leistiniai — taigi tikros tavo senelės vergai. Užtat ją pavadino Klaudija. 
Turbūt supranti, kodėl aš gėdijuosi jos kilmės. Gal apie tai mąstė Anto- 
nija, kai skyrė mano sūnui kai kuriuos pigius senelės papuošalus. Taigi 
tik savo žmonos reikalavimu daviau sūnui ir Antoniano vardą. 

— Vis dėlto ne apie tai ji mąstė, — tęsiau įsikarščiavęs ir drebėdamas 
iš įniršio. — Tą testamento nuorodą, kuri, beje, man pačiam tikra staig- 
mena, žinoma, padiktavo tik Antonijos nenumaldomas piktumas, - ji 
turbūt nūdo užtraukti ant manęs įtarimų. Juk žinojo mane išdavus Sce- 
viną, Pizoną ir kitus, nors rašydama testamentą nenumanė, kad susirū- 
pinsiu tavo saugumu, ir sąžinė mane privers išduoti ją pačią. Išties, nė 
kiek dėl to nesigailiu. 

Kaktą suraukęs Neronas mąstė. Supratęs, kad jam vėl kyla įtarimų, 
greitosiomis bėriau toliau: 

— Man derėtų iškart prisipažinti, kad aš šiek tiek domiuosi žydų ti- 
kėjimu. Tai joks nusikaltimas, nors gal menkina mano garbę. Tas tikė- 
jimas turbūt geriausiai tinka moterims. Tačiau mano Žmona - nepa- 
kenčiama užsispyrėlė. Ji nuolatos verčia mane lankytis Julijaus Ceza- 
rio sinagogoje. Ir kiti ten lankosi. Jos nariai skutasi barzdas, rengiasi 
kaip padorūs žmonės ir lanko teatrą. Vieną jų ištiko juokinga nelaimė 
tavo cirke, kai liaudis dėl smagumo numetė jį žvėrims už tai, kad buvo 
žydas. Ar prisimeni? 

Aš skaniai nusijuokiau, bet Neronas man nepritarė, tik niūromis įsi- 
bedė į mane. 

— Tavo paaiškinimas įtikimas, - pasakė, — tik gaila, kad Antonija 
užantspaudavo ir patvirtino testamento papildymą anksčiau nei prieš 
pusę metų. Ji tada net nenujautė, kad tu tapsi niekingu išdaviku, žlu- 
gus Pizono sąmokslui. 

Supratau turįs prisipažinti daugiau. Buvau pasiruošęs, nors iš pra- 
džių sukau uodegą, nenorėdamas sustiprinti Nerono įtarimų pernelyg 

greitu atlapaširdiškumu. Mat jis buvo tvirtai įsitikinęs, jog kiekvienas 
žmogus kaži ką nuo jo slepia. Todėl pelniau jo pasitikėjimą, leidęs jam 
nuspręsti, kad aš nesiliauju jo apgaudinėjęs. 

Nudelbiau akis į grindis ir koja brūžindamas mozaikos paveikslą, 
kuris tame kambaryje vaizdavo apsikabinusius Marsą su Venera va- 
riniame Vulkano tinkle ir, mano galva, puikiai atitiko susidėjusias ap- 
linkybes. Dirgliai tryniau delnus nepratardamas nė žodžio, kol Nero- 
nas subliuvo: 

— Klok viską, antraip nuausiu tuos naujutėlaičius raudonus batus! 
Tikriausiai numanai, kad senatas tuo tik apsidžiaugtų. 

— Valdove! - šūktelėjau. - Pasikliauju tavo kilnumu ir tavo gebėjimu 
saugoti paslaptis. Niekam neatskleisk šio gėdingo dalyko. Bent jau 
niekados nepasakok to mano žmonai. Jos pavydas - nepakenčiamas. Ji 
jau apsenusi ir net nesupranta, kaip aš apskritai įkliuvau į jos kilpas ir 
sugriebiau liepsnos spalvos šydą. 

Neronas iškart sučiuopė šį tą gardaus, apsilaižė lūpas ir nuramino: 

— Sako, kad žydės smagios lovoje. Neabejotinai per ją gavai naudos 
ir iš santykių su žydais. Manęs neapgausi. Aš tau nieko nepažadu. Pir- 
ma papasakok. 

Aš mikčiodamas prisipažinau: 

— Garbėtroška mano žmona įsikalė sau galvon, kad reikia pakviesti 
Antoniją į mudviejų sūnaus vardynas, kai prie liudytojų paimsiu ber- 
niuką ant rankų pripažindamas savu. 

— Kaip kitados pripažinai Lausą, — linksmai priminė Neronas. - Bet 
pasakok toliau. 

— Net nemaniau, kad Antonija sutiks, nors buvo kviečiama pas sene- 
lės atleistinio dukters sūnų, — tariau. - Bet, galimas daiktas, tuo metu 
Antonija turėjo nedaug draugų ir įsimanė su kuo nors susitikti. Iš man- 
dagumo ji atsivedė vestalę Rubriją, ir ši, beje, smarkiai pasigėrė. Tegul ji 
ilsisi ramybėje. Siandien man belieka galvoti, jog; Antonija buvo girdėju- 
si įdomių dalykų apie mane ir iš smalsumo panūdo su manim susipažin- 
ti. O gal ji jau tada, galvodama apie ateitį, troško savo pusėn patraukti 
tavo draugus. Išgėrusi vyno, ji leido man suprasti, jog esu laukiamas jos 
namuose Palatine, bet verčiau be vergiškos kilmės žmonos. 

Neronas paraudo, pro lūpų kerteles prasisunkė seilės ir jis ištempė 
kaklą mano pusėn, kad girdėtų kiekvieną Žodį. 

— Aš toks garbėtroška, kad laikiau tą jos kvietimą garbe, nors ding- 
telėjo, kad ji kviečia, tik vyno ar kito įgeidžio pakurstyta, - tęsiau. — 
Bet nuėjau vieną vakarą į jos namus ir ji mane priėmė nelauktai malo- 
niai. Ne, valdove, daugiau pasakoti nedrįstu. 

Neronas tarstelėjo: 

— Nesigėdyk. Puikiai žinau apie tuos tavo apsilankymus. Man pasa- 
kojo, kad jie trukdavo lig ryto. Iš tikrųjų man šmėstelėjo įtarimas, jog 

tavo sūnus gali būti Antonijos slapta pagimdytas vaikas. Bet, sako, 
tavo sūnui jau kokie septyni mėnesiai. Be to, visi žino, jog Antonija 
buvo bergždžia kaip sena karvė. 

Nuraudęs prisipažinau, kad Antonija buvo man labai svetinga, - 1o- 
voje taip pat, - ir taip pamilo mane, kad vis nūsdavo susitikti, nors aš 
labai bijojau, kad mano žmona sužinos apie tuos laikinus santykius. 
Bet, ko gera, aš taip gerai tenkinau tam tikrus Antonijos poreikius, kad 
ji prisiminė mano sūnų testamente, nes man iš padorumo nieko nega- 
lėjo palikti. 

Neronas juokėsi taip smarkiai, kad mušė rankomis per kelius. 

— Sena kumelšė! — šaukė jis. - Nejau ji iš tiesų taip nusirito? Nors tu 
jai buvai ne vienintelis. Gal nepatikėsi, bet ji ir prie manęs bandė prilįs- 
ti, kai sykį vardan giminiškų santykių užsidegiau jai prisigerinti. Zino- 
ma, tada buvau girtas, bet tebeprisimenu jos smailią nosį ir siauras 
lūpas, nes ji prievarta apsivijo man kaklą ir mėgino pabučiuoti. Paskui 
ji paskleidė beprotišką gandą, neva aš jai piršausi. Pizono vėrinys gana 
įtikinamai rodo jos ištvirkimą. Galimas daiktas, ji gulėdavo net su sa- 
vo vergais, kai geriau neturėjo. Todėl tu jai tikai. 

Mano delnai nejučia susigniaužė į kumščius, tačiau išlaikiau liežuvį 
už dantų. 

— Statilija Mesalina labai džiaugiasi Pizono vėriniu, - pasakojo Ne- 
ronas. — Ji net krūtų spenelius dažo lygiai tokiais dažais kaip tie ba- 
landžio kraujo spalvos rubinai. 

Neronas buvo toks patenkintas savo įžvalgumu, kad aš supratau 
išvengęs didžiausios grėsmės. Zinoma, man padėjo tai, kad jis mieliau 
tikėjo tuo, kas bloga, nei gera, ir, vertindamas kitus savu matu, dory- 
bingumą laikė tiktai apsimetinėjimu. Jis šnekėjo toliau: 

— Tas begėdis siras, brangakmenių pirklys, reikalavo, kad išpirkčiau 
tą vėrinį, sakydamas, jog davė jį Pizonui skolon. Bet aš pažvelgiau jam 
tiesiai į akis, — štai taip, piktai, — ir savo ruožtu paklausiau, kodėl jis, 
išmintingas pirklys, davė tokį brangų daiktą skolon Pizonui, nors visas 
miestas žinojo apie Pizono bepinigystę. Jis nieko neatsakė, o vėliau aš 
apie jį daugiau negirdėjau. Ko gera, jis dėkoja Sirijos dievams, kad už 
godumą nebuvo nukryžiuotas. Akivaizdu, jis žinojo apie sąmokslą. Juk 
nebūtų davęs Pizonui skolon, jei nebūtų siekęs jo palankumo. Bet Ne- 
ronas - nesmulkmeniškas. Ir tu tai Žinai. 

Neronas pralinksmėjo, jam palengvėjo, tačiau jis mėgo pasišaipyti, 
tad viso miesto apjuokai sugalvojo man bausmę už slapukavimą. Taigi 
pamąstęs jis tarė: 

— Zinoma, aš noriu pamatyti tavo žmoną ir savom akim įsitikinti, 
kad ji žydė. Taip pat noriu pats apklausti liudytojus, dalyvavusius tavo 
sūnaus vardynose. Juk jie žydai, ar ne? Taip pat liepsiu išsiteirauti, ar 
dažnai lankeisi Julijaus Cezario sinagogoje. O dabar tu gali man įsi- 

teikti ir aiškumo dėlei apsipjaustyti. Tavo žmona apsidžiaugs. Man- 
ding, teisinga ir suprantama, kad atkentėsi bausmę kaip tik ta kūno 
dalimi, kuria niekinai mano įseserę. Dėkok laimei, kad aš gerai nusitei- 
kęs ir gali taip lengvai išsisukti. 

Mane pagavo klaikas ir aš nusižeminęs puoliau prašyti, kad jis ma- 
nęs taip baisiai nepaniekintų. Betgi pats įkišau galvą į kilpą! Neronas 
dar labiau apsidžiaugė pastebėjęs, kad aš sukrėstas.  Paguosdamas uždė- 
jo delną man ant peties ir tarė: 

— Reikia, kad koks nors apipjaustytas senate rūpintųsi žydų reikalais 
ir jie viską girdėtų ir žinotų. Eik ir daryk, ką įsakytas. Paskui atsiųsk 
savo žmoną su liudytojais ir pats atklypink, jei valiosi. Norėsiu savom 
akim įsitikinti, kad įvykdei, kas liepta. 

Turėjau sugrįžti namo ir pranešti Klaudijai bei abiem liudytojams, 
kurie persigandę laukė manęs pareinančio, kad nustatytu laiku turime 
susitikti Aukso rūmų priėmimo salėje. Paskui nuėjau į pretorionų sto- 
vyklą pasikalbėti su gydytoju, ir šis man pasakė gebėsiąs be skausmo 
atlikti tą menkutį pjūvį. Neva, kai tarnavo Afrikoje, jam tekę daryti tą 
paslaugą daugybei legionierių bei centurionų, kai tiems pakyrėjo ne- 
malštantis uždegimas, sukeltas smulkaus smėlio. Jis dar tebeturėjo rei- 
kiamą tuščiavidurę nendrę. 

Garbė man neleido eiti pas žydus. Ir aš skaudžiai suklydau, nes jie 
šitai atlieka nepalyginti sumaniau. Taigi didvyriškai iškenčiau nešva- 
rios nendrės ir atšipusio peilio sopulį, bet žaizda vėliau užsidegė ir taip 
smarkiai supūliavo, kad ilgą laiką į moteris net nedvilktelėjau. 

Po teisybei, suvis jau nebepasitaisiau, nors kai kurios moterys ran- 
duotam mano įnagiui rodė didelį dėmesį. Tik žmogus esu, tad nesigin- 
čiju, kad joms tikriausiai būdavo smagiau nei man. Si smulkmena iš 
dalies nulėmė mano nuosaikiai dorybingą gyvenimą. 

Nesigėdydamas apie tai pasakoju, nes ir taip visi žino apie šį žiaurų 
Nerono pajuokavimą, juolab kad nuo tol man ir prilipusi pravardė, 
kurios iš padorumo čia neminėsiu. 

Tačiau tavo motina net nenujautė, kas jos laukia pas Neroną, nors 
mėginau ją tam parengti. Kai šlubčiodamas ir mirtinai išblyškęs sugrį- 
žau iš pretorionų stovyklos, Klaudija net nepaklausė, kas man nutiko, 
tik pamanė, jog aš, kaip koks šiaudadvasis, baiminuosi Nerono piktu- 
mo. Abudu žydai krikščionys, aišku, irgi buvo išsigandę, nors sten- 
giausi juos drąsinti, vis primindamas pažadėtas dovanas. 

Neronui pakako tik žvilgtelėti į Klaudiją. Jis išsyk šūktelėjo: 

— Tai žydė boba, — matyti šitai iš jos antakių ir storų lūpų, o ką jau 
kalbėti apie nosį! Ir galva žila. Žydai anksti žyla dėl kažkokio pra- 
keiksmo iš Egipto. Taip man pasakojo. Stebuklas, kad tokio amžiaus 
tu gebėjai pagimdyti. Bet žydų padermė visli. 

Klaudija sudrebėjo iš pykčio, bet dėl tavęs tylėjo. Abu žydai paskui 

prisiekė kuo švenčiausiai, o ir net pačia Jeruzalės šventykla žiną apie 
Klaudijos kilmę - kad ji žydė ir jos tėvai žydai, tačiau didžiai garbios 
žydų giminės - jos protėviai vergai į Romą buvę atgabenti dar Pompė- 
jaus laikais. Antonija savo apsilankymu esą pagerbusi mano sūnaus 
vardynas ir dėl savo senelės atminimo leidusi berniukui duoti Anto- 
niano vardą. 

Apklausa išblėsino paskutinius Nerono įtarimus. Tiesa, abu žydai 
krikščionys davė melagingą priesaiką, bet aš kitados juos pasirinkau 
kaip tik todėl, kad priklausė tam tikrai krikščionių grupei, kuri kažko- 
dėl teigė Jėzų Nazarietį išvis uždraudus priesaikauti. Jie laikėsi savo 
mokymo, tad manė, jog duodami priesaiką, šiaip ar taip, nusideda, tad 
jiems nesvarbu, ar prisiekia tiesą. Jie darė nuodėmę aukodamiesi dėl 
mano sūnaus ir tikėjosi, kad Jėzus Nazarietis jiems atleis, nes taip el- 
gėsi tik gera trokšdami. 

Bet Neronas, kaip visada, piktdžiugiškai dėbtelėjo į mane ir tarė: 

— Brangi domina Klaudija, o gal serenissima, — nes tavo vyras, nors 
baisus niekšas, vis dėlto apsiavė purpurinius batus, - taigi domina Klau- 
dija, ko gera, tu žinai, jog tavo vyras, pasinaudojęs proga, slapta buvo 
užmezgęs santykius su nelaimingąja mano įsesere Antonija. Turiu liu- 
dytojų, galinčių patvirtinti, jog jiedu kasnakt sanguliaudavo Antonijos 
sodo namelyje. Mat aš sekiau Antoniją, kad savo nedorybėmis ji nesu- 
keltų viešo skandalo. 

Klaudija visa nublyško. Iš mano veido ji suprato, jog Neronas sako 
tiesą. Juk pati kitados lakstė paskui mane kaip uodega, kol žėriau smė- 
lį į akis, paaiškindamas renkąs žinias apie Pizono sąmokslą. O tokie 
susirinkimai juk rengiami naktim. 

Klaudija užsimojo ir taip šėrė delnu man per skruostą, kad sugaudė. 
Nuolankiai atsukau jai kitą skruostą, kaip buvo mokęs Jėzus Nazarie- 
tis. Klaudija tada kitu delnu pokštelėjo man per ausį taip, kad suspro- 
go ausies būgnelis. Nuo tol aš kiek neprigirdžiu. Paskui ji pratrūko 
bartis tokiais žodeliais, kad amžiais nebūčiau patikėjęs tokias bjauras- 
tis išeisiant iš Klaudijos burnos. Manau, kad aš laikiausi Kristaus mo- 
kymo geriau už ją pačią, nes išmintingai tylėjau. 

Klaudija pylė tokias šlykščias pamazgas — tiek ant manęs, tiek ant 
velionės Antonijos, - kad galų gale Neronas turėjo ją sutramdyti. Apie 
mirusius tik geruoju, - priminė jis seną posakį. Klaudijai tikrai vertėjo 
prisiminti, jog Antonija buvo Nerono įsėserė, tad neturėjo sau duoti 
visą valią apie ją piktai kalbėti. 

Kad Klaudija atlyžtų ir manęs pasigailėtų, praskleidžiau apsiaustą, 
pasikėliau marškinių skverną ir parodžiau jai kruviną tvarstį, dengian- 
tį aną mano kūno narį, patikindamas, kad jau atkentėjau ganėtinai 
griežtą bausmę už savo pasileidimą. Neronas privertė mane nusirišti 
tvarstį, nors man tai sukėlė neapsakomą skausmą, nes užsigeidė sa- 

vom akim įsitikinti, kad aš jo neapgaudinėju, kruvinu tvarsčiu apsiri- 
šęs sveiką kūno dalį. Pamatęs jis nusistebėjo: 

— Nejau tu iš tiesų toks kvailas, kad išsyk nulėkei apsipjaustyti? Aš 
tik pajuokavau ir tau išėjus pasigailėjau dėl savo žiaurumo. Bet pripa- 
žįstu, kad tu nuolankiai paklūsti mano įsakymams, Minutai. 

Klaudija manęs nepagailėjo. Priešingai, ji suplojo delnais iš džiaugs- 
mo ir pagyrė Neroną, kad šis sugalvojo man tokią bausmę, kokios ji pati 
nė sapnuoti nebūtų susapnavusi. Bet man bausmė buvo vien Klaudija. 
Manding, ji niekuomet neatleido man už tai, kad apgavau ją kaip tik su 
Antonija. Apie tai ji zyzė man dar daugį metų, nors kiekviena protinga 
moteris seniai būtų pamiršusi atsitiktinį sutuoktinio suklydimą. 

Ir šiaip ji tuo metu su manim elgėsi šaltai, nes buvo sulaukusi tokio 
amžiaus. Tiesiog stebuklas, kad ji suspėjo pagimdyti tave iki tų atmai- 
ningų metų. Bet aš kantriai kenčiau jos žiaurumą, nes juridiškai, - nors 
slapta, — ji buvo imperatoriaus Klaudijaus duktė. Antraip būčiau su ja 
išsiskyręs ir išsinešęs po pažasčia tave. Net Neronas nebūtų sukliudęs 
skyrybų, nes Klaudija jam visada paliko žyde boba, nors vieną kartą 
per metus atsiųsdavo jai kvietimą į kuklią puotą Aukso rūmuose. Išdi- 
dėlė Statilija Mesalina, ištekėjusi už Nerono, niekados nesutiko priimti 
Klaudijos. 

Taigi Neronas manė viską išsiaiškinęs, išprašė Klaudiją ir abudu žy- 
dus ir, nepagailėjęs manęs negaluojančio, pradėjo kitą šneką. 

— Prisimeni, senate jūs nusprendėte aukoti padėkos aukas už sąmoks- 
lo sužlugdymą, - pradėjo jis. — Ir aš pats Kapitolijaus šventyklai perda- 
viau dovaną — Scevino laimės durklą, pašvęsdamas jį Jupiteriui Keršy- 
tojui. Senatas nusprendė balandžio mėnesį pavadinti Nerono mėnesiu, 
vis dėlto aš likau skolingas Cererai už tai, kad nedalyvavau jos šventė- 
je. Ji, aišku, irgi prisidėjo prie mano laimingo išgelbėjimo. Kaip Žinai, 
dievai saugo savo giminaičius, nors aš negalėjau leisti senatui pava- 
dinti mane dievišku ir statyti man aukurus, kaip kad troško dauguma. 
Mano galva, tuščia gyvam viešai skelbtis dieviškuoju. Vis tiek daugis 
šitai Žino, 0 man tai net kliudytų dalyvauti dainavimo varžybose. Sia- 
me gyvenime man ganės menininko šlovės. Bet po mirties mielai įsi- 
taisysiu dieviškame būste. 

Pagalvojęs apie mirtį Neronas surūgo. Jis susimąstė, bet šnekėjo 
toliau: 

— Nusprendžiau pastatyti Cererai deramą šventyklą. Senoji sudegė 
per tuos prakeiktus krikščionis ir aš nespėjau pagalvoti apie naują, nes 
neaprėpiu visų Romos statybų. Vis dėlto Cerera nuo amžių buvo gar- 
binama ant Aventino. Uoliai ieškojau, bet neradau tenai tinkamo skly- 
po. Jei tu nori, kad aš vėl tavim pasitikėčiau ir kad mudu galutinai 
sutvirtintume draugystę, tikiuosi, su džiaugsmu padovanosi Cererai 
savo namą su sodu Aventine. Ta vieta pati geriausia. Nenustebk, jei 

grįžęs rasi vergus, jau griaunančius tavo namą. Tai skubus reikalas, be 
to, aš buvau tikras, kad tu sutiksi. 

Taigi Neronas iš manęs įžūliai atėmė senąjį Manilijų giminės namą. 
Tuolaik aš nevaliojau pratrūkti džiaugsmu dėl jo palankumo. Gerai 
žinojau, kad jis visą garbę prisiims sau ir per šventyklos pašventinimą 
mano vardo net nepaminės. Apmaudžiai paklausiau, kur jis ketina ma- 
ne įkurdinti, kai mieste taip stinga gyvenamųjų būstų. 

Neronas nudžiugo: 

— Iš tiesų, aš apie tai nepagalvojau. Bet tavo tėvo namas, - o po 
teisybei, ponios Tulijos namas, - tebestovi tuščias. Neįstengiau jo par- 
duoti, nes jame vaidenasi. 

Priminiau neketinąs mokėti kalno pinigų už namą, apgultą vaiduok- 
lių, ir prikišau nepatogią namo vietą ant Viminalio, nors iš tikrųjų jis 
visai netoli Aukso rūmų. Taip pat pridūriau, kad namas aptriušęs, ne- 
mokšiškai pastatytas, per didelis, kad reikia apsto pinigų jį sutvarkyti, 
nes netaisytas bemaž aštuoniolika metų, o sodas sulaukėjęs. Dėl naujų 
vandens mokesčių per brangu jį nuolat laistyti. 

Neronas su malonumu klausėsi manęs ir galų gale pasakė: 

— Ketinau savo draugystės ženklan už nuosaikią kainą parduoti tau 
tavo tėvo namą tokį, koks jis dabar. Tik bjauru, kad šoki įžūliai ir ne- 
garbingai derėtis, man net nepaminėjus kainos. Dabar jau visiškai ne- 
sigailiu, kad juokais paliepiau tau apsipjaustyti. Bet aš įrodysiu tau, 
jog Neronas yra Neronas, taigi atiduodu tavo tėvo namą veltui. Aš su 
tavim nesiderėsiu. 

Žinoma, karštai padėkojau Neronui, nors namo jis man veltui neda- 
vė. Juk aš į jį iškeičiau savo senąjį namą ant Aventino. Bet per tuos 
mainus nieko nepraradau. 

Išsiskyręs su Neronu, nuėjau pas iždininką ir paprašiau jo skubinai 
perrašyti namo perdavimo dokumentus ir mano vardu įrašyti namą į 
naująjį sklypų sąrašą, idant Neronas neužmirštų savo kilnios dovanos, 
kaip kad sykiais nutikdavo. Laimė, tąkart Neronas nebuvo labai nusi- 
kaušęs. 

Džiaugiausi galvodamas, kad ponios Tulijos namas beveik vertas 
apsipjaustymo. Ta mintis šiek tiek guodė mane net man įsisirgus karštli- 
gišku uždegimu. Aš pats visaip stengiausi trukdyti parduoti namą: pa- 
skleidžiau gandą apie vaiduoklius ir nusamdžiau porą vergų, kad tie 
naktimis barškintų puodus ir dundintų baldus apytuščiame name. Mes, 
romėnai, tampam prietaringi, susidūrę su šmėklom ir numirėliais. 

Dabar jau galiu ramia sąžine pasakoti apie Nerono pergalingą žygį 
po Graikiją, Kefo ir Pauliaus apgailėtiną mirtį ir apie tai, kaip pakliu- 
vau Jeruzalės apgultin. 

TRYLIKTOJI KNYGA 


Neronas 


Pizono sąmokslas buvo gniaužiamas bemaž dvejus metus ir palietė pro- 
vincijų bei sąjunginių valstybių turtinguosius, kurie neabejotinai žinojo 
apie tą užmačią, bet neišsidavė. Neronas buvo gailiaširdis ir, kai tik bu- 
vo įmanu, keitė mirties bausmę į tremtį, tad per sąmokslą, nors ir išlei- 
dęs krūvą pinigų, jis vis dėlto šiek tiek papildė valstybės iždą. 

Tačiau didžiąją dalį valstybės iždo pinigų surijo pasirengimas karui 
su Partija. O lyginant su kai kuriais Romos turčiais ir iškilėliais, Nero- 
nas, kaip imperatorius, gyveno nuosaikiai. Kitados Petronijaus veikia- 
mas jis stengėsi atsikratyti iškilėliško prabangos troškimo ir išmokti 
puoselėti gerą skonį, bet sykiais, žinoma, išsimušdavo iš kelio, nes Pet- 
ronijus jau nebegalėjo patarti. 

Nerono garbei reikia paminėti, kad valstybės iždą jis sekino tik iš- 
laidomis kelionių į kitas šalis, mat keitė per gaisrą Palatine pražuvu- 
sias meno vertybes naujomis nelygstamomis statulomis bei dirbiniais. 
Į Achają bei Aziją netgi pasiuntė meno žinovų grupę žvalgyti didesnių 
miestų ir siųsti Aukso rūmams puikiausias statulas. 

Graikams tai kėlė šiokį tokį nepasitenkinimą. Pergame net pratrūko 
ginkluotas sukilimas. Tačiau tie meno žinovai atliko savo darbą taip 
išmaniai, kad net Atėnų mieste, kuris vos užėjus romėnams buvo iš- 
draskytas iki pamatų, ir Korinte, kuris kadaise buvo sugriautas ir iš- 
grobstytas taip, kad neliko akmens ant akmens, surado nepaprastai 
vertingų skulptūrų bei Graikijos didybės laikų tapinių. 

Mat suklestėję turtingi Korinto pirkliai bei laivų savininkai metams 
bėgant sudėję rankų nesėdėjo, o pildė savuosius meno rinkinius. Be to, 
ir jūros salose, kurių Roma lig tol per daug nešniukštinėjo, buvo rasta 
senų skulptūrų, kurios tikrai buvo vertos garbingos vietos Aukso rū- 
mų salėse bei pereinamuose kolonų statiniuose. 

Nerono rūmai buvo tokie didžiuliai, kad juose liko ganėtinai erdvės, 
nors meno žinovų grupė laivus su dirbiniais siuntė vieną po kito. Kai 
kurias, kaip jam rodės, menkavertes, statulas jis dovanodavo drau- 
gams, nes pats geidavo tik geriausių senoviškų dirbinių. Taigi aš ga- 
vau Feidijo marmurinę Afroditę, kurios spalvos nepaprastai gerai išsi- 
laikė ir kuriai, nepaisydamas tavo pašaipų, vis dar teikiu didelę reikš- 
mę. Bent kartą, sūnau, pagalvok, kaip pakiltų jos kaina rinkoje, jeigu 
pristigę pinigų ją parduotume lenktyninių Žirgų tvartams išlaikyti. 

Dėl gresiančio karo su Partija ir sąžinės graužiamas Neronas atšau- 

kė pinigų pertvarką ir, kai tik valstybės ižde susikaupdavo aukso bei 
sidabro, kaldindavo Junonos Monetos šventykloje visaverčius pini- 
gus. Be to, ir karių būriai, kuriais slapta pradėta stiprinti Korbulo legio- 
nus, ėmė reikšti didelį nepasitenkinimą, kai jų gaunamų pinigų perka- 
moji galia sumažėjo, tad ir dėl karinių priežasčių reikėjo grąžinti pini- 
gų tikrąją vertę. 

Pakelti atlyginimus penktadaliu rodės neišmintinga. Visi supranta, 
kiek tam reikia papildomų išlaidų. Tad grąžinus pinigų vertę išlaidų 
būtų buvę mažiau. Visų pasitenkinimui, Neronas padarė kai kurių kai- 
nų nuolaidų legionieriams — taip pat, kaip anuosyk skyrė pretorionams 
nemokamus grūdų davinius. 

Iš tikrųjų tai buvo tik akių dūmimas, kurį išmintingi vyrai bergž- 
džiai mėgino perprasti. Nenoriu pasakyti nieko bloga apie valstybės 
iždo atleistinius, kurių tarnyba ir šiaip jau gana sunki ir kurie tai sugal- 
vojo. Bet, manding, nedora, kad dešimt Nerono monetų su vario prie- 
maišom buvo keičiamos į aštuonias, vadinasi, už penkis suklastotus 
pinigėlius gaudavai tik keturis visaverčius. 

Aš dėl to nenukentėjau, tačiau neturtėliams šis nuostatas sukėlė ap- 
maudą, kaip ir ankstesnė Nerono pinigų pertvarka. Neronas įsivaizda- 
vo, kad visa tai nuplaus jo vardo nešlovę, bet taip neatsitiko. Juk Ne- 
ronas nieko nenutuokė apie pinigus, o tik laikėsi klastingų savo pata- 
rėjų siūlymų. Vis dėlto legionai nurimo, nes nejučia sumažėjusios al- 
gos vėl buvo mokamos visaverčiais pinigais. 

Ir toliau tvirtai laikausi nuomonės, kad dėl apgailėtinos valstybės 
iždo būklės galiausiai kaltas ne tiek Nerono švaistumas, kiek atsakin- 
gi valstybės iždo pareigūnai, nors ir Nerono neteisinu. Tiesiog jis visiš- 
kai nesusivaikė piniginiuose reikaluose ir manė, jog didžio menininko 
garbę menkina svarstymai apie pinigus. Tokiom savo nuostatom jis 
net sąžiningiausiam pareigūnui kėlė didelę pagundą — tiek valstybės 
ižde dirbantiems atleistiniams, tiek jų darbą tikrinantiems senatoriams. 

Pamatęs, kas dedasi, o Neronas nieko apie tai nenutuokia, aš, būda- 
mas išmintingas vyras ir galvodamas apie tavo ateitį, nusprendžiau 
tučtuojau čiupti savo grobio dalį, nes vis tiek ją kas nors kitas nusineš. 
Na, pavyzdžiui, mano prekybą užtikrinantis atleistinis teisėtais — ant- 
spauduotais ir patvirtintais - dokumentais įrodydavo, kad valstybės 
iždo sąvade nepažymėtas laivas su grūdais atplaukė į Ostiją, o krovi- 
nys iškrautas valstybės grūdų sandėlyje. 

Ir tai atsitiko ne vieną, o keletą kartų. Man beliko tik apgailestauti 
dėl ankstyvos Fenijaus Rufo mirties. Kaip minėjau, jo įpėdinis buvo 
godesnis ir labiau savo naudos žiūrėjo, nei brangusis Rufas. Tad per 
šiuos neva sandorius neužpelniau tiek, kiek man norėjosi. 

Apgailestaudamas Neronas tik purtė galvą dėl tokios valstybės iž- 
do būklės, nors jam rodės, jog darė, ką galėjo, kad pinigų būtų dau- 

giau, be to, valstybės labui aukojo meninių pratybų laiką, tikrindamas 
provincijų mokesčių knygas ir atrinkinėdamas turtuolius, kurių nuosa- 
vybę esą galima nusavinti už tai, kad buvo įsivėlę į Pizono sąmokslą. 

O įrodymų, kad esi nedorėlis, netrūksta niekada: ne laiku išreikštas 
džiaugsmas, užmirštas Nerono gimtadienis ar baisiausias nusikalti- 
mas - jo balso paniekinimas. Nė vieno turčiaus sąžinė nebūna švaru- 
tėlė. Per Nerono pasirodymus teatre geriau buvo neužsnūsti ir nežio- 
vauti. Jis nepakęsdavo, jei kas sutrukdydavo vaidinimą išeidamas net 
dėl tikros negalės. 

Sykį per vieną tragediją Neronas aimanavo vaidindamas gimdančią 
moterį, ir kažkokio raitelio žmona pagimdė tarp žiūrovų, nes net ka- 
muojama gimdymo sąrėmių nedrįso išeiti. Neronas labai džiaugėsi, kad 
galingas jo balsas visiškai nustelbė gimdančios moters dejones, ir tik 
tie, kurie sėdėjo netoliese, matė, kas dedasi. Neronas tai laikė didžiuliu 
savo, kaip menininko, laimėjimu. 

Artėjančiam karui su Partija reikėjo pinigų, tad Neronui teko nusta- 
tyti nemažą prabangos prekių apyvartos mokestį. Užtat tas prekes pra- 
dėta pardavinėti iš po prekystalio. Imta tikrinti prekiautojus. Sie labai 
širdo, kai jų sandėlius valstybė nusavindavo, o jiems patiems paskir- 
davo baudas. 

Flavijų Sabiną, buvusį mano uošvį, labai nukamavo šios priemonės — 
juk jis, kaip miesto prefektas, buvo už jas atsakingas, tad būgštavo 
suvis neteksiąs gero vardo. Sykiais prieš viešus patikrinimus jis iš anks- 
to įspėdavo prekiautojus, — bent jau turtingiausius. Žinau tai iš patiki- 
mo šaltinio. Ir mano buvęs uošvis nepasigailėjo dėl savo sąžiningumo. 
Jo paties piniginiai reikalai gana greit pasitaisė. 

Neronui gelbėjo ir Statilijos Mesalinos tuštybė. Mat ši laikė našlai- 
čių spalvos mėlynumą puošniausia spalva - ir ji nėmaž neapsiriko. Bet 
ji sumanė pasisavinti tą spalvą ir privertė Neroną uždrausti pardavinė- 
ti našlaičių mėlynumo dažus. Žinoma, tada kiekviena save gerbianti 
moteris per patikimų bičiulių puotas ėmė taisytis našlaičių mėlynumo 
drabužiu, ar bent jau spintoje laikė kokį nors mėlyną apdarą. 

Našlaičių spalvos dažų prekyba iš po skverno išplito neapsakomai 
ir prekiautojai užpelnydavo tiek, kad retsykiais leisdavo nusavinti san- 
dėlių atsargas ir sumokėdavo privalomas baudas. 

Tik kartą, vienai įžūlėlei vaidinant teatre su našlaičių spalvos drabu- 
žiu, Neronas, - griežtai pareikalavus Statilijai, - parodė moterį proku- 
ratoriams, įsakydamas nusavinti jos drabužį ir turtą. Moterį nurengė 
per patį vaidinimą, tačiau toji neužsigavo, nes vis tiek vaidino nuogom 
krūtim. Mano galva, šitai Statiliją suerzino labiau, nei našlaičių mėlio 
drabužis. 

Nerono lengvatikybę geriausiai atskleidžia jo visiškas pasitikėjimas 
Ceselu Basu —- puskvaišiu kartaginiečiu žemės savininku, kuris tvirtino 

atradęs savo žemėse karalienės Didonės lobį. Tas Žmogus, kaip visi 
svaičiotojai, šnekėjo labai įtaigiai ir tiksliai susakė, kad lobis paslėptas 
giliam urve. Ten esą slypi apstas gryno aukso - taip pat didžiulis aukso 
stulpas, —- tad aukso kiekį įmanu įvertinti tik senoviniu mastu. 

Užtat Basas spėjo, kad ten glūdi kaip tik karalienės Didonės lobiai, 
kuriuos ši išsigabeno bėgdama iš Tyro. Įkūrusi Kartaginą Didonė tik- 
riausiai paslėpė lobį, idant naujojo miesto gyventojų papročių išsyk 
nepagadintų dideli turtai, arba kad priešiškų numidų karalius, išgir- 
dęs apie galybę aukso, jų neužpultų. 

Nerono vaizduotė buvo laki. Baso legenda jį įtikino, kad jis galės 
išsyk ir netgi sąžiningai pataisyti piniginius valstybės reikalus. Kaip- 
mat pakėlęs Basą į raitelių luomą, Neronas jam davė karo laivų lobiui 
gabenti ir karių kasinėjimams. Prieš kelionę į Kartaginą Basas Romoje 
netgi buvo garbstomas kaip didvyris. Jis gaudavo tiek kvietimų į puo- 
tas, kad net nespėdavo visose apsilankyti. Tiesą sakant, ir aš dovano- 
jau šiokią tokią sumą reikalo labui, nes Neroną kamavo nepaliaujama 
bepinigystė, be to, tiems, kurie skirs pinigų, jis dosniai pažadėjo bent 
nedidelę lobio dalį. 

Tiesa, visokie gudročiai ligi šiol tvirtina, jog toji istorija buvo tyčio- 
mis suregzta, kad tik Neronas galėtų pataisyti savo piniginius reika- 
lus. Bet aš galiu patikinti, jog šitai netiesa. Aš pats vaišinau Basą šven- 
tine vakariene, gobėdamasis išpešti vėliau sau naudą, tad jį pažinau. 
Zinoma, jis išties buvo pamišėlis, bet nuoširdus, kaip daugis pamišėlių. 
Tiesa, tada aš, nors gebėjau pažinti žmones, jo pamišimo nepastebėjau, 
nes jis mokėjo įtikinamai vaidinti, o ir jo šneka buvo įtaigi. 

Manding, Baso nuoširdumą parodo tai, kad jis kasinėdamas sunio- 
kojo ne tik savo laukus, bet ir jų drėkinimo įrenginius. Jo paties naud- 
menos buvo iškasinėtos kuo nuodugniausiai. Neronui pradėjus nekan- 
trauti, jis galų gale turėjo sugrįžti Romon ir pripažinti savo nesėkmę. 
Jis pasiteisino pasakęs, kad anksčiau jo sapnai visada išsipildydavę. 

Neronas taip įsiuto, kad liepė sukaustyti Basą geležiniais pančiais, 
bet paskui pasigailėjo dėl savo rūstybės ir, būdamas taurios širdies, tik 
nusavino jo turtą už tai, kad nesurado žadėtojo lobio. O raitelio titulas 
Basui buvo paliktas. Neronas manė, kad neprotinga ištrinti jo vardą iš 
raitelių sąrašo, nesgi jis pats, savo valia rodė Basui prielankumą. Pra- 
slinkus kuriam laikui Basas, pernelyg išvargintas aiškiaregiškų sapnų, 
nusižudė. 

Karo su Partija pats Neronas nenorėjo, nors Roma žūtbūt turėjo at- 
sikariauti tiesius prekybos kelius sausuma į Rytus. Galvodamas apie 
tave, aš pamažu linkau pritarti tai užmačiai, nors ir dygėjausi karu. Bet 
mano tėvo atleistiniai Antiochijoje buvo užpelnę apstus pinigų iš ka- 
riuomenės aprūpinimo ir savo karštais laiškais įkalbėjo mane remti 
karą Rytų šalių klausimus nagrinėjančioje senato grupėje. Tai buvo 

išmintingas ketinimas, o ir laikas buvo palankus. Šiaip ar taip, dėl Ro- 
mos saugumo Partiją reikėjo sužlugdyti. Tik nenorėjau, kad tai nutiktų 
mano laikais, bet galiausiai ir nenutiko. Tačiau tai tebelaukia ateityje. 

Neronas nusileido, kai jam buvo įrodyta, jog karo veiksmus jis galįs 
ramiausiai palikti Korbulo rūpesčiui, o pats pelnyti triumfą kaip vy- 
riausiasis vadas. Bet labiau nei triumfas, manding, jį viliojo mintis su- 
rengti pasirodymą Ekbatanoje ir karo iškankintus naujuosius valdi- 
nius patraukti savo pusėn ypatingu menininko balsu. 

Nė vienam jo patarėjui nekilo mintis atskleisti, jog partai nelabai 
mėgsta muziką ir dainavimo nelaiko pramoga, derama valdovui. Sieji 
labiau vertino jojimo meną ir šaudymą iš lanko, - šitai kitados patyrė 
triumviras Krasas. Panūdęs jo atsikratyti, tavo protėvis Julijus Cezaris 
kadaise išsiuntė jį prieš partus ir partai jį nugalabijo, pripildami jam į 
gerklę išlydyto aukso, idant jis galų gale prisikimštų į pilvą ganėtinai 
to labo. Turbūt ir tu turėtum įsiminti šią istorinę pamoką, mano pašė- 
lęs sūnau. Jei kada turėtum ten keliauti, verčiau pasiųsk ką nors kitą. 

Partijos istorijos ir apie valdovų Aršakidų giminę pasakoti neverta. 
Joje vien brolžudystės, perversmai, rytietiška klasta — apskritai tokie 
dalykai, kokių čia, Romoje, net negali nutikti. Po teisybei, iš Romos 
imperatorių nužudytas tiktai tavo protėvis Julijus Cezaris. Bet jis pats 
kaltas dėl tokios mirties, nes vien iš tuštybės nepaisė gerų patarimų. 
Be to, jo žudikai nuoširdžiai tikėjo veikią iš meilės tėvynei. Apie Gajų 
Kaligulą — atskira šneka. Vis dėlto niekas įtikinamai neįrodė, jog Livija 
nunuodijo Augustą, o Kaligula - pasmaugė Tiberijų. Ir Agripina nu- 
nuodijo Klaudijų, išvengdama bergždžio viešumo. Nesvarbu, kaip vis- 
kas nutiko, bet buvo atlikta nepriekaištingai, taip sakant, šeimos rate. 

Užtat Aršakidai tariasi esą teisėti senovės Persijos įpėdiniai ir giriasi 
tarpusavio žmogžudystėm ir gudrybėm - juk tai jau vykdą keturis šim- 
tus giminės valdymo metų. Nevardysiu tų painių galvažudysčių. Tik 
sakau, kad patirties jie turi. Pakaks, kad paminėsiu, jog Vologezas įtvir- 
tino savo valdžią ir turėjo politinio gudrumo priešintis Romai. 

Trokšdamas įstumti savo brolį Tiridatą į bėdą, Vologezas davė jam 
valdyti Armėniją. Korbului ištraukus į karą, Armėnija tris kartus buvo 
sugriauta ir atmaininga laime atkariauta. Armėnijos kare du legionai 
patyrė tokį gėdingą pralaimėjimą, kad Korbulas, nūsdamas sugrąžinti 
tvarką, turėjo vėl burtais smerkti myriop kas dešimtą vyrą. Drausmei 
sugrąžinti ir kovinei dvasiai sukurti išglebusiuose Sirijos legionuose 
prireikė ne vienerių plušos metų. Ir tai jau duoda vaisių. 

Vologezas turėjo nusilenkti ir pripažinti Armėniją Romos sąjungi- 
ninke, kad išlaikytų brolį - Armėnijos valdovą - toli nuo Ekbatanos. 
Legionų ir raitelių akivaizdoje Tiridatas nusiėmė diademą prieš Ne- 
roną — Nerono statula buvo pastatyta ant senatoriaus krėslo, puošto 
dramblio kaulu. Tiridatas pažadėjo ir prisiekė pats atvyksiąs į Romą 

patvirtinti, kad yra sąjungininkas, ir atgauti diademos iš paties Nero- 
no rankų. 

Tačiau Romoje jis nesirodė. O paklaustas atsikalbinėdavo, tikinda- 
mas, esą tikėjimas jam neleidžia leistis į pavojingą kelionę jūra. Kai 
buvo pasiūlyta keliauti sausuma, jis pasiskundė neturtu. Be abejonės, 
visas savo lėšas jis buvo atidavęs Armėnijai iš griuvėsių prikelti. 

Neronas valdoviškai pažadėjo apmokėti jo ir palydos kelionę sau- 
suma Romos kraštuose, tačiau Tiridatas vis tiek nepanoro atvykti. Ro- 
mą pasiekė tikros žinios jį mezgant santykius su tais Armėnijos kil- 
mingaisiais, kurie dar buvo gyvi, nes tai romėnai, tai partai baudė mir- 
timi visus priešininkus, pakliūvančius jiems į nagus. 

Mes senato Rytų šalių grupėje Tiridato delsimą laikėme pavojingu. 
Pernelyg gerai žinojome, jog Rytuose slapti Partijos įgaliotiniai visaip 
kursto nepasitenkinimą Romos sąjunginėse valstybėse, o ir net pačio- 
se provincijose, siekdami sukliudyti karą. Jie skyrė lėšų germanų gen- 
tims, kad šios sulaikytų legionus, keliamus į Rytus, ir net Britanijoje 
mėgino dosniais pažadais sukurstyti Romai priešiškas gentis. Juk var- 
dan taikos ir saugumo Britanijoje teko nuolat laikyti keturis legionus. 
Vologezo įgaliotiniais tapo žydų prekiautojai, mokėję kalbą ir pratę 
taikytis prie naujų sąlygų. 

Laimė, laiku gavau senojo Petro žinią iš Lugundanumo apie slaptą 
sąmokslą. Tariau esąs skolingas Lugundai už palikimą, tad liepiau su- 
teikti miestui jos vardą. Ta vieta buvo puikiai parinkta, o ir svarbioje 
ikenių Žemės vietovėje. Už ištikimybę Petro ten gaudavo didelę pen- 
siją, kad padėtų man palaikyti gerus santykius su druidais ir perduotų 
slaptas genčių užmačias. 

Laimė, druidai nepalaikė maišto, nes tam tikri ženklai juos įtikino, 
jog požemio galių valdomoje saloje Romos valdžia neamžina. Aš pats 
pametu prietarus, kai tvarkau turto reikalus. Todėl ramia galva palieku 
jį kauptis Britanijoje ir nuolatos ten įdedu pinigų. 

Kad ir kaip viskas klostėsi, palaikydamas santykius su druidais, aš 
sužinojau apie įtartinas žydų pirklių keliones po Britaniją. Mano patar- 
tas prokuratorius nukryžiavo du iš jų, o kitus du patys druidai paauko- 
jo krepšiuose savo dievams, nes žydai, net vykdydami slaptą užduotį, 
pernelyg išdidėliškai vertino jų tikėjimą. Taigi vieną Britanijos legioną 
buvo galima perkelti į Rytus. Pamaniau, kad išties mano nuosavybei 
saugoti didelės kariuomenės nereikia. 

Pamažu, griebiantis visokių atsargumo priemonių, Rytuose buvo su- 
telkta dešimt legionų. Nesakysiu kokių, nes žygyje kariuomenė klai- 
dino partų žvalgus, keisdama pavadinimus ir erelius. Vis dėlto Vologe- 
zas puikiai žinojo apie mūsų legionų judėjimą ir susitelkimą, net san- 
kirtį dėl ganyklos prie Eufrato, apie kurį, kaip neva tikrą karo priežastį, 
ketinom pranešti Romos senatui ir liaudžiai. Per slaptą Rytų šalių gru- 

pės susirinkimą buvome leidę Korbului, kuris dar nebuvo kūno pajė- 
gumo praradęs, karo ženklan mesti ietį anapus Eufrato — partų pusėn. 
Korbulas laišku patikino gebėsiąs, bet pažadėjo dėl visa ko lavintis, 
kad ietis neįkristų vandenin, o nuskrietų ligi ginčytinos ganyklos. 

Seniai numatyta Nerono kelionė į Graikiją puikiai pridengė karo 
užmačią. Net partai nesuabejojo nuoširdžiu Nerono noru laimėti vai- 
nikų senosiose Graikijos varžybose. Tad į kelionę jis galėjo pasiimti 
pretorionų legioną, o valdžiai Romoje saugoti palikti tik vieną. 

Tigelinas pažadėjo pasirūpinti Nerono priešais, kol šis bus išvykęs, 
nors apmaudžiai gailestavo negavęs garbės keliauti su imperatoriaus 
palyda. Zinoma, visi garbingi senatoriai troško lydėti imperatorių, kad 
galėtų paliudyti jo laimėjimą ir apskritai laikytis jo akivaizdoje, - net 
tie, kurie dar nieko nenutuokė apie progą pasižymėti būsimame kare. 
Jeigu būtų nutuokę, tai gal, prasimetę liga ar kitokia teisėta dingstimi, 
būtų atsisakę jį lydėti. 

Tiesa, Romą pasiekė žinios apie Jeruzalės ir Galilėjos žydų riaušes, 
kurias, žinoma, pakurstė partai. Tačiau niekas jų rimtai nevertino. Juk 
ten amžiais kildavo kivirčų — tiek prokuratoriaus Felikso, tiek Festo lai- 
kais. Vis dėlto atrodė, kad karalius Herodas Agripa smarkiai susirūpinęs. 

Todėl mes Rytų šalių grupėje nusprendėme dėl visa ko iš Sirijos nu- 
siųsti visą legioną, kad griežtai sutramdytų tuos neramumus, nors gal 
ir nelabai tinkamu metu. Gal legionas ir nepelnys karinės garbės, bet 
nors įgaus patirties. Manėm, kad kuokomis apsiginklavę ir akmenis 
svaidantys Žydai nepajėgs pasipriešinti apmokytam legionui. 

Taigi pagaliau galėjome leistis į Nerono išsvajotą kelionę, kurioje jis 
turėjo pasidabinti menininko vainiku. Užtat jis buvo iš anksto nuro- 
dęs, kad būtų surengtos visos senosios graikų varžybos paeiliui, taigi 
kad jis visose galėtų dalyvauti. 

Kiek Žinau, tai vienintelis kartas, kada Olimpijos žaidynės buvo me- 
tais paankstintos. Visi supranta, kokių kilo sunkumų, - net dėl graikiš- 
ko laiko skaičiavimo. Mat didžiuodamiesi savo praeitim graikai tebes- 
kaičiuoja laiką olimpiadomis nuo pirmųjų Olimpinių žaidynių, o galė- 
tų skaičiuoti kukliu mūsų, romėnų, papročiu - nuo miesto įkūrimo. 
Tada laiko skaičiavimas suvienodėtų, betgi graikai visada viską daro 
painiai. 

Prieš pat išvykdamas Neronas atsisakė gabentis kartu Statiliją Mesa- 
liną. Pasiteisino, jog dėl galimo karo tikrai negalės laiduoti Statilijos sau- 
gumo. Tikroji priežastis paaiškėjo kelionėje. Mat Neronas galų gale su- 
rado ilgai ieškotą ir visa kuo Popėją primenančią būtybę. Šioji buvo var- 
du Sporas ir, deja, kūnu buvo ne moteris, o ypač dailus jaunikaitis. 

Tačiau jis tikino širdimi jaučiąs, jog yra veikiau mergina, nei vaiki- 
nas. Todėl Neronas paties Sporo noru paliepė gydytojams padaryti 
tam tikrą pjūvį ir nurodė vartoti aleksandriečio gydytojo skirtus vais- 

tus, nuo kurių neželia barzda, padidėja krūtys, o ir apskritai išryškėja 
afroditiški bruožai. . 

Kad daugiau nebereikėtų grįžti prie tos atgrasios istorijos, aš pami- 
nėsiu, kad Neronas su Sporu Korinte susituokė su visomis įprastomis 
šventinėmis apeigomis ir nuo to laiko su juo elgėsi mažų mažiausiai 
kaip su teisėta žmona. Tiesa, pats Neronas tvirtino, jog santuoka su 
kraičiu, šydu bei vestuvine eisena privaloma tik dėl misterijų, o juridiš- 
kai neįpareigoja. Pats būdamas dieviškas, jis tarsi esąs dvilytis, kaip 
visi vyrai dievai. Aleksandras Didysis įtvirtino šį tikėjimą tuolaik, kai 
buvo Egipte paskelbtas dievu. Todėl Neronas tokius savo polinkius 
laikė dar vienu savojo dieviškumo įrodymu. 

Jis tikėjo elgiąsis visiškai tėisingai, tad nepaisė smarkių pašaipų Sporo 
atžvilgiu. Sykį Neronas juokomis paklausė stoiškumu pagarsėjusio se- 
natoriaus nuomonės apie šią santuoką. Senukas piktai atrėžė: 

— Jei tavo tėvas Domicijus ir turėjo tokią žmoną, tai juk buvo tiktai 
žmonių reikalas, bet ne dievų. 

Neronas nesupyko, tik nusikvatojo, parodydamas, kad suprato tą 
pajuokavimą. 

Pasakodamas apie Nerono pakantumą dar paminėsiu, kad prieš pat 
išvykstant gabus Graikijos aktorius Datas scenoje jį mirtinai išjuokė. 
Dainuodamas „Būk sveika, būk sveika, motin“, jis grybšniais parodė, 
jog plaukia, taip akivaizdžiai užsimindamas apie Agripinos mirtį, kad 
būtų supratęs net visiškas kvailys. 

Dainuodamas paskutinį posmą „Orkas tave veda", jis pasigręžė į Žiū- 
rovus ir pirštu bedė į mus. Tai buvo nepakenčiamas dalykas, nes liaudis 
gerai žinojo, kad senato ir Nerono santykiai nepaprastai įtempti. Užsi- 
mindamas apie senato laukiančią pražūtį, tas žmogus pats įvardijo save 
kaip valstybės nusikaltėlį ir nusipelnė mirties. Tačiau Neronas visai ne- 
norėjo jo bausti. Turėjom pasitenkinti Dato ištremtim iš Romos, bet ga- 
biam aktoriui ir tai buvo ganėtina bausmė. Be abejonės, jo užuomina 
mus, ten buvusius senato narius, pašiurpino. O Neronas tik juokėsi. 

Apie Nerono pergales muzikos varžybose Graikijoje visiems ausys 
išūžtos. Juk jis parsigabeno daugiau nei tūkstantį vainikų. Tik Olimpi- 
jos lenktynėse jam nepasisekė, kai, važiuodamas dešimtkinkiu, jis po- 
sūkyje išsimušė iš lenktynių tako, iškrito iš vežimo ir vos vos suspėjo 
nusipjauti vadžias nuo juosmens. Žinoma, jo kūnas buvo nusėtas mė- 
lynių, tačiau nešališki teisėjai sutartinai skyrė jam vainiką už drąsą. 
Pats Neronas manė negalįs priimti pergalės vainiko, nes per jį buvo 
nutrauktos varžybos. Jis pasitenkino Olimpijos alyvų vainikais už dai- 
navimą ir imtynes. Aš šitai pasakoju tiktai kaip Nerono drąsos per 
pavojingas ir sunkias sporto varžybas pavyzdį. 

Apskritai Neronas kaip įmanydamas stengėsi rodyti tikrąją grai- 
kišką sportinę dvasią, o per dainavimo varžybas nevainojo kitų var- 

žovų taip smarkiai kaip Romoje. Bet jo pergalės, kadangi jį perse- 
kiojo nesėkmės, buvo juolab vertesnės. Jis visą savaitę kentė baisų 
danties skausmą, tad galų gale dantį reikėjo išrauti. Nors gydytojas 
veikė itin išmaniai, replėm suimtas dantis sutrupėjo, taigi danties 
šaknį teko iškrapštyti po gabalėlį. Tačiau Neronas narsiai iškentė 
skausmus. 

Laimė, gydytojas turėjo nuskausminamųjų vaistų, o Neronas prieš 
danties traukimą nusigėrė, — kaip visi drąsūs vyrai prieš pasiduodami 
dantų gydytojui. Tegul didesni žinovai įvertina, kiek danties skausmas 
ir skruosto tinimas pagadino jo balsą bei vaidybą. 

Nerono būdą, manding, parodo ir tai, kad jis, pakviestas įsišventinti 
į Eleusino misterijas, maloniai atsisakė tos garbės, pasiteisindamas tuo, 
kad esą negeros kalbos sklando apie jį, kaip motinžudį. Zinoma, vėliau 
pikti liežuviai plakė jį subūgus dievų bausmės, jeigu jis būtų dalyva- 
vęs tose užvis švenčiausiose apeigose. 

Bet tai netiesa. Neronas pats žinojo esąs lygiai toks dievas kaip ir 
kiti žemiški dievai, nors vien iš kuklumo nepriėmė viešos garbės. Mes, 
senato nariai, buvome pasirengę didele balsų dauguma skelbti jį dievu 
dar gyvą, kada tik jis pats panorės. 

Sitai apsvarstęs aš ir pats nusprendžiau nedalyvauti Eleusino miste- 
rijose. Pareikalavęs besąlygiško slaptumo, aš žyniams paaiškinau mir- 
tinai nukankinęs savo sūnų, tiesa, iš nežinių. Tačiau man sąžinė neva 
neleido savo buvimu teršti misterijų. Tad neįžeidžiau šventųjų žynių, 
o Neronui pasakiau misterijose nedalyvaująs iš draugiškumo. Taigi 
Neronas dar labiau ėmė pasitikėti manimi bei mano prielankumu, o 
man jo pasitikėjimo greitai prireikė. 

O po teisybei, tai man būtų tekę ilgai aiškintis Klaudijai, kodėl įsi- 
šventinau. Atsisakiau to dėl šeimos ramybės, nors man labai skaudėjo 
širdį, kai kiti senato nariai po įsišventinimo dar ilgai vaikščiojo nušvitę 
nuo sužinotų dieviškųjų paslapčių, kurių per amžių amžius niekas ne- 
išdrįso išduoti pašaliniams. 

Netrukus atėjo neįtikėtina ir gėdinga Žinia, jog žydų savanorių bū- 
riai sumušė ir ligi paskutinio vyro sumalė visą sirų legioną, kada šis 
bėgo nuo Jeruzalės mūrų. Žydai netgi paaukojo savo šventyklai pasi- 
grobtą legiono erelį. 

Neminėsiu ir nesakysiu, koks tai buvo legionas, nes jis jau ištrintas 
iš legionų sąrašo. Ir cenzoriai ligi šiol draudžia minėti tą pralaimėjimą 
Romos metraščiuose. Istorikai apskritai stengiasi neminėti jokio žydų 
maišto, nors Vespasianas su Titu visai nesigėdijo savo pergalės ir netgi 
atšventė triumfą. Žinoma, iš dalies legioną teko ištrinti dėl lėšų taupy- 
mo, nes žlugo karo su Partija užmačios. 

Kai atėjo žinia, vienas Rytų šalių grupės narys parbėgo kaip bailys į 
Romą, o kitas, suimtas glumo, liepė perpjauti jam venas. Juk tas baisus 

maištas parodė, jog gali žlugti visas karo žygis į Rytus, o jam buvo 
paaukota daug lėšų bei karinių pajėgų. 

Kad jau užsiminiau apie aukas, tai atskleisiu, kad Vologezas senu 
šiurpiu persų papročiu susodino ant kuolų mūsų žvalgus, nepaisyda- 
mas jų karinio rango. Su atleistiniais ir pirkliais galima taip pasielgti. 
Juk ir mes nukryžiuodavome jų žvalgus. Bet sodinti ant kuolų centu- 
rionus ir kilmingus karo tribūnus — barbariška ir prieštarauja visiems 
tarptautinių santykių palaikymo papročiams. Rangas jiems suteikė ju- 
ridinę teisę mirti nuo kalavijo. Tai tik pavyzdys, parodantis, jog partai 
verti neapykantos, 0 jų papročiai visiškai pakriko valdant ištvirkusiai 
Aršakidų giminei. 

Pripažįstu, kad man prireikė didžiausios dvasios tvirtybės pažvelgti 
į akis Neronui, kai jis pasikvietė mus, Rytų šalių senato grupės narius, 
atsiskaityti dėl to, kas nutiko. Jis nesuvokė, kad ir mes nežinojom, 
kaip maištaujantys žydai sustiprino Jeruzalės mūrus ir kaip jie sugebė- 
jo slapta apsiginkluoti bei apmokyti savo karius. Ir jis apskritai nesu- 
vokė, kodėl žlugo legionas. 

Mane, jauniausią, jėga išstūmė priekin kalbėti pirmą, — kaip karinėse 
derybose. Galimas daiktas, mano tarnybos draugai kliovėsi mano ir Ne- 
rono bičiulyste ir iš tikrųjų pikta man nelinkėjo. Aš galėjau pakalbėti. 

Užsiminiau apie partų gudrumą ir didžiulius pinigus, kuriuos Volo- 
gezas išleido visoms įmanomoms Romos karinėms pajėgoms susilpnin- 
ti. Zinoma, kad žydai iš jo nusipirko arba gavo dovanų ginklų, kuriuos 
dykumos keliais nesunkiai atsigabeno Judėjon, nepastebėti pasienio 
sargybos. Visi žino, su kokiu malonumu aklatikiai žydai atsidavę savo 
reikalui, tad maišto užmačios slaptumas juolab visiems suprantamas. 

Nepaliaujamos rietynės Cezarėjos prokuratoriams Feliksui ir Festui 
valdant sakytum užliūliavo tariamu saugumu protingus vyrus. Sako- 
ma - daug triukšmo dėl nieko. Judėjoje, kaip ir kituose Romos kraštuo- 
se, laikomasi paprotinio nuostato — skaldyk ir valdyk. 

— Didžiausias stebuklas, - pasakiau įtaigiai, - kad tarp savęs nirčiai 
kovojančios partijos susivienijo bendram maištui. 

Atsargiai paminėjau ir baugią Izraelio Dievo galybę, apie kurią žydų 
šventraščiai pateikia įtikinamų pavyzdžių, nors tas jų Dievas neturi 
atvaizdo nei vardo, jei neminėsime tam tikrų vardų. 

— Daug kas čia suprantama, - pasakiau, - tik mes nesučiuopiam, ko- 
dėl Korbulas, kuriam, kaip vyriausiajam vadui, buvo patikėta surengti 
karo žygį, - tas šlovingas karys, kurį Armėnijoje lydėjo sėkmė, - taigi 
kodėl jis leido, kad šitai nutiktų. Jis, o ne Sirijos prokonsulas atsakin- 
gas už Judėjos ir Galilėjos ramdymą, juk mes siekiame tuos kraštus 
paversti neišvengiamo karo linijos užnugariu. Tikriausiai Korbulas vi- 
są dėmesį nukreipė į šiaurę ir puikiai išmokė hirkanus sulaikyti Parti- 
jos kariuomenę prie šiaurinės sūrios jūros. Tačiau nukreipdamas dė- 

mesį į tą menkutę didžio karo smulkmenėlę, jis nesuėmė visumos, ne- 
teisingai įvertino padėtį ir parodė, jog net garbingas karys nesugeba 
būti didžiu karo vadu. 

Man rodės, tokia yra tiesa, juolab kad aš nepalaikiau jokių ryšių su 
Korbulu. Asmeniškai aš net nepažinojau jo. Be to, kai valstybei iškyla 
pavojus, reikia vengti net draugystės ryšių. Sitai kalama į galvą kiek- 
vienam naujam senatoriui. Kartais šito nuostato laikomasi. Grėsmė iš- 
kilo ne tik valstybei, bet ir mums, tad mes negalėjome gailėti Korbulo, 
kad ir kokią šlovę jis nupelnė Romos karinei galiai. 

Aš išdrįsau pareikšti, kad, mūsų supratimu, karo žygį Partijon reikią 
nutraukti, kol bus užgniaužtas Jeruzalės maištas. Tam kol kas ganėtų 
kokių trijų legionų. Laimė, jie buvo sutelkti tose vietose, iš kur turėjo 
pajudėti, ir karo mašinų turėjo ganėti net galingiausiems mūrams su- 
daužyti. Aišku, žydų maištą Jeruzalėje buvo galima sužlugdyti vienu 
mostu. Mano galva, didesnį pavojų kėlė žydų bendruomenės, susitel- 
kusios beveik visuose valstybės miestuose, o ką jau kalbėti apie tris- 
dešimt tūkstančių Romos žydų. 

Jeigu žydų partijos, kurios kivirčijosi tarpusavyje, susijungtų ir pul- 
tų kurstyti neramumų visur kitur, padariniai juk būtų pražūtingi. Zy- 
dai be perstogės rinko pinigus Jeruzalės šventyklai - neva kaip mo- 
kestį. O dabar šit paaiškėjo, kad toliaregiškai numatytam maištui rem- 
ti. Aklatikių žydų pamišėliškose svajonėse dūlavo Mesijo karalystės 
kūrimas, na ir kas, kad tai buvo beprotybė. 

Bet remdamasis savo patirtimi aš patikinau, kad uoliausi žydai 
nuoširdžiai tiki savąją tautą kada nors valdysiant pasaulį per savo Me- 
siją. Užtat tarp jų tolydžio kyla kivirčų dėl Mesijo. Ko gera, Jeruzalėje 
vėl buvo pasirodęs koks nors netikras Mesijas, kuris ir sukurstė žmo- 
nes maištauti. 

Neronas man leido ramiai toliau kalbėti. Atrodė, kad jo susijaudini- 
mas pamažu rimsta. Todėl suskubau pridurti, kad bent jau Julijaus Ce- 
zario sinagogos žydai Romoje nesivelia į maištą. Sitai pats galėjau pa- 
tvirtinti, nors jų šventyklai siunčiamos dovanos, matyt, buvo skirtos 
tik maištui paremti. 

— Bet, - pasakiau, - ir Popėja, nieko pikta nenujausdama, nusiuntė 
dovanų Jeruzalės šventyklai. 

Po manęs niekas nebedrįso nieko pridurti. Neronas, rūsčiai suraukęs 
kaktą ir kramtydamas lūpas, mąstė ilgai. Paskui nekantriai mostelėjo 
ranka, kad išeitume. Jis turėjo dar šį tą apsvarstyti. Mums tuo laiku 
vertėjo palūkėti ir paspėlioti apie nusipelnytą bausmę už apsileidimą. 

Būdamas imperatorius, jis baudės be senato pritarimo skirti Jeruza- 
lei užimti karo vadą ir savo nuožiūra duoti jam reikiamų karinių pajė- 
gų. Jis išsikvietė Korbulą atsiskaityti už tai, ką anas padarė ir ko nepa- 
darė. Atidėti Partijos karo žygį neapibrėžtam laikotarpiui - toks rim- 

tas dalykas, kad Neronas prieš apsispręsdamas turėjo paklausti, ką 
rodo ženklai, ir atlikti įprastą aukojimo apeigą. 

Išėjome šiek tiek palengvėjusiom širdim ir aš pavaišinau tarnybos 
draugus sočiais pietumis savo namuose. Vis dėlto kąsnis gerklėje stri- 
go, nors abu garsūs mano virėjai kaip išmanydami rodė savo gebėji- 
mus. Snekėjomės susijaudinę ir nesirūpinom vyno miešti vandeniu. Ma- 
no svečiai išsakė tokių apmaudžių ir šališkų minčių apie žydus, kad 
turėjau juos pataisyti ir net apginti žydus. 

Juk žydai turi gerų ir gerbtinų bruožų. Maištaudami jie tik gynė sa- 
vo liaudies laisvę. Be to, Judėja - imperatoriaus provincija, o ne senato. 
Pats Neronas atsakingas už maištą, nes po Felikso paskyrė ten proku- 
ratorium tokį įžūlų plėšiką kaip Festas, kuris visiškai nesupranta žydų. 

Gal aš užsidegiau pernelyg karštai ginti žydų, nes kiti senatoriai, 
kauštelėję nuo vyno, sužiuro į mane. Vienas jų su panieka pasakė: 

— Tikriausiai šitai tiesa, juk tu iš tikrųjų esi Randuotas kulis. 

Po teisybei, šią bjaurią savo pravardę ketinau nuslėpti, bet per tavo 
barzdoto bičiulio Juvenalio satyrinį eilėraštį jis vis tiek jau eina iš lūpų 
į lūpas. Ne, nebaru tavęs, sūnau, kad čia lankydamasis tyčia, savo tėvo 
džiaugsmui, viešai paskaitei tą eilėraštį. Pravartu žinoti, ką apie mane 
kiti galvoja ir ką tu galvoji apie savo tėvą. Be to, poetai savo raštuose 
šiandien vartoja dar nešvankesnių žodžių mums, seniams, paerzinti. 
Kiek suprantu, jie tariasi skelbią tiesą ir vartoja šnekamosios kalbos 
žodžius kaip priešsvarą Senekos palikimui — nenuoširdžiai gražbylys- 
tei. Gal jie ir teisūs. Tačiau barzdas ir jie juk nusižiūrėjo iš Tito, kuris, 
sugrįžęs iš Jeruzalės, įvedė jų madą čia, Romoje. 

Tai štai kaip. Pyliau vyną iš taurės svečiams į akis. Tikriausiai būtu- 
me net kibę vieni kitiems į gerkles, amžiams užtraukdami gėdą sena- 
torių rangui, jeigu mūsų kivirčo nebūtų nutraukęs laimingas atsitikti- 
numas. Man pranešė, kad vienas mano virėjas persipjovė venas, nes 
mes nepakankamai įvertinom jo meną. 

Prarasti gabų virėją — tokia skaudi netektis, kad kaipmat atsigodom 
ir visi drauge puolėm guosti vargšelio ir aiškinti nevalgymo priežastį. 
Liepiau sutvarstyti jo rankas per linkius, stabdžiau kraujavimą vaistais 
ir, pats sėdėdamas ligi vėlyvos nakties šalia virėjo lovos, iškviečiau 
jam ir graiką gydytoją, ir užkalbėtoją. 

Mano džiaugsmui, jis atsigodo, nors veidas kurį laiką neatgavo svei- 
kos spalvos. Tačiau, kaip tikras savo amato mokovas, jis pasiskyrė sau 
kraują stiprinančią dietą, kurios patiekaluose buvo druskos ir geležies, 
tad netrukus vėl galėjo garbingai varžytis su antruoju virėju. Aš laikau 
du virėjus, mat pavydas menininkus kursto daugiau pasiekti. 

Tik negerai, kad per jo mėginimą nusižudyti Žinia apie žydų maištą 
bei viso legiono pražūtį pernelyg anksti pasklido visoje Achajoje ir 
pasiekė net Aziją. Mes privalėjome šitai laikyti visiškoje paslaptyje. 

Betgi tada turėjom įtikinti tą vargšelį, kad gyventi verta, ir paaiškinti, 
kodėl valgis mums neskoni, nes jis vis mėgino nusiplėšti nuo rankų 
tvarsčius. 

Negalėjom reikalauti, kad jis tylėtų. Juk jis buvo tik vergas, o visi 
žino, kaip greit gandai išsprūsta pro virtuvės duris. Tačiau aš buvau 
žmogiškas — rūpinausi juo ir budėjau prie jo lovos. Bet tavo draugas 
satyroje apie tai nepapasakos. 

Vis tiek Korbulo niekas jau negalėjo išgelbėti. Neronas jo net nepri- 
ėmė. Korbulas gavo įsakymą nusižudyti, vos iškėlė koją iš karo laivo 
Kenchrėjos uoste. Jis pasakė: 

— Jei būčiau turėjęs laimę gyventi kitokių imperatorių laikais, būčiau 
Romai nukariavęs visą pasaulį. 

Prieplaukoje jis puolė ant kalavijo, įsakęs sukapoti jo palaikus ir 
išmesti jūron, idant jie nepakliūtų niekšams į nagus. Vis dėlto aš neti- 
kiu, kad jis iš tikrųjų buvo didis karo vadas. Juk nemokėjo įvertinti 
aplinkybių tada, kai pasitaikė kuo puikiausia proga iškilti. 

Neronui pakako proto atsisakyti didžiausios svajonės surengti pasi- 
rodymą Ekbatanoje. Būdamas gabus aktorius, jis įtaigiai suklupo, at- 
likdamas pranašingą aukojimą. Taigi savom akim įsitikinome, jog ne- 
mirtingieji dievai kol kas nenori, kad Partija sužlugtų. Norint išvengti 
baisių nelaimių, reikėjo atsisakyti karo žygio į Partiją. O ir užimti ją 
nebuvo įmanu, nes Vespasianas, susipažinęs su padėtimi ir gavęs tiks- 
lių žinių apie žydų karinius pasirengimus, Jeruzalei sužlugdyti parei- 
kalavo ne mažiau kaip keturių legionų. 

Tačiau nesuvokiami yra Apvaizdos tiesiami keliai, kaip vis urgzteli 
tavo motina, prikišdama stebuklingą mano verslovių sėkmę. Kaip tik 
mano buvusį vadą Flavijų Vespasianą Neronas iš įgeidžio paskyrė Je- 
ruzalės karo žygio vadu. Vespasianas priešinosi iki paskutinės akimir- 
kos, tvirtindamas, kad jam nusibodo kariauti ir kad ganėtinos šlovės 
užpelnė dar Britanijoje. Jis manė esąs per senas. Ir jam visai pakako 
žemiškos dviejų žynių kolegijų narystės garbės. 

Tikrai jis buvo apsenęs, o apie muziką išmanė net menkiau už mane, 
todėl sykį užsnūdo Neronui dainuojant per varžybas, mat prastokai 
mokėdamas graikų kalbą bemaž nesuprato klasikinės poezijos, nors 
šiaip jau, Žinoma, gerbė menus. Už bausmę Neronas skyrė jam vargų ir 
negarbingą baudžiamąjį žygį. Tiesa, galop Neronas atlyžo nuo Vespa- 
siano ašarų ir gailiaširdiškai paguodė sakydamas, jog galų gale jam 
pasitaikė proga praturtėti iš žydų lobių. Vespasianas galėsiąs mesti 
mulų prekybą, kuri menkina senatoriaus garbę, o juk visada šisai skun- 
dėsi neturtu. | 

Vespasiano skyrimą sunkiai užduočiai visi laikė Nerono beprotybės 
pasireiškimu. Juk Vespasianas buvo taip niekinamas, kad net Nerono 
mylimi vergai manė galį ant jo šiurkščiai rėkti, kai pasirodydavo Auk- 

so rūmuose. Į rūmus jis buvo kviečiamas tik sykį per metus - į Nerono 
gimtadienio puotą. Bet ir už tai jis privalėjo padovanoti mulų, reikia- 
mų Popėjos, o paskui Statilijos kelionėms. 

Ir Rytų kraštų reikalų Vespasianas neišmanė. Niekam net į galvą 
nešovė pasiūlyti jį į kokią nors grupę senate ar skirti atsakingą senato 
įpareigojimą. Nėjo jis ir konsulo pareigų, tik konsulo rangą turėjo. Kaip 
senato narys, jis privalėjo lydėti Neroną Graikijon, nes Britanijoje įgy- 
ta amžina sausgėla nebuvo tokia piktybiška, kad dėl ligos būtų atleis- 
tas nuo kelionės, nors nusiminęs dejavo dėl kelionės išlaidų. Jis buvo 
nepaprastai taupus, todėl kelionėje apsigyvendavo užmiestyje, kur pi- 
giau, ir verčiau keldavosi per gaidgystę, nei išleisdavo nors sestercijų 
už savo patogumus. Reikia pripažinti, jog graikai nuplėšė nuo mūsų 
paskutinius marškinius už būstų nuomą, gavę tam vienintelę progą 
per Nerono viešnagę. 

Užtat Ostorijus, Klaudijaus per klaidą kitados išsiųstas Britanijon ir 
ten pasižymėjęs, būtų su mielu noru vedęs legionus gniaužti žydų maiš- 
to. Kai jis pradėjo pernelyg garsiai apie tai šnekėti, Neronas, persmelk- 
tas bergždžio nepatiklumo, įsakė nukirsti jam galvą. Mat Nerono pasi- 
tikėjimą Vespasianu šiek tiek stiprino tai, kad šis karštai prieštaravo 
skyrimui ir nieku gyvu nebūtų sutikęs tapti vadu, bet vykdė jį kaip 
bausmę už snustelėjimą, kurio nesiliovė keiksnoti. 

Bet Neronas abejojo savo pasirinkimu, todėl paliepė Vespasianui 
gabentis ir savo sūnų Titą, kuris taip pat pasižymėjo Britanijoje ir kar- 
tą, dar visai jaunutis, su raitijos būriu narsiai išgelbėjo gyvybę tėvui, 
pakliuvusiam į britų pasalą ir apsuptį. Neronas tikėjosi, kad Tito jau- 
natviškumas uždegs Vespasianą paskubėti atlikti gautąją užduotį ir 
užkariauti Jeruzalę. 

Vis dėlto jis liepė Vespasianui vengti bergždžių nuostolių, nes buvo 
girdėjęs apie atnaujintus Jeruzalės mūrus. Kariniu požiūriu Jeruzalė bu- 
vo patogioje vietoje, todėl net Pompėjui buvo gana sunku ją užkariau- 
ti, o Vespasiano, kaip karo vado, anot Nerono, nebuvo ko net lyginti 
su Pompėjum. 

Taigi Neronas persergėjo Vespasianą, kad per daug nesiplėšytų, ir 
paragino laikytis Tito patarimų, jei esą pats manąs, kad jo nuovoku- 
mas ilgainiui apsilpo. Iš tikrųjų Vespasianas tada dar nė šešiasdešim- 
ties neturėjo, tačiau neseniai trisdešimtį sukakęs Neronas tokio amžiaus 
vyrus niekino kaip senius. Taip pat ir tu, - dabar penkiolikmetis, - laikai 
mane persenusiu gyvėsiu, nors ligi penkiasdešimties man liko dar dve- 
ji metai, vadinasi, dar nesu pasiekęs riboženklio, atskiriančio brandžią 
gyvenimo išmintį nuo jaunatviško įkarščio. 

Neronas dar grėsliai pridūrė, jog Romoje pats pasirūpinsiąs Domi- 
cianu - jaunesniuoju Tito broliu, idant šis, tėvui išvykus, nekrėstų kvai- 
lysčių. Domicianas sunkaus būdo, o dėl savo nedoros nuo vaikystės 

neturėjo gero vardo. Tačiau Neronas norėjo pasakyti, jog laikys Domi- 
cianą kaip įkaitą už Vespasiano ištikimybę. Tiesa, Vespasianas vis tiek 
būtų likęs ištikimas Neronui lig pat šio mirties, mat toks buvo jo bū- 
das. Užtat ir negaliu labai garbstyti Vespasiano drąsos ir besąlygiško 
sąžiningumo. 

Korinte gavau progą geriau susipažinti su buvusiu vadu ir sustiprin- 
ti draugystę, pasiūlęs jam nemokamą būstą ir visišką išlaikymą nauja- 
me gražiame Hierakso name. Už tai Vespasianas man jautė didelį dė- 
kingumą. Ir šiaip buvau vienintelis kilmingasis, padoriai elgęsis su tuo 
paprastu ir karo išvargintu žmogum. 

Aš nesu šališkas ar linkęs tuščiai puikuotis visokiom draugystėm. 
Šitai turbūt įrodo mano gyvenimas. Maniau, kad nerūpestinga jaunys- 
tė Britanijoje, kai buvau jo pavaldinys, dabar yra ganėtina dingstis at- 
silyginti už tuometį šiurkštų draugiškumą svetingumu, kuris man pa- 
čiam nekainavo nė varioko. 

Cia, matyt, turėčiau dar kartą priminti, jog gniaužiant Pizono są- 
mokslą aš visaip stengiausi gelbėti Flavijus, nors tai buvo nelengva 
dėl Flavijaus Scevino suregztos žmogžudystės užmačios. Laimė, jis pri- 
klausė kitai, prastesnei, giminės šakai. Aš pats suskubau jį įskųsti, tad 
tikrai turėjau teisę užtarti kitus Flavijus. Po skyrybų giminiški santy- 
kiai manęs mažne jau nesiejo su Flavijais, bet Vespasiano brolis, mies- 
to prefektas Flavijus Sabinas, ir jaunėlis jo sūnus Flavijus Klemensas 
taip dygėjosi mano buvusia žmona, kad savo prielankumu vėliau nū- 
do atlyginti man už santuokoj išgyventas dvasines kančias. 

Tiriant Pizono sąmokslą Vespasianas nesukėlė įtarimų, nes buvo toks 
neturtingas, kad vos ne vos išliko senato nariu. Vieną savo dvarą bu- 
vau užrašęs jo vardu tada, kai cenzoriai pastebėjo, jog jis jau nebe- 
įvykdo turto sąlygos. Be to, visi puikiai pažino jo dorą būdą, tad net 
niekingiausias skundikas manė, jog neverta rašyti į sąrašą jo vardo. 

Sitai paminėjau norėdamas įrodyti, kokie seni ir stiprūs saitai sieja 
mane su Flavijais ir kokią didelę garbę Vespasianas teikė man dar ta- 
da, kai net Nerono vergas nebaudžiamas galėjo spjauti jam į užantį, 
nors jis buvo senatorius ir turėjo konsulo rangą. Mano draugystė ne- 
buvo pagrįsta savimyla nei savinauda. Jau seniai buvau užmiršęs sap- 
ną, kažkada sukurstytą druido, nors tuo, žinoma, niekas netiki. Iš tavo 
bičiulio eilėraščio paaiškėjo, kad visi laiko mane savimyla ir taria visa- 
da ir visur kur mane žiūrint sau tiktai naudos. 

Hierakso namuose gavau puikią progą dar sykį įsitikinti, jog „kai 
kurie vyrai lyg neapdoroti brangakmeniai po nenugludintu paviršium 
slepia nepaprastų savybių , - kaip kad neseniai imperatoriui Vespasia- 
nui meilikavo tavo barzdotasis bičiulis Decimus Juvenalis. Puikiai jį 
suprantu. Juvenalis tikrai turėtų siekti prielankumo, nes jo nepadorios 
šnekos ir įžūlios satyros tiesiog kelia pasipiktinimą. Aišku, ne man, nes 

jis — tavo draugas. Tu, kaip visi jaunuoliai, žaviesi sąmojingesniais už 
save. Vis dėlto neužmiršk, kad esi ketveriais metais jaunesnis už tą 
nepraustaburnį plevėsą. 

Nė trupučio neabejoju, kad to tavo Juvenalio nepadorios eilės am- 
žiams bus užmirštos. Mat esu matęs daug ryškesnių žvaigždžių, kurios 
akimirksnį žybtelėdavo ir užblėsdavo. Be to, nesaikingos gėrynės, ne- 
švankios kalbos, nakties vertimas diena ir nepaliaujamas egiptietiškų 
instrumentų džeržgesys net šaunesniam užslopintų paskutinę tikros 
poezijos kibirkštį. 

Aš tai rašau tik todėl, kad pakišai to menkystos satyrinį eilėraštį 
apie mane, mat negalėjau ramia sąžine išleisti tų jo bandymų savoj 
leidykloj. Ne, aš nesu koks niekšas. Tik uoliai rūpinuosi tavimi, mano 
sūnau. 

Korinte aš taip susidraugavau su Vespasianu, kad jis, prieš iškeliau- 
damas į Egiptą vesti abiejų tenykščių legionų ir patikrinti jų karinio 
pasirengimo prieš žnyplinį pajudėjimą iš šiaurės ir pietų Jeruzalės lin- 
kui, — taigi taip susidraugavau, - kad jis nuoširdžiai paprašė manęs 
atskleisti, ką žinau apie Rytų kraštų reikalus, leisti pasinaudoti mano 
gerais santykiais su žydais ir vykti kartu su juo į karo žygį. Tąkart 
mandagiai atsisakiau. Juk tai nebuvo tikras karas, o tik baudžiamasis 
žygis prieš maištaujančius Romos valdinius. 

Mano galva, tada aš nebūčiau užpelnęs jokios kariškos garbės. Tie- 
sa, kariškos netrokštu labiau, nei kitokios žemiškos garbės, tačiau, pa- 
sitaikius progai, mano padėties vyras turi ir tokios protingai užpelnyti. 
Širdies gilumoje aš esu taikingas žmogus. Man, kaip ir Neronui, širdis 
atlėgo tada, kai supratau, jog neteks patirti didžiojo Rytų karo. Kad tik 
tavęs vėliau aplinkybės į tą karą neįtrauktų. Juk dėl Romos saugumo 
Partiją vieną sykį reikės sužlugdyti. Neužmiršk šito. Niekas kitas tikro 
pavojaus Romos valstybei nekelia. Tiktai Rytai. 

Mes taip nuraminom ir išprusinom baugiąsias germanų gentis šiau- 
rėje, anapus mūsų ribų, kad iš jų šalies mums niekas negresia. Šitai 
geriausiai įrodo samdyti germanai kariai pretorionų daliniuose. Jie grei- 
tai tampa aršesniais romėnais už mus pačius ir iš pretorionų būna išti- 
kimiausi imperatoriui. 

Be to, Germanija su savo miškais ir pelkėmis yra pernelyg skurdi 
šalis, kad jai užimti vertėtų skirti didelių išlaidų. Dėl gintaro ir kailių 
neverta švaistyti pinigų, nes gintaro keliu atsigabename šito labo ne- 
brangiai. Germanija neturi ateities. Partija — kas kita, ir Rytų preky- 
bos kelių valdymas - verslus dalykas. Bet aš pats to karo nenoriu 
patirti. Tegul jis gula ant jūsų jaunų pečių tada, kai aš būsiu jau pali- 
kęs šį pasaulį. 

Aš, žinoma, pripažįstu, jog mano tėvo atleistiniai Antiochijoje ir 
mano paties atleistiniai Egipte iš Vespasiano karo žygio ganėtinai 

užpelnė mano amžiui. Užtat man lengviau atsisakyti minčių apie Par- 
tiją. Aš — taikingas Žmogus, nors vėliau papasakosiu, kaip savo narsa 
pelniau triumfo garbės ženklus. 


Vespasianui iškeliavus, Neronas sumanė priešininkui apdumti akis — 
liepė pretorionų legionui kasti Korinto kanalą. Jo įsakymu šis darbas 
buvo pradėtas jau anksčiau, bet negeri ženklai sustabdė darbą. Mat 
iškastos duobės pernakt prisipildė kraujo, o nakties juodybėj pasigir- 
do tokios kraupios aimanos, kad pasiekė net miestą ir pašiurpino Ko- 
rinto gyventojus. Tai tikra tiesa, o ne bobų plepalai. Sužinojau šitai iš 
patikimiausio šaltinio. 

Mat suklestėjęs Hieraksas kaip tik tapo dalininku pelningos laivų 
perkėlimo įmonės, kuri pertraukdavo laivus slidžiais takais per sąsmau- 
ką. Savaime aišku, kad šitų kelių savininkai taip pat buvo pripirkę už 
didžiulius pinigus stiprių vergų laivams traukti, o ir tam kanalui kasti. 
Hieraksas turėjo marias šviežio kraujo, nes vandeniu šaldomose savo 
mėsinėse pardavinėjo mėsą ir žydams, tad prieš skerdžiant, žydų pa- 
pročiu, nuleisdavo galvijams kraują. 

Taigi jis visuomet turėdavo galybę kubilų kraujo. Įprastai Hieraksas 
jį atiduodavo kraujiniams blynams kepti, kuriais maitino savo vario 
liejyklos vergus. Tačiau, dalininkų patarimu, jis, savo naudos nežiūrė- 
damas, paaukojo daugybės dienų pelną vardan gero tikslo ir nakčia 
nugabenęs supylė kraują į kanalo duobes. Jo dalininkai pasirūpino nu- 
mirėlių dūsavimais ir aimanom, o tai padaryti gana paprasta - juk pa- 
sakojau, kaip ponios Tulijos namas po begalės sunkumų tapo mano 
teisėta nuosavybe. 

Zinoma, aš Neronui neperdaviau Hierakso slaptų žinių, nes ir šiaip 
man nebuvo dėl ko palaikyti tą kanalo užmačią. Dėl tų negerų ženklų 
pretorionai atsisakė dirbti, be to, rankų darbas jiems, kaip kariams, bu- 
vo atgrasus. Tada Neronas sukietino sau širdį ir pretorionų bei Korinto 
liaudies akivaizdoje kuo iškilmingiausiai savom rankom iškasė pirmą- 
ją duobę, kur technikai buvo pažymėję naujo kanalo vagą. 

Ant savų - imperatoriškų — pečių jis užsikėlė pirmą pintinę iškastų 
žemių ir narsiai nunešė į nurodytą vietą būsimojo kanalo pakrantėje. 
Daugiau krauju duobės neplūdo ir naktinių dejonių nesigirdėjo. Preto- 
rionai įsidrąsinę šoko kasti kanalą toliau. Jų pastangas dar pakurstė ir 
centurionų lazdos, nes tie netausodami sveikatos talžė juos, kad tik 
patiems netektų kasti žemės. Ir dėl šito pretorionai užsidegė baisiu 
apmaudu ant Nerono ir ėmė neapkęsti jo dar labiau, nei Tigelino, kuris 
bausdavo juos tik garbingom pratybom. Jiems rodės smagiau išleisti 
paskutinį kvapą tose pratybose, nei su kastuvais rankose. 

Iš esmės apsvarstęs tą dalyką, aš dėl savų svarių priežasčių patariau 
Hieraksui mesti nešiojus kraują į kanalo duobes. Jokios tikrosios prie- 

žasties jam nepasakiau. Tik patariau dėl Nerono garbės ir savo gyvas- 
ties vyriškai nukęsti pralaimėjimą. Hieraksas paklausė mano patarimo 
tuo mieliau, nes įtarusis Neronas skyrė nakčiai sargybą, kad pašaliniai 
neprieitų prie kanalo. 

Hierakso santykiai su Korinto žydais buvo naudingi, mat liepiau 
skubinai — vos tik atėjo žinia apie legiono sutriuškinimą Judėjoje — 
perspėti visus žydus krikščionis, kad tie laikytųsi tyliai ir verčiau išsi- 
slapstytų saugiose vietose. Nerorias išsiuntinėjo įsakymą —- tiek į Itali- 
ją, tiek į visas provincijas, - kad žydai liaudies kurstytojai dėl men- 
kiausio neramumo būtų tučtuojau suimami ir apkaltinami valstybės 
išdavimu. 

Nėra ko norėti, kad juridiškas romėno pareigūno protas skirtų dan- 
gišką karalystę nuo žemiškos, Kristų nuo kitų Mesijų, kada liaudis at- 
virai kurstoma. Roma manė, kad žydai krikščionys, prasimetę tikėjimo 
dingstim, politiškai kursto žmones. Viskas dar pablogėjo, kai po dau- 
gybės skubinų nuosprendžių krikščionys Neroną viešai pradėjo va- 
dinti Antikristu, kurio atėjimą neva buvo išpranašavęs Jėzus Nazarie- 
tis. Tiesa, Nerono ta pravardė neužgavo, jis tik pasakė, jog krikščionys 
tikriausiai jį laiko Kristui lygiu dievu, jei vadina šitokiu gražiu vardu. 

Iš tikrųjų krikščionys silpni kaip tik dėl to, kad niekina politiką ir 
vengia valstybinės veiklos, visas viltis kreipdami į neregimą karalystę, 
kuri, kiek suprantu, mūsų valstybei grėsmės nekelia. Todėl krikščio- 
nys, jų vyresniesiems išmirus, nebeturės šiam pasauly ateities. Savo 
tikėjimą jie netrukus sunaikins tarpusavio kivirčais, nes vienas tiki vie- 
nu, antras — kitu ir kiekvienam savas nuostatas yra svarbiausias. Aš 
tuo įsitikinęs, — nesvarbu, ką sako tavo motina. Moterys nesučiuopia 
politinės tikrovės. 
damas, kad valstybei jie nekelia grėsmės — nei apipjaustyti, nei neapi- 
pjaustyti. Tačiau juridiškai išsilavinęs ir iškilęs tarnyboje romėnas to 
nesuima galvon. Jis prieštarauja, vis tiek laikydamas krikščionis poli- 
tiškai nepatikimais. 

Gaila, kad nesugebėjau padėti Pauliui, nes šįjį nerimastingas būdas 
be paliovos gainiojo iš vieno krašto į kitą. Paskutinę žinią buvau gavęs 
iš vieno aliejaus pirklio iš Emporijų — kylančio uostamiesčio Iberijos 
šiaurės rytų pakrantėje, nors to miesto uostas smarkiai nešamas smė- 
liu. Iš ten Paulių išvarė judėjai. Pasak mano žinių šaltinio, ten bent jo 
skaudžiai nesuluošino. 

Iberijoje, kaip ir kitur, savo mokymą jis galėjo skelbti tik graikų 
kitados įkurtuose pakrantės miestuose, kur jų kalba tebėra vyraujanti. 
Įstatymai ir nutarimai vaškuotose lentelėse, žinoma, rašomi lotyniš- 
kai. Iberijos pakrantėse daugybė didelių miestų, kuriuose jis turėjo 
ganėtiną veiksmų laisvę. Aliejaus pirklys tikino jį išplaukus į Mainakę 

pietuose, o iš ten ketinus nusigauti į Iberijos vakarus, nes jis vis nega- 
lėjo nurimti. 

Užtat tik jis pats kaltas, kad mano perspėjimas nusklido neteisinga 
kryptimi. Jis buvo sučiuptas Troadoje, Azijos Bitinijoje, taip staiga, kad 
paliko net dokumentus, knygas ir kelioninį apsiaustą. Galimas daiktas, 
jis ketino apsilankyti Azijoje ir padrąsinti savo atverstuosius, kuriuos 
jo priešininkai — keliaujantys pamokslininkai — lenkė; kaip jis manė, į 
neteisingą mokymą. Mažų mažiausiai netikrais pranašais jis su apmau- 
du vadindavo tuos, kurie, kaip ir jis, kentė dėl Kristaus ir stūmė savo 
gyvybę pavojun, nors taip gerai, kaip jis, dieviškų paslapčių nebuvo 
pažinę. 

Kai Romą pasiekė žinia, jog Paulius įduotas, kaipmat buvo išduota 
ir Kefo slaptavietė. Šitiek karštakošė Pauliaus partija Romoje tarė esanti 
skolinga savo mokytojui. Kefas laiku gavo mano įspėjimą ir iškeliavo 
iš Romos į Puteolius, bet jau nuo Ketvirtojo mylios stulpo Apijaus kely 
sugrįžo atgal. Jis teisinosi, jog visoj savo didybėj jam pasirodė Jėzus 
Nazarietis, kurį jis gerai prisiminė ir pažino. Jėzus esą jo paklausęs: 
„Kur eini, mano uola?“ Kefas sutrikęs atsakė, jog bėga iš Romos. Tada 
Nazarietis susigraužęs atrėžė: „Tada aš pats einu į Romą, kad būčiau 
nukryžiuotas antrą kartą“. 

Kefas susigėdo ir nuolankiai apsigręžęs pargrįžo Romon, tiesa, ne- 
paprastai laimingas, galėjęs darsyk žemiškomis akimis išvysti savo 
mokytoją. Kad ir nenuovoka, Kefas kitados, klajodamas su Jėzum 
Nazariečiu, pirmas iš mokinių atpažino ir pripažino jį esant Dievo 
Sūnų. Užtat mokytojas jį taip pamilo, kad iškėlė pirmu iš savo moki- 
nių. Ne tik dėl jo kūniškos galybės ir ugningo būdo, kaip ligi šiol 
dažnas mano. 

Aš pasakoju, ką girdėjęs, bet ir kitokios šnekos sklinda. Bet turbūt 
svarbiausia, kad Kefas patyrė kažkokį regėjimą ar apreiškimą Apijaus 
kely. Dėl šito jiedu su Paulium prieš mirtį galutinai susitaikė. Juk Pau- 
lius žemiškomis akimis niekados nebuvo matęs Jėzaus Nazariečio. Su 
užuomina į jo apreiškimus Kefas, šiokio tokio pavydo apimtas, kartą 
tarė, jog jam neprireikė išsigalvoti melagysčių, nes čia, ant Žemės, pa- 
žinojo Jėzų Nazarietį. Šitai nutiko per patį jų varžybų įkarštį. Vėliau, 
kada ir pats patyrė tikrą apreiškimą, Kefas susigėdo dėl to savo kalti- 
nimo ir atsiprašė Pauliaus. 

Labai krimtausi dėl to paprasto žvejo, kuris antrą dešimtmetį gy- 
vendamas Romoje lotyniškai nei graikiškai neišmoko tiek, kad apsiei- 
tų be vertėjo. Todėl jam nuolat kildavo visokių nesusipratimų. Net 
plito šnekos, kad jis neteisingai persako ar bent jau ne pažodžiui at- 
kartoja žydų šventraščius, kai jis tais šventraščiais remdavosi įrodinė- 
damas Jėzų Nazarietį esant tikrą Mesiją arba Kristų. Tarytum tai svar- 
bu tiems, kurie tiki jį esant Kristų. Bet krikščionims žydams iki kaulų 

smegenų įsiėdęs paprotys girtis savo mokytumu, ginčytis dėl žodžių 
ir jų reikšmių ir kiekvienu atveju remtis šventraščiais. | 

Vertėtų pamažiukais versti tuos šventraščius į lotynų kalbą, idant 
jais būtų galima remtis neginčytinai. Kaip tik mūsų kalba tam tinka 
geriausiai. Tada greit liautųsi tie nepakenčiami kivirčai dėl tikrosios 
kokio nors žodžio reikšmės, kurių klausant net galva paskausta. 

Be to, žydų šventraščiuose tiek daug poetiškų ir pamokomų pasa- 
kojimų. Gal kada nors užsiminsiu apie tai savo leidyklos atsakingam 
valdytojui. Ilgainiui šis užmojis gali atnešti didelio pelno. Romos žy- 
dai pamažu, vien dėl tam tikrų nepatogumų, sulotynės, tad graikiška 
šneka bus nustumta į šalį, nors ši sklandi kalba šiandien tebėra išsila- 
vinimo matas. Betgi negalėsime reikalauti, kad viso pasaulio audėjai, 
sidabrakaliai, siuvėjai, batsiuviai ir palapinių meistrai mokėtų dvi kal- 
bas — kad klestėtų Romoje, jie turės mokėti lotyniškai. Bet nors krikš- 
čionių tikėjimą istorija pamažu ir užmaršins, žydai visuomet išliks. Pa- 
tikėk tuo, mano sūnau, šitiek tavo tėvas dar nutuokia. 

Apsispręsiu po poros dienų. Aš papratęs iš anksto apsvarstyti su- 
manymus, kurių manau galįs imtis, jei tik nereikės gaudyt skrendan- 
čios Fortūnos. Tvarkydamas verslo reikalus aš nesikliauju akimirks- 
nio suvokimu, nors, pavyzdžiui, poezijoje, o dažnai ir politikoje to- 
kiu nujautimu būtina pasinaudoti. Mat į tokį didelį darbą ilgam tek- 
tų įtraukti daugybę gabių vertėjų. Be to, tai, kad žydų šventraščius 
lotyniškai leis įtakinga leidykla, gali daug ką nustebinti. Zinoma, vien 
dėl šio sumanymo aš galėčiau kokio nors žydo atleistinio vardu įkurti 
kitą leidyklą. 

Bet tegul šios mintys susiguli. Juk tiek sukaupiau turto, kad net pats 
gerai nežinau, kiek jo turiu, nors dėl dabartinės neprotingos mokesčių 
politikos, norėdamas išsaugoti nuosavybę, turi iššvaistyti galybę laiko 
ir brangaus popieriaus. Mus, turtinguosius, be gailesčio kaip kempines 
išspaudžia vos tik spėjame sušlapti. O kur dar imperatoriaus gimtadie- 
niai ir turtingųjų priedermės liaudžiai! 

Galiu tik dėkoti savo Fortūnai už tai, kad Vespasianas dar sykį ne- 
vedė. Cenidė žino savo vietą ir nieko nereikalauja. Ji pasitenkina seno- 
višku molio ąsočiu, jei tik jį puošia kokie nors paveikslėliai. Tokių aš, 
aišku, turiu ganėtinai. Įtariu, kad Cenidė vienodai vertina visas vazas — 
ir su juodais paveikslėliais, ir su raudonais paveikslėliais, nors šiaip ji 
gerbtina už gerą būdą. Ką padarysi, kad ji tėra atleistinė vergė, be to, 
sena ir bjauri. Siuo atžvilgiu Vespasianas nelabai išrankus. 

Bet pasakoju toliau. Iš Jėzaus Nazariečio bičiulių išgelbėjau tik tokį 
Joną, kuris nuo judėjų persekiojimo pabėgo į Efesą. Aš pats jo nesuti- 
kau, bet sako jį esant geraširdį, jis esą leidžia laiką rašydamas prisimi- 
nimus bei taikingomis kalbomis slopindamas krikščionių tarpusavio 
nesantaiką. Mano tėvo nuomonė apie jį buvo irgi gera. Jis buvo įskųs- 

tas tais išdavysčių ir pavydo laikais, tačiau Azijos prokonsulas buvo 
mano draugas, užtat tik kuriam laikui išvijo jį į vieną iš jūros salų. 

Apstulbau, kai sužinojau jį ten užrašius kažkokių aistrių apreiškimų. 
Sako, kai jis iškeldavo koją iš savo būsto, jam įpėdžiui puldavo šunys 
kandžiodami kulnis, mat jis vaikščiojo susitaršiusia barzda ir nuskarusiu 
drabužiu. Gal šunys persekiojo jį kaip žydą, o gal jis juos erzino apmau- 
daudamas dėl ištremties. Bent jau jis savo knygoje atskleidžia, kad šu- 
nys jo nemėgsta. Siandien jis tikriausiai jau nurimęs, juk pargrįžo į Efesą. 

Mus, Rytų šalių grupės narius, Neronas nubaudė parsiųsdamas į Ro- 
mą saugoti nuo miesto žydų ginkluoto maišto. Jis šaipiai pasakė mus 
gebėsiant tai padaryti, nors šiaip jau pasirodėm negebą atlikti panašių 
užduočių. Mūsų grupės jis negalėjo paleisti, nes tokią teisę turėjo tik 
senatas. Tačiau senatas, įtaikaudamas Neronui, pakeitė grupės sudary- 
mo tvarką, nors nebuvo lengva rasti daugiau vyrų, galinčių aukoti sa- 
vo laiką tam nedėkingam darbui. 

Taigi negirdėjau, kaip Neronas paskelbė Achajos laisvę ir sugrąžino 
nepriklausomybę Graikijai. Tik kad niekas dėl to nepasikeitė. Aš tai 
supratau prisiminęs jaunystę, kai Korinte buvau karo tribūnas. Nuo tol 
jie patys galėjo rinkti vietininką, pinigus savo ginkluotosioms pajė- 
goms ir kastis kanalą. Tačiau trumparegiams graikams vien tai kėlė 
didelį džiaugsmą. 

Aš pastebėjau, jog Neronas savo kreipimesi nė žodeliu neužsimena 
apie Romos senatą, o priešingai — tvirtina, jog tik Neronas, ir niekas 
kitas, skelbia laisvę. Per Korinto kanalo kasimo iškilmes savom ausim 
girdėjom tartum įspėjimą — tada, kai Neronas reiškė viltį, jog didysis 
sumanymas atneš laimę Achajai ir Romos liaudžiai, nepaminėdamas 
senato, nors viešai sakomoje kalboje jį paminėti privalu. Posakis „Ro- 
mos senatas ir tauta“ teisingas ir nė jokios permainos jo nepakeis. 

Taigi lydėdamas žydus į mirtį pajutau, kad jau Orkas mano žings- 
nius rikiuoja, ir Charono ledinį alsavimą už nugaros pajutau. Tą patį 
nemalonų jausmą patyrė daug kitų toliaregių senato narių, nors iš at- 
sargumo apie tai tarpusavyje nesikalbėjom. Nebegalėjom vienas kitu 
tikėti. Vienas iš mūsų į kelionę visados pasiimdavo atsargai milijoną 
sestercijų auksu. 

Neronas netgi uždraudė mums pasitikti jį Neapolyje. Iš ten jis nūdo 
pradėti savo pergalingą žygį į Romą, nesgi pirmąkart jis viešai pasiro- 
dė kaip tik Neapolio teatre. Grįžti Romon jis įsigeidė ne su tikru, o su 
meno triumfu, meilydamas suteikti liaudžiai džiaugsmo ir laisvų die- 
nų. Zinoma, politiškai tai buvo išmintinga, nes Rytų karas neišdegė, 
bet mes nelabai džiaugėmės, kai jo reikalavimu turėjom išmušti mies- 
to mūre skylę Nerono pergalingai eisenai. Juk tokios garbės per am- 
žius neteikta nė vienam nugalėtojui — net pačiam Augustui per trium- 
fus. Mums rodės, kad Neronas įgijo Rytų šalies patvaldžio bruožų. 

Romoje taip elgtis nedera, nesvarbu, kokias įžūlybes rašo tas nepraus- 
taburnis padauža apie mūsų papročių sugedimą. 

Ne tiktai mes, bet ir liaudis, - turiu galvoje protingus piliečius, — 
purtė galvas matydami Neroną įvažiuojant šventu Augusto triumfo 
vežimu per mūro skylę ir traukiant per miestą su „grobiu“ — vora veži- 
mų, prikrautų pergalės vainikų, su viso pasaulio aktorių, muzikantų, 
dainininkų ir šokėjų, o ne karių palyda. Graikų menininkams jis liepė 
ištapyti didžiulius audeklo gabalus bei nulipdyti skulptūrų, vaizduo- 
jančių ne kovas, bet jo pergales įvairiose dainavimo varžybose. Jis pats 
vilkėjo aukso žvaigždėm išdabintu purpuriniu apsiaustu, galvą buvo 
pasipuošęs dvigubu Olimpijos alyvų vainiku. 

Vis dėlto Nerono garbei reikia pasakyti, kad jis, kaip triumfatorius, 
pagal paprotį keliais užkopė stačiais Kapitolijaus laiptais ir paskyrė 
geriausius pergalės vainikus ne tik Jupiteriui Sergėtojui, bet ir kitiems 
galingiausiems Romos dievams, neužmiršdamas nė Junonos su Vene- 
ra. Tačiau vainikų užteko net ir Aukso rūmų priėmimo salės bei apva- 
lios valgomosios salės sienoms nukabinėti. 

Vis dėlto Nerono sugrįžimas į namus teikė džiaugsmo ne visiems, 
kaip kad iš šalies atrodė. Statilija Mesalina buvo išlepinta ir silpnavalė, 
bet, šiaip ar taip, ji buvo moteris ir negalėjo pakęsti, kad Neronas el- 
giasi su Sporu kaip su jai lygiu sutuoktiniu ir geidžia pagal įnorius 
mainyti santuokinį guolį. Tarp jų vis kildavo tokių aršių kivirčų, kad 
rūmuose dužo indai. Prisimindamas Popėjos likimą, Neronas nedrįso 
žmonos spardyti ir ši tuo pasinaudojo. Po kurio laiko Neronas pareika- 
lavo Junonos grąžinti pergalės vainikus, kuriuos jai skyrė, nes nieko 
kita jam neliko. Galų gale jis ištrėmė Statiliją į Ancijų. Tačiau Statilijai 
Mesalinai tai išėjo tik į naudą. 

Ji ligi šiol tebėra gyva ir gedi Nerono, kaip visos našlės, prisiminda- 
ma tiktai geruosius jo bruožus. Ji dažnai tamtyč papuošia gėlėm kuklų 
Domicijų mauzoliejų ant Pincijaus kalvos, kuris gerai matyti iš Marso 
lauko. Jis netoli nuo Lukano sodų, kur aš jaunas stebėdavau žydinčias 
vyšnias kartu su Neronu bei Agripina. 

Cia, Domicijų mauzoliejuje, Nerono kaulai ilsisi — jeigu ilsisi. Juk 
rytinėse provincijose dėl Nerono atminimo kilo sankirčių. Zmonės ne- 
tiki, kad jis mirė, - ne, mano jį dar sugrįšiant, prisimindami jo valdymo 
laikus kaip laimingus, lyginant su dabartiniais, kurie slegia mokesčių 
našta ir valdžios šykštavimu. 

Retsykiais Rytuose dar pasirodo koks pabėgęs vergas, kuris apsime- 
ta Neronu. O partai nuolankiai remia tas maišto užmačias. Mes jau 
nukryžiavom du apsišaukėlius Neronus. Pačiai liaudžiai jie turėjo dai- 
navimu įrodyti savo tapatumą. Bet nė vienas jų neprilygo Neronui. 
Šiaip ar taip, Statilija gėlėmis jį prisimena ir puošia jo kapo vietą — 
jeigu tas kapas Nerono. 

Tačiau dar vieną sykį — prieš užgęstant laimės žvaigždei - Neronas 
galėjo pašvęsti ir pašvaistyti pinigus liaudies linksmybėms. Armėnijos 
karalius Tiridatas, o, po teisybei, jo brolis Vologezas pamanė, kad Tiri- 
datas turėtų sutvirtinti taiką — pats Romoje priimti diademą iš Nerono 
rankų. Juk Vologezas nebegalėjo ginklais ir pinigais remti žydų. Jeru- 
zalė atsidūrė apsiausty. Be to, Jeruzalė jau buvo atlikusi savo darbą, 
kada lemtingą metą sustabdė mūsų legionus. 

Tiridatas atkako sausuma ir su nepaprastai prašmatnia svita, tad viena 
jo kelionės diena Neronui kainavo :porą šimtų tūkstančių sestercijų. 
Svečiui Romoje išlaikyti Neronas kasdien aukojo po milijoną, užtat 
Tiridatas tikraisiais Romos pinigais prisiminė ir mus, vargšelius Rytų 
šalių grupės narius. 

Noriu įrodyti, kaip neteisingai šališkas partas supranta mūsų papro- 
čius, tad pasakysiu, jog Vologezas laiškais ir per pasiuntinius iš anksto 
užsitikrino, kad perduodant diademą mes nieku gyvu nepažeminsim 
jo mylimo broliuko, kurį jis buvo padaręs Armėnijos karaliumi, nes 
bijojo šį pasitaikius progai Ekbatanoje smeigsiant durklu jam į nugarą. 
Tarytum mes, romėnai, papratę žeminti garbingame kare įveiktą naują 
valdinį, juolab jų karalių, kuris su nuoširdžiais ketinimais, kaip sąjun- 
ginę valstybę, perdavė Romai valdyti savo šalį. 

Neronas parodė Tiridatui savąjį - neronišką — didžiadvasiškumą ir 
dėl politinių priežasčių surengė kuo iškilniausias apeigas. Tiridatas net 
galėjo turėtis kalaviją ant juosmens, nors pririštą prie makšties, o tai 
reiškė, kad nuo tol jis neturi teisės išsitraukti jo be Romos senato ir 
liaudies leidimo. 

Sįkart Neronui pasirodė, jog vertėtų prisiminti seną šventą posakį, 
nes kai kurie ėmė garsiai klausinėti, kur pradingęs Korbulas, kai tvirti- 
nama pergalė prieš Armėniją. 

Galop Neronas, trokšdamas parodyti savo nuolaidumą, liaudies aki- 
vaizdoje apkabino Tiridatą kaip kokį karališką brolį. Iš tikrųjų jiedu 
taip susibroliavo, kad Tiridatas išmokė Neroną senovės persų magijos. 
Tam tikruose šventuose Partijos plotuose iš žemės kyla degantys ug- 
nies stulpai. Patikimi liudytojai man sakė, jog šitokia metams bėgant 
tų ugnies stulpų galia nesilpsta ir nepaliauja liepsnoti kažin kokių abe- 
jotinų dievų garbei. 

Sunku tuo patikėti. Greičiau patikėčiau tuo, kad esama tokių nema- 
tomų ugnies stulpų, kurie gali apdeginti žmogų. Tačiau pasaulyje yra 
ir vyksta galybė nuostabių dalykų, tad kažin ar verta iš anksto neigti 
tai, kas neįtikima. Juk Epafroditui pavyko Aukso rūmų žvėrynui gauti 
baltą it sniegas mešką, kuri dargi plaukioja ledo gabalais atšaldytame 
vandenyje ir ėda žuvis. Jei man kas nors būtų šitai papasakojęs tada, 
kai pats vadovavau žvėrynui, aš nebūčiau nieku gyvu patikėjęs. 

Keletą naktų Tiridato mokytas juodosios magijos Neronas užsitrau- 

kė žynių kolegijos pyktį. Pykčio, susijusio su tikėjimo dalykais, nedera 
niekinti. Priešingai, kaip rodo baugi krikščionių nesantaika, tai galbūt 
grėsliausias pyktis. Tiesa, aš manau, kad magija buvo tik dingstis ir kad 
Neronas, susižavėjęs jaunu vyru, įsitraukė į kai kuriuos pomėgius, į ku- 
riuos rytietis Tiridatas buvo įjunkęs. Zinoma, tai sustiprino jųdviejų drau- 
gystę, nors Tiridato ilgas viešėjimas gerokai patuštino valstybės iždą. 
Vis dėlto Tiridatas sutiko grįžti jūra, o tai kainavo mažiau, nei kelionė į 
Romą. Matyt, jis, viešėdamas Romoje, įveikė savąjį prietaringumą. 

Ir vėl, pasakodamas apie pašalinius dalykus, tolinu tai, kas mane 
patį akmeniu užgula. Nerono triumfas ir kitos jo valstybinės pareigos 
leido man ilgam atidėti baudimus. Galų gale atėjo valandėlė, kai turė- 
jome teikti Neronui seniai parengtus mirties nuosprendžius. Jei dar 
būčiau prisigalvojęs dingsčių baudimams atidėti, tai net senatoriai bū- 
tų įtarę mane esant žydų draugą. 

Nūsdami susigrąžinti gerą vardą, mes, Rytų šalių grupė, uoliai kū- 
rėm teisingą sampratą apie Romos žydų bendruomenės padėtį ir apie 
tai, kokią grėsmę toji bendruomenė kelia valstybės saugumui, žydams 
Jeruzalėje sukilus. Daugis mūsų iš šio naudingo darbo susikrovė dide- 
lius turtus. Galėjom švaria sąžine teikti nuraminančią ataskaitą Nero- 
nui ir senatui. 

Nedidele balsų dauguma senate greitai priėmėm nutarimą žydų ne- 
persekioti, o tik atrinkti iš jų nepatikimus Žmogėnus ir tuščiakalbius 
liaudies kurstytojus. Visų žydų ištremtis iš Romos esą neduotų nau- 
dos, o šalies ūkį tik dar labiau nusmukdytų. Klaudijaus laikų žydų trė- 
mimas iš Romos buvo įspėjantis pavyzdys, kuriuo galėjome remtis. 
Senatas nerado dingsties vien dėl prastuomenės džiaugsmo daigoti stro- 
pius, mokančius dirbti ir nepriekaištingos gyvensenos romiečius. 

Mūsų pranešimas buvo toks nuodugnus, kad pasiekėme savo, nors 
Jeruzalės maištas buvo sužadinęs neapykantą žydams. Tiesą sakant, aš 
šiam reikalui skyriau ir savų lėšų, nes Klaudija turėjo labai daug žydų 
draugų. Juk kreivanosį Akvilą ir drąsuolę Priskilę didysis valymas tik- 
rai būtų palietęs. Betgi aš kietaširdis, godus šykštuolis, visados savo 
naudos žiūrintis Randuotasis kulis, apie kurį geriausias tavo draugas 
Juvenalis negali pasakyti nieko gera. Spėju, kad tavo draugai sumokės 
už jo eilėraščio nuorašus didžiulius pinigus. Zmonėms nėra smagesnio 
džiaugsmo už piktdžiugą. Bet pasidžiaukime mudu - tu ir aš, - kad 
tavasis barzdyla per mane bent jau išsivaduos iš skolų, nors aš pats nė 
varioko jam neduosiu. 

Jei būčiau toks godus, kaip kad jis sako, aš Žinoma, nusipirkčiau tą 
jo prakeiktą satyrinį eilėraštį ir mano leidykla gautų didelio pelno. Bet 
aš nesu toks kaip Vespasianas, kuris renka mokesčius net už šlapini- 
mąsi. Sykį mudu šnekėjomės apie laidotuves. Jis klausė, kiek, mūsų 
manymu, kainuotų jo laidotuvės valstybės iždui. Spėjom, kad iškil- 

mingoms apeigoms būtų išleista mažų mažiausiai dešimt milijonų ses- 
tercijų. Šitiek suskaičiavome ne iš mandagumo — įrodėme akivaizdžiais 
skaičiais. Vespasianas sunkiai atsiduso ir liūdnai paprašė: 

— Duokit man iš anksto šimtą tūkstančių ir galėsit mano pelenus 
suberti į Tiberį. 

Zinoma, mes pašokę surinkom šimtą tūkstančių sestercijų į jo seną 
šiaudinę skrybėlę, taigi tada pietūs mums brangiai kainavo, o valgis 
nebuvo pagirtinas. Vespasianas tikrai gyvena paprastai ir geria savąjį 
gaivų kaimišką vyną. Vis dėlto dėl užimamų pareigų man teko kartą 
paremti Vespasiano amfiteatro statybą. Juk tai bus aštuntasis pasaulio 
stebuklas - Nerono Aukso rūmai, lyginant su tuo amfiteatru, atrodė 
tarsi išlepinto berniūkščio išmonė. 

Tikriausiai tai vienas iš nedaugelio dalykų, dėl kurių mudu su Klau- 
dija sutariam. Juk ji vis dėlto yra imperatoriaus duktė, valdovo Nerono 
sutuoktinės Oktavijos pusseserė ir paskutinio Julijų giminės impera- 
toriaus motina. Ką čia kliedžiu — kodėl paskutinio? Juk tu kada nors 
vesi! Gal aš dar galėsiu palaikyti ant rankų tavo sūnų, jei tik tu suteiksi 
toki: garbę prastakilmiui ir godūnui tėvui. 

Siaip ar taip, tavo motina nuoširdžiai palaiko mano norą aukoti di- 
džiulio amfiteatro statybai. Tiesa, politiniu požiūriu, mūsų laikais liau- 
dis nėra labai svarbi - gana, kad tik gauna veltui grūdų ir cirko pramo- 
gų. Vis dėlto net ir gerą liaudies nuotaiką reikia palaikyti. Antraip per 
cirko vaidinimą pradės bliauti, reikalaudama kokios bergždžios naujo- 
vės ar mirties vyrui, kuris jai nepatinka. 

Sitaip nutiko ir mano draugui Tigelinui per trtumputį Otono valdymo 
tarpsnį. Jis sausas išlipo iš balos per Nerono valymus. Nė vienas protin- 
gas vyras nieko prieš jį neturėjo, tačiau antrąkart šalia nebuvo įtakingų 
draugų. Sako, jis išbalo, kai liaudis subliuvo: „Tigeliną žvėrims! 

Zinoma, žvėrims jo niekas negalėjo atiduoti. Juk jis buvo Romos 
senatorius, taigi nusipelnęs kalavijo. Jis mirė per klaidą — tokių klaidų 
pasitaiko, kai liaudis prastai nusiteikusi. Juo didesnis amfiteatras, juo 
prašmatnesni vaidinimai, tuo labiau patenkinta tauta. Sitai tavo moti- 
na supranta, nors jos draugai krikščionys smerkia mane už tai, kad 
aukoju amfiteatrui. 

Bet ko vis vilkinu ir nepasakoju, kas nutiko. Sakytum man turi traukti 
dantį. Staigiai, mitriai, Minutai, ir viskas bus baigta. Aš nekaltas. Jų 
labui dariau, ką galėjau. Zmogus negali padaryti daugiau. Jokia žemiš- 
ka galybė nebūtų išgelbėjusi Kefo ir Pauliaus. Kefas savo noru sugrįžo 
į Romą, nors tikrai būtų spėjęs pasislėpti, kol visa praeis. 

Žinau, kad Kefą visi dabar vadina lotynišku vardu - Petras. Aš norė- 
čiau iki dienų pabaigos jį vadinti senuoju man brangiu vardu. Čia turiu 
paneigti klaidą, kad jis esą buvo Flavijų giminės atleistinis, užtat gavo 
dar vieną vardą — Petro. Ne, jis buvo laisvasis žvejys nuo Galilėjos jūros. 

Petras — tai Kefo vardo vertimas, žodžio, kuris reiškia uolą, ir kurį 
jam davė Jėzus Nazarietis. Kodėl davė tokį vardą? Juk Kefas tikrai 
nebuvo uolos tvirtumo, priešingai — karštas, ūmus, o kartais elgdavosi 
kaip bailys. Paskutinę naktį jis net išsižadėjo Jėzaus Nazariečio, ir An- 
tiochijoje tikrai nerodė drąsos, o bijojo Jokūbo patikėtinių, maniusių, 
jog jis pažeidžia žydų Įstatymą valgydamas su neapipjaustytaisiais. 
Vis dėlto Kefas — įspūdingas vyras, nesvarbu, kokių silpnybių turėjo, o 
gal kaip tik dėl silpnybių jis buvo įspūdingas. Nežinau. 

Apie Paulių nūnai plinta šnekos, kad jis neva perėmė Sergijaus Pau- 
liaus vardą, nes šis Kipro: vietininkas turėjo aukščiausią rangą tarp jo 
atverstųjų. Bet tai netiesa. Saulius pasikeitė vardą į „Paulių“ seniau, nei 
sutiko Sergijų, ir tik todėl, kad tas žodis graikiškai reiškia „mažasis“, 
„menkas“ — kaip ir mano vardas Minutas lotyniškai. 

Tėvas, duodamas man menkinamąjį vardą, dar nenujautė, jog aš bū- 
siu Pauliaus bendravardis. Tačiau, nors vardas vyro negadina, gal ir dėl 
jo — savo vardo - pradėjau rašyti šiuos prisiminimus, nūsdamas įrodyti, 
jog iš tiesų aš nesu toks niekingas, kaip rodo vardas. O veikiausiai 
prisiminimų ėmiausi todėl, kad čia, maudyklėse, mineralinius vandenis 
gerdamas ir skrandžio skausmus gydydamasis iš pradžių nesuradau 
kur veiklumo lieti. O gal pagalvojau, kad turėtum nors šį tą Žinoti apie 
savo tėvą tada, kai uždarysi mano pelenus Cerės kape. 

Rūpinausi Kefo ir Pauliaus savijauta per ilgus nelaisvės mėnesius. 
Mano dėka jiedu galėjo laisvai susitikti ir pasišnekėti, tiesa, sargybinių 
prižiūrimi. Dėl liaudies piktumo juos, kaip pavojingus valstybės nusi- 
kaltėlius, teko įkalinti Tuliane. Tulianas —- nelabai sveika vieta, nors, 
žinoma, garbingi šimtmečių papročiai ten išlaikyti. Tame kalėjime bu- 
vo pasmaugtas Jugurta, ten buvo suknežinta Vercingetorigui galva, 
ten nugaluoti Katilinos draugai ir, pagal įstatymą, mažoji Sejano duk- 
relė išprievartauta prieš įvykdant bausmę. Mes, romėnai, skaisčių mer- 
gelių juk nebaudžiame. 

Maisto ir vandens Kefas ir Paulius gaudavo sočiai. Pauliui nusiun- 
čiau popieriaus bei plunksnų, pastebėjęs, jog jis pernelyg neramus — 
mat negalėjo rašyti ir rietis su kokios nors šalies žydais. Kefas su juo 
nesikivirčijo, bet elgėsi kaip su broliu. 

Tiems, kurie išdrįso, aš leidau juodu aplankyti, bet retas išdrįso. Pats 
išsiunčiau iš Tuliano laišką, kuriuo Paulius prašė atsiųsti jam ožio kai- 
lio apsiaustą ir Troadoje palikusius dokumentus. Manau, kad pasiel- 
giau protingai. Žiemą Tuliane šalta tartum ledo urve. 

Sprendžiant iš laiško, Paulius bijojo kankinamos mirties, tačiau šiuo 
požiūriu Neronas nebuvo niekingas, nors niršo ant žydų už maištą ir 
laikė kaltais visus žydus liaudies kurstytojus. Paulius buvo Romos pi- 
lietis ir tikrai turėjo teisę į nukirsdinimą. Per paskutinį teismą net tei- 
sėjai nesuabejojo ta jo teise. O Kefą pagal įstatymą nuteisė nukryžiuo- 

ti, nors aš nenorėjau, kad tas senas Žmogus ir buvęs mano tėvo drau- 
gas mirtų tokia kankinama mirtim. 

Pasistengiau pats palydėti juos į paskutinę kelionę, kai gaivų vasa- 
ros rytą, prieš įkaistant saulei, juos išsiuntė į bausmės vietą. Pasirūpi- 
nau, kad tuo metu kitų žydų nebaustų. Bausmės vietose žydai visuo- 
met sudarydavo kamšatį, o aš norėjau, kad Paulius ir Kefas galėtų nu- 
mirti po vieną, garbingai. 

Prie kelio šakos į Ostiją turėjau pasirinkti, katrą iš jų lydėti toliau, nes 
Paulius buvo vedamas ligi tų vartų, kur baudė mano tėvą ir ponią Tuliją. 
Teisėjų įsakymu, Kefą reikėjo vesti per žydų miesto dalį - įspėjant juos — 
ir nukryžiuoti vergų bausmės vietoje palei Nerono amtfiteatrą. 

Paulių lydėjo jo draugas gydytojas Lukas, tad žinojau, kad jo, kaip 
piliečio, niekas nežemins. Kefui labiau reikėjo mano globos. Bijojau ir 
dėl jo palydovų Morkaus bei Lino. Todėl pasirinkau Ketfą. 

Tačiau bergždžiai baiminausi žydų priešiškumo anapus upės. Kefo 
link atlėkė tik keli purvo gurvoliai. Zydai liko žydai ir net karčiai neap- 
kęsdami atskalūno tik tylomis žiūrėjo, kaip žydą, liaudies kurstytoją, 
veda kryžiuoti už Jeruzalės maištą. Ant Kefo kaklo, kaip paprastai, 
kabojo lentelė su lotynišku ir graikišku užrašu: „Simonas Petras iš Ka- 
farnaumo, galilėjietis, valstybės ir žmonijos priešas . 

Kai pasiekėm užmiesčio sodus, svilino nepakeliama kaitra. Mačiau, 
kaip prakaito perlai ritasi per raukšlėtą Kefo kaktą. Liepiau nukelti jam 
nuo pečių kryžių ir duoti panėšėti sutiktam žydui. Kariai turėjo šitokią 
teisę. Aš pasikviečiau Kefą atsisėsti šalia į dengtus senatoriaus neštu- 
vus, nesusimąstęs apie šnekas, kurias gali sukelti šitoks mano prielan- 
kumas. 

Tačiau Kefas liko koks buvęs — griežtai pasakė gebėsiąs ant plačių 
pečių iki galo nešti kryžių be jokios pagalbos. Prie manęs jis nesėdo, o 
pasakė trokštąs pėdom pajusti kelio dulkes ir saulę savo sprandu — 
taip kaip prieš kelis dešimtmečius, kai Galilėjos keliais lydėjo Jėzų Na- 
zarietį. Jis net nenusinėrė virvės, kuria buvo vedamas, tikindamas, jog 
ir šitai Jėzus Nazarietis jam buvo sakęs, tad jis esą nenorįs paniekinti 
pranašystės. Tačiau jis ėjo pirmyn vargais negalais, pasiramsčiuoda- 
mas savo gludžia lazda. 

Kai vasariškoj kaitroj pasiekėm dvokią bausmių vietą, aš slapčia pa- 
klausiau Kefo, ar jis nenorėtų, kad iš pradžių jį nuplaktų. Mes teikiam 
šitokią gailiaširdystę kryžiuojamam, idant jį apimtų karštinė ir grei- 
čiau ateitų mirtis, nors daugis barbarų šitai neteisingai supranta. Kefas 
patikino, jog plakti nereikės, nes turįs savų ketinimų, bet iškart pasi- 
gailėjo ir pasakė norįs nuolankiai nueiti kelią iki galo — taip kaip dau- 
gybė liudytojų iki jo. Juk ir Jėzus Nazarietis buvo nuplaktas. 

Tačiau Kefas neskubėjo. Mačiau šypsenos spindesį jo akyse, kai pa- 
sigręžė į savo palydovus Morkų ir Liną ir tarė: 

— Klausykit abu, klausyk, Morkau, nors aš tuos žodžius sakiau jau 
daugybę kartų. Klausyk ir tu, Minutai, kad nori. Jėzus sakė: „Su Dievo 
karalyste yra kaip su žmogum, kuris beria dirvon sėklą. Ar jis miega, ar 
keliasi, ar naktį, ar dieną, jam visiškai nežinant, kaip. Zemė savaime 
duoda vaisių: pradžioje želmenį, paskui varpą, pagaliau pribrendusį 
grūdą varpoje. Derliui prinokus žmogus tuoj imasi pjauti, nes pjūtis 
atėjo“. 

Jis nepatikliai papurtė galvą, jo akių kertelėse sužibo džiaugsmo aša- 
ros, jis linksmai nusijuokė ir šūktelėjo: 

— Aš nieko nesupratat, nors nepalioviau kartojęs jo paties žodžių. 
Tik dabar supratau. Derlius prinokęs ir pjautuvą ranka jau laiko. 

Zvilgtelėjęs į mane, jis palaimino Liną, ištiesė jam nugludintą lazdą 
ir paprašė: 

— Ganyk mano avis. 

Sakytum nūsdamas, kad aš tai pamatyčiau ir paliudyčiau. Tik paskui 
nusižeminęs kreipėsi į karius. 

Tie jį pririšo prie stulpo ir pradėjo plakti. Jis buvo jėgingo kūno, 
tačiau vis tiek nesulaikė sopių aimanų. Nuo rimbo pliaukšėjimo ir ato- 
dūsių atsigodo vienas išvakarėse nukryžiuotas žydas ir, tampomas mėš- 
lungio, atmerkė karštligiškai blizgančias akis, nuo kurių pakilo musių 
debesis, ir atpažino Kefą. Kietakaktis, tikras judėjas, jis net nuo kry- 
žiaus ėmė šaipytis, kad Jėzus Nazarietis laikomas Kristumi. Jis puolė 
kurstyti ginčą, persakydamas žydų šventraščių mintis. Tačiau Kefas 
nenorėjo ginčytis. 

Užtat, atkentėjęs plakimą, pareikalavo karių nukryžiuoti jį žemyn 
galva. Jis manė nesąs vertas garbės būti prikaltas galva į dangų, kaip jo 
Viešpats Jėzus Kristus, Dievo Sūnus. Slėpdamas šypseną, prisidengiau 
burną apsiausto skvernu. 

Iki paskutinės akimirkos Kefas liko Kefu — jo paprasta išmintis kūrė 
Jo karalystę. Supratau, už ką jį mylėjo Jėzus Nazarietis. Tą akimirką ir 
aš jį mylėjau. Kaip nuovokų - juk daug greičiau miršta žmogus, prikal- 
tas ant kryžiaus žemyn galva, kada kraujas suteka į galvą, o gyslos 
suerdėja. Palaiminga nejautra tada išgelbsti nuteistąjį nuo kankynės, 
kuri užtruktų visą parą. 

Kariai pratrūko juoktis, o paskui mielai išpildė jo prašymą, išsyk 
supratę, jog nereikės dvi pamainas kaitroj budėti. Kabodamas ant kry- 
žiaus Kefas išsižiojo ir pradėjo kažką rėkčioti, tartum mėgindamas gie- 
doti, nors, man rodės, tokios būklės nėra ko giedoti. 

Paklausiau Morkaus, ką Kefas sako. Morkus atitarė Kefą giedant, 
kad Dievas jau veda jį, savo ištikimąjį, į žaliąsias pievas ir prie atgaivių 
vandenų. Mano džiaugsmui, Kefas nelabai ilgai kamavosi, iki pasiekė 
žaliąsias pievas. Kai jis prarado sąmonę, mes laukėme, kaip reikėjo, 
kol jis kriokdamas trūkčiojo. Paskui aš liepiau smarvės ir musių įerzin- 

tam centurionui atlikti savo pareigą. Šis įsakė kariui sulaužyti užaštrinto 
krašto lenta Kefui blauzdikaulius ir pats suvarė kalaviją jam į gerklę, 
pajuokaudamas, jog skerdžia žydišku papročiu, nutekindamas kraują 
prieš mirtį. Balos kraujo ištryško iš to seno žmogaus kūno. Morkus su 
Linu pažadėjo pasirūpinti laidotuvėm apleistose kapinėse už amfiteat- 
ro. Ligi ten kelias netruko. Linas verkė, bet Morkus buvo ašaras išver- 
kęs, sąvaldus ir tvirtas. Jis išliko ramus, o jo akys jau žvelgė ne šian — 
kitan pasaulin, kurio aš nemačiau. 

Tu turbūt stebiesi, kad panorau lydėti Kefą, o ne Paulių. Juk Paulius 
buvo Romos pilietis, o Kefas — tik senas žydas žvejys. Gal mano elge- 
sys rodo, kad aš ne visada rūpinuosi savo garbe. Man labiau patiko 
Kefas, nes tai buvo nuoširdus žmogus ir bergždžiai nepostringaudavo. 
Klaudija man nebūtų leidusi palikti jų per paskutinę kelionę. Ko tik 
nepadaryčiau vardan šeimos ramybės! 

Vėliau susikivirčijau su Luku, kai šis pareikalavo aramėjiškų prisi- 
minimų, kuriuos paliko mano tėvas. Aš nedaviau. Lukas galėjo dvejus 
metus klausinėti liudytojų, kol Paulius kalėjo Cezarėjoje prokurato- 
riaus Felikso laikais. Nieko neprivalėjau jam duoti. 

Be to, Lukas buvo gana netikęs gydytojas, nors ir mokęsis Aleksan- 
drijoje. Bent jau savo skrandžio nebūčiau jam patikėjęs. Manau, jog jis 
su tokiu užsidegimu ėjo paskui Paulių todėl, kad šis mokėjo gydyti — 
ar nūsdamas išmokti jo meno, ar nuolankiai pripažinti netinkąs į gydy- 
tojus. Rašyti jis, žinoma, mokėjo, nors rašė ne kultūringa knygine grai- 
kų kalba, bet turgine šnekta. . 

Morkus man visuomet patiko, tačiau jaunesnį Liną ilgainiui pamėgau 
labiau. Juk privalėjau, kad ir nenoromis, nors kiek tvarkyti krikščionių 
reikalus — ir dėl jų pačių, ir dėl to, kad neimtų bruzdėti. Kitados Kefas 
skirstė juos pagal tribas ir mėgino taikyti tarpusavy susikivirčijusias gau- 
jas, betgi jis, nemokytas vyras, neturėjo valstybininko gebėjimų. 

Kletą išleidau mokytis teisės, prisiminęs jo drąsų elgesį pretorionų 
stovykloje. Gal jis kada nors kiek apvienys krikščionis. Tada jie galės 
tave politiškai paremti. Bet didelių vilčių dėl jų neturiu. Kaip bus, 
taip bus. 

Tiek atgavau jėgas, kad gydytojai man suteikė šiokių tokių vilčių. 
Gana greit galėsiu grįžti į Romą iš šitų dvokiančių sieros maudyklių, 
kur man viskas įsigiežė. Slapčia nuo gydytojų tvarkiausi čia svarbiau- 
sius savo ūkinius reikalus. Bet kaip skoni geras vynas! Po visų pasnin- 
kavimų aš dar labiau vertinsiu abiejų savo virėjų gebėjimus. Tad už- 
baigęs tai, kas baisiausia, pasakoju toliau. 

Išgirdęs apie propretoriaus Julijaus Vindiko slaptas užmačias Gali- 
joje, aš išsyk permaniau laiko ženklus. Ir anksčiau maniau, kad Pizonui 
galėjo pasisekti, jeigu jis iš tuštybės nebūtų paniekinęs legionų para- 
mos. Po staigios Korbulo ir Ostorijaus mirties pagaliau pabudo legio- 

nų vadai, supratę, kad kario šlovė, kaip ir visiška ištikimybė, neišgel- 
bės jų nuo Nerono aikščių. Sučiuopiau tai palikdamas Korintą. 

Puoliau skubinai per bankininkus ir atleistinius pardavinėti savo turtą 
ir kaupti grynuosius auksu. Savaime aišku, kad didieji mano sandoriai, 
kurių reikmės kol kas nesuvokė net daugis protingų vyrų, sužadino 
pareigūnų dėmesį. Bet aš nesislapsčiau. Besąlygiškai klioviausi sėkme, 
žinodamas, kad Neronas nieko neišmano apie pinigus. 

Taigi mano veiksmai Romoje sukėlė nerimą. Pastatų ir žemės kainos 
smuko neapsakomai. Įžūliai pardavinėjau net savo naudmenas, nors 
žemėj pinigai visuomet geriau išsilaiko ir net duoda palūkanų, jei yra 
patikimų atleistinių, kurie rūpinasi žemės dirbimu. Kainų mažėjimo aš 
nepaisiau. Pardavinėjau tik už grynuosius. Zinojau, jog kada nors vis- 
ką susigrąžinsiu, jei tik įgyvendinsiu savo ketinimus. Nerimastis, kilu- 
si dėl mano piniginių sandorių, privertė visus pervertinti politinę pa- 
dėtį. Taigi aš įdėjau į gerą indėlį. 

Klaudiją su tavim išsiunčiau į savo dvarą prie Cerės, pareikalavęs 
nors kartą manęs paklausyti ir pabūti saugioj vietoj, kol aš pakviesiu 
grįžti. Artėjo trečiasis tavo gimtadienis, tad tavo motina turėjo ganė- 
tinai rūpesčių dėl tavęs. Tu nebuvai geras vaikas. Tiesą sakant, mane 
erzino nepaliaujamas tavo lakstymas ir judrumas. Vos man nusigrę- 
žus, tu išsyk įpuldavai balon ar brūkštelėdavai delnu per pjautuvą. Ir 
dėl to troškau ta kelione užtikrinti tavo ateitį. Klaudija beprotiškai 
tave lepino ir aš negalėjau stiprinti tavo būdo. Galėjau tiktai kliautis 
tavo prigimtim. Savidrausmė ugdoma iš vidaus, o ne kokia prievarta iš 
šalies. 

Nesunkiai gavau senato ir Nerono leidimą išvykti iš miesto, nukak- 
ti pas Vespasianą ir tapti jo patarėju žydų klausimais. Priešingai, visi 
gyrė mane už pasiaukojimą valstybei. Pats Neronas manė, kad Vespa- 
sianą prižiūrėti ir paskubinti turi patikimas Žmogus. Mat Neronas Įtarę 
jį bereik tempiant laiką Jeruzalės mūrų prieigose. 

Kaip senato narys, gavau net karo laivą. Tiesa, daugis senatorių ste- 
bėjosi, kad žmogus, kuris mėgsta patogumus, sutinka nakčia blaškytis 
ant karo laivo demblio ir bukinti ausis tolydžiu irkluotojų takto mušė- 
jo būgnijimu, o ką jau kalbėti apie patalpų ankštybę ir neišnaikinamus 
parazitus. 

Bet buvo dėl ko. Man taip palengvėjo, kai aš galų gale sukroviau į 
karo laivą dvidešimt sunkių geležinių dėžių, kad pirmą naktį ant denio 
miegojau kietai, sapnų nekamuojamas, iki mane pažadino basų kojų 
trepsėjimas. Gabenausi tris ištikimus atleistinius, kurie apsiginklavę 
kalavijais pamainais saugojo mano skrynias, nors laive buvo ir karių 
sargyba. 

Cerėje taip pat apginklavau savo vergus, pasikliaudamas jų ištiki- 
mybe. Ir nenusivyliau. Tiesa, Otono kariai apiplėšė mano dvarą ir su- 

daužė mano graikiškų ąsočių rinkinį, nes nenutuokė jų vertės. Tačiau 
nesužeidė judviejų su Klaudija, saugomų mano vergų. Daugybė senų 
kapų dar neatverta, tad tą ąsočių rinkinį aš pakeisiu kitu. 

Laimė, oras jūroj buvo geras, nes dar nesiautė rudens audros. Visaip 
skubinau kelionę, dalydamas irkluotojams vergams savo maistą ir vy- 
ną, nors jūrų centurionas manė, jog elgiuosi neprotingai. Jis labiau klio- 
vėsi rimbu ir gerai žinojo, jog kelionėje prarastus vergus galės pakeisti 
žydų belaisviais. Aš pats maniau kitaip. Žmones savo valiai lengviau 
palenkti geru nei blogu. Betgi aš visados buvau pernelyg geros širdies. 
Siuo atžvilgiu aš panašus į savo tėvą. Neužmiršk, kad nė sykio, — nors 
didelėm valios pastangom, —- nemušiau net tavęs, užsispyrėli mano 
sūnau. Kaip galiu mušti būsimąjį imperatorių! 

Stumdamas laiką kelyje išsiklausinėjau apie laivyno reikalus. Beje, 
man paaiškino, kodėl karo laivyno jūrininkai tiek vandeny, tiek sau- 
sumoje privalo vaikščioti basomis. Sito nežinojau, nors kažkada tuo 
nusistebėjau. Maniau, jog tai būtina dėl kokių nors karinių veiksmų 
jūroje. 

Tik dabar man paaiškėjo, kodėl sykį imperatorių Klaudijų įsiutino 
karo laivyno jūrininkai iš Ostijos, kurie turėjo išskleisti amfiteatre dan- 
gas nuo saulės žiūrovams virš galvų ir kurie vidury vaidinimo įžūliai 
pareikalavo skirti pinigų batams už tą žygį. Umusis Klaudijus uždrau- 
dė laivyno jūrininkams avėti batus. Nuo tol šio papročio laikomasi 
tvirtai. Mes, romėnai, savus papročius puoselėjam. 

Kartą apie tai užsiminiau Vespasianui, bet jis manė, kad jūrininkai 
turi ir toliau vaikščioti basomis, jeigu jau šitaip pripratę. Juk ligi tol tai 
jiems nepakenkė. 

— Kam tos nereikalingos išlaidos, juk ir šiaip laivynui leidžiami be- 
protiški pinigai, — pasakė jis. 

Taigi šiandien jūrų centurionai laiko garbe vaikščioti basomis, nors 
ištrūkę poilsio mielai užsitraukia puošnius batus. 

Rodės, akmuo nuo širdies nusirito, kai Cezarėjoje galų gale, ištrau- 
kęs iš jūros pavojų, atidaviau savo brangiąsias skrynias į pažįstamo 
bankininko saugyklas. Bankininkai privalo pasitikėti vienas kitu. Ant- 
raip neįmanus joks išmintingas ir stambus verslas. Aš pasiklioviau tuo 
žmogum, nors pažinojau jį tik iš laiškų. Tačiau jaunas būdamas jo tė- 
vas tapo mano tėvo bankininku Aleksandrijoje, o gal tik pardavė jam 
tikrus kelionės dokumentus su paliepimu sumokėti pinigus. Taigi mu- 
du buvome lyg ir pažįstami. 

Cezarėjoje žydų maištas buvo nuščiuvęs — graikai, pasinaudoję pro- 
ga, išžudė ten visas žydų moteris ir net kūdikius. Tad mieste tvyrojo 
ramuma — mitriai šmirinėjo tik laivai ir sargybinių saugomos mulų 
vilkstinės, gabenančios legionų ginkluotę prie Jeruzalės. Jopė ir Ceza- 
rėja buvo svarbiausi Vespasiano atramos uostai. 

Pakeliui į Vespasiano karo stovyklą prie Jeruzalės aš supratau, kad 
paprastų žydų padėtis beviltiška — jei jų dar buvo likę gyvų. Samarie- 
čiai taip pat buvo įsivėlę į sankirtį, ir paveikiai. O legionieriai savo 
ruožtu neskyrė galilėjiečių nuo samariečių, apskritai žydų neskirstė. 
Derlinga Galilėja su milijonu gyventojų buvo paversta dykra, tad Ro- 
mos valstybė patyrė neatitaisomą žalą. Tiesa, Galilėja mums lyg ir ne- 
priklausė, nes dėl senos draugystės buvo perduota valdyti Herodui 
Agripai. 

Susitikęs su Vespasianu ir Titu, pirmiausia prašnekau apie tai. Jiedu 
priėmė mane kuo nuoširdžiausiai, nes smalsavo, kas dedasi Galijoje ir 
Romoje. Vespasianas patikino, jog legionieriai įsiutinti ryžtingo žydų 
pasipriešinimo ir patyrę didelių nuostolių iš aklatikių, puldinėjančių 
kelius iš kalnų slaptynių. Užtat jis vadams, kurie ramdo kraštą, sutei- 
kęs didžiulius įgaliojimus. Tuo metu baudžiamasis būrys kaip tik 
triuškino ginkluotą žydų atraminę įgulą Negyvosios jūros pakrantėje. 
Iš jos bokštų lakstė strėlės — juk, pasak patikimų žinių, į ten buvo nu- 
gabenta sužeistų aklatikių. 

Galėjau paskaityti jiems trumputę paskaitėlę apie žydų tikėjimą bei 
papročius ir paaiškinti, kad ten tikriausiai esenų atskalos uždara sto- 
vykla, kur jie puoselėja savąjį tikėjimą, nes nenori mokėti mokesčio 
šventyklai, ir kad atsiskyrėliai esenai yra veikiau Jeruzalės priešai nei 
draugai. Nėra už ką jų persekioti. 

Juos rėmė kai kurie kaimuose gyvenantys romieji, kurie nenorėjo 
arba negalėjo pasišvęsti Dievui, o verčiau likdavo gyventi šeimose, 
niekam nedarydami žalos. Jei toks romusis priglausdavo sužeistą akla- 
tikį, pagirdydavo ir pavalgydindavo, tai tik dėl tikėjimo nuostatų, o ne 
maištininkus rėmė. Keliaudamas iš savo palydovų sužinojau, kad ro- 
mieji globojo bei maitino ir sužeistus Romos legionierius, ir jų žaizdas 
tvarstė. Tad pasakiau manąs, jog nėra už ką jų galuoti. 

Vespasianas suburbėjo, kad aš kitados Britanijoje maža ką nutuo- 
kiau apie tikrą karą. Užtat jis verčiau išsiuntęs mane pramogauti ir 
suteikė karo tribūno ženklus, kai mano tėvas tapo senatorium — vei- 
kiau dėl politinių priežasčių, nei už mano paties nuopelnus. Vis dėlto 
aš jį tikinau, kad vien už sužeistųjų globą žydų kaimiečių žudyti ir 
menkų jų namelių deginti nevalia. 

Titas mane palaikė, nes nepaprastai žavėjosi Herodo Agripos seseri- 
mi Berenike, todėl domėjosi žydais. Tiesa, Berenikė, Herodų papročiu, 
gyveno kraujomaišoj su broliu, tačiau Titas laikėsi nuomonės, jog šiuo 
atveju jis turįs protingai vertinti žydų papročius. Atrodo, jis turėjo vil- 
čių, kad Berenikė nutrauks teisėtus ryšius su savo broliu ir ims lankytis 
jo patogioje palapinėje —- bent jau naktimis, kai niekas nematys. Bet aš 
nemaniau galįs į tai kištis. 

Buvau skaudžiai įžeistas Vespasiano niekinamos kalbos apie mano 

žygį po Britaniją. Todėl pasakiau, kad, jei jis neprieštaraus, aš su malo- 
numu taip pat papramogausiu Jeruzalėje - savom akim apžiūrėsiu gy- 
nybinius įrengimus ir pamatysiu jų karinio pasirengimo trūkumus. 

Juk reikia žinoti, kiek persirengusių partų vadovauja mūrų ir tvirto- 
vės stiprinimui. Partai turėjo savos patirties iš apsiausties ir mūrų gy- 
nybos Armėnijoje. Bent jau partų lankininkai stovėjo ant mūrų, tad 
nevertėjo eiti arčiau nei per strėlės šūvį. Nebuvau toks bukagalvis, kad 
įsivaizduočiau nelavius žydus akimirksniu išmokus kraupiai taikliai 
šaudyti iš lankų. 

Mano siūlymas sudomino Vespasianą. Primerkęs akis jis pasižiūrėjo į 
mane, atgalia ranka nusišluostė lūpas, nusikvatojo ir paaiškino kaip vy- 
riausiasis vadas nieku gyvu negalįs prisiimti atsakomybės už Romos 
senato narį, kuris leidžiasi į tokį didelį pavojų, - jei tik aš nejuokauju. 
Man pakliuvus į nelaisvę, žydai reikalautų iš jo nuolaidų. O gėdinga 
mano mirtis užtrauktų gėdą visai Romai ir jam pačiam. Neronui gal dar 
šautų galvon, kad jis, Vespasianas, tyčia atsikratęs jo draugo. 
jo gudrybes. Užtat pasakiau, kad dėl valstybės labo draugystę teks 
užmiršti. Ir jis neturįs už ką manęs vadinti Nerono draugu. Mudu turė- 
tume būt atviri vienas kitam. Tik Romos labas ir tėvynės klotis mums 
šviečia kelrodėm žvaigždėm kautynių lauke, kur žliugsi kraujas ir la- 
vonai dvokia, plėšriųjų paukščių draskomi, ir kur legionieriai tartum 
odmaišiai saulėkaitoj džiūsta ant Jeruzalės mūrų. 

Pakėliau balsą prabildamas su senate išmokta retoriška didybe. Ves- 
pasianas draugiškai paplekšnojo man per petį dideliu valstietišku del- 
nu ir patikino nė kiek neabejojąs mano gerais siekiais, bet pasitikįs 
manim kaip tvirtu tėvynės mylėtoju. Tik jam galvon netelpanti mintis, 
kad aš galėčiau nusigaut anapus Jeruzalės mūrų ir išduoti jo karines 
paslaptis, - turbūt nesu toks kvailas. Juk net ir tvirtas vyras kankina- 
mas neišlaiko liežuvio už dantų. O žydai geriausiai moką išgauti kari- 
nes paslaptis. Svarbiausia savo priederme jis esą laikąs mano gyvas- 
ties ir saugumo gynimą, kad jau savo noru atsidaviau jo globai. 

Jis maloniai supažindino mane su savo patarėju žydu Juozapu - 
maišto vadu, kuris apgavo savo draugus, kartu su jais nusprendęs nu- 
sižudyti, kad nepakliūtų romėnams į nagus. Leido savo draugams nu- 
mirti, o pats pasidavė ir išgelbėjo gyvybę pranašyste, jog Vespasianas 
kada nors taps imperatorium. Vespasianas juoko dėlei sukaustė jį auk- 
so grandinėmis ir pažadėjo išlaisvinti, kai pranašystė išsipildys. Vėliau 
tas žydas įžūliai pasivadino Flavijum Juozapu. 

Nuo pat pirmos akimirkos jaučiau pasidygėjimą ir pasišlykštėjimą 
tuo niekingu išdaviku ir atskalūnu ir vėlesnė jo, kaip rašytojo, šlovė 
nieku gyvu neužblėsino tų jausmų, - greičiau priešingai. Savo didžiu- 
liame veikale apie žydų maištą jis, manding, išpūtė tų įvykių reikšmę, 

o, svarbiausia, — įnikęs vardyti smulkmenas, parašė veikalą nepatve- 
riamai nuobodžiai. 

Prastos mano nuomonės visai nelėmė tai, kad savo veikale jis net 
nepaminėjo mano vardo, nors kaip tik mano dėka apsiaustis buvo už- 
vilkinta, kada aš savom akim įvertinau mūrų tikrąją padėtį. Vespasia- 
nas tuo politiškai svarbiu metu bereik nesiuntinėjo apmokytų legionų 
prie galingų mūrų, nes miesto apgultis ir badas tuolaik lengvino jam 
kelią. Bergždi puldinėjimai ir karių netektys būtų tik pakurstę legio- 
nierių priešiškumą Vespasianui, o šitai galėjo sugriauti ir visus mano 
ketinimus. 

Bet man niekados nereikėjo istorinės šlovės, tad neverta jaudintis ir 
dėl to, kad kažkoks niekingas žydas savo veikale manęs nepaminėjo. 
Niekuomet negiežiu ant niekingų Žmogystų ir nekeršiju už įžeidimus, 
jei nepasitaiko ypač palanki proga. Juk tik žmogus esu. 

Per savo atleistinį aš netgi pasisiūliau išleisti Flavijaus Juozapo vei- 
kalus - ir „Zydų karą“, ir jo pasakojimus apie žydų istoriją bei papro- 
čius, nors juose daug netiesos, tačiau Juozapas, nepaisydamas mano 
pasiūlytų naudingų sąlygų, išdidžiai atsakė laikąs kitą — žydą leidėją — 
geresniu už mane. Leidau vogtinai išleisti sutrumpintą „Žydų karą“, 
nes paaiškėjo, kad knyga nelauktai paklausi. Juk tas mano atleistinis 
turėjo išmaitinti šeimą ir seną motiną, tad aš neprieštaravau jo naudin- 
gam siūlymui, nes kas nors kitas būtų tą patį padaręs. 

Po teisybei, aš apie tą vyrą užsiminiau tik dėl to, kad jis, įtaikauda- 
mas Vespasianui, ėmė juodinti mano ketinimus. Jo žiniomis, mieste 
valdžią paėmė nirčiausių aklatikių partija, kuri veikė be jokio gailes- 
čio, tad apsiaustieji galabijo vieni kitus aršiau nei per karą su romėnais. 
Bet taip visada nutinka per maištą. Ryžtingiausieji visuomet laimi, iki 
jiems ateina laikas skaudžiai sumokėti už savo pergalę. 

Juozapo manymu, po ryžtingųjų pergalės mieste vaikščioti buvo per- 
nelyg pavojinga, net neįmanu. Pernelyg daug jis esą prarado ten pa- 
siųstų šnipų, nors jie buvo žydai ir pažinojo miestą taip puikiai, kad 
galėjo vaikštinėti užsimerkę nakties juodybėj. Aš tarstelėjau ketinąs 
laikytis maištininkų draudimo vaikštinėti nakties juodybėj — verčiau 
vaikštinėti tik dienos skaistybėj ir atsimerkęs. Zydų aukščiausioji tary- 
ba dėl visa ko man skirs EuoĖ palydą, tad niekas man nepadarys 
nieko bloga. 

Juozapas nusišaipęs atkirto, kad aš nė nenutuokiu, į kokį širšių lizdą 
lendu. Jei kaip nors įsigausiu į Jeruzalę, tai jau niekados iš ten nebeiš- 
trūksiu. Dar kiek pasukęs uodegą jis vis dėlto davė man miesto Žžemė- 
lapį. Želdindamasis barzdą aš jį gerai išmokau. 

Kažin ar barzda būtų mane apsaugojus, nes ir legionieriai - atkaklūs 
žydų priešai - želdinosi barzdas, ir Vespasianas jų už tai nebaudė. Jis 
net leido legionieriams keisti plakimą į pinigines baudas. Ir už tai ka- 

riai jį mylėjo. Be to, vargu ar kariai būtų laikęsi įsakymo karo žygyje 
skustis barzdas, nes jo paties sūnus, meilydamas patikti gražuolei Be- 
renikei, užsiaugino švelnutėlę barzdą. 

Ištyręs, kad į miestą gali pakliūti tik susiradęs saugiausią vietą ir 
neapšaudomą plotą, vaikščiojau ratais apie Jeruzalę, rūpestingai Žžiūrė- 
damas, kad mane pasiektų priešų strėlės ir svaidyklėm laidomi akme- 
nys, nors tikrai ne dėl tuščios garbės lindau į pavojų. Dėl tavęs tai 
dariau. Užtat vilkėjau kietesnius šarvus ir šalmą užsivožiau ant galvos, 
nors ginkluotė spaudė mano aptukusį kūną ir eidamas aš šniokštavau 
ir prakaitavau. Tačiau per tas dienas keliais svarais sublogau ir šarvų 
dirželiai jau nebeveržė. Tai buvo tik į naudą sveikatai. 

Sukdamas ratą po rato apie miestą, užėjau žydų bausmės vietą, kur 
Jėzus Nazarietis buvo nukryžiuotas. Žinojau, kad nedidelė kalvelė pa- 
naši į žmogaus kaukolę, todėl taip ir vadinama. Susiradau kapo uolą, 
kur Jėzus Nazarietis trečią dieną prisikėlė iš mirusiųjų. Lengvai sura- 
dau, nes miestą apgulę romėnai buvo tą vietą plikai apkapoję ir net 
krūmus iškirtę, idant pasalūnai neturėtų kur pasislėpti. Aptikau daug 
kapų, bet nežinojau, kuris tikras, nes tėvas man tą vietą buvo nusakęs 
tik apytikriai. 

Kai aš, žvangėdamas šarvais ir šniokštuodamas, valkiojausi aplink 
miestą, legionieriai juokėsi iš manęs tikindami, jog aš tikrai nerasiu nė 
pėdos neapšaudomo ploto ir iki mūrų nenusigausiu. Taip puikiai esą 
partai suruošė Jeruzalės gynybą. Manęs pridengti vadinamuoju skydi- 
niu stogu jie nepanoro, nes nuo mūrų ant manęs, panašaus į vėžlį, bu- 
šalmo nepuošia skiauterė ; ir ko aš jų nenudžiuginu plačia raudona ap- 
siausto juosta. Vis dėlto aš nebuvau toks paikas — deramai vertinau 
partų lankininkus. Ir savo rangu nesipuikavau — raudonus batus buvau 
palikęs palapinėje. 

Kol mirsiu, neužmiršiu tvaskios Jeruzalės šventyklos, iškilusios virš 
mūrų — auštant žydros tartum svajonė, o saulei slėnyje užgesus - plūs- 
tančios krauju. Herodo šventykla iš tiesų buvo pasaulio stebuklas. Po 
kelių dešimtmečių statybos ji kaip tik buvo užbaigta. Bet Žmogaus akys 
jos daugiau neparegės. Žydai patys kalti, kad ji buvo sugriauta. Aš pats 
nenorėjau prisidėti prie griovėjų. Juk tai buvo nepaprastas statinys. 

Tuolaik man kilusias mintis apie tikėjimą pakurstė žinojimas, kad aš 
lendu į mirtiną pavojų dėl tavo ateities, todėl susijaudinau taip, kaip 
mano amžiaus vyrui nederėjo. Pagalvojęs apie Jėzų Nazarietį ir krikš- 
čionis, pats sau nusprendžiau visomis jėgomis padėti jiems atsikratyti 
tų Žydiškų bergždybių, kurias jie net po Pauliaus karštų pastangų ir 
Kefo taikinimų tempėsi iš paskos nuolankiai it kokias grandines. 

Atrodė, kad laikas tarytum dirba krikščionims, nors po Romos gais- 
ro Neronas žiauriai nuleido kraują neapipjaustytųjų partijai. Jeruzalės 

maištas Romoje pažadino tokią apmaudžią neapykantą žydams, kad 
neapipjaustyti krikščionys deramai šitai įvertino ir jau nesileido aklai 
vedami žydų krikščionių. Savaip paveikė ir išmintingas sadukėjų par- 
tijos poelgis, nes laikinai iškilusi Jeruzalės valdžion ir gavusi teisę skir- 
ti vyriausiąjį šventiką, ši, neprašydama romėnų leidimo, įsakė saviems 
aklatikiams užmėtyti akmenimis net Jokūbą, kuris griežtai reikalavo 
laikytis Įstatymo, apsipjaustyti ir daryti gerus darbus. Sadukėjų valdy- 
mo laikotarpis truko tiktai pusę metų ir fariziejai galop nuplėšė anųjų 
išrinktam vyriausiajam Žyniui ausį, idant šis dėl kūno kliaudos visam 
amžiui paliktų netinkamas eiti aukštų pareigų. Bet po Jokūbo mirties 
Romos krikščionims buvo lengviau. 

Tačiau iš tikrųjų aš netikiu politine krikščionių ateitimi — net geriau- 
sio imperatoriaus valdymo laikais, - juk tarp savęs jie baisiai kivirčniai 
niaujasi. Tik dėl savo tėvo aš prijaučiu Jėzui Nazariečiui ir jo mokymui. 
Prieš kokius metus, kęsdamas baisiausius skrandžio skausmus, buvau 
bemaž pasirengęs pripažinti jį Dievo Sūnum ir žmonijos atpirkėju, jei 
tik jis manęs pasigailės. 

Galimas daiktas, jis ir man yra skyręs kokią nors užduotį, jei Galilė- 
jos jūros pakrantėje stebuklingai išpranašavo mano tėvui mirtį dėl Jo 
garbės. Tiesa, aš nelabai suvokiu, kaip kraujas gali lietis dėl garbės, 
kada kalaviju nukertama galva. Bet tai mano tėvo ir Jėzaus Nazariečio 
tarpusavio reikalas, kurį jiedu jau tikriausiai išsiaiškino, jei tik mano 
tėvas apie neregimą karalystę sakė tiesą. 

Daug galvojau apie švelnų ir geraširdį savo tėvą, kai maitų ir šlapimo 
smarvės smelkiamas vaikštinėjau apie Jeruzalės mūrus. Galutinai pra- 
puolė apmaudas, kurį širdies gilumoje vis dar jaučiau jam už dėmesio 
stoką vaikystėje. Geriau supratau jį pagalvojęs, koks sunkus uždavinys 
manęs laukia auginant tave, kad būtum vertas savo titulo, nors tu patiri 
tiek tėvo, tiek motinos švelnumą, o dar ir krikštamotės Antonijos paliki- 
mą turi. Retas gali susegti vyrišką togą paties dieviškojo Augusto ant- 
petine sege, kurią jis segėjo Akcijaus jūros mūšyje, kai įveikė tavo moti- 
nos senelės tėvą Marką Antonijų. Stai ir vėl prisiminiau Antoniją. 

Vakarais uoliai gerdavau iš aptrinto motinos medinio puodelio, nes 
jaučiau, kad man reikia kuo didesnės laimės įgyvendinant tą pavojin- 
gą užmačią. Vespasianas tebeturėjo apdaužytą savo senelės sidabrinę 
taurę. Iš Britanijos laikų jis dar prisiminė mano medinį puodelį ir prisi- 
pažino, jog tėviškai buvo pamilęs mane už tai, kad gerbiau savo moti- 
nos atminimą ir į karą sidabrinių dubenų bei aukso taurių nesiėmiau, 
kaip daro daugis turtingų raitelių. Sitokie raiteliai masina priešą, o ir 
plėšikai juos pasaliai puola. Mudviejų tvirtos draugystės ženklan paei- 
liui išgėrėme iš šventų šeimos indų, nes man rodės, kad reikia leisti 
Vespasianui išgerti iš Fortūnos taurės. Jam juk reikėjo kuo didžiausios 
laimės. 

Aš svarsčiau, ar rengtis žydišku drabužiu, kai eisiu į miestą, vis dėl- 
to nusprendžiau, kad persistengčiau, nes stovykloje buvo nukryžiuota 
daugybė žydų prekiautojų, įspėjant kitus, kurie tamsumoj tykins prie 
mūrų su žiniomis apie romėnų ketinimus bei naujas karo mašinas. 

Ant galvos buvau užsivožęs šalmą, apsivilkęs odinį krūtinšarvį, švi- 
ninius šarvus ir antblauzdžius, kai skaisčioj dienos šviesoj pagaliau 
puoliau bėgti prie pasirinktos mūro vietos. Maniau, kad šarvai apsau- 
gos mane nuo pirmų smūgių, jei tik nusigausiu į miestą. Sargybiniai 
buvo gavę nurodymą tirštai laidyti strėles pavymui ir smarkiu erzeliu 
atkreipti žydų dėmesį į mane. 

Jie tą įsakymą vykdė taip uoliai, kad man į kulną įsmigo strėlė ir nuo 
tol aš šlubuoju antra koja. Nusprendžiau išsiaiškinti, kas tas pastangu- 
sis lankininkas, — jei tik gyvas pargrįšiu į stovyklą, - ir už įsakymo 
pažeidimą nubausti jį griežčiausia bausme pagal karo įstatymus. Juk 
jiems buvo įsakyta šaudyti pro šalį, nors iš labai arti. Bet paskui, kai 
galų gale laimingai grįžau, buvau toks patenkintas, kad neieškojau to 
nemokšos lankininko. Juk dėl to sužeidimo žydai greičiau manimi pa- 
tikėjo. Be to, vėliau išsipildė karščiausia mano viltis — šitai buvo pri- 
skirta mano nuopelnams. 

Išsityčioję iš manęs žydai strėlėmis ir akmenimis atrėmė romėnų 
karių sargybą, mėginusją mane sugauti. Mano širdgėlai, vykdydami tą 
užduotį, žuvo du puikūs legionieriai, kurių šeimomis aš vėliau pasirū- 
pinau. Jiedu priklausė 15 legionui, atkakusiam net iš Panonijos, taigi 
jie daugiau nebeišvydo numylėtų nendrinių Tonavos aukštupio pa- 
krančių, nes per mane krito tūkstantį kartų prakeiktoj žydų Žemėj. 

Karštai priprašyti žydai galų gale nuleido nuo mūro pintinę ir užsi- 
kėlė mane aukštyn. Kylant tuo kabalduojančiu krepšiu mano gyvybei 
grėsė didžiausias pavojus, tad, apmiręs iš baimės, strėlę iš kulno išsi- 
traukiau be skausmo. Akstinai kulnyje paliko ir vėliau supūliavo, tad, 
kai sugrįžau stovyklon, man prireikė gydytojo pjūvio. Tuomet, aišku, 
blioviau visa gerkle. Štai kodėl aš šlubuoju. Per pretorionų gydytoją 
jau buvau įgijęs nemalonios patirties, tad turėjau numanyti, kuo vis- 
kas pasibaigs. 

Tačiau tik tie pretorionų gydytojo palikti randai mane išgelbėjo. Nu- 
draskę romėnišką kario apdarą, žydai galų gale leido man šį tą pasaky- 
ti, tad suspėjau paaiškinti esąs apipjaustytas atsivertęs žydas. Situo jie 
savom akim išsyk įsitikino ir pradėjo šiek tiek geriau su manim elgtis. 
Bet aš nenoriu prisiminti tos skausmingos apklausos, kai žydišku dra- 
bužiu apsitaisęs žvalgų centurionas partas tikrino mano tapatumą ir 
pasakojimo tikrumą, iki suprato galįs perduoti mane tikriems žydams. 

Tik pasakysiu, kad nuplėšti nykščių nagai atauga palyginti greitai. 
Žinau tai iš savo patirties. Vis dėlto tų nykščių nagų nepriskyrė prie 
mano karinių nuopelnų. Šiuo požiūriu karo įstatymai neteisingi, nes 

dėl benagių nykščių patyriau gerokai daugiau sunkumų, nei vaikšti- 
nėdamas prie mūrų lyjant akmenim. O šitai laikoma nuopelnu. 

Aklatikių žydų aukščiausiajai tarybai pateikiau Romos Julijaus Ce- 
zario sinagogos išduotą pasitikėjimo liudijimą bei slaptą derybų įga- 
liojimą. Siuos brangius dokumentus aš buvau pasislėpęs po drabužiais 
ir, žinoma, nerodžiau jų net Vespasianui, nes jie buvo slapti. Partas jų 
neįskaitė, nes buvo parašyti šventąja žydų kalba ir užantspauduoti Do- 
vydo žvaigžde. 

Sinagogos taryba, kuri tebėra įtakingiausia Romoje, — nors dėl poli- 
tinių ir visuomeninių priežasčių užgrobta sadukėjų, — laiške pasakojo 
apie dideles paslaugas, kurias aš padariau Romos žydams, kai šie buvo 
persekiojami dėl Jeruzalės maišto. Kaip mano nuopelną jie paminėjo ir 
Pauliaus bei Kefo baudimus, nes žinojo Jeruzalės žydus neapkenčiant 
tų maro nešiotojų lygiai taip, kaip patys nekentė. Aukščiausiosios ta- 
rybos nariai susijaudino ir susmalso, kas įvyko Romoje, nes jau keletą 
mėnesių tikslių žinių jiems atlakindavo tik egiptietiški balandžiai. Bet 
ir tuos Titas išgaudydavo mokytais karo sakalais, — jei tik išbadėję 
Jeruzalės gyventojai nenusukdavo sprandų, nespėjus tiems atlėkti su 
žiniom ligi balandinės šventyklos kieme. 

Kad žydams nekiltų kokia pagunda, saugumo sumetimais, aš nepa- 
sisakiau, kad esu Romos senato narys, tik prisipažinau esąs įtakingas 
Romos raitelis. Juk ir įgaliojime taip buvau liepęs parašyti. Zinoma, aš 
patvirtinau, kaip naujas atsivertėlis, — o tai neva matyti iš randų, — 
norįs visas jėgas skirti Jeruzalei ir jos šventyklos labui. Todėl neva, 
būdamas karo tribūnas, prisidėjau prie Vespasiano kariuomenės ir įti- 
kinau jį galįs iššnipinėti Jeruzalėje naudingų žinių. Strėlės į kulną man 
pataikė netyčia, bet sargybinių puldinėjimas prie manęs — gudri romė- 
nų apgaulė. 

Mano atvirumas žydų aukščiausiąją tarybą taip paveikė, kad palai- 
kė tiesa tai, ką jiems išklojau, ir įtikėjo manimi tiek, kiek galima tikėti 
karo sąlygomis. Man buvo leista gana laisvai vaikštinėti po miestą, 
saugomam tik barzdotų sargybinių degančiom akim, nors, tiesą sa- 
kant, bijojau jų labiau, negu bado išsekintų miestiečių. Ir šventykloje 
galėjau lankytis, nes buvau apipjaustytas. Taigi buvau vienas iš pasku- 
tiniųjų, regėjusių visą tą tiesiog neįtikimą Jeruzalės šventyklos ištaigą. 

Galėjau savom akim įsitikinti, kad auksinė septynšakė žvakidė, aukso 
indai ir Artumo duona tebėra, = šitoks didžiulis turtas! Ir atrodė, kad 
niekas nė neketina jų slėpti. Sitaip karštai tie kvaili aklatikiai kliovėsi 
statinio šventumu ir visagalybe! Protingas žmogus nepatikės, bet vis 
tiek pasakysiu, jog net didžiulio šventyklos lobio buvo paimta tiktai 
nedidelė dalis - ginklams įsigyti ir mūrams sutvirtinti. Žydai mieliau 
savo noru, be atlygio dirbo sunkų darbą, nei lietė šventyklos lobį. Jis 
buvo paslėptas kalno viduje, už grotom apkaltų durų. Sventyklos kal- 

nas su piligrimų būstais ir slaptais koridoriais atrodė tarsi bičių korys. 
Tačiau žmogus nieko neįmano paslėpti taip gerai, kad kitas nerastų — 
net uoliai pasistengęs ir numatydamas, jog slėpėjų yra daugiau nei 
vienas, o slaptavietė jam apytikriai žinoma. 

Pats tuo įsitikinau, atradęs paslaptingą Tigelino archyvo slėptuvę. 
Manau, kad tas archyvas, senatui prisidedant, galėjo gerokai numenk- 
ti. Juk iš to archyvo aiškėjo valstybiniai ir asmeniniai daugybės senųjų 
giminių narių bjauriausi nusikaltimai. Kvaili buvo tie, kurie sukurstė 
liaudį reikalauti atiduoti žvėrims Tigeliną. Po mirties jis juk kėlė jiems 
didesnę grėsmę nei gyvas, jeigu tiktai jo archyvas būt pakliuvęs ko- 
kiam žiauruoliui į nagus. 

Žinoma, Tigelino lobį perdaviau Vespasianui, pats sau pasilikdamas 
tik keletą bičiulio atminų, tačiau apie slaptus dokumentus neprasita- 
riau nė žodžiu, o Vespasianas apie juos ir neklausė, nes jis juk išmin- 
tingesnis ir gudresnis, nei galėtum spręsti iš jo rodomo šiurkštumo. 
Tiesa, įteikiau lobį sunkia širdimi, nes ten buvo du milijonai visaverčių 
auksinių sestercijų, kuriuos kaip išpirką išvykdamas iš Romos buvau 
davęs Tigelinui. Tigelinas buvo vienintelis žmogus, kuris galėjo suabe- 
joti gerais mano tikslais ir man sukliudyti. 

Puikiai prisimenu, kaip jis manęs įtariai paklausė: 

— Kodėl tu neprašytas duodi man šitokią didelę sumą? 

— Kad mudviejų draugystė būtų tvirtesnė, - atsakiau nuoširdžiai. — 
O dar ir todėl, kad žinau tave gebėsiant panaudoti šiuos pinigus pagal 
paskirtį, jei ateis juodos dienos. Tesaugo visi Romos dievai mus nuo 
šito. 

Pinigai išliko, nes Tigelinas buvo godūnas. Bet jis, aišku, žinojo, kur 
dėti pinigus, kai išmuš valanda. Juk kaip tik jis įkalbėjo pretorionus 
atsimesti nuo Nerono, supratęs, kad ir jo uodega svyla. Daugiau jam 
niekas pikta nelinkėjo. Galba su juo elgėsi gerai. Tik Otonas jį nugala- 
bijo, pajutęs, kad jo paties laivelis jau per smarkiai siūbuoja ant atsitik- 
tinių liaudies prielankumo bangų. Visada gailestavau dėl bergždžios 
Tigelino mirties. Po skaudžių jaunystės išgyvenimų jis buvo nusipel- 
nęs geresnių dienų. O paskutiniais Nerono valdymo metais turėjo gy- 
venti nuolatinėje įtampoje, užtat naktimis jį kamavo nemiga ir buvo 
pasidaręs dar šiurkštesnis. 

Bet kodėl čia jį prisimenu? Svarbiausią savo užduotį apgultoje Jeru- 
zalėje atlikau — savom akim įsitikinau, kad lobis tebėra kur buvęs ir 
prieinamas. Tikėjau, kad mūsų apsiaustis parengta taip, kad iš Jeruza- 
lės net žiurkė nepaspruks su pinigu dantyse. 

Turbūt pats supranti, jog dėl tavo ateities aš be apčiuopiamo naudos 
laido negalėjau Vespasianui skolinti tų dvidešimties Cezarėjoje sau- 
gomų geležinių skrynių. Tikėjau jo sąžiningumu, tačiau Romos pinigi- 
niai reikalai mano ir kitų piniguočių dėka buvo sujaukti, o dar ir pilie- 

tinis karas grėsė. Turėjau būti tikras, kad man bus atlyginta. Tik todėl 
lindau pavojun ir broviausi į Jeruzalę. 

Zinoma, taip pat kaupiau Žinias apie miesto gynybą, mūrų tvirtumą, 
svaidykles, maisto išteklius bei vandens atsargas, nes ir man buvo nau- 
dinga, kad šiuos duomenis gautų Vespasianas. Miesto požeminėse sau- 
gyklose vandens buvo sočiai. Apsiausties pradžioje Vespasianas su di- 
delėm viltim kaipmat sugadino vandentiekį, kurį prieš kokius ketu- 
riasdešimt metų nutiesė prokuratorius Poncijus Pilotas. Zydai kitados 
nirčiai priešinosi vandentiekio tiesimui, nes nenorėjo, kad vanduo te- 
kėtų iš užmiesčio. Juk tos saugyklos liudijo, kaip ilgai ruoštasi maištui, 
laukiant palankios progos. 

Tačiau maisto atsargų mieste nebuvo. Mačiau sunykusias motinas, 
kurios, pavirtusios šešėliais, laikė ant rankų kaulėtus vaikelius, bergž- 
džiai spausdamos iš krūtų paskutinius pieno lašus. Ir senelių pagailė- 
jau, nes jie visai negaudavo valgyti. Visą maistą susiglemždavo aklati- 
kiai, kovojantys ginklais ir stiprinantys mūrus. 

Miesto turguje mačiau, kad balandis ir žiurkė - brangenybės, sidab- 
ru kainavo tiek kiek svėrė. Įtariai pauosčiau saldžiai atsiduodančią mė- 
są, kurios — bent jau aš — baisiausios bėdos ištiktas neimčiau burnon, 
nes nujaučiau, kieno ta mėsa. Bet net ji buvo paklausi, jei tik kraujas 
buvo nuleistas, kaip liepia Įstatymas, iki dvasiai išeinant. Kraujo jie 
nelietė, nors per kasdienius aukojimus ir labai daug buvo jo pririnkę. 

Aplink šventyklą ganėsi bandos avių, kurios buvo saugomos kas- 
dienėms kraugerio Jahvės aukoms, tačiau išbadėjusios minios net ir 
šiųjų nelietė. Jų bemaž nereikėjo saugoti, nes tai šventi gyviai. O šven- 
tikai ir aukščiausiosios tarybos nariai tebebuvo įkūnūs kaip anksčiau. 

Zydų tautos kančios gulė man ant širdies, nes ant nesuprantamo Die- 
vo svarstyklių lėkščių net žydo ašara, manding, sveria tiek pat kiek ro- 
mėno, 0 už suaugusiųjų ašaras svoringesnės buvo tiktai vaikų ašaros — 
nesvarbu, kokia kalba jie šneka ir kokia jų odos spalva. Tačiau apsiaus- 
ties vilkinimas buvo neišvengiamas dėl politinių priežasčių. Savo bai- 
siu atšakumu žydai patys prisišaukė tokią dalią. 

Apie ginklų sudėjimą ar bent derybas su romėnais užsiminęs žydas 
būdavo čia pat nužudomas ir turbūt pakliūdavo į mėsos turgų, - bent 
aš taip manau. Nūsdamas sužadinti gailestį, tas melagis Juozapas savo 
istorijoje mini tik vieną moterį, kuri suvalgė savo vaiką. Bet Jeruzalėje 
šitai nutikdavo taip dažnai, kad jis turėjo šitai paminėti vardan istori- 
nės tiesos. 

Vėliau siūliau Juozapui deramą atlygį už tai, kad mano leidykla pla- 
tintų „Žydų karą“, nors mes ir šiaip turėjom juridinę knygos leidimo 
teisę. Tačiau Juozapas, perimtas didystės, nepanoro tų pinigų, tik kėlė 
triukšmą kaip tikras rašytojas dėl veikalo sutrumpinimų, kuriuos, ma- 
no galva, reikėjo padaryti, kad veikalą greičiau išpirktų. Net aš jo ne- 

įtikinau, kad šie sutrumpinimai tik pataisė nepakenčiamai ištęstą kny- 
gą. Vis dėlto mūsų pavadinimą „Zydų maištas“ liepiau pakeisti į „Zy- 
dų karas“, nes jis šito primygtinai reikalavo ir grasino skųstis pačiam 
imperatoriui. Esą triumfas švenčiamas ne sužlugdžius maištą, o laimė- 
jus karą. Štai tokie tušti tie rašytojai! 

Ar minėjau, kad ir jaunasis Lukanas, tas savo motinos skundikas, 
kraujui siurenant iš kūno, taisinėjo tas savo pilietinio karo poemos 
vietas, kur pasakojama apie nuniokojimus? Aš savo prisiminimais ne- 
siekiu pomirtinės šlovės. Tik viliuosi, kad tu, perskaitęs juos, suprasi, 
jog nėra už ką niekinti tėvo, ir pamėginsi nors kiek suprasti mane, kai 
manęs nebebus. 

Kai susitarėm, kokias klaidingas žinias apie miesto gynybą per- 
duosiu Vespasianui ir kaip Romos Julijaus Cezario sinagoga, neužsi- 
traukdama bėdos, slapčiom parems žydų maištą, aukščiausioji taryba 
mane paleido. Bet požeminiu koridoriumi vedė mane iš miesto užriš- 
tom akim ir išstūmė į uolynę, kur trešo lavonai. Nusibrozdinau ke- 
lius ir alkūnes klydinėdamas uolynėje, o parklupęs netgi įkišau ranką 
į išpampusio kūno minkštą pilvą, nes žydai man uždraudė nusismaukti 
raištį nuo akių iki nurodyto meto. Antraip, pagrasino, be gailesčio 
paleisią strėlę į mane. 

Per tą laiką jie suspėjo paslėpti koridoriaus angą taip sumaniai, kad 
mes vargiai ją suradom. Nors galų gale suradom, nes man pačiam bu- 
vo naudinga užkimšti visas koridorių angas, vedančias iš miesto. Tai, 
kaip aš buvau išvestas, paakino mus ieškoti išėjimų tiesiog neįtikimo- 
se vietose. Pasiūliau legionieriams už piniginį atlygį juos atkasti. Ta- 
čiau per tuos metus jie rado tik tris tokius išėjimus. O aš sugrįžęs iš 
Jeruzalės kurį laiką būgštavau prarasiąs tavo ateičiai numatytas lėšas. 
Bet nevertėjo rūpintis. Kai Titas galų gale užėmė miestą, lobio niekas 
nebuvo palietęs. Taigi Vespasianas sumokėjo skolą. 

Bet dar maždaug metus užtrukau Rytuose, neramus blaškydama- 
sis po Vespasiano stovyklą, kol galų gale atėjo laikas įgyvendinti 
ketinimus. 


KETURIOLIKTOJI KNYGA 


Vespasianas 


Laukdamas lemtingosios dienos, aš apylankomis vis užsimindavau apie 
savus ketinimus Vespasianui, kuris, aišku, iš pusės žodžio suprasdavo 
užuominas, bet buvo atsargus. Neronas mirė kitą pavasarį, - jeigu mi- 
rė. Per vienerius metus Romą valdė net trys imperatoriai: Galba, Oto- 
nas ir Vitelijus. Netgi keturi, jei dar priskaičiuočiau aštuoniolikmetį 
Domicianą, kuris begėdiškai užgrobė valdžią ir pasiskelbė imperato- 
rium vietoj tėvo. Bet tas jo valdymas neilgai truko. 

Įdomu tai, kad po Galbos imperatoriumi tapo Otonas. Vadinasi, Po- 
pėja būtų tapusi imperatoriene, net jei nebūtų išsiskyrusi su Otonu, 
tad žydų pranašystė buvo tarsi antrąsyk patvirtinta. Aš nesu prietarin- 
gas, bet kiekvienas protingas Žmogus turi sykiais kreipti dėmesį į vi- 
sus ženklus ir pranašystes. 

Nešneku apie uodeguotąją žvaigždę, apie kurią vis kliedi Klaudija, 
kuri pirmąsyk pasirodė tavo gimimo naktį ir tą rudenį šiurpu krėtė 
Romą. Daugybė nesuprantamų ir nuostabių dalykų vyksta danguje. 
Kartais ugninės žvaigždžių juostos ima ir nusileidžia žemėn - kaip 
kitados, kai mudu su Klaudija pėsčiavom dūsuojančio Tiberio pakran- 
te, vakariniams debesims virš Romos gaisruojant. Ta žvaigždė kažką 
reiškė, nors tada šito aš dar nesuvokiau. 

Bet kad jau prisiminiau Otoną, tai papasakosiu, jog aš, žinoma, nu- 
stėrau išgirdęs, kad jo kariai tyčiomis sudaužė mano neįkainojamas 
graikiškas vazas Cerėje, nors man rodės, kad Otonas negriežia ant ma- 
nęs danties. 

Paskui Vitelijus, išgirdęs apie Galbos mirtį, paėmė vadeles su Reino 
legionų parama. Man atrodo, greitą Otono žlugimą lėmė tai, kad jam 
pakako įžūlumo iš Marso šventyklos pagrobti tavo protėvio Julijaus 
Cezario šventą kalaviją, į kurį jis neturėjo jokios juridinės nei dorinės 
teisės. Tą teisę turi tiktai tu, Julijau Antonijau Klaudijau, kuris atsira- 
dai tiek iš Julijų, tiek iš Antonianų per moteriškąją liniją, kaip ir kiti 
Julijų giminės imperatoriai. Laimė, kalavijas buvo sugrąžintas ir vėl 
pašventintas Marso šventykloje. 

Otono legionai Betriake patyrė nuostolių ir jis nusprendė nusižudy- 
ti, nes nenorėjo vilkinti pilietinio karo, nors būtų gebėjęs sutelkti nau- 
jų būrių. Paskutinį laišką jis parašė Nerono našlei Statilijai Mesalinai 
apgailestaudamas, kad negali tesėti pažado ir jos vesti. Savo kūną ir 
pomirtinę šlovę jis nederamai jausmingu laišku patikėjo Statilijai. 

Taigi per trumputį laiko tarpsnį Statilijai teko du imperatorių kapai. 
Otono kapą Statilija apleido, nes tas norėjo vesti ją tik iš tuštybės, mat 
meilijo į sutuoktinės gauti liaudies mylimo Nerono našlę ir šitaip su- 
stiprinti savo politinę padėtį. Vis dėlto Statilija Mesalina tebėra pa- 
traukli moteris. Sako, savo meilės menu ji geba puikiai atlyginti už tai, 
kad dovanoja tik suvytusį kūną. Aš pats to nepatyriau, bet mane tuo 
tikino daugis teisingų vyrų. 

Apie Aulą Vitelijų gana paminėti, kad ankstyvą jaunystę jis nugyve- 
no Kapryje, būdamas imperatoriaus Tiberijaus palydovas. Jo įžymaus 
tėvo nuopelnus valstybei aš mielai pripažįstu, tačiau Aulas buvo toks 
ištvirkęs, kad net jo paties tėvas nedavė jam prokonsulo pareigų. Jis 
spėjo pelnyti palankumą net trijų valdovų —- bet veikiau ydomis nei 
dorybėmis. Neronas prisiskyrė jį prie draugų, tačiau aš su juo nieka- 
dos nesusidraugavau. Priešingai, kaip įmanydamas lenkiausi jo drau- 
gijos. Apie jo nedorumą pasakysiu tik tiek, kad Betriako mūšio lauke 
jis patraukė šnervėmis oro ir garsiai išrėkė: „Gardžiai kvepia negyvas 
priešas, bet kritęs tautietis dar gardžiau!“ 

Jis atliko tiktai vieną garbingą darbą — nepaisydamas senato nusitei- 
kimo, išdrįso aukoti už mirusį Neroną Marso lauke, dalyvaujant vi- 
soms žynių kolegijoms, ir per iškilmingą puotą pareikalavo, kad ga- 
biausias Romos citrininkas dainuotų tik Nerono dainas, kurios vadina- 
mos imperatoriaus dainomis. Ir pirmas šoko ploti katučių taip karštai, 
kaip Neronui gyvam esant. Sitaip jis atsiteisė propretoriui Julijui Vin- 
dikui už bjaurų laišką Neronui, nuo kurio prasidėjo pilietinis karas. 
Laiške Vindikas pavadino Neroną prastu citrininku, žinodamas, kad 
šitai tąjį Žeidžia skaudžiausiai. 

Vitelijus, manding, padarė nesuvokiamą politinę klaidą, nuostatu pa- 
leisdamas pretorionų kohortas ir įsakydamas mirtimi nubausti šimtą 
dvidešimt vyrų — karo tribūnų bei centurionų, atsakingiausių už Gal- 
bos nužudymą. Juk tie kariai buvo nusipelnę veikiau jo atlygio nei 
bausmės. Nenuostabu, kad tas jo pasišvaistymas kalaviju pakurstė pro- 
tingų legionų vadų abejones dėl jo gebėjimo būti imperatorium. 

Kitų žiaurių Žmogžudysčių, kurių aukomis tapo daug kilmingų vy- 
rų, net neminėsiu. Tik pasakysiu, kad jis nesigailėjo net pinigingų, iš 
kurių būtų pešęs naudos, ir tikėdamasis neva dar lengviau gauti grobį 
liepė nubausti juos mirtimi ir nusavino jų turtą, nesučiuopęs, kad ver- 
čiau karvę melžti, nei skersti. 

Mano turto jis irgi gviešėsi, bet bergždžiai, nors mėgino parduoti 
viešai mano namą Romoje. Mano užpelnytą garbę įrodo tai, kad per 
viešą pardavimą jis nesulaukė nė vieno priimtino siūlymo. Manau, jog 
ne dėl baimės, o veikiau dėl Romos bankininkų didelės pagarbos, ku- 
rią pelniau savo sandoriais. 

Aštuntą Vitelijaus valdymo mėnesį gautos žinios mane įtikino, kad 

galų gale atėjo laikas įkalbėti Vespasianą. Už tai, kad paremsiu jį visu 
savo turtu, aš paprašiau tik tvirtai pažadėti man tam tikrą dalį nuo 
Jeruzalės šventyklos lobio ir kitokio karo grobio. Sakydamas „savo 
turtu , aš turiu galvoje tas dvidešimt geležinių skrynių su auksiniais 
pinigais. Zinoma, tai buvo dar ne visas mano turtas — aš tik norėjau jį 
įtikinti, kaip tvirtai kliaujuosi jo galimybėmis tapti imperatorium. 

Atsargusis Vespasianas spyrėsi taip ilgai, kad galų gale mano patar- 
tas Titas turėjo suklastoti laišką, kuriuo pats Galba neva paskyrė Ves- 
pasianą savo įpėdiniu. Titas buvo sumaniausias iš visų mano sutiktų 
klastotojų — gebėjo tiksliai padirbti bet kokią rašyseną. Aš čia nutylė- 
siu, ką tai byloja apie jo prigimtį. 

Nežinau, ar Vespasianas patikėjo, jog Galbos laiškas tikras. Juk jis 
pažįsta savo sūnų. Siaip ar taip, dejavo visą naktį savo palapinėje, to- 
dėl galiausiai suirzau ir paliepiau išdalyti po keletą sestercijų legionie- 
riams, kad rytui švintant tieji sušuktų Vespasianą esant imperatorių. 
Jie mielai sutiko ir tikriausiai būtų tai padarę net be užmokesčio, tačiau 
aš norėjau laimėti laiko. 

Mezijos ir Panonijos legionai taip pat paskelbė Vespasianą impera- 
torium. Paskutinę akimirką Neronas vieną legioną buvo perkėlęs atgal 
į Panoniją — tiek iš nepatiklumo, tiek dėl karinių priežasčių, nes germa- 
nai, išgirdę apie Vindiko maištą, ėmė puldinėti per Tonavą. Mano pata- 
rimu legionieriai, kamavęsi Jeruzalės mūrų prieigose, paskleidė po ki- 
tus legionus gandą, kad Vespasianas — geras ir supratingas Žmogus, 
talentingas karo vadas ir gailiaširdis paprastam kareiviui. 

Savo sestercijus aš lyg ir išmečiau į balą, bet nesu pernelyg šykštus. 
Juk ne gaudamas ir taupydamas turtėji, o tik pasinaudodamas palan- 
kiom progom ir lįsdamas į grėslius pavojus. Reikia suspėt sugauti For- 
tūną už plaukų, kai ji lekia pro šalį. Jei ilgai kasysies pakaušį, pamatysi 
tik auksinius jos kulnus. 

Tiesa, Mezijos ir Panonijos legionai smarkiai rūpinosi savo atlygiais. 
Juk kai kurios kohortos, parengtos pilietiniam karui, dabar turėjo pačios 
išsimaitinti Galijoje, tad jos ir plėšė provinciją, kuri buvo jau pripratusi 
prie Romos taikos ir saugumo. Dėl susiklosčiusių aplinkybių kariai turė- 
jo patys rasti kaip prasimaitinti; o juk tada, kai nusilpsta drausmė, bergž- 
džias šėlimas tolydžio auga. Sitai įrodo Otono karių elgesys Cerėje. 

Tonavos legionų daliniai, pakliuvę į pilietinį karą prieš savo valią, 
ne veltui baiminosi bausmių. Juos buvo įbauginęs Vitelijus, kuris pa- 
leido pretorionų legionus. Sirdies gilumoje tikras legionierius trokšta 
tėviškos drausmės ir nuolankiai tenkinasi nedidele alga, jei tik ta alga 
mokama tiksliai nustatytą dieną ir jis gali atsidėti santaupų į legiono 
pinigų skrynią, kurios saugumą laiduoja dalinio erelis ir karo aukuras. 

Jeruzalės prieigose Vespasianas jau buvo paskelbtas imperatoriumi, 
tačiau vos po kelių dienų jį nustebino dar viena skubi žinia, kad ir 

Mezijos, ir Panonijos legionai nelauktai taip pat prisiekė jam ištikimy- 
bę. Jis turėjo tučtuojau nusiųsti Tonavos legionams nesumokėtus atly- 
ginimus, kurių tie karštai prašė savo skubiname laiške. Taigi mano pi- 
nigų skrynios, saugotos Cezarėjoje, buvo panaudotos geram tikslui, 
nors Vespasianas iš pradžių murmėjo, kad vien už gerą vardą tikrai 
gautų iš Sirijos ir Egipto turtingųjų paskolą. Jau iš pradžių mudu nesu- 
tarėme dėl man priklausančios šventyklos lobio dalies. 

Priminiau jam, kad kitados Julijus Cezaris už vardą ir ateitį sugebėjo 
prisidaryti tokių didžiulių skolų, jog patys skolintojai turėjo politiškai 
jį paremti, kad už skolas galiausiai jie gautų visą derlingos ir turtingos 
Galijos grobį. Tačiau Cezaris tuolaik buvo dar jaunas ir toliaregiškas 
valstybininkas ir nepalyginti gabesnis karo vadas už Vespasianą, kuris 
jau buvo gerokai jamžėjęs vyras ir garsėjo nenuovokumu. Po atkaklių 
derybų galų gale pasiekėme protingą susitarimą. 

Tačiau Neronui gyvam esant Vespasianas tikrai niekados nebūtų 
išdavęs kario priesaikos ir imperatoriaus pasitikėjimo, - jis buvo kvai- 
lai ištikimas ir apie save bei savo sūnų ateitį negalvojo. Ištikimybė — 
pagirtinas dalykas, bet politinėms aplinkybėms keičiantis vyro garbė 
mažai kam rūpi, - kad ir kaip garsiai šaukiama apie garbę ir tėvynę, — 
per permainas. 

Vis dėlto Vespasianas sutiko užsikrauti sunkias imperatoriaus pa- 
reigas, bet tik supratęs, kad valstybės reikalai prastėja ir kad be jo 
įsikišimo pilietinis karas, visų protingų ir gerų Žmonių nelaimei, nesi- 
liaus per amžius. Jis įsikišo vien labui tų romiųjų, kurie bet kokiomis 
aplinkybėmis nūsta tik ramiai dirbti darbą ir mėgautis paprasta šeimy- 
nine laime. Tokių žmonių - dauguma ir jie nieko neišmano apie pasau- 
lio reikalų tvarkymą. 

Būdamas dievotas ir labai tikintis, Vespasianas dar ir dėl šitaip 
susiklosčiusių aplinkybių manė privaląs pagaliau išpildyti pranašys- 
tę, atkakliai gyvavusią Rytuose, neva ten gimsiąs pasaulio valdovas. 
Mat imperatorius gimsta tą akimirką, kai viešai juo paskelbiamas, 
nieku gyvu ne anksčiau. O valdovo naštą Vespasianas, manding, ne- 
šė geriau ir tvirtesnėm rankom, nei kuris kitas imperatorius iki jo. 
Argi jis kaltas, kad buvo kilęs iš prastos giminės ir nelabai nuovokus. 
Jis bent sutvirtino tą pamatą, ant kurio tu kada nors kursi naują pa- 
saulį, mano sūnau. 

Turiu papasakoti tai, ką žinau apie Nerono mirtį, nors aš pats nema- 
čiau, kaip viskas nutiko. Bet būdamas tikras Nerono draugas ir smal- 
sus, kaip visi žmonės, jaučiau pareigą išsiaiškinti, švelniai tariant, tą 
miglotą istoriją kuo tiksliau, — jei tai įmanu, pasikeitus aplinkybėms. 

Statilija Mesalina tvirtai tiki Neroną mirus taip, kaip žmonės pasakoja 
ir rašo istorikai. Betgi Neronas buvo ją ištrėmęs į Ancijų. Ji nematė, kaip 
visa kas nutiko. Ir Akte netikiu, nors ji uoliai puošia gėlėm Nerono ka- 

pą. Manau, kad tai tik akių dūmimas. Ji - viena iš tos saujelės žmonių, 
kurie buvo šalia Nerono, kai šis įvykdė garsiąją savižudybę. 

Supratęs, kad Vindiko maištas Galijoje darosi grėsmingas, Neronas 
sugrįžo iš malonaus poilsio Neapolyje į Romą. Iš pat pradžių jis Vindi- 
ko priešgyniavimų rimtai nevertino, užtat iš Vindiko gautas įžūlus laiš- 
kas jį įžeidė. Romoje Neronas į Aukso rūmus susikvietė slaptai pasi- 
tarti įtakingiausius senato ir raitelių luomo vyrus, bet būdamas meni- 
ninkas greitai pajuto tųjų šaltumą ir išdidumą. Todėl bergždžiai pasita- 
rimo nevilkino, o verčiau šoko svečiams rodyti naujų vandens vargo- 
nų, tikindamas, jog tas nepaprastos sandaros instrumentas nustelbs 
visus kitus triukšmus amfiteatre bei cirke. 

Jis norėjo pasakyti, jog gebės nuraminti niurzgančią liaudį per vie- 
šus vaidinimus, nes vėl turėjo kelti grūdų kainą ir metams nustatyti 
netgi turto mokestį, kad valstybės iždas gautų ganėtinai lėšų neišven- 
giamam pilietiniam karui. Bet po to pasitarimo jis subūgo ne juokais. 
Išgirdęs, jog prie maištininkų Iberijoje prisidėjo Galba, jis visai neteko 
nuovokos, supratęs, jog jo siųsti patikėtiniai nespėjo pranešti Galbai, 
kad dėl valstybės labo šis privaląs nusižudyti. 

Kai žinia apie Galbos išdavystę pasklido po Romą, prieš Neroną 
kilo tokia kvailysčių ir melagysčių banga, kokios turbūt nebuvo nuo 
Augusto Oktaviano laikų, kai reikėjo kaip nors sužlugdyti Marką An- 
tonijų. Iš dalies pats Neronas kaltas, kad dėl valstybinių priežasčių 
melavo apie Agripinos ir Oktavijos mirtį, o ką jau kalbėti apie kitus 
dalykus. Bet jis turėjo didingų pirmavaizdžių! Vis dėlto tos melagys- 
tės atsigręžė prieš jį patį. Jis gavo apmaudingai patvirtinti savo teiginį, 
jog kuo įžūlesnis melas, tuo greičiau liaudis juo patiki. 

Nekartosiu tų visų šnekų apie Neroną ir tų šmeižikiškų eilių, kurios 
buvo rašinėjamos ant jo paminklų. Įžūlumas pasiekė viršūnę senatui 
paslėpus Kapitolijaus raktus, kai Neronas įsakė abiem luomams at- 
naujinti ištikimybės priesaikas ir šventus įžadus. Tiesa, raktai kaipmat 
atsirado, kai ilgai laukusį Neroną ištiko įniršio priepuolis ir jis, nepai- 
sydamas Kapitolijaus šventumo, pagrasino tuometiniams princepsams 
mirtimi. Bet tą raktų dingimą laukiantys nekantruoliai, Žinoma, išaiš- 
kino kaip kuo blogiausią ženklą. 

Tada dar Neronas galėjo daug ką pakeisti. Tigelinas jau buvo paren- 
gęs sieksnio ilgumo proskripcijų sąrašą, kurį vėliau radau jo slaptavie- 
tėje ir kurio garbingoje vietoje buvo ir mano vardas. Bet aš jam, kaip 
draugui, šitai jau atleidau. Labiau nusistebėjau tik tuo, kad įsiliepsno- 
jus maištui Galijoje ir Iberijoje Tigelinas kuo tiksliausiai žinojo, ku- 
riuos valstybės pareigūnus būtina nubausti. 

Sąraše buvo abu tuometiniai konsulai ir tokia daugybė senato narių, 
kad, kai skaičiau, mane purtė šiurpas. Apgailestavau, kad turiu dėl po- 
litinių priežasčių tą sąrašą sunaikinti. Vėliau būtų buvę smagu perskai- 

tyti iš jo vardus tų svečių, kuriuos aš, kaip pareigūnas, privalėjau kvies- 
tis į puotas, nors man pačiam jų draugija nė kiek nepatiko. 

Būdamas jautrus ir žmogiškas, Neronas nevaliojo įgyvendinti tų 
griežčiausių ketinimų, kurie būtų išgelbėję jį kaip valdovą. Juk Tigeli- 
no drausminami pretorionai jį dar rėmė. Tačiau tai būtų buvę tartum 
medžio genėjimas ligi paskutinės šakelės, o jam rodės, kad net gajau- 
sią medį žiaurumas numarina. 

Po niekingų laimėjimų Graikijoje Neronui vis labiau ėmė giežtis val- 
dovo pareigos. Jei senatas būtų buvęs patikimesnis, tai jis, manau, pa- 
mažiukais būtų perleidęs jam didžiąją dalį vykdomosios valdžios prie- 
dermių. Betgi žinai ir tu apie senato kivirčnumą, tarpusavio pavydą ir 
be perstogės rezgamas pinkles. Kultūringiausias patvaldys negali tvir- 
tai kliautis senatu, net Vespasianas. Tikiuosi, turėsi šitai galvoje, nors 
aš pats esu senatorius ir visaip rūpinuosi jo testamentu bei įtaka. 

Juk senatas - daug geresnis valdymo įrankis nei liaudis, kuri neturi 
atsakomybės. Mat senatoriams keliamos tam tikros sąlygos, o liaudis 
tik aklai seka paskui tą, kuris pažada ne tik grūdų, bet ir nemokamo 
aliejaus, rengia geriausius vaidinimus, o naujų švenčių dingstimi pa- 
skelbia kuo daugiausia šventadienių. Valstybės raidos požiūriu, liau- 
dis —- ypač pavojingas ir nepatikimas veiksnys, ji nepateisina net nuo- 
vokiausių skaičiavimų. Todėl liaudį reikia griežtai drausminti ir juolab 
palaikyti jos gerą nuotaiką. 

Neronas nenorėjo karo, juolab pilietinio, kuris visiems tikriesiems 
Julijų giminės palikuonims kelia apmaudingų prisiminimų ir valdovui 
yra didžiausia nelaimė. Sirdies gilumoje Neronas dygėjosi karu ir užsi- 
mojo kariauti su Partija tik senato prispaustas. Jis pats nuoširdžiai džiau- 
gėsi užmezgęs tikrą draugystę su Tiridatu. Kad įsivyrautų taika visų 
geranoriškų žmonių atžvilgiu, reikėjo pašalinti garbėtrošką Korbulą ir 
valdžiotrošką Ostorijų, nors Ostorijus už drąsą Britanijoje buvo laimė- 
jęs piliečių vainiką. Bet valdovas turi saugotis pernelyg garsių karo 
vadų, jeigu nori taikos. 

Po teisybei, Neronas niekaip negniaužė maišto vengdamas, jo gal- 
va, bergždžio kraujo praliejimo. Pats iš savęs šaipydamasis, jis atsikir- 
to priekaištaujantiesiems, kad turbūt jis vienas turįs pasitikti legionus, 
smagiai žygiuojančius į Romą, ir daina juos palenkti savo pusėn. Mano 
manymu, šitai rodo, kad jis turėjo savų slaptų užmačių. 

Ne bereik plito šnekos, kad jaunystėje jis mieliau būtų keliavęs į 
Rodą, nei mokęsis valdymo meno. Rytai jį visuomet traukė, nors nie- 
kada nenukako toliau Achajos. Kelionę į Aleksandriją jis turėjo atšaukti 
dėl žydų ir graikų kruvinų riaušių. Jo troškimą pakeliauti po tolimus 
kraštus rodo tai, kad jis iš Korinto išsiuntė būrelį mokslininkų su gin- 
kluota apsauga ieškoti Nilo ištakų, ir tai, kad jį visad domino, pavyz- 
džiui, prekyba su Indija. Jo dėka Roma gavo atramos tašką Raudono- 


529 


sios jūros pietuose, Indijos jūron vedančiame sąsiauryje, tad nuo Ne- 
rono laikų laivai Indijon plaukiojo Romos prižiūrimi. 

Apie Partiją Neronas, matyt, turėjo daugiau žinių nei kariniai Žval- 
gai, kurie Žiūri tik kelių, prieplaukų, šaltinių ir brastų, kalnų tarpeklių ir 
sustiprintų atramos taškų. Neronas net mėgo pašnekėti apie savitą par- 
tų kultūrą, nors mes iš jo juokėmės, nes mūsų, romėnų, požiūriu, partai 
yra ir bus barbarai, kol jų Roma neišprusins. 

Po Nerono mirties aš supratau, jog kalbėdamas apie pasirodymą Ek- 
batanoje jis nejuokavo. Mane pasiekė žinios, kad Partijos aukštuome- 
nėje groti citra ir dainuoti nūnai nepaprastai madinga. Cia tai jie atsi- 
lieka nuo laiko. Mes dabar Romoje kenčiame dėl baisiausio Jeruzalės 
„grobio“ — rytietiškos muzikos nepaliaujamo barškesio — kaži kokių 
sistrų ir tamburinų. 

Nuo naujosios jaunimo muzikos kiekvienas įamžėjęs vyras kaip aš 
tuoj netenka sveikatos. Sykiais prisimenu amžiną Nerono brązginimą 
citra kaip niekados negrįšiančius aukso laikus, nors esu nemuzikalus ir 
judu su motina man nuolatos šitai prikišat. 

Iš tikrųjų aš nesuvokiu, kodėl tau, kai skaitai ir mokaisi, vergas 
turi paausy kabalduoti sistru arba daužyti varinius puodų dangčius, 
o dainininkas — gergždžiai rėkčioti egiptietiškas dainuškas. Iš galvos 
išeičiau, jei man tektų be perstogės šito klausytis. Bet tu kuo rimčiau- 
siai tvirtini kitaip negalįs įsigilinti į skaitomą dalyką, o tavo motina, 
žinoma, visada palaiko tavo pusę, sakydama, jog aš nieko nesupran- 
tu. Turbūt ir barzdą užsiaugintum, jei tik šioji augtų penkiolikmečiui. 
Laimė, Titas vėl skutasi, išsiuntęs Berenikę iš Romos atgal į Tiberia- 
dą, nors man pasirodė, kad jis daug sunkiau atsisakė barzdos nei kad 
Berenikės. 

Taigi, užgautas visų melagysčių bei viešų įžeidimų, Neronas nieko 
nedarė. Galbos kariauna žygiavo Romos linkui pergalingai ir - Nerono 
dėka — be jokių kovų. Atėjo pavasarinės Minervos šventės, kai Tigeli- 
nas, gelbėdamas savo kailį, nusprendė perduoti pretorionus senatui. 
Paaušriu slapta sušauktas nepaprastasis posėdis. Pakviesti ne visi se- 
nato nariai — tik patikimi, tad, žinoma, Neronas nebuvo pakviestas, 
nors turėjo teisę dalyvauti. Juk jis buvo tikras senato narys — gal net 
tikresnis už kitus. Tigelinas pasirūpino, kad vakare pretorionai ir ger- 
manai asmens sargybiniai būtų atšaukti iš Aukso rūmų, o kitos sargy- 
bos į ten nepasiuntė. 

Abu Nerono atleisti konsulai neteisėtai pasiūlė ir senatas visais bal- 
sais nusprendė išrinkti imperatoriumi Galbą - pliką ištvirkusį senį, kuris 
meilužiais laikė tvirčiausius vyrus. Lygiai taip pat visais balsais senatas 
paskelbė Neroną valstybės priešu ir nuteisė jį pagal protėvių paprotį, 
vadinasi, užplakti negyvai. Siuo atžvilgiu senatas prisiminė Neroną esant 
tikrą senato narį, nes tik senatoriai turėjo teisę bausti senatorius. Visi 

manė, jog Neronas nusižudys, išsigandęs tokios nežmoniškos baus- 
mės. Beje, Tigelinas buvo vienas aistriausių balsuotojų. 

Neronas pabudo vidurnaktį tuščiame Aukso rūmų miegamajame šalia 
ištikimos žaidimų žmonos - Sporo. Jam patarnauti atėjo tik keletas 
vergų ir atleistinių. Jis liepė pakviesti draugų, bet nė vienas iš daugy- 
bės kviestųjų net atsakymo neatsiuntė. Nūsdamas iki galo patirti pa- 
saulio nedėkingumą, Neronas pėsčias, vos kelių ištikimųjų lydimas, 
patraukė pas savo draugus ir ėmė belstis į duris namų, kuriuos kitados 
dosniai pats jiems padovanojo. Bet visų durys buvo uždaros, o už jų 
niekas neatsiliepė. Galimas daiktas, jie net savo šunims snukius aprišo, 
kad tie nė neamtelėtų. 

Sugrįžęs į Aukso rūmų miegamąjį, Neronas pastebėjo, kad nebėra 
šilkinės patalynės, o ką jau kalbėti apie brangenybes. Neapsakomoje 
paskutinės imperatoriškos nakties vienystėje Neronas šoko ant žirgo 
ir nulėkė prisidengęs galvą skepeta, bet basas, vienais marškiniais ir 
vergo apsiaustu į savo atleistinio, vardu Povas, sodybą, kurią šis, kaip 
pats pasakojo, pasiūlė Neronui. Tas namas stovi nuošaliai nuo Via Sa- 
laria — netoli Ketvirtojo mylios stulpo. Turbūt prisimeni, kad Seneka 
paskutinę savo gyvenimo dieną irgi nugyveno name netoli Ketvirtojo 
mylios stulpo, o dar ir Kefas — tas, Apijaus kely apsisukęs prie Ketvir- 
tojo mylios stulpo, grįžo į Romą. 

Neroną lydėjo Sporas, Povas ir - nenustebk — Epafroditas. Ketvirtą 
palydovą senatas jau buvo nuteisęs myriop, kai tas Forume per daug 
prišnekėjo. Aktė laukė Povo sodyboje. Mano galva, vaidinimas buvo 
rūpestingai parengtas ir puikus. Neronas buvo vienas geriausių savo 
laikų aktorių ir deramai vertino meninį vaidinimo apipavidalinimą, už- 
tat teatre jį ir įsiutindavo kokia nors kolona, pastatyta ne vietoj, arba 
netinkamas apšvietimas, kai jam dainuojant žmonės išvysdavo kartu 
dar ir kokį menką aktorių. 

Jam jojant sudundėjo sudrebėjo žemė, žaibas trenkė priešais ir ar- 
klys atsistojo piestu, pasibaidęs pūvančio lavono dvoko. Neronas bu- 
vo užsidengęs galvą, - neužmiršk, — bet arkliui pašokus skepeta nukri- 
to. Vienas atsarginis pretorionas jį atpažino ir pasveikino kaip impera- 
torių. Užtat Neronas ėmė dar labiau skubėti subūgęs, kad jo užmačia 
bus atskleista pirm laiko. Sitaip pasakojo ir Povas, ir Epafroditas. Spo- 
ras po kurio laiko prapuolė be Žinios — net Otonas jo nesurado, o būtų 
mielai išmėginęs lovoje. Juk ir Statilijai jis pasipiršo tik todėl, kad pasi- 
kliovė geru Nerono skoniu. 

Nekartosiu, ką tie du vyrai nė nemirktelėję išbėrė apie Nerono sie- 
los kančias, baimę ir skausmus. Kaip Neronas rieškučiom gėrė vandenį 
iš balos ir pešiojo dyglius iš vergiško apsiausto, kai keturpėsčias per 
krūmus nuropojo į sodybą. Senato ir istorikų džiaugsmui, jie viską išklo- 
jo nė nemirktelėję. Neronas buvo taip rūpestingai iš anksto suruošęs 

tą vaidinimą, kad paliko ant stalo netgi parašytą kalbą, kurioje nuošir- 
džiai prašė atleisti už politinius nusikaltimus ir meldė, kad senatas pa- 
liktų jį gyvą, paskyręs kokios nors kuklios Rytų provincijos prokura- 
toriumi, nes tarė ir gerų darbų nuveikęs Romos senatui bei liaudžiai. 
Šitaip Neronas vaidino mirtingos baimės ir beprotiško klaiko apimtą. 
Bet tie du liudytojai neįtikino nė vieno protingo senatoriaus. Tikėjo 
tik tie, kurie visaip stengėsi sukurstyti Neroną nusižudyti ir pamanė jų 
viltis virstant tikrove. 

Kaip paskutinį atodūsį, Neronas ištarė palikuonims Šijį gražų sakinį: 
„Koks menininkas žūstu!“ Po šiais žodžiais mielai ir aš pasirašyčiau, 
nes tik dabar man aišku, kokį gyvenimo dailininką ir menininką, net 
labdarį, Roma prarado, nors sykiais buvo sunku bendrauti su juo, aikš- 
tingu ir menininko tuštybės apimtu. 

Tačiau septyniolikmečiui nedera duoti neribotos valdžios, - prisi- 
mink šitai, sūnau, jei kada dėl tėvo lėtapėdystės imsi nekantrauti. 
Romos istorija įtikinamai parodė, jog didelė valdžia net brandaus vy- 
ro galvą suglumina. Neužmesk Livijaus, nors jis didelis melagis. Bet jį 
skaityti reikia dėl bendro išsilavinimo, nors tu niekini jo senamadiš- 
kumą. Bet palyginimui perskaityk ir graikišką Nikolajaus iš Damasko 
pasaulio istoriją, nes tėvas tau nupirko visas šimtą keturiasdešimt ke- 
turias jos dalis. 

Kai kapas buvo paruoštas ir aplinkui sudėtos marmuro atskalos, pri- 
krauta ganėtinai malkų ir vandens į kubilus prisemta kalkėms užpilti, 
atkako iš Romos pasiuntinys su skubiu laišku Povui. Neronas perskaitė, 
kad imperatoriumi išrinktas Galba ir kad Neronas bus užplaktas negy- 
vai. Bet vaidinimas turėjo tęstis, kad Sporas gautų progą išraudoti naš- 
lės raudas, ir tik vienas nelauktas nutikimas paakino aktorius paskubėti. 

Ištikimasis veteranas, kuris kelyje atpažino Neroną, neišdavė savo 
imperatoriaus, - o šitaip būtų pasielgęs kiekvienas protingas Žmo- 
gus, — bet priešingai — nuo senatvės drebančiom kojom nuskubėjo 
tiesiai į pretorionų stovyklą. Ten visi žinojo apie jo randus ir šlovę. 
Kaip Mitros brolijos narys, jis buvo pelnęs ir centurionų pasitikėjimą. 
Tai buvo pati palankiausia proga, nes Tigelinas užtruko senate, mat 
šnekūs vyrai ten tolydžio liejo įniršį ir meilę tėvynei, vienąkart gavę 
kalbėti netrukdomi. 

Tuo laiku seniokas pasakė kalbą savo draugams, primindamas kario 
priesaiką bei padėką Neronui ir Tigelino lazdos žymes ant nugarų. Abu 
pretorionų legionai nusprendė, galima sakyti, sutartinai paremti Nero- 
ną. Jo dosnumu pretorionai neabejojo, o senis Galba garsėjo šykštumu. 

Jie nusprendė nieku gyvu nepasiduoti ir pergale neabejojo, nes tikė- 
jo, jog daugis legionierių, išvydę prieš juos einant rinktinę Romos ka- 
riuomenę, atsimes nuo Galbos. Jie kuo skubiausiai nusiuntė sustiprin- 
tą raitelių sargybą su centurionu ieškoti Nerono ir parvesti jį į saugią 

pretorionų stovyklą. Bet veltui vyrai gaišo ieškodami Nerono slėptu- 
vės. Jiems net į galvą nešovė, kad Neronas slepiasi nuošalioje Povo 
sodyboje. 

O Neronui valdžia jau buvo įsigiežus. Tad šis nusiuntė Povą atkal- 
bėti raitelių, kai įsitikino jų siekiu. Epafroditas suvarė jam į gerklę dur- 
klą, nes jis buvo išmokęs Nerono žaidimų, — apie juos aš pasakojau. 
nevilties jis paaukojo balso stygas, ir šitai patvirtinti savo mirtim. Kai 
koks nors. naujas, galingas balsas pasigirs Rytų kraštuose, niekas nė 
nepagalvos apie Neroną, nes jis bus persipjovęs gerklę. 

Meniškai liedamas kraują Neronas iš paskutiniųjų pasišnekėjo su cen- 
turionu, šaižiu balsu padėkojo jam už ištikimybę, paskui išvertė akis ir 
išleido dvasią taip įtaigiai gargaliuodamas ir tąsydamasis, kad senasis 
centurionas su ašaromis akyse uždengė jam veidą savo raudonu apsiaus- 
tu, idant Neronas mirtų kaip valdovas. Ir Julijus Cezaris užsidengė galvą 
pagerbdamas dievus, kada žudikų peiliai varpė jo kūną. Tik Vespasia- 
nas, - kai apie tuos dalykus sykį sušnekom, - tarstelėjo, kad, jo many- 
mu, imperatorius turėtų mirti stačias. Tačiau Vespasianas - juk ne tikras 
imperatorius. Todėl ir atleistina jam už tą nedidelę tuštybę. 

Povas su Epafroditu liepė centurionui, dėl savęs ir visų ištikimųjų 
pretorionų, šuoliais lėkti į stovyklą ir pranešti apie Nerono mirtį, idant 
niekas bereik nekrėstų kvailysčių. Paskui turįs pranešti senatui, kad 
tikėdamasis atlygio jis sekęs Neroną ketindamas sučiupti jį gyvą ir 
atiduoti senatui, bet pavėlavęs. 

Nerono kūną apklojęs, - krauju sulietas centuriono apsiaustas — ga- 
nėtinas įrodymas; bet jis, žinoma, galįs nukirsti Neronui galvą ir nu- 
nešti senatui, jei nemaną, kad toks niekingas darbas menkina kario 
garbę. Ir jis neabejotinai turįs gauti atlygį už tai, kad pirmas atnešė 
gerą naujieną. Neronas pats norėjęs, kad jo kūną tyliai sudegintų — 
visut visą. 

Centurionas paliko savo apsiaustą ant kūno kaip įrodymą, nes sena- 
tas, žinoma, turbūt skubinai nusiuntė į Povo sodybą tyrėjų grupę pa- 
žiūrėti, kaip Neronas nusižudė. Kai jis su raiteliais iškeliavo, ištikimieji 
aktoriai turėjo dar labiau paskubėti. Nerono augų kūną būtų buvę ne- 
sunku rasti tais neramiais laikais — juk jau prieš Galbos atvykimą, pi- 
liečiams aiškinantis, kas ir kaip, pakelės grioviuose tysojo daugybė 
negyvėlių. Taigi kūnas buvo kaipmat užmestas ant laužo, malkos už- 
degtos ir alyvos užpilta. Kur, kaip ir kokius drabužius apsivilkęs Nero- 
nas keliavo, aš nesužinojau. Tik esu bemaž tikras, kad jis atsidūrė Ry- 
tuose ir, kaip Tiridado draugas, tikriausiai Partijos prieglobstyje. Dau- 
giau nei per tris šimtus metų Aršakidų rūmuose susikaupė tiek paslap- 
čių, kad jie moka saugoti paslaptis geriau nei mes, romėnai. Net senate 
mes daug plepam. O jie — partai - moka tylėti. 

Pripažįstu, kad netikėta citros muzikos mada Partijoje - vienintelis 
tikras įrodymas, kuriuo galiu paremti savo išvadas. Bet žinau, jog, tik- 
rasis Neronas daugiau niekuomet nesiverš į Romos valdovus. Tie, ku- 
rie mėgina arba mėgins, - net su durklo randais ties gerklėm, - yra 
apsišaukę Neronai ir mes juos bemat nukryžiuojame. 

Kūną jie bemaž spėjo sudeginti - atvykus tyrėjams, ant marmurinių 
atskalų jau buvo pilamas vanduo. Tos marmuro atskalos buvo jau su- 
degusios iki kalkių ir palaikus dengė kiautas, tad iš po jo jau nesimatė 
tikrųjų bruožų. Neronas neturėjo jokios kūno kliaudos nei kaulo lūžio, 
iš kurių būtų galima atpažinti mirusįjį. Tik to danties, kurį Neronui 
ištraukė Graikijoje, neturėjo ir šis — mirusysis. 

Siurpūs palaikai buvo suvynioti į baltą auksu siuvinėtą apsiaustą, 
kurį Neronas vilkėjo tą pačią žiemą per Saturnalijų šventę. Galbos lei- 
dimu laidotuvėms buvo išleista pora šimtų tūkstančių sestercijų. Ir Do- 
micijų mauzoliejuje tos kūno liekanos su kalkių pluta buvo įguldytos 
į porfyro sarkofagą. Ten apsilankęs keliautojas gali įsitikinti, kad Ne- 
ronas iš tiesų mirė. Statilija ir Aktė — abi jos sutiko, kad būtų pagerbtas 
Nerono atminimas. 

Tau pasakoju apie Nerono mirtį, kad būtum budrus. Juk Neronas 
tebuvo vos trisdešimt dvejų, kai pasirinko verčiau mirti, nei pilietinį 
karą, nūsdamas atpirkti savo nusikaltimus ir pradėti naują gyvenimą. 
Kur — galime tik spėlioti. Dabar, man šitai rašant, jam sukaktų tik ketu- 
riasdešimt treji. 

Mano įtarimai pabudo tada, kai susivokiau, kad visa nutiko Agri- 
pinos nužudymo dieną ir kad Neronas išjojo iš miesto galvą užsiden- 
ges, basas, dievams pasišventęs. Paslaptingas Sporo dingimas, man- 
ding — dar vienas įrodymas. Neronas jau nebegalėjo be jo gyventi, 
nes Sporas tarytum atvaizdas jam priminė Popėją. Daugis nuovokių 
senato narių apie Nerono mirtį mano tą patį, nors mes apie tai, žino- 
ma, nesišnekame. 

Galba buvo atlaidus Neronui dėl liaudies, kuri nuoširdžiai ir ne vel- 
tui liūdėjo valdovo. Galba troško visą pasaulį įtikinti, jog Neronas iš 
tiesų mirė. Todėl nepaisė senato nutarimo, kad Neronas — valstybės 
priešas. Galba nepasitikėjo senatu ir ketino apriboti senatoriaus tarny- 
bos laikotarpį iki dvejų metų. Tai buvo beprotiška mintis, nes, pagal 
paprotį, mes gaunam pareigas visam gyvenimui. Todėl esame pakan- 
tūs silpnapročiams seniokams, kurie sykiais pernelyg gaišina laiką, kai 
ima kalbėti apie senus aukso laikus ir įtikinėja, jog šneka pagauti die- 
viško įkvėpimo. Tokia liga kiekvieną gali ištikti. Todėl mes pakančiai 
vertinam senatvę ir tarnybos trukmę, - kitaip, nei šių dienų jaunuoliai, 
kurie viską perpranta tik tada, kai patys apsiauna senatoriaus batus. 

Todėl visai nekeista, kad netrukus aplink Forumą buvo nešama ir 
Galbos galva. Karys turėjo įsikišti nykštį burnon, kad galėtų tą galvą 

nešti, - mat Galba buvo visiškai plikas. Gavęs iš Otono atlygį, karys 
perdavė galvą kitiems pretorionams, ir šie nešė ją aplink stovyklą juok- 
damiesi ir stūgaudami: „Kupidonai Galba, mėgaukis savo jaunyste!“ 

Galba buvo šykštus — tapęs imperatoriumi, nemokėjo pretorionams 
žmoniškos algos ir šie pyko ant jo, nes, susižavėjęs vienu augiu ger- 
manu sargybiniu, išlaikė tą vyrą pernakt visaip vargindamas, o iš ryto 
nedavė nė dviejų sestercijų vyno šlakeliui, tik pasakė, kad tas turįs 
būti dėkingas už tokio jaunatviško senioko draugingumą. Tai buvo 
dar viena jo nuvertimo priežastis. Jau Tigelino laikais pretorionams 
pakyrėjo visokie vyrjodžiai. 

Dabar papasakosiu apie Vespasianą. Buvo gražu žiūrėti, kaip jis ap- 
stulbo, kai auštant legionai sušuko jį tapus imperatorium, kaip priešgy- 
niavo, grąžė rankas ir daugybę kartų nušoko nuo skydo, ant kurio jį 
nešė apie Jeruzalės mūrus. Kiekvienam būtų nepatogu sėdėti ant sky- 
do, o dar karių džiaugsmingai mėtomam aukštyn. Sitaip jie buvo nusi- 
kaušę už mano išdalytus sestercijus. Dalį pinigų atgavau naujo savo 
atleistinio siro dėka. Mat padėjau jam įsigyti išimtinę teisę laikyti vy- 
ną stovykloje. Savo pastangomis jis vėliau uždirbo gražaus pinigo par- 
davinėdamas vyno pilstymo teises žydams stovyklos prekijams. 

Išsiuntęs atlyginimus Panonijos bei Mezijos legionams, o dar ir ne 
vieną švelnų priekaištą Galijos kohortoms už nederamus plėšimus ir 
smurtą prieš taikius gyventojus, Vespasianas tučtuojau iškeliavo į Egip- 
tą. Jis neėmė į kelionę karių, — visą kariuomenę patikėjo Titui, - o pa- 
siėmė tik garbės sargybą, nes pasikliovė Egipto įgulos būrių ištikimybe. 
Tačiau nūdo pats įsitikinti Egipto prielaankumu. Ne dėl to, kad Egiptas — 
Romos grūdų aruodas, o todėl, kad tik iš Egipto mes gauname tokius 
kalnus popieriaus, kad įmanom protingai valdyti pasaulį, o ką jau šne- 
kėti apie renkamus mokesčius. 

Vespasianas — tikras apmokestinimo meistras, - mums, turtingie- 
siems, sykiais atrodo, kad kraujas pasrus iš nosies ir iš ausų nuo jo 
spustelėjimo, o ką jau kalbėti apie tiesiąją žarną, dėl kurios aš pakliu- 
vau čion, į maudykles. Gydytojai buvo taip susirūpinę dėl mano būk- 
lės ir sekinančio kraujoplūdžio, kad pasiūlė man ne gydytis, o verčiau 
kaipmat surašyti testamentą. 

Užtat, gydytojams atsisakius gydyti man skrandį, aš ir šokau šauk- 
tis Jėzaus Nazariečio. Išsekęs kone mirtinai, žmogus tampa nuolankus. 
Tačiau aš nieko Jam nežadėjau. Šitiekos nusikaltimų ir žiaurybių keli 
geri darbai turbūt neatsvers — juk Jis savo karalystėje skiria ožkas nuo 
avių. Todėl, mano galva, bergždžia ką nors žadėti. 

Mano gydytojas nepatikėjo savo akimis, kai kraujoplūdis liovėsi. 
Galų gale jie priėjo prie išvados, jog mano negalia net nebuvo pavojin- 
ga gyvybei, o ją sukėlė tik sielvartas dėl to, kad Vespasianas nesutiko 
šiek tiek pertvarkyti mokesčių, kad neprarasčiau pajamų ir turto. 

Sutinku, kad Vespasianas mus spaudžia tik valstybės labui, tačiau 
viskas turi ribas. Net Titas dygisi variokais, kuriuos Romoje mokam jau 
ir už apsilankymą viešoje išvietėje, tačiau tų pinigėlių kasdien prikrau- 
nama daugybė pintinių. Tiesa, tose naujose išvietėse yra tekantis van- 
duo, stovi marmuriniai kubilai, jas puošia statulos, bet, deja, nebeliko 
pilietinės laisvės. Todėl neturtėliai ir toliau rodo priešiškumą šlapinda- 
miesi prie šventyklų mūrų ir prie mūsų, turtingųjų, namų vartų. 

Kai atkeliavome į Aleksandriją, Vespasianas pamanė, jog neverta 
plaukti į uostą, kadangi jo baseinuose tirštai plūduriavo dvokūs žydų 
ir graikų kūnai. Jis leido miesto gyventojams bent tariamai nurimti, 
atsiskyrus į savas miesto dalis, nes jam nepatiko bergždžios žudynės. 
Aleksandrija - pernelyg didelis miestas, tad ten žydai su zraikais nega- 
li aiškintis santykių taip paprastai, kaip, tarkim, Cezarėjoje. Išlipome į 
krantą užmiestyje ir aš pirmąkart gyvenime pastačiau koją ant šventos 
Egipto žemės — taip, kad žliugus purvas aptaškė mano gražiuosius se- 
natoriaus batus. 

Kitą rytą mus pasitiko garbingi miesto vyrai visoje egiptietiškoje 
grožybėje, žydai ir graikai kuo taikiausiai susiėję, ir puolė apgailestau- 
ti dėl aklatikių sukeltų riaušių, tikindami, jog miesto tvarkdariai palai- 
ko tvarką. Tarp garbingų asmenų buvo filosofų, mokslininkų ir vyriau- 
siasis bibliotekininkas su savo svarbiausiais valdiniais. Sijį Vespasia- 
nas — pats būdamas nemokytas vyras — labai gerbė. 

Sužinojęs, jog mieste Apolonijas Tianietis kaip tik mokosi egiptie- 
tiškos išminties ir savo ruožtu moko stebeilyti į bambą egiptiečius taip, 
kaip stebeilija Indijos gimnosofistai arba tie, kurie siekia išminties lavin- 
dami kūną, Vespasianas labai apgailestavo, kad didžiausias mūsų laikų 
filosofas nepanoro drauge su kitais pasveikinti jį, kaip imperatorių. 

Bet šitai buvo Apolonijo gudrybė. Juk jis buvo baisus tuščiagarbis ir 
savo išmintim didžiavosi taip pat kaip juosmenį siekiančia balta barz- 
da. Imperatoriaus prielankumo jis siekė bet kokia kaina, tad sumanė iš 
pradžių pakišti Vespasianui negerą mintį, kad jam nepatiko tai, kaip 
Vespasianas užgrobė valdžią. Kitados Romoje Apolonijas stengėsi vi- 
saip nusipelnyti Nerono prielankumo, bet tas jo net nepriėmė, nes pir- 
menybę teikė menams, o ne filosofijai. Sito Apolonijas neatleido Ne- 
ronui ir vėliau, kai Neronas keliavo po Graikiją, siuntinėjo išdavikiš- 
kus laiškus Vindikui į Germaniją, netiesiogiai drąsindamas šįjį sukilti. 

Kitą rytą, dar prieš aušrą, Apolonijas Tianietis išdygo prie Aleksan- 
drijos rūmų vartų ir ėmė veržtis vidun. Sargybiniai jo neįleido, sakyda- 
mi, jog Vespasianas seniai atsikėlė diktuoti svarbių laiškų. Apolonijas 
karštai ištarė: „Tas vyras atėjo valdyti , vildamasis, kad jo žodžiai pa- 
sieks Vespasiano ausis, - žinoma, taip ir atsitiko. 

Saulei pakilus Apolonijas vėl pasirodė prie vartų, reikalaudamas ne- 
mokamo užkandžio ir šlakelio vyno. Sįkart jį tuoj pat nuvedė pas Ves- 

pasianą su tokia pagarba, kokia rodoma mokyčiausiam žmogui. Tad 
daugis ligi šiol Apoloniją laiko lygiu dievams. 

Man rodos, Apolonijas apstulbo, kai Vespasianas pavaišino jį prasta 
legionieriaus duona ir rūgščiu vynu, nes buvo pratęs prie geresnių vai- 
šių ir neniekino virimo meno, nors retsykiais švarino suterštą kūną 
badu. Tačiau jis neišsidavė ir išgyrė paprastą Vespasiano gyvenimo 
būdą, tikindamas tai juolab liudijant, jog Vespasianas veikęs teisingai 
ir tik valstybės labui sužlugdęs Neroną. 

Vespasianas tada griežtai atkirto: 

—- Niekuomet nebūčiau sukilęs prieš teisėtą valdovą. 

Apolonijas, kuris baudėsi įsiteikti Vespasianui pagyrom už tai, kad 
tas prisidėjo prie Vindiko maišto, nutilo suglumęs, o paskui paprašė, 
kad vidun įleistų porą garsių jo palydovų, kurie tebelaukė prie vartų. 
Juk pats Vespasianas esą dalijasi su savo palydovais ankstyvu užkan- 
džiu. Vespasianas buvo kiek suirzęs, mat nemigom jau nuo pusiaunak- 
čio, diktuodami skubiausius nuostatus ir įsakymus. Vis dėlto jis susi- 
tvardė ir nuramino Apoloniją: 

— Išmintingiems vyrams mano durys visada atviros, o tau, nepri- 
lygstamas Apolonijau, atviros net ir mano širdies durys. 

Paskui prie abiejų savo mokinių Apolonijas išrėžė įspūdingą kalbą 
apie demokratiją ir būtinybę keisti pražūtingą patvaldystę teisinga 
valdžia - taigi liaudies valdžia. Aš jau buvau pradėjęs nerimauti, tačiau 
Vespasianas nepaisė mano kumšėjimo ir mirksėjimo. Jis kantriai iš- 
klausė iki galo, o tada tarė: 

— Labai apgailestauju, kad ligšiolinė patvaldystė, senato visaip ribo- 
jama, ištvirkino Romos liaudį. Todėl tavo siūlomą pertvarką nūdienos 
sąlygomis įgyvendinti ypač sunku. Pirmiausia juk reikia išmokyti liau- 
dį suprasti laisvės teikiamą atsakomybę. Antraip nuolat kils kivirčų, 
riaušių ir niekad neslops pilietinio karo grėsmė. 

Apolonijas atsakė taip greit, kad aš susižavėjau jo guviu protu: 

— Man valstybės nauda nerūpi. Aš juk gyvenu tik dėl dievų. Bet 
nenorėčiau, kad didžiulė žmonių banda pražūtų neturėdama gero ir 
išmintingo piemens. Gerai pagalvojus, nuovokiai išrinkto senato pri- 
žiūrima, išsilavinusi patvaldystė, kuriai kelią taiso dorybė bei teisin- 
gumas ir kuriai svarbiausia pasiekti visuotinio labo, tokia patvaldystė 
yra puikiausia ir tobuliausia demokratijos rūšis. 

Apylankom jis ėmė dėstyti trokštąs pažinti Egipto išmintį, apžiūrėti 
piramides ir, jei tik bus įmanu, atsigerti vandens iš Nilo ištakų. Tačiau 
neišgalįs išsinuomoti laivo su irklininkais, nes jau esąs pernelyg senas, 
nusikamavęs Žmogus, nuvaręs kojas klajonėse. Vespasianas kaipmat 
pasinaudojo proga — parodė į mane ir pasakė: 

— Aš turiu pinigų tik būtinoms valstybės reikmėms, - tu esi išmintin- 
gas ir tikrai tą Žinai, brangus Apolonijau. Tačiau šit mano draugas - 

Minutas Manilianas - būdamas senatorius, taip pat karštai palaiko de- 
mokratiją kaip tu. Jis turtingas ir, mano paprašytas, tikrai padovanos 
tau laivą su irklininkais ir, žinoma, užmokės už kelionę iki Nilo ištakų. 
O pavojų kely nesibaimink. Ten link jau keliauja būrys mokslinčių, 
saugomų pretorionų, kuriuos prieš porą metų išsiuntė Neronas. Prisi- 
dėk prie jų, jei tik suspėsi. 

Apoloniją nudžiugino pažadas, kuris Vespasianui nekainavo nė va- 
rioko, ir jis, dvasios pagautas, sušuko: 

— O Kapitolijaus Jupiteri, tu valstybės suirutės malšintojau, saugok 
šį vyrą — saugok savo labui! Ir tąją šventyklą, kurią bedieviškos rankos 
šią akimirką užleidžia ugnimi, jis atstatys! 

Tada jo regėjimas ir pranašystė nustebino mus visus. Tiesą sakant, 
aš maniau, kad jis veidmainiauja, tardamas esąs skolingas Vespasia- 
nui. Tik už poros savaičių sužinojome apie Vitelijaus žlugimą ir apie 
Flavijaus Sabino bei Domiciano įsitvirtinimą Kapitolijuje. 

Apsuptas Domicianas nešė kudašių kaip bailys - nusiskutęs galvą pli- 
kai ir persirengęs Izidės tarnu. Jis prisidėjo prie svetimo tikėjimo tarnų, 
kai Vitelijaus kariai prieš pabaigtines skerdynes, padegę šventyklą ir 
karo mašinomis sutrupinę jos mūrus, paleido į spąstus įkliuvusius šven- 
tikus. Buvęs mano uošvis Flavijus Sabinas su kalaviju rankoje didvyriš- 
kai žuvo už savo brolį Vespasianą, o jau buvo senas žmogus. 

Domicianas spruko anapus upės ir pasislėpė pas savo buvusio ben- 
dramokslio žydo motiną. Palatino mokykloje visuomet mokosi žydų 
valdovų giminaičių. Ten mokėsi ir Chalkidės karaliaus sūnus, kurio 
likimas kitados sukurstė mano sūnų Jukundą prisidėti prie jaunikaičių, 
susimokiusių sužlugdyti Romą ir perkelti sostinę į Rytus. Papasakosiu 
ir Šitai, nors anksčiau ketinau pasilaikyti sau. 

Tigelinas nugirdė Chalkidės princą ir su juo patenkino savo geidu- 
lius. Savo bendramokslių akivaizdoje tas berniukas nusižudė, nes jo 
tikėjimo nuostatos draudė santykiauti su vyrais. Jis jau kaip gyvas 
nebūtų tapęs tėvo įpėdiniu bei Chalkidės karaliumi. Užtat per gaisrą 
Romai buvo atkeršyta nauju ugnies židiniu Tigelino soduose, kai mieste 
ugnies šėlsmas jau tarytum rimo. Jukundas prisidėjo prie to padegi- 
mo, taigi ir jo mirtis tuosyk buvo pelnyta. Bet pražuvo Subura, kuri 
darė gėdą Romai. 

Bailus gudreiva Domicianas tarė, kad jo neieškos bent jau tarp Žydų, 
nes žydai nekentė Vespasiano bei visos jo giminės už Jeruzalės ap- 
siaustį ir pražūtingą žnyplinį žygį, per kurį žydai prarado daug vyrų, 
mat puikybės perimti jie iš pradžių mėgino kautis atvirame lauke. 

Kad jau užsiminiau apie prarastus vyrus, tai čia pridursiu, jog prieš 
išvykdamas Apolonijas Tianietis mėgino padėti išspręsti Aleksandri- 
jos vidaus kivirčą graikų labui. Prieš įlipdamas į laivą, kurį jam nupir- 
kau, jis atsisveikino su Vespasianu ir tarė: 

— Ištempiau ausis, kai išgirdau, kad tu viename mūšyje sumušei tris- 
dešimt tūkstančių, o kitame — penkiasdešimt tūkstančių žydų. Jau tada 
pagalvojau: kas tas vyras, juk jis galėtų nuveikti ir dar geresnių darbų. 
Zydai seniai atsimetę ne tik nuo Romos, bet ir nuo visos žmonių gimi- 
nės. Tauta, kuri atsiskiria nuo visos Žmonijos, nevalgo ir negeria drau- 
ge su kitais, net atsisako įprastų maldų dievams ir smilkomųjų aukų, 
tokia tauta mums juk tolimesnė nei Sūzai ir Baktrija. Jau verčiau pa- 
saulyje neliktų nė vieno žydo. 

Sitaip nepakančiai kalbėjo didžiausias visų laikų išminčius, tad su 
džiaugsmu užmokėjau už jo kelionę ir karštai troškau, kad jo laivas 
nuskęstų arba kad Nubijos laukiniai jį patį pamautų ant smaigo. Zino- 
ma, mane labiausiai suerzino jo įkyrios kalbos apie demokratiją. Ves- 
pasianas buvo pernelyg teisingas — labiau rūpinosi liaudies geru, nei 
apčiuopiama savo, kaip imperatoriaus, nauda. 

Be abejonės, Apolonijas Tianietis turėjo nežemiškų gebėjimų. Vė- 
liau apskaičiavome, kad jis iš tikrųjų sielos akimis regėjo liepsnojant 
Kapitolijų kaip tik tuolaik, kai tai vyko. Po kelių dienų Domicianas 
išrepečkojo iš žydės rūsio ir įžūliai pasiskelbė imperatoriumi. Zino- 
ma, dėl to iš dalies buvo kaltas senatas, kuris numatė turėsiąs dides- 
nės naudos iš aštuoniolikmečio pienburnio, nei iš Vespasiano, pratu- 
sio įsakinėti. 

Už patirtą baimę ir pažeminimą Domicianas Vitelijui atkeršijo — įsakė 
liaudžiai pakabinti jį žemyn galva ant Forumo stulpo ir nugaluoti pama- 
žu, negiliais dūriais. Paskui Vitelijaus kūnas buvo kabliu nuvilktas į Ti- 
berį. Bet net dėl šitokio nusikaltimo niekada neleisk liaudžiai smurtauti. 
Mylėk savo tautą kaip tik nori, bet ir vadžių nepaleisk, sūnau. 

Apie visa tai Aleksandrijoje tada dar nežinojome. Vespasianas vis 
nepajėgė apsispręsti, kaip valdyti valstybę, nors buvo jau paskelbtas 
imperatoriumi. Jis, kaip visi įjamžėję senato nariai, pritarė respublikos 
idėjoms. Mes apie jas postringaujame dažnai ir aistringai, bet nekre- 
čiam kvailysčių. Apolonijo regėjimu Vespasianas nepatikėjo, nes jo tik- 
rumu negalėjo įsitikinti - mat žinios ėjo lėtai. Tada Aleksandrijos žy- 
niai nusprendė, jog reikia patvirtinti paties Vespasiano dieviškumą, 
kad pagaliau būtų įgyvendintos visos šimtmečio pranašystės apie Ry- 
tuose gimusį valdovą. 

Vieną šiltą rytą, Vespasianui posėdžiaujant teisme priešais Sarapido 
šventyklą, kur iš pagarbos Egipto dievams buvo liepęs pastatyti teisė- 
jo pakylą, pas jį, žynių patarti, atėjo du negalėliai prašyti pagalbos. 
Vienas buvo neregys, o kitas - luošys. Vespasianas nepanoro net mė- 
ginti, nes prie šventyklos buvo susirinkusi didžiulė minia pažiopsoti į 
imperatorių ir jis bijojo apsijuokti. 

Tačiau mane persmelkė jausmas, kad aš visa tai jau išgyvenau daug 
anksčiau — mačiau šventyklos kolonas, teisėjo pakylą ir žmonių minią. 

Rodės, net iš veidų pažįstu tuos du vyrus. Staiga prisiminiau, kad jau- 
nas būdamas brigantų Žemėje sapnavau tokį sapną, priminiau jį Ves- 
pasianui ir paraginau mėginti gydyti taip, kaip aš sapnavau. 

Vespasianas nenoromis atsistojo, smarkiai spjovė aklajam į akis, o 
paskui spyrė kulnu luošiui į koją. Aklasis praregėjo, o luošio nudžiū- 
vusi koja pagijo taip ūmai, kad mes savom akim negalėjom patikėti. 
Tada Vespasianas galų gale suvokė gimęs imperatorium, nors po to 
nutikimo visai nemanė tapęs šventesnis ar dieviškesnis nei anksčiau, o 
gal rūpestingai tai nuslėpė. 

Tikrai Žinau, jog jis daugiau niekuomet nemėgino savo galių, nors 
aš sykį, perširdęs už didelius mokesčius, karštai prašiau jo nors dieviš- 
ką delną uždėti ant krauju srūvančios mano išangės. Jis, susirūpinęs 
mano savijauta, buvo atėjęs aplankyti manęs, besigaluojančio mirtim. 
Griežtai atsisakęs Vespasianas pasiteisino, kad tos nepaprastos įstan- 
gos Aleksandrijoje taip išsekino jo sielos galias, kad po viskam jis tą- 
nakt ne juokais subūgo iš galvos išeisiąs. 

— Pamišusių imperatorių Roma jau turėjo ganėtinai, - pasakė jis. 

O aš turiu pripažinti dėl tavęs negalįs stumti Romos į tokį pavojų, — 
net savo sveikatos kaina. 

Daugis tikinčių tik savom akim, ausim ar nosim, - kad ir kokios 
apgaulios būna žmogaus juslės, - suabejos ir mano pasakojimu, nes 
Egipto Žyniai garsėja savaisiais techniniais stebuklais. Bet pats galiu 
patvirtinti, jog bent jau Sarapido žyniai prieš gydymą kuo atidžiausiai 
apžiūri ligonį ir įsitikina, ar liga tikra. Melagystės ir apsimestų ligų 
gydymas, jų manymu, paniekintų dievus. 

Zinau, kad ir Paulius atidžiai žiūrėjo, ar siunčia prakaituotą skepetą 
tikrai ligai gydyti. Melagį jis būtų be gailesčio atskyręs nuo krikščio- 
nių. Todėl po to, ką mačiau, tvirtinu, jog abu ligonius išgydė Vespasia- 
nas, nors negaliu paaiškinti, kaip. Taip pat pripažįstu, jog Vespasianas 
elgėsi išmintingai, nemėgindamas daugiau savo gebėjimų. Turbūt bai- 
su, kada netenki jėgų per tokį stebuklingą gydymą. 

Pasakojama, kad ir Jėzus Nazarietis nepakęsdavo, jeigu kas nors bent 
slapta paliesdavo jo apsiausto spurgą. Ko gera, ir jo galios tada sekda- 
vo perniek. Ligonius jis gydė ir net mirusiuosius kėlė, bet tik karštai 
priprašytas ar pats pagailėjęs negalėlių artimųjų. Apskritai jis tikriau- 
siai nelaikė savo stebuklų labai dideliais. Jis visada bardavo tuos, kurie 
matė ir vis tiek netikėjo, o girdavo kaip palaimintuosius tuos, kurie 
tikėjo, nors niekuomet neregėjo. Sitaip man pasakojo. Na, per nago 
juodymą aš tuo tikiu. Tik būgštauju, kad Jam tiek per maža, bet aš 
bent jau nemeluoju. 

Paminėjęs Egipto techninius stebuklus, prisiminiau vieną tenykštį 
graiką, kuris beprotiškiems bandymams buvo iššvaistęs tėvo palikimą 
ir žmonos kraitį. Tas kvailelis taip atkakliai veržėsi pas Vespasianą, 

kad galų gale turėjome jį priimti. Degančiomis akimis jis pasakojo apie 
savo išradimus ir ypač gyrė garo jėgą, kuri, jo įsitikinimu, galėjo sukti 
slėgiausias girnas. Vespasianas paklausė: 

— Kur aš dėsiu vergus, kurie gyvena iš girnų sukimo? Paskaičiuok, 
kiek dykaduonių tada turės išmaitinti valstybė! 

Vyras tylomis greitai paskaičiavo ir atvirai prisipažino nė nepagal- 
vojęs apie savo išradimo pražūtingumą ūkiui. Vis dėlto jis džiaugs- 
mingai paaiškino, kad verdančio vandens garų jėga laivuose būtų gali- 
ma irti irklus, - jei tik jis gautų ganėtinai lėšų savo bandymams. Laivai 
nepriklausytų nuo vėjo, kaip kad dabartiniai - krovinių ir karo - laivai. 

Man pasirodė, jog verta įsikišti į jų kalbą ir paaiškinti, koks baisus 
gaisro pavojus kiltų brangiuose grūdų laivuose, o ką jau kalbėti apie 
keleivinius, jeigu ir šiaip degiuose laivuose tektų nuolatos kūrenti ugnį, 
kad vanduo garuotų. Laivuose puodus kaisti taip pavojinga, kad po men- 
kiausio audros ženklo ugnis, kūrenama ant smėlio, užpučiama išsyk. Vi- 
si mieliau pasitenkina šaltu užkandžiu, nei kelia gaisro pavojų jūroje. 

Savo ruožtu Vespasianas pabrėžė, jog graikų triera buvo, yra ir bus 
gudriausias jūrų karo išradimas, nors tikrųjų trieros brėžinių ir mokytų 
laivų statytojų Romoje atsirado tik Sulos laikais, kai šis užėmė Atėnų 
perdarydavo juos, ir tik Kartaginos karų laikais turėjo sugalvoti nulei- 
džiamuosius tiltus, kad besikaunantys jūrininkai pereitų ant kietos že- 
mės, kur romėnai neįveikiami. Bet, pripažino jis, Kartaginos prekiniai 
laivai — patys geriausi pasaulyje ir jų sandaros nėra reikalo keisti. 

Išradėjas buvo nusiminęs, tad Vespasianas įsakė sumokėti jam ne- 
menką sumą, kad mestų tas savo kvailystes. Dėl visa ko Vespasianas 
paliepė sumokėti pinigus ne išradėjui, o jo Žmonai, idant anas savava- 
liškai nešvaistytų jų bergždiems bandymams. Lygiai taip pat jis pasi- 
elgė vėliau, kai reikėjo perkelti Nerono kolosą toliau nuo naujojo am- 
fiteatro. Vespasiano amfiteatras statomas nuostabaus Aukso rūmų 
tvenkinio vietoje. 

Vienas stropus technikas įrodinėjo galįs naujoviškomis mašinomis 
atlikti sunkų darbą pigiau ir su mažesne darbo jėga. Visi supranta, kiek 
pinigų būtų sutaupyta, juk net paprastam egiptietiškam obeliskui per- 
kelti ir perstatyti kiton vieton reikėdavo poros kohortų mokytų vergų 
ir daug brangios virvės. Vespasianas jam taip pat meilijo sumokėti ge- 
rą algą, idant išradėjas sunaikintų mašinų brėžinius, suvokdamas, jog 
tokios mašinos pridarys neapsakomų ūkio nuostolių, o iš tūkstančių 
žmonių bus atimtas duonos kąsnis. 

O aš, žiūrėdamas į gudrias karo mašinas, ne sykį liūdnai pagalvojau, 
kad gabus technikas lengvai galėtų išrasti mašinų, pavyzdžiui, žemei 
dirbti — kad vergai taip nevargtų ir prakaito nelietų. Iš etruskų mes 
išmokome sausinti žemę grioviais, tad čia tokios mašinos būtų nepa- 

mainomos. Taip pat būtų galima grioviuose tiesti degto molio vamz- 
džius vietoj žagarų ryšulių ir akmenų - panašiai, kaip statomos mūsų 
kloakos, nors jų mastas didesnis. Bet pats suprantu, kokie pražūtingi 
tie išradimai ūkiui. Už ką vergai tada gautų duonos ir aliejaus? Valsty- 
bei per akis išlaidų už piliečių grūdus. Vergai turi dirbti darbą, geriau- 
sia — sunkų. Antraip jiems šauna visokių paikų minčių. Sito moko dau- 
gybės žmonių kartų apmaudi patirtis. 

Egipto Žyniai kadai padarę visus reikalingus techninius išradimus. 
Pavyzdžiui, jų švento vandens automatas purškia vandenį į akis įdėjus 
reikiamą pinigėlį. Neįtikima, bet ta mašina net atskiria visavertį pinigą 
nuo nevisaverčio. 

Pasakoju šitai, norėdamas tau įrodyti, jog stebuklingas Vespasiano 
gydymas nebuvo akių dūmimas. Egipto Žyniai, turintys daugybę savų 
techninių išradimų, yra ypač nepatiklūs. Pavyzdžiui, jie nėmaž netikė- 
jo Apolonijum Tianiečiu, kai šis iš garbėtroškos pasakė regis vieno pri- 
jaukinto ir meduolių prašinėjančio liūto kūnu atgimus senovės Saiso 
faraoną Amasį. 

— Negerai, kad karališkiausiu gyviu atgimęs valdovas prašinėja me- 
duolių, - rimtu veidu tvirtino žyniams Apolonijas. 

Nenorėdami užgauti Apolonijo, žyniai uždėjo liūtui auksinę grandi- 
nę ir iškilmingai padovanojo tą žvėrį Leontopolio liūtų šventyklai. Ma- 
nau, kad jie vis dėlto nūdo atsikratyti labiau Apolonijo, nei liūto, nes 
Apolonijas trikdė įprastas apeigas savo indiškom gudragalvystėm. Siuo 
požiūriu mano nuomonė sutampa su Aleksandrijos žynių nuomone. 

Aš su palengvėjimu atsidusau, kad Vespasianas po dvasinio sukrėti- 
mo nemigo pernakt įsitikinęs, jog dievai tikrai jam lėmė tapti impera- 
torium. Būtume pražuvę, jeigu jis, įkvėptas atgyvenusių demokratinių 
minčių, būtų ėmęsis keisti valstybės sandarą. Įsitikinęs, kad viskas liks 
kaip buvę, aš atvirumo valandėlę pagaliau išdrįsau patikėti jam savo 
paslaptį. Papasakojau apie Klaudiją ir tavo, kaip paskutinio vyriško- 
sios lyties Julijų palikuonio, kilmę. Nuo tos valandėlės širdyje vadinu 
tave Julijum, nors tą vardą gavai tik tada, kai apsivilkai vyro togą ir kai 
Vespasianas savom rankom ją tau ant peties susegė Augusto sege. 

Vespasianas iškart manimi patikėjo — mano pasakojimas jo net ne- 
nustebino, nors galėjai pamanyti kitaip. Jis pažinojo tavo motiną Klau- 
diją iš tų laikų, kai imperatorius Kaligula, erzindamas savo dėdę Klau- 
dijų, ją vadindavo pussesere. Nūsdamas išsiaiškinti tikrąją tavo kilmę, 
Vespasianas kiek paskaičiavo pirštais ir tarė: 

— Tavo sūnus - Klaudijaus dukters sūnus. O Klaudijus buvo impera- 
toriaus Tiberijaus brolio sūnus. Brolio žmona buvo dieviškojo Augus- 
to sesers Oktavijos ir Marko Antonijaus jaunesnioji duktė Antonija. 
Oktavija ir dieviškasis Augustas buvo Julijaus Cezario sesers dukters 
vaikai. Iš tikrųjų imperatorystė eina per moteris. Nerono tėvas buvo 

Marko Antonijaus vyresniosios dukters sūnus. Jis turėjo įpėdinystės 
teisę, kaip ir pats Klaudijus, nors Klaudijus, vedęs savo brolio dukterį, 
dėl visa ko įsisūnijo Neroną. Be abejonės, juridiškai tavo sūnaus įpė- 
dinystės teisės pagrįstos lygiai kaip ir kitų. Taigi ko tu nori? 

Aš atsakiau: 

— Noriu, kad mano sūnus užaugtų ir taptų pačiu geriausiu ir tauriau- 
siu Romos imperatorium. Nė trupučio neabejoju, kad tu, teisingasis 
Vespasianai, palankią valandėlę pripažinsi jį teisėtu imperatoriaus val- 
džios įpėdiniu. 

Suraukęs kaktą ir primerkęs akis Vespasianas ilgai mąstė. Glostinė- 
damas delnu veidą jis paklausė: 

— Kiek metų tavo sūnui? 

— Kitą rudenį sukaks penkeri, - išdidžiai pasigyriau. 

— Tai tau nėra ko skubėti, - su palengvėjimu atsakė Vespasianas. — 
Tarkim, dievai skyrė man kokius dešimt metų valdymo naštai nešti ir 
valstybės reikalams kiek aptvarkyti. Tik tada tavo sūnus apsivilks vy- 
ro togą. Titas turi silpnybių, ir dėl Berenikės aš labai susirūpinęs, bet 
šiaip jau vyras auga kartu su pareigom. Po dešimties metų Titas per- 
žengs ketvirtą dešimtį ir bus subrendęs vyras. Mano galva, jis turi teisę 
tapti imperatoriumi, jei tik neves Berenikės. O šitai būtų pražūtinga. 
Romos imperatoriaus sutuoktinė negali būti žydė, - net Herodų gimi- 
nės. Jeigu Titas elgsis protingai, tikiuosi, draugiškai leisi jam pavaldyti 
kurį laiką, idant tavo sūnus subręstų ir įgytų patirties tarnyboje. Iš 
mano sūnaus Domiciano niekuomet nebus imperatoriaus — vien ta min- 
tis man kelia siaubą. Iš tikrųjų aš lig šiol gailiuosi, kad kitados grįžęs 
Romon netyčia jį girtas pradėjau. Nuo Tito gimimo buvo praėję dešimt 
metų ir nemaniau, kad mano santuoka dar vaisinga. Vos prisimenu 
Domicianą, mane tuoj supykina. Negaliu net svajoti apie triumfą, nes 
turėčiau ir jį kartu imtis. 

Aš susijaudinau: 

— Kaipgi, tu turi švęsti triumfą - juk Titas užėmė Jeruzalę. Nesurengęs 
triumfo, skaudžiai įžeisi tuos legionus, kurie daug iškentė žydų kare. 

Sunkiai atsidusęs Vespasianas išdaužė: 

— Apie tokią tolimą ateitį dar negalvoju. Aš per senas keturpėsčias 
repečkoti Kapitolijaus laiptais. Britanijoje įgyta sausgėla vis labiau skau- 
dina man kelius. 

— Bet aš galėsiu prilaikyti tave iš vieno šono, o Titas — iš kito, - 
padrąsinau. — Galų gale kopti ne taip sunku, kaip atrodo. 

Vespasianas žvilgtelėjo į mane ir gudriai nusišypsojo: 

— Ką žmonės pamanys? Herkulavita, bet verčiau tu, nei Domicianas 
iš kito šono — tas nedorėlis, iškrypėlis ir melagis. 

Sitaip jis kalbėjo gerokai ariksčiau, nei mes sužinojom apie Kremo- 
nos pergalę, Kapitolijaus apsiaustį ir Domiciano niekšingą poelgį. Dėl 

senelės atminimo Vespasianas per triumfą vis dėlto leido Domicianui 
su Titu joti iš paskos, tik Domicianas turėjo joti mulu. Liaudis, aišku, 
suprato, ką tai reiškia. 

Kaip visi išmintingi vyrai, mes taip pat visais atžvilgiais apsvarstė- 
me valdžios perėmimo reikalus ir aš mielai sutikau su Vespasiano nuo- 
vokiu siūlymu, kad Titas valdytų po jo, nors nebuvau tokios geros 
nuomonės apie Titą kaip jis. Gebėjimas klastoti rašyseną man kėlė abe- 
jonių jo imperatoriškumu. Betgi tėvai akli. Galop Vespasianas atsar- 
giai pasiūlė: 

— Jeigu nori, mielai įsivaikinsiu tavo sūnų, idant jis iš anksto įtvirtin- 
tų savo, kaip įpėdinio, padėtį. 

Negalėjau jo įžeisti, užsimindamas apie prastesnę jo kilmę. Juk tavo 
garbė sumenktų, jei per įvaikinimą, - nors tik tariamai, - gautum gar- 
bingą Flavijų vardą. Labai mandagiai paaiškinau, kad tavęs įvaikinti, 
mano galva, nereikia, nes visiškai pasikliauju delnų sumušimu ir impe- 
ratoriaus žodžiu. Bet Vespasianas nebuvo toks kvailas, kad nesuprastų 
mano dvejonės tikrosios priežasties. Jis nusiminė ir tarė: 

— Vis dėlto tikiuosi būti pakenčiamas valdovas, nors esu tik papras- 
tas žmogus. Prieš savo mirtį patikėsiu Titui šią paslaptį ir pareikalausiu 
laikyti tavo sūnų per brolį ir teisėtą valdžios įpėdinį. Kol kas saugoki- 
me šitai paslaptyje. Privalai deramai auklėti sūnų, idant jam, pernelyg 
jaunam, nešautų galvon bergždžių minčių. Neužmiršk, kas nutiko Po- 
pėjos vaikui. 

Aš drąsinamai patikinau jį: 

— Dievai tave išsirinko, Flavijau Vespasianai. Tu tikrai būsi geras 
valdovas. Prisimink tėvą, kuris troško, kad sūnus taptų geru fleitinin- 
ku, ir nusiuntė jį mokytis pas pačius prasčiausius fleitininkus. Aplinki- 
niams tuo nusistebėjus, tėvas tada taip tarė: „Bent jau žinos, kaip groti 
nevalia". Taip ir tu - iš šalies stebėjai daugybės prastų fleitininkų val- 
dymą, užtat puikiai žinai, ko nedera daryti. 

Vespasianui įtvirtinus valdžią Romoje, Titas jo įsakymu užėmė Jeru- 
zalę. Miesto niokojimas buvo toks klaikus, kokį Flavijus Juozapas sa- 
vo veikale užsidegęs aprašo. Bet ir grobis buvo didžiulis - ir aš nenusi- 
vyliau dėl savo užstato. Titas nebūtų griovęs šventyklos. Šitaip lovoje 
jis buvo prisiekęs Berenikei. Bet mūšiui toliau siaučiant ugnies plitimo 
jau niekas neįmanė sulaikyti. Išbadėję žydai kovėsi už kiekvieną namą 
ir kiekvieną rūsį, tad daug legionierių žuvo, o buvo manoma, kad rei- 
kės tik miestą užimti. 

Netrukus visi galės išvysti mane jojantį iškilo vaizdo paveiksle ant 
triumfo arkos, kurią nusprendėme pastatyti Forume. Nors, tiesą sa- 
kant, Vespasianas iš pradžių dar nesuėmė galvon, kad ir aš nusipelnęs 
triumfo garbės ženklų, kurių taip uoliai siekiau dėl tavęs, idant jie už- 
gožtų mano praeitį. Turėjau daugybę kartų įrodinėti, kad apsiausties 

metu buvau bemaž garbingiausias romėnas šalia jo ir drąsiai nėriau 
žydų strėlių ir svaidomų akmenų krušon, o per puolimą mūro papėdėj 
net šlubas palikau. 

Tik tada, kai kilniaširdis Titas užtarė mane, - nesvarbu ta jo barzda ir 
Berenikė, - Vespasianas patvirtino man triumfo garbės ženklus. Jis nie- 
kuomet nelaikė manęs tikru kariu, mat aš tiek turto užpelniau per Je- 
ruzalės apsiaustį ir užėmimą. Siandien senate mus, turinčius triumfo 
garbės ženklus, gali suskaičiuoti ant vienos rankos pirštų. Teisybę sa- 
kant, pora iš jų tuos ženklus gavo nevertai. 

Užrepečkojęs Kapitolijaus laiptais triumfatorius Vespasianas prisik- 
rovė pilną pintinę šventyklos gurinių ir ant pečių nunešė į užpilamą 
slėnį, nūsdamas parodyti savo dievotumą bei nuolankumą, o pirmiau- 
sia — deramą pavyzdį liaudžiai. Jis karštai troško, kad mes visi skirtu- 
me pinigų Jupiterio šventyklai atstatyti. 

Be to, Vespasianas iš viso pasaulio susirinko nuorašus senų įstaty- 
mų ir nuostatų, sudarytų sąjungų ir skirtų lengvatų nuo pat miesto 
įkūrimo. Tų varinių lentelių ligi šiol sukrauta jau kokie trys tūkstančiai 
ir naujajame valstybės archyve jos sudėtos vietoj tų, kurios susilydė 
per gaisrą. 

Kiek žinau, jis nė viename rašte nieko nepridūrė nuo savęs, nors jam 
pasitaikė puiki proga nurodyti savo kilmę iš paties Vulkano, tik kad jis 
šito nepanoro. Jam gana savo senelės apdaužytos sidabrinės taurės. 
Siandien, kai aš tai rašau, jau eina bemaž dešimti jo valdymo metai ir 
mes ruošiamės švęsti jo septyniasdešimtmetį. Man pačiam jau pen- 
kiasdešimt metų be dvejų, bet jaučiuosi stebėtinai jaunas, nes mane 
gydė maudyklėm, mineraliniais vandenim, ir dar nutiko vienas daly- 
kas, dėl kurio aš neskubu iš čia išvykti, o, kaip pastebėjai, vilkinu pri- 
siminimų rašymą. 

Gydytojai jau prieš mėnesį leido man grįžti Romon. Bet aš dėkoju 
Fortūnai už šį pavasarį, nes netikėjau dar galėsiąs tai patirti. Aš taip 
atjaunėjau, kad prieš kurį laiką paprašiau atgabenti čion mano pamėg- 
tąjį arklį, įsimanęs vėl pradėti jodinėti, nors daugel metų per šventines 
eitynes vesdavausi jį šalia. Pagal Klaudijaus nuostatą, šitai vis dar lei- 
džiama ir mes, aptukę senstantys vyrai, naudojamės tuo nuostatu. 

Kad jau paminėjau Fortūną, tai pridursiu, jog tavo motina visada keis- 
tai pavydėjo man motinos palikto medinio puodelio. O gal tas puodelis 
pernelyg prikišamai jai primena, kad tu turi ketvirtadalį graikiško krau- 
jo, laimė, ji nežino, kokios prastos kilmės. Dėl visa ko pasistačiau ir sau 
paminklą priešais Myrinos miesto rūmus. Manau turįs teisę, nes man 
gavus triumfo garbės ženklus Vespasianas dėl tvirtos mudviejų drau- 
gystės pastatė mano paminklą prie Palatino rūmų. Atsitiktinai mano sta- 
tula atsidūrė ant Tigelino ankstesnio paminklo papėdės. Tai jie, Otono 
pretorionai, nuvertė Tigeliną ir nuvilko į Tiberį. Todėl manau, kad savos 

papėdės jis man vis dėlto nepavydi — juk buvome geri bičiuliai, nors 
dėl politinių priežasčių jis ir mano vardą įrašė pasmerktųjų sąrašan. 

Galvą paėdė tavo motinos pavydus zyzimas, tad prieš keletą metų 
Fortūnos taurę padovanojau Linui, nes vieną persisotinimo valandėlę 
pamaniau pats žemiškos laimės turįs per daug. Krikščionims, manding, 
reikia kuo didesnės sėkmės, be to, pats Jėzus Nazarietis prisikėlęs gėrė 
iš tos taurės. Kad per dažnai naudojamas medinis puodelis nesusine- 
šiotų, aptaisiau jį kaip dailią taurę auksu bei sidabru, vienoje pusėje 
liepęs iškalti Kefo, o kitoje —- Pauliaus veidus. 

Jų veidai buvo atkurti gana greit, nes nagingas amatininkas pats ne 
sykį buvo matęs juodu, be to, pasinaudojo dar ir kitų piešiniais bei 
viena mozaika. Tiesa, ir Kefas, ir Paulius buvo žydai, - o šie nepakenčia 
jokių atvaizdų, - betgi Paulius paneigė žydų Įstatymą, tad nemanau jį 
papiktinsiąs noru per Liną išsaugoti jo veidą ateities kartoms, nors mo- 
kymas apie Kristų bemaž neturi ateities, lyginant su kitais, viltinges- 
niais, tikėjimais - nuo gimnosofistų ligi Mitros. 

Abu jie buvo geri vyrai ir šiandien aš juodu suprantu labiau negu 
anksčiau — ypač Paulių. Dažnai nutinka, kad erzinantys būdo bruožai 
po mirties jau nebetrukdo kurti tikrovišką Žmogaus paveikslą. Be to, 
krikščionys irgi turi Jėzaus Nazariečio atvaizdą, likusį ant skepetos, 
kurią Jam suklupus po kryžium Jeruzalės gatvėje viena moteris ištiesė 
sukruvintam veidui nusišluostyti. Ko gera, atvaizdas nebūtų palikęs 
ant drobės, jeigu Jis pats nebūtų šito meilijęs, tad, mano supratimu, Jis 
leidžia atkurti žmonių veidus —- priešingai nei judėjai. 

Mano dovanota taure uoliai naudojamasi, bet, man rodos, aukso ir 
sidabro kiautas apslopino motinos medinio puodelio galią. Bent jau 
krikščionių tarpusavio kivirčai dėl mokymo tebėra tokie kiršūs kaip 
anksčiau. Linas vargsta taikindamas juos, kad nepradėtų tarp savęs 
smurtauti per šventąsias vakarienes. 

Na, o kas vyksta tamsiose gatvėse, kai užrakintos durys atsilapoja ir 
vakarieniautojai išeina lauk, aš nepasakosiu. Kiršus pavydas, kuris pra- 
žudė ir Paulių, ir Kefą, tarp jų tebetvyro. Ir dėl tos nesantaikos jie netu- 
ri ateities. Aš tik laukiu, kada vienas krikščionis užmuš kitą vardan 
Kristaus. Gydytojas Lukas netveria gėda, užtat pametė rašęs trečią sa- 
vo veikalo knygą, verčiau palikdamas ją nebaigtą. 

Jokios naudos, kad prie jų dedasi mokyti ir išprusę vyrai, išpažinda- 
mi Kristų. Priešingai, man atrodo, dėl to dar blogiau. Sykį, prieš pat 
savo ligą, aš pavaišinau vakariene du sofistus ir vyliausi, kad tiedu 
nuovokūs ir išsilavinę vyrai bus parama Linui. Bet jiedu abu susiginči- 
ję taip stipriai susirėmė, kad vos nesudaužė mano brangių Aleksandri- 
jos stiklo indų. 

Beje, Aleksandrijoje aš turėjau progą šiek tiek susipažinti su stiklo 
gamyba, nes pirkau žlugusią stiklo pūtyklą su mokytais vergais. Todėl 

liepiau porai savo atleistinių įsteigti stiklo lydyklų tiek Galijoje, tiek 
Iberijoje, kur yra reikiamos žaliavos ir miškų ganės medžio angliai. 
Mano stikliniai indai pigesni ir beveik prilygsta Aleksandrijos, nors aš 
pats, žinoma, naudojuosi aleksandriškais. Nemažai mano stiklo gami- 
nių išgabenama Indijon. 

Sofistai pas mane viešėjo medžiagišku reikalu. Pamaniau: tokie žmo- 
nės supras, kaip krikščionims naudinga, kad jų vyresnysis nešiotų gar- 
bės ženklą - pavyzdžiui, galvos dangalą, nusižiūrėtą į Mitros žynių, o 
prie paprastos piemens lazdos prisitaisytų augurų dangaus padalinimo 
įvijos lazdos galą. Tokie dermingi ženklai, man rodės, akintų paprastus 
piliečius dėtis prie krikščionių. 

Užuot protingai pasišnekėję, vyrai nirčiai susibarė. Vienas tvirtino: 

— Aš tikiu neregimąja karalyste, angelais ir Kristumi kaip Dievo Sū- 
numi, nes tai yra vienintelis įtikimas nesuprantamų dalykų ir beproty- 
bės paaiškinimas. Tikiu, idant suprasčiau. 

Kitas atsakė: 

— Nejau nesuvoki, kad žmogaus protas ir nuovoka niekada nesu- 
čiuops Kristaus dieviškumo. Aš tikiu tik todėl, kad Jo mokymas absur- 
diškas ir beprotiškas. Tikiu, nes jis beprasmis. 

Kol jie nesusimušė, aš taikingai įsikišau į kalbą ir pasakiau: 

— Aš esu palyginti nemokytas, nors skaičiau filosofus ir poeziją, ir 
parašiau apie Britaniją knygą, kurią ir šiandien galima rasti viešosiose 
bibliotekose. Mokslingumu ir gebėjimu ginčytis aš negaliu su jumis 
varžytis. Nesu labai tikintis ir apskritai niekam nesimeldžiu, nes, man- 
ding, kvaila prašinėti to, kas nesuprantamam Dievui puikiausiai Žino- 
ma. Aišku, kad jis patenkina mano prašymą, jeigu jam pasirodo, kad 
reikia jį patenkinti. Jūsų ilgos maldos man pakyri. Mirties valandą aš 
turbūt norėčiau sušnibždėti: „Jėzau Kristau, Dievo Sūnau, pasigailėk 
manęs“. Nors nemanau, kad keli geri mano darbai Jo akivaizdoje nu- 
stelbs piktadarystes ir nusikaltimus. Turtuolis nebūna doras. Jis kaltas 
bent jau dėl vergų ašarų. Bet man tai nerūpi. Suprantu žmones, kurie 
išdalija savo turtą skurdžiams, idant galėtų sekti paskui Kristų. Bet 
pats verčiau trokštu rūpintis savo turtu sūnaus ir bendram labui, nes 
tas turtas gali atitekti žiauresniam už mane. Ir šitai pakenktų daugiui 
paprastų žmonių, kuriems aš duodu duonos. Todėl įsiutę nedaužykit 
mano stiklo indų, nes jie turi ne tik piniginę, bet ir atmintinę vertę. 

Mano rangas ir pareigos juos sutramdė, nors gali būti, kad jie kibo 
vienas kitam į plaukus, kai išėjo iš mano namų, nusikaušę nuo gero 
vyno. Nors pasakoju šitokius dalykus, nemanyk, sūnau Julijau, kad 
esu prisiekęs krikščionis. Daug žinau apie Jėzų Nazarietį ir jo karalys- 
tę, užtat kaip gyvas negalėsiu įžūliai pasivadinti įpareigojančiu krikš- 
čionio vardu. Todėl nemanau turįs teisę priimti jų krikštą, nors tavo 
motina Klaudija nepaliauja giežusi. 

Ganės, kad liksiu toks, koks esu — su savo Žmogiškom silpnybėm, 
klystantis. Iš mano prisiminimų turbūt supratai, kad aš.net neteisinu 
savo piktadarysčių, nors nuodugniai atskleidžiau, kodėl turėjau elgtis 
apgailėtinai. Bet ir tos piktadarystės — tik tavo labui. 

Ir iš doros kelio išklysdavau, betgi nė vienas nėra tobulas - net Die- 
vui pasiskyrę šventieji. Tačiau užtikrinu tave, kad niekados tyčiomis 
nesinaudojau kitu tiktai kaip malonumo įrankiu. Visuomet rodžiau 
žmogišką pagarbą kiekvienai lovos bičiulei — tiek vergei, tiek laisvajai. 

Juk ne per lovą, manding, žmogus žemiausiai nupuola, - kaip dažnas 
mano, - blogiausia, kad įdiržta širdis. Neįdiržink širdies, mano sūnau, 
kad ir kaip aukštai ir didiems sprendimams gyvenimas tave pakels. 
Siokia tokia žmogiška tuštybė su protu ir saiku leistina — jei tik pats 
širdy bergždžiai neaukštinsi savo mokslinių ir poetinių pasiekimų. Ne- 
manyk, kad nežinau tave mėginant eilėmis varžytis su Juvenaliu. 

Dabar, kai rašau šiuos žodžius, myliu visą pasaulį, nes man buvo 
leista dar sykį nugyventi pavėluotą pavasarį. Todėl manau, jog grįžęs 
Romon sumokėsiu tavo bičiulio Juvenalio skolas, ir barzdą jis gali dėl 
manęs ramiai augintis. Aš nenoriu užgauti ir atstumti tavęs panieka 
draugui, kuris tau artimas, nors nesuvokiu kodėl. 

Bet mano širdis plūsta žodžiais. Todėl papasakosiu apie pavasarį, 
kurį čia išgyvenau, nes daugiau neturiu kam išsipasakoti, be to, šiuos 
prisiminimus tu skaitysi tiktai po mano mirties. Galbūt tada geriau 
suprasi kvaištelėjusį seną tėvą. Daug lengviau su svetimu vaiku susi- 
gyventi ir jį suprasti, nei savą. Bet turbūt toks mūsų, tėvų, prakeiksmas 
dabar ir per amžius, kad linkime savo vaikams tik to, kas geriausia. 

Nežinau, nuo ko pradėti. Užtat tu žinok, jog niekuomet nenorėjau 
grįžti į Britaniją, nors turiu rūpintis dideliu turtu ten ir tikrai norėčiau 
pamatyti, kaip Lugundanumas klesti ir virsta į tikrą miestą. Būsimųjų 
miesto mūrų vietoje dirva suarta pagal šventus, papročius, perimtus iš 
etruskų prieš daugel metų, ir dvi kryžmos pagrindinės gatvės pažymė- 
tos. Ne, neketinu Lugundanumo juosti mūrais. Visa savo politika aš 
siekiu tiktai išsaugoti taiką ten, Britanijoje. 

Nesilpniname nuoširdaus druidų tikėjimo, jog romėnai kada nors 
bus sumesti jūron, nors jie nė piršto nepajudins, ir viskas puiku. Siau- 
rės plėšikų gentys ikenių krašto nesiekia, bet ir jų puldinėjimams kada 
nors bus padarytas galas. Jie nėra tikri britai. Bet gal praturtėję Lugun- 
danumo gyventojai patys įsimanys mūrų, idant toji vieta panėšėtų į 
miestą. 

Bet į Britaniją grįžti nenoriu. Skrandį sutraukia, vos pagalvoju apie 
trumpą, tačiau neramią kelionę sūriąja jūra nuo Galijos ligi kokio Bri- 
tanijos pakrantės miesteliūkščio. Aš nebijau keliauti jūra, - manau, įro- 
džiau tai nukakęs karo laivu iš Ostijos į Cezarėją ir su Vespasianu 
sugrįžęs iš Aleksandrijos į Brundizijų. Tik būgštauju daugiau nebeiš- 

vysiąs Britanijos tokios nuostabios, kaip per jaunystės klajones su Lu- 
gunda, kada regėjau ją tyrom akim. O gal aš buvau druidų apkerėtas, 
kad net Britanija man pasirodė graži. Tokios Britanijos nenoriu 
užmaršinti šalimi, regima niūkiomis ir blausiomis penkiasdešimtmečio 
akimis, — juk jau kadai nebetikiu žmonių gerumu. 

Vis dėlto šį pavasarį aš išgyvenau tarsi kitados jaunystėje. Aišku, tai 
buvo tik švelnūs kerai, kurie nušviečia akis šypsniu ir ašaras išspau- 
džia. Kažin ar tu sutiksi ją, sūnau Julijau, nes po šio pavasario aš pats 
manau, jog neturėčiau jos daugiau matyti. Tiek dėl jos pačios, tiek dėl 
savo labo. 

Ji palyginti prastos giminės, tačiau jos tėvai skursdami išlaikė se- 
nuosius kaimo papročius ir paprastą gyvenseną. Ji stebisi net šilkiniais 
marškiniais, kuriuos aš vilkiu. Užsidegęs aš išpasakojau jai savo praei- 
tį ir išgyvenimus, pradėdamas nuo liūtukų, kuriuos mano žmona Sabi- 
na kitados guldydavosi į mudviejų santuokinį guolį ir versdavo mai- 
tinti pienu iš rago. Ji pajėgė kantriai klausytis, o aš tuo metu galėjau 
stebėti jos nuostabių akių išraiškos kaitą. 

Vakarais aš būtinai turėjau pasakotis, sykiais pats rašydamas, sy- 
kiais diktuodamas prisiminimus, kuriuos tikiuosi duosiant tau naudos - 
tu pernelyg netikėsi Žmonių gerumu ir jais nenusivilsi. Valdovas nuo- 
širdžiai negali niekuo pasikliauti. Tai pati sunkiausia patvaldystės naš- 
ta. Per didelis patiklumas visados atsigręžia prieš mus pačius, - neuž- 
miršk šito, sūnau. 

Juk myliu tave iš visos širdies ir tik dėl tavęs iš tiesų gyvenu, nors tu 
šitaip ir nemanai. O su ja aš, rodos, sutikau pavėluotą palaimingą mei- 
lę ir dar labiau tave pamilau, ėmiau geriau suprasti tavo motiną bei kai 
kurias jos silpnybes. Iš širdies atleidžiu jai už kai kuriuos piktus žodžius. 
Antra vertus, karštai viliuosi ir ją atleisiant man už tai, kad neįstengiau 
būti kitoks, nei buvau. Bergždžia seną šunį mokyti „tupėti“ ir „tylėti“. 

Tarp mudviejų nenutiko nieko nedora, nors ilgai užtrukau maudyk- 
lėse, netoli nuo jos tėvų sodybos. Keletą kartų ją pabučiavau ir gal 
šituo putniu delnu palytėjau jos rankas. Aš daugiau nieko netroškau, 
nes nesiekiau padaryti jai žalos nei per anksti sukurstyti joje Žmogiš- 
kos aistros tuštumą ir kaitringą dagą. Gana, kad nuo mano pasakojimų 
jos skruostai įkaista ir akys nuskaistėja. 

Nenoriu bereik minėti jos vardo. Ir testamente jo nerasi, nes aš ki- 
taip, ir, manding, išmintingai, sutvarkiau, kad jai niekuomet netektų 
kęsti nepritekliaus ir kad jos kraitis būtų užtenkamas, kai susiras vertą 
jaunikaitį. Gal aš perdedu sakydamas ją esant nepaprastai nuovokią 
tik dėl to, kad uoliai ir kantriai klausėsi senstančio vyro ilgų šnekalų, 
bet manau, kad jos nuojauta ir įgimtas supratingumas pravers jos būsi- 
mam vyrui, jeigu tas panūs kopti aukštyn valstybės tarnyboje. 

Žinau, kad prastesnio už raitelį ji nepasirinks, nes nepaprastai žavisi 

arkliais. Tai dėl jos liepiau atgabenti į čia mano mylimą kumelę ir vėl 
pradėjau jodinėti. Man rodos, vien jos artumas ir užuojauta padėjo 
man pagyti ir išėjo į naudą mano sveikatai - juk mudviejų draugystės 
negadina alinantys geismai. Man tikrai gana jos skaisčių akių. 

Numanau, kad nusiminei ir neapkenti savo- tėvo, nes iš tavo arklidės 
nelauktai prapuolė tas baltas kaip sniegas eržilas, kuris juk paties im- 
peratoriaus Gajaus arklio Skrajūno palikuonis. Aš įsigeidžiau jį įsigyti, 
kad jis man visados primintų, kas iš tikrųjų yra Romos senatoriaus 
rangas ir kokia jo svarba. Taigi Gajus nusprendė skirti Skrajūną sena- 
torium. Užtat ir buvo taip Žiauriai nužudytas. Ir aš pats patyriau, kad 
senato nariai šiek tiek per aukštai save kelia. O tikrai nėra dėl ko. 

Bet aš išgirdau, kad tu, apsivilkęs vyro togą, šventinėje eisenoje 
jojai tuo baltu kaip sniegas eržilu. Tavo amžiaus jaunikaičiui nedera 
šitaip elgtis. Paklausyk manęs, Julijau. Todėl, pamaniau, reikia atimti iš 
tavęs tą eržilą. Verčiau atminimui padovanosiu jį penkiolikmetei - pro- 
tingai merginai iš tykaus kaimo. Juk aš už tavo arklidę moku pinigus, 
nors, pagal įstatymą, tos arklidės yra tavo. 

Nieko nepadarysi — vienaip ar kitaip Romos gandai pasiekia mane ir 
čia, maudyklėse. Todėl suprask ir mane, kada šitai skaitysi. Nemanau 
turėjęs kaip nors tau pasiteisinti ar pasiaiškinti. Gali nekęsti manęs už 
tai, kad staiga netekai gražiausio savo žirgo. Bet verčiau neapkęsk, jei 
ligi šiol nesuvokei, kodėl man rodės būtina jį iš tavęs atimti. 

Tą arklį ketinau dovanoti jai atsisveikindamas, nes širdis jai neleido 
paimti net auksinės grandinėlės. Bet manau, kad arklį ji paims. Juk jos 
tėvai galės gauti papildomų pajamų, panaudoję jį vaisymui. Kartu ir 
arklių kaime daugės. O jie čia gana prasti. Net mano senoji romi ku- 
melė sukėlė pavydą. 

Permąstęs savo gyvenimą norėčiau prisiminti palyginimą, kurį tu 
tikriausiai žinai iš Lino pasakojimų apie Jėzaus Nazariečio gyvenimą. 
Vienas žmogus, išvykdamas į kelionę, paliko savo tarnams pinigų. Vie- 
nas tarnas užkasė savąjį talentą žemėn, o kitas jį dukart versliai padi- 
dino. Apie mane niekas nepasakys, kad buvau užkasęs savąjį talentą į 
žemę — priešingai, aš padidinau savo tėvo palikimą gal šimtą kartų, 
nors atrodo, kad giriuosi. Bet perskaitysi tai iš testamento. Tačiau aš 
turiu galvoje ne vien žemiškus perkamuosius, o dar ir kitokias verty- 
bes. Bent jau prisiminimams geriausio Nilo popieriaus sunaudojau dvi- 
gubai daugiau, nei mano tėvas kitados rašydamas laiškus poniai Tuli- 
jai. Kada nors jie taip pat paklius tau į rankas. 

Seimininkas pasakė antrajam savo tarnui: „Tu šaunus ir ištikimas 
tarnas, eik į savo šeimininko džiaugsmą“. Manding, gražiai pasakyta, 
nors aš pats negaliu šito trokšti, nes nebuvau šaunus nei ištikimas. Bet 
Jėzus Nazarietis turėjo keistą papratimą išsyk rėžti per ausį vyrui, ku- 
ris tardavosi ką nors per daug išmanąs. Nepraėjo nė savaitė nuo tol, 

kai aš dviem ginčininkams pasigyriau niekada nieko neprašąs, ir, suim- 
tas pilvo skausmų, turėjau karštai melsti, kad Jis sustabdytų kraujoplūdį 
ir kad suvis nenukraujuočiau, nes nė geriausi Romos gydytojai šito pa- 
daryti nesugebėjo. Kraujas liovėsi tekėjęs savaime. Cia, maudyklėse, gė- 
riau mineralinius vandenis ir dabar jaučiuosi stipresnis, sveikesnis ir links- 
mesnis nei prieš dešimtmetį. Taip pat gerai žinau, kad dar kam nors 
prireiks manęs — tokio, koks esu, nors aš nieko Jam nežadėjau. 

Bet dar papasakosiu apie tą skaisčiaakę mergaitę, kuri palaikė man 
draugiją ir džiugino taip, kad, vos ją išvysdavau, širdis apsaldavo. Iš 
pradžių aš nesupratau, kodėl man pasirodė, jog esu sutikęs ją anks- 
čiau. Visa kas joje man buvo pažįstama — net menkiausias krustelėji- 
mas. Iš kvailumo daviau jai gabalėlį „Antonijos muilo“ ir buteliuką 
kvepalų, kuriais kvepinosi Antonija. Tariau, kad ji kaži kuo man pri- 
mena Antoniją ir tikėjausi, kad pažįstamas muilo ir kvepalų kvapsnis 
dar labiau sustiprins tą panašumą. 

Bet nutiko priešingai. Pastebėjau, kad tie aitrūs kvepalai visiškai ne- 
tinka tai atgaivingai it pavasaris esybei. Kvapas mane trikdė. Bet kai ją 
bučiuodavau ir jos akys nujuosdavo, vėl įžvelgdavau jos veide Antoni- 
ją, o kartu ir Lugundą, ir - nuostabiausia - tavo motiną Klaudiją — tokią, 
kokia buvo jaunystėje. Trukią akimirką glėbdamas jos mergišką kūną — 
be jokių piktų kėslų — keistai pažindavau joje visas tas moteris, kurias 
labiausiai mylėjau. Zinau, kad po jos mano gyvenime nebebus jokios 
moters. Mano daliai meilės teko ganėtinai ir net per daug. Daugiau 
trokšti nedera. 

Kai aš sava ranka parašiau šias paskutines eilutes, pati Apvaizda 
užbaigė mano prisiminimus. Putotu žirgu skubinai atlėkęs pasiuntinys 
perdavė man žinią, jog Romos imperatorius Vespasianas mirė savo tė- 
vonijoje netoli Reatės. Jis nespėjo atšvęsti savo septyniasdešimtojo 
gimtadienio, bet, sako, mėgino stotis ant kojų ir mirė stačiomis, glėbia- 
mas tų, kurie jį prilaikė. 

Jo mirtis bus laikoma paslaptyje dar dvi dienas, iki Titas atvyks į 
Reatę. Svarbiausia mūsų, senatorių, užduotis — paskelbti Vespasianą 
dievišku. Sito jis nusipelnė, nes buvo pats dievočiausias, nesavanau- 
diškiausias, stropiausias ir teisingiausias iš visų imperatorių. Jis nekal- 
tas, kad buvo tik plebėjų giminės. Tegul jam bus už tai atlyginta die- 
viškumu. Aš, senas Vespasiano draugas, ketinu tapti jo žynių kolegijos 
nariu, nes lig šiol dar nėjau žynio pareigų. O tai papildys sąrašą mano 
nuopelnų, kurių siekiau vardan tavosios ateities, brangus sūnau. Pas- 
kubomis sava ranka pasirašo tavo tėvas Minutas Lausas Manilianas. 


Po trijų mėnesių, prieš užmūrijant šiuos užrašus. Atrodo, kad Fortūna 
pradėjo manęs lenktis. Klaikus Vezuvijaus išsiveržimas sunaikino ką 
tik pastatytą mano dvarą Herkulanėjuje, kur šilumoje ir malonioje drau- 

gijoje ketinau leisti senatvę. O gal man pasisekė, kad nenukeliavau 
pažiūrėti to namo ir kivirčytis su rangovais dėl sąskaitų. Gal būčiau ir 
pats uždusęs pelenų liūty. 

Tik būgštauju, kad tai baisus ženklas Titui, kaip valdovui, nors mu- 
du geri draugai ir jis tik gera linki tau ir man. Laimė, jis dar pačiame 
žydėjime ir visi jį vadina žmonijos džiaugsmu ir pasigėrėjimu. Nelabai 
suprantu, kodėl. Juk tą patį sakė ir apie jaunąjį Neroną. 

Vis dėlto aš tikiu, jog Titas valdys taip gerai ir gyvens taip ilgai, 
kad gebės išsipainioti iš Domiciano pinklių ir kada nors patvirtins 
tave savo įpėdiniu. Tik Domicianu niekuomet nesikliauk. Ko gali su- 
laukti iš vyro, kuris dykaudamas it koks vaikėzas rašikliu bedžioja 
gyvas muses! 


BAIGIAMASIS ŽODIS 


Triumfo garbės ženklais apdovanotas konsulas, dieviškojo Vespasia- 
no žynių kolegijos vyresnysis ir Romos senato narys Minutas Lausas 
Manilianas mirė imperatoriaus Domiciano laikais, nors ir slogia, užtat 
nuostabia Kristaus liudytojo mirtimi Flavijų amfiteatre, kurį dėl ten 
stovėjusio koloso mes vadiname Koliziejumi. Kartu su juo mirė ir jo 
žydė žmona Klaudija, ir sūnus Klemensas bei konsulas Flavijus Titas — 
Domiciano pusbrolis ir buvusio Romos miesto prefekto sūnus. Kaip 
kilmingiems ir aukšto rango Žmonėms, jiems buvo suteikta garbė žūti 
nuo liūtų. 

Senatorius Minutas Manilianas tik paskutinę savo gyvenimo naktį 
Koliziejaus požemyje po arena sutiko priimti krikščionių krikštą iš Die- 
vo malone apdovanoto vergo, turėjusio mirti per tą patį amfiteatro 
vaidinimą. Tiesa, Manilianas niurzgėjo sakydamas žūsiąs veikiau dėl 
politinių priežasčių, nei dėl Kristaus garbės. 

Paskutinę valandą krikščionys ariai susikivirčijo, kaip teikti krikš- 
tą. Tarp jų buvo manančių, kad žmogų reikia panardinti vandenin, o 
kiti tarė, jog gana vandens užpilti ant galvos. Kaip visi žino, Flavijų 
amfiteatre yra puikus vandentiekis, bet jis — tik žvėrims ir gladiato- 
riams. Manyta, kad nuteistiesiems geriamo vandens ganės tiek, kiek 
gaus — ir tąkart vanduo buvo dalijamas, mat nuteistųjų buvo daugybė. 

Manilianas nuramdė kivirčą pasakęs, jog jam ganės Dievo malone 
apdovanoto vergo spjūvio ant plikės. Si užgaulė visiems užčiaupė 
burnas. Paskui dievotoji žmona Klaudija Manilianą įtikino, kad žen- 
giant pas liūtus jam Kristaus malonės reikią labiau nei kitiems, mat 
gyvenęs nedorai, buvęs godus ir kietos širdies. Manilianas suburbėjo 
padaręs gyvenime ir gerų darbų, tačiau juo nepatikėjo nė vienas, ku- 
ris jį pažinojo. 

Manilianui išėjus į areną, Dievas padarė nesuvokiamą stebuklą. Se- 
niausias liūtas, saviškių vadas, auka išsirinko jį — ar dėl įkūnumo, ar * 
dėl aukštų pareigų, nors apsiausto su plačiu raudonu apvadu jis nevil- 
kėjo, o tik marškinius, kaip ir kiti nuteistieji. Tačiau jį apuostęs liūtas 
puolė pagarbiai laižyti jam rankų ir kojų ir apgynė jį nuo kitų įniršusių 
liūtų, užtat Žmonės pašoko ir apstulbę ėmė garsiai šaukti, reikalauda- 
mi, kad imperatorius pasigailėtų Maniliano. Tiesa, jie vadino jį ne Ma- 
nilianu, o pravarde, kurios čia minėti neleidžia padorumas. 

Bet išvydęs žmoną ir sūnų, draskomus liūtų, ir niekuo negalėdamas 
jiems pagelbėti senatorius Minutas Manilianas, nukaršusio liūto ištiki- 
mai lydimas, žengė prie imperatoriaus ložės, pakėlęs rankas nutildė 
liaudį ir išrėkė imperatoriui Domicianui tokius baisius kaltinimus, kad 
šis liepė lankininkams nušauti ir Manilianą, ir liūtą, nešugebėjusį atlik- 
ti užduoties. Be kitų dalykų, Manilianas pasakė, jog Domicianas nu- 
nuodijęs savo brolį Titą ir tai, kad imperatorius Vespasianas niekuo- 
met nebūtų leidęs Domicianui tapti imperatoriumi. 

Manilianui nutikęs Dievo stebuklas sustiprino kitus krikščionis, nu- 
teistus kaip liudytojus, mirti drąsiai ir net mirštant garbinti Dievą, nes 
kaip tik tas stebuklas įrodė protu nevokiamą Kristaus malonę. Juk nie- 
kas net nenujautė senatorių Manilianą esant skirtą Dievui, mažų ma- 
žiausiai — jo maldingoji žmona. 

Maniliano patarimu, jo sūnaus geriausias draugas poetas Decimus 
Junijus Juvenalis spėjo pabėgti į Britaniją. Manilianas pirm padėjo jam 
tapti raitelių luomo nariu ir įstoti tarnybon. Gimtajame mieste jis kurį 
laiką ėjo cenzoriaus pareigas, nes, Maniliano manymu, lengvabūdiš- 
kumu garsėjęs vyras iš savo patirties geriausiai geba įvertinti kitų trū- 
kumus bei silpnybes. Manilianas taip pat sumokėjo ir už tą Juvenalio 
mokslinę kelionę į Egiptą, kurion šis leidosi su jo sūnum, nors niekas 
nesuprato, kodėl. 

